
BR. I. U ZAGREBU MJESECA SIJEČNJA 1907. GOD. I. 


„BRVHCSKI Đ3HK‘' 

Glasilo, koje pokrećemo, izazvala je po¬ 
treba. Hrvatsko djačko pitanje kao sastavni dio 
hrvatskog problema i to prosvjetne njegove strane, 
takodjer ie jedna i to ne posljednja zadaća no¬ 
voga doba, koju valja riješiti. A „lahor slobode\ 
koji je nakon povoljnih rezultata na biralištima 
u svibnju počeo, da provejava i našom otadž¬ 
binom i koji potiče svakoga Člana našega na¬ 
roda, da se njime posluži u svoju i narodnu 
korist, potiče i hrvatskog djaka, da i on svoje 
pitanje formulira. I to u jednu ruku zato, da tako 
steče jasnu svijest o potrebi reforme i onoga 
dijela svoga pitanja, reforma kojega stoii do 
niega samoga, te da se ujedno lati i njezinog 
provadjanja, a u drugu ruku zato, da na mjero¬ 
davne faktore stavi shodne zahtjeve u svrhu re¬ 
forme i onoga dijela svoga pitanja, reforma ko¬ 
jega ne stoji do njega samoga. 

A zato je potrebno i posebno djačko gla¬ 
silo, koje on sada prvi put pokreće sa sve¬ 
učilišta. 

Do sada bijaše hrvatski djak osim rijetkih 
iznimaka samo živo gradivo, koje je pali sustav 
posve po svoju odgajao za svoje održanje. 

To ima da s temelja prestane. 

Što dakle hoćemo? 

Hoćemo preporod hrvatskog djaka. Ho¬ 
ćemo: 

da si hrv. djak uz svoje posebno praktično 
osposobljenje pribavi općenito teoretično pozna¬ 
vanje sviju kulturnih područja vlastitoga naroda; 

da uz potpuno poznavanje svoga jezika 
nauči najmanje jedan svjetski jezik kao poma¬ 


galo za naobrazbeno usavršivanje od narodnoga 
do svjetskoga stepena; 

da bude kadar svu svoju naobrazbu staviti 
na pozitivne, znanstvene, misaone temelje i da 
si tako stvori čvrsto i što jedinstvenije stano¬ 
vište za prosudjivanje sviju životnih pojava, t. j. 
da si steče stalan nazor o sveukupnom svijetu 
i životu; 

da se na osnovu ovih rezultata riješi tra¬ 
dicionalnoga i dogmatskog gledanja na svijet i 
život, a zamijeni znanstvenim, evolutivnim, re¬ 
alnim; 

da si bude svijestan svoga mjesta u društvu, 
a po tom i svojih prava i dužnosti, koje uvjetuju 
društvenu slobodu pojedinca.(Vidi brošuru: „Novo 
doba u Hrvatskoj i hrvatska napredna omladina 1 *. 
Strana 24.). 

Da se djak kao pojedinac intelektualno 
razvije u ovom preporodnom pravcu, koji, ovo 
naglaŠuiemb; - ne smatramo dogmatskim, nego 
samo najopćenitije označenim, potrebna je re¬ 
forma i uvjeta i osnova njegove naobrazbe te 
milieu-a, u kojem živi. 

Potrebno je prije svega, da djak za vrijeme 
studija bude materijalno što obezbijedjeniii, dru¬ 
štveno što slobodniji i da imade što više slo¬ 
bodnoga vremena. 

Vrela, iz kojih je djak dosele crpao mate¬ 
rijalna sredstva za svoje uzdržavanje kao: do¬ 
hodak od kuće, pripomoć H. A. P. D., stipendiji, 
opskrba u menzi akademičkoj, instrukcije, rad 
u raznim uredima, pretežno ne zajamčuju hrv. 
djaku onih uvjeta, koji su za njegov intelek¬ 
tualni razvoj u savremenom i preporodnom pravcu 
kao materijalna baza nužni. Zato je potrebno, 
da se ta vrela reformiraju a uz postojeća pro- 











nadju i nova, tako da će ona biti dovoljni ma¬ 
terijalni uvjeti za intelektualni razvoj hrv. djaka. 
Kako da se ova reforma provede i gdje da se 
pronadju nova vrela, bit će zadaća samog djaštva, 
da u svome glasilu razvije reformne misli u tom 
pravcu te da na njih upozori i za njih nastoji 
zainteresovati mjerodavne faktore. 

No ne samo materijalni uvjeti, nego i inte¬ 
lektualni osnovi te milieu djaka treba da se re¬ 
formiraju. U tu ćemo svrhu u svome glasilu na¬ 
vlastitu pažnju posvetiti: 

Pitanju proširenja akademske slobode unutar 
sveučilišta; 

odnošaju djaka prema profesorima i nji¬ 
hovim predavanjima, namiještanju i imenovanjima 
profesora, njihovu radu odnosno neradu, osnivanju 
novih sveučilišnih stolica; 

redu predavanja, pitanju biblioteke, potrebi 
privatne lektire te lijepoj knizi; 

ukinuću odnosno sniženju ispitnih taksa te 
pitanju školarine; 

odnošaju djaka prema djačkim društvima; 

odnošaju djaka hrv. sveučilišta prema sve¬ 
učilištima stranim, poimence pitanju polaska 
stranih sveučilišta; 

odnošaju djaka prema društvenom životu 
izvan sveučilišta, kamo spada naročito pitanje 
socijalne slobode djaka te pitanje seksualno. 

Uvjereni, da ne dostaje samo reforma po¬ 
stojećih intelektualnih osnova za naobrazbeni 
život djaka, isticat ćemo i potrebu uvedenja novih. 
Tako potrebu zaštite nepovrjedivosti sveučilišnog 
tla naredbenim putem, potrebu reforme šumarske 
akademije analogno visokim školama za kulturu 
tla na stranim sveučilištima, potrebu osnutka me¬ 
dicinskog fakulteta, tehnike, veterine, trgovačke 
akademije. 

Prema vani dizat ćemo svoj glas za potpun 
reciprocitet našeg sveučilišta sa stranima u svim 
njegovim dijelovima. 

Nasuprot pristajući uz načelo rastave crkve 
od države i poričući teologiji značaj znanosti, 
zastupat ćemo odijeljenje bogoslovnog fakulteta 
od sveučilišta t. j. njegovo ukinuće kao državne 
institucije. 

Obzirom na stranačko-društveni život hrv. 
djaka, naše će glasilo kao glasilo hrv. napred¬ 
nog djaštva posvetiti osobitu brigu stranačkom 
životu istomišljenika te kritici tako zvanog na- 


prednjaštva od mode, zatim odnošaju naprednog 
djaka prema djacima starčevićancima, socijali¬ 
stima, klerikalcima, pa odlučnom pobijanju štre- 
berstva. 

Jednaku brigu posvetit će „Hrvatski Djak“ 
odnošaju naprednog djaka prema djacima Srbima 
ne samo kao kolegama, nego i kao braći po 
krvi. 

Kako će „Hrvatski Djak“ biti u jednakoj 
mjeri i glasilom srednjoškolskog naprednog 
djaštva, bit će on živom vezom izmedju sveuči¬ 
lišnog gradjanina i srednjoškolskog djaka. U 
tom obziru bit će karakter našeg glasila odgo- 
jan i informativan. Kako današnja srednja škola 
ne podaje srednjoškolskom djaku dovoljno upute 
za realni život, bit će jedna od zadaća našega 
glasila, da sredjoškolcu bude na ruku u stica- 
nju one strane temeljne naobrazbe, koja mu je 
za život potrebna, a koje mu današnja srednja 
škola ne podaje. 

Osim toga će napredno djaštvo u tom 
pravcu raditi i općeći sa srednjoškolskim dja- 
štvom. Tako razgovorima, sastancima, držanjem 
predavanja, osnivanjem izvanškolskih društva- 
naca i knjižnica, zatim upućivanjem u izboru 
privatne lektire u pravcu postepenog upozna¬ 
vanja realnog sviieta i 'života. 

Napose će napredno djaštvo i preko svoga 
glasila i u neposrednom kontaktu sa srednjo¬ 
školcima potonje upućivati, da ne zaziru od 
obrtne, trgovačke, učiteljske škole, osobito ove 
potonje, tako te ćemo radeći za to, posredno 
voditi račun i o pučkom školstvu, a one, koji 
kane polaziti i visoke škole, da se posvjećuju 
što više realnim zvanjima kao gospodarstvu, tr¬ 
govini, medicini, tehnici, veterini i dr. 

Uvjereni, da je prisilna nabožnost na uštrb 
i zdravstvenom stanju i intelektualnom razvoju 
srednjoškolskog djaka, napredno će djaštvo i u 
svom glasilu i živom riječju srednjoškolske 
djake odvraćati od kongregacija, a pristajući, 
kako je jur rečeno uz načelo rastave crkve od 
države, i od svećeničkog zvanja, jer nama treba 
što veći broj ne crkvene, nego svjetovne, na¬ 
rodne inteligencije. 

A kako današnje uredjenje konvikata, in¬ 
ternata orfonatrofija i sličnih zavoda, ni u kojem 
pogledu ne odgovara savremenim potrebama, 
napredno će djaštvo preko svoga glasila a i u 

životu zastupati postepeno dokidanje ovakovih 
zavoda uz zamjenu shodnijim institucijama, a 
medjuto tražiti što skorije njihovo preuredjenje 
na modernom osnovu, navlastito oslobodjenje 
sviju tako v ih zavoda od svakoga duhovničkog 
nadzora. 

Kraj toga će naše glasilo neutrudivo upo¬ 
zoravati na potrebu reforme srednjoškolskoga 
disciplinarnoga reda u slobodoumnijem duhu te 
na potrebu reforme srednjoškolske nastavne 
osnove u pravcu realnom, naprednom i savre- 
menom. A napredno djaštvo će i samo — vo¬ 
deći o tom pitanju postojanu brigu — iznijeti 
bar neke osnovne misli u prilog reformi srednje 
škole na što jedinstvenijoj podlozi. 

Polje rada i dužnosti hrv. naprednog djaka 
ne smije da lih djačka pitanja iscrpljuju. Na¬ 
predan djak treba da je i s narodom u živoj 
svezi. On treba da si je svijestan, da i kao 
djak imade svojih dužnosti prema narodu. Go¬ 
lemi broj analfabeta pa prosvjetna zaostalost ši¬ 
rokih slojeva našega naroda imperativnim načinom 
nameću hrv. naprednom djaku dužnost, da ak¬ 
tivno sudjeluje u suzbijanju analfabetizma u jednu 
a širenju pučke prosvjete u drugu ruku. Ako i 
jest$ dizanje kulturnog i intelektualnog niveau-a 
širokih slojeva naroda u prvom redu dužnost 
države i vlade, ipak je u svim naprednim drža¬ 
vama u toj rabo'i i to gotovo u jednakoj, ili pače 
i još većoj mjeri od države i vlade sudjelovalo 
i društvo. To vrijedi n. pr. za Dansku i Češku, 
gdje danas i ne ima analfabeta. 

Shvaćajući napredno djaštvo ovu narodnu 
potrebu i kao svoju dužnost, sustavno će vo¬ 
diti račun o suzbijanju analfabetizma i širenju 
pučke prosvjete i to koje teoretički u svom 
glasilu, koje — a to navlastito — praktički udi- 
oništvovanjem u radu „Društva hrv.-sveuč- gra- 
djara za pouku analfabeta” te „Društva za pučku 
prosvjetu”. 

A ne će se hrv. napredno djaštvo tudjiti ni 
stranačkom životu naše inteligencije. Samo će kod 
toga brižno čuvati svoju autonomiju prema sva¬ 
koj stranci, pa i samoj H. P. N. S., koje je u 
najširem smislu riječi — sastavni dio. Ovo po¬ 
sljednje ističemo, pošto je i vodstvo H. P. N. 
S. ovu autonomiju naglasilo, samo zato, da pro¬ 
tivnici H. P. N. S. ne imaju razloga za naš 
istup, koji je dosljedno našoj autonomiji posve 


samostalan, pozivati na odgovornost njezino 
vodstvo. Kao takovo posvetit će naše glasilo 
svoju pažnju i kronici stranačkoga našeg života, 
ali lih čiste informacije radi. 

Sav ovaj kompleks pitanja, koji sačinjava 
hrv. djačko pitanje tiče se i žena i to koliko na 
sveučilištu, toliko i u srednjim školama. A da 
nismo diljem svojih izvoda dosljedno i žene 
spominjali, uzrokom je, što gledajući sa svoga 
naprednog, evolutivnog i realnog gledišta na 
žensku stranu djačkog pitanju, držimo, da se 
potpuno izjednačenje naobrazbe za muškarca i 
ženu ima ne naprečac, nego postepeno provesti. 

U tom je programna okosnica hrv. djačkog 
pitanja u svjetlu našega naprednjačkog stano¬ 
višta. 

A kako mi kao hrv. napredni djaci ne 
mislimo, da napose onu stranu svoga pitanja, 
reforma kojega ne stoji do nas samih, samo 
naglašujemo, smatramo svojom dužnošću, da 
kažemo, kako mislimo svoje zahtjeve i provesti. 
Mi prije svega držimo, da nova vlada i sama 
uvidja potrebu riješavanja djačkoga pitanja u 
reformnom pravcu, pa se nadamo, da* će u gra¬ 
nicama mogućnosti ovoj potrebi i zadovoljiti, a 
nadamo se, da ona ne će ni našega glasa posve 
pustiti s vida, nego da će mu kao iskrenom i 
na vrelu rodjenom pokloniti dužnu pažnju. A u 
koliko to ona bilo s kojega razloga ne će uči¬ 
niti, smatramo svojom dužnošću, da ove svoje 
misli, u koliko će potreba njihove provedbe još 
postojati, zadržimo i u životu nakon djakovanja, 
da ih danas sutra u tijelima, gdje se o djačkom 
pitanju odlučuje, iznesemo nastojeći im priba- 
baviti uvaženje. 

Zašto hoćemo preporod hrv- djaka na 
ovako širokoj podlozi? 

Zato, jer držimo, da smo svome narodu 
dužni, da mu u dogledno vrijeme podano brojnu 
sposobnu i slobodnu inteligenciju, koja će biti 
kadra izvan i u državnoj službi, u svako doba, 
došlo što mu drago, ne samo uščuvati ovo slo¬ 
bode, što je mučnom nategcm naroda izvoj- 
štismo, nego koja će biti kadra sustavnim pri- 
dizanjem intelektualnog i materijalnog niveau-a 
čitavoga naroda ovu slobodu postepeno i širiti u 
duhu potpune državne i narodne samosvojnosti. 

U ovom radu naravno, da ne napuštamo ni 
viših te dalekosežnijih vidika : tako kontakt sa 
3 - 


slovenskim, srpskim i bugarskim djaštvom, tim 
više, što smo uvjereni, da ćemo medjusobnim 
kontaktom, ako će ovaj biti posljedica izgradji- 
vanja narodnog inteligenta u izloženom pravcu 
— utirati putove kulturnom jedinstvu i politič¬ 
kom zbliženju Slovenaca, Hrvata, Srba i Bugara. 

Konačno nam je istaknuti, da ne ćemo, da 
naš pokret bude izolovan od svakoga vanjskog 
utjecaja, stoga će nam dobro doći svatko, tko 
će nam u tom našem radu htjeti pomoći. Zato 
ćemo u našem glasilu rado dati mjesta i mi¬ 
slima iz izvandjačkih krugova, samo ako u 
bilo kojem pogledu doprinose realizaciji našega 
programa. 

ANTE H1KEC (Zagreb). 

RUKE. 

Sjedim zadnji kod dugog, uzanog, bi¬ 
jelim pokrivalom prostrtog stola. Preda mnom 
tanjur, vilica, nož, žlica, čaša i komadić kruha. 
Isto po svim stolovima, za kojima već preko p6 
sata sjede oni . . . Studenti. Jedanajst je i po 
prije,,podne. Soba uska, dugoljasta, niskog svoda 
sa dva prozora. Neugodna. Na dosta zamazanoj 
stijeni, vis-a-vis prozorima visi crna drvena ploča. 
Na njoj ime djačkog humanitarnog društva. „Cen¬ 
tralno* društvo nema ploče, ali — imade 60 što 
sa „pola* što sa „cijelo* nagradjenih Studenta. 
Nedaleko od sobe, odmah iza vratiju je kuhinja. 
Miris juhe, pečenja i kuhinje ugodno talasa po 
sobi. Ugodno. Draži na jelo i daje — topline. 
Dakako. Decembar je. Zima. U peći ne gori, 
jer . . kuhinja je blizu. 

„Morala bi svejedno zapaliti peć. Nije baš 
najtoplije . . . Skandal.* — srdi se blijedo suhi 
dugonja iz Gorskog kotara. Stud. phil. 

„Ee ma što ćeš, brate . . . “ — slatko i 
umno odvraća košćati Likota- Jurist. 

„Vjere mi . . sto put se bolje i u Bosni 
živi* — uvjerava prijan pod crvenim fesom. 
„Zagreb — Zagreb i budi-sveučilištaraca 

,,I starčevičanac“ — ujeda iz kuta suhi, 
žuti i gladni kolega. 

„Ma mani se zabadanja već jednom" — 
ozbiljno prikorava prijan iz Bosne. „Dosta je 
već toga*.- 

Neugodna, ali malena šutnja 


„Per aspera ad astra, gospodo" — kimne 
važno glavom on — klasični filolog iz Sretna. 
Još jednom kimne, kano da želi podati veliku 
važnost latinskom citatu, i okrenu se brzo 
prema vratima. Unišo je već drug njegov i zna¬ 
nac, klasičar. 

„Ej, mogao si prije doći . . Zaposjednuto, 
braca Gavro*. 

„A ono tek — jedanajst i tri četvrta*. 

„Što ćeš? Dodji oko jedne* — i prijatelj, 
što je već srećom zaposio stolicu, nekim tupim 
i sažalnim pogledom isprati braca Gavru natrag 
„odkud je i došao*. 

Šutnja. 

„Ali, — — uf, gdje je već ta juha! ?“ — 
resko prekida Goranin, filozof. 

„Im bu več došla* — miri dobrodušni kla¬ 
sičar iz Zagorja. 

„Ah, ća . . oštiš!* Primorac ne miruje. 
Uhvati snažno žlicu: jedan, dva, tri i — cinka 
cinkanje po čašama i tanjurima. Čudna i neugodna 
glazba. Djeluje. Cinkamo svi; složno, čudnim 
nekim tempom, uz čudni jedan osjećaj, koji ne 
dolazi toliko iz srca i uha, koliko iz jednog 
drugog mjesta. 

Cinkanje raste. Sve jače, jače, naglije, ne- 
složnije. Zaglušno. Na licima se odrazuje kod 
jednih žar, kod drugih srditost, prezir. Na po¬ 
znatim licima študentskim r Još prije jednog sata 
bijahu ta lica možda na miru. Bez grimasa, ne¬ 
ugodnih pogleda. Mnogi je prije koji sat važno 
povezivao raskidane udove k materi zemlji. Drugi 
mu odvraćao sitnim radom i ozbiljno tumačio 
najprije ono, što je dolje, a onda, što je gore i 
dalje. Možda se i popravdaše. Ne smeta toliko. 
Sad su tu, ovdje, kamo ih je život natjero. Sna- 
šaju se, snašaju i — složno cinkaju u nestrp¬ 
ljivom očekivanju na ono, što u dvanajst sati 
ipak mora doći. 

Cinkaju, cinkaju i čekaju. Jedanput ipak 
mora doći. Već je i podne. I opsovani su. Ružno 

opsovani od onih, što kuhaju i vare. Ali- 

podnašati se ne da.- 

Napokon. 

Na vratima što vode u kuhinju, pojavi se 
ona, Marica. Na drvenoj, oširokoj taci bjelasaju 
se šalice. U njima menzaška juha. 

„Aa—a—ah . . . Hvala Bogu ipak!* — 
mučno se otegnu iz grl§. 

„Sim, sim, ovamo, ovamo! . • .“ 

I nekom čudnom, elementarnom silom ko 
elektricitetom nabijeni ustaju sa sjedala. Oni. 
Studenti. Prsti, što su netom odlučno držali žlicu, 
zvonko cinkajuć njome po čašama, tanjurima, 
rastegnuti su. Svih deset. I najednom kano da 
su osjetili, da su slobodni, rastegnuti. Napnu se 
jače i — rastegnu se one. Ruke. Bezbroj ruku. 
Gledam ih i sam rastežem. Trzaju i upinju se. 
Košćate su. Većinom bijele. Nekoje kite „ekstra” 
manšete i prsteni. Tć su rijetke. Većinom su 
bez nakita. Jednostavne, košćate, bijele štun- 
dentske ruke. Upinju se, upinju, a prati ih čudan 
pogled uz poklik, vic, psovku, smijeh. Napinju 
se i mašu. Zamah im je velik i snažan. Još 
nikad ne vidjeh takog zamaha. Dvije ruke — 
deset prsti, rastegnutih, trzavih. 

Ne smeta, što je juha, za kojom se upinju 
obični krop sa nekoliko sitnih malenih zvijezdica, 
što se tek prema svjetlu svjetlucaju. 

Ne smeta- 

Upinju se. Trzaju. Traže. Zamah im je velik 
i snažan. Daleko snažniji od onog pogleda i 
mukle riječi, kojom mi je onaj tamo dugonja 
crtao tešku svoju bolest: 

„ . . • Šta ćeš? Život je širok i raznolik. 
Ja nisam kriv, što sam derutnih i nadražljivih 
živaca . . 

„Već odugo bolestan ?“ 

„Treći mjesec ... od onda. Sjećaš se one 
noći. Pjesma i pjesma! U praskozorje vrući i 
vrući zagrljaj. Kasnije ali prekasno osjetih, da 
je ono bio — — — ledeni zagrljaj”. 

„Oslabio si.“ 

„Znatno . . . Znam.” 

„Liječi se ustrajno.” 

„Liječi se, ali . . .“ 

„Ali . . . ?“ 

„.i jedi! Razumiješ li? Jedi . . . 

jedi! - - - -- -- 


„Ovamo već jednom s juhom!” 

„Počekajte!“ 

Jedna ruka, što se netom uz oštar pogled 
ispružila, trznula — pane i tvrdo udari o stol. 
On se potreso. Tanjuri zadrhtaše. 


I . . . igra se ponavlja. Danas, sjutra i 
mjesece. Cinkanje. Pogledi. Trzanje ruku. 


Ruke, ruke i Vaš zamah za slabom ovom 
juhom, na kojoj potitravaju male sitne zvijezdice! 
Mnoge ćete danas sutra biti bijele, ugojene i ne 
naglo trzave. Voljko ćete hvatat čelo onoga, koji 
Vas je umio . . . poljepšati. Kako i na koji'način 
će Vas uljepšati; da li će mu čelo smrknut se 
koji put, i u zrcalu na jednom osvanuti bijela 
sporadična nit, što se voljko priklonila uz na- 
vorano čelo . . . onda, kad će ljepšati Vas? . . . 
Ne znam. 

Ali . . . znao sam i znam. Tamo unutri 
ispod ruku i grudne diaphragme jeste On. 

Od iskona već onamo od tavnih milijuntnih 
godina, kada bijaše još jednostavan, maljušan, 
sitan i dalje ... od onda, kad je podboden vječ¬ 
nom nekom silom najednom stao rasti... rasti... 
rasti, od iskona već onamo od tavnih milijuntnih 
godina ponašao se On materijalistički. Stezljiv 
— rastezljiv. Tko mu ljepše i bolje daje, zado¬ 
voljniji je. Prima, proguta, i opet prima. Vječno 
prima. Tko mu ne daje, nije mu zahvalan. Prsti 
se rado ukoče. Ruke blijede. Lica venu. Oči 
sanljive . . . mutne. Mozak tup, ukočen. Sve 
tuplji, ukočeniji, slabiji . . . slabiji . . . slabiji, 
dok ne kucne čas . . . konac neznane, ali velike 

tragedije. Zavjesa pade i —-dignut će se 

ponovno, da i opet dodje, prodje i dodje ono. .. 

Organe, organe! Ja nisam kriv da te hr¬ 
vatski jezik slatkim nazivom naziva: želudac. 

Želudac! ... A kako bi lijepo bilo, da 
ga ljudi: gospoda, dame, licejke, študenti i Stu¬ 
dentice nemaju! Bili bi tako „idealni”, dobri, 
lijepi, mladi, ko bogovi i božice sa prekrasnim 
ovalnim rukama, na kojima se ko alabaster blista 
fini „idealni” teint. 

Ali — - - — — — —- - 

Ruke, ruke, Vi košćate,", tvrde, gibive i 
trzave ruke sirotinjske „uzdanice naše” . . . 

Ivan Kozarac (Vinkovci) 

DDECA. 

Zapada . . . Poljski putevi i puteljci umi¬ 
reni i upokojeni. Nad poljima mimo, nepomično 
vise sutonom okrvavljene pruge sive prašine. 

U prodolcu sam podno sela . . . Pred 
menom kolnik, kukuruzni nasadi i niska kupi¬ 
nova medjica. 

Zrakom titra bistra i meka dječja pjesma... 
Domnijeva: 

Šta je koo — me do po — štee — nja 

moo — ga, 

Ja i — maa — la, ja ga i - pro — daa 

- la. 

I od okuke iza kukuruze, vidim, izranjaju 
i pridolaze dva curetka, od kojih osam godina, 
bose pune noge, potpregnutih prljavih skutašca, 
razdrljenih košuljica na prsima, sa šumom vo¬ 
dopije, različka i kukolja u kosama. 

— Falj’n Isus! — 

- Uvik. — 

Ustavim ih . . . 

— Tko vas učio tako pivat ? — pitam. 

— Me, he . . . smiju se- 

- Tko? - 

— Tko ! . . ■ he . . . he . . . Pa . . . 
eto . . • pivaju svi — govori jedna. 

- 1 moja mama piva tako — kazuje 
druga. 

I udre u smijeh snažan, neobuzdan i skla¬ 
paju žive velike oči i rumene . . . 

— Pa volite 1’ pivat’ ? 

- ’Ko ? 

- Vi. 

— Hi. hi . . . bož’ moj ... da! 

— I nakitit se volite, a ? 

— Ho, ho, ho . . . 

Čude mi se i odlaze. Podalje od mene, 
pri zakretu u selu, vidim, ogrljuju se oramenice 
i sve se vrckaju u struku, ko odrasle, razbu- 
jale cure. 

1 pjevaju i opet: 

Šta je kome do poštenja moga . . . 

Ćutim, pjevaju za budućnost, za ono doba, 
kad će, odjevene u svilu, vrh izradovanih gru- 
diju vezati cijenu radovanja: dukate! — = — 
I majke su im tako — — 

S. č. (Zagreb). 

PDESMfl ROBIOA5A. 

Ulicama bos i gladan lutao sam — kao grobljem, 
Sretao se s teškog rada izderanim, mračnim 

robljem; 

Ljudsku biedu slušao sam i tvornica mrmor 

gluhi, 


Slušao sam škrgut kosti iradnikS 

kašalj suhi . . . 

A odozgo nebo svietlo smijalo se čudno toli, 
Smijalo se svojoj igri, smijalo se ljudskoj boli.. 
Ta nije li vriedno smieha, gdje znoj krvlju 

lice šara? 

Ta nije smieha vriedno; Gle, suza se 

blatom stvara! 

1 ja prokleh nebo svietlo i nebeska svjetla biela 
I ja digoh ruku svoju i — čuj — trgoh Krst sa 

čela, 

Pa sad sam si nebo stvaram i sred trudne, 

čamne noći. 

Slušam plač i krik za Pravom i sve — čekam, 

kad će doći . . . 

NAŠA ŽENSKA SVEUČILIŠNA 
MLADOST. 

„Das Weib vrollte die Natur 
zu ihrem Meisterstiicke ma- 
chen. Aber sie vergriff sich 
im Tone, sie nahm ihn za fein“. 
Lessing; Emilia Galotti. 

U uspavanom našem životu prošle su ne- 
opaženo mnoge promjene i društvo nije dospjelo, 
da ih raščini. Što su zahtjevi vremena donosili, 
poprimalo se kao sve, što moda daje, poprimalo 
se nesvijesno i bez kritike. 

Ovaj drijemež, u koji smo upali, glavno je 
naše zlo. Dalila je uspavala Samsona, da mu 
otme njegovu snagu; tako su i naši politički 
gospodari uspjeli, da pomalo uspavaju naše druš- 
štvo i otuda potraja četvrtvjekovno narodno rop¬ 
stvo. 

Bezbrižni, laki život, u koji je upala naša in¬ 
teligencija, da joj u zamjenu nestane slobode i 
samostalnosti, razvio je do zadnje granice na¬ 
rodni naš nehaj. 

Puštali smo sve polako kandžiju, kojom 
svaki pojedinac mora da goni svoj život, pu¬ 
štali smo je, da poslije oćutimo, kako je teška 
i bolna. Puštali smo je jednako, kako Slavonac 
prepušta tudjinu rodnu svoju grudu, samo da u 
neradu i lastovanju provede svoj život. I kad 
nas je jednom ta kandžija bila, mi smo umoreni 
od njenih udaraca jedva smogli snage, da joj se 
otmemo. 

6 - 



Došao je čas, da se zanemareno naknadi, 
da se iscijele nanesene rane. 

Spomenusmo već, da su u tim prilikama ipak 
prodirali neki napredni elementi u naš društveni 
život. Jedan od njih je u tome, da je ženama 
dopušten pristup na visoke škole. 

Koliko je truda i muke stajalo rusku ženu, 
da zadobije pravo na obrazovanje, svjedoči od¬ 
lični ruski pisac Nemirović-Dančenko, koji na 
jednom mjestu ističe, kako je ruska majka stav¬ 
ljala na kocku i zadnje svoje oružje: svoju 
krepost i sve svoje ženske dražesti, daizvojuje 
u kakovom gubernijskom gradu ženski gimnazij. 
Pitaćemo a koji je tome bio uzrok ? Ništa i ništa 
drugo, odvraća isti pisac, nego živa želja za 
znanjem i znanstvenim pogledom na život. 

A je li u nas bio taj uzrok prvi i jedini 
motiv ? Priznati treba na žalost, da nije. 

Pa nije ni mogao da bude = ta naše je 
sveučilište uopće više škola za pravnički stališ 
i srednjoškolsko učiteljstvo, nego hram znanosti. 

Ne ćemo medjutim dopustiti, da je možda 
samo moda uplivala na taj razvoj. Ne, nalazimo 
i dubljih motiva, nalazimo, da je i to nekom 
nuždom bilo uvjetovano. 

Upravo nesredjenost naših društvenih prilika 
iznijela je nuždu, da se srede i unaprede. A ne 
smetnemo li s uma, da je žena velika kompo¬ 
nenta u narodnom razvoju, to je sama stvar do¬ 
nosila, da se i potrebe žene namire. Prvi je ko¬ 
rak bio, da se uredi srednja škola, a potreba 
učiteljskih sila iznijela je, da se ženama dade 
pravo na sveučilišno obrazovanje. 

Naš narodni život malo se je dosada diferen¬ 
cirao. Seljak naš živi, kako mu je i otac njegov 
i djed živio; ima ognjište, jer ga je i njegov 
djed imao. A preko noći, tj. da se razumijemo, 
u jednom vijeku nastala inteligencija niie se 
mogla oteti uzoru, po kome se je razvila I 
tako na žalost moramo opaziti, da naša (gradska) 
familija još uvijek nije narodna, da naša litera¬ 
tura — u glavnom uzeto — nije narodna, da 
naša umjetnost — takodjer nije — naša. Umjet¬ 
nici naši na pr. mogli su naći u Americi obilno 
potpore svom umjetničkom radu, ali se bojim, 
sve možda stoga, što su bili premalo naši. 

Kad je sav naš kulturni napredak tek po 
tome naš, što je u nas, to ćemo s pravom pi¬ 
tati, da li je naše sveučilišno ženjskinje prema 


našim potrebama. Ili je i taj momenat više prema 
vanjskim (možda i lošim) uzorima, pa će se i 
to osvetiti na našem narodnom životu ? 

* 

Razlika životnih funkcija muža i žene iz¬ 
nijela je takodjer različne individualne sposob¬ 
nosti. Imajući na umu tu razliku rodova veli 
Schopenhauer: Kad je priroda dijelila ljudski 
rod u dvije pole: mušku i žensku, nije provela 
tu diobu sasvim pravedno. (Parerga u. Paralipo- 
mena.) 

I doista nalazimo, da žena u mnogom 
ustupa mužu, koji je eminentno razuman, a žena 
popreko čuvstvena. To ističe i Lenau: 

„Was fiir den Mann Erkenntnisskraft, 

ist fiir das Weib die MutterschafU. 

Ova spolna razlika opredijelila je mužu i 
ženi svakome njegov djelokrug. Muž je već 
odavna počeo da udruženo živi, u tome je ži¬ 
votu raz\ijao svoju duševnost i budući je nje¬ 
govo sudjelovanje kod generiranja dopuštalo, d.i 
se osim te roditeljske dužnosti bavi još mnogo 
čim drugim, to ie uspio, da istanča svoj um do 
najvišega visa, na kome stoje danas prvaci čovje¬ 
čanstva. Pasivna uloga žene kod radjanja i m< - 
terinstvo učinili su, da se u žene nije toliko 
razvijao um; ona je izradila svoje čuvstvo. I 
doista je danas muž onaj, koji nosi napredak; 
žena ga samo oplemenjuje i uljepšava. 

Ne ćemo se medjutim složiti s izvodima 
Mobiusa, koji u svojoj radnji (Ober den physi- 
ologischen Schvvachsinn des Weibes) odriče 
ženi svaku sposobnost duševnu: »Demnach ist 
also nachgevviesen, dass fiir das geistigen Leben 
ausserordentllch vvichtige Gehirnteile, die Win- 
dungen des Stirn- und des Schlafenlappens, 
beim Weibe schlechter entvvikelt sind als beim 
Manne, und dass dieser Unterschied schon bei 
der Geburt bestet“. Ne smijemo najme zabo¬ 
raviti, da su muž i žena, kakove ih danas nala¬ 
zimo, historički produkti nekoga razvoja, pa da 
bi razvoj unaprijed mogao izjednačiti, ili bar 
približiti ovu nejednakost rodova. Jamačno će 
mnogostranije sudjelovanje' žene u socijalnom 
životu podići njenu inteligenciju i doista nala¬ 
zimo tome kod razvijenijih rasa nesumnjivih po¬ 
dataka 

Medjutim ne ću da slijedim Mobiusa i 
Lombrosa, već ću konstatiranjem onoga, što 

nam je dosada žena dala i što ona danas jeste, 
podati u isto doba i obilježje i zadaću savre- 
mene žene. 

Znamenita feministkinja Ellen Key-eva tu¬ 
mači u svojoj knjizi „Missbrauche Frauenkraft**, 
da je .povijest žene u njenoj ljubavi'*. Stoga je 
pogrješka ženskoga pokreta, u tomu, što je više 
pazio na rad žene, nego na područje samoga 
rada. I upravo u radu, u kome mora istrošiti 
sve svoje sile, da se takmi s mužem, ne do¬ 
spijeva žena, da razvije i upotrijebi najveći dio 
svojih sposobnosti. Žena ulaže sve svoje indi¬ 
vidualne, produktivne sile, krv i živce svoje, 
muku dana i san noći, da odgoji čovječanstvu 
nov život; jednako daje muž sve svoje sile, da 
izvede novije umjetničko stvaranje, da iznese 
pred čovječanstvo kakovu novu misao, novo 
otkriće ili izum. Stoga žene ne će u djelima uma 
nikada dostići visinu muža, ali ni muž ne će 
u svome životu nikada doseći dubinu ženina 
čuvstva. 

Jednako misli Laura Marholm u svojoj 
krasnoj knjizi „Das Buch der Frauen 1 *, gdje iz¬ 
nosi psihološke portrete savremenih tipova mo¬ 
derne emancipovane žene. Sve usprkos njihovih 
modernih misli, snažna intelekta, usprkos na¬ 
stojanju, da se otmu uplivu muža, porodi se i 
u njih manifestacija njihova ženskoga osjećanja. 
Sve usprkos teorija, koje su iznijele i za njih 
se borile, bile su to bolesne nature, bolesne zbog 
opreke njihova prejakoga intelekta i duboke 
baze ženstva. Većina od n*ih i propade ne davši 
ženi novu zadaću i odredienje. Osobito snažna 
je pojava matematičarka ruska, Šonja Kowa- 
levska, koja pod stare dane, najednom osjeti u 
sebi ženu i grčevito žudi za mužem i animalnim 
zagrljajem njegovim, ali kad ga nadje, razabere, 
da je njeno doba prošlo i nakon godinu dana 
razočarana umire. Marholmova ju naziva „ein 
Zeitopfer". „Eins aber ist es, wozu das Weib 
geschaffen ist, und das ist zur Liebe. Im Mann 
beginnt das Leben des Weibes"und im Mann 
beschliesst es sich. Der Mann giebt ihm die 
Gesundung und die grosse Selbstachtung durch 
die Mutterschaft. Der Mann gibt ihm die kosenden 
Handchen und die frisch duftende Bliite seiner 
Kinder; je hoher des Weibes Leib und Geist 
und Seele entwickelt ist, desto vveniger kann es 
sich des Mannes entraten, der ihr grosses Gliick 


oder ihr grosses Ungliick, aber in allen Fallen 
der einzige Sinn ihres Lebens ist. Denn des 
Weibes Inhalt ist der Mann**. 

Možda je nešto suviše u riječima ovih žena, 
koje u naglom pokretu feminističkom vide opas¬ 
nost za ženu i zdvojnim glasom viču: natrag, 
stanite, kuda ste se upele, još nije došao vaš čas. 

Ali i stariji pisci opažaju jednako, da je 
naravna funkcija žene materinstvo i oduševlja¬ 
vaju se za nj. Tako na pr. veli Schiller: „Selber 
die Kirche, die gottliche stellt nichts schoneres 
dar auf den himmlischen Thion; hoheres bildet 
selber die Kunst nicht, die gottlich geborene, als 
die Mutter mit ihren Sohn“ (Braut v. Messina). 
I doista je žena kao sretna majka s dvoje djece 
na vrhuncu svoje ljepote i čara — to čini ma¬ 
terinstvo. Još jasnije ističe Schiller u Pjesmi 
„Die beriihmte Frau“ nepotrebnost suvišne um- 
nosti u žene. A nježni poznavalac žena i njihova 
života, Chamisso pjeva: 

„Nur die da sangt, nur die da liebt, 

Das Kind, dem Sie die Nahrung giebt, 

Nur eine Mutter vveiss allein, 

Was lieben heisst und gliicklich sein. 

O, wie bedaur’ ich doch den Mann, 

Der Muttergliick nićht fiihlen kann“. 

Lude Dora Frost veli u svom članku „Die 
Frau und Vernunft* 1 (Zukunft, 1906. pp. 381—7): 

„Die Vernunft ist ja das Werk des Mannes. 
Gemeinsames Handeln war stets seine Sache; 
von der die Frauen ausgeschlossen waren . . . 
Die Frau ist einsam durch die Geschihte ge- 
gangen, einsam und ohne Vernunft .... Im 
ihren Lebenskreise geniigte die Sicherheit alter 
Instinkte**. I nadalje izvodi, da se žena, koja 
se je baš u Svemu dala skučiti, instiktivno 
jednome opirala: nije postala robinja uma. „Was 
dem Individuum gesund ist, was es zu seinem 
VVohlergehen gebraucht, sagt ihm sein Instinkt. 
Die Frau horcht auf ihn: Sie gehorcht ihm. Sie 
vervvohnt sich, sie hat den Mut dazu. Sie weiss, 
was ihr im Moment gut ist, und tut es. Das 
eben ist ihre Unverniinftigkeit ? Die Bedurfnisse 
des Einzelnen aber und die des Augenblickes 
sind es, gegen die gerade die Vernunft erfunden 
ist, denen sie entgegenarbeitet . . . Bedurfnisse 
des Augenblickes zu erfiihlen, ist das eigentlich 
Unverniinftige Die Vernunft rechnet aus, was 
gut ist, f ii r spater, fiir das Alter. Sie 

verwechselt die Gesundheit und langes Leben. 
Sie arbeitet mit Hemmungen und ewigen Ver- 
trostungen. Der Einzige und sein Augenblick 
ist ihr ganz gleichgiltig . . . Masshalten in der 
Vernunft, das ist einzige der Frau zutragliche 
Verniinftikeit“. 

Složimo li se s tim mislima o ženi i njenoj 
naravnoj zadaći i odredjenju, vidiće se neka ne- 
naravnost u prevelikom broju ženskog elementa 
na univerzi u Zagrebu i drugdje van domovine. 
A dodamo li još k tome naš školski zakon, koji 
učiteljice osudjuje na celibat, to ćemo još zabri¬ 
nutije pitati, kamo vodi taj razvoj? Ne će li naše 
djevojke na univerzi u prevelikoj težnji za zna¬ 
njem neharmonički razviti svoie ženske sposob¬ 
nosti i tako značiti u našem narodnom razvoju 
neki neuspjeh? Ili će nekim sretnim instinktom 
znati reducirati tu težnju za nepotrebnim struč- 
njaštvom i ogledati se za onom općenom obra¬ 
zovanosti, koja im bude kasnije nužna, da kao 
učiteljice i majke, i kao žene u javnosti iznose 
novi duh, nove misli, zdravi, moderni nazor o 
svijetu, čovjeku i životu, pa tako unaprede sastav 
naše narodne familije i društva? 

Odlučiti je veoma teško, jer svaka riječ 
je više proročanstvo nego li opaska za sadaš¬ 
njost. Ženska sveučilišna generacija nije još stu¬ 
pila u šivot, nije se pokazala na djelu; još se 
ne osjeća, da je faktor u stvaranju posebnih, 
novih prilika. 

Posve je jasno, da ovaj ženski naraštaj 
kao elita svega našeg obrazovanja predočuje 
na sveučilištu, najinteligentniji dio djaštva; ali 
se baš za to i stavljaju na nj veliki zahtjevi i 
velike nade. Stoga će kritika biti možda pre- 
oštra. 

Šta možemo dakle očekivati od te gene¬ 
racije? Malo ili mnogo? Da se na to odgovori, 
treba povesti malu analizu^ njena poriekla. U 
početku sam članka iznio neke bilješke o našem 
društvu; te će jamačno vrijediti i za ovaj pro¬ 
dukt toga društva. 

I doista je ova ženska generacija jednako 
bezbojna, kao što je sve naše društvo. Neka to 
ne mare uvrijediti poštovane družice; neka se 
poprave ili ako je neispravna ova moja tvrdnja, 
neka reagiraju. 

Što će slušačice medicine značiti za naš 
život, ne može se reći; a jednako se ne može 


prosuditi ni vrijednost filozofkinje. Jedno je go¬ 
tovo sigurno: velik h učenjaka dati će malo. Ne 
će se istaći onom grčevitom težnjom za znanjem, 
što se očituje u ruske Studentice, koja je već 
dala svoj tip. 

Dakle će izaći unutrašnjim radom: refor- 
mirat će se možda naše društvo, unaprediti fa¬ 
miliju? Ukloniće možda t. zv. Storchgeschichten; 
izazvati diskusiju o svim mogućim ženskim pi¬ 
tanjima; eliminirati preveliki upliv škole na odgoj 
djece (licejski si na pr. ravnatelj dopušta zabraniti 
svojim učenicama, da ih i brat njihov prati u 
školu), a osobito svećenstva i č. milosrdnica 
s njihovim pričama o Antunu Padovanskom? 

I to je problematično. Veoma malo se čita 
na pr. Darvvin, Spencer; niti one slušašice spe¬ 
cijalnih struka, na koje ovi autori spadaju, ne 
čitaju ih dovoljno. 

Iznijet će možda socijalno pitanje i demo- 
kratizovati naše društvo? Ni to ne će; kćeri su 
naše buržoazije, pa ne mogu ni osjećati potrebe 
ovakova nastojanja. Kod kuće su odgajane za 
školu, koja im mora dati natrag kuću. Više se 
ističu zasebni njihovi interesi i ne znadu se 
uzvinuti do općih društvenih pitanja. Od kuda 
će razviti u sebi osjećaj pripadnosti, kad niti 
ne znaju, što znači pripadnost po nuždi životnih 
interesa. Opće demokratičnosti ne će ni upo¬ 
znati, ali će predobro znati micati se u salonu i 
ne pogriješiti spram njihovih regula. 

Unapredit će možda našu literaturu i umjet¬ 
nost? Ovamo se stegnuše sve moje nade u ovu 
žensku generaciju. I tako će, mislim, naša Stu¬ 
dentica ostati kod najljepše ženske sposobnosti: 
da uljepšava i oplemenjuje život svojom elegan¬ 
cijom i umiljnosti. 

Ali ako ni u ovom smjeru ne izradi svoj 
tip, ako i tu ostane bezbojna, pa posluži samo 
onim općenitim svojstvima, koja bilježe obrazo¬ 
vanoga stručnjaka — bit će i to nešto. 

Izbija na koncu još o v o odsudno pitanje: 
a hoće li naplatiti sama sebi sav napor studija 
i izgubljene mlade dane? Bojim se, da ne će! 
Najljepše njeno doba, u koje treba da se raz¬ 
vija, potrošeno je na težak sveučilišni studij, 
koji je odvodi (dosta) od domaćinstva, koji je 
kao učiteljicu onemogućuje za materinjstvo. A 
naplata tome — tko će je naći? Kada je živjela, 
uživala svoje ženstvo? Ta prije smo rekli, da 

je previše umnosti gotovo lišava njene ženske 
individualnosti, a ovamo niti je ne može razviti, 
kad je odsudjena na celibat! 

Čini mi se, stvarat će se duševni i društveni 
proletarijat — a tai će kao slobodni elemenat, 
nosilac novoga razvoja, odgovoriti na mnogu 
nejasnu točku ovoga razmatranja. 

Jedno je jasno. Ova prva generacija pred¬ 
stavljat će u razvoju našega života neku pre- 
laznu točku: stara patrijarkalna, birokratsko- 
aristokratska gospodjica pretočiti će se preko 
te generacije u novu modernu, obrazovanu, de¬ 
mokratsku djevojku. A. F. 

MATO HANŽEKOVIĆ: 

NAŠE SREDNJE ŠKOLE. 

Uzgoj narodni mora da bude jedin¬ 
stven i da obuhvaća sve strane misao¬ 
nog karaktera naše dobe prema vlasti¬ 
tim odnošajima i potrebama. 

Mogućnost uspješnog razvoja škol¬ 
stva u smislu kulturnog napretka te¬ 
melji se samo na osnovi slobode, samo¬ 
stalnosti, autonomije. 

Dr. František Drtina: „Ideali 
uzgoja“ str. 40. i 41. 

Svaka napredna država nastoji, da joj škole 
reprezentiraju takove pedagoške institucije, koje 
stoje na temeljima razuma, t. j. da odgajaju prak¬ 
tično, slobodno i dobro. Danas vidimo u napred¬ 
nim državama mijenjanje nastavnoga sistema, 
borbe starih pedagoških nazora s novima, za- 
mijenjivanje beskorisnih naučnih predmeta s ko¬ 
risnima, ukratko, neprestano nastojanje oko po¬ 
boljšanja škola. Racionaliziranje nastavnog siste¬ 
ma cilj je današnjih modernrh država. O valja¬ 
nosti škola ovisi napredak države i naroda, pa 
odatle i prezanje u modernom zapadu u valja¬ 
nosti škola osigurati si budućnost. Zapad u svom 
pedagoškom radu nastoji mladića već u srednjoj 
školi upoznati sa umjetnošću, socijalnom peda- 
gogikom, seksualnim pitanjem, a osim toga mije¬ 
nja onaj historički modus učenja mrtvih jezika. 
Zapad gorljivo nastoji svoje srednje škole posta¬ 
viti na savremen kulturni niveau, ^učiniti ih idealom 
socijalnog nastojanja, t. j. svaki učevni sat pro¬ 
voditi u naučanju praktičnosti. 


Mi Hrvati daleko smo za Zapadom u svakom 
pogledu, pa tako i u reformiranju škole. 

Historički način odgoja, trpanje nepotrebnih 
i posvema nekorisnih naučnih predmeta u još 
mlad i nerazvijen mozak mladića, sredovječna 
disciplina, zasukanost i pretjeranost u provadjanju 
pedagoških zadataka, nezakonito i štetno tutor¬ 
stvo intelektualnih Moloha u mantiji, najveće 
pravo mrtvih jezika nad svim inim predmetima, 
zle i nespretne školske knjige, slijepo pokoravanje 
učiteljima, nerazborito zatvaranje, mekaničko bu- 
banje, nikakova pedagoška [ sihologi ja za prouča¬ 
vanje povjerenih mladića, suficit na učiteljskim kre¬ 
tenima, tim objektima vječnoga djačkog ismjehi¬ 
vanja, eto to je u sukusu djelovanje naših sred¬ 
njoškolskih zavoda. 

Priznati korifeji na polju znanosti cijene 
prirodne nauke kao najvažniji agens u izgradnji 
savremenoga kulturnoga niveaua, i u nauci istih 
vide najja.'u polugu u razvoju potpunog moder¬ 
nog čovjeka, a ta nauka u školama Zapada po¬ 
mnjivo učena, kod nas je tek sasvim nuzgredno 
naučni predmet. I dok se danas sa svih strana 
čuju želje za reduciranjem učenja mrtvih jezika 
na minimum, dok je naša cijela javnost za to —, 
nova nastavna osnova stojeći nepokolebivo na 
stanovištu sredovječne naučne metode protuslovi 
i javnom mnijenju i narodnim potrebama. 

U našim srednjim školama vlada u glavnom 
ovaj raspored naučnih sati: 

latinski: 6 sati na tjedan, grčki: 4—5, hrvat¬ 
ski: 2—3. njemački: 2—3, povijest: 2 — 3, ze¬ 
mljopis: 2—3, matematika: 2 — 3, fizika: 3, fil. 
propedevtika: 2, prirodopis: 3, vjeronauk: 2. 

Kako se iz ovoga vidi, najveći dio sati 
otpada na mrtve jezike. Pitajmo se, što se uči 
u tim mnogim satima? To je intenzivno mučenje 
mozga gramatičkim detaljima, mekanično buba- 
nje riječi, ropsko prevadjanje bez stvarnog razu¬ 
mijevanja i t. d., ukratko učenje mrtvih jezika 
jest najnerealnija točka u programu našega na¬ 
stavnoga sistema. Prošlo je vrijeme, kada je Sva- 
kidanji život dopuštao oduševljenje za literarnu 
ostavštinu starih Grka i Rimljana. Klasičnog fi¬ 
lologa kao specijalistu, može zanimati precizna 
gramatička strana klasika, ali djaka, koji uz ove 
predmete ima i druge, redovito ne zanima. Naj¬ 
očitija demonstracija protiv ovih dvaju mrtvih 
jezika jest ta, da je 95% slabih latinaca i grka. 

Latinski i grčki jezik dva su privilegovana 
predmeta, koji potiskuju korisnije i stvarnije 
predmete. Naši moderni pedagozi odlučni su 
protivnici tolikom učenju latinskoga i grčkoga 
jezika, koje samo oteščava prirodni intelektualni 
razvitak mladića. 

No time ipak ne mislimo reći, da učenje 
klasičnih jezika valja posve ukinuti, ne, mi samo 
zastupamo primjereno reduciranje istih u prilog 
ostalom realnom gradivu. 

Hrvatski jezik zapostavlja se, dapače se 
skraćeno uče najznatnije epohe hrvatske litera¬ 
ture, — a to sve, da se samo redovno uče 
mrtvi jezici, koji na koncu za naš narodni razvoj 
ne imaju a ma baš nikakove koristi. Naš narod 
plaća uzalud do 50.000 sati posvećenih mrtvim 
i njegovom osjećanju dalekim jezicima. Naš ma¬ 
terinski jezik uči se posvema površno, dok se 
od djaka zahtijeva znanje nepravilnih grčkih i 
latinskih glagola. Redovno je djak iza mature 
vještiji grčkim akcentima nego najelementarnijim 
pravilima naše fonetike. 

Učenje povijesti, nije no nabrajanje pustih 
historičkih dogođaja. Spencer je bio odlučan pro¬ 
tivnik mekaničkog bubanja davnih ratova, jer 
ništa ne pospješuju intelektualni razvoj djaka- 
Povijest mora ne tek tangirati, nego baš zasije¬ 
cati u modernu socijologiju i kulturnu psihologiju, 
inače promašuje svoj cilj. Znati na izust punske 
ratove ili križarske vojne ne znači intelektualni 
napredak. 

Matematični satovi u glavnom se slažu 
s onima naprednih naroda i država. 

Zemljopis, koji zadaje velike muke sve¬ 
ukupnom djaštvu, predmet je neprivlačiv, jer ne 
daje mladiću ono znanje, koje proširuje duševni 
horizont Znati koliko stanovnika ima Italija, Nje¬ 
mačka, Rusija, i slično, manje je važno, dok se 
ono, što je u pravom smislu riječi važno, tako: 
realna sadržina države, utjecaj tla na narodnu 
individualnost, narodni napredak uvjetovan polo¬ 
žajem zemlje i t. d., — što sve čini modernu 
nauku o zemlji, u opće ni ne uči. 

I učenje njemačkoga jezika valja osuditi. 
Djak uči 5 — 6 sati na tjedan latinski, 5 grčki, a 
samo 2—3 sata njemački jezik, živi i svjetski, a 
obzirom na našu geografsku blizinu njemačkoj 
narodnosnoj sferi, nama svakako potreban. A 
tek metoda učenja! Djak, koji od kuće ne zna 


njemački, u školi ga sigurno ne će naučiti, jer je i 
učenje i ovoga jezika u nas analogno učenju kla¬ 
sičnih jezika. 

Fizici se takodjer ne posvećuje dovoljna 
briga, tako te bi srednjoškolski djak stekao do¬ 
statno uvida u prirodu i njezine pojave. I tu je 
nužna reforma u modernom duhu. 

Nu najgore prolazi u našem natražnjačkom 
uzgojnom sistemu prirodopis. Hrvatski srednjo¬ 
školski djak prestaje učiti prirodopis baš u vri¬ 
jeme svoga dozrijevanja, premda je baš prirodo¬ 
pis onaj predmet, učenjem kojega stiče srednjo¬ 
školski djak stvaran naobrazbeni osnov. U čemu 
se sastoji piirodopisno znanje srednjoškolskoga 
djaka? Lavovi, nosorogi, orlovi, morski psi, pu¬ 
ževi, — zatim visibabe, kukuruz, orasi, — nešto 
malo interna konstrukcija čovječjega organizma, 
nešto geologije i — to je sve. A evo, što kaže 
njemački učenjak Haeckel o učenju prirodnih 
nauka: „Im bisherigen Untericht spielte allgemein 
der Mensch die Hauptrolle und besonders das 
grammatischeStudiumseiner Sprache; dieNatur- 
kunde vvurde dariiber ganz vernachlassigt. In der 
neuen Schule muss die Natur das Hauptobjekt 
werden; der Mensch soli eine richtige Vorstel- 
lung von der Welt gewinnen, in der er lebt: er 
soli nicht ausserhalb der Natur stehen oder gar 
im Gegensatz zu ihr, sondern soli als ihr hoch- 
stes und edelstes Erzeugniss erscheinen. (U 
današnjoj obuci bijaše u opće čovjek 
glavno, a osobito gramatički studij njegova je¬ 
zi ka; nauka o prirodi bila je radi toga posve 
zanemarena. U novoj školi mora da je glavni 
objekt priroda; čovjek treba da steče pravu 
predodžbu o svijetu, u kojem živi; on ne smije 
da stoji izvan piirode, ili pače u opreci prema 
njoj, nego treba da je tu kao njezin najviši i 
najplemenitiji proizvod. Vidi: E. Haeckel: Die 
Weltrathsel, Volksausgabe. Str. 145.) 

Sto je mrtvi latinski jezik znade već i niže- 
školac, ali reći jednu zdravu o prirodi sigurno 
ne zna- Naša škola ne uči baš ono, što je čov¬ 
jeku najbliže, — što je čovjek sam. Ne poznavati 
prirodu znači ne poznavati sebe- U školi se uče 
ratovi Samnićana, ali da je na pr. već bilinski 
rasplod očitovanje filozofije svemira u malom, to 
se ne uči. Strogo se zahtijeva znanje zloglasnih 
irealnih rečenica, ali se ne traži bar temeljno 
znanje o nužnoj i uvjetovanoj upućenosti cvijeta 

na kukca, čovjeka na cvijet, životinje na cvijet, 
čovjeka na životinju, o upućenosti svega na 
zemlju. 

(Svršit će se.) 

NEKOLIKO RIJECI 0 PUČKOJ 
PROSVJETI. 

Već od godine 1789. provejava cijelu Eu¬ 
ropu neki novi, moćni duh, koji teži za posve¬ 
mašnjom promjenom postojećih društvenih i dr¬ 
žavnih prilika, za demokratizacijom svekolikoga 
javnog života. Glavni je zahtjev toga novoga 
demokratskoga doba, da najširi slojevi naroda 
postanu nosioci državne uprave i zakonodavstva, 
nadalje da prestane privilegovani položaj ari¬ 
stokratske klase i da se svi ljudi izjednače u 
pravima i dužnostima. 1 nijedna država nije ostala 
od tih novih struja netaknuta, što više, mnogo se 
je prijestolje u svome temelju uzdrmalo prije, 
no je narod izvojštio svoja prava i zahtjeve. No 
taj proces društvene promjene nije još ni danas 
ni izdaleka dovršen : tako vidimo s jedne strane, 
gdje veliki ruski narod vodi očajnu borbu s nai- 
krućim despotizmom, a s druge strane gdje i 
drugi narodi, koji su se dostali slobode, zalažu 
brojne žrtve za velike zahtjeve, kao što su sve¬ 
opće pravo glasa, sloboda štampe i druga 
ustavna i društvena prava. Osim toga na svjetskoj 
pozornici čeka svoje riješenje jedno važno pi¬ 
tanje, a to ie radničko pitanje, nadalje se sve 
to izrazitije javlja t. zv. žensko pitanje, napokon 
još doduše nejasno, ali ipak sve to odrešitije 
tzniče jedno pitanje, koje je više etičke naravi, 
a to je pitanje sveopćeg svjetskoga mira. 

Uporedo s procesom prijenosa društvenog 
težišta na široke narodne slojeve javlja se još 
drugo po novo doba veoma važno pitanje — 
pitanie pučke prosvjete. Ono je upravo značajka 
novoga doba. doba sveopćeg ljudskog napretka. 
Inteligentni duhovi pojedinoga naroda uvidjeli su, 
kako je ovo pitanje u uskom savezu s drugim 
društvenim pitanjima, osobito s ustavnim pra¬ 
vima, jer je prosjeta uvjet, da se narod može 
njima uspješno služiti. Stoga vidimo kod poje¬ 
dinih naroda, kako se najinteligentniji društveni 
slojevi laćaju rada na polju pučke prosvjete, a 


plod toga nastojanja jeste upravo zamjerna kul¬ 
tura širokih narodnih masa. Pitanje pučke pro¬ 
svjete shvatilo se kao pitanje narodne snage i 
narodnoga opstanka; stoga se narodi i natječu 
u prosvjetljivanju puka, jer je poznato, da se 
danas narodi ne osvajaju toliko silom oružja, 
koliko nadmoćnijom kulturom. Njemačka troši 
milijune i milijune na pučku prosvjetu, a sve¬ 
koliko društvo se natječe u tom i prvi duhovi 
ne žacaju se zaći u niže slojeve i držati im 
predavanja o najvažnijim pitanjima, koja mora 
današnji čovjek poznavati. Zato se i može reći, 
da današnju snagu Njemačke nije stvorila tek 
soldateska, već i u svakom pogledu naobraženi 
puk. Divimo se razvitku češkog naroda, a treba 
naglasiti, da taj bazira na pučkoj prosvjeti. Vi¬ 
djeli smo nedavno, gdje je norveški narod izveo 
upravo idealnu revoluciju, a to sve bez kapi 
krvi, a ipak s velikom odlučnošću i energijom: 
dokaz velike prosvjetljenosti naroda. I upravo 
rad ove važnosti pučke prosvjete od vajkada 
su reakcionarni elementi svakoga naroda njeni 
najveći protivnici. 

Razvoj svjetske kulture proteže se od za¬ 
pada prema istoku. Mi smo prema tomu takodjer 
jedna točka, gdje se moderne i svjetske ideje 
nješto kasnije javljaju. Konstatujući to, konstatu- 
jomo i činjenicu naše kulturne zaostalosti. Ve¬ 
like ideje, koje kruže svijetom, kucaju žestoko 
i na naša vrat^ i one moraju biti provedene, bilo 
to komu pravo ili ne, jer to zahtijeva opstanak 
našega naroda. Upravo zato traži novo doba od 
nas, da se što intenzivnije bavimo pitanjem pučke 
prosvjete. Ne može se reći, da se ovo nije kod 
nas pretresivalo. Pretresivalo se je, ali aka¬ 
demskim načinom; posvetio se tomu pitanju 
eventualno i koji članak, ali sve je to bilo bez 
pravih realnih posljedica. Može se gotovo reći, 
da od ilirskoga pokreta nije na tom polju go¬ 
tovo ni bilo kakovoga intenzivnijega rada. Re¬ 
zultat ovoga zanemarivanja pučke naobrazbe 
upravo je težak, a to će nam biti to očitije, ako 
uvažimo, da ni pučka škola — kako je to pri¬ 
kazano u poznatoj brošuri — ne odgovara svo¬ 
jim zahtjevima. Rečeno je naprijed, kolika važ¬ 
nost leži za naro Ini opstanak u pučkoj pro¬ 
svjeti. Prema tome može se prosuditi, kolika li 
je pogibao po naš narodni opstanak u okolnosti, 
da mi imamo u današnje dol a preko 60% an- 

alfabeta. Teška posljedica toga jest, da mi danas 
možemo jedva poduzimati opće narodne akcije, 
jer u narodu nalazimo slabu potporu, budući da 
nas on ne razumije, a daljnja je posljedica toga, 
da mi još danas nemamo kompaktne narodne 
cjeline, koju bi mogli s uspjehom suprotstaviti 
našim za sada iačim vanjskim protivnicima. 

Kako se naše društvo znade zagrijati za 
ovo pitanje pokazao je nedavni pokret oko 
osnivanja pučkih knjižnica. Puk naobraziti to je 
posao od decenija, a baš je ovo naše nastojanje 
oko pučkih knjižnica pokazalo, kako mi zna¬ 
demo ovakovo vrlo važno narodno pitanje po¬ 
vršno, gotovo neozbiljno shvatiti. Nije se tu 
pazilo, da li knjiga odgovara kulturnom ni- 
veau-u puka, glavno je, da je knjižnica osnovana 
i s tim je svršeno sve. Ne može se ovom nasto¬ 
janju poreći dobra volja i plemenita namjera, ali 
se ne može poreći ni to, da mi kod toga ne 
pokazujemo ni iz daleka one ustrajnosti, koju 
pitanje pučke prosvjete zahtjeva. Posao je to, 
za koji se hoće dugoga, teškoga i ustrajnoga 
nastojanja, a mi ga hoćemo u svojoj časovitoj 
revnosti obaviti u tili čas. Reći će se, da su to 
stari prigovori, ali oni su opravdani i njih se 
mora uvažiti. K tomu se posve ćuje vrlo slaba 
pažnja razvoju pučke književnosti, koja nije 
u nas još gotovo ni u povojima. 

Svijetli pojav u našem prosvjetnom nasto¬ 
janju jest akademsko društvo za pouku analfa¬ 
beta. Kako je ovakovo društvo potrebno najbo¬ 
ljim su dokazom one simpatije, na koje je 
društvo naišlo u a i izvan granice naše domo¬ 
vine. Nije nam ovdje namjera, da govorimo o 
radu toga društva, ali želimo da upozorimo na 
jednu drugu činjenicu. Može li ovakovo važno 
prosvjetno pitanje, kao što je pitanje pismenost 
od jednoga milijuna i pol nepismenoga naroda 
riješiti prosječno siromašni djak, koji mora radi 
održanja svoje egzistencije veći dio dana proba¬ 
viti u raznim uredima ? Jasno je, da ne može. 
Ovo pitanje valja da uzme u svoje ruke naše 
društvo i vlada i to što prije; treba najme da 
smo na čistu o tom, da je ovo pitanje za sada 
jedno od najvažnijih pitanja narodnih i da o 
riješenju ovoga pitanja ovise svi naši budući 
uspjesi. Osobito danas, gdje svi osjećamo, da 
preživljujemo neki kulturni i politički prelazni 
stadij, treba da naše društvo postavi sebi kao 


glavni zadatak prosvjetljivanje širokih narodnih 
masri, jer time će se najbolje poduprijeti i po¬ 
spješiti rad našega sabora oko ustavnih reforma 
A djak, koji je podao prvi impuls prosvjetnoga 
rada, dužan je u tom radu i u napredak udio- 
ništvovati, ali je nemoguće, da on sav ovaj go¬ 
lem posao preuzme na sebe i da ga uspješno 
provede. Upravo s toga milo nam je, da se 
osnovalo prosvjetno družtvo uz želju, da se što 
prije dade na djelo. 

Poslije trećega svibnja nastupile su kod 
nas druge prilike i svaki član naroda morao bi 
se latiti posla na općem narodnom polju, pa kao 
i to ućeća omladina ozbiljno nastoji, da podui re 
nastojanja novoga doba svojim skromnim radom, 
tako bi trebalo, da i naše družtvo preuzme na 
sebe jedan dio narodnih zadaća. Prvi zadatak, 
koji bi naše družtvo imalo riješiti, jest pitanje 
pučke prosvjete, a to je na koncu i njegova 
dužnost, jer samo onaj član naroda ima pravo 
od narodnoga tijela tražiti zaštite i pomoći, koji 
posvećuje ozbiljnu brigu općim narodnim inte¬ 
resima. Valja da imamo na umu riječi poznatoga 
njemačkoga trudbenika na polju pučke prosvjete, 
Tewsa : „U svakom trebali bi gojiti uvjerenje, 
da najviše i najvažnije stvari u modernom društvu 
jesu visoko razvijeni ljudi i da sve javne uredbe 
i gospodarske i čisto političke ne smiju izgubiti 
s vida to stanovište ; jer samo ona država može 
pomišljati na častan i odlučujući položaj, koja 
se osbiljno bavi naobražavanjem masa. Tews : 
»Pučka naobrazba i gospodarski razvoj naroda". 
(Preveo dr. Dragan Šašel.) 

Radeći revno na polju pučke prosvjete, a pa¬ 
ralelno s tim na drugim područjima narodnoga 
života — osobito na gospodarskom — moći 
ćemo stvoriti u doglednoj budućnosti jak i pro- 
svjetljen narod, a tek takav narod moći će u 
skoroj budućnosti pokazati na velike uspjehe i 
na području viših narodnih težnji • moći će iz- 
vojštiti potpunu svoju političku slobodu. Ali 
samo na taj način radeći uspjeti će nam naša 
narodna nastojanja i ne ćemo trebati očajavati 
nad svojom budućnosti, jer nam povijest poka¬ 
zuje gdje i maleni narodi mogu postati moćni i 
ugledni, ako vode brigu i a telektualnom razvoju 
svakoga svoga člana. 

___ . —M- 

SLOVENSKO DJASTVO. 

(Razvoj narodno-radikalnoga života*). 

Pred pet godina, kad je strančarstvo u jav¬ 
nom životu slovenskom bilo na vrhuncu, kad su 
se stranačkom interesu za volju napuštali bitni, 
narodni interesi (slučaj dra. Tavčara od libera- 
laca i dra. Šušteršića od klerikalaca), u to tmurno 
doba našao se je velik broj slovenske omladine 
na univerzi u Beču. Ogorčeno s mizernih prilika 
u domovini emancipiralo se je to đaštvo od svih 
političkih stranaka i postavilo kao osnovu svoga 
rada (sasma čisto nepolitički), socijalni pro¬ 
gram. Središte te nove struje bio je I. narodno- 
radikalni klub „Skala" u Beču. Evo kako i što 
je đaštvo radilo u tom klubu. 

Nesposobnost i ngradinost slovenskih po¬ 
litičara i beznačajnost u javnom životu poka- 
zaše im put, kojim ne smiju poći- Uvidjeli su, 
da im valja u prvom redu učiniti iz sebe pot¬ 
pune, snažne individue, ako hoće biti valjani 
vodići narodne budućnosti. Samoodgoj, samo- 
naobrazba postao je jedan od glavnih zada¬ 
taka radikalnog đaka. Uz strukovnu naobrazbu 
treba se i općenito naobražavati i tako proširi¬ 
vati svoj intelektualni horizont. Zato je ,,Skala“ 
i bila obrazovno-politički klub, koji je na svojim 
redovitim sastancima i predavanjima raspravljao 
socijalno-ekonomska pitanja i njegovao politiku, 
ali samo kao znanost. Vjerom u vlastitu 
snagu pojedinca, sa realnim gledanjem na svijet 
i život radilo je narodno-radikalno djaštvo siste¬ 
matski i intenzivno oko svoje naobrazbe. Do- 
mala istisnu radikalci iz slovenskog đačkog 
društva „Slovenija" liberalce, koji se na to orga- 
nizuju u poseban klub. 

Odmah prve godine radikalnog pokreta ro¬ 
dila se ideja, da pođe đaštvo po uzoru danskog 
i češkog đaštva među puk šireći pučku prosvje¬ 
tu kao jedan od temeljnih uslova narodne sa¬ 
mostalnosti. 

Kulturan narod ne može niti propasti, niti 
ga se može silom potudjinčiti. U tu svrhu obra¬ 
zovao se je u „Sloveniji" odio za pučku na¬ 
obrazbu, koji je teoretički pripravljao đaštvo 
za budući rad među pukom. Tako se je radilo 
u Beču. 

*) Iz izvještaja dra. Kodermana na ovogod. sastanku 
narodno-radikalnog đaštva u Rusana. 


U Gracu, gdje je cvjetala „alte Burschen- 
herzlichkeit", išlo je malo teže. Radikalno đaštvo 
moralo se odijeliti od svojih „viteških" kolega 
u „Triglavu" te osnovati svoj klub „Tabor", koji 
je djelovao analogno „Sloveniji" u Beču. 

U to se je u srcu slovenskog naroda, u 
središtu njegovom u Ljubljani osnovala ferijalna 
organizacija radikalnog đaštva „Prosvjeta". Kako 
već samo ime kaže, društvo je najviše radilo 
kulturno: priredilo je nekoliko vrlo uspjelih ci¬ 
klusa pučkih predavanja („pučka sveučilišta"), 
osnivalo putujuće pučke knjižnice i aranžiralo 
više pučkih zabava. „Prosvjeta" je također dala 
inicijativu za osnutak velike pučke čiiaonice u 
Ljubljani. Tom svojom agilnošću stekla je „Pro¬ 
svjeta" priznan,e, pače i svojih protivnika, koji 
počeše nasljedovati njezin rad. Tako se je reali¬ 
zirala misao, da treba ići među narod, upoznati 
ga i prosvjetljivati. (Proti tomu su najviše grije¬ 
šili liberalci). Đaštvo je neumornim svojim pro¬ 
svjetnim radom steklo među narodom veliku po¬ 
pularnost i simpatije. 

Mnogo je doprinijelo daljnjem razvoju radi¬ 
kalne struje glasilo narodno-radikalnog đaštva 
„Omladina". Ona je donijela nekoliko vrlo do¬ 
brih programnih članaka i ujedno redovito pra¬ 
tila đački život raspravljajuć sva đačka pitanja 
u modernom pravcu tako, da se može reći, da 
pokret slovenskog đaštva kao staleški datira tek 
od onog doba, kad se je pojavilo radikalno đa¬ 
štvo. Ono je uz već spomenute obrazovne klu¬ 
bove razvilo veliku djelatnost, da podigne đaka 
moralno i materijalno na viši niveau- Zato je 
radikalna omladina najoštrije ustala proti sustav¬ 
nom pijančevanju, proti udruženom Baku i Veneri, 
koji duševno i tjelesno uništuju mladu snagu i 
Čine od đaka blaziranog starca. Da se pak ma¬ 
terijalno pomogne đaštvu radikalci su razvili ve¬ 
liku agitaciju za đačka potporna društva i vodi 
dobru kontrolu. Ujedno na svojim sastancima, 
osobito pak preko „Omladine" informiraju đaštvo 
o pojedinim sveučilišnim mjestima, te propagi¬ 
raju kod abiturijeuata studij realnih znanosti i 
polazak Praga. 

Poslije takovog organiziranog rada na polju 
staleškom i pučko-prosvjetnom obdržavalo je 
narodno-radikalno đaštvo svoj prvi veliki sasta¬ 
nak u Trstu. Poslije četiri godine radikalnog po¬ 
kreta, koji je u prvi mah bio sasma negativan, 

vidjelo se na tom sastanku, da je taj pokret 
postao pozitivan, jak i brojan pristašama, sa izra¬ 
zitim pojedincima — u kratko, taj je sastanak 
bila sjajna manifestacija modernog slovenskog 
đaštva. 

Narodno-radikalno đaštvo ima sada 7 dru¬ 
štava, od toga 4 ferijalna i u svakom sveučiliš¬ 
nom mjestu svoju organizaciju. 

Ugledajući se u najbolje učitelje Slavena, 
u Čehe, odgojeno većim dijelom na univerzi u 
Pragu, postiglo je narodno-radikalno djaštvo svo¬ 
jim realnim, sitnim radom zamjernih uspjeha. 
„Vjerujemo u budućnost slovenskog 
naroda", te ponosne riječi izrekoše radikalci 
tek onda, kad su polučili istinskih rezultata, kad 
su udarili sigurne osnovke napretku svoga slo¬ 
venskog naroda. Kao djački pokret bio je rad 
radikalnog djaštva pobjedonosan. Svršeni akade¬ 
mičari stupili su već u borbu života, koju će 
nastaviti u pravcu započetom na univerzi. Sva¬ 
kako će radikalci kao samostalni ljudi u slobod¬ 
nim zvanjima mnogo doprinijeti za slobodu, na¬ 
predak i samostalnost slovenskog naroda. Zato 
nam jamči baš ta njihova djačka prošlost, kad 


su se kao mladi ljudi dali ozbiljno na rad u 
narodu, s puno volje, a još više spreme, te po¬ 
lučili lijepih uspjeha. 

Mi, hrv. napredna omladina, sa simpati¬ 
jom pozdravljemo plodonosni napredak narodno- 
radikalnog pokreta u Slovenskoj. On nam je po 
svojim temeljnim mislima i zasadama svoga rada 
vrlo srodan. Nauku realizma prihvatila je kao 
svoj program gotovo sva naša mladja inteligen- 
cita. Vrijeme je, da se te nove ideje primijene 
svakidanjem životu, da se u praksi pokaže sit¬ 
nim, realnim radom, kako je u današnje doba 
samo u tom znaku moguće raditi na korist i na¬ 
predak naroda. Narodno-radikalno djaštvo pri¬ 
pravljalo se je svestrano za taj rad i još na uni¬ 
verzi počelo raditi, tako, da u njem doista može 
slovenski narod gledati svoju pravu narodnu 
inteligenciju. Kad je istupilo imalo se je boriti 
sa zastarjelim idejama, tradicijama, frazama Mi, 
koji stupamo već utrtim stazama naših starijih 
realista ne trebamo drugo nego njihove ideje 
realizirati. Uspjesi narodno-radikalnog djaštva u 
bratskoj Sloveniji jamče nam i za naš uspjeh. 

t\. B. 

3z djcičkogci žiuota 


ZA ODIOEbDENDE BOGOSLO¬ 
VIJE OD SVEUČIbIŠTA. 

Naše se hrv. sveučilište sastoji, kako je 
općenito poznato, iz triju fakulteta: pravo i dr- 
žavoslovnog, mudroslovnog, te bogoslovije. Me- 
djutim ova potonja, premda sastavni dio sve¬ 
učilišta, odijeljena je faktično od ostalih dvaju 
svjetovnih fakulteta ne samo teritorijalno, što u 
ostalom nije od nikakove posebne važnosti, 
nego i po svom sastavu, uredjenju te duhu, koji 
u njoj vlada. Na bogosloviji vrijede uz aka¬ 
demske još i posebni propisi, postoje uz sve¬ 
učilišne još i posebne oblasti, a odnošaj sluša¬ 
telja prema svojim profesorima sasvim je druge 
naravi od onoga na svjetovnim fakultetima. Bo¬ 
goslov za pravo i nije slušatelj, nego učenik, 
njegova sloboda konkurira samostanskoj, t. j. 
za nj sloboda i ne postoji, bogoslov je sužanj 
sapet disciplinom analognom vojničkoj. 

Kontakt izmedju djaštva svjetovnih fakul¬ 
teta, te bogoslova u opće ne postoji, tako da 
se pod djaštvom hrv. sveučilišta redovito ni ne 
razumijeva i bogoslovija. A ipak ondje i fizično 
i intelektualno konstantno kržljavi preko stotinu 
mladih života, preko stotinu inteligenata našega 
naroda, što u malenom narodu, kao što je hr¬ 
vatski, znači kržljanie jedne narodne snage! 

Djaštvo svjetovnih fakulteta osjeća samo onda, 
da uz pravo i državoslovni, te mudroslovni fa¬ 
kultet postoji i bogoslovija kao sastavni dio sve¬ 
učilišta, kada je rektorom profesor teologije, te 
— što doduše vanredno rijetko, ali ipak biva — 
onda, kada akademski senat, u kojem često 
vode profesori teologije glavnu riječ, izreče tjesno- 
grudnu i reakcionarnu osudu protiv kojega djaka. 
Tako bijaše od osnutka sveučilišta do danas. 

Medjutim od g. 1895. amo hvata i na na¬ 
šem sveučilištu sve više korjena napredna, slo¬ 
bodoumna misao, tako te je ona danas na sve¬ 
učilištu jaka i nesavladiva. Napredno djaštvo, 
proučavajući prirodu i sastav bogoslovije, došlo 
je do spoznaje, da bogoslovija u opće nema ni 
prava, da bude sastavnim dijelom sveučilišta. 
Sveučilište je hram znanosti, a srčika gra¬ 
diva, koje se predaje na bogosloviji: teolo¬ 
gija kao nauka o Bogu i religiji — nije zna¬ 
nost. A i čitav naučni sustav bogoslovije teološ¬ 
koga je, a po tom neznanstvenoga karaktera. 
Teologija po sustavnom naučanju crkve ima svoj 
korijen u objavi i Bogu, t. j. u vrelu s onu 


stranu čovjeka i svijeta kao pojava. Nasuprot 
svaka znanost isključivo je ljudskoga iz¬ 
vora, te nema ništa zajedničkoga sa teologijom, 
kako ju shvaća crkva. Po tom je bogoslovija 
kao poseban fakultet ostatak iz doba, kada je 
Spoznaja svijeta i života bazirala na teologiji, a 
ne na znanosti t. j. ona je danas kao sastavni 
dio sveučilišta — živi anahronizam. Time da¬ 
kako nije rečeno, da teologija ne može u opće 
biti ni predmetom znanstvenog proučavanja. 
Znanost prosudjujući teologiju poriče joj svaki 
objavni i božanski karakter i tvrdi, da joj je 
izvor ne izvan nego u čovjeku i to napose u 
čuvstvu. Kao takovoj mjesto je teologiji na mu- 
droslovnom fakultetu — kao i ostalom gradivu, 
koje se predaje na bogosloviji — dakako kao 
svjetovnom predmetu, a napose kao sastavnom 
dijelu kulturne historije. 

Sa ovoga stanovišta polazilo je napredno 
djaštvo, kada je povodom instalacije rektora dra. 
Bauera, budući profesora teologije dne 19. 
listopada izdalo proglas, kojim je prosvjedovalo 
protiv bogoslovije kao sastavnog dijela sveuči¬ 
lišta, te činjenice, koja je posliedica toga, da je 
svake treće godine rektorom našeg sveučilišta 
profesor teologije. 

Sa naprednim djaštvom u Zagrebu identifici¬ 
ralo se u posebnoj izjavi i gradačko napredno 
djaštvo. Time je prvi puta, otkada postoji naše 
sveučilište, potaknuto pitanje o d i j e 1 j e n j a 
bogoslovije od sveučilišta, koje kao jedno od 
sveučilišnih pitanja ne smije više biti skinuto 
s dnevnoga reda prije svoga riješenja 

Medjutim priznati nam je, da ovo pitanje nije 
novo. Kada je g. 1873. vlada bana Ivana Ma- 
žuranića hrvatskom saboru podastrla na ustavno 
pretresivanje zakonsku osnovu o osnutku sve¬ 
učilišta, ustao je u sjednici dne 13. listopada 
1873. god. oporbenjak dr. Milan Makanec 
i rekao medju inim i ovo: Ja kao Hrvat n a- 
predan, ne držim se ponukanim slijediti onu 
stranku u Cislajtaniji, koja misli, da je liberalna 
i tim liberalnija, čim više i žešće napada crkvu, 
osobito katoličku i svećenstvo. Kako rekoh, to 
je daleko od mene. Nu kad se obazremo 
na sveučilišta ostalih naroda, vi¬ 
dimo, da se sve više zahtjeva i na¬ 
stoji, daše fakultet bogoslovni iz 
fakulteta sveučilišnih briše, a sva¬ 
koj crkvi prepusti, da nastoji o 
što većem naobraženju svećenstva 
s v o ga.“ 

„ Napokon ja nebi htio nikoga uvriediti u 
svom bogoslovnom čuvstvu, kad velim, d a 
ono što strogo na bogoslov je spada 
nije znanost, nego samo znanje, u 
koliko je pako samo znanje, to se može učiti na 
liceju (Biskupsko sjemenište. Op. Ur.), te nije 
nužno, da bude bogoslovje kao takovo na 
sveučilištu zastupano 4 . 

Izvjestitelj dr. Franjo R a č k i odgovorio 
mu je, „da u istinu imade glasovah, koji traže, 
da se bogoslovni fakultet iz sveučilišta izbriše 4 . 
A onda je doslovno ovako nastavio; „Nu samo 
to neka mi bude dozvoljeno reći, da je bogo¬ 
slovje nauka pozitivna, kao što i pravoslovje, 
da ima historički temelj od 1800 god. pa i u 
dublju starinu zasiže 4 . 

U narednoj sjednici odgovorio mu je dr. 
Makanec medju inim i ovo: „Što se tiče 
toga, da je bogoslovna nauka pozitivna znanost, 
mislim, da nestoji. Zakon je pozitivan i pravo¬ 
slovje Bogoslovje, u koliko je dogmatično. nije 
znanost, nego znanje dogmatičnih ustanovah. 
Sve ostale grane fakulteta bogoslovnoga imadu 
mjesto na ostalih fakultetih, kao što kanoničko 
pravo na pravoslovnom fakultetu, povjest na fi- 
lozofičkom, jezici opet na filozofičkom i t. d. 
ostaje bogoslovnom fakultetu znanje dogmatično ; 
a držim dogmatična nauka nije znanost, jer je 
znanje povjesno ustanovah dogmatičnih, izklju- 
čuje znanost, jer nedopušta nikakove promjene, 
nego je vječna, imala bi ostati do vjeka, dok 
zemlja obstoji; zato dakle nije znanost već zato, 
š»o nedopušta promjene 4 . I dalje: „Stoga molim 
i predlažem, da se svaki bogoslovni fakultet iz- 
pusti, i svakoj crkvi prepusti skrbiti za naobra- 
ženje svećenstva svoga . . . 

Dr. Rački uzeo je na to ponovno riječ i 
odgovorio mu u kratko ovo: „Nego. da jednu 
rieč napomenem o onoj tvrdnji, da bogoslovje 
nije znanost. Ja bi onda po definiciji, kako ju 
on (dr. Makanec. Op. Ur.) stavi, rekao, da ni 
astronomija nije znanost. U ostalom nemam više 
ništa odgovoriti. (Vidi: „Dnevnik sabora 4 od 
god. 1872. — 75. I. Str. 745—47.) 

Kako se iz ovih citata razabire, već onda, 
kada se radilo o osnutku našega sveučil šta, 
ustao je dr. Makanec protiv toga, da se uz 
ostale fakultete (radilo se i o medicinskom) os¬ 
nuje i bogoslovija. A dr. Makanec, kako je sam 
naglasio, ne bijaše ni. neprijateli ni protivnik 
crkve. Dr. Rački kao izvjestitelj i svećenik 
odgovorio mu je posve kratko i neobično blago, 
ne poričući ni sam, da ima glasova, koji su 
protiv toga, da bogoslovija bude sastavnim dije¬ 
lom sveučilišta. 

Dva su poglavito razloga, koje je dr. Ma¬ 
kanec naveo protiv osnutka bogoslovije kao 
sveučilišnog fakulteta. Jedan, da teologija nije 
znanost; drugi, tla je naobrazba svećenika stvar 


crkve a ne države. 0 prvom smo već govorili, 
o drugom ćemo sada. 

Bogoslovija je kao duhovničko sjemenište 
čisto crkvenoga karaktera, a ipak kao sa¬ 
stavni dio Sveučilišta ona je državna institu¬ 
cija- Kada bi crkva bila narodna institucija, 
kada bi ona služila izgradnji narod ne države, 
što je eminentna tendencija sviju današnjih dr¬ 
žava, onda ne bi niko ništa imao protiv gornje 
činjenice. Medjutim tomu nije tako Crkva nije 
narodna, nego medjunarodna institucija. Težište 
n. pr. katoličke crkve obzirom na Hrvatsku nije 
u njoj, nego izvan nje, u Rimu Svaki član cr¬ 
kvene hijerarhije u Hrvatskoj, ma bio on rodom 
Hrvat, najprije mora da je katolik, član crkve, 
a tek onda, u drugom redu jest on i Hrvat, član 
svoga naroda i to samo u toliko, u koliko to 
dopuštaju interesi crkve, koja u opće nije na¬ 
rodnoga karaktera. To znači, da crkva kao in¬ 
ternacionalna institucija imade i čisto svojih in¬ 
teresa, koji često ne samo. da sa interesima na¬ 
rodnim nisu u skladu, nego su s njima u očitoj 
opreci. No ne samo to. Znademo, da ie crkvi 
svrha: briga za duševnu stranu čovjeka Ova 
se briga malo po malo izrodila u tiraniju 
nad duševnom stranom čovjeka. Dok je kao 
državna forma bio u kreposti apsolutizam, dok 
je državno težište bilo samo u osobi vladara, 
podudarala se tiraniia crkve nad dušom čovjeka 
sa tiranijom države nad njegovim tijelom. Prva 
je pače bila izravna pomoćnica potonje, jer du¬ 
ševno ropstvo pogoduje ropstvu fizičnom. Da¬ 
nas, u doba ustavnoga života, kada je težište 
države u narodu samom, gubi izrodjena svrha 
crkve svoju pravu bazu. Duševna tiraniia crkve 
s temelja ie protivna zahtjevu osobne i narodne 
slobode, a po tom i protunarodna. Zato se 
zahtjev osobne i narodne slobode 
veže uz zahtjev i duševne slo¬ 
bode čovjeka — a iz toga je proisteklo 
načelo rastave crkve od države. 

Ako sada na osnovu ovih misli bacimo 
pogled na bogosloviju kao sastavni dio na¬ 
šeg sveučilišta, morat ćemo konstatovati, da bo¬ 
goslovija kao državna institucija guta godišnje 
lijep broj kandidata narodne inteligencije i to 
onih najsiromašnijih većinom seliačkog porijetla, 
koje onda odgaia u duhu duševnog ropstva, da 
ih nakon toga kao svećenike slabljenja 
duševne narodne snage nsije u narod.. 

A ovakav zavod uzdržava država ! 

Što je dakle naravnije, nego pozivom na 
načelo rastave crkve od države zahtjev odiie- 
henja bogoslovije od sveučilišta To ne znači 
negaciiu bogoslovije i crkve, kojoj će svatko 
slobodouman priznati pravo na opstanak, nego 
zahtjev, da se skrb za bogosloviju prenese od 
države na crkvu. 

U tom je opravdanost zahtjeva, da se bo¬ 
goslovija odijeli od sveučilišta, koji ne ćemo 
prestati naglašivati, a koji ćemo, za vrijeme, 
dok će bogoslovija postojati kao sastavni dio 
sveučilišta, nastojati realizovati odvraćanjem 
od posvećivanja bogosloviji. 

Inauguralni govor rektora dra. 
Ante Bauera 

Govori, što ih godišnje izriču rektori našega 
sveučilišta prigodom svoje instalacije, redovito 
nisu od opć. narodne važnosti, nego su ve¬ 
ćinom namijenjeni prosvjetnim krugovima u opće, 
a sveučilišnim gradjanima napose. 

Ovo samo konstatujemo, jer nam nije na¬ 
mjera, da se upuštamo u ispitivanje opravda¬ 
nosti ili neopravdanosti ovoga običaja. 

1 govor ovogodišnjega rektora dra. A. 
Bauera — takove je naravi. No on kao svećenik, 
držao je, da ni ovom prigodom, ne smije posve 
pustiti s vida pitanje, koje je u posljednje doba 
počešće spomenito u našem javnom životu. To 
je pitanje odnošaja izmedju vjere i znanosti. 
Ovo pitanje nije djaštvu tudje. A valja priznati, 
da je, Bauer uzevši ovo pitanje za temu svoga 
inauguralnoga govora, dobro birao, a kao sve¬ 
ćenik, da je i dostojno ispunio svoju zadaću. 
On se je najme stavio u pozu apologete, branio 
vjeru i porekao opreke izmedju vjere i znanosti. 
A ne ima sumnje, da je dr. Bauer — polazeći 
sa ovoga stanovišta htio svojim govorom i dje¬ 
lovati, da i uvjeriti svoje slušatelje, u prvom 
redu sveučilišne gradjane, o ispravnosti stano¬ 
višta, koje zastupa. 

Koliko je nama poznato, naša javnost jedva 
da je što progovorila o govoru dra. Bauera. 
Govor je izrečen, štampan i — basta. Ako i 
ne mislimo detaljno ispitati uzroke tomu, nije ih 
teško naslutiti. Tema je u jednu ruku škakljiva, 
tako da naša javnost iako se ie koji put takne, 
govori o njoj ili sa štitom crkvenog auktoriteta ili 
sa rezervom i obzirima na sve strane, a u drugu 
ruku ona je i duboka, tako te je rasprava o njoj 
nešto preteška kao redovita intelektualna hrana. 

Pošto mi ne dijelimo stanovišta dra. Bauera, 
držimo, da nam je kao djacima, na koje je on 
u prvom redu svoj govor upravio, to i opravdati. 

Dr. Bauer strogo luči vjeru od znanosti. 
On to čini kao teolog. Vjera po njemu bazira 
na objavi, božanskoga je izvora, a znanost na 
razumu, te je izvora ljudskoga. Ovo je prvo pre- 
imućtvo, prvi privilegij, koji dr. Bauer kao teolog 
pridaje vjeri i na osnovu kojega, poriče svaku 
opreku i zmedju vjere i znanosti. Mi — polazeći sa 
stanovišta jednobitnosti svijeta — ne dijelimo teo¬ 


loško stanovište dra. Bauera. I mi lučimo vjeru 
od znanosti, ali vjera za nas nije božanskoga 
izvora, plod objave, nego sasvim prirodan pojav 
kao i znanost. Samo što znanost bazira na ra¬ 
zumu, a vjera na čuvstvu: ona je plod, govo¬ 
rimo li Schopehauerovim jezikom, voljne čo¬ 
vjekove strane. Dosljedno ovome stanovištu mi 
poričemo vjeri privilegij, koji joj pridaje dr. 
Bauer. 

Nedosljedan je dr. Bauer, kada kao teolog 
u jednu ruku strogo luči vjeru i znanost obzirom 
na njihov iskon, a onda ipak hoće da premosti 
jaz medju njima te tvrdi, da čovjek pomoću na¬ 
čela razuma, poimence načela uzročnosti dolazi 
da spoznaje svrhunaravnoga uzroka sviju činje¬ 
nica : Boga. Dr. Bauer je baš na osnovu strogog lu¬ 
čenja vjere od znanosti porekao opreke mediu 
njima, te je kao teolog samo da ne bude sumnje, 
po našem mnijenju nepremostivo raziavio iskon 
prve od iskona potonje. Samo znanosti je pri¬ 
znao prirodan, a vjeri nasuprot samo natpriro¬ 
dan iskon. A to u jeziku n. pr. Schopenhauerove 
filozofije znači, da je po mnijenju dra. Bauera 
iskon znanosti u svijetu kao predodžbi, a iskon 
vjere izvan svijeta kao predodžbe. Ali ovo fun¬ 
damentalno razlikovanje nimalo ne smeta dra. 
Bauera, da kao teolog uzima, da je čovjek 
kadar pomoću intelektualnih sredstava, koje mu 
stoje na raspolaganje unutar svijeta kao pre¬ 
dodžbe, segnuti i izvan toga svijeta, te dokučiti 
i svijet izvan predodžbe, a dosljedno i izvan 
dosega intelekta, a ne samo dokučiti, nego i 
spoznati, „dokazati”, da je taj svijet izvan pre¬ 
dodžbe ili — kako bi teolog dr. Bauer rekao, 
baš svrhunaravni uzrok svega — baš Bog i to 
baš osoban Bog. 

Koncediramo, da to dopušta teologija, ali 
ne i filozofija. 

Kant, jedan od najdubljih mislilaca, što ih 
je u opće rodio svijet, u djelu: „Kritika čistoga 
uma“ na osnovu logičnih načela, razumovih kate¬ 
gorija te zornih oblika prostora i vremena strogo 
luči svijet kao pojav od svijeta o sebi. Čovjek, 
budući da je i sam pojav, kadar je na osnovu 
sudjenja te pomoću zornih oblika prostora i 
vremena spoznati jedino svijet u koliko je po¬ 
jav, a osim toga i zaključiti, da postoji i svijet 
o sebi, koji nije pojav, ali koji je našem umu 
nespoznatljiv, jer je izvan dohvata naše spo¬ 
znaje, izvan prostora i vremena, a koji Kant 
označuje neodredjenim imenom: stvar o sebi — 
„Das Ding an sich.“ 

Schopenhauer polazeći od rezultata Kan 
tove filozofije strogo luči svijet kao predodžbu, 
što je kod Kanta svijet kao pojav, od svijeta 
kao volje, što je kod Kanta „Das Ding an 
sich“. On se ne zadovoljava' neodredjenom 
oznakom Kanta, nego polazi još i korak dalje, 
te tvrdi, da je i svijet o sebi spoznatljiv, ali — 

a to je odlučno — nipošto na osnovu onih in¬ 
telektualnih sredstava, što stoje čovjeku na ras¬ 
polaganje unutar svijeta kao predodžbe, najme 
zornih oblika prostora i vremena te načela ra¬ 
zuma, kako to hoće teolog dr. Bauer, nego na 
osnovu nesumnjive naše egzistence, voljne naše 
strane, iz čega crpamo neposrednu Spoznaju o 
sviietu kao volji; dokle na osnovu sasvim 
različitom od onoga razumovih načela. A što ie 
jednako važno, Schopenhauerov svijet kao 
volja nije osobnog karaktera. Pa ipak držimo 
da je već Schopenhauer predaleko pošao, kada 
je riječju neoznačiv svijet o sebi, okrstio odre- 
djenom riječju : volja, koia riječ kao takova ne 
ima nikakove egzistence o sebi, nego je strogo 
vezana na govor i Čovjeka, a dosljedno tomu 
nepovlasno pridana nečemu, što je ljudskom 
riječi neoznačivo, i što se o sebi, neodvisno 
od čovjeka i riječi, nikako ne krsti. i/W< 

Spencer takodjer strogo luči svijest spo¬ 
znaje od svijeta, koji je nespoznatljiv. Ovoga 
potonjeg on ni ne niječe, ni ne tvrdi, a do¬ 
sljedno tomu ne niječe, ni ne tvrdi ni „svrhu¬ 
naravnog uzroka" — Boga u čemu je njegov 
agnosticizam. 

Što iz toga slijedi ? Slijedi da teološko 
izvtdjenie dra. Bauera ne podnosi filozofijske 
kritike. Slijedi, da izvodi dra. Bauera. u koliko 
smo ih do sada istaknuli ne stoje i to u dva 
smjera. Prvo; Ne stoji tvrdnja dra. Bauera, da 
ie čovjek na osnovu razumovih načela kadar 
spoznati i vanrazumne, nadnaravne činjenice, a 
pogotovo ne dokazati, da je svrhunaravni uzrok 
i iskon vjere baš: osoban Bog. Drugo: Dr. 
Bauer nepovlasno pridaje vjeri vanpojavni iskon, 
a po tom i karakter. Ona ne postoji mimo i 
izvan čovjeka, nego u i sa čovjekom, te po 
tom ne može biti vanpojavnoga, nego pojavnoga 
iskona, a kao takova ona je predmet prosudji- 
ranja i kritike kao i svaki drugi pojav. Time je 
stanovište dra. Bauera potpuno uzdrmano. A 
sada predjimo na t. zv. „quaestio facu", t. j. na 
ispit same činjenice. 

Dr. Bauer postavlja ovo pitanje: Ne obuhvata 
li kršćanska religija u svom sadržaju i takovih 
nauka, koje je znanost već oborila ? Tu bi čo¬ 
vjek očekivao, da će dr. Bauer čitavu objavu 
omjeriti o zn most. Medjutim njegovo teološko 
stanovište ovlašćuje gr, da toga ne učini. Da 
odgovori na ovo pitanje dr. Bauer izlučuje 
iz objave dvije skupine istina: svrhunaravne 
tajne i religijozna pitanja. 

Svrhunaravne tajne po dru. Baueru nepovre¬ 
divi su dio objave, privilegovane od samoga 
Boga, a kao takove ne spadaju u područje 
nikakove znanosti. Ljudski um, koji je po dru. 
Baueru kadar spoznati Boga, nije kadar da do¬ 
kuči svrhunaravnih tajna kao n. pr. otajstvo 
pres. trojstva, upućenje sina božjega i t. d. A 


da je ipak za njih doznao, to je za to, što se 
„milostivi Bog udostojao obiavom svojom po¬ 
učiti nas i o tajnama, koje, koliko nadmašuju 
dohvat uma našega, toliko svrhunaravnim svje¬ 
tlom raširuju vidik duši našoj i otkrivaju nam 
tajanstveno biće njegovo i ljubav njegovu 
k nama . . .“ Ovo je, priznajemo lijepo rečeno, 
ali na žalost ne odgovora zbiljskoj istini. Do- 
pusiimo, da je Bog poučio o svrhunaravnim taj¬ 
nama kršćanske narode, ali što je sa tolikim 
nekršćanskim narodima ? Činjenica je, da oni, 
premda sačinjavaju većinu pučanstva na zemlii, 
nisu poučeni o svrhunaravnim tajnama. Dakle 
njih se Bog, premda je milostiv, nije udosto¬ 
jao poučiti svojom objavom o tim tajnama. A 
zašto ? Čemu to zapostavljanje ? Moglo bi nam 
se doduše prigovoriti, da kršćanski vjerovje- 
snici nisu do sada u sve narode zemlje zašli i 
obratili ih. Ali ovdje se ne radi o ljuds kim 
vjerovjesnicima, nego o Bogu, koji se — bu¬ 
dući milostiv — udostojao svojom objavom po¬ 
učiti o svrhunaravnim tajnama samo manjinu 
ljudskoga roda, dok je većinu naprosto mi¬ 
moišao. No ne samo to. Činjenica je, da prvi 
umovi baš kršćanskih naroda, ne će ništa da 
znadu o svrhunaravnim tajnama, kako ih uči ob¬ 
java n. pr. Schopenhauer, Nietzsche, Stirner, 
Smetana, Tolstoj, Hackel, Bolsche i t. d., da 
spomenemo samo neke. A ne će za te tajne da 
znadu ni slobodni mislioci, koji se u velikom 
broju sastaju na svoje godišnie kongrese. Što 
to znači? Ništa manje, nego da sve ove slobodne 
mislioce n i i e milostivi Bog udostojao poučiti 
objavom svojom o svrhunaravnim tajnama, te 
nije svrhunaravnim svjetlom raširio vidik duši 
njihovoj. Moglo bi nam se doduše prigovoriti, 
da je Bog baš zato, jer je milostiv, prepustio 
slobodi čovjeka, da pouku i svrhunaravno svjetlo 
njegove objave prihvati ili ne, ali kako onda 
može stajati tvrdnja dra. Bauera, da ove tajne: 
razum „na osnovu božje objave m o ž e i mora 
prihvatiti"? A onda kako te bi se bijedni ljudski 
um uz svu svoju slobodu, mogao oteti svrhu¬ 
naravnom svjetlu objave, kojom ga se udostojao 
poučiti sam milostivi Bog? 

U religiozna pitanja broji dr. Bauer ova • 
otkle je čovjek, kamo ide, koje je znamenovanje 
života njegova, smrti njegove ? 1 za ova pitanja 
tvrdi dr. Bauer, da ne pripadaju u područje ni¬ 
koje pozitivne znanosti! I ova su dakle pitanja 
sa stanovišta teologije privilegovana. Na ova 
pitanja daje po dru. Baueru „utjelovljeno slovo 
božje" jasan i točan odgovor, nasuprot znanost, 
koia si uzurpira pravo, da i ova pitanja riješi i 
to na prirodan način, nije po dru. Baueru „nika- 
kova znanost". Žalimo, što ni ovdje ne možemo 
dijeliti mnijenja dra. Bauera. Ni čovjek, ni njegov 
iskon, ni njegovo znamenovanje, ni njegova sud¬ 
bina nisu problemi izvan dosega znanosti, filo- 

zofiie. Čovjek je pojav, on se je razvio, postao, 
njegov je iskon prirodan, zemaljski, njegovo 
znamenovanje relativno, kao i ono svakoga po¬ 
java, a njegova sudbina nije ni nebeska ni pa¬ 
klenska, nije transcedentna, nego posve identična 
sa sudbinom svakoga pojava, koju znanost i 
filozofija konstatuju kao postaianje i — propa¬ 
danje. Čovjek nije nikakova iznimka, nikakovo 
privilegovano biće, a baš činjenica, da je čovjek 
imao sposobnosti, d? to spozna i snage, da to 
konstatuje, ne samo da ne ponizuje „razumnu 
narav ljudsku", kako to hoće dr. Bauer, nego 
baš nasuprot dokazuje njezinu moć. A onima, 
koji na silu pridavaju čovjeku, njegovom iskonu, 
značenju, sudbini, neka posebna privilegija, 
prosto bilo obmanjivati se; ova samoobmama 
ne će sudbinu čovjeka u ničem promijeniti, on 
će postajati i — propadati kao i do sada i to 
— što je gotovo tragično — zajedno i s onima, 
koji se tako očaino bore za njegova privilegija. 

Konačno dopušta dr. Bauer, da „kršćanska 
objava govori i o takovim pitanjima, koja su 
čisto znanstvena pitanja, te pripadaju u geolo¬ 
giju, etnografiju, antropologiju, lingvistiku i t. d.“ 
Tu se dr. Bauer žuri naglasiti, pozivajući se na 
auktoritćt pape Leona XIII, da je ova strana 
objave božje sporedna! Tu su Bogom na¬ 
dahnuti sv. pisci (naime autori spisa, koji sači¬ 
njavaju ol javu) govorili govorom „stare zna¬ 
nosti" (!), „da bi ih svijet mogao razumjeti". 
„Ako je dakle znanost danas koje ovakovo 
mišljenje oborila, oborila je samo staru 
znanost" . . . 

Što je tu glavno ? Glavno je priznanje dra. 
Bauera, da objava božja sadržaje i takova 
mišljenja, za koja papa Leo XIII. moću svoga 
nepogrješivog auktoriteta kaže, da sv. pisci 
„nisu možda uvijek po istini sudili. Da li 
ova strana objave božje spada u „staru znanost" 
i da li je „sporedna", to je za nas — neka nam 
dr. Bauer oprosti, ali mi ne možemo na ino — 
upravo posve sporedno. Za nas je mjerodavno 
i glavno, da je i ova strana objave božje njezin 
sastavni dio. A vatikanski koncil izrekao je 
medju ostalima i ovu anatemu: „Neka je proklet, 
tko ne će priznati svetima i kanoničkima knjige 
svetoga pisma u njegovoj cjelokupnosti 
i u svim njihovim dijelovima, kako 
ih je označio sveti tridentinSki koncil, ili tko 
poriče njihovu božansku inspiraciju." (Vidi: 
John VVilliam Draper: Geschichte der Conflicte 
zwischen Religion und VVissenschaft. 1875. str. 
357-8.) 

A dr. Bauer ipak mora priznati, da je znanost 
neka mišljenja objave božje oborila, a sam 
papa Leo XIII., da autori objave božje nisu 
uviiek po istini sudili! 

Što iz toga slijedi ? Slijedi, da ne stoji 
zaključna tvrdnja dra. Bauera, „da je svaka 


opreka izmedju religije i znanosti upravo nemo¬ 
guća", nego baš obratno, da izmedju religije i 
znanosti postoje opreke, tako te ni dr. Bauer ne 
može poreći, da je znanost neka mišljenja ob¬ 
jave božje oborila. A ponovimo li našu tvrdnju, 
da je religija čisto ljudski pojav, onda je ona 
predmet rasprave i kritike kao i svaki drugi 
pojav. Što više, dokazano je, da religija ne 
može izdržati ni znanstvene, ni filozofijske kri¬ 
tike, tako da ju ona potiskuje u historiju, te ju 
pod devizom: Za duševno oslobodjenje čovjeka 
— označuje za moderan život i napredak ne¬ 
potrebnom! 

Jedno ipak dužni smo priznati dru. Baueru, 
da mu je naime neizravno uspjelo dokazati, da 
teologija kao nauka o religiji ne spada u zna¬ 
nost, a po tom ni na sveučilište. 

IZBOR U „MRO. AKADEMSKOM 
POTPORNOM DRUŠTVU. 

Dne 8. studenoga obavljen je na našem 
sveučilištu izbor predsjednika i odbora za H. A. 
P. D. — Potporno društvo je autonomna djačka 
i to isključivo humanitarna institucija sa 
oko 90 000 K glavnice, kojoj je svrha, da po¬ 
dupire oskudne sveučilišne gradjane. 

Od godina amo bore se za upravu H. A. P. 
D. navlastito dvije izrazito oprečne struje: Na¬ 
prednjaci i starčevićanci. Kako su navlastito star- 
čevićanci na sveučilištu eminentno politička 
struja, a ni naprednjaci nisu posve bez političke 
boje, s pravom je konstatovana anomalija, da se 
borbom naprednjaka i starčevićanaca za upravu 
Ii. A. P. D. unosi u ovo čisto humanitarno 
društvo i politički momenat. 

Da ovu anomaliju objasnimo, zasegnuti nam 
je u povjest sveučilišnog života. 

Do afere sa zastavom god. 1895. posto jaše 
na našem sveučilištu literarno društvo „Zastava". 
U ovom društvu bijaše usredotočen sav sveuči¬ 
lišni život. Medjutim, kada je hrv. djaštvo god. 
1895. u znak prosvjeda protiv Khuenovog režima 
i prevlasti Madjara spalilo madjarsku zastavu, 
dao je tadašnji predstojnik odjela za bogoštovlje 
i nastavu : dr. Kršnjavi, odnosno bivši ban Khuen 
ovo društvo raspustiti. 

Ovim je činom pokopana sloboda udru¬ 
živanja na našem sveučilištu. 

Djaštvo si je pomoglo, kako je znalo i 
moglo. Od raspusta „Zastave" datira anomalni 
proces života na sveučilištu, tako te se je malo 
po malo u svojoj cjelokupnosti, dakle i u svom 
političkom dijelu, usredotočio u potpornom dru¬ 
štvu, budući jedinom na sveučilištu. I tako je 
konačno došlo do toga, da je izbor nove uprave 

potpornoga društva postao momenat, a H. A. P. 
D. arena, kada i gdje su protivničke stranačke 
struje na sveučilištu omjerile svoju snagu. 

Od raznih struja, koje su se ovako borile 
za premoć na sveučilištu, doskora ostadoše na 
bojištu samo naprednjaci i starčevićanci. 

Ma da se i ne da poreći i politički karakter 
ove borbe, valja ipak istini za volju istaknuti, 
da su naprednjaci, kada su prije 6 godina prvi 
put istupili kao posebna i izrazita skupina, pošli u 
izbornu borbu sa čisto društvenim mislima. 

U izbornom proglasu, kojim su postavili 
vogao kandidata za predsjedništvo ima i ovo 
mjestn: „U potpornom društvu nužne su reforme. 
Potrebo je, da se naučimo ustajati svagdje na 
obranu naše akademske časti, naših moralnih i 
materijalnih probitaka." .... „Dok se jednom 
dijelu djaštva niječe isto pravo, da se priznaje 
Hrvatom, dok se terorizaciiom odbijaju 
naimladji drugovi, dok se jedino 
naše dja čko društvo stavlja u službu 
jedne političke frakcije, — svaki 
je rad nemoguć. Prvi korak napred neka 
bude izbor svijesnoga odbora, izbor slobodo¬ 
umnoga i ozbiljnoga predsjednika." 

Medjutim starčevićanci budući bez svakoga 
društvenoga (još i danas) programa, agre¬ 
sivno uniješe u izbornu borbu politički momenat 
argumentirajući ga šakački. Naprednjaci, da iz¬ 
brišu sa sebe žig protu-hrvatske skupine, bi¬ 
jahu u borbi — ako i samo u defenzivi — pri¬ 
morani zagaziti i na političko polje. Od onda 
do danas šest se puta ponovio izbor, bijeno ie 
pet teških bitaka, u kojima bstadoše napred¬ 
njaci četiri puta pobjednicima. Četvrta godina 
teče, što je uprava H. A. P. D. u rukama na¬ 
prednjaka. 

Starčevićanci, nekoć diktatori na sveučili¬ 
štu, potisnuti su u trajnu manjinu. Prošle godine 
ne bijahu ni toliko jaki, da u opće zadju u 
borbu. Ove su godine, to valja priznati, žilavo 
zasegli u borbu, medjutim i opet uzalud, jer 
ostadoše u manjini sa preko 80 glasova. Pred¬ 
sjednikom izabran je naprednjak SI. Vodvarka, 
a takav je i čitav odbor. I tako je konačno po¬ 
kopana i posljednja nada, da bi starčevićanci 
ikada više mogli zadominirati sveučilištem. Dok 
to konstatujemo, priznati nam ie, da je ova borba 
za upravu H. A. P. D. društveno dosta neplodna. 
Ona manjinu posve isključuje iz sudjelovanja u 
društvenoj upravi. A starčevićanci su ipak aka¬ 
demičari kao i naprednjaci, a kao skupina i ako 
manjina, ipak dosta brojna. Doduše starčevićanci 
pretvoriše redovito izbornu borbu, koja je imala 
biti i ostati čisto društvene naravi, u poli¬ 
tičku, što više, oni su prošle godine sasvim 
ozbiljno radili oko osnutka svoga s t r a n a č- 
k o ga potpornoga društva, ali pošto do toga, 
koliko je nama poznato, do sada nije došlo, 


držimo, da bi bilo pravedno, da se u buduće 
ustanovi modus, po kojem bi i starčevićanci 
imali udjela u upravi društva. 

Danas, kada sloboda i smisao udruživanja 
na Sveučilištu znatno porastoše, kada u H. A. 
P. D. nije više usredotočen sav sveučilišni ži¬ 
vot, po gotovo ne stranački, pošto obje struje 
imadu svoja stranačka stjecišta u naprednjačkoj 
odnosno starčevićanskoj čitaonici, ne ima više 
ni jednake potrebe za dosadašnju metodu iz¬ 
borne borbe. 

Mi naprednjaci ne zastupamo doduše, da u 
buduće ne bi u opće bilo borbe, jer znademo, 
da bi kolege starčevićanci, a još više njihova 
stranačka matica, te klerikalci oko „Hrvatstva" 
to rastelalili kao našu slabost i poraz. Nu dr¬ 
žimo, da bi bilo pravedno, da se u buduće kod 
izbora za H. A. P. D. uvaži princip zaštite ma¬ 
njine. Nadamo se naime, da kolege starčevi¬ 
ćanci nisu — poput njihove stranačke matice u 
saboru — protiv pravednoga principa zaštite 
manjine. Kad već nismo skloni, da prekinemo 
sa svakom borbom za upravu u H. A. P. D., 
neka je bude, ali neka se i manjini omogući 
razmjerno prema njezinoj snazi udioništvovati. 
u upravi društva. Tako bi uprava društva, koje 
ie d i a č k o. a ne naprednjačko ili starčevićansko 
bila odraz čitavoga sveučilišta, a ne samo 
njegove većine. A zato vojuje i važnost nepo¬ 
sredne kontrole te interesi društva. 

Ovom stanovištu, koje označujemo lih s raz¬ 
loga pravednosti, moglo bi se možda najprije 
prigovoriti baš od strane naprednjaka. A imali 
bi ovi prigovori i svojih razloga. Tako ne će 
ni jedan objektivan posmatrač, pa bio on i star- 
čevićanac, moći napredniačkoj društvenoj upravi, 
osobito u predmetu podijeljivanja potpora, po¬ 
reći strogu nepristranost. No ne samo to. Ako 
starčevićanci kao manjina doduše ne mogu 
vršiti kontrole nad društvenom upravom kao 
članovi odbora, pristoji im ovo pravo i to u 
punoj mjeri kao članovima društva- Napokon u 
slučaju mješovitog odbora moglo bi doći do 
stranačkih konflikata, koji bi prije bili na uštrb, 
nego li na korist društvu. 

Nu protiv ovoga posljednjeg prigovora držimo, 
da ie kao protuprigovor slobodno postaviti nadu, da 
bi i kolege starčevićanci zastupani kao manjina 
uz naprednjačku većinu u društvenom odboru i 
ako manje tolerantni, bili ipak spremni interese 
društva pretpostaviti svojim stranačkim interesima. 

U ostalom baš za to, što mi naprednjaci, u 
čijim je rukama društvena uprava eto već če¬ 
tvrtu godinu bez svakoga pritiska od strane 
kolega starčevićanaca, za koji medjutim ni ne 
ima materijalnih razloga, ističemo ovo stanovište, 
smatramo ga ne samo naprednim, nego vis-a-vis 
kolegama starčevićancima kao svojim protivni¬ 
cima i — lojalnim. 

P A B I R e I: 


KNJIŽEVNOST. 

NASA KAZALIŠNA LITERATURA. 

Abnormalno je i abnormalnim našim prili¬ 
kama ima se pripisati pojava, da nam naša kaza¬ 
lišna literatura već par godina nije podala dobre 
socijalne drame osim iz seljačkog svijeta (Tucić, 
Petrović, 1 Irčić). Još uvijek prevladava u domaćem 
repertoiru historička drama i vodena romantika. 
To je već takova tradicija. Mjesto da nam prikažu 
zbiljski život naše inteligencije i poluinteligencije 
naši kazališni autori pisali su historičke drame, 
pune onog praznog patriotskog oduševljenja, kojim 
se je odlikovala starija generacija. Naši kraljevi, 
knezovi i banovi iz srednjeg vijeka sa svojim sjaj¬ 
nim odijelima, mačevim-a i paževima — i ničim 
drugim ! — pak ona slavna prošla vremena, dok 
su 11 rvati bili ponosni, jaki i sretni — to je bio 
cijeli sadržaj, sav materijal, kojeg je obrađivala 
naša drama natrag nekoliko godina. U tom je naša 
drama bila samo pendent glavnom onom tonu naše 
starije politike, koja je svojim nesavremenim ideali¬ 
zmom izgubila svaku realnu bazu i postala roman¬ 
tičnom i do skrajnosti sentimentalnom. Ipak je bilo 
ljepše i udobnije snatriti o liiepim prošlim vreme¬ 
nima, rego raditi oko poboljšanja sadanje mizerije 
i muževno se boriti proti kuenovštini. Snatrenje u 
politici ostavilo je vidljivih tragova u literaturi, što 
više obilježilo je čitavu našu poeziju biljegom ro¬ 
mantičnog patriotizma, pače šovinizma (,,bard stranke 
prava'’). 

Politika zdravica i historicizam u literaturi bili 
su u punom cvatu. Kozarac, Kovačič, a i Gjalski 
(,,U noći") ostali su sa svojim realnijim gledanjem 
na svijet osamljeni, neshvaćeni, pače i progonjeni 
(Kovačić). Romantiku u javnom životu pratila je 
romantika u literaturi. Historičke drame samo su 
pogodovale tom raspoloženju, publika se oduše¬ 
vljavala, pljeskala i što je autor idealnije prikazao 
našu prošlost, što je drama bila obilnija patriotskim 
tiradama, to je komad bolje uspio. Ta molim Vas 
nije li to bilo krasno: Sjediš u kazalištu, zavaliv 


se u mekani fauteil i slušaš patriotičku — histori- 
čku dramu: Gledaš sjajne kraljevske i plemićke 
odore, čuješ krasne patriotičke govore, pune 
oduševljenja i muževnog dostojanstva, čuješ, kako 
se glavni junak s velikim riječima zaklinje, da će 
uvijek, do zadnje kapi krvi čuvati i braniti tu svetu 
grudu hrvatske zemlje, vidiš, da on to ozbiljno 
misli i da ne vuče publiku za nos, jer eno u 5. 
činu ubija se on i još tucet isto tako dobrih Hrvata. 
Ta čovjek bi proplakao, a kamo li ne bi zabora¬ 
vio, da redovito kod svakog izbora sa malo skru¬ 
pula sasma malo — glasuje za — madžarona, koga 
iz dna duše mrzi i smatra najvećim neprijateljem 
svog'a naroda. Samo tako može se protumačiti, da 
su ljudi bili oduševljeni u kazalištu, plakali od ga¬ 
nuća (,,Posljedni Zrinjski"), a izilazili iz kazališta po¬ 
gnutih glava, pa kao najveći štreberi gazili svoje i 
tuđe ljudsko dostojanstvo ili pak ostali indolentni 
purgari, kao i dosele. Samo tako može se protu¬ 
mačiti, da je pisac jedne uzor ovake sentimentalno- 
romantičke drame mogao ujedno biti i vladin po¬ 
litički špici. (,,Iz crnoga lista nedavne prošlosti"). 
Naše ,,nezavisno *1 slobodno u građanstvo davalo je 
u takovim zgodama oduška svome oduševljenju, 
pljeskalo skupa s đačkim parterom do umora i 
poklanjalo autoru vijence s velikim trobojama, na 
kojima je pisalo: ,, Velikom patriotičkom književ¬ 
niku !“ ili slično. 

Isto tako radila je i kritika i to je bilo sve. 
,, Nezavisno i patriotičko građanstvo 4 * za pravo 
purgarija ostala je i dalje tako indolentna za na¬ 
rodnu stvar i puzava pred tiranima kano i prije. 
A naša kritika, taj nnicum kritike na svijetu, ona 
je najveću glupost proglasila velikim umjetničkim 
djelom i ispoređivala autora s velikanima svjetske 
literature. 

Autor — ako je bio još mlad — postao je 
brzo ,,nadobudni 4 * i ,, poletni" i t. d. ili „priznati**, 
,,najveći" i ,, dični starina**, ako je već bio stara 
ispucana lumbarda. Ako je pak autor obradio kaki 
socijalni motiv — što je rijetko bivalo — sa indi¬ 
vidualnim svojim nazorima na svijet, to je kritika 
udarila u najoštrije žice, proglasila autora bezboš- 

cem, modernistom i secesionistom, eventualno 
anarkistom i —autor je bio utučen. Jasno je, da 
uz ovakovu publiku i kritiku, podajuć se općem 
društvenom milieu, a ne uzdignnv se nad njega, 
da je naša kazališna literatura producirala same 
frazerske, većinom historičke drame, koje su vrlo 
pogodovale općoj mizeriji našega društva. Samo u 
onakovom društvu i uz onakovn kritiku mogla je 
uspijevati onaka bezbojna, limunadna dramatika 
bez ikakovih pogleda na svijet, dramatika, koja 
nije od publike tražila drugo, već jedino odušev¬ 
ljenje, neku neprestanu ekstazu patriotskih čuvstava, 
u kratko dramatika bez ikakovih veza sa realnim, 
faktičnim našim životom. 

Mislimo, da smo dovoljno osvijetlili svu mi¬ 
zeriju te naše historičko-dramatske produkcije, koja 
je obično bila bez veće, a često bez ikakove u- 
mjetničke vrijednosti. Ona je jednako štetno dje¬ 
lovala na našu literaturu kano i na naš socijalni 
život. 

No ako je i to bilo jasno i protumačivo u 
ono vrijeme, kad je čitav naš i javni i privatni ži¬ 
vot plovio tom strujom romantike i patriotske fraze, 
kako da to shvatimo sada, kad se je naše društvo 
i naša mlada kritika oslobodila tog frazerskog hi- 
storicizma i postavila na realne, savremene teme¬ 
lje ? Realizam i novi nazori u politici dominiraju, 
imaju već svoju desetgodišnju historiju, novija kri¬ 
tika je uvijek propovijedala novi realni pače ten¬ 
denciozni smjer u literaturi (Marjanović, Dežman, 
Nehajev i dr.), pa ipak, uza sve to što vidimo? 
Od 15 domaćih drama, što se nalaze na ljetošnjem 
repertoiru našega kazališta polovica su historičke 
drame, ako i ne u stilu starijih naših hist. drama, 
koje smo gore opisali. Zatim 3 bezbojne lakrdije 
(jedna od autora „u vodu bačenih svetaca 4 * „Ivana 
od Pomnka u ), jedna simbolistička (»More«), jedna 
aktovka iz monakovskog života pruskih bur- 
ševa (»Pjesma«), jedna (također aktovka) skroz li- 
rička (od M. Nikolića) i jedna psihološka (Nehajev 
»Život«) Napokon kano jedina drama s aktuelnim 
socijalnim sadržajem Kolarić-Kišurev »Sin«. Vidi¬ 
mo dakle," da uza sav preokret, koji se već par 
godina navještava u našem društvu, a pogotovo u 
kritici, naša dramatika još uvijek producira veći¬ 
nom ili samo historičke stvari ili dekadenske li¬ 
munade. Stara pjesma u novom ruhu. Nešto zdravo, 
snažno kao Tucićev „Truli dom u , taj najbolji pro¬ 
izvod mlađe literarne generacije, naša novija kaza¬ 


lišna literatura ne pozna. Naši autori još se uvijek 
boje faktične sadašnjosti, pak pišu ili historičke 
drame ili se uvlače u se i obrađuju najtanje osje¬ 
ćaje svojega »ja«. Aktuelna socijalna pitanja našeg 
života, crtanje našeg društva, čitavi naš veliki hrvat¬ 
ski problem, dosta raspravljen u kritici, u drama¬ 
tici je još sasma neobrađen. Nove ideje, naše nove 
ljude još nismo vidjeli na našoj pozornici. Satire, 
tog* najobičajnijeg vijesnika novog doba, naprosto 
nema, što je za nas, koji si rado utvaramo, da 
smo narod pun zdravog humora i vesele šale 
svakako značajno. A ipak je satira znak propada¬ 
nja staroga i dolazak, stvaranje nečesa novoga 
(Aristolan, Beaumarchais, Gogolj i dr.). Ta koliko 
zahvalne građe pruža satiričaru naše društvo, taj 
sitničavi hrvatski život sa svojom birokracijom i 
purgarjjom, tim glavnim polugama korupcije ne¬ 
sretnog starog stanja. Oni kao da su stvoreni za 
satiru, kano da čekaju svog satiričara. Pokušaji 
Derenčina, Zagorke i nekih drugih ostali su samo 
pokušajima domaće lakrdije, bez veće literarne 
vrijednosti. Gorke satire na vaše prilike i naše 
ljude nemamo. Ta zar su svi zadovoljni i sretni u 
toj baruštini korupcije, mračnjaštva i fraze, u tim 
Augijasovim štalama, što se zovu hrvatsko društvo. 
Tim gore po nas, jer je baš satira znak nečesa 
zdravoga, otpornoga, koja svjedoči, da nije sve 
trulo, da još ima nekoga, koji se usudjuje općoj 
mizeriji nasmijati u lice — i ako samo — kroz 
suze .... Istina, mnogo je kriva cenzura, biro¬ 
kratska uprava, ali baš zato morala bi reakcija 
biti jača, satira oštrija. Ta valjda da su prošla ona 
vremena, kad je jedan naš pokojni list morao pre¬ 
kinuti štampanje nenatkrivljive Kovačićeve satire 
„ZabarG, jer su se neki purgari ćutili pogođeni 
(analogan slučaj s Gogoljevim „Revizorom**). 

Naši literati — kao što smo vidjeli — radije 
zato još uvijek pišu ili historičke drame ili vodene 
aktovke (oh te aktovke!), bez ik. ke kritike savre- 
menih naših prilika, bez ijednog aktuelnog socijal¬ 
nog problema. 

Stoje tome uzrok? 

Bit će, da je najviše krivo naše društvo, u 
kojem još uvijek cvate stari duh, bit će, da su 
krivi i naši književnici, produkti tog društva, koji 
još uvijek smatraju literaturu kao sport, a ne kao 
potrebu unutrašnjosti, a bit će i raznih manjih 
uzroka (propovijedanje realizma u kritici, a 11 isti 
mah produciranje simbolističko-delcadentskih djela 

ti beletristici n. pr. Marjanović, Dežman kano kri¬ 
tičari i kano noveliste i t. d.). U izlaganja tih 
uzroka ne ćemo se za danas upuštati. Svakako je 
gore opisani pojav vrijedan spomena, za razvoj 
naše socijalne literature i socijalnog shvaćanja sva¬ 
kako negativan, a po čitav naš život vrlo značajan. 

Mb. 

Tri koledara. Godine 1904., kada se »osušio« 
»Vijevac« i umrla »Nada«, a naša književnost ostala 
bez i jednoga centra, oko kojega bi se mogli knji¬ 
ževnici okupiti, izadje u Zadru književni koledar »Sva- 
čić«. Ističem »književni«, jer ona hrpa koledara, koja 
se svake godine rasturivala u naš svijet, bila je 
samo proračunana samo na dobit nakladnikovu, 
koji se nije trsio, da čitaocima dade za zabavu 
i pouku probavljivu duševnu hranu, nego im je 
servirao »literaturu« — »Doma i Svijeta«. Zato je 
pojava »Svačića« bio u našem književnom svijetu 
pravi dogadjaj, pa mu je odmah uspjelo, da oko 
sebe okupi lijep broj mladjih književnika i donese 
niz vrijednih beletrističkih i kritičnih radova. Druga 
knjiga »Svačića« za g. 19O6. nije bila lošija od 
prve, a sada leži pred nama i treća knjiga za g. 
1907. U njoj se ističu osobito dva kritična članka : 
Milan Marjanović svršava studiju »Iza benoe« 
(— izlazila je kroz tri godišta —) 11 kojoj po¬ 
tanko analizuje struje i razvoj naše književnosti 
od g. 1880. do klonuća naše moderne i nastupa 
potpunog književnog rasula g. 190;.; Z. B. Iljin 
donosi feljtonistički pisani prikaz .Sinovi dana“, 
crtajući u njem dekadente i ,,simboliste“, i kao 
reakciju protiv njih ,,sinove dana“, pjesnike rada 
i života, odredjujući ovima budućnost u literaturi. 
Nalazimo još i omanjih članaka Dr. llešića (o Jo¬ 
sipu Stritaru), Kršnjavoga (Sastanak s Ibsenom), 
Dr. Horvata i dr., a beletristiku zastupaju Nazor, 
Car Emin, Tresić, Sabić, Katalinić i dr. 

,,Lirilo-Metodski koledar“ i koledar ,,Stross- 
mayer“ koji ove godine prvi put izlaze, idu za 
izvjesnom svrhom: prvi da potakne u narodu in¬ 
teres za Istru i ,,Družbu“, a drugi da popularizuje 
rad Strossmayerov i prikupi o njemu što više po¬ 
dataka. Poglavito ovaj potanji ima da ispuni osjet¬ 
ljivu prazninu, jer on ima da bude leksikon rada 
i misli Strossmayerovih, ima da prikupi gradju za 
proučavanje ovog narodnog velikana, a to znači: 
gradju za proučavanje hrvatske kulture u drugoj 
poli XIX. vijeka, kojoj je Strossmayer najizrazitija 
ličnost, a dobrim dijelom i predstavnik. Književno- 
poučni dio je 11 oba ova koledara znatan : u Ci- 
rilo - Metodskom koledaru nalazimo zastupane 
gotovo sve istarske pisce i osim njih što u 
poeziji, što u prozi mnoge banovinske; ,,Stross- 
mayer“ donosi uspomene na Strossmayera, a od 
beletrističnih radnja ističu se poglavito prinosi 
Nazora, Vidrića, Kranjčevića, Leskovara, Adele 
Milčinović i dr. Osim toga donosi ovaj koledar 


još ukratko prijegled i povijest naših kulturnih 
institucija. 

Pojava ovih književnih koledara dokazuje, da 
naši pisci, ne imajući zgodnog književnog centra 
traže druge puteve, kako da probiju led apatije u 
književnosti; ona dokazuje i to, da nije S'/a krivnja 
na našim književnicima, što ne mogu da se okupe, 
nekuda krenu, i literaturi našoj opet uliju života 
nego da uvjeti, koje stvaraju pojedini špekulanti i 
nehaj publike, koja edicije dovoljno ne podudire, 
nose teži grijeh na Ovom zastoju. 

Ivan Kozarac. Mladi književnik Ivan Kozarac, 
koji je nedavno izdao prvu zbirku svojih novela 
pod naslovom: „Slavonska krv", ustupio nam je 
jednu svoju crticu, koju u ovom broju donašamo. 
On doduše nije djak, ali — kako to spominjemo 
u svom programnom članku — nama je dobro 
došao svatko, tko nam svojim radom pomaže do 
realizacije našeg programa. Mi smo u svom pro¬ 
gramnom članku istakli i važnost lijepe knjige 
za intelektualni razvoj hrv. djaka, pa nam je milo, 
da nam je gosp. Ivan Kozarac premda nije djak u 
tom nastojanju voljan pomoći. Ivan Kozarac bavi 
se u svojoj crtici onom najtežom ranom Slavonije, 
ranom moralne raspojasnosti. Ovo je jedna od 
značajki njegove novele u opće, o kojoj ćemo u 
narednom broju opširnije progovoriti u prikazu 
»Slavonske krvi«. 

ZNANOST. 

Wilhelrtl Bolsche. Nije veličina toga čovjeka 
— a to su novine nedavno naglašivale — što je 
istupio iz svake službene t. zv. pozitivne religije, 
jer u tom, koliko god može biti poštenja i oprav¬ 
danosti, ipak ima i neka doza poze. Snaga W. 
Bolschea leži 11 prvom redu u tom, što je pokazao 
mnogobrojnim sjajnim dokumentima put populari¬ 
zaciji prirodnih nauka. 

Nedavno je rekao u predgovoru nekom svom 
popularnom djelcu : »Govori se u današnje dane 
rado o želji za »činjenicama«, koja izbija u naše 
doba kao karakterističan jedan potez. Ta želja je 
tu i ona je opravdana. Ali u popularnom prika¬ 
zivanju naravoslovnih problema od vrijednosti je 
prije svega propovijedati jednu najvažniju činje¬ 
nicu, koja nosi sa sobom čitavo brdo detaila : — 
činjenicu naime, da su naravoslovna ispitivanja u 
t o k u i da ohola povorka tih majestetičkih valova 
na prolazu mimo nas sačinjava onu zapravo 
uzvišenu igru za gledaoca, koji estetski kao i in- 
tektualno može uživati. Kome je ta »činjenica« stra¬ 
šna, neka ne pristupa k naučnjaku i istraživaocu ; 
ali moglo bi se jednako opravdano reći, orj 
neka i ne žive.« 

Propovijednik te činjenice jest sam \Vilhelm 
Eolsche. On je — kno propovijednik — premo¬ 
stio jaz izmedju na oko grube i ukočene znanosti 
i čovjeku bliže umjetnosti. Ali nikada nije davao 
proćutiti svojim čitaocima neki znanstveni rezultat 
kao konačnu i apsolutnu istinu, nešto, što će za 
sve vijekove vrijediti — on ga je izbacio i pri¬ 
kazao kao val jedan u razvoju, koji uvijek teče i 
teče dalje i nosi sa sobom relativnost i mijenu 
svega Način mu je kod toga doista umjetnički i 
profinjen. Mnogima se to čini naivnim i pretjera¬ 
nim. Znak, da im nije pristupno umjetničko osje¬ 
ćanje. Treba samo spomenuti Bolscheovu stvar: 
»Budućnost čovječanstva«. Nije li on ondje jed¬ 
nako buboki mislioc i to potpuno originalan, kao 
i savršeni umjetnik? 

Samo onaj, kojemu su činjenice znanosti 
prešle u krv, u svakidanje mišljenje i osjećanje 
može tako pisati: Koliko je ali vodenih i nespret¬ 
nih imitatora? ... F. B. 

Moderna fiziologija. Novi rezultati na polju 
fizikalne kemije od zamašnog su upliva na fiziolo¬ 
giju. Kretnje i gibanja u jednu ruku. a u drugu 
medjusobno reagiranje raznih sokova i tjelesnih 
tekućina temeljni su pojavi u živom organizmu. 
Dva sli pako važna moderna znanstvena rezultata 
u tom podiučju: nauka o ionima i nauka o 
osmotskom tlaku. Teorija osmotičkog tlaka 
potječe od van’tHoffa i kulminira u stavci: u 
razredjenoj otopini ponaša se otopljeno tijelo kao 
plin. Kaošto naime nastoje molekule nekoga plina, 
da se rašire u svom mediju (eteru) i kod toga 
čine pritisak na stijene posude, u kojoj se nalaze, 
tako isto i čestice otopljenog tijela u dotičnom to- 
pilu. Tlak, što ga proizvadjaju te čestice na stijene 
posude, koji je analogan napetosti plina, nazvan 
je po (van’t Hoffu osmotičkim tlakom. Osmotski 
tlak — i eksperimentalna i teoietska data to po- 
tvrdjuju — slijedi iste zakone, (Mariotteov, Gay- 
Lussacov i Avogadrov) kao i napetost plinova. 
Tumač tom pojavu dao je Arrhenius svojom na¬ 
ukom o ionima ili elektrolitičkoj dissocijaciji. Po¬ 
kazalo se, da otopine nekih tjelesa prevadjaju 
električnu struju n. p. otopine soli, kiselina i 
baza, a drugih opet ne n. pr. otopina sladora, 
mokraće i mnogih drugih organskih spojeva. 
Prva su nazvana elektroliti, a druga neelektroliti. 
Kod prvih su se čestice u topilu raspale na elek¬ 
tricitetom nabijene ione, a kod drugih ne. Ti ioni 
jesu čestice, koje odgovaraju molekulama plina u 
eteru, i upravo ti ioni prouzrokuju tlak, nazvan os- 
motički. 

Ti pojavi aplicirani su na fiziološku znanost — 
na život i rad temeljnog organizma stanice, a po 
tom u prvom redu na fiziologiju i pathologiju krvi 
i svih tjelesnih sokova i tekućina. Oni su unijeli 
novo svijetlo u čitavu biokemiju i biofiziku, a preko 
njih i u psihofiziku, u funkcije i gibanja živčane sta- 


ničnine u živom organizmu. Njihova je osobita 
važnost i za medicinske znanosti. Najvećih je za¬ 
sluga u tom pogledu stekao profesor H. J. Ham¬ 
burger u Groningenu, a za njim <Lohen, Brasch i 
mnogi drugi. F. B. 



BILJEŠKE. 

Naobrazbena društva na srednjim školama. 

Od vajkada je bio običaj na pojedinim srednjim 
školama osnivati literarna društva. Nekoja su bila 
po školskoj oblasti dozvoljena i nadgledana, a 
druga opet tajna. U doba pokreta »Nove Nade« 
u godinama 1896- — 98. bila jc djačka organizacija 
na široj bazi osnovana, jer su u svakom srednjem 
zavodu bili osnovani i djački klubovi, koji su bili 
medju sobom 11 svezi. Društva ova se nisu bavila 
isključivo literaturom i vježbanjem 11 beletristici, 
nego su se bavila i djačkim pitanjima i općenitim 
modernim naobražavanjem. 

Sada bi bio red, da se nadoveže ondje, gdje 
se je onih godina prekinulo. Djaci bi imali na 
svim srednjim zavodima da osnuju naobrazbena 
društva i to tako, da u mjestima gdje ima više 
zavoda svi zavodi osnuju po mogućnosti zajedničko 
društvo sa čitaonicom. 

Ne dvojimo ni malo, da će sada vlada ova- 
kova društva dozvoliti i uputiti profesore u kojem 
pravcu da vrše eventualni svoj nadzor. Aktuelna 
stranačka politika bi se imala isključiti, ali inače 
bi se ovakova društva mogla baviti svim modernim 
prirodnim naukama i njihovim principima i meto¬ 
dama. U ovim društvima bi se djaštvo imalo spre¬ 
miti i za sveučilišni slobodniji kulturni život i za 
život. Jer jedino u ovim se godinama mogu da 
udare temelji cijelog budućeg odgoja mladeži, u 
ovim godinama dobiva mladež svoju kulturnu fizi- 
ognomiju. 

U Zagrebu bi se moralo osnovati središnje 
ovakovo društvo, a onda po cijeloj pokrajini. Sva 
društva bi imala biti u što užoj svezi medjusobno 
i onda sa sveučilištnom mladeži. U ovakovim bi 
društvima onda imali da osim djaka drže kurzove 
i predavanja i profesori i ini predavači i prijatelji 
mladeži. 

Klub za napredna predavanja. Ovih dana 
se je u krilu hrv. napr. čitaonice u Zagrebu konsti¬ 
tuirao ovakav klub. Razvio se je iz dosadanjeg 
improvizovanog malog odbora koji je priredjivao 
predavanja u čitaonici svakoga tjedna. Do sada je 
u čitaonici priredjeno 14 predavačkih večeri sa IO 
predavača (M. Marjanović, O. Diirr, učitelj, Fran 
Bubanović, asistent; VI. Jelovšek, liječnik; J. 
Medved, učitelj; A. Milčinović, književnik; V. 
Vilder, urednik; prof. Zabolotski, ruski profesor; 
Skrbić, novinar iz Pešte; Stjepanek, profesor, P. 
Perat svrš. pravnik). 

Prve knjižice s predavanjima će izaći početkom 
ove godine, pa se pređbrojbe već sada primauj. 
Pretplata za svaki svezak iznaša i Kr. 

Predavačici klub je odlučio sada proširiti rad 
i to tako, da će držati predavanja i u javnosti, 
radništvu i djaštvu, te izvan Zagreba, u pokrajini. 
Do sada ima na raspolaganje 20 članova preda¬ 
vača sa preko 30 predavanja. Klub će izdavati 
predavanja u malim knjižicama po ?o — 30 filira. 
Sve upute glede priredbe predavanja i ostaloga 
daje predsjednik kluba Milan Marjanović kod 
„Obzora* 4 u Zagrebu. 

Držimo da će naša javnost upotrijebiti ovu 
zgodu i u jednu ruku dati zgode klubu da razvije 
cijeli niz predavanja u Zagrebu i izvan njega. 
(Klubu su najavili, osim članova, predavanja i brojni 
stručnjaci, pisci i profesori). U drugu ruku će 
naročito mladež uprijeti oko što većega proširenja 
knjižica klubskih sa predavanjima. Naročito bi pako 
upozorili srednjoškolsko djaštvo, da ono izadje u 
svom interesu u susret klubu i da širi knjižice 
medju sobom, a ujedno pozove predavače kluba 
ili u sporazumu s klubom upriličuje predavanja 
za sebe i svoje drugove. Teme, za predavajna su 
najraznovrsnije, a na zahtjev će klub poslati rado 
popis tema i predavača, a i za predložene teme 
nastojati po mogućnosti naći predavače. 

Češko djaštvo proti bogoslovnom fakultetu. 
Akademskom senatu praške univerze izručilo je 
50 akademskih djačkih društava opširan memoran¬ 
dum, u kojem traže, da se teološki fakultet kao 
neznanstvena institucija i kano učilište, koje stoji u 
potpunoj vlasti vjerske dogmatike, odijeli od sve¬ 
učilišta. 

Malo više obzira! Slušači klasične filologije 
i još nekih skupina moraju praviti ispit iz hi¬ 
storije grčke i rimske. Stoga moraju barem je¬ 
dan kolegij historije staroga vijeka i slušati. Mi. 
koji smo već 5. (7.) semestar ovdje nijesmo još 
mogli tu svoju dužnost izvršiti. Nekoliko se¬ 
mestara nije se ništa predavalo iz staroga vijeka, a 
dva semestra već kose se satovi historijskog ko¬ 
legija sa najznatnijim kolegijima glavne struke. 

Gospoda vole na ispitima pitati prema svo¬ 
jim predavanjima, pa ne bi bilo zgorega, da nam 
dadu prilike, da ih i slušamo. K. 

Sveučilišni vratar. U najnovije doba uve¬ 
dena je na našoj univerzi institucija sveuč. vratara. 
Ta služba — kako smo se informirali — sasvim 
je suvišna, tim više, jer sve ove dužnosti, koje 
na drugim univerzama imaju sveuč. vratari (kao 
pošta, prodavanje indeksa itd.) obavlja kod nas 
pedel. A i zbilja, košto se može svatko osvjedo¬ 
čiti, naš sveuč. vratar nema šta da radi, osim Što 
pozdravlja gg. profesore i druge uglednike, što 
dolaze i odlaze. Zato nije čudo, da donaša novine, 
što više i knjige, te ih sasma komodno čita. Ta 
napokon nečim mora čovtek utući vrijeme i — 
besposlicu. I zato dobiva plaću veću od one pučkog 


učitelja (900 Kr. iixne plaće, 160 Kr. stanarine 
i 120 Kr. za paradno odijelo — da se zna, da 
univerza imade vratara)! Mi djaci, koji na svakom 
mjestu naše uinverze osjećamo nestašicu i prostora 
i knjiga i — zraka (u posljednjem uredu vlade 
imadu ventilaciju!), mi, kojima se na sve naše 
tužbe glede biblioteke odgovara sa stereotipim : 
nema novaca, mi se doista vrlo čudimo mjero¬ 
davnim faktorima, što ovako na drugoj strani bez¬ 
razložno trate novac, kojim bi se moglo i moralo 
u prvom redu zadovoljiti najprečim našim potre¬ 
bama. Za danas ne ćemo nazvati taj postupak do¬ 
ličnim imenom, već ga samo konstatujemo uz 
predlog, neka se ova služba za boga što prije 
ukine a za ove novce neka se zadovolji bilo kojem 
od mnogobrojnih u istinu »gorućih pitanja« naše 
univerze. Mi to imamo pravo ne samo moliti, nego 
i z ahtijevati. rb. 

Malo statistike, u Hrvatskoj i Slavoniji ima 
popreko do 6o°/ 0 analfabeta. Ovaj broj biva još 
interesantniji7“TfK?> se prispodobi stanje nepisme¬ 
nosti u pojedinim krajevima naše domovine. Tako 
npr. ima općina D r e ž n i c a (kotar Ogulin) u 
dobi od 15. do 49. godine u svemu 90°/ 0 anal¬ 
fabeta (i to 82°/ 0 muških i 99% ženskih). U tom 
joj dostojno konkurira općina Z i r o v a c (kotar 
Dvor), koja od 1668 žitelja (od [5. do 49. god.) 
ima 1507 analtabeta (dakle 91 %). 

Dakako, općina Neudorf (kotar Vinkovci) 
ima samo 6°/ 0 muških analfabeta, a 9% ženskih, 
dok općina Nova P a z o v a ima dapače samo 
4 % žen. analfabeta, a 6% muških. (Pangermani !) 

N11, da ne bi tkogod pomislio, da se i mi 
Hrvati nemamo čime pohvaliti, navodimo, da npr. 
naša općina Plešce (kotar Čabar) ima samo 6% 
analfabeta muškaraca, ali ona na žalost ima 11 
svemu tek 33 muškarca (od 15. do 4 g. god.) 

No ima jedna još interesantnija statistika. 

Na našoj univerzi — odbijemo li bogoslov- 
ski fakultet — ima u svemu preko 1000 sluša¬ 
telja. Od toga otpada — ako se glasovanje za 
potporno društvo može smatrati kakovim kriteri¬ 
jem — na starčevićance jedno 190, a na napred¬ 
njake — pristaše (ali samo pristaše!) sitnog, re¬ 
alnog rada — neko 270 kolega. Ostali se rie 
bave politikom ! 

Zbog silnog broja analfabetizma u Hrvat¬ 
skoj, stvorilo se na univerzi „Društvo za pouku 
analfabeta** i pomislite, koli silan broj naše aka¬ 
demske omladine upisao (dakako samo upisao !) 
se u to društvo: ravnih 70 (dakle ni 7 % od sve¬ 
ukupnog djaštva!) 

Ostala 93 % podržavaju time indirekte ovaj 
brojni analfabetizam. Ali dakako, mi smo starče- 
vićanci — nama je glavno Velika Hrvatska (koja 
je velika jedino u analfabetizmu!); mi smo napred¬ 
njaci — ali nam je širenje pučke prosvjete ipak 
p r e s i t a n rad. 

O felix Croatia! B. 

Naša kazališna publika. Kada polazimo u 
naš »hram umjetnosti«, onda je nama, koji idemo 
u nj umjetnosti radi, dakako do toga stalo, da 
uzmognemo sve čuti i vidjeti, što se dogadja 
na pozornici. 1 tako čovjek ide s najljepšim mi¬ 
slima i osjećajima,u kazalište. Unaprijed se veseli, 
kako će moći sve točno pratiti i uživati - a danas 
je baš izvrsna stvar. Sto više — nije ni komedija 
več ozbiljna drama No čim udješ u našu Thaliju 
— odmah se razočaraš. 

Glazba svira — a gospoda i gospodje raz* 
govaraju nešto tiše nego u Ilici. »Kritizuju« glazbu 
i toalete. A mi neki želimo da čujemo i glazbu, 
a ne samo baritone dama i basove gospode kava¬ 
lira. Ali mi smo u manjini. Zato nemamo prava, 
da je čujemo, kako treba. 

Zastor se digne. Radnja se razvija. Diaiog 
teče duhovito. Većina, koja ima pravo, toga ne 
opaža. Dosadno joj je do skrajnosti. No čim opazi 
koju duhovitu šalu, koja je pristupna i većini, 
onda se stane (pred otvorenim činom) grohotom 
smijati. Glumci na pozornici govore dakako dalje. 
Posve pravo — jer zašto da predstava traje dulje 
nego li je nužno ? A mi, koji hoćemo da čujemo 
ono, što možda i odlučuje u drami — ini toga ne 
možemo čuti radi onih, koji su došli u kazalište 
samo zato, da pokažu, kako »razumiju komad«. 
Tako je kod ozbiljne drame. A kod komedije, ko¬ 
mične operete ili kod — lakrdije: Onda nije mo¬ 
guće od zaglušnoga, grohotnoga smijeha u par¬ 
teru, da o balkonu i galeriji i negovorim, gotovo 
ništa čuti. 

Onomu, što je smiješno, smijmo se. Ali ne¬ 
mojmo grohotati. Imajmo obzira prema — „bes¬ 
pravnoj - manjini 

A što da istom rečem o isto tako nerazboritom 
običaju: pljeskati pred otvorenim činom. To opet 
toliko smeta, koliko i onaj grohotan smijeh. 

Prigovorit će mi se možda s neke strane, da 
su to sitnice. Jest — ali to su sitnice, koje djeluju 
vrlo neugodno, to su sitnice iz kojih čovjek stvara 
sud o duševnoj visini. Stranaca se osobito ne¬ 
ugodno doimaju te »sitnice«. 

Ovaj grohotan smijeh i pljeskanje pred otvo¬ 
renim činom služe nam dakako u mnogo sluča¬ 
jeva valjanom kritikom. Treba da samo čujemo 
od koga: Publika u stajaćem parteru i balkonu 
(bez zamjere!) neprestance se smijala i pljeskala. 
Onda već znamo, da ta stvar, gledana s malo 
„kazališnijeg" (da ne rečem višeg) stanovišta, ne 
valja ništa. To dakako ne vrijedi uvijek. 


Ovo su tek neke misli. Samo sam ih nabac io 
Da se ovo zlo, ove nerazumnosti, iskorijene — treba 
početi sitnicama. Sitnice kasnije postaju „krupnice". 
Napisah sve ovo sine ira et studio. Sp. 

Privilegovani. Postoji natom božjem svijetu 
i neki opskurni djački listić »Luč". A da luč i 
svjetlost tek furtimaši vole, to je već svakome 
jasno. Zato je i jedva potrebno spominjati, da je 
ta .Luč" „list hrvatskog katoličkog djaštva". Iz¬ 
daje ju „hrv kat. akad. društvo .Hrvatska - u — 
Beču. Tiska se — gdje drugdje nego ondje, gdje 
i družica joj .Hrv. Straža" u — Krku! Čini se, 
da odanle i dobiva hranu i poticaje za život . . . 
Na taj ćemo se djački listić imati već prilike i 
pobliže da se osvrnemo, a sada da tek konstatu- 
jemo, kako su te naše kolege u mnogo sretnijem 
položaju nego mi. Oni uza sve „školske propise * 
i t. d. smiju, da javno rade i agituju za tu svoju 
„Luč - , a mi? Na gornjogradskoj gimnaziji u Za¬ 
grebu visi na „crnoj ploči" oglas kongregacije 
(za koju malo i tko znade na ovoj gimnaziji], gdje 
se poziva drugove na pretplatu „Luči - , koja stoji 
na godinu tek 2 K i t. d. — 

— Daleko nam je i svaka pomisao, da koga 
denunciramo, tek bi htjeli, da za svakoga vrijede 
„propisi jednako, a ne, dagospoda, koja stoje pod 
zaštitom katehete mogu da krše „propise" kako ih 
volja, a ako bi ih mi prekršili: jao i pomagaj! 

Odmah bi se čitalo, da je držanje i su- 
radjivanje u političkim listovima djacima strogo za¬ 
branjeno i da će se kazniti „prema prilikama i is¬ 
ključenjem iz zavoda*. 

A da je .Luč" i politički list nema sumnje 
i to barem toliko, što navaljuje gotovo na svakoj 
stranici na upravo izniman način na naprednjake. 
Ta to valjda ni sami ne će poricati . . ? U broju 
od listopada ima članak: „Sloboda - , „Novi list - i 
„Pokret - — lašci i klevetnici". U tom se članku na 
»kršćanski« način navaljuje na spomenute listove 
časteći ih finim epitetima a la „bezočni lažac" i 
slično i podlo se sumnjiči „Pokret" pitajući ga: 
„Čijim ga novcem podigoše na dnevnik, čijim se 
novcem plaćaju vaše laži i klevete?" 

Zar to za pobožnu gospodu možda nije po¬ 
litika? Oni — dakako —tek brane vjeru!! 

No o tom drugi put. — Za sada tek pi¬ 
tamo : Kako se za ovakav list smije slobodno vo¬ 
diti reklamu na „crnoj ploči - . A mi ne smijemo 
ni javno priznati, da čitamo ovaj naš list? 

Tražimo, da se jednakom mjerom mjeri sva¬ 
komu? — Mučić. — 

ISPRAVCI: 

Nepomnjom korektora potkralo se navlastito u prvom arku poviše pogrješki, koje kvare smisao. 

,, : šivot ima biti : život. 

„ : nuzgredno ima biti: nuzgredan. 

2. 

odzdola mjesto : tzniče ima biti : izniče. 

Na 

„ U- 

yy 

2. 

y% 

4 . 

mjesto: i to ima biti: što. 


Na istoj strani istom stupcu pretposljednji redak mjesto: a telektualnom ima biti: o intelek¬ 
tualnom. 

Na str. i 4 . u podnaslovu mjesto: života ima biti: pokreta. 

Na istoj str. dolje u opasci posljednja riječ mjesto : Kusana ima glasiti: Rušama. 

Ostale su pogrješke sitDi^e, pa će si ih potovani čitatelji moći sami ispraviti. U narednim 
brojevima nastojat ćemo, da ne bude tiskarskih pogrješki. 


HRVATSKI D3HK 

GLASILO HRV. NAPREDNOG DJAŠTVA 

„Hruatski Djak" izlazi svaki mjesec. Pretplata mu je na godinu 5 kruna, a pojedinom broju 40 filira. Plativo u Zagrebu. 
Rukopisi i pisma neka se šalju na adresu 3urislava 3anušića, Nova Ves 29. prizemno, desno, a pretplate na adresu flkrfina 
Duića, Kukovićeva ulica 8/a. 

Rukopisi se ne vraćaju, a neplaćeni se listovi ne primaju. 

br/ž. u zhsrcbu mjesece vekiiče 1907. eoo. i. 


flnfe Hihec: 

HRVATSKI STUDENT.’ 

(Historijsko-kulturni prikaz hrv. djaka). 

Pri pomisli, da se hrvatskog Studenta ocrta 
onako, kako se kulturno razvijao od osnutka 
hrvatske univerze do danas, nadaju se čuvstva 
mila, slatka, bolna, neugodna. Prikazati kulturni 
razvoj hrv. djaštva znači: zasegnuti mišlju i 
osjećajem u sve one raznolike, šarene sile, koje 
uvjetovaše kulturni, socijalni, ekonomski i poli¬ 
tički kvalitet života hrv. naroda od osnutka uni¬ 
verze do danas. U sveopćem narodnom razvoju 
djaštvo bijaše uvijek jedna sastavna komponenta: 
sad jača, snažnija, izrazitija, sad slabija, neznatnija^ 
sad lijep crven plamen, sad nujno, blijedo svjetlo. 
Ta komponenta, bila i kako u sili i vrijednosti 
različna za razne periode sveopćeg narodnog 
života, u temeljnom jednom tonu uvijek je jed¬ 
naka : najiskreniji, najpošteniji, najljepši refleks 
svih onih nedaća, boli, tuga, radosti, što ih narod 
osjeća. Rekao bih gotovo: lirični refleks, lirična 
komponenta. Tišti li narod sad ova ii ona sila u 
prevazi nad drugim važnim silama, hrvatski je 
student od uvijek na nju reagirao iskreno, po¬ 
letno, što može samo poezija ljudskog života: 
mladenački Studentski život od 18.—25. godine. 
Razumije se, da se ta reakcija diferencirala prema 
onim raznim političkim i kulturnim strankama i 
strujama, uz koje je študentstvo vezalo svoje 
misli i osjećaje. 

Od osnutka hrvatske univerze (1874.) do 
danas kulturni razvoj djaštva možemo podijeliti 
u 4 periode. Prva perioda od osnutka hrv. uni- 

* Ovaj je članak izišao u budimpeštanskoj „Croatii“, 
hrvatskoj smotri na magjarskom jeziku svesku 7. Pisca 
bijaše namjera, da informira madjarsko djaštvo i madjarsku 
javnost o kulturnom i socijalnom razvoju hrv. djaka. 


verze 1874.—1883.; druga perioda od 1883.—1895 
treća perioda 1895—1901; četvrta od 1901. 
traje još dalje. 

U prosudiivanju gotovo svake od tih pe¬ 
rioda dade se primijeniti zakon velikog Franceza 
(H. Taine) za umjetnost. Kao što je za razumije¬ 
vanje umjetnosti i umjetnika stanovitog vremena 
potrebno poznavati kulturno, socijalno, političko 
stanje onoga vremena, jednako je to nužno — 
barem u najgrubljim potezima — za prosudjivame 
onog života, što ga živi mlad ljudski organizam 
u najljepše doba svog individualnog razvoja. 

Temelje hrv. univerzi postavio je Stross- 
mayer, možda najveći Hrvat XIX. vijeka. „Pro¬ 
svjetom k slobodi" — geslo je njegovo. Kul¬ 
turno podignuti sve slojeve naroda, osposobiti 
ih za životnu borbu modernog ljudstva. I diž i 
se one velike naše kulturne institucije, podignute 
zaslugom Strossmayera. Za sobom imade veliki 
taj čovjek političku stranku. Bijaše to stranka 
ljudi, akademski visoko naobraženih: profesori, 
odvjetnici, u politici akademici i oportunisti: ljudi 
više manje sadašnjosti i realnog naziranja na 
svijet, u kulturnoj i parlamentarnoj povjesti po¬ 
znati pod imenom: Obzoraši. U narodu i svijetom 
riječ se njihova čuje. Što reče veliki znanstve- 
njak historik Rački, aksiom je za ondašnje doba. 
Strossmayer i Obzoraši u cvatu su od 1874. do 
1883- Politički su vladajuća stranka. Obzorašima, 
nosiocima poznatog kulturnog gesla i političkog 
oportunizma oponira svom snagom stranka dog- 
matičnog, ali velikog čovjeka: dr. Ante Starče- 
vića. Pod dojmom crnih stranica hrv. povjesti 
blize i daleke, hrv. historijskog državnog prava, 
svu je intelektualnu i moralnu snagu upotrebio 
taj čovjek i drug mu Kvaternik, da uskrise staro 
hrv. kraljevstvo. Samo u slobodnoj, nezavisnoj. 









ujedinjenoj Hrvatskoj može cvasti sreća pojedinca 
i naroda — mišljaše i naučavaše Starčević. I 
kad reče izrazitu, oštru, odsječenu riječ poznatom 
elokvencijom, djelovaše silno. Kraljevstvo ... 
zemlja velika, slavna, ujedinjena ! Tko te ne bi 
odmah rado — izdajica je. 

Velike ove dvije struje: Strossmayerova 
kulturno-politička, Starčevićeva eminentno poli¬ 
tička, odjeknuše i u hrv. Studentu. Na univerzi 
je pristaša i jedne i druge stranke. U prvoj pe¬ 
riodi hrvatski je Student više manje lijep, mla¬ 
denački poletni odjek kulturnih i političkih od- 
nošaja u zemlji. Važnijeg aktivnog istupa ne 
bijaše. Što rekoše ljudi glasa, dana i parlamenta, 
vrijedilo je i za Studenta. Dakako: sve poten¬ 
cirano uz živahnu gestu, mladenački povik. 

Godina osamdesetih politička situacija prima 
sve novije i novije obrise, te godinom 1883. bi¬ 
lježi povjest života naroda i hrv. Studenta novu, 
ali iza apsolutizma najstrašniju eru u životnom 
svome razvoju- Banom je Hrvatske postao ta¬ 
lentirani silnik, koji je, prozrev odmah sveopću 
situaciju, kroz 20 godina počinjao sa svojim 
odabranim ljudima ono, što će kulturna, politička 
i socijalna povjest možda najcrnije zabilježiti na 
svoje stranice. Prikazati kulturni, socijalni, eko¬ 
nomski, politički razvoj hrv. naroda kroz 20 go¬ 
dina, zadaća je historika, socijologa, ne ovih 
redaka. U kratko da ipak sintetiziramo: nemo¬ 
ralni je sistem potiskivao i gušio sve ono, što 
je htjelo zdrav i prirodan razvoj prilika. Kulturne 
inštitucije, socijalni život, štampa, literatura jed¬ 
nako osjećaju svu težinu tiranije. 

Sveopćem dojmu ropstva i skučenosti ne¬ 
moguće je, da se otme študentstvo kao sastavni 
dio društva i naroda. No ipak, da lamentira i 
plače ko rob, ne će, jer je tu krv i mladi život. 
Što će dakle ? . . . Treba naći nove putove, 
velike ideale, koji ne računaju sa težinom sa- 
danjeg života. Ti ideali bijahu već poznati, jakom 
strankom u saboru dnevice iznašani. Starčevi¬ 
ćeva ideja preotima mah, širi se narodom i uni- 
verzom, gdje u drugoj perodi i kulminira. Tu 
periodu djačkog života karakteriše: veliki zanos, 
ratobornost, oduševljenje za historiju i hrv. 
državno pravo. Osim početka te periode, gdje 
je grupa Studenata izdavala almanak „Hrvatska 4 , 
nema ništa važnijeg u toj periodi. U socijalnom 
je pogledu to najmrtvija, u posljedicama u na¬ 
rodnom životu najžalosnija perioda. Razumljivo 


i zašto. Politika uopće, način i sredstva, kojima 
se širi, bijaše uvijek i danas onaj faktor, koji 
proguta mnogo mladenačkog mozga, osjećaja i 
. . grla. Računa trezvenim mozgom, u izvanjoj 
formi više manje raspaljivim sredstvima. Mlade 
duše, uvjerene o svetosti i istinitosti uvodnika, 
pod dojmom velikih konačnih ideala — nepres¬ 
tano su u čudnom nekom trzaju. Umjesto hladne 
lektire modernih znanstvenih studija kao kulturno- 
odgojnog sredstva, hvata študentstvo najviše 
za uvodnicima dnevnika i postaje njihovim ro¬ 
bovima. Za šire kulturne poglede ne osjeća po¬ 
trebe. Horizonat uzak — uži od autora dnevnih 
uvodnika. Kako je to nezdravo, jasno je, kad 
se zna, da je sva politika i diplomacija i ako 
važna i nužna, u biti svojoj nelijepa strana života 
kulturnog čovječanstva. Podav se tom umijeću 
svom mladenačkom strasti, ne mareći za veliku 
težinu modernih, naprednih, kulturnih ideja, što 
su tako značajno krstarile ondašnjom naprednom 
Evropom, hrvatsko je študentstvo u drugoj 
periodi ma i koliko plemenito osjećalo, tek ono 
blijedo, neizrazito svjetlo, koje, kad dune i malo 
jači vjetar, odmah ugasne bez većeg životnog 
trzaja. Najveći zanešenjaci iza prelaza u: pro¬ 
fesore, pristave, odvjetnike postaju sitni ljudi, 
bez poleta i . . . grla. Skok od dalekih ideala 
u život, koji računa sa lXU bijaše prevelik, 
abnormalan. Odatle i posljedica svega toga: 
poznati specijalitet — hrvatska birokracija. 

Nakon lijepog početka — u prvoj polovici 
80-ih godina — masa je djaka spala na niske 
grane i živjela blijedim kulturnim životom nesme¬ 
tano do godine 1895. — svršetka druge, 

početka treće periode. Karakteristika ondašnjeg 
narodnog života je kratka: Khuen je dnevice demo- 
ralizovao društvo, opozicija mizerna, u tričavosti 
i dnevnoj „borbi 4 velika, apatija, klonulost onih 
sila, koje su htjele, ali nisu mogle raditi. Svuda 
slabost, tromost, beznadje. Svuda se osjećalo, 
da se ovakim životom dalje ne da živjeti. Nešto 
mora doći, da zdravo prodrma naš cjelokupni 
kulturni, socijalni i politički život. A to nešto 
doskora je došlo . . . Još prije godine 1895. 
stalo se u djačkom životu: sveučilišnom i sred¬ 
njoškolskom gibati. 

Najprije sporadično. Čitanje domaće litera¬ 
ture, novela i romana hrvatskih literarnih prvaka: 
Gjalskoga, Janka Leskovara, Josipa Kozarca, 
dobro uredjivani književni list „Vienac*, ruska 

literatura, zgodniji novinski članci — — sve se 
to dojimalo mladeži i nešto se stalo talasati. 
Na univerzi — istina — još uvijek u najvećoj 
većini živi mladež starim zanešenjačkim životom, 
ali tu i tamo opažaju se skupine ljudi, koji se 
prepiru, tumače, kritizuiu i nezadovoljni su op- 
ćenim našim životom. U političkom su životu 
imali dnevice prilike da gledaju neuspjehe opo¬ 
zicije „Obzoraša” i „Pravaša“, koji se stranački 
taru na radost vladajućeg sistema. Sporadične 
skupine, izrazite po raznim predstavnicima, svra¬ 
ćaju na se pozornost kolega. Treba samo pri¬ 
like, da ta skupina istupi u životu i da nešto 

započme. I-u jeseni god. 1895. istupi 

snažno, radikalno. Radi poznatog dogodjaja sa 
zastavom, hrv. študent na univerzi nije više onaj 
sitni, maleni študent, za kojega se već pod 
kraj druge periode nije gotovo ni znalo. Glas o 
poznatom dogodjaju u Zagrebu, belovarski zatvor 
Studenta svrate na se veliku pozornost javnosti. 
Stari opozicionalci, apatični na sve, osietiše po 
prvi put, da se javlja nešto nova, izrazita, čega 
nije bilo prije. Začudjenje generacije sa „pro¬ 
šlošću” bijaše to veće, kad je grupa relegiranih 
Studenta počela izdavati u Pragu, kamo je otišla 
na daljnje nauke, smotru „Hrv. Misao” (1897.). 
Pod dojmom velikog kulturnog života češkog 
naroda, slušajuć pomno predavanja filozofa i 
realiste profesora Masaryka, stade ta grupa ne¬ 
milice kritizirati cijeli naš život. Socijalna, kul¬ 
turna, ekonomska i nacionalna pitanja, osobito 
narodnosno pitanje Hrvata i Srba, riješavaju se 
u smotri velikom spremom i ljubavi. Doiam 
„Hrv. Misli” bijaše u Hrvatskoj velik. No dje¬ 
lokrug praške hrv. mladosti postaje sve širi i 
slijedeće godine 1898. izdaje umjesto „Hrv. 
Misli", smotru „Novo doba“, gdje saradjuju 
Srbi i Slovenci. Pošto je radi unutarnjih nepri¬ 
lika prestalo izlaziti „Novo Doba“, pokrene 
se iduće godine ,,Glas“ s jednakom zadaćom, 
ali s manjim uspjehom. 

Grupa relegiranih, što je otišla u Prag, po 
svom je djelovanju više politička grupa. Najviše 
se bori proti političkom dogmatizmu starčevi¬ 
ćanska i beznačelnosti pristaša sistema. On¬ 
dašnji pokretači djeluju u sadašnjem životu Hr¬ 
vatske kao slobodni političari: Dr. Ivan Lorković, 
narodni zastupnik i predsjednik, dr. Milan Hei- 
mrl potpredsjednik „hrvatske pučke napredne 
stranke”; zatim Stjepan Radić, predsjednik hrv. 


pučke seljačke stranke, dr. Živan Bertić. knji¬ 
ževnik i pristaša hrv. pučke napredne stranke, 
dr. Svetimir Korporić, urednik pučkog lista 
„hrv. puč. napr. stranke”; od Srba: Svetozar 
Pribićević, jedan od vodja srpske samostalne 
stranke i narodni zastupnik. 

Paralelno sa praškom grupom razvija se 
i druga grupa študenata u Beču, grupa literarna, 
koja izdaje 1898. list „Mladost”. Dok su „Pra- 
žani“ svojim djelovanjem više praktičnjaci, rea¬ 
liste, „Bečani” literati kano da se odijeliše od 
hrv. života i bave se najviše sobom i svojom 
nutrinjom. Prednjače im uzori moderne literature 
franceske, skandinavske, talijanske i njemačke. 
Propovjednici su slobodoumnih literarnih načela, 
radi česa i dolaze kasnije u Hrvatskoj u veliki 
sukob sa starim konzervativnim književnicima, 
neprijateljima „novotarija”. Od bečkih pokretača 
uvaženi su danas: dr. Milivoj Dežman (Ivanov), 
vodja bivše hrv. moderne, dr. Vladimir Vidrić, 
izvrstan pjesnik, neohelenista, Dušan Plavšić, 
umjetnički kritičar i dr. 

Istodobno sa praškom i bečkom grupom 
razvija se treća skupina nezadovoljnika u Hr¬ 
vatskoj. Pokret je to srednjoškolske mladeži. 
Pošto je taj pokret tako osobit, po svom dje¬ 
lovanju simpatičan i važan, potrebno je, da se 
radi razumijevanja poznijeg razvoja hrv. študenta 
na univerzi s njime pobliže pozabavimo. Srednjo¬ 
školski pokret datira od god. 1895 ., kad je 
izašao prvi broj litografiranog lista „Nada”. 
Pokretač, organizator, urednik lista bijaše VI. 
gimnazijalac Dragan Galović (umro u 21. god. 
života). Iza godinu dana list se širi po svim 
hrv. gimnazijama, prodro je već u susjednu Slo¬ 
veniju medju djaštvo, koje odsele saradjuje u 
„Nadi”. 

Daleko važnija i snažnija od „Nade” bijaše 
„Nova Nada”, zbornik zabave i pouke. „Što 
želi ta srednjoškolska mladež?” — pitahu se 
„odlični” pedagozi, a broj za brojem odgovarao 
teško, istinito, mladenački, poletno ... Sveopće 
dezolatno stanje osjećala je srednjoškolska mla¬ 
dež to više, jer je bila sputavana „nastavnom” 
disciplinom. Uvidjela je, kamo vodi uskoća 
školske naobrazbe, kako je ono, što uči, ne¬ 
znatno i maljušno prema onome, što se traži u 
životu. Da ne budu ko njihovi stariji, upitali se 
djaci od V—VII. razreda, koja im je zadaća 
kao djaštvu? Odgovor je glasio: intelektualno i 

moralno spremiti se za život. „Treba nam zna- 
čajeva, mladosti hrvatska! Ako budeš ikad htjela 
za dom svoj moliti nebo. klikni: Gospode, daj 
nam značaieva! i opet: Gospode, daj nam zna- 
čajeva! Ako budeš htio, hrv. djače, da postaneš 
karakterom, steci sebi jakost duševnu!“ Tako 
poručuje .Nova Nada“ srednjoškolskoj omla¬ 
dini. Dakle: kulturno se što bolje naoružati za 
budući život. A velikoj ovoj kulturno-moralnoj 
misiji „Nova Nada“ kroz dvije godine u velike 
je zadovoljavala. Ima tu pjesama, cttica, novela, 
drama, ossay-a, kritika, referata stranih velikih 
djela-svega, što bijaše potrebno, da mla¬ 

dež bude u kontaktu sa kulturnom Evropom. 
Uz literarne stvari donašala je poučnih članaka 
iz prirodnih nauka i socijalnog života. I upravo 
ju ova širina učini vanredno simpatičnom. Duše 
pokreta bijahu — danas u literaturi poznata 
imena: Dr. Vladimir Jelovšek, Andrija Milčinović, 
urednici; od saradnika poznati: gdia Zofka 
Kveder-Jelovšek, Franjo Horvat-kiš, Oskar Diirr, 
a osobito ponajbolji hrvatski literarni kritičar, knji¬ 
ževnik i novinar Milan Marjanović, o kom ćemo 
posije progovoriti i Dr. M. Cihlar-Nehajev. 

Sve tri skupine: praška — politička, bečka 
— literarna, srednjoškolska kulturno-moralna, 
polaze sa jedne baze, širokog i velikog ljudskog 
osjećaja: Više slobode, rada i svjetla za nas 
pojedince i za narod, čiji smo dijelovi! Osjećaj 
tai bijaše velik, snažan, elementaran. Tri grupe: 
tri sile u kulturnom, socijalnom i političkom 
životu hrv. naroda. Sile aktivne, negativnog i 
pozitivnog karaktera: rušeći trulo i nezdravo, 
podižuć ono, što se zastojalo, ukiselilo, liječeć 
ono, što je nezdravo: lijekom zdravim, velikim, 
uspješnim. 

Ove tri skupine ostavljaju svuda lijepih 
znakova svog blagotvornog rada. Ne smeta, ako 
koja godina ne obiluie važnijim mladenačkim 
istupom, ili, ako se u redove mladih pokretača 
uvuče sjenka klonulosti, apatije. Prvotni dojam 
Ostaje, ne briše se, a život ide dalje svedjer 
naprednim porastom. 

Praška se grupa iza svršenih nauka vraća 
u Hrvatsku, živi i propaguje i u tudjim glasilima 
napredne misli. 

Literarna bečka skupina, koja je medjutim 
već prestala biti djačkom, izdaje god. 1898 i 
1899 „Hrv. Salon“, a godine 1900 i 1901 „Život”, 


do sada ponajbolji literarni hrv. list, na žalost 
kratkog života. 

Radnici oko „Nove Nade“, koia je prestala 
izlaziti radi raznih neprilika, kupe se oko karlo¬ 
vačkog „Svjetla”, koje odsada obiluje krasnim 
člancima literarnim, poučnim. Od novijih sarad¬ 
nika, poznatih u literaturi, spominjem: gdju Adelu 
Milčinović i Janka Koharića (pokojnoga). 

Iza „Nove Nade” javlia se kasnije odrešita 
grupa varaždinskih Studenta sa listom: „Mlada 
Hrvatska”, dok drugi dio djaštva izdaje „Novu 
Zvijezdu.” 

Svi ti listovi dnevice sve više slabe radi 
unutarnjih neprilika, prestaju izlaziti, da se kas¬ 
nije u novom listu opeta složno pojave kao sve 
jači i snažniji faktor u narodnom životu. 

Kako se vidi, treća je perioda djačkog 
života vrlo snažna, jaka, važna za kulturni 
lazvoj hrv. Studenta kao i čitavog naroda. Hr¬ 
vatsko je djaštvo u trećoj periodi svog kultur¬ 
nog razvoja onaj crveni plamen, što bukti silovito 
vrcajuć iskre na sve strane. Iskre, koje peku. 
nište, liječe, podižu.. Pred tim iskrama bježi 
tmina, prazni . . . šuplji zanos. Univerza poprima 
sve šareniji i snažniji život. Aulu i koridore ne 
napunja samo prazni zanos, puste rieči. Nastupa 
jača funkcija mozga. Raspravlja se, buči, galami, 
viče. Drže se skupštine. Vježbaju se govornici- 
Razumljivo. Omladina, što je pokrenula srednjo¬ 
školsko glasilo „Nova Nada”, položila je maturu 
i došla na univerzu. Ima ih mnogo i organizmu 
se. Zadojeni naprednim idejama, upuštaju se 
svom snagom u borbu sa starčevićanskom aka¬ 
demskom omladinom za predsjedništvo „hrv. 
akad. pot. društva.” 

1 . . . godine 1901 u mjesecu listopadu 
nakon mnogih borbi, prepiraka, državopravnih i 
inih rasprava pobjedjuje naprednjak: Miho Pe- 
tranović. Led je probit, a za dalje će se pobri¬ 
nuti odu J evljena pobjednička mladež. Godine 
1901. svršetak je treće, početak četvrte periode 
kulturnog života hrv. Studenta. 

Od god. 190 1 do danas bijaše velikih 
momenata u političkom životu hrv. naroda. Sile 
mladih reformatora, prije razbacane, sve se više 
kupe u Zagrebu, da iste godine (1901) izdadu 
brošuru „Poraz i Slavlje”, plod poraza opozicije 
kod saborskih izbora i birokratske proslave 4 O 0 
godišnjice hrv. književnosti. Brošura „Poraz i 
Slavlje”, koja se odmah razgrabila, preteča je 

nove smotre „Hrv. Misao", koja izadje 1902. 
Prema svim pitanjima i pojavama narodnog 
života smotra se stavlja na napredno, moderno, 
na sociologiji osnovano stanovište. Smotra lijepo 
napreduje, širi i — zapljenjuje se svakim brojem. 
Svojim sadržajem djelovaše snažno, što su naj¬ 
jače osjetili tlačitelji slobode. Zapljene, progoni, 
zatvori ne smetaju mladju generaciju, koja se 
već organizira pomalo i u novu stranku. Pritisak 
odozgora radjao je to snažnijom reakcijom odo 
zdola. U narodu se drže skupštine, tumače za¬ 
koni, stvaraju rezolucije. „Novi List", „Crvena 
Hrvatska", „Obzor", „Narodna Obrana" i drugi 
listovi ne prestaju iznašati gravamina vladajuće 
stranke. Životni osjećaj, dostojanstvo čovjeka 
odjednom stalo rasti sve jače, dok ne dodje 
godina 1903. „Ne ćemo dalje tako!" —zagrmi 
životni poklik napredne generacije i čitavog 
naroda. Poklik bijaše velik, snažan, neodoljiv 

i-Khuen je otišao iz Hrvatske. Napredna 

generacija, raštrkana po raznim listovima skuplja 
se sve više u Zagrebu, gdje osnuje svoje glasilo 
„Pokret", najprije kao tjednik, a l. listopada 
1905 kao dnevnik. Domala se konstituira i orga¬ 
nizira savremena moderna „hrv. pučka napredna 
stranka". Navala na vladaiuću kliku dnevice je 
sve žešća i sudbonosnija, dok ne osvanu poz¬ 
nati najveći čin novije hrv. politiP e: kruna djelo¬ 
vanja mladje generacije i njezinih 'prijatelja: 
riječka rezolucija. Kod saborskih izbora 
dne 3. svibnja 1906. propade narodna stranka. 
Hrvatski narod bilježi novu eru u životnom 
svome razvoju. 

Hrvatsko napredno djaštvo osim jedne 
godine (190*/s) uvijek pobjedjuje u borbi za 
„hrv. ak. pot. društvo". Na univerzi propagira 
ideje savremene. Propovijeda toleranciju u druš¬ 
tvenom saobraćaju Studenta različitog političkog 
mnijenja. Borbi, prepiraka, diskusija sa starčevi¬ 
ćanskom omladinom svake vrsti. Pitanje srpsko 
lijepo je riješeno i društveni je saobraćaj napred¬ 
nog djaštva i Srba akademičara najpovoljniji. 
Broj pristaša naprednih misli svake godine raste, 
ali ... s porastom pristaša gubi se žar i polet 
za one misli, koje su uvjetovale to povoljno 
stanje. Kod mnogih se naprednjačtvo uzima kao 
moda, jer je nešto nova. Kod velike većine 
napredne su misli dublje zasegle. Oni uče, Stu¬ 
diraju. Zanimaju se za sva pitanja ljudskog ži¬ 
vota. Vrijednost i važnost prirodnih nauka češće 


se akcentira. One su baza, na kojoj moderan 
čovjek gradi svoj nazor o svemiru, zemlji i 
sebi. Katkad se opaža tromost, klonulost, odri¬ 
canje aktivnosti u životu. No, kao što u cijeloj 
savremenoj hrvatskoj književnosti, tako i u 
dnevnom socijalnom, kulturnom i političkom 
životu hrvat, naroda i hrvat, študenta uvijek 
bdije pošteni i zdravi regulator — čovjek finih 
osjećaja i velikog kulturnog pogleda: Milan 
Marjanović, koji u mnogobrojnim raznolikim 
člancima socijalne, političke, literarne naravi ne 
prestaje propovijedati ljubav i ljubav k životu. 
Čovjek je to vedre nature, jedan od najvećih 
i najzaslužnijih ljudi mladje generacije. Kod svih 
važnijih djačkih skupština javlja se on, da 
prodrma malodušne, da ulije života i poleta. 
Djaštvo ga voli slušati kao i sve prave iskrene pri¬ 
jatelje. A tih već danas ima velik i odličan broj. 

Dne 3. prosinca (1906) bijaše velika skup¬ 
ština naprednog djaštva. Nakon dubokog, stvar¬ 
nog i lijepog govora predsjednika hrv. pučke 
napr. stranke" i narod, zastupnika Dr. Ivana 
Lorkovića, iza duhovitog govora agilnog novinara 
Wildera, progovorio je i sveučilišni profesor, 
narodni zastupnik i član „hrv. pučke napredne 
stranke" Dr. Gjuro Šurmin. Govorio je o hrvat¬ 
skom djaštvu, o snošaju djaštva prema sve¬ 
učilišnim profesorima i obratno. Progovorio je 
iskreno, otvoreno, toplo. Svi su osjetili, da je 
rijetko koji od sveučilišnih profesora tako ljudski 
progovorio mladeži, kao omiljeli profesor Dr. 
Gjuro Šurmin. Mnogobrojno slušateljstvo burno 
mu je povladjivalo i klicalo. Klicanje bijaše to 
snažnije, jer svuda: i u velikoj dvorani i vani 
na ulicama: svuda se osjećalo novo doba novih 
ljudi. Pod tim dojmom stoji hrv. napredno 
djaštvo kao i onaj dio, koji kani pokrenuti sve¬ 
ukupni djački list „Hrvatski Djak." — — — 

„Napunjajte svoj duh i svoje srce, ma kako 
prostrani bili, idejama i osjećajima svojega vijeka 
i djelo će se pokazati" — rekao bi Goethe s 
H. Tainom, a snjima onaj dio hrv. napredne 
omladine, koji kani svojim listom provadjati 
već započeto djelo svojih starijih prijatelja. Posao 
bit će to lakši od prije, jer na vladi sjede ljudi, 
koje narod i mladež gleda s pouzdanjem, — 
ljudi, koji će provesti kulturne, socijalne i po¬ 
litičke reforme u životu hrv. naroda i študenta. 

Vedri optimizam u bolju budućnost goji i 
djak, pisac ovih redaka. 

Stjepan Parmačević (Zagreb). 

sitnica 

Čim je Mirko M., filozof osmoga semestra, 
jutrom u sedam sati otvorio oči, osjetio je čita¬ 
vim tijelom slatki srh života. 

Vani je bilo još otamno. Tek su se iskrile 
pahuljice snijega u različnim bojama u odrazu 
svjetala, što su se već tu i tamo po kućama 
palila. Mirka M. je i to s nedokučiva razloga 
veselilo. 

On je s nekom naivnom radošću gledao 
— oblačeći se — kroz prozor svoga prizemnoga 
stana u Mesničkoj ulici, kako se pahuljice tope 
u uličnim jarcima, pa kako otopljene s ostalom 
vodom teku u podzemne kanale. Drugi put bi 
se upustio gledajući tu pojavu u različne re¬ 
fleksije. No danas nije mislio ništa teško. 
Osjećao je samo slatku draž — kaku nije osje¬ 
tio već dvije godine i više, otkako je na sve¬ 
učilištu. U taj je čas zaboravio sve, što ga je 
tištilo hladno i nemilosrdno. Zaboravio je na 
svoj teški materijalni položaj, zaboravio na svoju 
bolest. Tek je mimogred brišući s prozora rosu 
(u njegovu je sobu dopirala toplina iz sobe 
boležljive gazdarice), da jasnije vidi na ulicu, 
opazio u mislima, da je čitav njegov život u 
ove posljednje godine sličan ovomu zahukanom 
slaklu, da je i taj njegov život staklo zahukano. 
To je bilo tek sekundu. 

Još nekoliko časaka i on se spremio da 
podje- Bilo je već dosta svjetlo — u 7 3 / 4 . 
Njegovo je raspoloženje još uvijek jednako. 

Evo danas ide on drugi put s pravom 
voljom na predavanje. Prvi put je to bilo, kada 
je išao na prvo predavanje. Uzeo je čistoga 
papira tri arka za tri sata predavanja i zapje¬ 
vavši neku laku pjesmicu izidje zaključavši za 
sobom vrata. 

Izišavši iz hodnika na ulicu voljko mu 
zamirisa jugovina — u januaru. Preko puta na 
prozoru opazi maturanticu licejku, što je danas 
još zadnji put repetirala lekciju, prije no što će 
u školu. 

On ju je poznavao ponešto. Prije nedjelju 
dana plesao je s njom na „Juristen-ballu” No 
onaj osjećaj 11 a plesu i ovaj sada — kolike li 
razlike! Onamo osjećaj puti i niske strasti, dok 
je gledao onaj pupoljak u razvitku — a ovamo 
neki sveti osjećaj, podoban da učini čovjeka 


srećnim — osjećaj, koii je Mirko M. izrazio 
na oko hladnim, učtivim pozdravom. On sada 
nije mislio ni na onaj ples prije osam dana ni' 
na svoje tadašnje grubo osjećanje. On je tek 
uživao, što ju je opazio i bilo mu je toplo. 

Spuštajući Se niže ulicom u njemu je raslo 
uživanje, koje nije tražio da si protumači. Evo 
danas on ide s voljom na predavanje toga i 
toga profesora „stručnjaka”, za koga je još 
jučer na veče govorio prijatelju: „Neznalica, 
štreber! kakovo je to predavanje! Itd.“ 

Danas je gledao svakome u lice tako 
drago i tako iskreno, više puta i „nepristojno”, 
da se ljudima, mimo kojih je prolazio, činilo to 
i smiješno. Neki su se i ljutili na to. 

Došao je do Frankopanske ulice, pa pro¬ 
šavši mimo jedne kavane vidljivo se nasmije 
sjetivši se vrlo ugodnoga gospodara te kavane 
— Slovenca —, koji često sjedi do izlaza iz 
kavane, pa pozdravlja goste, što dolaze i odlaze. 
Jučer mu se to činilo odvratno i štreberski. 
Više puta je baš zlobno pomišljao, da gazda 
baš zato sjeda onamo, da uzmogne te ljude 
pozdravljati. A danas — sjetivši se toga, tek 
se nasmiješio bez primjese žuči i ironije. 

Tek kad je na opatičkoj crkvi odbilo 8 l / 4 
opazi, kako je dugo išao od kuće dovle. No 
zato ipak ne pospješi korake. Prolazeći mimo 
kestenjara na uglu Samostanske i Frankopanske 
ulice nasmješi mu se, a kestenjar mu ne ra- 
zumjevši njegova osmjeha odvrati s nekoliko 
talijanskih smješljivih i mekanih riječi. Mirka 
M. sve se to ugodno dojmilo. 

Tu susretne i dra N. N., profesora, kojega 
je od svih na univerzi najviše cijenio. Pozdra¬ 
vivši ga učini takovo lice i kretnju, kao da će 
nešto reći profesoru. Profesor ga je dapače za¬ 
pitao: „O gosp. M., što izvolite?” Mirko M. 
tek smeten pocrveni i izusti: „Ah ništa, ništa!” 
Pošao je dalje. Nije ni kušao, da se ukori s te 
naivne nespretnosti. 

Udisao je vlagom zasićeni uzduh i mislio 
ili bolje osjećao je, kako $e vraća u njegov život 
nešto, što je izgubio, kako nestaje ove tmurne 
vlage sa stakla njegova života, jer probija sunce 
i grije ga. 

A on sve nekako dršće u tim nejasnim 
osjećanjima i misli: Danas ću odmah poslije 
podne napisati pismo kući roditeljjrria — kako 
mi je lijepo i dobro i toplo i ugodno. A već 

dugo nijesam ni pisao — jer mi je bilo tako 
teško, jako teško. “ 

No umah prekine ove posljednje misli. 
Nijesu odgovarale njegovu raspoloženju. Zato 
prestade misliti, pa je tek osjećao neopredijeljenu 
radost s toga, što živi i što mu je tako voljko 
u duši i što on — filozof osmoga semestra — 
ide s voljom na predavanje. Opet se jasnije 
nasmije, jer je silno osjećao, kako treba da i 
vanjskim načinom pokaže, što ćuti. 

Zakorači na sveučilišne stepenice. Na 
četvrtoj stepenici opazi u vlazi pljuvačku s gus¬ 
tom tamnocrvenom krvi. Bila je slična ovećem 
cvijetu sa žutim širokim laticama i velikom 
crvenom glavicom u sredini. 

U jedan tren nestade svega onoga, što ga 
je čas prije dizalo tako visoko, da nije ništa 
osjećao do veliko neizmjerno zadovoljstvo. 
Smiješka, što mu se putem neprestance odra- 
zivao na obrazima, nestade, a mjesto njega 
pojavi se na njima izraz gorskoga sarkazma, 
spoznanja i korbe, kako se mogao toliko za¬ 
boraviti i — biti sretan. Ta sitnica — lijepa 
crvena pljuvačka — potištila ga je tako, da je 
uzlazeći dalje stepenicama osjećao jaki bol u 
tjemenu. 

Došavši do sveučilišnih vrata stade i htjede 
se vratiti, da vidi još jednoć tu pljuvačku da 
mu bude još jadnije pri duši. No uto su s onoga 
kraja dolazili neki njegovi drugovi. Nije htio da 
se s njima sastane. Zato ode protivnim stubama 
dolje, pa se pognute teške glave, izgubivši volju 
da ide na predavanje, uputi u „kazališnu kavanu". 
Vratiše mu se u pamet sve teške misli o nje¬ 
govoj bolesti i o jadnoj egzistenciji njegovoj. 
On je bio uvjeren, da od njega nema nesreć- 
nijega čovjeka. 

Mrka lica i čemerna srca zaište grubim 
glasom čašicu šljivovice i pametnim se očima 
zagleda kroz prozoi u snijeg, koji se na vodi 
topi kao i njegov život o boli. 

"SS" 

na RASKRŠĆU. 

(Ispovijest jednoga srednjoškolca.) 

Božični su praznici. 

Sjedimo kod stola razgovarajući o skupoći 
i mojemu školovanju.. Otac mi se zabrinuo, jer 
tu se govori o novcu, kojega već progutao 


dugi niz godina, otkada se već ja školam. 
Mati, koja to ne može poradi ljubavi ni shvatiti, 
motri me umiljato i samo se nada. 

Čemu ? 

Onomu danu, kada ću ja prvu misu reći 
i onoj radosti i veselju, što će ga ne samo ona 
nego i župljani u najvećoj mjeri uživati. Ja znam 
dobro, što je na njezinom materinjem srcu, ali 
što ću, ja moram i nju ražalostiti. Stanem svo¬ 
jima razlagati, da se svećeničko zvanje ne 
sastoji u tomu, da se vuče dobar dohodak, nego 
da ono sastoji u spremnosti i uvjerenju srca. 

Moji jako slabo razumiju, kako može tko 
sumnjati o vjeri i ne vjerovati onako bez pro¬ 
mišljanja tvrdo i svim se srcem i dušom nadati 
spasenju i milosti božjoj. Svi me osim jedine 
matere stali nepovjerljivo gledati. 

Nastane muk. 

Pehar „svrabljivac* stao redjati oko stola, 
mrka i zabrinuta lica se vedriti. Djeca stala opet 
po slami skakati i „Narodil se . . .“ stane se 
razlijegati od pripitih ukućana. Ja počnem raz- 
mišljavati o jazu, što je puknuo izmedju mene 
i mojih. Zar je baš moralo doći do toga ? 

Jest! 

Kako ? 

Na vrlo jednostavan način. 

Bio sam na gimnaziji u gradu X. Došao 
sam baš u onu dobu, kad mladiću postaje 
nesnosnim ono: „mora se* i kada mu neprestano 
kopka po glavi ono : „a zašto ?*. Ali to je sve 
nestalo u igri s drugovima i u onoj „zavodskoj 
molitvi* i u „mirnomu klečanju*, dostojnu starih 
asketa. Jedno mi je ipak život otrovalo, — moji 
iskreni kolege. Kolege ? 

Vjerovali ili ne, tako jest. Bilo je nekoliko 
izmedju njih „kongreganista Marijinih, pa im je 
kao takovima bilo povjereno uhodarstvo i pri¬ 
javljivanje svega, što se medju diacima govori. 
Dužnost je dužnost i oni su je zdušno i oprezno 
vršili. Meni se ogadili kolege, koji ovamo ližu 
„pete svecima* a onamo i denunciraju. Gotovo 
inkvizitorna vremena. 

Ja počnem ne vjerovati poštenju i riječi 
kolega, katehete, da i samoj vjeri. Stanem o 
svemu sumnjati i još sumnjam. Kolegama davno 
sam oprostio, ne zato, što su „mnogu ljubav 
imali*, nego zato, što je nijesu imali. 

A ja još i danas sumnjam i tražim istinu, 
da je štujem, divim joj se i obožavam je, jer 
moram udovoljiti naravi svoga srca. 

A što je s umom ? Ej, njemu udovoljiti, 
to jest baš ono. U ostalom uzalud bi bilo prije 
vremena potrzavati zavjesom na licu buduć¬ 
nosti ! . . . Dubitans. 

Karlo Hausler: 


DVfl SVi 3 £Tfl. 

$eir detarnegol. . . . 
Leopardi. 

U gorski kud zablutlih lug, 

Iz vrutka žubor vri; 

Uz bršljan metulj, danji drug, 

Lakokril, smiren, s cvietkom sni. 

Uz mene laidrov, čuvar moj, 

Od sreće dršće tuj, 

A u san dušu zove poj 
Žuborčev! — medni dah — i zuj. 

Gle : sva mi vjernost, ljubav sva, 

To pseto. Milja liz, 
čim ono mazi, jedin zna 
Ublažit mojih rana niz. 

Ah, život svud je žalost nam, 

A 1 tu ne mori dušu mrak 

Ni bol ; u sanji sam 

Ivo da je ljepši Lune trak . . . 

O daj mi usne, cjelov dug 
O daj ! — kud bježiš, kud ? ! 

Oj stani, Venus ! . . . Čuj već lug 
Ko requiem šumi . . . Groblje svud . . . 

Ivo Jablonkin : 

pjesme BuncovniKR 

i. 

O često ini, često dodje 
Ko da grom mi grudi para, 

Ko da munja srce s’ječe 
— Sve me pali sred njedara . . . 

Sve mi nešto grlo steže, 

Da ne mogu disat više — — — 

— Ah to suze ljudskog robija 
U moje se srce sliše . . . 

A te suze kao lava 
Iz vulkana strašno peku, 

Pa se bojim što će biti 
Nabujale, kad poteku . . . 

Ali neka, nek poteku, 

Poput lave neka ruše, 

Možda će mi odlanuti 
Sve tirane kad poguše . . . 

II. 

Ja ne ću i ne ću više da šutim 
1 šuteći m rij em 6d dana 11 dan ; 

Ja hoću i hoću, da bolima ljutim 
U duši svojoj već oduška dam. 


Ja ne ću i ne ću više da trun em 
Od mržnje i boli n srcu svom; 

Ja hoću i hoću sve da prokunem, 

Mržnju što radja u srcu mom. 

Ja ne ću i ne ću više da plačem 
J\ad zločina tudjih i ne znam za čim ; 

Ja hoću i hoću da doviknem jačem : 

„—“ Čuj, bliži se konac nepravdam svim! 

III. 

Ja ne plačem, kada vidim roba, 

Kako on pod teškim igom stenje; 

Nit ću plakat, ako će do groba 
Mješte kruha griskati kamenje . . , 

Mjesto plača gnjev mi para grudi, 

A od gnjeva sve me srce zebe, 

Kada ljudi ne znaju bit ljudi 
I skinuti okove sa sebe . . . 


Samo II. 

CR03ICI U K. 

17. XII. 1906. 

Latinski pregovor] Latincu spoštovanje : 
Tres (semper) faciunt collegium ! 
Četrtega udari ! — Ta ni žanje. 

Cetrti bil je vceraj »unicum«. 

Tobakov dim je venčal modre glave 
in grla grel vam je kipeći čaj. 

Prijetni pogovori starih znancev 
privabili so mlade dni nazaj. 

A glej! Pri peči tam sedi in čita, 
žurnale čita krivonosi „djakL . . . 

Nastane šepetanje : „Cigarete puši, 
v kavarne hodi — potepuh, prosjak “. 

In prvi je na mene vrgel kamen, 
odurno doktor B. je zarohnel. 

In nič ni vest zapekla pedagoga, 
ko videl je, kako sem zarudel. 

Bornirani vaš smeh je premoč vaša, 
z očitanjem ste blažili svoj jad. 

„Denuncijant", sem čul. — Ah, duša plače . . 
Sem čili besedi : „Literarni rad*. 

Pariz je fin. Simpatičen ste človek, 
hudobnež bi Vam rekel srakoper. 

Visokih pesmij — David pel ni psalmov. — 
Mogoče delali ste — „contrc coeurL 

Vibar potihnil je : pvmos nžaljen 
le misel maščevalno je vzbudil. 

In maščevanje je, gospodje, p ese m. 

Ce me umete, vas bo sram oblil. 

Pavao Frolich (Beč): 

Individualizovanje. 

U svakome je narodu njegovo djaštvo 
znatna poluga općenog narodnog života. Ono je 
po svomu biću kao homogena skupina ničim 
nevezanih inteligenata jedan posve prirodni faktor 
u razvitku kulturnog, socijalnog a i političkog 
života. I po svemu biću, po svojoj u pravilu 
znatnoj obrazovanosti i po svojoj individualnoj 
slobodi djaštvo je podjedno redovno najjači i 
najpouzdaniji pobornik naprednih ideja, modernog, 
slobodoumnog naziranja na svijet i život. Ne 
marim u potkrepu te tvrdnje posizati za primje¬ 
rima u istoriju, već samo podsjećam na savre- 
menu ulogu djaštva ruskoga, pa i srbijanskog i 
bugarskog u borbi protiv reakcije u bilo kome 
obliku. 

I djaštvo hrvatsko zauzimalo je, dakako, 
u našem svemkolikom životu već poodavna 
poseban položaj. Ali kako se sav naš život pod 
krutim negvama pale tiranije razvijao sasvim 
abnormalno, nije čudo, što se ta abnormalnost 
snažno osjećala i u razvitku djaštva. Predaleko 
bi nas odvelo, kad bismo ma samo i u naj¬ 
krupnijim crtama htjeli na ovom mjestu da 
osvijetlimo taj razvitak. Konstatovat ćemo stoga 
samo činjenice. 

Hrvatsko se djaštvo do sredine devedesetih 
godina prošloga vijeka gubilo u ispraznomu 
političkomu maštanju. Izgubivši svaki kontakt 
sa živim narodom, lutalo je u davno prošlim 
vremenima i snatrilo o negdašnjemu sjaju 
hrvatske kraljevine. Radeći sasvim po receptu 
naše ondašnje opozicije, dakle elite našega 
društva, naše se djaštvo upravo utapljalo u moru 
političkih fantazija. Živući u politici i jedino za 
politiku, ono je sve sile upelo, da bude poli¬ 
tički faktor. Ne začudjuje me stoga nimalo, što 
je kraj tolikog oduševljavanja i tolikog maštanja 
o prošlim lijepim danima podavalo Khuenu čitave 
legije najčvršćih njegovih stupova i najneideal- 
nijih, protunarodnih, reakciji do zadnjega daha 
odanih činovnika. Tako se desilo, te je hrvatsko 
djaštvo, zašavši posve u stope stare opozicije, 
dok je htjelo biti odlučnim političkim faktorom, 
prestalo uopće biti ikakvim faktorom. Današnje 
starčevićansko djaštvo je ostatak ostataka one 
besplodne generacije. 


Nitko ne može znati, dokle bi bila potra¬ 
jala ta era medju hrvatskim djaštvom, da nijesu 
u tog. 1895. nadošli poznati dogodjaji.relegovanje 
i izgon najboljega dijela hrvatskog (i srpskog) 
djaštva i njegov odlazak na vanjska sveučilišta, 
bečko i praško. Fakat je medjutim, da su baš 
ti izagnanici, proširivši izvan domovine svoj 
duševni horizont i ustalivši svoje poglede na 
svijet i život, udarili već za svoga boravka u 
tudjini osnove novomu ne samo političkom, već 
i kulturno-sociialnom životu u našoi domovini- 
(„Hrvatska Misao*, „Novo Doba“, ,Glas“.) Već 
odanle - iz Praga i Beča — utjecali su neo¬ 
bično snažno na naše prilike u Hrvatskoj, a kad 
se vratiše, okupi se oko njih i njihovih organa 
(iznajprije „Hrv. Misao*, a onda „Pokret", za 
Srbe „Novi Srbobran") malne čitava mladja 
generacija, i onako nezadovoljna bezuspješnim 
radom stare opozicije. Tako je došlo u nas do 
osnutka „napredne stranke" i do preporoda 
„srpske samostalne stranke*. Posve nove poglede 
o dužnostima i pravima pojedinca i naroda, 
slobodoumnost, nekompromitovanost, realizam 
— dakle sve upravo posve protivno dosadašnjim 
prilikama —, to je značilo za naš narod novi 
napredni pravac. A to je sve bilo djelo 
hrvatskog djaštva, makar i samo jednoga 
dijela njegovoga. 

Razumije se samo sobom, da se naročito 
na zagrebačkom sveučilištu za čas raširila na¬ 
predna misao, pa je iza kratkog vremena odr¬ 
žala i odlučnu trajnu pobjedu nad starčevićanskim 
djaštvom, koje se u to vrijeme već gotovo sve 
bilo našlo u stranci dra. Josipa Franka. I tako 
od nekoliko godina dominira na hrvatskom 
sveučilištu napredno djaštvo. Ta je činjenica od 
neobičnog domašaja, a shvatit će njezinu zna¬ 
menitost svatko, tko znade, kakva je razlika 
izmedju naše stare akademske politike i nove 
napredne politike, koja ima tačno izdjelane 
poglede i principe ne samo o politici u užemu 
smislu, već i o kulturnom i socijalnom radu u 
društvu i narodu. 

Ali napredno djaštvo kao samostalna sku¬ 
pina bilo je borbom protiv starih pogleda i 
zastarjelih principa na sveučilištu odviše zao¬ 
kupljeno u prvo vrijeme svoga djelovanja, a da 
bi bilo moglo u detalje realizovati svoje misli. 
Prvi cilj je bio postignut: prekinulo se sa fra¬ 
zama, i djaštvo, okupljeno u naprednim redovima 

izradilo je barem konturu svojih zadaća i svoga 
položaja u narodu. To je bez sumnje velik 
uspjeh, ali — kako je i djački život došao 
naprednim pokretom u normalni tečaj — taj ie 
uspjeh bio samo korak do daljnjega cilia — do 
detaljnog izdjelavanja inteligentnih narodnih 
radnika. 

Osnutkom „Hrvatskoga Djaka“, kao našeg 
organa pristupamo evo sada i k ovom drugom 
stepenu naše evolucije- 

U prvome je broju našega lista na šire 
izložen naš program, koji je prirodni rezultat i 
istupa naprednjaštva uopće i dosadašnje djelat¬ 
nosti naprednog djaštva napose. Nego kakogod 
smo za cijelo svi složni u svima tačkama toga 
našeg specijalno - djačkog programa, tako 
možemo da budemo vrlo različita mišljenja o 
načinu, kako da taj program ostvarimo. 

Zamislimo li se u spomenuto već naopako 
shvatanje dužnosti prema narodu, kako ga nala¬ 
zimo u starijih generacija hrvatskog djaštva, pa 
potpunu bezuspješnost njihova rada, promotrimo 
li prema tomu i uzroke te bezuspješnosti, ne će 
nam biti teško naći pravi put, kojim treba da 
udarimo. Nekritičko politizovanje, pretjerano 
idealizovanje, koje je već prelazilo u fantaziranje, 
fraze, oduševljavanje za zvučne riječi, nebriga 
za socijalnu i kulturnu stranu našega narodnoga 
života — to su pogrješke, koje smo našli u 
starijega djaštva i koje smo gotovo sasvim već 
dosad sretno uklonili. Ali to nam, dakako ne 
dostaje. Došlo je doba, da prijedjemo na ispu¬ 
njavanje pojedinih tačaka našega programa. 
Spoznavajući naše najteže rane, već smo odavna 
istakli dva ponajglavnija zadatka hrvatske in¬ 
teligencije : dizanje narodnoga gospo¬ 
darstva i prosvjetljivanje neobra¬ 
zovanih narodnih razreda. Djaštvo 
je po svojoj prirodi upućeno naročito na ovo 
potonje — na kulturno podizanje širokih slojeva. 
Prvi su počeci na tomu području učinjeni; 
društvo za podučavanje analfabeta i društvo za 
pučku prosvjetu. Počeci su ti doduše skromni 
— a još smo morali čekati, da nam ih dvadeseti 
vijek donese! —, ali spomenuta dva društva 
mogla bi biti dobar osnov za dalnju izradnju 
naših planova. Nego vrijeme juri i tjera nas, da 
i mi bar malo požurimo. Osjetili smo to nedavno, 
kad smo se sjetili, da je ipak jedno od naj- 
solidnijih sredstava za naše svrhe osnivanje 


pučkih k n j i ž n i c a. Ali i to je zapelo. A 
zašto je taj posve laki posao zapeo ? Zašto 
uopće kod nas sve tako lako zapinje ? 

Odgovor na to pitanje, hoće li da bude 
iskren, mora da je i gorak: zato se svaki čas 
i najbolji naši ljudi razočaravaju, jer naša 
inteligencija — uzevši je prosječno — 
nije na onomu stepenu snage i 
spreme, na kojemu bi morala da bude, hoće 
li da zadovolji onim brojnim i teškim zadaćama, 
koje baš hrvatsku inteligenciju zapadaju. 
Ovo je jedna istina, koju valja da svi osjećamo, 
ali nam se nekako ne da, da je i priznamo. To 
je jedno veliko naše zlo, koje je uvijek neobično 
sprječavalo kulturni naš napredak. Da se ta 
nevolja ukloni, treba da podjemo do vrela 
hrvatske inteligencije — do hrvatskoga 
djaštva. 

Cilj, za kojim, držim, moramo da svima 
silama napose mi naprednjaci pregnemo jest: 
individualizovanje. Dosad su se na 
našim učevnim zavodima razvijali tipovi 
poluinteligencije- Tip sam po sebi je 
nešto konzervativno, a još je veće to zlo, ako 
taj tip predstavlja poluinteligenciju. Hoćemo li 
da budemo iskreni, morat ćemo priznati, da ie 
ta tvrdnja ispravna. Naročito sa sveučilišta rek- 
rutovali su se takvi tipovi, koii su bili makar i 
posve dobri činovnici, odvjetnici, učitelji, ali 
nijesu zbog nedostatka one potpunosti ni uz 
najbolju volju mogli da budu i nosioci podizanja 
narodne prosvjete, dakle narodne snage. Zato u 
kraj s tim tipovima! Na njihovo mjesto treba 
da dodju potpuni ljudi, izdjelani individui sa 
snažnom obrazovanošću i ustaljenim pogledima 
na život i svijet uopće, sa spremom, koja je 
potrebna za onako tešku norodnu rabotu, kakva 
je naša. Stvarajmo individue, individualizujmo 
se! Polovičnjaci mogu samo da sprječavaju naš 
rad oko narodnog podizanja, za takav posao 
treba nam potpunih, skroz i skroz obrazovanih 
slobodnih i produktivnih jedinica. Kolika pak 
mora biti ta individualna duševna snaga, sprema, 
obrazovanost, omjerit ćemo lako, sjetimo li se, 
da iz 55°/> našega naroda moramo izdjelati ne 
samo alfabete već iSvijesne ljude! 

Ali kako stvarati individue? Kušat ćemo, 
da ovim apstrakcijama dodamo neke misli o 
sredstvima, kojima bi se mogla spomenuta ideja 
individualizovanja ostvariti. 

Prije svega je potrebno, da centar našeg 
kulturnog života uzmogne pružiti našemu djaštvu 
sva sredstva do našega cilja. Zagreb treba da 
bude providjen institucijama, koje će moći pri¬ 
vući u nj bar jedan dio one ogromne mase 
hrvatskoga djaštva, koje duševno upravo kržljavi 
po provincijalnim mjestima i mjestancima. Sve¬ 
učilišna biblioteka treba da se 
upotpuni znanstvenim djelima sviju 
struka. To je prvi zahtjev, što ga hrvatsko 
djaštvo ima da upravi i na sabor i na vladu. 
Za ovakvu stvar nijesu nikakve žrtve prevelike. 
U Zagrebu treba da se osnuje jedna 
centralna knjižnica u najširem opsegu 
i sa što većim materijalom. To je drugi zahtjev, 
što ga djaštvo ima da upravi na Čitavo naše 
društvo. — Napredno djaštvo treba da 
na sveučilištu osnuje.svoje posebno društvo, 
koje bi specijalno išlo za obrazovanjem svojih 
članova. Ovo nije teško, jer je sredstava za tu 
svrhu na pretek. — Ovo troje bi zacijelo mnoge 
i mnoge naše kolege iz pokrajine privuklo u 
Zagreb, jer bi našli ovdje ono, čega im prijeko 
treba, a čega danas ovdje ne nalaze. Koliko pak 
ne bi to dostajalo, jer bi još uvijek s čisto 
materijajnih razloga, lijep broj sveučilištaraca 
ostao kod kuće u pokrajini imala bi i toj potrebi 
da doskoči organizacija naprednoga 
djaštva i u svezi s njome stvaranje obra¬ 
zovnih klubova i savremenih puč¬ 
kih knjižnica u provinciji. Nagla- 
šuiem, savremene bi morale biti te knjiž¬ 
nice, a ni to ne bi bilo teško izvesti uz pripomoć 
vlade, općinskih (gradskih) zastupstava i inteli¬ 
gencije. — Naposljetku bi trebalo da svi, koji 
ikako mogu, barem na dva, tri semestra odu 
na druga v e ć a s v e u č i 1 i š t a, ali dakako 
ne zabave već ozbiljnog rada i obrazovanja 
radi. U velikim kulturnim centrima — a to su 
sjedišta sveučilišta redovno naći će bezbroj 
prilika i sredstava za svoj razvitak i za usavr- 
šivanje svoje duševnosti. 

Ali ni na tom svemu ne bismo smjeli da 
se zaustavimo, već treba da podjemo i do 
srednjoškolskoga djaštva. To je 
u ostalom i u programu našega glasila istak¬ 
nuto, a potonje se tijem pitanjem i onako ne 
možemo ovdje zabaviti. 

Istaknuli smo u najkrupnijim crtama naše 
misli o unutrašnjoj reorganizaciji djaštva i spo¬ 


menuli smo neka najznatnija sredstva za reall- 
zovanje te ideje. Prihvatimo se dakle posla i 
pristupimo k ostvarivanju pojedinosti našega 
programa. Uzmimo na oko upravo mizerne kul¬ 
turne prilike, u kojima živi naš narod, omjerimo 
o zadaćama, koje nas tu čekaju, svoju duševnu 
snagu i — zamislimo se. Tako ćemo najlakše 
spoznati, kojim putem treba da udarimo. Radimo, 
izradjujmo i razvijajmo svoju individualnost, 
obrazujmo se, spremajmo, da nas teški rad, što 
ćemo ga morati obaviti, nadje svakoga na svom 
mjestu. Vrijeme, u kojemu živimo, stavlja na 
svakoga od nas teške i velike zahtjeve. Zado¬ 
voljiti će im moći naše društvo samo 
onda, ako bude raspolagalo pot¬ 
punim individuima, koji će svojom 
ob r a z o v a n o š ć u i svojom snagom 
stajati na visini svoga doba. 

Napredno je djaštvo sa svojim savremenim 
pogledima i savremenim svojim programom u 
prvomu redu zvano, da svojim individualizova- 
njem obezbijedi narodnu budućnost. 

naša ženska sveučilišna mladosf.* 

(Piscu članka pod ovim naslovom u i. br. „Hrv. 

Djaka“.) 

Pisac članka „Naša ženska sveučilišna mla¬ 
dost" poziva nas, da reagiramo. 

A mi njega pitamo: na što da reagiramo ? 
Možda na to, što veli, da smo bezbojne kao 
čitavo društvo, iz koga smo nikle ? Dakle samome 
piscu je jasno, da smo takove, ier smo iz takovog 
društva nikle. Čemu to onda napose nama pri¬ 
govarati ? 

Možda da odgovorimo na ono: 

„Veoma se malo čita Darvvin, Spencer; 
niti one slušačice specialnih nauka, na koje ovi 
autori spadaju, ne čitaju ih dovoljno". 

Ne možemo, da shvatimo pisca članka, 
jer na drugom mjestu veli: „Posve je jasno, da 
ovaj ženski naraštaj predočuje na sveučilištu 
najinteligentniji dio djaštva." 

Pitamo ga : Gdje je ta naša inteligencija, 
ako ne poznamo niti jednog od najglavnijih 
autora svojih struka? 

To je očito protuslovlje. 

* Ovaj članak potiče iz pera jedne kolegice, s kojom 
se identifikuju i ostale kolegice. Ur. 

Na drugom mjestu veli pisac: „Opće demo¬ 
kratičnosti ne će ni upoznati, ali će predobro 
znati micati se u salonima i nepogriješiti spram 
njihovih regula 11 . 

Možda bi trebalo, da na to piscu odgo¬ 
vorimo, ali ga ni ovdje ne shvaćamo, jer na 
koncu veli: „Ova prva generacija predstavljat 
će u razvoju našega života neku prelaznu točku; 
stara patrijarkalna, birokratsko-aristokratska gos- 
podjica pretočiti će se preko te generacije u 
novu modernu, obrazovanu, demokratsku dje¬ 
vojku”. 

Kako će preko te generacije nastati demo¬ 
kratska djevojka, ako se u njoj (t. j. u toj gene¬ 
raciji) ne opaža ni traga kakvoj demokratičnosti ? 
Ako smo mi sposobne samo za kretanje u sa¬ 
lonima, ako smo apsolutno aristokratične, kako 
možemo služiti kao prelaz iz aristokracije u 
demokraciju ? 

Ni u tom ne razumijemo pisca članka. Na 
jednom opet mjestu veli: „Koliko je truda i 
muke stajalo rusku ženu, da zadobije pravo na 
obrazovanje, svjedoči, odlučni ruski pisac Ne- 
mirović Dančenko, koji na jednom mjestu ističe, 
kako je ruska majka stavljala na kocku i zadnje 
svoje oružje: svoju krepost i sve svoje ženske 
dražesti, da izvojuje u kakovom gubernijskom 
gradu ženski gimnazij. Pitat ćemo: a koji je 
tome uzrok ? Ništa i ništa drugo, odvraća isti 
pisac, nego živa želja za znanjem i znanstvenim 
pogledom na život. — A je li u nas bio taj 
uzrok prvi i jedini motiv? Priznati treba na žalost, 
da nije”. A na drugom mjestu pisac članka 
pita = „Ne će li naše djevojke na univerzi u 
prevelikoj težnji za znanjem nehar- 
monički razviti svoje ženske sposobnosti i tako 
značiti u našem narodnom razvoju neki ne¬ 
uspjeh”. 

Ako ta želja za znanjem nije niti tolika, 
da bi mogla biti glavnim motivom, koji nas je 
ponukao na studij, kako može smetati harmo¬ 
ničnom razvitku ženske sposobnosti ? Čemu 
onda to pitanje ? 

U tom članku govori se i o prevelikom 
broju studentica u Zagrebu i drugdje izvan do¬ 
movine. Piscu valjda nije poznato, da nas u 
Zagrebu ima u svemu 13, a izvan domovine 14. 
Dakle ukupno 27, od kojih 9 studiraju medicinu, 
jedna farmaciju a ostale filozofiju. Nikako ne 
možemo shvatiti, kako se piscu čini, da je pre¬ 


više, ako se od svih Žena u Hrvatskoj, Slavo¬ 
niji i Dalmaciji 27 njih posvetilo višim naukama. 

Ako je taj maleni broj po mnijenju pisca 
još prevelik, možemo jedino misliti, da on studij 
žena uopće smatra suvišnim. To mnijenje čini 
se kao da izbija iz čitavog članka. Osobito iz 
riječi: „A hoće li naplatiti sebi sav napor stu¬ 
dija, izgubljene mlade dane”. „No ne mo¬ 
žemo vjerovati, da bi čovjek, koji se naziva 
naprednim, mogao tako misliti. Ako je to ipak 
njegovo mnijenje, držimo, da je danas već sasvim 
suvišno na nj odgovarati. Osobito u reviji, koju 
čita napredno djaštvo — — 



mato Hanženković (Zagreb): 

naše SReonae šKote. 

(Svršetak.) 

A što se zapravo hoće postići ovim za¬ 
postavljanjem prirodopisa u postojećoj nastavnoj 
osnovi ? Hoće se uzdržati gospodstvo tradicio¬ 
nalnoga gledanja na svijet i život sa tjesnogrudne 
religiozne baze. A to znači podržavati duševno 
ropstvo narodne inteligencije. Pa ipak baš pri- 
rodopis i ako najzapostavljeniji, i ako kleri¬ 
kalno-eklektički udešen razara jedinstvo posto¬ 
jeće nastavne osnove. Da navedem konkretan 
primjer: Propisna vjeronaučna knjiga za peti 
razred; Apologetika brani religiozni nazor o svijetu, 
brani dogmu, da je svijet stvoren, dočim 
geologija, koja se u istom razredu uči i ako 
najopreznije predavana, samo da učeniku ne 
bude očito protuslovlje izmedju apologetike i 
geologije, šuti o dogmi, da je svijet stvoren, a 
govori, ako i ne posve jasno, o njegovu postanju, 
razvoju. Da je ova nejedinstvenost pogubna 
po odgoj, samo se sobom razumijeva. Doduše 
toga ne će da uvide oni faktori, u čijem je 
interesu, da se postojeća nastavna osnova što 
dulje održi. Postojeća nastavna osnova tako je 
udešena, a po naredbi prijašnjeg odjelnog pred¬ 
stojnika za bogoštovlje i nastavu, Čavraka, ima 
se tako provadjati, da se u učeniku ubije svaka 
sposobnost samostalnog mišljenja. I ovo bi 
nastojanje urodilo doista potpunim uspjehom t. j. 
smrću svake duševne samostalnosti srednjo¬ 
školskog djaka, kada bi bilo moguće srednjo¬ 
školskog djaka potpuno izolirati od svakoga 
vanjskog upliva. Medjutim tomu nije tako. 

Srednjoškolski djak počesto dodje u priliku, 
da se okoristi izvanškolskim odgojnim izvorima 
a kao takav mora nužno uvidjeti protuslovlja 
školskog odgoja, što opet radja radikalnom 
emancipacijom od principa, na kojima je os¬ 
novana naša srednja škola. I tako smo danas 
primorani, da konstatujemo činjenicu, da naša 
srednja škola usprkos klerikalno-eklektičnoj na¬ 
stavnoj osnovi, odgaja pomladak ekstremnih 
nazora. Pomladak, koji ili je duševno dotučen, 
intelektualno pasivan, a kao takav nesposoban 
za tražbine napretka, ili je opet duševno raspojas, 
prazno ateistički raspoložen, a što je najgore; 
socijalno nehajan. Tek rijetki su kadri, da se 
izvanškolskim odgojem u punoj mjeri okoriste 
te izgrade svoju individualnost -podavši joj 
čvrsti etički i moralni osnov. — U drugini napred¬ 
nijim zemljama n. pr. u Njemačkoj polažu peda¬ 
gozi sve veću vrijednost na prirodne nauke. 
Na njima upravo i temelje modernu naučnu 
osnovu. A u nas ? Našem srednjoškolskom 
djaku baš je priroda najtudjija. U nas se priro- 
dopis još uvijek uči po gramatičko-leksikalnoj 
metodi. 

Zašto ? zato, što se do danas nismo oslo¬ 
bodili upliva, gospodstva crkve nad školom. 
Crkva si je znala mudrom svojom politikom i 
posebnim ugovorima t. zv. konkordatima sa 
raznim vladarima, kako drugdje, tako i u nas 
osigurati na dulje ili kraće vrijeme monopol na 
školski odgoj. A baš Hrvatska spada medju 
one rijetke zemlje, koja do dana današnjega 
nije definitivno obračunala sa ovim posve ne- 
povlasnim presizanjem crkve u sferu narodnoga 
odgoja. 

Obično se misli, da je tim, što se po 
postojećoj nastavnoj osnovi u svakom razredu 
uči 2 sata na nedjelju vjeronauk (To vrijedi za 
riniokatolike: ostale zakonom priznate konfesije 
služe se ili istim ili manjim brojem sati), zado¬ 
voljeno pravdi prema onoj sv. pisma: „Dajte 
bogu, što je božje*. Medjutim tomu nije tako. 
Ne samo, da je tim, što je vjeronauk u našim 
školama obligatan predmet, povrijedjen svjetovni 

1 narodni karakter naše škole; ne samo, da je 

2 sata nedjeljno opredijeljenih za vjeronauk na¬ 
silan grabež dragocjenog vremena; ne samo, da 
su vjeroučne knjige, kojih — ne varamo li se — 
bogoštovni odio ni ne rediguje, upravo klasično 
sredst\o za sustavno zaglupljivanje srednjo¬ 


školskog djaka, nego naše Škole i u svojoj 
cijelosti stenju pod igom crkvenog gospodstva. 
Upozorit ćemo samo na ovo: Učitelj vjeronauka 
za svojih sati gotovo beziznimno izrabljuje svoj 
položaj trujući mladež u ultramontanskom, dakle 
protunarodnom duhu. No ne samo to- Srednjo¬ 
školski djak mora svake godine 3 put na ispovijed, 
mora svake nedjelje prisustvovati školskoj 
crkvenoj propovijedi i misi, a ovoj potonjoj do 
nedavna ljeti i svaki dan prije obuke, mora 
o uskrsu čitav tjedan polaziti duhovne vježbe. 
Osim toga prosto ie učitelju vjeronauka, te on 
svim svojim uplivom nastoji skloniti srednjo¬ 
školskog djaka na nošenje škapulara, moljenje 
krunice, na razne ine privatne pobožnosti, a 
naipače na članstvo u tako zvanim Marijinim 
kongregacijama, tim — žalimo, što se u neprilici 
za oštriji izraz, moramo poslužiti premalo zna¬ 
čajnim — intelektualnim bludilištima- Medjutim 
djelokrug crkvenog presizanja u područje našega 
školskog odgoja, nije ni tim iscrpljen. Učitelj 
vjeronauka redovito imade odlučan upliv na 
čitav profesorski zbor jednoga zavoda, na čitavu 
nastavnu praksu. Ovaj upliv bijaše gotovo 
apsolutističkog karaktera za Čavrakovog pred- 
stojnikovanja. Znademo slučaj, da je na jednom 
našem srednjoškolskom zavodu učitelj vjero¬ 
nauka neograničeno provodio svoju volju, prije¬ 
teći se vladom. Ako sada istaknemo, da je 
postojeća nastavna osnova za Čavrakova pred- 
stojnikovanja podvrgnuta reviziji, onda će nam 
biti razumljivo, zašto je takova, tko je najviše 
uplivisao na nju, kao i to, zašto se baš s priro- 
dopisom onako maćuhinski postupalo. 

Utješljivo je, što ni ovakav odgoj ne po¬ 
stizava uvijek proračunanog cilja. 

Jedan gimnazijalac u Kazanju, gdje su 
uzgojni odnošaji regbi srodni našima, upravio 
je, nije tome dugo, kako je javilo „Svobodnoje 
Slovo*, prosvjed na školsko vijeće, u kojem 
daje izraza svome nezadovoljstu radi nesavre- 
mene nastavne osnove i moli vijeće, da ga iz¬ 
briše iz popisa djaka. Medju inim veli o vjero¬ 
nauku slijedeće: „U vjeronauku smatram nez¬ 
grapnom priču o stvorenju svijeta i o raznim 
čudesima, o istinitosti kojih nije nam djacima 
dozvoljeno posumnjati. Nama, budućim muževima 
znanosti, pričaju priče, koje se moraju raspasti 
u prah kod prvoga sukoba sa znanošću. Luka¬ 
vim doskočicama hoće dokazati, da se rat, voj- 

nička disciplina, sudbeno umorstvo, ikone, hra¬ 
movi i u opće čitavi današnji državni sustav, 
ni malo ne protivi Kristovoj nauci. U čemu se 
dakle, gospoda članovi školskoga vijeća, sastoji 
„nedosežna veličina" Isusove nauke, kad je ono 
najglavnije već utjelovljeno. ? 

I u nas ima srednjoškolaca ovoga uvje¬ 
renja, samo što ne smatraju oportunim prije 
vremena otvoreno govoriti. 

Prof. Miholić u svojoj krasnoj raspravi: 
„Ima li u gimnaziji preterećivanja!“ — zastupa 
moderni pedagoški nazor, koji ide za ukinućem 
vjeronauka u višim razredima. Na usta prof. 
Miholića govorila je naša javnost. Već sam 
način predavanja vjeronauka u višim razredima 
ne može da urodi željenim plodom, „jer se sve 
predaje učenicima načinom dogmatskim, koji je 
najmanje podoban sa svoje strane štogod do¬ 
prinijeti njihovoj vjerskoj snošljivosti i pošti¬ 
vanju tudjega mnijenja, a zna se, da su danas 
vjerska snošljivost i poštivanje tudjega mnijenja 
bitni uslovi obrazovanosti kulturnoga čovjeka " 
(Miholić: Ima li u gimnaziji preterećivanja str. 28.) 

U sedmom i osmom razredu mjesto vjero¬ 
nauka mogao bi se uvesti seksualni uzgoj. 

O seksualnom uzgoju pisao je u nas dr. Golik 
u „Nastavnom vjesniku", knj. XX. sv. 4. 

Dr. Golik naveo je tri sistema seksualnoga 
uzgoja, razglabao ih je, ali nije ni pokušao, da 
preporuči uvedenje seksualnog uzgoja u naše 
srednje škole. I tako je niegova rasprava ostala 
bez svake praktične vrijednosti. Upravo je čud¬ 
novato, da do danas nijedan naš pedagog nije 
uvažio činjenicu, da već sedmo i osmoškolci 
ćute u sebi neodoljive spolne porive te potrebu, 
da im sa katedre zgodnim načinom protumači 
seksualnu stranu u čovjeka, važnost joj i pogibao, 
što bi sigurno zapriječilo onu nebrojenu spolnu 
zarazu, koja već sve više hara i u našem sred¬ 
njoškolskom djaštvu. 1 tu eto izbija štetnost 
teoretske forme naše nastavne osnove. 

Filozofijska propedevtika jest predmet 
otežak, a kako mu se može dopitati tek malo 
Sati jedva da je srednjoškolskom djaku od 
kakove praktične koristi. Ima uvaženih pedagoga, 
koji žele, da se filozofijska propedevtika kao 
predmet za srednjoškolca pretežak — ukine. 
Mi, ako i ne dijelimo ovoga stanovišta, volimo, 
da se i ukine, nego da se uči onako, kako se 
uči. Ovaj se predmet redovito u nas ni ne uzima 

ozbiljno. Predaju ga vrlo često profesori, koji se 
tim predmetom nisu u opće bavili, a onda nije 
nikakovo čudo, ako djak niti ne nauči pravilno 
misliti, niti ne steče dovoljno uvida u najekla- 
tantnije duševne činjenice. Kad već naučne 
knjige za ovaj predmet nisu lako pristupne, 
neka se on bar solidno predaje, ili neka se 
uopće ne gubi vrijeme u tutanj. 

A rezultat pohadjanja takovih zavoda? Djak, 
kada svrši gimnaziju, nije nimalo pripravan za 
svijet i život. Naš javni život za-nj je tabula 
rasa, a on sam nesposoban za svaki samostalan 
istup. Naučen na ukočen birokratski postupak 
profesora, na mekanično bubanje, devotnc kla¬ 
njanje i poniznost, ne zna se snaći u životu. 
I u tom je j'edan od uzroka, da je život na 
našoj univerzi tako mrtav i ukočen. 

Lišen svega, što bi ga vezalo sa savremenim 
životom, naš je srednjoškolski djak primoran 
da živi u atmosferi latinske i grčke gramatike. 
Samonikli organizatorni pokušaji srednjoškolaca 
propadoše brutalno ugušeni- I tako je naš sred¬ 
njoškolski djak stajao vladajućem sustavu na 
raspolaganje kao živo gradivo. A sustav se 
s njime i obilno služio. Sva naša učilišta bijahu 
pretvorena u tvornice štrebera i robova sprem¬ 
nih ugoditi svim hirima predstavnika sustava. 
U tom valja tražiti možda najdublji uzrok našem 
dvadesetgodišnjem sramotnom služništvu jed¬ 
nomu Khuenu. Tomu treba da zahvalimo upravo 
horentni nazadak na svim linijama našega narod¬ 
nog života. Time je počinjen grijeh na vlastitom 
narodu. A narod naš dobar i miroljubiv narod? 
On je mirovao, šutio i — uzdržavao škole! 

Ali nastalo je novo doba. Narod se snaž¬ 
nom gestom otresao nametnika i počastio svojim 
povjerenjem muževe, kojima je zadaća i dužnost, 
da sav naš narodni život postepeno i odlučno 
postave na solidnije temelje. Sastavni i to važan 
dio narodnoga života jesu škole. Samo prosvi¬ 
jetljen i kulturan narod sposoban je, da se održi 
i napreduje u savremenoj utakmici država i 
naroda. Prosvjeti i kulturi naroda treba da služe 
i srednje škole. One treba da rekrutiraju narodnu 
inteligenciju. A tomu će naše srednje škole tek 
onda moći dolično zadovoljavati, kada će biti 
reformirane u duhu modernih načela jedinstvene 
srednje škole na osnovu prirodnih nauka. Na to 
upozoriti svrha je i ovih redaka, jer je naše 
duboko uvjerenje, da je solidan državni odgoj 


u narodnom duhu jedna od najjačih poluga u 
radu oko sredjivanja i skupljanja naše unutarme 
snage, „unutarnja pak sila naroda sastoji se u 
niegovoj naobrazbi, snazi radinosti, ćudorednosti, 
i zdravlju.* (Havliček. Vidi: Drtina: Ideali uzgoja 
str. 40.) 

ESI 

F. \). Kreiči: 

naše đobh i RekiGtaa.*) 

U životu češkoga naroda dogadja se upravo 
na naše oči doboki unutarnji proces, a zname- 
novanje je niegovo daleko veće. nego što bi se 
površnom posmatraču na prvi mah možda i či¬ 
nilo. Mislim u novinama i na javnim skupštinama 
toliko isticanu „borbu protiv klerikalizma* i „vier- 
sko pitanje*, pojav, koji ne znači ništa drugo, 
nego da u sredini češkoga naroda ima sve više 
ljudi, koji iz osvjedočenja ne mogu vjerovati u 
dogme religije i živjeti prema nienoj moralci, a 
to svoje mišljenje iznose otvorenije, dosljednije 
i odvažniie nego ikada prije. I budući se taj po¬ 
kret očituje kod čitavih masa, kod čitavih slojeva 
inteligencije (tako baš na pr. kod učiteljstva), 
kod čitavih stranačkih organizacija (napose so¬ 
cijalno-demokratske), to se može reći, da se 
češki narod — osobito u onom svome dijelu, 
koji živi potpunijim duševnim životom — tri 
stoljeća nakon bitke na Bijeloj gori počima de¬ 
finitivno oslobadjati od duha katolicizma. Ali ne 
samo od duha katolicizma, već uopće od duha 
religije. Zatire na svom narodnom tijelu zad¬ 
nje ostanke upliva protu-reformacije, a sile mu 
i odvažnosti podaje baš to, što je upravo prožet 
sveopćim svjetskim duševnim po¬ 
kretom, koji jednakim načinom ništi u duši 
modernoga čovječanstva posljednje tragove vjer¬ 
skoga duha i temelji život na novom nazoru i 
osnovi novih kulturnih pojmova. 

Specifično češki odraz ovoga sveopćeg 
gibanja u životu današnjih naroda jest naša borba 
proti klerikalizmu. U protestanskim se zemljama 
provodi taj prelaz od staroga životnog nazora 
na novi daleko brže i mirnije, dapače gotovo 
bez borbe, jer protestantizam ne dira u duh zna¬ 
nosti apsurdnim dogmama, već i sam kao raci- 


jonalizirana i modernizirana religija hoćeš ne ćeš 
pomaže k propasti posebnoga vjerskoga duha. Pro¬ 
tivno je u zemljama katoličkim, gdje dolazimo do 
žestoke borbe, jer crkva još uvijek istupa proti v duha 
modernoga života svojim sredovječnim duhom i 
unosi u škole i politički život svoje laži i svoja 
nasilja. Takovih zemalja nije doduše već mnogo; 
Franceska, nekoć zemlja „najkršćanskijih kra¬ 
ljeva* „najmilija kćerka crkve*, navijestila je 
sada svom svojom državnom silom rat crkvi i 
svakako će ga pobjedonosno dovršiti. Ta borba 
nije naperena samo proti katoličkom klerikalizmu; 
rastava crkve od države i isključenje svećenika 
iz škole su u bitnosti tek konačni rezultat one 
borbe za oslobodjenje razuma i kulture od spona 
svake vjere, koju je pred stoljeće i pol započeo 
Volter i ansiklopediste. Italija mora već radi po¬ 
litičke svoje egzistence rušiti upliv papinstva 
(prema tome i duha, kojim je ono zadojeno), a 
Španjolska, ma da nije više u redu vodilačkih 
naroda, takodjer ne ustupa, već ide za regenera- 
ciiom iskorjenjujući iz svoga života stari duh 
vjerskoga fanatizma. Preostaje samo Austrija, u 
kojoj interesi dinastije i feudalnog plemstva po¬ 
državaju klerikalizam na moći, kakove ni u kojoj 
drugoj modernoj državi više ne posjeduje. I ako 
ikoji od brojnih naroda Austrije u tom ratu za 
duševno oslobođenje preuzme vodstvo, a to će 
zacijelo Česi, narod Husa, Komenskoga, Ha- 
vlička, narod koga i povjesna tradicija i duh 
čitavoga njegovog razvoja za to mjesto odredjuje. 

U životu i kulturi nekoga naroda je 
takav unutrašnji preporod daleko znatniji i 
odlučniji, nego što su mnoge druge formalno 
veće historičke zgode ili promjene u političkom 
životu. Ima li znatniji preokret u životu naroda, 
nego što je ovaj u temeljima njegovoga životnog 
poimanja, nego što je promjena u onim osnov¬ 
nim mislima, koje čovjeku osvjetljuju problem 
života i po kojima ravna svoje djelovanje i odlu¬ 
čivanje? Predje li pojedinac od jedne vjere na 
drugu, postane li od vjernika skeptik i filozof, 
to ta promjena snažno upliva na čitav njegov 
karakter. A proizvede li se ovakov preokret u 
krilu narodne duše, to je njegovo značenje za 
sav život naroda još veće ; čitava narodna kul¬ 
tura počima crpsti snagu iz posve novoga vrela, 
jer se razvijaju sasvim druge ideje i iznose po¬ 
sve nove oblike i novo shvatanje ljepote, odu¬ 
ševljenja, vjere i heroizma. 


*) Iz lista „Pražska lidova revue* siječanj 1907. (III. 1.) 
Preveo Ivo Sporčić. 

Češki je narod prije bijelogorske bitke bio 
pripravljen za ovakov preporod, ali se je morao 
protiv svoje volje vratiti katolicizmu i tako po¬ 
činiti strašno nasilje na najdubljem osnovu svoje 
duše. 1 to je više nego čitava politička katastrofa 
uzrokovalo nastalo posije toga duševnu klonulost, 
zakržljalost i ropstvo. Karakter je naroda bio u 
korijenu svome zameten i tek sada možemo pra¬ 
vom nadati se, da će osovljen na svoje noge i 
sam u sebi okrepljen zbaciti sa sebe jaram kle¬ 
rikalne sile. 

Promjena, koja se sada dogadia na dušev¬ 
nom ustrojstvu našega naroda, ako je velika u 
dvotisućnoj historiji češkoga naroda, da joj na¬ 
lazimo samo tri jednako važna momenta: prelaz 
od poganstva na kršćanstvo, husitska reformacija 
i protureformacija iza dogadjaja na Bijeloj gori. 
Ovo je četvrti veliki čas, u kojem se češki narod 
po drugiputa oslobadja od Rima, ali ne da se 
posebnim svojim načinom povraća ka Kristu, već 
da u tijesnoj vezi s čitavim savremenim kulturnim 
svijetom izradi nove ideale, osnovane na novim 
uvjetima života i razumskoj spoznaji. Dopuštamo 
da ie cilj i posljedak toga razvoja prekriven gu¬ 
stim plaštom, koji će tek budućnost skinuti, ali 
sam razvoj teče takovom snagom, da ga zausta¬ 
viti više niie moguće. Ništa ne čini, da mjesto 
vjerovanja religije još nemamo novi sistem mi¬ 
šljen ; a, jednako izradjen, jedinstven i snažan u 
djelovanju na velike mase. Sve to ipak ne mi¬ 
jenja neoborive činjenice, da u našem narodu 
religijoznog vjerovanja više ne ima, da se k 
religiji vratiti neće, budući mu je to kao 
djetetu dvadesetoga stoljeća prosto nemoguće. 

Četvrto je dakle poglavlje u duševnom ra¬ 
zvoju češkoga naroda počelo. Kod drugih naroda 
ie razvoj u vjerskom pogleau bio mnogo jedno¬ 
stavniji ; drama češke duše je u tom smjeru 
mnogo kompliciranija i veća, ali mu je zato i 
iscrpla više krvi i više životne sile. Dana¬ 
šnjim se pokretom protiv katolicizma bez su¬ 
mnje završuje; nitko ne može ni pomisliti, da 
bi ikada u budućnosti čovječanstvo vodilo rat 
radi pitanja, kao što su odredjenje čovjeka, po¬ 
stanak svijeta, bog, vječni spas i slično. Novi 
se nazor životni upravo temelji na tom osnovu, 
da o postanku svijeta ne ćemo nikada ni¬ 
šta saznati i da je unutar granice spoznaje o 
svijetu dosta gradje, iz koje svaki pojedinac 
može sam za se da sazda svoj posebni nazor 


o životu i njegovom značenju, a svi ti nazori 
i koncepcije da mogu sasvim mirno jedan uz 
drugi postojati: Baš po tome se novi nazor o 
životu u velike razlikuje od regilije, što nije 
dogmatičan. Sačinjen je od nekoliko te¬ 
meljnih načela, uzetih iz rezultata znanstvenoga 
istraživanja, ima nekoliko temeljnih misli o toku 
i životu svijeta, o zakonitosti prirode, o mo¬ 
ralnim odnošajima ljudi — a to je čovječanstvu 
sasvim dosta za bazu u toliko čvrstu i sigurnu, 
u koliko može čovjek uopće naći nekakav si¬ 
gurni oslon na svijetu, u tom kaosu misli i do- 
godjaja; ta mu baza dostaje, da razvija o bu¬ 
dućnosti nove sne i ideale, da stvara novo vje¬ 
rovanje u ljepotu i ljubav, da neprestano nalazi 
u životu nove snage za oduševljen i energični 
rad. 

Ne treba stoljeća, da se taj „moderni ži¬ 
votni nazor" potpuno razvije; već danas — 
može se reći — pruža čovjeku sve, što smo 
naveli, ma da još nije dogotovljen i kristaliziran 
niti stisnut u malu knjižicu, zvanu katekizam, da 
njom sustavno odgaja školsku mladež. U najno¬ 
vije se doba opaža gotovo kod svih kulturnih 
naroda osobito snažan razmah čitavoga života. 
Kao da Evropom struji val nekoga velikog pre¬ 
poroda i snažnih inicijativa, od Engleske, koja 
je na vrhuncu svoje političke i ekonomske 
snage, pa sve do Rusije, probudjene iz višesto¬ 
ljetne letargije silom revolucije, koja eneržijom 
za slobodnim životom obara klimavo prestolje 
monarhičnog presilja- Naklapanje o nekakovoj 
dekadansi danas je besmislena bajka; države 
nagle, da ostvare davne sne o svjetskoj politici; 
pozornica je života daleko veća, nego što je bila 
u doba Napoleonovo; milijuni ljudi, dosele po- 
tlačivanih i podržavanih u tami, niču najednom 
na poprištu historije; inteligencija se širi, pro¬ 
dubljuje i diferencira; uza sav mehanizam i ma¬ 
terijalizam modernoga života nalaze u njem duše 
umjetnika svijet novih sania i krasota; sveopći 
nivo morala ne pada, već se obratno posvuda 
širi medjunarodna humana solidarnost i živo so¬ 
cijalno osjećanje; pojedinci nijesu nimalo gori 
niti nesretniji, nego su u druga vremena bili, 
dapače možemo bez osobitoga optimizma reći, 
da živimo u mnogome pogledu bolje od svojih 
djedova — a sveto bez vjere, dapače 
i bez posebne odredjene zamjene 
ili naknade. 

I tako ne ruši samo znanstvena spoznaja 
vjeru u dogme, već i sam život svakidanjim 
svoiim iskustvom obara prigovor, da bez vjere 
ne ima života, niti morala, niti smisla ili ma ka¬ 
kova idealnog poticala za rad. Moderno čovje¬ 
čanstvo ne ima vjere i to baš kod duševno naj¬ 
razvijenijih pojedinaca, koji ga usprkos tome 
ipak neprestanim napredovanjem vode u visinu 
i ljepšim formama tako moralnog, kako socijalnog 
života. Ta neoboriva činjenica vrijedi više nego 
tisuću mogućih i nemogućih argumenata na 
obranu vjere. Odvajkada su sve vjere bile tek 
sustav predočbi i čuvstava, kojima je čovjek 
prema stupnju svoga razvoja nastojao protuma¬ 
čiti problem života i osvijetliti tamu, koja ga je 
sa svih stiana okruživala. Nije tu odlučivalo 
samostalno rasudjivanje, logika ili dokaz, niti 
se je pitalo iskustvo; podlijegalo se naprostoj 
sugestiji, moći, uplivu riječi, osoba i odgoja. 
Vjere su stvarane ili iz vlastitih priča i posebnih 
prilika, koje su vladale u životu nekoga naroda, 
ili su pojedini narodi poprimili tudju vjeru, možda 
već zato, jer je upravo odgovarala duhu njihove 
rase i tako ih svojim čarom prevladala, a bivalo 
je i to, da im je bila nasilno narinuta. Potomci 
su pak ovih prvih „na vjeru obraćenih" rasli i 
živjeli po njoj zato, jer im je od predja namreta 
bila, dakle tek radi pukoga konservatizma ple¬ 
menskih i narodnih tradicija. Podlijeganje, popri- 
manja i opetovanje redovni su znak toga pro¬ 
cesa; vjera sama sadržavala je veoma malo po¬ 
dloge za kakav napredni i stvaralački rad. I 
budući je religija bila ucijepljena od najnježnije 
mladosti i istaknuta kao jedino vrelo apsolutne, 
spoznaje te se nije nitko mogao ni postaviti 
na kakovo drugo stanovište ili samostalno birati 
izmedju različnih religija. Nedostajalo je duševne 
slobode, pravoga rasudjivanja i sile razuma. Niti 
najprosvijetljeniji filozofi nijesu mogli osloboditi 
svoje mišljenje od teoloških pojmova i religi- 
joznih piedsuda. I kad im je to nalagao razum, 
sami bi se tako preplašili svoga „ateizma", da 
su brzo nastojali naći koncesije religijoznom na- 
učanju. Tako se nije kroz mnogo stoljeća, mo¬ 
žemo reći do osamnaestoga, do doba Voltera i 
revolucije, znalo, iskusilo i pročistilo, kakav je 
uopće i jeli moguć život bez religije — izuzmemo 
li dakako pojedine osamljene duhove, kakovih 
je svako stoljeće imalo tek nekoliko (Leonardo 
da Vinci, Giordano Bruno, Spinoza), a svi ti 


tlačeni crkvenim terorizmom, nijesu smogli odvaž¬ 
nosti, da svoje religijozno osjećanje jasno i otvo¬ 
reno izreku i samostalno formuliraju. 

Tek tako možemo razumjeti, da je nazor 
o bezuvjetnoj nužnosti religije za život bio sve¬ 
opće raširen i ukorjenjen i u novije doba, kad 
je vjerovanja religije već posvuda nestajalo. 
Prvi veliki primjer života bez religije dala je 
franceska inteligencija i aristokracija u doba prije 
velike revolucije. Revolucija ga je dovela do 
zadnjih ekstrema zamjenivši crkvenu vjeru što¬ 
vanjem razuma. Ali je na koncu konca i to bila 
tek koncesija religiji, jer se je priznavalo vrhovno 
biće. Ujedno je baš ta revolucija, uprepastivši 
konzervativne duhove čitave Evrope, izazvala 
reakciju, novi val vjerskoga osjećanja, dakako 
veoma prisilnog i umjetnog, koje nije izviralo 
izravno iz dubine srca, već je nastalo iz literar¬ 
noga romantizma. Propadanje se vjere nije mo¬ 
glo zadržati i bez sumnje bi već za naših dana 
dovelo k propasti katolicizma, da nije buržoazija 
u strahu pred socijalizmom čitavu drugu polovicu 
devetnaestoga vijeka trubila na uzmak. Kao što 
nije ni aristokracija pred veliku revoluciju vjero¬ 
vala, a ipak iz interesa klasnih podržavala u 
svojih podanika vjeru, tako nije ni buržoazija, 
sama u sebi odgojena liberalnim duhom i nazi¬ 
vajući svoju vladu „stoljećem znanosti", ipak 
prestala podržavati puk pod jarmom crkvenih 
dogma. Na izliku je vodila borbu proti klerika¬ 
lizmu, ali je prikriveno bila njegov tajni savez¬ 
nik i nije žalila, što crkva opet zadobiva svoju 
moć. Svećenik je s propovjedaonice i u školi 
nastojao oko interesa kapitalizma, odgajajući 
mu poslušni puk, koji se nije bunio protiv pri¬ 
tiska vjerujući u nebesku naplatu za zemaljske 
nevolje i boli. Zašto bi dakle vladajuće klase 
progonile bile tako koristnog saveznika? 

I tako su sve do današnjega vremena cvale 
crkvi ruže. Isti oni ljudi, koji su s jedne strane 
\ eličali napredovanje znanosti i živjeli nastojeći 
oko zemaljskih dobara, bez obzira na boga i 
vječni spas, gorljivo su glasali za to, da se puku 
ne smije oduzimati njegova vjera tj, da ga treba 
i nadalje prepuštati kao pljevu rukama klerikal¬ 
nim. 1 tako je nastao onaj posebni stadij toga 
procesa, koji karakteriše „vjersko pitanje" sa- 
danje dobe: ljudi, koii su davno već izgubili 
svaku vjeru, a sve uz to ipak voljko živu, boje 
se tu vje'u cduze’i drugima, držeći da za nju 

nema nikakove naknade; ljudi, kod kojih je u 
praksi života već davno nestalo vjere, u teoriji se ne 
usudjuju dopustiti, da bi čovječanstvo moglo i 
bez nje eksistirati; ljudi, koji se energično bore 
protiv klerikalizma i crkvenih dogmi, ne usudjuju 
se reći, da je borba njihova uperena protiv reli- 
gijoznoga duha uopće. 

Nitko (gotovo više ni sami svećenici) ne 
će da drže ništa do dogmi, ali veliki dio pro- 
svjetljenih ljudi drži sve uz to mnogo do pojma 
„religije", pojma naskroz praznoga, koji ne ima 
nikakov opseg nikakovo životno značenje. Kako 
može još i nadalje da traje duh religije tamo, 
gdje su pali miti i dogme! Ta zar nije reli¬ 
gija ništa drugo van pokus, da se problem svi¬ 
jeta riješi pojmovima mitskim i vjerom u dogme? 
Nestane li mitskih predodžbi iz glava ljudi, oslabi 
li ili nestane vjera u dogme u srcima ljudi, to je 
time nestalo i ono, što je tvorilo osnove njihova 
vjerovanja. Problem svijeta ostaje ipak i nadalje 
vječno neriješen, a duh ljudski ne prestaje tražiti 
njegova riješenja. Nikada se ne će čovjek za¬ 
dovoljiti sitnim prilikama svoga dnevnog i ma¬ 
terijalnog života, svagda će gledati na pojave, 
koje ga okružuju i njihov odnos k prauzroku 
svega i svagda će poimati život kao užasnu 
dramu, koja se proteže od vječnosti u vječnost; 
i tada, kad zatre u sebi posljednje ostanke reli¬ 
gioznoga vjerovanja, i tada kad zaboravi ne 
samo pojam osobnoga boga, već i samo njegovo 
ime. Novim će se načinom uticati posljednoj 
tajni stvari, ali čemu da se i nadalje služi riječju 
„religija", koja nam znači onaj stari i zabačeni 
način uticanja k neznanom otajstvu života? 

Naznačeni skup misli, u kojem je živilo čo¬ 
vječanstvo devetnaestoga vijeka, danas se više 
ne može zadržati. Vlast crkve je danas nepri¬ 
jatna i onima, koji su prije zazivali njenu pomoć 
protiv socijalne revolucije. Franceska bi republika 
bila gotovo propala u svojem prijateljstvu s pa¬ 
pinstvom, ali upoznav ga — spase se novim 
preokretom. Osim toga upoznavaju danas i vlada- 
juće klase, da im je pomoć klerikalizma malo 


koristila, jer danas baš radni narod i radnički 
proletarijat, koga su htjele vjerom držati na uzdi, 
ima najmanje vjere i stoji u prvim redovima pro¬ 
tiv crkve. Nekadanji saveznik vladajućih klasa 
čini im se danas daleko pogibeljnijim neprijate¬ 
ljem od pogibelji, protiv koje su se vezale s njim; 
pogibeljnijim osobito za kulturu. Mase neosvje- 
štenoga puka, kojima su dosada klerikali vladali, 
danas šu teška prepreka, koja može znatno za¬ 
ustavljati duševni gospodarski razvoj naroda. A 
dogadjaju li se onakova iznenadjenja, kakova 
je iznijela klerikalna pobjeda kod moravskih 
izbora, prestaje svaki govor o „dobročinstvima" 
vjere za narod; najzasukaniji buržoa je zahvalan 
„razvratnoj" socijalnoj demokraciji za njenu pro¬ 
tuvjersku agitaciju. 

Skupivši ukratko sve u jedno, vidimo da 
živimo u doba, kad nestaje onoga indiferentizma 
spram vjerskog pitanja, koji se je komotno skri¬ 
vao iza ledja „slobodoumlja". Nanovo nastali 
interes za vjersko pitanje ne znači medjutim nika¬ 
kovo uskrsnuće duha religije, već otvorenije 
osvjedočenje bezvjerskog duha nego 
ikada prije. Na svim stranama je promjena situ¬ 
acije i novo poimanje i ocjenjivanje pojmova, 
što se odnose na religiju. Tako n. pr. opažamo, 
da riječ „bezvjerje" gubi svoj negativni smisao, 
koji je imala u doba, kad su bezvjerci bili tek iz¬ 
nimke. Danas je naprotiv onai, koji vjeruje, iz¬ 
nimka, a bezvjerje (bar kod inteligentnijih kru¬ 
gova) redovno. Izgubila je za to i ono prijašnje 
značenje, kao što se riječi „neznabožac" i „ate¬ 
ista" nalaze danas tek u klerikalnom žargonu. 
Danas nije nikakovo čudovtšte onaj tko ne 
vjeruje u boga, već nasuprot onaj koji vje¬ 
ruje, — dobivajući posebno posprdno ime. U 
čitavom se Pragu od pol milijuna žitelia nije 
našlo ni tri tisuće ljudi, da na dan klerikalne 
demonstracije izadju na ulicu manifestirati protiv 
neprijatelja katoličke vjere — kako je to njen 
interes tada tražio. 

Tako malo značenja ima već sada u na¬ 
šem životu — religija. 

3z djačkogci žiuota 


Jugoslavenski abiturijentski sa¬ 
stanak u Dubrovniku. 

Početkom prosinca ove školske godine 
izašla su u Zagrebu dva poziva'za abiturijentski 
sastanak. Jedan pozivlje na „čisto* hrvatski sa¬ 
stanak u Zagreb,* a drugi na jugoslavenski u 
Dubrovnik. Kako me kao maturanta takav sa¬ 
stanak interesirati mora, želim se s nekoliko 
riječi osvrnuti na abiturijentski sastanak u opće, 
a na onaj, što se ove godine ima obdržavati u 
Dubrovniku — napose. 

Već od nekoliko godina unatrag spremali 
se maturanti, da održe abiturijentski sastanak, a 
posljednji ovakov sastanak održan je prije 4 
godine u Spljetu. Zć-što za ove 3 godine do 
abiturijentskog sastanka nije došlo, ne ću da 
ovdje ispitujem, no neka mi se ne zamjeri, ako 
kažem, da je naiveći uzrok bio sigurno u tome, 
što diaštvo nije shvaćalo zamaštitosti jednog 
ovakovog sastanka. Dok se je natezalo o samom 
nazivu sastanka, o dnevnom redu, dotle se po¬ 
lako primicalo vrijeme mature, došlo učenje na 
vrat na nos, a misao na sastanak polako zami¬ 
rala. A kad su maturanti stresli sa sebe sred¬ 
njoškolski prah — ni brige ih više za išta. 

Da ni od onih sastanaka, što su se odr¬ 
žali, ne vidimo nikakovih pozitivnih rezultata, 
uzrok ie jednostavno taj, što su- oni u svojoj 
jezgri bili sve prije, nego d j a č k i sastanci, na 
kojima bi se raspravljalo lih o d j a č k i m pita¬ 
njima i prilikama. Na njima su se raspravljala i 
riješavala pitanja, koja nikako ne spadaju u 
okvir jednog ovakovog sastanka. Pretresala su 
se politička pitanja s obzirom na pojedine poli¬ 
tike stranke, a raspravljalo se o njima sa sta¬ 
novišta, kao da su dotičnici bili pozvani faktori, 
da dadu pravac aktuelnoj politici i jednim za¬ 
ključkom riješe o sudbini domovine. Prema vani 
izgledalo ie ovakovo raspravljanje igranje poli¬ 
tičke djece, a prema unutra ostalo je sve pri 
starom — život djački tekao je i dalje svojim 
starim tokom. 

Život djaka na srednjim školama uz po¬ 
stojeće disciplinarne propise takov je, da bi 
ovakov sastanak bio prvi momenat, gdie bi 
diak — imajući ioš živo u svijesti prilike na sred¬ 
njim školama — mogao glasno kriknuti i prstom 
uprijeti na sve nedostatke. Analizirajući prilike 
na srednjim školama, uvidio bi, da se na te¬ 

* Na koji se ne ću osvrtati, jer je isto tako ne 

ozbiljan, kao i njegovi sazivači, koji na jednom d j a č- 
k • m sastanku hoće pripojiti Hrvatskoj: Bosn«, Herce¬ 
govinu, Istru, Dalmaciju, Rijeku i Medjumurje! 


melju današnje naučne metode ne mogu uzgajati 
vrsni pojedinci sa širokim pogledom na svijet i 
društvo, koji bi svoje sile znali i htjeli upotrije¬ 
biti u kulturne svrhe naroda, ako za izgradnju 
svoje, inteligencije ne upotrijebe izvanškolsko 
vrijeme, ako ne porade oko samonaobrazbe. 
Došlo bi se do uvjerenja, da je možno i uz da¬ 
našnje drakonske disciplinarne propise nešto 
poduzeti, e bi se srednjoškolski djak intelek¬ 
tualno dignuo, zagledao se kritičkim okom u 
prilike oko sebe i prosudivši ih, zbacio sa sebe 
ono mrtvilo, koje je već postalo karakteristikom 
hrv. srednjoškolca. (Ne mislim tu na pojedince, 
koji su se znali dići nad ostale, no koji su upravo 
zato, jer su bili osamljeni morali skupo platiti 
krik svoga glasa). Dalje bi takovo raspravljanje 
s jedne strane pokazalo, da je nužna neprekidna 
veza djaštva onog s univerze sa srednjoškol¬ 
skim, i abiturijenti bi svom djelovanju u tom po¬ 
gledu u budućnosti dali drugi pravac, a s druge 
strane upozorilo bi djaštvo na sebe društvo i 
nadležne faktore, koji bi se napokon morali trg¬ 
nuti i ozbiljnije se baviti djačkim problemom i 
s onim na srednjim školama i s onim na univerzi. 

* 

Poziv na jugoslavenski abiturijentski sa¬ 
stanak u Dubrovniku nosi ozbiljniji karakter, pa 
se zato želim na njega nešto detaljnije osvrnuti. 
Vidi se iz njega, da hrv. djaštvo polako proživ¬ 
ljava onu krizu, koja datira tamo od „Nove 
Nade”. Listovi, koji su iza toga nakon duljeg 
ili kraćeg vremena izbijali na površinu iz redova 
srednjoškolskog djaštva, bili su jasni simptoni 
te krize, makar su — osim „Naše Snage“ i do¬ 
nekle „Nove Nade“ — nosili skroz literarni ka¬ 
rakter. Onaj pasus u pozivu, gdje se kaže: „Ne 
ćemo tu riješavati politička pitanja i evropske 
probleme, tek ćemo pretresati naše školske pri¬ 
like prošle i buduće** — jasno pokazuje, da 
djaštvo polako shvaća pravu svrhu u pravcu svog 
rada. Uvidja, da „danas nije više vrijeme roman¬ 
tične bezbrige —-danas se za domovinu 

ne umire, već treba za nju živjeti" Naglašuje kao 
lozinku „rad i demokraciju** i potrebu, da se na 
tom sastanku „riješi pitanje, gdje i što da Stu¬ 
diramo poslije srednje škole" — To je već ve¬ 
liki korak napred, ako ne ostane sve samo kod 
tog poziva, što se — mislim — ne će dogoditi. 
No jedno ipak želim primjetiti. 

Sastanak bit će jugoslavenski, te su 
na njega pozvani Slovenci, Srbi i Bugari. I to 
je korak napred! 

No neka mi se ne zamjeri, ako izrazim 
svoju bojazan, da se radi manifestacije ideje ju- 

goslavenstva ne promaši prava svrha sastanka. 

— činim to u interesu općenite stvari! Neka 
me se zato ne shvati krivo, kao da bih bio proti 
jugoslavenskom sastanku samom, ne — što više, 
ja ga u najširim dimenzijama odobravam, tek 
hoću naglasiti, da bi sastanak izgubio svoj pravi 
djački karakter, kad bi se na njemu raspravljalo 
o općenitim prilikama Jugoslavena. Smatram 
raspravljanje općenito o jugoslavenstvu isto tako 
bespredmetnim za jedan abituriientski sastanak 
kao i raspravljanje o Velikoj Hrvatskoj. 

Naglašujem principijelno i te kako važnim 
kulturno jedinstvo jugoslavenskih naroda, no da 
se na abiturijentskom sastanku o tome ras¬ 
pravlja — to ne mogu odobriti, jer držim, da 
abiturijentski sastanak nije forurn za riješavanie 
ovakovog pitanja. Možemo raspravljati o zajed¬ 
ničkom radu jugoslavenskog djaštva — dakle o 
Jugoslavenstvu s obzirom na djaštvo — ali i 
kod toga moramo paziti, da raspravljamo o onom, 
što može donekle uroditi pozitivnim rezultatom 

— t. j. o onom, što smo kao djaci u stanju 
provesti. 

No nadam se, da ćemo ovai put udariti 
pravim putem i svim se silama baciti na riješa- 
vanje onih pitanja, koja nas kao djake u prvom 
redu tangiraju. Razjasnimo svoj položaj prema 
školi i profesorima, prema društvu — pa i prema 
politici. Porazgovorimo se o našem radu izvan 
škole, o načinu, kako da se diak mimo škole 
spremi za potpunog i slobodnog čovjeka — o 
samonaobrazbi našoj Odredimo cilj svog studija 
poslije srednje škole, pa ako udarimo u tom pi¬ 
tanju pravom stazom, bit će to od velike zama- 
šitosti po cjelokupni naš narodni život. 

To su u nekoliko riječi nabačena pitanja, 
koja nas u prvom redu zanimaju i zanimati mo¬ 
raju, i koja kao djaci riješiti možemo, a njihovim 
riješenjem — ako ne sustanemo — možemo 
doći i do nekih pozitivnih rezultata. Pa ako se 
samo za jedan korak pomaknemo napred — sa¬ 
stanak je svoju svrhu polučio. 

U to ime napred! Ne čekajmo pomoći ni 
od kuda, pouzdajmo se sami u se — samo- 
pomoć budi nam lozinkom! „Hrvatski djak“ neka 
nam bude poprište, gdje ćemo svoje misli u 
tom pogledu moći razjašnjivati. Na njega — mi¬ 
slim — kao napredni srednjoškolci imamo pravo! 

Maturanti. 

Gradnja nove sveučilišne biblioteke. 

Nova vlada podastrla ie hrv. saboru na 
ustavno pretretresivanje zakonsku onovu o gradnji 
nove sveučilišne biblioteke. Time se bliža svo¬ 
jem oživotvorenju ova živa potreba, koju je sve¬ 
učilišno djaštvo posljednih godina toliko i toliko 
svakom prigodom i javno i privatno naglašivalo. 


Nije nam namjera, da ovdje ulazimo u historijat 
ovoga pitanja. Spominjemo samo, da se i u 
obrazloženju k ovoj zakonskoj osnovi navode 
oni glavni razlozi, s kojih je djaštvo tako uporno 
tražilo reformu postojeće sveučilišne biblioteke. 

Kao prvi razlog spominje se u obrazloženju 
činjenica, da postojeća sveučilišna biblioteka, 
koja je smještena u sveučilišnoj zgradi, nije baš 
nikako zaštićena za slučaj vatre. Sveučilište 
okružuju razne privatne zgrade, a osim toga 
sveučilišna zgrada, koja prvobitno nije bila na¬ 
mijenjena sveučilištu, nego zemaljskoj bolnici, 
nije gradjena za svrhe biblioteke, pogotovo ne 
onako, kako se danas u naprednim zemljama 
takove zgrade dižu. Ako sada uvažimo, da sve¬ 
učilišna knjižnica broji preko 118.000 svezaka i 
do hiljadu rukopisa, bit će nam razumljiva či¬ 
njenica, da postojećoj sveučilišnoj biblioteci, koja 
je riznica neprocijenjivoga narodnog blaga, pri¬ 
jeti vječna pogibao od vatre. 

Kao drugi razlog za gradnju nove sveuči¬ 
lišne biblioteke navodi se u obrazloženju činje¬ 
nicu, što su njezine današnie prostorije radi 
sve većeg kniižničkog materijala kao i sve većeg 
broja sveučilišnih slušatelja pretijesne. Ovaj fakat 
potkrijepit ćemo još slijedećim podacima. Kako 
sc srušeni režim nije nimalo brinuo za naobraz- 
bena sredstva norodne inteligencije, bijaše nje¬ 
govim predstavnicima sasvim svejedno, kako je 
od godine do godine rastući materijal sveučilišne 
biblioteke smješten. I tako niie bibliotekaru, inače 
pokornom slugi staroga režima i čovjeku bez 
pravoga modernog shvaćanja o važnosti biblio¬ 
teke, preostalo drugo, nego da i raspoložive 
hodnike -pretvori u dvorane za smještenje 
knjižničkog materijala. Medjutim posljednih go¬ 
dina postadoše i oni pretijesni. Osim toga či¬ 
taonica, koja stoji na raspolaganje sveučilišnim 
slušateljima, daleko je premalena, a da bi mogla 
zadovoljavati potrebama djaštva. U sveučilišnoj 
čitaonici ima u najboljem slučaju kojih 100 mje¬ 
sta. Ovaj broj bijaše dostatan u doba, kada je 
sveučilište otvoreno, i kada bijaše na našem 
sveučilištu kojih 300 slušatetja, a ta činjenica, 
da se naše djaštvo, kojega se broj od osnutka 
sveučilišta početverostručio, što se konstatuje 
i u obrazloženju k zakonskoj osnovi, o kojoj je 
govor, mora još uvijek zadovoljavati sa čitao¬ 
nicom od 100 mjesta, pravi je kulturni sarkazam. 
A ne ćemo, da govorimo i o tom, kako su sto¬ 
lice sasvim nepraktične budući pomične* a mje¬ 
sto do mjesta tako blizu, da je kod svakog si- 
jedanja i ustajanja neizbježiv štropot, a to će 
reći, pošto pojedini čitatelji neprestano dolaze i 
odlaze, da u postojećoj sveučilišnoj čitaonici 
uopće ne ima i ne može^da bude mira koji se 
zahtijeva za .solidan,,studij. 

Kao trećirazlog ^navodi se u obrazloženju 
činjenica, da je time, što je sveučilišna biblioteka 
još uvijek smještena u sveučilištnoj zgradi, 

premalo mjesta za predavanja. Od osnutka sve¬ 
učilišta do danas znatno se povećao ne samo broi 
slušatelja, nego i broj sveučilišnih stolica. I tako 
se već više godina naročito na filozofskom fa¬ 
kultetu osjeća živa potreba dovoljnoga broja 
prostorija, u prvom redu dvorana za predavanja. 
Broj dvorana, u kojima se predaje, gotovo je za 
polovicu premalen, tako da su i profesori i slu¬ 
šatelji u najvećoj neprilici, kako da praktički 
rasporedaju svoia predavanja, da ih u jednu ruku 
mogu slušatelji bez žrtvovanja ostalih predavanja 
slušati, a u drugu ruku, da se istodobno ne nadiu 
dva ili više profesora u istoj dvorani i tako smetaju 
jedan drugomu. Gradnjom nove sveučilišne bi¬ 
blioteke doskočit će se za neko vrijeme ovoi 
potrebi, a osim toga moći će i slušatetii dobiti 
jednu ili dvije dvorane za svoia obrazovna dru¬ 
štva i klubove, što ie sada radi nedostatka pro¬ 
storija naprosto nemoguće. 

Troškovi za ovu novogradnju iznosit će do 
jedan milijun kruna. Kako je naš godišnji državni 
budget premalen, da se gornja svota za ovu 
gradnju na jednom opredijeli, predlaže se u ovoj 
zakonskoj osnovi, da se potrebna glavnica na¬ 
makne zajmom iz koje zemaljske zaklade, koii 
bi se imao pokriti odgovarajućim amortizacionim 
obrocima, što bi se počam od naredne 1908. g. 
uvrštivali u godišnji proračun do konačnoga na- 
mirenia. 

Dužnost nam je priznati, da vlada ovom 
svojom namjerom posve ispravno shvaća zadaću 
korisnog raspolaganja zemaljskim zakladama. 
Mnoge i bogate zemaljske zaklade sada većinom 
za narod i njegove potrebe mrtvo leže u raznim 
novčanim zavodima (većim dijelom u hip. banci), 
a rastu slabo ili nikako. Zajmovima iz ovih za¬ 
klada u narodne svrhe, bilo bi ovo narodno 
blago po narod i korisnije i produktivnije uloženo. 
Ne sumnjamo stoga ni malo, da će ovaj sabor, 
dodje li u priliku, da raspravi ovu osnovu, zajam 
dozvoliti, a samu osnovu prihvatiti. 

Svota od milijun kruna tolika je, da se 
njime za naše prilike može podići u istinu mo¬ 
derna biblioteka, koja će zadovoljiti svima po¬ 
trebama, što se danas traže od zavoda, kao što 
je jedna sveučilišna knjižnica. Mediutim sama 
zgrada niie sve. Biblioteka je par exlence kul¬ 
turna institucija. Kao takova mora ona da bude 
tako urediena, da će u istinu moći zadovoljavati 
svima potrebama današnjega vremena. Kako mi 
još ne imamo posebne narodne čitaonice, koiu 
bi uzdržavala država, služit će sveučilišna bi¬ 
blioteka i kao takova. Ona dakle ne će biti na¬ 
mijenjena samo djaštvu, profesorima, nego i na¬ 
rodu, a kao takova mora biti tako urediena, da 
će se njome moći u punoj mjeri poslužiti i djak 
i profesor i narod. U tu svrhu potrebno ie u 
prvom redu, da se kolekcije iz pojedinih struka 
upotpune, a navlastito da se što sustavnije na¬ 
ručuju nova] djela iz sviju podtučja ljudskoga 


kulturnog nastojanja. Nadalie ie potrebno, da se 
pomnoža stalan činovnički i poslužnički personal, 
kod česa treba da u prvom redu odlučuje 
sprema i sposobnost kompetenata, a ne bilo koii 
drugi motivi, kako je to do sada bivalo i još 
uvijek biva. A da se uzmogne i obzirom na vri¬ 
jeme dati svakome prilike, da se bibliotekom u 
dovoljnoj mieri posluži, potrebno je, da nova 
biblioteka bude otvorena uvijek, a kroz dan više 
sati. nego do sada. Da ie pak za ovakovo novo 
uredienje potreban i novi. savremeniji štatut, samo 
se sobom razumijeva, ier postojeći ne može više 
služiti ničemu. Predaleko bi nas vodilo, da to i 
kritikom postojećeg štatuta potkrijepimo. To je 
diielom u našoj javnosti već učinjeno, a do po¬ 
trebe, u koliko se ne bi. u što ne vjerujemo, 
postojeći štatut od strane mjerodavnih faktora 
promijenio, odnosno zamijenio novim, upozorit 
ćemo izvjesno i stvarno svoiedobno i na to. Da 
se ovo novo uredjenje sveučilišne biblioteke 
uzmogne i provesti, razumljivo ie. da je potrebno 
povećanje godišnje dotaciie za biblioteku na naj¬ 
manje 20.000 K, što je obzirom na porast našega 
državnog budgeta za najmanje 400.000 K svake 
godine moguće. 

Ovo ie dakako u najkrupnijim potezima 
naše mniienie, kako bi se imala urediti nova 
sveučilišna biblioteka. Bit će možda koga, komu 
ovaj naš osobiti interes za ovako suhu instituciiu 
kao što je biblioteka, ne će biti razumliiv. Za 
one nam ie primietiti, da biblioteku, a naročito 
sveučilišnu biblioteku, koja, kako je to napred 
rečeno, mora zadovoljavati i potrebama, što ih 
drugdje vrše narodne biblioteke, smatramo pre¬ 
važnim faktorom u riiešavaniu prosvjetnoga dijela 
našega hrvatskog problema. Sveučilišna biblioteka 
je sveučilišnom gradianinu osim predavanja naj¬ 
izdašnije vrelo za njegovu stručnu i privatnu 
naobrazbu, a kako živimo u doba, u koje nam 
je dužnost u interesu vlastitog opstanka i na¬ 
pretka u dogledno vrijeme podati svojem narodu 
brojnu i sposobnu inteligenciju, onda ie jasno, 
da moramo uredjeniu sveučilišne biblioteke kao 
kulturnom narodnom zavodu posvetiti osobitu 
brigu i pažnju. Sto vriiedi za slušatelje, vriiedi 
i za profesore. I za njih ie biblioteka conditio 
sine qua non uspješnog ispunjavanja dužnosti 
kao eminentnih i najodličnijih prestavnika na¬ 
rodne kulture i narodnog intelektualnog niveau-a. 
A ne samo to. U našim prilikama mora da je 
sveučilišna biblioteka i opće narodna kulturna 
institucija, koia za naš narod ima značiti jedan 
prosvjetni bedem, jedno moćno sredstvo za 
sticanie intelektualne narodne snage. 

Ovako držimo, da valja prosudiivati institut 
naše sveučilišne biblioteke sa gledišta prosvjet¬ 
nog i narodnoga, sa gledišta narodne kulture. 
A kad smo jednom o tom principu na čistu, 
onda n’m ne rrogu, ne smiju biti pretjerani i 
nešto veći zahtjevi, što ih stavljamo na institut 

svečilišne biblioteke, jer nikada niie previše 
brige za sredstva narodne kulture, koja je danas 
i jedno od ponajvažnijih mjerila narodne snage. 


Božični pamflet „hrv. kat. mla¬ 
deži". 

I kod nas ie već započela velika borba, 
koja se zove „Kulturkampf", i kod nas se od 
nekoliko godina bistri medjusobni položaj obih 
boraca na tome polju naprednoga i klerikalnoga 
elementa, i kod nas se već vode manji okršaji 
i čarkanja; i zato je sada, dok još obje te stranke 
tako reći istražuju terrain, i dok se još samo 
spremaju glavne bojne sile, osobito potrebno, da 
se pomno pazi na svaki kret protivnika i da se 
njega samoga upozna, koliko je samo bolje mo¬ 
guće; zato nam je sada dobro upotrijebiti svaku 
zgodu, koia nam u tom poslu može poslužiti i 
pomoći. Tako se je nedavno dogodilo nešto, 
čime nas je dobrostivi slučaj u velike zadužio. 
U svome — dašto vrlo shvatljivome — bijesu 
naši su se protivnici nešto malo zaletiti te su 
nam se prerano otkrili u pravoj svojoj slici. 
Koncem g. 1906. izdala ie naime „hrv. kat. 
mladež" pamflet — kao božični prilog kato¬ 
ličkim* našim dnevnicima -- kojim se ovdje 
kanim pozabaviti, jer je on baš spomenuti dar 
dobrostivoga slučaja. Taj pamflet počima riječima 
„Narode, preni se“, a potpisalo ga je 5 grupa 
hrv. kat. akademičara (s 4 univerze) i 7 zborova 
duhovne mladeži. U njemu poziva ta „idealna" 
katolička (sljedbenici Isusa Krista) mladež hr¬ 
vatski narod neka iz svojih kuća izbaci n a pred¬ 
nja čke listove: „Pokret", „Novi list", „Hrv. 
narod", „Sloboda", „Savremenik", jer ovi listovi 
hoće uništiti vjeru, a po nioj i domo¬ 
vinu i dušu narodnu, plaćeni novcem frama- 
zunske (slob. zidarske) lože, koja ie zakleti ne¬ 
prijatelj katol. vjere i hrv. naroda! Tim nam 
je proglasom „hrv. kat. mladež" dala u ruke 
sjajan autoportret, a ja ću evo biti tumačem te 
njihove slike, koja je za svakoga, koji ima oči 
i vidi. dosta jasna, ali i vrlo interesatno sastav¬ 
ljena. Naša gospoda kolege umjela su tu najme 
visinu kršćanske askeze ispreplesti s najgnju- 
snijom podlošću i zlobom, a na nama je sada, 
da slijedimo pojedine te crte i raščinimo tako 
malo njihov značaj. 

Počnimo s idealnim crtama! Samo mi 
valja prije još naglasiti, da mislim, da se može 
govoriti tu samo o akad. mladeži, dok „zborove 
duhovne mladeži ne možemo amo brojiti, budući 
da oni take stvari naprosto moraju potpisati. 


Prvo nam udara u oči oštro istaknuta 
asketska kršćanska crta, da je tijelo nešta zla, 
i za to je sva umjetnost i lijepa knjiga, koja se 
izrazitije bavi tijelom ili njegovim pravima, 
zla i griješna i pogubna. (Vidi u pamfletu alin., 
2., 3., 5. i osobito 6. i 7.). Preko toga je na¬ 
zora prešlo ljudstvo već početkom novoga vijeka, 
s renesansom, pa bismo za to mogli samo ža¬ 
liti te naše kolege, kad bi taj njihov čudni anahro- 
nistički nazor staiao ovdje u svojoj čistoći, sam 
sebi svrhom, kad ne bi najme bio cimerom i 
sredstvom reakcionarne borbe. 

Druga je — po sebi idealna — crta: ljubav 
k domovini. Da, ali kakova! Kod njih je domo¬ 
vina isto, što katolička Hrvatska. Zato je 
svako, tko udara na katolicizam, neprijatelj hrvat¬ 
skoga naroda. (Vidi al. 5 ). To je već intere¬ 
santnija crta naših kolega. Evo zašto ! Katolicizam 
ie po sebi i svojoj biti medjunarodan, pa 
ie ipak po umovanju hrv. katoličke mladeži štiti 
i bedem posebne hrv. narodnosti. Tko to 
hoće razumjeti, mora da bude tako mudar, da 
mu mudrost prelazi granice ljudskoga razuma. 
„Ali da", reći će nam ta naša hrv. kat. mladež, 
„to je sofizam! Jer vjera jača karakter, ona mu 
ie pače jedini osnov, pa je zato katolicizam 
bedem i štit hrv. naroda". (Vidi, al. 2., 3., 5., 6.) 
U tom pak grmu baš i leži zec! Tu proviruje 
papak onoga djavla, koji se pripeo na ledja 
katolicizmu, a zove se intolerancija. Odakle 
ti to ljubezna kat. mladeži, znadeš, da je baš 
katolicizam jedini, koji stvara i čuva značaj?! 
Što će ti reći na to povijest svijeta u opće a 
povijest papa napose? — Nije li to interesantno? 
Ali još ie zanimivija konzekvenca svega toga 
nazora. Budući da je katolicizam jedini štit hr¬ 
vatstva, onda su to jednako i njegovi reprezen- 
tanti, a to je svećenstvo. Tko dakle na sve¬ 
ćenstvo udara, — bilo kako i zašto — neprijatelj 
je hrvatskoga naroda! (Vidi al. 4.) Risum tene- 
atis amici! Tako bi mogao govoriti samo vrlo 
naivni katolik, a toga svojstva jamačno ne mo¬ 
žemo pripisati našim akademski naobraženim 
kolegama! To već u ostalom prelazi i katolički 
zelotizam ; takva nas tvrdnja vodi već k novoj ka¬ 
rakteristici, k istoj kao i slijedeća crta te mladeži. 

To je pak borba protiv svega, što je pro¬ 
tivno katolicizmu u onome obliku, u kojem 
ga naučaju kl eri kalci. To po sebi baš ne 
bi bilo tako zlo i ružno. To je samo dužnost 
svakoga d o b r o g a (!) katolika. Samo se tu pita, 
kako se ta borba vodi. 

To je pak najinterensantnija oznaka te ide¬ 
alne mladeži. Tu vlada princip: Svako je 
sredstvo sveto i dobro, ako vodik 
cilju. Tako se oni ne žacaju ni potvora o mi- 
ćeniu (Vidi al. 3) ni klevetanja (Vidi al. 5- i 7.), 
lažu, da naprednjaci udaraju na svećenstvo zato, 
da unište vjeru i dušu narodnu (vidi al. 4 .). i 
himbeno prikazuju, kao da hrvatskim djevicama 


* Riječ katolički upotrebljavam n tom članku u onom 
smislu, u kojem ga upotrebljava taj pamflet, najme kao katu- 
icizam klerikalaca. 

prijeti pogibao od lektire naprednih listova (Vidi 
al. 6.). Ovo je posljednje najperfidnija i najviše 
proračunana potvora. Tim se najme ne izaziva 
samo moralna neka odvratnost i ogorčenje, nego 
se izaziva u roditelja i posve materijalna, ni 
malo etička bojazan, glede opskrbe i udaje 
njihovih kćeri, te se tako računa na niske in¬ 
stinkte ljudske. Ne bi gotovo čovjek rekao, kako 
su prepredeni ti naši kolege u jednu ruku, dok su 
upravo beskrajno glupi u drugu. Jer dosta je 
znati i spomenuti, da su to naše sestre i bu¬ 
duće žene, na čiju propast bi mi naprednjaci 
pisali, da se uvidi, kako je glupa ujedno ova 
perfidija. 

K svemu su tome „kolege” dodali dva 
krasna alema. Oni stavljaju kao uvjet hrv. na¬ 
rodu, da dostojno proslavi porodienie Kristovo i 
novu godinu to, da izbaci one listove iz svoje 
kuće (!) i onda pozivlju, da ih se novčano 
podupre u njihovoj akciji. O tome pak je su¬ 
višno išta više reći. Da su dakako „za opsjeniti 
prostotu', htjeli to i s nešto patriotizma prekriti 
(— „poduprite istarsku „Družbu sv. Ćirila i Me¬ 
toda!' —) jedva treba i dodati. 

Tako interesantnu i na žalost točnu i 
vjernu svoju sliku podala nam je „hrv. kat. 
mladež' tim pamfletom. Mi pak moramo biti 
zahvalni slučaju, da su ti „kolege' kao i njihovi 
duhovni zapovjednici i gospodari bili svi skupa 
— da tako kažem — nespretni, te su tako rano 
u svome bijesu istrčali iz svojih skrovitih pozi¬ 
cija, te nam tako dali upoznati, s kime ćemo 
voditi veliku borbu „Kulturkampfa', koji je boj 
na život i smrt na svakome području ljudskoga 
života. T a k i h nam se ljudi ipak ne valja 
mnogo bojati, ta tu je pobjeda sigurna, i ako će 
biti borba mučna. Tako su nam eto i u tome 
pogledu san o poslužili. Tako mogu eto i na¬ 
predni ljudi nešto zahvaliti gluposti i reakciji. 

A sada da pogledamo, zašto su se ta go¬ 
spoda odlučila, da sada izadju na javu. To nam 
sama kažu na početku pamfleta. Na Trsatu su 
se najme zavjerila, da će se boriti protiv zloj 
štampi a za dobru. Hvale vrijedan princip! To 
činimo i mi, samo mislim, da se ne bismo slo¬ 
žili u tome, što koji zovemo zlom ili dobrom 
štampom. No to još ništa ne odlučuje za naše 
pitanje. Ta sada se nije dogodila ništa nova u 
našemu svijetu, da bi baš bili izazvani kojim 
dogodjajem ili kojim našim činom, a i u cijelom 
tom divnom pamfletu nema aluzije na kakav čin. 
Zato nam valja svratiti pažnju na konac pam¬ 
fleta. Tu su potpisana sva ta divna društva, da 
se vidi, koliko ih je. I tu vidimo jasno izra¬ 
ženu svrhu toga pamfleta. Htjelo se je pokazati, 
koliko ljudi pristaje uz njih, htjela se obdržati 
smotra mladih borilaca klerikalnih pred očima 
Hrvatske. „Gledajte, koliko nas je! Svaki vri¬ 
jedi za dvojicu'. Ovo zadnje možemo mirne duše 
potpisati. Kako to? Evo! Odbiti moramo, kako 


rekoh, zborove duhovne mladeži — zato, jer 
oni take stvari moraju potpisati —, iz zbroja 
tih borilaca. Ostaje dakle svjetovna hrv. kat. 
mladež. Tu je potpisano 5 takih grupa. Imamo 
najprije društvo „Hrvatska' u Beču. Kako je 
svima poznato ima u Beču vrlo malo naših ko¬ 
lega Hrvata, a od tih mala je manjina u tome 
društvu; dajmo im 15 liudi (to je mnogo!), onda 
uzmimo Innsbruck. Tu ima još manje naših liudi, 
a osim toga je ondješnje akađ. društvo prosvje¬ 
dovalo, da se ne da identificirati s potpisanima 
na tome pamfletu; ako dakle tim kat. hrv. aka¬ 
demičarima u Innsbrucku dodamo 5 liudi, mnogo 
smo im dali. Isto ih toliko možemo najviše ubro¬ 
jiti za Gradac. Imamo dakle osim Zagreba naj¬ 
više 25 ljudi od te hrv. akad. mladeži. Ali za 
Zagreb imamo potpisana 2 društva: akad. Ma¬ 
rijinu kongregaciju i „Domagoj'. U kongregaciji 
ima oko 20 članova — neki i nisu znali za taj 
pamflet — a društvo „Domagoj' ima naravno 
iste ljude u sebi, koji su i u kongregaciji, bar 
dobrim dijelom, a samo ne broji preko 20 čla¬ 
nova. Otpada dakle na „Domagoj i „kongrega¬ 
ciju' opet svega samo 25 ljudi. Summa sum- 
marum 50 ljudi potpisalo je taj pamflet! Sjajna 
vojska, osobito, ako se pomisli, da su to liudi 
sa izvanjih univerza i da prema 25 akademičara 
u Zagrebu samome stoji 300 naprednjaka, 150 
srpskih djaka, — koji dašto ne mogu pristati 
uz katolički šovinizam — a i slobodoumni dio 
starčevićanske mladeži, koji da je dosta brojan. 
Koji rezultat dobivamo! 25 prama 500 i više. 

A uvažimo li Činjenicu, da je i ova šaka 
hrv. kat. akademičara igračka u rukama kleri¬ 
kalnih renegata, koji pod cimerom brige za hr¬ 
vatski narod, hoće da od njega učine jednu od 
filijalki reakcije, ultramontanizma, klerikalne ka¬ 
toličke organizacije, te nametnice na tijelu i te¬ 
ritoriju modernih država, bit će nam kakvoća 
klerikalnog pomlatka u Hrvatskoj još jasnija. 

Zdenko Vernić. 

Dogodjciji u Bugarskoj i bugarski studenti. 

Svima su poznata fakta, koja su se odigrala 
19. i 2o. siječnja o. g. u Sofiji. Sve novine 
požuriše se, da nam prikažu dogodjajesamo kao 
jedan fakat a nijesu nastojale podati nam i uzroke 
tih dogadjaja. Bugarski su studenti predmet pro¬ 
gona, gone ih kao lopove i ubojice. 2l. siječnja 
o. g. bilo je u kneževskoj konjušnici zatvoreno 
više od 400 studenata i 2 studentice, a to samo 
zato, što su studenti. Bugarska vlada, da ;ugodi 
svome od naroda isfućkanome gospodaru, zatvori 
sveučilište, otpusti profesore, a vojarne natrpa 
studentima misleći da će se tako sve umiriti. 
No ljuto se vara! Izložit ću, što je uzrokovalo 
ove dogadjaje, pa će se svatko uvjeriti, da su 

sadanjl dogadjaji u Sofiji tek početak onoga, 
što će istom biti. — 

Tko je isfućkao kneza Ferdinanda? — 
Amahisti, socijalisti i drugi — veli vlada jedno- 
rukog ministra predsjednika Petkova, učenika 
malenog željeznog kancelara na Balkanu H. 
Stambolova, kojemu narod odsiječe ruku 1895 
god. u Sofiji. — Narod je to — velimo mi, 
narod vodjen bugarskom inteligencijom, koja je 
uvijek bila narodni preteča, barometar dogadiaja. 

Bugarski narod ne može više da trpi! 
Studenti dadoše signal, a narod je prihvatio 
borbu, da se oslobodi od tiranske ruke ličnoga 
režima, koji nastoji da zavlada u Bugarskoj. 
Neka govore fakta! U početku svojega vladanja, 
knez Ferdinand, dobar diplomata, nije bio toliko 
smion, no doskora zaželi, da bude istinski mo¬ 
narh. Njegov cilj bijaše: „kraljevska kruna*. A 
da postigne svoj cilj, nastojao je da centralizira 
sve u svojoj ruci: i nutarnju i vanjsku politiku 
Ipak sve to nije prešlo okvira ustava. No za 
18 god. vladanja, namjerio se na gladne ulične 
ljude, koji su zagnjili u političkom razvratu i 
koji su bili spremni, da mu ustupe vlast, pa da 
predadu sudbinu cijelog bugarskog naroda u 
čizme kneza Ferdinanda. G. 1903. pozva knez 
na vladu ostatke Stambolove stranke, koja je 
tako grozno pala g. 1904- iza 8 godišnjeg terora. 
Nikada ne bi nijedan Bugarin dopustio, da opet 
ta stranka primi uzde vlade u svoje ruke. Silno 
se začudi Bugarska, kad se 1905. sastavi 
bugarski kabinet od generala Rača Peti-ova, 
koji postade ministar predsjednik — po ženi 
svojoj. Premda je rodjen za pudara, postade 
kneževski čovjek, a nije pripadao nijednoj 
stranci. Ministar Sišmanov, pseudo-anarhist, 
politički „bajazzo*, knezov ljubinac, takodjer je 
izvan stranaka; Petkov jedan bugarski „gamin* 
[fakin], kojega resi njegova tvrdoglavost, neinte- 
ligencija i prostota; ta svršio je samo 4 razreda; 
Genadiev, vademecum Petkova, iskusan krad¬ 
ljivac i „Geschaftsmann*, što daje takt kabinetu, 
pa drugi neki niski ljudi, koje zovu u Bugarskoj 
„kokošari*, budući da kradu na malo. Tako 
sastavljen kabinet kneza Ferdinanda nastojao je 
samo, da učini ono što se knezu svidja. No jer 
nije došla do vlasti narodna volja suglasno 
s bugarskim ustavom, vlada se osjećala vrlo 
slabom, pa da uzmogne provesti nužne izbore 
za narodni sabor, poslužila se nekim bezakonjima. 
Odmah je jednostavnim ukazom suspendiran 
zakon, kojim se činovnike zaštićuje od otpusta. 
I to učini zato, da uzmogne otpustiti nepoćudne 
mu činovnike, a postaviti poćudne, koji će ruko¬ 
voditi izborom. To je bio prvi prekršaj bugarskog 
ustava, koji veli u jednom svom paragrafu, da 
se ne može ukinuti nijedan zakon bez narodnog 
sabora. Poslije nastaše kradje i trgovanja u 
kupovanju pušaka, patrona, cipela i drugih potreba 
za bugarsku vojsku, a sve pod izlikom, da će 


se riješiti macedonsko pitanje. Poslušna većina 
votirala je Petkovu kredit oko 25 — 30 milijuna 
leva. Golemi procenti ove svote nestali su u 
bezdnu ministarskih džepova, tih ortaka tvorni- 
čara- Ovo se ustanovilo prigodom procesa na 
sudu, kada su vojni ministar Savov i general 
R. Petkov tužili novine „Mir“, koje su tvrdile 
da su je obojica dala potkupiti, no one su svoju 
tvrdnju i dokazale. Isti je kabinet votirao Ferdi¬ 
nandu 500.000 leva kao putni trošak za puto¬ 
vanje Evropom. 

I knez Ferdinand bio je zadovoljan svojom 
vladom, no ne možemo to isto reći i za narod. 
Što su činili ministri, činili su i poslanici vla¬ 
dine stranke; prodavali su službe, razgrabili dr¬ 
žavne šume, jednom riječi: svi su krali. A bu¬ 
garski narod, od radnika do činovnika — osim 
zadovoljnih časnika — nije znao gdje da nadje 
vrelo novih prihoda, pa da tako namakne sva- 
kidanje troškove, koji su rasli od dana u dan. 
To ima da zahvali novoj financijskoj i mitničkoj 
politici L. Poj^kova, ministra financija, jednog 
gulikože, koji je prvi mjesec kako je postao 
ministar, isplatio 100.000 leva duga, a sam 
ima godišnje plaće 18.000 leva. To se ustanovilo 
iz originalnih njegovih pisama, što su bila publi¬ 
cirana kao faksimili. Narod ne može više da trpi. 
Prvi se podigoše bugarski željezničari, koji za- 
tražiše poboljšanje svoga položaja. Kad bijahu 
u tome od ministra Petkova prevareni, odluče da 
se late posljednjeg sredstva — štrajka, koji još 
traje u Bugarskoj, premda je vlada upotrebljavala 
mnoge nezakonite mjere, samo da ga uguši. Vlada 
Petkova izdade odmah jedan zakon, koji zabra¬ 
njuje štrajk državnim činovnicima; pooštrio je 
kaznu za one, koji su se priključili štrajk i, a 
činovnike lišio svake mirovine. No i to mu nije 
pomoglo. Uzbudjen je bugarski narod uvidio, da 
zlo dolazi „odozgo*, „da riba miriši od glave", 
kako veli narodna riječ. Uvidio je to narod i 
kod otvorenja narodnog bugarskog kazališta, što 
je bilo kneževsko, a ne narodno slavlje. Narod 
je pred knezom Ferdinandom dao izraza svojem 
negodovanju i pokazao, da jedan demokratski 
narod pazi na svoj ustav i slobodu. Kada su 
studenti dočekali kneza s fućkanjem, vikaše 
narod: „Dolje Koburg! Dolje Ferdinand!" Narod 
nije respektirao kneževsko dostojanstvo, ali on 
nije napadao, nego je u nužnoj obrani odbio na¬ 
padaje. Knez Ferdinand nije mogao da do kraja 
izdrži ovaj koncerat; njegove osjetljive uši ne 
bijahu naučne, da slušaju orkestar fučkalica i po¬ 
vika. I tako je knez izrazio svoj vladi za pri¬ 
pravljeni doček silno „negodovanje. Vlada 
odluči da kazni nezadovoljne demonstrante, pa 
da sama sebe umiri reče: „to su Studenti, jer 
ti su dali znak" A to je bio narod, ali narod se 
ne može prognati iz Bugarske. Najposliie tre¬ 
balo je, da neko pretrpi gnjev kneza Ferdinanda 
i njegove vlade. I tako zatvorilo sveučilište, ot- 

pustilo profesore prosto jednim ukazom, premda 
univerzitetski zakon može da promijeni samo na¬ 
rodni sabor. Pa ipak vlada i knez pogaziše §. 47. 
bugarskog ustava, koji veli, daše samo ovakove 
mjere mogu poduzeti onda, zaprijeti li državi 
vanjska ili nutarnja opasnost i to, ako se ne 
može sazvati narodni sabor. A sada nije se desio 
ni jedan od ovih uslova. No ni to nije bilo dosta. 
Trebalo je još kazniti študente i to bezobzirno. 
— Izdade se zapovijed i svi študenti budu 
pozvani u vojništvo. Medjutim ni to ne će pomoći 
sadanioj bugarskoj vladi. Učitelji će takodjer 
stupiti u štrajk, a radnici se spremaju za gene¬ 
ralni štrajk. Današnja bugarska vlada i knez 
Ferdinand treba da se osvijeste. On treba da 
uvidi svoje pogrješke, da ih ispravi, jer narod 
ne čeka! Narod je vrlo uzrujan, osobito otkad 
je u Sofiji stupila u akciju vojska, otkad su 
nastale užasne policajne hajke na studente, pa 
otkako kavalerija ranjava i siječe najinteligentniji 
dio bugarskog naroda i vrše se svakojaka 
bezakonja vlade. A najposlije valja da knez i 
vlada mu znade, kad se narod brani, da ne bira 
sredstva, pa da ima i pravo da digne revoluciju. 
Eto ukratko prikaza istinitih dogadjaja u Bugar¬ 
skoj, koji su samo početak, no doskora ćemo 
dočekati i svršetak. Vanjski svijet gleda ove 
prilike bugarske kao kakvu malu komediju, 
premda bi joj lako mogao biti svršetak tragičan. 
Žestoka se borba razmahala sada u Bugarskoj, 
to ie borba reakcije i slobode, a sloboda ima 
izgled na pobjedu; ona ne napada, ali se štiti. 
Iza toga mora nastupiti nova era u bugarskom 
političkom životu, koja će se temeljiti na istinskom 
parlamentarnom režimu i tada će se moći bugar¬ 
ski narod sasvim posvetiti kulturnome napretku. 

Gaminov. 

(SS 

eesKo D3HŠCV0 proći Boeosiiovnom 

FHKIUrCeCU. 

češko djaštvo zastupano u neko 45 dru¬ 
štava podnijelo je mjeseca studenoga prošle go¬ 
dine memorandum akad. senatu i u isto vrijeme 
svim djačkim društvima i naprednim listovima u 
Austriji: Rusinima, Poljacima i Nijemcima. Po¬ 
slalo ga i nama s molbom, da ga bilo u cijelosti, 
bilo u izvatku objelodanimo. Mi to drage volje 
činimo, tim više, što je pitanje odijeljenja bogo¬ 
slovije od sveučilišta i u nas na dnevnom redu. 
Evo tog memoranduma: 

Akademskome Senatu 

češkog sveučilišta Karlo-Ferdinandova u Pragu. 

Češko djaštvo sjedinjeno u potpisanim 
društvima moli akad. senat češke univerze Karlo- 
Ferdindove u Pragu, da ga ovai primi i u koliko 
stvar u njegovu kompetenciju spada i sam ga 


provede, a u ostalim tačkama vis. c. k. mini¬ 
starstvu nastave u Beču podnese i preporuči, da 
se primi ovaj 

p r e d 1 o g : 

I. da se prizna, da se ne slaže s dosto¬ 
janstvom vis. učilišta, Ja školska godina na uni- 
verzi počinje obredima izviesne crkve i da do¬ 
stojanstvenici sveučilištni kao takovi — nikako 
dakle kao privatne osobe — ne učestvuju tokom 
školske godine u raznim obredima i svečanostima 
crkvenim; 

II. da se sa sveučilišta kao eminentno znan¬ 
stvenih zavoda isključe sve koje mu drago 
konfesionalne škole, a naročito da se kao ne¬ 
znanstven ukine i sa univerze odstrani t. zv- 
teološki fakultet; 

III. naprotiv, da se zavedu na filosofskom 
fakultetu stolice za komporativnu bogoslovnu 
znanost i za istoriju vjera i crkava, kako bi slu¬ 
šatelji imali priliku naučiti se pravoj i posljedi¬ 
cama modernoga učenja odgovarajućoj nauci i 
faktima u tu struku spadajućim, a od učitelja u 
istinu spremnih i konfesionalno neinterisovanih; 

IV. vis- c. k. vlada se umoljava, da u što 
kraćem roku podnese potrebne zakonske pre- 
dloge zakonodavnim tijelima. 

Navedene zahtjeve potkiepljujemo ovim 
razlozima: 

Ad I. Na prvo mjesto smo stavili zahtjev, 
kome može slavni akad. senat sam udovoljiti te 
pripremiti tako zemljište k uspješnome riješenju 
daljnjih dvaju predloga. 

Da se načelno uklone sa univerze sve crkv. 
ceremonije želimo iz ovih razloga: 

1. Za profesore i djake je nečasno i upravo 
ih ponizuje, da učestvuju u crkv. 
ceremoijama, u koje ne vjeruju. 

Univerza kao najviši znanstveni zavod ne 
može učestvovati u bogoslužnim 
obredima bona fide zato, što ni profesori 
ni djaci sveučilišni —osim vrlo neznatne manjine 
— konfesionalno ne vjeruju. Opreka izmedju dana¬ 
šnjeg znanstvenog uvjerenja i tradicijonalnog cr¬ 
kvenog učenja je evidentan fakat, koji ne treba 
dugo dokazivati. Samo u glavnom dotaći nara 
se glavnoga uzroka te opreke. Znanost se 
neprestano razvija, uvjerenja svoja neprestano 
kritikuje, dopunjuje i oglašuje; crkv a^u uvje¬ 
renju, da je natprirodnim putem došla najedanput 
do potpune istine, nepomično'stoji'na načelima 
ustanovljenim prije toliko vijekova na koncilima. 
Zato ne može medju crkvom i modernom zna¬ 
nosti biti sporazuma a i nema ga, ier je crkva 
svojim izjavama (Syllabus pape Pia IX.) svu 
modernu znanost osudila i na crkvenom indexu 
zabranjenih knjiga čitamo i mnoge znanstvene 
mislioce novoga vijeka (Baco Verulamski, Kant, 
Deskartes Comte, Montesquieu, Locke, J. St. 
Mili, Spinoza i dr.) - Pa i svaki moderni 

znanstvenik — ma i sam ne bio toga pot¬ 
puno svijestan — već samim tim, da znan¬ 
stveno misli i radi, nalazi se na protucrkvenom 
stanovištu. 

Ali univerza kao znanstveni zavod — baš 
zato, što znanost istinu traži i k njoj vodi — 
ne smije se svi jesno pretvarati; za 
znanost i istinu mora se izjaviti otvoreno i smjelo. 
U grdnoj je opreci sa znanstvenom čašću uni- 
verze, da se imajući širiti poznavanie istine, sama 
spolia representuie pretvaranjem i neiskrenosti. 
Iz istog razloga ne smije napokon univerza učestvo¬ 
vati u crkv. ceremonijama ne misleći i iz 
puke navike. Na univerzi zahtievamo uvijek 
samo djela svijesna i korisna, te da iščeznu sve 
ceremonije, za čijim oblikom nema uopće nika- 
kove sadržine. 

2. Radi se o ceremonijama izvje¬ 
sne vjerske konfesije, kojoj ne pripa¬ 
daju ni svi profesori ni studenti univerze, pa 
ipak, u koliko se ceremonije te obavljaju ofici¬ 
jelno, reprezentujese niima bezra¬ 
zložno c i ie1 a univerza ! 

Mediu pripadnicima univerze već je kao 
što znamo — veliki % nekatolika, a tai će °(o 
sigurno porasti, čim intenzivniji i svijesnjji bude 
češki život i s vjerske strane. 

3. Ti su obredi puki, tradiciiom sačuvani 
zaostatak srednjega vijeka, jer prodje i bez njih 
sasvim dobro — ne obazirući se na visoke škole 
u tudjini — i kod nas na svim drugim visokim 
školama (tehnika, vis. škola za kulturu tla i t. d.). 
kod kojih nema spomenutog istorijskog konti¬ 
nuiteta sa srednjim vijekom. 

Ad II. 1. Kad se obraćamo sa zahtjevom 
laicizacije univerze na najvišu instanciju: akad. 
senat, treba kao prvi uzrok navesti, da konfe¬ 
sionalna teologija nije znanost i zato konfe- 
sion. teološki fakultet nije i ne 
može biti znanstvenim zavodom. 
Znanstvena istina ie jedna za sve ljude, teolo¬ 
gija ie za svaku konfesiju draga. Znanost neo¬ 
visno konstatuje fakta, kritikuie. ispituje, iz pre¬ 
misa stvara zaključke — teologija ne će slo¬ 
bodnog ispitivanja, svoie zaključke anti- 
cipando po volji izvodi i tek ad post adapta¬ 
cijom znanstvenih fakata traži za njih oslonca. 
Znanost uvjerava dokazima; teologija, ako je 
dovoljno moćna, laća se, kao što je iz historije 
poznato, i nasilja. 

2. Sjećamo se ovom prilikom mnogobrojnih 
mučenika znanosti, sjećamo se, da je medju tim 
žrtvama teološke nesnošljivosti i nasilja čak i 
bivši prof. i rektor ove univerze mag. J. Hus. 
Zato je današnje stanje, kada protuznan- 
stvena institucija teološkog fakulteta ne samo 
formalno pripada univerzi nego na njoj dosad 
gotovo pobjedonosno prvo mjesto zauzima i spo- 
ljašnu reprezentaciju znatnim načinom odredjuje, 


za univerzu nesnosno i silno je po¬ 
ni z u j e. 

3. Sa stanovišta razdiobe znanstve¬ 
nih struka navodimo prije svega, da je ve¬ 
ćina kolegija teol. fakulteta prosto suvišna već 
stoga, što ta kolegija nisu ništa drugo do li 
pseudoznanstveni duplikat nauka, 
koje se predaju na trima znanstve¬ 
nim fakultetima. Tako n. pr. crkveno 
pravo učimo na pravničkom fakultetu, na filos. 
fakultetu imamo psihologiju (problem duše), prak¬ 
tičnu filosofiju ili etiku, crkv. povjest, povjest 
filozofije, orientalnu filologiju, pedagogiku; sa 
sociologijom (pa i s t. zv. kršćanskom) upoznat 
će nas s jedne strane sociološka kolegija na fi- 
losofskom, a s druge strane čitanja iz nar. go¬ 
spodarstva na pravničkom fakultetu. Razna čuda, 
psihose, prividienia, exorcizme i t. d. spadaju u 
liiečništvo, gdje nas uči o njima istorija medi¬ 
cine a i psihiatrija. 

Današnja razdioba znanstvenih struka na 
dosad postojeća 4 fakulteta ima dalje i ove 
škodljive utjecaje : 

4. Čitav niz znanstv. pitanja i 
grana predaje se na znanstvenim fa- 
kultetima ne prepuštajući ih teolo¬ 
giji, ali gdje ih se znanstveno ne obradjuje, jer 
se raspravlja o niima samo sa ograničenog kon- 
fesion. stanovišta (n. pr. nauka o razvoju vjer¬ 
skih predstava, komparativna nauka vjere, sim¬ 
bolika i si.) 

5. Teologija danas djeluje pozi¬ 
tivno škodljivo i na discipline 
ostalih fakulteta. Kao posljedica društve¬ 
noga respekta, koji se naravno razvija tamo, gdie 
su teolozi članovi istog prof. zbora, ne pretre¬ 
saju se na univerzi stvari, koje bi po pravdi iz¬ 
nesene morale glasiti protiv crkve. — Učitelj 
crkv. prava ne rekne stoga pravu istinu o inkvi¬ 
ziciji. Istorija nas ne upoznaje sa postankom i 
pravom prirodom kršćanstva i katoličke crkve. 

6. Kao fakultet univerze rabi teologija 
firmu univerze — najviše znan¬ 
stvene instanci je — i van teritoria 
v is o k i h šk o 1 a u korist propagande 
polit, interesa rimske crkve. Najbolii 
dokaz tome jesu ovogodišnje sveučilišne exten- 
zije u Pragu. Dok profesori znanstvenih fakulteta 
rade iskreno u extenziiama na narodnom obra¬ 
zovanju, zloupotrebljava teologija svoje pripad- 
ništvo univerzi, da u ime univerze propagira 
svoie sredovječne nazore o najakutnijim pitanjima 
sadašnjosti: reformi bračnoga prava i slobodnoj 
školi, pačajući se tim sasvim svojevoljno 
u tudje znanstvene struke. O reformi 
bračnoga prava pozvan je da govori samo prav¬ 
nik, o pitanjima pedagoškim —pedagog. 
Laća li se teologija sama tih pitanja u univerz. 
extenzijama, jasno je, da se stavlja. protiv znan- 

stvenog shvaćanja njihova, da dakle ne samo 
zloupotrebljava ime univerze, negojda ga zloupo¬ 
trebljava protiv univerze. 

7. Sa stanovišta uprave univerze i 
suviše je vidljiva nepravednost, da teologija kao 
fakultet cijelom četvrtinom ima udjela na toj 
upravi. Iz personalnog statusa učiteljstva na našoj 
univerzi vidimo, da je: 

Profesora docenata ukupno 
red. i izvanred. 


na teologiji 9 — 9 

„ fak. pravn. 16 13 29 

„ „ liječ. 33 21 54 

, „ filosof. 42 23 65 

tako, da 1 teolog dolazi na 3 profesora 
prava, 6 prof. medicine a 7 prof. filo¬ 
sof i je. Bez obzira na taj nesrazmer jest pri da¬ 
našnjem privilegovanom stanju univerze svake 
četvrte godine rektor teolog! Protiv toga 
su već i naši znanstveni fakulteti prosvjedovali. 

8. Taj nesrazmer postaje tim nesnosniji, što 
je ta teologijom zauzeta četvrtina senata kako 
politički tako i znanstveno perma¬ 
nentno reaktivna i pri neznatnom broju 
toga zbora te raznim znanosti tudjim spoljašnjim 
uplivima, koji osobito pri zauzimanju univerz. 
stolica štetno se pačaju u univ. autonomiju znače 
stalnu opasnost reaktivne većine u 
senatu. Koliko je opravdana ta bojazan kazuje 
nam slučaj sa univerzom insbruškom, gdje je 
usljed sporazuma teol. fakulteta s ministarstvom 
nametnut bio filosofskom fakultetu protiv njegove 
volje klerikalni docent. 

9. U pogledu gospodarstvenom i 
financialnom valja uzeti u obzir ovo: Već 
godinama se u Austriji dižu glasovi za osnivanje 
nekoliko novih univerza: druge češke univerze 
u Brnu, traže dalje univerzu Rusini. Južni Sla¬ 
veni i Talijani. Ima li se kod tih projektovanih 
univerza ustanoviti i teol. fakultet, povećat 
će se tim sasvim suvišni izdaci i 
odmoći ispunjenje opravdanih kulturnih težnja 
austrijskih naroda. Teologija je u ostalom u iz¬ 
vjesnom pogledu najskuplje učilište, a to za to, 
što se teolozi ne zadovoljavaju sa samim uči¬ 
lištem, nego hoće uz to učilište da se na 
državni trošak hrane i stanuju. Da dotacija teol. 
učilišta izvire formalno iz t. zv. vjerske matice i 
nezavisno od toga, je li to učilište fakultetom ili 
ne, ni malo stvari ne mijenja — ta poznato ie, 
da je imanje vjerske matice danas fiktivna veli¬ 
čina i da to, što se u njeno ime daje, dolazi od 
danka cijeloga pučanstva kao i svaki drugi 
državni izdatak. 

10. Odijeljenje teologije od univerze podu¬ 
pire i sama organizacija teoloških 
učilišta. Sama crkva ne zahtijeva od svojih 
svećenika univers. studija. Skoro u svakom 
biskupskom sjedištu osnovan je crkv. zavod 
t. zv. sjemenište, koje pitomcima svojim pruža 


spremu teol studiju na fakultetu pot¬ 
puno jednaku. Razlikuju se od teol. fakul¬ 
teta samo u tom, što se na takovu zavodu ne 
može direktno postići doktorat teologije, no 
i ta je razlika samo formalna, ier se absolvent 
takoga vanuniv. zavoda teološkog jednostavno 
pripusti doktorskim ispitima na teol. fakultetu i 
bez absolviranja akademskih teol. studija. Stvar 
je dakle u tom, da si crkva osniva svoja crkv. 
učilišta, gdje to smatra potrebnim, samo što 
svećeničkom učilištu u sjedištu 
univerze pripada ujedno i zadatak, da kao 
»prvi fakultet' koči točak univerzi. 

11. Protiv učilišta teoloških u opće dakle 
i protiv teol. fakulteta govore dalje ozbiljni 
razlozi moralni: kako smo gore naveli, 
teol- studij je ne samo načelno bez važnosti, 
nego pruža svojim djacima već i za doba stu- 
di|a potpunu i pogodnu materijalnu opskrbu. Na 
prvi pogled je jasno, zašto se tako čini. Ako 
ne možemo danas nikoga direktno nasiljem pri¬ 
siliti na izbor poziva, tim lakše se može isto 
postići, koristeći se njegovom mater, oskudicom. 
Pa to upravo i radi teologija, koja za cijenu 
materijalne opskrbe puni svoje domove siroma¬ 
šnim Studentima, koji — da nije mat. bijede i 
nedostataka odvažnosti za život — nikada se 
ne bi odlučili za »prvi fakultet univerze'. 
Tako se koristiti ljudskom bijedom 
je nemoralno i s prirodom vis. učenja 
i slobodom univ. studija naročito u 
velikoj opreci. 

12. Da fakultet teološki nije nužnim sastav¬ 
nim dijelom univerze i da univerza može sasvim 
dobro i bez teologije biti, dokazuje pogled 
na visoke školeutudjini. Ta gotovo 
nigdje, osim Njemačke i Skandinavije (tamošnja 
protest, teologija napokon i nije tako jako protu- 
znanstvena) ne nalazimo teologije u svezi s uni¬ 
verzom. Kad se mogla rastati s teologijom franc. 
Sorbonna, zavod porijetlom svojim tako emi¬ 
nentno crkveni, kad bez teologije mogu b ti uni¬ 
verze talijanske, pa čak i ruske, zaista ne ima 
razloga, da se današnje neprirodno stanje kod 
nas uzdržava. Primjer vis. škola u tudjini govori 
znatno u prilog našega predloga. 

Ad III. Treći naš predlog je prosto poslje¬ 
dicom drugog. Priznamo li, da konfes. teol. fa¬ 
kultet nije zavod znanstveni, te da je ipak tome 
neznanstvenom; zavodu dodijeljeno (osim disci¬ 
plina, koje se danas predaju — kako smo gore 
ad II. 3. naveli — in duplo) kao naročito pravo, 
da se njima zanimaju, cio niz važnih znanstv. 
disciplina (ad II. 5.) dolazimo logično do zahtjeva, 
da se o tim znanstv. granama takodjer znan¬ 
stveno ispituje i predaje t. j. da za ove disci¬ 
pline bud.e ustanovljena konfesion. katedra 
o znanosti vjerskoj na filos. fakul¬ 
tetu, gdje da se slušateljima znanstveno tumači 
razvoj vjerskih predodžbi, crkava, dogmata i 

bogoštovlja, simbolizma i t. d. i gdje bi se ex 
catedra radilo proti neznanstvenoj konf- teologiji, 
isto tako kao što u drugim strukama stoji i bori 
se znanost protiv neznanja i neistine. Univerza, 
ako hoće u istinu da bude univerzom, ne smije 
se iz puke bojazni pred moćnom dosada dru¬ 
štvenom kastom bojati govoriti o pitanjima, u 
kojima je baš danas najviše potrebno razjašnjenje. 


Nadamo se, da će si. akad. senat češke 
Karlo-Ferdinandove univerze u Pragu ove naše 
samo u interesu vis. učenja podnesene predloge 
prijazno primiti, ozbiljnost i važnost njihovu pri¬ 
znati, o njima u kratkom vremenu odlučiti i to 
do sveopćeg znanja djaštvu staviti. 

U Pragu dana 2. studenoga 1906. 

Slijede potpisi 45 akad. društava. 



PABIRCI 


PATRIOTSRI ŠPORT. 

Istakosmo već u 1 . broju, da ćemo budnim 
okom pratiti sve pojave javnoga nam života, a 
osobitu pažnju da ćemo posvećivati nastojanju 
naših pučko-prosvjetnih društava. Ne mislimo ovdje 
na daleko i široko raspredati o važnosti pučke 
prosvjete i o njenom utjecaju na čitavi narodni 
život — bit će i zato još prilike — nego ćemo 
se za danas ograničiti tek na to, da u kratkim 
crtama osvijetlimo žalosnu jednu pojavu na tom 
području, te da tako za vremena upozorimo na 
štetne posljedice, koje bi se odatle mogle poroditi. 

Poznato je kolikim je oduševljenjem poz¬ 
dravljena u nas ideja o osnutku jednoga velikoga, 
na širokoj bazi zasnovanoga, pučkoprosvjetnoga 
društva. Iza duga čekanja — ishodivši konačno 
potvrdu pravila — prešlo je »hrv. društvo 
za pučku prosvjetu« (jer o njem je ovdje 
govor) na izbor uprave. Ne znamo, koji su obziri 
odlučivali kod sastava izborne listine, ali moramo 
odmah reći, da izbor lica nije ni najmanje uspio. 
Prije svega ne vidimo u odboru nekih ličnosti, 
koje su se prije već mnogo isticale na pučko- 
prosvjetnom polju (napr. A. Radić, Marjanović 
etc.), a onda opet ima u odboru i takove gospode 
— svaka im inače čast — kojih je sprema za 
tako odlično mjesto vrlo dvojbena. A šta je naj¬ 
gore, upravo glavni funkcionari (predsjednik i 
potpredsjednik) zapriječeni su — kraj najbolje 
volje — da mnogo vremena i truda tomu društvu 
posvete. A bez velikih žrtava slabo će ta stvar 
moći uspijevati. 

Čitav dakle posao ostaje i ovdje tek na ne¬ 
kolicini zagrebačkih odbornika, jer su provincijalni 
odbornici tako nespretno odabrani, da će vrlo 
malo moći djelovati za društvo. Koje tad čudo, 
da hrv. javnost do današnjega dana nije imala 
prilike saznati, koji je zapravo program sadašnje 
uprave i kako ona misli provadjati već jednom 
krasne ustanove svojih pravila. Do sada je regbi 
usredotočila čitavu svoju djelatnost u skupljanje 
novaca. Jest, priznajemo, novaca je treba i mnogo 


ih treba, ali ima stvari, koje bi se sasvim lako 
s vrlo malo troška dale opraviti, samo kad bi bilo 
sposobnosti i dobre volje. Nu nama se sve čini 

— dao Bog da se varamo! — da slavna uprava 
toga društva ni sama pravo ne zna, što bi joj 
najprije trebalo raditi. Ili zar možemo nečim drugim 
nego neznanjen, protumačiti jednu pojavu, koja 
se ovih dana zbila i koja u vrlo lošem svjetlu 
prikazuje sposobnost slavne uprave. 

Dne 19. siječnja o. g. izašla je u svim zagreb. 
dnevnicima reklama rečenoga društva, u kojoj se 
medju inim poziva „rodoljubno* općinstvo, da 
pošalje društvu knjiga za puk. Čovjek bi mislio, 
da će uprava biti voljna i kadra naznačiti, koje 
su te zgodne za puk knjige, da se eventualni 
darovatelji znadu ravnati. Ali da ! Tuj se jedno¬ 
stavno veli: »Dajmo što imamo, a ne 
trebamo!« — drugim riječima: dobacimo i 
puku po koju kost, da je glodje, nadijelimo 
sirotinju kojom suvišnom mrvicom . . . 

Ovo je tako porazna činjenica, da joj se 
mora pripisati mnogo dublje znamenovanje, nego 
to ona — na prvi pogled — iziskuje. Njom se 
najme jasno dokumentira i opet ona naša stara 
površnost u vršenju narodnih posala. Kao što 
smo površno svatili Akademiju, Maticu, Sveučilište 
etc., tako smo površno svatili i pučku prosvjetu. 
Nije dosta zgrnuti nekoliko stotina tisuća kruna i 
nabrati kojekakih knjiga, pa ih onda na vagane 
razaslati diljem domovine, već tu treba prije svega 
stvoriti jednu solidnu i dobro promišljenu osnovu 

— ugledajući se u veće i naprednije narode, ali 
ipak obazirući se i na specijalne naše prilike — 
a onda, kad je ta osnova gotova, baciti se svom 
energijom i požrtvovnošću na njeno provadjanje. 

Evo n. pr. da se sastavi dobar katalog svih 
korisnih knjiga za pučke knjižnice, ne treba bogzna 
koliko troška ni truda. Pred par godina osnovano 
je u nas dosta pučkih knjižnica — dakako bez 
ikake osnove i sistema — a nekoje od njih još i 
danas životare. Knjižničari tih knjižnica — u koliko 
takovi uopće postoje — vrlo bi lako pružili 

upravi iscrpivih podataka, koje se sve knjige mogu 
upotrjebiti za pučku knjižnicu, a na osnovu tih 
podataka sastaviti pregledan i točan katalog, nije 
težak posao. 

Ali dakako tomu se hoće volje i sposob¬ 
nosti, tomu treba modernog i naprednog svaćanja 
dužnosti prema narodu, a toga svega — čini se 
— da u uprave rečenoga društva nema, pa se stoga 
bojimo, da će i to društvo stići sudbina ostalih 
naših narodnih institucija. Quod dii avertant! — 

C. G. Germanov. 

ŠTO RADE SLOVEnSRI ARADEimČARI. 

Svih slovenskih akademičara ima oko 660, 
a razdijeljeni su na 3 univerze (Beču, Gracu, i 
Pragu). Glavni predstavnik akademičara na polju 
rada jest narodno-radikalno djaštvo. Kako je raz- 
ložcno u članku o slo\ enskom djaštvu u posljednjem 
broju „Hrv. Djaka - , to je posve mlada grupacija, 
te je reakcija protiv' djaštva, koje se je dijelilo 
po političkim strankama. Raditi počelo je življe 
godine 1904., kad je stalo izdavati djačko glasilo 
„Omladina* i osnovalo ferijalno društvo: „Pro 
svjeta - . 

Rad naših kolega Slovenaca možemo podije¬ 
liti u dvoje. Jedno je njihov rad za svoje obrazo¬ 
vanje, a drugo rad za prosvjećivanje širokih slojeva 
pučkih. Za prvi zadatak rade njihove organizacije u 
svakom sveučilišnom mjestu, a za drugi ferialna 
društva djačka. Da ogledamo rad jednih i 
drugih ? 

U Beču imadu društvo „Slovenija - . Ovo se 
dijeli na više odsjeka, koji svaki iinađe posebnu 
zadaću. 

1. Obrazovni klub. Ove godine do 
Božića priredio je 7 predavanja (O narodnosnoj ideji, 
o narodnom uzgoju, o Cankaru, o radu Ceha itd). 
2. Medicinski klub priredjuje strukovne 
ekskurzije i predavanja (do sad 3) i sabire materi¬ 
jal za slovensku medicinsku terminologiju. 3. P e- 
dagoški klub raspravlja svaki tjedan jednom 
o pedagoškim pitanjima. 

Osim toga uči se u Sloveniji češki i ruski, a 
prije svakih Icrija drže teoretička i informativna 
predavanja o pučkoj prosvjeti. 

U Pragu je slovensko društvo „Adrija - . 
I ovo je razdijeljeno u više odsjeka. Obrazovni 
klub drži predavanja svake nedjelje. Pravnički 
odsjek priskrbljuje članovima predavanja, strukovne 
knjige i vodi u evidenciji prazna služ¬ 
bena mjesta u Slovenskoj. Osobitu važnost ima 
takozvani „Manjšinski odsjek - . Njegova je 
zadaća, da proučava djelovanje čeških društava, 
koja rade u češkim manjinama, t. j. medju Cesima, 
koji su u krajevima, gdje je brojniji njemački živalj. 
(Osobito Matica školska, Pošumavska Jednota i 
Djačka ferialna društva). Proučavaju 
pak taj rad, da mogu uspješnije kod kuće raditi 
proti istomu neprijatelju. 


U [G r a c u je narodno-radikaino društvo ! 
„Tabor - , koje se je nedavno otcijepilo od libe¬ 
ralnog „Triglava*. Najdjelatniji je i ovdje obra¬ 
zovni klub, koji je priredio već 7 predavanja 
(O naobrazbi, o političkim strankama u j Si., o 
Gregorčiću itd.) 

To je u glavnim potezima rad društava na 
pojedinim sveučilištima. Medjutim glavni rad sloven¬ 
skog djaka stoji već nekoliko godina u raboti za 
prosvjećivanje puka. I tu se opaža konsolidiranje 
i koncentriranje rada. Dok je dosad bilo nekoliko 
više manje lokalnih društava (Prosvjeta za Lju¬ 
bljanu i okolicu, Adrija u Gorici, Budućnost u 
Ljutomeru, sada je društvo: Prosvjeta raširilo svoje 
djelovanje na sve slovenske zemlje, pa su u mno¬ 
gim mjestima osnovane njezine podružnice, a već 
postojeća društva stupaju u svezu s njom. Sva ova 
društva osnivaju pučke knjižnice (Prosvjeta osno¬ 
vala ih je u Ljubljani i bližnjim mjestima I4), drže 
pučka predavanja i priredjuju pučke zabave. „Adrija" 
osniva knjižnice u narodno eksponiranim krajevima, 
te nastoji paralizirati rad „Lega Nacionale - . Ne¬ 
davno protegnula je „Adrija - svoje djelovanje i na 
Istru. 

Ali ne radi slovenski akademičar samo u tim 
društvima, nego svaki i u svojem rodnom mjestu. 
Evo koje dužnosti stavlja „Omladina' akademičaru: 
Svaki neka radi u svom domaćem krugu na onom, 
na što seje kroz godinu pripravljao. 
Neka osnuje pučku knjižnicu, čitaonicu, neka pri¬ 
redi par predavanja, u mjesna društva, koja veći¬ 
nom drijemaju (kao i u nas !) neka unese života. 
Koji se nalaze u krajevima, gdje prevladavaju Ni¬ 
jemci, neka šire narodnu svijest 1 geslo : svoj k 
svomu. Pomoćnike neka potraže medju učiteljima 
i srednjoškolcima. 

Tako Slovenci. A mi ?! 

REROLIRO RI3EČI 0 SA0BRAĆA3U SLOVEIISRE 
l HRVATSRE OIDLADinE. 

U uvodnom članku prvoga broja našega 
lista navedeno je kao upotpunjenje našega pro¬ 
grama, da ćemo nastojati oko zbliženja slovenskoga 
hrvatskoga, srpskoga i bugarskoga djaštva, „tim 
više, što smo uvjereni, da ćemo medjusobnim 
kontaktom, ako će ovaj biti posljedica izgradjivanja 
narodnog inteligenta u izloženom pravcu — utirati 
puteve kulturnom jedinstvu i političkom zbliženju 
Slovenaca, Hrvata, Srba i Bugara*. Pa kao što je 
cijeli naš program plod zreloga i realnoga nazi- 
ranja na naš život i njegove potrebe, tako nije 
niti ovaj dalekosežni naš zadatak naveden u 
programu samo zato da ga tek resi, nego zato, 
jer smo duboko uvjereni, da je pitanje jedinstva 
slavenskoga Juga jedna posve prirodna nužda i 
da ga kao takovo imamo i smatrati. Mladež je u 
svih naroda bila onaj faktor, koji je započimao 
rad oko narodnoga ili plemenskoga jedinstva, jer 
je u nje u obilju i energije i sposobnosti i srca- 

nosti, koja je za takovo djelo potrebita. Prilike i 
nas nukaju, da i mi poradimo u smjeru što tjes- 
nijega medjusobnog zbliženja jugoslavenske omla¬ 
dine. U prvom redu treba da se riješimo 
onoga platoničkog teoretiziranja o ovoj ideji, u 
što su osobito padale naše starije generacije, već 
shvativši je kao nešto nužnoga i realnoga, valja 
nam najprije poraditi oko medjusobnoga upozna¬ 
vanja, kao i upoznavanja plemenskih i društvenih 
prilika, jer ma koliko mi govorili o slozi, mi se 
medjusobno relativno slabo poznamo. 

Na tom smo stajalištu potrebe što većega 
medjusobnog upoznavanja stajali, kad smo slali 
našu brošuru „Novo doba u Hrvatskoj i hrvatska 
napredna omladina' slovenskoj omladini. Slovenci 
su to lijepo shvatili i raspačali 150 komada naše 
brošure (loo ih je poslano na njihov zahtjev^. Mi, 
da im se odužimo naručili smo loo komada po 
njima preporučene njihove brošure: „Iz naroda 
za narod - , daje raspačamo medju hrvatskim 
djaštvom. Ova je knjižica vrlo zanimiv i nešto 
opsežan izvještaj o zboru radikalno-naprednog 
djaštva u Sloveniji, držanom u Trstu od 5—8 
rujna I905. Tu su izložena sva načela i rad slo¬ 
venskoga naprednog djaštva. Nalaze se tu zgodna 
1 jezgrovita predavanja o pojedinim socijalnim 
pitanjima, nadalje zanimivi prikazi o imućstvenom 
stanju slovenskoga djaka na pojedinim univerzama 
Austrije, tečaj debate i pojedine rezolucije, od 
kojih valja istaći navlastito onu, kojom traže os¬ 
nutak slovenskoga sveučilišta. Osobito je poučan 
onaj dio knjižice, koji govori o radu i nastojanju 
na polju pučke prosvjete (ferijalna prosvjetna 
društva) i načelima o izobrazbi pojedinca. Tu bi 
se u mnogom pogledu naša napredna omladina 
mogla ugledati u svoje slovenske kolege. 

Kako je slovenska rodikalno-napredna omla¬ 
dina po načelima posve srodna našoj naprednoj 
omladini, to se nadamo, da ćemo ovih 100 komada 
u najskorije vrijeme u svemkolikom hrvatskom 
djaštvu raspačati. Stoga toplo preporučamo ovu 
brošuru našim sumišljenicima i uvjeravamo ih, da 
će iz nje mnogo toga crpsti za upoznavanje sloven¬ 
skih prilika. Tu imamo prilike pokazati, koliko 
nam je stalo do našega medjusobnog upoznavanja. 
Cijena je brošuri 60 hl., a može se naručiti u 
naše uprave. M. 

RAKO nE Smi3Em0 RADITI. 

U 1. broju »Hrv. djaka a nabačena je u ne¬ 
koliko redaka ideja o osnivanju naobrazbenih 
društava na srednjim školama. Uvažujući navode 
pisca onih redaka, ne ću da se bavim potrebom 
tih društava sa stanovišta, da se njima nadoknadi 
onaj nedostatak u naobrazbi djaka na našim sred¬ 
njim školama, tek hoću da upozorim na važnost 
ovakovih društava 1 u drugom pogledu, naime, 
da će se njima onemogućiti razvijanje političke 
jednostranosti i zasukanosti u djaka. Svoje mišlje- 


rTtnjenje želim potkrijepiti jednim faktom, koji po¬ 
kazuje neodoljivu potrebu što skorijeg osnutka 
^ovakovih društava, iz kbjih bi se „aktuelna stra- 
$ načka politika imala isključitiC Hoću naime da 
^upozorim, na kakav način žele naši starčevićanci 
N na univerzi odgajati svoje kolege na srednjim 
školama. 

U Zagrebu su prije nekog vremena osnovali 
starčevićanci akademičari jednu organizaciju sa 
> ; svrhom, da predobe što više pristaša na srednjim 
školama, a onda — kako se oni pouzdano nadaju 
N— da „već buduće godine preuzmu na univerzi 
kormilo u svoje ruke*. Za svaku gimnaziju odre- 
djen je po jedan ili prema potrebi dvojica, koji 
A će stajati u kontaktu sa srednjoškolcima u provin- 
čiji. Sam ovaj fakat nije takav, da bi ga valjalo 
posuditi, no način, kojim oni žele svoju svrhu 
postići, takav je, da pokazuje, kako ne smijemo raditi. 

Nedavno je u tu svrhu upravljen na jednu 
provincijalnu gimnaziju poseban list. Stil, kojim je 
v ' pisan taj list od 10 stranica, takav je, Sa su ga i 
_oni, kojim je bio namijenjen s negodovanjem od¬ 
ložili prema onoj: Le style est l’homme! Ne 
samo, da se iz njega vidjela intelektualna zaosta¬ 
lost autora, koji n. pr. bijedu hrv. naroda nalazi 
u „prenapučenosti*, već je sav vrvio izvraćanjem 
najpoznatijih činjenica, a epiteta, kojima je poča¬ 
stio — mimoilazim ostalo, n. pr. pojedine zastup¬ 
nike naroda — sve svoje kolege na univerzi, koji 
se ne identifikuju s njime, kao n. pr. .kreteni*, 
„zavedeni ljudi*, „napadači tudjeg poštenja*, „ba¬ 
lavci*, „koji s Bugarima upriličiše lupežku hajku*, 
»bagaža', »fukara* itd., itd. ? — mogu pristati 
samo kao prilog patologiji naših stranačkih odno- 
šaja u nedavnoj prošlosti. 

A da to nije nikakav samostalan pokret star¬ 
čevićanske mladosti, već da cijelu tu stvar za nji¬ 
hovim ledjima vodi netko drugi, (dr. J. Frank i 
njegovi osobni pristaše), dokazuje to, što u uvje¬ 
renju, da će svoju svrhu postići, nudjaju badava 
„Hrv. Pravo* — a dostatna je tek jedna dopisnica, 
da ga naruče. 

Ja ne bih imao protiv osnivanja starčevićan¬ 
skih klubova na srednjim školama ništa, no osni¬ 
vanje s ovakim besavjesnim pogrdjivanjem sviju, 
koji se ne poistovjetuju s nazorima osnivača, ne 
može mirno gledati nitko, komu je iskreno stalo, 
da hrv. djak bude u istinu danas sutra kulturan 
radnik u prvom redu a ne zasukani strančar. Zato 
je potrebno, da se što prije pristupi k realizaciji 
naobrazbenih društava na srednjim školama, gdje 
će djaku biti dana mogućnost, da ne samo zado¬ 
bije temelje modernog naziranja na svijet i društvo 
za izgradnju daljnje svoje inteligencije, već i kri¬ 
tički pogled na pojedine političke stranke. A onda 
će padati razni „bedemi , kako gg. osnivači na¬ 
zivlju u spomenutom pismu i dotičnu gimnaziju. 

1 . j. 

BiitfesKe. 

Hrvatsko društvo za unapredjenie uzgoja 

kani udesiti nekoliko predavanja za djake. Predmeti 
tih predavanja uzeti su iz djačkoga života, a svrha 
im je, da se neka pitanja o socijalnom životu, — 
higijeni tijela i duše razjasne. 

Tih predavanja bilo bi tijekom ovoga mjeseca 
5 — 6, a poznati stručnjaci obrekoše svoje sudjelo¬ 
vanje. 

Seksualno pitanje, važnost športa i tjelovježbe 
sa higijeničkog i narodnog gledišta, higijena du¬ 
ševnoga rada, predmeti su, koji će se u pojedinim 
predavanjima predočiti. 

Pobliže objavit će se na sveučilištu, u čitao¬ 
nicama i privatnim putem. 

Na ova predavanja već sada upozoravamo 
naše prijatelje. 

Dr. Egersdorfer i — predavanja. 

Da je prošli kuenovski režim bio režim naj- 
gadnije korupcije, dokazuje najjasnije postupak s 
našim sveučilištem. Dok se je s jedne strane u 
djaštvu kušalo na svaki način ugušiti slobodu i ra¬ 
zvoj individualiteta, s druge su se strane profesor¬ 
ska mjesta smatrala zgodnim sinekurama za la¬ 
skavce, miljenike i rodjake stanovitih visoko polo¬ 
ženih ličnosti. Tako su na profesorske stolice došli 
ljudi nedokazanih duševnih sposobnosti, uskoga 
uopće i znanstvenog horizonta, koji bi bolje ispu¬ 
njavali svoje mjesto kao kotači birokratske mašine, 
nego kao sveučilištni profesori. No ne samo to : 
vlada je dopuštala, da n. pr. Dr. Egersdorfer — 
inače čovjek u svojoj struci sposoban — kroz če¬ 
tiri pune godine ni jedne jedincate riječi ne pro¬ 
govori svojim djacima sa katedre; on ih je vidio 
samo onda, kad su mu donijeli indeks na potpis 
ili kolokvijalnu svjedodžbu. U najvažnijem dakle 
predmetu prve i druge godine prava, u rimskom 
pravu, nijesu djaci mogli čuti predavanja, jer za 
to postavljeni profesor nije smatrao vrijednim, nije 
sam toliko cijenio svoj vlastiti predmet, da makar 
jedanput u 4 godine dodje predavati. ^ 

Mada i akademske oblasti nijesu se sjetile, 
bolje reći: nijesu se usudile, da tada mož- 
noga dra Egersdorfera pozovu na vršenje njegove 
dužnosti. Time su sankcionirali i to, da djaci ni¬ 
jesu dužni polaziti predavanja svojih profesora, 
uveli praksu, koja se osvjećuje danas i samim pro¬ 
fesorima, jer redovno 'moraju predavati pred praz¬ 
nim klupama, a i cijelom našem narodnom orga¬ 
nizmu, jer pravnici, naučeni na komoditet i bez 
znanstvene ambicije, koju bi im valjan profesor znao 
uliti, oslonili su se samo na skripta, a takovi nijesu 
mogli u kasnijem praktičnom životu svojim zna¬ 
njem mnogo koristiti. Tako je došlo do toga, da 
su početkom ove godine djaci sami u novinama 
javno pozvali svoga profesora dra Egersdorfera, 
da već jednom počme predavati oglašeni kolegij 
i time zadali najveću moralnu ćušku svojim aka¬ 
demskim oblastima. I lo je tek koristilo: nakonJ4 


godine pauziranja osvanuo je dr. Egersdorfer opet 
na katedri, ali mislim, više pobojavši se nove po¬ 
litičke situacije, u kojoj ne zauzima više svoj moćni 
javni položaj i po tom za svoj nemar sigurnu za¬ 
štitu, nego li iz ljubavi za svoj predmet i za svoje 
slušatelje. 

Hoće li dr. Egersdorfer ustrajati u svojoj rev¬ 
nosti? Vidjet ćemo; ali svakako je baš ovaj pojav 
najrječitiji dokaz korupcije na našoj univerzi i oprav¬ 
dava najtemeljitije onaj naš rječiti caeterum cen- 
seo .. . : da je pitanje osobnih promjena 
na našoj univerzi vitalno pitanje; i da 
će tek novi sposobni i širokog znanstvenog po¬ 
gleda ljudi — osobito na pravničkom fakultetu — 
unijeti u našu univerzu novi duh, duh slobode, 
dužnosti i znanstvene, a ne štreberske, ambicije. 

0 učenju slavenskih jezika. Kako smo kao 
Slaveni dužni u prvom redu, da učimo slav. jezike 
mislimo, da nije nužno razlagati Najbolje se ta 
potreba opaža onda, kad dva Slavena različitih 
naroda dodju zajedno, pa su prisiljeni uteći se — 
kako je ono netko zgodno rekao — sveslavenskom 
jeziku t. j, njemačkom. (Primjer: Svesokolski slet 
u Zagrebu). Najbolje i najlakše je početi sa slo¬ 
venskim, koji je tako blizu našoj kajkavštini. Češki 
je korisno naučiti koje radi polaska Praga, a koje 
radi obilne originalne i prevodilačke literature Ceha. 
Svakako je bolje naučiti pošteno i temeljito j e- 
d a n tudji slav. jezik, nego li više njih a manj¬ 
kavo. Najbolje je, da se oni, koji uče bilo koji 
jezik združe i zajedno drže koji časopis i posudjuju 
si uzajamno knjige. Preporuča se i korespodencija 
sa drugim slav. akademičarima, koju će oni sigurno 
rado prihvatiti i voditi. 

Jugoslavenske djačke sastanke priredjuju 
u Beču od nove godine naš „Zvonimir", _Zora“ 
(Srbsko akad. društvo) i .Slovenija". Na tim sa¬ 
stancima upoznat će se djaštvo u prvom redu me- 
djusobno, a putem predavanja, deklamacija i zabava 
o kulturnom gospodarskom i političkom stanju 
pojedinih jugoslavenskih naroda uopće. 

Društvo za pučku prosvjetu u Beču navršilo 
je kao lokalna organizacija za Beč i okolicu upravo 
20 godina svog obstanka. Društvo radi svim sred¬ 
stvima, kojim se za prosvjetu puka može raditi t. 
j. pučkih knjižica, predavanja, izleta i zabava. Kako 
je društvo razvilo veliku djelatnost u Beču i oko¬ 
lici, vidi se najbolje po tom, što je broj posudjenih 
knjiga lanjske godine bio 1 ,T 50 . 000 . U svem se 
je dosada posudilo 13V2 milj. knjiga. A mi u Za¬ 
grebu nemamo još ni pučke čitaonice! 

Češki list .Ča " donašajući brzojavku po 
„Hrv. Kruni" iz Rima, u kojoj se radi o odluci 
sv. stolice / u pitanju glagoljice, svršava noticu 
ovako : .Čudimo se Hrvatima, što umjesto neplod¬ 
nih prosba ne upotrijebe protiv Rima druga ener¬ 
gičnija sredstva, kojih je ipak mnoštvo. Ta srednji 
vijek je ipak već nekoliko stoljeća izagnaš." 

Prof. T. G. Masaryk pozvan je od^medju- 
narodnoga društva slobodnih mislilaca i radnika 

na religijoznom polju, da sudjeljuje na ovogodišnjem 
sastanku u Bostonu u Am. Masaryk se odazvao 
tom laskavom pozivu, te će mjeseca rujna izvijes¬ 
titi na sastanku o religijoznom i crkvenom životu 
u Češkoj . Tom prilikom priredit će niz preda¬ 
vanja i u češkom jeziku. 

f Jan Stanislawski. U Krakovu je umro 6. 
siječnja ove godine Jan Stanislawski. Rodio se g. 
1860 - U njemu gubi diuštvo krakovskih umjetnika 
»Sztuka« svog utemeljitelja. Slikarska pak aka¬ 
demija u Krakovu svoga profesora. Poljsko sli¬ 
karstvo gubi u njemu pejsažistu od prirode 
obdarenoga neobičnim kolorističnim talentom. 
Slikara visoke zapadne kulture, kako kaže poljski 
kritik, suptilnog istraživaoca prirode, za kojega 
njegovi osjetni utisci bijahu neiscrpivim izvorom 
stvaranja. 

Briga za Budućnost steže srcem, lupa gla¬ 
vom . . . Čijom glavom ? . . . Njegovom! . . . 
Čijom? . . . No, v njegovom: glavom Dr. Josipa 
Lončarića . . . Što je on ? . . . No, Dr, Josip 
Lončarić, nadbiskupski ceremonijar i šef doljnjo- 
gradske gimnazijalne kongregacije bezgriješnog 
začeća Marijinog pod zaštitom sv. Alojzija Gon- 
zaga (iz Španije) — — Pak? . . . No . . . Dr, 
Josip Lončarić gleda u budućnost. Gleda . . . 
gleda i — — srcem i velikim dijelom tijela pro¬ 
laze grozni srsi . . . Zar ulicama glavnoga grada 
i ziakom Hrvatske »de facto« lepeću krila novo- 
vjekog Satane, velikim zamasima prijeteći vasko- 
likom ljudstvu — — — smrtnim grijehom ?! . . 
Strašna krila samoga djavla! Lepetom svojim da 
zahvate i prohlade lica njegove — — — kongrega- 
cijonalne nevinčadi ?! — — — 

Dr. Josip Lončarić gleda u budućnost i- 

srce mu ne da mira . . . Čitao je 1 . broj „Hrv. 
djaka - . Kad ga je pročitao — strašne vizije! — 
osjetio je u sebi veliki poziv, da nešto reče. 1 — ’ — 
rekao je. Malo je rekao, al duboko je rekao. 
Gotovo . . . gotovo dublje od mnogog podlistka 
r Hrvatstva - ... A što je rekao? — — — 

Kako nam pripovijedaju, rekao je javno u 
propovjedi u kongregaciji ove duboke, „ originalne * 
do sada „ nečuvene - savjete i misli vodilje za 
orijentaciju u sve strašnijim griješnijim nastajnim 
vremenima : 

1. Kongregacioniste neka ne čitaju „Hrv. 
Djaka*, jer si je on uzeo zadaću srušiti vjeru, 
ergo: kongregaciju. 

2. Tko bi „Hrv. Djak - i' „Pokret u svaki 
dan čitao i zanimao se za njih, učinio bi smrtni 
grijeh i izvrgao se pogibelji. 

3. Isto tako čini smrtni grijeh svaki pret¬ 
platnik tih listova — — — itd. 

G. Dr. Lončarić je govorio ovo i — — on 
je gledao u budućnost. Kažu, da je s velikim 
žarom govorio i pri tom se „spontano" snažno 
ešotirao. On je govorio gimnazijskoj „odabranoj“ 
mladeži. Ona ga je slušala i bit će, da ga je i 
— — — shvatila! Medjutim, i „Hrv. Djak 4 ga 


je — — shvatio . . . samilosno shvatio. .Hrv. 
djak“ ima najme srca, ali — uh! — on ima i 
logike ! I srcem i logikom obećaje Dr. Josipu 
Lončariću, da će nastojati i dalje što više pro¬ 
širiti svoje misli medju mladeži — svijestan, da 
zavadja na smrtni grijeh i paklenske pogibelji. 
.Hrv. djak - polazi — da se razumijemo — sa 
jednog logički konzekventnog stanovišta: što će 
biti više smrtnih grijehova bit će više i — — 
oslobadjanja od njih. Da si ovakim oslobadjanjem 
svaki katolički „dušobrižnik* stiče neizmjernih 
zasluga za nebo, jasno je ko sunce. Više smrtnih 
grijehova — više znojnog mukotrpnog naprezanja 
oko oslobadjanja, ergo i više zasluga za nebo ! ! ! 
Kao katolički pop, držimo, da Dr. Josip Lončarić 
i čezne za — — — mukotrpnim znojem. 

Jel’te ? - ah — 

Ne daju čitati »Savremenik.« U zavodu, 
koji nosi slavni naziv n kr. plemićki konvikt - slavi 
reakcija svoje slavlje. Po staroj poznatoj praksi 
klerikalizma, da nasilno ugušuje sve što je 
slobodoumno i napredno zabranila je i ovdje 
reakcionarna uprava zavoda svojim gojencima 
čitati i držati „Savremenik" kao i neke druge 
osobito njemačke knjige. U zavodu postoji djačka 
knjižnica i društvo sa izvjesnom autonomijom, a 
ipak gospodin prefekt pročita najprije svaku knjigu, 
koju društvo kani nabaviti, pak ako mu se čini i 
malo »opasna«, jednostavno — zaplijeni. Zabrana 
»Savrememka« osniva se na tom, jer daje nemoralan. 

Ovako uzgajaju „rodoljubni odgojitelji 4 hr¬ 
vatsku mladež bez hrvatske literature ! 

Trojici U K. Satira, što je pod tim naslovom 
u ovom broju donosimo tiče se jednog posebnog 
slučaja. Autor, koji se krije pod pseudonimom: 
Samo II., gimnazijalni je eksternista (maturant) u 
K. Kao eksternistu ne vežu ga strogi srednjo¬ 
školski propisi, pa pokadšto posjeti i po koju ka¬ 
vanu. Slnčilo se te se u jednoj kavani sastao sa 
Irojicom gimnazijalnih profesora, dakako ne za istim 
stolom. Ne mogavši ga za tu njegovu smionost 
kazniti po disciplinarnom redu, gospoda se utekoše 
— ogovoru! Predbaciše mu u medjusobnom tihom 
razgovoru, ali tako da je i on čuo, da cigarete puši, 
da polazi kavane, daje potepuh, prostak, 
denucijant, a rugahu se i njegovom literarnom 
radu. Naš se prijatelj najme počesto javlja svojim 
pjesničkim prinosima u slovenskim listovima. Ovaj 
postupak bolno se dojmio našega prijatelja Satira : 
Trojici u K. osveta je za njihovo nedolično po¬ 
drugivanje. Ime David je osobno ime jednog od 
trojice profesora. 

Dopisi uredništva. 

M. Zagorski. Uredništvo mora znati, tko se 
za pseudonimom krije. 

V. S. J u Z Pošto namjeravamo objelo¬ 
daniti povijest sviju dosadašnjih pojava mladje 
generacije izlišno je donositi nepotpune fragmante. 
Čitajte i učite. Nemojte siliti, da prerano prodrete 
u javnost. 


HRVATSKI D3HK 

GLASILO HRV. NAPREDNOG DJAŠTVA 

,Hn>afski Djak" izlazi svaki mjesec. Pretplata mu je na godinu 5 kruna, a pojedinom broju 40 filira. Plativo u Zagrebu. 
Rukopisi i pisma neka se šalju na adresu 3urislaua 3anušića, Nova Ves 29. prizemno, desno, a pretplate na adresu ITlarfina 
Duića, Kukovićeva ulica 8/a. 

Rukopisi se ne vraćaju, a neplaćeni se listovi ne primaju. 

Hnfe Bikec: 

L3IIBHV. 

(Slike.) 

I. 

Kad se spušta tihi suton nad kuće, ulice, 
okolne bregove i more, koje se vječno leluja i 
žubori: veselo, ugodno, sjetno, nujno . . . po- 
najljepše. kad je sunce već utonulo i oduzelo 
šarenilo boja moru, a ono se sve više smiruje .. i 
lagodno podaje najmilijoj pjesmi, kad tihi ljetni 
suton pada; kad zamre buka i vreva kod pre- 
nosa vreća i opeka na bracere i trabakule . . . 
i kad svjetlo svjetiljke prozore šika, a sve za¬ 
jedno i kuće, ulice, prozore, bregove i ovo 
more . . . more ko biserjem posipava dobra, 
svjetla primorska luna .... u takovo doba 
najvoli šetati on: šestogimnazijalac Milivoj 
Mirković. 

Ljubi ove kuće, ove bregove, ovo more, 
bracere i barke, ljubi sunce, mjesec i zvijezde ... 
sve . . . sve, jer ponajviše ljubi nju, Milku 
svoju. A ona zna za njegove šetnje na obali, 
kad suton pada i noć dolazi i mjesec kad sjaji, 
jer . . . jer, tad je tako lijepo i ugodno, pa i 
njega — Milivoja u to doba ne opaze tako 
lako profesori. Mlada je. Petnaest joj ljeta. Njemu 
teče sedamnaesta. On je pozna . . . svu . . . 
svu . . . 

„Amice, vjeruj! . . . Milka je krasna i 
dobra. Oh, život svoj dao bi za niu .. . Gledao 
sam itiore, kad se uzburkano talasa i na njemu 
parobrod ... I on se talaso. Mišljah da će tik 
pred lukom potonuti. Ali . . . mene ne bi smela 
ni bura, vjetar, ogromni strašni talasi . . . Svoju 
bi Milku spasio . . .* 

„A . . . kad bi se utopio ?“ 


„Oboje bi . . . zajedno!" 

„Ko Hero i Leander?" 

„Jest! ... Ne rugaj se!“ 

Ljubi je ljubi i . . . „život bi za nju dao"' 
To više, ier je juče, u suton, kad se nujno . . . 
neveselo šetao pod dvokatnicom i njezinim pro¬ 
zorima, najednom osjetio nježni udarac po glavi. 
Ogleda se; na tlu je ležala ruža. Digne je. U 
njoj papirić, olašteni, ko snijeg bijeli papirić. 
„Ne mogu doći. Mama me psuje. Svejedno. 
Počekaj me sjutra u devet kod portuna". 

More je drhtalo, žuborilo i sanljivo se 
ljeskalo na mjesečini. On ga je gledo iz kuta, 
zakriljen sjenom visoke dvokatnice. Kad je na 
glavnoj crkvi udarala deveta, zadrhta snažno. 
Pričini mu se: drhće more i mjesečina. 

„Misliš, da ne ću doći, Milivoje ?“ 

„Hoćeš, znam . . . znam . . .“ 

„Jel’ te vidio razrednik ? Šetao se obalom..." 

„Pa da me i vidio? . . . Nek me vidi 
ravnatelj, razrednik, kateheta, profesor mate¬ 
matike . . . svi . . svi . . . cio svijet ... ra¬ 
zumiješ, Milko, kad ji tebe ljubim . . .“ 

„Ali . . . morao bi se svakako čuvati..." 

„A ... da!" 

Šutnja. 

„Milko . . . Mil L o. ja već ne mogu, ra¬ 
zumiješ, ne mogu više '. . . . Zgrabi je za ruku. 
Snažno. 

„Milivoje ... za Boga!" Otme mu se. 
On je ponovno pograbi i svoje lice htio da 
prikloni. 

„Milivoje 1" 

1 opet htjede da prikloni žarko lice i usta. 

„Milivoje! • . . Bezobraznik, kak’ se usu- 
djuješ?" 

Nestane je. — — — 








Da. Poznađu se već godinu dana. Gledahu 
se iz daleka i sreća bje najveća. On i ona sretni. 
Volila ga, jer je bio Ijepušan; povisok, plavih 
očiju, milog pogleda, nosio visoke ogrlice, kosu 
lijepo priklanjao k čelu ... pa sivo njegovo 
odijelo.jSlao joj najljepše razglednice. S početka 
ljubičastim bojama slikano cvijeće: ljubice, . . . 
ruže; zatim dvorac i romantični zaselak, onda ... 
dk . . . najednom poslao onu: lijepa žena, sa 
prekrasnim crvenim usnama, valovitom, crnom, 
žlatnim cvijećem posipanom kosom; vrat je 
uzvinula natrag, grudi izbočila ... Na toj raz¬ 
glednici bijaše napisano „Ah . . ." Da. Volila je 
njegove priče: o Odiseju i Nauzikaji, Hektoru 
i lijepoj Jeleni. Ali ... i on je nju volio. Mala 
je, vatrena, lijepa crnka s crnim svijetlim očima. 
I kosa joj crna ko — — — tuš, kojim je rado 
crtkario. Najljepša joj kosa, kad nedjeljom stavi 
na nju maleni, zelenkasti ljetni šeširić . . . Kad 
bi sami šetali na samotnom mjestu, bijaše sretan, 
ako bi je dotako. No . • . najednom. Bijaše to 
u noći. Neki nemir, čudni drhtaji, slatka, prelesna 
čuvstva. Uzalud zatvaraše oči. Jače no ikad 
prije gledaše ... gle . . . tamo, iza plahte 
njezina maljušna, crvena, zaobljena, nasmješljiva 
usta . . . „Ha ... ha ... ha!“ — nasmješi i 
brzo se pokrije. 

„Što se smijeS? . . • Spavaj!" — kori ga 
sustanar Danić, petogimnazijalac. 

„Šuti . . . Beno!" — i okrenu se na drugu 
stranu. 

U jutro bijaše mamuran. Očiju mutnih, ne- 
prospavanih. 

„Vi ste se opet klatarili" — repetira staru 
pjesmu profesor matematike. 

„Nisam . . . nisam 1“ 

Ne koristi. U razrednici je, jer — doista 
— gospodin ga je profesor vidio na obali. 
Dakle! ... Ali — — — lijepa, nasmješljiva 
crvena ustašca Milke njegove! — — — 

Tako je bilo . . . upravo tako. A kad je 
sada, dok drhće more i mjesečina, htio, da 
okruni sve žrtve i patnje najvećim triumfom: 
neznatnim, kratkotrajnim cjelovom, ona ga odbila 
i pobjegla- 

„IdiI"— gotovo zavikne za njom. Malo da 
joj nije rekao „guska". Sretan je i presretan, da 
joj nije reko. Turoban, sjetan, neveseo ko nikada 
ode kući, da ne zaspi do pred zoru. 


U jutro oči mutne, čudnim svjetlucavim 
preljevom prelivene. 

„I opet ste se skitali!" — bijaše pozdrav 
razrednikov. 

„Nisam, pitajte petogimnazijalca Danića!“ 
„Kako izgledaš . . . nesrećo?" 

Razrednik je nagao. Izvjedljiv. Milivoj ga 
shvaća. Ne reagira. Pa i čemu? Ne koristi ni 

njemu ni sebi. On je Milivoj, a-ona. 

I poslije jedanaeste prošeta obalom.-— 

Lipanjsko sunce pripecalo strastveno. More 
se ljeskalo. Nad njim drhtali talasi topline. Na 
grud je prikopčao ružu, koju mu je juče dobacila. 
Kad ju je pozdravio, značajno pogledao, a ona 
se ljupko i slatko nasmješila — — bijaše opeta 
presretan. Najzadovoljniji stvor. Od tog ju je 
časa još više zavolio 

I ljubio ju tako dugo . . . dugo — — — 
Cjelov, njezin cjelov dobio je tek na po¬ 
četku osmoga razreda, onda, kad je Milka dočula, 
da Milivoja gleda Laura, „lijepa Laura". 

„Ljubim te, Milivoje!" 

„I ja tebe!" 

Cjelune je. Prvi put. No ni izdaleka onim 
žarom, kojim bi je onda cjelunuo. Žar i prvotna 
snaga dnevice padaše . . . padaše ... pa¬ 
daše — 

Jedne jesenske večeri, kad je ulicama vjetar 
meo prašinu, svjetiljke bojažljivo drhtuljile, more 
monotono udaralo o obalu, barke, bracere, tra¬ 
bakule; jarboli, užeta, vesla cvilila, zapomagala 

—-pred „portunom" njezinim na ras'anku 

prva je pružila usta na poljubac. Cjelune ju 
snažno. Dva ... tri puta. Kad je okrenula lice 
prema svjetlu, vidio je ... Oči joj nemirno 
titrahu. Jedna bijela zraka snažno se odrazila od 
fine očne kožice. Oči bijahu svjetlucave. Cjelunuv 
je još jednom, trgne rukom i čudnim tonom 
zaželi: „Servus . . . servus! Laku noć!" 

More je demonstrativno hujilo, bučilo, ne¬ 
milosrdno šibalo obalu. Barke, vesla, trabakuli 
stenju. Obalom drhtulje svjetiljke. Sve prazno. 
Tek jedan oštri jaki glas kano da će nadvikati 
buku mora. Dovikivao mornar mornara. Milivoj 
se prošeta obalom gore i krenu kući. Uhvatio 
povjest i slatko zaspao. Pred zoru sanjaše o 
Milki. „Gluposti" — reče u jutro. »Ljubio sam 

Milku, jest, ali-— —- 

Bijaše to prva ljubav. Čista ko lijer. Lijepa 
ko lijepo Milkino oko prije rastanka. Zanosna 

ko pjesma „Ljubavi” od uvaženog lirskog pjes¬ 
nika . . . 

II. 

U poznatoj gostioni tamo na zapadu glavne 
ulice glavnoga grada pjeva se snažno pjesma: 
„Vino teče, čaše zveče.” Na stijenama zadimljene 
prostrane sobe četiri su slike. Na pročeljnoj 
strani visi najveća; tanka struka dijeva, bujne 
kose, razgaljenih ruku, ispružila se, nasmješila 
usta, pogled mudro i požudno uperila u dim, 
što se vije nad njezinom cigaretom. Omiljela 
slika. Studenti je zovu ,,Micika“ — ime lijepe, 
mlade konobarice. Kad ponestaje vina, diže se 
stariji Študent, podigne čašu i zagleda se u 
sliku. „Micika . . . Micika! . . . Vina daj, vina 
daj!“ Društvo prihvaća. Pjeva se pjesma, a 
Micika, prava, okrugla, izrazito crvenih usana 
Micika poskakuje i nosi i gleda ih . . . Stari 
znanci . . . Studenti „Brucoše" ne pozna. Mora 
ih poznati, jer tako želi „stara hiža“ Miško 
juratuš. 

„Drago mi je“ — veselo poskokne Micika, 
pružajuć ruku njemu: pravniku prve godine, 
„brucošu", koji je imao sreću — kako je to 
naglasila „stara hiža“ — da zapane u ovo druš¬ 
tvo, . . . njemu: Mirković Milivoju. On prihvati 
ruku, čvrsto je stisne, pogleda joj usta i za¬ 
crveni se. 

„Brucošu, brucošu, ne crveni se!“ 

„Mladi je gospon dobar" — propenta 
Micika. 

,,I . . . feš“ — dodaje stara jedna hiža. 

„Vina daj, vina daj!“ Pjevaju svi- Razdragani 
su. Drže se zdravice brucošima. Svaka treća — 
dakako — stoloravnatelju Mišku — juratušu. 
Milivoj ne pije mnogo. Nije baš čovjek od vina. 
Više gleda Micikina usta. Okrugla, crvena, 
zaobljena usta- 

Kad su po ponoći smalaksale riječi, nekoji 
se porazišli, drugi ne marili za stol, ustane 
Milivoj, „brucoš" i namigne prstom. 

„Micika?" 

„Da . . . Micika!" 

„Lijepo ime." 

,,Ko i ti." 

„Pa ded’ . . . molim te, molim te, cjeluni 
me!“ Dok je govorio, crvenio se. 

„Pa . . • nd!" Prihvati ga snažno. Pucnu 
usta o usta. Poljubac! Jedna riječ, jedan mig i 


poljubac od nje, crvene, lijepe, strojne Micike. 
Kosa joj crna ko . . . . . „tuš”. Oh! 

„Micika ... pa ded’, još!” I kad ga čvr¬ 
sto cjelune po drugi i treći put, osjetio je ko 
nikada prije, da se u njem nešto štropotalo. 
Osjetio — snažno uz grozničavi drhtaj — neku 
neizrecivo veliku, moćnu, slatku silu. Jedna riječ, 
mig i . . . poljubac. A žena, žena, lijepa, strojna, 

crvenih usana.Tako lako. Bez molbe 

i dugog obilaženja. Pa . . . to i jest lijepo. 
Vrijeme je novac. — — .— 

. „Žalim, gospodine Mirkoviću. 

Previše sam vezana uz kuću.” —- — 

Oko treće izadjoše svi Studenti. Milivoj l 
dvojica starijih idjahu zajedno glavnom ulicom 
prema trgu. 

„Mlad si, brucoš si, bedast si!” 

„Vidi, vidi, kako je stao Miciki udvarati - 
Nota bene: s uspjehom!” 

Smješe se. Razdragano . . . rastezljivo. 
Noge podskakuju i drhću. Zubi cvokoću. Tijelom 
prolaze slatki, ugodni srsi. Prelest — — prelest 
i čežnja velika . . . neodoljiva- 

„Ajde, ni brige te! Za čas smo tamo!” 

U visokom noćnom plavetilu drhta'nu zvi¬ 
jezde. Sitne, bijele i svijetle ko biserje. Mile, 
ljupke, jesenske zvijezde. Noć kasna. Grad 
spava i šuti. U nekojim kavanama svjetlo. Noćni 
mir prekida hrzanje fijakerskih konja. Noćni 
konji. Rado voze. Osobito putem dobro poznatim. 

„Forintu!” 

Fijakerska se vrata zatvore. Dobrodušni 
čovjek slovenskog narječja pljucne i mahne: 
„Djija!” Kroz noć odmnijeva drndanje. Slatka 
vožnja — nastajni časovi! Najmiliji, kad praska 
zora, a krv u žilama tromo . . . ugodno . . . 
slatko mili -— 

„U život!.. Post mortem nulla — Milivoje J^ 

I kad su stali, izašli, ogledali se, isti sjaj 
i treptaj zvijezda. Bilo im je čudno u nutrini?. 
Slatki drhtaji uz neugodnu, ljupku primjesu 
straha, koja doskora iščezne ko nuamje svjetlo- 
violetne boje u velikom i pretežnom crvenilu 
omašne zvjezdolike lepeze, što visiiaše nad 
zrcalom u brijačkom salonu Studentskog raseur-a. 

„Neboj se!” — opominje drug Milivoja, 
koji je gledo i gledo: salu, fortepiano, strojna, 
vitka tjelesa, poglede, smijeh . . . 

„Kako ti je ime, dušo? ...” — nježno 


- 63 — 





ga posadi do sebe na divan strojna, bujne crne 
kose, crvenih usana crnka. 

„Milivoj!“ 

„Oh!“ Cjelune ga krišom . . . „Idi!“ 


„Mlad si ... U tebe lijepa kosa ... no?‘ 
Pogladi ga po njoj. Bijaše mu neizrecivo ugodno. 
„Zatvoreni ?“ 

„Jest. . . sami smo!“ 

„Oh!" Prihvati ga za nos — — 

„Dušo . . .“ — drhto joj glas. Usta za- 
drhtaše. Crvena svjetiljka činjaše se još crve- 
nijom. Cjelune i obuhvati ga snažno. On se 
prepustio slatkom tetošenju. Još nikad ne osjeti 
take slasti. 

„Ti rado ljubiš?" 

„Ljubim te 1“ — rekla mu, čvrsto ga cje- 
lunuv. Crno joj oko čudnim sjajem zablista. 
Demonskim sjajem. On ga gledao i sjetio se . 

• . . . More je bučilo, vjetar mahao i podrhtavao 
svjetiljkama. On stoji pred njezinim „portunom" 
na oproštaju.tMilka ga cjelune. Oko joj zacakli 

— — — Isto.i ovo oko u zatvorenoj 

sobici. Svjetlucavo, svjetlo zacakleno oko. Svje¬ 
tla crvena zraka od svjetiljke bljesne u njemu. 
Odraz je velik, snažan. Djeluje. Prodire. Struji 

svom nutrinjom. Vabi —- 

Cjelunuše se. Strasno. Ugodno. Voljko ... 
voljko . . . slatko, ko najsladji liker poslije naj- 
sladje sa najsladjim šećerom ošećerene pašte. 
Slatki dessert! 


Noć sa najljepšim praskozorjem. Noć nove, 
velike, neodoljive ljubavi života — — — 

III. 

A ona traje, jer je sila: jaka, velika . . . 
neodoljiva. Traje, dok je . . . crvenila. Jaka, 
silna, neodoljiva ljubavi Cjelovi, cjelovi! . . . 
Ne prekida je život sa crnim, tamnim, neugodnim 
pozadinama. Ni škripta, škripta, ni debele knjige 
u Studentskoj biblioteci, ni razne šarene njemačke 
brošure: o bolestima svake vrsti. Milivoj to zna. 
Jednu je brošuru pročitao. Lijepo piše . . . Piše. 
U ostalom: tko je luda je luda, a on je Milivoj 
Mirković, spretan momak. 

„JeT te gospojice? . . . Divno veče!“ — 
značajno šapnuo njoj, svom „sveučilišnom" 
idealu: gospojici Andjeli, licejki sedmog razreda, 
prateć je glavnom ulicom . . . Zimske zvijezde 


visoko gore treperile nad gradom. Plinsko svje¬ 
tlo udaraše na blizu u oči. Bijela, prozirna ma¬ 
glica zimske studeni pršila je u lijepim tracima i 
jasnim kolobrima oko svjetiljaka tamo prema 
trgu. Iza crnih obrisa visokih kuća na istočnoj 
strani trga dizao se oblak ko gromada finih 
sniježnih pahuljica. Najednom zasjaji prema 
nebosklonu gornji, najgornji dio bijele gromade. 
Najprije bijela, svjetla srebrna žica, sve deblja... 
deblja, svjetlija . . . crvenija. I ukaza se mjesec. 
Drhtaj zimnje maglice sve miliji. Za ruke zebe. 
U nosu i nosiću škaklje. 

„Divno veče .... prestudeno. Da sam 
znala . . .“ Ona stisne ruke, milo ga pogleda i 
otare rupčićem nosić. 

„I vama je zima . . . drhćete!" — okrenu 
se k njemu. 

„Ja? . . . Varate se, gospojice!" 

Doista. Drhto je. Bijaše blijed. Pod crnim 
krilom šešira visio čuperak crne mu kose. Oči 
mutne, sanene. Prema svjetlu se činjahu ioš 
mutnije. Gotovo mlake ... No svejedno: riječ 
„drhćete" uvrijedila ga. Pred ženom — licejkom 
da drhće Mirković Milivoj. Drhto je od zime 
onda . . . prve i druge godine. Sada ... on 
ima dva ispita, a sprema se i na sudstveni. Sad 
i u lakom kaputu ne drhće . . . On. koji je 
ljubio, grlio žene — — „Guska" — tiho pro¬ 
mrmlja u sebi. „Ti, ko ona u provinciji, ko one, 
ko sve druge žene" — — — 

Daleko i visoko nad istočnim dijelom 
grada u lazurnom modrilu najednom se oiegnu 
sjajna, bijela, dugačka srebrna žica. Bijesnu i 
nestaje je. 

„Aa-a-ah . . . Meteor!" Uzdahnula je obič¬ 
nim uzdahom. Ženskim. 

„Krasno, gospojice ... da, meteor! Lijep 
ko lijepa, vedra i sjajna misao uz tihi osjećaj... 
želju k ljubavi i sreći budućeg života . . .* 
Zanio se. Hotice . . . Milivoj rado čita domaće 
novine. Prekjuče je pročitao feuilleton moder¬ 
niste s dugom kosom. Naslov „Meteor." Početak: 
„On je padao, zasjao . . . nestao .. . ko sjajna, 
vedra misao ..." I kad joj je uz svoj prido- 
datak o ljubavi i sreći budućeg života repro¬ 
ducirao feljtonsko padanje meteora, važno je 
taknuv desnim laktom, slatko je zadrhtala . . . 
On je pogleda i . . . tiho se nasmije u sebi. 
Malo čita. Pomalo škripta, najviše dnevnike, 

ali . . . kad nešto nodje, zapamti i lijepo izgrabi. 
A to je glavno. 

Na zaokretu u odugu ulicu, koja se pro¬ 
teže do kolodvora, poda mu ruku. Čvrsto je 
stisne i pogleda je. Mjesečina s plinskim svjet¬ 
lom posipala joj šešir, kosu, nosić i desno oko. 
Ono je sjalo čudno i . . ■ snažno odbijalo plin¬ 
ske i mjesečeve zrake. Oh, iste, iste, poznate 
ženske oči! Caklene oči! 

„Hoćete li doći na ples ... u nedjelju?* 
— upita ga i stidno obori oči. 

„Možda . . . možda . . .“ 


„Vidjet ćeš me“ . . . Protare ruke i udari istim 
putem natrag. Glavno, glavno, da je vrijeme 
prošlo. A ono ide užasno lagano, sporo . . . 
onda, kad čovjek nema novaca. U njega u svemu 
osam zeksera, a petnaesti je otišao. „Ej da mi 
je ćaćko bankir umjesto malenog trgovca mje¬ 
šovitom robom tamo u provinciji.” 

Kad je na katedrali odbijala osma, dućan- 
ska željezna vrata stala neugodno škripati, po- 
kopča svoj zimski (i jesenski!) kaput i pospješi 
korake. Ravno tamo do omiljelog lokala. Kuda 
inače? Zima je. Kavana dosadna i previše ždere. 
Najljepše tamo u omiljelom lokalu. Tamo su 
Studenti. Stariji, iskusniji, pametniji, mladji, lako¬ 
umni. Svakakih. Tamo je ugodno . . . nepri- 
siljeno. Pa i — — ona je tamo, stara znanka 
Micika. 

„Živiooo!“ — zagrmi, čim se pojavio na 
vratima. Stolovi zaposjednuti Studentima- Do 
drugog ponajvećeg stola sjede njegovi znanci, 
kolege, prijatelji. Tamo je i njemu mjesto. 

..Gdje si ti? ... Ne vidjam te . . . Čuješ, 
čuješ, oslabio si!“ — prijatelj ga Mikić poz¬ 
dravlja. 

,,Oslabio, eh ... pa jesam. Oslabio sam.“ 

„Mladi su gospon Milivoj — — — zaljub¬ 
ljen!"— lukavo će Micika, okrene se i namigne 
pravniku Stevanu u kutu. „Perkelt . . . gulaš?"— 
doda, okrenuv se opet k Milivoju 

„Perkelt!" 

„Vina?" 

„Čekaj! . . . Ima vremena!" 

„Sjedni amice!" — potrepta ga po ramenu 
Mikić. 

Prije no što će sjesti, predstavi ga prijatelj 
Mikić svome prijatelju: svršenome studiosusu 
medicine. Visoka, dugovrata pojava, crnih očiju, 

valovitih, kestenjavih kosa, kratkih podstriženih 
brčića. Narav mučaljiva. 

„Drago mi je! 

„Milo mi je!" 

Noževi, vilice režu tanjurima. Zubi prebiru 
najmiliju svoju pjesmu. A kad dogotove, svrše, 
ućuta i rezanje, deranje vilicama i noževima, 
Ubrusi brišu i ljepšaju usta. Proguta se i po¬ 
sljednji zalogaj na tanjuru i — — važno doba 
ode. 

„Micika! ... Po litre crnoga!" 

„Ti odmah po po litre .. . Tko će s tobom?" 
javlja se dobrodušni znanac iz kuta. 

„Vjerujte, s velikim sam tekom jeo!“ Tanki 
papirići šušte. Frču se cigarete. Naslanja se. 
Lako se izdiše. 

,,Ta-a-a-ko, Micika, tako ... Ti si ponaj¬ 
bolja od sviju Micika, što ih znam." Uhvati 
politru Nanese je nad času novajlije. 

„Smijem li? — upita tiho, 

„Molim . . . Ta-a-kd! . • • Hvala . . . 
Hop . . . dosta!" 

„Prijatelj medecinar ne pije, ko mi, Mili- 
voje!“ — nekom dobrodušnosti uvjerava pri¬ 
jatelj Mikić. 

„Za pozdrav i dobru volju rado!“— ispravi 
ga medicinar i lako se nasmješi. 

„Tako je!“ — tvrdi Milivoj. 

Kucnu se. Iskape i zaplove u Studentski 
razgovor. Govori se o jusu, filozofiji, medicini, 
prenapučenosti zemlje i . . . ispije se po litre. 
Naruči se druga. Doskora zovnu i treću. Donji 
ponajveći dio stola ne pije tako. Tu i tamo 
sporadično po tri decia. Inače mirno sjedi. Ne¬ 
rado razgovara. S nekom se apatijom spomene 
koji dnevni politički vic, dogodjaj i ništa važ¬ 
nijeg. 

Kad osvane treća politra, uhvati je Milivoj. 

„Kad je već tako, pa ajde . . . Micika, 
cijelu litri ! . . . A vi . . . ej ... tamo! Dederte 
čaše . . . Ti . . Ti . . da se pozdravimo!" I 
ne natočiv do vrha čaše, ustane podigne je 
visoko i već htjede reći ljupku, prijateljsku 
Studentsku riječ odličnom gostu i čitavom druš¬ 
tvu, ali najednom-ko da ga u grlu nešto 

steglo . . . stislo .... 

Mala, kratka zabuna i šutnja — — 

„Stjepko, Ivane, Maričiću, pa i ti tamo do 

prozora, prijatelju Miriću, Boltiću, Ivaniću- 

zar ne pijete? Hej, vi stare cijelog svijeta vinp 



ispilice, popilice, napilice!“ Pogleda ih, a oni se 
mediu se zgledaju značajnim — Čudnim pogle¬ 
dima. Mirić, klasični filolog druge godine, na¬ 
jednom snažno pocrveni. Maričić, pravnik lupne 
desnom Ivanića u rebro: 

„Šuti!"— šane tiho. 

,,Zar se stidiš ?“— odvraća mu Ivanić, 
„ma ne budi dijete!" 

„Neugodno .. neugodno ... pred Bečlijom ... 
Ipak, što će si misliti o nama!" Posljednje iz¬ 
govaraše tiho. Za donji dio stola. 

„Luda!"— prozbori uz crvenilo Ivanić. 
Lupne i ustade. 

„Gospodo! . . počne, da odmah stane. 
Pod stolom ga susjed snažno trknuo nogom. 
Zabolilo ga. 

„Šuti! . . . Tko te postavio za tumača ? 
. . . Ne pijemo i basta!"— zavikne i oči klasi¬ 
čara Mirića zauzmu plačni — bolni izražaj . . . . 

Neugodna šutnja — — — 

Vani ulicom zadrndao fijaker. Svjetiljka u 
sobi zadrhta. Oči mnogih i nehote se svraćaju 
tamo na stijenu, gdje visi slika. Kano da je i 
ona zadrhtala. Snjome i ona: lijepa, tankostruka, 
bujnih kosa dijeva. Usta kano da je izbočila jače. 
Pogled kano da je još strastvenije upiljila u 
kolute dima od cigarete — — — 

Ivanić je sjeo i ponovno ustao. 

„Ivaniću . . . molim te, mani se ceremonija! 
Junak . . . junak, a bijednik ti ko ja, Maričić, 
Boltić . . . mnogi i mnogi . . .!“— i okrenuv 
se, još uvijek užaren, smeten, prema strancu i 
drugima, dovikne Mirić samilosnim pogledom: 

„Mirkoviću Milivoje! . . Ja ne smijem piti! 
Liječnik mi je zabranio . .“ 

„Ni ja!” — javlja se Boltić. 

„Bogme ni ja!" — kune se Maričić, izne¬ 
nada ohrabren, samosvjestan. 

»Ni ja!” 

„Ni jal‘ 

„Ni ja! . . . Pio bi ga rado, koliko i kako, 
mogao si vidjeti. I pjevao bih, ko što smo ono- 

madne do zore . . Sve . . sve bih, ali- 

ne mogu; t. j. mogu ali bolje je . . .“ Oko 
usana zadrhta i preleti bolni, čemerni smiješak. 
I oči njegove, vesele i jasne oči prijana Ivana 
Darevića, gledahu sada na društvo sažalno . . . 

umilno . . bolno-Osjećaj potištenosti, neke 

boli slegnu i raširi se svom težinom njihovim 
nutrinjama. Ko olovo — — 


Šutnja. Soba zadimljena. Ko u magli. Svjetlo 
svijeće kano da je osjetilo. Zrakasto se lijepi 
uz kosu, stol, stijene i . . . sliku. Lijepa žena. 
ovalnih razgaljenih ruku, crvene toalete sa tamno- 
zelenkastom pozadinom odskače od stijene. I 
usta . . . usta! Tijelom kano da se nagnula, 
napela’. . . 

Osjećaju — 

Šutnja — 

„Možda što izvoljevate, gospodo?" — 
pojavi se crvena, debela Micika na vratima. 

„Nosi se! Nosi se! . .. Ne trebamo te!"— 
i klasičar bi Mirić podignuo kupu, nož, što li . . 

„Nije ona kriva!"— miri ga susjed. 

Dugo su šutili. Neka nevidiva, neugodna 
nota krišom se uvukla u lijepu, veselu i mla¬ 
denačku ovu sobu. Nota, koja se tek osjeća. 
Ljuto . . teško. Crna nota. — — 

Mukla šutnja . . . Milivoj ih gledao. Ko da 
ih prvi put gleda. Čudno! Ta . . to nisu ona 
vedra, crvena, zdrava lica, što ih gledaše prve 
godine. Uvelost, bliiedilo- Sanljive oči. Osim 
Mikića . . svi . . svi — i on i medicinar . . svi 
su slabi . . slabi- 

Mukla šutnja. Prekine je medicinar, gla¬ 
som dubokim, drhtavim, ali toplim, ljudskim. — 

— — I on je bolestan. Teže no svi oni. Oni 
ne smiju piti pića — rekoše im liječnici . . . 
On smije . . smije. Svašta jesti, piti . . piti. Ali 

— — — bolestan je teže, strašnije od njih . . 
Krv nije voda. Kad ona nije čista, ni miso nije 
čista — — — 

„Da sam bolestan, kriva mi je žena !“ 

„I meni je žena kriva!” — javlja se Mirić. 

„I meni, gospodo! . . Ja nikad više ona¬ 
mo!” — kune se Boltić i zarumeni. 

„I meni. . . jednako ! Svima nam je kriva!“ 

Usta, uvojci dima, strastveni zamamni po¬ 
gled na tamno zelenkastoj pozadini slike kano 
da trzaju . . Pomamno žude — — 

' „Žena .... žena!, ali . . . zlo, bolest je 
dublja! Jednako je u nama, ko i ženi! . . Žena 
je lijep stvor, nije ona kriva! Krivi smo svi! 
Mi ... ljudstvo”. Posljednje riječi izgovaraše 
Milivoj s osobitim osjećajem . . . 

„Naš vaskoliki život trebalo bi promijeniti! 
Reforme . . . reforme! Žrtve smo društva, ljud¬ 
skog poretka i gvozdenog zakona !* — uvjera¬ 
vaše uz gestu, crvenilo i plamni pogled filozof 

Mikić . ■ .Dijelovi smo društva ljudskog! . . . 
Nismo sami I Mi smo gospoda, pobjednici . . . 
patnici i robovi! . . Čemu tugovati ?! . . Nismo 
sami! Tisuću i tisuću je drugih 1 . . .* 

Posljednja djelovaše. Snažno. Ko svjefla 
zraka prodre i trgne crnom, teškom, bolnom 

nutrinjom čitavog društva- 

.Micika . . . Mi cika! . . Ovamo vinal . . 
Bilo i na vjeresiju ! Pit ćemo do zore 1 Ja, mi, 
svi zdravi i bolesni zajedno 1“ 

I kad natočiše čaše, kucnuše se svi. Bo¬ 
lesni i zdravi. Kucnuše se, ispiše — — — za¬ 
pjevaše — — — 

Ulicom se gone fijakeri. Snažno drndaju. 
Svjetiljka zatitra. U crnom okviru na-tamno — 
zelenoj pozadini odskaču i prče se : zavoji dima, 
razgaljena ruka, "'smiješak i pogled . . vječni, 
zamamni požudni, žderači — — — 

I pije se u slavu slike: simbola mladosti, 

snage, života poleta i —-smrti. 

,Da živi Micika, naša dobra i lijepa Mi¬ 
cika!* — viče, pjeva i hvat$i Milivoj . . . 

.Fuj, . . . ružna si!‘ 


Istočna'[strana neba prelijeva se u finim 
preljevima u sve više nastajno bjelilo. Pijevci u 
gornjem dijelu grada kukurijekaku. Negdje na 
jugu . . . prema kolodvoru čuje se psovka i 
svirka — — 

.Podjimo onamo . . . Tamo dolje, gdje 
buče i sviraju . . Noć je još duga 1“- 

„Netko plače .... Ne čuješ li ? . . ajde 
. . idemo!* 

„Meni se neda nikamo . . . Najljepše je ići 
kući spavati!‘ 

„Kakva kuća? . . . Mladi smo ... Ajdemo 
tamo dolje, gdje buče i sviraju • . Da vidimo, 
što je . .“ - 

„Ali . . . kamo ? Na jug ? ... Vi ste lude!“ 
— i Milivoj s dvojicom krenu na sjever . . .Ku¬ 
kavice . . teoretičari!“ Noge mu odskakuju. Sve 
naglije . . brže . . Ta eto: što je to, što ga 
goni, neumoljivo tjera ? . . Sila ? D£ . . . sila! 
I oni će protiv sile. — Milivoj razdragano lupne 
druga po ledjima . . . Idu. [Sve naglije brže. I 
neka velika, strašna, neodoljiva . . . slatka, neizre¬ 
civo slatka sila zatjera ih pod ugodni, poznati 
svod- 

„Tebe poznam . . . Tebe .. Tebe .. Tebe 
. . . ej, Tebe ne poznam 1“ Pod zrcalom u kutu 


sjedila plavojka- Oči lijepe, žive, svjetle , . . 
svjetlucave. Toaleta crvenkasta i modra. Lijepa 

je. Ugodnih, milih formi . . . Mile forme!- 

„Ti . . kokolo moj 1“ — reče mu doskora. 
Na samu. 

„Golu bice P 
Cielov - 

.Tep če . . . du šo . . evo tUl 
„Eva-tU* — odvraća on. 

Šutnja i gledanje — — 

.Ljubiš li Ti ?‘ — upita je Milovoj. 

„Ah. . .ljubav! Pa d£! . . . Ja ljubim sve, 
sve ... I tebe ljubim 1* 

Oči joj snažno zabljesnu, zaiskre, zacakle. 
Poznate ženske — zacaklene oči ! 

„Evo ti . . Ajde . . • evo ti!“- 

„Što gledaš? . . A džt . . . ha-ha-ha . . . 
dci . . ja ljubim sve! . . . I tebe ljubim . . 1 “ 


Cielunuše se. Snažno. Voljko- Slatko . . 

Bijaše to jedan od najsladjih, najmilijih, 
najvećih cjelova! . . . 

Tako je sam još istog dneva diskretno 
potvrdio- 

IV. 

Ali. 

„Ljubavi, ljubavi! Ti strašna, jaka i silna 
ljubavi! Nisi uvijek sladja od najsladjeg likera 
poslije najsladje sa najsladjim šećerom ošećerene 
pašte! Zašto si takova ?“ - pitao se i pravo je 
imao. Najprije napinjanje, graštanje i najednom 
provala. Ne lijepa. Neugodna . . . Nepotrebna... 

„Zaraženi ste. Liječite se po uputi! * — 
običnim tonom konstatirao uvaženi liječnik: spe¬ 
cijalista. 

„Dakle, došao.on.“ 

Bijaše mu teško . . . teško Ko nikad. Bo- 
lila ga glava, želudac, prsa ... no, što je to 
prema ovome! . . Strašno . . . Neugodno .... 
Bijaše časova da svisne od boli. Fizične i dublje, 
unutarnje boli. Kano da nikad više utjehe naći .. 
Nikad više — — 

Jednog popodneva trgne ga dosada 
sobice. Izadje u grad na šetnju — u glavnu 
ulicu . . . Predveče je. Nebo naoblačno- Vjetar 
duva. Hladno dobrano. Ulicama se gone fijakeri 
s tramvajem. Ljudi: žene, gospoda, mladići, dje¬ 
vojke, djevojčice u vrtlogu su gradskom. Prolaze, 
odlaze. On zastajkuje i promatra taj svijet. Oni 








viču, buče, smiju se i gledaju . . . gledaju gle, 
gle! . . . gledaju užarenim svjetlucavim očima! 
One se cakle. Svima bez razlike. Gledaju, svje¬ 
tlucaju i cakle se oči — — — 

Kad se malo kasnije uspeo na brijeg, oda¬ 
kle je vidik na grad. ljude, ulice, tramvaje, dok 
buka, šum, smijeh svirka ječe odasvuda — — 
jest, jest! 

1 gotovo se lecne, — — Jest! . . . Sve, 
što tu dolje gmiže, plazi, buči, viče, maše, smije 
se i vodi-sve je to zaraženo — — bole¬ 

sno . . . bolesno 1 Svi . . svi, bolesni, zara¬ 
ženi ! . . . Boluju svi: uz veliku jednu razliku, 
što se najveći dio bolesnih smiješi, kesi, pjeva, 
buči i vodi, dok on. medicinar, Boltić, Mirić 
plaču i plaču na sobom i nad svijetom. Tako¬ 
vim — — — Plaču, plaču, a dalje i oko niega 
šum, orliava, buka, smijeh i oni pogledi -- 

Visoko gore zrakom meo se oblak s obla¬ 
kom. Obzorje i svod posvuda crni. Na jednom 
su mjestu bjelkasti, biieli . . bjelji . . tanji . . 
istančani. U dalekom plavetilu pokažu se dvije 
tri zvjezdice ... i gle! 1 one, u dalekom onom 
malenom svemirskom modrilu . . i one sviietle, 
svietlucaju . . cakle se . . Da . . cakle se . ■ • 
Ne samo žene, muškarci, mladići, djevojke i dje¬ 
vojčice, već i one-zvijezde gledaju- 

cakle se! — — 

Daleko . . daleko tamo na zapadnoj strani 
neba vrve i gone se oblaci. Svjetliji . . tamniji. 
Na dva mjesta — eno ondje! — okrugla i me- 
dju se bliza mjesta . . čisto su biieli, bjelkasti, 
okrugli kao krugovi. U njima ... da= dvije 
žarke pjege- Oči, oči J — — Za njima se — 
eno I — protegnulo crno odugo veliko tijelo s’ 

ogromnim repom-— On pozna životinje. 

Gledo je psa, mačku, žabu, kukca, majmuna, 
pticu, ribu . . vola — — životinje! . . Gledaju 
— — Svima — — svima svjetlucaju, cakle se 
oči! Velike zacaklene oči! . . . Oči, koje traže, 
privlače, žude . . žderu- 

Caklene oči! . . Ljubavne oči — — Lju¬ 
bav . . . 

Visoko u zraku ko aveti crni komešaju se 
i dalje oblaci. Eno onaj veliki, zamazani, crni! 
Prema njemu ide svjetljiji bjelji, ljepši, okru- 
gljiii . . miliji. Crni se rasteže i juri svom sna¬ 
gom. Bijeli je čist . . previja se . .. previja, ko 
da se neda. Crni navaljuje sve jače . . nagliie 
~ — silovitije - stvastvenije. Bijeli se pre¬ 


vija, sagiba i — — — kano da stenje ? Crni 
navaljuje i najednom — — — bijeli se protegne, 
stegnu i nema više . . . njegove bjeline . . . 

„Pa neka . • . Nisam sSm . . .“ 

Čuvstvo bola, spokoja . . tihe rezignacije 
zaplovi njegovom nutrinjom — — 

Vjetar, što je nenadano zadunuo, lupnuv 
snažno nekim prozorom na starinskoj zgradi sa 
tornjićem, pogna i njega. Ne časiv ni časka, ode 
kući. Osjećaše, kako se u njemu nešto kida, 
odjeljuje od njega i njegovog života. To kidanje 
nije bolno. Slatko je . . ugodno. . . tiho . . spo¬ 
kojno. 

Prije nego leže, izvadi iz ormara pjesme 
velikog pjesnika. Pjesme pregora, rezignacije, 
tihe ljudske boli — — 

Spavaše ugodno. Sanjaše o romanima i — 

-sudačkom ispitu. Mio san. Dopao mu 

se. Milivoj uživaše u njemu. Bodrio i uzdizao 
ga na život i — — — ljudsku misao. I nije 
trebalo dugo. Sa gospojicom je licejkom An- 
djelinom brzo obračunao ko i s drugim „vi¬ 
cevima*. 

„Tako rano?“ — zapita ga jednom pred 
univerzom filozof Mikić. „Prolaziš mimo nje i 
hladno tek pozdraviš*. 

„Kako neću ? . . . Govori mi gluposti 1“ 

„Zar?* 

„Svačemu vjeruje . . . Dosadila mi . . .Kad 
joj rekoh, da se kanim primiti Skripata i da tre¬ 
bam malo —-mira, lecne se i na oproštaju 

mi reče: Milivoje, ja Vas ljubim.* 

„Otvoreno?* 

„Otvoreno i dosadno . . . dosadno . . .“ 
V. 

Tiha bol i postepeni oporavak. „Bit ćeš 
zdrav!* Nutrinjom struje ugodna čuvstva. Ugodno 
je- 

„Živjet* treba ... ne plakati!* — tješio se, 
trao ruke, odkad mu reče liječnik, da će dos¬ 
kora ozdraviti. 

U plave sanljive do sad kao obamrle oči 
udje opeta bljesak i želja. I ako slab, blijed, 
osjećaše, da se u njem radja nešto velikog, 
životnog . . . Treba poći i otresti se prašina i 
uspomena Studentskog grada — — 

Kad mu je majka pisala, da se njegova 
bivša Milka zaručila, „dobro je*— reče. „Glavno, 

da se otrese dosadanjih prašina. Nek živi, doba 
je zato." 

Dignuv apsolutorij poslije položenog ispita, 
nakon ponovne molbe za mjesto, odputuje jed¬ 
nog proljetnog jutra željeznicom u provinciju, 
kotarskoj oblasti. Tamo je drugi život, drugi 
ljudi, druge potrebe i drugi . . . užici i osjećaji. 

VI. 

Nije se prevario. Drugi ljudi, druge ćudi. 

G- predstojnik i gospodja; g. načelnik i gospo- 
dia; g. sudac i gospodja; gg. pristavi I. i II. 
razreda i gospodje; gg. trgovci i gospodje. Go¬ 
spoda i gospodje i-— on se upiše u 

čitaonicu. Priviknuo se uz njih brzo. Dosta malo 
radi. Šeta. Razgovara i kadkad milo pogledava. 

Zdrav je i osieća se . . smirenim. Posve smi¬ 
renim. Lice blijedo, oči upale, ali uvijek još 
lijepe. Kosa počešljana. Odijelo pristojno. Cipele 
visokih peta. „Halbcilinder“ ... da . . on je 
malo ne onaj Milivoj. Smirio se i mirno 
čita domaće novine. Točno ih pročita, osobito 
službeni dio. Kad kucne deveti večernji sat, on 
je u krevetu. 

„Mlad neženja i tako solidan" — liubko 
mu dobaci jednom na ulici gdja. predstoinikovica. 

„Moram . . . Služba, milostiva . .“ — od¬ 
govori kratko. Ona se zadovoljila i on se 
zadovoljio. 

„Svidia Vam se naše mjesto ?“ 

„Svidja .... Ugodno je . .“ 

Ja ■ . . zar niste opazili ? Svi su oženjeni 
i složni su, osim sučevih. Svadjaju se medju 
sobom i s drugima . .“ 

„Zašto, ako smijem ..." 

„No, no . . . ljubav . . ljubav . . nesretna 
ljubav . . Čuvajte se . . . Učiteljica Slavka — 
ah, pardon, pardon, al’ sam ... no, što da ta¬ 
jim : reći ću sud javnosti, pardon ne svoj sud: 
učiteljica, moja rodiakinja Slavka lijepa je i 
mila! . . . Čuvajte se!“ — — 

Na rastanku mu toplo stisne ruku. 

Medjutim. Milostiva gospodja predstojniko- 
vica nije marila hvaliti gospojicu Slavku. Odkad 
je došao u mjesto i s njome se upoznao, potvr¬ 
dio je rado, ugodno : gospojica Slavka, učiteljica, 
mlada je, pametna i lijepa gospojica. Kad je 
govora o njoj, ovo mu je ime uvijek milo . . . 

Ne druži se mnogo, osim s gdjom predstojniko- 
vicom i gospodinom . . Igra fortepiano. Lijepo 

pjeva. Zanaša so rado . . A to je svakako iiiepo. 

„Gospojice ... Vi sami ?“ — srete i zau¬ 
stavi je u jelovitoj aleji pokraj tihih ribnjaka. 
Ljetno je sunce padalo na zapad. U obližnjem 
se grmu lovilo ptiče s ptičetom- 

„Volim biti sama ... u prirodi . .“ I on 
to voli. Ona ljubi zvijezde, pa .. i on ih ljubi. 
Lijepu pjesmu voli. I on ju voli. Ona čezne . . 
E . . pa i on čezne. Ona pleše. I on pleše. 
Najradje vals. I on ga ljubi. Skliski, lagani, drh¬ 
tavi vals — — — 

Dva tjedna iza toga na izletu u obližne 
toplice, poslije večere, koncerta, zaplesaše po 
širokoj glatkoj sali kupališnog hotela. Prvi put, 
drugi put, treći put . . 

„Ali . . . draga djeco, budite pametni! Ne 
igrajte se skrivača" — upala je „za šalu" go¬ 
spodja predstojnikovica . . . 

Izvrsno ie upala. 

Da, da. Milivoj se zaručio. 

Svi su oženjeni. 

I . . . Milivoj se oženio. Postao pristav 
drugog razreda- Član ' je čitaonice. Lagano i 
mirno čita dnevnike. Kad pročita, diže se, ide 
kući. Čeka ga pjesma, veseli pogled i cjelov . . 
„Došao s', Mdivoje ... Što bih ja bez tebe.." 

U spavaćoj njihovoj sobi zacinka ura de¬ 
setu. U sobi mirno. Crveno noćno svjetlo spo¬ 
kojno svijeti. 

„Oh, koliko te ; jubim . . .“ 

U njezinim očima živaho bijesnu, bijesnu. 
Zacakli se iskra. Ženske se oči zacakle. 

„Ljubim Te . . . Miliv oje! " — i okrenu 
se prama njemu. 

„I . . ja Tebe liubim . ."- 

Prema iutru je sanjao. Teška sanja . . . . 
Još je študent. Sjedi u ugodnom lokalu. Lagano 
pijucka vino i gleda sliku na stijeni. Strojna 
žena ioš uvijek gleda požudnim okom za dimom, 
što se koluta. Najednom i . . ruka se njezina 
makne, tiielo se savilo ko u zmije, pogled za- 
treperio triumfatorski, pobjedonosno. I krasna ko 
boginja sadje sa stijene k njemu. 

„Uh . . • predugo me gledaš . . . Uspravi 

se !" 

Ona ga obuhvati, stisne i posjedne na klupu. 

„Slabić si . . . slabić . • . Pusti me!“ 

„Nisam ..." — i vrela mu kane suza, 

„Jesi . . . jesi ..." 




Kad se htio ponovno pridignuti, raširi ona 
ruke, razklopi velike čarne zjenice i ... on se 
tržne i udari po nosu — — — gdju. Slavku. 

„Milivoje . . . Bog Ti se srailuj, što lu¬ 
paš . .* 

„Nisam ja . .“ — saneno propenta on. 

„Spi . . . spi." 

U jutro, prije polaska u kancelariju, zagrli 
i cjelune ga ženica žarko u usta. 

„Blijed si . . . janješce ... Zlo si valjda 
sanjao." 

Kad je digo šešir na odlazak i stupio k 
vratima, čudno zaviče gdja. Slavka: 

„Milivoje! . . . Zar? . . No . .. Poljubi že¬ 
nicu, koja Te ljubi ...” 

VII. 

Dani i mjeseci idu. Prolaze. Dolaze. Pro¬ 
laze. Milivoj se potpuno smirio. Ide u kancelariju. 
Na veče u čitaonicu, gdje točno čita dnevnike. 
Na pragu ga dočika žena- Nervozna, osjetljiva 
gdja. Slavka nije više tiha, nježna Slavka. Ona 
mu kuha, redi sprema kuću, i on je . . . njezin 
muž, i ako blijed, slab. Ona je jaka i mlada. 
On to osjeća. I ona to osjeća. Ne igra više gla¬ 
sovira. Ni mjesec joj se ne dopada. Tihi, nježni, 

blijedi, zaljubljeni, proljetni mjesec —-— 

Što će joj mjesec, glasovir, lijepa noć sa zvje¬ 
zdanim nebom, kad — — — 

Gospodja je Slavka nervozna. Oči joj ti¬ 
traju. Svijetle. Pa . . . što je sve to, kad ona 
kao žena mlada, jaka zdrava . . . da . . . ona 
nije zadovoljna. „Za mjesec i sjaj mu neka se 
brine gospojica Paula“. Pri riječi „gospojica" 
zaigra oko usana gdje Slavke ujedljiv smiješak .. 
„Ne ja! . . . Paula . . Paula . .“ 

Tamo preko druge ulice u prizemnoj kući 
življaše ona, gospojica Paula, kći penzionir. po¬ 
kojnog profesora. Živi sa majkom. Stara je. 
Ocvala je. Dobra je. Zanaša se i Čeka ... čeka. 
Kad sunce ljetno tone tamo na zapadu iza onih 
gora, milo joj ga gledati. To više, jer su mu 
odrazi o visoke one oblake tako divni... čarni. 

I dugu ona voli. Kad gleda nju — a gleda je 
ko odrasla diieva već trinaesto ljeto — uvijek 
joj se pričinja, da iza plavetnih, milovidnih onih 
boja mora biti sreće- Što više! Ona, sreća 
može doći k njoj, gospojici Pauli i reći joj: 
„Obucite bjelinu, bijelu ko lijer. Dolazi željeni 


vitez. Uzet će Vas na vranca i odvest u sretne 

krajeve, daleke od —-ružnih lokalnih 

jezika." 

Gospojica je Paula već dugo idealna dje¬ 
vojka. Visoka struka. Oči upalih, svijetlih. Kosa 
kestenjavih. Na licima crtkare fine bijele crtice. 
Ne smetaju . . . Dogodilo se, biva, da i ovaka 
lica nalaze ipak toplih, slatkih, mladih t. j. mla- 
djih cjelova . . . Češće mišljaše na Milivoja. 
On je izmaknuo i pao u drugo krilo. Ljubila ga 
tiho, ko što umije samo ona, gospojica Patila .. 
Kad je o tom on načuo, da , . . bio je dobar. 
Kad god prodje mimo njezinih prozora, toplo je 
pozdravi. Ona mu odvraća i uvijek se lako na- 
smješi. 

Pri pomisli na Milivoja, radjaju se uz mje¬ 
sec, sunce, zvijezde, dugu i drugi skromni tihi 
zahtjevi. Dd . . . i razgovor bi ona rada . . I 
pjesmu bi ona rada . . I ples bi ona rada. Ples 
u širokoj, svjetloj, cvijećem naćićkanoj sali, 
gdje ima uzdaha, šale, povika i-pogleda- 

Koncert . . . Koncert! Onda . . . ples! 

Divno . . divno ! Sunce sreće još nije zapalo. 

Njezino sunce !- 

I kad je jesenske jedne večeri zabrujila i 
zatalasala glazba lijepo uredjenom mjesnom či¬ 
taonicom, odahnulo je i gospojici Pauli. Obukla 
se. U bjelinu, bijelu ko lijer. U kosu zataknula 
bijeli cvijet. „Kad sve pleše ... i gdja pred- 
stojnikovica pleše . . . zašto ne bi i ja ?“.. Po¬ 
ravna na kosi cvijet. Sjedne da čeka. Bilo koga. 
Bijaše sama u kutu. Ostavljena . . Ko zadnja 
ljetna ružef. . Dva je plesa odsjedila. Blijeda. 
Nemoćna. Kod trećeg se trgne. Lice joj podbi 
laka rumen Došao k njoj Milivoj i zaprosio za 
mazurku- 

Otplesaše. Po taktu. Mirno. Pravilno. Jednu, 
dvije, tri, četiri ture. Kad je zamrla glazba, us- 
šetaiu se. Jedno drugome ispod ruke. 

„Vi volite ples . • . gospojice . .« — upita 
je tiho i toplo Milivoj. 

„Volim. Lijepo je •.. Uvijek sam to volila". 

„Upravo lijepo veče, ugodno ... je li?" 
— navrne na običnu temu. 

„Ugodno, ugodno . .. Mišljah bit će kiše ... 
sve će se promijeniti. No, kad se u predveče 
zarumenilo, a iza gora ko milo oko zasjao mje¬ 
sec . . . bila sam zadovoljna." 

„Vi volite lijepe večeri?" 

„Neizmjerno . . . jer, tada se radja ljubav 

za sve, što je na nebu i na zemlji . . Ljubav .. 
ljubav za sunce . . Najviše za mjesec, zvijezde/ 

Na kosi joj lagano zadrhta cvijet. Grud joj 
se uzbuni. Oko bijesne bljeskom. I kad mu je 
pričala o mjesecu, zvijezdama, o sanji nedavno 
sanjaloj . . vrtovima, cvijeću . . zagleda joj se 
jače u oko. Ono se zalilo. Svjetlucavo zalilo 
i kano da je . . . molilo. 1 doista, u njezinim 
očima nisu sjale ni zvijezde, ni drhtala poezija 
ljetne večeri, ni ljubav . . ništa . . ništa od onog, 
o čem je govorila . . Puste, puste riječi. Bolno 
je osjetio, da praznijih riječi još nikad nije čuo. 

Kad joj je na koncu šetnje pao cvijetak, 
on ga brzo digne, krišom cjelune i podade na¬ 
trag. I rastaše se. Svaki na svoju stranu- 

„0 ho-o .. . Milivoje, tako . . tako ? * — to- 
bož će ukorno gospodja Slavka, koja je me- 
djutim živahno ćeretala s g. Milinovićem, prista¬ 
vom drugog razreda. 

Milivoj mahne rukom. Ostavi šalu. Sjedne 
iza vratiju na stolac, odakle promatraše ovaj 
ples — — — 

Ples! . . . Gleda ga . . gleda . . gleda . . 

Ples! ... Ni sjenka onog njegovog plesa! 

I miso i osjećaj zaplove lakim drhtavim 

jedrima u onaj ples-Praskozorje. Svita. 

Boston-vals se ljuljka stravstveno, živo. Oblici 
tijela ko sadjelani. Smijeh, pjesma, smijeh, ples, 
poljubac. Troši se život. Drhću nervi, ali se.. . 
pleše. A one tako lijepo plešu. Previjaju se. Ko 
zmije- Oči svjetlucave, zacaklene, požudne- 

I jače no ikada prije osjeti u sebi, da je ono 
onda .. tamo .. ipak .. ipak .. bilo nešto velikoga .. 
Jednom se živi, jednom se pleše. A ovaj uveli 
pokrajinski cvijet, jezicima bičevani stvor, još 
nikad nije zaplesao . . Što je . . što je tome 
krivo? Zašto jedni ljube, ljubljeni i sretni su 
sobom, svijetom oko sebe i nad sobom; drugi 
ne mogu i ako bi rado htjeli . . ne mogu . . 
ne mogu ljubiti . . . 

— — — Ona, strojnog, vitkog, vijugaljivog 
tijela, formi, što se previjaju kod boston-valsa 
i . . . ona, tamo u kutu - . uvela zadnja ljetna 
ruža — - 

Ahne. Rukom prodje preko čela, da ie na¬ 
glo udarcem spusti na koljeno. „Pa evo!“ Udari 
dva — tri put snažno. Podbi ga rumen . . . 

—-Ona . . . strojnog, vijugaljivog 

tijela i ovaj u kutu uveli c\ ijet — — — 

I neka obamrla ili pritajivana snaga iznova 


se u njem trgne, stane najednom dizati, vrjeti.. 
kipiti . . Sve jače . . jače . . jače. Obraz mu 
se zarumenio, pocrvenio. Ruke zadrhtale. 

„Konobaru .. vina! Ponajboljeg crnog vina!“ 
Iskapio pet čaša do dna. Nervi mu jače zadrhću 
i život, prijašnji snažni život kano da se opet 
stao buditi . . . Uskrsnuće sila? . . Najveći 
triumf života.-— — 

Oko dva sata po ponoći strastveno obu¬ 
hvati ženicu oko pasa. 

„Idimo . . idimo!* — odlučno i naglo go¬ 
voraše. „Brzo • . . brzo!“ 

„Kuda tako naglo, Milivoje ?“ 

„Kući . • • spavati, hej spavati, moja 

Slavko.“ Oprostiv se, odoše kući. Spavati- 

* 

* * 

Jesenie sunce milo je draškalo njihove 
prozore. Gospodia je Slavka uranila. Poskakuje i 
veselo posprema i redi. Zadovoljna je. Preza¬ 
dovoljna. Na oči se navukla svjetlucava mrena. 
Žmiri i tare je. Ugodno tare — — — Ne sjeća 
se, da bi joj ijedna noć tako mila i radosna 
bila ko ova. Ni prva noć prije tri godine . . Ne 
ne . . Njedn Milivoj nije za . . . gospojicu 
Paulu. 

„Milivoje . . Deseta je. Kancelarija . .“ 

Prišla ie k njemu. Probudila ga. Strastveno 
ga cjelunula u čelo. 

,,0h . . . nemaš pojma, koliko te ljubi . .. 
tvoja Slavka . •“ 

On je imao zatvorene oči . . . Rukom pri¬ 
tiskao gornji dio čela. Lagano i spokojno disao ... 

„Ljubim Te . . . je li ? . . 1 ti mene ljubiš .. 
Odgovori!“ 

On je i dalje spokojno disao. Oči zatvo¬ 
rene. Ruke pritiskao k čelu. 

„Ti znaš ... i ... ja tebe ljubim . .“— 
tiho, gotovo nečujno progovori on. 

„Spi . . spi . . golube .spi! Kad .i se 
spava, ne žuri se • . srce . . . ljubavi moja!“— 
i otišla je u drugu sobu, da redi i sprema- 

Gdja Slavka nije nešto opazila. 

Na trepavci Milivojevoj ko kap biser- rose 
drhtala je suza. Drhtala samilosno, dok se ne 
okliznu niz blijedo upalo mu lice. 

Na blijedo-bijelom čelu tik tamo pod 
mekanom kosom promiljile kapl ; e. Ne kaplje ko 
biser- rosa čiste. Promiljile obične kaplje. Kaplje 
ledena znoja —- 

Zncimenoucmje odgojnih prilika u 
našim zavodima. 

Za psihologiju struja i razine našega kul¬ 
turnog života bit će uz mnoge ine elemente od 
važnosti i upliv, što ga je učinio na našu in¬ 
teligenciju u mladenačkom njezinom razvoj i — 
i to poglavito na onu, što je nikla iz seljačkog 
i malogradskog staleža — put kroz zavode: 
razne konvikte, sirotišta i sjemeništa. Poglavito 
mislim, da je taj upliv udario najizrazitiji pečat 
i da je došao do kulminacije u životu, radu i 
mišljenju našega svećenstva. I sinteza njihovog 
nazora o svijetu, a i premnogi čudnovati i za¬ 
sebni detailli njihovog života, dali bi se osvi¬ 
jetliti klicama, što su pustile svoje tajno i duboko 
korenje pod utjecajem uzgojnih prilika naših 
zavoda. 

Prikazati te prilike i sile, a jednako protu¬ 
mačiti na osnovu njih rezultate, što su ih stvo¬ 
rile i podale — stvar je očito teška. Onoga, 
tko ih je preturio i sretno se našao na drugoj 
strani, mrzi i sama uspomena na tužne i jalove 
one dane- Ako i jest stoputa mislio, e bi trebalo 
nešto o tom kazati, sakupiti dojmove i uspomene, 
pa ih sa uzgojne strane osvijetliti, upozoriti 
roditelje i nastavnike na štetnost tih zavoda 
i t. d. — ipak se toga latio nije. Mrzila ga, još 
jednom se okupati u uspomenama te kisele bare, 
koja ie i onako ostavila koji taj znak na ledjima 
i u duši njegovoj. Onomu pako, koji pristupa 
iz vana tome pitanju, sama je psihologija i 
odveć daleka i odveć komplicirana. To je onda 
razlogom, da je to pitanje naglašivano istom sa 
strane nezadovoljnih pitomaca — i to često u 
nespretnoj formi — ili se je nad njim u brzo 
prelomio štap sa zakh'učkom, e su naši zavodi 
rasadišta: tmine, furtimaštva, nezdravog života 
i nezdravih nazora. Ali to nije dostatno. Karak¬ 
teristično je još i to, da u psihologiju tog pi¬ 
tanja nije zadro nijedan naš novelista (ne samo 
onako en passant, nego Čestito i potpunoma), 
a jednako ni jedan pedagog ili nastavnik. Tako 
je ostalo prekriveno tamnim velom čest'tih pred¬ 
stavnika i brižnih zaštitnika moralnog života 
našega naroda. 

Poznata je bura, što ju ie izazvala brošu- 
rica^gospodje Adele Milč'nović o samostanskim 
našim ženskim školama. Pa što je bilo u njoj? 


Izneseni su nezdravi i Štetni uplivi u tim ško¬ 
lama i internatima za duševni i tjelesni razvoj 
naše ženske mladeži. U uvodu bilo je izrijekom 
naglašeno (a tako je i učinjeno), da se time 
nipošto ne će dirati u religiju. Branitelji samo¬ 
stanskih škola uzeli su dakako stvar sasma 
obratno. Rekli su, to je direktni napadaj na 
vjeru. Ono malo fakata zlobno je iskrivljeno 
samo zato, da se naruši u našem narodu auk- 
toritet katoličke crkve. I pravo su imali kod toga 
furtimaši — ali u zao Čas po sebe. 

Po mom mnijenju trebalo je stvar uzeti baš 
sa te strane. Sav šareni materijal, sva facta, 
čitav život, što ga pružaju naši zavodi, a pružaju 
ga doista tako izrazito i mnogostrano kao rijetko 
koji pojav — sve to leži u organičkoj svezi sa 
„religijom*', sa katolicizmom Upravo to su realni 
simptoni, što dekumentiraju vrijednost, snagu i 
i upliv savremenog katolicizma na odgoj i raz¬ 
voj čovjeka. Jer religija nije subjektivna, privatna 
stvar pojedinca (to bi bila samo u najidealnijem 
svom očitovanju i značenju), ona je kulturno 
pitanje, kulturna sila, jednako kao n. pr. umjet¬ 
nost. 1 ona ima svoju neprestanu mijenu i razvoj, 
a snaga se njezina očituje u aplikaciji i uplivu 
na svakidanji život čovjeka. Sa te strane jesu 
uzgojne prilike naših zavoda od važnosti i u 
tom leži kulturno znamenovanje njihovo. 

A kako bi se dale skupiti i protumačiti 
svekolike prilike naših zavoda, da im izadje na 
vidjelo njihova faktična cijena! O što će se 
omjeriti vrijednost njihova? To je pitanje. 

Evo istom grubog nacrta. 

Glad i ljubav jesu sile, što pokreću čo¬ 
vječanstvom, rekao je, čini mi se, neki pjesnik. 
Ta misao kazala bi se riječima prirodoslovca: 
priroda pozna samo individue — a čitava gradja 
tijela živog bića, počam od najnižeg do najvišeg 
dade se svesti na dvije grane osnovnih njegovih 
funkcija: u jednu ruku sve, što ide za održanjem 
samoga sebe, a u drugu za održanjem potom¬ 
stva. Tim funkcijama mora da odgovara svaka 
bilina i životinja - sve, što je sačinjava, smjera 
na njih. 

Za onoga, koji čovjeka ne otcijepljuje od 
prirode i od ostalog životinjskog carstva, po¬ 
stojat će i kod njega ova dva osnovna fizio¬ 
loška centra, oko kojih će se u bezbroj krugova 
i nuanca okretati vascijeli duševni i tjelesni 
život njegov. U snazi, širini, mnogostranosti, 

profinjenosti i dubljini njihovoj biti će i vrijed¬ 
nost i veličina pojedinca. 

Uočimo li to, bit će nam jasno u čemu 
leži bit odgoja. Probuditi na razvoj i diferenci¬ 
jaciju sve sposobnosti i sile, što se nalaze u 
čovjeku, a služe za porast i rascvat gore spo¬ 
menutih osnovnih funkcija. Jednom riječi: učiniti 
čovjeka sposobnim za život- Sve što je protiv 
toga, protiv čovjeka je. To je prirodoslovni 
nazor o čovjeku u širokim konturama. 

Nema sumnje, da uzgojne prilike naših 
zavoda znače tešku retardaciju za takav prirodni 
razvoj svojih pitomaca. Dapače — najviše nji¬ 
hovih uredaba smjera direktno za gušenjem i 
najmanjeg razvoja i očitovanja čovjeka u tom 
smjeru. 

Ali narav se čovječja prikriti ne da. Dolazi 
ono, što je najveća ljaga naših uzgojnih zavoda 
i njihovog sistema: narav čovječja traži indirek¬ 
tne, sakrivene i tobože nedopuštene puteve i 
ondje, gdje bi se imao očekivati rascvat snage 
i život, dolazi bolest, nujnost i abnormalnost. 
Onanija i neiskrenost jesu dvije bitne 
karakteristike, što ih je kao vražje dobro izbacio 
upliv uzgojnih prilika naših zavoda svojim pi- 
tomcima u krilo. 

Psihologija ovih dvaju pojava jest bit pi¬ 
tanja o vrijednosti i samih uzgojnih naših za¬ 
voda i duha, što ga naša „katolička” crkva 
preko svojih predšastnika ucijepljuje u život 
naše mladeži. 

Za potpunost te psihologije važna je i naj¬ 
manja sitnica. Trebalo bi uhvatiti cijeli život jed¬ 
noga takovog zavoda, uhvatiti ga kao roman ili 
novelu. 

Za potpunost te psihologije nije samo 
mjeffce od važnosti, kakove se knjige čitaju u 
zavodu, nego i to, da onaj mali orfanotrofac 
bježi kao lud poslije podne kući iz škole samo 
zato, da može zamijeniti komad kruha, što ga 
čeka sa parče većim svoga kolege. Za nju je 
važno, da se pogledi crnih klerika, kad idu na še¬ 
tnju u dugim redovima upiljuju drhtavo i zvjerski 
u forme svake ženske pojave, što je susretnu, 
da se krijese kao u gladnog prosjaka — a ka¬ 
kove li razderane slike projuruju njihovim uža¬ 
renim i bolesnim nervima. A istom sanje u 
sparnim i tamnim spavaonicama! Ni nervozno 
čišćenje cipela u sjemeništu kraj prozora, koii 
gleda u dvorište susjednog kanonika, u kom se 


neprestano kao naručene vrzu dvije ugojene 
gazdarice u najljepšim godinama. Mnogo je toga 
što još sakriva noć i crna halja. 

Nije na odmet za psihologiju tog pitanja 
ni to, što su svojedobno gimnazijalci našli lis¬ 
nicu ravnatelja jednog takovog zavoda, sa pismima 
raznih kuharica („prečasni molim pošaljite mi tri 
forenta ...” i t. d.) i sumnjivih dama, a ko'i isto¬ 
dobno piše u klerikalnim novinama o coeli- 
batu i dere se na Kranjčevića da kvari na¬ 
rod, za kojega ga vlada plaća kao odgoiitelja, 
ili kad su se jednako stariji djaci snebivali nad 
nekim posebnim draganjem i milovanjem svojih 
kolega, što je bio običaj jednog prefekta sveće¬ 
nika u takovom zavodu, pa si onda zgureni po 
kutovima zavoda tumačili taj postupak kao per- 
verzitet i t. d. 

Sve su to pojavi od goreg upliva i zna¬ 
čajniji za razvoj mladeži u zavodu, nego li za 
„kršćanski uzor” natuknute gospode. Sve to ra- 
dja: onanijom i neiskrenošću. 

* 

Jedno bilo mi je na umu. Podati osnov, sa 
kojega treba prosudjivati manifestacije, što ih 
izbacuje kao rezultat uzgojni sistem naših zavoda. 
Dati zato potrebne detaille — posao je mutan i 
težak. Neka ostane onima, koii će imati za to 
ambicije, jer im moguće stoje bliže. Meni su 
daleko — ja sam ih pokopao. Ali ipak — mo¬ 
guće će mi jednom doteći snage, volje i vremena 
da zabrodim po tim krvavim uspomenama . . . 

— ić. 

el Rudi Komorčarski: 


DVfl PSfl. 

On — onaj veliki, bijeli pas — kočio se 
i šepirio. Repom je visoko mahao, prezirno je 
gledao ostale pse, ponizno a ropski svoga 
gospodara ... Ali se zato sada šepirio tuda, 
gdje ljudi šeću, a o vratu, je nosio svu silu 
medalja i medaljona. — E, dabome! nek se zna 

da je gospodskoga roda!-— Ljudi su mu 

se divili i šaputali: „Gle ti lijepoga psa! — A 
da znaš, kako je miran i vjeran! Moš’ ga lup- 
nut a on ni ne zalaje, ni ne ciknej*’ — I ljudi 

puštaju kraj njega svoju dječicu, da se igraju 
s psom. I oni ga glade a on ih samo krotko 
pogledava, jezikom im liže ručice i maše 
repom —- 

A onamo, u onoj kaljužnoj uličici, koju 
možda pometu dvaput na godinu, vucara se 
crni, zapušteni pas. Po crnoj dlaci pala je pra¬ 
šina i kojekaki izmet, a o vratu nema ništa — 
ni medalja, ni medaljona! — Bar da bi imao 
jednu medalju! Bio bi sjegurniji. A tako može 
svaki tren pasti u šake pasjem krvniku . . . 
I on ide onako cm, mučaljiv, i gladan i žedan, 
a dobre ženice opominju svoju dječicu: „Nemoj 
tamo, ujišće te pas 1“ A dijete pogleda bojaž¬ 
ljivo na psa i uteče svojoj majci. A tada se 
okrene i izbelji svoje lice na psa. Pa i ljudi, 
kada ga vide onaka zapuštena, tjeraju ga: 
„Mrš-šš • • . otale, mrcino nijedna!“ A on skupi 
rep i uteče, i hoda da ode od nemila do ne- 
draga! . . . Bome, pasji život!’ — — — 

(SS 

S. Parmačević (Zagreb): 

žuči smisešHK. 

Ti si mi se nasmijala 
slatkim smiješkom djetinjastim, 
kad mi dušu ovjenčala 
oblacima tuga tmastim, 
te kroza njih svjetla nije 
ni topline niti žara, 
da mahnito srce zgrije, 
što luduje sred njedara. 

O ko da je sunce palo 
na poljane na ugaru, 
ne bik štogod proklijalo 
o njegovu toplu žaru. 

U pustoši ko da ima, 
što da klije, što da cvate — 
gdjeno samo nemoć klima, 
suze joj se s pijeskom brate. 

U mom srcu niknut što će 
ispod tvoga čarnog smijeha, 
kad je puno tek samoće, 
truhle smrti i grijeha; 
kad ga gone zlobne sjene, 
a svud mračni očaj sreta 
jedne teške uspomene: 
žuti smiješak sa skeleta . . . 


Srećko Domić: 

KROZ noć. 

Nijema nojca zemlji grud ovija 
i svodom laki oblaci se krile 
dok zefir katkad zazuji iz tiha 
ko kroz noć gorske da uzdišu vile. 

I struji krajem milje, poezija, 
a zjene su se moje izgubile 
oj tamo gdje no mir i pokoj šija, 
zvijezde gdje su mjesec okrunile . . . 

Iz srca moga bajna pjesma klija 
i rajske slike u mozgu se roje, 
dok duša trepti s tisuć melodija . . . 

Ta pjesan, dušo, miso moja to je 
sa zemlje što se k nebesim uzvija 
, i zv’jezdam šapće slatko ime tvoje ! 

\ 


Ilaša ženska sveučilišna mladost. 

(Komentar članku u 1. broju.) 

Tko je pozorno čitao moj članak u prvom 
broju ovoga lista, lako je opazio neka formalna 
protuslovlja i ako je potražio, kakova su i oda¬ 
kle, mogao je naići na onaj unutrašnji i logični 
sastav čitavoga članka, koji ću ovdje iznijeti. 
Lako je izvaditi nekoliko — formalnih — opreka, 
ali treba pokušati, ako je dakako moguće, svesti 
ih u neki sklad — ne ćemo li da se naša di¬ 
skusija izvrgne u pusto natezanje, kakovo je u 
zadnje doba prevladalo u nesnosnim novinskim 
polemikama. 

Težište svoga razmatranja bacio sam na 
činjenicu, da naša sveučilišna generacija ne će 
ubrzo izraditi svoj tip, bio ovakav ili onakav, 
jer je rezultat našega bezbojnoga i neizradjenog 
društva; a na taj momenat stavljam veliku cijenu, 
jer baš nehaju i mrtvilu našega društvenog života 
pripisujem najveći dio krivnje, koja je podrža¬ 
vala prošli nenarodni i zatomi režim. Svoje sam 
prigovore projicirao time natrag na sredinu 
(milieu), iz koje je izašla ta generacija i tako 
nabacio pitanje, nije li nužno, da prve žene, koje 
sa sveučilišta stupe u život, djelovanjem unatrag 
samo društvo unaprede — a to će moći tek 






tada, ne budu li bezbojne, već snažna i tipična, 
homogena skupina. 

Prije same analize postavio sam ključ; 
mnoštvom citata iz stručne (feminističke) literature 
i lijepe knjige podupro sam misao, da je naravna 
zadaća svake žene postati majkom, jer žena teže 
osjeća, ostane li njen život nepotpun (vidi na pr. 
studiju o Jarnevićevoj), dočim to kod muškaraca 
redovno ne opažamo, budući on obično dospi¬ 
jeva udovoljiti svojim seksualnim potrebama — 
pa ne bilo to možda „posvećenim' načinom u 
braku. A pošto ženina funkcija kod radjanja i 
odgajanja zahtijeva mnogo inteligencije, treba joj 
dati pravo na ono obično obrazovanje, koje po¬ 
stiže muž njenoga društvenog položaja; ali i 
više, jer žena treba uz materinjstvo i domaćin¬ 
stvo sudjelovati i u javnom životu. „Upravo zato 
nije čovječanstvo više napredovalo, jer se že¬ 
nama nije dalo da jednako s muškarcima djeluju 
na razvoju i napretku čovječanstva, a samo ona 
zajednica može svestrano napredovati, gdje svi 
članovi ne samo smiju već i moraju doprinositi 
svoj dio na opću korist.” (Stuart Mili). 

Zatim sam nabacio nekim sistemom dužno¬ 
sti, koje bi naše univerzitetkinje stupajući u 
život imale preuzeti: 

I. Dužnosti spram cjeline, i to 

a) pojedinačke; izvana u stručnom radu, a 
iznutra nastojanjem u familiji, društvu i školi; 

b) skupne u javnosti, djelovanjem u smjeru 
socijalnom, umjetničkom i opće kulturnom. 

II. Dužnosti spram sebe. 

Usporedjujući to s prilikama, koje postoje, 

iznio sam neka protuslovlja samoga procesa, ali 
moje refleksije nijesu ni medju se oprečne, niti 
protuslove zazbiljnom stanju. 

Ova ženska generacija — gotovo i nije ge¬ 
neracija, već samo slučajni skup elemenata, koji 
su na istom putu — broji medju najinteli¬ 
gentniji dio djaštva ; svaka kolegica znade 
bar tri jezika, poznaje povjest svjetske literature 
i nešto umjetnost, na pr. glazbenu, radi ponešto 
na svom studiju, što sve za svakoga od nas ne 
možemo reći, uz to je ugladjenijega života, a 
to takodjer otpada nekim dijelom na inteligenciju. 
Ta inteligencija medjutim nije stručna već pri¬ 
pravna i općena; a na koncu konca dodajem, 
da Darvina i Spencera niti nijesam spomenuo 
kao stručno štivo, već kao primjer one literature, 
koja nas uči i vodi u životu. 


Pitanje je takodjer, mora li se naša univef- 
zitetkinja posvetiti stručnom, učenjačkom radu, 
mora li samo zamijeniti muškog profesora na 
ženskim učilištima, ili će preuzeti i druge za- 
d;će? Mislim ovo potonje, i to će ujedno uvje¬ 
tovati, da ne ćemo dobiti možda ni jednog žen¬ 
skog učenjaka, jer to naše narodne potrebe ne 
traže (niti odbijaju), pa ne će ni biti prevelike 
težnje za znanjem, koja bi nepovoljno i 
neharmonički razvila njihove ženske sposobnosti. 
Ali mislim, da će to s druge strane sasvim drugi 
motivi uzrokovati, tako na pr. sterilni osamljeni 
život, zatim nezadovoljstvo, o kome danas ne 
misle, ali će ga jednom — prekasno ? — teško 
osjetiti. 

Ideal svakoga nas filozofa morala bi biti 
sveučilišna stolica, pa je veoma čudno, da bi 
žene presižući broj mogućih namještenja na 
liceju, toj jedinoj potpunoj srednjoj školi, volile 
izgubiti mlade dane, četiri godine na¬ 
pornoga sveučilišnog studija, da postanu učite¬ 
ljice, bilo i više osnovne, ili niže srednje škole, 
kad im to zvanje nikako ne priječi, da privatno 
i možda uspješnije ne nastave svoje sred¬ 
njoškolsko obrazovanje. Stoga, i samo stoga 
gledišta čini mi se njihov broj, no — recimo — 
velik; zadovoljavaju li se one s navještenim 
propozicijama, mene ne smeta — ali se bojim, 
njih će već smetati. 

I gledajući ovu perspektivu razabirem, da će 
nuždom možda osamljena, mnoga kolegica ne 
mogući u školi podavati od svoga opsežnog 
znanja, potražiti drugi način eksploatiranja svojih 
duševnih sila, i to baš preuzećem koje od na¬ 
bačenih dužnosti i rada u javnosti; a tome treba 
priprave, što sam i naglasio tražeći tipnu homo¬ 
genost, jer samo zadružnim radom sličnih ele¬ 
menata postižemo povoljne plodove. 

Taj će proces — ponavljam — stvarati 
duševni i društveni poletarijat, 
koji će kao slobodni elemenat, nosilac 
novoga razvoja, učiniti ono, što kolegicama ne 
ide u glavu, a to da će baš one, ma da danas 
ne smiju da griješe protiv regula „salona", ipak 
dati most, preko koga će se demokratizovati 
naš ženski, buržoasko-birokratski naraštaj. 

A. F. 

(Š1 

T. G. Masaryk: 

U B03U Zfl R6kI0I3U). 

i. 

Za religijoznu slobodu. 

Manifestacija za slobodu savjesti zgodno 
otvara ovogodišnje*) **) Husove: Hus nam je po¬ 
dao primjer religijozne duševne slobode, primjer 
religijozne savjesti, primjer za to, što nam valja 
religijoznolčiniti, kako nam valja religijozno po¬ 
stupati. 

Sloboda religijo zna nije samo 
sloboda od religioznoga pritiska crkve, nije puka 
obrana od sile države, kojom ona nameće reli¬ 
giju, — sloboda religije jest i ima biti 
uvjet religijoznog napretka. Takodjer u religiji, 
kako u svim ostalim granama ljudskoga nasto¬ 
janja, jest razvitak, jest napredak: ljudi što osje¬ 
ćaju religijozno i probudjeni, hoće danas da 
staru religiju prevladaju, — hoće živjeti religi¬ 
jozno, savršenijom religijom. Na razvitak i na¬ 
predak u religiji stavlja moderni čovjek veliku 
važnost. Ne dostaje mu ta duševna ukočenost, 
koju čuvari crkvene religije tako pripravno za¬ 
mjenjuju s tim unutarnjim mirom duše, koji je 
obećavao Isus. Moderni čovjek ne će, a i ne 
može više slijepo vjerovati, budući da je baš 
religijozno i crkvom bio najžalosnije prevaren. 

Moderni se čovjek naučio misliti i kriti- 
zovati i zato nema povjerenja u one, koji se još 
danas usudjuju tražiti slijepo povjerenje. Upravo 
to čini neprestano crkva služeći državi, a čini 
i država držeći crkvu. Razum priviknuvši u svim 
strukama razlozima i kritici ne može prihvaćati 
nauka crkve bez razloga i kritike. Razum, ško¬ 
lovani strogom znanosti, ne može već prihvatiti 
nauku teologijsku u doba, u kojem napredniji 
teolozi sami uvidjaju, da su izgubili temelj svo¬ 
joj nauci, da nema objavljenia u nauci i da nema 
objavljenja u praksi, t. j. da nema čudesa i da 
dosljedno objavljenja i čudesa nikada nije bilo. 


*) Ova rasprava čita se kao govor profesora svome 
djaštvu. Te misli su i bile izrečeno u nekoliko navrata 
djaštvu. U brošuri su sakupljene, te ujedno podavaju reli¬ 
gijozno naziranje prof. Masaryka. Kako je to stvar posve 
općenite naravi, to će ona i ako je govorena češkome 
djaštvu, doći vrlo dobro i u čas našemu hrvatskome dja¬ 
štvu. Opaska prevodioca. 

**) God. 1904. 


I ovdje se u opće razilazimo s teologijom i s 
crkvama: ne ćemo, da crkve i države tu nauku 
o objavljenju, koju je znanost svršila izrabljuju 
u svrhe teorije i odgoje- 

Velika i duga religigijozna kriza nije samo 
u toj protivštini znanstvene spoznaje i teologij- 
skoga mita; ta kriza jest takodjer u tome, što 
crkva i država političkom moći podržavaju, što 
se održati ne da. Odatle to općenito pretvaranje 
u najrazličitijim stupnjevima i formama; i tako 
crkva i oficielna religija mjesto poštenja, značaj¬ 
nosti, ćudoredja šire i podupiru neistinu, laž, 
nemoral. Crkva i država svojim duševnim i fi¬ 
zičkim nasiljem davaju ovako mjesto religije u 
duši i istini — jezuitizam. 

Ništa no jezuitizam jest sve to pretvaranje 
ljudi, koji bez vjere saučestvuju crkvenim obre¬ 
dima ; ništa no jezuitizam jest sva ta teologija, 
koja u riječi Biblije i crkvenu nauku meće sko- 
lastičkom spretnosti, čega u njoj nema. To, što 
Biblija i što crkva propovijeda i to, što uči 
znanost, ne da se združiti. Tu su dva svijeta, 
dva svijeta razna, podat ćuo pćenito poznati pri¬ 
mjer. Neki teolozi davaju koncesije znanosti a 
specijalno darvinizmu, tumačeći u Genezi dane 
stvaranja kao beskonačne vijekove. No onaj, 
koji je pisao Genezu, uzimao je to od riječi do 
riječi, a glavno, cijeli njegov nazor o svijetu 
bijaše drugi no što je nazor modernoga evoluci- 
oniste; duh Geneze je drugi, no što su pojmovi 
Darvina ili Spencera. A radi se o duhu, o tome 
smjeru i o tome cjelovitome nazoru, nipošto o rije¬ 
čima. Takovo tumačenje sv. Pisma i crkvene 
nauke postaje lukavstvo i jezuitizam. 

Tako stara i zastarjela nauka ne da se sa¬ 
čuvati teologijskom advokacijom pa bila još tako 
spretna — a teologija nije nego advokacija, pla- 
idirujaći za crkve uz olakotne okolnosti. 

Ne želim biti nepravedan prama pozitivnoj 
religiji i crkvama. Tko još iskreno vjeruje, si¬ 
gurno može naći blagoslov u crkvi.; ali pona¬ 
vljam : onaj, koji iskreno vjeruje. No tih je već 
malo, mnogo manje, no što to crkva dopušta. 
U crkvenim listovima raspravlja se o tome, zašto 
inteligencija ne mari za crkvu, kao da puk još 
vjeruje; takodjer se neprestano ponavlja: puku 
je religija potrebna. Ne, nije tako. Inteligencija 
nije sama i najradikalnije protucrkvena; puk 
otpada od crkve i to ne samo radnički već i 
seljački. Duhovnici se veoma varaju, ako misle, 

da ti dostojanstvenici i glave obitelji za to, što ne¬ 
djelom polaze crkvu, još svi vjeruju! No prije 
svega nema više vjere, one žive djelotvorne 
vjere u — svećenstvu ! Od glave . . . 

Zato mi zahtijevajući slobodu religije, zah¬ 
tijevamo ju protiv te nevjere, ali naravno zahti¬ 
jevamo je takodjer za one, koji još iskreno vje¬ 
ruju- Tima ne ćemo smetati, kao što sve to 
dobro, što nam je crkva davala, želimo sačuvati. 
Napredak u religiji nije negacija, već pozitivno 
usavršivanje i izgradjivanje onoga, što se razvilo. 

Uz današnje stanje znanosti i spoznaje do¬ 
šli smo do toga, da nam crkvena skolastika već 
ne dostaje a ne dostaje nam zbog religije. 

Znamo cijeniti Bibliju i druge slične knjige ( 
kao plodove religijoznog nastojanja starih vije- 
kova, ali naša se spoznaja i naša praksa temelji 
već u velikoj mjeri na drugim teoretijskim te¬ 
meljima. I svoju religiju takodjer temeljimo na 
istoj teoriji — nijesu dvije istine, istina je samo 
jedna. Istina je samo istina znanstvena, kritikom 
potvrdjena i opravdana; zato se takodjer religija 
modernog čovjeka mora osnivati na znanstvenoj 
istini, njegova će se religija osnivati na uvje¬ 
renju, nipošto na vjeri. Vjerovati, znači vje¬ 
rovati nešto i nekomu — nema drugog autoriteta 
no što je znanost i čovjek sa znanjem. To smo 
spoznali i zato si zahtijevamo slobodu za dalj¬ 
nji razvitak religije. 

Crkva nam ne dostaje svojom naukom, ne 
dostaje nam vodstvom ne dostaje nam svojom 
ćudorednosti! Crkve služe staromu absolutisti- 
čkom jedu društvenomu; crkve su ne samo 
potpuno monarhijskima, one su aristokratičke i 
plutokratičke, siromašnome, slabome baci tu 
koju filantropsku kost, ali samo, da služe moć¬ 
nima i bogatima. Crkve se boje tih moćnih i 
bogatih, crkve se ne odvažuju na odlučniju riječ 
i u takovo vrijeme, kad je to od najveće po¬ 
trebe. Jeste Ii kad slušali propovijed za radnike 
u štrajku, pa bio i još kako pravedan ? U zadnje 
vrijeme dogadjali se na mnogim evropskim dvo¬ 
rovima škandali, koji uzbudjuju savjest — da li 
se odazvao i jedan prijekoran glas sa strane 
crkvenih dostojanstvenika ? Ne — i taj posljed¬ 
nji žurnalista ima veći smisao za potrebe dana 
i za ćudoredno nastojanje našega doba nego ti 
bojažljivi crkveni činovnici. 

Nesocijalnost crkve osniva se na krivoj 
nauci o individualnom spasenju, koju utiskuju u 


duše vjernicima po tradiciji iz starog doba. 
Crkve učiniše od zapovjedi ljubavi nauku egoi- 
stičku i zato postaše nesocijalnima i nedemo- 
kratičkima. Već Hume i Rousseau prigovoriše 
kršćanstvu, da ne odgaja politički; Marx mu je 
prigovorio, da je religija robova. U tome je 
mnogo istine. Znam, da religija nije i ne smije 
biti politika; no baš crkvena religija jest politika, 
samo što politika, koja služi moćnima. Religija 
i crkva morale bi biti braniteljima ćudorednosti 
i ljubavi k bližnjemu; odmah kako nastanu kon¬ 
flikti medju ljudima, crkve bi se morale postaviti 
na stranu istine, na stranu ljubavi protiv nasilja. 

Crkve u Austriji jesu gore nego igdje dru¬ 
gdje. Poimence vladajuća državna crkva jest 
uvijek crkva protureformatička. duh inkvizicijnog 
nasilja joj je neprestano bićnost. Ozivlju se do 
duše već i kod nas katolici t. zv. reformni. Pot- 
sjećam n. pr. na Mgr. Scheichera, koji je svojoj 
crkvi na kongresu u Beču predbacivao servil¬ 
nost ; potsjećam na Ehrharda — — — ali gdje 
su gospoda Scheicher i Ehrhard? Umuknuše. 
A kako ide našim češkim reformistima ? Ili se 
podvrgavaju hierarhiji „dobrovoljno", ili ih ušut- 
kavaju nasiljem, kako se dogodilo slovenskome 
župniku Vogrincu, koji je. kako se u listovima 
čitalo, za svoj reformni spis kažnjen karcerom. 

Mislim reći: od reformnog katolicizma 
nemamo se ničemu nadati, zato, što se ne mo¬ 
žemo ničemu nadati od katolicizma; ja se tako¬ 
djer već ničemu ne nadam ni od protestantizma. 
Moramo si sami pomoći. Već nije dosta govoriti 
protiv klerikalizma i — dužnost nam je religi- 
jozno raditi. 

To znači danas prije svega, da se oni, 
kojima je religija draga, združe, da se proti 
crkvama spoje. 

To znači dalje, raditi za oslobodjenje od 
crkve tim smjerom, da postane škola od crkve 
posve odijeljena. 

Dalje moramo raditi za promjenu zakono¬ 
davstva, da nepripadnost ka konfesijama od dr¬ 
žave priznatim nikako ne bi smetala u javnom 
položaju. Danas sigurno najbolji, najsamosviies- 
niji ljudi stoje svojim duhom već mimo crkvu — 
nastojmo zato oko potpune slobode, da se od¬ 
strani crkveno pretvaranje i laž ? 

U Austriji, tim se ne smijemo varati, reli- 
gijozni napredak ne će biti bez žrtava. I u tome 
imamo primjer u Husu a imamo nauku u cijeloj 

našoj historiji od Husa počevši do danas, ho¬ 
ćemo li se naučiti tražiti i slušati istinu od Husa, 
hoćemo li se učiti istini, hoćemo li ju ljubiti i 
ispovijedati, moramo ju takodjer braniti — sve 
do smrti, veli Hus, ali sigurno za život i to za 
zaista češki život. 

II. 

Što religija jest, a što nije. 

A. 

U svome listu češkome narodu govori Hus 
učiteljima i učenicima ovako : „Molim učitelje, 
dobro (ćudoredno) živuće, neka svoje učenike 
vjerno uče, ponajprije, da ljube Boga, da se uče 
na njegovu slavu i na korist općenitu te za spa¬ 
senje, ali ne za lakomstvo i za svjetsku slavu 
Molim studente i ostale diake, da svoje učitelje 
slušaju u dobrome, da nasljeduju i da se uče 
marljivo na slavu božju i za spas svoj i drugih 
ljudi". 

Prema tome zapisu, hoću li da vam go¬ 
vorim kao vaš profesor, dotaći ću se glavne 
stvari, i samo glavne stvari; naime toga u čemu 
se sastoji religijozno značenje Husa za nas; 
promatrat ću s vama religijoznu krizu kojom, 
prolazi češki inteligenat i kojom proći mora. 

U tome će mi možda olakšati zadaću pri¬ 
znanje, što ga je jedan izmedju vas učinio u 
nedavno izašlom studentskom almanahu. Tamo 
se nalazi članak o ođnošaiu djaka prama religiji 
i tamo saznajem ovo: da tako reći, — a to je 
suma promatranja i ispovijedi, - većina čeških 
djaka dolazi već na univerzu radi religijoznog 
naučavanja, radi izvršivanja obreda i t. d. otu- 
djena ne samo crkvi katoličkoj, već u opće 
vjeri; da češko djaštvo, i to njegova većina, po¬ 
staje ravnodušno prama religiji, te da dolazi 
jednom riječi do religijoznog nihilizma Dakle 
vas češke djake ne kvari univerza, kako to go¬ 
vore katolički protivnici znanosti, nego vi dola¬ 
zite k nama na univerzu većinom već kao reli- 
gijozni nihiliste. Zašto? I to kaže vaš drug, 
i to lijepo i iskreno Sam je takodjer vjerovao, 
a vjerovao ie dugo, vjerovao je žarko, ne samo 
tobože razumom već svom svojom krvi, ali ka- 
tehetiketa, naučavanje religijozno dovelo ga do 


religijoznog nihilizma; ti nemogući teološki do¬ 
kazi. taj cijeli način religijoznog formalizma na 
gimnazijama otudjiše ga ne samo crkvi, nego 
u opće religiji . . .*) Zar to priznanje nije dokaz 
religijozne krize, koju vidimo svuda ? Bila bi 
to sljepoća, kad mi na univerzi, vi i ja, djaci i 
mi profesori, ne bismo vidjeli, da ta kriza jest, 
i što znači, pa govoroći o Husu, nečasno bi bilo, 
kad si o tome ne bismo rekli posve otvorenu 
riječ. 

Danas do duše, mislim, da ravnodušnost o 
kojoj govori vaš kolega nije više tako općenita**) 
počinje se razmišljati o religiji, osjećaju se iznova 
religijozne potrebe, dapače opaža se i to, da 
diskutovanje o religijoznim pitanjima postaje već, 
kao što sve na svijetu, moda. Poznam ljude (ta¬ 
kodjer u djaštvu), koji su prije nekog vremena 
s jednakim uvjerenjem govorili protiv religije, 
kako danas za religiju. Diskusija o religijoznom 
pitanju postaje takodjer literarna moda; na svaki 
način se ljudi poučavaju i uvjeravaju, da je pi¬ 
tanje religije jedno od velikih pitanja vremena, 
o religijoznom pitanju počinje se više razmišljati, 
razmatrati, govoriti i pisati. Držim, da je to korak 
napred, ali se stvar ne će riješiti govorom i mi¬ 
šljenjem, niti samim poštenim mišljenjem. 

Religijozna kriza u prvome redu znači, da 
vam crkvena religija više ne dostaje ; to si mo¬ 
ramo reći posve jasno i otkriti sebi i protivnicima. 
Za nas je crkvena religija, poimence katolicizam 
(ne samo klerikalizam) prevladana; ali, i toga si 
moramo biti takodjer svijesni, i ti razni surogati 
religije, koji nam se pružaju, takodjer n dostaju. 
Samo promatrajte oko sebe i u sebe, lahko ćete 
opaziti, da onaj, koji je odbacio religiju, često i 
opet osjeća potrebu religije; no, i u tome se 
nalazi napredovanje krize, hvata se raznih suro¬ 
gata i dijelova religijoznog života, stvarajući si 
od tih dijelova, umjetnu cjelinu, kad ne nalazi 
punoće. Zato, molim, dovedimo si prije svega 
u pamet, što nije religija, budući da nam se da¬ 
nas mnogo toga pruža kao religija. 

(Nastavak.) 

*) Sve to, što je tu rečeno o češkome djašt V u vri¬ 
jedi i za nas hrvatsko djaštvo. Ta pitajmo s e samo 
iskreno! Zar sve to ne pritište i nas? Op. prev. 

**) Kod nas, na žalost, jest. Op. prev. 







Iz djačkoga života 


Hrvatsko djaštvo protiv Rima. 

Dne 25. veljače o. g. održalo je hrv. dja¬ 
štvo bez razlike struja u vestibulu hrv. sve¬ 
učilišta u Zagrebu veliku skupštinu u prilog 
glagoljici. 

Povod ovoj skupštini dade novi dekret sv. 
zbora za obrede o porabi glagoljice u Hrvat¬ 
skoj, izdan u Rimu dne 18. prosinca g. 1906. 

Glagoljica t. j. običaj da rimokatolički dio 
hrv. naroda rabi u svom bogoslužju staroslaven¬ 
ski jezik mjesto latinskoga, tisućgodišnje je 
pravo hrv. naroda. Datira to pravo još iz vre¬ 
mena narodnih apoštola sv. Ćirila i Metoda. 
Onda je Rim računajući s činjenicom, da je po- 
krštenje Hrvata samo tako moguće, ako im se 
u crkvi ostavi niihov narodni jezik, diplomatski 
dopustio ovu taktičnu iznimku u svojem gigan¬ 
tskom poslu duševnog osvajanja svijeta. Medju- 
tim Rim to nije učinio iz ljubavi prema Hrvatima, 
nego jedino i samo u svojem interesu. Povjesna 
je činjenica, da Rim nije nikada pokazao po¬ 
sebnu kakovu ljubav prema bilo kojem narodu 
rimokatoličke konfesije. Anacionalnost jedno je 
od načela Rima. A hrv. je narod teško na sebi 
iskusio ovu činjenicu i ovo načelo. Time, što 
je Rim od nužde dao hrv. narodu pravo glago¬ 
ljanja i uzakonio ga, nije se nipošto odrekao lati- 
nizacije crkve u Hrvatskoj, utava crkvena po¬ 
vijest rimokatoličkog dijela hrv. naroda u velikom 
ie i cijelom povijest borbe izmedju narodnog i 
latinskog jezika i duha. Rim, ako i nije dosljed¬ 
nosti radi pravo hrv. naroda na glagoljicu u te¬ 
oriji poricao, u praksi sustavno je nastojao, da 
glagoljicu potisne na uhar latinskoga jezika i 
duha i da tako konačno uspostavi jedinstvo je¬ 
zika i duha u čitavoj rimokatoličkoj crkvi. Nije 
ovdje mjesto, da se pobliže osvrnemo na po¬ 
vijest ove borbe, koja se je nerijetko i tra¬ 
gično odrazila u povijesti hrv. naroda uopće, 
samo ćemo konstatovati, da ova borba nije ni 
danas dokončana, jer i ako je Rim u ovoi 
borbi pokazao u punoj snazi historičku svo¬ 
ju i strahovitu dosljedost u praktičnom pro- 
vadjanju svoje organizacije najvećeg stila, nije 
ni hrv. narod istom tako popuštao i ustupao, 
nego je historičkoj i strahovitoj dosljednosti 
Rima, da ga duševno latinizuje i time potpuno 
šapne, suprotstavio svoj takodjer historički. do¬ 
sljedni i žilavi otpor protiv svakog pokušaia, da 
ga se pravno deposeduje a kakvotno anacio- 
nalizuje. 

Medjutim Rim je ipak, ako i vrlo polako 
uspijevao. Kroz stoljeća latinizacija ie rimokato¬ 
ličke crkve u Hrvatskoj napredovala, a glago- 

ljica ako i vlas po vlas uzmicala. Što je sada 
naravniie, nego da Rim od vremena do vremena 
u posebnim svojim dekretima uzakoni postojeće 
stanje na uštrb glagoljice a uhar latinskoga je¬ 
zika i da ujedno u svakom takovom dekretu 
oprezno i uvijeno prošulia novo kakovo sred¬ 
stvo, kojim bi se pospješilo nastojanje, da se 
poraba glagoljice konačno posve izobičaji, našto 
bi tobože kao naravna posljedica uslijedilo i 
konačno uzakoienie samo latinskoga jezika. 

U tom ie sustavna praksa Rima u pitanju 
glagoljice. 

No nije u tom nastojanju samo Rim anga- 
žovan. Tu su angažovane i ostale tamne sile, u 
čijem je interesu, da se sile našega naroda što 
više medjusobno trve, što više dezorganizuju, 
što više unutarnjom borbom izoliraju, kako bi 
se omeo proces koncentracije narodnih sila, 
proces što jedinstvenog što opet paralelnog 
istupanja istokrvnih ili srodnih elemenata, ali za 
sada odijeljenih bilo upravno, nominalno, na¬ 
rodnosno ili državno, te proces približenja i 
sporazuma onih naroda, koii su geografski i 
gospodarstveno upućeni jedni na druge, u kratko 
proces novoga grupiranja induvidualno, odnosno 
gospodarski ugroženijih naroda protiv zajednič¬ 
koga agresimog nepriiatelia sa sjevera. Napose 
valja da upozorimo na bečku diplomaciju, koja 
podstrekavana iz Berlina i imajući na umi ve¬ 
like ciljeve budućnosti, vodi u evidenciji svaku 
i najmanju silu, koja bi se dala upotrijebiti u 
njezinu korist, a protiv nas i koja računa na 
svaku prigodu, da k svojem ciliu a na naš ra¬ 
čun bliže pokroči. U ovom slučaju nedvojbeno 
je u tečaju složna akcija pod firmom Rinta a za 
zajedničke ciljeve crne internacionale u jednu, a 
rezultate histočkog nastojanja bečke diplomacije 
oko drobljenja naših sila te opće argresivne 
germanizacije u drugu ruku. 

Ovom smo se nastojanju do sada redovno 
tek instinkuvno odhrvavali, ali što je ova da 
pravo kažemo fizična i duševna okupacija u 
svojoj tendenciji, organizaciji i provadjanju više 
rasla i napredovala, to smo je jasnije uvidjali, 
a konačno i ideino shvatili, a ovom spoznajom 
nam se tako reći moću kategoričkog imperativa 
nametnula nužda, da ovoi ideii fizične i duševne 
okupacije po našim narodnim neprijateljima, 
suprotstavimo ideju fizične i duševne obrane na 
svim područjima našega narodnog života u slozi, 
svezi i sporazumu sa svima onima, kojima 
prijeti ista pogibao. 

Ćim je na području t. zv. visoke politike 
velikoj osvajalačkoj ideji suprotstavljena velika 


obranbena ideja, nastala je i potreba, da se 
nrovadianju spomenute osvajalačke ideje su¬ 
protstavi i provadianie obranbene ideje. U tom 
valja tražiti zarodak misli demokratizacije či¬ 
tavoga našee javnog života, nadalje misli, koja 
se kasnije manifestirala u postanku hrv. srpske 
koalicije, misli združenja Dalmacije s Hrvatskom, 
misli živih i djelotvornih simpatija za Istru, misli 
hrv. srpskog narodnog jedinstva, misli sporazuma 
sa Madžarima i Talijanima, misli kulturnog jedin¬ 
stva i političkog približenia sa ostalim jugosla¬ 
venskim narodima najprije putem upoznavanja 
na kulturnom području, a onda carinskim gospo¬ 
darskim savezom sa tendencijom što većeg 
približenja i na političkom području i konačno 
misli živih a prema potrebi i djelotvornih sim¬ 
patija sa ostalim Slavenima monarkije i izvan 
monaikije, a s ovima u savezu i zarodak misli 
duševnog oslobadjan.a na svim linijama. 

I skupšti, a hrv. djaštva dne 25- veljače 
ove godine u prilog glagoljici jedan je sitni de¬ 
talj u spremanju terena za provadjanje spomenute 
velike obranbene ideje. Na prvi i površan po¬ 
gled nije to baš iako jasno. Medjutim ako uva¬ 
žimo, da je na ovoj skupštini došla u načelu 
do izražaja misao obračuna s Rimom, misao 
emancipacije od duševnog ropstva rimokatoličkog 
dijela hrv. naroda, kojem je težište u Rimu. a 
to znači, da je došla do izražaja misao poste¬ 
penog, ali odlučnog oslobodjanja velikog dijela 
našega naroda iz šaka jednoga moćnog našeg 
neprijatelja, koji je na osnovu duševne vlasti 
nad nama, mogao s nama čestito prodrmati, 
uvijek kad je to bilo u njegovom interesu, ili u 
interesu njegovih saveznika — onda će nam 
čitava situacija postati nešto jasnijom. Istina 
čitava se skupština prema svojem prvobitnom 
opredijeljenju imala kretati u granicama prosvjeda 
protiv maćuhinskog postupanja Rima prema ela- 
goljici. S ovom činjenicom bez sumnje je i Rim 
računao, ali se je nije bojao, nego se pače ja¬ 
mačno nadao borbom za i protiv glagoljice još 
i okoristiti. Medjutim dogodilo se nešto, česa 
nije očekivao ni Rim ni oni, u čijem je takodjer 
interesu, uz ostalo, i gloženje naših narodnih sila 
za i protiv glagoljice. Na skupštini je. ako i ne 
posve svijesno, ako i ne sa stanovišta današ¬ 
nje dominirajuće situacije i shvaćanja prilika, 
naglašena složna akcija rimske kurije i bečke 
diplomacije na ograničenje i zator glagoljice a 
s nadom u nutarnji spor i gloženje u borbi za 
i protiv glagoljice. Ova akcentuacija ne bijaše 
bez dojma na skupštinu. A kada je nato u svoj 
svojoj mizeriji došlo do izražaja i konfuzno 
„stanovište" nekolicine klerikalnih studenata, pa 
beskompromisna akcentuacija latinaškog stano¬ 
višta. koje orominje na bezuvjetno podvrgnuće 
Rimu identifikujući se sa stanovištem, koje je 
u dekretu poživom na autoritet samoga pape 
jasno izraženo, da se najme nakon što je Rim 


progovorio — ne ima u ovom pitanju očekivati 
više nikakav opoziv, nikakovo uvaženje bilo 
kakovog prosvjeda ili molbe, a to će reći, da 
bi bila uzaludna svaka akcija u tom pravcu — 
onda je razumljivo, da se je raspoloženje gotovo 
sviju učesnika na skupštini okrenulo protiv Rima. 
A nakon toga nije trebalo bogzna kakovih sred¬ 
stava, da se velika većina učesnika skupštine 
izjavi u načelu za obračun s Rimom, i da tako 
u teoriji eliminira iz zbroja neprijatelja hrv. narodu 
jednoga od vrlo moćnih, da ga učini neškod 1 
ljivim u kampanjama protiv hrv. naroda u bu¬ 
duće, a poziciju hrv. naroda da se u teoriji 
ojača a ujedno da ga se približi i u raboti du¬ 
ševnog oslobadjanja k onim silama i elementima, 
koji su nosioci i koji udioništvuju u provadjanju 
spomenute velike obranbene ideje. 

Svojom je izjavom hrv. djaštvo bez raz¬ 
like struja pokazalo u jednu ruku pravo shva¬ 
ćanje situacije i značema pitanja glagoljice u 
kompleksu pitanja, koja sačinjavaju hrv. problem, 
a u drugu ruku i pravo shvaćanje svoga mjesta 
u našem javnom životu, ne presižući u područje 
odlučujućeg djelovanja, na kojem djaštvo kao 
djaštvo nije i ne može biti uračunljivi faktor. 

Rezolucija, koja je na skupštini prihvaćena 
glasi doslovno ovako: 

„Hrv. djaštvo sakupljeno na skupštini, ob- 
državanoj dne 25. veljače g. 1907. u vestibulu 
hrv. sveučilišta u Zagrebu nakon temeljitog vi¬ 
jećanja o novom dekretu sv. zbora za obrede 
o porabi glagoljice, izdanom u Rimu dne 18- 
prosinca g. 1906 

zaključuje: 

Novi dekret sv. zbora za obrede o porabi 
glagoljice u Hrvatskoj 

time, što sasvim neosnovano konstatuje, 
da se ovaj jezik t. j. glagoljica „i sad na mnogo 
mjesta proti propisu rabi pri vršenju svete 
službe, a to zadaje ne samo veliko i začu- 
d j e n j e i vrijedjanje javnoj pobožnosti, nego 
na golemu štetu kršćanske ljubavi 
i mira zavadja vjernike Kristove dapače 
na domaćem ognjištu”; 

nadalje time, što u §. 1. istoga dekreta 
protiv historičkog prava hrv. naroda na glago¬ 
ljicu, steže porabu potonje na tek neke 
crkve ; 

konačno time, što u §§. 8. i 9. rečenoga 
dekreta odredjuje, da svećenici, doznačeni crkvi 
latinskoga govora, mogu u crkvi, koja ima po¬ 
vlasticu glagoljice, govoriti privatnu misu i latin¬ 
skim jezikom, dok nasuprot nije dozvoljeno, da 
svećenici, doznačeni crkvama sa povlasticom 
glagoljice, u crkvi sa latinskim obrednim jezi¬ 
kom, govore makar i privatnu misu — glagolj¬ 
skim jezikom: 

dira u vjerske i narodne osjećaje 
hrvatskoga naroda; 

ograničuje jedno ne samo vjersko, nego 
i narodno njegovo pravo; 

izriče jasnu namisao postepeno konačno 
posvema lišiti hrv. narod ovoga njegovog 
zajamčenog vjerskog i narodnog prava. 

Hrv. djaštvo konstatujući činjenicu, da je 
ovaj dekret izdan na nalog i uz odobrenje 
samoga pape, primorano je i to konstatovati, da 
je isti dekret izdan bez dovolinog predhodnog 
sporazuma sa predstavnicima rk. crkve u Hr¬ 
vatskoj u jednu, što dokazuje i akcija biskupa 
u Dalmaciji, a bez svakoga pitanja samoga na¬ 
roda u drugu ruku. 

U tom hrv. djaštvo vidi dosljednu tenden¬ 
ciju provadjanja i centralističke i internaciona¬ 
lističke težnje Rima u duhu tradicionalnog i po 
naš narodni karakter pogubnog načela: Roma 
locuta, causa finita — jamačno još osim toga 
uplivisanu po bečkoj hrv. narodu neprijateljskoj 
diplomaciji — a bez svakoga obzira na prilike, 
pravo, osjećaje i ponos hrv. naroda. 

Hrv. djaštvo sjećaiući se sviju žrtava i 
stradanja hrv. naroda za Rim, crkvu i vjeru i 
sjećajući se istodobno sviju nepravda nanesenih 
mu po Rimu, tako navlastito u najnovije doba, 
da ne spominje tolike krvave činjenice iz proš¬ 
losti, u pitaniu sv. jeronimske afere, pa prigodom 
beatifikacije Marka Krizina Liburnjanina, mjesto 
Hrvata, te sada u pitanju glagoljice — prinuždeno 
ie konstatovati kao pozitivnu činjenicu, da je 
Rim neprijatelj hrv. naroda, do¬ 
sljedno da od Rima neima hrv. na¬ 
rod više ništa očekivati. 

Stoga hrv. diaštvo drži, da braneći pravo, 
karakter, osjećaje, ponos, kulturu i interes hrv. 
naroda protiv centralističke i internacionalističke 
težnje Rima u vjerskom, a to će reći u dušev¬ 
nom pogledu u opće, nije samo dužno prosvje- 
d o v a t i protiv toga, a pogotovo ne smatra 
uputnim, da se i opet, kako prošlost svjedoči 
— bezuspješno obrati molbom na Rim, ne bi li 
ovu najnoviju svoju nepravdu hrv. narodu opoz¬ 
vao i ispravio, 

nego se obračunavši u načelu od svoje 
strane jednom za svagda s Rimom, obraća na 
čitav hrv. narod, a napose na njegovu inteligen¬ 
ciju, da svim raspoloživim silama i sredstvima 
uznastoji oko toga, kako bi u dogledno 
doba u hrv. narodu dozrela odluka za 
posvemašnje otci je pijenje od Rima. 

Hrv. djaštvo zaključuje, da će i samo u 
tom pravcu u narodu intenzivno poraditi i to 
već sada, a osobito kasnije, kao njegova inteli¬ 
gencija. 

Ujedno hrv. diaštvo, držeći da je postoieći 
interkonfesionalni zakon nedostatna i usko¬ 
grudna baza za ovako široku akciju, 
naglašuje potrebu novoga zakona o 
slobodi vjeroispovijesti i neispo- 
vijesti, te se obvezuje, da će čim 


mu to bude dopustio društveni po¬ 
ložaj na svim područjima našega 
javnoga života istupiti za uveden je 
ovakova zakona, smatrajući isti 
jednim od odlučnih uvjeta kulturnog 
napretka čitavoga hrv. naroda.” 

Smatramo uputnim, da se hrv. diaštvo i 
na ostalim stranim sveučilištima iziavi solidarnim 
sa zaključkom hrv. diaštva u Zagrebu, a što 
ie ioš važnije, da i u životu na svakom koraku 
postupa u pravcu i duhu ovoga zaključka. 

o 

Gajenje glazbe na sveučilištu*). 

Mislim, da bi izlišno bilo, da podjerno 
istraživati, keju ulogu igra glazba u našem dru¬ 
štvenom životu. Na prvi mah jasno to pokazuju 
oni mnogobrojni koncerti i zabave, što se daju 
u Zagrebu i provinciji. Čim malo pobliže pro¬ 
motrimo naše glazbene prilike, vidjet ćemo, da 
se glazba u nas sastoji od običnih zborova, tam¬ 
buraških glazbotvorina i orhestralnih karišika iz 
opera i opereta, plesnih komada i njemačkih 
coupleta. Onoga, što se umjetnošću naziva, 
u nas nema. Pravih umjetničkih koncerata u nas 
je veoma malo i ti su većinom u Zagrebu. Opere 
nemamo. A i ono nešto pojedinaca, što se bavi 
umjetničkom glazbom, bilo glasovirskom ili ko¬ 
mornom, iščevaza pred brojem glasovirača, koji 
igraju samo „radi zabave” valčike i bečke ope¬ 
rete. Jednom riječju naše glazbene prilike su sa 
umjetničke strane upravo jadne. Nu zato posje¬ 
dujemo prevelik broj pjevačkih i tamburaških 
društava, koja se bave samo lakom glazbenom 
robom. Danas već imadu i seljaci takova dru¬ 
štva. bpomenuta pretrpanost ovakovim glazbenim 
društvima, očito je za nas veoma nezdrav pojav. 
Jer sva ta društva nijesu no korov pravomu na¬ 
pretku naše kulture. Pitanje je sada, kako treba 
da shvatimo glazbene poiave naših kolega sve¬ 
učilištaraca, a napose djačka pjevačka i tambu¬ 
raška društva. Da li je njihova djelatnost kulturno 
tako ništetna, da im ne možemo pravom priznati 
hvalu, koju obično dobivaju u širim krugovima., 
te da ih takodjer nazovemo korovom. Ili su 
glazbena društva sveučilištaraca tako temeljito 
osnovana i na umjetničkom i na prosvjetno na¬ 
prednom temelju, da ćemo im priznati vrijednost, 
koia im se obično daje. 

Pokušat ću, da u kratko osvijetlim ovo za-, 
nimivo pitanje. 

Imademo na našem sveučilištu tri javna 
glazbena društva i više sukromnih. Od ta tri ■ 
javna društva jedno je specijalno narodno, drugo 
strogo stranačko političko, tako da ostaje samo 
jedno univerzalnije, nestranačko. Sam broj nije 

*) Uredništvo se ne identiiikuje sa svim nazorima 
ovoga članka. 

prevelik, ali ta društva dižu toliku buku, poja¬ 
vljuju se širom domovine i svakom zgodom, da 
se mora pričinjati, da je naša sveučilišna mladež 
jedan od vodja našega glazbenoga pokreta. 

Umjetničko bivstvo glazbe, kao i svaka 
druga pojava umjetnosti, treba da zanima inteli¬ 
gentnog čovjeka. Pa kako ne bi jednoga djaka! 

To vrijedi i specijalno za glazbu. Našao bi se 
mnogi sveučilištarac, koji bi uz svoju intelektu¬ 
alnu umjetničku sposobnost imao i potrebnu teh¬ 
ničku vještinu, da sam izvodi glazbotvorine. 
Ovdje bi bila klica nojprirodnijem osnutku glaz¬ 
benoga kluba, koji se ne bi imao shvaćati samo 
isključivo sa glazbenoga gledišta, već i sa op- 
ćeno umjetničkoga. Tom takovom klubu bila bi 
glazba samo odjelak života ljudskoga. Svrha 
tomu klubu može biti opet samo umjetnost. 
Sastajanje i rad bilo u koju drugu svrhu, ili radi 
kolegijalnosti i društvenosti medju članovima, ili 
osnovati društvo radi političke ili osobne strana¬ 
čke svrhe, ili poradi reprezentacije, paradiranja 
ili koje druge forme konvencionalizma, sve to 
bi zadalo smrt svakom uspjehu. Gdje umjetnička 
svrha nije prvotna, tamo se i ne bi sva energija 
utrošila na glazbu, već samo neki dio. A tim 
jednim dijelom ne bi se postigla ni umjetnička 
savršenost, a ne bi se ni članovi mogli razviti. 

U umjetnosti, ako igdje, vrijedi načelo: „Sve ili 
ništa'. Time je odredjeno i djelovanje takova 
kluba. Gajiti bi se smjela samo glazba umjetničke 
vrijednosti i to od svih naroda i svake vrsti. 
Dašto u prvom redu narodna glazba, a ne bi 
smio klub ni tambure zapustiti. Trebalo bi pri- 
redjivati predavanja, a za glazbenu izvedbu mali 
zbor, po mogućnosti mješoviti, samopjeve, dvo- 
pjeve, četverogudje, glasovirski trio, glasovir, 

(a kako rekoh) i tamburaški zbor. Orhestar po 
mom mnijenju ne bi bio za taj klub, jer mali 
orhestar je nedostatan za orhestralnu literaturu, 
a veliki bi bio već nemoguć poradi toga, što se 
ne bi našao dovoljan broj tehničko vještih čla¬ 
nova, a to opet zahtijeva veliki orhestar. U cije¬ 
lom klubu imao bi vladati pravi umjetnički život. 

Da klub priredi izvedbu vrijednih glazbotvorina 
ili koje predavanje, te na njih pozove i ostale 
sveuČilištarce ili i širu javnost, to bi imalo sva¬ 
kako uzgojnu vrijednost. No svrha klubu ne bi 
smjela biti koncerti. 

Neka mi se oprosti, što se zadržah kod 
teoretskog pojma glazbenoga društva. Htio sam 
samo ocrtati, kakovo bi imalo da bude glazbeno 
društvo sveučilišnih gradjana- 

Prvo, što želim sada istaći jest, da nijedno 
od naših društava nema te umjetničke svrhe. 
Privatna t sukromna glazbena društva niču obično 
u užem krugu prijatelja i sumišljenika, koji se 
sastaju u stalne dane u gostionici. Uz čašu vina 
ili piva pjevaju se i bećarske pjesme. Medju 
pjevačima nadje se nekolicina s dobrim organom 
i nekom tehničkom vještinom. Tako se stvori 

odmah pjevački klub, koji do zgode pjeva i 
koju nebećarsku pjesmu. Pjevanje uspijeva, po¬ 
staje sve samostalnijom svrhom i napokon klub 
izadje iz privatnog kruga, raširi svoj djelokrug, 
uvede svoj tamburaški zbor te izvodi „k o n- 
certne komade'. Sada je glazba glavna 
svrha, a onda se iza pokusa i proba ide u go¬ 
stionicu, da se okrijepi kojom čašom ili „kriglom'. 
Sve to vrijeme prima klub sveudilj nove članove. 
Pa kada jednom broj članova znatno poraste, a 
i društvo dodje do nekoga glasa u javnosti, 
onda se predlože vladi pravila i tako nastane 
javno društvo, koje sada još više prima nove 
članove, da se može podičiti velikim brojem 
članova. Osvježivanje iza pokusa otpada iz 
„službenoga programa', ali se kao običaj po¬ 
stojano vrši. Druga javna društva imadu opet 
drugu svrhu, n. pr. reprezentivnu. Tako je na¬ 
stalo današnje društvo „Krešimir' radi toga, što 
kolege Starčevičanci ili njihov odbor ili tko od 
njihove stranke izvan sveučilištnog kluba želi 
cijelom svijetu pokazati, da i starčevićanska 
mladež znade hrvatski pjevati i tamburati. 

Osnutak pjevačkoga kluba uopće, a osobito 
javnoga, imade i svojih materijalnih dobiti; na 
njih se u prvom redu prenosi mnijenje, da treba 
sveučilišne gradjane. S toga imadu ta društva 
slobodan ulaz na različne koncerte i zabave. 
Zovu ih, da sudjeluju kod ove ili one zabave, 
doduše ne za novac, ali opet za neke protu¬ 
usluge. Ako ništa drugo, članovi dobiju koji 
,fas 1“. Dolazi k tomu jeftino pntovanje po 
provinciji. Članovi dakle uživaju mnogo dobra, 
koja ne bi uživali, da nijesu u društvu. 

Spomenuo sam, da su mnoga društva na¬ 
stala iz kruga „vesele' braće. Uzdrži se to i 
kasnije, te se i ondje naglašuje neki vrhovni 
klubski, društveni princip. Ta društvenost ide 
često predaleko. Nekima ljudima se hoće radje 
u ludo razgovarati o posvema ništetnim stvarima, 
kartati se, nego li povećati svoje intelektualuo 
znanje. Nije to sve! U takom društvu uvijek se 
nadje nekolicina, koji su odani seksualnim i al¬ 
koholnim izgredima. Ta nekolicina inficira ostale 
i tako postane vucarenje po krčmama, kavanama 
i noćnim zabavištima stalnim djelokrugom dru¬ 
štva. Novo nadošli članovi treba da se pokore 
disciplini, pa i kolegijalnosti. Na daljnem stepenu 
razvoja takoga društva vidimo uz neku veću ili 
manju glazbenu vještinu moralno i tjelesno 
propadanje članova. To je najtamnija strana 
naših društava, ali na žalost ne samo glazbenih 
društava. 

Društvena disciplina je prekruta i prestroga. 
Ponajprije traži se od pojedinca odviše. Radi 
prevelikoga broja članova i poradi preopširnih 
svrha pokusa, treba neprekidnih vježbanja. Kod 
toga se ne uzima u obzir, da pojedincu n e 
može biti jedinom svrhom klubski život, već 
da on imadć i prećih potreba, kojima mora za- 


dovoljiti. „Morabiti;tko nijezadovo- 
voljan, otvorena sumu v rat a“, glasi 
odgovor. Taj nesavremeni birokratski sistem i 
disciplinu mnogi osjetljiviji ne može podnijeti. 

A sada da ogledamo izvanju stranu lakih 
društava. Njihov rad prama vani, prema javnosti. 

U prvom redu nas zanima svakako umjet¬ 
nička strana, jer je ona prirodnom svrhom glaz¬ 
benom društvu, ako već nije faktičnom. Ne da 
se tajiti, da su neka sveučilišna glazbena dru¬ 
štva postigla upravo odlično mjesto medju jav¬ 
nim glazbenim društvima. Uslijed već spomenute 
stroge discipline te mnogoga truda postigla su 
ta društva lijepo i umjetničko predavanje. Na¬ 
ličje te sjajne slike malo je drukčije. Treba 
naime pomisliti na to, koliko li je pokusa pro¬ 
gutala i najmanja izvrsno izvedena pjesmica. 
Tko je bio kada u takovom društvu, znade 
koliko truda stoji jedna pjesma. 

Govorio sam prije o prirodnom djelovanju 
umjetničko-glazbenoga društva. Vidimo da u 
zbiljskom životu vladaju baš protivne prilike. 
Ako već imade društvo neku glazbenu svrhu, 
to nije niti razvoj umjetničke individualnosti čla¬ 
nova, niti umjetničko uzgojna svrha širih krugova. 
To je jednostavno pogodovanje modi i zadovo¬ 
ljavanje filistarskom ukusu. Uči se samo za 
koncerat, da se ondje postigne neki efekt. Li¬ 
teratura tih društava je ograničen broj zborova, 
često vrlo sumnjive vrijednosti, kod tamburaških 
glazbotvorina je umjetnička kompozicija 
prava rijetkost. Većinom je to časovita, modna 
literatura. Mnogo bolje nijesu ni prilike u našim 
glazbenim sveučilišnim društvima. Prevelika 
ograničenost! Oni ne znaju shvaćati i cijeniti 
nehrvatske umjetnine, (osim njemačkih coupleta 
i valcera), a niti starije naše glazbe. 

Polje djelovanja tih društava je široko, jer 
sudjeluju i u Zagrebu i u provinciji kod kon¬ 
certa. Kada je zbilja potrebno, dade se to oprav¬ 
dati. Ali ono šetanje po provinciji! Od koje je 
koristi takovo gostovanje ? Članovi badava pu¬ 
tuju, a uz to se „provesele* provincijalne gospo- 
djice malo se naplešu, a provincijalno mjestance 
ima novu „dogodovštinu”. Opet je kod Svih 
ovih izleta neracionalno trošenja sila. 

Reći će se, da ta društva dižu narodnu 
svijest. Ne cijenim onoga, komu istom pjesma i 
alkohol tu svijest probudi. Šire li društva umjet¬ 
ničko shvaćanje ? Možda u provinciji, medju 
nama kolegama ne. A za onu malu dobit pre¬ 
više je uloženo- Sam sistem je, kako spomenuh, 
takav, da ne može ploda donijeti. 

Moralne koristi prosvjeti ne donose ta naša 
društva. Za to donose materijalne, sudjelujući 
u koncertima za dobrotvornu svrhu ili dajući od 
svoje dobiti jedan dio u tu svrhu. Lijepo je to 
i plemenito! Ali zar se ne bi dala polučiti ista 
svrha bez svih onih, prije opisanih, pojava po- 
troška vremena, krute discipline i izgreda ? 

Prije nego li završim, spomenut ću još 
jednu ideju, koja je propala ni ne došavši do 
realizovanja. Radilo se prošle godine o tom, da 
se osnuje akademski orhestar. Odziv je bio 
veoma slab, a možda još i poradi česa drugoga, 
namisao je propala. To ie zanimljivo. Valja po¬ 
misliti, da tehničke vještine za sva glazbala ja¬ 
mačno nije bilo. Trebalo bi početi učenjem. 
Imali bi i mali i neuvježbani orhestar, izvodila bi 
se lošija literatura: valsi, transkripcije pjesama, 
i slična roba. Pa i bolje je, da je namisao 
propala. 

Time sam osvijetlio naša glazbena društva. 
A treba da nadodam i to, da je osim tih pjeva¬ 
čkih i tamburaških društava, glazbeni život me¬ 
dju sveučilištarcima gotovo nikakov. Tko po¬ 
sjeduje i intelektualnu tehničku spremu, redovito 
je izoliran od ostalih, najviše da se sastaje s 
dvojicom, trojicom prijatelja. Ali kakova dru¬ 
štvenog pokreta nema. Uzevši to u obzir, možemo 
ocijenjujući naša glazbena društva, ocijeniti 
ujedno i sav naš glazbeni život na sveučilištu. 

Pitanje o kulturnoj vrijednosti naših glaz¬ 
benih društava nije teško riješiti. Štetne poiave 
presežu na daleko zdrave u tim društvenim 
organizacijama. Mjesto umjetničke svrhe ili puka 
društvenost ili stafaža ; umjesto razvoja umjetni¬ 
čkog djelovanja teškom mukom skrpani kon¬ 
certi, šetanje po provinciji, noćno skitanje. A 
krunu svemu tomu postavlja sud, onaj sjajni sud, 
što ga javnost imade o tim društvima. A i 
sveučilištarci sude jednako. 

To klajanje konvencionalizmu pokazuje 
nam, da ni u sveučilišnom društvu nije sve 
zdravo, da i ovdje treba napretka, da treba išču¬ 
pati korov. A prije svega treba imati smjelosti 
to konstatovati. 

VI. Eisental. 


Bugarski djak. 

Poznato je, da djaštvo ne sačinjava po¬ 
sebni društveni sloj. Ono je dio veće društvene 
jedinice inteligencije. Isto tako i sama inte¬ 
ligencija niie nešto homogeno i odlučeno. Ona 
je šaren konglomerat sastojeći od cijelog niza 
inteligentnih sbjeva. Prema tome kakovi je po¬ 
stanak tih slojeva, kakova je njihova uloga u 
složenom mekanizmu gospodarskog života neke 
države, — ovi posebni slojevi inteligencije imadu 
osebito svoiu fižiognomiju, osebitu psihičnost, 
a odatle i posebne svoje težnje, sve prema raz¬ 
ličitim druš. razredima Materijalni inte¬ 
resi svakog inteligentnog sloja 
opredjeljuju i njegovo društven o- 
političko stanovište. 

Tako su primjerice pučki učitelji — nema 
sumnje — dio inteligencije. No taj inteligentni 


sloj živi u istom mizernom položaju kao i mo¬ 
derni radnik. Država iznajmljuje i 
izrabljuje narodne učitelje. Nema 
nikakovih izgleda, da bi se socijalno stanie, pu¬ 
čkog učitelja u dogledno vrijeme poboljšalo. 
Zato dakle u svim gotovo naprednim državama, 
gdje specifični uslovi nijesu smetali — smatra 
se taj sloj sastavnim dijelom organizma radničke 
klase, i uvijek upravlja svoju borbu u kontaktu 
sa borbom organiziranog radništva — a to je 
borba za nove druš. odnošaje. 

Isto su tako kler i vojništvo sloj općenite 
inteligentne mase. No oni nisu kao narodni uči¬ 
telji. Oni su agenti savremene države — do¬ 
bro plaćeni i nagradiivani, da mogu 
vršiti svoju misiju: da čuvaju interese cjeline 
savremenih kapitalističkih društvenih odnošaja. 
Dok ie dakle s jedne strane postojeća organi¬ 
zacija društvene proizvodnje, koja se temelji na 
principu privatnog vlasništva, neiscrpivo vrelo 
bijede i rada za pučke učitelje, ona ie s druge 
strane izvor neiscrpivih koristi i uživanja za 
vojništvo i kler. 1 u ime tih svoiih materi¬ 
jalnih interesa ova dva sloja inteligencije usko 
spajaju svoj rad i svoiu borbu sa borbom sa- 
vremenog kapitalizma: borbu za očuvanje 
postojećih društvenih odnošaja. 

Zaustavimo se sada i na djaštvu! I ono 
ie jedan sloj opće inteligentne mase. No ie li 
tai inteligentni sloj isto takav, kakav je kler, 
voiništvo, učiteljstvo itd. ? Ne. i to zato ne, jer 
djaštvo nije dru J tvena profesija, sa odredjenim 
svoiim ciljevima i zadaćama, kako je to kod 
navedenih slojeva inteligencije. Djaštvo je samo 
omladina, koja uči, koja se sprema, kako će 
oba\ljati neke društ. funkcije; omladina, koja se 
sprema za svoiu buduću ulogu. Kad je tako, ne 
može se govoriti o društvenim idealima diaštva 
u opće. Takovih ideala diaštvo ne ima. Može 
se govoriti samo o društvenim idealima budućih 
odvietnika, učitelja, ljekarnika, liječnika itd. Osim 
toga — a to je najvažnije — može se govoriti 
o društvenim idealima djaka — sinova kapitali¬ 
stičke buržoazije i birokracije, veleposjednika i 
trgovaca, i naiposlije o društv. idealima sinova 
propalih i propadajućih malih posjednika i obrt¬ 
nika. Sve bajanje o idealima diaštva u opće 
puke su priče. U tom smislu djaštvo je isto 
takav konglomerat, kakav je inteligencija u opće, 
no samo u manjoj mieri. 

Moja je nakana, da prije nego li karakteri¬ 
ziram bugarskog diaka. objasnim, o kakvom 
bugarskom dlaku mislim govoriti: da li o onom, 
koji živi za vino i žene ili .pak o onom 
koi' ulaže svu svoiu snagu u viši ideal, i koji 
u bitnosti sačinjava većinu bugarskog djaštva. 
Zajedno s tim nastojati ću razjasniti, pod upli¬ 
vom kakovih društvenih i objektivnih uzroka 
najbolji članovi bugarskog djaštva jesu pretežno 
socijalnidemokrate. A da mi to podje za rukom, 

moram razložiti iz kojih se društvenih 
s 1 o j e v a re k r u t i r a v e ćin a bugarskog 
djaštva i kakove ga historičke tradicije uz¬ 
gajaju. 

Do časa svoga oslobodjenja ispod turskoga 
jarma, nalazi se bugarska država u primitivnim 
gospodarskim odnošajima. Isto tako u prva dva 
decenija svog slobodnog političkog života, imala 
ie ona istu sliku: široka masa malih posjednika 
i seljaka odozdo, a odozgo doduše neuzakonjeni, 
ali sustavno provadjani monarhizam. Iz sredine 
ove maloposiedničke i seoske mase izašle su 
prve generacije bugarske inteligencije. Isti ti 
maloposjednički i seoski sloj počeo je punit 
mlado bugarsko sveučilište. 

No jer je život bio još nediferenciran i jer 
gospodarski razvoj države još nije stvorio one 
društvene razrede, koji su morali biti prirodni 
nosioci bugarskog socijalnog razvoja — inteli¬ 
genciji su nužno nametnuti veliki zadaci. I inte¬ 
ligencija je započela vršiti ono, što su u napre¬ 
dnim državama društvene klase vršile i vrše. 
Na taj je način sam poviesni razvoj države je¬ 
dnostavno prisilio bugarsku inteligenciju, da živo 
sudjeluje u političkom životu države. Sve to 
u jasnom svijetlu prikazuje činjenicu, zašto je 
bugarska inteligencija uopće, a djačka napose 
jedan od najaktivnijih elemenata u bugarskom 
političkom životu. Ali što ie odvelo većinu bu¬ 
garske aktivne inteligencije u skrainje i najlibe¬ 
ralnije polititičke pozicije? Tu nam valja tražiti 
objektivne preduvjete onoga bojovnoga i revo¬ 
lucionarnog raspoloženja, koje vlada u najbud- 
nijim dijelovima bugarske inteligencije, a osobito 
bugarskog djaštva. 

Kao temeljni uzrok tomu valja smatrati onu 
društvenu sredinu, iz koje se je regrutirala a i 
regrutuie inteligencija i djaštvo. Djaci su u 
velikoj većini sinovi siromašnih radničkih, selja¬ 
čkih i obrtničkih roditelja. Svi ti siromašni slo¬ 
jevi sve više i brže slabe pod pritiskom neza¬ 
sitne bugarske buržoasije, koja se počela radjati. 
I oni su postali nezadovoljni. Njihovo se neza¬ 
dovoljstvo uvećalo tim više, što su osobne i 
koterijne vladavine prakticirale svoju razbojničku 
hunsku politiku. Poznati seoski nemiri i krvavi 
sukobi u Duranjkulaku i Šabli za vrijeme Rado- 
slavljeve uprave najljepši su dokazi ovog neza¬ 
dovoljstva. Na takav eto način revolucionirali su 
„oci" svoju „djecu". Na isti su opet način- 
dieca i mogla preteći svoje oce. Tako je ci¬ 
jela inteligencija, pa i djak, uvidila tendencu, koja 
ekonomski uništava njihove roditelje, i kao po¬ 
sljedica toga dogodilo se, da je većina niih pri¬ 
grlila filozofsku teoriju, koia sdružuje sve pro- 
letarce i beskućnike — teoriju znanstvenoga 
marksizma. Najbolji od njih postali 
su socijalnidemokrate. 

U tom su pogledu njima pogodovale u 
glavnom dvije činjenice: 1. veliki upliv, kojeg 


je na njima imala ruska revolucionarna i nihili¬ 
stička inteligencija 60-tih i 90-tih godina prošlog 
stoljeća; i 2. bogata socialistička literatura, koja 
dominira već preko 15 godina u bugarskoj knji¬ 
ževnosti. Proletarizirani društveni sloj, iz kojeg 
je izašla mlada bugarska inteligencija, stvorio je u 
djaštvu nezadovoljstvo sa starim i težnju v za 
novim. Bjelinski, Turgenjev, Dobroljubov, Čer- 
r.iševski, Stepnjak, od starijih, a Gorki, Andre- 
jev, Plehanov i drugi od mladjih, pomladili su 
jačinom svojih misli djaštvo i otvorili mu nove, 
svjetle vidike. A bogata bugarska marksistička 
literatura djelovala je dubljim načinom stvarajući 
od njih socijalnedemokrate. 

No život se brzo razvijao, a s njim i ka¬ 
pitalizam. 

Bezbojna široka malogradjanska i seoska 
masa, koja je do sada bila temelj društvena 
života u Bugarskoj, započela se brzo dijeliti na 
dvije osobite društvene klase sa protivnim inte¬ 
resima, na buržoaziju i proletarijat. U svezi s tim 
sama se inteligencija počela brzo dijeliti na dva 
isto tako suprotna sloja, koji su se grupirali oko 
novostvorenih društvenih razreda. Djaštvo se 
isto tako počelo dijeliti na dva tabora: na djaš¬ 
tvo u fraku i na djaštvo u siromašnom haljetku: 
nastale su dvije struje različitih društvenih ide¬ 
ala i težnja. Za sada siromašni djaci još domi¬ 
niraju lijepo odjevenoj gospodskoj djeci. 

Već god. 1894. dizalo se socijalistički na¬ 
strojeno bugarsko djaštvo protiv tiranskog re¬ 
žima Stambulovljevog. Isto tako g. 1901., podiglo 
se bugarsko djaštvo protiv uspostavljanja spo¬ 
menika velikom ruskom apsolutisti Aleksandru 
II., god. 1905., kad su se zbile one poznate 
djačke opstrukcije protiv novo uvedenog dis¬ 
ciplinarnog reda, najviše su sudjelovali djaci — 
socijaliste. 

Ove godine, kod demonstracija protiv 
kneza Ferdinanda i vlade, bili su socijalistički 
djaci kolovodje toga pokreta. Socijaldemokratska 
struja donimira u bugarskom djaštvu. Ona je 
mlada — ona postoji istom tri decenija, od kako 
je počeo slobodni politički život. No to je bio 
život intenzivan, grozničav, pun trzavica i briga. 
Poticaji samog života bili su daleko jači za 
bugarskog djaka od primamljivih slika glupog 
birokratizma i bezkorisne tromosti. 

Bugarski je djak obično fizički slab radi 
velike nestašice životnih sredstava. On je da¬ 
pače utjelovljenje materijalne mizerije. U njegovoj 
je sobi obično studeno, a često nema ni svijetla. 
On legne i sve misli o radničkom klubu, gdje 
je prije nekoliko časaka držao političko ili znan¬ 
stveno predavanje. Misli uzdiše i šapće tiho: 
By^eTo! By^,eTo! i muči se. da zaboravi, da 
sutra ne će ni kruha imati. 

Bugarski djak ne poznaje ni iz daleka onih 
bolesnih običaja, koji postoje kod djaka zapadne 


Evrope- On ne poznaje duela, ne pozna pijan¬ 
čevanja, a ne pozna ni seksualnih bolesti. 

Ruski djak tipa Serieževog, kako ga je 
ocrtao Veresajev, u svoioj krvavoj haijini i još 
krvavijoj čežnji za kruhom i slobodom, sa svo¬ 
jom smjelošću i požrtvcvnošću i čistoćom — 
eto tai tip ruskog djaka najviše privlači bugar¬ 
skog Studenta. No u Bugarskoj nema ruskih 
apsolutističkih prilika, pak nema usljed toga ni 
takovog poprišta za rad. Zato umjesto na bari¬ 
kadama i kaznionama ostavlja on svoje zdravlje i 
prsa posred radništa, radeći najživlje u svim 
prosvjetnim društvima, u radničkim strukama, 
stranačkim organizacijama, u štrajkovima, u 
štampi itd. itd. Njegov je glavni cilj, da uporedo 
sa svojim vlastitim usavršivanjem žrtvuje svu 
svoju snagu probudjivanju najširih radničkih i 
narodnih slojeva. A može li si postaviti ljepši i 
veći ideal ikoji djak, koji će danas sutra biti 

učiteli, sudac, liječnik itd.? 

* 

Sveto pismo priča, da je ljudstvo namislilo 
graditi babilonsku kulu- No nju nisu mogli saz- 
dati, ier su niknule mnoge narodnosti i jezici. 
Danas je izmučenom čovječanstvu otkrivena 
nova perspektiva: kula spasa moći će se na¬ 
novo sa uspjehom podići, no zato su potrebni 
zidari svih naroda i svih jezika. Bugarski djak 
već nosi svoj kamen za to djelo spasa. 

Hr. Stojanoff. 

DemonsTReeise RusinsKiB d3hkh u 
L flVOVU. 

U Galiciji ima oko 3 350.000 Poliaka, a 
oko 3,000.000 Rusina. U istočnom su dijelu u 
većini Rusini, a u zapadnom Poljaci. Dva sve¬ 
učilišta (u Krakovu i Lavovu) bila su do 1902. 
čisto poliska. Te godine ie 700 rusinskih djaka 
svojim istupom prisililo Poljake, da su neke 
katedne na lavovskom sveučilištu prepustili 
rusinskim profesorima i dali Rusinima ioš neka 
prava. Medjutim vladaiuće poljske stranke i ova 
prava nastoje da krnjp, gdie mogu, premda bi 
Rusini po svom broju imali pravo na čisto 
rusinsko sveučilište, za koje se već dugo bore, 
a priznaje im ga i demokratsko poljsko novin¬ 
stvo. Ako k tomu uvažamo, da Poljaci već 
desetke godina svim mogućim sredstvima guše 
slobodu Rusina, tako te je njihov položaj dosta 
sličan položaju Poljaka u Njemačkoj, razumjet 
ćemo žestinu, kojom su zadnje demonstracije 
izvedene. 

Povod tim demonstraci'ama dao ie sve¬ 
učilišni tajnik, koji nije htio primiti nacionala 
ispunjenih rusinskim jezikom. Djaci su u^s 1 - om 
bijesu izlupali tajnika, provalilivu aulu, gdje su 
pobacali sve slike bivših rektora i polupali do 

čega su došli. To je dakako izazvalo stroge 
mjere sa strane vlade, pa je 85 djaka zatvoreno 
u istražni zatvor. Medjutim su djaci pokazali 
osobitu solidarnost, pa su na neobičan način 
prisilili sud, da ih pusti na slobodu. Oni su za¬ 
ključili, da ne će ni jedan jesti, dok ih ne puste 
iz zatvora. Dakako da se je sud bojao preuzeti 
na sebe odgovornost za eventualne poslje¬ 
dice, pa je kušao na kojekake načine, da 
skrši njihov otpor. Ali njihova 'solidarnost 
je nadvladala, te su 24. veljače pušteni svi 
na slobodu. Da uzmognemo procjeniti ovu 
upravo herojsku borbu naših rusinskih kolega, 
valja istaći, da ih je mnogo u zatvoru oholilo, 
a nekolicina su putom iz zatvora pali u nesvi¬ 
jest, a i sada mora se većina pod liječničkim 
nadzorom priučavati na hranu. 

Pravo značenje tih demonstracija izrazio je 
jedan od zatvorenih djaka, kad je iz balkona 
hotela progovorio velikom mnoštvu, što ih ie 
dopratilo iz zatvora. Medju ostalim kazao je, da 
ih se ne smije smatrati mučenicima, oni da su 
učinili samo svoju dužnost i da će doskora 
prikazati narodu rusinskom svoja. stradanja i 
tražbine. Oni su naime već 1902. god. na svom 
djačkom kongresu zaključili, da će se svim 


zakonitim sredstvima boriti za ravnopravnost 
rusinskog jezika na univerzi, a borbu za samo¬ 
stalnu rusinsku univerzu da će voditi zajedno 
sa širokim masama naroda, pa su pozvali kolege, 
da sve svoje sile posvete organizaciji Rusina 
protiv sile i vlasti poljskog plemstva bez obzira 
na posljedice za univerzitetske studije i karijeru. 
Pa će valjda i ovu zgodu upotrijebiti, da učvr¬ 
ste i rašire svoje ideje medju narodom. 

1 ako će nam se pričiniti možda način 
demonstracija preoštar, možemo ga razumjeti, a 
svakako moramo s najvećim poštovanjem gle¬ 
dati na solidarnost i ustrajnost zatvorenih djaka. 
Borba nam je ova simpatična ne samo stoga, 
što je s toliko požrtvovnosti i upravo herojstva 
provedena, nego poglavito stoga, što je to borba 
za pravo, borba za narodnu slobodu. 

Na koncu ne možemo, nego da izrazimo 
želju, da rusinski djaci, a i cijeli rusinski narod, 
što prije svoj cilj postigne i da nestane toga 
žalosnog trvenja izmedju dva slavenska naroda. 
Praskozorje toga novog dana kao da nam 
navješta požrtvovnost rusinskih djaka i demo¬ 
kratizacija poljskog društva. 

—n. 


P A B l 

mi I I1AŠA 3AVn0ST. 

Kad smo izašli s našim glasilom bili smo 
uvjereni, da će se na nj osvrnuti barem onaj dio 
našeg novinstva, koje zastupa naše stranke i prema 
tomu „službenu'" našu javnost. Držali smo naime, 
da svatko tko hoće, da ga se nazivlje savremenim 
mora i zauzeti neko stanovište i stalno pratiti sve 
pojave svoga vremena, a specijalno pojav u svom 
narodu. U kratko očekivali smo kritiku sa strane 
naše javnosti i njezinih organa — naših novina. 

Isto tako pravom smo se nadali, da će koji 
od kolega starčevićanaca osvrnuti se i kriti- 
zovati naš u prvom redu djaćki pokret. 

Razumije se, da bi sve te ocjene bile pi¬ 
sane sa raznih stajališta a prema tome po nas više 
ili manje povoljne odnosno nepovoljne. 

Medjutim što vidjesmo? Osim „Pokreta 44 
„Obzora 44 i .Slobode\ dakle listova mladje polit, 
generacije, koji su se informativnim član¬ 
cima osvrnuli na naše glasilo, nije nitko drugi 
tako reći ni spomenuo našeg lista. To jest pardon : 


R C I 

„Hrvatstvo 44 donijelo je u više navrata po bilješku 
odnosno članak, koji se ne mogu smatrati kri¬ 
tikom, nego nekvalificiranim novinskim ispadima 
bez čvrstog načelnog stanovišta i dovoljne podloge. 

Kolege pak oko „Luči 44 ponijeli su se do¬ 
stojno svog božičnog pamfleta: nazvaše nas na¬ 
prosto plaćenicima hrv. pučke napredne stranke* 
Isto je tako dr. Rarac, kateheta u Požegi na jav¬ 
noj skupštini podmetao pisanje „Hrv. djaka 4 hrv. 
p. n. p. baš kano što je „Hrv. pravo 44 u reklam¬ 
noj notici za „Hrv. smotru'* javilo kao da napredna 
stranka pokreće svoju reviju. 

Osim dakle listova mladje generacije i onih, 
koji su svojim napadajima dokazali svoje potpuno 
neshvaćanje djačkog pitanja u opće (amo ide i 
splitski „Dan 44 ), a našeg pokreta napose, sve nas 
je drugo domaće novinstvo naprosto mimoišlo. 
Ni da bi bar registrirajući naš list javili svojim 
čitateljima, da veliki dio hrv. djaštva pokreće svoje 
glasilo! Ta hrv. je djaštvo samo po sebi pojav 
vrijedan spomena bar isto toliko koliko i toliki 

dnevni dogodjaji, koje naša javna glasila vrlo 
savjesno bilježe. No zato je naše glasilo objavilo 
.Bfankovo kolo" i „Omladina* 1 dužim noticama 
baš ko i gotovo svi veći srpski i slovenački lis¬ 
tovi, koji nas simpatično pozdraviše. Ne tražimo 
pohvala, ali bi se bar po pisanju naših novina 
znalo, što o hrvatskoj mladosti misli hrvat¬ 
ska javnost. 

Ali i ovako zna se dvoje : Prvo, da je naša 
starija generacija tim svojim postupkom (baš kao 
i potpunim ignoriranjem socijalištičkog novinstva) 
dokazala i opet svoje potpuno pomanjkanje soci¬ 
jalnog shvaćanja i drugo : isto tako pomanjkanje 
svakog kontakta sa mladjom generacijom. Još 
se uvijek radi po onoj metodi, da što je tvoje, to 
pohvali i uzdigni, a tudje pokudi i napadni ili 
ignoriraj nadajući se, da ćeš mu tako najbolje ško¬ 
diti. 1 sve ovo čini se, da ne bi bilo vrijedno 
spominjati, da nije tako karakteristično po našu 
stariju generaciju skupljenu u raznim politi, stran¬ 
kama. One nisu nikad vodile računa ni podržavale 
kontakt sa omladinom i zato i gotovo nemaju po¬ 
mlatka („obzorašC, „stranka prava"). Za djaštvo 
znadu samo prigodom raznih demonstracija, mani¬ 
festacija i kad treba kakom kompromitiranom vo- 
dji »svjedočba«. U kratko naše društvo, naša jav¬ 
nost nije si svijesna, da ima prema d j a š t v u 
kano takovom, prema toj budućoj narodnoj 
inteligenciji i stanovite socijalne dužnosti, 
a da nije djaštvo samo zato ovdje, da plješče po¬ 
litičkim vodjama, odnosno da razbija prozore nji¬ 
hovim protivnicima. Istina mnogo je krivo i samo 
djaštvo, koje je do nedavna u svojoj većini, a sada 
u znatnoj manjini, služilo svojim polit, istupima 
samo kano štafaža polit, stranaka, ali glavna kriv¬ 
nja leži svakako na starijim elementima, koji su 
uzgajali takav pomladak, i samo sa takovim 
djaštvom bili zadovoljni i nazivali ga »rodoljubnim« 
»nadobudnim« i drugim jeftinim atributima. Ali 
pristupati djaštvu s ljubavi radi njega sa¬ 
moga, dolaziti s njim u živi kontakt neprestano, 
a ne samo onda, kad trebaš kakovu »ovaciju« ili 
»izjavu«, zainteresovati putem štampe svu javnost 
za djaštvo, za njegove odnošaje, želje i pokrete — 
ne, za to nije naša starija generacija imala nikada 
smisla. 

Sada će nam biti i jasno, zašto je prešla šu¬ 
tnjom žurnalistika naših starijih polit, stranaka 
preko nas i našega glasila, koji čitavim svojim 
smjerom i sadržajem dokazuje, da će biti u prvom 


redu eminetno d j a č k i list, organ za d j a q k e 
interese, a ne stranačka domena. Da se je djaštvo 
jednom počelo ozbiljno brinuti i za sebe i za svoj 
djački problem, to za naše starije elemente nije 
vrijedno ni spomena, a kamo li kritike. Tom svo¬ 
jom pasivnošću starija generacija samo zaoštrava 
one opreke, koje su po zakonu evolucije nužne i 
prirodne medju starima i mladima, medju prošlošću 
i budućnošću. Ali starija generacija mjesto da za¬ 
jedno s nama medjusobnim saobraćajem i kritikom 
nastoji oko toga, kako bi se uspostavio bar nekaki 
kontinuitet i sveza medju starijim i mladjim ele¬ 
mentima, svojim postupkom samo vodi još većem 
nerazumijevanju »očeva i djece«, boju »starih« i 
»mladih«, koji već sada bijesni na literarnom, poli¬ 
tičkom i znanstvenom polju, dakle gotovo na svim 
područjima našeg narodnog života. Ovakovo držanje 
razumljivo je samo kod tako konservativnih i na- 
tražnjačkih stranaka, kao što su naše starije stranke, 
koje vole, da u socijalnom pogledu ostane i dalje 
sve pri starom, pak zato nerado gledaju pokrete 
mladjih. koji znače nešto novo, promicanje napred, 

Bilo nam je samo do toga, da to konsta¬ 
tiramo, a inače nas ni napadaji ni šutnja naše 
starije generacije ne će ništa smesti ni zaustaviti 
u započetom radu: dignuti hrvatskog 
djaka intelektualno, moralno j ma¬ 
terijalno i učiniti ga naprednim i 
slobodnim individuom. 

IZ DRUŠTVA ZA PODURU AHALFABETA. 

Ima već tomu priličan broj godina, što se 
kod nas stala dokazivati potreba sitnoga realnoga 
rada. Ova je misao, koja je presadjena iz Češke, brzo 
u nas našla pristaša, te se o njoj neko vrijeme 
vrlo mnogo pisalo .... Svi dnevnici* tjednici i 
mjesečnici uvjeravali su nas, da jedino u sitnom 
realnom radu leži napredak i spas naše zemlje. 
Već smo davno svi bili o toj istini osvjedočeni, 
a još uvijek nijesmo gotovo nigdje vidjeli, da bi 
se o tom štogod radilo — nitko nije išao za tim, 
da nam primjerom pokaže, kako treba raditi, a 
mnogo ih je bilo, koji su kraj svog pisaćeg stola 
stvarali osnove za rad. — To vrijedi za cijelu našu 
javnost, a vrijedi napose za našu sveučilišnu omla¬ 
dinu. Sjetimo se samo svih djačkih listova i skup¬ 
ština sa svim onim govorima i rezolucijama, koje 
su tamo stvorene i prihvaćene. 

Ne misli se time ipak reći, da se nigdje nije 
ništa radilo. Bilo je nastojanja, ali su ona bila 

osamljena i uslijed toga redovito kratkotrajna i 
bez velikih rezultata. 

Gotovo osamljen je pokušaj, da se djaštvo 
prihvati sitnoga, realnoga i organiziranog 
rada, osnutak »društva za pouku analfabeta«. 
Premda je to društvo, u kojem bi svatko, komu 
je iskreno stalo do kulturnog napretka naše do¬ 
movine, mogao to djelotvorno dokazati, — broji 
ono tek neko 70 članova. To medjutim ne bi 
bilo ni tako loše, kad ne bi veliki postotak tih 
članova posvema zanemarivao društvo. Nehaj, ko¬ 
jim se mi Hrvati u mnogim stvarima odlikujemo, 
igra i ovdje dostojno svoju ulogu, premda se 
istini za- volju mora priznati, da imade tom male¬ 
nom odzivu i drugih razloga. Tako n. pr. siro¬ 
maštvo, koje veliki dio djaštva sili, da napornim 
radom u uredima zaslužuje svoj kruh. 

Imajući sve ovo na umu odlučio je odbor, 
da izdaje maleno litografirano svoje glasilo, kojemu 
je svrha, da potakne na što intenzivniju akciju sve 
one, koji bi mogli raditi, ali radi pomanjkanja 
oduševljenja ne rade, da članove, a zatim sve one, 
koji se za akciju zanimaju informira o radu dru¬ 
štva i o osnovama uprave, te da pobudi interes 
za pučko - prosvjetna pitanja i odstrani sve one 
predsude, koje o društvu na žalost još uvijek 
vladaju. 

Već se iz prvoga broja može razabrati, na 
koji način kani društvo tu osnovu provesti, a 
ujedno nam on podaje lijepu sliku o svrsi i radu 
društva. 

U prvom članku »Naš program« ističe se 
razlog, zašto se izdaje glasilo. Tu se veli: .Po¬ 
manjkanje svakoga kontakta izmedju uprave i čla¬ 
nova p e tri ftci ral o je, a domalo i uništilo mnoga 
naša društva na univerzi\ » . . . uzrok tomu zlu 
treba . . . tražiti ... u činjenici, da kod svih tih 
propalih društava nije bilo dovoljno kontakta iz¬ 
medju uprave i članova i izmedju članova samih. 
Gotovo uvijek je bivalo, da je sav društveni rad 
ležao na dvojici, trojici . . . kad su onda oni iz 
društva istupili, nije se našao nijedan sposoban 
čovjek, koji bi njihov rad mogao nastaviti ; novi 
odbor nije poznavao ideja, koje su vladale u pri¬ 
jašnjem. Da se tomu zlu, koje bi s vremenom 
moglo i naše društvo zadesiti, čim prije i što si¬ 
gurnije predusretne, odlučila je uprava našega 
društva, da izdaje ovo glasilo, koja će služiti kao 
peka veza izmedju odbora i članova/ 


U drugom članku pod naslovom .Zadaća 
našega društva' razlaže se, koje su misli 
vodile društvo u prošloj, a koje u ovoj društvenoj 
godini. »Prošle je godine rad društva sastojao 
poglavito u tom, da su članovi društveni 
držali analfabetske tečajeve i da se . . išlo za 
sabiranjem novca. Ove godine može se reći, da 
su u glavnom dvije misli o zadatku našega dru¬ 
štva došle na površinu. To je u prvom redu mi¬ 
sao o djelovanju našega društva oko pučke 
prosvjete uopće . . Druga je misao, da 
treba što širi krug naše javnosti po¬ 
vući u zajedničko djelovanje oko 
suzbijanja analfabetizma - . „Nema se 
tolika važnost polagati u poučavanje po samim 
članovima, koliko na to, da se javnost potakne na 
rad - . — »Time će naše društvo postati centru- 
mom rada oko suzbijanja analiabe- 
t i z m a i neprestance slati u javnost nove poticaje«. 

Da je uprava prema ovim načelima u istinn 
udesila svoje djelovanje vidi se iz slijedećeg 
članka pod naslovom »Društveni rad« Dru¬ 
štveno je nastojanje išlo zatim, da u pojedinim 
mjestima i kotarima osnuje samostalne 
o rganizacij e, koje bi sačinjavala tamošnja 
inteligencija, a svrha bi im bila suzbijanje analfa¬ 
betizma i širenje pučke prosvjete. Pošto ova mi¬ 
sao radi slabog odziva nije onako uspjela, kako 
bi trebalo za sustavni rad oko narodnoga pro¬ 
svjetljivanja, obratilo se društvo na pučko učitelj- 
stvo zagrebačke županije ponudivši mu besplatno 
sav potreban materijal za obdržavanje tečajeva. Ova 
je stvar relativno dobro uspjela, jer se naše požr¬ 
tvovno učiteljstvo u lijepom broju odazvalo. 

Osim toga se u listu govori o tečajevima, 
koje je društvo držalo i koje sada drži u Zagrebu 
i u provinciji; o tom kako bi trebalo, da djaci 
preko uskrsnih praznika porade oko proširenja 
društvene ideje po cijeloj zemlji, i napokon o još 
nekim nutarnjim društvenim stvarima 

List nam javno svjedoči, kako je društvo 
usprkos tomu, što je mlado i maleno već u prvoj, 
a naročito u ovoj drugoj godini razvilo najintenziv¬ 
niju akciju na polju sitnog realnog rada, o kome 
se dosada većinom samo pisalo i govorilo. 

š, 

ERIIST fiAECREh 0 11ZG03U. 

Znameniti njemački učenjak Ernst Haeckel 
taknuo se u svojoj knjizi pod naslovom: Die 
Weltrathsel (Zagonetke svijeta), koje je djelo za¬ 
pravo nacrt monističkoga filozofijskog sustava, 
tn'edju ostalim aktuelnim pitanjima i uzgoja. 

NakBn što se je — kaže Haeckel na I45. 
strani ovoga svoga djela (pučko izdanje) — mo¬ 
derna kulturna država i škola oslobodila od rop 
skih okova crkve, moći će u punoj mjeri posve¬ 
titi svoju snagu i brigu školi. Neprocjenjivu vri¬ 
jednost dobre školske obuke sve smo više spoz- 
navali, što se bogatije i veličajnije tijekom 19. 
stoljeća razvijahu sve grane modernoga kulturnoga 
života: Na žalost ovom razvoju nije odgovarao i 
razvoj uzgojnih metoda. Zato se sve jače osjeća 
potreba temeljite reforme škole. 

Svoje misli o reformi škole skupio jt Haeckel 
u ovo nekoliko točaka: 

I.) U dosadašnjoj je obuci igrao općenito 
čovjek glavnu ulogu, a osobito gramatički stu¬ 
dij njegova jezika, nauka o prirodi bijaše radi 
toga posve zanemarena. 2.) U novoj školi mora 
da bude priroda glavnim objektom; čovjek treba 
da steče ispravnu predodžbu o svijetu, u kojem 
živi; on ne smije da stoji izvan prirode, ili pače 
u opreci prema njoj, nego treba da je tu kao 
njezin najviši i najplemenitiji proizvod. 3.) Studij 
klasičnih jezika (latinski i grčki), na koji se do 
sada trošio najveći dio vremena i rada, i sada je 
doduše vrlo vrijedan, ali ga valja jako ograničiti 
te reducirati na elemente (grčki samo kao fakulta¬ 
tivan, latinski kao obligatan predmet.) 4.) Zato se 
to više moraju na svim višim školama njegovati 
moderni kulturni jezici (engleski, franceski, talijan¬ 
ski). 5.) Obuka u povijesti mora se više obazirati 
na nutarnji duševni život, na kulturnu povijest, a 
manje na vanjsku povnest naroda (sudbinu dinas¬ 
tija, ratova i t. d.). 6.) Valja da se uče osnovi 
nauke o razvitku u savezu sa onima koz¬ 
mologije, geologija u svezi s geografijom, 
antropologija u svezi s biologijom. 7.) Osnovi 
biologije mora da su zajedničko dobro sva¬ 
koga obrazovanog čovjeka ; moderna »zorna obuka« 
zahtijeva privlačiv uvod u biološke znanosti (antro¬ 
pologiju, zoologiju, botaniku). U početku valja 
polaziti od opisne sistematike (u svezi sa oeko- 
logijom ili bionomijom); poslije neka se nadovežn 
elementi anatomije i fiziologije. 8.) Jednako mora 


da svaki obrazovan čovjek uči poznavati osnove 
fizike i kemije. 9.) Svaki učenik mora da na¬ 
uči dobro risati i to po prirodi; a gdje je to 
moguće i akvarele praviti. Crteške risarije i akva- 
relne skice po prirodi (cvijeće, životinje, krajo¬ 
brazi, oblaci i t. d.) ne bude samo interes za 
prirodu i ne podržavaju samo sjećanje na užitak 
u piirodi, nego učenici uče tako uopće tek ispravno 
gledati i vidjeno razumjeti. 10.) Mnogo više 
brige i vremena nego do sada valja posvetiti 
tjelesnom razvoju, tjelovježbi i plivanju; 
navlastito imadu se tjedno poduzimati zajedničke 
šetnje, a godimice za praznika više p utovanja 
pješke; zorna obuka, što se ovdje podaje, od naj¬ 
veće je vrijednosti. 

Glavni cilj više školske obuke bijaše dosada 
u većini kulturnih država priprava za kasnije zva¬ 
nje, sticanje izvjesne količine znanja i izučavanje 
za gradjanske dužnosti. Nasuprot škola dvadesetog 
stoljeća ići će za izgradnjom slobodnog 
mišljenja kao glavnim ciljem, za jasnim razu¬ 
mijevanjem stečenog znanja i uvidom u naravnu 
svezu pojava. Ako moderna kulturna država do¬ 
pušta svakom gradjaninu opće i jednako izborno 
pravo, mora mu podati sredstva, da dobrom škol- 
kom obukom razvije svoj razum, kako bi to svoje 
pravo umno upotrebljavao na opće dobro. “ 

BmaešKe. 

Svim našim djačkim prijateljima. »Hrv. 

djak a hoće da se u njem vidi savkoliki naš i 
veliko — i srednjoškolski djački život. Zato molimo 
sve svoje prijatelje i sveučilištarce i srednjoškolce 
iz svih zavoda i krajeva, da nam šalju kratke, 
objektivne i istinite informacije o svojim 
djačkim prilikama i svakom znamenitijem pojavu 
u djaštvu. Kako smo pak u materijalnom pogledu 
upućeni lih jedino na sebe, to jednako očeku¬ 
jemo od svojih prijatelja, da će naš list, jedini 
hrv. djački list, nastojati što više proširiti i sami 
ga pretplatom pomoći. Velike smo si ciljeve po¬ 
stavili pa se nadamo, da će nas i naše djaštvo u 
tom izdašno u svakom pogledu poduprijeti. 

Novo društvo na našoj univerzi Prošlog 
mjeseca — primivši potvrdu pravila — otpočelo 
je svoje djelovanje novoustrojeno hrv. sveuč. dru¬ 
štvo „N a u k a“. 

Svrha je ovome društvu, da, »medju svojim 
članovima širi opću modernu i posebnu 
pravničku obrazovanost s osobitim 
obzirom na kulturnu i političku povjest Slavena, 

na hrv. dižavno i upravno pravo, na nar. gospo¬ 
darstvo i financ. znanost*. 

Ovu svrhu kani društvo postići »redovitim 
sastancima, predavanjima, tečajevima za slavenske 
jezike, naučnim putovanjima i izletima, čitaonicom 
i knjižnicom«. 

Članom toga društva može biti svaki sve- 
učilištarac, dok je u svezi sa sveučilištem radi 
svojih ispita. 

Dužnosti su mu, da barem jedrn put u 
godini drži predavanje prema svrsi društva ili 
izvijesti barem o jednom kolegiju, o kojem nauč¬ 
nom djelu, putovanju ili izletu. 

Članove prima poslovni odbor, koji se 
sastoji od 3 lica, a vodi upravu društva. 

Društvo je otpočelo svoj rad otvorivši češki 
tečaj pod ravnanjem g. Stjepana Radića. 

Šandor Banfić, 

poslovodja „Nauke* 4 . 

Statistika austrijskih sveučilišta u godini 
1904 ./ 5 . Austrijski statistički vjesnik »Statistische 
Mitteilungen« sv. 1 . 1907 - iznosi ove zanimljive 

podatke : 

Godine I904./5. iznosio je broj ukupnih 
predavanja 11a ovozemnim (austrijskim) sve¬ 
učilištima (ima ih 8) u zimskom semestru 2434, 
a u ljetnom 2329. Od tih držala su se na bečkom 
kao najvećem sveučilištu 783, odnosno 736, a na 
černovičkom kao najmanjem 118, odnosno 122 
predavanja. — U svemu je rečene godine pre¬ 
davalo 1727 učiteljskih sila (prema 1690 god. 
1903-/4-b i to 500 redovitih i 234 izvanredna 
profesora, 17 honoriranih docenata, 13 suplenata, 
456 privatnih docenata, 13 suplenata, 456 privatnih 
docenata, 452 pristava, asistenata i konstruktera 
te 55 učitelja u užemu smislu. Prije dese- 
godina iznosio je ukupni broj sveučilišnih učit. 
telja 1262; prirast 465 docenata (u širemu smislu) 
u ovomu razdoblju jednak je 36 8 °/ 0 . Od onih 
l727 pripadalo je bečkomu sveučilištu 574 = 33 * 3 °^0 
a černovičkomu 54 = 2 , 8°/ 0 učiteljskih sila. Po 
pojedinim fakultetima pripadalo je bogoslovnom 
9l = 5 ‘ 3 °/o, pravo i državoslovnom 187 = 10*8%, 
medicinskom 753 = 43.6°/ 0 a filozofskom fakultetu 
696 == 40*3°/o učitelja. 

Sto se slušalaca tiče, bila su na svim aus¬ 
trijskim sveučilištima u zimskom semestru god. 
I9O4./5. upisana 22.374 djaka prema 2 1.091 u god. 
1903./4. a 16.560 u god. 1 894 -/ 5 . U ljetnom 
semestru bilo je 19 496 djaka prema 18.805 11 god. 
l 9°3 / 4 . a 14 411 u god. 1 894 -/ 5 . Prema tome 
je u posljednjih deset godina po¬ 
rastao broj Studenata više nego za 
jednu trećinu. Od tih 22.374, odnosno 
19.496 studenata bilo ih je 8322, odnosno 6926 
na univerzi u Beču, a 673, odnosno 636 na uni- 
verzi u Černovicama. Nadalje je od tih 22.374, 
odnosno 19.496 slušalaca bilo 1220 = 5-5° 0 

(odnosno 896 = 4*6%) studentica. Od ukup¬ 


nog broja u zimskom semestru bilo je 17.318 
muških a 295 ženskih redovitih te 3836 muških 
a 925 ženskih izvanrednih slušalaca. U ljetnom 
semestru bilo je 41 svemu 16.177 muških i 339 
ženskih redoviih te 2423 muških i 557 ženskih 
izvanrednik slušalaca. 

Od ukupnog broja studenata i studentica 
bilo ih je u zimskomj semestru na bogoslovnom 
takultetu 1390 (6 # 2°/ 0 ), na pravo i državo¬ 
slovnom 9593 ( 42 * 9 /o), na mepicinskom 

3276 (14*6°/), na f i 1 o z o f sk o m,) 8115 (36*3%), 

a u ljetnom semestru na bogoslovlavnom 8783 
1326 (6*8°/ 0 ), na pravo i državoslavnorn 8783 
( 45 * 1 %), na medicinskom 2381 (i2.2%), na filo¬ 
zofskom 7005 (3 5 *9°/o)- 

Potonjem fakultetu pribrajaju se i farmaceuti, 
kojih je u zimskom semestru bilo 365 muških a 
4 ženskih. 

Od sviju studenata (izuzevši 654 frelcven- 
tanata medicinskog fakulteta, čiji se nacijonal i t. 
d. nijesu utvrdili) bilo je 19.696 (9O*7°/ 0 ) ovo- 
zemaca (Austrijanaca) a 2024 ( 9 * 3 °/o) inozemaca, 
medju potonjima 744 iz zemalja ugarske 
krune 224 iz Njemačke, 43 iz Švicarske, 16 iz 
Italije, 8 iz Fraoceske, i iz Belgije, 2 iz Nizozem¬ 
ske, 9 iz Velike Britanije, 1 iz Danske, 1 iz 
Švedske-Norveške, 52I iz Rusiie, 20 iz Turske. 
62 iz Rumunjske, 106 iz Srbije, 197 iz drugih 
evropskih zemalja i 59 iz ostalih dijelova zemlje. 

Po materinskom jeziku bilo je (u zimskom 
semestru) 9529 (43*9 %) Nijemaca, 4405 (20*3°/ 0 ) 
Čeha 1 ), 4418 (20*3°/o) Poljaka, 998 (4'6°/o) 
Rusina, 1153 (5 3 °/o) Jugnsbi vena. 5O1 (2 *3 # /o) 
Talijan, 226 (1 °/o) Rumunja, 126 (o-6%) Madžara 
i 364 ( 17°/o) drugih narodnosti. 

Po vj eri bilo je 16-882 ( 77 ' 7 °/ 0 ) katolika, 
677 (3T°/ 0 ) pravoslavnih, 711 ( 3 ‘ 3 °/o) evangelika, 

6 starolcatolika, 3333 ( 15 * 4 %) izraelićana, 38 

(O' 2 0 /o) druge vjeroispovijesti i 73 (0*3%) bez 
konfesije. 

Što se tiče nauukovine i stipendije, 
bile su su na austrijskim sveučilištima u god. 19O4./ ^. 
prilike ovakve: Od plaćanja naukovine bila su od 
21. 720 slušalaca zimskog semestra oproštena 

427 1 (19)-7°/o sasvim, a 2193 (8 7%) na po; 
nadalje od igl72 slušalaca ljetnog semestra 4518 
(23‘6°/o) sasvim a 1617 (8 7 %) na po. Ubrana 
naukovina iznosila je u zimskom semestru 
590.448 K, a u ljetnom 492.297 K. — Ukupni 
broj stipendista bio je u zimskom semestru 
1988, u ljetnom 1946- Oni su u svemu dobili 
546.275 K u zimskom a 544.018 K u ljetnom 
emestru. Prema tome je prosječno jedneg stipen¬ 
distu zapadalo u zimskim semestru 274 80 a 
u ljetnom 279‘7oK. 

^Statistika veli: „Čehoslaven“ 

K jugoslavenskom abiturijentskom sastanku 
u Dubrovni-u Zagrebački centralni odbor za 
priredjenje sastanka jugoslavenskih abiturijenata i 

apsolvenata razaslao je na pojedine srednjoškolske 
zavode ovaj proglas: Drugovi! Centralni odbor 
za priredjenje sastanka jugoslavenskih abiturijenata 
i apsolvenata predlaže Vam ovim nacrt programa 
samog kongresa, dok će se tehnički raspored, t. 
j. dan putovanja, izleti i t. d. javiti naknadno nakon 
konačnog sporazuma s drugovima iz Ljubljane 
Beograda, Sofije i Dubrovnika, i. O jugosla¬ 
venskoj ideji. Kako je naš sastanak jugosl. 
abitur. i apsolven., to je posve prirodno da se i 
o jugosl. ideji nekoliko riječi progovori. Zato će 
predsjednik centralnoga odbora pozdravivši u ime 
sazivača prisutnike nadovezati nekoliko misli o 
jugosl. ideji. 2. O kulturnim prilikama 
Slovenaca, Srba, Bugara i Hrvata. 

3 . Stanje jugoslavenskog djaštva. 
(Djak i srednje, visoke te praktične škole; djelo¬ 
vanje djaka u narodu; djak prema politici; buduće 
zvanje.) Držimo, da je glavna svrha djačkih sasta¬ 
naka upoznavanje. Na našem sastanku želimo se 
medjusobno informirati o kult. stanju i prilikama 
djaštva. Zato će o ovoj svakoj točki izvijestiti po 
jedan Slovenac, Srbin, Bugarin i Hrvat. Ovo je 
kratka, ali ozbiljna i promišljena osnova za kon¬ 
gres, koji ne želi, da zvučnim govorima potrese 
zrak i utone u zaborav, već da uzajamnim iskrenim 
upoznavanjem pruži budućim gradjanima jugo¬ 
slavenskih naroda oštriji pogled na svijet i život, 
te dužnosti djaka. Uz bratski pozdrav! 

Zagreb, centralni odbor za priredjenje 
sast. jugosl. abit i apsol. 

Pučko predavanje U novije doba silno su 
se razmahala popularna predavanja u raznim či a- 
onicama, klubovima, u „Sokolu* i t. d. To je 
svakako vrlo dobar znak po razvoj i napredak 
našeg pučko-prosvjetnog rada, ali ima jednu lošu 
stranu, a to je činjenica, da su sva ta predavanja 
posvećana lih gradjanstvu, uskom krugu članova 
jedne čitaonice ili strukovnog udruženja. Na naše 
seljaštvo pak radništvo ne uzima se nikakov obzir, 
mimoilaze se dakle najširi slojevi narodni. 

Zato s veseljem pozdravljamo uspješno nas¬ 
tojanje onih, koji hoće prosvjetu širiti ondje, gdje 
ju najviše trebaju, a to je medju seljaštvom. 
Drago nam je, da možemo već danas javiti jedan 
takav pokušaj, tim više, jer ga je učinio jedan 
djak i potpuno uspio. Svršeni pravnik R. Walter 
držao je u Jasenovcu na Savi, na medji Hr¬ 
vatske i Slavonije pučko predavanje seljacima i 
željezničkim radnicima. Kolega Walter uzeo je za 
temu svog predavanja zanimivo i za seljaštvo važno 
socijalno pitanje: O čovjeku u obitelji i opći¬ 
ni. Vrijedno je spomenuti, da su ga radnici i seljaci 
sami molili, da im predaje, pa kad im je gornju 
temu popularno i razumljivo razložio, morao je 
obećati, da će držati čitav niz predavanja. Sluša¬ 
telja je bilo oko 200, a slijedeći put bit će ih 
još više. Zanimljiva je osobito bila diskusija, koja 
se poslije predavanja razvila, a u kojoj su seljaci 

vrlo živahno učestvovali. Kolega Walter nastavit 
će sa predavanjima, za koja se u čitavoj okolici 
pokazuje medjupukom vrlo velik interes Mi javlja¬ 
jući ovu radosnu činjenicu ujedno pozivamo svoje 
prijatelje — djake, da svaki sada o Uskrsu nas¬ 
toji slično poraditi u svom kraju za pučku pro¬ 
svjetu. Pučka predavanja su zato vrlo zgodna, a 
kako primjer g. Waltera pokazuje i vrlo uspješna. 

S—s. 

Samo da „osvoje situaciju \ Starčevićanci 
uprli su sve sile, da dobiju za se što je moguće 
više pristalica na srednjim školama, da na taj na¬ 
čin „osvoje situaciju". Kod nas barem, u Dalma¬ 
ciji, stali su da nogama i glavom mlate o naše 
„bedeme". 

Kakovim se pak sredstvima služe proti nama, 
nečuveno je i nevjerojatno. Nego kad čovjek vidi, 
kakovi su to ljudi, što tako vru i kipe na nas, gdje 
se skupljaju i pod čijom zastavom, stvar mu po¬ 
staje razumljivom. 

Neki dan došao k meni moj mladi rodjak — 
trećaš gimnazije - i zapitao me, kojoj stranci pri¬ 
padam. Kad sam mn odgovorio, da sam napred¬ 
njak, pogledao me sumnjivo i rekao: 

— Onda mi se čini nemoguće, što o vama 
govore naši starčevićanci. Kažu nam naime, da vi 
naprednjaci ne mislite ni za narod, ni za domovinu; 
da vam je ,,bog: novac", a „domovina: trbuh"; da 
će naš narod propasti, ako svi ne budemo starče¬ 
vićanci. Govorili su nam o tom, kako mi moramo 
nastojati, da dobijemo za se svu srednjoškolsku 
mladež, jer „pobijede li naprednjaci, popustiće sve 
Srbima, pak će Srbi uništiti naš narod". 

Ovakova predavanja drže starčevićanci pred 
mladim djacima, — četvrtašima, trećašima, a i dru- 
gašima — koje su k sebi na sve moguće načine 
privkuli. Mukte, ili uz malu cijenu dijele im svoje 
novine, ,,da se izobraze! ?" Ne znam, daju li im još 
i sada bubati na pamet čitave retke iz ,,Hr. Prava", 
kao šio se to negda radilo! ,,Ako bude naša klica 
— kažu — biti će i naš plod/, Kakav će taj plod 
biti, nije ih briga; dosta da imadu uza se dobru 
cifru pristaša, pa sastojala ta i od samih ništica! 
Dosta da mogu kazati: velik nas je broj! 

Njihova bezobzirnost seže dotle, da nam na 
naše sjednice šalju i svoje uhode. Ovi zatim nose 
tamo — pred mlade djake — vesele referate! da 
kod nas nema reda i slično. 1 nije tomu čudo, kad 
pomislimo, da se sastaju u katoličkoj čitaonici, pod 
okriljem crne mantije, a to dakako sve — „da se 
upoznadu i izobraze !?" Divnog li uzgoja, lijepe li 
izobrazbe ! 

Prodjimo preko onih nelijepih i besmislenih 
rječetina i izraza, preko njihove poslovične intole- 
rancije i nepoštenog rovarenja proti nama! No ne¬ 
mojmo dopustiti da se laži, napadanja i podlosti 
uvlače u žile naše mladeži; da strančarenje i ne¬ 
sloga ubija u njoj svaku volju i rad oko kulture i 
napretka! Tardiora sunt remedia quam mala. Ako 


se naša mladež stane medju sobom sva- 
djati i prepirati o raznim i vječnim našim aferama, 
o ovoj ili onoj ličnosti, kamo onda mjesta i vre¬ 
mena za nauk i prosvjetu ? Kakovu li ćemo tek 
onda inteligenciju imati! 

Narod treba buditi iz neznanja; treba potre- 
sti okovima, kojima ga steže crno sjeme, poslato 
nam iz Rima: To znamo dobro. Ali velika zapreka 
našem napretku leži i u slaboj izobrazbi naše inte¬ 
ligencije, osobito na gospodarstvenom, obrtnom i 
znanstvenom polju. Potreba nam ,e ljudi učenih i 
umnih, jer oni daju pečat veličini svog naroda. 
Samo prosvjetom dolazi se k slobodi. 

Kamo li dakle veće potrebe, nego li je ta, 
da se medju našom srednjoškolskom omladinom 
stvore naobrazbena društva? Na ovom ognjištu moći 
će se naša mladež zagrijati za razne struke na polju 
znanja i kulture. Jedino ovako dobit ćemo ljude 
sposobne, da u našem narodu provedu uzvišene 
misli i napredne ideje, što prosvijetljeni zapad svije¬ 
tom širi. 

A. B. 

Za jugoslavenski sastanak u Dubrovniku. 

Plemenita i zdrava misao, te iskrena ljubav k na¬ 
rodu i domovini našoj — u smislu modernog 
razvitka i blagostanja, ponukala nas, da sazovemo 
»Jug. abitur. i apsolvent, sastanak u Dubrovniku«. 
Ipak, koliko je ta misao plemenita, i koliko nas 
je ona oduševila — ta biti će izraz naših djačkih 
prilika i stanja — nalazi ona svakdan na po koju 
tamnu osobu, kojoj nije po ćudi naš napredak i 
koja joj se protivi. Najveća je pako sramota, što 
i medju djaštvom ima neka „strujakoja je na¬ 
čelno protivna tome. Nas pako to n e s m i j e da 
priječi, dapače mora nas baš da jače potakne 
na rad i na uspjeh sastanka. Mi hoćemo da 
radimo i napredujemo hoćemo da 
podignemo naš narod. Rad i cl e mo¬ 
kra čija naše su geslo. 

U čovječjem društvu već od davna, a po¬ 
gotovo u moderno doba, polovičnu ulogu u od¬ 
goju naraštaja igra žena; jer dok čovjek stvara 
nove ideje, dotle žena, proniknuta tim idejama, 
mora da odgoji budući naraštaj tako, da će ovaj 
biti vriiedan i sposoban te ideje oživotvoriti i 
usavršiti. Na žalost je žena kod nas veoma slabo 
cijenjena. Takvu su ju odgojile naše nesretne pri¬ 
like. Krivnja pada na njih i na nas. Ipak mora se 
priznati: u zadnje smo doba nešto u tom napre¬ 
dovali. Jek modernih ideja demokratizma i slo¬ 
bode, mora u svojoj potpunoj snazi da odjekne 
na našem sastanku. Mi dakle, davajući ženi slo¬ 
bodu intelektualnog razvitka i jednakost položaja 
u društvu, moramo na našem sastanku čuti i našu 
ženu, da upoznamo njeno stanje i prilike. Ako 
hoćemo v odgojiti vrijedan naraštaj, odgojimo mu 
majku. Žena mora dakle da čuje moderne demo¬ 
kratske nazore, mora ih poprimiti, e da jednom 
odgoji svoj porod. Toga radi predlažem, da se 
na naš sastanak pozovu naše drugarice sa prepa¬ 


randija, liceja, viših djevojačkih i obrtnih škola, 
dapače i naš ženski sveučilištni svijet. 

Napredak i budućnost biti će naša, ako uz 
nas bude i žena ’aša. S toga složno napred za 
„ demokraciju i rad‘. 

Dalmatinac. 

U Prag — drugi semestar! Svim onim 
kolegama, koji ne mogu ići dugi i hladni zimski 
semestar, preporučili bi, da podju u ljetnom 3 
mjesečnom semestru u Prag. Kao sveučilišno mjesto 
ima Prag više prednosti. Prvo, to je najveće i 
najkulturnije središte austrijskih Slavena. I u ono 
par mjeseci može naš čovjek mnogo naučiti od 
naprednih i praktičnih Ceha. A osobito mnogo 
može naučiti ondje hrv. djak, jer je u Pragu e ( 2 . 
najveća univerza u monarkiji) v upravo silno i sve¬ 
strano razvit djački život : Čitaonice, klubovi i 
mnoštvo drugih prosvjetnih i sportskih društava 
djačkih mnogo doprinose materijalnom i intelek¬ 
tualnom napretku studenta. A onda i tu veliku 
prednost ima Prag pred drugim gradovima, što 
je vrlo jeftin jeftiniji od Zagreba. A dobro 
dolazi siromašnijim i to, što toplom ljetnom se¬ 
mestru otpada sav izdatak na drva, svjetlo, toplo 
odijelo i t. d. Kako g. Stj. Radić baš do Uskrsa 
svršava svoj češki tečaj, to se svakom pruža lijepa 
zgoda, da u Prag dodje sa već gotovim znanjem 
češkoga jezika, koji i onako ne zadaje mnogo 
posla. 

Sve iniormacije o upisu, i o drugim odno¬ 
sima Praga mogu se dobiti u našem uredništvu. 
Dakle drugi semestar, ko iole može — u zlatni 
Prag! 

Koliko je slovenskih srednjoškolaca? Po 

statistici ,,Omladine 14 bilo je prošle školske godine 
26 s 6 slov. gimnazijalaca i 635 realaca po raznim 
gimnazijama i realkama 11 Ljubljani (3), Kranju, 
Novom Mjestu, Trstu, Mariboru, Gorici i t. cl. Ako 
se tome pribroji još mali broj u Gracu i tudjini 
iznaša ukupni broj slov* srednjoškolaca 3300, za 
koji broj opaža „Omi. - , da nije ni veći ni manji, 
nego prijašnje godine. 

Giosue Carducci Dne 1 6 - veljače umro je 
u Bologni Giosue Carducci, najveći pjesnik moderne 
Italije, a možda i najveći suvremeni pjesnik na svi¬ 
jetu. Da svoje prijatelje pobliže upoznamo s živo¬ 
tom i radom velikog pokojnika, donijeti ćemo u 
narednom broju o njemu poseban prikaz. 

Dopisi uredništva. Svima onima, koji Sli nam 
poslali svojih priloga, a koji nisu uvršteni u ovaj 
broj, odgovorit će uredništvo ili izravnim pismom 
ili medju dopisima uredništva u narednom broju. 

V. S. Jugović. Na Vašu želju konstatujemo, 
da se poruka u 2. broju ,,Hrv. Djaka“ pod inici¬ 
jalima V. S. J. — ne tiče Vas. 

HRVATSKI D3HK 

GLASILO HRV. NAPREDNOG DJAŠTVA 

,Hrvatski DJak" izlazi svaki mjesec. Pretplata mu je na godinu 5 kruna, a pojedinom broju 40 filira. Plativo u Zagrebu. 
Rukopisi i pisma neka se šalju na adresu 3urislava Sanušića, Nova Ves 29. prizemno, desno, a pretplate na adresu martina 
Dulća, Kukovićeva ulica 8/a. 

Rukopisi se ne vraćaju, a neplaćeni se listovi ne primaju. 


BR. 4. U ZAGREBU mSESEefl CRBVIlSfl 1907. GOD. 1. 


Stevo Slatinčan: 

Zfl SkOBODIM ŠKOliU. 

Od vijekova vlada nesloga medju ljudima, 
koji misle i onima, koji vjeruju. Od vjekova tra¬ 
je boj izmedju znanosti i vjere. Neosporivo je, 
da se moć crkve drži samo glupošću ljudskom. 
Prosvjetlite mozak puka, pa će 'u milijunima 
nestati temelja crkvi. Na njezinoj će strani ostati 
samo oni, koji se obogaćuju i tove glupošću 
omedjenih i zaslijepljenih, oni, koii obećavajući 
prostim vjernicima kraljevstvo božje na nebu, 
nasladjuju se i tove kraljevstvom božjim za zem¬ 
lji. Segnite u njihove džepove, oduzmite im ras¬ 
koš i mir — i od crkve će ostati samo nebro¬ 
jeni crkveni zakoni, utemeljeni na praznovjerju i 
na krivjm tumačenju vjere, kojima si crkva au¬ 
torizira pravo na ljudsko tijelo i dušu od časa 
rodjema do smrtne ure. Ne misli, vjeruj i daj 
crkvi mir, a ona će se za tebe pobrinuti od kr¬ 
štenja do pogreba, samo kad platiš. Istražuješ 
li, kušaš li, promišljaš li, ti si antikrst, ti si ne¬ 
prijatelj Boga! Crkva ne podnaša razmišljanje, 
ona se opire o autoritet. Ta se dva pojma pako 
isključuju, ne dadu se spojiti. Dakle je pitanie, 
na koju stranu okrenuti? Za nas je riješenje la¬ 
gano. Čitav razvoj čovječanstva pokazuje, da je 
to, čime se čovjek razlikuje od drugih stvorova 
(naobrazba, socijalni napredak, razvoj obrta i in¬ 
dustrije, u opće svi znaci kulture duha), jedino 
moguće postići na temeljima empirije. A vjeru¬ 
jemo li u potrebu vjere, moramo i nju takodjer 
držati za kulturni slog, što se mora razvijati pu¬ 
tem razuma. Vjera se ne da uniformirati. Vjera 
će ostati evijek osvjedočenjem pojedinaca, bit će 
u svakoga druga prema raznim stupnjevima in¬ 


telektualnih sposobnosti, bit će čovjeku — kako 
veli profesor Masaryk — nekim središtem nje¬ 
govog duševnog života ili rezultatom nje¬ 
govog znanja i čuvstvovanja. Već bi 
iz toga slijedilo, da se vjera ne da učiti u ško¬ 
lama, jer škola može biti samo priprava za ži¬ 
votne nazote, koje će čovjek steći istom u zre¬ 
loj dobi, a koji ni kod dvojice ljudi ne će biti 
nikad posve jednaki. 

Sto se danas podaje djeci u školama, nije 
vjera- Djeci se utuvljuje, da vjeruju, ali za osve- 
dočenie se ne pita. Vjerujte, što vam crkva za¬ 
povijeda vjerovati. A jeli moguće vjerovati 
u nešto, što se protivi osvjedočenju? Os¬ 
vjedočenje raste, vjera se gubi. Čovjek prestaje 
vjerovati ne toliko u obseg onoga, što mu je 
bilo predočeno kao vjera, nego izgubi vjeru i u 
potrebu vjere u opće. Opaža, kako je varan od 
crkve, pak se diže na otpor proti onima, koji 
su ga protiv njegove volje, iz sebičnih i koristo- 
ljubivih obzira, sapinjali uza sudbinu crkve. Lju¬ 
di istupaju iz crkve a službenici crkve gube svoje 
hranitelje. Ljudi dolaze do spoznaje, da u svom 
odnošaju prema Bogu ne trebaju nikoga trećega, 
ne vjeruju u moć molitvi, koje se bez smisla 
motaju po usnama tisuća, a u fantastičnim obre¬ 
dima vide eufemisitički rečeno, štetnu suvišnost. 
Čemu su dakle ti službenici Gospodina? 

Sa osviješćenjem puka pada ne samo nji¬ 
hova čast, nego i potreba njih. Svećenicima je 
stalo do njihove kože, pak se ne čudite zato, 
što se zubima i noktima opiru svemu, što ugro- 
žuje njihovu egzistenciju, tako da se u ime ide¬ 
alne svete vjere nastoje svom silom riješiti onih, 
koji hoće stati na put njihovom zanatu!; iz pi¬ 
tanja svoga trbuha čine pitanje vjersko 









Zato su uvijek težili za tim, da dobiju školu 
u svoje ruke. Briga im je bila nakaziti mozak, 
a ne zdravi razvoj znanja. Ta mozak je djeci 
tako podatan, a baštinjenih se tradicija tako te¬ 
ško riješiti! Dapače nekoga vjerska kriza u opće 
ne dosegne. U kratko, ovaka bi generacija od¬ 
gojena po njima bila jamstvo daljnje njihove moći 
u budućnosti. 

A baš su — na žalost poglavito naše žene, 
koje još i sada čine stupove njihovih kula. Od 
vijekova zatvarahu se ženama svi izvori znanja, 
pak stoga još i danas vlada nazor, da je žena 
pozvana samo da vodi kućanstvo i radja djecu. 
Danas je prosječni duševni horizont žene ome- 
djen, pa stoga i igra u žabljem obzoru žene ve¬ 
liku ulogu vjera, koja im je u mladosti ucijep- 
Ijena. A država, kojoj se, kao i crkvi, čini, da 
su osviještene mase revolucionarne i pogibeljne 
državnom uredjeniu, pruža crkvi ruku pomoćni¬ 
cu. Politika je iz škole isključena, ali crkvena 
se politika silom riva u školu pod geslom »vjer¬ 
skog uzgoja”, jer se ta politika čini vladajućim 
krugovima — najmanje pogibeljna. Temeljni za¬ 
koni državni jamče doduše za slobodu vjerois- 
povijedanja, ali napredni učitelj ili učiteljica ne 
smije svojim učenicima reći, što misle o politici 
crkve, ili — kako oblasti vele - »vjerskom uz¬ 
goju". Dapače, prilike su takove, da se učitelj 
mora bojati tumačiti djeci i znanstveno zajam¬ 
čene stvari, u strahu, da ne dodje u koliziju sa 
»vjerskom obukom” vladajuće crkve, koju država 
favorizira. Pokuša li to, može biti gotovo stalan, 
da će biti javno proskribiran, kao čovjek, koji 
je nesposoban za svoju struku, jer ne uzgaja 
»vjerski ćudoredno”. 

Reče li ipak istinu, da li mogu njegove 
riječi imati kakav konačni učinak na dječju 
dušu (kojoj manjka moć rasudiivanja), ako dolazi 
druga osoba, »posvetom uzvišeniia”, te uči sa¬ 
svim obratno ? Uvažite danas samo, što bi rekao 
djeci o dobi reformacije ili o dobi Husa jedan 
napredni učitelj, a što svećenik! A zar je cilj 
škole takova namjerna smetnja i unašanje sumnje 
u dječju dušu? Zar nije »vjerski nemoralno” 
oponirati istini? Zar nije upravo duševno uboj¬ 
stvo utući nježan mozak za volju celibatnika, 
koji su od dječjih srdaca udaljeni kao nebo od 
zemlje? Ljudima, koji su progledali to nasilje, 
namiče se nehotice pitanje: da li je država 
uvela obvezatni polazak škole zato, da u svom 


narodu podigne nivo naobrazbe, ili zato, da za 
svoju potrebu dobije milijune neodlučnih, ne¬ 
samostalnih bića? Ako ie državi u istinu stalo 
do naobrazbe, mora doći do potpune rastave 
države od crkve, mora iz škole vjera napolje, 
jer se vjerske dogme i čuda ne dadu nikada 
spojiti sa znanošću. Stalno je, da će samo slo¬ 
bodna škola istjerati one, koji u ime vjere pašuju 
nad razumom nejačadi. Taj nazor prodire sve 
više i više u izobraženije slojeve, a branitelji te 
vjere, ili — govorimo jasno! — klerikalci slute 
u tom početak njihovoga konca. Pučki slojevi 
dobivaju sve veći upliv, sve veća prava. Pred 
moći puka moraju polagano uzmicati privilegiji 
feudalaca i birokrata, a o njih se baš upire moć 
klerikala. Tonući u silnom tijeku kulture, hvataju 
se obale. Umjetnim ogradama nastoje zaustaviti 
brzi tijek upotrebljujuć sva moguća sredstva. 
Svaki kamećak, svako perce je dobro- 

Crni prsti hvataju za grla napredne ljude, 
a nepoćudni se ljudi imaju odstraniti gnjusnim 
denuncijacijama i klevetanjem, jer im je čista 
savijest svetija od njihove službe. Koliko ljudi 
uzmakne pred tim terorom! Koliko bi učitelja 
naučalo slobodu, da se ne boje novog šikani- 
ranja, novih muka i udaraca! Teški balvan valja 
se upravo prema izvoru prosvjete — prema 
školi. 

Da, škola ima spasiti crkvu od moralnog 
pada. Pogledajmo samo školski zakon o reli¬ 
gijskim dužnostima učenika i učitelja. Djeca 
moraju sudjelovati kod vjerskih obreda, dakle i 
kod svih procesija, pod nadzorom učiteljstva. 
Učitelj ne smije imati pod svojim nadzorom više 
učenika, nego što je moguće, a to znači, da 
ako župnik hoće, dužni su svi učitelji vršiti kod 
tih »vjerskih obreda” policajnu službu. Učitelji 
su dužni voditi istragu protiv djece, koja bi 
zanemarila polazak crkve i ubilježiti ih, kao da 
su izostali od škole. Ispričati smije samo u 
suglasju s učiteljem vjerouke. Učitelj mora opo¬ 
menuti roditelje (zašto ne župnik ?), a ne po¬ 
maže li to, imaju se pozvati roditelji pred školski 
odbor, dapače pred poglavarstvo. U kratko: 
polazak crkve moraju kontrolirati i na polazak 
crkve silili laici, na koje crkveni odnošaji ne 
spadaju, laici moraju miriti i utišavati mržnju 
mjesto povodnika toga šikaniranja, a on se drži 
miran i »nevin”. 

U školi se daje posebna prednost sveće¬ 
nicima, oni su u školi kao država u državi. 
Nitko se ne smije miiešati u njihovu „vjersku 
obuku", a oni kontroliraju obuku učitelja. Ravna¬ 
jući učitelj ne smije dijeliti niti savjeta kateheti 
kao ostalim učiteljima. Svećenik u kratko ima 
biti gospodar škole, on mora komandirati i 
prema gore i prema dolie- Takova je drzovita 
provokacija moguća samo kod nas i negdje u 
Španjolskoj. Svagdje bi drugdje tu smionu crnu 
ruku, što se pruža za najdražim imetkom naroda, 
za školom, odsjekli kod samog ramena. 

Otvorite već jednoč oči, spoznajte s' oiu 
odgovornost prema potomcima! Oduprite i e 
svom silom protiv duha, koji ima zavladati 
školom, a od vaše djece činiti omedjene 1 ude. 

Znajte, da će se na vašoj djeci osvetiti 
ono, do čega su došli mislioci životnim iskustvom 
i silom razuma, a to je sloboda savjesti, sloboda 
osvjedočenja i priznanja; to najveće imanje vaše 
i vaše djece je ugroženo. Razmišljajte o velikim 
borbama, što su ih vodili napredni ljudi od dav¬ 
nih vremena s crkvom, pak se i sami ne plašite 
borbe za bolju budućnost vaše djece. Recite si 
još, da nijeste dali život djeci, da ih tudja ruka 
protiv vaše želje i osvjedočenja uzima iz vašeg 
krila i otudjuje vašoj savjesti. Vi imate na svoju 
djecu prvo pravo! Oslobodite se omamljivih 
upli\a hramova i posvetite sve svoje sile za 
naprednu i slobodnu školu, koja vam ne će 
povratiti četrnaestgodišnje licumjerce i dvolič¬ 
njake, nego ljude otvorene, nezastrašene. kojima 
nije omrznuo rad, nego koji teže za svjetlom 
istine, za jasnim znanjem, ljude čile, radine, 
savjesne. 

Oslobodite se predsude, kao da bi bilo 
zlo zapustiti gnijezdo, u koiem žhite od mladosti, 
zapustite to gnijezdo pod krovom crkve, u koje 
ste došli bez vaše volje i tražite si čišće i liepše 
gnijezdo u slobodnoj prirodi. Razmišljajte o ne¬ 
prestanom razvoju ljudskog duha i budite kotači 
na kolima kulture, a nipošto zapirači. Istupite i 
otvoreno proglasite, da ne možete biti zadovoljni, 
ako se hoće u školi trgovati s dušama vaše 
djece. Istupite i rušite crne zidove, koji vam 
priječe pogled na sunce istine. Na poznavanje 
istine ima pravo svaki čovjek! 

Nikita Aleksandrović : 

U KHCeDRflLI. 

Na Golgoti je umro i sviet za to znade 
Al od te žrtve davne još ploda ne imade . . . 

Kranjčević. 

Zgrnulo se ljudstvo silno i ljulja se kao žito, 
kad ga vjetar poljem njiše — 
navrvilo staro, mlado, ružno, liepo, gladno, sito, 
pa se stislo: jedva diše . . . 

Na oltaru, izmed zlata i dragulja, On se diže 
zamotan u staru krpu — 
krvavu i trudnu glavu spustio je nešto niže, 
pa sve gledi u tu rpu: 

Sto je došla da okaje molitvama griehe svoje, 
nekajane nigda dosti — 

jedni šapću očenaše, drugi čislu zrnca broje, 
treći stenju „bože prosti !* . . . 

A On sluša, suzu guta, što mu suho grlo kvasi 

— srce mu je odveć meko — 

nikog nema, da mu žedju makar svetom vodom gasi 

— baš je lijepu plaću steko ! . . . 

Uto s kora, iz orgulja izvili se tužni zvuci 

— sad će ljudstvo da proplače — 

a basista kazališni o Njegovoj pjeva muci 

— časak tiše, ćasak jače . . . 

Pozorno ga narod sluša — i da nismo sad u hramu 
pljeskali bi negdje živo — 

tako divno psalam pjeva, umjetničkom sav u plamu, 
da sve ječi zidje sivo . . . 

Kraj oltara opat sjedi u mekanu naslonjaču, 

mitra mu na glavi blista — 

sakrio si trbušinu u svilenu ogrtaču . . . 

— eto vjerne slike Krista ! . . . 

* 

Zvona bruje, piev se ori, mirisni se tamjan pali, 

— razvila se krasna slava ! . . . 

a Njemu se na propelu gorkom žuči srce zali 
i još niže nagnu glava . . . 

C=> <^\ 

flbeiiU3H! 

Uskrsna ore se zvona, 
priroda od sna se budi, 
driemovni dižu se ljudi — 
ječi sva Vasiona: 

Aleluja! 

S mekana ustaju loga 
preljuba cjelove brišu, 
požudnom strasti još dišu 
zazivljuć Gospoda Boga; 
s Aleluja! 

Tamjan već svodove liže — 
mamen od noćnieh cara 
kliče svećenik s oltara : 

Narode, Hristos se diže, 

Aleluja ! 

Pucaju zglobovi jaki, 
uzdah se topi u suzi — 
roblje na koljenu puzi — 
svršava jecaj svaki 
s Aleluja! 

Uskrsna ori se slava — 
dižu se tlačeni puci, 
kraj je i njihovoj muci — 

Hrvatska spokojno spava!* . . . 

Aleluja ! . . . 

Josip Jankov: 

SCflRinSKH nocfl. 

Danas sam bio kod mise, 

AI dodjoh potišten doma; 

Nevoljki učini dojam 
Na mene sve to veoma . . . 

I popić pognuti mali 
1 propovjed njegova duga, 

Pa slike na stienama prašnim 
1 crkveni onaj sluga . . . 

Sve mi se učini Čudnim, 

Ivo glazbilo razbitih žica, 

► Sto ne može nikoga dirnut, 

Nego se drelji, golica . . . 

I učini pospanom dušu 
Ko da ju dosada sisa ; 

Tako se svih nas dojima 
Popić i njegova misa ! 

Na koncu se maših šešira, 

Da me ta dosada mine, 

I da ne gledam laži 
Kako se pobožnim čine ; 

A vani su puni grieha 
Ko ostali smrtni ljudi, 

Koji ne ištu po crkvah 
Da ih se k dobru budi! . . . 

Popić je i dalje pjevo . . . 

Ko cimbala stara bez žica 
I vodio ljudstvo u glupost 
A znoj mu je teko sa lica . . 

Zaveden je bio siroma ; 

Nije shvaćo života, 

Ta njemu je zvučila lijepo 
Starinska ova nota . . . 

* Otu je pjesmu autor ispjevao još kao klerik dugo 
prije preokreta u Hrvatskoj. Op. Ur. 



K. H Maclu 

m a r i n k a. 

Zdravo, himbena ljubavi! 

Adieu! — Lebe wohl! 

(Stara pjesma; s poz 
natim napjevom.) 

Ouvertura- 

„Dodje maj! 0 dubokih boli mužu! 

Bljedoća zašto još ti lice krije? 

U prirodu podji — zlati sunca žar 

Ruže licu, mir povraća čelu!" 

Na sunce podjoh. Nad cvatućim proplancima 

Na zapadu se njegov blisto žar; 

Na sjaju sunca rumenilo se lice moje, 

Urešeno kao cv’jećem svježim. 

U prah padši dignuh ruke prama suncu: 

Šum borava, slavuja biljisanje, 

K njemu teži jecaj mog čeznuća; 

Kao da je blizu konac mojoj muci. 

Sunce zašlo. Siva zgusnula se tama, 

A lice moje kao uv’jek bl’jedo. 

Prvi čin. 

Maju! o maju! Krasni maju!! — U zagr¬ 
ljaju tvome iz nova klikće oživjela zemlja! Ali 
jao, nijedan osjećaj nije tako čist, a da ne bi 
bio natrunjen oprečnim osjećajem! — Kao što 
se u radost putnika, koji ugleda po prvi put 
raskošni kraj na svome putovanju, miješa tuga 
brzog rastanka s njim; kao što se kod sladosti 
prvog cjelova odmah pojavi i gorčina zadnjega: 
tako i uz svu radost i klikot zemlje, zbog tvog 
dolaska, krasni maju! njezino lice izdaje žalost 
i bol brzog rastanka s tobom, a srce joj moje 
poput jeke iz dubine odgovara!- 

Kakova je to vreva raznolikog ljudstva? 
Šarolika ženska suknja miješa se s tamnim muš¬ 
kim odijelom. — Na desno i lijevo pozdravi i 
pokloni. — Perivoju! tvoja se slava iz nova 
diže oživjelim drvećem; praške krasotice opet 
grnu k tebi na obvikle sastanke! Ovdje ponos¬ 
no koraca dama s pernatim šeširom o bok vit¬ 
koga mladića, koji si frče mlade, kratke ' brčiće 
te dugim mamuzama zvekeće, koje će mnoga 
žena, kad se odatle vrati kući, proklinjati svla- 
čući se iz tog jedinog svečanog odijela; ponos¬ 
nije još šeće neka djevojka s velikim šeširom 
po strani vojnika; ondje se opet protiskuje 

gustim mnoštvom s utisnutom malom glavom u 
velik šešir, gradska kći sa mesarskim momkom, 
ogledavajući se za skupom studenata, što se va¬ 
ljao za dugim redom djevojaka. Baš po njihovoj 
volji u najvećoj gužvi dostigoše studenti red dje¬ 
vojaka, a svaki od njih držao se štetnim, ako 
se mogao lakim dodirom zadjeti barem o odi¬ 
jelo ili o ruku svoje mile. — 

Kakova je to vreva raznolikog ljudstva ? 
— A nad cijelim tim mnoštvom razastire ljubav 
svoja krila, kao što glazba, što svira kroz cijeli 
dan, usred velikog grada pred kavanom, posljed¬ 
nji zvuk rasprostire nad posjednutim stolovima; 
kao što razastire jasno večernje rumenilo sjene 
u zelenim vrtovima iza prošlog sparnog dana. 

Ruka me boli od skidanja šešira; podjoh 
stranom iz tog drvoreda pod modri svod večer¬ 
njeg neba. — Sam sam. 

Nad kržljavom travom širokih medja zvuči 
roelanholijski zuj večernjih muha; sunce zapada 
za tamnosivi Petim Šum šetalaca razlijega se 
večernjom tišinom samo poput hujenja dalekih 
voda. Bazg i cvatući jasmin, kao umirući, slatko 
bi se vjetrom uznjihali, iz sjene kojih ozivaju 
se sad slabije sad jače pjesme slavuja, što 
opjevava bol ljubavi. Koracam uz grede inozem¬ 
nog dnevnom vrućinom oprženog cvijeća, koje 
iz svog podneblja preneseno u tudje krajeve, pri¬ 
jateljski privija svoju krunu u krilo nepoznate 
joj majke, u hladni grob u tudjoj zemlji; nesrod¬ 
na mu gruda ne hrani tužni cvijet. Daleki, dugi 
zvuci šumskih rogova nad njim se kolebaju, a 
večernje zvonjenje iz širokog Praga sa sto tor¬ 
njeva bije tužno u moje uho. — 

Kakova je to smiješna pojava!? — Dugi 
mršavi muž, obučen u crveni veliki kaput staroga 
kroja i u isto takove hlače, koje su sizale sve 
do koljena, sjedi na medji osamjelog puteljka. 
Cipele mu, kratke i široke, bijahu navučene na 
visoke, do duše na mnogim mjestima pokrpane 
čarape, ali uz to posve bijele; duga pletena kosa 
bijaše prebačena preko ramena na prsa. Veliki 
okrajci bijelog rupca visjeli su na modrom, sreb¬ 
rom izvezenom, no sada već veoma istrošenom 
prsluku. Pred njime na zemlji ležaše trougljaš 
šešir, na desnoj strani slamnata torba a na njoj 
gusle. — Prosjačio je. 

No zašto je ovamo sjeo? — Ovuda je malo 
ko prolazio; ovim osamljenim puteljkom — tko 
je ovamo zalutao? Onamo medju drvećem toliko 


svijeta, a on ovdje ? — Možda je mislio, da si 
u gužvi onih, što šeću, svaki opazivši prosjaka 
sam sebi kaže: „Mene ne prosi; ovdje nas je 
mnogo; ako mu ne dam ja, dat će mu drugi!‘ 
i tako da jedan za drugim prodje, a da ne udi¬ 
jeli i malu milostinju; dok naprotiv ovdje, kamo 
je dolazio samo kadikad jedan za drugim, mo¬ 
gao je svakoga posebno moliti, u kojem slučaju, 
većim dijelom svatko, i ako ne iz dobrog srca, a 
ono je mislio, da će mu nešto pružiti potaknut 
kakvim stidom ili drugim osjećajem ? — Možda 
se stidio javno prosjačiti ? — Ili je možda znao, 
da se na ovaj osamljeni puteljak zapućuju osjet¬ 
ljiviji šetaoci; a takav da će, ako sam što ima, 
zaista dati i da će rado dati? — 

Cijela njegova pojava, mršavo, dugo lice 
govorilo ono prvo; — visoko ponosno čelo 
ovo drugo; nego modre velike oči odavahu, da 
je ovo posljednje povod njegovome udaljenju 
od gužve bešćutnih mještanina u to carstvo tišine 
i čuvstva. 

Promatrajući ga, časkom sam se podalje 
ustavio. Kadgod bi se tko približavao, upro bi 
taj čudni prosjak svoje bistro oko u oko prolaz¬ 
nika; uzeo bi u ruke gusle, ili ne bi, nikada se 
nije prevario. Ako je svirao na guslama, uvijek 
je nešto dobio, ako nije svirao, nije ništa dobio. 
Opazivši to, bijah neodlučan, bi li prošao kraj 
njega ili ne, ne imajući ništa, što bih mu dao, 
premda bih to rado bio učinio; a vidjeti Čovjeka, 
koji ponizivši se, prosjači a prošnja mu nije 
uslišana, bijaše mi od vajkada veoma teško, a 
— ne dostaje mi pravi izraz i — čudno. — 

Upravivši oko svoje daleko koliko sam 
mogao, koracah napred. bojeći se, hoće li seg- 
nuti za guslama. 

Protiv svomu običaju nije upro svoje oko 
u moje lice; i ne pogledavši na mene, tražio je 
nešto po žepovima svoga prsluka. Podjoh oko 
njega. Dignuvši glavu zovne me imenom. Zbu¬ 
njen obratim se k njemu, a njegova suha, ko- 
štunjava ruka pruža mi složeni papir. Uzeo sam, 
podjem dalje; on digne gusle, na kojima je prije 
uvijek samo kako tako škripao, i nekoliko veoma 
tužno izvedenih čistih zvukova, kao da prose, 
pronosilo se lagodno večernjim dahom tihoga 
kraja. 

Ogledah se, nitko nije dolazio, on je gle¬ 
dao za mnom; dakle se mene ticala tvoja pro¬ 
šnja, pomislih i jedva sam ušao u onisko sklo- 

nište, već sam otvorio primljeni list. Dugi, drhtavi 
zvuk gusala njegovih svršavao je tužnu pjesan, 
kao jednostavan cijele pjesni vrijedan konac. 

List bijaše pisan čisto ženskom rukom; na 
drugoj strani bijaše nekada nešto nacrtano, što 
se kod pisanja tog lista tako istrlo, da se više 
nije razaznavalo, što bijaše tamo nacrtano. Pi¬ 
sala je u tome smislu. Po nekome ili možda ne¬ 
kima izmedju mojih znanaca ili kojim drugim na¬ 
činom došle njoj, koja nada sve ljubi glazbu, do 
ruku nekoie od mojih piesama u rukopisu; dalje 
je po svojoj volji primila i nekoje druge izmedju 
mojih spisa; i tako upoznavši me iz mojih djela, 
zaželjela si takodjer i osobno me upoznati. Već 
dugo neizlječivo bolesna na sušici, nije znala 
drugog sredstva, nego da me tim listom od nje¬ 
zinog oca, kako je govorila, uručenim, zamoli, da 
je sutra u njenom stanu posjetim. Označeni stan 
bijaše na Františku iza samostana sv. Agneze; 
niska kućica u uskoj ulici, druga od ugla. Cijeli 
list bijaše plod duboke žalosti i neizm ernog po¬ 
vjerenja u mene, da ću uslišati molbu u njemu 
izraženu; morala me dobro, veoma dobro poz¬ 
navali. — Zaustavivši se ožak šćen, gledam 
oštrim okom u list stisnut u ruci, bez kretme, 
moguće i bez misli; ili sam ih možda probudivši 
se iz njih, zaboravio. Zvuci gusala sprovadjali pu¬ 
tovima mene, koji sam zaboravio na samoga sebe. 

„Ei! da haben wir ja unseren MalkontentenP 
ozvaše se glasovi, i skup poznatih studenata na¬ 
vali prama meni. 

„Bei Gott! ein Liebesbrief. Lass sehenF 
povikne jedan hvatajući list. 

„Pusti!" kriknuh i uhvativši ga za prsa i 
odgurnuvši daleko prpošnika žurih se kući. Taj 
list bijaše mi svetim. 

Pobjedonosni zvukovi glazbe i smijeh zao¬ 
stalih nose se za mnom. Dodjoh kući i osamljen 
sam sjedio u dubokim mislima glavom o sto 
uprtom. 

(Zastor noći padne.) 

1 n t e r m e z z o. 

Tamna noći! jasna noći! 

Obje za me vi ste bol. 

Tamna noć me tiska u dubinu, 

Jasna noć me vuče prama gore; 

Dubina tamna grozom me napunja, 

A k sv’jetlu, ah, mi poći nije možno! 


Drugi čin. 

Noć je prošla a plačljivo je jutro izašlo nad 
probudjenim Pragom- Ustao sam još za tame, 
pripravliajući se za posjet, o kojem sam na 
ruci kod pisaćeg stola kroz cijelu noć sanjao. 
Poravnao sam si kosu, pričešljao zaliske oko lica 
nacrnio brčiće nad usnama. Bijaše osam sati na 
staromjesnoin tornju dana 10. kolovoza 1833., kad 
sam se približavao k Františku prolazeći staro- 
mjesnim trgom. 

Za Četvrt sata bijah na Františku; kišovi¬ 
tih je oblaka nestalo, a jasno sunce, obećavajući 
sparni dan, igraše na valovima Vltave. Okolo 
nekadanjeg samostana sv. Agnese brzo sam do¬ 
šao na označeno mjesto. 

To bijaše malena, niska kućica u uskoj 
ogradienoj ulici, u koju je vodio po malome 
humku puteljak. Duboka, široka jama, protezala 
se ulicom pred tom kućicom, a pojedine su da¬ 
ske služile, kao most u čvrsti grad, za prelaz u 
niska njezina vratašca. Poprijeko ulice od te kuće 
k drugoj, sličnoj na protivnoj strani, bijaše na¬ 
tegnuto uže, a sparno se sunce igralo po raz- 
vješenom na užetu rublju, koje je bilo već veo¬ 
ma istrošeno. 

Nekoliko uličnika spuštalo je jednoga iz- 
mediu drugova, koji se kao uteg ljuljao na užetu, 
u duboku jamu. za loptom, što im je podalje u 
igri u nju bila pala. U to je iz te kuće izašla 
polunaga ženska, imajući jedinu suknju preko 
razgaljene košulje a na glavi zavezan rubac pro¬ 
tiv sunca; i opazivši kako bučna četa spušta 
njezinu nadu u duboku jamu, bacila se po us¬ 
kom brvnu, grozeći se metlom dobitnicima nje¬ 
zinog blaga, koje, ugledavši bliske batine, da- 
doše se u bijeg, pustivši nesretni uteg u jamu, 
koji je odmah sve do vrata zaronio u jamu. 

Razljućena majka svojom nadom, koja je 
bila pognojena, da bolje procvate, omela ju me¬ 
tlom kao psića na ulici i držeći medu za gro- 
movod, poput drugog Jupitra mlatila je svojim 
bljescima tako, da je iz nje štrcajuće blato obi- 
jelilo na okolo ovješeno nečisto rublje. Napokon 
je ubogome gromovodu ipak pošlo za rukom iz- 
ma^nuti se, te je odmah ne upotrebljavajući na 
zlo stečenu slobodu, poletio u rijeku. — Potiho 
sam pitao za stan djevojke, što mi je pisala, i 
nenadno sam našao u njoj njezinu majku, koja 
upravo izbivši zablaćenog braca mog ideala, stvo¬ 
renog preko noći, nije mogla razumjeti, čemu bi 


se takav gospodin — kojega je zbog neobičnog 
odijela držala tudjincem — raspitkivao o takvoj, 
kako se s posmijehom izrazila, neznatnoj dje¬ 
vojci. Ne baš osobito zadovoljan s takvim od¬ 
govorom stupao sam po daski, koja se ljuljala, 
u nisku kućicu, i brzo se na moje lako kucanje na 
mala vrata ozvalo nježino .u nutra!“ 

Stojah u maloj sobici. Na mekom sjedalu, 
glavom uprtom o ruku, sjedjaše ona. Da, to, bi¬ 
jaše ona! — to bijaše Marinka! — Tko je vidio 
Goetheovu Mignon od Schado\va naslikanu ? 
— Takova bijaše Marinka, upravo takova! — i 
imena Marinka i Mignon igrahu na mojim nesi¬ 
gurnim usnama, kojim bih ju od tih imena nazvao. 
Oko sebe nisam vidio ništa, osim nju; — takva 
mi se bila pojavila u mojim snovima, takova je 
živjela u mome duhu; takvu sam navikao ljubiti 
u slici Mignone. 

Crna, jednostavna kosa padaše u teškim 
pramenovima oko blijedog, mršavog lica, koje 
je nosilo znak velike krasote, na čisto bijelu 
suknju , koja gore sve do vrata zatvorena, 
dolje sizaše do malene lagacne nožice, pokazu¬ 
jući visoki, vitki stas. Crni je pas ljupko objimao 
tanko tijelo, a crna sponka obuhvatila krasno 
visoko bijelo čelo. No ništa nije dostiglo krasa 
plantenih crnih očiju, Što su ležale duboko pod 
čelom; taj izraz tuge i čeznuća ne opisa nijedno 
pero. 

Zbunjen ostah na vratima stajati; — ona je 
lako digla glavu, te tužnim me pozdravljajući 
posmjehom pozdravila: „Poznajem vas već! Ni¬ 
kada vas doduše nisam vidjela, ali oko vaše u 
taj čas kaže mi sve, štogod je ikada vaša ruka 
napisala/ Moguće da je tome bilo tako; jer u 
tome času nisam znao, šta čini moje oko — 
ništa nisam vidio, a obična smjelost posve me 
ostavila. Kad sam se malo osvijestio, kimnula 
mi da sednem, a ja sam se, uzevši nisku stolicu, 
posadio; — o kleKnuo bih bio pred nju! 

Istom sada se ogledah po izbi. Tužno to 
ovdje izgledalo, i dugo nisam mogao bijednu 
okolinu da sredim s pojavom njezinom, pogle¬ 
dom i odjećom. Razbiti prozor bijaše zalijepljen 
papirom, a nad trošnim stolom razastro maleni 
pauk nježno svoju mrežu na zacrnjeloj mokroj 
stijeni- U kutu stajaše tronožna stolica osim sto¬ 
lice bez naslona. Straga trulo, bijedno ležište ra- 
strto, nekoliko glinjenih, bijelih tanjura zeleno i 
tamno ošaranih, na maloj polici nad vratima bi¬ 


jaše ostalo posudje, naproti tomu veliki, skupo¬ 
cjeni fortepiano, bliže prozoru postavljen, doveo 
me u sumnju, da li bi tu djevojku držao siro¬ 
mašnom, ili ju moram prosud ivati po njezinoj 
odjeći. 

Govorili smo malo, ali gledasmo neprestano 
jedno na drugoga; onaj glazbenik — zašto mi 
pero izmiče iz ruke kad o tome pišem? — onaj 
prosjak u perivoju bijaše njezin otac, dobrostivi 
otac. — Nekada bogat pao je nedužan u tako 
veliku bijedu; — i kao udovac misleći da nje¬ 
govoj bolesnoj Marinci ne bi nitko tako vjerno 
služio, oženio se po drugi put; ali njezina ma¬ 
ćeha, s kojom sam kod ulaza govorio, samo ju 
je mučila, a nesretna Marinka nije imala za svoju 
utjehu ništa osim iz nekadanjeg bogastva preostali 
fortepijano, i kako mi govorila, moje spise. 

Časak sam sjedio kod nje na maloj stolici, 
a ona mi je lakim prstom sa čela odstranjivala 
kosu. Davno smo se poznavali, razumjeli smo 
jedan drugoga a da nismo ni riječi progovorili- 
Izrazila mi svoje davno čeznuće, da me upozna, 
ali sama misao, da već sutra mislim poći na da¬ 
leki put i konac njezinog života, koji će se za 
malo približiti, prisilio ju, premda je mene i na¬ 
rav moju dobro poznavala, na smjeliji korak. 
Ona je znala, sigurno znala vri en e, u kojem 
neizbježivo mora poći; vrijeme to ne bijaše da¬ 
leko, pa ipak mi je izjavila, kako silno ljubi taj 
život, kako joj je teško u tako mladoj dobi osa- 
viti krasnu zemlju. 

Nije mi bilo moguće i suzu istisnuti, a s 
toga je to gore stiskala bol moje grudi. Spustiv¬ 
ši glavu na sklopljene ruke, ostao sam veoma tu¬ 
žan ležati; — ona ustavši bližila se polaganim 
umornim korakom k fortepianu, kojega mio zvuk 
do sada ne ostavlja moje misli. — Udarala je! 
— 0 kako tužno! kako tužno! — Igra njezina 
pričinila mi se kao uvod nekakve pjesme; dig- 
nuvši glavu obratih se k njoj. Nezaboravna slika! 
Još danas vidim bijelu joj odjeću, stegnutu cr¬ 
nom vrpcom; još danas mi je svježa predstava 
njezine tanke nožice, kako upravlja jačim ili 
slabijim zvukom stroja: još i danas uvijek vidim 
blijedo, tužno, krasno to lice, tu crnu kosu, što 
pada oko sjajnog čela, obuhvaćenog crnom spon- 
kom, a o tome tužnom izrazu crnoga oka i u 
grobu ću nekada sanjati. Tanki prsti jedva se 
doticahu srodnoga joj stroja, a strune kao da je 
razumiju, govorahu tako tužno — kao njezino 


oko. Pjevala je. Moju pjesan. Ta pojava, mili 
zvuk fortepiana, krasni glas i pjesan, koju sam, 
sam najdublje osjećajući, pisao — tko to shvati, 
razumijet će buru mojih osjećaja, koja je ovaj 
put nastojala provaliti prsa moja. 

Slatki, nježni zvukovi proizvadjahu slijedeći 
pijev : 

Tamo gore golubica 
Tužno za se guka: 

„Komu, komu taj pupoljak, 

Kom će tužno procvasti?” 

Odgovara busen ruža. 

Miris glas mu cjelivajuć: 

„Kom će niknut majski cv’jet, 

Nego opet, vaj, iz groba?” 

Nije joj dostajalo glasa za tugu srca; ipak 
nije plakala- Nakon male stanke u pijevu, ispu¬ 
njene tužnim zvukovima fortepiana, pjevaše 
ovako: 

„Tek će sunce da zapadne 
Tam za modre gore, 

S njim i cv’jet će moj uvenut 
Mjesecu na prkos blijedom.” 

Žalosno svršavao fortepiano, tamnije i tam¬ 
nije, dok naposlijed kao da je usnuo njegov 
tužni glas. Probudih se iz dubine zaboravi sa¬ 
moga sebe; polumrtav žurim odatle, nije mi 
bilo moguće ovdje izdržati. „Hinko!” zazove 
njezin nježni glas; obratim se k njoj, raskrilila 
ruke za menom, u krasnim očima i suze nije 
bilo; padoh opet k njezinim nogama, krijući 
vruće čelo u njezinom krilu osjećao sam njezino 
rame oko moga vrata. 

„Ti si jedini, što samnom osjećaš!” za- 
šaputa. 

„Ti jedina, koja me razumiješ!” 
htio sam odgovoriti, ali nisam mogao izreći 
riječi’ silom se uspravivši bježah odatle. 

„Dodji opet! dodji još danas! dodji jošte!” 
viknula za menom. 

Iza jame preporučala mi se rascufana nje¬ 
zina majka perući poštrcano rublje; bratac se 
s ostalima igraše.- 

Minuo dan i nastajala večer, večer pred 
mojim odlaskom na put u krkonoške gore. Po 
drugi sam put danas dolazio preko rijeke do 
Františka, a za hram sv. Agneze. Bijaše opet 
poslije vihra, pojedine, teške kapi stvarale su po 


hladnoj Vltavi malene kolobare. Babe nošahu 
od rijeke u velikim košarama glinene posude 
iz ladie, što je netom doplovila; a dječaci ne- 
mareći za ostalo blato, igrahu se kao obično 
loptom, zasukani do lakata i koljena, s velikom 
krikom i bukom smijući se, kadgod bi se tko 
od mih na kliskom tlu povalio u blato. 

Nekoliko baba, koje daniu prosjačeći, ve¬ 
čerom, prije no što zadju u svoje luknje na 
spavanje, pretresujući svoje dobročinitelje, do- 
našalo je iz uske uličice duge klupe, te po- 
sijedalo na prostranome mjestu k večernjem 
razgovoru i dobro sam medju njima razaznao 
majku Marinke, rascufanu i zamazanu; na ras¬ 
kuštranoj glavi imala je crnu kapu s potrganim 
okrajcima, na zablaćenim nogama nataknute kratke 
muške cipele, a krajak odjeće na vratu visio je 
preko lijevog ramena, neprikrivajući ni crni vrat 
ni na ledjima veliku rupu u košulji. Upravo bi¬ 
jaše počela jedna izmedju njih da pripovijeda 
s velikom živosti svoj san- Bijaše to žena viso¬ 
kog stasa, od starosti malo nakrivljena i zgr- 
bljena; jednom rukom poduprta o maleni štap 
stajaše na malenoj povisini, koja se dizala nešto 
nad ostale; u ostalom bijaše bosa, razgaljena, 
odjeta u jedinu rastrganu, velikim cvjetovima 
našaranu suknju — s glave, ovite velikim rupcem 
poput durbana, padahu sijede vlasi oko mršavog, 
nabranog, kosmatog lica. Ovako stajaše u žaru 
sunca, što je zapadalo. 

Upravo, kad sam dolazio, uspravila se ravno, 
te sam slušao, gd e je drhtavim, ali jakim glasom 
izrekla ovo: „Zaista, zaisto kažem vam, da je 
više ne ćete vidjeti!” našto je majka Marinke 
prevraćajući karte spremne za gatanje, šupljim, 
osudnim glasom po viknula. „To isto, to isto se 
i meni pričinilo!” 

To je jedanaestka i puna četrdesetka gos- 
podjo Anko! ne rodila ako nije!” vikala druga 
babica na kraju klupe; „Ja pridavam groš!” 

„Ja takodjer! — Ja takodjer!” poviknuo 
zbor baba. 

Iz uličice zvučili zvukovi fortepiana i glas 
Marinke pjevao: 

„Kom će niknut majski cv’jet, 

Nego, opet, vaj, iz groba ?“ 

Preko kliske daske ušao sam u kuću i u 
sobu. Marinka — Mignon - Marinka, sjedjela je 
kao u jutro uz fortepiano pjevajući pjesan: 

„Tamo gore golubica.” 

Upravo je svršavala! — sjeo sam bez 
riječi uz Marinku položivši glavu na njezino 
krilo; lakim dodirom prešla njezina bijela ruka 
preko mog lica, te je opet budila glas struna, 
što su joj odgovarale, prelazeći na drugu pjesan. 

Bijah veoma tužan; ona to opazivši, pres¬ 
tala u igri pitajući me, što mi je? 

„Sutra odilazim na daleki put, da prodjem 
tamne doline nehotičnih gora, tko zna, kad ću 
se vratiti, a ti pitaš ?“ odgovorio sam joj. 

„Ti ideš na daleki put!“ reče ona; „na 
daleki put — a ja — — Sto te vuče tamo?" 

„Veže me riječ dana prijatelju da dodjem 
k njemu, koji me bolestan očekuje tamo za 
petom gorom". 

„Kad ideš ?“ 

„Prije no što sunce izadje." 

„Prije no što sunce izadje,“ ponovi ona. 

„O kako bi mi voljko bilo,“ govorila dalje, 

„s tobom poći, tamo u krilu prirode, u sjeni 
nehotičnih gora, uz pad proljetnih voda, ili u 
vječnom carstvu tišine na tvojoj strani gledati 
planulu zoru mladoga jutra ili posmatrati, kako 
u ružičastim oblačcima umire umorni dan, kiteći 
vijencima od ruža blijeda čela mrtvih velikana" 
Postajao sam sve tužnijim. „Marinko ! — 
Marinko ! — sunce je duboko pod nama, moram 
poći! — Izlazeće sunce mora me naći daleko 
od Praga. Kad se vratim možda još tog mjeseca, 
opet ću posjetiti ovaj stan — * 

„A tudje“, nastavila ona, „nepoznato lice 
prenerazit će putnika, što dolazi, te će se začu¬ 
diti, što traži one, kojih već davno nema; sne- 
odredjenim posmijehom opazit će suzu u oku 
putnika, te će bez čuvstva nastojati utješiti ras- 
tuženog naviklim: Danas meni, sutra tebi!“ 

„Marinko!" poviknuh i dignuh pogled k 
njoj; upravo je izašao miesec nad susjednom 
kućom, a njegovo svijetlo padaše kroz razbit 
prozor na stas Marinke; njezina bijela odjeća 
bijaše kao sjenovito odijelo duha, kao sniježni 
sjaj, a njezina crna kosa kao tamna magla na 
vrhuncu sniježnih gora. 

„Marinko! gdje ćeš ti biti ?“ pitah. Ona 
zahvatila strune i umorno poluglasno pjevala 
strofu iz narodne pjesme: 

„Tam za gorom, za šumicom 
U zboru pjev se čuje; 

Tri koraka za crkvicom —“ 

Zadnji stih strofe nije mogla dopjevati, 
samo fortepiano je nastavio napjev te pjesme, 
ona je šupljim, dubokim glasom svršila: 

„U grobu ti draga leži —“ i klonuvši u 
moje naručje položila je svoje lice na moje 
goruće čelo; ta sigurno je znala, da se više ne 
ćemo vidjeti. 

„Marinko, ostaj s Bogom!“ nastojeći kako 
bih izgledao mirnim. 

„S Bogom !" odgovori ona, i nekako sve¬ 
čano stajaše predamnom u cijeloj svojoj krasoti; 
prignuh se k njezinoj ruci, no ona se sagne na 
moje grudi, i prvi i posljednji cjelov goraše na 
mojim usnama. Fortepiano kao sam od sebe 
igraše pjesan: 

„Tamo gore golubica." 

U odsjev mjeseca sjedjaše kraj njega dugi 
mršavi muž, obučen u crveni veliki kaput sta¬ 
roga kroja i u isto takove hlače, koje su sizale 
sve do koljena. Cipele mu, kratke i široke, bi¬ 
jahu navučene na visoke, do duše na mnogim 
mjestima pokrpane čarape, ali uz to posve 
bijele; duga pletena kosa bijaše prebačena 
preko ramena na prsa. Veliki okrajci bijelog 
rupca visjeli su na modrom srebrom izvezenom 
no sada već veoma istrošenom prsluku. Bijaše 
to otac Marinke; njegovi su dugi, mršavi prsti 
čarobno vabili zvukove iz struna fortepiana. 

Istrčao sam kao omamljen preko uskog 
brvna, nogom sam prevrnuo klupu, a babe, što 
su ćeretale, svale se u gromadu: teturajući pre¬ 
valili košaru, što je stojala odalje napunjena 
glinenim posudama, i ta padne za babom, koja 
ju je netom iznijela iz ladje, sipajući crijepovlje, 
te se otkotrlja sa povisine natrag dolje prama 
rijeci; ostavivši novac za odštetu bježah odavle. 

„Prokleta lola! — vražji smušenjače!" i 
mnogo gori nadimci pronesu se zajedno sa vikom 
uličnjaka, što su prije uz majke sjedili drijema¬ 
jući ; jedan izmedju njih bacio se loptom na 
mene, koju je slijedilo mnoštvo blata i kamenja. 

Treći dan bijah u gorama. 

Tko je bio 6. rujna g. 1833, kod zapada 
sunca na novomjesnom groblju, sjećat će se 
mladog putnika, koji je obučen u sivo putno 
odijelo, obrastao crnom bradom, a glavom upr¬ 
tom o svoju torbu, ležao na zidu groblja. To 
bijah ja; vraćajući se iz krkonoških gora, te 
misleći da Marinka već ovdje u tihome snu 
otpočiva, takodjer sam se odmorio, bacajući 


poglede na grobove, što bijahu ošarani posljed¬ 
njim zrakama sunca. 

Bliže zidu bijaše novi grob otvoren, u koji 
spuštahu iskićen crni lijes; mnoštvo rodjaka 
oplakivalo umrloga. 

Nedaleko bijaše jama. Uz nju maleni dje¬ 
tinji lijes a nekoliko maljušne djece se igralo na 
njemu; samo jedno od njih imalo je glavu po¬ 
loženu na lijes, kao da prisluškuje, ne miče li 
se bratac u njemu zatvoren. Kako je grob uz 
zid bio pokrit, pošao je svećenik da pokropi 
dječji lijes uz jamu; djeca, poučena od nazočne 
žene, bacahu malene grude gline na spušteni 
lijes. 

Sada donašahu grobari novi lijes k jami; 
smiješna pojava dugi mršavi muž obučen u veliki 
crveni kaput staroga kroja i u isto takove hlače 
koje su sizale sve do koljena, koracaše za njim, 
otirući stisnutom rukom bilo prah, bilo suzu sa 
opaljenog lica. Pod desnom je pazuhom gnje¬ 
čio trougljaš šešir, pod lijevom je imao slamnatu 
torbu a u njoj gusle. 

Priprosti, žuti lijes, nepokropeni spustiše u 
jamu i, kao da mi je netko šaptao u uho moje, 
zvučilo mi duboko u duši. — „Ona te očekivaše!' 
Skočivši sa zida, žurio sam se žitnim vratima 
u tamni Prag. 

Za nekoliko dana Čuo sam pripovijedati o 
starome mužu, koji tako tužno igra na guslama 
na novomjesnom groblju; a za mjesec dana 
govorilo se po Pragu da su mlinari kod đolj- 
njih ladja izvukli utopljenika. Ležao je na klupi. 
Dugi, mršavi muž, obučen u crveni veliki kaput 
staroga kroja i u isto takove hlače, koje su sizale 
sve do koljena. Cipele mu, kratke i široke, 
bijahu nav učene na visoke do duše na mnogim 
mjestima pokrpane čarape, ali uz to posve 
bijele; duga pletena kosa bijaše prebačena preko 
ramena na prsa. Veliki okrajci bijelog rupca 
visjeli su na modrom, srebrom izvezenom, no 
sada već veoma istrošenom prsluku. Pred njim 
na zemlji ležaše trougljaš šešir, na desnoj strani 
slamnata torba a na njoj promokle gusle. Nitko 
se nije oglasio za njega. Zaboravljenog bez 
lijesa zakopaše u jamu. 

Finale. 

Zdravo, himbena ljubavi! 

Adieu! — Lebe wohl! 

(Stara pjesma, s poznatim 
napjevom ) 

Laku noć, o ljubavi! zlatna čašo, 

Napunjena smrtonosnom slasti! 


Tvoje krasno, varavo carstvo 
Nigda više dom mi ne će biti! 

Ljubio sam noću niklo cv’jeće — 

Jasan svijet jutrom utrnuo. 

Proljetno cv’jeće ljubio sam krasno — 
Snažni vjetri trag mu zametnuli. 

Tako sve što na radost mi bilo, 

U propast mojom ljubavi bi palo! 

S češkoga preveo Stahov. 

Karlo Hausler: 

eeee Borno! 

Pod krovom izba — star fotelj. 

Na njemu — mlad student; 

To stari bogalj — star fotelj, 

Taj dobri drug, to — mlad student. 

Kuda ćete, 

Kuda ćete 
Vi vesele djevice ? 

Tamna noć je. Čuvajte si 
Bijele suknje, nožice ! 

Tamna noć. 

A jednoć ! — — 

— — — tako vedri čas, 

Nebeskih luči sjaj 
Nadamnom sjao: noć ko dan, 

A tih je, tih je zelen — gaj!. 

U tom gaju — divna bašča, 

U toj bašči — Ružin — dom, 

U toj bašči — žarka mladost, 

Majko, priče cvatu njom ! 

Kavkaskinja — čama Ruža, 

U naš eto — zadje kraj, 

Kavkaskinja — bog je posla 
Sa Istoka — biser taj. 

Mlada d'jeva — kano cvieće 
Mila, kano biser taj 
U tom kraju, na tom svijetu, 

U toj noći: — zelen gaj. 

Čisto svoji — bjesmo bili, 

Noć ko dan, a dvoje nas 
Bojasmo se, niesu V nvmphe 
Rugale se u taj čas. 

. . . lijep je Hymen. Dugo ne bih, 

Sretno diete, usne baš 
S usna skido: rado gledah 
Sjena naših — cjelov naš. 

Utješi me, Milko seko, 

Utješi me! Zalud sve: 

Ne voli me liepa Ruža 
Ne voli me više, ne! 

Zavadismo se. Draga već 
U mržnji slatko spi. 

Ja pijem sam. Oj dodji već, 

Oj dodji, druže, ti ! 

Moj pop me kune, mrzi, — pop ! 
Na liepe cure lov 
Priredit ćemo, druže, mi; 

Pod svoj ih primit krov. 

Kuda ćete, 

Kuda ćete 
Vi vesele djevice? 

Svud je tama. Čuvajte si 
Bijele suknje, nožice ! 

Na dalek put, 

U dalek svijet 
Oluje, skrenu 
Misli lijet. 

Do dneva tih, 

Do Cure ja bih rad, 

K oltaru Uma ja bih 
S Maratom htio sad. 

— Hej, ti si pripit! Gizdav svat! 
Ponosit, pijmo ga! 

— Ostavljen tuge, bijede brat; 

Pa brate, pijmo ga ! 



0. Taglia. (Spljet.) 

život. 

i. 

Divni proljetni dani, dani rada i pjesme. La¬ 
gano iza brda zalazi sunce — umire sunce, koje 
je jutrom divno i veličanstveno sjalo. Na nebu 
pomaljaju se sitne zvijezdice, ovijući dragulja- 
stim svjetlom mirni kraj. Vjetru ni glasa, lišće na 
stablima ne šušti: narav tiho počiva, ko uljuljana 
u divan, vaseljnski san. . 

Malo slavonsko selo. 

Iz stare, dvokatne kuće, koja leži do seo- 
oske crkve, izišao je Ivan Ivanović. Kod kućnih 
se vrata zaustavio, zapalio smotak, pa zakrenuo 
na ulicu. Koracao je polagano, zamišljeno, pog¬ 
nute glave, odbijajući guste dimove. Kod poštar- 
skoga se ureda zaustavio, turio Uaškrabicu pismo 
i onda je krenuo natrag. Najednom se zaustavi, 


izvadi iz špaga izderan, zamrljan brzojav, pro¬ 
čita ga nekoliko puta i onda ga ljutito turi u 
špag. — „Al da, platit će mi ga* — zareži on 
kroz zube — dosta sam za nj učinio i više nego 
je zaslužio. To već jednom mora svršiti. Ovo je 
treća godina što ga poslah na sveučilište, a on 
ni prvog ispita nije položio. Ja se mučim ko pas 
dok skucam ovo par forinta, a on planduje — 
uživa: „novaca pošalji*. 

Na te riječi Ivanović se nekako ironički 
nasmije, ponovno zapali smotku i onda ljutito 
nastavi: 

— Neka se vrati, neka ga vrag nosi, ja sam 
učinio svoju očinsku dužnost, a kad mi on tako 
zahvaljuje, neka si sam razbija glavu... 

II. 

Drumom je jurila kočiia. 

Srdjan Ivanović vraća se sa nauka. Dugo 
ga nije kod kuće bilo. Već tri godine boravio 
je u gradu, leteći od zabave do zabave, od dru¬ 
štva do društva. Po c tao je pravi gradski sin. fin, 
ugledan, okretan, a sada je morao kući, u taj 
„teški, dosadni seoski život“. 

Njega, aristokrata, boljelo je, što mora, da 
najlepše dane svoga života proboravi u tom ku¬ 
kavnom seocu. On, koji je proživio toliko lijepih 
dana na sveučilištu, koji se družio s velikom 
gradskom gospodom, on seljački sin, sramio se 
seljačkog svijeta- On bi sve žrtvovao, da 
mu se opet povratiti u grad. Ali uzalud, mora... 
na selo ! Ta njegov otac, stari „provincijalac", 
koji je mukom i trudom kupio paru na paru. 
nije htio, da zna više za išta, jer da nije po¬ 
ložio nikakva ispita... Smiješne li ironije sudbine! 

U čitavom selu nema osobe s kojom bi se 
mogao družiti. Pa i Milka Belić, negdašnja nje¬ 
gova draga i ona je za nj ništa, ona je ko pro¬ 
sto seljačko dijete „seosko curče". Ne vidi više 
kod nje onog divnog ponosnog stasa, one duge, 
zlatne kose — više ga sve to ne privlači. 

A Milka ? 

Ona ga ljubi, ljubi ga onom iskrenom, du¬ 
bokom ljubavlju, kojom može, da ljubi, samo 
mlado, nepokvareno srce. Ta je ljubav uvatila i 
u njezinoj duši čvrst korijen i ne može, da iš¬ 
čezne... 

Ali njega ništa ne može, da preobrati, da 
opet zavoli Milku — onu Milku, za Čiji bi po¬ 
gled nekada bio dao svoj život!-. 

in. 

Milka Belić boluje. Njezin život svakim 
danom sve to većma vene — njezine boli i patnje 
primiču se kraju. Liječnik iu je danas dva puta 
posjetio, on je znao, da je bolesnici teško, da je 
katastrofa blizu, pak je htio za taj čin pripraviti 
njezinu staricu majku. Kad ga je i danas tihim, 
bojažljivim glasom zaustavila kod kućnih vrata 
običnim: „Kako jojje?“ — odgovorio je nekako 
nestalno, zbunjeno. 

Starica je sve to shvaćala, ona je znala, 
da ie bolesnici teško i dugo, dugo je ostala 
kod prozora, misleći o sebi i jedinici svojoj. 
A Milka ? — Ona je sve to shvaćala, znajuć 
da je katastrofa blizu. Jedino ju je nešto mučilo, 
jednu je želju imala: Još jednom vidjeti Srgiana 
i onda umrijeti. 

Na te riječi, na tu pomisao uzdrhtala bi, 
problijedila, sakrila nježnim ručicama svoje blijedo 
mršavo lice, upale oči i tako bi dugo, dugo 
plakala nad sobom, nad nesrećom svojom . . . 

Dva dana prije smrti pisala je Srgjanu 
pisamce, moleći ga, da udovo’ji njezinoj zadnjoj 
želji, da dodje, da još jednom vidi onu, kom je 
negda toliko ljubio . . . 

IV. 

Srgjan se ganno. Pred večer onoga dana, 
kada je primio Milkino pismo, uputio se k njoj. 
Ona je bila još u životu. Ulazeći u njezinu sobu, 
kad je opazio njezino blijedo, upalo lice, pro¬ 
blijedio je i zadrhtao, časak je popostao i onda 
je letimice pohrlio k bolesnici. Iznemogao, klek¬ 
nuo je do njezina kreveta, obujmio njezinu glavu, 
upro svoje mutne zjene u njezino blijedo lice i 
dugo, dugo su tako ostali bez riječi, ukočeni. 

— Mil-ko-o oprosti-i, — zaridao je Srgian. 

— Srgja-ne!- 

Milka je umrla u njegovom naručaju. 

* 

Srgjan je onoga dana bio tmuran; sutradan 
pri ukopu niie mogao da zadrži suzu, a još 
iste večeri svagjao se sa ocem, jer je htio natrag 
— u grad ... 

Mario Danilović: 

giosuć eaRĐueei. 

Nijedan savremeni pjesnik nije valjda bio 
tolikim ljudima svaki čas na ustima. Profanirala 
ga usta jednoga uličnjaka, kano i usta profesora 
univerze. O njemu se u klerikalnim krugovima 
govorilo kao o personificiranom djavolui antikristu; 
moderni kakav ateista uznosio ga opet kao Boga, 
naravno i prvi i potonji bez pravoga shvaćanja. Je¬ 
dan ga je shvaćao ovako, drugi onako- Radnik 
je mislio, da je Carducci u svojoj himni Satani 
pjevao zanosne ditirambe revoluciji i anarhiji, kle- 
rikali pomišljali ga u bizarnoj slici djavola, ari¬ 
stokrati prezirali ga kao demokratu, homunculi 
uma mrzili ga kano genija, Talijani ljutili se na 
njega radi preoštrih, ali vrlo objektivnih kritika, 
a u najnovije doba srdili se Švedi, što im je 
Carducci ubrao Nobelovih 100.000 franaka. Za 
života ga nitko nije pravo poznavao ni volio, tek 
iza njegove smrti uvidjela je Italija, što joj je on 
učinio, bilo kao pedagog, bilo kao pjesnik i 
pisac. Tekar su sada uvidjeli njegove opravdane 
i nepretjerane napadaje na Manzonijance. Jedino 
su ga dva čovjeka u Italiji štovala u potpunoj 
mjeri, a to su bili Pascoli i Stecchetti. Prvi mu 
je spjevao zanosnu himnu, kad je nastupio nje¬ 
govo mjesto na univerzi u Bologni, drugi mu je 
u svojoj zbirci pjesama ,La nova Polemica“ 
posvetio krasnu odu. — Sada mu polagali vijence 
na odar, a prije ga suspendovali sa profesorskog 
mjesta. Živomu vikali — Raspni ga! — a mrt¬ 
vome klikću — Hosanna! — 

Giosue Carducci rodio se 27. srpnja 1835. 
u Val di Castello (općina Pietrasanta, provincija 
Lucca) od oca Mihajla, bilježnika i majke Hilde- 
gunde Celli pl. Volterra. S ocem selio se iz 
mjesta u mjesto, pošto mu je otac kao „carbo- 
naro“ bio nadziran od policije. Učio je u raznim 
školama, a promoviran bud^ g. 1856. Godinu je 
dana bio namješten na gimnaziji u San Miniato, 
a kad se zatim natjecao za katedru u Arezzu, 
bude mu molba odbijena radi denuncijacija. Ži¬ 
vio je zatim u Firenzi i pisao za Barbćru pred¬ 
govore raznim djelima. G. 1859. bude namješten 
profesorom na liceju u Pistoji, a od g. 1860. bio 
je na univerzi u Bologni. G. 1881. bude imeno¬ 
van članom višega vijeća javne nastave, g. 1890. 
dodje u senat. Radi velika posla i umna rada 
obolio je već g. 1895., no isto nije prestao da 
radi, dok ga g. 1899. i 1900 nije udarila kap. 
Tako je izgubio desnu ruku, te je morao zadnje 
svoje radnje diktirati. Pokušao se je liječiti, no 
uzalud. Umro je u Bologni 16. veljače, ove go¬ 
dine. Prošloga je prosinca dobio Nobelovu na¬ 
gradu u iznosu od 100.000 fr. Karakteristično je 
i to, da je znameniti francuski učenjak Moissan, 
koji je takodjer dobio lanjsku Nobelovu nagradu 
umro dva dana iza Carducci-a. 

Sprovod je Carducci-jev bio sjajan. Kralja 
je zastupao grof Turinski, posebne deputacije 
bile su odaslane od strane senata i parlamenta. 
Na hiljade je ljudi pohrlilo u Bolognu, da uzveli- 
čaju sprovod svom najvećem pjesniku novijeg doba, 
ali je udarilo u oči, da se nitko nije usudio na 
grobu držati govor. 

Parlamenat potaknuo je pitanje podignuća spo¬ 
menika, u Bologni se je osnovao posebni odbor 
oko iste stvari, kraljica majka Margherita ustu¬ 
pila je svoju jednu kuću u Bologni za Carducci- 
jev muzej. 

Gabriele d’ Annunzio posvetio mu je krasnu 
i čuvstvenu odu. 

Da se je rodio dvadeset godina prije on 
bi uz svoju energiju, uz svoj um bio otvoriv si 
put, svladao Niccolini-a, Guerrazzi-a i D’ Azeglia, 
potpomagao bi bio Mazzini-a, a za sudruga bio 
bi imao Giusti-a. 

On sam veli u predgovoru svojih .Pjesama*: 
U „Juvenilia* štitonoša sam klasicizma, u „Levia 
Gravia* započimam bitku, a u „Decennalia* na¬ 
kon prvih nesigurnih i slabih udaraca koplja oja¬ 
čao sam i ohrabrio se, te srcem u pogibli. — 

Uzbirci „Juveniliia* (1850.— 1857.) naslućuje 
se mladić, u „Levia Gravia* (1857.-1870.) upo¬ 
znajemo mu sileisnagu.au „Decennalia" (1860. 
— 1870.) vidimo ga kao potpuna, svijesna muža, 
jaka i sigurna. 

Mladićem još bio je svjedokom svih onih 
borbi za sjedinjenje Italije. Savojska je kuća po¬ 
moću franceskih orlova savladala Austriju kod 
Solferina. Carducci je sada očekivao spas od 
savojskoga križa i zanosno pjeva: 

— Come bella, o argentea Croce 

splendi a gli occhi e arridi a’ cuori — 

(kako se sjajiš očima i smješkaš srcima, 
o krasni snježani križu) 

No prevario se je. Zadnja mu je nada bila: 
Garibaldi. Uzalud i ta nada. Kao fanatički demo¬ 
krata ipak se je kašnje izmirio sa vladajućom 
kućom i u krasnoj odi „Alla regina d’ Italija* 
napisao stihove: 

— kroz suze se smješkajući gleda Te 

Djeva i dršće, 

Pruža Ti ruke i veli kano starijoj seki: 

— Margheritta! — 

Ta je mlada djeva — ujedinjena Italija. 

A Carducci je ljubio svoju — Italiju. 

Spočituju mu, da je bio bezobziran i strog, 
gotovo katkada grub i prost. Ali zar nisu mogli 
vidjeti, kako kroz one oštre napadaje viri po¬ 
štena i plemenita nakana Carducci-jeva? Zar je 
trebalo, da on umre, pa da se tek uvidi, što i 
kako je on mislio? Nitko nije rekao tako otvo¬ 
reno toliko gorkih istina Italiji, kao on. On se 
usudio reći, — da Italija obiluje samo javnim ku¬ 
ćama i književnim listovima. — Javno se je iz¬ 


razio jednom da: talijanski narod, premda 
nekoji hoće obratno, nije narod poetičan ili ba¬ 
rem nije više od nekoga vremena. Narod se ta¬ 
lijanski može podati plastičnoj umjetnosti, ima 
doduše pasiju za glazbu, ali pred poezijom, 
pred tom umjetnošću, kojoj nije stalo, hoće li 
crtati duhove ili niže ili više, pred tom umjetno¬ 
šću, koja se temelji na harmoniji, mislima i či¬ 
stoći, talijanski narod praktičan, pozitivan i ma- 
chiavelličan, narod, koji i za vrijeme najuzviše- 
nijeg čuvstva i zanosa namiguje hladnim umom 
korisnome i ugodnome, pred poezijom taj narod 
ostaje kano led. — 

Koliko se puta na njega bilo podiglo t. zv. 
talijansko javno mnjenje, koliko li su ga samo napa¬ 
dali radi poznate himne Satani, koliko li mu 
predbacivali plagijatorstvo, on nije nikada šuštao, 
nikada klonuo, uvijek držeći jakom rukom stijeg 
slobode, duha i govora. 

Predbacuju mu neki eklekticizam. Ali to ne 
Stoji. Eklektik formom doduše, ali mišljenjem i 
tendencijom nikada. 

On je šibao oštrom i ijetkom satirom pri¬ 
jatelja i neprijatelja. Rukom uz ruku sa Stecchetti- 
jem (Olindo Guerrini) on je tako rekavši mo¬ 
ralno odgojio legije naprednih duhova, on je po- 
digo svijest i ohrabrio klonule generacije, pro- 
izašle iz neo-guelfisma manzonijanskog. 

Protivnik arkadijske romantike, koia je na¬ 
stupila iza Manzonija, obožavao je klasike kao 
n. pr. Foscola. Sam se hvali: Potekao sam i to 
mi je na diku od Alfieri-a, Parini-a,Monti-a Foscola, 
Leopardi-a, radi njih a i s njima uspeh se do sta¬ 
rih, zabavih se Dante-om i Petrarcom. — 

On je osobito počitovao Manzonija, ali 
je prezirao iz dna duše onu nisku i podlu farizejsku 
koteriju i frazerstvo, koje se je iza Manzonija pod 
imenom „manzonijanizma" javilo u talijanskoj li¬ 
teraturi. 

Bio je protivnikom katoličke filosofije, koja 
se je krila pod tobožnjim liberalizmom, ismi¬ 
javao je kano i Leopardi: 

— II secoletto vil che cristianeggia — 

(podli vijek, što se tobože bavi kršćanstvom), 

izrugavao se svemu onome, što se u liberar- 
noj politici zove „moderacija i razboritost", na¬ 
padao je osobito u mladosti kao i Guerrazzi ta¬ 
lijanske konzervativce. 

U „Giambi ed Epodi* tulminantno i satirički 
proklamira — podlost Italije, — žigose krvavim, 
vatrenim žigom ,ciarlatane", kako ih on zove, 
proklinje papu, besramne špekulante i izdajice. 

Sva ta njegova bezobzirna kritika potiče 
iz njegove beskrajne i slijepe ljubavi k Italiji, 
koju je on htio da vidi zdravu od predsuda, jaku 
slogom, ujedinjenu, ne toliko geografski, nego 
moralno. 

On prezire sve iskipjelo, izmoždeno, prevrt¬ 
ljivo i lažno, a ljubi samo zdravo i silno, te is- 

kreno. U „Preludiju* svojim „Varvarskini odama* 
počinje stihom: 

— Odio P ušata poesia! — 

(prezirem obično pjesništvo), 
a za I. knjigu tih oda uzirra A. v. Platen-ove 
stihove kao motto : 

— Schlechten, gestiimferten Versen geniigt ein 

geringer Gehalt schon, 
Wahrend die edlere Form tiefe Gedanken bedarf; 
Wollte man euer Gesch\vatz auspragen zur sap- 

phischen Ode, 

\Viirde die Welt einsehn, dass es ein leeres Ge- 

schuatz. — 

Radi njegovoga poganskoga uvjerenja puno 
je pretrpio, no nikad nije ni za dlaku popustio. 
Nikad nije bio u Cannossi, nikad nije bio Jere- 
miia već uvijek Malahija; da je imao vlasti on 
bi bio Torquemada liberalizma. Kao duh širokoga 
horizonta i v ; soke erudicije naravno, da je mo¬ 
rao izdići se nad onu masu, koja ga je sad mr¬ 
zila, sad ljubila. On je od godina 1850 — 1900 . 
bio jedini pravi pjesnik Italije. U njegovim dje¬ 
lima punim reminiscencija iz Horacija i Trecenta. 
pa iz vijekova XVIII. i XIX- gledamo, kako on 
pjeva svojoj Italiji. Opjevao je njenu historiju, 
njene muževe, njene krajeve, ispjevao je himne 
svim njenim pobjedama, ispjevao je ali i jadikovke 
nad njenim sramo'ama. Niie bilo veličine i visine, 
koiu on nije mjerio svojim stihom, nije bilo sra¬ 
mote, koia ga nije uzbudila i ogorčila. Liubav i 
mržnja učiniše ga pjesnikom, ljubav k svemu, 
što je veliko, mržnja prama svemu, što ie podlo i 
nisko. Ta ga je ljubav vodila do krasnih oda i 
epoda. ta mržnja ga je nagonila, da pjeva Satani 
i da piše epohalne za Italiju kritike. Mrzio je 
profanaciju bilo čega uzvišenoga, srdio se na 
publiku, ko ; a mu je svojim glupim i kretenskim 
povladjivanjem profanisala niegovu himnu Satani. 

Dva su mu ideala uvijek lebdila pred oči¬ 
ma: Rim i Italija. 

— Per Te son cittadino d’ Italija, per Te poeta — 
(7.a Tebe sam gradjanin italski, za Tebe pjesnik), 
veli Rimu. Zove ga Ja dea Roma* (bože Rime).’ 

U krasnoj odi „ Nell’ anuale della fondazi- 
one di Roma* pjeva: 

— I ako se već tiha svećenica sa ponti- 
feksom ne uspinie na Kapitol i ako se već ulicom 
Via Sacia ne približava triumfalni provod ipak: 

— questa del Foro tna (ova tvoja tišina Fora 

solitudine svaku svladava buku, 

Ogni rumore vince, ogni svaku slavu i sve što na 
gl° r i a svijetu je umno, veliko 

e tutto che al mondo e i veličajno, još je rimsko) 
civile, 

grande, augusto egl' e ro- 
mano ancora — 

U odi „Al!e fonti del Clitumno\ kaže: da 
Rim više ne triumfira: 

— Piu non trionfa, poi — Ne triumtira više, ot- 

che un Galileo kad Galilejac neki spu- 


dirosse chione ii Campi- 
doglio ascese, 
gittole in braccio una sua 
croce e disse: 

»Portala e servi« — 

Plačući pobjegoše 
— Quando una strana 
compagnia tra i bi- 
anchi templi spogliati 
e i colonnati infranti 
procede lenta in neri 
sacchi avvolta, litani- 
ando. — 


štenih kosa uspe se na 
Kapitol, i dade mu u 
ruke svoj križ, veli mu 
»Nosi ga i služi«. — 

nimfe: 

— Kad čudna družba 
se pomiče uz gole 
hramove i porušeno 
stupovlje u crne vreće 
omotana, pjevajući li¬ 
tanije. — 


U odi „Roma* napada se tmasti, potmuo 
Vatikan (fosco Vaticano), koji je razoravao slavu 
staroga Rima. 

Italiji pjeva u odi „Scoglio di quarto“ 

— Italia, Italia donna de — Italijo, ltalijo ženo 
i secoli, de’ vati e vijekova, ženo proroka 
de’ martiri donna, in- i mučenika, poštovana, 
elita vedova dolorosa ožalošćena udovice — 

U odi „Saluto italico a pokazuje se doduše 
neupućen u okolnosti, koje vlalaju u našoj Istri 
i hrvatskom primorju, te skoro šovinistički 
pjeva, da se Italija prostire od Trenta i Trsta, 
pa do 


tin dove Pola i templi ostenta a Roma e a Cesare 
(sve do Pulja, koji Rimu i Cezaru pokazuje svoje 
hramove). 

svršava zanosno • 

— in faccia a lo stranier, che armato accampassi 
su P nostro suol, cantate : Italia! Italia! Italia! — 
(— u lice strancu, koji se na našem zemljištu uta¬ 
bori, pjevajte do tri puta: Italija! —) 

U svim se njegovim djelima opaža velika liu¬ 
bav puna štovanja prema velikim umnicima i prema 
genijalnim ljudima. On im mane donekle ispravlja, 
ispričavajući ih raznim okolnostima, koje su mo¬ 
gle na njih djelovati. Ali opet njegove se ode 
na razna genijalna lica Italije ističu izmediu drugih. 

U odi „Per la morte di Napoleone Euge- 
nio*, veli: 


— U samotnoj kući u Aiacci-u bi Letizia, 
krasno italsko ime, što danas za vijeke značit 
će nesreću i bol suprugom, bi sretnom majkom, 
ali jao, za kratko vrijeme! U samotnoj toj sada 
kući luta duh Letizie: 


— non Lei di Cesare ii 
raggio precinse: lacor- 
sa madre visse fra le 
tombe e Pare — 


— nju ne omota Cezarov 
trak, korzička majka ži¬ 
vjela je izmedju grobova 
i zraka. 


Svi joj padoše daleko od nje, a ona: 

— Stane la note cćrsa Ni- — Stoji noću korsička 


obe. 

Sta su la porta donde al 
batesimo 

le usciano i iigli e le 
braccia 

fiera tende su 1 selvaggio 
mare, 


Nioba, 

Stoji na vratima kuda na 
krštenje 

nosili joj djecu i ruke 
pruža 

e chiama, chiama,se da 
T Americhe, 
se di Britannia, se da 1 
arsa Africa, 

alcun di sua travica 
prole, 

spinto da morte le ap- 
prodi in seno. — 


na okrutno more, divlja, 
Te zove i zove ne bi li 
joj se iz Amerike, 
iz Britanije, iz goruće 
Afrike 

itko od njena tragičkoga 
potomstva 

povratio u krilo, napu¬ 
šten od smrti. — 


U patriotskom zanosu pjeva u odi „A Giu- 
seppe Garibaldi*: 

— Diktator jaši pred četom, koja koraca 
i uzdiše. 


— Ma da le rolle di 
strage livide, 
ma da i cespugli di san- 
gue roridi, 

dovunque era un povero 
brano, 

o madri italiche! de i 
cuor vostri. — 


— Ali na grumenima 
blijedo-žute zemlje, 

Ali na busenima krvlju 
nakvašenim, 

svagdje bijaše jadni ko¬ 
madić 

Vaših srdaca, o majke 
italske. — 


Zanosna je njegova oda „Miramar*, gdje 
Maximilijana zove „ii biondo imperatore* (plavi 
car). Pjeva kako je Maximilijaua zavela sfinga 
njišuća se na lelijanom moru. (Misli na Mexico.) 
Ali ratni bog Mexico mami ga k sebi, da ga 
umori, da uništi „ii fiore d’ Absburgo* (cvijet 
Habsburga), čistoga, jakoga i lijepoga Maximi- 
lijana. 

Njegova je najljepša strana onaj iskreni za¬ 
nos za lijepim i plemenitim. Njemu kano da je 
u duši usadjeua grčka „kalokagatija\ Ali medno 
on i čuvstvuje. Pozna život i njegove zle strane. 
On plače i lijeva suze nad propašću doma, ali 
ga opet ponovno, uvijek jak i silan, hrabri i jača. 

Nekakova se sentimentalna, kod njega do¬ 
nekle neobična žica, povlači kroz dvije njegove 
ode „Alla stazione\ (Na kolodvoru) i „Mors.“ 

U prvoj veli: pada lišće jeseni, pada i opet 
pada, da on misli: 


— che solo, che eterno, — da je jedini vječan 
che per tutto nel mondo novembar po čitavom 
e novembre — svijetu — 


U odi „Mors* završava: 

— invechiam noi ne 1’ ombra i superstiti, al rombo 
del tuo ritorno teso 1’ orrecchio, o dea! — 

(Mi u sjeni starimo, mi preostali naćuliv uši na 
šum tvog dolaska, boginjo.) 

U radjajućem se proljeću nailazi ponuke na 
daljnji posao i rad, što lijepo izražava u odi 
„Canto di Maržo* (ožujski pijev): 

— Chinatevi al lavoro, — Sagnite se na rad, 

o validi omeri, jaka pleća, 


schiudetesi a gli amori, 
o cuori giovani, 
inpennatevi a i sogni, 
ali de 1’ anime, 
irrompete a la guerra, 
o desii torbidi. 


otvorite se mlada srca 
ljubavi, 

podajte se sanjama, kri¬ 
lima duše, 

provalite u rat nejasne 
želje, 


cio che fu torna e tor- ono što bje vraća se i 
nera nei secoli — vraćat će se vijekom. 

Taj nas zadnji stih može podsjetiti na 

Preradovića: „stalna na tom —-* ili na 

Gundulića: „kolo sreće u okoli* — — — 

Kako vidimo te toliko razvikane „Vavarske 
ode* nisu profane, jer je Carducci pun čuvstva 
poleta i duha, te zanosa. Mekana duša i doj¬ 
mljiva lako mu prima utiske i dojmove te ih 
duboko u srcu ubrazdjuje. 

A baš radi tih su ga oda najvećma na¬ 
padali. 

Što se tiče njegovih raznih kritičkih čla¬ 
naka, to se mora priznati, da su pisani doduše 
malko preoštro, ali do skrajnosti su objektivni. 
Ali opet mora se uvidjeti, da ie njega, samos¬ 
talnog duha, morala ogorčiti ona podla i niska 
imitacija, koia se je bila u Italiji razvila iza 
Manzoni-a. Zato i veli negdje: — Mediutim vi 
blijedi skeptici, vi izvodnieli racijonalhte ne 
prestajete klanjati se svagdje literarnim djelima 
Aleksandra Manzoni-a, koji je potromagavši 
katolicizam i podupirajući neo-guelfizam veoma 
mnogo škodio Ital ji! Zar je lijepo, da se Manzoni 
uvadja u škole, kao jedini pravi uzor talijanske 
proze? Što bi na to rekli: Boccaccio i Machiavelli, 
prvi racionaliste naši ? 

To je donekle i istina, jer je o'dašnjoi 
mladeži bio Manzoni-bogom, a pjesnik Giacomo 
Zanella njegovim prorokom. 

S druge strane ga je opet ogorčilo neshva¬ 
ćanje pjesničke umjetnosti u Italiji. Sam pripo¬ 
vijeda o tome: 

— Ravnatelji i presjednici normalnih škola, 
odnosno gimnazijskih društava, alpinistički klu¬ 
bovi često me puta umolili da im spjevam himnu 
za kakovu svečanost- Desilo se dapače, da su 
mi poslali unaprijed i rime, da se lakše dade 
uglazbiti. 

Bio potres, bio požar, bila povodnja, ako 
je manjkalo u odgojilištima igračaka ili u asilima 
hrane, Carducci-a su molili, da im piše pjesmu. 
— Dolazile su k meni — pače — deputacije 
od 3—5 lica, da im dam doprinose za jedan 
.album“, za jedan jedini bro ; , koji će izaći u 
korist ovih ili on h stradalnika. 

— Kako ću im odbiti? pita sam sebe. 

Slali su mu na snopove pjesama, da ih 
ocjenjuje. A obično nisu vrijedile, no „auktor" 
bi se znao užasno ljutiti, ako mu Carducci nije 
poslao povoljnu kritiku. 

— Kod nas svi pjevaju — veli — licejke, 
gimnazijalci, liječnici, odvietnici, pomorski i 
kopneni časnici, redari, financi i popovi, inten¬ 
danti i prefecti, zastupnici i njihove Supruge, 
žurnalisti, brijači, profesori hidroterapije, kemijski 
asistenti i sobarice. 

— Ja to odobravam, ali me opet srdi, da 
moram bljuvali čitajući razne stihove tih kovača 

stihova (rimatori). Ako ih osokolim, čini mi se, 
da sam učinio javan prekršaj. 

Bilo ga ie dapače stid pjevati pod punim 
imenom, pa se je potpisivao Enotrio Romano, 
da si sačuva ono malo kredita, što mu ga je 
njegova krasna proza pružala. 

Kako već spomenuh nijedan se od ondaš¬ 
njih Italijana nije usudio onako oštro prekoravati 
tadašnju politiku. 

Sam veli za svoje pjesme „Giambi ed 
Epodi,' da su nastale, kad je Italija prezirala i 
dvojila o samoj sebi, a osim toga bila je prezi- 
rana i od drugih narodnosti. Znameniti su po- 
vjesni gradovi bilo poznati radi svojih Cicerona, 
gostiona i bordela. A narod je gladovao, poži- 
vinčio se od sujevjernosti ili se selio. 

— Oh! — klikće — vodite taj jadni narod 
u časnu smrt barem, pod topove bilo austrijske 
bilo franceske, bili pod tuču taneta samoga vraga, 
koji neka Vas sve pobere. 

Ta gorčina dokazom je njegove ljubavi za 
Italiju. 

Baš za vrijeme, kad je te pjesme izdao, 
bude suspendiran od ministra nastave Broglia, 
radi toga, što je potpisao brzojavni pozdrav na 
Mazzini-a, prigodom komemoracije rimske repu¬ 
blike od 49. 

Carducci se nije mnogo ljutio. Bio je hlad¬ 
nokrvan. „Me ne infischio\ reče, „Brige me“! 
Dapače umoli ministra, da mu posudi iz minis¬ 
tarske kiižnice jedan rijetki komentar Petrarkina 
„Canzoniera' iz g. 1532., što mu je trebao za 
Studiju 0 Petrarki. A kad mu ministar želji ne 
udovolji, Carducci mu zaprijeti javnošću. Tada 
mu Broglio traženu knjigu pošalje. 

I tako je on živio izmedju neprestanih 
napadaja. Sada ga napao Guerroni, sada Mario 
Rapisardi. No on je hladnokrvno odgovarao i 
to takovom logikom i satirom, da je protivnik 
morao ušutjeti. 

Konzenkventan ostao je uvijek svojim ide¬ 
jama i principima. 

Izbornicima u Piši reče: 

— u pedeset godina svoga života iskusio 
sam, da je najbolja lukavost poštenje, te da je 
istina najizvrsniji machiavellizam. 

Pod zadnje dane svoga života diktirao je 

riječi: 

— Italiji preostaje još uvijek, da sruši pa¬ 
pinstvo. To je naiveći joj zadatak, pred kojim 
se ne smije oslabiti i rasplinuti, uzev na oko 
prije neke manje zadatke. 

Do smrti ga niie ostavila njegova pravedna 
mržnja na ipokriziiu i farizejstvo. Od mladih nogu 
pa do smrti uvijek se on borio svim svojim 
silama proti tome. 

Bologneški list „II popolo' (urednik E. 
Bordoni) donio je 8. prosinca 1869. znamenitu 
himnu „L’inno a Satana\ Carducije nije potpi¬ 


sao punim imenom nego njegovim običajnim 
pseudonimom: „Enotrio Romano.' 

Istih dana nastala je grozna polemika, uče¬ 
stali su napadaji na Carducci-a i medju njegove 
najogorčenije napadače spadao je svakako 
Quircio Filopanti. Vrlo je zanimiva polemika, 
koja je nastala medju tim Filopanti-jem s jedne 
strane i Carducci-jem s druge. U Carducci-jevim 
obranama njegove himne zrcali se sva ona dubi¬ 
na osjećaja i misli, koju je za ono doba tako 
rekavši jedini on u Italiii posjedovao. 

— Moja je himna lirička bar u tome, što 
je nastala momentano, što je ona izlijev moiih 
subjektivnih čuvstava, koja su mi navirala iz 
prepuna srca u jednoj setembarskoj noći g. 1863. 
Moja duša nakon par godina uzaludna traženja, 
dvojbi i mučnih istraživanja, našla je napokon 
svoj izlaz Nije mi bila nakana propagirati nika- 
kovih ideja (to prepuštam od srca teolozima i 
sistematskim filozofima). 

Ta je himna moja, sasma moja, krv moje 
krvi. duša moje duše, a nije politički prigodni 
manifest. 

To nam najbolje tumači njegova mnijenja, 
i nazore. 

On je pjevao himnu naravi i razumu. To 
dvoje proganja asketizam pod imenom „mesa 
i svijeta', a teokracija ekskomunicira pod imenom 
„Satana“. Satana je za askete ljepota, ljubav 
život i sreća. Ako duvna želi malo sunca ili 
fratar života, to je njima Satana. 

Dalje veli: 

— Eto u smiješnoj karikaturi legende onaj 
okrutni asketizam, koji je zatajio narav, obitelj, 
državu, umjetnost, znanost, ljudski rad; asketizam, 
koii je radi ljubavi bičevao, pekao, žario i otvr- 
djivao tijelo. 

Za teokrate ie Satana misao koja leti, Sa¬ 
tana je znanost, koja ispituje, Satana je sve, 
što te zanosi, Satana je čelo na kom je napi¬ 
sano: „Ne ponizujem se!' Satanske su 
za njih revolucije, kojima se je htio rod ljudski 
otresti u novom vijeku mišljenja srednjega vijeka. 

Sve je satansko, što je u savezu sa slo¬ 
bodom ili duha ili naobrazbe, ili štampe ili iz¬ 
bora. 

Ali za pjesnika je Satana sasma artistički 

tipus. 

On je prvi buntovnik proti centralističkom 
i jedinstvenom despotizmu Jehove. On je prvi 
buHtovnik u pustoši stvaranja. Doduše biva svla¬ 
dan, ali arhangjeo Mihael čini ipak dojam oruž- 
nika. 

U zatvorenom i jednoličnom vrtu Jehove 
reče Satana, pokazujući na mistično drvo, koje 
je nosilo jabuku znanja i života, dobra i zla 
„jedite, da budete kano bozi!' A što rekoše 
ljudima drugo Pitagora, Anaksagora, Sokrat, 
Platon, Aristotel, Galilej, Nevvton, Kepler, Des- 
cartes, Kant? 

Od toga Satane stvori Mojsiia zmiju, na 
koju se narod judejski nabacivao prahom i ka¬ 
menjem, od te zmije stvori srednji vijek vraga 
u današnjoj prilici. 

Daleko je Carducci od satanske poezije 
Shelley-eve. 

— Ja nisam skeptik, ja ljubim i vjerujem, — 
veli na jednom mjestu. 

Napadoše ga opet s motivacijom, da je ta 
himna revolucija ili barem da joj je to tendencija. 
Ali to ne stoji, jer je on tu opjevao narav. 

— Meni se činilo da sam u jednoj cjelini 
sjedinio (u koliko se u lirskoj pjesmi to može 
učiniti) povjest naturalizma panteističkog, poli- 
teističkog, umjetničkog, povjesnog, znanstvenog, 
socijalnog —, kaže opet na drugom mjestu. 

Njegov Satana ie neka vrst vječnoga žida, 
koji radi panteistističkih transformacija luta od 
fenomena u fenomen, od mita do mita, od 
čovjeka do čovjeka. 

Krasno tumači jednom: 

— Ako bi ja htio dati mome Satani formu, 
prikazao bi ga kao besmrtnoga mladića, kano 
grčkoga boga, ali sa svim time u njegovoj 
sjajnoj ljepoti i stroga i žalostna. On bi se us¬ 
pinjao od brda do brda, držeći u jednoj ruci sab¬ 
lju, a u drugoj baklju. 

On koraca, a deviza mu je ,Excelsior“. 
Otpočinuti će samo na Mihelangelovoj kupoli, 
na vrhuncu sv. Petra. Kada bude on na vrhu, 
tada ćemo mi njegovi vjernici pokopati Jehovu. 

I dosad doduše pokušavali su ga pokapati i on 
se je tobože dao. ali najednom znao je iskočiti 
iz groba, te je i nadalje obmanjivao i oslijep- 
Ijivao s ono malo sjaja, što je moglo probiti 
kroz luknjice poderana mu židovskoga plašta. 

Ali mi ćemo ga dublje pokopati. To je 
dužnost Italije. Tada će se Satana rasplinuti u 
večernjem sumraku i zasjat će novi dani. 

— Salute, o satana 
o ribellione, 
o forza vindice 
Della ragione! — 

Tu su himnu nazvali intelektualnom orgijom. 
Filozofi ga sažaljevali, klerikalci ga isporedjivali 
sa Troppmannom i obećavali mu pakao kao 
sigurno: 

— fino ii bordello spalanco stutte le sue 
camere, per dirmi: „Fatti in la, tu se’ indecente!" 
(dapače i bordel otvori širom sve svoje sobe. 
kao da misli reći: „Bježi, ti si nepristojan!") 

Ove polemike radi te himne tako ga ogor¬ 
čile, da je rekao, da je već sit govoriti o Satani 
i o sebi. 

* 

U životu bio je dosta nesretan. Pogotovo 
u ljubavi. Na jednom mjestu svoje knjige „Con- 
fessioni e battaglie" (Bologna, Nicola Zanichelli) 
veli: 


— Ljubav mi iza moje prve nesretne 
ljubavi bila na zlo. Žene koje sam susretao u 
toku moga života bile su mi uvijek donositeljice 
nesreća. Kad nisu mogle da mi učine što na 
žao ili da mi prouzrokuju boli, umirale su. 

Tekar na velike nagone svojih velikih 
prijatelja, nakanio je bio izdati svoje poezije. 

23. VII. 1857. izadjoše njegove: Rime, premda 
se protivio. Sam veli: 

— Nije mi se dalo sakupiti i izložiti moje 
pjesme u knjižari za cijenu kao. u javnoj kući. 
Nisam ih mogao dati publici, koja će ih gnja¬ 
viti i natezati kao djevojku za dvije krune. U 
ono sam ja vrijeme pjevao najviše pjesama 
samo za sama sebe. 

G. 1858- živio je u Firenzi, napustio službu 
i radio za mjesečnih 100 fr. tiskaru Barberi, 
koji je ujedno sa Celatinom Bianchi-jem bio 
osnovao malu klasičku biblioteku. Pisao je pred¬ 
govore raznim djelima, ispravljao filološke po¬ 
grješke, dapače obavljao i korekturu. Tako je 
napisao predgovore Alfieri-evim: Satirama, Poe¬ 
zijama: Lorenza Medici-a, Tassoni-u, Satirama: 
Salvatora Rose, za koje veli da im je napisao 
najelegantniji predgovor. 

Za „Juvenilia" predbacivali mu, da obožava 
antiknu formu. Zavidili mu aristokraciju stila, 
zamjerali himnu „Febu Apolomu" i odu „Alla 
Diana Trivia." Učili ga jeziku, govorili mu, da 
imitira i plagira klasike, te Pindara, zabacivali mu 
nevezane stihove. 

Ali on se nije na to ni najmanje obazirao, 
dapače veli, da su mu najljepše godine života 
od 1858.—65., koje je probavio u krugu obitelji 
i u radu. 

— Pisao sam —, kaže, — i prevadjao 
Klopstocka i A. Platena (njemački pjesnik). Ali 
izdavati ponovno pjesama nije htio, — jer u 
Italiji pisati stihove je jadan poziv i podli zanat. 
Kad me ko nazove poetom, ja bi ga najvolio 
ćušnuti. Kod nas drže pjesništvo koverzacijonom 
igrom, koju se mora iz tradicije poštovati. Samo 
kod nas mogli su u mene naručivati pjesama 
za razne prigode. 

Tako je nekako i u nas Hrvata, samo 
s tom razlikom, da je tako u Italiji bilo, a u 
nas jošte na žalost traje. 

Umro je kako je i živio. 

— Hoću da vjerujem uvijek u Muse i u 
Apolona, — pisao je 1857. — A kada budem 
morao umrijeti, dat ću da mi čitaju Homera. 
Popa mi oko smrtnoga kreveta ne će trebati. 
Naložitću, da me spale na borovoj lomači, ujedno 
sa svim mojim knjigama. 

Vidjeli nismo te lomače, kao ni kod Gari- 
baldi-a, koji ju je oporučno izričito naručio bio, 
ali ostale su nam Carducci-jeve knjige — krv 
njegove krvi, duša njegove duše. 

Umro je, uživa mir — mir vječne slave; 
a i zaslužio je tu slavu krvavo svojim umom, 

svojom plemenitošću i karakterom. U Italiji je 
sada mjesto prave veličine iza Carducci-jeve 
smrti prazno i ne će biti tako brzo popunjeno. 
Zamijeniti ga bar za sada nitko ne može. 

Popunjivat će njegovo mjesto na bedemu 
čitava legija mladjih, koje je on odgojio i uveo 
u život, onaj pravi istinski život, ali jedno će 
im manjkati — vodja — Carducci. 

Neka se tješe, da će ih iz svemira pro¬ 
matrati njegovo budno oko, potpomagati će ih 
i jačati svojom ostavštinom — knjigama. 

Iz tih mogu oni knjiga crpsti dugo i dugo 
snagu i moć za borbu. 

Slava Giosuć-u Carducci-u! 

T. G. Masaryk. 

U BOSU Zfl R6IiI6I3UL 

Što religija jest, a što nije. 

A. 

Dakle prije svega, a to se tiče osobito nas 
na univerzi, religija nije filozofija i zna¬ 
nost, znanost i filozofija jest o sebi, ali religija 
ne smije biti protiv znanosti i filozofije. 

Religija naravno nije takodjer teologija, 
katekizam. Upravo ovdje se pojavljuje reli¬ 
giozna kriza kao boj teologije i filosofije. A taj 
je boj kronički, ne stotinu, već tisuću godina 
stari. Ne mislim tumačiti početak teologije i fi¬ 
lozofije; poznato je, da se veću Grčkoj pojavio 
taj osobiti spor medju mišljenjem mitološkim i 
filosofskim. Ako čitate historiju filosofije i grč¬ 
koga razvitka, ne ćete ju razumjeti, ako ne budete 
imali na umu, da je taj boj bio os grčkog miš¬ 
ljenja. A tako je to bilo takodjer kod Rimljana, 
koji su brzo preuzeli grčku mitologiju i filozo¬ 
fiju. Mit, to je predznanstveni nazor o svijetu, to 
je, Čemu se obično veli, antropomorfizam ili so- 
ciomorfizam. Mit i mitičnost vlada cijelim mišlje¬ 
njem a dakako i djelovanjem (mišljenjem koje iz 
toga izlazi), ali najkasnije i najslabije ustupa pred 
strogom, znanstvenom spoznajom u teologiji i 
religijoznoj praksi. Antropomorfijska religija se te¬ 
melji na tobožnjoj objavi, podržava tradiciju te 
se brani autoritetom. 

Srednji vijek nastavlja tradicije Grka i Rim¬ 
ljana : mitologija se razvija odlučnim uplivom mit¬ 
skog mišljenja i orientalne religije. Dakako sami 
kršćanski narodi su još na mitskome kulturnome 


stadiju, i u tome su duhu obradili razni crkveni 
oci i učitelji filozofiju grčko-rimsku, glavno Pla¬ 
tona i Aristotela. Kršćanska je teologija nastavak 
mitologije. Ali već u srednjem vijeku pojavljuje 
se i razvija protiv mitskog nazora znanstveni 
nazor, razvija se filozofija protiv mitske teologije.* 
Ta je filozofija (scholastika) podredjena teo¬ 
logiji (ancilla theologiae); ali već na početku novo¬ 
ga doba znanost i nova filozofija, osnovane na novim 
iskustvima, na razvoju novovjekih odnošaja poli¬ 
tičkih i socijalnih metodički prije svega na znan¬ 
stvenoj spoznaji, stoje pobjedonosno, protiv te¬ 
ologije. Već se u 15. stoljeću pojavila iz duševne 
nužde formula o dvostrukoj istini a dvostruka 
istina još se i danas daje; religijozna kriza jest 
u dvostrukoj istini, koju mi već od djetinjstva 
primamo, bilo to u formi tvrdjoj ili manje tvrdoj; raz¬ 
dvojenost, to je bivstvo današnjega t. zv. inteli- 
genta. Ima doduše ljudi, koji te razdvojenosti ne 
opažaju, koji ju ne prožive i ne proćute (ne mi¬ 
slim reći, da su to najsretniji ljudi), — koji te 
krize ne vide, kao što ne vide ni drugih problema: 
ali češki inteligent i češki student, koji hoće da 
slavi Husa, mora si biti svijestan toga spora! On 
se ne smije smiriti dvostrukom istinom. Nisu 
dvije istine, istina je samo jedna. Zato teologija 
pada i mijenja se, hoćeš ne ćeš mora napredovati 
kopajući si sama grob. 

Izvaci iz historije razvoja evropskoga miš¬ 
ljenja pokazuju, kako su se iz početka metafi¬ 
zički i logički argumenti postavljali protiv teo¬ 
loških; to je epoka deizma i preporoda 18. sto¬ 
ljeća, koje se izražava u nekim svojim predstav¬ 
nicima do danas. Logika nije kadra dovesti u 
sklad znanstvenu istinu s naukom teologije i zato 
s logičkih razloga zabacuje teologiju- Ali u 19. 
stoljeću, a to je signum temporis danas, nastupa 
historijsko naziranje, a upravo danas historijska 
teološka škola, t. zv. napredna (Harnack, Loisy 
i dr.), prisiljena je priznati, da je tumačenje stare 
teologije nemoguće. Težina i djelovanje historij¬ 
skih razloga je drugo i uverljivije od logičkih. 
Protiv učenja da je duh sveti diktovao stari i 
novi zakon, da je to božja riječ i dr., možete 
logički argumentovati, ali taj argument ne će ni- 

* Religija nije mit, ali je religija mitska 1 nemitska. 
Cio prvotni nazor o svijeta bijaše mitski: do tog doba obu¬ 
hvaćaju znanosti mit, naprotiv teologija obuhvaća znanost, 
ali upravo sredovječnom teokracijom postala je teologija 
organ mita, nova filozofija postala je organ znanosti, 

kada tako djelovati, jer će teolog naći protuargu- 
raenat, nastaje scholastika; ali kada iz historije 
dokažete, da se je tako, kao što sva literatura, 
razvijala takodjer teološka literatura, da je staro 
i novo pismo proizašlo iz stanovitih kulturnih 
podloga i uvjeta, u kojima je dakako religija ig¬ 
rala ulogu, i da su kanoničke knjige novoga za¬ 
kona bile odglasovane na koncilu, da je koje 
evandjelje bilo prihvaćeno neznatnom vćeinom, 
da su ga neobrazovani samostanci, aziatske pa¬ 
trijarhe i slični dostojanstvenici, većinom prilično 
praznovjerni,- koji se u 3 . stoljeću sastadoše, od- 
glasovali za riječ božju, — kad se čuje takav 
argumenat, to djeluje na mozak mnogo više, nego 
posve logički dokazi 0 tome, može li ili ne može 
biti objave. Stvar je dospjela tako daleko, da 
sama historijska teologija pruža danas dokaze, 
da objave nikada nije bilo i nije. Ovom spozna¬ 
jom i doznajom (do sada to dakako malo tko 
priznaje posve prosto i otkrito, bojeći se još ne¬ 
objavljene religije) pojavljuje se iz teologije mo¬ 
derna znanost 0 religiji; tamo sigurno 
smjera cijeli razvoj. Teološki rad ne će biti na 
štetu, nije bio beskoristan; upravo iz historijskih 
razloga moramo uvažavati njezin rad, videći, 
kamo razvoj smjera, da naime iz prvotne mito¬ 
logije preko teologije izlazi stroga znanost 0 re¬ 
ligiji. Analogno, kako iz alkimije izlazi kemija, 
iz astrologije astronomija, iz magike fizika i si. 
Ponavljam: filozofija i teologija nisu religija. 

I dalje velim, da i vjera nije religija. 
To je govornik preda mnom dobro shvatio i raz¬ 
ložio, kako je teokratički srednji vijek duševnim 
i fizičkim nasiljem sačinio formalno, jer nasilno, 
jednotni nazor 0 svijetu; fizičkim (žrtve inkvi¬ 
zicije !) i duševnim nasiljem zahtijevala se vjera, 
poslušnost. Što traži poimence rimska crkva od 
svojih priznavalaca ? Povjerenje i slijepo po¬ 
vjerenje, jer da je razum nedostatan, da odluču- 
čuje u religiji; treba da imamo povjerenje u — 
riječ božju. Da, imao bih u nju povjerenje, ali to 
bi morala biti riječ božja, a ne riječ papa i lju¬ 
di, koji se izdavaju za tumače i poslanike božje; 
zar da slijepo vjerujemo ljudima, koji su poka¬ 
zali svoju nesposobnost i neopravdanost svim 
tim duševnim i fizičkim nasiljem? Quod non — 
mi ne možemo samo vjerovati, mi hoćemo ta¬ 
kodjer razloge; vjerovati mogu razlozima i zato 
ne slijepa vjera, besrazložna, već vjera, koja se 
ne može uzdrmati argumentom, uvjerenje 
treba da bude temelj religiozne nauke. 


I u znanosti moramo vjerovati. Vi vjerujete 
profesorima, ja vjerujem drugima; imamo tradi¬ 
ciju i tu tradiciju velikim pietetoni historijski tra¬ 
žimo i dalje podajemo. Znanstvena kritika niječe 
samo lažnu tradiciju, ali istinitu tradiciju nikada. 
Protiv teologije postavljamo razloge i razloge 
tražimo, nipošto granice- Istina danas su ljudi 
civilizovani, ne postavljaju se granice fizičke, ali 
duševne; teološki jezuitizam — to je ta moderna 
granica. I zato smo protiv slijepe i neobrazlože- 
ne vjere, protiv duševne pasivnosti i protiv laž¬ 
nog racionaliziranja stare teologije. 

Religija takodjer nije ćudored¬ 
no s t. To je važan dio. Upravo naša češka re- 
formacija bijaše ponajviše ćudoredna. Počevši 
od Husa, poimence na vrhuncu reformacije češke 
braće, pokazao se ćudoredni obrat; ali naša 
reformacija niti bijaše odmah niti bijaše potpuno 
religiozna reformacija. Usudjujem se reći, da je 
Hus u bitnosti religijozno osjećao katolički; da¬ 
kako dobro je razumio, da prije svega religija 
mora biti ćudorednom, da religija, koja ne učvr¬ 
šćuje, ne usavršava ćudorednosti, nije religija či¬ 
sta. Mnogi novovjeki mislioci (Kant, koji je u 
tome kao nastavljač naše reformacije — moderni 
etički pokret) pokušaše postaviti na mjesto re¬ 
ligije ćudorednost. Plemenit je to pokušaj, posve 
opravdan, gledamo li na to, kakova je danas cr¬ 
kva, ali sama ćudorednost nije religija. 

Takodjer kult nije r e 1 i g i j a, ni¬ 
kako nije taj proštenički fetišizam sa svojom 
grubom i povrijedljivom nećudorednosti. Kult pa 
bio još tako lijep i umjetnički, promišljen, za nas 
je samo simbol, koji nam prikazuje samo religi- 
jozne istine; sigurno je kult opravdan, bit će raz¬ 
nih formi i vrsta kulta, ali kult nije religija, ni¬ 
kako ne može nadomjestiti religijoznu ćudored¬ 
nost. 

Takodjer umjetnost nije religija, i ako 
sačinjava bitni dio kulta. Nedavno bijah vani te 
sam čuo pripovijedati, kako da sujpoiraence žene 
„ religiozno“ uznesene tim, što župnik u crkvi 
električnom rasvjetom postizava raznešarne efekte. 
Razumljivo je, da nas kras i umjetnost dira — 
glazba, pijev, slikarstvo,-arhitektura i slično dje¬ 
luje na nas, ali sve to nije religija. 

Zato takodjer nije religija ta kvazireligija, 
koja nam se u modernoj literaturi tako obilno 
pruža. 

A da na koncu ne zaboravim: i crkva i 
pripadnost k crkvi nije religija 

I filozofija i teologija i vjera i ćudorednost 
i t. d. nije religija, sve to i svako o sebi je sa¬ 
mo elemenat religije, i to elemenat mrtav, kako 
se podavaju za religiju isključivo i sami o sebi. 

U religijoznoj vrtoglavici hvataju se danas 
ljudi, i baš ljudi obrazovaniji, toga ili onoga ele¬ 
menta religije, ali to su samo promjenljivi suro¬ 
gati religije bez životne harmonije; svi ti poje¬ 
dini elementi moraju biti sačlanjeni harmonijski i 
životno prema svojoj duševnoj vrijednosti. 

To teoretski dovesti u sklad uzela si je 
kao zadaću spomenuta znanost o religiji (danas 
obično zvana ,filozofija religije”; samo što je ofi¬ 
cijelna filozofija religije odviše kompromisna, je¬ 
zuitska, posve kao teologija). 

Što se tiče sadržaja, religija je riješenje pro¬ 
blema vječnosti; nipošto samo teoretičko riješe¬ 
nje, već ujedno praktično, jer prodlem vječnosti 
mora čovjek proživjeti. Čovjek ne može samo 
razmišljati o smislu svoga života, taj život mora 
se živjeti. Religija je život sub specie aeternita- 
tis — ona je svijest o našem odnošaju prama 
svijetu, svijest o smislu života, zbilja. Religija je 
centralna i duševna životna sila vodilja, težnja 
za novim životom, za novim i višim životnim 
vrijednostima. 

Zato religija nije misticizam. 
To je važna stvar upravo kod nas, budući da je 
u našoj češkoj reformaciji misticizam igrao veli¬ 
ku ulogu, a iraade i danas mnogo ljudi, koji mi¬ 
sle, da religija nije moguća bez misticizma. Ne 
mogu stvar opširnije tumačiti. Za razjašnjenje 
sjetite se barem na romantiku na početku 19. 
vijeka, kako je težila za mistikom u svim stru¬ 
kama a poimence u religiji. Schleiermacher je u 
ono doba redukovao nabožnost na čuvstvo. Ro¬ 
mantici su s tim religioznim čuvstvom spajali 
»toplinu” svega maglovitoga, revoluciju razdra- 
ženoga sanjarstva!- Bijaše to reakcija protiv 
jednostranog racijonalizma preporodnog doba. Da¬ 
nas opet t. zv. moderni (novokatolici, simboliste, 
dekadenti i slično) donose kao religiju razna 
čuvstva i mistirizam. Mistik želi doseći 'najviše 
istine jednim mahom bez logičkog i znanstvenog 
rada. Misticizam je uvijek signum nekakove sla¬ 
bosti. Mistika i mit idu rukom o ruku. No mi 
ne ćemo religiju samo za slabe i bolesne; reli¬ 
gija, koju trebamo, ne može biti romantička li¬ 
terarna pilula, koja se progutne, da budeš na sve 
vjekove spašen. Ne ćemo živjeti u religijoznoj 


bolnici, hoćemo religiju za zdrave, energične, za 
ljude, koji misle jasno, dakako za ljude odušev¬ 
ljene za istinu’; ako to nije moguće, onda ne će¬ 
mo izaći iz krize. Uvjereni smo, da je religija 
Čista od svake mistike, čarobne i materijalističke 
baštine staroga mitskoga vijeka. Najveći primjer 
čiste religije imamo u Isusa: Isus bijaše neobično 
jasna glava, barem misticizam i ekstaza ne da- 
vahu njegovoj religiji isključivo obilježje; zato 
nalazimo mistiku već u bolesnome Pavlu; stoga 
je tako velika razlika izmedju religije Isusove i 
Pavlove. Takodjer n pr. Luter, koji se držaše 
Pavla, nije nam u tome uzor. Kako je Pavao bio 
razdražen a razdraženi ljudi, pa bilo i proroci i 
reformatori, podavaju religijoznu razdraženost; 
Isus je dao religiju čistu, mirnu i jasnu. I mi ho¬ 
ćemo religiju jasnu, čistu, nemaglovitu. 

Kad govorim o misticizmu, potsjećam na 
to. da mnogi protivnici misticizma u pretjerano¬ 
me i jednostranome intelektualizmu proglašuju 
za misticizam složenija čuvstva i intimna dušev¬ 
na iskustva, dosadanjoj školskoj psihologiji slabo 
pristupna. Osjećanje i opažanje našega odnošaja 
k svijetu i bogu jesu empirijski fakat kao što opa¬ 
žanje svijeta i pojedinih duševnih procesa; razmi¬ 
šljati o smislu života, opažati svoju individual¬ 
nost i njezinu istovjetnost u kolu historijskih po¬ 
jedinosti, proosjećati to cjelovito životno raspo¬ 
loženje — to i vaskoliki intimni osobni duševni 
život nije misticizam. 

U nesvršenoj modernoj religijoznoj krizi 
crkve neprestano pokušavaju zadržati nas kod 
stare nauke i svog religijoznog života. No svi 
pokušaji, da se stara religija održi, promašeni 
su. To je tužno, žalosno, ali neprestano stiče- 
mo uvjerenje iz nova i dublje, da je stara reli¬ 
gija prevladana idejno i životom. Stara je reli¬ 
gija ispunila svoju veliku kulturnu zadaću; za 
vodstvo modernog života ne dostaje i ne dosta¬ 
je. Tko ne će živjeti bez religije (a danas već 
živi mnogo ljudi bez nje), mora htjeti novu re¬ 
ligiju a ta ima drugu zadaću, no što je imala re¬ 
ligija u staro doba. Imamo znanost, koja se pre¬ 
daje već u pučkoj školi. U srednjem vijeku ne 
bijaše znanosti, samo nekoliko samostanaca bi¬ 
jaše obrazovano; najveća se gospoda nisu znala 
potpisati; i bijahu proglašeni svetim ljudima oni, 
koji se nisu htjeli učiti, da se ne pokvare. Da¬ 
nas čovjek, koji kaže, da se ne će učiti, jest 
nemoguć medju pristojnim ljudima; konačno mi 

ga silimo, da se uči. Na jednoj strani ga silite, 
da se uči, a ujedno na drugoj strani mu dajete, 
što mu razum otklanja i otklanjati mora. 

Kao što znanost, njegujemo danas sustavno 
umjetnost, literaturu (zbirke, izložbe, kazališta i 
t. d,), djelujemo politički i gospodarski, imamo 
kodifikovane zakone i silni pravni i upravni dr¬ 
žavni red, svijesni smo si o ćudorednim zadaća¬ 
ma pojedinaca i društva — može li kod takvih 
novih a sadržajem bogatih i viših kulturnih uvje¬ 
ta dostajati stara religija, koja je proizašla iz 
doba bez svih tih nama već životnih uvjeta? 
Odveć je veliki taj spor i sve lukavstvo jezuit¬ 
ske teologije ga već poštenim ljudima, ljudima 
iskrenim ne će zastrijeti; danas ima religija po¬ 
sve druge funkcije i zadaće, no što ih je imala 
stara religija. 

U srednjem vijeku je crkva dugo vrijeme 
vodila društvo kulturno u svim područjima; no 
pojedine se kulturne sile u kasnije i novo doba 
razvile samostalno, oslobodile se crkvenog pod¬ 
ručja i kao svagdje tako je i ovdje, diobom funk¬ 
cija nastao napredak. Napredak u svim područ¬ 
jima kulturnog nastojanja zahtijeva naravno ta- 
kodjer napredak u religiji. Kako se crkvenom 
vodstvu izmakla ostala područja kulturnog djelo¬ 
vanja, tako već i religija prestaje biti crkvenom. 
Naše doba hoće drugu religiju nego doba staro, 
religiju savršeniju, višu, plemenitiju; imamo nove 
religijozne idejale. 


Te tdejale mogu ovdje samo u kratko ozna¬ 
čiti. No prije mislim pred vama istaknuti jednu 
misao. Govorim o razvoju i kulturnom napretku. 
Ako danas vjerujemo u razvoj i napredak u svim 
područjima kulturnim, u znanosti i filozofiji, u 
umjetnosti i ćudorednosti i t. d. nije moguće po¬ 
misliti si, da je svagdje napredak, samo religija 
da ostaje na starome stupnju. Suvislost i cjelina 
duha i kulture zahtijeva paralelni razvoj i napre¬ 
dak sviju kulturnih moći, dakle takodjer religije. 

Mnogi nastoje izvesti iz ideje razvoja i na¬ 
pretka, da se napredak temelji na odumiranju 
(degeneraciji i si.) religije. To je neispravan sud. 
Kako se od samoga početka razvija znanost, 
umjetnost i t. d. tako se razvija takodjer religija. 
Pad stare religije nije pad svake religije u opće, 
nego preporod, prelom od stare religije k novoj. 

Biće nove religije, tko pozornije motri no- 
vodobni kulturni razvoj, pojavljuje se već dosta 
odredjeno. 

Naša religija mora biti uvjerenje ne 
vjera. To znači otkloniti svako slijepo povjerenje. 
Znam dakako, da će malo dijete, mlad čovjek i 
svatko imati povjerenja, da će prihvaćati od dru¬ 
gih, da, ali čim nastane potreba obrazlaganja i 
argumenata, mora biti i sloboda razloga; ne smije 
se, jer se ne može, ništa narivavati, što se ne 
da kritički održati. Zato velim: Uvjerenje, vjera 
obrazložena, ne slijepa. 

(Nastavit će se.) 


Iz djcičkogci života 


REFORME RA SVEUČILIŠTU. 

Dne 8. ožujka obdržavala se u sveučilišnoj 
auli izvanredna glavna skupština potpornog 
društva, koja je sazvana radi promjene pravila, 
pa se je ta zgoda upotrijebila, da se — kad je 
već toliko drugova na okupu — riješe neka vi¬ 
seća opća sveučilišna pitanja, koja već duže 
vremena, kao da sama na se prstom pokazuju, 
i predlože neke reforme, koje nisu već davno 
prije predložene samo radi nespretnosti i komič¬ 
nog idealiziranja naših predšastnih sveučilišnih 
generacija. 

Pravila potpornog društva pro¬ 
mijenjena su jednoglasno samo obzirom na iznos 
semestralne članarine te ista povišena semestalno 


za 1 K.. kojim se iznosom kani bar donekle 
smanjiti teret, što ga društvo imade s plaćanjem 
lijekova i bolnice. Zatim se prešlo na pitanje 
menze, te je predsjednik društva Vodvaržka 
razložio drugovima svoju reformnu osnovu 
o akademskim menzama. Zdrava misao, 
na kojoj se ta reforma temelji jest vlastito ku¬ 
ćanstvo i sjedinjenje menze academicae sa men¬ 
zom potpornog društva, koje će srušiti stari si¬ 
stem menza po poduzetnicima i stupiti po svoj 
prilici već do godine u život. — Tu reformnu 
osnovu kolege Vodvaržke, koja znači prvi al- 
odlučni korak k budućem djačkom domu donijei 
ćemo u cijelosti u budućem broju. — Po predt 
logu Kolege Tićaka, odlučilo se osnovati p o- 

sebni pjevački i tamburaški zbor 
potpornog društva, koji će društvu sta¬ 
jati uvijek na raspolaganje i znatno mu povećati 
prihode osobito obzirom na provinciju. Prijavio 
se odmah priličan broj članova, tako da će i ta 
nova institucija moći još ove, a najkašnje počet¬ 
kom buduće godine stupiti u život. Time je skup¬ 
ština potpornog društva zaključena i otvorena opća 
djaČka skupština, kojoj je predsijedao drug Orša- 
nić. Na toj je skupštini izneseno nekoliko važnih 
djačkih pitanja i predložen način, kako da se 
riješe, a ovisit će samo o ustrajnosti, inicijatora 
i sveukupnog djaštva, da se doista i ostvare. 

Prvi je uzeo riječ drug Vodvarka i progo¬ 
vorio o reformi sveuč. iskaznica, o pogodnosti¬ 
ma glede posjeta kojeg lista i stručnim naukov- 
nim knjigama na sveučilištu. 

Današnje naše svučilišne iskzni- 
c e ne odgovaraju više svojoj svrsi, a niti su 
na visini modernijih institucija na drugim sveuči¬ 
lištima. To je komadić redovito zamazane plat¬ 
nene krpe, koju je upravo ženantno izvući i reći: 
Ja sam akademičar taj i taj i kojima se na štetu 
našeg ugleda služe šegrtčići i kojekakvi ljudi po 
tramvajima i u kazalištu. Domogli su ih se Bog 
zna na koji način i služe se lijepo kao akade¬ 
mičari svim pogodnostima, što ih takova iskaz¬ 
nica pruža. Sve modernije svjetske univerze ima- 
du akademske iskaznize s fotografijom, koja u 
svakoj zgodi zajamčuje identitet, pa valja da si 
takove iskaznice nabavi i naše sveučilište. Go¬ 
vornik se je već obratio na rektorate sveučilišta 
u Pragu i Berlinu, da mu se pošlje po jedan 
uzorak njihovih akad. iskaznica, prama kome će 
se ustanoviti i format i materijal naših novih is¬ 
kaznica. Predlaže zato, da se akad. senatu našeg 
sveučilišta podnese predstavka, da što prije uki¬ 
ne stare iskaznice i uredi pitanje iskaznica sa 
fotografijom. Predstavka se jednoglasno prihvaća. 
Govornik izjavljuje, da je o toj reformi već raz¬ 
govarao Sa rektorom, tajnikom i nekom gospo¬ 
dom profesorima, koji su joj se pokazali potpu¬ 
noma skloni i žele, da je već do godine pro¬ 
vedu. 

Govornik nastavlja dalje o pogodno¬ 
stima glede posjećivanja kazali¬ 
šta. Do sada je kazališna uprava u pola cijene 
davala samo članovima potpornog društva 13. i 
14. red parqueta, što je teškom mukom pred ne¬ 
koliko godina uredjeno. Ali ove godine počela 
je kazališna blagajna, da upravo bezobzirno ši- 
kanira tu našu povlasticu i davala je popusne 
karte samo onda, kad bi joj se htjelo. Naše je 
pravo bilo, da počam od 3 sata popodne podi¬ 
žemo te popusne ulaznice, a sad da uvodi novu 
praksu pa u nedjelju i blagdane, kad se nada da 
će kuća biti rasprodana jednostavno veli: „Do- 
djite u 7 sati — ako bude koja ostala, dat ćemo 
Vam.“ Potporno društvo obratilo se je već dva- 
puta pismeno na kazališnu upravu, da to pitanje 


uredi, no uprava je upravo bezobzirno i neuljud- 
no šutila. 1 drugi sveučilišni gradovi imadu ka¬ 
zališta. pa se obazrite, kako se drugdje postupa 
i nastoji, da ta razmjerno svagdje slabo situirana 
buduća narodna inteligencija što lakše dodje do 
uživanja sviju narodnih kulturnih institucija, a 
osobito kazališta. A ovo naše kazalište je hrv. 
zemaljsko kazalište. Želeći, da i naše 
sveučilište dodje obzirom na kazalište na onaj 
niveau, na kojem stoje druge svjetske univerze, 
predlaže da se preko akad. senata podnese vla¬ 
dinom odjelu za unutarnje poslove predstavka, 
u kojoj će se vlada zamoliti, da upravu kazališta 
uputi: da u buduće svi akademiča¬ 
ri zagr. sveučilišta bez razlike ima¬ 
du pogodnost popusne cijeneulaz 
niče za sva mjesta u kazalištu 
osim lože i naravno partera, kojemu se cijena 
ne može da snizi. Predstavka je jednodušno pri¬ 
hvaćena i bit će ovih dana podnesena vladi. 

O stručnim, a naročito o prav¬ 
ničkim naučnim knjigama — nastavlja 
govornik — govori se već deset godina po svim 
djačkim skupštinama, što su se kroz to vrijeme 
obdržavale. Hrvatski akademičar u opće nema 
štampanih knjiga. Pravnik se muči i kvari oči s 
izblijedjelim litografskim skriptima, a filozof svo¬ 
jim bilješkama. Do sada je štampom izdano tek 
pet pravničkih stručnih knjiga! (Hvala Bogu da 
Hrvatska imade štampane zakonike!) Tom sfe¬ 
rom i teškom nedostatku valja da se doskoči, a 
ima nade, da bi nova vlada bila sklona, da toj 
potrebi doskoči, dok nema sumnje, da gospoda 
profesori osjećaju svoju dužnost, da struč¬ 
nim svojim radnjama dadu vladi u ruke materi¬ 
jal, koji valja da se izdade. Predlaže za to, da 
se upravi predstavka na akadmski senat, neka 
bi se pobrinuo oko što skorijeg izdanja stručnih 
osobito pravničkih djela, te umoli vladu, da što u 
svojoj nakladi izda. Taj je predlog prihvaćen s oso¬ 
bitim odobravanjem. (Govornik je nakon nekoliko 
dana imao prilike da o tom pitanju izvijesti odjel- 
nog predstojnika za bogoštovlje i nastavu g. Roj- 
ca i on mu je pouzdano obećao da će u najsko¬ 
rije vrijeme dokazati, da taj opravdani zahtijev 
akademske omladine uzima u svoj program). 

Nakon toga izvijestio je drug Vernić o pi¬ 
tanju sveučilišnezastavete prema dogo¬ 
voru s nekim kolegama, koji su akciju glede za¬ 
stave vodili, izneo pitanje o riješenju toga pita¬ 
nja te predložio statut o uporabi zastave. O tom 
pitanju donosimo na drugom mjestu potanji co- 
mmunique, iz kojega se vidi stanje toga pitanja. 

Kao zadnja točka došlo je još na red pi¬ 
tanje o djačkom kreditu, o kojem je govorio 
kolega Vodvarka. Ne misli se pod tim kavanski 
ili krčmarski kredit, već kredit siromašnog aka¬ 
demičara, u Času" kad valja da polaže stroge dja- 
čke ispite, a nema odakle da smogne visoke 
takse. Nema uza svu svoju naobrazbu i spremu 

sredstava, da si već napokon pribavi kvalifika¬ 
ciju za samostalan kiuh. Predlaže, da se po pri¬ 
vatnu uzoru „češke djačke banke“ kao grana 
potp. društva ili u krilu zagrebačke štedione 
stvori slična institucija, za koju će pred svoje 
kolege iznijeti preciznu osnovu na glavnoj skup¬ 
štini potp. društva u studenom ove godine. Na¬ 
kon što su izabrana četvorica kolega, da prove¬ 
du stvorene zaključke, zaključena je skupština. 

nova svEuemišna zastava. 

Već od godine 1895 . kada je stara naša 
sveučilišna zastava na nalog grofa Kuena po vla¬ 
di konfiscirana, pa sve do danas neprestano se 
je kroz djački naš život povlačilo pitanje te ne¬ 
sretne naše sveučilišne zastave, koja je pala u 
tako dugotrajno ropstvo. To je pitanje prešlo sve 
moguće normalne i abnormalne faze u koje ovakovo 
pitanje obično dolazi, no rezultat je sve do go¬ 
dine 1904. ostao isti: zastava nam se još ne 
može izručiti. Te godine izbije fama da 
sveučilišna zastava više ne postoji, da je jedno¬ 
stavno nema! Obdržavale se bezbrojne djačke 
skupštine, podnosile se bezbrojne predstavke na 
vladu i na akademski senat, odilazila su bezbroj¬ 
na djačka odaslanstva k vladi da traže zapli¬ 
jenjenu zastavu hrvatskog sveučilišta, no ona 
se nije mogla nigdje pronaći. Okrivljivao se zbog 
tog misterioznog iščeznuća svatko, tko god je 
bio blizu utamničenog našeg stijega, no opet 
naravno bez uspjeha. Nitko nije znao, kamo je 
ta naša zastava. Napokon g. 1906., kada je to 
pitanje bilo najakutnije, jer se je svom žestinom 
tražio krivac, ustanovljeno je, da zastave nestalo, 
odluči sveukupno djaštvo, da podnese na vladu 
svoju predstavku, u kojoj pita vladu, neka se 
glede zastave konačno izjavi i neka izjavi, što 
kani u tom pitanju učiniti. Uvidjelo se napokon, 
da obnavljati svake godine jedn- te istu akciju 
i dobivati neprestano iste odgovore — nema ni- 
kakove svrhe. 


Baš u to vrijeme preuzela je poslove da¬ 
našnja vlada te je intervencijom akademskog se¬ 
nata već za nekoliko dana u sveučilišnom ve- 
stibulu visio kratki precizni i jasni odgovor vlade, 
da se sveučilišna zastava unatoč najpomnije po¬ 
trage nije mogla pronaći. Vlada je spremna dati 
sveučilištu novu zastavu i moli rektorat neka u 
tom smislu stavi svoj predlog.“ Sveučilišna omla¬ 
dina primila je taj odgovor vlade na znanje, jer 
zahtijevati još jednom isti odgovor značilo bi ne 
biti ozbiljan. Ali jedno neka nam bude ipak doz¬ 
voljeno konstatovali: Hrvatska sveučilišna omla¬ 
dina osjeća i zna, da je krivac toj poraznoj ano¬ 
maliji, da je stara sveuč. zastava uništena — 
onaj sveopći krivac sviju anomalija prama hrvat¬ 
skom narodu unatrag 20 godina, i samo je zato 
obustavilo svoju akciju radi zastave, jer se proti 
svrgnutima, nije dostojno boriti. Tom svojom iz¬ 
javom smatra hrvatska omladina pitanje stare 
svoje zastave za se časno riješenim ! 

Dne 8. ovog mjeseca obdržala se u sveu¬ 
čilišnoj auli sveopća akademska djačka skupština, 
na kojoj su iznesena i riješena neka aktuelna djačka 
pitanja, pa se je tako napokon želilo konačno 
riješiti i pitanje zastave. Nekoliko dana prije ur¬ 
girala je naime vlada rektorat, da stavi svoj pred- 
log glede nove zastave, a to znači, da ga preko 
rektorata stavi djaštvo- Nakon kratkog izvještaja 
druga Vernića 0 historijatu toga pitanja stvoren 
je zaključak kakav se predlog ima staviti vladi 
i taj je predlog kao predstavka podnešen akadem¬ 
skom senatu. Vladi se predlaže, da za hrvatsko 
sveučilište u naknadu stare zastave samo i je¬ 
dino iz zemaljskih sredstava nabavi novu zastavu, 
a ujedno je vladi na potvrdu podnešen: „Statut 
0 uporabi sveučilišne zastave*, da se ne bi zlo¬ 
rabila u nedolične svrhe. 

Ta je predstavka po akademskom senatu 
jednoglasno prihvaćena i po rektoru već podne- 
šena vladi, koja je posvema sklona, da to pita¬ 
nje u smislu predstavke riješi u što skorije vri¬ 
jeme. 


(^o 


P A B I R C I 


RADI1I PROGRAIM VLADE, 0D3EkA ZA 
B0G0ŠT0VL3E I RASTAVU. 

Za tečaja proračunske rasprave u hrvatskom 
saboru u sjednici obdržavanoj dne 9 . ožujka o. g. 
razvio je predstojnik odjela za bogoštovlje i nas¬ 


tavu g . Milan Roje svoj radni program kao 
uvod u specijalnu raspravu o IV. poglavlju na¬ 
šega državnog proračuna : Odjel za bogoštovlje i 
nastavu. 

Kako je ovaj program muževna i patriotična 

besjeda sa vladine stolice, kakova se za prijaš¬ 
njih vlada nije nikada čula, a kako ona zajedno 
sa besjedom odjelnog predstojnika za unutarnje 
poslove te odjelnog predstojnika za pravosudje 
sačinjava radni program čitave naše državne auto¬ 
nomije, iscrpit ćemo za sada besjedu odjelnog 
predstojnika za bogoštovlje i nastavu, da naše 
prijatelje širom domovine informirano, kako većinu 
temeljnih misli našega programa zastupa i današ¬ 
nja vlada, što znači, da se u dogledno doba 
smijemo nadati i faktičnoj njihovoj provedbi. 

Odjelni je predstojnik prije svega istaknuo, 
da se proračun bogoštovnog i nastavnog odjela 
za god. 1907 . brojčano u bitnosti ništa ne 
razlikuje od prijašnjih proračuna. Obzirom na svoje 
brojke on je baština od prije, uvjetovana posljed¬ 
njom financijalnom nagodbom izmedju Ugarske i 
Hrvatske, koja je desetgodišnji dvostrani ugovor, 
na kojemu se prema tomu unutar toga roka ne 
da ništa mijenjati. 

U čemu je dakle razlika izmedju prijašnjih 
i sadašnje vlade ? U svotniku nije, jer je u glav¬ 
nom isti, u novčanom rukovanju u velikom i ci¬ 
jelom takodjer ne, jer proračun detaljno odre- 
djuje upotrebljavanje novaca, kojemu treba da 
odgovaraju zaključni računi. U čemu dakle ? U 
nutarnjem sustavu, u praksi, u provadjaju i nami¬ 
rivanju narodnih potreba unutar opredijeljenih 
brojčanih granica. 

Krasno je to obrazložio sam odjelni pred¬ 
stojnik. »Duboko je moje uvjerenje, da -se i s 
onim sredstvima, koja su za naše državno kućan¬ 
stvo unapred opredijeljena, može učiniti 
mnogo zla individualno i općenito, 
da su ta sredstva dovoljna, da se 
demoralizira nastava, daše uzgoje 
slabi i mlohavi značajevi, ukratko, 
da se budućnost naroda zagnjavi...« 

Tako su radili magjaroni. 

„Isto je tako duboko moje uvjerenje, da se 
istim sredstvima može učiniti vrlo mnogo 
dobra individualno i općenito, da 
se istim sredstvima može narod 
podići etično i kulturno, da mu se 
može podati vjeru u poštenje svi¬ 
jeta i vlasti, da se može u nauci lije¬ 
po unadrediti narodni naraštaj, te 
uzgojiti za radine, poštene i značaj¬ 
ne muževe, te marljive, požrtvovne 
i patriotične žene.« (Vidi: Stenografski za¬ 


pisnik LV111. saborske sjednice dne 9 . ožujka ove 
godine. Prilog Nar. Novinama broj 5 9)- 
Tako radi sadanja vlada. 

U tom je idejna strana radnog programa 
vlade, odjela za bogoštovlje i nastavu. 

Ne možemo, a da već sada ne upozorimo 
na golemu važnost ove razlike po snagu i buduć¬ 
nost našega naroda. Činjenica je, da je ove misli 
i to bezuspješno do sada isticala samo oporba, 
dočim se je službeno u istinu demoralizirala nas¬ 
tava, uzgajali štreberi i sustavno potkapala čitava 
narodna budućnost. Istina je doduše, da je uvijek 
bilo elemenata, koji su privatnim radom nastojali 
paralizovati demoralizatornu praksu bivše vlade, 
ali sa kakovim izgledom u uspjeh, svako si može 
lako predočiti, ako si dozove u pamet netom 
minulo vrijeme bespravlja, korupcije i tiranije [na 
svim područjima našega javnoga života. A kako 
je demoralizatorni sustav imao 1 svojih uspjeha, 
razumljivo je, da se je krug ovih elemenata, koji 
su radili u narodnom pravcu sve više suzivao t. 
j. što dalje to više je i kakvoća našega druš¬ 
tva odgovarala kakvoći javnoga života. Ako sve 
to uvažimo, onda ćemo tek moći dolično procje- 
niti golemu činjenicu, da danas vlada sa svojih 
stolica zastupa one iste misli, što ih je dosele 
zastupala samo iščezavajuća manjina, a ne samo 
zastupa, nego ih i provodi. U tom je golema 
važnost političkog preokreta u nas i raison d’etre 
onoga snažnog pokreta, koji je proizašao iz samog 
naroda, a koji je prvih dana svibnja prošle godine 
maknuo sa poprišta našega javnoga života 
magjarone i prekinuo sa narodnim zatiranjem a 
započeo sa postepenom, . ali sustavnom izgradnjom 
bolje narodne budućnosti. 

Stvarni dio radnog programa vlade, odje¬ 
la za bogoštovlje i nastavu, potpuno odgovara 
idejnom stanovištu vlade. Idimo redom. 

Sveučilište. Odjelni je predstojnik govo¬ 
reći o sveučilištu u prvom redu istaknuo, da vlada 
respektira i da će respektirati autonomiju sveuči¬ 
lišta. Dakle sasvim obratno od prijašnjih vlada, za 
koje je presizanje u autonomiju sveučilišta bilo 
pravilo, a respektiranje iznimka. 

Vodeći brigu o pomlatku naučnih sila na 
sveučilištu omogućuje vlada, da mladji učenjaci, 
koji su u državnoj službi, preuzimaju docenture 
na sveučilištu, time što im skraćuje službovne 
sate i za obavljanje njihovoga posla namješta 
privremeno druge sile. 

Osim toga će vlada odsele u većoj mjeri 
izdavati glavne naučne knjige o pojedinim sve¬ 
učilišnim disciplinama. Do sada je u dugom nizu 
godina izdano samo kojih deset naučnih knjiga 
za slušatelje na sveučilištu, tako da je hrvatski 
sveučilišni gradjanin nakon 33 godine opstanka 
hrvatskog sveučilišta još uvijek u nrjvećoj mjeri 
upućen lih na skripta i stranu literaturu, što u 
velike oteščava pripravu za ispite. Dakako da je 
sveučilišni gradjanin dužan pratiti i stranu litera¬ 
turu, ali mu ona ne bi smjela služiti za ispitno 
gradivo, nego samo kao pomagalo. 

Vlada ozbiljno radi oko toga, da ishodi pot¬ 
pun reciprocitet našega sveučilišta sa onima u 
Cislitavi, zahtjev, koji je hrv. djaštvo u posljed¬ 
nje vrijeme ponovno uporno naglašivalo. 

Podulje se odjelni predstojnik zabavio pro¬ 
stornim prilikama na našem sveučilištu. Prostorne 
prilike na našem sveučilištu ni iz daleka ne dostaju 
svedjer rastućim potrebama. O tom smo pobliže 
govorili u drugom broju našega lista 11 članku: 
„Gradnja nove sveučilišne biblioteke. 44 Ne hti- 
jući se ponavljati upozoravamo čitatelje na onaj 
članak. Danas možemo konstatovati, da je hrv. 
sabor prihvatio zakonsku osnovu za gradnju nove 
sveučilišne biblioteke, pa će se sa gradnjom ja¬ 
mačno započeti odmah čim zakon zadobije vla¬ 
darevu sankciju. Odjelni je predstojnik važnost 
sveučilišne knjižnice za cijeli naš kulturni i na¬ 
rodni život potkrijepio ovim podacima: »U knjiž¬ 
nici ima oko 120.000 primjeraka, što knjiga, što 
rukopisa (rukopis vinodolskoga zakona, rukopis 
Tome arcidjakona spljetskoga, glagolski misal od 
g. 1483), imade i mnogo „unicaN (»Unica« su 
jedini primjerci dotičnih djela, što još postoje. 
Op. Ur.) U toj se knjižnici nalazi jedina zbirka 
svih političkih i zabavnih novina i časopisa, što 
je sve nenadoknadivo, kao i zbirka sredovječnih 
statuta dalmatinskih gradova.« 

Sveučilišnom bibliotekom, koja je u ljetnom 
semestru otvorena 7, a u zimskom 8 sati, poslu¬ 
žilo se god. I905./6. 38.000 čitalaca, koji su upo¬ 
trijebili 60.376 knjiga. 

Nu odjelni predstojnik pošao je i dalje. On 
je bez svakoga ustručavanja istaknuo, da ni sama 
univerza više ne zadovoljava. Doduše time, što 
će se sagraditi nova sveučilišna biblioteka, dos- 
kočit će se provizorno potrebi nužnog prostora 
na našem sveučilištu, ali samo za kojih 5 do IO 


godina, pošto broj sveučilišnih slušatelja vrlo 
raste. 

Ovu svoju tvrdnju potkrijepio je odjelni 
predstojnik slijedećim statističkim podacima. God. 
1875. dakle druge godine nakon što je naše sve¬ 
učilište osnovano bilo je upisano 73 bogoslova, 
189 pravnika i 46 filozofa, ukupno 308 sviju slu¬ 
šatelja. A god. 1906-/7. upisano je 112 bogoslova 
779 pravnika i 371 filozof, ukupno 1262 slušatelja 
t. j. za 964 slušatelja više, nego g. 1875- 

Nužna posljedica ove činjenice jest potreba 
gradnje i nove sveučilišne zgrade, koju je odjelni 
predstojnik otvoreno konstatovao, tim više, što 
sadanja sveučilišna zgrada nije uopće gradjena 
prema potrebama nauke, pošto je prvobitno bila 
opredijeljena za bolnicu. Moramo priznati da nas 
se ne malo ugodno dojima ova iskrenost i zauzet- 
nost odjelnoga predstojnika za najviši hrvatski 
prosvjetni i naučni zavod, naročito, kada se sje¬ 
timo, kako smo još prije dvije godine morali 
slušati »dokazivanje« prijašnjeg odjelnog pred¬ 
stojnika za bogoštovlje i nastavu, Cavraka, da je 
n. pr. na mudroslovnom fakultetu sasvim dovoljno 
prostora i dvorana za sve potrebe. 

Anketa, koju je vlada u tu svrhu sazvala, 
izjavila se jednodušno zato, da bi se današnja 
gimnazijalna zgrada u dolnjem gradu posmatrala 
kao buduća glavna sveučilišna zgrada, a na pros¬ 
toru do tvornice duhana, da bi se prema una- 
pred stvorenom planu postepeno nanizale zgrade 
za ostale sveučilišne institute, a medju njima i za 
knjižnicu. 

Napose je odjelni predstojnik obećao u do¬ 
gledno vrijeme osnutak tehničkoga fakulteta kao če¬ 
tvrtoga na našem sveučilištu. Nasuprot je izjavio, da 
se za sada ne može još pristupiti osnutku medi¬ 
cinskoga fakulteta, jer će se u jednu ruku za to 
potrebna moderno gradjena bolnica početi graditi 
tek god. 1908,. a u drugu ruku zaklada za medi¬ 
cinski fakultet, koja iznosi 2,060000 kr. još uvijek 
nije dostatna za uredjenje i uzdržavanje medicin¬ 
skog fakulteta. 

A ima nade, da će se brigom vlade doskora 
pristupiti i gradnji nove zgrade za zemaljski pri- 
rodopisni muzej, za koju je gradsko zastupstvo 
već besplatno ustupilo mjesto na Zapadnom peri¬ 
voju. Sada raspoloživa glavnica za ovu gradnju 
od 506.989 kr. još je premalena. Podignućem 
muzealne zgrade bio bi i prirodopisni muzej iz 
gornjega grada premješten bliže sveučilištu, što 

bi u jednu ruku u velike pogodavalo slušateljima 
prirodnih nauka, dok bi u drugu ruku i sam 
muzej, koji je danas sti snut u zgradi, koja j 
prvobitno bila opredijeljena za stanovanje, a čijae 
je znanstvena i naučna vrijednost velika, dobio i 
na svojoj općenoj cijeni. 

S r e d n i e škole. Mi smo već do sada 
u više navrata imali prilike konstatovati, da naše 
srednje škole ne odgovaraju savremenim potre¬ 
bama. A to je konstatovao i odjelni predstojnik 
naglasivši potrebu reforme srednje škole obzirom 
na naučnu osnovu, naučne knjige i učiteljsko 
osoblje. U nas je do sada baš srednja škola bila 
onaj nastavni zavod, koji je bio predmetom ne¬ 
prestanoga eksperimentiranja, a da je to bilo od 
neizmjerne štete po čitavu srednju narodnu nas¬ 
tavu, dokazuju porazni rezultati srednjoškolskoga 
odgoja. Odjelni predstojnik bio je primoran kon¬ 
statovati, da u nas postoje ništa manje, nego 
četiri razna tipa općih srednjih škola. Jednoga 
su tipa realne gimnazije u Osijeku, Petrinji, Za¬ 
grebu, Vukovaru i Zemunu. Drugoga su tipa re¬ 
alne gimnazije u Bjelovaru, Mitrovici i Karlovcu. 
Trećega je tipa realna gimnazija u Senju. A četvr¬ 
toga su tipa gimnazije u Osijeku, Gospiću, Vin¬ 
kovcima, Požegi, Varaždinu, Sušaku, Zagrebu gor¬ 
njem i dolnjem gradu. Sestnaest općih sred¬ 
njih škola a četiri razna tipa! Pa onda još više 
pučke škole! Tolike razdrobljenosti sred¬ 
njoškolske nastave boje se i veći, brojniji i na¬ 
predniji narodi, te mi vidimo, da se danas mo¬ 
derni pedagozi drugih naroda intenzivno bave pita¬ 
njem jedinstvene srednje škole. A u nas je za 
dosadašnjih vlada baš obratno napredovalo drob¬ 
ljenje nastave! U tom se dokumentirala ne samo 
pogubna eksperimentacija s narodnom nastavom, 
nego i nesposobnost onih elemenata, u čijim 
rukama bijaše nastava, a podosta i izravna ten- 
denca, da se čitavi sustav nastave što više raz¬ 
drobi, pa da tako urodi sa što manje pozitivnih 
rezultata usprkos sve većim troškovima. Ovom 
praksom imao se u zastoju podržavati intelektu¬ 
alni niveau naše srednje inteligencije, a to znači 
u poredbi s napretkom u drugih naroda sustavno 
nazadovanje. 

Samo se sobom razumijeva, da se sve ove 
pogrješke i grijesi ne dadu naprečac ispraviti. 
Ipak treba da je jedna od najvažnijih zadaća nove 
vlade, odjela za bogoštovlje i nastavu, temeljita 
reforma čitavoga sustava naše srednjoškolske nas¬ 


tave. A to je odjelni predstojnik u svom govoru 
i obećao. Tako je vlada već započela radnje oko 
toga, da se postojeća četiri razna tipa općih sred¬ 
njih škola svedu na sama dva : gimnazijski i realni. 
Istina je doduše, da ni ovom reformom ne ćemo 
dobiti jedinstvene opće srednje škole, ali svakako 
jedinstveniju, a to znači korak napred. Ideal je¬ 
dinstvene opće srednje škole ne oživotvoriše do 
sada ni drugi veći narodi, pa ćemo i mi najbolje 
učiniti, ako ćemo nastojati, da se bar približno 
paralelno s drugim većim narodima postepeno 
približujemo idealu jedinstvene opće srednje škole. 
Time da se postojeća četiri razna tipa svedu na 
sama dva, bit će u tom poslu učinjen prvi za¬ 
mašan korak. Medjutim odjelni je predstojnik još 
više obećao. On se nada, da će mu poći za ru¬ 
kom stvoriti jedinstveni tip opće sred¬ 
nje škole za 4 niža razreda. Tako bi 
se naša nastava dijelila u humanističnu, gimnazi- 
jalnu i praktičnu, realnu, tek u višim razredima. 
U nižim razredima stekao bi učenik opću nao¬ 
brazbu, potrebnu svakom našem čovjeku za razu¬ 
mijevanje svjetskih i domovinskih prilika, dok bi 
se u višim razredima više specijalizovao i stekao 
osnovnu pripravu za sveučilište. Ne ćemo se za 
ovaj put pobliže baviti činjenicom, koliko bi se 
ovako zamišljenom reformom u slučaju provedbe 
digla srednja opća naobrazba našega naroda, na¬ 
vlastito, kada bi nižu srednju školu u nas svrša¬ 
valo ne 800 kao sada, nego 8000 učenika, koju 
je želju izrazio i sam odjelni predstojnik, nego 
ćemo samo upozoriti na to, da bi ovakovom re¬ 
formom postala doista suvišnom neplodna i izo¬ 
lirana institucija opetujućih viših pučkih škola. 
Institucija opetujućih viših pučkih škola čini utisak, 
kao da je stanovitim krugovima bilo do toga, da 
širim manje imućnim slojevima na oko podadu 
prigode za daljnju izobrazbu, a de lacto da im 
oduzmu mogućnost dalnje i više izobrazbe. Ope- 
tujuće više pučke škole nisu ni približno jedna¬ 
koga karaktera sa nižim realnim odnosno gimna- 
zijalnim zavodima, tako da učenik, koji je svršio 
opetujuću višu pučku školu, ne može preći u 
više razrede realke ili gimnazije bez kojekakovih 
dopunbenih ispita. Stoga je posve u redu, da 
vlada postepeno obračunava sa ovom institucijom, 
te će u napredak u manjim gradovima za vrijeme, 
dok ne bude uveden jedinstveni tip niže opće 
srednje škole, osnivati niže realne gimnazije, kako 
je to n. pr. učinila u Koprivnici. Ujedno se vlada 

bavi mišlju, kako bi već postojeće opetujuće više 
pučke škole n. pr. u Sisku, Ogulinu, Otočcu, 
Krapini, Brodu pretvorila u niže realne gimnazije 
tim više, šta su tu preinaku spomenuti gradovi i 
mjesta sami zatražili. 

Kao dalnju važnu reformu misli vlada na 
srednjim učilištima uvesti obuku u stranim živim 
jezicima s u tolikoj mjeri i takovim 
načinom, da učenici srednjoškolci budu nau¬ 
čili dotični živi jezik praktično rabiti i u 
govoru i u štivu". Odjelni je predstojnik 
sa našega nacionalnog stanovišta vrlo ispravno 
na to još nadodao, da poznavanje stranih jezika 
ne smije nama biti svrhom, nego tek sredstvom 
da se stranom literaturom uzmognemo služiti za 
svoje koli znanstveno toli i praktično usavršivanje, 
kao i da se njima uzmognemo služiti u svom 
trgovačkom, obrtničkom ili kojem inom zanimanju. 
Tu bismo upozorili na potrebu, da se na realkama 
veća briga posveti hrvatskom jeziku, jer je 
redovita činjenica, da realci ne nauče pravilno 
i potpuno hrvatski p i s a t i uključivši ovamo i 
sastavke. 

Još misli vlada u srednje i u pučke škole 
uvesti i nauku o higijeni, a na ova će se 
predavanja pozivati i roditelji, skrbnici te stano- 
davci djece. Prema tomu će zavedenje nauke o 
higijeni u škole biti istodobno i šiienje zdravstvene 
pučke prosvjete u opće. 

Naravno da je vlada kod zavedenja ovih 
reformi dužna paziti, da učenike ne preoptereti, 
pa se zato osjeća potreba nove zakonske osnove 
o srednjim školama. Odjelni predstojnik je izjavio, 
da je ova zakonska osnova jur dogotovljena, pa će 
što skorije biti predložena društvu srednjoškolskih 
profesora, da se o njoj izjave. I u tom vidimo 
dokumenat novoga doba i duha, koji prožima 
muževe na vladinim stolicama. 

Sto se tiče ženske srednjoškolske nastave, 
vlada stoji takodjer na modernom stanovištu 
ravnopravnosti naobrazbe za muškarca i 
ženu. Provadjajući ovo načelo misli vlada posto¬ 
jeći privremeni ženski licej pretvoriti u definitivan 
zavod. Nasuprot će po ostalim gradovima dopu¬ 
stiti koedukaciju kroz sve razrede srednjih škola. 

I ovo je jedna važna reforma. Samo kratak pogled 
u prošlost. Najprije se stajalo na stanovištu, da 
žena ne ima prava na jednaku naobrazbu kao 
muškarac, pa joj se podavala ili nikakova ili 
sasvim površna naobrazba i to potpuno izolovano 

od muške djece. Danas se iz materijalnih i moral¬ 
nih razloga počima drugačije postupati. Ženi je 
priznato pravo na jednaku naobrazbu kao i muš¬ 
karcu. Na tom osnovu dozvoljena je iz materijalnih 
razloga koedukacija u nižim razredima, dok za vi¬ 
še razrede nije dozvoljena jamačno uplivom pred¬ 
stavnika crkve, koji u blizi za »moral« vole, da 
naša žena bude neobrazovana, nego da se izobra- 
žava zajedno s učenicima. Današnja je vlada obra- 
čunala s ovom praksom i to po našem sudu iz 
materijalnih i moralnih razloga. Ona namjerava 
dozvoliti koedukaciju kroz sve razrede srednjih 
škola, »time će se podati prilika djevojkama za 
nauku i u onim gradovima, gdje neima više dje¬ 
vojačke škole, auštediti će se trošak na 
podizanje novih viših djevojačkih škola.« Odjelni 
predstojnik nije doduše naveo, da za koedukaciju 
govore i moralni razlozi, ali mi smo uvjereni, da 
ih i on dijeli. Nije istina, da je koedukacija u 
višim razredima opasna po moral, nego baš na¬ 
suprot stoji, da je manje opasna od izolovane obu¬ 
ke, pače koedukacija povoljno djeluje na ponaša¬ 
nje učenika i oplemenjuje ih. Uz to ona približuje 
i privikava medjusobno učenike obojega spola, či¬ 
me se i njihov medjusobni saobraćaj stavlja na 
posve nove osnove. Neka nam je dozvoljeno ovom 
prigodom upozoriti na saobraćaj slušatelja i sluša¬ 
telj ica na sveučilištu. Taj je saobraćaj kolegijalan, 
prijateljski, srdačan i bliz, pa ipak je slušateljica 
na svećilištu, u predavaonama, na skupštinama, sa¬ 
stancima, djačkim zabavama poštovani ja i si¬ 
gurnija, nego na uobičajenim birokratskim ple¬ 
sovima, koji nisu no tržišta ljudskom robom. 

Prema statistici, koju je odjelni predstojnik 
u svom govoru izložio, polazi danas srednje škole 
u svemu 6242 djaka i to gimnazije 4497, a real- 
ke 1745, što je nesumnjivo nepovoljan razmjer. To 
je konstatovao i odjelni predstojnik. Nadamo se, 
da će vlada i tomu s vremenom doskočiti. Nižu 
gimnaziju i realku svršava godišnje 800 djaka a 
višu nešto manje od 400. Od ovih posvjećuje se 
oko 200 višim naukama na našem sveučilištu, đo- 
čim se ostala polovina raštrkava po stranim sveu¬ 
čilištima ili ide u druga zvanja. 

Učiteljske škole kani vlada podići na viši 
stepen naučanja u opće, a napose misli dati kan¬ 
didatima prilike, da nauče općenite temelje prak¬ 
tičnoga gospodarstva i pravila opće higijene. 

Sto se tiče posebnih srednjih škola želi vlada 
nautičku školu u Bakru podići na niveau pomor- 
f - 



ske akademije. Trgovačke škole namjerava vlada 
pretvoriti učetverorazredne, a ujedno im 
kani podati naslov i sadržaj trgovačkih akademija. 
Uz to nastoji osnovati što više novih, dakako u 
okviru proračunskih sredstava. Vlada nadalje kani 
reformirati postojeću obrtnu školu u Zagrebu, koju 
polazi do 150 učenika, a uz to misli i po čitavoj 
zemlji oprema pojedinim prirodnim odnosima po¬ 
krajine i pučanstva* otvoriti što više škola za po¬ 
jedine grane obrta i zanata. Tako se nada, da će 
već za god. 1907./8. moći otvoriti u Osijekn obrt¬ 
nu školu za strojare i bravare, a u Novom kolar- 
sko-zidarsku. 

(Svršit će se,) 

(SS 

ZRACERSE DRAG03LE 3ARREVIĆEVE. 

(Adela Milčinović : Dragojlajarnevićeva, živo- 
topisna studija. Zagreb 1906. 223 str - Cijena 1’50 K. 
Nakladom „Hrvatske knjižare i industrije papira 
Lav. Kleina) 

Povijest Evrope ima samo jedan veličanstven 
momenat, u kome se snažnim odrazom očitovao 
sav život, na svim svojim granama i svim proble¬ 
mima, a to je francuska revolucija. Značenje je 
njeno tim veće, što nije ostala 11 granicama svoje 
domovine, već je u ponovnom odrazu odjeknula 
svom Evropom, zahvatila sve narode, pa tako i 
naš. Samo što je kod nas glas te jeke bio pola- 
rizovan, stegnut na jedno kulturno područje: 
narodni jezik i književnost; političko'značenje toga 
procesa je sekundarnoga porjetla. 

I u doba preporoda, vrijeme silnoga odušev¬ 
ljenja i iskrenoga nastojanja, rodi se prva naša žena, 
žena javnosti i historije, Dragojla Jarnevićeva. 
Imasmo ih već i prije, tako Katarinu Zrinjsku i 
Cvijetu Zuzorićevu, ali rad njihov nije bio direktan, 
aktivan, a i po svome značenju nijesu bile speci¬ 
fične Hrvatice, dočim je Jarnevićeva u čitavoj svo¬ 
joj pojavi slavensko dijete, Hrvatica. 

Prepiru se decenija o značenju i odredjenju 
žene. Problemi: udati se, ili ne, posvetiti se više 
intelektualnoj strani života nego čuvstvenoj ili 
obratno, ostaju i nadalje problemi. Odsjeći se to 
ne da, jer u svakom specijalnom slučaju odlučuje 
baš specijalnost njegova. S druge strane prevla¬ 
dava mišljenje, da u životu svakoga pojedinca 
mora biti svega pomalo (tj. — podosta), i društvo 
ne smije sprečavati nikoga, ni muža ni ženu, da 


ne razviju svoje sposobnosti, kako to njihove 
individualitete zahtijevaju. Medjutim nam nepre¬ 
stana aktuelnost ženskoga pitanja jasno pokazuje, 
da je baš ženin položaj u društvu nenaravan i 
nepravedan, a snažni induvidui, 11 tom trzanju 
često neharmonički razvijeni, svjedoče da je zna¬ 
čenje samoga problema daleko dublje, nego se 
na prvi mah i čini. Jedan je primjer tome Dra¬ 
gojla Jarnevićeva. 

Rodi se u doba, kad je našim društvom 
počeo provejavati dah novoga života. Ilirski pre¬ 
porod nije bio, kao dosada sve, u rukama privi- 
legovanih plemića i aristokrata, već je sasvim 
naravno plod nastojanja plebejskog. Od onog se 
doba stvara u nas dosada nepoznati društveni 
razred, činovnička inteligencija, ali jednako i lite¬ 
rarni naraštaj. 

Dobivši svoj jezik mogli su preporoditelji 
naći odjednom obilno potpore od svojih pristaša, 
jer su ovi učeći laj jezik, doduše mučno, ipak vo¬ 
ljeli na domaćem govoru iznositi svoje radove. 
Od svih se strana domovine javiše radnici - a i 
nastojanjem pojedinih kolovodja dobismo mnogi 
prilog; Trnskome zapada hvala, da smo dobili i 
prvu svoju književnicu. 

Značenje je Dragojle Jarnevićeve dvostruko ; 
ona je prva naša književnica, prva žena javnosti, 
ali je ujedno jedna potpuno razvita individualiteta, 
koja nam po snazi i obliku svoga razvoja, ne po 
sadržaju, podaje mnogo pouke. 

Književni njezin rad — na koji se MilČino- 
vićeva nije dovoljno obazrela, jer je htjela podati 
tek biografski prikaz — je obilan. Kroz 35 godina 
pisala je ona u noćnoj tišini svoje pripovijetke, 
novele i drame suradjujući u mnogo naših listova. 
Andrić *) joj daje u zaslugu, da je u našu knji¬ 
ževnost unijela protančano psihološko analiziranje, 
kakovo dosada nijesmo imali; u tom je njena 
snaga i važnost. 

Znamenitiji od toga književnoga rada je njen 
dnevnik, u koji je 42 godine upisivala dan na dan 
ženskom točnosti sve zgode i raspoloženja svoga 
senzitivnog i veoma tmurnog života. Radnja Mil- 
činovićeve je uopće tek studij ovoga dnevnika 
— no o tom poslije. I u tom se dnevniku očituje 
sva njena ženska natura; ne mogući naći u druš¬ 
tvu povjerenja, ne našavši nikada muža, srcu i 
duši blizoga, povjeri svu svoju tužnu unutrašnjost 
upravo strasno iskrenim načinom — mrtvom slovu. 

Tijelom bijaše pristala i lijepa, srca vreloga, 
a uz to intelektualno biće, pa su oba ova ele¬ 
menta gonila neprestanu borbu i tako Dragojla 
na kraju svoga života ne nadje u njemu utjehe 
— do u književnom svom nastojanju. 

Rodi se 4. siječnja I 8 i 2 . u Karlovcu od 
Janka Jarnevića, trgovca željeznom robom i Ane 
rodj. Mlinac ; imadjaše dvije sestre, Ljubosavu i 
Minu, i dva brata, Ignjata i Josipa. Mladost joj 
prodje tužno; u dvadeset i sedmoj godini otputi 
se od kuće u tudjinu i probi nekako u Gracu, 
Trstu i Mljecima, kao švelja i odgojiteljica djece, 
ali zamalo, jer se nakon godinu dana vrati u do¬ 
movinu, gdje poživi 35 godina u mukotrpnom i 
bijednom životu, dok 12. ožujka 1875. ne umre. 
Pokopana je na Dubovcu kod Karlovca, a nad¬ 
grobni joj kamen staviše njeni sugradjani, Karlov¬ 
čani, na poticaj učitejja Janka Tomića, koji (mislim 
g. 1878.) prvi iznese malen prikaz njena života u 
programu karlovačke djevojačke škole. 

Život se njen raspada — kako spomenuh — 
u tri odsjeka: mladost, boravak u tudjini i osta¬ 
tak do smrti, a svaki od njih bilježi po jedan 
snažan momenat u njenom razvoju; to je prva 
njena ljubav, zatim prijateljstvo i ljubav k Trnskome, 
koji je upozna sa svijetom domovine i poezije, a 
treći momenat provejava čitav njen život, ali se 
tek za trećega odsjeka razvi u ono grozno sus- 
prezanje strasti i vječno otimanje, da se ne poda 
„nevrijednom tt mužu, koje bilježi svu pojavu njenu, 
i koje nalazi odraza na svakoj stranici Dragojlina 
dnevnika. I u sva tri smjera stiže je razočaranje, 
teška bol i konačno poraz. 

Neoplemenjena majčinom ljubavi, radi nekoga 
tjelesnog nedostatka potisnuta izmedju braće i 
osamljena u školi počne čitati knjige, romane, pri¬ 
povijetke, putopise i poučno štivo, sve s reda, 
kako joj je dopadalo ruku — i u tom leži zame¬ 
tak njene duševne snage, iz koje poteče Dragojlin 
značaj, ali je taj momenat ujedno krivac svemu 
tužnomu i bolnomu usudu. Napunivši glavu fan¬ 
tazijama stvori nastrani pojam o životu i htjedne 
da živi prema tome uzoru. Zato nije nikada za¬ 
dovoljila svoga srca, nikada se predala veselju, 
već umujući uvijek nešto zaustavljala onu vedru 
stranu života, koja je jedini ustuk nenaravnim 
elementima, a glasi : život je da se živi, i žarke 
strasti i hladne refleksije, i tuge i veselja, i rada 
i odmora, svega mu treba. I stoga je ona prava 


usidjelica, svijesna usidjelica, kako to Andrić 
dobro opaža. 

Upravo tu stranu njena života izložila je 
autorica najpomnije u svojoj studiji; podala nam 
je sliku, koja nam u mrkom tonu iznosi razvoj 
jedne žene od djetinjstva, djevojaštva, zrelosti sve 
do starosti i smrti. Razvoj taj je potpun, a smjer 
napredovanja od početka do konca sveudilj isti 
— pogrješan — i u tom baš jeste značajka Dra¬ 
goj line pojave. 

Najveća je njena pogrješka u krivom shva- 
tanju morala ; uzela ga je naime samo s formalne 
strane. Odrediv stroga načela, pazila je, da ih ne 
prestupi, a nije opažala, da je sam život tjera, te 
ih pogaziti m o r a. Kad se je primjerice prvi puta 
sastala s Gajem, on ju je svojom pojavom tako 
očarao, da je ona sva uznemirena odmah — po¬ 
bjegla iz njegove sredine, ali nije crpila odatle 
nauke, da tako ne će uspjeti, nije razabrala, da je 
time samo odgodila, što nadoći mora. Nije opa¬ 
žala, da će najbolje naći mira u zagrljaju ljublje¬ 
noga muža, već je prepuštala, da godine i raz¬ 
voj pomalo otkidaju i sljedne ostanke mladenačkih 
ideala, dok se ne rasplinu kao da ih nikada nije 
ni bilo. Tražila je duha, a srca odbijala, i priroda 
joj se zato osvetila. 

Položaj je njen bio veoma težak ; muževi su 
je ili poštovali radi njene darovitosti ili je sma¬ 
trali takmicom na njihovom polju rada, a žene 
ju nenavidjale. Taho se našla kao pobijeljena 
vrana, koje golubovi ne će, a ni medju vrane ne 
pristaje. 

Dešava se, da čovjek upravo u onom, što 
mu je najvjerdnije, mora prepatiti prijelom, bako 
je i s Dragojlom; kako god je sazdala strogu 
osnovu života, sama ju je najteže pogazila. Još u 
tridesetim godinama zamišlja, da ljubi onom lju¬ 
bavi, kojom je zavoljela prvi puta Redingera, ali 
jadna ne opaža, da je elemenat njenoga uzbudje- 
nja nešto sasvim daleko od ljubavi. U samoj bli¬ 
zini muža nalazi zadovoljenje, ona je traži i tako 
u pogrješnom shvatanju 11a koncu zazire samo od 
jednoga, od jednostavnog prirodnog akta — da 
i to u momenat nemoći zaboravi i odbaci. 

Tako se njeno otimanje završi potpunim 
porazom, Sto je godinama zanemarivala, nastoji 
pod konac života popraviti — ali je prošao njen 
čas. Ne zadovoljava je niti strast običnoga seos¬ 
koga momka, niti toplo privrženo srce — pod 

stare dane živi samohrana u uspomeni na prošle, 
burne časove. 

Ovakova je sudbina Dragojle Jarnevićeve ; 
poučna je baš s negativne strane. A kako je 
autorica finom psihologijom umjela da odredi i 
iznese tok čitavoga procesa — možemo preža- 
liti, da nije jednakim shvatanjem izložila i pozitivnu 
vrijednost Dragojlinu — njen književni rad. 

Savršeno prikazivanje i potankosti čini cijenu 
studije i tako zaokupljuje čitatelja, da udubljen u 
štivo ni ne opaža, kako je čitav Dragojlin život 
ipak pust i nastran ; to će biti ujedno uzrok, da 
je i autorica propustila iznijeti jedan momenat. 
Za poznavanje muža nužno je znati njegovo etičko 
stanovište, dočim je za ženu najznačajnije njeno 
estetsko shvatanje. I baš kod estetske ocjene 
Dragojlina rada mogli bismo razabrati njeno shva¬ 
tanje ljepote i ukus. 

Primjenivši isto na samu autoricu, treba 
naglasiti, da nam ne bi nikakovo sistematsko raz¬ 
laganje i teoretizovanje bolje podalo dubinu nje¬ 
noga psihološkog oka, da nam nije u ovoj studiji, 
baš na djelu, sama pokazala, što ono vidi i opaža. 

A kako je radnja gdje Milčinović jedina ove 
vrsti u našoj književnosti, to svakako očekujemo, 
da ne će biti — zadnja. 

A. F. 

(SIž) 

LUDVHG Vfln BEETHOVEn. 

(Prigodom 80-god. smrti). 

Dne 26. ožujka navršilo se 80 godina, da je 
najveći glazbeni genij — Ludvvig van Beethoven 
( 177 ° — 1827) — preminuo. Već ime toga velikana 
radja u nama neko neobično čuvstvo, neko poseb¬ 
no počitanje. Ime se toga] glasovitoga muža danas 
dosta spominje ; te ćemo i mi — osobito sada 
prigodom 80-godišnjice njegove — prozboriti 
koju o njegovu životu i radu. — 

L. v. Beethoven rodio se 1770. 11 Bonnu na 
Rajni, od glazbene porodice. Cio je njegov život 
pun borbe protiv okrutne sudbine, koja gaje pra¬ 
tila do konca života. Svoju je mladost veoma tužno 
sproveo u rodnom mjestu, kamo mu se djed iz 
Nizozemske doselio. Već za rana učio se glasovi- 
ranju, te dok su se ostala djeca igrala, morao je 
on plačući sjediti kod glasovira i izradjivati svoje 
zadaće. Otac mu se često kasno u noći vratio kući, 
tada morao bi se mladi Lud\vig ustati, te bi za¬ 



jedno vježbali kod glasovira do jutra. Ovako je 
vježbanje doprinjelo mnogo do tehničke uvježba- 
nosti mališa, tako da je sa 6 godina počeo kon- 
certirati. — No u ovim i sličnim prilikama mo¬ 
žemo već tražiti klice budućoj ogorčenosti prema 
životu i ljudima. Od 1792. boravio je u Beču, gdje 
mu je bio medju ostalima i Haydn učitelj u kom¬ 
poziciji. Djak i učitelj slabo su se slagali, jer se 
Beethoven počeo samostalno razvijati, a i učitelj 
nije bio dobar pedagog. Kasnije mu je bio učitelj 
kontrapunktista Albrechtsberger. Naskoro se upo¬ 
znao sa visokim plemstvom, gdje je postigao van- 
redne uspjehe kao pianista i kao skladatelj. Tu se 
je našlo i mecena, koji su ga znatno podupirali 
(kao ruski grof Bro\vne, njega zove Beethoven »le 
premier Mecene de sa Muse«), tako da se je 
mogao sasma kompoziciji posvetiti. No kako je 
već od naravi naginjao samoći, tako se i sada po¬ 
vukao u zabit. Samoća mu ta postade konačno ne¬ 
snosnom ; osobito od kada je sve vise glušio, te 
je pod uplivom duševnih 1 tjelesnih depresija često 
zdvajao. Ali baš iz te dobe imademo njegove naj¬ 
veće i najduhovitije skladbe. Te su skladbe pune 
izražaja mukotrpna života. Kompozicije su njegove 
razfie vrsti kao : pjesma, kor, opera, oratorij i misa, 
sonata, trio, quartet i symphonia. Ali ipak pored 
sve te raznovrsnosti on ie majstor instrumentacije, 
koju je nada sve gajio. Njegove nam skladbe je 
pod konac života prikazuju Beethovena na vrhuncu 
svoga umjeća. Nekoja od njegovih djela bila bi 
slijedeća: sonata op. 31. Nr. II. D-mol, Apasio- 
nata op. 57., sonata fis-dur op. 78, Kretzerova te 
patetična sonata, cis-mol quartet a Jod simphonia 
3. i 5. i nadčovječna »deveta«. Tu on riješava 
najdubije probleme života, prikazuje nam beskraj- 
nost, tajinstvenu dostojanstvenost. Beethoven je 
dakle glazbenik duše, pjesnik, filozof (jedini se R. 
Wagner poslije njega u te tajinstvene sfere po¬ 
digao). Beethoven je usprkos mnogim klasičnim 
elementima, što 11 njega nalazimo, posve moderan 
glazbenik. Jednu jedinu je muzikalnu dramu skla¬ 
dao — «Fidelio«. Ali zato mnogo vrstne mu in¬ 
strumentalne radnje možemo smatrati kao dra¬ 
matske umjetnine prvoga reda. Najveća ga slava 
ide kao skladatelja symphonia. Skladao je 9 sym- 
phonia, sve su to grandiozna djela vanredne vrijed¬ 
nosti. »Deveta« je najdostojanstvenije djelo u či- 
ravoj glazbenoj literaturi. Za nju kaže R. Wagner: 
to je vrhunac symphonične glazbe, to je brijeg, 
koji se ne da više natkriliti. U Bcethovenovim se 

djelima smiješala nečuvenom vještinom poezija sa 
glazbom. Zaista se nijedan pjesnik nije više digao 
od njega. (Najbolje symphonije poslije Beethovena 
skladao je I. Brahms). Kada je Beethoven umro, 
nije tugovala samo njegova rodbina već čitav na- 
obraženi svijet, jer je umro »umjetnik umjetnika«. 

U glazbenoj će literaturi njegovo ime ostati 
zlatnim pismenima upisano, za sve vijekove. Dok 
bude ljudi, — koji će imati smisla za dostojan¬ 
stvenu, uzvišenu glazbu — spominjat će se ime 
Lud\vig van Beethoven. F. D. 

- ' (SS 

BIkaeŠKe. 

Nešto o spljetskoj gimnaziji. Kad pomislim 
na onu staru spljetsku gimnaziju, gdje smo zatvo¬ 
reni — ko u škrinji — gubili zdravlje u tami i 
prahu, pa kad pogledam na ovu sadašnju, moram 
da se sa zahvalnošću sjetim vrijednog upravitelja 
g. Lušića. Njegovom zaslugom gimnazija je danas 
zgrada fino uredjena, zračna, svijetla i svim potre¬ 
bitim učilima opskrbljena. Njegov način postupa¬ 
nja prama učenicima i brižno nastojanje oko nji¬ 
hovog zdravlja i izobrazbe upravo je uzorno. I nije 
on samo svijestan svoje dužnosti kao upravitelj i 
profesor, nego i kao pravi sin svoje domovine, 
kojoj nastoji da pribavi iz mladih ljudi rodoljuba, 
karaktera i učenih boraca. 

Nego kako je naša gimnazija pod okriljem 
dvoglavog orla i crnog plašta, a naš upravitelj na 
žalost pop, dogadja se da on i proti svojoj volji 
i uvjerenju propušta neke stvari, koje se ne bi 
imale propustiti. 

Svatko zna dobro, da se djeca šalju u školu 
radi izobrazbe, a ta se izobrazba postizava u gimna¬ 
ziji proučavanjem raznih jezika i literatura, raznih 
znanstvenih struka, a osobito klasičnom historijom, 
filozoiijom i poezijom. Pa da vidimo, na koji se 
način poučavaju u našoj gimnaziji neki klasični i 
znanstveni predmeti: 

Pobožni upravo sveti pop, prof. M. govori 
n. pr. za svog predmeta — latinskog — obično 
čitav sat o B. D. M. i Kristu, o svecima i sveti¬ 
cama, dok izostavlja po čitave, a to obično naj¬ 
ljepše, paragrafe i stihove klasičnih pisaca, jer da 
govore o poganskim bogovima, a tim da se kvari 
mlado srce katolika monoteiste. Njegove su zadaće 
uvijek uzete iz života svetaca i sv. biblije; sad 
daje učenicima prevadjati »Oče naš«, sad »Slava 
ocu«, sad »Miserere . . .« Priprave njegovih uče¬ 
nika pune su pobožnih usklika i izraza kao „O 
dulcis Mater, ave!" »Omnia ad maiorem . . .« 
ect. Njihove su bilježnice ispunjene diktiranim (po 
njemu) psalmima, carmenima, litanijama. Pa on vam 
zna govoriti i o neznabožnim naprednjacima kako 


„takovi ljudi imaju posla ne samo s oružništvom, 
nego i s vragom paklenim". Ovo bi vam bila 
klasična izobrazba nekih razreda. 

A znate tko predaje tilozofiju? Dr. Ante, 
kateheta i dušobrižnik sjemeništa, utemeljitelj 
„katoličkog socijaliste" u ovo predizborno doba, 
pisac onih lijepih prispodoba, opisa i orisa u 
»Danu«, protektor onih, koji skupljaju mlade djake 
u katoličkoj čitaonici i izobražavaju ih svojim pod¬ 
lim uvredama i fanatičnom mržnjom na napred¬ 
njake. „Djecu treba za se pridobiti, treba spasiti 
i privesti u krilo katoličke crkve njih barem, kad 
su stariji krenuli neznabožnom stazom**. Tako 
misli naš doktor. Stoga, ako se dozna, da je koji 
djak slušao kakovo naprednjačko predavanje, eto 
ti jadnoj djeci za vratom §. 32. školskog pravilnika; 
ako je pak bio u katoličkoj čitaonici, ne mari »tu 
se može mnogo šta naučiti«. Pod egidom je don 
Ante sva klerikalno-čista struja na našoj gim¬ 
naziji, a u svetom nastojanju oko uzgoja mladeži 
pomaže ga fanatični čisti i uvjereni katolik suple- 
nat Mr. On takodier predaje djacima u školi o 
pogubnom radu naprednjaka, neprijatelja katoličke 
crkve, a tim i svog naroda. A ipak je to čovjek 
znanstvene struke: učitelj prirodopisa! Punim 
pravom možemo se dakle i mi nadati velikim 
prirodoslovcima — a la Darvin — kad imamo 
ovakovih učitelja prirodopisa ! ? 

Sto ćemo, kad tako mora da bude. Dok 
bude ovog školskog sistema, a pod ovim zasta¬ 
vama, glavnu će riječ u učiteljskom zboru voditi 
uvijek don, a dok nad knjigom bude krilio crni 
don, imat ćemo i ovakovih uzgojitelja. Uzalud su 
tu energični i savjesni upravitelji. Akađemičir. 

Iskrice. Ceremonijar gosp. nadbiskupa i pro¬ 
čelnik kongregacije dr. Lončarić priča svojim go¬ 
jencima, kako ne smiju čitati »Pokreta« ni »Hrv. 
Djaka". No jedan je protiv toga, jer veli da i zlo 
štivo moraju čitati, da tako upoznaju naprednjake. 
Lončarić ga povlači na stranu te mu povjerljivo 
kaže: »Vi slobodno čitajte, ali kad Vas tko upita, 
da li čitate, a Vi recite, da ne čitate". I onda se 
srde, kad im se kaže furtimaši! 

* 

Dr. Lončarić priča dugu klobasu, no »lju¬ 
bazni" ga ne slušaju. Na koncu će: »Ja znam, dragi 
učenici, da me vi ne razumijete, ali vjerujte mi, 
jer tako jest!« Punctum! 

* 

Gosp. kateketa dr. Ćukac se strašno srdi: ta 
nitko ne sluša, sve brblja i misli bogzna na što. 
Tad se digne on. Nasta tišina... »Kad svećenik go¬ 
vori... pa ako pametne stvari govoii... morate 
ga slušati... 

* 

Tumači profesor zemljopis. »U Austriji imade 
toliko i toliko rimokatolika«. Tada se digne jedan 
marljiv čitaoc »Luči«: »A molim, jesu li tu ubro¬ 
jeni i indiferentni katolici ?“ 

Hakon Hakonson 




Privilegovanom piscu „Luči a . Ne smatram 
vrijednim, da na „ono* odgovaram. Dokazali ste 
periidno denuncirajući, da posjedujete kongrega- 
cijonistićke vrline u najvećem stepenu. Potiče na 
smijeh ono razbacivanje : ja sam to, ja — tajnik 
kongregacije, koji to pišem, a još je smiješnije 
poslije svega toga potpisati se »neprivilegovani«. 

— Mučić. — 

Pismentst ktd raznih naroda. Njemački su 
učenjaci, sredjujnći podatke o pismenosti kod raz¬ 
nih naroda, utvrdili, da u nekim njemačkim zem¬ 
ljama, u Bavarskoj, Virtenbergu i Badenu, nepisme¬ 
nosti uopće nema. U Švedskoj i u Danskoj tako 
djer nema nepismenosti. U Švici ima nepismenih 
ljudi 2*5°/o> u Škotskoj 7 0 / 0 , u američkim sjedinje¬ 
nim državama 8®/o, u Holandiji io°/ 0 , u Engleskoj 
13*/o, u Irskoj 21%, u Austriji 390/0, u Belgiji i u 
Francuskoj 15 0 0 , u Madžarskoj 43°/ 0 . u Italiji 48°/ 0 , 
u Španjoiskoj 63°/#, a u Rusiji, Srbiji i Bugarskoj 
7o°/ 0 . Kod nas Hrvata preko 53*/#. 

»Pučka Prosvjeta«. 

Poziv na pretplatu! „-Moje Simpatije«. 
Prvi dio hrvatske antologije čeških pjesnika pos¬ 
većen J. S. Macharu već se tiska. Pretplata kr. 1 
šalje se g. Emannelu Stivin, knjigotiskaru Mysli 
kova ul. č. 259. Praha. 

P. Sabić, stud. jur. 

Na adresu kazališne uprave. Najrevniji po¬ 
sjetioci kazališta bez sumnje su djaci; ako išto, a 
to je svakako djački parter gotovo dnevice pun. 
Mislimo s toga, da bi kazališni bozi mogli sa svoga 
01ympa svrnuti svoje milostive oči malko i na 
bijednu raju u djačkom parteru. Po dvije tri ure 
stajati neprestance nije baš najugodnije, te se 
čovjek mora sve protiv volje namiještati s jedne 
noge na drugu. A to škripi i buči, te smeta 
ostale; ovi psiču na to — i tako vam ide ne¬ 
prestance u djačkom parteru (bit će da i u susjed¬ 
nom nije bolje !). Ako već ne možemo da dobi¬ 
jemo u »stajaći« parter sjedala (?!), trebalo bi bar, 
da nam pod noge stavite linoleum prosti- 
rače, da se ne čuje štropot nogu. 

Trovatelji naroda (Istinita bilješka). Vozio 
sam se s jednim drugom iza božičnih praznika na¬ 
trag u Zagreb. Na postaji X.... unidju i tri druga 
djaka, i to, kako odmah razabrah, „starčevićanci“. 
Putem se upoznamo i začnemo po djačkom obi¬ 
čaju » politizirati u . Kad su ova trojica čula, da smo 
mi naprednjaci, udri na nas. Jedan od njih, r Joža« 
odvergla nam filipiku, pa završi ovako svoje umno 


razlaganje : »Ta Vi naprednjaci samo trujete naš 
dobar i mukotrpan narod, otimljući mu vjeru i mo¬ 
ral«. Ja mu htjedoh protivno dokazati, no uzalud! 
Kad eto na, na slijedećoj postaji unidje njihov znanac. 
Začnu oni razgovarati o zabavama preko praznika. 
Tada će »Joža« svom novom drugu: »E, amice 
dragi, dodji ti k meni, pa da vidiš, kako seja fino za¬ 
bavljam ! Imati u nas (isti je Joža iz »Slavonije ravne«) 
finih snašica, gospode Bože ! E, naužio sam se ja 
tog zabranjenog voća preko praznika! Ha, ha, ha... 

* 

Ej, vi naprednjaci, vi trovatelji našeg na¬ 
roda — — — ! 

D. Shakespeare. 

Naša djačka knjižara ima od sada biti 
»Knjižara i papirnica u korist društva svetoga 
Cirila i Metoda za Istru«, što je nedavno otvorena 
11a Preradovićevu trgu br. 4. To solidno rodoljub¬ 
no poduzeće, koje je osnovano pod geslom »Za 
hrvatsku Istru!« uredjeno je posve moderno i 
spremno, da uvijek zadovolji svim zahtjevima svo¬ 
jih kupaca, mora biti svakomu na srcu, tko pojmi 
što znači oteti nekomu materinji jezik, što znači 
potalijaniti našu hrvatsku Istru. Naročito upozoru- 
jemo mladje drugove srednjoškolce, da i u toj 
knjižari mogu dobiti sve svoje učevne knjige kao 
i sav pisaći i risaći materijal. Kupujte dakle 
odsada sve što vam treba 11 toj našoj 
d j a č k o j knjižari pod njezinim ges¬ 
lom: Za Hrvatsku Istru! 

Od uredništva. U posljednje vrijeme dolazi 
nam vrlo mnogo naročito beletrističkih priloga. Uz 
najbolju volju nije nam moguće sviju uvrstiti, jedno 
radi nedostatka prostora, a drugo, što podosta ovih 
priloga nije još za štampu. Kako je tih priloga vrlo 
mnogo, ne možemo svakom pojedinom autoru od¬ 
govarati na ovom mjestu, pošto bi nam to zapre- 
milo previše prostora, koji nam i onako ne dostaje. 
Urednik opet preopterećen raznim poslovima ne 
dospijeva, da na sve pošiljke napose odgovori. A 
kako ipak smatramo svojom dužnošću, da na svaki 
poslani rad, ako ga već ne možemo štampati, 
bar odgovorimo uz kratku ocjenu i uputu, gdje je 
takova potrebna, povećat ćemo već ovoga mjeseca 
broj članova redakcije, kojima će uz ostalo biti 
zadaća, da posebnim pismima odgovaraju na sve 
pošiljke i tako podržavaju kontakt s našim prija¬ 
teljima, kop ćute u sebi dispoziciju za produkciju. 
Medjuto molimo sve one, kojima dugujemo odgo¬ 
vor na dostavljene pošiljke, da se ustrpe. 




HRVATSKI D3HK 

GLASILO HRV. NAPREDNOG DJAŠTVA 

,Hruatski Djak" izlazi svaki mjesec. Pretplata mu je na godinu 5 kruna, a pojedinom broju 40 filtra. Plativo u Zagrebu. 
Rukopisi i pisma neka se šalju na adresu Snrisiaua Sanušića, Nova Ves 29. prizemno, desno, a pretplate na adresu ITlarfina 
Duića, Kukovićeva ulica 8/a. 

Rukopisi se ne vraćaju, a neplaćeni se listovi ne primaju. 

naš POKRec. 

U brošuri „Novo doba u Hrvatskoj i hrv. 
napredna omladina" rekosmo prvu svoju javnu 
riječ. Priznajemo, da je u njoj mnogo toga ne- 
odredjeno i nesigurno rečeno, ali ako je shva¬ 
timo kao nesavršenu doduše, ali ipak ozbiljnu 
objavu jednoga pokreta, koji hoće da ima u 
prvom redu djačku a onda i opće-kulturnu te 
narodnu važnost, mora da nam je ta naša bro¬ 
šura mila kao prvo poglavlje naše povijesti. U pro- 
gramnom članku na čelu prvog broja našega gla¬ 
sila već smo jasno i sigurno formulov ali naše djačko 
pitanje, ako i samo programatički uz tek naj¬ 
nužniju kazuistiku, t. j. nastojali smo izraziti ga 
kao organičku cjelinu zgusnuto i sustavno. A 
pokušali smo opredijeliti mu i mjesto u kom¬ 
pleksu sviju onih pitanja, koja zajedno sačinja¬ 
vaju u posljednje doba u nas toliko naglašivani 
hrvatski problem te istaknuti njegovo zna¬ 
čenje po naš kulturni i narodni život uopće 
kao i p u t, kojim valja da podjemo u riješa- 
vaniu toga našeg pitanja. Nije nam namjera, da 
se u ovom članku pobliže pozabavimo sa struk¬ 
turom i analizom našega programa, učinit ćemo 
to jamačno već u narednom broju, naročito da 
obeskrijepimo neka kriva i skroz površna mnije¬ 
nja o njemu, što su nam privatno saopćena, ali 
već danas hoćemo da naglasimo, da našu bro¬ 
šuru i naš program smatramo prilično potpunom 
teoretičkom podlogom za naš pokret, koji uz 
svoje eminentno diačko značenje hoće da u 
svojoj daljnjoj tendenci bude i od opće-kulturne 
te narodne važnosti. 

Ovim člankom hoćemo da naše prijatelje 
širom domovine u najkrupnijim crtama izvijestimo 


o našem dosadašnjem radu i sadašnjem stanju. 
Rad u samom glasilu našim je prijateljima po¬ 
znat, pa se ne ćemo pobliže niime baviti, samo 
konstatujemo, da ovaj svoj rad smatramo daljnjim 
i detaljniiim razvijanjem naših misli, poznatim 
koje iz naše brošure, koje iz našega programa. 
Priznajemo doduše, da smo ovim svojim radom 
do sada mnogo manje podali nego bismo morali, 
ali ako naši prijatelji uvaže, da je broj naših 
radnika ograničen, da nas većina uz svoja 
studija mora raditi i za kruh, onda će razumjeti, 
kako je uz ove naše okolnosti teško savjesno 
zadovoljavati svima zadaćama jednoga ozbiljnog 
pokreta; onda će priznati, da smo razmjerno 
dosta pedali. 1 mi uvidjamo, da u našem dosa¬ 
dašnjem teoretičkom djelovanju ima nedostataka, 
a samo se sobom razumiieva, da o mirna vodimo 
ozbiljna računa, da smatramo svojom dužnošću 
doskočiti im, zato ćemo u buduće postepenim 
usavršivanjem organizacije ovoga našega rada 
nastojati, da naše glasilo urediujemo odredjenije 
sustavnije, punije, tako da ćemo nakon prve 
godine svoga izlaženja moći pred svoje prija¬ 
telje izaći sa prilično obilnom bilancom. Kod 
toga naravno da računamo i na intenzivnu pot¬ 
poru naših brojnih prijatelja. 

Naš pokret datira još od prošle školske 
godine. Kroz dobar broj mjeseci bijaše čisto 
privatnog i pripravnog karaktera. U prvom 
je redu valjalo izmijeniti i ustanoviti neke temeljne 
misli, koje nas vežu, istaknuti temelinu okosnicu 
naše zadaće i nabaciti dajbudi u najkrupnijim 
crtama skicu plana našega rada. Kako prvi po¬ 
čeci našega pokreta padaiu u doba izdisanja 
tiranije palog sustava, dakle u doba najvećeg 
pritiska, samo se sobom razumijeva, da je naš 
pokret u svojoj tendenciji prvobitno nužno 








inorao biti naperen i protiv toga pritiska. Jasno 
je dakle, da smo morali računati sa činjenicom, 
da će naš pokret biti izvrgnut svima mogućim 
šikanacijama, da će ga se svima raspoloživim 
silama nastojati onemogućiti, uništiti. Sudbina 
dosadašnjih srednjoškolskih pokreta, u kojima 
smo dobrim dijelom i sami sudjelovali, ponukala 
nas, da našem pokretu udarimo temelj u sve¬ 
učilišnim krugovima, odakle će moći lakše 
prkositi tiranskoj šaci, a opet efemernost pokreta 
naših starijih radi nedostatne i neuredjene ma¬ 
terijalne strane, kao i radi toga, što su pretežno 
niknuli izvan domovine, poučila nas da ne 
započnemo bez neke čedne glavnice i da sav 
pokret bezuvjetno usredotočimo u Zagrebu. U 
tu smo svrhu u svojoj sredim otvorili privatnu 
supskripciju dobrovoljnih prinosa, koje je valjalo 
do odredjenog roka uplatiti. Mislili smo sakupiti 
svotu od kojih 300 kruna, a onda započeti s 
izdavanjem svoga glasila u sasvim ograničenom 
opsegu. (Za polovicu manjem od „Hrv. Djaka“!) 
Medjutim stari je režim prvih dana svibnja pro¬ 
šle godine na biralištima srušen, a ta nas je 
činjenica ponukala, da modificiramo pravac na¬ 
šega pokreta u jednu a u drugu ruku, da za¬ 
počnemo i s manjom glavnicom od napomenute 
a ipak u većem opsegu. Do početka listopada 
prošle godine uplatilo se od supskribiranih pri¬ 
nosa u svemu 162 kr. 30 fil. S ovim novcem 
izdali smo u listopadu prošle godine brošuru: 
„Novo doba u Hrvatskoj i hrvatska napredna 
omladina 8 . Brošura je štampana u 2000 primje¬ 
raka. Tisak je stajao 120 kr., a ekspedicija 
16 kr. 88 fil. Do 15. travnja ove godine ras- 
pačano je, ako ne i unovčeno, u svemu 1750 
primjeraka. U svemu je do 15. travnja unišlo 
za brošuru 92 kr. 20 fil. Prema tomu iznosi 
deficit brošure 44 kr. 68 fil. Ovaj deficit 
nadamo se sigurno pokriti utrškom preostalih 
primjeraka brošure, koja se još uvijek traži, kao 
i time, što ćemo energično utjerati zaostali dug, 
koji je još uvijek znatan, a tim prikorniji, što je 
cijena pojedinom istisku brošure ciglih 10 fil. 

Prije no što je izašao prvi broj „Hrv. 
Djaka 8 unišlo je za brošuru u svemu 76 kr. 60 fil., 
(Ostalih 15 kr. 60 fil., što je kasnije stiglo ura¬ 
čunato je u prihod „Hrv. Djaka 8 , jer otkada 
izlazi .Hrv. Djak 8 vodimo sve prihode skupno.) 
što sa sakupljenom glavnicom od 162 kr. 30 fil. 
čini 238 kr. 90 fil. Od ove svote, kako je jur 


spomenuto izdano je za brošuru i njezino raš* 
pačavanje 136 kr. 88 fil. Ostalo je dakle 102 
kr. 2 fil. S ovom svoticom započeli smo izda¬ 
vati „Hrv. Djaka 8 . U prvi broj uložili smo una- 
pred 100 kr. Kada je dakle u oči božića prošle 
godine izašao prvi broj „Hrv. Djaka 8 , bijaše u 
našoj blagajni u svemu 2 kr. 2 fil. Prvi je broj 
štampan u 1000 primjeraka. Tisak je stajao 200 
kr. Od toga je polovica bila jur namirena. Drugu 
polovicu namirismo od prihoda prvoga broja. 
Tijekom mjeseca siječnja unišlo je u svemu 
167 kr. 35 fil., što sa prijenosom (ostatkom) od 
2 kr. 2 fil. čini 169 kr. 37 fil. Rashod je tijekom 
mjeseca siječnja iznosio 152 kr. 74 fil. Od toga 
je sa 100 kr. namiren dug za prvi broj, 30 kr. 
izdano je kao prvi obrok za drugi broj, dok je 
22 kr. 74 fil. potrošeno na ekspediciju prvog 
broja i redakcionu te administrativnu korespon¬ 
denciju. Prema tomu je koncem siječnja bilo u 
blagajni 16 kr. 63 fil. Prvoga je broja do 15. 
travnja u svemu raspačano blizu 900 primjeraka. 

I drugi je broj „Hrv. Djaka 8 štampan u 
1000 primjeraka. Tisak za drugi broj stajao je 
162 kr., dakle za 38 kr. manje nego prvi broj. 
To je zato, što je prvi broj radi navale posla 
pred božić slagan većim dijelom po noći, a 
noćni rad se razmjerno znatno skuplje plaća. 
Račun za drugi broj iznosio je 180 kr. Ali je 
ova svota nakon dogovora sa tiskarom obaljena 
na 170 Kr., dok je 8 kr. ustegnuto kao globa, 
što je drugi broj krivnjom tiskara nekoliko dana 
kasnije izašao- Tijekom jnjeseca veljače unišlo 
je u svemu 157 kr. 20 fil-, što sa prijenosom 
(ostatkom) od mjeseca siječnja, koji iznosi 16 
kr. 63 fil. daje 173 kr. 83 fil. Rashod u mjesecu 
veljači iznosio je ukupno 159 kr. 37 fil. Od 
toga je isplaćeno za tisak ostatak računa za 
drugi broj od 132 kr., 10 kr. dano je unapred 
za treći broj, a 17 kr. 37 fil. potrošeno je za 
ekspediciju i korespondenciju. Prema tomu bijaše 
koncem veljače u blagajni 14 kr. 46 fil. Drugoga 
je broja do 15. travnja raspačano oko 715 pri¬ 
mjeraka. 

Pošto se pokazalo, da je naklada od 1000 
primjeraka za sada prevelika, stvoren je na 
sjednici redakcionog i upravnog odbora zaklju¬ 
čak, da se u buduće svaki broj štampa u 800 
primjeraka. Ujedno je sa tiskarom sklopljen u 
neku ruku ugovor, u kojem je ustanovljeno kao 
stalna cijena za pojedini broj našega glasila 

svota od 150 kr. te postignut sporazum glede 
formata, slova, sloga, omota i kakvoće papira. 
Tijekom mjeseca ožujka unišlo je u svemu 197 
kr. 95 fil., Što sa prijenosom (ostatkom) od 
mjeseca veljače u iznosu od 14 kr. 46 fil. čini 
212 kr. 41 fil. Rashod u mjesecu veljači iznosio 
je ukupno 165 kr. 34 fil. Od toga je plaćeno 
za tisak trećega broja preostalih 140 kr., 10 kr. 
dano je unapred za četvrti broj, a 15 kr. 34 fil. 
potrošeno je za ekspediciju i korespondenciju- 
Prema tomu bijaše koncem ožujka u blagajni 
47 kr. 7 fil. Trećega je broja raspačano 686 
primjeraka. 

Od 1 — 15 travnja, dakle za četvrti broj, 
unišlo je u svemu 82 kr. 25 fil., što sa prije¬ 
nosom (ostatkom) od mjeseca ožujka u iznosu 
od 47 kr. 7 fil. daje 129 kr. 32 fil. Rashod do 
15. travnja iznosi 72 kr. 20 fil- Od toga je 50 
kr. uplaćeno kao dalnji obrok za četvrti broj, 
10 kr. je izdano za redakcioni lokal (organizaciji 
uzajmljena svota), a 12 kr. 20 fil. potrošeno je 
za ekspediciju i korespondenciju. Prema tomu 
imalo bi 15. travnja biti u blagajni 57 kr. 12 fil. 
Medjutim je od ove svote pozajmljeno nekolicini 
naših prijatelja, koji su Se nalazili u momentanoj 
materijalnoj nuždi 29 kr. 20 fil., pa je 15. travnja 
bilo u blagajni gotovog novca 27 kr. 92 fil. 
Kako je za tisak četvrtoga broja plaćeno iz 
blagajne u svemu 60 kr. to ostaje još nenamiren 
dug od 90 kr. Od ovoga duga plaćeno je za 
tisak do 15. travnja dalnjih 50 kr., ali ne iz 
blagajne „Hrv- DjaKa“, nego iz naših privatnih 
dohodaka. Prema tomu iznosila su dne 15. 
travnja pasiva „Hrvat. Djaka" 90 Kr. (40 kr. 
tiskaru, 50 kr. privatnoj osobi iz naše sredine), 
a neposredna aktiva 57 Kr. 12 fil (27 kr. 
92 fil. u gotovom, a 29 kr. 20 fil. osobnih traž¬ 
bina), Što čini deficit od 32 kr. 88 M. Medju¬ 
tim ovaj nas deficit ne smije zabrinjivMi, jer 
„Hrv. Djak“ imade preko 500 kr. većinom utje- 
rivih tražbina. Osim toga prihod, ako i pomalo, 
raste, a izdaci se ne većaju. Broj pretplatnika 
raste takodjer, ako i pomalo. Što je broj raspa- 
čanih primjeraka za prva dva mjeseca znatno 
veći, to je zato, jer je znatna suma prvih brojeva 
badava razaslana u svrhu reklame i ponude, 
dok je kod trećega i četvrtoga broja broj pri¬ 
mjeraka, koji se badava razašiliu stegnut gotovo 
isključivo na zamjenu i neke suradnike. Mjerilo, 
da broj naših pretplatnika uključivši ovamo i 


predbrojnike — raste, jest činjenica, što je do 
15. travnja raspačano 682 primjerka, dakle samo 
za 4 primjerka manje, nego je raspačano kroz 
čitav mjesec ožujak. 

Sav prihod od brošure i „Hrv. Djaka" 
iznosi do i5. travnja ove godine 843 krune 65 
fil., a rashod 786 kruna 53 fil. Diferenca 
pokazuje + 57 kr. 12 fil, o kojoj smo napred 
izvijestili. 

U tom je naša prometna bilanca 
do i5. travnja ove godine- 

Ako se zamislimo u ove čedne brojke, 
držimo, da ne trebamo biti pesimistični. Prihod 
je do sada redovito tolik, da spajamo kraj s 
krajem ne baš s nategom; broj pretplatnika i 
predbrojnika može da nas takodjer zadovolji, a 
ako uvažimo, da svaki pretplaćeni odnosno 
predbrojeni broj čitaju bar dvojica, onda možemo 
sasvim razložno reći, da kad progovorimo, pro¬ 
govaramo za najmanje 1500 čitatelja, a to je 
broj, s kojim se u našim prilikama mora raču¬ 
nati. 

Najveći je kontingenat naših čitatelja na 
srednjim zavodima. Ne ima gotovo hrvatskoga 
srednjeg zavoda, gdje se naše glasilo sada u 
većem sada u manjem broju ne bi primalo i 
čitalo. Broj naših pretplatnika i predbrojnika na 
srednjim zavodima iznosi oko 450. Ova činje¬ 
nica nesumnjivo dokazuje, da je »Hrv. Djak« 
na našim srednjim zavodima uhvatio čvrst kori¬ 
jen. A to je i razumljivo. Srednji zavodi pos¬ 
taju sve više terenom intenzivne borbe napredne 
sa reakcionarnom misli. Već je sam osnov 
naših srednjih zavoda reakcionaran, kako 
smo to do sada u više navrata imali prigode 
naglasiti. Dužnost je stoga naprednih elemenata 
našega društva, da izvanškolskim odgojnim 
djelovanjem nastoje paralizovati duh reakcije na 
našim srednjim zavodima. Medjutim, otkada 
„lahar slobode" stidno miluje i ovu našu zlo¬ 
patim otadžbinu, dakle i naše nastavne zavode, 
udvostručenom žilavošću djeluju i mantijaške 
hrpe, da pomoću zloglasnih kongregacija što 
veći broj naše hrvatske djece šapnu u duševno 
ropstvo, ne bi li im ovako „odgojeni" pomla¬ 
dak poslužio u njihovom radu za protunarodne, 
protukulturne i protudržavne svrhe. Postojeće 
kongregacije brojne su stanice goleme klerikalne 
organizacije, koja po svojoj tendenciji znači 
negaciju svega, Što je razumno, moralno i istinito, 

po svojem radu negaciju svake slobode, na¬ 
pretka i poštenja, a po svojim ciljevima negaciju 
svakog slobodoumlja, kulture i narodnog indi¬ 
vidualiteta. Osim klerikalaca jagme se iz svih 
sila i pristalice dra. Franka, da pod cimerom 
starčevićanstva primame mlade duše u krda 
mameluka, koja imadu da budu narodnom de¬ 
koracijom najgorem političkom švindlu, što se 
promišljeno kao trostrukim oklopom zaštitio 
čelik - značajem, slavnim imenom i svetom us¬ 
pomenom dra. Ante Starčevića. Najveće svjet¬ 
sko svetogrdje, što ga ljudska povijest pozna 
jeste švindl, što ga tjera crkvena organizacija 
pod cimerom Krista i Boga. Najveće hrvatsko 
svetogrdje, što ga novija naša povijest pozna, 
jeste švindl, što ga tjera dr. Frank pod cimerom 
starčevićanstva. A što dalje to biva sve jasnije, 
kako se reprezentanti obiju ovih golemih švindla 
na našem teritoriju udružuju u zajedničku tvrtku, 
koja će da pazari našom krvi, srećom i buduć¬ 
nošću kao robom u korist svoju i tudjinskih 
mušterija svake ruke. Brojne kongregacije i 
organizacije nisu no sredstva za dobavljanje 
žive hrvatske robe u spomenutu tudjinsku tvrtku. 
S ovom Činjenicom valja najozbiljnije računati. 
Mi to i činimo. Izmedju nas i reakcionaraca bije 
se na svim našim srednjim zavodima neprestana 
bitka za pomladak sa jasnom sviješću, da će 
sadašnji pomladak kao buduća narodna inteli¬ 
gencija udaviti biljeg i čitavom našem javnom 
životu. A 450 naših što pretplatnika što pred- 
brojnika, a bar još jednom toliko čitatelja na 
našim srednjim zavodima, svjedoči, da nakon 
ovo malo mjeseci, što izlazimo, možemo kon- 
statovati, da naše glasilo nije tek organ izolovane 
kakove skupine i jedan od tolikih naših efemer¬ 
nih pojava, nego da već danas po svom broju, 
idejama i radu oko oživotvorenja tih ideja zna¬ 
čimo jedan pokret, koji ne će i ne može ostati 
bez posljedica i u našem javnom životu. 

Dok to konstatujemo moramo priznati, da 
smo do sada prema broju naših čitatelja na 
srednjim zavodima daleko premalo brige posve¬ 
titi baš pitanjima srednje škole. U svojem smo 
programu naglasili, da će „Hrv. Djak“ biti u 
„jednakoj* mj'eri i glasilom srednjoškolskog 
djaštva, ali te svoje riječi nismo do sada pot¬ 
puno iskupili. Stoji doduše, da je čitav pravac 
našega glasila, svaka riječ, što smo ju dosele 
napisali gledom na srednjoškolsko djaštvo koje 


odgojnog, koje informativnog karaktera, ali uza 
sve to ne ima sumnje, da su opravdane neke 
žaobe naših prijatelja na srednjim školama o 
nedostatnoj našoj brizi za srednjoškolska pitanja. 
Zato smatramo svojom dužnošću, da u buduće 
posvetimo više pažnje .srednjoškolskom djaku 
i radi toga, što smo si to kao zadaću postavili 
u svom programu, i radi toga, što je najveći 
kontingenat naših čitatelja baš na srednjim zavo¬ 
dima, a osobito radi toga, što su baš srednji 
zavodi arena, gdje se bije boj za to, hoće li 
naš javni život zadobiti karakter slobodoumlja 
i napiednosti, ili će još više, nego dosele, biti 
stegnut lancima duševnog ropstva. 

Na sveučilištu nije naše glasilo i naš pokret 
ni iz daleka naišao na tolik odziv kao na sred¬ 
njim zavodima. Na visokim školama u i izvan 
domovine raspačava se našega glasila u svemu 
kojih 150 primjeraka. Pa dok moramo priznati, 
da snažan odziv na srednjim zavodima daleko 
nadmašuje našu brigu za srednjoškolskog djaka, 
dužnost nam je konstatovati i to, da odziv na 
visokim školama baš naprotiv daleko zaostaje 
za brigom, što je posvećujemo sveučilišnim 
pitanjima. Ako u svom radu i ne pravimo nika- 
kovih posebnih razlika izmedju djaštva na sve¬ 
učilištu i djaštva na srednjim školama, ipak nas 
gornja činjenica sili, da se što intenzivnije ba¬ 
vimo prilikama srednjoškolskog djaka, tim više, 
što je srednjoškolsko djaštvo budućnost sve¬ 
učilišnog, tako te kakvoća budućeg sveučilišnog 
djaštva stoji do kakvoće srednjoškolskog. Nasuprot 
nameće nam se dužnost, da sveučilišne djačke 
prilike podvrgnemo u napredak zasluženoj kri¬ 
tici, da započnemo s djelom obračunavanja 
gledom na premnoge pojave medju sveučilišnim 
djaštvom, koje su štetne ili bar ništa ne do¬ 
prinose razvoju hrv. inteligenta u onom pravcu, 
koji odgovara savremenim potrebama i prilikama. 
A ne ćemo i ne smijenio štediti kod toga ni 
redova hrv. napredne omladine, jer se i tu na¬ 
kupilo toliko toga, što je u izravnoj protimbi sa 
temeljnim osnovima naprednjaštva, te nas upravo 
sili, da već jednom prema njima odbacimo do¬ 
sadašnji jalov obzir. 

Medjutim rad u našem glasilu niti smije 
niti je dosele iscrpljivao naše djelatnosti. Mi 
doduše svoje glasilo smatramo za naš pokret 
važnim, ali ne i jedinim sredstvom, i to samo 
sredstvom, a nipošto ciljem. Kada bi se naš rad 

ograničivao samo na rad u i preko glasila, onda, 
pa ma bio odziv još tako snažan, ne bismo 
imali nikakova prava govoriti o kakovom našem 
pokretu. No mi se nismo služili i ne služimo se 
samo glasilom, nego i razgovorima, sastancima, 
predavanjima, korespondencijom i to u prilično 
izdašnoj mjeri. I tako mi u dovoljnoj mjeri iskup¬ 
ljujemo gledom na to u svom programu zadanu 
riječ. Sav je ovaj rad doprinio, da mi danas u 
Zagrebu i u provinciji možemo pokazati na 
snažne skupine naših prijatelja, koje se ne 
dadu ni raspršiti, ni omesti, ni potisnuti. Ove 
skupine naših prijatelja, živo su — neka nam se 
oprosti ova nezgodna riječ — gradivo, koje 
teži, da dobije odredjenije oblike, da se formira. 
U tom je samonikla potreba organizacije. 
Prvi je zametak tomu uredjenje čedne redakcije. 
Navala redakcionog i upravnog posla i gledom 
na samo naše glasilo, a osobito gledom na 
kontakt sa našim prijateljima u Zagrebu i provin¬ 
ciji, diktira potrebu diobe i organizacije rada. 
Tomu je za sada tako udovoljeno, da je orga¬ 
nizacijom posebnih prinosa iznajmljen čedan 
redakcioni lokal, a redakcija i administracija 
povećana na 8 članova. Redakcioni i administra¬ 
tivni odbor sačinjavaju uz radne članove i neki 
suradnici te prinosnici, a sastavnim je njegovim 
dijelom i 5 povjerenika srednjih zavoda u Za¬ 
grebu sa potpunim pravom ingerencije. 

U Zagrebu osnovana je i posebna srednjo¬ 
školska organizacija, koja se dijeli u skupine 
po pojedinim srednjim zavodima, a broji za sida 
oko 150 članova. Organizacija bazira na načelima 
izloženim u posebnom spisu, koja su dalnji, 
detaljniji i praktični razvoj naših misli izloženih 
u našoj brošuri i programu, a tiču se naročito 
samonaobrazbe i uzgoja srednjoškolskog djaka 
u intelektualnom i fizičkom pogledu, te dužnosti 
i pravca njegovog rada u narodu. 

Nadalje se osjetila živa potreba naše po¬ 
sebne knjižnice, koja je takodjer u zemetku. 
Knjižnica našega glasila i organizacije u Zagrebu, 
koja je smještena u redakciji, broji sada oko 
350 svezaka, a bit će naša briga da se u što 
kraće vrijeme poveća i upotpuni po odredjenom 
sustavu za napredan i slobodouman odgoj- 
Naši prijatelji već sada tako izdašno izrabljuju 
ovu našu postojeću knjižnicu, da nam je upravo 
neotkloniva dužnost, da ju u što kraće vrijeme 
tako upotpunimo, da će svaki naš prijatelj u 


njoj naći sva ona djela, koja su nužna za so¬ 
lidnu intelektualnu podlogu današnjeg čovjeka. 

Otvorit ćemo i posebni njemački tečaj, 
kojemu će biti naročita zadaća, da naše prijatelje 
potakne na izučavanje bar jednoga svjetskog 
jezika kao pomagala u sticanju što šire nao¬ 
brazbe. 

Pokušali smo već i s predavanjima, 
pa ćemo s njima i nastaviti u skroz modernom 
pravcu i duhu. 

Za ljetnih mjeseci priredjivat ćemo i skupne 
izlete, koje takodjer smatramo jednim od 
sredstava za podržavanje medjusobnog kontakta 
a ujedno i higijenski potrebnima. 

U istom pravcu počima se raditi i u pro¬ 
vinciji. Na pojedine skupine naših prijatelja u 
provinciji razaslasmo već spomenuti naš organi¬ 
zacioni spis s pozivom, da se prema načelima 
u njemu izloženim urede. A i sami smatramo 
svojom dužnošću prema razpoloživim radnim i 
materijalnim silama ovaj proces i rad izravno 
pospješivati. Tako ćemo, čim nam to okolnosti 
dozvole, obaći neke naše provincijalne gradove 
i ondje već postojeće naše organizacije 
urediti prema zagrebačkoj. Pročelnici organizacija 
i povjerenici u provinciji imadu postati članovima 
središnjeg odbora čitavog našeg pokreta sa 
istim pravima i dužnostima. Ujedno ćemo i po 
provinciji osnovati naše djačke knjižnice, a u 
slučaju potrebe stoji i zagrebačka naša knjiž¬ 
nica na raspolaganje i našim prijateljima u pro¬ 
vinciji. 

Nedovoljan odaziv na sveučilištu ne smije 
nas i ne će nimalo smesti u našem radu. Pa kao 
što se već prošle godine dosta ozbiljno poku¬ 
šalo oko organizacije naprednoga djaštva u Za¬ 
grebu, tako ćemo i mi u najkraćem roku zapo¬ 
četi predradnjama oko organizacije naprednog 
djaštva i na sveučilištu, na osnovu po¬ 
sebnog organizacionog štatuta, koji će se onda 
protegnuti i na srednjoškolske organizacije, jer 
sadašnji naš organizacioni spis više je načelan, 
a manje štatut, koji je na mjestu onda, kad 
jedan pokret ima već posve izrazite oblike. Time 
se nadamo, da će i hrv. napredna omladina na 
sveučilištu zadobiti takodjer solidniju i odredje- 
niju bazu, kakove danas još ne ima, premda se 
ta potreba živo osjeća. 

Naš kontakt sa hrv. naprednim elementima 
na stranim sveučilištima nije doduše takav, kakav 

bismo željeli, ali on ipak postoji, a to znači, da 
postoji i baza za daljnji rad. Napose ističemo, 
da nam je od strane nekih naprednih elemenata 
na stranim sveučilištima što izravno, što neiz¬ 
ravno saopćeno više prigovora naročito gledom 
na naš program. Naša je želja, da se o tim pri¬ 
govorima na posebnom sastanku ozbiljno i stvarno 
porazgovorimo, jer dok dolaze onako pojedi¬ 
načno, od osoba, koje sa našim pokretom nisu 
u nikakvom kontaktu, ne možemo im priznati 
nikakove važnosti, tim više što su većinom skroz 
površno bez dovoljnoga razloga nabačeni, a neki 
upravo izbačeni na način, na kakav ne dopu¬ 
štamo, da se o nama i s nama govori. Nadamo 
se, da će nam biti u skoro moguće posredstvom 
posebnog sastanka doći do sporazuma sa hrv. 
naprednim elementima i na stranim sveučilištima 
u kojem slučaju naravno, da bi i tamošnje sku¬ 
pine imale biti sastavnim dijelom. našega po¬ 
kreta, a njihovi pouzdanici članovima središnjega 
odbora čitavoga našeg pokreta sa jednakim pra¬ 
vom ingerencije, te istim pravima i dužnostima- 

Kako se naš rad ne ograničuje samo na 
užu Hrvatsku, to se samo sobom razumijeva, 
da stojimo u živom kontaktu i sa našim isto¬ 
mišljenicima u Dalmaciji, Istri. Bosni i Herce¬ 
govini. 

Žalimo, što do sada nismo uz najbolju volju 
dospjeli, da stupimo u izravan kontakt sa kole¬ 
gama Srbima u Hrvatskoj, koji smatramo neot- 
klonivim za posvemašnje odstranjenje našeg na¬ 
rodnosnog spora, kao i za uspješan zajednički 
rad u budućnosti. 

A nismo napustili ni misao kontakta sa 
Slovencima, Srbima, Bugarima te ostalim Slave¬ 
nima monarkije, naročito Česima. Samo što ćemo 
se u tom obziru najprije ograničiti na medju- 
sobno upoznavanje te ćemo u bratskim glasi¬ 
lima objelodanjivati informativne članke o našim 
prilikama i našem pokretu. Tako mislimo pomalo 
utirati put našem medjusobnom zbliženju u duhu 
našega programa. 

U tom je okosnica našega dosadašnjeg 
rada, u koliko je uputno o njemu u javnosti pro¬ 
govoriti. Obećajemo, da ćemo svoj rad u ovom 
dosadašnjem pravcu i nastaviti, samo još inten¬ 
zivnije, odredjenije, sustavnije, produbljenije, tako 
da već danas možemo izraziti nadu, da bismo 
za godinu ili dvije mogli imati i svoj prvi sve¬ 
opći zbor, na kojem bismo onda udarili čvrste 


osnove i posve odredjen pravac i našem javnom 
radu, posljedica kojega treba da bi bili takovi 
rezultati, koji bi važili i u formiranju te tijeku 
našega javnog i narodnog života uopće. 

Papcio FrOhlich (Beč) 

DentoKRHtizam. 

„Ako nijesam jednak s najnižim, nijesam 
ništa; i kad ne bih pouzdano znao, da je naj- 
ludji pijanica u selu meni ravan, pa kad ne bih 
bio ponosan, da on kao prijatelj ide samnom, 
ne bih ni riječce dalje pisao — jer u tome je 
moja snaga“. (Edvvard Carpenter- Demo¬ 
kracija). 

U ovim dubokim riječima čuvenog moder¬ 
nog engleskog socijologa sadržano je prave biće 
i veliko značenje demokratizma. Nijedna defini¬ 
cija, ma kako učena i oštroumna bila, ne bi ga 
mogla tačnije i vjernije prikazati, nego ga pri¬ 
kazuje citirana značajna ispovijest Edwarda Car- 
pentera. Za to sam je i metnuo na prvo mjesto, 
da bude uvod i ključ za naše razmatranje. 

Demokratizam je po tome ideja jednakosti 
sviju i svuda. Ta ideja još i danas, u dvadese¬ 
tome vijeku, treba pobornika i — borbe. Kad 
ne bismo znali, da je to jedna činjenica, mislili 
bismo, da se, govoreći danas o borbi za de¬ 
mokratizam, bavimo jednim anahronizmom. Ali 
na žalost je to pitanje još i danas posvuda a po¬ 
gotovo kod nas skroz i skroz aktuelno. Mi ćemo 
ga dakako raščiniti poglavito s našega, sa djač- 
koga stajališta. 

U zapadnoj se Evropi uopće demokratski 
pokret živahno razmahao u drugoj polovini proš¬ 
loga vijeka, a k nama je došao tek preporodom 
naše politike pod kraj devedesetih godina. Snaž¬ 
nome napredovanju socijalne demokracije i re¬ 
alizma, koji su a tout prix bili pobornici potpune 
slobode i jednakosti sviju članova naroda i dr¬ 
žave, nijesu se mogle oteti ni naše stare poli¬ 
tičke stranke usprkos svojem dogmatizmu. Hr¬ 
vatska stranka prava, primivši na kratko vrijeme 
u svoju sredinu naprednjake, primila je time 
barem izvana i rečeno pojimanje prava i duž¬ 
nosti sviju pojedinih gradjana. Ona nije time da¬ 
kako postala iskrenom pobornicom demokratizma, 
ali nije više mogla da bude ni njegovom protiv¬ 
nicom. O kuenovciraa ne ću ni da govorim, ali 

je svakako značajno, da su i pristaše dra. Fanka 
— „radikalna opozicija* — u stvari jednako sta¬ 
jalište zauzeli prema demokratskome pokretu u 
nas, nazvavši ustavna prava, tu prirodnu prvu 
posljedicu novoga naziranja, — „pokućstvom*. 
No prema vani nijesu se ni oni pokazivali pro¬ 
tivnicima demokratizma, jer nijesu smjeli. Sve u 
svemu, naše političke grupe, izuzevši kuenovce, 
formalno nijesu priječile stvaranja i napretka 
demokratskog pokreta u Hrvatskoj. Ako ga već 
nijesu, poput naprednjaka i socijalnih demokrata, 
aktivno podupirale, a ono su barem, makar i 
preko svoje volje, svojim pasivnim držanjem 
omogućile mladoj generaciji, da svima silama 
poradi oko tih za naše prilike posve novih ci¬ 
ljeva. Pa ako se često i to formalno pasivno 
potpomaganje u praksi konzervatizmom jednih, a 
krajnim strančarstvom, koje je već pomalo po¬ 
stajalo spekulantstvom, drugih grupa ispoljilo 
kao znatna zapreka demokratizaciji naše poli¬ 
tike, ona ipak danas napreduje, hvala snazi ideja 
i pobornika novoga pokreta. 

No uza sav taj napredak u politici, demo- 
kratizam je još uvijek u nas u povojima. Odakle 
to? Prosto odatle, što demokracija nije pojava 
eminentno politička već eminentno soci¬ 
jalna. D r u š t v o je pak naše prema demo¬ 
kratskim idejama novoga doba ostalo u glavnom 
jednako apatično, kako je bilo i prije. Ono je 
još uvijek društvo razreda, koji su, makar 
i isticali svoj teoretski demokratizam, u istinu 
jednako ekskluzivni. To je jedna činjenica, koje 
zacijelo nitko ne će htjeti a ni moći poreći. Tko još 
o tome sumnja, neka podje malo u naše urede, 
pa neka pogleda, kako se ondje često i pre¬ 
često postupa sa seljacima, radnicima pa i obrt¬ 
nicima i malim trgovcima. Onda neka zaviri u 
naše trgovine, kako se u njima ponizno prima 
činovnike i imućnike, a kako surovo radnike i 
seljake. Isto će s malim varijantama vidjeti i 
kod obrtnika. I onda će se uvjeriti, da je na¬ 
predak demokratizacije socijalnog života u nas još 
uvijek jedna - laž. Društvo, koje je prvo zvano, 
da usiše ideje novoga doba i da se njima osvježi 
i pridigne, to društvo svojim konzervatizmom i 
apatijom, svojom umišljenošću i polovičnom obra- 
zovanošću baca klipove pod noge nastojanjima 
mladih generacija. 

A hrvatsko djaštvo? Ono je dok je dja- 
štvo, dakako — osim rijetkih izuzetaka — vazda 


demokratično, jer sirotinja je uvijek demokra¬ 
tična. Radnik i djak bili su oduvijek i bit će 
dovijek demokrate. Ali upravo zbog toga, jer je 
taj demokratizam u djaštva plod momentanih pro¬ 
laznih prilika, on se — ako nije postao po in¬ 
teligenciji dotičnikovoj dijelom njegova bića — 
redovno raspline, kad djak s tla akademskoga 
teoretizovanja stupi na tlo zbiljskoga života. Ne- 
izbježiva posljedica tog oduševljavanja za jednu 
veliku ideju bez potpune apercepcije njezine u 
duševnost mora dakako biti — daljnje stvaranje 
buržoazije, ako i ne u punom smislu riječi, a 
ono ipak u nekom opsegu tog pojma, koji je 
apsolutni antipod pojmu demokracije.' 

Ideja demokratizma je velika. To svi pri¬ 
znajemo. Ali hoćemo li, da ne ostane tek ideja, 
već da postane sastavni dio duševnosti hrvat¬ 
skoga društva, pa da se provede i u životu, 
treba da se baš djaštvo i u tome postavi na 
nove osnove. Demokratizam od mode treba od¬ 
baciti i zamijeniti ga demokratizmom realnim. 
Za to pak treba dvoje: obrazovanost i potpuno 
pojimanje naše zadaći u narodnom životu. To 
su dva uslova, koje moramo ispuniti, ako nam 
je do toga, da budemo demokrate u punom 
smislu ne samo po pisanim programima i kavan¬ 
skim razgovorima nego i po svojemu rodjenomu 
„Ja*. Istina, demokratizam sam po sebi ne traži 
apsolutno spomenute uslove, no ne traži ga kod 
onih, koji po svom materijalnom položaju pri¬ 
rodno moraju da budu pa stoga i jesu u istinu 
prožeti idejom jednakosti sviju i pred svima. 
To je, kako se i sam zove, proletarijat. Ali 
djaštvo se u normalnim prilikama po svojem bu¬ 
dućem društvenom i materijalnom položaju ne 
može brojiti u proletarijat. A osim toga djaštvo, 
buduća narodna inteligencija, nije samo zvano da 
poput proletarijata bude pasivni nosilac tih ve¬ 
likih ideja već aktivni širilac njihov medju 
nesvijesne razrede i aktivni provadjač 
njihov u svagdašnjemu životu i u konzervativ¬ 
nom našemu društvu. Za tu pak tešku zadaću 
mora ono biti obrazovano i mora potpuno poji- 
mati svoje dužnosti prema zapuštanim narodnim 
masama. Ako nam pak uspije, da iz sebe stvo¬ 
rimo jedan skup solidno obrazovanih jedinica, 
svijesnih svojih dužnosti, onda je i ideja demo¬ 
kratizma i demokratizacije našega društva do¬ 
bila skup pouzdanih i sposobnih pobornika. A 

taj naš u praksu provadjani demokratizam bit će 


po našoj obrazovanosti uz svoju trajnost i istan¬ 
čan, oplemenjen. 

Od toga smo svega, budimo iskreni, još 
vrlo daleko. U pretežnom dijelu naše inteligen¬ 
cije prevladava još danas ona stara a ničim ne¬ 
opravdana odvratnost prema „nižim“ raziedima, 
napose prema seljacima i radnicima. Na skup 
štinama i u stoloravnateljskim zdravicama svi 
smo dakako puni žarke ljubavi prema tim od 
nas samih kroz vjekove zanemarivanim masama, 
ali kad nas ne vežu iavnost ni križevački sta¬ 
tuti, onda vrlo radi dobacimo onu našu omiljelu 
a do odvratnosti ciničku rečenicu: „muž je be¬ 
dak, dok je borovica zelena". I ni najmanje se 
ne žacamo, da izvalimo tu užasnu osudu samih 
sebe, a da uz to ni nijesmo svijesni, da mraz, 
što ga seljaku namijenjujemo, pada na — naš 
obraz. Tome treba odmoći, a treba odmoći što 
prije, jer — kako je lijepo primijetio dr. Branimir 
Livadić — nama se žuri živjeti. 

Uočivši potrebu demokratizacije našega 
cijeloga društva s jedne, a kulturnog podizanja 
krivnjom inteligencije zaostalih narodnih razreda 
s druge strane, treba da se hrvatsko djaštvo, 
kao najzgodniji materijal za tu rabotu, svim si¬ 
lama baci na to vrlo slabo obradjeno polje. Po¬ 
četi ćemo dakako od samih sebe- Nastojat ćemo 
da se što bolje obrazujemo; težit ćemo za obra- 
zovanošću stručnom — koja je mnogo važnija, 
nego se kod nas često shvaća — i za obrazo- 
vanošću općom, kojom se na žalost takodjer ne 
možemo mnogo pohvaliti. Ali uza to morat ćemo 
već jednom ozbiljno početi da se bavimo s t u- 
dijem živoga naroda na vrelu, njegovih 
životnih prilika i njegovih potreba. Taj studij će 
sam pokazati najbolji i najpouzdaniji put, kojim 
treba da naše djelovanje krene. Svakako treba 
da pri tome mislimo na naš dvostruki položaj: 
sadašnji kao djaštva i budući kao inteligencije. 
Prema tome stvorit ćemo i dva stadija našega 
rada, stadij spremanja i demokratizovanja samih 
sebe i stadij praktičnog primjenjivanja stečene 
spreme i demokratizovanja naše bliže i daljnje 
okoline. O prvome stadiju govorili smo već i 
istakli potrebu obrazovanja i proučavanja naroda. 
Ali nije to sve, jer to je samo teorija. I u praksi 
treba da se spremamo, a za to imamo dovoljno 
prilike. Osnivajmo pučke knjižnice i čitaonice, 
stvarajmo ferijalna prosvjetna društva i putujuće 
pučke knjižnice poput Slovenaca, množimo te¬ 


čajeve za pouku analfabeta, stupajmo u „Sokol", 
zalazimo u narod. Sve su to sredstva nesum¬ 
njivo uspješna a vrlo lako ostvarljiva — ostvar- 
ljiva tim lakše, što je daleko pretežni dio hrvat¬ 
skoga djaštva iz pokrajine, gdje uvijek ima 
svako prilike, da dodje u neposredni doticaj i 
s radnicima i sa seljacima. 

Ova u kratko spomenuta sredstva — u 
teoriji obrazovanje, proučavanje narodnoga života 
i shvatanje naših zadaća prema narodu, u praksi 
prilikama primjereno aktivno ostvarinanje tih te¬ 
oretskih zasada — ta sredstva, uz dobro po¬ 
znavanje nedemokratskog našeg društva pa 
prijeke potrebe njegove demokratizacije, bila bi 
kadra da od nas sačine idealne apostole — neka 
mi se dopusti ova možda nešto hiperbolična riječ 
— zdrave i medju naprednim narodima sve jače 
ideje demokratizma. A taj ideal nije neostvarljiv, 
jer nijesu ni sredstva do njega neostvarljiva. Ho¬ 
ćemo li se prihvatiti tih sredstava ? Ne znam, ali 
se nadam. Bilo bi barem krajnje vrijeme, a bilo 
bi i prirodno, da dopru veliki pokreti novoga 
doba i do nas sada, kada je posljednja spoljašnja 
zapreka njihovu prodiranju pala, kada su za 
uvijek popucale negve silničke reakcije. Hoće li 
se i naše društvo i cijeli naš narodni život doista 
a ne samo formalno deraokratizovati, to stoji 
samo do nas. Neka mi bude slobodno, d -t na 
svršetku ovih redaka za tu tvrdnju pozovem kao 
svjedoka velikoga demokratu, koga sam i odmah 
na početku citirao, Edvvarda Carpentera, 
koji u svojoj „Demokraciji* u tima krasnim 
„Pjesmama na osvitu slobode" govori: 

„Ta riječ (demokracija) putuje dalje — i 
putovat će dalje. 

Nekoliki vijekovi ne će iscrpsti njezina 
značenja. U tebi a i u meni, neminovno, išče¬ 
kuje njezino značenje svoj razvitak. 

Nikakvi stari zakoni, ono što je 
prije bilo, sveze ljudi i oružja ne 
mogu ga zadržati; nikakvi novi za¬ 
kon', sistemi, savezi, obreti ne 
mogu ga pospješiti, nego samo preporod 
u duši, u tebi i u meni." 

Hrvatsko djaštvo treba da se preporodi u 
smjeru novoga doba, u smjeru kulture, demo¬ 
kratizma i slobode. Pospješenje toga unutrašnjega 
preporoda, koji treba da bude samo preteča pre¬ 
poroda čitavoga naroda, u rukama je njega sa¬ 
moga, djaštva. 

aflomei. 

(Istinit dogadjaj). 

Moj drug Mirko bude namješten na pučkoj 
školi u J-, selu udaljenom dva sata hoda od 
kupališta D., našeg rodnog mjesta. Na sam 
veliki petak otputim se, da ga posjetim. On me 
naravski povede po selu, da mi pokaže sve 
„znamenitosti” svog mjesta, osobito stare ruše¬ 
vine tvrdjave, koja se okolo diže na brežuljku 
iza J. Narod priča, da se je tu nastanio Crno- 
jević, kad je došao sa svojim Hercegovcima. 
Putem mi je pripovijedao o velikoj bijedi i za- 
puštenosti ondjašnjega naroda. Seli se u Ameriku 
— krade i robi od gladi prisiljen — ali za to 
će općina da gradi novu crkvu i posebnu župu 
da dobije! — Vraćali smo se opet u selo. 
Najednom začujemo veliku graju, zvonjenje 
zvonca na dvrenom zvoniku i galamu- Začudimo 
se, što se je dogodilo, da na veliki petak zvono 
zvoni! Dodjemo pred zvonik, a ondje ljudi sa 
sjekirama i batinama stoje i viču, a lugar bježi 
prema šumariji praćen kletvama i kamenjem! 
A tek kolika li galama pred šumarevim stanom! 
Šumar se na prozoru grozi revolverom. Mi za¬ 
pitamo par seljaka, što je na stvari, a oni nam 
u ljutini sve pripovjede. Općinska šuma gori, 
pa se je šumar usudio dati zvoniti, da narod 
upozori! Zvoniti na veliki petak! Ta to je težak 
grijeh! Badava ih šumar miri i moli, badava i 
mi: „Ta ljudi, izgubiti ćete za boga šumu, 
pustite to zvonenje sada na stran, pa idite gasiti 
svoju sirotinju! Ta šta ćete bez ono malo šume 
medju tim kamenjem!”. „A da, ne idemo mi, 
šumar bi opet zvonijo, a šta b’ naš plovan reka, 
ko je kršten vidio — na veliki petak — zvoniti”. 

Pa ni makac! Ne dugo iza toga stignu i 
oružnici iz D. te narod kundacima potjeraju, da 
ide gasiti svoju šumu! No već bijaše kasno! 
A spahija (njegove šume su graničile sa općin¬ 
skom) već je dao isjeći i iskopati jarugu — 
njegovo je spašeno ! 

Župnik pohvali svoje župljane radi čuva¬ 
nja svetinja i adeta — a šumar (isti je protestant) 
bude premješten, jer da narod izazivlje! A u 
novinama bude oglašeno, da se primaju dobro¬ 
voljni prinosi za podignuće nove crkve u J.! 

Ne crkve — nego odgoja, škola! 


vhflsan. 

Stupio sam u poznatu krčmu. Nije me 
smetao njezin dim i zagušljivost; to me baš 
nasuprot privlačilo . . . Moji stari znanci: rad¬ 
nici i radnice; stari, izmoždeni uz mlade dje¬ 
vojke, koje gledaju pospano, a iz umorenih 
udova kipi im mladenački život i snaga . . 
Oči im se krijese, kao zrake slabog svijetla, 
što se lome, dolazeći od prašne svjetiljke, u 
čaši crvena vina. 

Sio sam za svoi stol. Čekao sam. Imao 
sam se sastati sa svojim najnovijim znancem. 
Tek od sinoć ga poznam. Zanimao me, pa sam 
ga Čekao . . . 

Kad sam ga sinoć upitao rastaiući se s 
njim, gdje da se opet sastanemo, — pogleda 
me čudno svojim sivim, promicavim očima: 

„Ta, . . . valjda ne u crkvi! . . . Tann 
se griješi, prijatelju! ... a ovdje . . . ovdie . . . 
ovdje se — živi! ...” 

To me je još više privuklo k njemu. 

U selu zvala ga djeca „Vlasanom”. Ima > 
je dugu kosu; bio je ljekarnik starih hamova 
i prijatelj rakije 

* 

Sio je kraj mene; pripit. Na dugoj kosi 
ostalo mu nekoliko kapljica kiše, što je tiho 
vani rominjala po umornoj zemlji i suhom, 
žednom lišću . . . Ispod oboda stara šešira, 
virile su njegove sive oči i čudno me gledale, 
kao da mi njima mjeri obujam glave. 

Počeo se obazirati. Vidio sam . . . Zadnju 
sam mu dvogrošku dao za rakiju. 

Potegao dobro i otro si tankim, od mastila 
pocrnjelim prstima, podstrižene brkove, gotovo 
mi šapne: 

„Ne znam pričati . . . Tek, ako ćete dio 
priče mog života . . . Bolje krpu života . . .” 
„Bili ste u gradu . . . medju svijetom? . . .“, 
nagovorim ga. 

„Mladost me je odvela u grad: medju 
ljude. Postao sam čovjekom . . . kao i drugi 
s razlikom, što sam htio da postanem boljim 
čovjekom. Da, a za tu čast trebao sam da pos¬ 
tanem varalicom, bezsavjesnikom i — slugom ... 
Ipak su me voli li i zvali u društva. Ponosili se 
sa mnom! ... A, ja ... ja sam se sam sebi 
zgadio ...” 

Iz ugla sobe čuo se prigušeni smijeh mlade 
dievoike. Krepak mladić držao je za ruke i 
htio ju poliubiti. Ona se otimala ... „I ženu 
sam imao . . . Tijelo ko vuna .... a pamet!... 
Htjela je dvojicu ... a ja ga nisam trpio. I ras¬ 
tali smo se. Na rastanku kupio sam joj moli¬ 
tvenik. Plakala ie . . . Pozvao sam je poslije 
na rakiju, — nije došla ... Da! — žena jeko 
rakija . . . dok je piješ — Eh ... a onda . . . 
Bila je pametna ta moia ženica! . . .“ 

„Pijete rado?' 1 i pružim mu ostatak u boci. 

„Piiem li?! Da, čudno je to, kad čovjek 
pije, a još čudniie i gadnije, kad ne — pije. 
Moj otac je molio i krao, a ja pijem i — kra¬ 
dem. Ta da, kradem: sebe kradem Dane, život 
kradem. I krasti je ugodno. — Moj je otac bio 
zadovoljan. Sad radim u selu. Seljaci kao moji 
hamovi: na njih prišivam i otkidam • . . kao na 
hamove: stare krpe i prcela. Oni mi vjeruju i 
vole me. A ja zašto da ih odbijam, kad me 
vole? 1 onda nastojim da ne mislim na život.“ 

Gosti se počeli razilaziti. Bilo je kasno, 
tamno. Blizu pol noći. 

Kopao sam po džepovima. Razumio me. 

„Sutra ćemo 1 ' 1 i naglom se kretnjom digne, 
kao da se želi otresti neugodnih misli. 

Izašao sam za njim. Nebo je bilo naobla- 
čeno, — tek gdje gdje sjala je po koja zvijezda, 
daleko gore u svemiru . . . 

Stao ie pred jednim sjenikom. 

„Tu spavam . . .“, i pruži mi ruku. 

Naglo zaokrene za ugao. 

Duboko sam udahnuo čistog zraka i potra¬ 
žio u džepu ključ . . . 

O 

Stevo Slatinčan: 

Slobodna škola i demokracija. 

Despotička država treba podanika: ljudi, 
koji se njezinoj moći ne samo pokoravaju, nego 
se i rado, ili dajbudi lako pokoravaju. Biti 
podanikom u pravom smislu riječi uvjetuie u 
sebi i stanovita obilježja karaktera: ponajprije 
podaništvo, pak zavisnost, te nemogućnost po¬ 
uzdati se u sama sebe. Radi toga je uzgoj u 
despotičkoj državi nužno uzgojem zavisnosti 
i podaništva. Takav je uzgoj u obitelji, u školi, 
svuda. 


U školstvu reprezentiraju taj uzgojni prin¬ 
cip svećenik i učitelj staroga tipa. To su organi, 
koje upotrebliuje despotička vlada, da joj uzgoje 
ljude, kakove ona treba. Medju učiteljstvom 
nestalo je pomalo reprezentanata toga tipa, a oni, 
kojih je nestalo, žive još u našim uspomenama. 
Ponizni, odani službenik župe, uživaše takav 
učitelj neograničeno štovanje u školi, a ako je 
bio već oštar, i u općini. Njegovi su mu djaci 
ljubili ruke, kao i mnogi od onih, što su već 
izašli iz škole. U društvu je sjedio odmah kraj 
gospodina župnika. Ljudi su mu nosili milošte. 
U njegovoj školi vladaše egzemplarno ljeskova 
šiba. Djaci ga se bojahu kao žive vatre. Njegov 
je osobiti ponos bio, ako su učenici znali od¬ 
govarati bibličke i ćudoredne bajke i duge 
deklamacije. Još i danas ćete se sastati s ljudima 
koji će vas iznenaditi time, što znadu na izust 
duge deklamacije, onako po „djački" i besmis¬ 
leno, kao što su ih i besmisleno naučili. Djak 
nije trebao razuma, jer je sva mudrost dolazila 
odozgo — iz čitanaka i katekizma. Bilo je 
nužno samo pamtiti, a jao onomu, koji bi se 
usudio kritizirati. Pamćenje — zapravo zavisnost 
od tudjih misli — bijaše svima strana intelek¬ 
tualna, kao što je bila poslušnost strana ćudo¬ 
redna; to je dvoje činilo djaka uzornim. Takav 
je djak mogao biti dobar podanik: cijeli je život 
opetovao naučene uloge, živio je samo od tra¬ 
dicija, a riječ župnika ili drugoga gospodina 
bijaše mu evangjelje. Svagdje se znao podrediti, 
ugnuti, poslušati, bio je pokoran i odan sluga 
gospodaru, te je bio kroz cijeli život zahvalan 
svojim učiteljima, koji su ga naučili umjetnost, 
da svagdje ustupi, a nigdje ne nasrne. Još i 
sada ima ljudi, koji u tim prošlim vremenima 
vide svoj idejal, i tuže se na pokvarenost mla¬ 
doga pokoljenja, što više ne ljube ruke ni sve¬ 
ćeniku, a kamo li učitelju. Šteta stare škole, 
vele, šteta staroga učitelja! 

Ali su sada drugi, koji u tom idejalu starih 
vremena vide samo karikaturu — sada su drugi 
učitelji, koji bi se zgražali nad djakom, koji bi 
im htio poljubiti ruku. No medju te ne spada 
svećenik. Pa kad bi i spadao, ne može slobodno 
izreći svoje miienje, a uči li u školi, ne može 
učiti u drugom smjeru, nego u onom koji sam 
gore označio. On je u službi despotičkoga 
uredjenja, a dok je u toj službi, mora služiti i 

raditi tako, kako zahtijeva interes njegovih gos¬ 
podara. 

Pogledajmo njihovo djelovanje. Što se 
odgoja razuma tiče, vodi on djecu k tomu, 
kako ne bi imala vlastitog rasudjivanja i kako bi 
ga se bojali imati. Vodi ih samo k vjeri; udaljiti 
se od nje je grijeh. Vodi ih k vjeri nerazumlji¬ 
vim poučcima i fantastičkim pričama, da vjeruju 
u ono, što im se pripovijeda s propovjedaonice. 
Uči ih priče, ali ne radi toga, da im budi 
samo fantaziju, jer to ne bi bilo baš zlo, 
budući da se dječja fantazija rado bavi takovim 
pričama, već sili učenike, da vjeruju u 
istinitost tih priča, a time ubija razum i 
stavlja mu granice razvitka i djelatnosti. Pred¬ 
stavite si dijete, koje pažljivo prati to učenje: 
opazi jednoga dana, (što baš nije teško opaziti), 
da sunce svijetli i da sunčano svjetlo Čini dan — 
najednom se pak sjeti, da je po bibliji svjetlo bilo 
prije stvoreno nego sunce i da je „nastalo veče 
i jutro — dan prvi“ itd. prije, nego je sunce 
svijetlilo, pak da je grijeh u to nevjerovati. Zar 
se ne će takovo dijete bojati misliti ? A i kad 
se ne bi bojalo, zar ne će biti smeteno i izgubiti 
stalnost razumnoga rasudjivanja ? Uči ih poučke 
iz katekizma, no djeca ih ne razumiju i ne mogu 
razumjeti, a to se napokon od njih niti ne traži. 
Od njih se traži samo to, da ih znadu odgo¬ 
varati. Obuka u katekizmu s uzgojnoga gledišta 
sili upravo djecu, da ne razmišljaju: „riječ božja* 
s propovjedaonice jest uzgoj k pasivnom pouz- 
davanju u tudju — veoma čudnovatu — istinu. 
Što se odgoja ć u d o r e d j a tiče, uči svećenik 
djecu, da je najveća krijepost poslušnost, 
iz koje proizlaze sve dužnosti, a dužnost mu 
je samo izvršivanje z a p o v j e di duhovnih i 
svjetskih poglavara. Vodi djecu na ispovijed 
utuvljujuć mu tako u svijest, da za svoje čine 
nijesu odgovorni sebi nego tudjemu čovjeku, 
svećeniku. Najviše mu je do toga, da učenik 
umije odgovarati neke molitve i biblijske priče, 
da znade neko mimičko gibanje (Klečanje, kla¬ 
njanje, udaranje u prsa itd), da u odredjeno 
vrijeme dodje na odredjeno mjesto (u crkvu), 
da čini naredjene pohode (procesije, puteve). 
Ukratko: to je uzgoj k pasivnosti, k ropskom 
podaništvu. 

Kao što naše političko uredjenje nema više 
tako despotičkoga obilježja, kao što je to bilo 
prije, već je oslabljeno, ako ga još i nije sasvi- 


jem nestalo, tako i uzgoj ne može više biti takav, 
kakav je bio prije. Stoga i čitavo današnje dje¬ 
lovanje svećenika u školi sliči uzaludnom nas¬ 
tojanju ploviti protiv struje. Radi toga je njegovo 
djelovanje i teže, nego što je bilo prije. Nije 
samo doba drugo, nego su i djeca druga. 
Nijesu više tako odana pasivnosti, pamet im nije 
više tako pasivno pažljiva kao što u njihovih 
djedova, kad su proživljavali svoj djetinski 
vijek. Sklonija su samovolji, samostalnom radu 
i vlastitom rasudjivanju. Radi toga se svećenik 
ne ćuti u školi „kod kuće*; ne zna zašto, ali 
ima dojam, kao da su ga djeca prerasla. Poznam 
i savjesnih svećenika, koii baš radi toga zane¬ 
maruju školu, a moraju li ipak onamo ići, idu 
kao u — neprijateljski tabor. 

Svojstva, koja demokratičko državno ure¬ 
djenje suponira u svojih državljana, veoma se 
razlikuju od onih, koja su temeljem vlade privile- 
giranoga autoriteta. Demokracija, kao vlada svih 
ili kao društvena samovlada i samouprava, su- 
porira kod svojih sugradjana ona svojsta, koja 
su baš potrebna za samostalno i razumno ure¬ 
djenje općih stvari. Tu se baš pokazuje istinitim, 
da uredjenje ili ustav ne čine samo zakoni, već 
u prvom redu ljudi: narinite demokratičko ure¬ 
djenje ljudima ropskih svojstava, raspasti će se 
za kratko vrijeme sve. 

Prostranost zemlje i sam veliki broj stanov¬ 
nika ne dozvoljava, da bi svi neposredno sudje¬ 
lovali kod uredjenja državnih stvari, kod zakono¬ 
davnoga djelovanja itd., a osim toga, kad bi 
takova neposredna vlada svih i bila moguća, 
ne bi bila pogodna, jer razdijeljeni rad ima uvijek 
prednost pred nerazdijeljenim. Oba ta uzroka 
zahtijevaju dakle od gradiana, da se dadu za¬ 
stupati od ljudi, koje sami izaberu (parlamentarna 
vlada) i da se zadovolje s kontrolom, što je 
nad svojim zastupnicima vrše. Gradjani slobodne 
države ne mogu biti ljudi, koji bi se zadovo¬ 
ljavali pukom nekritičkom vjerom u tudje mni¬ 
jenje, jer takovo slijepo pouzdavanje u druge 
otvara širom vrata demagogiji, a ova ie grob 
demokracije. Daljnja je stvar, — a nužno ju je 
spomenuti, — da se demokracija, za razliku od 
vlade privelegiranoga autoriteta, najmanje miješa 
u privatni život pojedinaca ostavljajući svakomu 
najveću samostalnost i slobodu; pojedincu nije 
samo dozvoljeno, da se brine sam za sebe i za 
svoje stvari, nego je on to i dužan činiti. 

Za to je pak potrebno, da se znade sam 
Svjetovati. da zna sam, što će i kako će raditi 
i da se ne mora oslanjati na druge. U pravoj 
demokraciji ne tuže se gradiani peticijama i 
tužbama na vladu radi onoga, što mogu sami 
postići vlastitom moći i vlastitim radom. 

Nije li već iz toga, što je rečeno, jasno, 
kakovu zadaću daje demokracija uzgoju r a- 
z u m a ? Uzgojiti diaka tako. da od njega pos¬ 
tane samostalan gradjanin, koji se zna sam 
svjetovati i stvoriti si vlastiti sud o svim 
stvarima. Takova i nikakova druga mora biti 
zadaća demokratičke škole. Učenje na pamet 
ne smije više biti cilj, već samo puko sredstvo 
za više djelovanje razuma ; da samostalno obradi 
tudje, na pamet naučene misli, i da ih zna 
upotrijebiti. Idejal uzgoja razuma ne smiie biti 
nipošto djak, koji mnogo znade, jer je mnogo 
naučio — mali učenjak — već onaj. koji znade 
stvari opažati, promatrati i o njima bistro suditi: 
mali mislilac. Uzgoj mora dakle izgubiti gromadno 
obilježie, a dobiti obilježje individualno. Ima se 
učiti samo to, što diak može pojmiti i razumiti, 
stoga abstraktne nauke imadu doći istom poslije 
onih, koje traže primitivniji rad razuma. Jasno 
je, da u takovom uzgoju nema mjesta vjerskoj 
metafizici i Svakoj drugoj nauci, koja zahtijeva 
puko i slijepo vjerovanje. Poglavito u pučkoj 
školi, gdje se radi sa još slabim i nerazvitim 
dječjim razumom, treba oštro paziti na sve, što 
bi moglo smetati zdravom razvoju razuma. Ne 
ne misliti. ne samo pasivno primati istinitost ili 
neistinitost često nerazumljivih poučaka, nego 
učiti misliti i razumijevati, mora biti zadaća uz¬ 
goja sugradjana demokratičke države. 

Označeni cilj, uzgajati ljude, koji se mogu 
sami svjetovati, ne znači samo uzgoj 
razuma teoretički. nego i praktički, uzgoj k dje¬ 
latnosti u opće- Uzgoj u demokratičkoj školi 
mora biti uzgoj za rad, pa je i s te strane pro¬ 
tivan uzgoju škole autoritativne, koji možemo, 
radi niegovoga siljenja djece na pasivnost, naz¬ 
vati uzgojem neradinosti. Osim toga znači demo¬ 
kracija ravnopravnost, dakle odstranjenje staleš- 
kih predsuda. Pogledamo li na značaj tih 
predsuda, vidjet ćemo, da za to, da ih uklonimo 
nema zgodnijega sredstva od uzgoja za rad. Za 
to u školi ne može biti mjesta naukama, koje 
označuju rad kao sramotu i kazan, a uči osla¬ 


njati se na tudju, biio ljudsku ili nadljudsku 
pomoć više nego na svoju vlastitu snagu. 

Time smo već prešli na polje ćudorednoga 
uzgoja. 

Poznato je, da su ćudoredne vrijednosti, 
kao i sve ostale, podvrgnute promjeni i razvoju; 
niiesu ni u čemu apsolutne. Tako i ona promjena 
društvenoga uredjenja, koja je učinila iz nevolj¬ 
nika slobodnoga čovjeka, provadjana je samo 
promjenom opće i privatne moralke. Izraz 
„dobar gradjanin i čovjek” odgovara 
dvjema gotovo protivnim pojmovima prema tomu, 
imamo li na misli uredjenje autoritativno ili demo- 
kratičko. U obima je doduše dobar gradjanin 
onaj, koji se pokorava zakonima; ali razlog 
trga pokoravanja je različit. U državi, gdje vlada 
privilegovani autoritet, pokoravaju se ljudi zako¬ 
nima mehanički, bez promišljanja, ne ispi¬ 
tujući razloge zašto je zakon izdan: zakon je 
prosto z a p o v i e d božanskoga ili bogom usta¬ 
novljenoga autoriteta, pak joj se mora pokoravati. 
Tako je i kod privatne moralke: najveća je 
vrlina pokorna poslušnost. Naprotiv u 
demokratičkoj državi nemaju gradjanski zakoni 
onoga značaja tudjih zapovjedi. Zakon je zapravo 
zapovjed vlastita, akt samovlade, čovjek 
mu ^e pokorava s v i j e s n o, zna, zašto je izdan, 
jer je i sam sudjelovao kod izdavanja, zna nje¬ 
govu korist itd. Tako i u individualnoj moralci 
ustupa poslušnost tud j im zapovjedima 
pred svjesnim i samostalnim vršenjem vlastitih 
zapovjedi, koje si čovjek postavlja, jer zna 
njihovu cijenu, korist ili Ljepotu. U kratko rečeno: 
što je bilo prije — u društvu autoritativnom — 
zapovjedajući autoritet, bio on ljudski ili (na 
oko) nadljudski, to je u demokratičkom društvu 
oplemenjena svijest. Što iz toga slijedi 
za uzgoj, jasno je. Uzgoj u demokratičkoj dr¬ 
žavi ne može i ne smije biti uzgojem za puku 
pasivnost, poslušnost, nego ima biti uzgoj k 
samosvjesti, samovladi i vlastitoj 
odgovornosti. Tu nije povod za dobro 
djelo nada u odmjenu ili strah od kazne, nego 
vlastiti značaj i stečene posljedice dobrih i 
zl'h čina. Sve to, što bi smetalo razvoju samo¬ 
svijesti, mora biti izlučeno iz uzgoja. 

Takova ie dakle suvislost izmedju slobodne 
škole i demokracije. Zaključak, koji iz toga 
proizlazi, ako promatramo današnje stanje stvari, 
jest jasan: sav rad, što se danas čini za demo- 

kraciju, dakle i nastojanje za opće pravo glasa, 
jest indirektno i rad za slobodnu školu, jer 
demokracija treba ljudi razumnih i slobodno 
odgojenih. I obratno borba za slobodnu školu 
je borba za demokratičko uredjenje društva, jer 
slobodni ljudi ne mogu podnijeti političku tiraniju. 
Ništa nije vjerojatnije od pobjede tih dvaiu 
nastojanja, ali nije manje vjerojatno ni to, da će 
prije toga biti velike i krute borbe sa življima 
reakcijonarnim. 

f?g=5) 

3 . 3 .: 

Praim surfia srednjoškolskih 
kongregacija. 

U posljednje vrijeme opaža se sve inten¬ 
zivnije nastojanje, da se na našim srednjim školama 
osnuje što više t. zv. kongregacija. To su religi- 
jozna srednjoškolska društvanca osnovana ve¬ 
ćinom inicijativom kateheta dotičnih zavoda, koji 
su im redovito i poglavari. Na prvi se pogled 
čini, da su ta religijozna društvanca sasvim ne¬ 
dužnoga karaktera, da su dapače poželjna; ta 
kateketa, učitelj vjeronauka, dušobrižnik, može 
samo povoljno djelovati na mlade duše članova 
ovih društvanaca. Nu ako dublje zagledamo u taj 
recimo, kršćanski pokret, doći ćemo do nešto 
drugačijih rezultata. Što se u glavnom u tim 
kongregacijama radi, koji im je sadržaj? Prije 
nego pokušamo odgovoriti na ovo pitanje, treba 
da pripomenemo, da rad kongregacija nije baš 
tako otvorena knjiga. To su sasvim zatvorena 
izolovana društvanca, te se upravo svom briž- 
ljivošću nastoji, da se što manje sazna o nji¬ 
hovom životu. Dakle su to društvanca bez javne 
kontrole, koja kao da se boje svjetla i dana, pa 
je sasvim razumljivo, da već ova okolnost po- 
budjuje sumnju. Iz pravila dakako proizlazi, da 
su ta društvanca čisto nabožnoga, i donekle 
naobrazbenoga karaktera. Ali pitajmo se, 
jesu li potrebe nabožnosti, i naobrazbe u nas 
u istinu dovoljni razlozi za osnivanje ta¬ 
kovih društvanaca, zar su gospoda katekete 
i ostali duhovnici, kojima su ove kongregacije 
toliko na srcu, doista tako zauzeti za naročito 
duševno zdravlje svojih pitomaca? Nesumnjiva 
je činjenica, da društvo gotovo isključivo osniva 
naobrazbena udruženja ili da državu u poslu od¬ 
goja podupre, ili da paralizira štet¬ 


nost njezinoga odgojnog sustava. U tom je 
najdublji razlog i našem pokretu. Naša je za¬ 
daća, da u živom kontaktu sa srednjoškolcima 
na njih odgoino djelujemo, i to tako, da državni 
školski uzgoj, u koliko ga smatramo dobrim, 
upotpunimo te proširimo, a u koliko smo uvje¬ 
reni, da je po današnjeg i našeg hrvatskog čo¬ 
vjeka jalov i štetan, da ga paralizujemo. Mi smo 
već imali prilike spomenuti u koliko i zašto 
smatramo naš državni uzgoj nedostatnim i štet¬ 
nim, pa ne ćemo da to i opet ponavljamo. A 
jesu li isti uzroci izazvali i srednjoškolske kon¬ 
gregacije ? Nipošto. Prije svega kongregacije 
nisu samonikloga karaktera, ne osniva ih naše 
društvo, nego isključivo službeni članovi crkvene 
hijerarhije, crkvene organizacije. A to znači, da je 
u interesu crkvene hijerarhije i organizacije 
osnivanje takovih kongregacija. Tu kao da smo 
već na pravom tragu kongregacionističkog po¬ 
kreta. Interes crkve onaj je ostan, koji potiče 
na sustavno osnivanje kongregacija. A posljedica 
toga mora da je činjenica, da interes crkve nije 
u posvemašnjem skladu sa postojećim našim uz¬ 
gojnim sustavom. Pa ipak ako itko, baš crkva 
ne ima razloga, da se tuži na naš nastavni si¬ 
stem. Sav je vjerski odgoj na našim škotama u 
rukama crkve. Taj je odgoj bez svake svjetovne 
kontrole. Neprestane vjerske ceremonije nesnosna 
su dužnost naše učeće mladeži. Sam nastavni 
sustav brižno je udešen prema crkvenim nače¬ 
lima, a osim toga crkva preko svojih Pouzda¬ 
nika budno bdije nad sveukupnom obukom- Po 
konkordatu ona ima potpunu ingerenciju na polju 
nastave. Čemu dakle još osnivanje kon¬ 
gregacija ? Mogu li one u principu značiti ustuk 
protiv postojećeg nastavnog sistema? Ne, jer bi 
to značilo, da je crkva sa samom sobom u ratu. 
Dakle ga podupiru i proširuju? Ni to, jer rade 
isključivo u pravcu posebnog interesa crkve. A 
interes crkve stavlja se n a d interes države, z a- 
tose odgojem u kongregacijama 
ide za tim, da se paraliziraiono od¬ 
goja, što ga je crkva na nastavnom 
polju prinuždena koncedirati dr¬ 
žavi dijeleći snjom nastavnu in¬ 
teresnu sferu. Odgojna praksa kongrega¬ 
cija znači potenciranje crkvene strane našega 
postojećeg nastavnog sustava. A ako uvažimo, 
da je sva naša nastava baš zato, što je skroz 
na skroz prožeta crkvenim načelima, u velike u 

opreci sa zdravom, modernom, znanstvenom 
pedagogijom, onda odgojna praksa kon¬ 
gregacija znači škopljenje intelek¬ 
tualne snage naše mladeži. O tom su 
na čistu svi moderni pedagozi, pa je stoga i 
razumljiv i snažan pokret za slobodnu 
školu. Ali, ako je tomu tako, onda je odgojna 
praksa kongregacija zločinačka, protivna narod¬ 
nim i državnim odgojnim interesima, a kao ta¬ 
kova ne samo nedopustiva, nego i kažnjiva. A 
mi vidimo, da se kongregacije ne samo trpe, 
nego upravo favoriziraju. Kongregacijama su na 
čelu po državi plaćeni duhovni činovnici. Sve 
su po svojim poglavarima u medjusobnom sa¬ 
vezu. Njihova su centra sjemeništa, jezuitski sa¬ 
mostani, a vrhovni poglavar, general sviju jezuita, 
t. zv. crni papa u Rimu. A to će reći, da su 
kongregacije sitne stanice goleme ultramontanske 
organizacije, kojoj je zadaća, da u interesu vla¬ 
stite egzistencije i vlasti svima razpoloživim si¬ 
lama zaustavlja ljudski napredak. Ova golema 
organizacija mora da vodi strogi 
račun i o našim prilikama, mora da 
joj je stalo, kako će si od sinova 
našega naroda odgojiti vjernu f a- 
natizovanu vojsku, koja ima da u 
s k o r o j b u d u ć n o s t i čitavom našem 
javnomživotu udari klerikalni bi¬ 
ljeg. Naša sudbina ima da dodje u ruke kle¬ 
rikalne vlade, a za tu svrhu radi se već sada 
na svim linijama proračunano i sustavno. Ali 
kako da toga mjerodavni faktori ne uvidjaju, 
kako da to dopuštaju ? Jednostavno tako, jer je 
to u interesu Beča i Austrije. Beč i Austrija 
igračka su u rukama jezuita i klerikalne politike. 
A za ovu politiku sondira se u čitavoj monar- 
kiji teren. Ovoj politici više nego ičemu ima 
Austrija zahvaliti uvedenje općega prava glasa, 
jer ona računa sa neznanjem, konzervativnošću, 
i zaostalošću najširih slojeva naroda. Plodovi 
ove politike razabiru se već i iz izborne borbe 
u Austriji, jer je gotovo sigurno, da će kleri- 
kalci biti u novam carevinskom vijeću najjača 
skupina. A svatko će lako dokučiti, što to znači. 
Ova ista politika u tečaju je i kod nas. A kako 
joj moćna organizacija crkve stoji potpuno na 
raspolaganje, jasno je, da je ovoj organizaciji i 
politici vrlo teško suprotstaviti jednako moćnu 
novu organizaciju i politiku. Jedina je država to 
kadra u punom opsegu kao već postojeća 


snažna organizacija. Zato je svagdje, gdje crkva 
i država idu ruku o ruku njihova moć nepo¬ 
bjediva i zato to pogubnija, tako n. pr. u Austriji, 
dok u sukobu sa državom crkva mora da uz¬ 
miče kao n. pr. u Franceskoj. Hrvatska je na 
polju nastave po‘puno autonomna, pa su joj u 
suzbijanju klerikalne politike slobodne ruke. Ali 
kako ovo suzbijanje znači sukob države i crkve r 
te potrebu rastavljanja crkve od države, a ovoj je 
današnja naša reprezentativna politika sasvim 
nesklona, razumljivo je, što naša vlada u tom 
pravcu ne pokazuje nikakva znaka energije. 
Istina, prava slobodoumna vlada ne će zabraniti 
osnivanje kongregacija kao takovih, ali samo 
dotle, dok one nisu po svojem djelovanju pro¬ 
tivne postojećem državnom poretku. Slobodo¬ 
umne nastavne oblasti ne će nadalje priječiti uče¬ 
niku, da privatno bude članom takove kongre¬ 
gacije, ali da njih osnivaju sami dr¬ 
žavni službenici, školski dušobriž¬ 
nici, to je ne samo nedopustivo, 
nego i protuzakonito, jer oni kao 
školske oblasti raspolažu sred¬ 
stvima, da mladež upravo prisile na 
članstvo im k o n g r eg ac i jama, a to 
je tim pogubnije, što suonipo po¬ 
stojećim prilikama izvan dosega 
svake svjetovne kontrole. A kako je 
država u interesu naroda i svojem dužna bri¬ 
nuti se za solidan odgoj svoga podmlatka, 
dužna je i svojim duhovnim činovnicima zabra¬ 
niti obrt škopljenja intelektualne narodne snage. 
To vrijedi i za našu vladu odio, za bogoštovlje 
i nastavu. 

Mi, držeći se načela našega programa, 
smatramo svojom zadaćom, da svim rasploživim 
silama uzradimo protiv osnivanja kongregacija, 
jer su one proračunani zločinački import naših 
narodnih neprijatelja. Zato ne ćemo naše srednjo¬ 
školsko djaštvo prestati upozoravati, da se kon¬ 
gregacije osnivaju inicijativom Rima, čija je po¬ 
vijest, povijest zločina, a uz pogodovanje Beča, 
čija je povijest identična onoj Rima. Zato ne ćemo 
naše srednjoškolsko djaštvo prestati upozoravati, 
da pravo hrvatstvo ne ima ništa zajedničkoga 
sa izvještačenim katoličanstvom, da je katoličko 
hrvatsko jedna nova laž historičkog zločinca, a 
kongregacije samo podružnice za širenje ove 
laži. Zato ne ćemo naše srednjoškolsko djaštvo 
prestati upozoravati, da su kongregacije peda- 

goški i moralni korov, a njihovi osnivači sveće¬ 
nici laži i tmine- Zato ne ćemo naše srednjo¬ 
školsko djaštvo prestati ne samo odvraćati od 
kongregacija, nego i pozitivno raditi protiv njih 
i njihovih osnivača na svakom koraku i svim 
sredstvima, jer smatramo svojom dužnošću, da 
prema svojim silama pomognemo istrgnuti naš 
narodni pomladak iz vlasti ovih intelektualnih 
bludilišta i njihovih predstavnika, poučivši ga, 
kako treba da sin Strossmayerova naroda sudi 
i postupa sa služnicima reakcije. 

T. G- Masaryk. 

U B03U ZH RehlGim 

(Nastavak). 

Naša će religija biti duševna, duševno 
osobno iskustvo; nama ne dostaje primati i 
činiti, što mi netko naloži, to može činiti časnik, 
od kojega se traži slijepa poslušnost, to može 
činiti kapral, vojnik, ali kako mogu ja tako slijepo 
nekomu vjerovati i slušati i činiti religijozno, što 
mi drugi nalaže, a ne uvjeriti se? Kako je mo¬ 
guće takovom posve mehaničkom funkcijom 
steći vječno spasenje?! I zato velim, hoćemo 
religiju duševnu, životnu. 

Hoćemo religiju duševnu, ne materi¬ 
jalnu. Ne ćemo svega tog crkvenog i kultnog 
formalizma, koji već nema smisla, ne ćemo u 
opće formalizma, već život duševni. Oficijelna 
nam je religija materijalistička, cijelo njeno nazi- 
ranje nije dosta duševno ni po učenju ni po 
praksi. 

Hoćemo višu ćudorednost! Naša re¬ 
ligija mora se izražavati u višim i plemenitijim 
ćudorednim nazorima; ćudorednost ima biti nad 
kultom. U tome nam je lijep primjer Isus. Isus 
nije držao s farizejima, nije tražio mnogo riječi, 
— u tišini, gdje ga nitko nije vidio, molio se; 
nama nije religija pokazivati se na javnim mje¬ 
stima, pa bio to i hram. 

Od Isusa ćemo se naučiti liubav k bogu 
usredotočiti u bližnjemu. 

Za nas je ćudorednost ćudorednost huma- 
nitna; to nas učahu naši preporoditelji. To danas 
znači viši nazor o obitelji i obiteljskom životu. 
U tom pogledu je poimence katolicizam svojim 
asketizraom grub i materijalistički, ne dostaje 


riječi protiv njegovoga poimanja ženidbe; zato 
su katolički narodi tako ćudoredno pokvareni i 
mi takodjer, jer nemamo ćistoće i prirodnosti. I 
zato upravo ovdje se moramo oprijeti oficijelnoj 
religiji posve svijesno i zahtijevati viši nazor o 
cijelom obiteljskom živo'u, više, plemenitije po¬ 
imanje ženidbe, žene, a nada sve se radi o tome, 
da se priznadu prirodne dužnosti ne samo majke, 
nego i oca. To je danas jezgra tako zvanog 
ženskog pitanja. Dakle'- viši ciljevi i čišći ciljevi 
ćudoredni! 

Ako će obitelj biti druga, bit će i socijalni 
zajednički život drugi. Mi prije svega potpuno 
priznavamo državu- Crkva je najprije nije prizna¬ 
vala, poslije ju sebi utielovila, te je postala sve¬ 
općom teokratskom državom ; danas opet vojuje 
protiv države, ali je ipak znade lukavo izrablji¬ 
vati, a poimence kod nas — austrijsku državu. 
Austrija je samo igračka gospodujuće crkve- Mi 
priznavamo državu kao prirodnu potrebu društva, 
ali to ujedno znači, da na državu stavljamo ću¬ 
doredne zahtjeve; mi ne ćemo priznavati sve- 
mogućnost države, kako ju priznavaše liberali¬ 
zam, mi ne ćemo priznava'i njezinu nepogreši¬ 
vost, dižemo se protiv papine nepogrešivosti, 
ali nam ne smeta, ako država propovijeda istu 
nepogrešivost i ako s istom nepogrešivosti po¬ 
stupa. U tom pogledu je sigurno religijozna duž¬ 
nost naprednih ljudi postaviti se protiv kulta i 
fetišizma države. Naravski religijozna se kriza 
pojavljuje upravo ovdje politički i socijalno; zato, 
jer crkva ništa ne vrijedi, može država uzeti na 
se toliko funkcija. Moderna država uz svoje pre- 
djašnje administrativne funkcije ne samo da 
upravlja školstvom, ona je već preuzela filan¬ 
tropiju a pristupa i k socijalnome zakonodavstvu 
i t. d., malo ne sav život i religijozni već se re- 
guluje državom, budući da crkve za to ne do- 
staju. Ako crkva što nastoji oko socijalne poli¬ 
tike, to ne će nikoga tko predvidja prevariti. 

Moderna religija ne će biti proti nužnim 
gospodarskim i socijalnim reformama vremena, 
ona mora biti socijalna, mora biti religija takodjer 
za te bijednike (ne velim samo za bijednike); 
danas je od potrebe svakome narodu misliti so¬ 
cijalno, od potrebe je sjećati se na te goleme 
mase, koje nemaju kruha. Kakova je to religija, 
koja služi samo bogatima, bi li to kapitaliste ili 
monarhi? To već nije Isusova religija. Isus je 

tražio bijedne, i ako je takodjer gdjekad sjedio 
za stolom s bogatima. 

Oficijelna religija brine se za spas poje 
dinca; no kakova je to ljubav k bližnjemu, kad 
se spustim k oltaru i zovem vječno spasenje 
(odmah vječno!) a ravnodušno mi je, hoće li se 
spasiti — takodjer drugi ? Tražimo zbiljsku jed¬ 
nakost, jednakost pred bogom, jednakost pred 
ljudima. 

Mi priznajemo potpuno narodnost, ne 
ćemo religiju protunarodnu, hoćemo religiju svoju, 
češku Ja sigurno nisam za slijepi nacionalizam, 
samo to kažem, da će religija, čim će biti izražaj u 
istinu naše unutarnjosti i cijelog bića, biti narodna, 
kako je bila češka u reformaciji. 

Pojmovi o bogu i našem odnošaju k njemu 
ne će biti mitički (antropomorfijski, sociomorfijski), 
čuvstva njegovana prama bogu ne će biti mi¬ 
stička, religijozno čuvstvo usredotočit će se u 
muževnoj ljubavi našeg sučovjeka, suradnika. 

Naše relig. zadaće izlaze iz ovih naših 
idejala. 

Do sada se kako tako govorilo proti crkvama; 
proti klerikalizmu, ali to nije dosta. Ako nam je 
misliti, dakle treba domisliti, i prama tome ra¬ 
diti. U tome imamo primjer u Husu. Hus budući 
religijozno i crkveno nezadovoljan, pokušao je 
popravljati. Protiv crkve daje sv. pismo kao 
izvor spoznaje, Krist mu je glava crkve. A ja 
sam ne jedanputa već rekao: Držim Isusa do 
sada za našega najvećega učitelja u teligiji, Isusa 
historijskoga, ne dogmatskoga Krista, ne boga, 
već čovjeka i upravo kao čovjeka ga možemo 
ljubiti, poštivati, nasljedovati kao našeg učitelja, 
uzor, idejal. Naravski to nasljedovanje ne će biti 
slijepo, već u suglasju s našom filozofijskom 
spoznajom i ćudorednim razvojem. 

Od Husa se moramo učiti ne vjerovanju, 
već uvjerenju. To je danas zadaća naše inteli¬ 
gencije. „Proklet onaj, koji za koricu kruha 
ostavi istinu!" rekao je Hus. Ali to činimo mi, 
češka inteligencija. Mi sakrivamo uvjerenje. Pred¬ 
stavimo si samo, da bi danas učitelji na pučkim 
školama, srednjim, visokim, da bi ljudi u ure¬ 
dima, u kratko mi sva inteligencija rekli, što re¬ 
ligiozno vjerujemo, a što ne vjerujemo — ka¬ 
kova bi bila istinitost češkoga života! No što 
vidimo danas ? Sami kompromisi u najsvetijim 
stvarima čovjeka i društva. Javna je to tajna 
medju nama svima, da nam do oficijelne religije 


nije ništa stalo, ali toga otvoreno ne kažemo. 
No minimum poštenja u stvari jest, da češki in- 
teligent ne sakriva svoje religijozno uvjerenje, 
već da ga uvijek i svagdje otvoreno priznaje. 
Ne velim, da nam je dražiti; Havliček nam je 
dao pouku za politiku; ne dražiti — to vrijedi 
takodjer u religiji. Na nas već ne moraju kleri- 
kalci djelovati kao crveno sukno na bika, po¬ 
stavimo se više; to znači stajati u spoznanoj 
istini i svagdje, gdje je od potrebe, istinu pri¬ 
znati. I samo tako ćemo doći dalje- 

Naš preporod ne bijaše — kako Denis 
ispravno piše - nego sakriti i tihi, ali to dublje 
i trajnije djelovanje Komenskoga i reformacije 
sve do Husa. Denis kaže: „Uza sve djelovanje 
jezuita sačuvao je (Komensky) čistu na¬ 
rodnu tradiciju a njegovim posredovanjem pre¬ 
poroditelj Dobrovsky pruža ruku kostničkome 
mučeniku"; „poštovanje savjesti, ljubav k istini, 
gorljiv studij prošlosti i narodnoga jezika, vjeru 

u napredak i pomirenje naroda u znanosti- 

to nasljedstvo upravo primiše šavremenici i na¬ 
stavljači Dobrovskoga". Je li to danas istina? 
Naš preporod bit će dokončan u nastavljanju 
djela Husovog i Braće; češko pitanje jest relig. 
pitanje u ovom punome smislu ovdje prika¬ 
zanom. 

To ne znači napustiti politiku, ne mariti za 
gospodarske probleme, ne raditi u opće, već to 
znači u svakome radu, u sitnome radu imati ću¬ 
dorednu direktivu s gledišta vječnosti i besko¬ 
načnosti ; naš narod, kao i svaki drugi napredan 
i dorastao narod, mora si biti svijestan svoje za¬ 
daće, budući da i religijozno ima svaki narod 
svoju zadaću. 

Pojedince i zajednički moramo riješiti tu 
nažu religijoznu narodnu zadaću ne samo teo¬ 
retski, nego životom, životom konačno ne samo 
fizičkim, nego i duševnim. 

B. . 

Naša religija ne smije biti materijalistička. 
Ne dostaje dijelfti duh i dušu od tijela, ako se 
duša i duh Shvaćaju tako materijalistički, kako 
to shvaća većina kršćanskih teologa počevši od 
starih crkvenih otaca do danas, predstavljajući nam 
dušu i posmrtni život zapravo samo kao život 
profinjene, nježnije materije (uskrsnuće tijela). 

Materijalizam javlja se takodjer u asketskom 
necijenjenju tijela i materije. Materija nije izvor 
ćudorednog zla, već duh; zato ćemo svladati 

materijalizam višim ćudorednim i religijoznim ži¬ 
votom, životom duševnim. Duh mora svladati 
svijet, nije dosta pred njim uteći. U kršćanstvu 
je snažan elemenat negativnosti: svijet se pre¬ 
pušta samome sebi a duševni se život vidi u 
negaciji svijeta — no upravo ta inteligencija 
pretpostavlja taj svijet, bez njega mnogi kršćani 
ne bi imali pozitivnog sadržaja. Slično kršćani 
za pravo više vjeruju u zlog duha, nego u do¬ 
brog boga. 

Duševni život će svladati religijozni antro- 
pomorfizam i sociomorfizam. Do sada sva dog¬ 
matika svojim učenjem o bogu i njegovome od- 
nošaju prama čovjeku i svijetu ne bijaše no na- 
opaka politika. Bog bijaše i sada je kršćanima 
absolutistički gospodar; i nazori o očinskome 
— patriarhalnome — odnošaju boga i čovjeka 
često su grubi satrapizam. Mitska kristologija 
čini teizam materijalističkim; misticizam, tražeći 
boga u čovjeku smeta duševnosti i jačem sve¬ 
ukupnom nazoru o historijskom razvoju i zadaći 
čovječanstva te čovjeka. 

Već je Stari Zakon zabranjivao uobličivati 
boga; pa ipak teolozi ga uobličuju do sada; tu 
nema razlike izmedju fetiša drvenog ili korovog 
ni skolastičko dogmatskog. 

Bog shvaćen duševno odgovara našoj ću¬ 
dorednoj potrebi za usavršenjem i ćud. razvit* 
kom, za ćud. napretkom. Taj napredak znači 
ojačanje čovječnosti, ojačanje ljubavi. Već je 
Ivan (Ep. I., 4 , 20) znao: „Ako tko reče: ja 
ljubim boga, a mrzi na brata svojega, laža je: 
jer koji ne ljubi brata svojega, kojega vidi, kako 
može ljubiti boga, koga ne vidi ?“ 

Vaši kršćanski predji nisu još zamijetili 
divan red svijeta historijskoga razvoja; zato vje¬ 
rovahu u prigodna božja čudesa, poimence u 
vračarska čudesa. Mi imamo o bogu više na¬ 
zore ; znamo, da nam je dao sposobnost opaža¬ 
nja a s njom znanja i predvidjanja, pa ne čekamo 
na čudesa, ali smo se odlučili da sudjelujemo 
kod razvitka čovječanstva i svemira. (Determi¬ 
nizam — synergizam). 

Molitva prozbena i slično je antropomor- 
fijska; molitva može biti samo izlijev pobož- 
nosti, ispitivanje savjesti, usredotočenjem du¬ 
ševne i životne energije. Sve to pak se može 
postići i drugom formom duš. usredotočenja i 
odluke duševne. 


Stara vjera u boga previše je objektivj- 
stička; moderan je čovjek subjektivniji i indivi- 
dualniji. Naša religija ne postavlja vjeru u boga 
na prvo mjesto, ali nadu u vječni život; čežnja 
za vječnošću je glavno poticalo našeg ćud. raz¬ 
voja, nada u besmrtnost jača nam duševnost. 

Ta nada ne pozna straha, što izlazi iz so- 
ciomorfijskoga, političkoga teizma. 

Individualizam, koji se jača, obranit će nas 
od panteizma političkog, socialnog, religioznog. 

Oficijelni teistički aristokratizam zadržava 
ćudoredni razvaj i napredak. Taj razvoj i na¬ 
predak ne će nastati očekivanjem i primanjem 
milosti i oproštenja, po gotovo ne milosti i opro- 
štenjem uz p sredovznje bližnjega sučovjeka; 
to je sociomorfijski nazor — absolutistički bog 
podijeljuje slabašnome podaniku aristokratski 
milost i otpuštenje. Prava religija nastoji oko 
usavršavanja, oko napretka onoga, koji je po¬ 
griješio ; grijeh se ne može oprostiti, ne može 
se zaboraviti ali griješnik može raditi drukčije i 
bolje. Samo pozitivni ćudoredni napredak je 
moguć za čovjeka religijozno svijesnoga; samo 
ćudoredni napredak će svladati nezaboravni pad. 
Žaljenje, kajanje nema vrijednosti, ako ne vodi 
bolji životni sadržaj iz tamne prošlosti u jasniju 
ćudorednu budućnost. 

Boj protiv grijeha mora biti ne samo indi¬ 
vidualan već takodjer kolektivan, rad oko po¬ 
pravljanja pojedinca i cjeline i buduće generacije. 

Duševna religija postavlja se protiv svakoga 
nasilja čovjeka nad čovjekom; protiv nasilja du¬ 
ševnoga i fizičkoga. Upravo zato propovijeda 
religija otpor protiv nasilja i svega zla dosljedno, 
uvijek, svagdje a glavno odmah u počecima: 
kao obrana ne smije biti opet novo nasilje, ne 
smijemo nastavljati u nasilju. Prama neprijatelju 
moramo biti pravedni. 

Zato zahtijevamo slobodu religijoznu iz ću¬ 
dorednih i religioznih razloga. Zato, jer ie reli¬ 
gija veoma socioa orfijska (politička, „državna”), 
rad oko političkog oslobodjenja je ujedno rad 
oko religijoznog napretka. 

Ljubav k bližnjemu mora biti ne samo po¬ 
litičko nastojanje, već takodjer gospodarsko i 
socijalno. Isus je podigao staru zapovijed: Ne 
ubii! na zapovijed, da se na svog brata ne gnje¬ 
vimo bez razloga; staru zapovijed: Ne čini pre¬ 
ljuba l podigao je Isus na zapovijed čistoće srca 
i duše; slično moramo mi danas staru zapovijed: 

Ne kradi! podignuti na socijalnu zapovijed, biti 
si svijestan u svakome času političke, socijalne 
i gospodarske nejednakosti, prouzročene nasi¬ 
ljem, i raditi prama tome neprestano i dosljedno 
za jednakost. Nije dosta da smo sentimentalno 
ganuti, kada vidimo brata u gospodarskoj i ćudo¬ 
rednoj bijedi i nevolii (to je samo časovito uz- 
drmanje nerva), nasilničke nejednakosti moramo 
si biti neprestano svijesni i u toj svijesti moramo 
neprestano raditi za jednakost. 

Jednakost mora biti ne samo politička i so¬ 
cijalna, već takodjer religijozna. To znači sru- 
šenje svakoga aristokratskoga svećenstva i crkve 
kao političke institucije uz i nad državoim Reli¬ 
gija prirodno združuje i spaja ljudstvo, ali to 
združenje ne smije biti političko, ne smije biti 
država u državi i nad državom — (dostaje nam 
država) — već slobodno združenje ćudoredno i 
religijozno. 

Ni jedna oficijelna crkva ne udovoljava tim 
zahtjevima ni iz daleka. Najmanje rimska crkva; 
i protestantizam nam ne dostaje, budući da svo¬ 
jom ortodoksnom dogmatikom i svojom crkve¬ 
nom hierarhijom drži katolicizam, i ako ga ujedno 
uništava. „Dalje od Rima“, koji se upravo sada 
razlijega cijelom Evropom; znači ujedno dalje 
od ortodoksnoga protestantizma. 

Rastava od oficijelnoga kršćanstva ne znači 
zabaciti nauku Isusa, u koliko se znanstvenom 
kritikom i tumačenjem još dade ustanoviti kao 
sigurna i očistiti od grubih mitijskih privjesaka 
evandjelja i neispravnih tumačenja sviju crkvi. 
Kao što Isus nije rušio zakon, nego dopunjao, 
tako ne možemo zabaciti ćudorennu nauku Isu¬ 
sovu, jer je dobra, već ju moramo ispuniti, do¬ 
puniti. 

Medju naprednim teolozima pojavio se ne¬ 
davno literarni spor, da li se Isus mogao varati. 
Isus nam je sam rekao, koliko se puta u danu 
najpravedniji čovjek može prevariti i pogriješiti. 
Nauka Isusova nam posve ne udovoljava. U 
riječi evandjelja dade se do duše mnogo inter¬ 
pretirati. ali taj je posao u ludo : ta su tumačenja 
prama današnjim religijoznim potiebama, a te po¬ 
trebe odlučuju i ucijepljuju nam nove i više 
idejale — čemu dakle sva ta umjetna stranputica 
preko evandjelja? 

Kako je stari Zakon prevladan novim, tako 
svladavamo i Novi Zakon; samo što je korak 


od objavljenoga boga k neobjavljenome, od re¬ 
ligije objavljene k neobjavljenoj mnogo teži. 

Osim već razloženih zastranjivanja od učenja 
evandjelja, izričito još ističem, da nam ne do¬ 
staje nauka Isusova o objavi. Evandjelja poda- 
vaju mitijski aristokratski idejal, čudotvornog 
nadljudskog dobročinca u pojedinim teškim situa¬ 
cijama, naš je idejal demokratski radnik i surad¬ 
nik, koji predvidja. Isus bijaše veliki mislilac, 
mislilac silan; ali u njegovoj nauci nemamo di¬ 
rektive za znanost i njezino značenje za život 
pojedinca i društvo. U ono vrijeme znanosti ni 
ne bijaše. Ne bijaše u opće današnje kulture i 
njezinih brojnih i važnih elemenata ; zato takodjer 
kod Isusa nema pouke o harmonijskome njego¬ 
vanju sviju duševnih sila. Crkve, poimence crkva 
kat., nasljedujući ga pretjerivala je religijoznu 
vrijednost, a tom svojom jednostranosti škodila 
je religijoznom i kulturnom razvoju. Religija je 
kulturna i prvotna centralna sila, nije jedina sila. 
Ne dostaje nam nauka Isusova o obiteljskom ži¬ 
votu i njegove asketske misli; ne dostaje nam 
tješiti se tim, da dajemo caru što je carevo, ako 
hoćemo u istinu davati bogu, što je božje — 
savjest nam gdjekada kaže ne slušati svjetske i 
duhovne vlasti. Isus je vjerovao, da ćemo uvijek 
imati uza se siromaka, mi nastojimo oko toga. 
da siromaka ne bude; Isusu je dostajala filan¬ 
tropija, mi nastojimo oko socijalnih zakona i 
ograničenja siromaštva; Isus je tražio vjeru, mi 
već ne vjerujemo i ne možemo vjerovati i ne 
ćemo, jer smo shvatili, da vjerovati <• boga uvijek 
znači vjerovati Čovjeku, drugomu ili sebi. 

(Nastavit će se.; 

SS) 

Josip Lacković (Zagreb): 

Pogled no sauremenu filozofiju. 

1. U filozofiji osamdesetih godina prošloga 
stoljeća nalazimo u glavnom dvije velike struje, 
struju eklekticizma i struju, koja se obično zove: 
„Stimmungs-philosophie". Prva udešava svoje 
mišljenje prema uzorima prošlih vijekova, a 
druga ga nastoji svesti u sklad sa mislima i 
čuvstvima, koja istodobno dominiraju u književ¬ 
nosti i umjetnosti. Često nalazimo i spoj ovih 
struja — tako kod Schopenhauera. Ovim dvjema 
strujama možemo pribrojiti još jednu: filozofiju 

autoriteta. Kako novokantovci nadovezuju svoj 
rad na Kanta — tako nastoje i pristaše filozofije 
autoriteta obnoviti skolastičnu filozofiju 13. 
vijeka. Razumije se — pristaše ove struje jesu 
čisti katolički filozofi. Filozofija sv. Tome pos¬ 
tala je oficijelnom filozofijom katoličke crkve. 
Ova je medjutim struja od malenog upliva na 
daljnji razvoj filozofije. 

Glavna oznaka savreme filozofije jest nje¬ 
zina težnja, da se ma bilo na koji način riješi 
svake spekulacije. Jače nego prije ističe se po¬ 
treba opažanja, analize, kritike i objektivnog 
sklada — jače nego prije naglašuje se subjek¬ 
tivni izbor gledišta i izlazišta. Filozofija nastoji, 
da se riješi onog prigovora, e je ona tobože 
puka „pjesma pojmova 0 (Begriffs-dichtung). O na 
nastoji, da dobije karakter znano¬ 
sti — ona hoće, da postane potpuno znanstvena 
disciplina. I baš ta težnja za znanstvenošću — 
koja već danas i nije samo težnja, nego i reali¬ 
zacija te ležnje — ta oznaka osjegurava filozo¬ 
fiji budućnost i veliki upliv na cjelokupni raz¬ 
voj ljudstva- Već je Th. Fechner naglasio, da 
filozofsko spoznajno vjerovanje mora biti u skladu 
sa rezultatima pozitivnih znanosti — a za tim 
filozofija u posljednja dva decenija općenito teži, 
izuzmemo li filozofiju Friedriha Nietzsche-a i 
ostalih, koji svoju filozofiju ne temelje na znan¬ 
stvenim podlogama, nego više na podlogama 
subjektivnog raspoloženja. 

Lijepu karakteristiku savremene filozofije 
napisao je Harald Hoffding u uvodu svoje knjige 
„Moderne Philosophen*. Savremene filozofe — 
veli tu Hoffding — vode u njihovu istraživanju 
sad više objektivni, sad više subjektivni uzroci. 
W. Wundt i E. Mach prelaze od prirodnih nauka 
k filozofiji, a i oni prirodoslovci — kao Clerk 
Maxvell i Heinrich Hertz — koji nastoje ostati 
unutar granica svoje struke, ćute ipak potrebu, 
da si razjasne premise, koje si u svojoj struci 
kao temelj postaviše — a tim već dolaze u 
dodir sa filozofijom. Robert Ardigo prelazi od 
katoličke teologije ka kritičkoj i pozitivističkoj 
filozofiji. Prijelaz taj dogodio se bez velikog 
prijeloma: dugi misaoni rad neopazice ga pri¬ 
veo na osobito pozitvističko stanovište. Nietzsche 
počinje kao filolog i kulturni historik. Ali kul¬ 
turni problem, kako ga je on gledao u okviru 
povijesti, uzbudio je u njem strastveni misaoni 
rad, koji na svom vrhuncu spaja misao s fanta¬ 


zijom i čuvstvom. Imade mislioca, u kojih se 
filozofsko mišljenje direktno porodilo, ali i tuj 
su oblici njegovi različiti: individualni. 

Hoffding je najznatnije filozofijske pojave 
zadnjih 20 godina podijelio u tri grupe. Za te¬ 
melj razdjelbe uzeo je tri najznatnija problema, 
kojima se savremena filozofija bavi: problem 
bitka, probi em spoznaje i problem 
etičkih vrijednota. 

Prvim problemom bave se ljudi kao 
Wundt, Ardigo, Bradley, Fouillće. Oni nastoje 
rasvijetliti problem bitka, a ujedno nastoje, da 
nam podadu skladni nazor o svijetu. To je smjer 
sistematski. 

Problemom spoznaje bavi se 
spozna jnoteoretski — biološki 
smjer. Ovaj smjer ide za tim, da pronadje 
najednostavnije putove, na kojima bi se tražbi¬ 
nama duševnoga života udovoljiti moglo. Taj 
smjer smatra duševni život specialnom vrsti 
života, koja je podvrgnuta općenitim zakonima 
života. Ovomu smjeru pribraja Hoffding prirodo¬ 
slovce Maxvella, Hertza pak Ernesta Macha. 

Treći smjer bavi se ponajviše p r o- 
b I e m i m a etičkih vrijednota. To je 
t. zv. Wertungs-philosophie. Ona istražuje te¬ 
meljne etičke i vjerske probleme — nastoji ih 
s novih gledišta razjasniti i riješiti. Tu valja 
spomenuti Guyan-a, Nietzsche-a, pak Rudolfa 
Eukena i Williama James-a. 

2. Najznamenitiji zastupnik savremene filo¬ 
zofije je svakako Wilhelm Wundt. Njegov rad 
oko filozofije jest velik i mnogostran — a osobito 
na području psihologije je njegov rad niz velikih 
uspjeha. On je psihologiji prvi udario izrazito 
znanstveni temelj. VVundtova su djela — pravo 
veli Beetz (Einfiihrung in riie moderne Psycho- 
logie) — lijep primjer sustavnog razvojnog pro¬ 
cesa : ona su ujedno povijest modernih psiho¬ 
loških istraživanja. 

Wundt se rodio 16. augusta 1832. blizu 
Manheima, učio je medicinu. Najviše se bavio 
fiziologijom, možemo kazati, da ga je upravo 
ova nauka privela k filozofiji, ponaipače k psi¬ 
hologiji. Prva veća radnja su mu „Vorlesungen 
ueber die Menschen und Thierseele* (1862.) 
Nekoliko godina bio je profesorom fiziologije u 
Heidelbergu, g. 1874. profesorom induktivne 
filozofije u Ziirichu — a od g. 1875. djeluje kao 
profesor filozofije u Leipzigu. God. 1874 izdao 


— 143 - 


je svoju „Phisiologische Psychologie‘, koju 
možemo uz Fechnerovo djelo: „Elementen der 
Psychophisik“ nazvati biblijom experimentalne 
psihologije. „Grundriss der Psychologie“ (1896.) 
jest dopunjak i tumač principa postavljenih u 
.fiziološkoj psihologiji”. Da poveća i ojača zna¬ 
menitost experimentalne psihologije, utemeljio je 
Wundt u Leipzigu prvi experimentalno psiho¬ 
loški laboratorij, kakovih danas ima već više, 
osobito u Americi. Od g. 1883 — 1903. izdaje 
časopis „Philosophische Studien”, a od 1903- 
nastavak njegov pod naslovom : „Psychologische 
Studien”. 

Temeljne principe, koji vode Wundta u 
psihologiji izložio je on u uvodu k svom djelu 
„Grundriss der Psychologie“. Ti su principi 
slijedeći: 1. Nutarnje ili psihološko iskustvo nije 
nikakvo posebno područje iskustva pokraj osta¬ 
lih, nego ono i jest samo neposredno 
iskustvo. 2.) To neposredno iskustvo nije 
mirni sadržaj, nego svez procesa. Ono se ne 
sastoji iz objekata, nego iz procesa t. j. opće¬ 
nitih ljudskih doživljaja i njihovih pravilnih su- 
vezica. 3.) Svaki od tih procesa ima s jedne 
strane objektivni sadržaj, a sdruge je 
strane on subjektivni proces. 

Tako Wundt u spomenutoj knjizi. Inače on 
rado ističe, da je psihologija samostalna zna¬ 
nost. neovisna kako od fiziologije tako i od 
metafizike. Experimenat i opažanje ima u psiho¬ 
loškom istraživanju najveću vrijednost. Centralom 
svega duševnog života možemo smatrati volju. 
Psihologija ide za tim, da postane samostalna 
znanost, ali je u tom sprječavaju ponajprije 
neki pokušaji, da se obnove stariji spekulativni 
sistemi — a zatim i to, što mnogi psiholozi 
nalaze za zgodno, da — prem pristaše empi¬ 
rizma i eksperimenta — već u prvim radovima 
svojih psiholoških istraživanja razviju svoje 
metafizičke nazore. U svom članku „Ueber die 
Definition der Psychologie“ (Phil. Studien XII.) 
govori Wundt opširnije o definiciji psihologije, 
a osobito o njezinom odnošaju naprama prirod¬ 
nim znanostima. Svako iskustvo — veli on tuj 
— ima u sebi dva nerazlučiva faktora: subjekat 
i objekat. Prirodoslovlje mora kod promatranja 
nekog iskustva abstrahirati subjekat, koji nešto 
promatra od posmatranog objekta. Taj je dakle 
način spoznaje posredan. Psihologiji nasuprot nije 
potrebno apstrahiranje subjekta — ona istražuje 


iskustvo u njegovoj neposrednoj zbiljštini. Pred¬ 
met psihologije je dakle neposredno iskustvo, 
dočim ie predmet prirodoslovlja : spoznaja objek¬ 
tivne zbiljštine t. i. spoznaja objekata bez onih 
svojstava, koja im naša predodžba pridijeva. 
Pošto tako prirodne znanosti analiziraju sadržaj 
iskustva abstrahirajuć subjekat od objekta, po¬ 
trebno je tu — kao nužna dopuna — takovo 
znanstveno promatranje, koje to apstrahiranje 
otklanja i koje istražuje objektni sadržaj isku¬ 
stva u njegovoj svezi sa subjektom. Ta po- 
punjujuća i prirodoslovlju koordirana znanost 
jest psihologija. Ona analizira neposredno iskustvo 
u njegovu postanku i izmjenične suvezice (Wech- 
selbeziehungen) sastavnih mu dijelova — njezina 
je zadaća empirična, pak je prema tomu psiho¬ 
logija strogo empirična znanost, neovisna o ika- 
kovom nazoru o svijetu. 

I snošaj psihologije prema fiziologiji filozofič- 
kogje značenja. Taj snošaj odlučuje uriješavanju 
pitanja: kakov je odnošaj izmedju duševnosti 
i materijalnosti. 0 tom govori on u „Grundriss 
der Psych.“, a osobito u raspravi „Ueber psy- 
chische kauzalitat u. das Prinzip des psycho- 
physischen Parallelismus” (Philos. Studien 1894.1 
Wundt nije poput Fechnera čisti paralelista. Pa¬ 
ralelizam je njemu samo pomoćna hipoteza, po¬ 
trebna, jer se ne može zanijekati neka medju- 
sobna sveza izmedju psihičkih i fizičkih pojava. 
Osobita je Wundtova teorija o fizičkoj i psi¬ 
hičkoj energiji. Fizička je energija konstantna, 
dočim psihička može rasti. No čini mi se, da 
pravo misli Hoffding, da tu ne valja govoriti o 
nekom prirastu, nego o koncentraciji i organi¬ 
zaciji psihične energije. 

Duševni život je osebujan — različit od 
materijalnoga. Svaki duševni sadržaj je neki 
proces, neko djelovanje, u trajnoj uzajmici sa 
drugim procesima. Duša r.ije nikakva „stvar” ili 
„substanca,” nego je djelatnost, aktivitet. Na¬ 
suprot supstancielnom pojmu duše, kako ga po- 
staviše neki predšasnici Wundtovi, nazvao je 
Wundt svoj pojam duše : a k t u e 1 n i m. Kiilpe 
je nazvao Wundtov smjer voluntarizmom, 
a taj je naziv Wundt prihvatio. Voluntaristjčka 
psihologija Wundtova smatra udržinu psiholoških 
iskustva svezom procesa(Zusamenhangvon 
Vorgangen). Psihološke činjenice jesu dogodjaji, 
a ne objekti; oni protječu u vremenu poput svih 
dogodjaja, te nisu u nijednom zasobičnom času 

jednaki. U tom smislu imadu voljni procesi ti¬ 
pično, za shvaćanje svih psihičkih procesa, mje¬ 
rodavno znamenovanje. Voluntarizam ne tvrdi 
tim, da je hotnja jedini realno egzistirajući oblik 
psihičnih radnia, negr tek tvrdi, da hotnja sači¬ 
njava sa onim s njom usko svezanim čuvstvima 
i afektima takav nepromjenljiv i sastavan dio 
psihološkog iskustva kao i oćut i predodžbe i 
da valja analogno prema voljnim procesima shva¬ 
ćati sve ostale psihičke procese — valia ih shva¬ 
ćati kao jednu radnju, koja se u vremenu vazda 
mijenja, a ne kao evokaciju stalnih faktora, kako 
to tvrdi intelektualizam. 

Valia nam spomenuti još jednu osebitost 
duševnog života, koju Wundt često ističe. To 
je t. zv. „stvaralačka sinteza." Pod tim 
razumijeva Wundt onu sposobnost duševnog ži¬ 
vota, kojom on može spojem nekih elemenata 
stvoriti kvalitativno novi sadržaj. — Osobit je 
takodjer Wundtov pojam apercepcije, koju 
on dijeli na pasivnu i aktivnu apercenciju. Pa¬ 
sivnoj odgovara naš obični pojam nehotičiae 
pažnje, a aktivnoj naš pojam hotične pažnje. 

Glavno je Wundtovo filozofsko djelo „Sy- 
stem der Philosophie" (i889.) To ie 
njegov svestrani i sustavni filozofski credo. U 
1. odsjeku toga djela govori o oblicima mišljenja 
i zakonima mišljenja, koji se u tim oblicima na¬ 
laze. U 2. odsj. govori o problemu spoznaje, a 
u 3. o pojmovima razuma (Verstandesbegriffen), 
koji se tiču oblika i sadržaja iskustva, te koji 
ujedno sačinjavaju temelje matematici, a i empi- 
ričkim prirodnim i duševnim znanostima. U 4. 
odsj. govori se o transcedentnim idejama, koje 
nam imadu konstruirati onu jedinstvenost u pro¬ 
matranju svijeta, koju nam upoznaja pojedinosti 
ne može podati. U 5. ods. govori se o prirodnoj 
filozofiji, a u 6. o temeljima filozojije o duhu. 

Što se tiče odnošaja filozofije naprama 
drugim znanostima, to ona ne sačinjava temelj 
ostalim znanostima, nego mora težiti za tim, da 
sve znanosti učini svojim temeljem. Tako će 
filozofija biti regulator i ispravljač ostalih zna¬ 
nosti' — pak prema tomu potrebno je definirati 
znanstvenu filozofiju ovako: „Filozofija je ona 
općenita znanost, koja mora spoznaje, stečene 
pomoću pojedinih znanosti, spajati u skladan 
sustav, te koja mora od pojedinih znanosti upo- 
rabljene metode i premise spoznaje na njihove 


principe svadjati." (Einleitung in die Psilosophie 
strana 19.) 

Potrebno je, da se ovdje malo osvrnemo, 
na način, kako je Wundt obradio problem 
spoznaje (Erkenntnisproblem) i problem 
bitka (Daseinsproblem). Spoznaia je ili opisna 
ili pripovijedajuća; ona ide djelomice za tim, da 
nam prikaže svojstva, djelomice pak da ustanovi 
dogodiaje (činjenice). Opisivanje prikazuje ono, 
što je statično i konstaktno, a pripovijedanje ono: 
što je dinamično i promjenljivo. Spoznaja po¬ 
činje vazda u osvjedočenju o realnoj vrijednosti 
predodžbi. Taj spoznajni oblik nazivljemo na¬ 
ivnim realizmom. Taj spoznajni oblik ne razli¬ 
kuje samu spoznaju od njezinih objekata. Do te 
razlike dolazi se istom refleksijom, koja nas vodi 
do kritičkog realizma. Na putu od naivnog rea¬ 
lizma do kritičkog valja razlikovati tri stadija : 
stadij opažanja, stadij razumne i stadij umne 
spoznaje. Ovaj posljednji stadij je najzamašniji. 
Umna spoznaja diže nas nad iskustvo, budući da 
traži neograničeni svez, dočim je svez svih 
iskustva vazda ograničen. Ideje uma.nastaju na¬ 
stavkom procesa, koji razum privodi k stvaranju 
svojih pojmova. 

Umna spoznaia može na dva načina preći 
preko granica iskustva. Ili tako, da ono, što 
iskustvom spoznamo, kvantitavno povećamo u 
neizmiernost — n. pr. brojni, vremenski red, di¬ 
menzije prostora. Takav prelaz preko iskustva 
naziva Wundt realnom transcedencom. 
Ali umna spoznaja može popuniti iskustvo i 
takim nizovima pojava, kakih u iskustvu ne 
sastajemo. Kod realne transcedence bilo ie go¬ 
vora o kvantitativnoj beskonačnosti, dočim se 
ovdje uvodi kvalitativna beskonačnost. Primjer 
za ovu vrst transcedence, koju Wundt zove ima- 
ginernom transcedencom, jest mišljenje Spino- 
zino, da bitak (Dasein) ima beskonačno mnogo 
atributa, a ne samo ona dva, za koja iskustvom 
doznajemo — naime duh i materiju. 

Samo ovim putevima možemo doći do opće¬ 
nita nazora o svijetu. Valjana metafizika može 
nastati samo ili nastavkom ili nadopunom empi- 
ričke spoznaje. Ta dva puta vode nas takodjer 
od problema spoznaje k problemu bitka. 

Metafiziku nalazimo već u specijalnim 
znanostima. Biva to onda, kad koja znanost po¬ 
stavlja principe ili hipoteze, koje se ne dadu 
empirički dokazati, ali koje su potrebne, da se 

empirički utvrdjene istine svežu. Motiv metafizike 
leži u potrebi sveze, u potrebi, da se njezinom 
pomoću razumije empirični sadržaj — napokon 
u potrebi, da si stvorimo skladan nazor o svi¬ 
jetu. Metafizika bavila se od vajkada trim poj¬ 
movima: pojmom substance, materije i duše. Iz 
tih se pojmova onda razvile tri ideje, koje su 
temelj svemu našemu promatranju pojavnoga 
svijeta: ideja univerzalne sveze svijeta, ideja o 
substratu tjelesnog svijeta i ideja o posljednjem 
temelju svih onih duševnih procesa, koje čovjek 
vidi u sebi ili u djelima drugih sebi sličnih bića. 
Iz tih temeljnih pojmova metafizike razvila se tri 
nazora o svijetu, tri nazora, kojim je glavni temelj 
u riješenju pitanja o odnošaju materije i duha: 
to je materijalizam, idealizam i realizam. 0 tom 
govori Wundt pobliže u „Einleitung in die Phi- 
losophie“ na st. 347. i d. 

Tri su skupine metafizičkih ideia, do kojih 
možemo doći realnom ili imaginernom transce- 
dencom i na kojima možemo temeljiti svoj nazor 
o svijetu. To su kozmološke, psihološke 
i ontološke ideje. Kosmološke su 
ideje četiri: ideja beskonačnog prostora, 
beskonačnog vremena, neograničene materije i 
neprekidnog kauzaliteta medju pojavama. U me- 
tafizic najvažnije su ps i h o 1 o š k e ideje. Kako 
Wundt shvaća dušu i duševni život — o tom 
je već bilo govora. Valja dodati ioš ovo: VVundt 
smatra reprezentantom našeg nutarnjeg života 
neku „nutarnju volju” (innere Wille), koju često 
zove „reine Apperception.” Tu nutarnju volju ne 
valja smatrati čistim bitkom, nego ju valja po¬ 
mišljati kao vječito nemirnu djelatnost, za to nije 
pojam iskustva, nego umna ideja, trans- 
cedentni pojam, koji zahtijeva empirička 
psihologija kao temelj duševnih procesa. Tako 
valja shvatiti aktuelni pojam duše naprama sub- 
stancijelnom pojmu. Duša i tijelo različni su 
samo po našem poimanju, no iskustvo nam po¬ 
kazuje, da je duševna organizacija s tjelesnom 
jedna te ista. Taj empirički pojam duše puti 
nas, da svakom fizičkom dogodjaju tražimo i 
popratni psihički proces. No za to ne valja fi- 
zičnost smatrati direktnim uvjetom svakom psi- 
hičnom procesu, a ni obratno, uzrok i posljedica 
sačinjavaju ovdje jednu cjelinu, kojoj su oba ova 
procesa, fizički i psihički, samo dijelovi. 

Spoj ideja kozmoloških i psiholoških sači¬ 
njava ontološki problem. Svaki bitak 


moramo si po kozmološkim idejama pomišljati 
kao neko beskonačno mnoštvo jednostav¬ 
nih jedinosti (Einheiten). Sadržaj pak bitka 
po psihološkim idejama sačinjava mnoštvo 
voljnih djelatnosti (VVillenstatigkeiten). 
Ove pak voljne djelatnosti vežu se medjusobno 
predodžbama. Odatle slijedi, da je svi¬ 
jet skupina voljnih djelatnosti, 
koje predodžbena djelatnost veže 
i vrsta u jedan razvojni red voljnih 
jedinica različnog objama. 

Etički problem obradjuje Wundt u djelu 
„Die Ethik” (1886.). Psihologiju naroda smatra 
on temeljem etike. Jezik, običaji, religija i druge 
društvene uredbe, sve to uvjetuje kvalitet društva 
ljudskoga. Wundt u etici ističe važnost zajed¬ 
ničke volje CGesamtvville), te se u tom pri- 
bližuje spekulativnom idealizmu — ponajDače 
Hegelu. Ipak se Wundt od Hegela razilazi u 
tom, što svijesti pojedinca pripisuje 
tvoračku moć, produktivnost, a zajednici 
samo sposobnost, kojom ona održaje tu pro¬ 
duktivnost pojedinaca. VVundt u ostalom rado 
ističe neovisnost etike od metafizike s razloga 
toga, što i ona ima veliku riječ u izgradnji opće¬ 
nitog nazora o svijetu. No VVundt ne ostaje 
uvijek jednosljedan ovoj svojoj tvrdnji, jer često 
etiku popunjuje metafizikom, a i radi toga, jer 
smatra etiku prijelazom u filozofiju religije. 

Ovo su glavne misli VVundtove iz područja 
psihologije, metafizike i etike. O VVundtu se do 
sada pisalo dosta malo, uzmemo li u obzir kva¬ 
litetu i kvantitetu njegova rada. Lijep prikaz nje¬ 
gova rada podao nam je Harald Hoffding u 
knjizi: „Moderne Philosophen“, a tom sam se 
radnjom i ja najviše služio kod sastavljanja ovog 
referata. Druge su radnje: „Ueberweg-Heinze“ u 
svojoj povijesti filozofije, pak Beetz u „Ein- 
fiihrung in die moderne Psychologie“. Još su 
izašle neke manje radnje o VVundtu u „Zeitschrift 
fiir Philos. u. philos. Kritik” god. 1887., „Philo- 
sophische Monatshefte” od g. 1891. 

3. W u n d t o v a škola. Od VVundtovih 
učenika najpoznatiji je Miinsterberger. On sači¬ 
njava s R. Avenariusom, Exnerom i W. Hein- 
richom lijevo krilo VVundtove škole. Miinsterberg 
je začetnik psihofizičkog materija¬ 
lizma, struje, koja veli, da fizički pojavi teku 
bez iznimke pravilno i da oni uvjetuju nastup 
psihičkih pojava. Red djelatnosti svijesti bio bi 

dakle uvjetovan tokom tjelesnih procesa. Druga Ovamo spada Kraepelin, Lange, Axel Oehm. 
se strana Wundtove škole bavi više subjektivnim Posrednički smjer zastupaju Kiilpe i Horwiz, a 
istraživanjem, a inače se približuje idealizmu, donekle i Ziehen. 




Iz djačkoga života. 


Grupe hrv. djaštua na uniDerzi i njihovi 
medjusobni odnošajl. 

Kako se hrvatsko djaštvo na univerzi dijeli 
i kako se ti dijelovi medju sobom odnose, mi¬ 
slim da je jedno od glavnih pojava u životu 
našega djaštva; jedno od glavnih za to, što u 
jednu ruku r d toga zavisi i dalnji razvoj hrv. 
djaštva, a u drugu ruku, što se samo po tome 
može valiano procijeniti položaj i važnost naše 
sveučilišne omladine u narodnoj našoj orga¬ 
nizaciji i u areni javnoga života hrvatskog na¬ 
roda. Naglasujem odmah, da ne mislim nipošto 
govoriti o raznim djačkim društvima — to je 
izvanjska razdioba, koju je izazvala bilo životna 
potreba, bilo zabava; meni je stalo do toga, da 
se osvrnem na nutarnju, rekao bih •• misaonu, 
idejnu razdiobu našega djaštva dandanas. Me- 
djutim, da razumijemo današnje stanje, nužno je, 
da letimično prodjemo barem zadnje faze razvoja 
našeg djačkog života. 

Za dobe svesilnog pravaštva sasvim je 
razumljivo, da je hrvatsko sveučilišno djaštvo 
bilo samo odraz općih narodnih prilika. Kakogod 
se političke stranke pravaške malo brinule za 
socijalne i kulturne potrebe naroda, koje su po- 
drediivale političkom radu, formulovanom u pro¬ 
gramu od g. 1894., tako je i sveučilišna omla¬ 
dina smatrala svojim pozivom sudjelovati aktivno 
u tom javnom političkom životu, sudjelujući po 
tom i u onim stranačkim rasprama, koje su tada 
gotovo cijeli naš politički „rad' i sačinjavale. 
Sudjelovanje u slavama i manifestacijama, pro¬ 
testi, priznanice „žarkim rodoljubima' i izrazi 
prezira raznim „izdajicama' bio je patriotski rad, 
koji je sasvim naravno domala postao jednom 
velikom frazom bez trunka sadržaja. Da je tome 
tako, dokazuje okolnost, da su se iz te najpa- 
triotskije omladine vrlo uspješno regrutirale kas¬ 
nije sluge Khuenove tiranije, bilo je to naime 
lako, dok se patriotizam nije sastojao u nekom 
duševnom sadržaju svakog pojedinca, nego je 
to bio ogrtač blistavih fraza, koji si mogao uvijek 
skinuti i zamijeniti drugim 

Neplodnost ovih odnošaja morala je uroditi 
reakcijom, koja se doskora pojavila u formi na¬ 
predne omladine. Ova je počela isticati kao svoj 
program sve one strane, koje je pravaštvo za¬ 
nemarivalo. Ona je postavila aksiom, da se po¬ 
litička sloboda ne može izvojštiti i da ne vrijedi 


mnogo, ako uz to nema naredne gospodarske 
slobode i valjane socijalne organizacije. Težište 
narodnoga razvoja jest individuum ; ovaj se mora 
svestrano i slobodno razviti, jer bez ovakovih 
individua ne može ni narod napredovati. Iz ovoga 
slijedi po naravi same stvari zahtjev za slobodom 
odgoja, slobodom uvjerenja, vjerskog, kao i sva¬ 
kog drugog, oštar istup protiv klerikalizma, de¬ 
mokratsko shvaćanje društvenih i političkih od¬ 
nošaja u našem narodu, a ovomu se pridružuje 
i realna politička taktika, koja računa s okolno¬ 
stima i na temeliu ovih dalje gradi. Sve su ovo 
bile ideje, koje su se tada u djaštvu rodile i iz 
ovoga prešle u javni život, tako da su znatno 
utjecale u njegov kasniji razvoj. 

S ovim idejama započela je napredna omla¬ 
dina žestoku borbu s pravaštvom na našoj uni¬ 
verzi i po prvi put pobijedila u izborima za 
„H. A. P. D.“ u jeseni g. 1901. Po dalnii život 
djački bio je ovaj istup veoma važan. Do sada 
se je tražilo od svakoga samo da prisiže na 
razne političke dogme, dok se za njegovo mi¬ 
šljenje o raznim općim i specijalno našim na¬ 
rodnim, kulturnim i socijalnim pitanjima nije ma¬ 
rilo ; istupom pako napredne omladine stvorio se 
je novi kriterij, po kojemu su se ljudi počeli 
razlučivati i dijeliti. To je mnogo doprinijelo 
diferenciranju djačkih sila i stvorilo situaciju jas¬ 
nijom, jer je podiglo na površinu razne sile, 
koje su se dosele skrivale kojekuda. 

Danas na univerzi nalazimo ove grupe: 
hrvatsku naprednu omladinu, starčevićance, pri¬ 
staše hrv. stranke prava (sasvim malobrojni), 
socijaliste (tek nekolicina), klerikalce Uakodjer 
sasvim malobrojni) i t. zv. štrebere, t. j. one, koji o 
svim tim pitanjima ne vode računa niti se za njih 
brinu. Dok ovu potonju grupu ispuštamo iz ra¬ 
čuna kao posve indiferentnu, možemo ostale 
(osim klerikalaca) podijeliti na dvije odjelite 
skupine: u jednu spadaju naprednjaci i socija¬ 
liste, a u drugu starčevićanci i pristaše hrvatske 
stranke prava. Bitna razlika izmedju prve i druge 
skupine leži u tom, što prva uzima kao glavno 
svoje obilježje mišljenje pojedinca o raznim 
kulturnim i socijalnim pitanjima, dok druga stavlja 
težište u političko mišljenje pojedinca bez obzira 
na druge njegove nazore. Klerikalci su skupina 
još prilično neizrazita, pa je već sada teško 
označiti njihovo mjesto u sveučilišnim grupaci¬ 
jama. Po svojim osnovnim načelima stoje na 






jednostranom vjerskom i to specifično katoličkom 
stanovištu, dok se po političkom svome mišljenju, 
u koliko vode o njemu računa, približuju starče- 
vićancima i pristašama hrv. stranke prava. A 
baš po razlici svojega vjerskoga i kulturno-soci- 
jalnoga stanovišta čine n. pr. naprednjaci (sa so¬ 
cijalistima) prema klerikalcima oštru opreku. 
Glede svih tih pitanja vlada opet u redovima 
starčevićanaca i pristaša hrv. stranke prava pot¬ 
pun kaos, jer politički programi stranaka, na 
koje se ove grupe prislanjaju, glede tih pitanja 
ništa ili malo spominju. Tako dolazi u njihovim 
taborima do abnormalnosti, da n. pr. uz kleri- 
kalca može u istoj organizaciji posve mirno sta¬ 
jati liberalac, uz pristašu evolucionizma pristaša 
dogmatizma, a da se njihov rad medjusobno ne 
kosi; a kada se dogodi koji sukob, pokrije se 
to sve jedino spasavajućim programom od go¬ 
dine 1904- i t. zv. patriotskom dužnošću, da se 
konflikti u „interesu domovine 4 (recte; stranke) 
ne izazivaju. Razlog tome leži opet u odnošaju 
ovih djačkih grupa prema političko-stranačkim 
organizacijama; dok naime naprednjaci i kleri- 
kalci stoje prema strankama malo slobodnije, čine 
starčevićanci i socijaliste, a jednako i pristaše 
hrv. stranke prava, upravo sastavni dio političke 
stranke. 

Takav odnošaj skroz je nezdrav. Vidimo 
jasno, da ono diferenciranje, započeto istupom 
napredne omladine, nije još dovršeno, gotovo 
bismo rekli, da je na pol puta. Dosadanji pozi¬ 
tivni njegov rezultat leži u ovom: s jedne strane 
izazvala je napredna omladina istup klerikalaca, 
koji su se danas već organizovali. a s druge 
strane donijela je u djaštvo demokratske i na¬ 
predne ideje, ali bez revolucionarno-socijalističke 
akcentuacije, tako da ie socijalizmu otela terrain, 
koji se je baš radi napredniaštva malo mogao 
do sada raširiti mediu diaštvom. Uz to prisilio 
je naprednjački istup doduše i starčevićance i 
pristaše hrv. str. prava (koji su se u ostalom 
tek pred godinu dana opet pojavili) da se ozbiljno 
pozabave idejama, nabačenim po naprednjacima, 
ali nije još toliko postigao, da je važnost tih 
pitanja i kod njih u prosudjivanju položaja pre¬ 
vagnula. 

I baš u ovome leži izlaz iz današnjeg 
našeg odnošaja. Dijeljenje, koje se počelo pro- 
vadjati na temelju onih ideja, ima se što upornije 
nastaviti, dok se potpuno ne provede. Dužnost 
je napredne omladine, da ove ideje konzekventno 
dalje naglasuje i provodi, izazivajući svoje pro¬ 
tivnike, da na njih odgovore i uskorujući tako 
i medju njima proces ovoga diferenciranja. Jer 
jedno nam mora biti jasno: djak kao takav u 
postojećim prilikama nije nikakav politički faktor 
u životu svog naroda, nego ima u njemu da 
bude faktor kulturni. Prema tome kriterij, po 
kojemu se ima djaštvo da dijeli, ne smije da 
bude političko mišljenje pojedinca, nego njegovo 


mišljenje o kulturnim i socijalnim narodnim pita¬ 
njima. Svrnuvši medjusobnu borbu na ovo polje, 
ukinut ćemo medju sobom dva zla: onu divlju 
strančarsku mržnju, koja nam gotovo priječi i 
društveno općenje, a često iz neznatno sitnih 
razloga; a drugo: učinit ćemo, da mediu nama 
ne će moći biti ljudi polovičatih, koji hoće da 
vode glavnu riječ, a nijesu ni sami u sebi, ni u 
najglavnijim nazorima, ustaljeni. 

Medjutim, da se ovo provede, nužno je u 
prvom redu potpuno odijeljenje svih diačkih 
grupa od pojedinih stranačkih organizacija. Mislim 
ovdje poglavito organizacijono odijeljenje; neka 
stanovita idejna srodnost uvijek će postojati, jer 
smo svi dieca svoga vremena, svoga naroda i 
svojih prilika. Samo ako se to provede, moći će 
u jednoj organizaciji biti ljudi raznog političkog 
mišljenja, ali iste kulturne misli. Sveza sa stran¬ 
kama oteščava samo naš rad, jer često taktične 
odnošaje i pogrješke političkih stranaka moramo 
uzimati u obzir odnosno na svoja ledja i time 
modificirati svoie ideje, koje bismo inače mogli 
slobodno usavršivati i propagirati. 

Kako rekoh: ovaj proces je započeo i naša 
ie dužnost, da se i nastavi. On se mora nasta¬ 
viti i prije ili kasnije morati će o njemu defini¬ 
tivno odlučiti i kolege starčevićanci i pristaše 
hrvatske stranke prava. Tada će se naše djaštvo 
moći dijeliti u jedino opravdanu diobu: s jedne 
strane elementi napredni, a s druge strane ele¬ 
menti reakcionarni. Ova dva tabora moraju na 
svim linijama započeti odlučnu borbu i samo 
takva borba dostojna je položaja jednog aka¬ 
demičara. V. Čć. 


Red i polazak sveučilišnih predavanja 

Započeo je drugi semestar. Red sveučilišnih 
predavanja, ako i u svojoj jezgri odgovara redu 
predavanja prošlih godina, sadržava i gdješto 
novoga. Tako čitav red nauka na pravo i drža- 
voslovnom fakultetu upravo prožima osobiti obzir 
na austrijsko zakonodavstvo. A nije to tek 
pusti dodatak, nego se dotični profesori u svojim 
predavanjima doista trude, da naslovima njihovih 
kolegija odgovara i sadržaj. Napose upozoravamo 
na kolegije dra. Spevca, dra- Vrbanića, dra. Ču- 
povića, dra. Kriškovića, te dra. I. Maurovića. 
Nadamo se, da će ova donekle nova praksa na 
pravo- i državoslovnom fakultetu našega sve¬ 
učilišta potnuno obeskrijepiti prigovor profesorskih 
zborova na austrijskim sveučilištima, da je glavna 
zapreka potpunom reciprocitetu našeg sa austrij¬ 
skim sveučilištima slab ili nikakav obzir na 
austrijsko pravo i zakonodavstvo na našem 
sveučilištu. 

Dok to konstatujemo kao jednu vrlo po¬ 
voljnu činjenicu, koju će navlastito radosno po- 


zdraviti kolege iz Dalmacije, ne možemo pre- 
šutiti prigovor, što se n. pr. u drugom tečaiu 
predavaju pandekti u opće 8 sati na nedjelju, a 
onda još stvarna prava panderata napose 4 sata 
na nedjelju. Valjalo bi nastojati oko toga, da se 
predavanja o rimskom pravu ograniče, a ne još 
proširuju. Za današnjeg pravnika, držimo, da je 
sasvim dovoljno općenito poznavanje rimskoga 
prava kao baze današnjega. Stoga mislimo, da bi 
se i naš red predavanja na pravo- i državoslovnom 
fakultetu imao u glavnom bazirati na načelu sa- 
vremenosti i potrebe naročitog poznavanja da¬ 
našnjega prava. 

Još upozoravamo na kolegije dra. Milera 
(Socijologiia), dra. Polića i dra. Košutića. 

Na filozofskom fakultetu, uz neka i prečesta 
ponavljanja (dr. Arnold) i dosta sasvim starih 
slabo korisnih kolegija, objavljeno je i po nešto 
doduše specijalnih, ali modernijih kolegija. Na¬ 
ročito se iz objavljenih kolegija nekih privatnih 
docenata, te izvanrednih profesora za matematiku, 
fiziku, te prirodne znanosti, razabire, da dotični 
profesori prate i najnoviju teoriju. 

Sto se tiče polaska sveučilišnih preda¬ 
vanja, žalosna je činjenica, da naše diaštvo pre¬ 
davanja vrlo nevoljko, nerado i rijetko Dolazi. 
Iznimku čine predavanja dra. Šilovića. Ali nje¬ 
gova predavanja ne polazi naše djaštvo radi nji¬ 
hovih privlačivosti, nego od s t r a h a(!) pred drom. 
Šilovićem, koji o polasku svojih predavanja vodi 
strogu kontrolu, pa na tom u neku ruku bazira 
i svoj sud o spremnosti kandidata. Istina je do¬ 
duše, da je vrlo velik broj, naročito pravnika, 
koji za vrijeme predavanja moraju raditi za 
k r u h, pa im je tako naprosto nemoguće, da 
polaze i predavanja, ali uza sve to još je uvijek 
dovoljan broj i onih, koji bi mogli redovito po¬ 
laziti predavanja, a toga ne čine. Tako n. pr. 
krasna i korisna predavanja dra. Kriškovića re¬ 
dovito sluša tek nekolicina. Naše djaštvo već bi 
jednom moralo biti na čistu o tom, da se preda¬ 
vanja drže radi njih, te da sustavno nepolaženje 
predavanja znači golem gubitak u spremanju za 
svoje buduće zvanje. A kako mi stoiimo na 
stanovištu, da je nama potreban što veći broj 
potpune i spremne inteligencije, smatrali smo 
svojom dužnošću, da u duhu svoga programa 
upozorimo i na ovaj težak nedostatak u životu 
našeg djaka. Stoga polazimo predavanja! 

(Si 

Za zdravstvo djačkoga spolnoga žluofa. 

Na izvanrednoj skupštini H. A. P. D. koia 
se obdržavala dne 8. ožujka o. g. konstatovao je 
predsjednik društva kolega Slavko Vod varka, 
da je 98%'od onih društvenih članova, koji su 
ove godine obolili, bolovalo odnosno boluie na 
veneričnim bolestima. Ovo je tako užasan fakat, 


da smatramo svojom dužnošću osvrnuti se nanj. 
On nam u pravom svjetlu prikazuje seksualni 
život hrv. djaka. Bakanalija i seksualni izgredi 
gotovo su isključiv sadržaj seksualnog života 
našeg diaka, a naravna je posljedica toga nečuven 
postotak spolno zaraženih. Ovo ie krvava rana 
djačkoga socijalnog života, pa je već krajnje 
vrijeme, da se na nju izravno upozori Da nas 
se krivo ne shvati, naglašujemo, da nismo pro¬ 
pagatori asketstva, koje smatramo jednako štet¬ 
nim kao i seksualne izgrede. Nego l-acimo li 
pogled na ovu stranu djačkoga života sa našega 
naprednoga gledišta, dolazimo do zaključka, 
da su toliki seksualni izgredi našeg djaka po¬ 
sljedica s a s v i m krivo shvaćene aka¬ 
demske slobode. Ako itko, to smo baš 
mi naprednjaci najodrješitiii zastupnici što pot¬ 
punije akademske slobode. Ali akademičar je 
dužan, da tu svoju slobodu upotrijebi pozitivno, 
na svoiu korist, a ne negativno, na svoju štetu 
i propast. Nije sloboda u pijančevanju i seksu¬ 
alnim orgijama, nego u punom, ali i razumnom 
njezinom proživljavanim U nas ie pravilo, da se 
„brucoš* stresav sa hlača i cipela srednjoškolski 
prah baci kao pomaman u vrtlog, ove ^najcrniie 
i najžalosnije strane našega djačk<?g života, jer 
hoće da se „izživi“. Tome ie u velike kriva i 
gvozdena srednjoškolska disciplina u jednu, a 
nikakav seksualni uzgoj u drugu ruku. Djak, 
kada prestupi sveučilišni prag,. osjeća kao da 
se upravo oslobodio okova i našao na slobodi. 
A s kakovom pripravom dolazi on na tu slobodu? 
Što on znade o seksualnom životu, zdravliu, 
izgredima ? Što on znade o tolikim veneričnim 
bolestima, te teškim njihovim posljedicama po 
onoga, koji na niima oboli a neriietk^ i po 
njegovo potomstvo ? Sav je naš uzgoj na sred¬ 
njim školama tako udešen, da se svom strogosti 
pazi na to, kako djak ne bi uopće ništa saznao 
o toj tako važnoj strani liudskoga života. A 
narav ioak traži svoje . Već srednjo školac u 
najvišim^ razredima osieća neodoljive seksualne 
porive, pa ie stoga razumljivo, da se, čim dodje 
na Sveučilište, bez svakoga opreza baci u život 
i nerijetko — nastrada Zato ovih 98% venerično 
oclesnih kolega od čitavoga broja bolestnih živa 
je i teška optužba našega uzgojnog sustava 
na srednjim školama. Stoga ne možemo na ino, 
nego da i opet ponovimo svoj jur istaknuti 
zahtjev glede uvedenja seksualnog uzgoja u 
naše srednje škole. 

Ovom prigodom upozorit ćemo i na jednu 
neoprostivu manu krivo shvaćenoga napred- 
niašta. Naprednu kritiku bolesnog asketstva 
shvatiše mnogi površni pristalice naprednih misli 
kao akcentuaciju anarkije na području spolnoga 
života. Ovo je krivo shvaćanje zadobilo dapače 
i svoj izraz u formuli: „Život je tu, da se izživi“- 
I doista se našlo dosta kolega, koji su konstan¬ 
tnim seksualnim izgredima, bakanalijama i orgi- 

iama snažno pregnuli, da ovoj formuli podadu 
i sadržaj. Ova anarkija spolnoga života pravom 
je naprednjaštvu sasvim tudja. Naprednjaštvo 
polaže jednaku važnost na pojedinca i na druš¬ 
tvo. A pojedinac, koji živi u društvu mora da 
ima i svojih dužnosti prema tom društvu. Ponaj- 
glavnija je od tih dužnosti, dužnost da čuva 
vlastito zdravhe i radia zdravi porod. Anarkija 
spolnoga života negacija je obojega. A ako još 
uvažimo, da mi imademo i svojih narodnih 
dužnosti, onda nam se obzirom na temu ove 
bilješke, nameće poput kategoričkog imperativa 
i opet dužnost, da zdravi i radjajući zdravo 
potomstvo vodimo ozbiljnu brigu i o budućnosti 
vlastitoga naroda, te da si budemo svijesni, 
kako je samo zdrav i sposoban narod kadar, 
da izdrži utakmicu sa čilima i jakima. Stoga u 
interesu vlastitom, u interesu društva i naroda 
svoga treba da se postojano brinemo za zdrav¬ 
stvo svoga spolnoga života. 

Kronika 

30. travnja. Ove je godine hrv. djaštvo 
3o travnja kao obljetnicu smaknuća Petra Zrinj- 
skog i Krste Frankopana svečanije nego obično 
proslavilo. Korporaiivno pošlo je, da prisustvuje 
zadušnicama u hanjevačknj crkvi, odakle je ta- 
kodjer korporativno otišlo u veliku dvoranu 
,Hrv. Doma,” gdje je prof. dr. Šišić držao 


predavanje o dobi Zrinjskog i Krste Frankopana, 
njihovoj uroti i kobi. 

Istoga dana našlo se u samom Bečkom 
Novom Mjestu sveučilištaraca sa sviju univerza, 
gdje ima Hrvata. Iz Zagreba pošlo ih sedam. 

I djaštvo na nekim našim srednjim školama 
proslavilo je taj dan. Nama je iz Zadra stigao 
slijedeći brzojav: „Zadarska gornja gimnazija 
svetkuje ovaj dan na uspomenu narodnih muče¬ 
nika. Uz bratski pozdrav: Srednjoškolci.” 

Djačke kapice. Kako čujemo, odlučila 
su neka sveučilišna društva u Zagrebu, uvesti 
za svoje članove posebne kapice, odozgo crvene, 
sa strane smedje, koje će nositi i u privatnom 
životu. 

Nova sveučilišna zastava. Nova 
sveučilišna zastava već se izradjuje, pa će biti 
dne t9. svibnja posvećena. Na ovu novu zastavu 
bit će stavljen i komadić zlatnih resica, jedini 
ostatak stare sveučilišne zastave, što ga je našem 
djaštvu poslao g. Mato S e g h e r, profesor roi- 
trovačke gimnazije. On je isti čuvao još od go¬ 
dine 1892, kada se prigodom otkrića Gajevog 
spomenika u Krapini otrgao sa stare historičke 
sveučilišne zastave. 

S ovom slavom spojena je i proslava 35-go- 
dišnjice opstanka „H. A. P. D.“, te otkriće po¬ 
prsja začetniku našega sveučilišta J. J. Stros- 
mayeru. Čitavo slavlje trajati će dva dana, dne 
18 i 19. o. mj. 

RADIII PROGRAIR VLADE, 0D3ELA ZA 
B0S0ŠT0VL3E I RASTAVU. 

(Svršetak) 

Pučka škola. I na području pučko-škol- 
ske obuke osjeća današnja vlada potrebu temeljite 
preudezbe postojeće naučne osnove. Tu nam je 
spomenuti, da posljednja naučna osnova za pučke 
škole potiče od Cavraka, neposrednog predšasnika 
sadašnjega odjelnog predstojnika za bogoštovlje i 
nastavu. Za. kratko vrijeme svoga predstojnikovanja 
dao je Cavrak izraditi nove naučne osnove za 
srednje škole, za pučke škole, za opetovnice. A 
rezultat? Novi odjelni predstojnik već je dao iz¬ 
raditi novu naučnu osnovu za srednje škole, a iz¬ 
radjuje se u krilu vlade i nova naučna osnova za 
pučke škole i opetovnice. Sto to znači ? Znači, da 
Cavrakove »reforme« ne odgovaraju potrebama, da 
je energija i novac potrošen u te »reforme«, bačen 
u pusto. A to je i razumljivo. Bivši režim bijaše 


režim nasilja, koji se pred svoju smrt, za Čavra- 
kove vlade, izrodio u karikaturu policajnog sistema. 
Čavrak bijaše epigon Kuena, policaj. Posve je 
dakle prirodno, da je kao odjelni predstojnik za 
bogoštovlje i nastavu, nastojao čitavu našu nastavu 
reformirati u policajnom duhu. Ovom duhu odgo¬ 
varahu u teoriji i njegove naučne osnove. Praksa 
bijaše još gora. Mjesto slobode doušništvo, mjesto 
predavanja strogo ograničenje na tekst suhih, pu¬ 
stih, besočnih školskih knjiga, mjesto što jedin- 
stvenije nastave, što veća razdrobljenost i razlu- 
čenje pučko-školske obuke na selu od one u 
gradu. A nije se u tom dokumentirala samo ne¬ 
sposobnost bivšeg odjelnog predstojnika kao na¬ 
stavnika, nego i dosljedna tendenca škopiti inte¬ 
lektualnu snagu naroda na svim linijama v Mimo- 
gred potpunosti radi spominjemo, da je Cavrak u 
istom pravcu i duhu postupao i kao odjelni pred¬ 
stojnik za unutarnje poslove, a ujedno je jednaku 
nepovlasnu ingerenciju vršio i na pravosudni odio, 

dočim je dobroćudni dr. Luka Marjanović bio za¬ 
pravo samo strohman. Ako sve to uvažimo, 
onda će nam biti razumljivo, da je srušeni režim 
na svim područjima naše državne autonomije su¬ 
stavno išao za tim, da svim razpoloživim sred¬ 
stvima zagnjavi budućnost hrvatskoga naroda. Po¬ 
vijest srušenog režima povijest je najtežih zločin¬ 
stava na tijelu našega naroda. A nova vlada pre¬ 
uzela je tešku zadaću, da postepeno sav naš javni 
život postavi na sasvim nove osnove i tako na 
svim linijama u punom opsegu diže narodnu snagu. 
Jedan detalj ovoga rada jest i izradba nove na¬ 
učne osnove za pučke škole. Ova je izradba već u 
tečaju. U njoj će se — prema riječima samoga 
odjelnog predstojnika — posvetiti veći mar naro¬ 
čito patriotizmu i praktičnoj obuci. Već 
god. 1907./8. misli vlada uvesti novu početnicu, 
ukinuti razliku knjiga za gradove i sela i raz¬ 
dijeliti knjigu za 2. i 3. razred u dvije : za svaki 
razred posebno. 

Rijetkom iscrpivošću izložio je odjelni pred¬ 
stojnik rezultate polaska pučkih škola. Tu je odjel, 
predstojnik poslužio statističkim podacima. Primo¬ 
rani smo konstatovati, da su rezultati ovih poda¬ 
taka tako porazni, da sile svakoga misaonog člana 
našega naroda, da se u njih zadubi, vodi o njima 
račun i nastoji od svoje strane pridonijeti njihovom 
saniranju. Podaci, kojima je odjelni predstojnik po¬ 
služio našu javnost o polasku pučkih škola, upo¬ 
zoravaju nas na užasnu činjenicu, da preko polo¬ 
vice našega [naroda ne zna ni čitati ni pisati, a 
ujedno nam omogućuju uvid u razloge, koji 
uvjetuju tolik kontingenat analfabeta u nas, kao i 
spoznaju posljedice toga : zašto je prosječni inte¬ 
lektualni niveau našega naroda tako nizak. 

Evo tih podataka. 

God. 1905. bijaše u nas za školu sposobne 
djece u svemu 338.947, od toga je polazilo školu 
samo 222.291, dok je 116.656 djece ostalo bez 
školske obuke. Ili u postocima : školu je polazilo 
samo 64*63°/o» dok je 35 * 37 °/o ostalo bez svakog 
školskog odgoja. 

Kada je odj. predstojnik iznio ove podatke, klik¬ 
nuo je zast. dr. Ante Pavelić : »Grozno!« Držimo, 
daje zast. dr. A. Pavelić baš pravom riječi označio 
gornje činjenice. Za svakoga Hrvata, koji si je 
svijestan, od kako je porazne važnosti po intelek¬ 
tualni niveau i snagu jednoga naroda, činjenica, 
da je više od jedne trećine čitavoga njegovog po¬ 
mlatka izvan mogućnosti, da nauči čitati i pisati, 
mora da je to grozno. Ali još je groznije, da je 
tomu jedva moguće u dogledno vrijeme doskočiti. 
Evo zašto. Odjelni predstojnik poslužio je još 
ovim podacima. Svake godine raste broj 
za školu sposobne djece za 4500. Zato, da nam 
već sam broj onih, koji ostaju bez obuke n e 
raste, nužno je, da se svake godine bar za taj 
broj osnuje novih učiteljskih mjesta i sagradi novih 
školskih prostorija. A to će reći, ako računamo 
100 djece na jednoga učitelja (po postojećem 


školskom zakonu ide na jednoga učitelja 80 djece) 
godimice 4s novih učiteljskih sila i 45 novih škol¬ 
skih zgrada s jednom sobom za 100 djece. To iz¬ 
nosi, računamo li beriva učitelja poprijeko sa sta¬ 
narinom itd, na 120O Kr. (u stenografskom zapis¬ 
niku stoji pogrješno 1500 Kr.) nagodinu, godi¬ 
mice više 54.0OO Kr.; a računamo li jednu 
školsku zgradu sa jednom školskom sobom za 
IOO djece po 4000 Kr., onda će to reći godi¬ 
mice više daljnjih 180.000 Kr. Ukupno 
234.000 Kr. svake godine više, a samo 
zato, da nam broj djece, koja ostaju 
bez obuke, ne raste. 

Ovoj se nuždi dosele samo nepotpuno 
zadovoljavalo. Svake se godine dosele osnivalo 
oko 50 novih učiteljskih mjesta, a sagradilo oko 
20 novih škola, dok se 20 postojećih proširivalo, 
dakle 40 mjesto 45. T. j. za dosadašnjih je vlada 
broj djece, koja su ostala bez obuke, rastao. 

A da uzmogne i ono 116.656 sada neškola- 
juće se djece polaziti školu, valjalo bi — računa¬ 
jući 100 djece na jednoga učitelja —. da se osnuje 
1.166 novih učiteljskih mjesta i 1.166 novih škol¬ 
skih soba. (Točnije 1167 novih učiteljskih mjesta 
i 1.167 novih školskih soba za 56 djece, koja bi 
i po ovom računu ili ostala bez obuke, ili bi 56 
učitelja moralo podučavati po 101 dijete.) A to će 
reći — računajući poprečno po 1200 Kr. — na¬ 
jedanput trošak od 1,400.000 Kr. (Točnije i 
1 >399-200 Kr., ili sa troškom za još jednu učitelj¬ 
sku silu od godišnjih 1200 Kr. = 1,400400 Kr.) 
i 4,6oo.000 Kr. za 1.166 novih školskih soba po 
4000 Kr. (Točnije: 4,664.000 Kr., ili sa troškom za 
još jednu Školsku sobu po 40OO Kr. = 4 , 668 .000 
Kr.); što iznosi ukupno 6,000.000 Kr. najedan¬ 
put, a onda svake godine 1,400.000 Kr. više, 
nego do sada! (Točnije: 6,063.200 Kr. odnosno 
6,068-4oo Kr. najedanput, a onda svake godine 
1,399.200 Kr., odnosno 1,400.400 Kr. više nego 
do sada!) 

Danas iznose beriva pučkog učiteljstva (po¬ 
prečno po 1200 Kr.) od prilike 3,200.000. (Toč¬ 
nije: 2638 što muških što ženskih učiteljskih sila 
prosječno po 1200 Kr* = 3,165.600 Kr.). k tomu 
svakogodišnji prirast od 250.000 Kr., ukupno Kr. 
3,450.000. (Točnije: 3,415.600 Kr.) A da uško- 
lamo svu djecu sposobnu za školu, potrebno je 
još za beriva okruglo 1,400.000 Kr. ili ukupno 
svake godine 4,850.000 Kr. (Točnije: 
3,415.600 -|- i, 4 oo. 4 oo = 4,816.000 Kr.), a osim 
toga za izgradnju manjkajućih školskih soba n a- 
jedanput okruglo 4,600.000 Kr. 

Iz redovitog našeg proračuna daje se za pučke 
škole u svemu 370.000 Kr., dakle razmjerno dosta 
malo. Sav ostali trošak pokrivaju općine iz svojih 
prihoda. 

Ako do sada rečeno skupimo, onda stojimo 
pred ovim činjenicama: 

1) Broj za školu sposobne djece raste 
svake godine za 4500. Da se ‘jsvu tu djecu 

uškola, treba svake godine okruglo 250.000 Kr. 
više troška. 

2) Osim ovoga svakogodišnjeg prirasta ostaje 
116.656 za školu sposobne djece bez svake obuke, 
jer ne ima ni dovoljno školskih prostorija, ni do¬ 
voljno učiteljskih sila, a što je najglavnije ni do¬ 
voljno novčanih sredstava, da se ovoj nuždi uško- 
lanja djece zadovolji. Potreba u tu svrhu iznosi : i 
to a) za godišnja učiteljska beriva okruglo 
i,4ooooo Kr. pretpostavivši za svaku učiteljsku 
silu poprečno — plaću od 1200 Kr., što je za 
današnje prilike bezuvjetno nedostatno; b) 
najedanput za izgradnju potrebnih školskih 
prostorija okruglo 4,600.000 Kr. 

3) U ovim golemim svotama pod 1) i 2), u 
koliko se tiču učiteljskih beriva, sadržana je ne¬ 
dopustiva pretpostava, da pojedini učitelj dobiva 
poprečno godišnje plaće u iznosu od 1200 Kr. 
To će reći, da gornje većim dijelom hipote¬ 
tične svote pretpostavljaju, da bi se 2638 sa¬ 
dašnjih učiteljskih sila, što učitelja, što učiteljica 
te 45 + i i 66 novih, koje bi valjalo namjestiti, 
dakle ukupno 3849, moralo i u napredak zadovo¬ 
ljiti sa poprečnom plaćom od 1200 Kr. ! Jasno 
je, da je to obzirom na skupe prilike, u kojima 
živimo, naprosto nemoguće. 

4) A to znači, da osim gornjih činjenica 
stojimo pred činjenicom potrebe, cl a se učitelj¬ 
ska beriva razmjerno povise! Uzmimo 
kao mjerilo provi/.orno uredjenje učiteljskih beriva, 
čije u/akonjenje neposredno predstoji, a po kojem 
se beriva oženjenih učitelja imadu povisiti za 4OO, 
Kr. godišnje. T. j. uzmimo, da se sva učiteljska 
beriva poprečno izjednače sa 1600 Kr. godišnjega 
dohotka To iznosi za povišicu postojećem broju 
učiteljskih sila 1,055 200 svake godine više, 
a za povišicu onim silama, koje bi se imale uvesti 
484.4OO Kr. s v p k e godine više, ili ukupno Kr. 
T539 600 svake godine više za učiteljska be¬ 
riva; a to u zbroju sa prijašnjim svotama iznosi 
6.389.600 Kr. redovite svakogodišnje 
potrebe uz 4,600.000 Kr. momentane potrebe 
za izgradnju manjkajućih školskih prostorija ! 

Kako misli ovaj u pravom smislu rijeci p r o- 
blem dovoljne pučkoškolske nastave 
riješiti naša današnja vlada ? 

Ovaj »dug kulturi«, da se poslužimo fraze¬ 
ologijom samoga odjelnog predstojnika, misli vlada 
»amortizirati« za 44 god. 

Samo se sobom razumijeva, da se ova amor¬ 
tizacija ne tiče onih 4500 djece, za koliko svake 
godine raste broj za školu sposobne djece, jer 
je vlada dužna najbrižnije paziti, da se ovoj po¬ 
trebi zdušno i savjesno zadovoljava. 

Radi se tu o ono 116.656 za školu dorasle 
djece, koja sada ostaju bez obuke. Da se taj broj 
konstantno smanjuje i konačno za 44 god. izgine, 
misli vlada svake godine osnovati 25 novih uči¬ 
teljskih mjesta i 25 novih školskih zgrada sa bar 
jednom školskom sobom, Što sa potrebom redovi¬ 


tog porasta čini svake godine 70 novih učiteljskih 
sila i 70 novih školskih zgrada za vrijeme od 44 
god., dok bi se nakon izmaka toga vremena imalo 
zadovoljavati samo redovitoj potrebi porasta. 

Ako uvažimo, da se je potrebi porasta i do 
sada u glavnom zadovoljavalo, onda se radi samo 
o najmanje 130.000 kr. svakogodišnjih izvanrednih 
troškova za pučke škole. 

Uvjereni smo, da je odjelni predstojnik sa 
bolju u srcu priznao, da je današnja vlada doduše 
voljna i kadra amortizirati ovaj dug kulturi, ali u 
44 duge godine. A onda odjelni predstojnik nije 
ni jednom riječi spomenuo, kako će se namaknuti 
potrebna svota od 130 .OOo kr. i to svake godine 
na novo. Priznajemo doduše, da to nije tako go¬ 
lema svota, ali tko pozna naš ograničeni proračun, 
pa ima samo nešto pojma i o našim potrebama, 
bit će mu jasno, da će samo s mukom biti mo¬ 
guće namaknuti ovu svotu. Pa još te beskrajne 
44 godine. Većina današnje generacije već će 
se za uvijek smiriti, a naše vlade još će uvijek 
biti boj sa hidrom analfabetizma, a sve to uz 
pretpostavu, da će za vrijeme od 44 god. 
biti redom sve naše vlade bar tako 
zauzete za pismenost i prosvjetlji¬ 
vanje najširih slojeva našega na¬ 
roda, kao što je današnja. Bit će da 
je ova hipotetična perspektiva mutila pogled i 
odjelnom predstojniku, kada je ustanovio ovaj 44 
godišnji rok. Kao da je predvidjao teški dojam, 
što će na našu javnost učiniti priznanje vlade o 
svojoj problematičnoj snazi u borbi protiv anal¬ 
fabetizma. Pa je jamačno zato i tako toplo poz¬ 
dravio nastojanje samoga našeg društva, koje — 
ako i sporadično — ipak i to iz vlastite incijative 
vodi brigu o poučavanju analfabeta te pučkoj 
prosvjeti i tako od svoje strane ozbiljno pomaže 
suzbijati analfabetizam paralelno s vladom. 

Mi medjutim moramo priznati, da nas po 
odjelnom predstojniku istaknuti 44 god. rok za- 
brinjuje, tim više, što je, kako smo već upozorili, 
ne samo dug, nego i hipotetičan. Valjalo bi 
stoga odlučno uznastojati, da se nabave sredstva, 
kojima bi bilo moguće i u kraćem roku uškolati 
svu za školu doraslu djecu, jer to je jedna od 
temeljnih dužnosti narodne vlade. A kako je to 
na osnovu našega redovitog proračuna naprosto 
nemoguće, treba pronaći nova vrela sredstava. To 
po našem mnijenju nije nemoguće. 

Prvo : po našem općinskom zakonu ona vlaste¬ 
linstva, s kojima je do 1848. god. bilo spojeno 
pravo sudovanja, plaćaju bez obzira na veličinu 
svoga posjeda samo toliko nameta, koliko najbo¬ 
gatiji seljak u istoj općini. Ovo je ne samo go¬ 
lema nepravda, nego 1 zakonom sankcionirano 
prikraćivanje općine. Nar. zast. dr. Lorković pod¬ 
nio je stoga u hrv. saboru poseban predlog o 
reformi općinskog nameta, po kojoj bi i vlaste¬ 
linstvo plaćalo općinski namet razmjerno prema 
svojem posjedu. U slučaju prihvata ovoga pređ- 

loga, ako se namet razmjerno prema većem op¬ 
ćinskom dohotku ne bi snizio, nego samo prema 
potrebi, namaknuo bi se jedan dio sredstava za 
pučkoškolsku obuku. Prigovor, da bi ova reforma 
mogla ruinirati neka vlastelinstva, nije mjerodavan 
jer je bolje, da i neka vlastelinstva propadnu, od 
kojih ne samo, da naša otadžbina ništa ne ima u 
narodnosnom pogledu, već eto ne ima ni 
u poreznom, koliko bi je po pravdi išlo, nego da 
toliki broj naše djece ostane bez obuke. A osim 
toga, ne stoji, da reforma općinskog nameta znači 
u svakom slučaju ruinu velikih vlastelinstava, nego 
će ih ona samo prisiliti na intenzivnije i racional¬ 
nije gospodarenje. Bilo kako bilo, za svakoga, 
tko si je svijestan, da je intelektualna snaga jedan 
od temeljnih uvjeta i narodne snage uopće, mora 
da je reforma općinskog nameta prava conditio 
sine qua non. 

Drugo : Iz našega redovitog proračuna daje 
sejgodišnje u bogoštovne svrhe preko 600.000 
kruna t. j. na dotacije za svećenstvo, na sveće¬ 
nička obrazovališta, na gradnju i popravke crkvi, 
na svećeničke putne troškove i t. d. Od sveg.i 
toga ne ima narod nikakove realne koristi, a ipa'< 
stoji to 600.000 K na godinu. Crkva ima u Hr¬ 
vatskoj golem imetak, možda desetinu čitave po¬ 
vršine naše domovine, ima bogatu hrv. slav. vje- 
rozakonsku zakladu i drugih prihoda, pa je prava 
nepravda, da se u čisto njezine svrhe još iz pro¬ 
računa daje preko 600.000 K na godinu, što ta- 
kodjer osjetljivo doprinosi tomu, da preko 100.000 
za školu dorasle djece mora ostati bez svake 
obuke. Stoga bi svaki pravi prijatelj naroda i pro¬ 
svjete širokih slojeva puka, bez obzira na svoje 
stanovište prema crkvi, morao dignuti svoj glas, 
da se ovaj redoviti doprinos za crkvu iz našeg 
proračuna briše na korist podizanja pučkih škola. 

Treće: Kad mi posve realno uočimo vaše 
potrebe pa naš skučeni proračun, onda razabiremo 
svu abnormalnost naših prilika. Svaka druga dr¬ 
žava ustanovljuje svoj proračun prema svojim po¬ 
trebama, samo smo mi radi svoga odnošaja prema 
Ugarskoj primorani prema unapred opredijeljenom 
proračunu opredjeljivati svoje potrebe. Istina, iinan- 
cijalaa nagoda s Ugarskom je sklopljena, pa se 
na njoj do njezinog iz minuća god. 1914. ne da 
ništa mijenjati, stoga je posve razumljivo, da i 
današnja naša vlada mora stajati na stanovištu fi- 
nancijalne nagode s Ugarskom, premda je ona 
baština srušenog režima. Ali mi moramo biti na 
čistu, da je naš napredak bez financijalne samo¬ 
stalnosti nemoguć, da je i naša tinancijalna od* 
visnost od Ugarske kriva, što mi nismo kadri, da 
uškolamo preko 100.000 naše za školu dorasle 
djece! Dakle pitanje financijalne samostalnosti za 
nas je životno pitanje, pa sve naše nastojanje 
valja da je k ovom cilju upravljeno. Mi vrlo 
dobro znademo, da za izvojštenje financijalne 
samostalnosti nije dosta tek radikalan zahtjev iza 
kojega ne stoji niko, nego ozbiljna i snažna na- 


tega čitavoga našega naroda, zato smatramo uput¬ 
nim ne deklamacije za financijalnn samostalnost, 
nego postepen, sustavan i solidan rad u narodu 
za vrijeme obvezatnog trajanja postojeće financi¬ 
jalne nagode. Samo onda će se izaslana regnikolarna 
deputacija, u kojoj treba da budu prije svega 
pošteni, nekoruptivni a onda i sposobni ljudi, biti 
kadra staviti na stanovište financijalne naše samo¬ 
stalnosti, kada će joj biti zaledjeni čitav narod 
kao jedan čovjek. A to je moguće postići samo 
intenzivnim i sustavnim odgojem naroda i to po 
našem čvrstom uvjerenju već do časa, kada ćemo 
doći u priliku, da sklapamo novu financijalnu 
nagodu s Ugarskom. U najgorem slučaju moći 
će se nagadjanje zavući do god. 1917., kada će 
Madjari obračunavati s Austrijom, a na nama je, da 
tom prigodom obračunamo s Ugarskom. 

U ovom pravcu mislimo raditi mi kao bu¬ 
dući javni radnici, a držimo, da je jednako dužna 
raditi i svaka prava narodna vlada. 

Odjelni predstojnik se nadalje skroz nepo¬ 
voljno izrazio o sadašnjem uredjenju o p e t o v- 
n i c a, koje je takodjer »reformirao« njegov pred- 
šasnik Cavrak. Opetovnice, kakove su danas, ne 
odgovaraju svojoj svrsi, te post zavaju vrlo slab 
rezultat. »Za to vlada smišlja o sredstvima, kojima 
bi pobudila veće zanimanje za štivo i pobudila 
potrebu čitanja u našeg čovjeka. U tu svrhu 
pomišlja vlada »na izdavanje maloga lista za pouku 
i zabavu, koji bi se u opetovnicama svakog tjedna 
čitao uz tumačenje učiteljevo, a k tomu čitanju 
imali bi pristup i odrasli.« 

Ovo stanovište vlade u pitanju opetovnica 
smatramo posve ispravnim. Prava najme svrha 
opetovnica može biti samo u tom, da u polazni¬ 
cima podržavaju živom potrebu čitanja, a budu 
li u ove opetovnice doista imali pristup i odrasli, 
onda će opetovnice biti prava narodna institucija 
sa plemenitom zadaćom širenja pučke prosvjete. 
Osim toga misli vlada ponajbolje članke iz ovih 
novina za opetovnice skupiti u knjigu za narod, »u 
kojoj bi naš ratar, zanatlija i radnik našao ne samo 
duševne hrane, nego i pouke u svakovrsnim pri¬ 
likama života.« 

Kad ovakove izjave slušamo sa vladinih sto¬ 
lica, onda doista počimamo vjerovati u bolju bu¬ 
dućnost našega naroda. Ta to su pred godinu bilo 
tek puste želje nekih »usijanih glava.« 

S ovim smo u glavnom iscrpli ovaj opsežni 
radni program vlade, odjela za bogoštovlje i na¬ 
stavu. Zelili bismo doduše, da je odjelni predstojnik 
štogod pobliže rekao o naučnoj osnovi za srednje 
škole, zatim o šumarskoj akademiji, kazališnom pi¬ 
tanju, ali i ovo, što je rekao i obećao, dužan je 
s nehinjenom radošću pozdraviti svaki Hrvat, tim 
više, što je dosta od obećanoga već u tečaju 
provedbe. 

Ovaj svoj referat, mislimo, da ćemo najbolje 
završiti krasnim citatom iz istoga radnog pro¬ 
grama vlade: »Narod h r v a t s k i i s r p s k i 

traži i očekuje od ovog sabora ovo: 
opće, jednako i tajno pravo glasa; 
svi dakle i učitelji i laici i sva inte¬ 
ligencija treba da prionu svoinpo- 
žrtvovnošću, da obukom u čitanju 
prošire prosvjetu u narodu tako, da 
on, kad bude došao u brojnim gomi¬ 
lama pred izbornu žaru, bude i znao, 
kako je odlučan svaki njegov poje¬ 
dini glas za budućnost hrvatske do¬ 
movine, da bude sam znao prosuditi, 
kakove ljude treba birati, a da ne 
bude u neznanju svom primoran sli¬ 
jepo se i 11a sreću povadjati za ovim 
ili onim agitatorom.« 

Laska nam, da smo ovu istu misao i mi već 
ponovno u našem glasilu naglasili. 

J. J. 

ESI 

I2DAI13A „IMTICE HRVATSKE* ZA GOD. 1906. 

Dr. A. Bazala: Povijest narodne 
filozofije grčke. 

Ta je knjiga izašla ljetos u nakladi »Matice 
Hrvatske« kao 1 . svezak opće povijesti filozofije, 
koju piše dr. A. Bazala. Tim je prva hrvatska 
povijest tilosofije došla na svijet, i to kao djelo 
popularno. To dvoje mora svaki ocjenjivač te 
knjige na umu držati. To su dvije velike poteš¬ 
koće ovakovome radu. Tko pozna i malo filosof- 
ski rad, taj dobro zna, kako je to teško pisati 
povijest filosofije u jeziku, koji još nema ustaljenih 
i obilježnih termina, koji su opet tako apsolutno 
potrebni filosofiji; a kako je jednako teško pisati 
iilosotsko djelo popularno. Dakako da imade u 
knjizi mjesta, koja su pravo razumljiva samo čov¬ 
jeku nešto upućenu u filosofiju, ali je u glavnome 
pisac i u tome pogledu uspio. 

Ovaj I. svezak sadržaje uvod u cijelo djelo 
i I. knjigu, koja radi o helenskoj filosofiji do 
smrti Aristotelove. Sva je gradja lijepo razredjena, 
razdijeljena na manje paragrafe i odjele, te je 
tako sva lako pregledna. U uvodu govori pisac 
najprije o tome što je filosofija. Vrijedno je, da 
se tu istakne — po mom sudu — dobra deiinicija 
filosotije : »Filosotija kao najopćenitija nauka na 
osnovi znanstveno utvrdjena nazora o svijetu, koji 
mora zadovoljavati zahtjevima uma, stvara nazor 
o životu, koji će zadovoljiti potrebama ćudi i srca« 
(str. 18.) Dalje govori o zadaći povijesti filosofije, 
koja ima da tumači iilosofske sustave, da ih kri- 
tizuje, i to sa stajališta imanentne kritike; onda o 
vrstama filosoiijskih problema, te o razdiobi po¬ 
vijesti tilosotije. Taj je dio potpuno uspio i spada 
medju najbolje dijelove knjige. Treći dio uvoda 
čini prijegled — i to prebrzi — istočnih filosofija. 
Tu je naravno najveći obzir uzet na indijsku filo¬ 
sofiju, dok su drugi filosofski miti i vjere istočnih 
naroda vrlo u kratko obradjene. To kao da se 


ne slaže sa odredjenjem zadaće, kako ga je sam 
autor odredio, da je povijest filosofije „razvoj 
općene svijesti, slika svijeta i života ovisna i o 
pretečama pojedinim naukama i njihovoj visini, 
ovisna i o značaju i o ćudi naroda* (st. 23), ali 
to autor opravdava tim, da te filosotije nijesu 
imale utjecaja na našu zapadnu filosofiju. Tako je 
u uvodu rečeno sve, što treba, samo držim, da 
bi istočnim filosofijama bilo trebalo dati posebno 
mjesto, a ne da su stavljene u uvod. 

Iza uvoda dolazi »knjiga prva«. Tu se govori 
najprije općeno o helenskoj filosofiji, crta se 
njezina samoniklost, a u dostatnoj mjeri i značaj 
starih Helena, pa »prosvjetne prilike u Grčkoj prije 
nastanka filozofije«. Tu sam čisti historički mo- 
menat nije dosta istaknut. Krivo je mislim i to, 
da se tu već govori o Pitagori, jer on i po vre¬ 
menu dolazi kašnje, i jer mu je nauku teško di¬ 
jeliti od nauka njegove škole. Drugi odsjek opi¬ 
suje kozmologijsku periodu helenske filosofije, u 
kojoj je objekt umovanja svijet, a čovjek tek u 
drugome redu. Radi se dakako o Jonskim filo- 
sofima, gdje naslov „problem tvari“ daje njihovu 
glavnu karakteristiku, onda o Heraklitu i Elejcima 
— naslov »problem bitka i bivanja — i o posred¬ 
nim filosofskim sustavima — podnaslov: Elementi. 
Atomi. Broj«. Svi su iilosofski sustavi prikazani 
točno i jasno; dobro je provedeno i pragmatično 
tumačenje sustava (kako jedan iz drugoga izviru) 
ali psihološkoga tumačenja vićinom nema, a kul¬ 
turno historijsko je gotovo svagdje zanemareno. 
To je i glavni nedostatak cijele knjige. Kao sjajno 
uspjelo moram da spomenem prikazivanje Herak- 
lita i onda Einpedokla. Tek još jedno moram da 
kažem, da je sav taj odsjek kraj drugih dobrih i 
lošijih strana nešto prekratak. Autor kao da se 
žuri k prikazivanju Platona i Aristotela. 

Treći odsjek opisuje antropologijsku periodu 
helenske lilosofije, sofiste i Sokrata. Prikazivanje 
i tumačenje je doista lijepo uspjelo, tek mjesti¬ 
mice kao da autor nije posve objektivan u kri¬ 
tici i prikazivanju solista. Četvrti odsjek: »Doba 
sustava«, opisuje Platona i Aristotela. Na njih je 
pisac koncentrirao sav svoj mar. Oba su sustava 
prikazana dobro i uspjelo, tek je i opet — osobito 
u Platona — zanemaren laktor kulturno historijski, 
a nema ni prave kritike Platonovih ideja. 

Na koncu su knjige dodane dosta obilne 
bilješke. To mislim da moram kao pohvalno 
istaknuti. 

Da skupimo sve u jedno! Svi su sustavi 
prikazani vjerno i dobro, te se svako može čita¬ 
jući knjigu dobro uputiti u helensku lilosofiju. 
Glavni je nedostatak, što je zanemarena kulturno 
historijska pozadina tih sustava. Uza sve to ne 
podaje nam knjiga sama slike razvoja općene 
svijesti do onoga doba, nego si je mi sami mo¬ 
ramo stvoriti. A to kažu, da nije najveći ukor za 
taku knjigu. 

Zdenko Vernić. 



PROGRAIH „SLOBODI1E misu*: 

»Svobodna M is e 1 «, glasilo slovenske 
sekcije »Slobodne Misli«, donosi u prvom svom 

broju ovaj svoj program : 

I d e a 1 je »Slobodne Misli«, medjunarodne 
sveze za obranu pravde za slobodno izražavanje 
svake ljudske misli na vjerskom, političkom i so- 
jalnom polju, od prilike ovo društveno stanje: 

I. Znanost, kao težnja za apsolutnom isti¬ 
nom, neka ravna i uredjuje odnošaj pojedinca prema 
društvu i prema cijelom svemiru ; neka vodi čo¬ 
vječanstvo k radu, uzorima, radosnom živovanju. 

II. Njezina prirodna posljedica bit će 
moral, suglasan sa znanstvenom spoznajom i dru¬ 
štvenom sviješću, moral prožet čovjekoljubljem i 
čovječjom solidarnošću sa svakim od naših bližnjih, 
te učeći razumno omedjenje osobne slobode na 
korist cjeline. 

III. Ova etika dolazi socijološki do 
izraza u društvu, kojim će upravljati volja ljudi bez 
nasilja staleških ili razrednih povlastica, i to u 
svrhu gipkije i pravilnije društvene organizacije, 
koliko je moguće u malim federativnim oblicima. 

Sredstva i metode za postignuće ovoga ideala 
»Slobodna misao« ne propisuje, jer ne će da bude 
dogmatična; ona će se brinuti za sintezu težnji, 
koje vode do toga cilja, a prepušta svakomu su- 
mišljeniku, da bi radio za nj po svojoj snazi i 
svijesti; ona stoji izvan stranaka, te zahtijeva od 
njih samo slobodu mišljenja, jer je uvjerena, da se 
jedino slobodnim razmišljanjem mogu naći faktori 
i zaključci, na kojima će biti moguće snovati bolju 
budućnost čovječanstva. 

Kao nacrt za djelovanje postavlja si 
»Slobodna Misao« ovo: 

I. Svakovrsna potpora svakoj težnji, kojoj 
je namjena prosvijetljenje, plemenitost i blago¬ 
stanje čovječanstva, kako u etičkom, tako i u 
društvenom obziru; koliko je moguće širiti sve 
misli, kojima je cilj prirodno, razumno i tjelesno 
podignuće čovjeka. 

II. Borba proti klerikalizmu t. j. 
bilo kojem nasilju, proti mislima ili njihovim no¬ 
siocima na korist bilo koje dogme kao zapreke 
razvitku, a po tom i zadržavanju čovječanstva na 
putu k usavršenju ; ta borba neka se vrši s poti¬ 
canjem misli na samostalno razmišljanje kao naj¬ 
bolje sredstvo protiv upliva i moći dogmi, ili 
opet s nužnom obranom. 


III. Posvemašnje odstranjenjnje nasilja koli na 
polju djelovanja, toli i osobne slobode; samo se 
sobom razumijeva, da „Slobodna Misao" osudjuje 
kapitalističko i militarističko lastovanje pojedinaca, 
jer to smatra za evolucio.ii stepen dosele barbar¬ 
skoga čovječanstva, koji će biti prevladan i za¬ 
mijenjen savršenijim. »Slobodna Misao« ne po¬ 
stavlja nikakovih nacrta u tom nastojanju, te pre¬ 
pušta budućim vremenima, njihovo obistijenje i 
izvedbu, ali podaje svima j omoćnicu ruku, koji 
rade za taj cilj. 

Ovaj ideal i djelovanje, koje se u svojim 
osnovima upire na neuništivo čeznuće čovjeka za 
srećom podaje »Slobodnoj Misli« pravo, da po¬ 
stoji jer je uslijed obojega logična i nepobjediva po¬ 
treba dosadanjeg misaonog razvoja čovječanstva. 

IE>Q 

BihsešKe. 

6. i 7. broj „Hrv. Djaka.“ Prvoga lipnja 
izaći će 6 - i 7 - broj našega glasila na 48 stranica 
Kako oprema ovoga dvobroja iziskuje osjetljivog 
troška (225 kr.!), molimo sve svoje prijatelje, koji 
još nisu podmirili pretplatu, da to što prije učine. 

Naša predavanja. Da kontakt izmedju nas 
i srednjoškolaca bude što življi, odlučili smo pri¬ 
rediti niz predavanja u duhu naših načela. Prvo 
predavanje: »0 psihičkim osnovima naprednosti« 
držao je kol. E i s e n t h a 1 dne 20 . travnja pos¬ 
lije podne u prostorijama »Naprednjačke čitaonice«. 
Predavanju prisustvovao je lijep broj srednjoškolaca 
i nešto akademičara. Nakon predavanja, koje je 
trajalo preko jednog sata, razvila se dosta živa 
diskusija o istoj temi. 

Tko je protiv napredne omladine u Spljetu. 

Za t. zv. hrvatsku stranku radila je u Spljetu sve 
do nedavna takodjer i malobrojna i maloljetna 
„čista" stranka. I dok se je ona čudna smjesa 
pristaša »hrv. stranke« onakovim napadajima i 
klevetama služila proti naprednoj pučkoj stranci, 
dotle su se „čista* djeca zabavljala krojeći članke 
pune laži i napadaja proti agilnoj i zauzetnoj 
akademskoj mladeži, koja pristaje listom uz na¬ 
prednu stranku. Oni su sve to dakako radili, jer 
su ,morali', budući da izmedju dva zla treba 
birati manje (Borčić! ?), a raditi proti većemu (Dr. 
Smodlaka?!) 

I doista tko može biti opasniji po njih, nego 
li stranka, koja je razdvojeno težaštvo združila i 
ujedinila; proti komu treba najviše raditi, ako li 
ne proti mladeži, koja puk uči čitanju, pisanju, 
računanju, koja mu predaje i koja ga poučava o 
svemu, što mu je potrebito i korisno?! Grijeh je 
na nama velik, što nijesmo narod sebi prepustili, 

(kao naša gospoda do sada) da ga onda možemo 
nazivati divljom i nerazumnom stokom. 

Pa zar se može biti veći rodoljub od onih 
„velikih Hrvata" ? Zar je moguće, da tkogod može 
raditi za puk radi njega, a ne radi sebe? To je 
potpuno nerazumljivo našim protivnicima. Nijesu 
li, po njihovom mnijenju, naše „pučke štionice* 
dućani dra Smodlake, a mi „zeleniši", koji imamo 
od njega svaku moralnu i materijalnu pot¬ 
poru i koje on „za svoja načela izrabljuje* ?! O 
tom će vas uvjeriti »Hrv. Kruna« sa svojim bjeso¬ 
mučnim člancima iz pera svoje dječurlije. Ipak 
tko ne zna, da ovaj pokret u mislima i srcu spljet- 
skog puka nije kakav fanatizam u masi, kako bi 
to „čisti* htjeli prikazati, nego razumno osvješćiva¬ 
nje, pokrenuto od dra. Smodlake i njegovih pri¬ 
jatelja, u koje se narod pouzdao, jer ih u dušu 
pozna. I najgori „Dujko* nije tako zastao, da ne 
bi mogao one mališe „H. K." poučiti u mnogo 
čemu, osobito u bistrom shvaćanju, poštenju, snoš¬ 
ljivosti i istini. A da »štionice« nijesu kakovi 
politički dućani, to će vam najbolje dokazati baš 
ona „nepoćudna* gg. akad. starčev. A. i K. ko¬ 
jima su težaci spriječili pristup u štionice, jer su 
svoja politička predavanja o Franku u štionicama 
završavali — boni exempli causa — psovkama i 
pljuskama. 

Nego naš je lad samo prevara i „spletka¬ 
renje", naše su riječi »proste izmišljotine«, „obične 
laži*, mi samo „drljamo", „denunciramo* 4 !? Ova- 
kovim franko-furtimaškim cvijećem iskićena je 
„H. K.‘ Pa ako mi prezirno predjemo preko 

ove dječje krike, uzobijeste se mladi „Olsi* i eto 
ih sa slaninarskim izrazima na javu. Tvrdoću naše 
stranke prispodabljaju s tvrdoćom cvikera akademi¬ 
čara A. B. (Bijedni cviker važnu li ulogu igra u 
„čistoj* politici!). Govore i o tvrdoći glava — 
po vlastitom iskustvu dakako. Jedan od njih, na¬ 
kon što je — „u koliko srednjoškolac može" — 
nakitio svojim kratkim(?!) člankom (od dva stupca 
skoro!) pročelje „H. K". priznaje napokon, da je 
sasvim malo rekao i žao mu je, što r H. K." nema 
(! ?) prostora za takove trice. 

Što su se samo dala u javnost ta mlada 
gospoda! Pa još da se boje školskih paragrafa i 
disciplinarnih propisa! Imaju pravo: za njih su 
kvake paragrafa tupe, jer je crni plašt nad njima. 
Eno neki dan bila su djeca 111 . A. razreda kaž¬ 
njena zatvorom, jer su se pozvana od starijih te- 
lića — sakupila u katol. čitaonici i odgovorila 
bukom i krikom na napadaje proti nama! Pa ipak 
ta se „kulturna* (prije „politička“) predavanja u 
kat. čitaonici još uvijek drže na radost onih mla¬ 
dih učitelja, koji nas pred djecom nazivlju lažama, 
neznalicama i nezahvalnicima. Na svu sreću nijesu 
ni djeca slijepa: velika je većina razumjela, kamo 


smjeraju ta „kulturna" predavanja i napustila ih 
s prezirom. Jer ako ima onih, koji znadu pod 
izlikom patriotizma djecu zaglupljivati, ima zato i 
onih, koji su kadri da sa nekoliko dobrih riječi 
odvrate mlade djake od tih širitelja franko-fur- 
timaških načela. 

Neka dakle ti mladi „čisti" slobodno na¬ 
preduju „polako i sigurno", ali neka malo paze i 
na sredstva, kojima se služe pa neka se napokon 
ne srde, ako im kad i kad opet ometemo poslove 
takove vrsti! 

Sa pakračke preparandije. U Pakracu je 
srpska autonomna učit. škola, koju polaze sami 
Srbi, što je trn u oku pakračkim frankovcima. Gle¬ 
dali su na svaki način, ne bi li kojeg siromaka 
uništili po starom svom »junačkom« običaju. Uvrije¬ 
dili oni jednom zgodom pripravnike, a ovi ih 
utuže preko svoga ravnatelja sudu i jedan od 
slavne čete bude odsudjen. E, al tko se ne osveti, 
taj se ne posveti — pa tako i frankovci u Pa¬ 
kracu. Sastao se zbor, pa će da vijeća, kako bi 
»Vlahe opalili«. I eto odvjetnik Matijević tuži 3 
maturanta, da su u nekoj gostioni grdili sliku pok. 
kraljice, a jedan da ju je dapače nožem probo! 
Ova trojica niti se ne sjećaju te slike, a sam je 
krčmar pripravan posvjedočiti, da je slika već 15 
god. razderana. Osim toga, slika je sva crna i 
tako zamazana, da se ne može raspoznati ni lice. 
Ali glavno je to : Treba prikazati pakračku školu 

kao leglo ljudi opasnih po kralja i državu. 

pa napokon: Finiš sanctifićat media! 

Rat na život i smrt u ime Boga. Tako 
nas je pozdravila inače poštovana naša katolička 
kolegica »Luč.« Ona nam 11 ime Boga naviješta 
r a t na život i smrt. Taj Bog naše inače kole¬ 
gice mora da je strašan Moloh, kad je zaštitnik 
rata i smrti protiv nas. U ostalom nama je taj na¬ 
vještaj rata posve ravnodušan. Mi ćemo svojim 
udarenim putem bez obzira na to, je li to našoj 
inače kolegici »Luči« pravo ili ne. Bilo bi doduše 
dosta razloga, da se s njome pobliže pozabavimo, 
da n. pr. upozorimo na razna njezina izvraćanja, 
tako glede Hikčeve: Ljubavi, Kozarčeve crtice: 
Djeca i t. d., gdje nam podmiće upravo onaj ne¬ 
moral, koji se u rečenim našim prilozima žigoše i 
osudjuje, ali nama ne dostaje prostora za polemiku 
s našom inače kolegicom »Luči.« Mi volimo svoje 
stupce ispuniti pozitivnim gradivom. Stoga neka 
nam oprosti naša inače kolegica »Luč,« ali nama 
ni ( e do zabave s njom, jer mi nismo krivi, što je 
ako svi znanci ne varaju, naša kolegica — jalova. 

C. F. i s. J. Jurislav Janušić (Zagreb): 

PRED PRHZniKG. 

Ovo je prije praznika i prije nove školske 
godine posljednja naša riječ djaštvu širom hrvatskih 
krajeva. Bilo bi preuranjeno, da već sada poku¬ 
šamo pred svoje prijatelje izaći s nekom bilancom 
svoga dosadašnjeg nastojanja. Kratkoća vremena, 
u koje djelujemo, morat će uvjeriti svakoga, da 
sadržaj našega djelovanja ne može biti tolik, 
kolikim ga želimo. Njegov torzo poznat je 
svakomu, koji Čita naš list, iz posljednjeg broja. 
Velimo torzo, premda predvidjamo, da bi se 
mogao naći tkogod, te nam prigovoriti, zašto tek 
torzo, zašto ne iznosimo sviju i najsitnijih de¬ 
talja sadržaia našega djelovanja? Na ovakav ili 
sličan eventualni prigovor primjetit ćemo unapred, 
da smo o svom pokretu progovorili detaljnije, 
otvorenije i iskrenije, nego je to u nas do sada 
uopće učinjeno. Iznesene činjenice stoje na ras¬ 
polaganje svačijoj kontroli, a ne otimamo se 
ni bilo čijem uvidu u sva dokumenta našega po¬ 
kreta. Konačno ne valja zaboraviti, da je i sam 
naš pokret za sada tek torzo. 

Naša je teorija poznata, naša praksa i tak¬ 
tika vidljiva. A da smo u posljednjem broju uza 
sve to obećali podati strukturu i analizu našega 
programa, nismo to učinili možda poradi naših pro¬ 
tivnika. Njihova kritika naših misli, našega idejnoga 
sustava anahronistička je, slaba i jalova, tako 
te ne osjećamo potrebe, da je pobijamo. A 
onda naša je dužnost, da ne gubimo vrijeme u 
pusto, da dolazimo pred svoje prijatelje s p o- 
z i t i v n i m gradivom, koje ujedno uništuje ne¬ 
moćnu i anahronističku kritiku naših protivnika. 
Jednom za svagda reći ćemo samo to, da se ljuto 


vara svatko, tko se nada, da će nas prisiliti na 
umjeru, ustup i slično. Ne poznamo modifikacije 
svojih misli ni udvospoljenja svoje prakse. U 
svom dosadašnjem pravcu nastavit ćemo svoje 
djelovanje, oprezno, ali i sustavno te odlučno. 
Znajući što hoćemo naći ćemo se na bilježi u 
životu, na djelu uvijek nekompromisni i 
spremni. Dopuštamo, da nas kakova vis major 
može potresti, ali ne i uništiti, jer — neka nam 
se oprosti možda preuzetna riječ — idejno s t o- 
jimoi padamo sa hrvatskim naro¬ 
dom. Zato nam jamče brojni veliki momenti 
njegove prošlosti, njegova prirodna nadarenost, 
njegovi interesi, njegov ponos, kultura i bu¬ 
dućnost. 

Našu odluku, da u posebnom članku iz¬ 
ložimo strukturu i analizu našega programa, iza- 
zvaše što izravni, što neizravni prigovori na¬ 
prednih naših prijatelja, naročito na stranim sve¬ 
učilištima. Medjutim ova je potreba za sada 
otpala. Kako svjedoči ovaj dvobroj, u našem se 
kolu evo nadjoše i napredni naši prijatelji na 
sveučilištima u Gracu i Pragu. Upravo njihovi 
prilozi podaju mu obilježje veće punoće i prak¬ 
tičnosti. A neka nam bude dopušteno istak¬ 
nuti da je to postignuto bez svake službene 
formulacije, što pismeno, što izravnim kontaktom. 
Da je pako to omogućeno, to je zato, što je 
sva naša teorija i praksa daleko od 
svakoga dogmatizma, svake ukoče¬ 
nosti. Naše naprednjaštvo, naše slobodoumlje 
i čitav sustav naših misli postao je evolutivnim 
putem, pa je kao takav i nužno podvrgnut ne¬ 
prestanoj evoluciji. Zato ne može za nas biti 
odlučna ova ili ona individualna ili provizorna 
formula, nego zajedničke misli u velikom i cije¬ 
lom, potreba zajedničkog djelovanja za zajed- 







ničke ciljeve. A u tom je i naša snaga. 1 tako 
možemo malenu našu djelatnu prošlost skupiti 
u kratku rečenicu: Počeli smo raditi! 
Obradjivali smo i obradjujemo tlo za svoje misli 
sijući zmajske zube. Zmajske zube! To 
neka znadu svi oni, koji nas osudjuiu na smrt. 

* 

Stojimo na pragu školskih praznika. Ovo 
vremena, što nas još od njih dijeli, dužni smo 
posvetiti isključivo svojem studiju. Zato i izla¬ 
zimo pred svoie prijatelje s dvobrojem, da im 
se unapred odužimo i za naredni mjesec. Tom 
prigodom smatramo umjesnim, da nanižemo neke 
svoje opaske o korisnom djačkom prazniko- 
vanju. 

Praznici su u prvom redu dani odmora 
od učevnog napora. Krivo će ipak učiniti svaki 
djak, koji će se praznicima poslužiti samo za 
odmor. Svatko, tko si je svijestan, da mu je i 
kao pojedincu i kao članu svoga naroda potrebna 
što solidnija naobrazba, nastojat će, da za praz¬ 
nika dosta čita.. Kako nam je najbliže ono, 
što je naše, neka nam naši naročito mladji pri¬ 
jatelji dopuste, da ih u tu svrhu upozorimo na 
izdanja „Matice Hrvatske', napose starija, 
zatim na brojna godišta „V i e n c a“, ,Nade‘ 
pa na velikim dijelom doduše fragmentarnu, ali 
uza sve to važnu naprednjačku literaturu. 
Tako poimence na knjigu „Narodna Misao'', 
list „Narodna M i s a o“, prašku „Hrvatsku 
Misao", „Novo Doba", bečki „Glas" 
„Mladost", zagrebačku „Novu Nadu"’ 
karlovačko „Svjetlo" (god. 1899.-901.), zal 
grebačku „Hrvatsku Misao", književnu 
smotru „Život",Jelovšekov praški „Zbornik 
zabave i pouke", zagrebačku „Mladu 
Hrvatsku", brošure: „Kako se razvijao 
moderni svjetovni nazor", Haecke- 
lizam i Darvinizam", „R e n e s’a]nc;a“, 
„Poraz i S 1 a v 1 je", „H r vats ki Djak" itd., 
a sada naročito na književni mjesečnik „S a- 
vremenik" i politički dnevnik „Pokret". 
Napose još upozoravamo na Marjanovićev „Hr¬ 
vatski pokret" u dva dijela, te njegovo 
djelo: Iza Šenoe", gdje je vjerno i opširno 
prikazan gotovo sav naš noviji književni („Iza 
Šenoe"), društveni i politički život („Hrvatski 
pokret"). Već ovo, što smo ovako na brzu ruku, 
površno, po pukom pamćenju citirali, sadržava 

jednu čitavu i to našu, .hrvatsku kulturu, a 
tu je dužan poznavati svaki hrvatski, a pogotovo 
napredan djak. 

Sistemačnije i detaljnije ne mislimo za sada 
ulaziti u pitanje: Što treba da čitamo; 
učinit ćemo to, čvrsto se nadamo, u posebnom 
našem djačkom koledaru, u kojem ćemo 
uz ostalo gradivo pokušati našim prijateljima po¬ 
dati pregled sve naše glavne bibliografije, uz 
najvažniju jugoslavensku, slavensku, a donekle 
i stranu zajedno sa imenima autora, naznakom 
godine izdanja, nakladnika i cijena. 

Uz preporuku, da čitaju, upozoravamo naše 
prijatelje, da se razmjerno mnogo kreću u pri¬ 
rodi. Tako primjerice, da rano ustaju, 
mnogo šeću, kupaju se, upriličuju izlete, 
a eventualno i polaze na poveća djačka puto¬ 
vanja. Ovakova shodna izmjena intelektualne 
sa fizičnom djelatnošću od neprocjenjive ie ko¬ 
risti po duševni i tjelesni razvitak svakoga po¬ 
jedinca. Nasuprot najozbiljnije preporučamo 
djaštvu, da se u vlastitom interesu i za vrijeme 
praznika suzdržavaju od seksualnih i al- 
koholičkih izgreda. Upućujemo ih na li¬ 
teraturu te ruke, da se uzmognu na primjerima 
uvjeriti o neizrecivoj štetnosti takova života. 

Konačno, kako većina našeg djaštva za 
vrijeme praznika živi u narodu, sasvim je pri¬ 
rodno, da će svaki naš prijatelj, svijestan svoje 
uloge u narodu, po mogućnosti što više s njime 
općiti. Gdjegod to okolnosti dopuštaju, neka 
drži bar jedan tečaj za pouku analfa¬ 
beta, jedno ili dva pučka predavanja 
o pitanjima, koja se neposredno tiču kože sva¬ 
koga našeg narodnog člana, tako o pitanju obi¬ 
telji, pitanju plaćanja poreza, potrebi čitanja i 
pisanja, važnosti izbornog prava, higijeni itd. A 
u koliko je to moguće neka svaki nas pokuša 
u svom kraju potaknuti i misao osnutka pučke 
knjižnice te upozoriti narod na korist, što 
će je od nje imati, ako će se njome sustavno 
služiti. Tako će svaki prema svojim silama pri¬ 
donijeti širenju pučke prosvjete te pridig- 
nuću intelektualnog narodnog niveau-a. 

* 

Ovako od prilike bi trebalo, da svaki naš 
prijatelj sprovede predstojeće školske praznike. 
A nakon praznika čeka nas opet daljnje širenje, 
produbljivanje i organirovanje našega pokreta. 
Naš pokret treba da intenzivno i ekstenzivno 


ojača. Intenzivno ima da postane jaka intelek¬ 
tualna sila, a ekstenzivno moćna i solidna orga¬ 
nizacija. Kao intelektualna sila ima da vodi ra¬ 
čuna sa svim područjima našega javnoga i na¬ 
rodnoga života, a kao organizacija treba da u 
prvom redu uhvati korjena na svima visokim 
školama, gdje ima Hrvata, te svima našim sred¬ 
njim zavodima, a onda treba da stupimo u iz¬ 
ravan kontakt i eventualnu zajedničku organiza¬ 
ciju sa Slovencima, Srbima i Bugarima. Ove go¬ 
dine to ne bijaše moguće, jer eto nismo dospjeli 
ni da svoje vlastite sile skupimo u jedinstvenu 
i čvrstu falangu. Ali se sigurno nadamo, da će 
nam do godine intenzivnim radom u svojem do¬ 
sadašnjem pravcu sve to poći za rukom. Samo 
ako će svi naši prijatelji jednakom žilavošću po¬ 
raditi oko ove naše zajedničke stvari. Na svakoj 
visokoj i srednjoj školi treba da se osnuje naša 
posebna organizacija, kojoj će biti zadaća da 
propagira naše misli i širi naše glasilo. Budemo 
li raspolagali dovoljnim biojem spremnih sila a 
porastom pretplatnika usolidili svoje materijalno 
stanje, moći ćemo upriličiti po svim našim sred¬ 
njim zavodima i visokim školama, gdje ima Hr¬ 
vata, svoje posebne sastanke, koji su za napre¬ 
dak naše stvari od prijeke potrebe. A mogli 
bismo eventualno posjetiti Ljubljanu, Beograd i 
Sofiju. Sve to stoji do agilnosti, sprem¬ 
nosti, značajnosti i poštenja naših 
povjerenika i istomišljenika. Naš pokret treba 
da postane potreba ne samo nekolicine, nego 
svakoga nas. A onda ćemo za godinu dana 
moći izvijestiti o svom radu na osnovu činjenica 
i uspjeha, a ne pretežno tek teoretično. U to 
ime do vidjenja do godine na okupu i djelu! 



Stud. Jur. Vladimir Čaldarović (Zagreb): 

Socljalizopanje. 

Veliki filozof Spencer, proučavajući u svo¬ 
jim socijološkim djelima razvoj čovječanstva i 
njegove pojedine faze, došao je do zaključka, 
da proces toga razvoja odgovara valovitom gi¬ 
banju, kojemu brdo i dol sačinjavaju diferenci¬ 
ranje i integriranje, ili — recimo — analiza i 
sinteza. I doista, ako pozorno motrimo istoriju 
razvoja ljudskog s jedino opravdanog stano¬ 
višta evolucionizma, vidimo, da je Spencer taj 
razvoj dobro označio, jer $e sve pojave toga 


razvoja dadu s\esti na ove dvije temeljne po 
jave: s jedne strane analizu i diferenciranje, a 
s druge strane sintezu, integriranje. Osvjedočimo 
se općenitim primjerom: Postoje stanoviti odno- 
šaji, politički, kulturni i dr., i ljudi su isprva 
s njima zadovoljni; no doskora vidjet ćemo, da 
će ustati pojedinci i početi iznositi nove ideje, 
te polazeći s tih novih ideja kritizovati će sa¬ 
dašnje stanje, i sadašnje odnošaje. Ti pojedinci 
će se umnožili, kritika će biti sve opsežnija i 
dublja, iznosit će sve više nedostataka u sada- 
njim odnošajima, otvarati nove poglede i sve 
jače naviještati borbu nosiocima sadašnjeg stanja. 
To je pojav analize, diferencijacije, — Medjutim, 
na mjesto nečega pozitivnoga treba postaviti 
opet pozitivno, i zato će kritika, htijući srušiti 
dosadanji sistem, morati iz svoga dosadanjega 
negativnog rada skupiti glavne misli, temeljne 
ideje, upotpunili ili prema potrebama vremena i 
tako iz njih izgraditi novi sistem, na temelju 
kojega će započeti odlučnu borbu protiv starog 
sistema i napokon pobijedivši uvesti taj novi 
sistem u život. To je pojav sinteze, integracije. 
Dakle: najprije se sistem ruši, a onda se grad 
novi; onda se oret taj ruši i iz ruševina ovoga 
i novih misli gradi novi ... i tako to ide ne¬ 
prestano. Ovaj proces doista odgovara slikovito 
valovitoj crti; ali ovdje vidimo još nešto: nijedan 
novi sistem nije apsolutno posve nov, jer je 
svaki sagradjen na ruševinama staroga, pa je u 
sebe preuzeo njegovu baštinu, modificiravši je 
novim idejama. Samo tako si možemo rastuma¬ 
čiti kontinuitet u ljudskom razvoju, a možemo i 
najjasnije upoznati, zašto „priroda ne pravi sko¬ 
kova" u svome razvoju. 

Ako sada potanje promotrimo ove dvije 
faze ljudskoga razvoja, diferencijaciju i integra¬ 
ciju, i njihove faktore, vidjet ćemo, da su to 
dvije potpuno oprečne radnje ljudskoga duha, 
koje svakako zahtijevaju i različite nosioce; jer 
rijetko će se u jednoj osobi naći i valjani ana- 
litik i isto tako valjani sintetik. 1 dok se u ana¬ 
litičkoj fazi razvoja ima individuum da bori 
protiv društva, u sintetičkoj fazi izlazi indivi¬ 
duum i z društva. Time je ujedno označena i 
uloga i karakter pojedinca u stanovitoj fazi raz¬ 
voja: za analitičku fazu traži se jak i svestran 
individuum, koji će znati i moći provesti kritiku 
društva, a za sintetičku fazu traži se jak soci¬ 
jalni individuum, koji će znati gotove ideje 

skupiti, dati im pozitivni karakter i smjer i znati 
ih prenositi na druge individue. — Pripominjem 
za bolje razumijevanje, da granice ovih dviju 
faza nijesu nipošto točno, a ni svagdje jednako 
razdijeljene; lakši ili brži, jednaki ili nejednaki 
njihov razvoj zavisi svakako od prilika. 

Ustanovivši ovako općenito glavne karak¬ 
teristične oznake razvoja ljudskoga društva 
uopće, aplicirajmo to na nas same i promotrimo, 
u kojoj fazi razvoja se nalazi naprednjaštvo 
danas i kakove prema tome dužnosti vežu po¬ 
jedince, kakovu ulogu treba da pojedinci za¬ 
uzmu u propagiranju naprednjaštva. 

U razvoju naprednjaštva vidimo jasno obje 
faze razvoja, koje smo do sada općenito usta¬ 
novili. Naprednjaci su istupili svojedobno že¬ 
stoko protiv nosilaca tadanjega društvenoga 
stanja na svim poljima našeg narodnog života, 
kritikujući veoma uspješno odnošaje političke, 
literarne, socijalne i gospodarske, rušeći razli¬ 
čite predrasude, a sve to sa stanovišta moderne 
znanosti, demokratizma i individualne slobode- 
To je bio rad čisto analitički, koji e išao za 
tim, da prodre do jezgre pojedinih odnošaja, 
ustanovi u njima sve, što je (prema njihovom 
naprednom stanovištu) zlo i nezdravo, i da tako 
uzdrma zgradu tadanjega općega stanja. Taj je 
rad bio dakle posvema kritički, negativan, ali to 
je i naravno, jer svaki rad za budućnost mora 
početi kritikom sadašnjosti, i što se ta kritika 
dublje i svestranije provede, to je rad za buduć¬ 
nost potpuniji i snažniji. Medjutim, kako je tre¬ 
balo kritiku provadjati na svim gotovo područ¬ 
jima našeg života, vidimo, kako se posao dijeli 
medju pojedince, nastaje diferenciranje sila i 
rada. No za takav rad prvi uvjet jesu jaki i 
i svestrano izgradjeni pojedinci, pa zato vidimo, 
da naprednjaci naglasuju kao svoje temeljno 
načelo: da se sloboda i napredak naroda ne da 
ni pomisliti bez svestrano izgradjenih i svi jesnih 
narodnih jedinica, individua; to im je diktovalo 
i njihovo demokratsko stanovište, a i potreba 
njihove borbe. Odatle ono naglašivanje indivi- 
dualizovanja u prvo vrijeme naprednjačkoga 
istupa, a i danas. 

Medjutim je nastupila — silom okolnosti 
— nova faza razvoja naprednjaštva, faza sinte¬ 
tična. Iz raštrkanih elemenata naprednjaštva 
stvorila se politička stranka, formulovale su se 
pozitivne ideje i počela je propaganda tih ideja 


te organizacija njihovih pristaša u svrhu uspješne 
borbe protiv različitih protivnika, ostanaka sta¬ 
roga sustava. Jasno je, da su na propagatore 
naprednih ideja izbili u ovom novom radu novi 
zahtjevi: nastala je potreba organizacije, organi¬ 
zacionog duha i sposobnosti propagiranja pozi¬ 
tivnih ideja u društvu. Ovi zahtjevi i potrebe 
javljaju se uvijek i svagdje u istoj fazi razvoja 
i valja im znati udovoljiti, kada se silom kate¬ 
goričnog imperativa pojave, jer inače neizbježivo 
nastaje zaštoj ili barem mlitavost u daljnjem raz¬ 
voju. Zato nam se namiće pitanje, dali je na¬ 
prednjaštvo do sada odgovorilo ovim zahtjevima. 
Držim, da nije. 

Reći ću odmah, zašto mislim da nije 
Razlog je jednostavan: sintetička faza razvoja 
nastupila je prebrzo, okolnosti su je prisilile na 
nastup prije, nego što je dozrela. S jedne strane 
nije kritika na svim poljima potpuna, a ni do¬ 
voljno provedena. Mnoga veoma važna pitanja 
samo su ostala nabačena, a da se glede njih nije 
mnijenje iskristalizovalo, niti se javnost na rije- 
šavanje tih pitanja pripravila. Tako su postale 
programatičnim u novoj sintetičnoj fazi i takova 
pitanja, glede kojih još ni sami u sebi nijesmo 
bili na čistu, glede kojih smo tek morali steći 
uvjerenje, a već smo ih morali propagirati i bra¬ 
niti. Svakako su i to bile konzekvencije naših 
temeljnih načela, ali do tih konzekvencija još 
nijesmo — naime u cjelini — bili došli. 

S druge strane pako isti oni ljudi, koji su 
provodili analizu i kritiku prijašnjeg društva, mo¬ 
rali su sada radi toga provesti sintezu novoga 
društva, koje de facto nije još u sebi bilo na to 
dovoljno pripravljeno, kako sam gore istaknuo. 
Ti su isti ljudi morali provesti i organizaciju, a 
nijesu imali organizacionoga duha, baš za to, 
jer su bili prejaki individui, koji su svome indi¬ 
vidualizmu podredili socijalno djelovanje: —bili 
su naime sami sebi dosta i nijesu za se vidjeli 
koristi, koje bi im mogla pružiti valjana organi¬ 
zacija. Navest ću i primjćre: ne ću da govorim 
o političkoj stranci, ali eto ni mi na univerzi, 
premda već petu godinu dominiramo, što rado 
inače ističemo, nijesmo još dospjeli, da se orga- 
nizujemo, pa su se dosadanji pokusi u tom po¬ 
gledu izjalovili. Istina je, da svaka organizacija 
znači donekle ograničenje individualnosti, a i to 
je istina, da smo mi svaki pojedini svojom svi¬ 
ješću znali, što nam treba činiti, pa smo se u 

odlučnom momentu našli skupa. Medjutim to je 
bio samo agregat individua, koji su se od slu¬ 
čaja do slučaja našli skupa u radu, ali svatko 
će morati priznati, da to nije nipošto solidna 
baza za daljnji razvoj. Nesolidnost ovoga odno- 
šaja vidi se jasno i odatle, što će slobodno i 
svestrano razvijeni individui o gdjekojera pitanju 
imati skroz oprečna mišljenja, pa ako niiesu 
organizovani — gdje bi volja većine predstavljala 
volju cjeline — ne će moći u opće ni istupiti 
kompaktno, pa ma kako bili inače brojni. 

Time, što se naši protivnici sve više okup- 
ljuju i organizuju, predstoji nam duga i teška 
borba. Za takovu borbu treba i nama čvrste 
organizacije, jer nesumnjivo ie, da u bici dobro 
disciplinirana vojska lošijega kvaliteta pobjedjuje 
vojsku makar i boljega kvaliteta, ali dezorgani- 
zovanu. Kako nas iskustvo uči, stariji napredni 
elementi na našem sveučilištu slabo su pokazali 
i interesa i talenta za to, ali s toga na nas mladje 
elemente pada sav teret ovakoga rada. Držim, 
da ćemo mi znati i moći ovo i shvatiti. Iz pri¬ 
krajka, pripravljajući se tek za život, gledali 
smo i pratili svu borbu starijih naprednih eleme¬ 
nata, koji su imali da izvojuju najtežu bitku i 
usisali smo u se sve ideje, koje su njih vodile, 
ali smo i sve rezultate njihova istupa 
baštinili. Sada se tek otvara polje plodonosnoga 
rada, jer imamo jasne ciljeve, ali za taj rad se 
valja pripraviti, a to se može postići samo od¬ 
gojem. Cilj toga odgoja ima biti ne samo 
jak, svestrano izgradjen individuum, nego i 
socijalni individuum. Neka se to ne 
učini možda paradoksnim, to je zahtjev socijalnog 
života, to mora biti i može biti. Danas nam mora 
biti idealom odgoja s jedne strane individuum, 
svestrano obrazovan sa samostalnim pogledom 
na cijeli kompleks savremenih pitanja, a s druge 
strane individuum socijalan, koji će znati i htjeti 
svoje ideje prenijeti na drugoga, s drugima 
stvarati čvrstu falangu na propagiranje i obranu 
zajedničkih ideja i što je glavno, koji će u toj 
organizaciji znati svoju volju — a to nije iden¬ 
tično s mišljenjem i uvjerenjem — pokoriti volji 
većine. To je zahtjev današnjeg stadija našega 
razvoja, a to ćemo — ako se ne varam — u 
skoroj budućnosti moći i provesti. 

(OTfSJ 


Stud. Jur. Martin Duić (Zagreb): 

Čemu da se posvećujemo? 

Konac je školske godine. Nakon osam go¬ 
dišnjeg studija stupit će naskoro nekoliko sto¬ 
tina mladih života u naš javni život, stupit će 
prvi puta u priliku, da odluče o svom daljnjem 
udesu kao i o svom životnom zanimanju. Kako 
je ovo važan korak za svakoga pojedinca, a 
važan pogotovo i s narodnoga gledišta, ne će 
biti suvišno, da se netko iz naših redova tom 
prigodom osvrne na pitanje sadržano u naslovu 
ovoga članka. Tom prilikom valja svratiti pažnju 
i na jedno važno narodno pitanje, pitanje današ¬ 
njega našeg gospodarskoga položaja i krize, u 
kojoj se naš narodni organizam u tom pogledu 
nalazi. U uskom je savezu pitanje odabiranja ži¬ 
votnoga zvanja i pitanje narodne gospodarske 
snage; stoga čovjek govoreći o jednom pitanju 
mora se nužno osvrnuti i na drugo. Oba ova 
pitanja valja da najozbiljnije pretresamo, a po 
mogućnosti i riješavamo osobito stoga razloga, 
što naš narod — ako nas svi znaci ne varaju 

— ulazi u tešku i dugotrajnu borbu, a kako smo 
mi započeli ovaj naš pokret s jednom izrazitom 
tendencijom, označenom dijelom u ovom listu, 
a po gotovo u pismu, poslanom na naše prija¬ 
telje u provinciji, to treba da tom prigodom iz¬ 
vedemo neku smotru naših narodnih sila, pa da 
se na onim pozicijama, koje nam ta smotra po¬ 
kazuje najslabijima, što prije ojačamo. Jedna ta¬ 
kova vrlo nepovoljna pozicija jeste ona gospo¬ 
darska, koja čitavi naš narodni organizam stavlja 
u tešku krizu. Crtajući ovu krizu ne će biti su¬ 
višno osvrnuti se u krupnim crtama na gospo¬ 
darski razvoj ostaloga svijeta. 

Čovječanstvo ide u glavnom za dvojakom 
svrhom: u prvom redu ide za tim, da sebi što 
više olakša život i da fizičku svoju snagu za¬ 
mijeni različitim strojevima; nadalje za tim, da 
snagom svoga uma prodre što dublje u tajne 
svijeta, prirode i svemira i da tako izobrazi duh 
i stekne stalan nazor o svijetu i životu. U oba 
ova smjera čovječji je um u zadnjih sto godina 
u toliko pokročio napred, da se današnji moderni 
čovjek — gledajući u budućnost čovječanstva 

— napunjava upravo prometejskim nadama. Oso¬ 
bito u gospodarsko-tehničkom pogledu čovjek je 
već u toliko napredovao, da nema gotovo posla, 
kod koga ne bi on svoju fizičku snagu mogao za- 

mijeniii snagom stroja. Sve je to urodilo silnim po¬ 
rastom industrije, ali i žestokom gospodarskom 
borbom, gdje se jedan narod natječe s drugim, 
jedna država s drugom, tko će više i bolje pro¬ 
izvode proizvesti i na svjetskom tržištu tudje 
proizvode kakvoćom i jeftinoćom svojih u po¬ 
zadinu potisnuti. I čitav naš moderni život odiše 
nekom užasnom i grozničavom borbom, utak¬ 
micom i žurbom tako, da nam se čitavi svijet 
prikazuje kao neka golema arena, u kojoj se 
ljudi neprestano natječu, rade i uz zaglušnu buku 
bore prelazeći preko satrtih i slabih pojedi¬ 
naca, ni ne osvrćući se na njih. 

Tako biva u ostalom svijetu, a kako biva 
kod nas? Život preko naših glava prolazi, a da 
ga mi gotovo ni ne zamjećujemo ili ako ga i 
zamjećujemo, nijesmo voljni da ga poradi velike 
lagodnosti slijedimo. I kao što u društvenom po¬ 
gledu mi većinom samo kopiramo napredne za¬ 
padne narode, tako biva i u gospodarskom po¬ 
gledu, i to ne kopiramo ih u njihovim bitnim 
stranama, nego samo u formalnim, tako, da u 
gospodarskom pogledu nemamo nikakove zdrave 
i solidne tvorevine, ne zato, što je ne bi mogli 
stvoriti, nego zato, jer nijesmo voljni, da je 
stvorimo. U kratko mi smo poprimili sa zapada 
samo vanjski sjaj. „Mi se požurili podići lijepe 
zgrade, a zaboravili na strojeve*, kaže Kozarac 
u svojim „Mrtvim kapitalima* (str. 89). 

Što je krivo toj gospodarskoj zaostalosti? 
Krivo je u prvom redu neko neoprostivo po¬ 
manjkanje praktičnoga smisla, nadalje neka bes¬ 
primjerna nehajnost. kojom mi promatramo go¬ 
spodarska pitanja. Dosljedno tome, kad stupamo 
u život, odabiremo zvanje, koje je najlagodnije, 
gdje ne treba osobitog duševnog naprezanja ili 
kakovoga težeg rada, odabiremo u neraz- 
rojerju sa ostalim praktičnim zvanjima život či¬ 
novnički, gdje smo u ogromnom postotku ne 
slobodni gradjani, već puki strojevi, no zato je 
po sudu našega društva činovničko zvanje ipak 
najbolje, jer ako plaća i nije bog zna kako ve¬ 
lika, ali je stalna. Tako ono sudi o ljudskom 
zvanju! I tako smo dobili neki osobit, dosta 
mnogobrojan društveni sloj, koji nema nikakova 
smisla za narodno društvo, za njegove prilike i 
potrebe, k tomu tašt do zla boga usvojio si je 
neke otmene manire zapadnoga svijeta, ali ne i 
njegove inteligencije, voli se kititi nekim sjajem, 
koji nipošto ne odgovara njegovu dohotku, u 


kratko diže se u neko više, ukočeno gospod¬ 
stvo, a često mu čitaš iz očiju samo — glad. 

1 doista možda nema u modernom sviietu sloja 
društvenog, koji bi više težio za nekim visokim 
gospodstvom, a tako malo imao smisla za prak¬ 
tični život, za rad, naprezanje, čim se doista do¬ 
lazi do pravoga gospodstva, do gospodarske 
snage društvene, a po tom i narodne. Naše 
društvo ne pojmi, da se onaj sjaj, kojim se mi 
kitimo i kojim resimo naše odaje, može pomišljati 
samo u narodu s visoko razvijenom kulturom i 
industrijom. Odatle ono derutno gospodarsko 
stanje, koje nalazimo u našim porodicama. 

„Kad se isporedi duševni i ekonomski raz¬ 
vitak naše zemlje s luksusom naših prostorija, 
onda se mora stranac zapitati: Tko je taj luksus 
zaslužio, gdje su ti veliki dusi, gdje su ta ve¬ 
lika djela, taj veliki trud, koji nakon tolikoga 
duševnoga i tjelesnoga napora mora da otpočine 
u tim zlatom i svilom urešenim sobama, da se 
okrijepi tim odabranim jelima ? ... Zar su to 
zaslužili oni, kojim polovina zemlje stoji neob- 
radjena, gdje najplodnije tlo gnije pod vodom, 
g d j e s e d u š e vn a s n a g a samo dotle 
napinje, dok ne dodje do korice 
kruha, a onda se sav rad i mišljenje 
objesi na klin!... (Kozarac: Mrtvi kapitali, 
str. 90). 

Medjutim život ne čeka, nego hrli dalje, 
ostavlja na nama to veće tragove zaostalosti, što 
više ostali svijet odmiče u kulturi i napreduje 
gospodarski. Toga radi može se reći, da čitav 
naš narod predstavlja jedno ogromno neobdje- 
lano polje, mrtvi kapital, gdje će trebati mnogo 
praktično naobraženih radnika, dok ga obdje- 
laju i stvore od njega živi, plodonosni 
kapital. A kada će to biti i dokle će naša 
domovina predstavljati mrtvi kapital? Nato nam 
opet odgovara Kozarac: . .. doklegod hrvatska 
inteligencija bude svoje sinove slala samo u pro¬ 
fesore, pravnike itd. a prezirala. trgovačke i go¬ 
spodarske škole, doklegod ti sinovi budu volili 
životariti od onih devet sto forinti godišnje plaće, 
doklegod budu volili biti proletarci i kruhoborci, 
doklegod budu prezirali ovaj kapital ovdje, koji 
jedva čeka ljudskih ruku, da pod njima oživi i 
i zlatom urodi, . . . Kad bi se samo polovica 
onih, koji hrle činovništvu, posvetilo gospodar¬ 
skoj struci, naša bi domovina bila za dvadeset 
godina druga zemlja, jer niti bi tada bilo ovoga 

mrtvoga kapitala . niti bi jedna polovica či¬ 

novničkih mjesta bila takodjer mrtav kapital” ... 
(Mrtvi kapitali, str. 50.). 

Ovo oštro crtanje činovničkoga staleža ne 
smije se naravno uzeti ekskluzivno, kao da se misli 
mladež odvratiti u opće od posvećivanja činov¬ 
ničkom zvanju. Činovništvo je vrlo važan sloj 
u državnom ustroju svakoga naroda i o kvali¬ 
tetu ovoga sloja mnogo ovisi udes svake države. 
Stoga i te kako treba, da činovnička mjesta za¬ 
uzmu sposobni pojedinci i treba da postavivši 
svoje ljude na ova mjesta unesemo novi, demo¬ 
kratski duh u upravu i ukinemo onu užasnu bi¬ 
rokratsku ukočenost i ograničenost, što se sve 
može uzeti kao značajka najvećega dijela na¬ 
šega činovništva. Ali ovo zadnje ne smije da 
apsorbira sve naše sile, a na uštrb ostalih prak¬ 
tičnih zvanja, eo ipso na uštrb narodne za¬ 
jednice. 

Mi ulazimo, — kako je već rečeno — u 
jednu tešku i dugotrajnu borbu, koja će se u 
glavnom koncentrirati i odlučiti na gospodarskom 
području i to u pitanju gospodarske samostal¬ 
nosti. Je li smo mi ikada pomišljali na to, kako 
ćemo mi ovu financijalnu samostalnost steći? Ili 
mislimo li mi, da se danas državne zajednice 
riješavaju pukim htijenjem? Nasuprot izi¬ 
skuje ova težnja za samostalnošću ljute borbe, 
a da bude ova borba uspješna, potreban je što 
veći broj gospodarski i praktično naobraženih 
pojedinaca stručnjaka, koji će u ovom razrije- 
šenju sudjelovati i uspješno ga riješiti. — Ovo 
treba da ima na umu osobito današnja mlada 
generacija, jer konačno će na nju pasti čitavi 
ovaj teret i ovo pitanje postati aktuelnim baš 
onda kada će ona pieuzeti narodno kormilo u 
svoje ruke. 

Zadaća je ovih redaka pobuditti u našim 
mladim krugovima što veću pažnju gospodar¬ 
skom narodnom položaju, a iz prikazivanja ovoga 
položaja slijedi jasan odgovor na pitanje, čemu 
da se posvećujemo. Imajući na umu sve grane 
narodnoga života, treba da se posvećujemo oso¬ 
bito praktičnim i gospodarskim strukama, koje 
odgovaraju današnjem položaju i potrebama naroda. 
Samo onaj, koji je obezbjedjen, može se uspješno 
boriti i u borbi ustrajati, dogodilo se ma što i 
samo takovi pojedinci mogu izvojštiti narodu 
slobodu i gospodarsku i političku. 


Ing. Cand. Janko I. Benigar (Grac): 

flbiturijentima o tehničkom studiju. 

Zadnjih je godina kod nas silno porasla 
produkcija pravnika i filozofa, pa nije čudo, da 
se sve češće javljaju glasovi, koji našoj mladeži 
preporučuju praktična zvanja — u prvom redu 
inženjerstvo. I to je posve pravo, jer inženjera 
po svoj prilici ne će biti nikada odveć. Ako im 
domovina ne daje dosta hljeba, otvoren im je 
čitav svijet. Pa i kultura naroda može se suditi 
po broju inženjera, koje producira. Pogledajmo 
samo Francuze, Nijemce i Čehe, pa ćemo se 
lako o tomu uvjeriti. 

Ali ne može se svakomu svjetovati, da se 
posveti tehnici. 

Tehnički je studij vrlo naporan. Na sva 
predavanja valja polaziti, jer su inače ispiti iz¬ 
vanredno teški. K tomu dolazi crtanje. Neki pro¬ 
fesori daju djaku prividnu polakšicu tim, što 
primaju i one crtarije, koje nijesu izradjene pod 
njihovim nadzorom, ali se pametan djak tom 
„polakšicom” ne će nikad služiti. S toga je teh¬ 
ničaru potrebna baš željezna ustrajnost. 

Ali ni svi ustrajni djaci ne će na tehnici 
napredovati kako valja. Tehničke su znanosti 
ogromnim dijelom upotreba matematike. Mate¬ 
matičke formule dadu se nabubati, ali ne njihova 
upotreba. Tu treba mnogo samostalnosti, a sa¬ 
mostalnost može steći samo onaj, koji u č i 
s razumijevanjem. 

Za to neka se ne posvete tehnici oni djaci, 
koji su u srednjim školama dobivali sad dobru 
sad lošu svjedodžbu — oni nemaju ustrajnosti. 
Isto tako neka se okane tehnike oni, koji su 
imali neprilike s matematikom ili s fizikom, jer 
ti ljudi ne mogu učiti s razumijevanjem. Dobar 
tehničar mora da je u prvom redu vrstan mate¬ 
matičar. 

Kako se univerza dijeli na fakultete, tako 
se tehnika dijeli na š k o 1 e i to : 1. škola za 
inženjerstvo (zgrade, drumovi, mostovi, željez¬ 
nice i vodogradjevine); 2. škola za strojarstvo ; 
3. škola za arhitekturu i 4. škola za kemiju. 

Škola za inženjerstvo traje 9, a druge tri 
škole 8 semestara. Prvi više teoretični državni 
ispit pravi se koncem četvrtoga semestra, a valja 
ga položiti najkasnije koncem petoga, jer se 
inače gubi godina dana. Iz predmeta toga ispita 
može se prije kolokvirati i tko je dobio na ko- 

lokviju ocjenu dobar, veoma dobar ili izvrstan, 
oprašta se od polaganja dotičnog predmeta na 
državnom ispitu. Drugi praktični državni ispit 
polaže se iza svršenih nauka. Tko je iz svih 
predmeta kolokvirao barem sa dobrim uspjehom, 
pravi na tom ispitu četiri pismene radnje, a 
usmeno odgovara samo iz dva predmeta. 

Na svakoj tehnici postoji osim toga dvo¬ 
godišnji tečaj za geodete s jednim državnim 
ispitom. Taj se tečaj može preporučiti onim dja- 
cima, koji nemaju dosta novaca za duge nauke. 

U domovini najlakše dobivaju mjesta inže¬ 
njeri, arhitekti geodeti (mjernici), dok su strojari 
i kemičari većinom upućeni na inozemstvo (u 
narodnom smislu). 

Sto se tiče izbora tehnike, ia sam 
odlučno za njemačke tehnike, jer su naši ljudi 
većinom slabi u njemačkom jeziku, koji je in¬ 
ženjeru Slavenu gotovo potrebniji od materinskog 
radi velike i vrsne tthničke literature, s kojom 
se ni franceska ne može mjeriti, češka je lite¬ 
ratura neznatna, a magjarska je tekar u povo¬ 
jima. I oni, koji kane učiti u Pragu ili u Brnu, 
neka se upišu na njemačku tehniku. Oni mogu 
uza sve to biti dobri Slaveni. 

Za Studije na inozemskim tehnikama ne 
mogu se oduševiti, jer znam. da će radin djak 
i na najneznatnijoj domaćoj tehnici postati vrstan 
inženjer. 

Najzgodnija su mjesta za studij Grac i 
Brno. To su mirni gradovi — kao stvoreni za 
intenzivan rad, dok se u Beču ili u Pragu djak 
izvanredno lako zapušta. U zabavama vrijeme 
odmiče neopazice, pa djak na jednom opazi, da 
bi već mogao biti svoj čovjek, a nema još ni 
prvog državnog ispita- 

Život je u Gracu, Brnu i Pragu jednako 
skup, a za 20—30 % jeftiniji nego u Beču. Mi¬ 
nimalna mjesečnina, s kojom se može u gornja 
tri grada izlaziti iznaša 50 K. Ali se s tom 
svotom smije usuditi na nauke samo izvanredno 
ustrajan, oduševljen, inteligentan i zdrav djak, 
jer, vjerujte mi, neizmjerno je teško kuburiti, 
gladovati, a uz to učiti i crtati. Sa 60 K može 
se živjeti kako tako pristojno, a najbolja je 
mjesečnina 70 do 80 K. sa potporom 
za izvanredne troškove, kao za ško¬ 
larinu (u Gracu 30, u Pragu 50 K), za ekskurzije 
(u šestom semestru tri sedmice, u osmom 10 
dana), za upis i za risaće spreme. 


Veće mjesečnine na štetu su djaku. Naši 
djaci rijetko mogu da se svladaju, a štedljivih 
gotovo u opće nema. Djak, koji je pokazao, da 
može pristojno živjeti sa 50 K, ne će moći iz- 
ziti sa 100 i više kruna. To mu je premalo. Ne 
mislite, da pretjerujem. Iskusio sam to sam na 
sebi i na mnogim drugovima. Za to su Stipen¬ 
diji od 1000 K, što ih daje naša vlada, pre¬ 
veliki. Kako će djaštvo morati prije ili kasnije 
povesti akciju, da se Stipendiji rđorroiraju, mo¬ 
rati će se postaviti na to stanovište, jer će inače 
reforma biti samo prividna. Valja računati s lju¬ 
dima kakvi jesu, a ta kakvoća najbolje će se 
pokazati putem statistike, kojom bi valjalo što 
prije početi. 

Tko je tako nesretan, da ima preveliku 
mjesečninu, najlakše će napasti i pogibelji iz¬ 
bjeći, ako kupi knjiga za par stotina kruna, pa 
ih u obrccima otplaćuje. Kod toga mi valja spo¬ 
menuti, da prenatrpavanje strukovnim knjigama 
nije korisno, jer djaku stoji na svakoj tehnici 
bogata tehnička biblioteka na raspolaganje. Jednu 
knjigu iz svakog strukovnog predmeta dobro je 
imati. Tako preporučam za prve dvije godine 
slijedeće knjige: 

Kiepert: Differential- und Integralrechnung; 
32 40 K. 

Keck : Vortrage iiber die Mechanik, 51'15 K. 

Rohn und Papperitz: Lehrbuch der darst. 
Geometrie, 33'60 K. 

Miiller-Pouillet: Lehrbuch der Physik und 
Meteorologie, 68'64 K. Ukupno 185'79 K. 

U tim knjigama ima i više nego je po¬ 
trebno za prvi državni ispit, a marljiv će ih djak 
do ispita lako pročitati — jer tehničke knjige 
se čitaju, a ne bubaju. Tko pročita više stru¬ 
kovnih knjiga, moći će ono malo novoga, što u 
njima nadje, bez muke upisati u bilježnice, a za 
novac će mnogo pametnije nabaviti knjige za 
opću naobrazbu, koje ni tehničar 
ne smije zapustiti. 

R e a 1 a c ne treba za tehniku nikakve 
daljnje spreme, dok mora gimnazijalac da 
položi odmah početkom godine (izmedju 1. i 15. 
listopada) dva prijamna ispita: iz prosto¬ 
ručnog crtanja i iz deskriptive (darstellende 
Geometrie.) 

Na ispitu iz prostoručnog crtanja dobiva se 
jednostavan model iz gipsa, koji valja u jasnim 
i glatkim konturama nacrtati, dok se sjene ne 

zahtijevaju. Posao je to najviše od četvrt sata, 
te ne treba nikakvog: spremanja. 

Deskriptive se zahtijeva toliko, koliko se 
uči u realci. Čitav se predmet može lako pro¬ 
učiti za 45 do 50 dana, ako se dnevno radi 
2—3 sata. U manje dana s više satova rada ne 
može se solidno svladati. Tko u to vrijeme 
ne može da svlada materijala, neka se tehnike 
okani, ako ne će da se razočara. 

Najbolje je učiti bez tudje pomoći, a za 
nauku smatram najzgodnijom knjig;u „F. Smo- 
liks: Elemente der darstellenden Geometrie. Ein 
Lehrbuch fiir Oberrealschulen- Neu bearbeitet 
von Josel F. Heller*. Knjiga stoji 4 K, a može 
se naručiti u svakoj knjižari. 

Tko se bori s njemačkim jezikom, neka 
ne ispisuje nepoznatih riječi, kako se to u sred¬ 
njim školama radi, jer je to neracionalni 
gubitak vremena. 

Pravila i poučaka ne valja na 
pamet učiti. Glavno je, da si djak znade 
stvar u prostoru predstaviti, pa će i najteže za¬ 
daće lako rješavati, dok će bubant, koji znade 
čitavu knjigu na izust i pred najlakšim zadat¬ 
kom stajati nemoćan kao da ima riješiti nerije- 
šivi znanstveni problem. 

Tko malo teže shvaća dobro će učiniti, 
ako izreže iz kartona (makar i sasvim grubo) 
modele, pa ih promatra. Doskora mu ni toga 
više ne će trebati. 

Smolikovu knjigu valja proučiti čitavu osim 
dodatka (Anhang), dakle 286 stranica. Na teh¬ 
nici se valja u sekretarijatu prijaviti početkom 
listopada (najbolje oko sedmoga). Sekretar daje 
sve nužne upute, koje ću ovdje u kratko raz¬ 
ložiti. (Ovo ne vrijedi za peštansku tehniku- Ne 
znam kakvi su propisi tamo, a upute se mogu 
dobiti od kojeg tehničara, koji tamo uči ili naj¬ 
bolje izravno od rektorata. Te upute valja što 
prije zatražiti — svakako prije odlaska. U Beč 
valja doći već 1. listopada). 

Abiturijent hrvatskih srednjih škola valja da 
u sekretarijatu preda molbenicu za primitak 
upravljenu na „k. k. Kultus- und Unterrichts- 
ministerium* u Beču. Biljeg 1 K. Prilog matu¬ 
ralna svjedodžba s njemačkim prijevodom. Nje¬ 
mački prijevod ovjerovljuju profesori slavistike 
u mjestu (u Gracu doktori Murko i Štrekelj) i 
to besplatno. Isto vrijedi za prijevod svjedodžbe 
siromaštva, koju neka svatko ponese sa sobom. 


Molbenice na ministarstvo ostaju u Beču često 
bez uspjeha, dok se u drugim mjestima uvijek 
povoljno rješavaju za kojih 14 dana- 

U sekretarijatu uplaćuje se odmah 10 K 
za prijamni ispit, a iza prijamnoga ispita drugih 
10 K za imatrikulaciju. 

Upisni papiri stoje nešto preko 2 K. Naj¬ 
bolje je već sa sobom donijeti nenapetu foto¬ 
grafiju (vizit), koju valja prilijepiti u indeks. 

Preporučam svakomu, da uloži na profe¬ 
sorski kolegij molbenicu za oprost od školarine, 
koju valja uložiti do 15. listopada. Prilozi: ma¬ 
turalna svjedodžba i svjedodžba siromaštva. Pri¬ 
lozi se mogu i naknado f riložiti. Na potpun 
oprost mogu računati samo odlikaši, dok 
je za polovičan oprost dostatna dobra svje¬ 
dodžba. Polakšice vezane s oprostom jesu: po¬ 
pust na željeznici, kad se o praznicima putuje 
kući i oprost od takse za državni ispit (potpun 
ili polovičan). (Za kolokvije koji se prave u 
prvom terminu, ne plaća se ništa. Kasnije se 
plaća 10 ili 20 K prema predmetu.) 

Upozoravam abiturijente, da se odmah iza 
svoga dolaska u mjesto jave u akademskom 
hrvatskom društvu („Zvonimir" u Beču, „Hrvat* 
u Pragu, „Hrvatska* u Gracu i „Perun* u Bu¬ 
dimpešti). Tamo će naći starijih kolega, koji će 
im pomoći kod upisa, kod traženja profesora 
slavistike, eventualno i kod traženja stana itd. 
Preporučam ujedno svakomu, da se u ta društva 
odmah zapišu (tko ne može da plaća članarine, 
oprašta se na pola ili potpuno), jer će na taj 
način biti u svezi s domovinom- Samo se ne 
valja odveć posvetiti društvu, da se ne zane¬ 
maruje svojih nauka. 

Mislim, da će to biti dosta onom, koji želi 
da u glavnim crtama upozna, što ga čeka na 
tehnici. Neka nitko ne gradi kula u zraku, ier 
bi se znao ljuto razočarati. Izbor staleža važan 
je za čitav kasniji život, a ako je ikmnu po¬ 
trebno svladavati momentana čuvstva i momen- 
tano oduševljenje i puštati riječ samo razumu, 
to je sigurno potrebno tehničaru. Kurz ist der 
Wahn, lang ist die Reue ...Tehnički je 
studij težakteret i nitko neka ga 
lakoumno ne uzme na ledj a, ako ne 
će da naškodi u prvom redu sebi, a 
u drugom red.u i svom narodu. 

Stud. Fil. Josip Kraišćan (Zagreb): 

Dfočka ferijalna društva« 

Svaki je djak osobito djak na sveučilištu 
dužan da radi poglavito na dva polja. Jedno je 
polje njegovom radu i to prvo vlastito obra¬ 
zovanje. To je — da tako kažemo — dužnost 
djačkoga zvanja, kao što je ima i svako drugo 
zvanje. Tu se djak obrazuje i sprema za svoje 
stručno zvanje. Taj je rad u pravilu prepušten 
svakom pojedincu, pa ga on prema svojim spo¬ 
sobnostima sam eventualno pod utjecajem pro¬ 
fesora opravlja. Ali ima i za taj rad već raznih 
udruženja (kao seminaii, stručni klubovi itd), 
koja i tu djaka pomažu. Drugo je polje djač- 
komu radu, polje, na kojem sudjeluje sva demo¬ 
kratska inteligencija zajedno. Taj rad opravlja 
djaštvo redovito u manjim ili većim skupinama. 
I to u raznim akademijama, skupštinama, mani¬ 
festacijama, a napose u udruženjima sportskim, 
pjevačkim, literarnim, političkim, kulturnim itd. 

Jedna i druga strana djačkoga života 
jednako je važna, pa kao što zamjeravamo in- 
teligentu izvan djačkih krugova, koji se tudji 
vanjskomu i društvenom životu, moramo jednako 
tražiti i od svakog djaka, da prema svojim 
silama u njem sudjeluje. 

Ako pogledamo, kako naše djaštvo u 
svojoj većini radi na ta dva polja, vidjet ćemo, 
da ne možemo biti zadovoljni s radom na 
prvom, a još manje na drugom. Puštajući sada 
s vida prvi tako reći stručni rad našega dja- 
štva, pozabavit ćemo se malo s njegovim 
radom vanjskim. Do sada očitovao se taj rad 
poglavito na političkom i pučko-prosvjetnom 
polju. O političkom ne ću da govorim, jer je i 
dosta dobro poznat, a i nije ostavio za sobom 
nikakovih jačih tragova, a u većini svojoj ogra¬ 
ničivao se na same djake. Rad oko pučke 
prosvjete ne datira odavna, a donijela je smisao 
za nj svojim nastupom napredna omladina. Od 
kako se pojavila na sveučilištu, napredna je 
omladina isticala, da nije politički rad pravo 
polje djačkog nastojanja, nego rad socijalni. 
Djak ne smije, da troši svoje sile bilo za koju 
stranku, nego samo za opće narodne stvari. 

I ako nije toj misli uspjelo još ni do danas da 
zavlada cijelim djaštvom, opet se može jasno 
opažati, kako joj se ono sve više i više prilju¬ 
bljuje. Samo prirodna posljedica te misli bio je 


rad oko prosvjete najširih slojeva narodnih. — 
Bilo bi suvišno dokazivati, da je pučka pro¬ 
svjeta — rekac bih — najsavremeniji a ujedno 
i najaktuelniji zahtjev slobodoumne demokracije. 

Mi ne ćemo još tim deinokraiizovati društva, 
ako najsiromašnijeg mu člana pri znamo jednakim 
najbogatijem, nego ako ga i učinimo jednakim, 
A uz demokratizam zahtijeva to od nas znanost, 
koja je u tako zvanim višim krugovima svojim 
brzim napretkom promijenila čitavo mišljenje i 
naziranje na život, ljude, svijet itd. Ne ćemo li 
dakle, da jaz izmedju nižih i viših bude još i 
veći, moramo da ih sebi približimo, da ih upo¬ 
znamo sa onim, što smo i sami spoznali. Tek 
onda će se naše misli i naše težnje podudarati. 
— Ali neka bude dosta o tome, ta i onako se 
o tom u nas i odviše — govorilo i pisalo. 

Kod nas je taj rad tim nužniji, što će 
još lijepi niz godina trebati, dok ćemo imati 
najnužniji broj osnovnih pučkih škola, a još je 
daleko vrijeme, kad će se moći misliti na ostale 
više škole za ratare, radnike, obrtnike i druge. 

Da u tom poslu mora i djaštvo sudjelovati, 
ne trebam dokazivati, kad se složimo, da je taj 
rad nuždan, i da djaštvo može s uspjehom 
raditi, a ja bi baš ovim recima i želio poka¬ 
zati, kako bi djaštvo najuspješnije moglo tu da 
radi. — 

Da djaštvo mora da sudjeluje u tom radu 
istaknuto je i u programnom članku 1. broja 
našega lista. Tamo su naznačena dva načina, 
kako će djak udesiti svoj rad za puk. To su 
poučavanje analfabeta i širenje 
pučke prosvjete i to sudjelujući u radu 
„Društva za pouku analfabeta” i „Društva za 
pučku prosvjetu”. 

Ja ću ova dva načina analizirati i onda 
nastojati pokazati, kako bismo im najbolje udo¬ 
voljili. Sudjelovati u radu „Društva za pouku 
analfabeta” može svaki i sveučilištarac i sred¬ 
njoškolski djak (dakako iz viših razreda). Ra¬ 
diti se može ili poučavajući analfabete ili sa- 
birući prinose za društvo i šireći smisao na nje¬ 
gove ideje. Poučavati će analfabete moći re¬ 
dovito samo sveučilišni gradjani, jer su srednjo* 
školci za vrijeme, kad se tečajevi mogu obdr- 
žavati (u zimsko doba), zaposleni svojim ško¬ 
lama. Sabirati će prinose moći i srednjoškolci. 
Širiti smisao za društvene ciljeve, napose raditi 
medju inteligencijom, da se i ona prihvati posla 

oko suzbijanja analfabetizma, moći će takodjer 
u teoriji i sveuč. gradjanin i srednjoškolac, ali 
će u praksi redovito učiniti malo ili ništa- 
Jednako, ako ne i slabije, stoji s radom u 
„Društvu za pučku prosvjetu". Rad u tom dru¬ 
štvu sastoji u osnivanju pučkih knjičnica i dr¬ 
žanju pučkih predavanja. Jedno je i drugo 
posao za koji treba više sila i složnog rada 
nekolicine, a tek jače razviti pojedinci moći će 
i sami nešto učiniti. 

Drugo bi bilo, kad bi već — recimo — u 
svakom kotaru postojalo društvo za pučku pro¬ 
svjetu ili podružnica zagrebačkoga. Tada bi 
dužnost djaka bila, da stupi kao aktivni član u 
to društvo i da radi u zajednici s ostalima. Ali 
dok ovako stvari stoje, svatko će mi lako vje¬ 
rovati, da će pojedinac prepušten sam sebi 
malo, vrlo malo moći učiniti. — 

A i ono, što je spomenuto o radu za 
društvo za pouku analfabeta, napose što se tiče 
držanja analfabetskih tečajeva, vrijedi samo u 
teoriji, dok će u praksi pojedinac naići na sto¬ 
tine i stotine raznih zapreka, koje će teško 
moći svladati. Za jednu i drugu ideju (polaženje 
analfabetnih tečajeva i pučkih predavanja) treba 
najprije sam narod predobivati i nagovarati. 

Uz svu dobru volju ostat će rad poje¬ 
dinaca neznatan i neopažen. Stoga ako djaštvo 
uvidja, da je taj rad nuždan i da je ono po¬ 
zvano, da u njem sudjeluje, mora naći i način, 
kako će s uspjehom raditi i kako će ti uspjesi 
biti u razmjeru sa potrošenom energijom. To 
pak ne će moći nikad sam pojedinac, već je 
potrebna veća skupina. Za to se ne smije cijela 
zajednička akcija djaštva svršiti tim, da se na¬ 
glasi nužda toga rada i da se pozove sveko¬ 
liko djaštvo, da sudjeluje u njem, a ostalo da 
se prepusti pojedincu, već djaštvo mora i u 
samoj akciji sudjelovati zajedno. Tim će po¬ 
stići to, da će svi, koji će raditi, djelovati po 
istim načelima kao i to, da će javnost taj rad 
opažati, a prema tomu znati i cijeniti. Ujedno 
će razdiobom posla moći mnogo lakše i uspje¬ 
šnije raditi. Djaštvo se dakle mora za taj rad 
organizovati i onda zajednički raditi. — 

Jedan bi način bio, kako bi se mogla ta 
organizacija provesti, da se u Zagrebu organi¬ 
zira sveukupno djaštvo. Ova ideja neprovediva je 
S mnogih razloga, napose političkih, a ne bi 
bila ni zgodna, što pokazuje i to, da se nijedno 


slično djačko udruženje nije moglo održati, a i 
sadanji analfabetski klub ne može, premda je u 
svakom pogledu dobro vodjen. okupiti oko 
sebe znatniji broj djaštva. Ja držim, da je tomu 
razlog, što društvo ovakovo po svojoj prirodi 
mora imati preširoku zadaću i što je predaleko 
od onih, s kojima mora da radi, pa se stoga 
najvećim dijelom mora posvećivati teoretičkom 
spremanju i proučavanju svoje zadaće, mjesto 
da neprestano aktivno radi. K tomu pridolazi 
još i to, da će većina djaka moći raditi bilo 
poučavajući analfabete, bilo držeći pučka pre¬ 
davanja na ferije i to svom rodnom mjestu ili 
obitavalištu. A tamo je onda opet osamljen, i 
daleko od društvenog žarišta, — od vodstva, 
koje će ipak uvijek biti najspretnije u samom 
radu. Stoga držim, da ie za uspješan rad nužno, 
da se djaštvo organizira po svojim ferijalnim 
boravištima, pa da se stanu osnivati fe¬ 
rijalna djačka društva, koja bi uzela 
za svoju zadaću u prvom redu sudjelovanje u 
radu „Društva za pouku analfabeta" i „Društva 
za pučku prosvjetu". Razumije se od sebe, da 
se ne treba strogo vezati na upravu tih dvaju 
društava, nego je posve dovoljno, da se radi 
za iste ciljeve. Ali će biti po samo društvo od 
koristi, da se stavi u sporazum i dogovor sa 
gornjim društvima. Osobito će mnogo zgodnih 
uputa i podataka moći dobiti taka društva od 
kluba za pouku analfabeta, koji imade statističke 
podatke o svim analfabetima u Hrvatskoj i to 
za svaku općinu posebno, a osim toga imadu 
osobito stariji članovi mnogo iskustva za samo 
poučavanje, pa priredjivanje tečajeva. 

Ovaka ferijalna društva mogla bi se osno¬ 
vati u svakom većem sjedištu kotara, a članovi 
bi im bili svi djaci i sveučilišni gradjani i 
srednjoškolci iz cijeloga kotara. Tim bi se osim 
uspjeha, što bi ih takav klub postigao na 
pučko-prosvjetnom polju, polučio i jedan nega¬ 
tivan uspjeh, a taj bi bio, da djaštvo ne bi 
praznike provelo u tutanj, a i narod bi ih više 
zavolio, kad bi vidio, da se oni za njega 
brinu. U prvom bi se redu dakle ovaka društva 
brinula za pučka predavanja, osnivanje knjiž¬ 
nica, držanje analfabetskih tečajeva, ali bi uza 
to mogla raditi takodjer medju svojim člano¬ 
vima, brineći se za njihovo obrazovanje, zgod¬ 
nim predavanjima starijih mladjima, medjusob- 
nim posudjivanjem zgodnih knjiga i drukčije. 
167 — 


Neka nitko ne kaže, da je to teško ili ćak 
možda i nemoguće. Treba samo malo sjeknuti 
voljom, skupit sve zajedno i društvo će biti 
brzo osnovano. A rad ? Rad ne mora isprva 
biti bogzna kako opsežan niti velik. Mali i 
čedni počeci bit će dovoljni, da budu osnov, 
na kojem će se što dalje to bolje moći graditi. 
Ta eto susjedno nam slovensko djaštvo radi 
nekoliko godina u mnogo težim prilikama u 
sličnim društvima, pa je već osnovalo lijepi broj 
knjižnica i održalo više nizova predavanja, a u 
najnovije vrijeme počelo je i ono s poučava¬ 
njem analfabeta. — Malo u jednom kotaru, 
malo u drugbme, više u trećem itd., pa će sve 
u jedno sakupljeno biti lijep prinos, što će ga 
doprinijeti hrvatski diak kultu r i svog* naroda > 
a po tom i njegovom napretku. — 

Počnimo dakle već ovih ierija osnivati 
takova društva, radimo najprije medju sobom i 
spremajmo se, a onda izadjimo i u javnost. 
Kad se više takovih društava osnuje i kad će 
već raditi, moći će u Zagrebu osnovati centralu, 
koja će se brinuti, da teoretički sprema svoje čla¬ 
nove za rad na ferije. 

Ovoliko u glavnim crtama o našim novim 
ferijalnim društvima, a nastavak ovim recima 
neka budu izvještaji o radu društava, koja će 
se ovih praznika osnovati. — 

Stud. Fil. Milivoj Blažeković (Prag): 

PRHG. 

Mislim, da nije nužno dokazivati, kako bo¬ 
ravak na bilo kojem vanjskom sveučilištu po¬ 
voljno utječe na duševni razvoj djaka, koji je 
dosele studirao jedino u Zagrebu. Isto je tako 
priznata potreba, da što veći broj naših ljudi ide 
van, iz sitnih naših malomještanskih prilika u 
svijet, veliki svijet moćne kulture i napretka. 0 
tom je uvjeren svatko, tko napredno i savre- 
meno misli. 

Ja bi htio, da podam našem djaštvu (oso¬ 
bito pišem za skore abiturijente) prikaz spe¬ 
cijalno praških prilika i to koliko intelek¬ 
tualnu, toli i materijalnu stranu života u Pragu. 

Prije svega Prag je češki, dakle s 1 a- 
venski grad. Ono malo Nijemaca gctovo 
iščezava u češkom moru- Prema tomu ne samo 


da je hrv. djaku brzim poznavanjem češkoga 
jezika znatno olakšan boravak u intelektualnom 
pogledu (predavanja, knjige), pa materijalnom 
(velika susretljivost i naklonost Čeha u svim 
zgodama*), nego se u Pragu naš čovjek živeći 
u slavenskom milieuu kulturno bogatog češkog 
naroda otima njemačkom utjecaju, koji nam je 
baš u Hrvatskoj učinio dobar dio inteligencije 
nenarodnom i za našu ekonomsku, a po gotovo 
kulturnu političku borbu naprosto izgubljenom 
(aristokracija, pa osobito naše žene!) 

Što se tiče kulture u najširem značenju, 
u tom Prag ni malo ne zaostaje za Bečom, 
Gracom i drugim sveučilišnim mjestima monar- 
kije, ako ih možda i ne nadvisuje. Spomenut ću 
samo neke činjenice. U Pragu gotovo svaki 
čovjek drži ili barem čita bilo koje novine. 
(Analfabeta naprosto nema). Mnogobrojna praška 
kazališta većina sa literarnim repertoirom dnevno 
su krcata općinstvom. (U Zagrebu je samo „Ve¬ 
sela udovica* kadra napuniti kuću!) Nadalje u 
Pragu ima svaki dan desetak pučkih, stručnih i 
inih predavanja, gotovo svaki dan koncert, od 
kojih ni jedan nije slabiji od onih u glazbenom 
zavodu, dok su neki n. pr. oni češke filhar¬ 
monije, čeških kvarteta i dr.);daleko bolji. Svi se 
ti često vrlo jeftini koncerti davaju pred raspro¬ 
danim gledalištem, a publika ih sluša sa pravim 
glazbenim razumijevanjem i s uživanjem, jer nije 
došla radi toileta ni da za vrijeme izvadjanja „trača* 
sa susjedom, kao što je to na žalost u Zagrebu 
omiljeli običaj. Ako se još spomenu razni 
muzeji, stalne i periodičke umjetničke izložbe, 
javne čitaonice i knjižnice, pa druge kulturne i 
humanitarne institucije (n. pr. društva za bes¬ 
platnu pravnu i liječničku pripomoć itd.), držim, 
da se je svatko uvjerio o visokom kulturnom 
nivou glavnoga grada Češke. 

No Prag je i eminentno demokratsko 
islobodoumno mjesto- Vidjelo se to najbolje 
kod netom obavljenih izbora, kada se u Pragu 
klerikalci nisu usudili ni kandidirati, osim u dva 
kotara i tu su — propali. Demokratizam i na- 
prednost Praga svjedoče nam i mnogobrojna 
pučka predavanja (organizirana „pučka sveuči¬ 
lišta*), mnoštvo redovitih predstava za radništvo 

* Dok na njemačkim univerzama hrvatskog djaka 
gotovo nikad ne opraštaju od školarine, u Pragu je obratno, 
većina hrvatskih djaka ne plaća školarine. Isto je s ispi¬ 
tima, odnosno s kolokvijima. 

u svim kazalištima, razne demokratske institucije, 
u kratko svagdje se opaža ono iz pravog de- 
mokratizma potičuće nastojanje, da se popula¬ 
rizira znanost i umjetnost i socijalizuje sve ono, 
što čini čovjeka boljim, sretnijim i slobodnijim. 
U tom je prispodoba sa Zagrebom naprosto ne¬ 
moguća. (Vidi o tom člančić „Patriotski sport" 
u 2. br. „Hrv. Djaka.“) Naš djak može se u Pragu 
lijepo upoznati i pripraviti za budući svoj pučko- 
prosvjetni rad. Saobraćajem sa inteligentnim rad¬ 
ništvom na skupštinama, predavanjima i dr. nužno 
se demokratizuje. 

U Pragu je centrum češke sekcije „Slo¬ 
bodne misli", koja ovdje razvija vanrednu dje¬ 
latnost, a koju bi već jednom trebalo i kod nas 
osnovati. 

U Pragu izlazi većina čeških listova i re¬ 
vija, od kojih je najviše uredjivano u smjeru 
naprednom i slobodoumnom. 

Kao sveučilišni grad Prag zauzima 
jedno od prvih mjesta u Evropi- Stručna sprema 
profesora češke univerze daleko je poznata. 

Kao karakteristične spominjem naslove 
nekih kolegija od općeg interesa: 

Masaryk: Filozofija Dostojevskoga u sa¬ 
vezu s misaonim razvojem novodobne Rusije. 

Dr. Krejči; Nitzsche i nitzscheanizam. 

Dr. Foustka: Socijalna patologija. 

Dr. Drtina; Razvoj školstva u XIX. vij., 
Čitanje i tumačenje „Emila" i t. d. 

Dr. Zibrt: Kulturna povijest Češka itd- 

Dok se kod nas gotovo nikad ne predaje 
češka povijest, predaje poznati prijatelj hrvata 
dr. Kadlec vrlo savremen kolegij; „O državo- 
pravnom odnosu Hrvatske k Ugarskoj." 

No profesori ne samo da imadu veliku pri¬ 
znatu stručnu naobrazbu, već su i ljudi širih vi¬ 
dika, slobodoumni i napredni, što znadu, da 
budu u neku ruku i odgojitelji svojih djaka. 
Profesori privatno mnogo opće sa svojim sluša¬ 
teljima, dok su n- pr. neki seminari uzor uza¬ 
jamnog rada djaka i profesora. Spominjem 
samo Masaryka i Drtinu, koji su jedni od prvih 
i najboljih ljudi svoga naroda. 

I u tom je jedva moguća prispodoba sa 
Zagrebom. Djački život je u Pragu van- 
redno razvijen. Imade bezbroj djačkih društava, 
stručnih, obrazovnih, patriotičkih i dr. — Imadu 
nekoliko vrlo dobro uredjivanih djačkih listova, 
izdaju svake godine više almanaka i djačkih 


kalendara — malo piju, više rade. U opće češki 
studenti ne shvaćaju akademsku slobodu kano 
slobodu alkoholističkih i sexualnih ekscesa, već 
kao u prvom redu slobodu rada, naobražavanja 
i spremanja za budući narodni rad. Svi su na¬ 
predni i slobodjumni, dakle antiklerikalni. Svete 
kongregacije u opće nemaju. — 

A sad da vidimo, kakove su materi¬ 
jalne prilike za hrv. djaka u Pragu. Moram 
odmah istaknuti, da su vrlo povoljne, te se 
može reći, da tko može živiti u Zagrebu, može 
za iste novce živiti i u Pragu, dapače jeftinije. 

Ponajprije stan. U studentskoj četvrti na 
Kral. Vinohradyma su stanovi po 8—1.5 for. za 
jednoga, ako su dvojica, za svakoga 6—9 for. 
Stan s opskrbom dobije se od 25 for. dalje. 
Objed u menzi stoji 28 novČ., a dobije se dobra 

1 zdrava hrana u dovoljnoj količini. U boljim 
gostionama su objedi po 30 — 35 novč., a u 
pučkim „iidelnama" dobije zdrav i dostatan 
objed za 20—25 novč. Uz to je izvrsno pivo 
vanredno jeftino („kriigel" 7 novč.). Kako vi¬ 
dimo stan i hrana je ko i u Zagrebu, odnosno 
jeftinija. 

Glavno češko djačko potporno društvo je 
Husov fond, koje dijeli i našim djacima potpore. 
No kako je velik broj čeških molitelja dobiju 
naši djaci tek u krajnjoj nuždi. „Svepomoc" po¬ 
sreduje kod stanova, instrukcija, dok je „Svaz 
Českoslovanskog studentstva" glavni 
pretstavnik djaštva i zastupnik njegovih interesa. 
„Svaz" vodi svaku opće djačku akciju, te je i 
nedavno sazvalo opću djačku skupštinu proti 
teološkom fakultetu, držeći da je to stvar svih 
akademičara. Češkom djaštvu mora se priznati, 
da je znalo zainteresovati javnost za svoje so¬ 
cijalno stanje, te je n. pr. nedavno dobilo na 
dar 10.000 K za djački dom. 

Hrvatski djaci, u koliko trebaju potpore, 
upućeni su najprije na „Hrv. potporno društvo 
u Pragu". To je mlado društvo osnovano pred 

2 godine darom Strossmayerovim od 1000 kruna. 
Društvo u glavnom može podupirati naj¬ 
nužnije, te izdaje potpore najviše do 20 for. Na 
Čelu su društva praški Hrvati — gradjani, dok 
je tajnik redovno djak. Društvo je osobito ljetos 
razvilo lijepu akciju, te naišlo na priličan odziv. 
U prvom je redu na djaštvu samom, da u do¬ 
movini što više agitira i steče društvu što više 
prijatelja i darovatelja. 

Ako uzmemo sve u jedno može se reći, 
da je absolutni minimum potreban za život u 
Pragu 50 kruna. Uz potpore različitih dru¬ 
štava, besplatnu menzu itd. može se izaći i sa 
polovicom te svote (25 kruna). 

Kako vidimo i materijalna je strana života 
u Pragu za našeg studenta vrlo povoljna. 

Ako usporedimo narav Čeha i Hrvata vi¬ 
dimo, da Česi imaju neke prednosti, vrline, 
koje kod nas absolutno manjkaju. To je u prvom 
redu njihov praktični, realistični duh, što je njima 
reć bi prirodjen. U tom im nema medju Slave¬ 
nima premca. Dok kod svih nas drugih Slavena 
preteže u javnom radu čuvstvo, pojedince pak 
polovičatost i lijenost, to su Česi hladni, prora- 
čunani ljudi marljivi i ustrajni. Tom svojstvu 
imadu zahvaliti većinu svojih uspjeha, kano i to, 
da su potisnuli češke Nijemce i kulturno i eko¬ 
nomski, te je n. pr. Prag, još pred nekoliko 
decenija njemački grad, danas gotovo sav češki. 
Realistički Česi već su odavna uvidjeli, da se 
tek postepenim sitnim radom dolazi do većih 
pozitivnih rezultata. Dok se u nas gotovo sva 
narodna energija trošila i troši lih, samo na dr- 
žavopravna pitanja, u Češkoj nema gotovo stranke 
bez izradjenog socijalnog, kulturnog, a po gotovo 
ekonomskog programa. Za to i je kod njih tako 
bujna pučka prosvjeta, dok gospodarski — istina 
samo buržoazija i nešto seljaštva — bivaju sve 
jačim. Doduše njemački „burševi* u Pragu na¬ 
zivlju češke djake kukavicama, što ne reagiraju 
na njihove izazove sredovječnim duelom, dok 
im imponiraju vatreni Jugoslaveni, što „kao pravi 
kavaliri* primaju dobačenu rukavicu (obično po¬ 
slije kakove tučnjave) i drugi dan šalju svje¬ 
doke za „vitešku zadovoljštinu*. No ti isti „bur- 
ševi* ko i čitava njemačka javnost najbolje osje¬ 
ćaju, kako se emancipira češki narod od njem. 
upliva, ekonomskog i kulturnog i kako se je 
već gotovo sasma oslobodio. A može li se i 
za nas isto reći? I u tom pogledu baš je Prag 
vrlo dobra škola za naše ljude, da vide, kako 
se danas bori za narodna prava, ne samo starim 
pergamenama iz historije, već da historičkom 
pravu daje tek sadanja ekonomska i kulturna 
narodna snaga pravu vrijednost. Kad će se to 
već jednom i kod nas uvidjeti? 

Prikazao sam u glavnom sve, što je ka¬ 
rakteristično za Prag, prilike ondje s intelektualne 
i ne manje važne materijalne strane. Mislim, da 


se je svatko mogao uvjeriti, da su vrlo povoljne 
i da je Prag najzgodnije sveučilišno mjesto za 
hrvatskog djaka. 

I zato je pravo čudo, da uz ovako povoljne 
prilike tako malo naših ljudi ide u Prag. Ima ih 
istina više, nego li prijašnjih godina (70 i to naj¬ 
više tehničara). Ali sve je to malo. Baš nama, 
koji živimo tako ograničenim sitnim životom 
maloga naroda, i baš sada, kad reakcija gordo 
diže svoju glavu, treba nam što više ljudi ši¬ 
rokih vidika, modernih nazora i novih, savre- 
menih ideja. A tko je jednom živio u Pragu, 
upio svu njegovu kulturu i upoznao realizam i 
naprednost Čeha — taj se ne može vratiti, nego 
kano čovjek napredan i demokratičan, kano onaj 
dio narodne inteligencije, koja će voditi narod 
napred, novim putevima, a ne natrag. Ne bi 
smjelo biti hrvatskog djaka, koji nije bar jedan 
semestar proživio u Pragu. Ostali Slaveni, a 
osobito mi Hrvati možemo se mnogočem nau¬ 
čiti od najnaprednijeg slavenskog naroda ođ 
Čeha. A to je vidio i jedan od svakako naj¬ 
boljih naših ljudi, biskup Strossmayer, kad je 
u pismu, kojim je popratio svoj dar od 1000 K 
napisao: „Dragi prijatelji! Od sve duše odobra¬ 
vam Vašu nakanu, da stvorite fond, iz koga bi 
siromašniji djaci iz Hrvatske primali potporu i 
tako se odlučivali za nauku u Zlatnom Pragu, 
kamo i valja da mladost naša ide i svakomu se 
dobru med braćom priučava. Česi sve što imadu, 
stvorili su si svojom vrijednoćom. Oni su danas 
med svima Slavenima prvi gospodari i prvi 
umjetnici, pa je Prag njihov pravi muzej svake 
vještine i umijeća . . .* 

I time mislim, da sam najbolje svršio čla¬ 
nak o Pragu. 

Cand. Jur. Petar Vranković (Grac): 

Sveučilišno pitanje. 

Jedno eminentno djačko pitanje je sveuči¬ 
lišno, te bi po djacima moralo biti držano uvijek 
živo i rasvijetljeno sa svih strana. No kako 
kod nas svuda prevladava diletantizam i po¬ 
vršnost, tako i tu vidimo, da se o sveučilišnom 
pitanju samo onda raspravlja, kada to pitanje 
iznese koja od narodnosti u Austriji. Onda se i 
mi sjetimo, da i kod nas postoji to pitanje ne¬ 
riješeno, pak izdamo rezoluciju, priopćimo ju 

novinama i tim cijenimo da smo našu patriotsku 
dužnost izvršili, te možemo opet da se poda- 
demo našem neradu. 

Kad se spominje naše sveučilišno pitanje 
onda se uvijek pomišlja na potpuno priznanje 
sa strane Austrije ispita i rigoroza položenih u 
Zagrebu po pravnicima i filozofima iz Dalmacije 
i Istre. I u istinu, to je glavni postulat u našem 
sveučilišnom pitanju. 

Taj postulat Hrvata iz Dalmacije i Istre 
opstoji otkad se otvorilo hrv. sveučilište u Za¬ 
grebu, te je osobito izbio, kad je talijansko 
djaštvo počelo da energično radi za postignuće 
talijanskog sveučilišta u Trstu. Tad se je hrv. 
djaštvo obratilo predstavkom na dalmatinski i 
istarski sabor kao i na carevinsko vijeće za 
uredjenje sveučilišnog pitanja. No kao obično 
pri tome je i ostalo. Ali ne samo da je pri tome 
ostalo, već se je dapače počelo da i slabi naš 
zahtjev traženjem jugoslavenskog sveučilišta u 
Ljubljani u ime Jugoslavena, te dapače i isti¬ 
canjem nekog reciprociteta, o čemu ću 
kasnije govoriti. 

Kako sam prije spomenuo naš zahtjev 
traži sa strane Austrije potpuno priznanje po¬ 
loženih državnih ispita i rigoroza, a diploma 
stečenih od pravnika, kao što i položenih ispita 
usposobljenja, te diploma stečenih na zagre¬ 
bačkom sveučilištu, od filozofa iz Dalmacije i 
Istre. Za taj naš zahtjev imamo podloge u 
samom temeljnom državnom zakonu od 21./XII. 
1867. D- Z. L- broj 142, koji u § 19. odredjuje; 
ravnopravnost svih narodnosti i 
jezika u školi, uredima i javnom 
životu, kao što i da svaka narodnost 
ima pravo da dobije potrebita sred¬ 
stva za odgoj u svom materinskom 
jeziku, a takva pripada nama iz Dalmacije 
i Istre, budući da je u istima hrvatski jezik, pri¬ 
znat zemaljskim. Naravno je pak da mi imajući 
već univerzu u Zagrebu, a ne puštajući s očiju 
ni našega narodnog cilja, ne ćemo tražiti jednu 
svoju univerzu u zemljama i kraljevinam zastupa¬ 
nim na carevinskom vijeću, kamo provizorno pri¬ 
padamo, — što mimogred rečeno ne bi ni dobili 
— već ćemo nastojati, da se to naše pravo oži¬ 
votvori u skladu s našim narodnim inte¬ 
resom. Ne samo što postojeći zakon govori u 
prilog našem zahtjevu, već i pedagoški razlozi, 
koji nastoje da nauku čim moguće olakšaju a to 


nije sjegurno učeći srednje škole u jednom, a 
više u drugom, k tomu nepoznatom jeziku. Ako 
ovaj razlog vrijedi uopće, napose se na nj mora 
imati obzira kod filozofa, koji ne samo što 
moraju učiti u drugom nepoznatom jeziku, već 
i kasnije kao profesori predavati jezikom u 
kojim nijesu učili, a to je sjegurno na štetu 
povjerene im mladeži, njima pak od velikog 
truda. 

Novčane prilike, ambijenat iste narodnosti, 
to su sve razlozi koji govore u prilog našeg 
zahtjeva. 

To naše pitanje, koje već trideset godina 
opstoji, našlo je svoje riješenje naredbom od 
10.x. 1902 . br. 32.212 i od 24.1 V. 1904 . br. 34.288 
kojim je pok. ministar za bogoštovlje i nastavu 
Hartel mislio, da je potpuno udovoljio našem 
zahtjevu. Dapače je njemačko djaštvo i nje¬ 
mačke stranke proti tim naredbama ustalo kao 
da Austriji prijeti opasnost. 

Pogledajmo, da li je zbilja naš zahtjev 
ispunjen i da li gori spomenute naredbe rije- 
šavaju naše sveučilišno pitanje. Možemo odmah 
odgovoriti, da niti je naš zahtjev ispunjen nit 
je pitanje riješeno, te se tim naredbama ne smi¬ 
jemo zadovoljiti, premda ih moramo smatrati 
kao prvi korak riješenju našeg pitanja. 

Ne zadovoljavaju nas, jer su p r o v i- 
zorne te kao takove ne pružaju nikakvu 
garanciju za budućnost. Ne udovoljavaju našem 
zahtjevu, koje traži „potpuno priznanje 
svih ispita, za pravnike i filozofe 4 , jer 
ne priznavaju već samo prvi državni ispit za 
pravnike, a za drugi i treći traže naknadni ispit 
pred posebnom komisijom u Beču istina na 
hrvatskom jeziku. Rigoroze i diplome ne pri¬ 
znaju, već za njih treba redovite nostrifikacije, 
a na filozofe se niti ne osvrću. K tome, ako se 
sjetimo izjave bivšeg ministra Dr. Korbera na 
interpelaciju njemačkih zastupnika: da će oni 
pravnici, koji budu pravili ispite u Zagrebu 
moći biti namješteni samo u Dalmaciji i Istri 
vidimo jedva nedovoljnost i štetnost istaknutih 
naredaba. 

Istina za pravnike nije lako riješiti pitanje 
priznanja, jer tu mora da država traži od svojih 
činovnika, kao što i ljudi, koji se posvećuju 
slobodnim pravničkim zvanjima poznavanje prava 
i zakona vrijednih u državi, te kvalifikaciju tog 
poznavanja, no kod filozofa toga nema. Znanost 

ostaje znanost, pa gdjegod se predavala, a 
k tome je filozofski fakultet u Zagrebu uredjen 
poput onih na sveučilištima u kraljevinama i 
zemljama zastupanim na carevinskom vijeću. A 
razlozi, koje smo gori spomenuli govore dovoljno 
za to priznavanje. 

Što se pak tiče pravničkih ispita, to naš 
zahtjev mora da ide za tim, da austrijska vlada, 
budući da smo mi vlasni samo od nje tražiti i 
jer se o n a mora da brine za naš odgoj u ma¬ 
terinskom jeziku, da se austrijska vlada 
pobrine, da bi nam bilo moguće na zagre¬ 
bačkoj univerzi slušati one predmete, kojih se 
tamo ne predaje, a u zemljama i kraljevinama 
zastupanim na carevinskom vijeću trebaju, te 
tamo položiti ispite pred posebnim komisijama, 
koje bi nas ispitivale iz predmeta vrijednih za 
Austriju. Tomu nastojanju austrijske vlade si¬ 
gurno da će hrvatska vlada udovoljiti, kako je 
i predstojnik za bogoštovlje i nastavu g. Milan 
Roje izjavio na interpelaciju nar. zast. dra. Gj. 
Šurmina u XIII. saborskoj sjednici dne 23. XI. 
1906-, jer već opstoji za prvi državni ispit ta¬ 
kova uredba, da ga Hrvati iz Dalmacije i Istre 
polažu u jedan put, a ne kao oni iz Banovine u 
dva dijela, te da bivaju reprobirani na šest mje¬ 
seci, dotično godinu dana, a ne na dva mjeseca, 
sve po austrijskim propisima. 

Naknadni ispit, koji se po prije spome¬ 
nutim naredbama zahtijeva, obuhvaća toliki opseg 
materijala, da je to u istinu Četvrti ispit. Država 
pak, koja se mora da brine za odgoj svoiih 
državljana i ako ima pravo tražiti od svojih či¬ 
novnika poznavanje zakona vrijednih u državi 
i kvalifikaciju tog poznavanja, ona mora da 
olakoti odgoj, ona ne mora da to poznavanje, 
dotično kvalifikaciju otešča, kao što je u istinu 
sada slučaj. Pravnik naime iz Dalmacije i Istre, 
koji hoće da se posluži pravom, da u svom 
materinskom jeziku sluša predavanja, te položi 
ispite, mora da izvrši i tu apsurdnost, da iste 
predmete prama zakonima dvaju država uči i iz 
njih ispite položi, t. j. mora da uči i one zakone, 
upotrebljavanje kojih mu nikad trebati ne će, 
dapače se za službu niti ne traže, buduć da u 
zemljama i kraljevinama zastupanim na carevin¬ 
skom vijeću ne imadu zakonske snage, kao 
drugi civilni parbeni postupnik, drugo upravno 
pravo itd. A to je silno oteščavanje. 

U toliko što se tiče ispita državnih. Što 


se pak tiče rigoroza, tu je po srijedi i druga 
stvar, a to je, budući da su rigorozi jedna aka¬ 
demska stvar, u prvom redu pitanje dotičnog 
zavoda. No i tu mi moramo tražiti, da nam se 
priznadu. Kad jednom postignemo priznanje 
državnih ispita, a to ćemo postići samo na prije 
izloženi način, tad nema razloga, da nam se 
istodobno priznadu i,rigorozi, kad već nijesu no 
ponovljenje državnih ispita. A doktorske diplome, 
te ćemo morati nostrificirati, no moramo tražiti 
na isti način, na koji se nostrificiraju doktorske 
diplome liječnika na zagrebačkom sveučilištu, 
t. j. sa samom uplatom takse. Tim će se obdr- 
žati zakon, da diplome stečene na inozemnim 
univerzama nemaju vrijednosti bez nostrifikacije, 
ostati će ta akademska čast, čast pružena od 
stanovitog sveučilišta i udovoljiti će se našem 
opravdanom zahtjevu. 

U tome sastoji naš zahtjev i to je put, kojim 
moramo ići, da ga riješimo, a sad ću se osvr¬ 
nuti na pitanje reciprociteta, kako često 
zagrebački kolege nazivaju naš zahtjev, da li, jer im 
se Čini predugo nabrajanje cijelog našeg zahtjeva 
ili jer traže nešto drugo — nemoguće, ne znam. 

Reciprocitet ili kako obično dolazi pot¬ 
puni* reciprocitet zagrebačkoga 
sveučilišta sa onima u Cislitaniji bi značio, 
kad bi mi Hrvati iz Dalmacije i Istre tražili, jer 
smo samo mi vlasni'tražiti, da 1. austrijska vlada 
prizna ispite, rigoroze i diplome, stečene u Za¬ 
grebu za sve austrijske državljane, dakle i za 
Poljake i Talijane n. pr., a za to nam nije stalo, 
još više, da prizna ispite, rigoroze i diplome 
stečene u Zagrebu svima, po tom i drugim 
državljanima, a to nijesmo vlasni; 2. da i hrvatska 
vlada prizna sve ispite, rigoroze i diplome, stečene 
na univerzama u kraljevinama i zemljama zastu¬ 
panim na carevinskom vijeću, a to nemamo pravo- 

Traženje dakle reciprociteta mi niti hoćemo, 
niti možemo, već isticanjem tog pitanja poka¬ 
zujemo, da niti sami ne znamo što hoćemo, po¬ 
kazujemo kako na laku ruku shvaćamo naš 
zahtjev, te stavljamo sami sebi zapreka, budući 
da nas austrijska vlada može da lijepo odbije 
samom riječi: nemoguće. 

Naš zahtjev nije reciprocitet 
već je traženje potpunog priznanja 

* Sa stanovištem kol. člankopisca u ovom pitanju 
mi se potpuno ne identifikujemo, te ćemo svoje stanovište 
svojedobno obrazložiti. Ur. 



svih položenih, državnih ispita i 
rigoroza te doktorskih diploma ste¬ 
čenih od pravnika, kao što i polože¬ 
nih ispita usposobljenja i doktor¬ 
skih diploma stečenih od filozofa 
iz Dalmacije i Istre na hrvatskom 
sveučilištu Franje Josipa I. u Za¬ 
grebu po austrijskoj vladi u kra¬ 
ljevinama i zemljama zastupanim 
na carevinskom vijeću. 

Taj se pogrješni izraz udomaćio i u inter¬ 
pelacijama i govorima zastupnika na carevinskom 
vijeću, a to nam može samo da škodi. 

Nego kad govorimo o reciprocitetu, spo¬ 
menut ćemo, da djaštvo iz Banovine na zagre¬ 
bačkom sveučilištu može da traži od hrvatske 
vlade, da ishodi reciprocitet pojedinog fakulteta 
sa istim fakultetom na drugoj kojoj univerzi, kao 
što n. pr. imaju austrijski medicinski fakulteti sa 
napuljskim ili filozofski sa nekim u Njemačkoj, 
no to je sasvim druga stvar i to se nas ne tiče, 
budući da mi ne možemo od hrvatske vlade to tražiti. 

Još hoću da spomenem drugo jedno pitanje, 
koje je s našim u svezi. Slovenci zahtijevaju za 
sebe svoju univerzu u Ljubljani. Kolikogod nam 
to može ne biti drago, ipak oni imaju to pravo, 
dapače mi ih uvijek moramo podupirati u takvom 
zahtjevu, stojeći na stanovištu, da svaki narod 
ima pravo tražiti za sebe sve što mu koristi za 
napredak. No često se dogadja, da Slovenci 
traže u ime Jugoslavena neko jugosla¬ 
vensko sveučilište u Ljubljani, a 
taj zahtjev ne samo da ne smijemo poduprijeti, 
već smo dužni proti tome uvijek i svagdje ustati, 
budući da se tim zahtjevom krnji i oslabljuje naš 
zahtjev, a toga se moramo čuvati. Neka oni, t. j. 
Slovenci, traže u ime svoje i za sebe što hoće, 
ali u ime naše i k tome za nas, to ne smijemo 
dozvoliti, ako ne ćemo da sami sebi škodimo. 

Kad sam pri pitanju slovenskog sveučilišta, 
osvrnut ću se i na pitanje, koje je s njime u 
svezi, na zahtjev Slovenaca, koji je često i od 
naše štampe usvojen, a kojega oni postavljaju 
kao protutežu talijanskom sveučilištu u Trstu 
t. j. slovenske paralelke po neKima 
slovensko-hrvatske paralelke, ako- 
prem je slovensko narodno-radikalno djaštvo od¬ 
lučno protiv talijanskog sveučilišta u Trstu. 

U pitanju talijanskog sveučilišta mi moramo 
da stojimo na stanovištu, da Talijani imadu pravo 


na nj, a svakako da će ga tražiti u svom sre¬ 
dištu, kao što ga traže, a to im je Trst usprkos 
ono 40 do 500.000 Slavena. U tom pitanju mi 
moramo, ako hoće naše pomoći tražiti kompen¬ 
zacija drugdje, možemo i poduprijeti zahtjeve 
Slovenaca u kompenzacijama, koje oni traže za 
Sebe, ali to ne mogu biti slovenske paralelke u 
Trstu, još manje slov.-hrvatske, što bi samo 
oslabilo naš zahtjev. Naš je zahtjev: Zagreb. 
U tom zahtjevu budimo nepomični i zahtjev ne 
oslabljujmo, ni rad čijeg obzira. Kanimo se 
svega, što bi moglo dati prigode, da se naš 
zahtjev krivo shvati. Radimo na tome, da naše 
pitanje učinimo aktuelnim. Ustrajmo, pak ćemo i 
pobijediti. 


Ing. Cand. Vladimir Maravić (Prag): 

Klub hrvatskih tehničara u Pragu. 

Od hrvatskih Studenata u Pragu najviše je 
tehničara. Prošloga mjeseca združiše se oni u 
udruženje gornjega imena. 

Studentskih društava imade danas mnogo, 
ali ih je malo, koja imadu neko veće značenje, 
a to zbog toga, što žive samo od običaja, a ne 
od potrebe t. j. nemaju programa rada. U ova- 
kovom društvu, ako se i pojavi kakav rad, 
ubijaju ga preživjele formalnosti. Nije društvo 
zbog društva, niti zbog funkcionara, nego je 
sredstvo za razdiobu i olakšanje stanovitog rada. 
Društva bez programa, ta čisto paradna društva, 
imadu prestati. A kako veliko polje rada čeka 
naše študenstvo ! Najžalosnije je kod toga, da 
imade i takovih društava, koja se očajno osvrću 
za nekakovim „radom," za nekakovom „akci¬ 
jom," radi bi poboljšavali, reformirali, kad bi 
samo znali što i kako! 

I ako se razvitkom gospodarskih i kulturnih 
odnošaja umanjuje apostolska misija študenstva, 
kao učitelja i jednog važnog faktora u svojoj 
okolini, raste za to dužnost, da- iz života, iz te 
okoline sam uči i spoznaje ono, što se iz knjiga 
naučiti neda. 

Bila su vremena, kad se je rad študenstva 
naprosto odbacivao, a djake upućivalo samo na 
škripta i predavanja. Drugi se je put djački rad 
i precjenjivao. A i danas nije kontakt izmedju 
nas i ostale javnosti onakav, kakav bi imao da 

bude, nije iskren, nema međjusobnog poznavanja, 
a to je zlo. Rad študenstva ima da bude jedna 
pozitivna komponenta u razvitku narodnom. Ne 
računati s tom komponentom ili braniti joj iz¬ 
ražaj, znači jedan veliki gubitak, gubitak jedne 
znatne duševne snage. Ishodište i temelj svakog 
Studentskog rada ima biti princip, da je duž¬ 
nost Studenta svršiti Studija na 
vrijeme, postati što prvo produk¬ 
tivnim članom ljudskoga društva, 
što je prvi dokaz narodne i soci¬ 
jalne svijesti, a slobodno vrijeme 
upotrijebiti na svoju općenitu na¬ 
obrazbu i u kulturnom radu za na¬ 
rod. Taj princip akceptovaše hrvatski tehničari 
u Pragu i na njem osnovaše svoje udruženje. 

Već samim medjusobnim općenjem ljudi 
iste struke, poticati će se na rad oko stručne 
naobrazbe. Medjusobnim razgovorima izmjenjivat 
će se misli, upozoravat će se na dobre stručne 
knjige. Ne mislimo tu na paradne govorancije, 
nego na diskusije, na sporove (dakako stvarne!) 
a sve to bez preživjelih formalnosti, koje treba 
odbaciti. Ista svrha postizati će se direktno či- 
taonom, stručnom knjižnicom, predavanjima, po¬ 
učnim izletima itd. Sve je to planovito razdije¬ 
ljeno u detailnom programu. 

Potrebe raznih naroda u pogledu „tehnič¬ 
koga rada” su razne, a prema tim potrebama su 
udešene ili barem imale bi biti udešene visoke 
tehničke škole. Kao što se tehnička znanost i 
potrebe u tom pogledu razvijaju, tako rastu i 
zahtjevi reforma tehničkih škola. U Austriji se 
najveća pažnja obraća reformi kemijskog i stro- 
jarskog odijeljenja. Isto je u Njemačkoj. Kad bi 
se kod nas osnivala visoka tehnička škola, mo¬ 
rali bismo naravno računati s potrebama naših 
krajeva, osobito Dalmacije, Bosne i Hercegovine 
t. j. najveću pažnju obratiti gradjevnom (cesto¬ 
gradnje, vodogradnje, željeznice, mostovi, tuneli 
itd.) i kulturno tehničkom odijeljenju. Hrvatske 
tehnike nemamo, a niti takove, koja bi s tim 
specifički našim potrebama računala u onoj mjeri, 
kako im to odgovara. Tehničko će udruženje 
nastojati, da se taj manjak u našem stručnom 
odgoju nadopuni. 

Pitanje osnutka hrvatske visoke tehničke 
škole javljalo se kod nas periodički. Pojavilo 
se — izginulo. Pred kratko vrijeme bilo je i 
opet aktuelno. Iz svega naučili smo to, da se 


tomu pitanju nije obraćala ona pozornost, koju 
zaslužuje. Općeniti nazor kod nas u pogledu 
osnutka hrvatske tehnike je taj: Koliko bi zemlju 
stajala takova škola ? Ako je s te strane osnutak 
moguć, dobro, osnujmo je! No važnije pitanje, 
da li imamo, da tako kažem, duševno jamstvo 
za osnutak takove škole t. j. spremnih ljudi, 
malo nam je brige zadavalo. Koliko se narod¬ 
noga novca potrošilo na Stipendije za tehničare, 
ali bez ikakvog sistema, bez ikakve perspek¬ 
tive. U novinstvu našem našli ste katkada članak 
o visokoj tehničkoj školi, ali obično nije to bilo 
ništa više, nego skraćen program kojeg austrij¬ 
skog učilišta. Zaludu tražite malo dubljega, kri¬ 
tičnijega pogleda na čitavu stvar. Zaludu tražite 
mnijenje, koji tip visokih tehničkih škola odgo¬ 
vara najviše našim prilikama, njemački, engleski 
ili švicarski. Negdje se pisalo, da bi tehnika 
mogla biti spojena s filozofijskim fakultetom. 
Zaludu ste očekivali, da će se jedan od naših 
stručnjaka oboriti pravednim gnjevom na to i 
dokazati, da je to zlo. Prije, davno prije, nego 
što se je vlada izjavila za osnutak visoke teh¬ 
ničke škole, morala su ta pitanja biti pročišćena. 
Davno smo morali imati taj cilj pred očima i 
raditi za nj. Prvi princip svakoga kulturnog grada 
imao bi da bude: postavljati si velike i daleke 
ciljeve, misliti ne na dvije, nego na dvije sto 
godina napred. Zgodno je to rekao češki kritičar 
Salda: „Čim počnete misliti sto godina na¬ 
pred, napredovali ste za čudo u dvije godine 
mnogo bolje, nego kad biste mislili samo na te 
dvije godine.” Naš klub raditi će i u tom smjeru 
prema svojim silama. Proučavati to pitanje, po¬ 
pularizirati ga, probuditi za nj interes u svima 
vrstama, u čitavoj našoj javnosti. Držim, da bi 
to pitanje za nas, gospodarski zaostao narod, 
moralo imati to značenje, koje ima u kulturnom 
i političkom pogledu osnutak univerze. 

Na visokim tehničkim školama uče se neki 
vrlo važni predmeti nedostatno, a drugi naprosto 
manjkaju u programu. Spreman tehničar morao 
bi na primjer proučiti narodno gospodarstvo 
mnogo savjesnije, nego što to od njega traži 
tehnička škola. Od osobite je važnosti za nas, 
kao sinove još agrarnog naroda, proučavanje 
razvitka industrije. Mnogo zgodne prilike daje 
nam se za to ovdje u Češkoj, koja se iz agrarne 
tako brzo i snažno razvija u zemlju industrijalnu. 
I baš u promatranju toga razvoja pruža nam se 

mnogo više poučenja, nego što bismo ga našli 
recimo u Engleskoj, gdje je industrija već na 
najvišem stupnju. U tom smjeru razvit će naše 
udruženje svoju djelatnost. 

Veliku važnost polagat ćemo na prouča¬ 
vanje života radništva*, razreda danas najviše 
tlačenog, prema kojemu ćemo imati kad stupimo 
u život teške dužnosti, hoćemo li biti u službi 
čovječnosti, a ne samo vladajućeg sistema. 

Stud. Fil. Ivo Sporčić (Zagreb): 

Zadaci srednje škole. 

Prosvjeta oslobadja čovjeka one primarne 
nesamostalnosti, u kojoj je dok se ne umije 
služiti svojim razumom bez upute i vodje; a 
često je baš nedostatak slobode i odlučnosti, 
da se poslužimo svojim razumom, uzrokom 
našoj nesamostalnosti — Češće nego li pomanj¬ 
kanje samoga razuma. Sapere aude! Pouzdaj 
se u svoj razum! Budi svoj! — to su gesla 
prosvjete. 

Lijenost i kukavnost podržavaju mnoge 
ljude i nadalje, pošto su dobom već davno 
postali slobodni, u stanju neke nesamostalnosti; 
to su ujedno uzroci, koji im postavljaju druge, 
jače individue za vodie i zaštitnike. 

Nastojanjem tih štitnika, koji se nametnu 
nesamostalnom društvu i podržavaju ga u nje¬ 
govoj neslobodi, biva i pojedincima njegovim 
teško, da u svom radu budu svoji i slobodni, 
jer ih ona većina, koja je već otupljena i brižno 
nadzirana, da ne podje nego baš odredjenom 
joj stazom, smeta i sprečava u samostalnom 
djelovanju. 

Pokuša li ipak koji pojedinac poći svojom 
stazom, prijeti mu odasvud opasnost, da na- 
strada; mogao bi joj možda izbjeći i nakon 
nekoliko posrta sasvim bi sigurno koracao — 
ali ga svaki takav pokus „otrežnjuje“ i odvraća, 
da se unapredak otimlje vlasti društvenoga 
štitništva. Postao je gotovo nesposoban služiti 
se svojim razumom, bespomoćan je, jer ga na 
svim linijama izdaje neznanje. Zasade i formule, 
mehaničko orudje u razumskom radu, postaše 
zloporabom naravnih njegovih sposobnosti je¬ 

* O tome u posebnom članku. 


dinim razumskim radom, pa su jedini dopušteni 
koraci u umjetno podržavanoj nesamostalnosti. 

Ali ako je pojedincu teško, gotovo nemo¬ 
guće, da se prosvijetli i oslobodi nasilnoga štit¬ 
ništva, skupu je to veoma lako ; to je neizbje- 
živo, ako mu se samo da potrebna sloboda. Tu 
slobodu dobiva skup (društvo) od onih poje¬ 
dinaca, koji samostalnom misli ipak odbace 
štitništvo i šireći oko sebe samosvijest i slo¬ 
bodni duh uče, kako da cijenimo vlastiti, slo¬ 
bodni razum. Taj nas duh uči, da sami — oslo- 
bodjeni tako — ne postavimo svoga štitništva, 
Revolucijoniranjem duhova zbacit ćemo možda 
despo'u i oteti se njegovom gospodstvu, ali 
revolucija sama ne će nikada reformirati način 
mišljenja, već će iznesti nove predrasude, koje 
će — jednako kao stare — u novom stanju 
postati mehaničkom uputom i vodjom nesamo¬ 
stalnoj skupini; ne ćemo li novog toga štit¬ 
ništva, treba revolucija da piosvjetljuje, ili bol e 
treba prosvjetom stvarati revoluciju. 

Da se skup prosvijetli ne treba ništa nego 
slobode i to slobode najbezazlenije, što je ima 
— slobode, da se svuda smije javno služiti 
svojim razumom. Militarizam veli: ne rasudjuj, 
vježbaj! — religija: ne rasudjuj, vjeruj! — dr¬ 
žavna vlast dopušta: rasudjuj, ali se pokori! 
Ovamo ćemo primijeniti našu riječ: Služiti se 
svojim razumom slobodno i javno. Državljanin 
se ne smije oprijeti odredbama zakona i privat¬ 
nom svom slučaju služiti se svojim razumom 
radeći prema njegovoj uputi; javno može: izno¬ 
seći u javnosti manjkavosti i nepravde zakona 
može stvoriti mnijenje, koje će ga oboriti. Voj¬ 
nik se mora pokoriti višoj odredbi, kao struč¬ 
njak usuprot može ie u javnosti osuditi. 

A samo tada, kad zakon traži nemoguće i 
u nama ništi čovjeka, samo tada nam je slo¬ 
bodno, dapače moramo — oprijeti se tome 
zakonu. 

Primjenimo li ove misli o slobodnom i 
prosvijetljenom društvu (Kant: Was ist Auf- 
klarung ?) na srednju školu i njenu zadaću, naći 
ćemo, da njena metoda nije prema zahtjevima 
prosvjete; tome treba doskočiti, bilo promjenom 
naučne osnove, bilo već prije toga osobitim pri¬ 
vatnim radom samih srednjoškolaca. 

Prva je dužnost svakoga pedagoga, da 
razvije i odgoji mladež sposobnu za samostalni 
rad- Osnovna škola — gradska — zadovoljava 

tome zahtjevu, a na sveučilištu predavač ne 
mora prije svega biti pedagog; srednja učilišta 
u tom pogledu ne valjaju ama baš ništa. Na¬ 
stavnici sami — sve da i hoće — ne mogu 
pomoći, budući sam osnov srednje škole pro¬ 
tivnom cilju teži. Uz ovaj unutrašnji razlog pri¬ 
dolazi i ižvanjski: političke i društvene prilike u 
Hrvatskoj. 

Srednja je škola odgajala dosada samo 
valjane činovnike, koji će raditi prema zahtje¬ 
vima vlasti, valjane državljane, koji se ne će ni 
moći ni htjeti oprijeti toj vlasti. Budući da je već u 
naravi same stvari, da većina ljudi voli ostati 
neslobodna, to je i srednja škola odgajala samo 
nesamostalne radenike, plaćenike bez snage i 
volje, plahe podržavatelje statusa quo. Disci¬ 
plinarni red zato i sprečava svaki pokus, svako 
samostalno nastojanje mladeži zabranjujući joj i 
najnevinije literarne klubove; sjećam se profe¬ 
sora, koji je idiotskim načinom naglašavao: 
„djak neka bude prije svega djak“ — što je 
prema njegovom shvatanju jednako značilo, kao 
da reknemo: „non vitae, sed scholae discimus”. 

Iznutra je nedaća srednje škole u tome, 
što svojim osnovom udaljuje naše nastojanje od 
života. Ma da je već pred više decenija na¬ 
glasio Spencer (Nauk o uzgoju), da u školi 
moramo prije svega učiti ono, što nam je di 
rekte potrebno za život (praktična medicina- 
filozofija, kemija i prirodne nauke, zatim indi-, 
rektna pomagala u životnoj borbi (životna praksa 
i staleško zanimanje), a tekar poslije toga pred¬ 
mete o odgoju mladeži u školi i obitelji, u 
društvu i javnosti, a kao sljednji dodatak nauk 
o ugladjenostima života (umjetnosti i zabave, 
naše srednje škole idu upravo protivnim smje¬ 
rom. Odgajajući djaka tekar za estetika u ži¬ 
votu, ne nauče ga niti pravom logičnom, a 
kamo li etičnom načinu života. 

Mjesto filozofijsko - znanstvenoga smjera 
prevladava literarno estetska tendenca; zadaća 
je srednje škole da odgoji valjane vjernike, po¬ 
znavatelje staroklasične kulture i političke histo¬ 
rije sviju naroda i sviju vremena, a tekar u 
drugom redu naučiti nas misliti, upoznati nas 
sa čovjekom i njegovom naravi, približiti nas 
prirodi i njenim zakonima. Pa baš od one ka¬ 
rakteristične strane ne ostaje srednješkolcu u 
glavi redovno ništa drugo, van nekoliko fraza, 
brojeva i imena; naliči arkivu, u kome su po¬ 


hranjene sve samo po jedna sveska iz različnih 
područja ljudskoga znanja, i niti ne čitav a 
sveska, već tekar po koja stranica, redak i li 
riječ. Jednako je neplodno učenje modernih 
jezika i literatura; jezike naprosto ne naučimo, 
a u književnosti se više pazi na bibliografijsko 
pamćenje pisaca i njihovih djela, nego li na to, 
čita li djak i da li je uopće sposoban s razu¬ 
mijevanjem pročitati ovo ili ono kardinalno djelo 
iz lijepe ili poučne knjige. 

Prije stotinu i više godina bijaše zadaća 
tada jedine srednje škole, gimnazija, da nauča 
latinski jezik, jezik učenjaka i uredovanja ; 
otuda studij latinskih klasika i antikne povijesti. 
A humaniste su iznijeli za onda najbolju i naj- 
organičniju literaturu grčku i tako pomalo pro- 
krčili put grčkome jeziku. Znanosti tada nije 
bilo u školi; na bečkom se na pr. sveučilištu 
koncem srednjega vijeka učilo računati s deci¬ 
malnim brojevima; i dugo kasnije nije bio niv6 
sveučilišta viši. Živjeli su već besmrtnici Ko- 
pernik, Galilej, Kepler, Dekart, Hajgens, Njuten 
i drugi, ali su tvorili zasebni stalež učenjaka i 
samo je Galilej pripadao sveučilištu. 

Latinski je jezik izgubio medjutim svoju 
znamenovnost, a i logičnu čistoću njegovu mo¬ 
žemo jednako naći i naučiti u francuskom je¬ 
ziku. Osim historika danas je malo kome u 
životu potrebno znanje toga jezika, jednako kao 
i znanje grčkoga. 

Svako doba čita svoje knjige. Znanost 
starih Grka i Rimljana daje nam osnove našoj 
znanosti, ali ih (osim u pravnoj nauci) ne nala¬ 
zimo u originalu, već u formi, kako su danas 
znanstveno definirani; njihova je epika i dra¬ 
matika tako udaljena od danas usvojenog na¬ 
čina i tehničkih formi, da je gotovo i ne shva- 
tamo. Pa dodamo li k tome, da tu literaturu 
možemo čitati u valjanim prevodima, otpada 
sasvim potreba poznavanja tih jezika. Dobaci li 
nam mudro koji klasični filolog (i pedanta): 
„Tacit je psihološki tako dubok, savršeno 
kratak u svojem prikazivanju, da ga do danas 
nije nitko valjano preveo; treba ga čitati samo 
u originalu”, treba mu još mudrije odgovoriti: 
eto, kad ni to nije postigla sva sila učenjaka, 
filologa i najtanjih poznavalaca stare kulture, 
kako će obični čovjek, najpače djak, koji se 
redovno bori s formom i nedospijeva dalje od 
riječi i gramatičkih krasota (poteškoća), upo- 

znati te nijansirane vrline Tacitova stih. U ži¬ 
votu dakle ne trebamo tih jezika — taj studij 
neka predje u kolo pasijonista, koji će se za po¬ 
sebni svoj studij baviti njime. 

Da je tako tečajem vremena otpala s ledja 
srednje škole zadaća, da nauča te jezike, — a 
ona ih još uvijek nauča — nadodjoše druge, 
nove zadaće — koje ona nikada ne preuze. 

Već slabe prometne prilike našega naroda 
traže, da osim svoga jezika učimo bar jedan 
veći kulturni jezik, njemački ili talijanski, a da je 
u nas smisao za trgovinu i industriju veći, učili 
bismo i dva- Ali od naravi nijesmo trgovci, pa 
smo prepustili sav promet u ruke samo jednoj 
struji, koja ga je tako monopolizovala, da 
upravo vlada svim našim životom poput vlada- 
jućeg perčina u Kitaju. Budući nadalje duh 
našeg naroda ne podnosi težinu njemačkoga 
jezika, koji je pojmovno supstantivan, dočim su 
slavenski jezici verbalno konkretni, trebalo bi 
odvraćati naše ljude od literature njemačke i 
uputiti ih na bližu romansku literaturu; osim 
toga bi trebalo iznijeti misao, da je dužnost 
svakoga inteligentnog Hrvata po¬ 
znavati jedan od glavnih slavenskih jezika 
(češki, ruski ili možda poljački). 

Nameće nam se i ovo pitanje (dr. Klein- 
peter): a jesu li fizika, kemija, botanika ili zo¬ 
ologija, medecinske nauke, eksperimentalna fizika 
i algebra tehničke? I medicinar i tehnik i far¬ 
maceut mora veći dio svoga vremena potrošiti 
u tom, da naknadi, što nije u srednjoj školi 
naučio. Medicinski studij kao da počima poslije 
prvoga rigoroza! 

Visoka škola treba da služi znanstvenom 
istraživanju i pripravljanju za samostah i struč- 
njački rad. Sveučilište nije mjesto, da se na 
njemu predaje sva sila znanstveno utvrdjenih 
činjenica; tome treba didaktički spremnih uči¬ 
telja, treba — škole. Treba ih naučiti u mla- 
djim godinama, gdje je pamćenje još svježe i 
želja za općenim znanjem velika. 

Dodamo li srednjoj školi još onaj posao, 
koji dosada nije nikako preuzimala, neka soci¬ 
jalna pitanja i nauku o temeljnom državnom 
ustrojstvu, to vidimo da smo u kaosu zahtjeva, 
kojima reformom srednje škole ne ćemo nikada 
zadovoljiti; treba tu potpune reorganizacije, 
s temelja se mora promijeniti njezin smjer. 

Srednja škola mora nam podati općeno 


obrazovanje, ali samo njegove elemente; treba 
nas odgajati za rad i život, treba nam podati 
nužne znanstvene temelje, na kojima ćemo na 
višem učilištu nastaviti. Ideja jedinstvene srednje- 
školske obuke čini nam se najzgodnijom od 
svih drugih, ali se obuka u višim razredima 
mora granati — osim općene nauke treba nam 
podati dobre temelje za daljnje stručno obrazo¬ 
vanje. Metoda univerze, da se predaju i obli¬ 
gatno slušaju kolegiji, koje ne moramo odgo¬ 
varati na ispitu; mogla bi se promijeniti u sred¬ 
njoj školi tako, da se uvedu neki predmeti, 
koje bi svatko morao učiti, ali ocjena njihova 
ne bi bitno utjecala na kvalifikaciju za prelaz iz 
jednoga razreda u drugi; tako bi se mogla 
uvesti dvogodišnja obuka navedenih slavenskih 
jezika i jedan od njih morao bi svatko slušati, 
a zadovoljiti samo bolji, uzmimo odlikovani 
djaci. 

Zbacimo li tako sa srednje škole sav prah 
prošlih vijekova, naći ćemo, da je „jedino duh 
nesavremen, odgoj formalističan, beskrvan, ša- 
blonski bio i jest kriv, da nam je velika većina 
inteligencije bila neslobodna u svojoj duši i 
spremna da se pokorava malo jačoj volji 4 . Ovaj 
nepovoljni utjecaj srednje škole paralizira u 
drugih naroda kultura i obrazovanost društava, 
obitelji i javnosti, ali u nas toga ne ima. Naša 
srednja škola mora tek stvarati te pomoćne 
faktore, zato je njen rezultat i bivao tako slab. 

Treba je dakle reorganizovati u jedin¬ 
stvenu srednju školu; time se ujedno staje na 
put nezgodnom uzusu, da ona mladež, koja se 
kasnije posvećuje trgovačkom i obrtničkom 
radu, ne uči stvari posve nepotrebne. Uzmemo 
li uzorak rasporeda nauke u njemačkim sred¬ 
njim školama, gdje se posao cijepa tek u 4 . 
razredu — to upravo prva tri razreda dostaju 
za onu mladež, koja ne misli svršavati srednje 
škole. 

Još je nedostatak naše srednje škole pre- 
natrpanost nižih razreda, pa tako nastavnik 
prosto ne može da se dovoljno posveti onima, 
kojima treba dati sigurne temelje za uspješno 
napredovanje u višim razredima; veći dio (u 1. 
razredu od 60 gotovo četvrtina) izostaje doduše 
tečajem godine, ali je zato ipak smetao — i to 
neopravdano — pravom napredovanju boljih 
djaka; mislimo, da je 30 djaka dosta za jed¬ 
noga nastavnika — a vidimo, da su gotovo 

svi razredi brojniji (u Zagrebu ide broj sve do 
60 i više !). 

Preživjeli način ocjenivanja na temelju ne¬ 
koliko odgovora u semestru je takodjer jedan 
posljedak prenatrpanosti razreda, jer nastavnik 
gotovo ne može da prozre, što mu pojedini 
djak zna i može znati. Ovo potonje je osobito 
znatno; kod nas je nekako uvriježen način, da 
svatko, ako ikako može, šalje djecu školati, da 
mu postanu gospoda i u lakom na oko duševnom 
*adu kruh služe, pa se dogadja, da na sveuči¬ 
lište dolazi balast, koji se tamo sve s reda 
ništiti ne može, jer je već nesposoban za drugi 
način života - a u trgovinu ne ide. Mnogi 
sveučilišni profesor pita svoga srednjoškolskog 
druga; ta šta nam šaljete takove ljude, koji 
nikako ne mogu zadovoljavati; rušite ih u 
srednjoj školi — kad dodju na univerzu mi to 
više ne možemo; padne jednom, dvaput, do¬ 
lazi i treći put, mnogo više ne zna, ali se re¬ 
dovno propušta. 

Trebalo bi ujedno preinačiti filozofijski 
fakultet na sveučilištu, koji nije dostatan; ne 
zadovoljava ni onomu, čemu bi jedino mogao 
— da odgaja učenjake i valjane stručnjake — a 
kamo li da daje valjane nastavnike, koji će 
znati moći odstranjivati nedostatke srednje 
škole. A uredjenje profesorskih plaća je tako¬ 
djer prvo i prvo pitanje, na koje treba odgo¬ 
voriti ; kao profesor mora da se kinji instrukci¬ 
jama, ne može oduševljeno raditi u školi ne 
imajući van nje dovoljno odmora. 

A dok se čitav ovaj skup nedostataka ne 
odstrani, treba uputiti srednjoškolsko djaštvo, 
da samo, privatnim radom naknadi, što mu 
škola ne može da poda. Pa ako mu to disci¬ 
plinarni red — koii je nesavremen i sam kao da 
traži zamjene, budući je u navali novih prilika 
nemoćan — ne dopušta, neka se ne da smesti, 
već slobodno poradi na svome obrazovanju. 

Neka si stvara svoja djačka udruženja, pa 
bilo i samo literarna društva, u kojima će za- 
mjenitim pomaganjem naučiti barem jedan strani 
jezik (njemački ili kojega većeg slavenskog 
naroda); u kojima će pregnuti da čita, ne 
mnogo niti brzo, ali najbolje i poveće knjige i 
to temeljito i kritički. Neka se organizuje u 
kružoke za nabavljanje knjiga; neka zatraži, da 
joj se uz nadzor jednoga profesora, dosada 
knjižničara, preda u ruke uprava školskih knjiž¬ 


nica — koje su, mimogred spomenuto, nepot 
pune, jer strogo zabavne i literarne — da može 
i u školi na odredjene sate proboraviti medju 
knjigama i uz knjigu. U tim bi društvima dja¬ 
štvo na svojim sastancima debatovalo, preda¬ 
valo, recitovalo osobita mjesta iz lijepe knjige i 
priučavalo se pozitivnom, konkretnom i samo¬ 
stalnom duševnom radu. 

Djaštvo treba napokon, da se što uspje¬ 
šnije služi .s kulturnim institucijama, kao što su 
muzeji, umjetničke i druge izložbe, kazalište, 
koncerti i slični javni nastupi, zatim zavodi a la 
Panorama internationale u Zagrebu, astronomijski 
opservatorij (koji i onako nije nego za nestruč- 
njačko općinstvo); treba ga voditi u tvornice i 
druga industrijalna zdanja, da vidi znamenovanie 
i veličinu svega tehnicizma i industrijalne pro¬ 
dukcije, pa tako već u mladjim danima privikne 
na misao, da nije sve, jedini život u birokratskom 
neradu, već da ima i ljepših, dostojnijih zani¬ 
manja. 

Približi li se tako naša mladež životu, 
postajat će samostalnija i sposobnija za rad, jer 
„snage i energije imamo u sebi, ali je latentna i 
treba ju razriješiti. No nije dosta, da energija 
kipi, treba je znati i umjeti upotrijebiti". Pri¬ 
jašnji djački pokreti ugušivani su marljivo i to 
nasilnim sredstvima, pa je djaštvo moralo po¬ 
tajno raditi, a samo kad je mjera prevršena bila, 
izbijalo je na površinu ekstremnim pokušajima, 
gdje se je „uzavrela" energija gubila u ništa. 

Danas mislimo ne će biti tako. Mladež 
treba trijeznim naćinom pregnuti, da što bolje 
upotrijebi svoje mlade dane, kad je narav još 
svježa, apetcepcija golema, pa da oduševljenim 
radom, van škole i udruženim pomaganjem 
razvije što jače i slobodnije individue, neslo¬ 
mive karaktere i samosvijesne, odlučne radenike. 

r=xsir=>csi 

Stud. Fil. Matej Košćina (Zagreb): 

aeĐIlH tDUBHV* 

(Iz ostanaka jednog dnevnika). 

2. VII. 

U samu noć donio je Beppo pismo od 
strine. U nas je tih strina, a s njima stričeva na 
tucete, pa me njihova ljubezna pisma baš mnogo 

ne zanimaju-U ovom se slažem s ocem 

— -- Ali ovol-Ehl možda ipak jer nam 

strina šalje za koje vrijeme svoju Marinu. Za - 
intačila gospodjica — u morske kupelji. — Pa i 
s voljom joj — samo kad joj ne bih morao ustu¬ 
piti svoju sobu. U njoj se božanski spava- 

nada sve sada, gdje smo u pučini ljeta — Ali 

— naravno — valja da si uslužan — galantan 

— ha!— ha! — Kavalir! O! dakako, dakako, 
veoma rado — — 

Dakle dolazi — Marina. Ne znam, što me 

to baš ovoliko zanima-Bit će valjda „stara” 

ljubav — — Pred deset je, naime, godina Ma¬ 
rina imala šest godina, a ja sam joj bio — vje- 

renik.” Od tada je više nijesam vidio- 

Danas joj je dakle šestnaest godina — a možda 
i samo četrnaest ili dajbudi petnaest! — — 
Pitam kakva je, a svi mi složno odgovaraju, da 
ću je već vidjeti — — Pa dobro! Vidjet ću je. 

-Doista! Htio bih znati za što ja „vodim” 

dnevnik-Zar da u njem registrujem pisma 

svojih ljubeznih raznih strina i stričeva ? — A 
eto! Da nije ovoga pisma o Marini ne bih danas 
imao što da zabilježim — Stari „kapetan Joso” 
shvaća stvar praktičnije. Nekad je bio nostromo, 
a sada, bilježi u svojoj „Danici” koliko je koji 
dan ulovi"> sipa, hobotnica i t. d., koliko su mu 
kokoši snijele jaja, koliko je gusjenica iz vrta 
istrijebio. Možda bi imalo smisla, kada bih ja — 
na primjer - bilježio koliko dekagrama butine 
izjedem i koliko dec'litara „grka” popijem. Ili 
recimo, koliko je danas stupanja Celsiusovih bilo 
u moru, a koliko na kraju, koliko u sjeni, a ko¬ 
liko na žalu, pa onda i sutra tako ili koliko ka- 
bala kiše padne u našem mjestu, jer se i to 
danas točno znade. Moglo bi to komu danas — 
sutra i poslužiti kojemu odborniku „društva za 
poljepšavanje,* kad bude našoj glasovitoj varoši 
pravio reklamu recimo u „Pressi,” „Figaru,” pa 
i u „NewYork Heraldu” kao najnoviiem „Cur- 
ortu.” — 1 moja zasluga ako Sir Gordon Benet 
sprovede koje ljeto u nas. U to ću ime biti ime¬ 
novan „začasnim članom” društva, izabran prvim 
prisjednikom općine, počašćen „fabricierstvom” 
i t. d. 

Što si ti „odbornici” sve ne umišljaju. 
Dakle, dolazi — Marina — — 

10. VII. 

— — I danas mi je „kapetan-Joso” go¬ 
vorio o mornarskom jestveniku na kojem je 
uvijek samo po jedno jelo ili friKando ili žgvacet 


ili kalandraka ili frakaća, a k tomu suhe galete. 
Gospodja mi je pak Fanina pripovijedala kakve 
su bile plesne toalete za njezina djevojaštva. (I 
sada bi zaigrala „kontradancu.”) Od onda je 
prošlo doduše pedesetak godina, ali na koncu 
konca, što je po vijeka u mirijadama — vije- 
kova! — Inače zanimiva predavanja, a još zani- 
mivije želje. — Dakle, sutra dolazi Marina pa¬ 
robrodom pod Korčulu, a ja imam poći po nju 
ladjom. — Majka mi je preporučila da ne bu¬ 
dem — „grubijan.” — O! doista — ne ću. — 
Jui i galantan! — a na „ladanju” si čovjek štošta 
dozvoljava. Ide n. pr. u samoj košulji — bez 
ogrlice, čita službene novine, vodi i dnevnik, a 
može se i zaljubiti. — Ladanjska ljubav. - 
Ljetno sijelo — — 

11. VII. 

Danas kao i svaki dan — tek sam se 

ustao — — već u 3 sata - Učio sam i 

mreže krpit — — Iz športa-dakako ! Ta, 

pitaj danas prvoga na koga se namjeriš: molim 

— — i t. d. Vaše zanimanje-? Odgovarati 

svijesno, muževno sportsman:-sport-! 

I kad se cijel' dan peče na suncu kraj mora 
loveći za večeru, da želudac ne bude prazan 
sitne, mršave ribice — veli ti da riba iz športa. 
Inače ništa — to jest! Došla je . . ! Bio sam 
je uzeti na Korčulu — Zato sam i ustao onako 
rano — Još iz ladje opazio sam na krmi paro¬ 
broda elegantnu, strojnu žensku — Bila je na¬ 
slonjena na ogradu i gledala je put ladje — Kad 
sam se uspeo na palubu došla mi je fino u 

susret — pozdravila i t. d. i t. d.-Poljubio 

sam je u usta . . . moram reći kao da sam imao 
na ustima sočnu jagodu najplemenitijega groždja. 

Zbilja! Lijepa djevojka — Odmah sam 
pomislio, kako glasi pravilo o „zlatnom rezu” 

Pa da škola ne ostavlja dojam u čovjeku- 

i zaključio sam, da je doista sadjelana po zlat¬ 
nom rezu — Sve je u nje razmjerno — simet¬ 
rično: stas, pas, struk, bokovi, ledja, prsa — 
sve! Crnka je. I kosa joj je crna — i bujna i 
valovita — Oko kao naumice — plavo. 

Podsmjehava se milo, ugodno — Govori 
mnogo i brzo — Još u ladji počela mi je o 
krasnim samarkandskim zavjesama, lijepim sece- 
sionističkim smirnaskim tapetama što ih je opa¬ 
zila u jednom izlogu u Z. Svidja joj se secesija ... 

Odmah me je pitala ima li u nas je što 
zabave i kakva je. 

Rekao sam joj da je ima u izobilju — — 
prave, naravne, nepatvorene. Danas se patvori i 

-Može naime po mrkenti fićukati i matati 

rake — kosmeće pa i nabost ih može na za 
rdjalu vilicu ako se polakome za račićem na 
štapiću. — Može ako ioj je s voljom kišati cio 
dan u moru ili se peći na suncu i žalu — — 
sunčana jeftina kupelj. — Pod večer može pro¬ 
matrati zapad a u noć brojiti zvijezde — ili 
sjediti na predkućju pa se nasladjivat onim što 
je bilo i onim što neće biti — Ako je sve ovo 
ne zadovoljava može pisati i stihove — ako 
umije. 

Pitala me je ima 1’ čitaonica jer je nužno 
znati, što se u svijetu dogadja. 

— Ima politički bureau — no samo za 
visoku politiku — a igra se i domino, tombolu 
— koji put i makao-— 

Nije joj se svidilo. Najviše ju je zanimao 

zapad — Veli, da je o njem samo čitala- 

I doista večeras je zapad bio cijeli problem pre¬ 
lijevanja i miješanja boja — Bila je uprav oča¬ 
rana, zanesena a meni se još čini, da sam up¬ 
rav ja za to zaslužan — Bit će valjda s toga 
što sam joj govorio o zapadu — U ostalom, 
ova mi je pomisao nekako — no — ugodna 
mi je —- 

18. VII. 

-— čudo — -. Jedva je osam dana 

u nas a nema časa, da mi nije pred očima — — 
Kudagod upravim svoje lijene misli — strjelimice 
se svraćaju njoj — Postaju nekako i laganije, 
gipkije. — Jutros sam opet ustao ranije — Sreo 
sam „Kapetan Josa“. — Nosio je košaricu 

s nešto malo ribe i s nekim hobotnicama- 

Mjesto pozdrava nagnuo je košaricu da vidim, 
a ja sam pomislio: bi li ih o n a rado jela. — 
Kad je večeras gospodja Fanina pripovijedala 
o nekadanjim suknjama s obručima opet sam 
pomislio: kako bi ona u takim suknjama iz¬ 
gledala — K tomu sam osjetio čudnu, bizarnu 

želju, da budem ja taj obruč-a ovake se 

želje svaki dan radjaju. Sad mi se čini da je 
moj dnevnik dobio neku sankciju, da je potre¬ 
ban. Baš, eto, radi nje. A opet radi nje prodje 
i po više dana a u nj ne vrgnetn ni slova. — 


Bojim se da nebi pročitala i — nasmijala se 

— — Ovo je doista smiješno-1 

19. VII. 

Mamica se i sestra krasno zabavljaju. — 
Svaki dan iznadju nešto nova a ja kao da u nešto 
tonem — — Cijelo sam prije podne bio na 
moru u pučini. — Ja sam uprav utekao na more 
a u kući vele, da hoću da se pokažem — — 
Za čudno im je što svaki dan mijenjam ogrlicu 
i što mi je redovito cvijet u zapućku — Marina 
me progoni, da je prvi put povedem sobom u 
pučinu — Hoće da vidi kako je na otocima. 
Veli, da joj izgledaju tako lijepi — — divlji — 
romantični kao u pričama — — — 

Poslije podne zadesilo me je osmo čudo. 

Izvukao sam iz debele prašine — Horaca- 

a kad sam ga bacio u ormar mislio sam, da će 
ga negdje tek moji sinovi odanle izvaditi- 

— U školi mi je ipak bio dosadan. Tražio 
sam cijeli sat odu, gdje su oni stihovi — —: 
prius insollentem — serva Briseis, niveo colore 

— movit Achillem — — za što? ne znam ni 

sada jasno. Listao sam i listao do pod samu 
veče — a nijesam je našao. Marina me je po¬ 
tražila da joj reknem, kada ćemo se odvesti na 
otoke — — Naslonila se na moje rame i stala 
čitati — zadahnjivala me je svojim dahom u 
kojem sam osjećao miris ruža — I doista u 
kosi je imala prekrasnu krvavu ružu. — Tijelom 
mi se prosula vatra. — Oganj mi je bio udario 
u lice — još mi slijepe oči gore — a ruke, ruke 
su mi polijetale za njezinim tijelom, da je sjed¬ 
nem na svoja koljena. Nije se dala već je za¬ 
pitala što su one pjesme. Mislila je, da su samo 
psalmi i evandjelja napisana latinskim jezikom. 
Ovako glupo pitanje u — onom času. Razljutio 
sam se na nju, na sebe i rekao sam joj — da 
znače, — — da sam — i zapleo mi se jezik — 
Imao sam reći: poglupio — poludio — kako 
ju volja — — a ona je prasnula u grohotan 
smijeh — -- Bio sam bijesan. Činilo mi se, da 
sam se taj čas grdno osramotio. Bio bih je — 
bio — ćušnuo — Činilo mi se, da mi se iz- 
rugava — a ona mi je obijesno, koketno izbila 
knjigu iz ruke, — uhvatila me pod ruku — po- 
tegnula, da izidjemo šetati- 

I šetali smo — 

Svaki sam korak bio ljući — bijesniji — 
Ona uživa u mojoj nespretnosti — 

23. VIII. 

Zaboravio sam na zlatni rez. Više ne mje¬ 
rim — Osjećam — Osjećam. Da mi ponudi lice 
na cjelov — osjećam — ne bih ga mogao po¬ 
ljubiti — Ni kao rodjak — ne bih. 

— — Krasna je — krasna — kao ona 
ruža — u njezinim kosama — kao — kao naj¬ 
ljepši cvijet — — Najdivnija medju ženama — 
Zamamna — U njoj je najljepša krv — Oh — 
u naponu snage djevojačke — i tajnih djevo¬ 
jačkih želja — Pogled joj prožiže grudi, srce 

— sažiže pamet — kao vatra usahlo žuto lišće — 
glas je potresuje dušom — — ne gledam je a 
osjećam. 

25. VIII. 

— — Ljubim je — Ljubim je — ljubim 
je — Divlje — Drugo ne umijem reći — ništa 
Ovo mi se je kradom uvuklo u dušu. — Ljubav! 

— Kako je velika ova riječ — — Kao svemir. 
Veća nego je i neizmjernost — — 

30. VII. 

— Ovo je više od ljubavi. Bolest žudnje, 

velike, divlje žudnje-Strast — strast — 

žedja — 1 — 

2. VIII. 

-Glupjjf sam, glup^t- nego top. Ona 

je sa svakim onaka. Sa svakim očijuka. I 
s Lukom što goni drvo na magarcu što prenosi 
vreće. Luduša je. Hoće joj se zabave, uživanja 
pod svaku cijenu, sa svakim, neka je samo mu¬ 
škarac, sa svakim! Uf ! U meni se bude krv¬ 
nički osjećaji — Zadavio bih je da je nestane. 
Onda bih je možda mrtvu cjelivao. Kao Saloma 
glavu Ivanovu. Kao Saloma. Zagušio bih je. 
Vješao bih sve, sve, što se na nju nabacuju 
pogledima, drskim svojim pogledima, što po¬ 
žudno gutaju njezine oblike. Smijao bih se kad 
bi vjetar zanjihao njihova tjelesa prokadjena par¬ 
femima. Pljeskao bih kad bi im orlovi mozak 
kljuvali. Uh — ! — Mučio bih je, krvnički 
šibao do krvi — i krv bi jezikom otirao — gutao 
je. — Danas me je zapitala zašto sam grub s njom. 
Skoro je zaplakala- 

6. VIII. 

— noć. Ležiš na vrh prove, nauznak. 
Ispružiš noge, razbaciš ruke, a prsa se nadi¬ 
maju, pune se zdravlja, života, što ga daje čisti 


morski vazduh, miris mora. Prisluškuješ valo¬ 
vima, što dolaze i odlaze, tiho šume — ne¬ 
stašno poigravaju ladjom. Motriš zvijezde. Jedne 
odmiču, druge se javljaju, prelijeću preko neba, 
a sve drhću kroz čisti vazduh- Trepere na 
tamnom svodu. Snatriš, usneš, sanjaš najljepše 
sne, a kad se probudiš istežeš mreže. Gledaš, 
gdje se u njima na ribama prelijevaju boje, bijeli 
biser, ljeskaju zlatne i srebrene ljuske. Veseo 
si 1 Zadovoljan! Ne pomisliš na povratak. Nemaš 
kad. Tri noći na velikom otvorenom moru. 
Morao sam otići da mi ohladni krv, da se 
slegnu čuvstva — bojim se krvi. Dočekala me je 
na obali. Smiješila se — mislila je, da sam se 
utopio. Ugrizla me je ova riječ a njoj je bila 
smiješna moja ribarska oprema. Pitala me kad 
ćemo opet poći na ovako ribanje. I ona bi 
rado s nama, jer joj se čini, da je lijepo — za¬ 
bavno. Ah 1 zabavno. Da, da. Svugdje traži za¬ 
bavu i samo zabavu . } 

9. VIII. 

— Je li me draži ? Dok sam bio na moru, 
sanjala je o meni. Nije mi drago, veli — da se 
zabavlja pa se od srca smije a mene opet obu- 
zimlje nemir — — davi me šutnja. Moram t 
Moram pa što bilo. 

10. VIII. 

— na prozoru. Tako smo pugo stajali. 

Pripovjedao sam joj izmišljenu pripovijest iz 
svoje prošlosti. Ta za pravo još nijesam ni do¬ 
živio „važna* u svom životu. Tek počinjem. 
Nad glavama suštile su nam usahle polomljene 
grane davno već neočišćene paome. Kroz 
tamnu, ljetnu noć ječilo je zvono: jedan, dva, 
tri, — ponoć, a j? sam baš svršavao svoju izmi¬ 
šljenu priču. Je Ii opazila ? Zapinjao sam, ta 
morao sam izmišljati, a misli su se oko nje 
plele - 

— I ti si joj vjerovao ? upitala me je pa 
odmah: 

— Kako titra ona velika sjajna zvijezda, 
ona nad paomom. Sad jasnom zelenom bojom. 
Vidi I 

— Smaragdovom. 

— A sad jakom crvenom. 

— Kao tvo — 

— Kao ? Pogledala me. Je li razumjela ? 

— rubin — jest vjerovao sam joj. 


— Kako su nemirne zvijezde, nastavila je 
veselo, djetinski gledajući zvijezde gdje visoko 
drhću kao i moje misli, rekao sam joj a ona 
je opet upitala mislim li još na onu. Bio sam 
već zaboravio svoju izmišljenu pripovijest. Sve 
mi se misli bijahu skupile oko nje i zapitah 
na koju ? a ona se je slatko smijala. 

— Ta onu. Kako si ono rekao! ha — 
ha — baš kao i ja. Marina — na Marinu ha — 
ha. Ne sjećaš se više ha —, ha. Smijala se je, 
a za što ? 

— Sjećam. Doista — na Marinu. 

— Ne na ovu kraj tebe. Ovo ti je ro- 
di-ca Znaš li ?! opet se je nasmijala, opet me 
e pogledala, a lukavo je zažmirila. Upro sam 
svu svoju snagu, kao konj, kad ima maknuti 
eška kola- Izgubio sam se i rekao — — 
promucao sam. 

— Ne, ne. Kako bih! Drhćući čekao sam 
njezinu prvu riječ, a ona je progovorila mirno, 
tiho, kao da svoje riječi i osjeća. 

— Kako je mirna noć. Nastavila je glasno, 
brzo, žurno: 

— Pon|oć je prošla! Svi su zaspali. 

Htjela je zatvoriti prozor. Pomislih, da je 
zadržim, da joj rečem, odahnem, i rekao sam 
joj ha — ha — kako se je nebom pružio svi¬ 
jetli vijugav pSs kao pramen mliječnog oblaka. 

— Ono se zove i kumovska slama — 
rekla je. Idi 1 Kasno je! I ti doista na nju misliš 
govorila je dalje a meni je u grudima bilo 
gorko, gorko- 

Taj je čas na tamnom, uspavanom moru 
sjjevnuo tračak žutog svjetla. Ladja ! Iz nje se 
izvila jaka, strastvena pjesma- Odjeknula o crne 
kuće uz obalu. Zamrla u pučini u mraku, a 
vesla zapljuskala, a voda zažuborila u tišini. 

— Kako žubori more. 

— Ah! Pjesma! I ja bih nekad onako za¬ 
pjevala. Kako se iskri more — — fosforira- 

Odmaknula se i opet od prozora i opet 
sam je htjeo zadržati. Nekom nehotičnom, in¬ 
stinktivnom kretnjom. 

— I tvoje oči onako se iskre tek more 
ne pali, a moje oči sažižu. Ja to doduše ne 
osjećam ali mi je rekao i jedan kavalir na 
plesu. Ah! Ples ! r Rekavši usrknula je vazduh, 
kao da u njem usrkava svu opojnu slast bez- 
$yijesnjh „.onih r \ pomamnih kretnja. Vrhovima 
palea i kaziprsja, ’dohvatija Je haljinu,, kao što 


bi latice ruže dohvatila, podigla je, a drugu je 
ruku pružila nad glavu i okrenula se dva puta, 
tri put. 

Rekao sam joj: ti voliš ples. Odgovorila 
ie: Oh ! volim ! 

Silno ga voli! Sjajni plesni saloni, svila 
što šušti i omamljuje razgrijane kavalire; zlato 
i dragulji što na golim vratovima i otvorenim 
grudima gore medju stotinama svijeća, što gore 
i zablješćuju pa mahnita glazba, što raspinje 
strasti — u jednu vatru strasti i žednie podra- 
žene mirisom cvijeća i parfema onim golim 
ramenima lijepih gospa i bijelim grudima svježih 
gospodjica — ah! — to je zanaša, to je i sada 
omamljuje i bi letila — letila, išla bi na drh¬ 
tavim muškaračkim rukama kao vjetar dvo¬ 
ranom. A meni je odvratno. Shvaćam onaj 
pjani užitak — i još mi je odvratniji. I pod doj¬ 
mom ove odvratnosti, svladan žestokim ljubo¬ 
morom, što je u meni usplamtio, uhvatio sam 
ie snažno za oblu, punu do lakata golu ruku. 
Podrmao sam je. Rekao joj: 

— Ti ne ćeš više na ples! Nikada! 

— Što ti znaš? odgovorila je, nasmiješila 
se. Idi! Idi! Kako lude riječi govoriš — a onda 
je htjela, da izadjem. Zaželila mi je laku noć, i 
prinijela ruku pod grlo, da raskopča haljinu. 
Zadrhtao sam. Stegnule su mi se mišice, izišao 
sam. 

Paoma šušti — i zvijezda nad njom titra — 
u sobu mi ulazi hladni povjetarac — — Kako 
je govorila ! Obijesno ! Veselo. Ne opaža ? A 
mene je strah. Već je mjesec dana u nas — a 
ja? Tajnim u grudima misao, što me peče — 
izjeda. Još petnaest ostaje. Petnaest kao i 
jedan — kao i nijedan. 

Gdje je snaga ? Dušu bih joj cjelovima po¬ 
srkao — pohlepno — pohlepno, a izmišljam pri¬ 
povijesti — ha! ha! Doista! Ne opaža! — Ništa 
i baš ništa. — Oh! — Obijesna je, a ja bih htio 
da bude kao kip kameni ozbiljna, lakomislena. 
— Niti me se boji. — Ne haje. Vidi da joj ni- 

jesam pogibeljan. Ruga mi se!-— Sviće! 

Novi dan. — 

13. VIII. 

Lina mi je danas predbacila ludovanje, ne¬ 
ozbiljnost. Njoj ništa ne izmiče. Sreća je, da je 
Marina, onaka. ,—.Neka, ipak ne činim- Skan¬ 
dala. — Tako je rekla, — a ja sam je ištjerao. 


— Udario sam je. - Planuo sam bio kao di¬ 
jete, kad mu hoćeš oteti igračku, ona zakriči, a 
ja sam je — udario — i to me sada boli. — 
Rodica jel Za to zar sacrosanta. — Uf ! — — 
Morao bih otići kamogod, da se samo ne izdam 
Nju bi poslali kući — a ja ? Za njom ne bih 
mogao. — Lina će šutiti, ali ona mora biti moja. 
Mora — mora — mora — u mojoj krvi struji 
ognjica — u mojem mozgu gori — žudnja — 
žudnja. — Kukavica sam. Osjećam, kao da sam 
izgubio svako daljnje pravo na nju. — Mogu 
možda samo muhe na staklu ubijati, vući iz 
mora ribice, što ih je meka prevarila. — Uh! 
To mogu i smijem, a dalje ništa — ništa pod 
nebom. — Ipak. Glavno je, da razumije — da 
zna — 

•T*~n v 21. VIII. 

Tandem! Tandem! — Ne mogu se do¬ 
sjetiti nečemu zgodnijemu, nego li je ova otrcana 
fraza — onoga staroga balavca. Zatekao sam je 
samu. — Popravljala je svoju bujnu kosu s kr¬ 
vavom ružom. — Pogledala me je kao da mi 
ima reći nešto, što ne može bez pomoći izgo¬ 
voriti, pa me moli, da prvi rečem onu riječ. I 
rekao sam joj: što me onako gleda? — I pro¬ 
govorila je. 

— Ti ne znaš što činiš — rekla je — po¬ 
nizno, krotko, prikorno, osječajući pri tom, da 
ipak nije rekla pravu riječ. Ja ću morati otići. 
Radi tebe. 

— Radi mene! Pa za što? rekao sam joj. 
Ta vidiš, da ti se uklanjam, kolikogod mogu, 
da nemam snage, da jasno reknem, što bih ti 
imao reći, da učinim što žudim. Nemam. Ne idi. 
Zabavljaj se veselo, sa svakim. Otići ću ja, a 
reći ću im i zašto sam otišao, jer — jer ne ću 
Skandala — znaš Skandala, jer ne ću — — Po- 
lazit ću na more. Ostajat ću na njemu po cijele 
sedmice. Tamo ću misliti, kako se ti zabavljaš, 
plakat ću, pjevat ću od ljutine i ljubomora, pa 
dodje li čas, da više ni to ne ću moći — onda 
— onda spustit ću se u more tiho kao što se 
mreža spušta. — Zaplakao sam toplim i uza¬ 
ludnim suzama, Ona je rekla: 

— Zao si! I ti bi to radi mene učinio. Ne 
vjeruj. Čini ti se. I ja sam jednom htjela skočiti 
u bunar, ali je bio dubok, pun vode. 

— Hoću! Iz inada. — Iz inada — ne radi 
tebe — • 


— Ne Ivo! Ne luduj. Uhvatila mi je ruku: 
Približila mi se je, kao da će me poljubiti. Veđ 
sam osjećao prelest tog Cjelova a ona — ona 
tek mi je kosu pogladila. Što hoćeš od mene ? 
Pa i volim te. Prvi si mi — najmiliji rodjakv 
Kako te ne bih volila ? - - v . 

— Ne! Nije to dosta. Znaš. Ja tebe — ra J 
zumiješ — ja te drugčije volim — drugčije. — 

— Ivo! Kakav si! Što ti je, što ti se je 
dogodilo ? Što hoćeš ? 

Hoću — hoću, da i ti mene drugčije 
voliš. Da, zadrhćeš kad te se rukom primim. 
Da drugoga ne gledaš. To, to hoću, da, da to 1 
hoću 

Branila se je. Govorila je: rodica sam ti— 
ti tražiš nemoguće. — Njezine su liječi zvečile 
kao u milosrdnice, što tješi bolesnika, što ga 
odvraća od neke crne. grozne namisli. Nikada 
nije onako govorila. 

Rodica! Ta je u meni raspirila vatru, u 
moje žile uštrcala otrov, što me sada pali, grize. 
Ustuk treba, ustuk što se pravi od tvoje krvi,- 
od cjelova žudnja tvojih. 

Šutila je. Gledala je ukočeno preda se, dok 
joj nije u oku zasjala suza. Zajecala je tiho, a 
jecaje je gutala. I te suze, što sam ih prvi put 
vidio, padale su mi na grudi kao rastaljeno 
olovo. Još čas i bio bih se pokajao, postao 1 
nježan kao krugljice sapunice, što ih ispuhuju 
djeca i što se, puhneš li samo, raspuknjuju i 
izčezavaju. Ali sam se taj isti čas pobojao svoje 
slaboće. Učinilo mi se, da sve, sve visi o jakosti 
toga trenutka. I ta nježnost pokazala rili se 
je kao nešto patvorena, sugestionisana. Hotio 
sam biti jak kao oluja, što ne pazi je li na njezin 
prvi udarac tugaljivo zašušti, zahuji lišće u vi 
sokim krošnjama stabala, nego lomi i tvrde grane 1 
i panj s žilama, guli i obara. Popustiti, odreći 
se ovoga časa, značilo je, odreći se nje, sebe 
— za uvijek. 

— Plačeš — rekao sam. — Pa kakve su 
to suze? Jesu li suze samilosnice, jesu li suze 
što ih plače uvrijedjen ponos, taština. 

— Ti ne znaš što hoćeš. Ne znaš! plakala 
je. Pitala me imam li srca. 

-- Gdje je tebi srce? Gdje su sada oni pogledi, 
kojima hraniš gladna, pohlepna srca svojih obo¬ 
žavatelja? Gdje je sada onaj posmjeh, što ti 
titra na usnama, kad gledah, kako se jadni pro¬ 
sjaci otimlju o tvoju milost kao dječurlija o novčić 

— o slatkiš? Gdje su? Gdje? Njima je to dan¬ 
guba, sujeta, a meni život — život. Da, da. Ti 
to ne razumiješ, jer i ne znaš, što je to ljubiti. 
Imala si na desetke udvarača. Jedni su ti bez¬ 
imeno slali najljepše cvijeće, što ga je bilo u 
prodavačice. Drugi su ti ga sami donosili. Sva¬ 
čije si darove i poklone primala, a jednomu si 
rekla, da ti je on ipak najmiliji. Sutra si se pre¬ 
domislila i bila si s drugim zadovoljna, sretna. 
Mislila si da doista ljubiš, a na ljubav nijesi ni¬ 
kada ni pomislila, jer je nijesi poznavala. U 
ovom vrtlogu ona je prošla mimo tebe i možda 
da se više i ne vrati. 

A ja? Ja? Nikada nijesam ženi rekao 
jedne riječi, ako nije bila ujedljiva, ako je ta 
riječ nije imala povrijediti ma u kojem njezinom 
svojstvu. Mrzio sam ruže i uzdahe, smijao sam 
se zaljubljenim pogledima i osmjesima i to se, 
evo, sada ljuto osvećuje. Iznevjerio sam se sebi. 
S mojih je usana nestalo onog zagrižljivog po- 
smjeha i ništa nije na njima ostalo, tek što ne¬ 
kad grčevito zadrhću. Govori! — Govori! — Ti 
si Marina, nijesi ne rodica, jer nije nigdje zabi¬ 
lježeno, a Marinu — tebe — osjećam u grudima. 
Tu se je pretvorila u zabijeljeno gvoždje i gori 

— izgara. Lijepa si, u tebi ima snage. Ima želja 
neispunjenih, što ti često najljepše sanje truju. 
Čežnja imaš — imaš pravo — nijesi rodica mi 

— Marina si — 

Podigla je zaplakane oči, pogledala me je. 
A oko što je prije sjalo dobrotom, samilošću, sad 
je planulo vatrom, sijevnulo je strašću, žudnjom. 

Dohvatio sam je za ruku, časak dva pri- 
vinuo je sebi. Oko pasa, što je drhtao, ovila se 
moja ruka, posegla gore — gore, gdje su grudi 
i privinuh je jače, čvršće. I priljubila se uza me 
kao more ono uz hridinu, tištila se meni, a usne 
su zatitrale. Ruke joj se prelile u čvrsto nadao, 
što me je steglo kao obruč, kao okovi. Strast 
je i žudnja prohujila nad nama kao vihor, od 
kojeg se potresaju kuće. Zadrhtasmo, a onda 
se je trznula, odtiskivala me, da pobjegne iz 
mog zagrljaja, da sakrije lice krvavo, žarko. 

— Pusti! Dolazi netko. 

«- Ne! Ne! Marina! Neka ih, neka dodju, 
neka nas nadju. Ja ne umijem drugčije govoriti, 
ne umijem. 

Izvinula se je iz mojeg zagrljaja, pobjegla 
je, da opere lice i oči, da izbriše trag svemu — 
svemu — — — 


23. Vili- 

— Opet kao i prije. Marina se opet zabavlja. 
Očijuka, dapače kao za okladu, intenzivnije. 
Svu je svoju energiju uložila u zabave i toalete, 
a mene se kloni. Moja je prisutnost uznemiruje. 
Lirla me je pitala, što je medju nama, a u kući 
me gledaju s nepovjerenjem. Svakomu je mučno 
dirnuti u osinjak. Medjutim onaj trenutak blijedi, 
čini mi se kao netko tek modelisano djelo u 
umjetnikovu atelijeru, umjetnika, nepočeto — ne¬ 
dovršeno. — — — 

26 . VIII. 

Medju nas povraća se mir, zbližujemo se i 
pomalo zaboravljamo. Zaboravljamo i ja i ona, 
ali se ne odričem. Onaj mi se prizor prikazuje 
kao prizor usred igre. Ljubim je s manje zanosa 
s više energije s poznanja. Žudim je kao divljak, 
a ona šuti-šuti — — ne odaje se — — 

30. VIII. 

Lina ima migrenu, ne izlazi. Pratio sam 
Marinu na kupanje. Silazeći na žal, dobacila mi 
je koketno „rodica" i zaprijetila prstom. Kad 
smo se vraćali, počeo sam joj opet govoriti. 
Rekao sam joj kako je ljubim, kako iza onoga 
prizora većom čežnjom za njom čeznem. A ona 
mi je odgovorila mirno, promišljeno, da je po¬ 
griješila. 

— Zatekao si me u mojem slabom času, 
kad su u meni bile probudjene sve želje života 
i mladosti. Podražio si mi taštinu i znaš, no što 
da ti govorim — treba. Nije nužno. Zaborav sve 
liječi, sve, rekla je, pogledala me je kao i onaj 
dan. Moramo se čuvati, da se ne odamo, nasta¬ 
vila je blago svoje prijašnje riječi. Šutio sam. — 
Šutio, a srce mi je zadrhtalo. 

Pod večer našao sam je samu u vrtu. Bi¬ 
jasmo sami u kući, jer je majka bila na ispo¬ 
vijedi. Marina me je zapitala, za što i ja ne idem, 
kad sam tolik grešnik, pa hoću ljubit i svoju 
rodicu, onako drugčije. Nasmijala se je slatko, 
srdačno. Pošli smo zajedno u kuću. Sunce je 
zapadalo, a na obzorju u dnu nicali su kao da 
iz mora niču crni, gusti oblaci. Tamnio je suton, 
a nebom su nicale zvijezde. Spuštala se tiha 
ljetna noć — ulijevajući u dušu liiepo neko osje¬ 
ćanje, budeći čuvstva, što željama niču, a žudnjom 
radjaju. 

— Marino! Marino! 

Pitala me što je zovem, kad je uza me, a 
ja je zovnuh i opet tiho — tiho. Marino! opet 
sam joj govorio, da je ljubim, da ne mogu bez 
nje, a eto, uvijek smo blizu, pa ne možeš bez 
mene, rekla je zadovoljno i veselo. 

— Ah! nijesi, moja Marino! moja — onako 
drugčije. Ne mogu bez tebe, jer si me omamila, 
jer si me opila. 1 više još, u dušu si mi bacila 
baklju, da izgori. I izgaram, čuješ Marino.. 
Čuješ li? 

— Čujem Ivo, pa ? 

Prisloni se na moje grudi. Podaj mi svoje 
svježe, skrletne usne. Prinesi ih na moje vrele, 
suhe- Ljubim te, Marino, daj, daj i svoje tijelo, 
da ga milujem, cjelivam, jer je tako lijepo, li¬ 
jepo je. Za što se treseš ? Daj, ne otimlji se, ne 
zaklanjaj rukom lice, mrak je i onako, ne, ne, 
ne ćeš me viditi. Oh! Moja si, moja. Ubrao sam 
te kao zlatnu sočnu naranču, hoću, hoću, da te 
prinesem ustima, da sišem sok, mladost, ljepotu. 
Ne otimlji se. U mraku se, ah! slatko se... cjeliva, 
— — slatko. 

Drhtale su žile. Tekla je krv dvostrukom 
silom, a srce, tuklo je, tuklo. Podrhtavala su 
koljena, oh, bio je čas velikog, silnog užitka, 
kad sve gasne, samo krv gori. 

Marina je počivala na mojim koljenima kao 
zaspalo dijete, ko tijelo iz kojeg je taj čas ži¬ 
vota nestalo. 

Svijest je ginula, sve, samo je u žilama krv 
ključala, srce tuklo, želja bivala sve jača, sve veća. 

Drhtala je ruka, pod njezinim vratom niz 
grudi, drhtala, spone su već popuštale. 

— Ah! Ne, ne! Vrisnula je, skočila je kao 
iz groznog sna, gdje razbojnik na nju navaljuje. 
Ja te ne ljubim, ne ! Odrinula me je. Pobjegla je. 
Grčile su se pesti. Zaškripali zubi. Ili moja ili — 
grozno! — 

5. IX. 

Opet je gasnulo rumenilo. Prelazilo je u 
^sumračje. Morem uz kraj širile su se tamne 
sjene. Poigravale u moru. Kako je mrak bivao 
gušći crniji nad Dingačem, dizao se je mjesec 
žut, krvav. Blijedio je, sve manji i manji i u 
pučini je zatitrao, zaljeskao se sjajni njegov trak. 
Lukom je plovilo više ladjica. Plovila je i naša 
ljuska orahova, a tiha kao da duhove nosi. 
Izmamio sam je na more. Vozio je lagano, mirno. 
Mirno! Mirno! Ha! ha! S vesala, što su zadi- 


rala u tamnu pučinu, ronile su se žive kaplje kao 
svijećnice. Zabavljala se je, gledajući, prislušku¬ 
jući romonii vode. Žutili smo dugo, dugo. Pustio 
sam vesla niza bokove ladje, što se zazibala na 
tihom moru i sjeo sam uza nju na krmu. Rekao 
sam joj: 

— Marino! Ti me dakle ne ljubiš. 

— Ljubim Ivo, kao rodjaka- 

— Drugčije Marino, drugčije, budi moja... 

— Ivo! Ne, ne mogu. 

— I ne ćeš moći ? 

— Ne! odgovorila je. U glasu joj je za¬ 
drhtala neka bojazan, strah pred tom riječju. 

Ušutismo obojica. 

— Ne ćeš, rekao sam joj mirno, doista 
mirno. Čeznuo sam za tobom uzaludnom bes¬ 
plodnom čežnjom. Žudio sam te ispraznom ja¬ 
lovom žudnjom. Ohrabrila si me, privukla me. 
Obećala mi slast i užitak, a kad sam ih htio, 
odrinula si me. Vješto si glumila. Pa vidiš! I ja 
sam često pomišljao, jer ni sebi nijesam više 
vjerovao, da nije možda ova moja ljubav samo 
igra, a ja dobar glumac, kojemu je uloga prošla 
u krv, a pred njom je iščeznuo njegov svagdanji 
život — čovječji život. Činilo mi se je, da sam 
glumac, koji ne odlaže više ni maske, što mu 
u igri služi, nego je posvuda nosi, posvuda iz¬ 
govara one riječi, što su mu u ulozi napisane. 

- Nijesi me dakle ljubio, kriknula je uvri- 
jedjena, a za što uvrijedjena ? I ladja se zazi¬ 
bala. Htio si me zavesti. 

— Nijesam Marino. Ja sam te doista ljubio. 

— Više me ne ljubiš? 

Ludo je ljubiti uzaludno, pak u grobu nema 
ljubavi, jer nema života. 

Zagrlio sam ju. Privinuo na grudi. Cjelunuo 
sam je, a ladja se zaljuljala, zazibah je jače, 
više. Vazduhom i pučinom tamnom sjeknuo je 
krik života, što se dijeli. Grčevito se je uhvatila 
moga vrata, trzala se je u zadnjim trzajima. 
Skupljeni u grčevito klupko, tonuli smo. 

Ipak . . . ipak ... Drugčije nijesam mogao, 
jer mi ni sada nije dostajalo snage . . . Spa- 
sismo se. 

Već četiri dana leži u ognjici, a meni se 
nameće ružna misao, sve jače i jače, da sam 
odigrao svoju ulogu, da je more opralo obrazinu 
s moga lica. — U moj se dnevnik vraća , ka¬ 
petan Joso“ i gospodja Fanina — vraćam se 
sam sebi. 

T. G.‘ Masaryk: 

U B03U Zfl RetIGI3U. . 

(Svršetak). 

III. 

Religijozna kriza. <■_ 

Kršćanstvo bijaše u prvim počecima pre¬ 
vladavanje židovske religije i njezine theologije* 
na kulturnome tlu židovskome; to bijaše- svjetsko 
značenje Isusovo, kojega nam je nauka i osob¬ 
nost sačuvana istom u drugoj polovici I. i u po¬ 
čecima II. stoljeća u tradiciji, uhvaćenoj pismom. 
Evandjelja su već slika religijoznih težnja tog 
doba. Raširenjem kršć. religijoznoga pokreta 
medju narode rimskoga imperija, poimence medju 
Grke i Rimljane, recepcijom grčko-rimske kulture 
osobito takodjer znatnih elemenata politheizma 
i grčko-rimske filozofije, razvila se crkva kato--’ 
lička u sredovječnu theokraciju. Theoretski bijaše 
crkva osnovana na theologiji, napredovanju grčko- 
rimske mithologije i filozofije. Crkva s papom i 
hierarhijom bijaše političko i sociialno utjelov¬ 
ljenje socijomotfijskoga monotheizma, koji je još 
veoma protkan politheizmom. 

Potpuna, slijepa vjera bijaše dosljedan za¬ 
htjev crkvenoga i potitičkoga absolutizma nasil¬ 
ničkoga doba, političkoga i duševnoga nasilja 
nad neobrazovanim masama, nasilje, koje dodr- 
žava umjetno jedinstvo i općenitost (katolicizam), 
zahtjev okrunjeni koncilom vatikanskim vjerom 
u absurdno dogma o papinoj nepogrešivosti. 

Ćudoredno i religijozno uzvišena nauka 
Isusova je ostala samo kras u crkveno-političkom 
redu sredovječnom. Od samoga početka u crkvi, 
osnovana ne od Isusa već od Pavla, borio se 
smjer orthodoksno konzervativni s raznim na¬ 
prednijim smjerovima, otpadnici odredjivahu 
njezin pozitivan razvitak više, no što si je toga 
nepogrješiva orthodoksija svijesna. 

Svojom sholastikom i nekim samostanskim 
redovima odgajaše katolicizam narode za refor- 
maciju pozitivno a svojim ćudorednim nenapret- 
kom i nazatkom negativno. 

Pad katolicizma se javlja već u 12. sto¬ 
ljeću, u 14. st. je već veoma očit; u „Ćeškome 

* Pošto kol. prevodilac drži, da je upravo u duhu 
fonetike, da se prema grčkom izvorniku piše ne: teolo¬ 
gije, nego. theologije, te pošto je j naše mnijenje, da je 
njegovo stanovište opravdano, to ostavljamo njegov način 
pisanja ovaj put nepromijenjenim. Ur. 


Bratstvu" je dotjeralo ? preporodno religijcizno na¬ 
stojanje r do uzotne savršenosti. Njime bijaše-dan 
smjer nćvorfie reli&ijoznome nastojanju: ćudo¬ 
redno praktički. ‘ 

Po češkoj reformaćiji slijedjahu reformacijčf 
i revolucije kod ostalih 'naroda. Našu ^jeTefor- 
maciju Rim pomoću- Austrije i katoličke Europe? 
ugušio, no iz engleske, njemačke i dr. revolu J 
čije razvile se protestantske crkve. 

Protestantizam je zamijenio autoritet papin 
autoritetom biblije; slomio je autoritet rimske 
theokracije; no sam je opet sagradio- autoritetni 
orthodoksni sistem theologijski, zato što je ne¬ 
kritički i nedosljednog zabacivši -tradiciju, primio' 
od Rima ne samo bibliju, već takodjer tradicio¬ 
nalni credo i u opće mnoge tradicicije i nauke) 
Uz rimsku theokraciju organizovale se nove 
drž. crkve, obično absolutističke, budući da 1 
bijaše u ovo doba država absolutistička. 

Nova se država postavila na mjesto sre¬ 
dovječne crkve, država je postigla' prvenstvo, 
a po malo i kulturno, danas i ćudoredno i so¬ 
cijalno vodjenje naroda. 

To je prvenstvo preuzela absolutna država 
i u zemljama katoličkim — koncesija novome 
duhu doba te odmjeua za pandurstvo protu- 
reformačno. 

Protestantizam se ćudoredno 1 religijozno- 
dignuo nad katolicizam, ali se nije tako dignuo, 
kako je to tražilo i traži novo doba i njezine 
složitije i više zadaće te neprestana i prirodna' 
promjena i razvoj. Reformacija se ne može pro¬ 
vesti na jednom i za uvijek —‘ protestantizam^ 
je svojim absolutizmom pokvario reformaciju. 
Prot. bijaše nedosljedan i polovičast, preuzevši 
theologijski a do znatne mjere i crkvene te- ! . 
melje katolicizma. Luter je više/ no što uvidjaju ; 
protest, historici i biografi, uzeo uza sve razlike 
iz rimske moralke. 

Protestantizam je neprestano do znatne 
mjere negativan, t. j. negacija katolicizma, nikako 
samo nadkatolički pozitivni razvoj reformni. Pro ; - 
testantizam (ne samo „Kreuzzeitung") živi još- 
poput katolicizma i katoličkoga klerikalizma, 
imajući još biljeg svojih grubih mithijskih nazora.- 
A jest poimence radikalizam orthodoksni i bo- 
jovni — svojim neprestanim bojem protestantizam 
i katolicizam se prilagodjuju 1 i izjednačuju; pro¬ 
testantizam nije dostatno shvatio, da se novi- 
religijozni život ne pojavljuje tijem f što - iz - sta-^ 

„roga izbacuje oveće pogrješke i : da jača, što 
bijaše u starome dobro. 

Katolicizam sam proti protestantizmu a na¬ 
skoro takodjer proti svjetovnome nazoru zna¬ 
nosti, filozofije i modernoga nastojanja politič¬ 
koga i socijalnoga, usredotočio se i ustalio u 
jodnostavnoj negaciji; katolicizam jest od Tri- 
-dentina u theoriji i praksi u obrani, vodjenoj u 
glavnome jezuitizmom, koji u ludo nastoji oko 
rekatolizacije t. j. oko uvedenja sredovječne theo- 
k racije. 

Protestantizam je novome nazoru o svijetu 
i novome političkome redu skloniji, ali svojom 
orthodoksnom i svojom crkvenom organizacijom 
postaje takodjer nenapredan, protureformačnim. 
1 u protestantizmu se razvio paralelno svoj jezui- 
tizam sa sličnim protunaprednim i protukulturnim 
ciljem. Po tome je jasno, da se u katoličkim 
zemljama novi red uvadja radikalnije, nego ii 
protestantskim zemljama. 

Crkva i theologija ne mogahu se održatj 
protiv moderne znanosti, filozofije, umj etnosti 
politike. U 18. stoljeću u preporodu i huma¬ 
nizmu pojavljuje se prelom već posve očito; 
politička (francuska i dr.) revolucija dovršuje 
taj prelom. 

Danas su katolicizam — (vrijedi takodjer 
o pravoslavlju) — i protestantizam (orthodoksni) 
theoretski i praktički, ćudoredno i socijalno pre¬ 
vladani; oficijelne kršć.crkve nemaju već ni u čemu 
kulturno vodstvo (već niti u filarithropiji!). 

Protestantizam je tu i tamo došao n. pr. 
k unitarstvu, k t. zv. slobodnim crkvama, ali 
to su pokusi slabi idejno i praktički; o t. zv. 
reformnom katolicizmu ne može se ozbiljno i 
govoriti. Svi ti pokušaji ostaju obično na staroj 
bazi, njihovi vodje ispuštaju dijelove staroga, no 
nisu kadri postaviti' se na novo stanovište, ne 
mogii religijozno stvarati. To vrijedi i za t. zv. 
naprednu protestantsku theologiju, previše theo- 
logičku, no koja malo religijozno stvara. 

Theoretska i ćudoredna situacija uz takove 
odnošaje je žalosnacrkve sa svojim mazivom 
i teđom jedva da zadovoljavaju dana^ djecu--— 
S\rak,i barem nešto misaoni i energični čovjek 
nužno dolazi s crkvom u.theoretski i. praktički 
konflikat. Najžalosniji plod te .situacije jest ću¬ 
doredan i religijozap. indiferentizam,) jezuitjzam, 
je?uitizam„u-theoriji -i. praksi, jezuitizam.u tisuću 


nuanca od Loyole preko Liguoria sve do „mo¬ 
derne “ theologije i „reformista 4 . 

Rašireni skepticizam za razvoj religiozni 
nije tako poguban, kako indiferentizam — mnogi, 
koji sam misli, da je svladao religiju i i da je 
atheista, više je religijozan, nego mnogi, koji 
vjeruje. Crkovnjaštvo i njegova. vjera je često 
najgori religijozni indiferentizam. 

Iz te krize pomoći ćemo si samo otvore- 
nošću i iskrenošću k sebi i bližnjima. Kad to 
ne bi bilo odviše žalosno, bilo bi smiješno — 
društvo uzdržava državnu ćudorednu i religijoznu 
organizaciju, u čije temelje ne vjeruje, i propise, 
koje ne vrši. K onima, koji ne vjeruju i ne 
vrše pripadaju takodjer oni, koji crkve drže, re- 
prezentuju i vode; same se crkve već davno 
zadovoljavaju matrikovim kršćanstvom, služeći 
svojim bogatim i moćnim članovima. Politički je 
liberalizam već davno sistem religijoznoga indi- 
ferentizma, nadvisujući hierarhiju u kultu zlatnoga 
teleta. 

Religijoznu krizu svi osjećamo, i ako ju 
još malo razumijemo. Jedni opažaju samo stranu 
političku, monarhistički aristokratizam, što slabi, 
drugi se boje za svoje zlato i nestajanje go¬ 
spodarskoga robstva; mnogi takodjer osjećaju 
religijoznu revoluciju, ali ju opet nejednako tu¬ 
mače. Ovima izmiče svijet, onima umire bog, 
zdvojnost ili časovito, titansko pouzdanje ras- 
plamčuje duhove. Mnogo negacije — smrt. 

Na prijestoljima i na zlatu ne počiva vječni 
život. Ne izmiče svijet, ne umire bog, ne rodi 
se nadčovjek — dogadja se mnogo, mnogo 
više; budi se čovjek. Eto čovjeka --- čovjeka 
osviještenoga! 

Religijozna se kriza javlja u padanju sta¬ 
roga reda i poretka; no taj se stari red i po¬ 
redak mora odstraniti te nadomjestiti redom i po¬ 
retkom novim i savršenijim. 

No religijozna se kriza javlja takodjer 
mnogo intenzivnije u to doba uzrujanosti, du¬ 
ševnog nemira, nervoznosti; psihoze, pesimizma, 
samoubijsfva. To je duboka kriza, kriza, što za¬ 
hvaća cijelu dušu — zbiljski prelom staroga 
svijeta. - 

Religija ili nihilizam -— to je' krvava dis- 
junkcija' našega doba.’ : ■ 

Tju f krizu može svladati samo religija, re¬ 
ligija oduhovljena, religija istinska i viša.—Đo 
sada jmadjahii ljudi religiji samo za svetac, 5a- 

sovitu; moderna se duša bori za neprestanu 
religijoznu naladu,*) koja se uvijek izražava, 
svagdje i u svim okolnostima energičnoga ži¬ 
vota. 

Da se stari svijet lomi, tomu nije uzrokom 
samo revoluciono nastojanje mod. čovjeka, nego 
takodjer i prije svega kvietistički nazor i red čo¬ 
vjeka staroga i zastarjeloga. 

Svi pokusi, stari red i nazor uzdržati, su 
u ludo. Stari svijet nije spasilo niti crkveno i 
političko nasilje, ne će ga spasiti niti theološki 
jezuitizam t. zv. moderna theologija, zaštićujući 
ruševine ortkodoksije svojim tumačenjima riječi. 

Religijozna revolucija, započeta reforma- 
cijom, ojačana političkom i socijalnom revolu¬ 
cijom te dovršena revolucijom znanstvenom, fi¬ 
lozofijskom i umjetničkom 18. i 19. st., ne da 
se zaustaviti, samo svršiti i organički prevladati. 
Lomi se mithijski nazor o svijetu i red društveni 
na njemu osnovani a lomi se posvema. 

Na značenje našega doba u historijskoj 
perspektivi valja nam ovako motriti = Staro doba 
jest kulturna historijska cjelina od početka raz¬ 
voja preko klasičkih naroda i srednjega vijeka 
do st. 12,—14. Ovdje počinje prelaz, koji po¬ 
stizava u 18- i 19. stoljeću svoju najveću inten¬ 
zivnost i općenitost. Novo doba imamo dakle 
tek od 18. st., od 12. do 14. st. je doba pre- 
lazno, srednji vijek je dio staroga doba, reli- 
gijozno i kulturno u opće. 

Da nastaje novo doba, to moramo spoznati, 
osjećati, dovesti si u svijest. Novost će biti za¬ 
jamčena tim osviještenjem i energičnim nastoja¬ 
njem uzdignuti se nad starije doba. Svijesno se 
moramo razvijati i napredovati nad staro, a na¬ 
predovati možemo u opće samo svijesno. Po¬ 
imence ćudoredno i religijozno. Nije dostatno 
samo odstranjivati stare pogrješke i jačati, što 
smo valjano i krasno naslijedili, razvoj i na¬ 
predak ćudoredni i religijozni postaje stvaranje 
života novoga, višega. („Preporod”.) Energičan 
studij historije te jačanje historijskoga smisla, 
karakterizujući upravo novo doba, ćudoredno i 
religijozno dosljedno vodi k tvorenju i stvorenju 
novoga duševnoga života. 

Današnja religijozna kriza izlazi u glavnome 
od nasilja i jezuitizma, koji nastoji uzdržati što 

*) Stimmang. Upotrebljavam riječ češka, nalada, 
jer hrv. jezik za taj pojam nema bolje. Prev. 


se uzdržati ne da; taj jezuitizam često vara sa¬ 
moga sebe, ali u bićnosti i mirni i nesvijesni je¬ 
zuitizam u raznim formama renanovskoga diletan¬ 
tizma, historizma, reformnog katolicizma, napredne 
theologije i t. d. jest pomoćnikom svijesnoga 
nasilja i jezuitizma rimskoga. 

Današnja religijozna kriza izvire iz laži, 
religijozno pitanje je danas prije svega pitanje 
poštenja. 

Sigurno nije svaki čovjek nadaren jednakim 
smislom za religiju, kako je nejednaka nadare¬ 
nost za umjetnost, znanost i t. d.; sloboda sa¬ 
vjesti će učiniti, da ljudi ne će religiju hiniti, 
prestat će trgovina savjesti, 

„Puk treba religiju”, u toj i sličnoj formi 
je danas najčešće čuti prigovore ne samo politi¬ 
čara, nego i theologa i praktičkih duhovnika. 

Puk treba religiju, ali ju trebaš takodjer i 
prije svega ti — puk će imati religiju, ako ćeš 
imati religiju ti, i ti, mi svi. Puk treba istinu i 
poštenje i zato budi prije svega pošten svaki 
sam prama sebi. 

Za misaonoga i svijesnoga duhovnika je 
danas situacija naravski teška. Malo koji duhov¬ 
nik si je svijestan, kako mu je težak ured, kako 
je težak njegov položaj prama crkvenima, da 
naime svećenstvo religije antropomorfijske i 
sociomorfijske samo sobom vodi k samoobmani, 
neiskrenosti, pretvaranju, augurstvu. Ako je to 
vrijedilo za doba, kad je crkva bila čvrsta i 
silna, tim više vrijedi to za današnje, kad je 
crkva religijozno i ćudoredno slaba. Žalosno je 
to, ali se mora reći •' ozbiljno pitanje duhovnika 
je danas već u golemoj većini slučajeva pitanje 
obrta, kruha, ništa više. 

1 napredni duhovnici ne shvaćaju historijski 
razvoj, da se cijelo društvo, sve moći kulturne 
i takodjer religija izmiče ispod moći crkve. Po¬ 
zitivan razvoj religijozni već davno vode laici; 
theologija i upravo theologija napredna živi od 
reminiscenca, jest historijska, utkana u prošlosti. 
Živa religija, religija je sadašnjosti i budućnosti. 

Religijozna kriza u našem narodu je tijem 
osobita, što smo kao narod započeli crkvenu i 
religijoznu revoluciju, no nismo svoju narodnu 
religijoznu zadaću svršili, već upravi ostavili. 
Pošteni Čeh, Čeh osviješteni, ne može se smiriti 
protureformačnim katolicizmom, i ne će se zau¬ 
staviti na orthodoksnome protestantizmu, već će 

nastojali oko religiioznoga preporoda u smjeru 
naše reformacije poimence .Bratstva”, u duhu 
težnji novih ljudi najpravednijih i naiduhovnijih. 
A nada sve je zadaća upravo nas Čeha religi- 
jozni razvoj pozitivan, nipošlo negalivan. 

S češkoga preveo: 

Cand. Fil. Eustahije Jurkas (Prag). 

(SS) 

SflSTflnflK 3U60S[rflVenSKIB AB1TU- 

RisenHCH i HPsoLvenflCH u du- 
BROVniKU 

Ove će se godine držali u Dubrovniku 
jugoslav. abitur. sastanak, o kojem se do sada 
vrlo malo pisalo, pak da i ostala djačka javnost 
dozna nešto o sastanku, a zatim da uvide oni, 
kojima se hoće, da .po mogućnosti spriječe 
jugoslav, abitur. sastanak,” da im to ne će poći 
za rukom, obrazložit ćemo, u koliko se oko 
njega poradilo. 

Prije toga da spomenemo, za što je baš 
sastanak jugoslavenski. 

U prvom nas redu prilike u domovini tje¬ 
raju na to, da se približimo ostalim Jugoslave¬ 
nima. Prvi smo na udarcu germanizacije, koja 
je već kod nas uhvatila dosta duboki korijen 
(Srijem). Pak da nije potrebno, da se sastanemo, 
da se posavjetujemo o sredstvima, kojima ćemo 
najveću pogibao ne samo za Hrvate, nego i za 
ostale Jugoslavene od sebe odvratiti ? 

Kod nas se u posljednje vrijeme mnogo 
govori, da treba raditi oko što većeg zbliženja 
jugoslav. naroda. Da se evo zbliženje postigne, 
mislimo, da je mladež prva pozvana, da oko 
toga poradi. Držimo, da najprije treba nastojati 
oko kulturnog jedinstva, a onda istom misliti na 
političko zbliženje Jugoslavena. Stoga ne ćemo 
nipošto na našem sastanku riješavati kakova 
politička pitanja, nego ćemo prikazati 
s t a n j e jugoslavenskog djaštva, što je najvaž¬ 
nija točka sastanka, a zatim i kulturne pri¬ 
like pojedinih jugoslavenskih naroda. U tom 
se sastoji i glavi a svrha našem sastanku. 

* 

U Zagrebu postoji centralni odbor, koji 
vodi sve poslove, što se tiču sastanka. 

Iza stvorenih zaključaka, da sastanak ima 
biti jugoslavenski i da se ima držati u Dubrov¬ 
niku razaslani su pozivi na sve hrvatske i srpske 
maturante u Hrvatskoi. Slavoniji, Dalmaciji, Jstri, 
Bosni, Hercegovini i Ugarskoj (Novi Sad, Zom- 
bor) da pristupe u naše kolo. Kad su nam stigli 
najpovoljniji odgovori sa svih spomenutih za¬ 
voda, javili smo i ostalim Jugoslavenima o sa¬ 
stanku, koji nam se takodjer odazvaše. 


U svakom je glavrom gradu (Ljubljani, 
Beogradu i Sofiji) stvoien centralni odbor, koji 
je uvijek u savezu s hrvatskim centralnim od¬ 
borom u Zagrebu i s ostalim maturantima svoje 
zemlje. Medju zadnjima javili su se Bugari, te 
je s njima stvar dosta zaostala zbog poznatih 
njihovih dogodjaja u domovini, kako su nam se 
sami u pismu ispričali. 

Koliki je interes za sastanak ne samo u 
hrvatskih, nego i u ostalih jugoslavenskih matura¬ 
nata, dokazuje predsastanak, koji je s najboljim 
uspjehom držan u mjesecu ožujku o. g. u Za¬ 
grebu. Stiglo je mnogo drugova, hrvatskih matu¬ 
ranata, zatim jedan drug iz Sarajeva, jedan iz 
Dubrovnika, dva iz Srbije, tri iz Kranjske i 
Štajerske. Na tom su se predsastanku raspravila 
sva pitanja, koja se tiču sastanka kao program, 
putovanje itd. 

Program kongresa primljen je ovako: 

1. O jugoslavenskoj ideji. 

2. O kulturnim prilikama Slovenaca, Srba, 
Bugara i Hrvata. (O kulturnim prilikama Bosne 
i Hercegovine referirat će se posebno). 

3. Stanje jugoslavenskog djaštva. (Djak 1 
srednje, visoke te praktičke škole; djelovanje 
djak? u narodu; djak prema politici; buduće 
zvanje). 

4. Naš budući rad. 

Kad već govorimo o programu, odmah po¬ 
zivamo sve drugove, da pristupe čim prije 
k izradiivanju referata o pojedinim točkama pro¬ 
grama. Referati (.hrvatski) se imadu poslati cen¬ 
tralnom odboru u Zagrebu najkasnije do 
15. srpnja, koji će sve referate složiti u jedan, 
jer će o svakoj točki programa izvijestiti po 
jedan Srbin, Slovenac, Bugarin i Hrvat. 

Da na sastanak mogu ići i diaci, koti su u 
slabijim materijalnim prilikama, odlučeno je, da 
se u Zagrebu sabiru prinosi, a vanjski da prire- 
djuju pod godinom u tu svrhu koncerte. 

Za popust na željeznici brine se ta¬ 
kodjer odbor, te će se upravo ovih dana po¬ 
slati molbenica u Budimpeštu, da tu pogodnost 
dobijemo. Zamolit ćemo i neke od hrvatskih 
delegara na hrv.-ugar. saboru, da nam tu molbu 
podupru. 

Za parobrod ćemo se takodjer pobrinuti i 
gledati, da dobijemo svoj posebni, koji će prema 
tomu biti svakako jeftiniji. Obratili smo se na 
drugove na Sušaku, da nas pouče, što nam je 
činiti u toj stvari. Poseban nam je parobrod 
svakako potreban, jer javljamo osobito drugo¬ 
vima, koji „hoće naš sastanak spriječiti,« da će 
nas po našem minimalnom računu biti 
oko 500. 

Da se podupru siromašniji maturanti, držati 
će se koncerat na Rijeci i Dubrovniku, pak se 
i u tom pogledu čine marljive priprave. 

U opće je trošak za sastanak izračunan na 
50 K za pojedinca. Ovo nije velika svota, kad 

se i onako u ovoj prilici, naime poslije svršene 
mature nešto žrtvuje, da se ona „proslavi/ 
Ovako ćemo je proslaviti barem korisno ne 
samo po sebe, nego i po svoj narod. 

Poslije sastanka bit će izlet O njem još 
nije odlučeno, jer čekamo savjete od drugova iz 
Dubrovnika. 

Na sastanak su pozvane i kolegice, abitu- 
rijentice, koje su odgovorile, da se s nama 
glede svrhe i u svakom nogledu 
slažu, ali zbog današnjih društvenih prilika ne 
mogu sastanku prisustvovati, m imajmo nade, 
da će i njih nekoliko biti na sastanku zastupano. 

Što se tiče sveučilištaraca, to se ne će 
nitko napose pozivati, ali je svakako poželjno, 
da i neki od njih sastanku prisustvuju. 

Sastanak bi se imao obdržavati 20.—22. 
kolovoza. Prije nije moguće, jer drugovi u Dal¬ 
maciji i Slovenci imadu istom u srpnju maturu. 

Na koncu da se osvrnemo na ostale abi- 
turijentske sastanke. Najprije na sastanak u Za¬ 
grebu. Poznato ie, da ga priredjuiu maturanti — 
Starčevićanci. Ovaj se sastanak ima promatrati 
s političkoga gledišta, jer će se na njem „uzeti 
osobiti obzir na Bosnu, Hercegovinu, Dalmaciju 
i Istru/ Raspravljat će se dakle o visokoj po¬ 
litici, stvarati Velika Hrvatska! 

U ostalim se stvarima svrha podudara 
s našom. 

Drugi je sveopći katolički (!) sastanak djaka 
Hrvata i Slovenaca u Zagrebu. Svrha mu je, da 
u prvom redu „osvoji Zagreb za katolička na¬ 
čela/ a zatim da se bori „za vjeru katoličku i 
hrvatski dom/ (Vidi „Luč" br. 4. II. str. 101). 
Kad ovo pročitamo, vidimo, da je ovakav sa¬ 
stanak skroz nepotreban i znamo odmah, 
odakle mu je potekla inicijativa. 

Tako sada stvari stoje. Na koncu još po¬ 
zivamo drugove na što veći rad oko jugosla¬ 
venskog sastanka, a skoro će vrijeme pokazati, 
koji će od ovih sastanaka najbolje uspjeti. 

Zagreb, centralni odbor za priredjenje 
sastanka jugoslav. abit. i apsol. 

Eš) 

Sastanak Istrana. 

Kolege u Pazinu, kao prvi maturanti te 
gimnazije, svijesni si svoje zadaće, koja ih čeka 
poslije svršenih škola, odlučiše, da uz drugove 
sveučilištarce sazovu sastanak svih hrvatsko- 
slovenskih istarskih djaka u Pazin. „Pošto su 
naše prilike u svakom pogledu veoma loše, te 
pošto nam je već iskustvo pokazalo, da poje¬ 
dinci ne će nikada sami za sebe uspijevati, već 
se redovito izgube, to je prva i glavna svrha 
toga sastanka, da se upoznamo, medjusobno 
oduševimo i organizujemo.» Sastanak će biti 

oko 20. kolovoza/ a trajati će dva dana. Referati 
su već razdijeljeni, što medju sveučilištarce, a 
što opet medju maturante u Pazinu. Davati će i 
zabave u korist družbe ili pripomoćnog društva. 
Evo programa: I. Narodna svijest. II. Kulturno- 
gospodarske prilike: a) škole i vjerski život i 
b) gospodarstvo. III. Narodna prosvjeta: 1. pučke 
knjižnice, 2. pučka predavanja, 3. ostala sredstva 
za širenje prosvjete. IV. Istarsko djaštvo: 1. 
stanje na 4 sveučilišta Zagreb, Prag, Beč, 
Gradac; 2. razgovor o ekonomskim momentima, 
koji odlučuju za izbor staleža 3. naša zadaća i 
dužnost. 4. hrv.-slov. istarsko djaštvo u Pazinu, 
Zagrebu i Beču. 

Želimo braći sretan uspjeh! 

C3<2) 

S. Mina (Srednjoškolac): 

posisiae isptiHce. 

Mršavi, gladni, izmučeni konji čekaju i 
čekaju . . . Gazde im se svratile samo na deci, 
da se okrijepe. I oni su mršavi, izmučeni na¬ 
pornim poslom, a rakija tako krijepi, godi. 

U tamnoj sobi „barake" sjede oni, ki- 
ridžijaši. Već davno se okaniše rakije, pa sad 
udaraju po vinu, onako po „gospocku/ Kohn 
trči svaki čas i vraća se s punom flašom i sa 
slatkim smiješkom na grabežljivom licu. 

U pročelje se uvalio Marko Marinov i drži 
govor. Ej! Bio je on u soldačiji, zna on, kako 
to gospoda rade. 

„Ti kume Ivo, ti braca Pajo, ti imenjače — 
i — svi vi — i dižem ovu čašu — i daj Bože, 
da se u ponedjeljak opet sastanemo, da služimo 
taj pusti novac. A sad da se napijemo!" 

„Da se napijemo!" ponavljaju mršavi, mr¬ 
šavi i izmučeni ljudi. 

Sipa se novac nekom tupom ravnodušnošću, 
kao da su bez nevolje na posao išli. A kod 
kuće stoji na polju još neuveženo žito, traljav 
krov, prazno dvorište, kći, koja mora imati du¬ 
kata do pojasa, makar se uzajmilo na zemlju, a 
poslije vratilo — kirijajući. Novac se sipa, išče¬ 
zava rad cijele nedjelje, muke teških dana, muke 
nesnosnih noći u gustoj šumi punoj komaraca, 
u otrovnom isparivanju baruština, kojima obiluju 
mjesta tamo oko Spačve i Studve. 

A vani čekaju gladni, izmučeni konji, če¬ 
kaju, dok „gazde" ne zapiju sav novac, dok ne 

*) Držimo, da ovaj rok nije definitivan, tim više, što 
je indentičan s rokom abiturijentskog sastanka u Dubrov¬ 
niku, na kojem, uvjereni smo, da ne će manjkati ni ko¬ 
lege iz Istre. Ur. 




posiednu u kola i potjeraju u divljem trku bez 
odmora . . . 

* 

Kroz crnu noć lete „gazde" sa „zaslužbe." 
Polegli konji po zemlji, lete kao očajnici, kojima 
je svejedno, da li će naletiti na hrast ili ne . .. 
lete kao četa duhova kroz crnu noć- 

A iz zadnjih se kola oglasilo jecajući hra¬ 
pavo grlo: 

„Ej a — laaj smoo — se ši — lje — ra 
na — tuuklii — — 

Stud. Fil. M. Radošević (Zagreb): 

u hUDniei. 

Lutao sam, bilo je to u zimi, kojekuda 
izvan grada. Moždjanima mi je strugalo, kao 
odjek izgubljene i prolumpovane noći. Jeza me 
je hvatala i najednom sam nijesam znao kako 
nadjoh se pred ludnicom. Odmah na ulazu 
vidjeh kako nekaka kretenski izbekeljena lica 
vuku kola, a iza njih jedan brkajlija sa rukama 
prekriženim na plećima. Ostavih ih i odoh do 
sluge, pak ga umolih, da me povede k Dragiću 
mome drugu iz gimnazije. 

I on me odvede do njega. 

Zdravo Dragiću ! 

Zdravo! Zdravo! pozdravi me on resko i 
ljupko i stisne mi čvrsto desnicu. Sluga nas po¬ 
vede u jednu sobu, gdje smo uz njegov nadzor 
mogli nasamo razgovarati. U prvi mah gleda¬ 
jući njegovu uslužnost, njegove jezeraste oči, 
što su me doduše teško, ali ipak milo gledale, 
njegovu gipkost i slatki smiješak, što mu je 
zaokružio usne — malo da se ne upitah čemu 
je taj u ludnici? Bijah u neprilici kako da ga 
nagovorim. 

— „Kako, Dragiću, kako ?“ 

Pogledao me svojim praznim i zastra¬ 
šenim očima, žmignuo svojim lepezastim trepav- 
kama, plačno i čudnovato ludjački se nekud 
nasmije, pak mi uze cigaretu iz ustiju i zapuši. 

— „Kako ti je ?“ upitam ga po drugi put. 

— „„Ja pozitivno s potpunom znanstve¬ 
nom sigurnošću tvrdim, da je u nas sve ze¬ 
leno, a ne kao tu snijeg" “. 

„Nego, nego otpovrnem mu“, premda sam 
znao, da je negdje u Bosno] rodjen, gdje za- 
gruva snijeg kao u Sibiriii. 

„.Pa i ljudi su se u nas sasma promije¬ 


nili. Zagreb su neki dan odnijeli đjavoli, a Ri¬ 
jeka je zaplovljena krvavim morem na kome se 
bani krst pohote, strasti, tamjana i bezboštva"". 

Podvornik mu se je na sve to porugliivo 
smješkao. 

„„Eto vidiš, to je onaj pakleni duh — po¬ 
kazuje na slugu — koji je uništio moje djelo, 
djelo koje bi spasilo i svijet i narod. I znaš 
eto . . . 

Nekud se je zagledao u vis i privukao 
me k sebi. 

„„I znaj, eto ja sam se pojavio na sve 
četiri strane svijeta i pomolio se kao Krist, 
ruski kraljević i engleski princ! Eto došao sam 
da spasim i svijet i narod, pak ... eto me za- 
tvoriše ! Uh . . . 

„Dragiću, što si eto zamislio, Perica je 
umro !“ 

„„A-a? Mi smo Slavjani! I ja znam sve 
one koji protiv mene rovare i znam sve što 
oni misle! 1 prošlo je dvije stotine godina i 
dva mjeseca i dva dana, što oni mene strpaše 
ovamo! I proći će još drugih dvije stotine, dva 
mjeseca i dva dana, da ja palim na oltaru misli 
za spasenje svijeta i naroda 11 . 

„Pa je si li što napisao?" 

„„Veliko i veliko je djelo moje! Ta kažem 
vam svima : zašto ne bih istinu ja svoju na¬ 
pisao, dok drugi i svoju neistinu hoće da 
opravda ? . . 

„Pak što pišeš ? Roman, pjesme ?“ 

„„Krv? Umorstva ?““. i sav se potrese. 
„„Ne! To ne vodi čovječanstvo njegovom spa¬ 
senju . . Ne . . Zaista, dok nas bije pravedna 
kojekakva nepravednost, dok u tom drugi uži¬ 
vaju slast i radost, a svijet i narod na milijune 
i milijune čeka konačni rezultat za posljednjih 
čudesa i istine, koja je zaista u svijetu mnoge 
ponukala na vjeru . . 

Nijesam znao što hoće tai čovjek, što se 
tako plašno ogledava, a utrnulim, ludjačkim 
svjetlom svojih očiju turao je u mene nešto 
teška, olovna, gromadna. Osjetih umor i kano 
da sve to ludilo i sve te razderane i okrvav¬ 
ljene misli šaraju po meni i potresoh se i 
upitah ga samo da nešto upitam: 

„Ti se valjda baviš filozofijom ?“ 

„„Ne! . . Ja sam propovjednik boga ži¬ 
voga, boga vojske neba i zemlje, koji drži 

pravdu u rukama svojim, rukama nevidljivim 
ali silnim i jakim, te nepobjedivim i čvrstim 
rukama boga svedržitelja!** . . . 

Prestao je i zagledao se za vranom, što 
je poletila kraj prozora. 

„„Nijesam ti namislio govoriti o promjeni 
vremena, nego o istini! Dok sve to drugi drže 
za smijeh i za izrugavanje, dotle sve to više 
istina pobudjuje veću radost ntedju svijetom i 
narodom .... 

I počeo zauzimat sve više i više pozu 
proroka, koji gleda u nešta daleka, duboka i 
visoka, smješkajući se čas djetinje, a čas mu 
zaokruži usne pakleni smijeh i smijeh propala 
genija. 

„„I, gle, kako tamo tone u more ono 
zvijere, ranjena smrt sa kljova pedeset, na ko¬ 
jima nosi imena hulna : — lakomost! Ovdje je 
mudrost i znanje* “, i pokaže na svoje čelo, 
„„Ko ima razuma, da izračuna broj zmija i li¬ 
ječnika, jer je broj moj tri stotine trideset i tri. 
I napio se svijet vina gnjeva paklenoga i došao 
sam „ja“, da ga spasim. 1 zaoto i ta — misli 
sebe — velika sila zemaljska uz koju je sve 
prionulo od najmanje životinjice do najveće silazi 
s neba, koje imaše moć veliku careva zemalj¬ 
skih* “. 

Rukama je uzmahao nekud daleko, daleko 
i kano da za nečim traži nastavi: 

„ „ I mnogi će od vas tražiti, tko je taj? I 
ja Vam kažem, zaista Vam kažem, a da Vama 
ne laskam, niti sebi što utvaram: bio sam ja 
i dušom i tijelom. Ja, koji sam po riječi i po 
djelu svome dozvao vas, ja sin Boga živoga!““ 

Umuknuo je za čas. Ja si pripalih cigaretu 
i gledah ga sažalno, bolno. Gledah ludoga pri¬ 
jatelja, što je obećavao biti najvećim našim čo¬ 
vjekom. On se prošetao sobom i počeo, da 
nastavlja svoj govor. Osobito se je zagledao u 
dim cigarete. 

„„I osušio sam najednoč stakleno more 
smiješano žedju i pijano od krvi matere moje- 
Ne hulite za to na boga. spasenje jerbo sam ja. 
— Vidjeh žigove bezvjerja i bluda i rekoh: 
veseli se bože, jer si oprao svijet u suzi mojoj. 
Pa prem ja ne idem za slavom, svejedno po 
cijelome sviietu prolazi slika moja i svako 
osjeća, da je vječna duša moja, što zveči ko 
mjesec u sili svojoj ... I kad se vidjeh padoh 
k nogama svojim i rekoh: Ti si prvi i po¬ 


sljednji ! I otići ću i vratit ću se i kad se 
vratim ne će biti više ni dobra ni zla. I reći 
ćete: aleluja, uskrsnuo je“* . . 

Malo je ušutio i izgledao kao da s nekim 
razgovara i kao da mu netko nešta šapće. 

„ „I dok se ja ovdje na nebesima dijelim 
s cijelim svijetom, dotle dolje mnogi upiru oči 
odozdo u zjalo nebesko i čekaju taj već odavno 
očekivani, vječni mir za čovječanstvo! — — 
Da ja odavle iz nebesa pustim medju svijet i 
narod pokoljstvo ? Ne, ne i ne! Prije moram, 
da postanem iz boga čovjek i eto: Ecce homo! 
I povući ću onda mač ognjeni, mač andjeoski, 
mač Hristov i cijepat ću u ljubavi svojoj. I ne 
ću vojevati samo mačem, već i srcem i umom 
svojim* “. 

I on se je umorio, sjeo na stolicu, zgrčio 
šake i kano da škripuće zubima. 

„„Ti si bezvjerac?** 

„Ne“, Dragiću, odgovorim mu s ugušenim 
plačem u grlu, zagledam se ponovno u njega i 
ponovno mi tuga oblije gtudi. 

„Vrijeme je razgovora prošlo!* upozorio 
me sluga. 

Ustanem i počnem se praštati s Dragićem. 
On me je nekim naivnim smiješkom djeteta 
pratio do vratiju, tuj mi stisnuo desnicu, pri¬ 
tisnuo na grudi, poljubio u čelo i odrinuo. Na 
rastanku mi je još govorio, da kani u ime spa¬ 
senja čovječanstva u pakao. 

„„Da, hoću da spasim čovječanstvo od 
svega, da bude čisto ko suza!** . . 

Iza mene su se zatvorila vrata. U duši mi 
se burkahu neka čudnovata, teška i sumorna 
čuvstva. A onamo vani u bjelini snijega po¬ 
digla se crna točka, bila je to vrana i zakri- 
ještila tamo daleko u gluhi zimski dan prema 
zalazu sunca : 

Kvar! Kvar! 

Stud. Jur. B. Dobroslav (Split): 

Prva ljubav. 

Dok je tako nemirno prevrčao stranice 
svog djačkog koledara, opazio bi sad koju 
ocjenu, sad ime kojeg profesora ili bivšeg ko¬ 
lege, sad račun kojeg duga i svaki bi se put 
zadovoljno osmjehnuo. 

Na jednom zapne mu o oko veliko i dobro 
naznačeno slovo M. 

— Vidiš — on će na to svom prijatelju — 
pod ovim M krije se moj mladenački ideal, moja 
prva ljubav. Ovo je početno slovo njezinog 
imena. 

Bio sam onda u petom razredu. Prevadjao 
sam Homera, a to znači mnogo; Livija sam već 
i kritizirao; Cezar i Ovid izgubili su bili za me 
svaku važnost, ta njih sam čitao dok sam bio 
još dječak, lani u nižoj gimnaziji- Sad sam 
počeo čitati i novine, baviti se politikom- Počeo 
sam i sam štogod slagati, pisati, sastavljati. Bio 
sam jedan od glavnih suradnika našeg razrednog 
ilustrovanog šaljivog lista, koji je nosio na svom 
pročelju — kao zaštitnu marku — gojnu glavu 
našeg duhovnog pastira, a zvao se „Glavardo." 
Taj list bio jo bič gg. profesora, a glavnu ulogu 
igrao je u njemu „ugojeni ovan“ — naš kate- 
keta. Ukratko, imao sam već tada dosta ugleda, 
pa sam mogao da bacim pogled i na koju dje¬ 
vojčicu. 

Vidio sam i nju i zaljubio sam se. Bila je 
dražesna. Srce bi mi zatreptilo svaki put, kad 
bi je vidio. 

Jednog dana sjedio sam u perivoju. Ona 
je tu šetala sa svojom prijateljicom. Živahno se 
svijala, veselo i žurno koracala. Proždirao sam 
je očima. Svaki put kad bi mi se primakla bio 
sam u neprilici, u koji položaj da stavim noge, 
ruke, čitavo tijelo; kakav izraz da dadem licu, 
da joj se što većma svidim. Kad bi kraj mene 
prošla, te ja osjetio žar onih crnih očiju i gotovo 
ćutio njeno biće, ukočio bih se sav, lagano drhtao 
u čitavom tijelu i — uživao. Zatim bi se ona 
udaljila, a ja ponovno počeo disati. 

Najednom, dok su prolazile, prileti njezina 
prijateljica k mojoj sjedaljci, sjede, te pozove i 
nju, da se odmori. Ona je imala da sjede baš 
do mene. Počeo sam se bio već smrzavati. Ali 
spasila me ona sama. Primakla se lagano sje¬ 
daljci, pogledala me i porumenila, uhvatila zatim 
prijateljicu za ruku i odletila. 

Bio sam blažen; ona me je volila. 

Poslije toga živio sam samo za nju. Uvijek 
sam je tražio, uvijek o njoj mislio. Po ledu i 
kiši, po danu i po noći, lutao sam oko njezinih 
prozora. Moje silno mišljenje na nju bilo je valjda 
uzrok, da sam je svugdje susretao: na šetnji, 
po prirodi, u kazalištu, a i u samoj crkvi. 

Motrio sam je više puta s mog prozora —, 
bila mi je susjedkinja —, kako po svom vrtu šeta 


i mislio : Sretan li bih bio, kad bih mogao uz 
nju onako lagano koracati, nagibati se svaki čas 
nad njezino lice, na svom čelu osjećati dodir 
tankih uvojaka njezine kose, motriti iz bliza one 
fine poteze crnkasta joj lica, fino zavijene usnice, 
bijele zubiće — — — 

Ljeti, na kupalištu, vidio bih je često, kako 
veselo skače s „trampolina“ u more. More se 
nadigne, zabijeli, ustalasa, a njezino dražesno 
tijelo iščezne pod vodom. 

Ali nikada mi nije tako potresla srcem kao 
onog vedrog dana ovdje, — na Marjanu —, baš 
tamo dolje, gdje je najgušći borov gaj. Lijevim ko¬ 
ljenom klečala je u travi i nježno Se nagibala 
trgajući cvijeće. Bila je u tankom, skoro pro¬ 
zirnom ljetnom odijelu, te sam mogao dobro ra¬ 
zabirati dražesne joj oblike, Drhtao sam na po¬ 
misao, kad bih mogao priletiti k njoj, ogrliti je 
i obasuti cjelovima mekane joj usnice. Ona ve¬ 
ličanstvena slika na Marjanu bit će mi uvijek u 
pameti. 

Ovo je bila era mojih čistih idealnih snova. 
Uživao sam, jer sam je ljubio, blažen sam bio, 
jer me je volila. Za drugo nijesam mario- U 
onoj dobi prošlost je mnogo, sadašnjost sve, za 
budućnost nitko i ne pita. 

Tako je prošlo nekoliko godina. Rasla je 
ona, rasle su i moje želje. Stao sam čeznuti za 
njezinom ljubavi, za njezinom blizinom i sve 
više i više. 

To je ono doba, kad se po našem mozgu 
stanu rojiti razna filozofska razmišljanja, problem 
svijeta i života. Oko razuma počima se čistiti 
magla maštanja i poezije, a duševno oko pro¬ 
dire sve dublje u vir života. Onda i ideali gube 
od svoga sjaja. 

Ona je stajala preda mnom ne više kao 
neko biće uzvišeno, božansko, nepristupno, nego 
u svojoj realnoj slici. Vidio sam sada sve nje¬ 
zine mane i nedostatke. Ipak — ljubio sam je 
i dalje. 

I počeo sam snijevati o sretnoj budućnosti. 

No baš tada opazio sam, da me ona sve 
manje voli. Nije više bila niti onako otvorena, 
živa i vesela kao prije; postala je strožom, 
ozbiljnijom. Prolazila bi pokraj mene ukočeno i 
naduto. Pogledavala me samo kad i kad, a i to 
nekako s višega. 

— Naravno! — drug će mu na to. — Bio 
si još učenik, a ona već odrasla. Suviše, ona 

je kći aristokratskog: kova; ima par tisuća. A i 
učila je dosta, kod „mora,* dakako i to — kao 
aristokratkinja — na talijanskom. Glavno je i to 
da ima privatnih učitelja i učiteljica, pa će jed¬ 
nom moći kazati svom zaručniku: * Učila sam i 
njemački i povijest i glasovir i francuski i mnogo 
toga.“ Ne pita se. zna li štogod, dosta je, da je 
imala skupih učitelja. Zar da takova gospodjica 
daje nade jednom učeniku, koji, bio učen, ple¬ 
menit, razborit koliko te volja, ostaje uvijek 
samo „studente?* Treba njoj čovjeka dobra po¬ 
ložaja. Kad se taj nadje, nastaje kratko ugova¬ 
ranje, pa predaja djevojčinog srca, onda prodaja, 
dotično kupnja ili najbolje — udaja. Zatim 
kako bilo. 

Pa kako ćeš da naše djevojke imadu slo¬ 
bodnijih misli, uzvišenijih osjećaja, svojih odluka, 
kad ih onako uzgajaju. Samo vanjštinom nalaze 
se one u modernom svijetu i samo tijelom pro- 
življuju ovaj vijek kulture i napretka, dok im 
duh lebdi tamo daleko u vjekovima legenda i 
priča, u tami vjerskih dogmi i tajna, — u neznanju. 

— Ne gnjavi me, molim te, više tom tvojom 
filozofijom! Pusti me da svršim! 

Vidio sam dakle, da je prama meni ohlad-. 
nila i bio sam u očaju. Onda sam se posvetio 
krasoti prirode, za grad i gradske zabave nijesam 
mario. Improbe amor quid non mortalia pectora 
cogis! 

Jednom nijesam vidio grada za čitava dva 
mjeseca. Obala morska, a osobito ovaj gaj na 
Marjanu, bila su moje pravo uživanje. Koliko 
sam puta odavle zadivljen motrio, kako sunce 
tamo iza Čiova zapada, kako je rumen oblila 
rubove brda i oblačića, kako su zvijezde stale 
treptiti na nebu, treptiti u moru, kako mjesečevo 
svijetlo stvara na lagano ustalasanoj površini 
morskoj milijune igrajućih srebrnih iskrica! 

Iz idealnih snova prešao sam tako u još 
idealnije. Sanjao sam o tome, kako će me ona, 
kad se vratim gradu, opet zavoliti, opet ljubiti, 
kako ću biti sretan — — 

I vratio sam se. Rekoše mi, da ona s dru¬ 
gima očijuka i ljubaka, a da je tako još i prije 
radila. „Zlobni jezici!* mislio sam u sebi i ni¬ 
jesam vjerovao. 

Susreo sam je. Nije se na me ni obazrela. 
Za njom je išao neki mladić, a ona ga pogle¬ 
davala — — 


Sad sam tek dobro shvatio onu Vergilovu: 
„Varium et mutabile semper femina.* 

I moji idealni snovi propadoše. 

123 

I. R. R. (Srednjoškolac): 

miša, 

— Miša, za Boga, pazi na se, nisi sada u 
Šaškovcu. — Ukorio bi starina župnik dječaka, 
kad bi se ovaj zablenuo od velegradske mase. 
Napokon su ipak srećno prošli bučne gradske 
ulice i ušli u stari i mrtvi dio grada. Zamalo se 
nadjoše u crnoj i staroj kućerini. Župnik pre- 
dade Mišu jednoj suhoj milosrdnici; 

— Hvaljen Isus! Evo vam, sestro, jednog 
derana pod skrb. — 

Slijedeći dan počeo je Miša polaziti gim¬ 
naziju. Bilo mu isprva mučno i dosadno onako 
samu i osamljenu. No doskora ga umirila mila 
ćud njegovih sudrugova. Znali bi se oni šaliti i' 
smijati. 

Drugovi bi Miši posudjivali knjiga, a tako 
je i sam g. kateheta dao Miši razne bogoljubne 
spise. 

Često bi zvao g. kateketa Mišu, to daro¬ 
vito momče, k sebi u stan. A vrijeme je prola¬ 
zilo i Miša je svršavao razred za razredom. 

Jednog ljetnog večera — a bio je Miša 
već u četvrtoj gimnaziji — sjedio je u kući g. 
katehete. 

— A ne bi li ti, sinko, za dvije godine u 
sjemenište ? 

Misa se zbunio. 

— No reci: Bi li? 

— Vi znate — drhtnu Mišin glas — da 
sam uvijek vjeru Kristovu skromno ispovijedao, 
ali u sjemenište ne idem! 

— A — za — što — ne ? ? 

— Jer svećenik je mučenik! Posudili ste 
mi, prečasni, „Život svetaca* i ja sam ga 
pročitao. 

— Zrelo misliš, sinko. Svećenik je od 
vajkada trpio klevete i muke. 

Dva dana za tim upisao je g. kateheta Mišu 
u Marijinu kongregaciju. 

Miša je počeo čitati malo otvorenije knjige 
i to ga je smutilo. Nije tako rado posjećivao g. 
kateketu i već nije s tolikim užitkom išao na 
večernjicu. 

Bilo je jednog dana vrlo veselo u školi. 

— Sutra na izlet! 

I zbilja krenula je noću grupa kongrega- 
nista željeznicom u K. Bilo je i svećenika. Miša 
nije ni sanjao, kako će u K. biti veselo. Pošli 
su najprije u crkvu, ta to se razumije! Nego po 
misi nastupio je onaj sjajni i raskošni život. 
Ljubav, djevojke, miomirisni duhan, vino — ma 
gozba! A svećenici obilazili: „Pijte, pušite, uži¬ 
vajte samo! 

Zdravice letile jedna za drugom, vino se 
prolijevalo, a život se razgalio, onaj snažni, 
raskošni život, po zelenom šiji viku. Tek pod 
večer stali se vraćati u onaj inagleni velegrad. 


Miša ie bio presretan, kao u devetom nebu. 

— A molim te, otkuda popovima novaca? 
Ta to je danas stajalo stotine! 

— Ta popovi ti imaju silnog novca. Bo¬ 
gataši su oni. — Odgovori mu kolega. 

Miša nije vjerovao. Ali ovi su drugovi to 
potvrdili. I tim se mahom potrese duša Mišina. 
Svećenici nisu, dakle, više mučenici i siromasi, 
već ponosni bogatuni! — Još na povratku izne¬ 
nadio je drugove riječima; 

— Boga mi, htio bih biti popom! 

Okamenili se svi, kako je Miša brzo pro¬ 
mijenio svoje nazore. — — Te noći nije Miša 
mirno spavao. Sutradan napiše kratko, ali ra¬ 
dosno pismo ocu si u Šaškovac. 


Za mjesec dana ušao je Miša u sjemenište. 


Iz djačkoga života. 


Ilaprednjaštuo i i>naprednlašfpo<i. 

30. travnja. 

U posljednjem smo broju zabilježili, da je 
naše djaštvo ove godine svečanije, nego obično 
proslavilo uspomenu na Zrinjskog i Franko- 
pana. Korporativno je prisustvovalo zadušnicama 
za njih i predavanju prof. dra. Š i š i ć a o njima, 
dok je posebno odaslanstvo na njihov grob u 
Bečkom Novom Mjestu položilo dva vijenca, 
jedan u ime hrv. djaštva iz Banovine, a drugi 
u ime hrv. akademičara iz Dalmacije. 

Ovaj put mislimo ovu proslavu popratiti sa 
nekoliko kritičkih opaski. Služenje zadušnica na 
obljetnicu smaknuća Zrinjskog i Frankopana stari 
je, — a do nedavna — osim ono nekoliko pri¬ 
godnih novinskih fraza o narodnim nvičenicama 
— i jedini način proslave njihove uspomene. 
Predaleko bi nas odvelo, kad bismo htjeli izlo¬ 
žiti sam postanak ovakove proslave, koji je u 
ostalom sadržan u samoj riječi: zadušnice, kao 
i to sa koliko se svijesti o smislu ovakove 
proslave prisustvuje zadušnicama. Zadušnice su 
u opće danas naivan anahronizam, a zadušnice 
za Zrinjskog i Frankopana, koje je smaknulo, 
jer su se sa našega narodnoga gledišta borili za 
veliku i pravednu svrhu, pravi pr’avcati je 
nonsens. A kad tako slavi uspomenu Zrinjskog 
i Frankopana i napredno djaštvo, onda je 
to ne samo u gruboj opreci sa temeljnim nače¬ 
lima naprednjaštva, ne samo pomanjkanje na- 

prednjačke svijesti, nego i pojava, za koju nam 
rie dostaje prava riječ. 

* 

Predavanje na dan 30- travnja o dobi i 
kobi Zrinjskih i Frankopana nov je, a po našem 
mnijenju ispravan i savremen elemenat proslave 
toga dana. Nastojanje, da se borba Zrinjskih i 
Frankopana protiv Beča, a napose ideja, koje 
nosioci bijahu, popularizuje, nama blizom učini; 
nastojanje, da tu ideju općenito usvojimo i preg- 
nemo, da je u duhu današnjega doba i oživo- 
tvoravamo, mislimo, da je i savremena i dostojna 
proslava uspomene na Zrinjskog i Frankopana. 
Tako bi imalo da slavi njihovu uspomenu u 
istinu napredno djaštvo. 

* 

Pohod u Bečko Novo Mjesto, kada bi se 
onamo pošlo s mišlju, da se djaštvo dogovori, 
kako će već sada, a osobito u buduće organi- 
zovati tihi, ali sustavan rad u pravcu ideje, (pot¬ 
puna narodna sloboda), koje su nosioci bili 
Zrinjski i Frankopan, bio bi od velikog zna¬ 
čenja. Koliko je nama poznato, gradački djaci 
htjeli su ovakav stvaran pohod. Medjutim ostalo 
djaštvo shvatilo je i izvršilo ovaj pohod kao 
pustu paradu. Odaslanstvo iz Zagreba ponijelo 
je i položilo na grob Zrinjskog i Frankopana 
dva vijenca! Mislimo, da ne trebamo istom 
upozoriti na to, kako je danas običaj polaganja 
vijenaca zastario, plitak i besmislen. A onda, 
dok su kolege iz Dalmacije u napisu na vrpci 
vijenca, što su ga oni položili, izrazili bar jednu 





misao, djaci .iz Banovine nisu ni toga učinili, 
njihov je napis bez sadržaja i značenja. 

Nismo za licitiranje, ali nas tolika praznina 
i plitkoća u akciji, u kojoj je sudjelovalo i n a- 
p r e d n o diaštvo — boli. Još je karakteristično, 
da je odaslanstvo iz Zagreba, kada je jedan 
kolega iz Graca htio, da se vijeća o organi¬ 
zaciji diaštva, izjavilo, da za to ne ima man¬ 
data, te nije smatralo uputnim, da se upusti u 
bilo kakovu raspravu o ovom pitanju. I *ako su 
i naprednjaci otklonili nešto, za što bi se po 
svojim načelima bili upravo dužni zauzeti! 

Nova sveučilišna zastava. 

Na duhove, kako smo to u našem glasilu 
unapred zabilježili, posvećena je nova sveuči¬ 
lišna zastava, otkrivena busta začetniku našega 
sveučilišta J. J. Strossmayeru i proslavljena 
35-godišnjica opstanka ,Hrv. akad. potpornoga 
društva/ Središte čitave slave bijaše posveta 
nove sveučilišne zastave. Otkriće Strossmaye- 
rove buste i proslava 35-godišnjice „H. A. P. 
D.“ bijaše sporednog karaktera. To jest, sve¬ 
učilišno je djašt\o posvetom nove sveučilišne 
zastave odigralo veliku, a otkrićem Stross- 
mayerove buste, te proslavom 35-godišnjice 
„H. A. P- D.“ malu paradu. Kako je ini¬ 
cijativa za ovu sveučilišnu slavu potekla od 
strane naprednoga djaštva, ogledat ćemo 
naročito idejnu njezinu stranu nešto iz bližega. 

Pitanje je zastave doduše postojalo, ali u 
nizu tolikih važnih sveučilišnih pitanja, ono po 
našem mnijenju nije za današnjeg djaka moglo 
biti programatične naravi. Još kako tako, 
dok se je radilo o potrazi stare, h i s t o r i č k e 
sveučilišne zastave, ali kad se je s priličnom 
vjerojatnošću ispostavilo, da je stara zastava 
uništena, onda je pitanje nove sveučilišne za¬ 
stave, um etno potisnuto napred, učinilo na doista 
napredno djaštvo dojam suvišnosti. Forsi¬ 
ranje i to inicijativom naprednog djaštva, da se 
ovo pitanje — premda bez pravoga sadržaja i 
značenja — riješi, imalo je karakter nastojanja, 
da se naprednjačka načela u praksi postave 
upravo na glavu. Ovo čisto paradno i vanj¬ 
sko pitanje, zapravo ne bi smjelo da za na¬ 
prednog djaka i bude pitanjem, kraj toliko s o- 
cijalnih i kulturnih sveučilišnih pitanja u 
pravom smislu riječi. 

Medjutim nova je sveučilišna zastava za¬ 
slugom naročito g. B. Csikoša jedna umjet¬ 
nina, koja kao takova ima i svoju vrijed¬ 
nost. Ali biš ova strana nije za slave gotovo 
nikako afirmirana. Tu potisnuše: lampionada, 
posveta, procesije, paradni fetišizam, što se sve 
po onoj kiši možda i komično dojimalo. Doista 
sveučilišnom rektoru g. dru. Baueru, kojemu je, 
kako se čini, uz priredjivače bilo najviše stalo 
do uspjeha ove p o s v e t n e slave, uspjelo je, 
za neumjesnu demonstraciju naročito naprednog 

djaštva prigodom njegove instalacije, ne samo 
zadobiti zadovoljštinu na djelu, nego i prikazati 
napredno diaštvo kao nedosljednu, strasti i efek¬ 
tima podatljivu mladost bez uvjerenja i načela. 
Što više, znači, izvrći se ruglu, kada napredno 
djaštvo prirediuje i sudjeluje u jednoj lampio- 
nadi, administrira besmislici kao što je posveta 
zastave, udioništvuje u procesiji sa zastavom i 
adorira zastavi; kada danas bez dovoljnoga raz¬ 
loga demonstrira protiv rektora, a sutra 
mu takodjer bez dovoljnoga razloga pravi ova¬ 
cije. Svatko, tko je do sada imao razloga, da 
naprednu omladinu na sveučilištu prosudjuje kao 
jednu misaonu skupinu, morao se uvjeriti, da 
to naprednjaštvo nije dublje od imena, fraze i 
mode. 

Dok se je tako parada sa posvetom za¬ 
stave odigrala u crkvi, na ulici i sveučilištu, po¬ 
svećen je otkriću Strossmayerove buste, te 
35-godišniici „H. A. P. D-“ tek koji čas, pa i 
taj u formi sasvim obične parade- Nitko nije ni 
pomislio na to. da se na uspomenu velikog za¬ 
četnika sveučilišta izda n. pr. spomenica, u 
kojoj bi se kratko i snažno prikazalo značenje 
činjenice, da je Strossmayer začetnik našega 
sveučilišta, niegove misli i rad u pravcu narodne 
kulture, važnost sveučil'šta po naš narod, te 
dužnosti akademski naobražene narodne inteli¬ 
gencije. Nitko nije ni pomislio na to, da se pri¬ 
godom 35-godišnjice opstanka „H. A. P. D.“ 
pokuša posebnom brošurom popula- 
rizovati svrha ove institucije, te da se na 
osnovu realnih činjenica pokuša i široku javnost 
zainteresovati za ovo naše društvo, koje 
je tolika potpora materijalno bijednom djaštvu. 
Ali čemu to i spominjati. Za takovu nešto ozbilj¬ 
niju i dublju podvigu ovo je napredno djaštvo 
i nesposobno i plitko, t. j- to i nije napredno, 
nego „ napredno “ djaštvo. 

Djačke kapice. 

Naše je djaštvo počelo da nosi posebne 
djačke kapice- Sklonost ovoj uvedbi datira još 
od prošle godine. Mogao bi tko pomisliti, da je 
ova uvedba čisto praktične naravi. Ali ako 
te djačke kapice ogledamo, uvjerit ćemo se, da 
tomu nije tako One niti brane ljeti od sunca, 
niti zimi od zime. Kao praktična nošnja one ne 
mogu konkurirati običnom šeširu. Nu možda je 
kod ove uvedbe bio odlučan estetski mo- 
menat Ni to. Prije svega same šare nisu ni u 
kakovom šarnom skladu. Postrance su smedje, 
a gore svjetlo crvene, a ove dvije šare, to će 
nam svatko priznati, nikako ne harraoniraju A 
tek obzirom na šarje i kroj uobičajenog odijela. 
Pravi neukus. Pomislimo studenta u njegovom 
istrošenom odijelu, sa ovom bizarnom makara- 
dom! čemu dakle ta nova uvedba ? Čini se, da 
je sušta imitacija stranog, naročito njemač¬ 
kog pa talijanskog djaštva. Već bi to bilo do- 


voljno, da se izjavimo protiv te nove uvedbe u 
našem djaštvu. Ali. ako uvažimo, da je ovoj 
uvedbi pravi smisao jamačno neko isticanje, neki 
separatizam, neko kastovsko obilježje, onda 
smo primorani ovu uvedbu i osuditi. Naše si 
djaštvo samo utvara, ako misli, da je ono za 
ovo prolazno vrijeme svoga djakovanja kakav 
poseban Stalež, kakav poseban razred, koji ima 
i nekih posebnih razloga, da se već nošnjom 
ističe. Čemu to o d j e'rj i v a n j e, kad nam je 
uz vrlo rijetke iznimke još djed nosio opanak, 
i to u času, kada Evropom u triumfu prolazi 
geslo p r i b 1 i ž e n j a narodu ? Ili zar je našem 
djaštvu do toga. da svraća na se pozornost 
općinstva ? Doista žalostan znak, kada je u tu 
svrhu primorano uteći se — kapicama 1 I tako 
nam se ta nova djačka uvedba, s koje god je 
strane ogledamo, pokazuje — apsurdnom. A ka¬ 
rakteristično je, da je i napredno djaštvo čisto 
oduševljeno ovom novom uvedbom. Bijednog li 
naprednjaštva, kad je i kapica kadra, da ga po¬ 
tisne u zaborav 1 Što može o tom naprednjaštvu 
suditi trijezna i ozbiljna javnost, kad se i ovo 
upinje, da kapicama reprezentira najviši p r o- 
s v j e t n i naš zavod ? 

. * 

* * 

Upozorili smo na ove tri činjenice, koje 
naprednjaštvo na sveučilištu prikazuju u sasma 
nenaprednjačkom svjetlu. Ovakovi pojavi ne 
smiju i u napredak ostati bez kritike. Ne mo¬ 
žemo nikako dopustiti, da poradi ovakovih i 
sličnih slučajeva trpi čitavo naprednjaštvo. Go¬ 
spoda treba da uvide, da ie ovakova praksa u 
diametralnoj opreci sa načelima naprednjaštva. 
U" protivnom slučaju neka se radje ne nazivaju 
naprednjacima. Bolje, da nas je malo, ali doista 
naprednih, nego mnogo, a samo po imenu. Za 
to ćemo se odsele brižno čuvati ovakovih kom- 
promitujućih primjesa, te u svojim redovima 
obzirno, ali i odlučno obračunavati s „napred- 
njaštvom”, a za naprednjaštvo. J. 

Speučilišno djašfpo i zabrana <iProklefsfpa«r 

Dne 25. svibnja ove godine obdržavalo je 
sveučilišno djaštvo povodom zabrane prikazi¬ 
vanja Milčinović-Ogrizovićeve drame „Proklet¬ 
stvo” sastanak u restauraciji „Kola“. Sastanku 
prisustvovahu i gg. autori, te više drugih hrv. 
književnika. 

Na sastanku je prihvaćena slijedeća re¬ 
zolucija : 

Šveučilišno diaštvo, sakupljeno na skup¬ 
štini, obdržavanoj dne 25. svibnja g. 1907. u re¬ 
stauraciji „Kola“ u Zagrebu, povodom odluke 
hrvatske zemaljske vlade, kojom je, porekavši 
već danu privolu, zabranila u hrvatskom 
zemaljskom kazalištu prikazivanje Mil¬ 


činović-Ogrizovićeve historijsko-soci- 
jalne drame „Prokletstvo/ 

uvjereno je, 

da je ova zabrana posljedak sustavnog in- 
trigiranja klerikalaca i jezuita, koji posredovanjem 
svojih zloglasnih kongregacija, navlastito utje¬ 
cajem na ženske članove iz reprezentativnih 
naših krugova, vrše još uvijek protu¬ 
narodan i p r o t u ku 11 u r a n upliv na 
naš javni život i prilike- 

Na osnovu ovoga svoga uvjerenja sveuči¬ 
lišno djaštvo 

konstatuje, 

da je hrvatska vladr, podlegavši spome¬ 
nutom svojom zabranom klerikalno-jezuitskom 
uplivu, pogazila svoja jasna obećanja pred licem 
naroda na biralištima, da će biti vlada slo¬ 
bode, u jednu, dok je u drugu ruku činom 
utjerala u laž svoje obvezatne izjave, dane sa 
svojih stolica u hrvatskom saboru, poimence 
obećanjem zakona o slobodnom očito¬ 
vanju misli i tako se — ako i možda protiv 
svoga boljeg uvjerenja- — faktično stavila 
na stanovište, koje je oprečno kulturnom na¬ 
pretku i interesima hrvatskoga naroda. 

Sveučilišno djaštvo doduše priznaje, da 
prema svojem mjestu u našem javnom životu 
nije u položaju, da hrvatsku vladu poziva na 
kakovu odgovornost, i žali, što poradi prekinuća 
zasijedanja hrvatskog sabora ne može zamoliti 
narodno zastupstvo, da kao pozvani čuvar slo¬ 
bode i kulture hrvatskoga naroda bezodvlačnom 
interpelacijom na vladu izvrši svoju zastupničku 
dužnost, tim više, što su baš elementi, čijim in¬ 
teresima hrvatska vlada ovom svojom zabranom 
pogoduje, frivolni protivnici postojeće političke 
situacije. Medjutim sveučilišno djaštvo smatra 
ipak uputnim, da hrvatskom saboru po¬ 
dastre temeljito obrazloženu pred¬ 
stavku, da tako bar svojedobno bude ovo 
pitanje predmetom rasprave u hrvatskom na¬ 
rodnom predstavništvu; a „Društvo hrvat¬ 
skih književnika' kao par e x c e I- 
lence kompetentan forum u tom pi¬ 
tanju, te ostale interesirane kru¬ 
gove poziva, da takodjer učine 
svoje. 

Osim toga sveučilišno djaštvo, svijesno, 
da je ova zabrana samo jedna karika u lancu 
uspješnog provadjanja dobro promišljene 
klerikalno-jezuitske ratne osnove u Hrvatskoj, a 
početak popuštanja, pače možda i prilagodjivanja 
hrvatske vlade pritisku reakcije, pa imajući kao 
buduća narodna inteligencija pred očima golemu 
odgovornost za kakvoću i duh našega javnoga 
života i prilika, drži — premda još u stadiju 
spremanja za svoje buduće djelovanje — svojom 
dužnošću, da o ovom i sličnim pojavima vodi 
ne samo najsavjesniju brigu, nego da i već sada 



— izgubivši pouzdanje u vladu, da će kao 
službena predstavnica hrvatskoga naroda i države 
biti kadra i voljna paralizovati protunarodno i 
protukulturno djelovanje klerikalno-jezuitske or¬ 
ganizacije — uznastoji prema raspoloživim silama 
oko organizacija svojih i narodnih 
slobodoumnih elemenata kao ustuk 
protiv klerikalnoga pokreta u Hr¬ 
vatskoj. 

Za to sveučilišno djaštvo 
zaključuje i obvezuje se, 

da će na osnovu dosadašnjeg 
svoga rada u tom pravcu, u što sko¬ 
rije vrijeme pristupiti organizaciji 
klub .ova i društava, eventualno u 
d u h u i s u g 1 a s n o s a m e d j u n a r o d n i m 
udruženjem „Slobodne Misli," te 
tako solidarno sa svim slobodo¬ 
umnim elementima u i izvan domo¬ 
vine započeti u znaku velikih anti- 
klerikalnih momenataiz povijesti 
hrvatskoga naroda, od kojih jedan 
riše i zabranjena drama „Proklet¬ 
stvo" — odlučnu, ustrajnu i sustavnu 
borbu sa kerikalizmom u teoriji i 
praksi, svima raspoloživim silama 
i na svim područjima našega jav¬ 
noga i privatnoga života, poziva¬ 
jući sve slobodoumne za kulturu i 
napredak hrvatskoga naroda za¬ 
uzete elemente, da na svakom ko¬ 
raku javno i privatno djeluju u istom 
pravcu. 

PraSko djašfpo protiv teološkoga fakulteta. 

Češko djaštvo ustrajno i sustavno nastavlja 
borbu za odstranjenje bogoslovnoga fakulteta 
s univerza. Nije taj pokret u Češkoi nov, već 
seže čitava tri decenija unatrag. Započeli su 
naime bili tu akciju još g. 1876. čuveni prof. T. 
G. Masaryk i današnji mladočeški vodja, 
zastupnik dr. K r a m a r. Ali prvi počeci tog skroz 
kulturnog pokreta nijesu bili od tolikog zamašaja, 
jedno, jer su ovakve napredne misli i u Češkoj 
za onda imale još vrlo malo odlučnih pobornika, 
a drugo za to, jer je čitava ta akcija u prvo 
vrijeme bila upravljena tek protiv teološkog 
fakulteta češkog sveučilišta u Pragu. Danas se 
naprotiv upravo čitavo češko djaštvo nalazi 
u taboru izrazito kulturno naprednom i po tom 
izrazito antiklerikalnom, a njegova borba uprav¬ 
ljena je u opće na odstranjenje spomenutog 
fakulteta sa svih sveučilišta u monarkiji. Time 
cijela ta dostojno i odlučno vodjena akcija po¬ 
staje kulturnim pitanjem prvoga reda. 

Krajem prošle (1906.) godine pokrenulo je 
praško češko djaštvo ponovno sistematsku borbu 


za taj svoj napredni cilj. U 2. broju „Hrvatskog 
Djaka“ donijeli smo bili memorandum diaštva 
akademskome senatu češkoga Karlo Ferdinan- 
dova sveučilišta u Pragu. Na tu mirno i stvarno 
obrazloženu predstavku odgovorio je akademski 
senat posve neizrazito, vodeno. Jezgra tog od¬ 
govora jest. da se „senat, koliko smatra zahtjeve 
djaštva opravdanima, pobrinuo za shodne ko¬ 
rake." Na taj posve prazni odgovor sazvao je 
„Svaz českoslovanskćho studentstva" (najveće 
češko djačko društvo, koje i vodi cijelu akciju) 
za 3o. pr. mj. skupštinu, koja je imala raspravljati 
o odgovoru akad. senata i o daljnjim koracima, 
a na tu je skupštinu „Svaz" pozvao i nje¬ 
mačko djaštvo, koje se i odazvalo. Ali 
skupština je bila po policiji raspuštena. Kao 
ustuk na tu presiju sa strane vlade, priredilo je 
ukupno češko, slavensko i njemačko djaštvo 
drugi dan — l. svibnja — impozantan manife- 
stacioni ophod protiv teološkoga fakulteta. Osim 
toga sazvao je „Svaz" za 9. o. mj. ponovno 
javnu skupštinu, a u odboru za priredjenje te 
skupštine bili su već uz češko-slavenske sazi¬ 
vače i zastupnici čitavoga skoro 
njemačkoga djaštva. Potanji izvještaj 
donosimo malo dalje i iz njega će se vidjeti, 
kako je čitava akcija ozbiljno povedena i kako 
je baš usljed toga u češkoj do danas pitanje 
odstranjenja bogoslovnog fakulteta već dozrelo 
za riješenje. Mi mislimo, da ne će biti zgorega, 
ako se napose osvrnemo na neke momente, koji 
su za češke prilike karakteristični, a za nas — 
poučni. Prije svega je vrijedno zabilježiti, kako 
se u ovom odlučno kulturnom pitanju svekoliko 
češko djaštvo bez razlike stranačkih i inih gru¬ 
pacija skupilo u jednu složnu i jedinstvenu fa¬ 
langu. A još je značajnije, da su i Nijemci i Česi 
u toj stvari odbacili sve svoje velike nacionalne 
protivštine i istupili jedinstveno i to baš u onaj 
čas, kadno se na svim linijama bila razmahala 
najžešća politička borba jednih protiv drugih. 
Potpuni sklad u mišljenju i govorima, složno 
isticanje s obiju strana, kako protiv zajed¬ 
ničkog neprijatelja treba zajed¬ 
nički se i boriti, dokazali su zrelo shva¬ 
ćanje jednih i drugih. Zanimljivo je najposlije i 
to, da se ponajbolji profesori češkog i njemačkog 
sveučilišta — KrejčiiEhrenfels — bez 
ikakovih obzira izjavljuju odlučnim pristašama 
djačkog pokreta za odstranjenje neznanstvenog 
bogoslovnog fakulteta sa najvišeg znanstvenog 
zavoda, sa sveučilišta. Ogledajmo ta tri istak¬ 
nuta momenta i usporedimo ih s našim prilikama. 
Rezultat će biti za nas malo ne porazan, ali 
ćemo opet jednom uvidjeti, kako bi trebalo da 
se od Čeha učimo živjeti i raditi. 

* 

U četvrtak 9 o. mj. u 10 sati prije podne 
održala se u velikoj dvorani „Plodinove burse" 
spomenuta manifestaciona skupština djaštva svih 

praških (čeških i njemačkih) visokih škola protiv 
teološkog fakulteta. Dvorana je bila već rano 
dupkom puna, u skupštini je učestvovalo oko 
2000 studenata, a od državne vlasti prisustvovala 
su joj dva redarstvena komisara. Makar je 
akcioni odbor bio na skupštinu pozvao profe¬ 
sorske zborove sviju visokih škola, došao je u 
istinu jedino profesor njemačkog sveučilišta dr. 
Ehrenfels, dok nije bilo ni jednog češkog 
profesora. Za neke se od njih dade odsutnost 
opravdati izbornim poslovima fMasaryk, Drtina), 
a prof. F. K r e j č i izvinuo se opsežnim pismom, 
u kome se bez ikakvih skrupula izjavljuje posve 
solidarnim s tim djačkim pokretom. Rektor češ¬ 
kog sveučilišta dr. H 1 a v a takodjer se ispričao, 
ali se o samom pitanju nije nikako u svom 
pismu izjavio. 

Skupštinu je otvorio predsjednik „Svaza 
českoslovanskćho studenstva' kol. Gebauer, 
koji ie pozdravio napose ovaj zajednički istup 
Slavena i Nijemaca. Na njegov predlog izabrani 
su u predsjedništvo skupštine kol. Turzicky i 
Kudela (Česi), te Osborn i Schiiller (Nijemci). 
Na to je referent dr. B a r t o š e k (urednik „Slo¬ 
bodne misli') u oduljem govoru stvarnim razlo¬ 
zima dokazivao opravdanost borbe protiv bogo¬ 
slovnog fakulteta kao dijela univerze. On ie 
potanko i jasno obrazložio ona tri zahtjeva, koja 
su sadržana u rezoluciji. Osvijetlio ih je sa 
znanstvenog i s praktičkog gledišta. Zatim je 
vrlo uspješno polemizovao s izjavama nekih pro¬ 
fesora praškog njemačkog sveučilišta, • koji su 
se izjavili protivnicima tog djačkog pokreta 
s razloga njemačko-nacionalnih. Dr. Bartošek je 
naglasio, kako je to jedno kulturno pitanje, 
koje je svima narodima zajedničko. Pozabavio 
se po tom napose s teološkim fakultetom praškog 
češkog sveučilišta, te je tvrdom logikom dokazao 
ne samo suvišnost već i štetnost bogoslovnog 
fakulteta kao dijela univerze. 

Poslije njegova govora, koji je popraćen 
jednodušnim odobravanjem, uze riječ drugi re¬ 
ferent „Freie Schule,“ dr. Hartmann (Nijemac) 
iz Beča. On je citatima iz čuvene enciklike i 
ioš čuvenijeg „Syllabusa“ pape Pija IX. dokazao, 
kako je bogoslovni fakultet prava opreka 
onome načelu, koje gospoduje u znanosti i sve¬ 
učilišnom školstvu, naime načelu istine i 
vrhovnog vodstva države. Temelj teo¬ 
loškog fakulteta, reče govornik, jest tridentinska 
ispovijest, koja zabranjuje slobodno istraživanje 
i kritiku; kakva je to dakle znanost? Naučati 
se smije jedino ono, što objavljuje crkva i na 
to se mora prisegnuti, a time je uništena nepri¬ 
stranost znanosti, čistoća, vlastito znanstveno 
uvjerenje. A sada crkva objavljuje s y 11 a b u s, 
encikliku pape Pija IX., u kojima se osu- 
djuje sva moderna znanost i svaka spoznaja! 
U silabu ie zabranjena kritika t. j. studij biblije, 
koji baš ima da bude na prvome mjestu! Istra¬ 


živanje je tamo bezvjerstvo, studij filozofije je 
tamo proklet... Tko se bavi studijem papinstva, 
studijem ocijepljenja istočne crkve, taj je — 
proklet! U opće su ondje prokleti svi državni 
zakoni, koji se tiču bogoštovlja; a možemo si 
prema teme predstaviti, u kakovom se duhu uči 
na teološkom fakultetu — crkveno pravo. Go¬ 
vornik je istaknuo, kako se nikako ne dadu 
složiti crkva i znanost, syllabus i znanstveno 
istraživanje. Dužnost je države, da fa¬ 
kultete sebi neprijateljske ukine i 
zakonima svojima, koji su od pa¬ 
pinstva prokleti, pribavi krepost. 
Danas vlada drugčiji koncil cd papinskoga, 
koncil znanosti i slobodoumlja i taj će pobijediti 
po unutrašnjoj svojoj sili, po istini. A i sillabu 
doviknimo, slaveći Husa i Schillera, te naše po¬ 
bornike slobode, svoj: Reprobamus! — 
Kad je dr. Hartmann svršio, nastane dugotrajno 
i burno pljeskanje i tek poslije nekoliko minuta 
mogao je da prozbori kol. A u s p i t z e r (Ni¬ 
jemac). Dotaknuo se ciljeva modernog sveučilišta 
i nemoćnosti bogoslovnih fakulteta, koji se opiru 
školstvu i svim zahtjevima socijalnim. Slobodna 
škola vodi do slobode narodne, a univerza kao 
najviši znanstveni zavod mora po gotovo da 
bude slobodna. - Na to je prof. dr. Ehren¬ 
fels rekao: „Došao sam ovamo, da vam držim 
dugi govor. Htio sam vam reći, da se u načelu 
slažem s vama, ali sam ujedno htio govoriti 
protiv vašega radikalizma, napose 
protiv vašeg zahtjeva za odstranjenjem teološkog 
fakulteta. Ali poslije današnjih razla¬ 
ganja, naročito poslije onih citata 
iz r Sy 11 abusa,“ koji mi doista nije bio po¬ 
bliže poznat. vidim i sam, da nema druge, 
već učiniti ono, što vi činite: tražiti, 
da se bogoslovni fakultet ukloni 
sa sveučilišta. Za to se posvema 
slažem s predloženom rezolucijom.' 
Ove muževne riječi jednog odlučnog profesora 
izazvale su dakako oduševljeno odobravanje, 
koje te potrajalo nekoliko minuta. Na to je pred¬ 
ložena rezolucija, kojoj je smisao isti kao i onoj 
predstavci češkog djaštva na akad. senat češke 
univerze, (prosvjeduje se protiv crkvenih obreda 
na sveučilištu, traži se odstranjenje bogoslovnog 
fakulteta i osnutak stolica za komparativnu bo¬ 
goslovnu znanost i povjest vjera i crkvi na filo¬ 
zofskom fakultetu). Rezolucija je prihvaćena sa 
svima (oko 2000) glasovima protiv 1 glasa 
jednog — klerika. Rezolucija će se na dotičnim 
jezicima poslati djaštvu sviju sveučilišta u mo- 
narkiji. Skupština je na to u 12 sati zaključena 
i djaštvo se mirno razišlo- 

Stud. Jur. Pavao FrShlich (Prag). 

P A B I 

inTeuseneiSH i ReueiSH 

Treći broj »Svobodne Misli«, glasila 
slovenske sekcije medjunarodnog udruženja »Slo¬ 
bodne misli« u Pragu, donosi oveći članak pod 
natpisom »Naše razumništvo in r e 1 i- 
gij a«. Pisac toga članka iznio je dobrih i zdravih 
misli, i pokazao, da potpuno shvaća bit moder¬ 
noga evropskoga naprednjaštva. Sve da mu je 
Članak u prvom redu i namijenjen slovenskom 
djaštvu, on je tako općenite naravi, da bi gotovo 
u cijelosti vrijedio i za naše djaštvo. Evo glavnih 
misli toga članka. 

»Što je naša inteligencija i kakova bi trebala 
da bude ? Ona je plod našega natražnjačkoga sred¬ 
njega školstva i izobrazbe na visokoj školi u slo¬ 
bodi, za koju srednja škola ne podaje nikakove 
priprave, jer naše srednje školstvo jest sve drugo 
prije, nego li priprava za slobodu, u koju kao kroz 
noć upadne višeškolac poslije mature. Ne upušta¬ 
jući se u kritiku srednjega školstva svatko znade: 
koju zadaću ono imade. Naše višeškolsko djaštvo i 
akademički obrazovana inteligencija nije samo plod 
naše slabe srednjoškolske izobrazbe, nego takodjer 
rezultat samoizobrazbe na podlozi mnogih inicija¬ 
tiva, koje prima srednjoškolski djak izvan škole, u 
svojem privatnom životu. Izvanškolski uplivi imadu 
da popune, što je škola ostavila praznim, i da 
poprave ono, što je škola pokvarila. 

Za moralni uzgoj srednjoškolaca skrbi kod 
nas po starom školskom sistemu crkva i kateheta 
(dok u Americi i u Franceskoj skrbe za to rodi¬ 
telji, a u Njemačkoj sama izjava roditelja oslobadja 
djecu od vjerske obuke u školi), a raison d’ etre 
svake moralke je za našega srednjoškolca vjera i 
crkva. Poznata je već činjenica, da poprečno pe- 
toškolac izgubi vjeru, bilo u autoritet crkve, bilo 
u osobnoga boga, te postane tako »ateist«. Zna¬ 
jući dobro kako je došlo do toga, dolazi nehotice 
na um važno pitanje : čime da nadomjesti izgub¬ 
ljenu religiiu ; jer nipošto ne slijedi samo po sebi, 
da ako se tko emancipuje od katoličke vjeroispo¬ 
vijesti, da ne treba više nikakove religije. Zar da 
zaniječ^mo u kratko svaki moral (što ni najdo¬ 
sljedniji determinizam ne čini), te da priznademo 
postojanje samo društvu, njegovim paragrafima i 
njegovoj egzekutivi u obliku oružnika, vojnika i 

policista? I zaista možemo konstatovati činjenicu 7 
da velik postotak naše inteligencije ne nadomjesti 
izgubljene religije ničim, te da šuteći bez svake 
kritike pripoznaje »društveni poredak« t. j. oruž- 
nike i policiste, premda ih inaše veoma malo po¬ 
štuje. 

Imade dosta ljudi, koji su posvema lakomi¬ 
sleno izgubili religiju, bez svakoga duševnoga boja. 
Osobito gdje je danas u modi, da je svaki inteli- 
gent i — bezvjerac! Pa oni, koji iz toga razloga 
napuste vjeru, ne gube nade, da će se u smrtnom 
njihovom času smiliti »dobri bog« (u koga sada 
ne će da vjeruju), te dati, da se griješnik pokaje. 
Velikih ljudi imade, koji tako misle, a moglo bi 
ih se naći i u našoj najbližoj okolici. Osobito to 
vrijedi za one, koji su bili katolici. Neka se ne 
misli, da sam time nezadovoljan, te da okrivljujem 
bezvjerce, da su premalo bezvjerski. Naprotiv! 
Onaj, tko još nije dozrio, da se emancipuje od 
vjere, treba da vjeruje tako dugo, dokle mu se 
ne pokažu autoriteti nečim tako apsurdnim, da ih 
mora napustiti. 

Pogledajmo takovog inteligenta, koji nema 
nikakove religije i koji si nije svijestan, iz kojih 
motiva što radi, već radi samo »po navici«. Ta¬ 
kovi ljudi misle, da imadu isto tako pravo vikati, 
da rade za narod i za napredne ideje, kao što 
ljudi, koji si stvoriše svoju vlastitu religiju na 
osnovi vlastitog aktivnoga mišljenja, i koji zapo- 
čimlju djela na osnovi nazora, kojih nijesu uzeli 
ni od jedne crkve i ni od jednoga autoriteta. »Ra¬ 
diti za narod« jest u nas moderna fraza. 
Mnogi misle da rade dosta za narod, ako se spe« 
cijaliziraju u kojoj struci, te kao činovnici ili struč¬ 
njaci služe državi, zemlji ili općini. Tako radi i 
svaki poštar, samo si inteligencija umišlja, da se 
smije nazvati vodićem naroda u boju za opstanak 
i u napredovanju u kulturi. Drugi se ne zadovo- 
ljuju s tim, pa »rade za narod« i izvan službe, 
za koju su medjutim masno plaćeni, po različnim 
društvima, sazivlju skupštine, pišu bolje i slabije 
članke itd., ali sve to nisu nego malene osobnosti 
pod titulom »rada za narod«. U istinu nalazi 
se naš inteligent blizu onog stupnja razvitka, u 
kojem čovjek nije bio čovjek u današnjem smislu 
te riječi i gdje je primao sve bez razmišljanja i 
kritike. I >anašnja masa nije inteligentna, te na- 

prosto poprima sve, što vidi u svojoj blizini, oso¬ 
bito manji narodi rado poprimaju običaje većih 
naroda. 0 tom će se svatko lako uvjeriti, ako 
upita jednoć svoje znance i prijatelje, zašto pušiš, 
zašto piješ alkohol, poradi česa obdržavaš ovu ili 
onu etiketnu glupost, poradi česa zagovaraš naj¬ 
većim oduševljenjem ovu ili onu konvencionalnu 
laž? Zašto opetuješ stare fraze ne misleći ništa kod 
toga ? Poradi česa hvališ bez kakove kritike ono, 
što drugi hvale, a kudiš ono, što drugi kude? Za¬ 
ista samostalno misliti se ne nauči čovjek u ni¬ 
jednoj našoj školi. Dapače: protivno! Stari škol¬ 
ski sistem jest uz topove, bajunete i policiju naj¬ 
jača utvrda starim predsudama, dogmama, starim 
običajima i društvenom »redu«. Sto bi se dogo¬ 
dilo narodu, u kojem se ne bi rodio ni jedan 
individuum, koji bi se uzdigao nad običnoga, pro¬ 
sječnoga čovjeka i koji bi rekao: »odi profanum 
vulgus« ? Sto bi se zbilo sa narodom, u kojem bi 
se kroz d^go vrijeme našlo samo nekoliko takih 
individua, tako malo, da bi ih masa ili vladajući 
sistem prije zatrli, nego li bi oni mogli uspješno 
djelovati? A koliko takovih »škodljivih« i »nevjer¬ 
nih« individua uništi vladajući sistem! Nekritična 
masa mu samo pomaže. Sto reprezentira u narodu 
jedan individuum ili atom, koji teži samo za tim, 
da postane i ostane što sličniji ljudima, koji ga 
okružuju? Ako Marxovo načelo „pojedinac je ni¬ 
štica" igdje vrijedi, vrijedi ono za te tipične, ša- 
blonske individue, kojih je ogromna većina; pa 
ne zaboravimo, da su dvije ništice, tri, tisuću, mi¬ 
lijun ništica opet samo ništa, a iz ničesa ništa ni 
ne postaje, te samo kršćanski bog umije tu vje¬ 
štinu, da iz ničesa stvori — svijet. Jao si ga na¬ 
rodu, u kojem su pojedinci bez iznimke same ni¬ 
štice! A naš inteligent sa izobrazbom i uzgojem 
bez glave i repa nema, već eo ipso, jer jest in¬ 
teligent, pravo da tvidi: „ja nisam ništica". Svaki 
„Gewohntheitsmensch“ je socijalna ništica, sve da 
i u narodno-gospodarskom pogledu imade vrijed¬ 
nost neznatnoga stroja. 

Tko hoće da imade neku socijalnu vrijed¬ 
nost, treba da imade i neku pozitivnu etiku, koja 
je plod njegove vlastite religije, stvorene na 
osnovu vlastitoga aktivnoga mišljenja. Značajan 
kršćanin je prema bezvjercu, koji nema nikakovih 
načela, više vrijedan, jer imade nešto pozitivna; 
a imade svoju vrijednost obzirom na to, da nije 
dozrio za nešto savršenije i logičnije, nego li je 
ova ili ona crkvena autoritativna dogmatična vjera. 


Koliko li imade medju našom inteligencijom bez- 
vjeraca, koji se ni na jedan način ne mogu oslo¬ 
boditi od dogmi i autoriteta. Razlika je medju 
njima i vjernima katolicima samo ta, da su vjer¬ 
ske dogme zamijenili modnim dogmama, koje 
još manje razumiju, nego li vjerske i što su crkveni 
autoritet zamijenili autoritetom bon-tona. Važna 
razlika je u tom, što crkvene dogme i moralna 
načela zahtijevaju više moralne sile nego li dru¬ 
štveni običaji i etiketni propisi, koji su sami po 
sebi personifikacija udobnosti i zanijekanje svakog 
prosudjivanja baš kao i crkvene dogme. 

Do takih nazora o našoj inteligenciji mora 
doči svatko, tko ju pozorno motri. Iz jednoga in- 
teligenta izvukao sam priznanje, da se boji mi¬ 
sliti. Nekoji bezvjerci ne htjedoše mi nikako 
vjeiovati, da je moguće: da netko u smrtnoj uri 
ne pozove svećenika. Medjutim moramo priznati, 
da sadanje slovensko djaštvo nije ni iz daleka 
jednako sa onim pred 10 — 20 godina i usporedjeno 
sa mladom inteligencijom drugih austrijskih naroda 
tako da se nadamo, da će prirodjena nadarenost, 
(koja nipošto nije rijetka u slovenskom narodu) 
konačno pomoći. 

U zadnje vrijeme se naše djaštvo stalo više 
starati za samoizobrazbu, poimence bavi se rado 
socijologijom, koja je došla u modu. Cuo sam za- 
nimiv razgovor u nekom akademskom društvu 
medju nekim članom i predavačem iste večeri ; 
neki oduševljeni narodni radnik rekao je preda¬ 
vaču: „Doma zadjemo u gostioni često o tom 
predmetu (socijologija) u živahnu debatu, pa se 
poradi toga moram dobro „potkovati", da se 
mogu upustiti u debatu, a da se ne blamiram." 
Drugima riječima: u nas jest u modi socijologija, 
stoga se treba njome baviti. Upitao sam jednoć 
nekoga narodnoga vikača: zašto si Ti na na¬ 
rodnom stajalištu i kakove motive imadeš za 
to stajalište? A na to mi nije mogao odgovoriti. 
U tom se primjeru dobro vidi pomanjkanje reli¬ 
gije : čovjek sam sebi ne može dati račun o onom, 
što radi i govori. Uz ovakovu polovičnu i jedno¬ 
stranu izobrazbu velikoga dijela naše inteligencije 
ne smije se čovjek čuditi zagriženosti političara 
ili „telićima" ove ili one stranke. 

Slovenski djak bi trebao, da čim prije steče 
inicijativu, da si izgubljenu autoritativnu vjeru na¬ 
domjesti razumnom, kritičnom znanstvenom religi¬ 
jom, filozofskim nazorima, koje je sam aktivno 

preradio i proživio, tako da ih lako n svom životu 
izvija i po njima se ravna. 

Podjimo sa narodnog- gledišta, da li donosi 
što pozitivna svojemu narodu inteligent, koji je 
izgubio vjeru, a ničim iu nije nadomjestio, ili ju 
nadomjestio još nečim slabijim nego li je bila 
ona? Katolik si umiruje savjest odriješenjem gri¬ 
jeha, što će ga dobiti od svećenika, a čovjek bez 
principa i bez religije može si savjest ublažiti 
samo alkoholom, nikotinom, trivijalnim doskoči¬ 
cama po kavanama i gostionama i — »radom za 
narod«. Ono malo pozitivnih strana vjere zamije- 
njuje potpunom negativnošću. Ne treba se čuditi, 
da naša inteligencija sa svojom negativnošću ne 
može predobiti naš narod, a svećenik mu donese 
barem nešto pozitivna, — duševnu utjehu — te 
ga tako predobije za se. Naši svećenici znadu iz¬ 
vrsno: „VVasser pradigen, und Wein trinken a , a 
toj činjenici imadu se jedino pripisati i uspjesi na¬ 
predne inteligencije kod seljaka. — 

Nipošto ne bi smjela naša društva, koja imadu 
obrazovnu svrhu prezirati i omalovrtžavati religiju 4 
kao da je „religija privatna stvar.** Sto se tiče na- 
ziranja svijeta, nikomu ne smijemo poreći slobode, 
ali inicijativu za razmišljanje mora podati svako 
društvo svojim članovima sa obrazovnim programom. 

Zanimiva je pojava, da se svaka religija u 
svom prvotnom, nepokvarenom obliku bavi, što 
da čovjek jede, pije, kako da se oblači i gomba, 
jednom rječju: skrbi se za higijenu. Čime će si 
sada jedan bezvjerac zamijeniti tu dobru stranu 
religije (koja je medjutim kod kršćanskih vjera pot¬ 
puno u praksi izgubljena). 

Bezvjerac si ne da više ni od jedne religije 
propisati, što da jede, pije itd„ ali si dade propi¬ 
sati od liječnika, pa i u tom jest neki napredak. 
Mističnoga, sakritoga, nekoliko tisuća godina sta¬ 
roga autoritativnoga liječnika zamijenio je živim li¬ 
ječnikom, koji ga liječi nekim kabalističkim tajnim 
umijećem — za laika. Učinili smo korak, ali samo 
polovičan; stari autoritet zamijenismo novim. Ako 
naš djak mora „probavljati a toliku množinu pot¬ 
puno nepotrebnih znanosti, zašto da se ne obra¬ 
zuje u higijenskom smjeru? A zanimalo bi sva¬ 
koga djaka, koji nije tako zaglupljen, da ga zani¬ 
maju samo trivijalne, neslane gostioničke i kavan¬ 
ske šale. 

Iz istoga područja spominjem samo u kratko, 
da je pokret proti alkoholu sabralo skroman broj 
naših inteligenata, a medju njima i nešto djaka, 


— za prvi čas dostatni broj. Značajno je za našu 
inteligenciju, da su upravo svećenici donijeli taj 
korisni pokret, a naši vodje u brzo vidješe, da sa 
vjerskoga gledišta ništa postići ne će, te se sta¬ 
liše na znanstvenu osnovku. Naš napredan inteli¬ 
gent ne smije prezirati toga pokreta, a najmanje 
iz razloga, jer su nam ga donijeli katolici. Žalo¬ 
stan je znak za našu inteligenciju, da ga je kato¬ 
lička crkva u tom pretekla. Kršćanin se drži ri¬ 
ječi: »ne brinite se, što budete jeli i pili«, a toga 
se drže uz male iznimke svi naši napredni inteli- 
genti. Prolesor Masaryk rekao je u nekom javnom 
predavanju »o alkoholu s etičkoga gledišta« sli¬ 
jedeće : »Moderna znanost započinje svoj rad time, 
da se stanemo zanimati za ono, što jedemo i pi¬ 
jemo i drugim takovim na oko malenkostima«. 
Pogledajmo u krajeve, gdje se najmanje alkohola 
potroši, a najviše pazi na tjelesni uzgoj — na 
Švedsku i Norvešku, tamo je moral na najvećem 
stupnju, socijalne rane današnjega dana se naj¬ 
manje poznaju i najviše veselja za rad je ondje — 
jednom riječju: najsretniji narod. Kako je istinita 
Biichnerova rečenica: Čovjek jest ono, što jede i 
pije! 

Sto je ideal slovenskog inteligenta? Čovjek, 
koji poznaje dobro svoj narod i njegove potrebe, 
te koji ga vodi najbližim putem do sreće i po¬ 
maže mu savjetom u moralnom i materijalnom 
obziru. Kako će pomagati svojem narodu čovjek, 
koji jedva zadovolji svoje materijalne potrebe, a 
duševne potrebe nadomješćuje alkoholom i mišlju, 
da uz to radi za narod. Kako će pomagati svo¬ 
jemu narodu čovjek, koji sam sebi ne može 
pomoći. Neki njemački sveučilišni profesor je 
negdje kazao: naše škole nam uzgajaju pravnike, 
liječnike, profesore i činovnike, ali ne uzgajaju 
nam ljude. Ja bi rekao: uzgajaju nam ništice u 
socijalnom obziru, nama pako treba ljudi. Treba 
nam praktične filozofske izobrazbe, ne poradi toga, 
jer je to možda sada u modi, nego životna inici¬ 
jativa treba da sama čovjeka do toga dovede. 

Maleni smo narod, ali to ne znači ništa. 
Maleni narod, koji imade dosta vri¬ 
jednih ljudi, više je vrijedan nego 
li veliki, koji sastoji iz samih soci¬ 
jalnih ništica. Slovensko (hrvatsko) djaštvo 
neka upotrijebi više vremena za samoizobrazbu i 
samoodgoj, a manje vremena potrati po krčmama, 
kavanama, čitanjem šund-literature i u frazerskom 

trivijalnom „ društvenom * životu, pod tim uvjetom 
bit će nam svaki uspjeh zajamčen, a napred¬ 
nim životom steći ćemo pravo, da se 
nazivi jemo — naprednima. 

E3 

nešto iz Silabusa. 

Sylabus je čuveni prilog još čuvenijoj enci¬ 
klici, što ju je papa Pio IX. izdao u prosincu 
god. 1864., a kojom je osudio čitavu mo¬ 
dernu civilizaciju i kulturu. 

Syllabus sadržaje napose navedene pojedine 
zasade intelektualnoga i znanstvenoga nastojanja, 
što ih je papa u ime crkve i Boga prokleo. 

Evo ih nekoliko. 

Neka je proklet: 

Tko niječe jedinoga, pravoga Boga, stvori¬ 
telja i gospodara sviju stvari vidljivih i nevidljivih; 

tko se ne ustručava tvrditi, da ne postoji 
ništa do materije; 

tko kaže, da je bivstvo Boga i sviju stvari 
jedno te isto ; 

tko kaže, da su konačne stvari tjelesne kao 
i duševne, ili makar samo duševne, emanacije bo¬ 
žanske supstance, ili da božansko biće producira 
sve stvari manifestacijom ili samoizražavanjem. 
(Selbstentausserung); 

tko ne priznaje, da je bog iz ništa stvorio 
svijet i sve u njemu sadržane stvari ; 

tko kaže, da vlastitim trudom i trajnim na¬ 
pretkom može, pače mora čovjek konačno steći 
sve istine i dobra; 

tko ne će priznati svetima i kanoničkima 
knjige svetoga pisma u njihovoj cjelokupnosti i u 
svima njihovim dijelovima, kako ih je označio sveti 
tridentinski koncil, ili tko poriče njihovu božansku 
inspiraciju ; 

tko kaže, da ljudski um posjeduje takovu ne- 
odvisnost, da Bog ne može od njega zahtijevati vjeru ; 

tko tvrdi, da božanska objava ne može vanj¬ 
skim dokaznim sredstvima steći na vjerodostojnosti; 

tko tvrdi, da ne ima čudesa, ili da takova 
nije nikada moći s jamačnošću spoznati, ili da bo¬ 
žanski iskon kršćanstva ne može biti dokazan ču¬ 
desima ; 

tko tvrdi, da božanskoj objavi ne pripadaju 
nikakova misterija i da sve vjerske zasade moraju 
biti umu, koji je kako treba razvijen, razumljive 
i dokazane; 


tko tvrdi, da se ljudske znanosti imadu gajiti 
na tako slobodouman način, da se njihove zasade 
smiju smatrati kao da su na istini osnovane, ako 
i protuslove nauci objave ; 

tko tvrdi, da napretkom znanosti možemo 
jednom dotle doći, da će se nauka, što ju po¬ 
stavlja crkva, morati drugačije shvaćati, nego što 
ju je crkva dosele uvijek shvaćala i još shvaća. 
(Vidi: John William Draper : Geschichte der Con- 
flicte z\vischen Religion und Wissenschaft, 1875. 
str. 357 i 358 ). 

Za ovaj put ne ćemo se ovim prokletstvima 
pobliže pozabaviti, nego samo upozoravamo na 
njih svoje prijatelje, koji će, ako se u njih udube, 
nužno morati doći do zaključka, da je sva prava 
inteligencija, a i dobar dio širokih slojeva, koji 
još danas sačinjava rimokatoličku crkvu, po svom 
vlastitom predstavništvu — proklet! 

sa 

BihsešKe. 

8. broj .Hrv. Djaka*. Za vrijeme praznika 
ne će »Hrv. Djak« izlaziti. Novi broj izaći će prvih 
dana rujna. 

Dužnicima. Sve one, koji se predbrojiše na 
naše glasilo, a ne platiše ga, molimo, da nam 
svoj dug što prije podmire. 

Povjerenici „Hrv. DjakaLISve naše povjere¬ 
nike molimo, da nam saopće svoje ferijalno bora¬ 
vište. One srednjoškolske povjerenike, koji ljetos 
svršavaju, molimo, da za na godinu nadju svoje 
zamjenike, koji neka nam se jave. 

Progoni Bijasmo uvjereni, da pod sadašnjom 
vladom ne ćemo imati prilike govoriti o progo¬ 
nima protiv nas. Medjutim prevarismo se. Uplivom 
katehete raspuštene su t r i srednjoškolske organi¬ 
zacije, jer se o njima posumnjalo, da su napred- 
njačke. Na t r i srednjoškolska zavoda provedene 
su i i s t r a g e, do sada doduše bez osobitih re¬ 
zultata. Na jednoj gimnaziji ravnatelj (kuenovac) i 
kateheta uporno operiraju kao pozitivnom činje¬ 
nicom, da je vlada naše glasilo zabranila, 
premda nama, kao ni na ostalim srednjim zavo¬ 
dima nije o tom ništa poznato. Na jednom opet 
srednjem zavodu sustavno nam neka crna ruka 
hvata naša pisma i zaustavlja te ne 
dopušta, da se izruče naše pošiljke, 
tako da već dulje vremena uzalud križaju naše i 
onamošnje urgencije. Konstatiramo za sada samo 
fakta bez pobliže oznake. Nasuprot se starčevi¬ 
ćanske srednjoškolske organizacije trpe, a kongre¬ 
gacije upravo favoriziraju, dok se »Luč« nesme¬ 
tano širi. Ne možemo vjerovati, da kod toga udi- 
oništvuje i vlada preko svojih faktora. Jer ako u 

ikoga, imala bi današnja vlada s pouzdanjem 
gledati baš u naprednu omladinu. Ta. na 
vladinim stolicama sjede danas muževi, koji do¬ 
brim dijelom zastupaju i provode iste misli, kao 
što ih zastupa i naše glasilo, što smo već imali 
prilike i konstatirati. A držimo, da jednoj deleko- 
vidnoj i poštenoj vladi ne može biti svejedno, 
kakav je narodni pomladak. Istina je doduše, da 
mi ne propagiramo samo one misli, koje i vlada, 
da se mi ne žacamo izreći i oštar sud o jednom 
činu vlade, za koji držimo, da to zaslužuje, n. pr. 
Nabrani »Prokletstva«, ali sve to ne smije biti do¬ 
voljnim razlogom, da nas se s njezinim znanjem 
progoni. 

Mnogo je vjerojatnije, da ove progone upri- 
ličuju na svoju ruku razni khuenovski nastavni 
pigmeji, radi kojih teško griješi na narodnoj kul¬ 
turi današnja vlada već time, što ih drži na nji¬ 
hovim mjestima, te razni mantijaški intelektualni i 
moralni sankiloti, koji na žalost još uvijek imadu 
više moći, nego svi svjetovni učitelji skupa. 
Upravo nas je stid priznati, da je u nastavnoj 
službi već sada daleko više naših istomišljenika, 
nego crkvenih špijuna i trovatelja mladeži, pa 
ipak ne nalaze načina, da paralizuju njihov pogu¬ 
ban i protupedagoški upliv i odgoj. Sramota. 

Konačno nekoliko riječi našim srednjoškol¬ 
skim istomišljenicima. Boli nas, kada vidimo, da 
medju našim prijateljima ima i takovih, koji pre¬ 
kidaju kontakt s nama već na sam progon ka¬ 
kove kuenovske kreature ili lažno^i proračunano 
zavadjanje suvišnih dušobrižnika. Sto bi tek bilo 
u slučaju promjene političke situacije. Stoga po¬ 
ručujemo svojim prijateljima, da je svaki naš isto¬ 
mišljenik dužan biti pripravan i na žrtve. Ako 
su njihovi stariji mogli pretrpjeti za svoje uvje¬ 
renje ponovni 16 satni zatvor, mogli izgubiti 
svoje štipendije, biti protjerani, sjediti pače i u 
zatvoru, te biti lišeni mogućnosti, da obnašaju 
državnu službu, mogu, 'držimo, naši istomišljenici 
i danas pretrpiti koji sitniji progon. Bez žrtava 
rijetki su uspjesi. To neka naši prijatelji upamte i 
toga neka se drže. 

Društvo hrv. sveučilišnih gradjana za 
pouku analfabeta obdržavalo je dne 1. o. mj. u 
svojim prostorijama (Zagreb, Kačićeva ul. br. 21., 
I. kat) izvanrednu glavnu skupštinu. Na skupštini 
se medju inim raspravljalo i o promjeni društve¬ 
nih pravila. Predsjednik društva kol. Sandor Ban- 
f i ć podnio je i obrazložio svoj predlog, po ko¬ 
jemu bi se društvo, kojemu je sada isključiva 
svrha držanje tečajeva za pouku analfabeta, pre¬ 
tvorilo u pučko-prosvjetno sveučilišno društvo sa 
naročitom svrhom, da potiče i sprema hrv. 
sveučilišnu omladinu na pučko-presvjetni rad u 
narodu. Rasprava bijaše i opsežna i iscrpiva, ali 
pošto nije postignuta jednodušnost, povukao je 
kol. Banfić za sada svoj predlog. 

Praktični tečaj za učenje bugarskoga jezika. 

Inicijativom kolega Bugara osnovan je na našem 


sveučilištu privatni praktični tečaj za učenje bu¬ 
garskoga i hrvatskoga (za Bugare) jezika, gdje se 
u malim grupama od 5—6 ljudi šetajući konver¬ 
zacijom uči istodobno i uzajamno bugarski i hrvat¬ 
ski. Svaki će se tjedan držati po jedan zajednički 
sastanak. U tečaju ima 50—60 članova Bugara, 
Srba i Hrvata. 

K popunjenju sveučilišne stolice za latinsku 
filologiju Slušatelji klasične tilologije održali su dne 
10. svibnja na našem sveučilištu sastanak, na kojem 
je prihvaćena predstavka na vladu, kojom slušatelji 
klasične filologije traže, da se definitivno popuni 
stolica za latinsku filologiju, koja je smrću nepreža¬ 
ljenog profesora dra. M. Srepela ostala ispražnjena. 
čxžl 

Iskrice. 

Ljubav k bližnjemu na djelu. Naša go¬ 
spoda katehete uvijek su puni riječi o »ljubavi prama 
bližnjemu«. A da se toga u istinu drže. pokazati 
ću na jednom primjeru. Stariji brat bio je dvije 
godine u klerikatu — pa je onda pobjegao na. 
slobodu i sada živi sasma pošteno. No njegov 
nekadašnji vjeroučitelj (koji imade maniju da čuška 
i da nagovara s »ljubazni« te rado u afekte pada) 
pozove njegovog mladjeg brata pred sebe, pa će 
mu medju ostalim : »Recite Vi vašem bratu, da 
mu ja ne želim sreće u životu« ! — 

* 

Utješljivo za vinogradare! Ne ima 
straha, da će nam vinogradi ikada propasti, otkada se 
naš kateheta duboko zamislio u budućnost — 
vinograda i pronašao, da ne mogu propasti do 
sudnjeg dana — jer treba vina za pretvorbu kod 
mise ! Gimnazijalac — Zgb. 

Na dan, tko je pošten! Naša nas inače ko¬ 
legica »Luč« bez svakoga povoda s naše strane 
pod geslom : Na dan, tko je pošten — poziva, da 
joj dozvolimo uvid u svoje račune uz dodatak, da 
će u pozitivnom slučaju ona to i nama dozvoliti. 
Mi smo doduše već u posljednjem broju otvoreno 
i iskreno prikazali svoje materijalno stanje, ali, 
kako se čini, ova naša iskrenost ne utažuje griješne 
ženske znatiželjnosti naše inače kolegice »Luči«, 
zato joj mi, imajući obzira prema griješnoj (špijun¬ 
skoj) znatiželjnosti, otporučujemo, da nas doduše 
njezino materijalno stanje ne interesira, te da ne 
imamo baš nikakove volje, da se odazovemo 
makar i zavodljivom pozivu na tako intiman do¬ 
mjenak, ali da smo njezinom izaslaniku 
u svako doba spremni poslužiti uvi¬ 
dom u sve naše račune i odgovoriti na 
sva stavljena pitanja. Amo Vas dakle po¬ 
štenjaci ! 

Dopisi uredništva. 

Marenko Vladkin. Izvolite nam javiti svoje 
ime. Anonimne dostave iz principa ne uvrštujemo r 

e. R. K. u Z. Pjesma je prerazvučena. Pripo¬ 
vijest ćemo eventualno uvrstiti. Pozdrav. 

HRVHTSKI Đ3HK 

GLASILO HRV. NAPREDNOG DJAŠTVA 

„Hruatski Djak" izlazi svaki mjesec. Pretplata mu je na godinu 5 kruna, a pojedinom broju 40 filira Plativo u Zagrebu. 
Rukopisi i pisma neka se Šalju na adresu Surislaua 3anušića, Nova Ves 29. prizemno, desno, a pretplate na’ adresu 
Vladislaua Ketfiga, Duga ulica broj 64 , 

Rukopisi se ne vraćaju, a neplaćeni se listovi ne primaju. 


BR. 8. i 9. U ZH6R6BU, liISCOPHDfl 1907. 60D. i. 


nHKOn PRHZniKfl. 

I. 

Na svima našim nastavnim zavodima osim 
na sveučilištu već je otpočelo redovito djelo¬ 
vanje. Život u njima teče opet svojim strogo 
regulisanim tokom. Zahvatimo li mišlju sav ovaj 
život naših nastavnih zavoda u jedinstvenu sliku, 
pričinit će nam se golemom radionicom sa mnogo 
odjela, strogom diobom rada, svrsi shodnim 
uredjenjem i jasno opredijeljenim ciljem; pričinit 
će nam se golemom kulturnom radionicom 
živih kapitala sa svima svojim vrlinama i 
manama. U ovu radionicu šalje sav narod u 
obliku, da tako kažemo, slatkog poreza u krvi 
narodnoj našoj kulturi svoje najmilije, svoje 
sinove i kćeri, a šalje s najvećim i najljepšim 
nadama, očekujući da mu se taj porez svoje¬ 
dobno vrati kao — kako rekosmo — živi ka¬ 
pital, kao predstavnik narodne vrijednosti, snage 
i visine od kojega će i posljednji naš čovjek 
imati koristi i koji će biti sigurna garancija ljepšoj 
narodnoj budućnosti. Nu govorimo bez slika. 
Hoćemo da ponovno podsjetimo na nebrojeno 
puta spominjanu i znanstveno utvrdjenu socijo- 
lošku činjenicu, da do kakvoće mladosti 
i škola odnosno nastavnika jed¬ 
noga naroda stoji i kakvoća in¬ 
teligencije, a do kakvoće ove i 
kakvoća samoga naroda. Svijest o tom 
radja čislom najozbiljnijih dužnosti. Te dužnosti 
jesu koje individualne, koje socijalne. Individu¬ 
alne jesu one, što ih pojedinac ima prema sebi, 
a socijalne opet one, što ih pojedinac ima prema 
millieu-u, u kojem živi, tako otac prema svojoj 
obitelji, a napose prema djeci; nastavnik prema 


školi pa onda inteligencija kolektivno uzeta 
prema širokim slojevima naroda Predaleko bi 
nas vodilo, da se upustimo u analizu ovih so¬ 
cioloških dužnosti. Spomenut ćemo samo, da 
se u našem javnom životu shvaćanja o metodi, 
kako da se postigne što viša narodna kakvoća 
kao jamstvo za što bolju narodnu egzistenciju, 
daleko razilaze. Razne struje lome koplja za 
svoja načela, hoće da zadobiju prevagu te po 
dadu novom dobu svoje obilježje. U ovoj borbi 
sudjeljujemo i mi, hrvatska napredna 
omladina. Mi imamo svoj pozitivan, znan¬ 
stven nazor o čovjeku, svijetu i životu, propa- 
gujemo načela slobode, napretka i demokracije, 
namičemo si individualne i socijalne dužnosti, 
provsdjamo ih kao pojedinci i kao skupina, a 
imamo i svojih narodnih te opće ljudskih ideala 
Kao takovi priznajemo svakomu pa i najljućem 
protivniku pravo na opstanak i razvoj, ali ujedno 
hoćemo, da naše misli i naša načela steku što 
više pristaša, da pobijede. Kao takovi stojimo 
u borbi sa svima onima, koji slijede drugu me¬ 
todu i idu drugim putevima. 

Kao djaci svijesni smo si, da naš djelokrug 
nije identičan sa djelokrugom sveukupnog na¬ 
rodnog života i djelovanja. Zato se ograničujemo 
na kulturno područje, gdje jesmo i hoćemo 
da budemo faktor. I kao takovi imademo mnogo 
toga reći, a sve što kažemo, kažemo sa željom, 
da se i realizuje. Sada na početku školske go¬ 
dine obraćamo se u prvom redu na srednjo¬ 
školsko djaštvo. Nakon praznika skupilo se ono 
na novi rad. Namjera nam je, da sve naše pri¬ 
jatelje širom domovine upozorimo, da je rad, 
što ga imaju obaviti diljem nove školske go¬ 
dine, rad najozbiljnije naravi. Iz ove 
činjenice proizlazi zahtjev, da je svaki srednjo- 






Školski djak dužan Što je moguće savjes¬ 
nije zadovoljavati svojim škol¬ 
skim dužnostima. Dogodilo se, da je naša 
kritika postojećeg nastavnog sistema urodila 
sporadično sasvim krivim posljedicama. Dok smo 
mi svojom kritikom postojećega nastavnog si¬ 
stema htjeli u jednu ruku upozoriti pozvane čin- 
benike, da porade oko njegove promjene u sa- 
vremenom pravcu, a u drugu ruku svoje prija¬ 
telje na srednjim školama uputiti, da nedostatke 
škole nadoknade naobrazbom, crpanom izvan 
škole, bijaše ih, koji su našu kritiku sasvim 
naopako shvatili te na osnovu samovoljno po¬ 
tenciranog suda o nevaljanosti naše škole obra¬ 
čunata svima školskim dužnostima. Ovo je po¬ 
sljedak analogan onomu iz sada već historije 
naprednjaštva u nas. Kada je naprednjaštvo 
svojom kritikom počelo kidati lance na svim 
područjima našega narodnog života, bijaše ih, 
koji su ovo kidanje shvatili kao navještaj indi¬ 
vidualne i socijalne anarkije i — postradali. U 
tom pogledu treba da nastupi revizija načela i 
prakse. Naprednjaštvo ne znači podrezivanje ži¬ 
votnih žila, nego njihovu regeneraciju. Zato po¬ 
novno upozoravamo svoje prijatelje, da savjesno 
zadovoljavaju svojim školskim dužnostima. S tim 
u svezi hoćemo da se s temelja promijeni i 
gledanje našeg djaka na svoje pro¬ 
fesore. Djak danas gleda na svoje profesore 
ne kao na svoje prijatelje nego kao na svoje 
dušmane. Ne ima sumnje, da su tomu možda 
najviše krivi baš sami profesori. Ali i djak treba 
da od svoje strane promijeni svoj pogled, shva¬ 
ćanje i odnošaj prema svojim profesorima. Djak 
i profesor ne smiju da budu dvije ratne stranke, 
nego dva prijatelja, da ne kažemo druga, sa 
važnim uzajamnim dužnostima. 1 djak ima da sa 
svoje strane doprinese sanaciji odnošaja izmedju 
sebe i profesora, dakako u koliko nije postupak 
profesora prema djaku u istinu neprijateljski i 
njegovom odgoju štetan, što na žalost nije pre- 
rijetki slučaj. 

Što se tiče samih profesora i oni su dužni 
svoj odnošaj prema djacima postaviti na sasvim 
novu bazu. Obraćamo se na mladje, jer stari su 
ciknuti i teško popravljivi, pa je sve, što im mo¬ 
žemo poručiti, da što prije odu u mir i načine 
mjesta mladjima. Mladji profesori dijele dobrim 
dijelom naše misli. Istina je, da su te misli u 
praksi naišle na mnoga razočaranja. Ali to ne 


smije da bude dovoljnim razlogom, da i oni 
podju starom kolotečinom. Ako nove misli, koje 
su oni pokušali unijeti u školske hramove nisu 
naišle na onaj odaziv, koji su očekivali, to je 
zato, što je djaštvo staroga millieu-a još nespo¬ 
sobno, da zahvalno i sa shvaćanjem prima novu 
hranu. A preko toga držimo, da će naš pokret 
i naš upliv na djaštvo mnogo doprinijeti i tomu, 
da će napredni mladji profesori u buduće moći 
raditi s većim uspjehom nego do sada. Izmedju 
nas i njih potrebna je u neku ruku neizravna 
uzajamna pomoć. Za uspjeh u tom pravcu od 
neotklonive je važnosti još jedno. Napredan 
profesor ne smije se dati sputati ni nalozima 
pretpostavljenih ni otporom starijih. Ne ćemo 
time da kažemo, da napredan profesor mora 
prkositi višima. Ali p o n o s a n profesor, a takav 
treba da je svaki napredan profesor, ne smije 
nikada da postane puki šaraf nastavne tvornice, 
nego će uvijek znati sačuvati svoju slobodu 
kao odgojitelj, a kao intelektualno sprem¬ 
niji znat će i podati svoje obilježje za¬ 
vodu, na kojem djeluje. Kako su se naše javne 
prilike preko praznika promijenile na gore, svi 
mi stojimo u vatri, u kojoj treba da okušamo 
svoje ideje i praksu. Napredni profesori na'na- 
šim srednjoškolskim zavodima danas su skoro 
u većini. Svijesni toga počinit će golem grijeh 
na narodnoj kulturi, budu li se po primjeru naših 
starih dali pacificirati. Mi, koji smo dobrim dije¬ 
lom svjedoci i mladji drugovi njihova razvoja, 
očekujemo od njih muževnost i dosljednost, 
koju imaju da iskupe u slučaju potrebe i — 
žrtvama. Samo tako ne ćemo se povratiti na 
staro, samo tako moći ćemo u dogledno doba 
govoriti i o vidljivim uspjesima. Čvrsto vjeru¬ 
jemo u svoje starije drugove, napredne profe¬ 
sore, pa se nadamo, da ih se nikada ne ćemo 
trebati stiditi kao ljudi bez — značaja. 

* 

Izvan škole upućujemo svoje prijatelje na 
srednjim školama na što življi kontakt s nama 
i osobni i pismeni. Kao članovi hrvatske na¬ 
predne omladine dužni su čitati, držati i širiti 
naše dakle i svoje glasilo. Kao takove 
pozivamo ih nadalje, da se na svima srednjim 
zavodima udruže u izvanškolske klubove. Za¬ 
daća ovih klubova ne smije da bude neprija¬ 
teljska školi, nasuprot u tim klubovima treba da 
naši prijatelji porade u duhu naših misli oko 

izvanškolskog: nadopunjen ja svoje 
školske naobrazbe. To će polučiti čitanjem, raz¬ 
govorima, predavanjima i t. d. Osim toga svaki 
naš prijatelj treba da je i propagator naših misli. 
Nije dosta ograničiti se na rad medju svojim 
istomišljenicima. Na srednjim zavodima ne dje¬ 
lujemo samo mi. Ondje intenzivno rade i kleri- 
kalci i starčevićanci. Kako se naše misli kose 
s njihovima, to je dužnost svakoga našeg pri¬ 
jatelja, da nastoji paralizovati njihov upliv, a ne¬ 
osvojeni teren obraditi u našem, naprednom duhu 
i tako svakom zavodu podati naš, naprednjački 
biljeg. Kako su naši prijatelji u pravilu intelek¬ 
tualno moćniji mogu oni vrlo blagoslovno djelo¬ 
vati i na mladje. Uz pomoć u školskim stvarima 
moći se im protumačiti značenje i svrhu n. pr. 
klerikalnih kongregacija, koje ubi¬ 
tačno djeluju na samostalnost i slobo¬ 
dan odgoj svakoga srednjoškolskog djaka i 
dakako — odvraćati ih od sudjelovanja u tim 
štetnim udruženjima- Jednako će im moći pro¬ 
tumačiti značenje i svrhu starčevićanskih 
srednjoškolskih udruženja, koja su čisto 
političke naravi u vulgarnom smislu ove 
riječi. Ova udruženja isto su tako štetna po sa¬ 
mostalnost i napredan odgoj srednjoškolskog 
djaka kao i kongregacije, ako i u drugom pravcu. 
Ova udruženja radjaju praznim vikaštvom, su- 
rovošću, uličnjaštvom i nekulturom. Dakle baš 
protivnim od onoga, što mi hoćemo i propa- 
gujemo. Naši prijatelji neka znadu, da je svaki 
i najneznatniji uspjeh ovoga rada jedan korak 
bliže u pravcu napretka, slobode, kulture i do¬ 
prinos k pobjedi naprednjaštva. Ako je ovaj 
rad mogao uroditi pozitivnim uspjesima na vi¬ 
sokim školama, moći će i na srednjim zavodima, 
za koje se sada bije boj. Sredstva u ovoj 
borbi neka su takodjer naša : intelektualna i kul¬ 
turna, jer mi i vojujemo za kulturu, slo¬ 
bodu i toleranciju i u djačkim i u na¬ 
rodni m redovima. 

II. 

Na sveučilištu počima naukovna godina 
mjesec dana kasnije, nego na ostalim našim 
nastavnim zavodima. Ova okolnost kao i to, što 
se sveučilište po svom sastavu i uredjenju bitno 
razlikuje od ostalih nastavnih zavoda, ponukalo 
nas, da o životu na sveučilištu napose progo- 

vorimo ne puštajući kod toga s vida ni ostalih 
visokih škola izvan domovine, gdje ima Hrvata. 

Sveučilište kao najviši prosvjetni zavod 
posve je drugoga karaktera, nego n. pr- srednja 
škola. Na sveučilištu vlada posve druga disci¬ 
plina i posve drugi odnošaji n. pr. izmedju 
djaka i profesora. Sveučilištarac nije učenik, 
nego „slušatelj”, „akademski gradjanin”, „go¬ 
spodin”. Kao uvjet za upis u sveučilište traži se, 
da je srednjoškolac proglašen „zrelim”, pa se 
prema tomu s njime i postupa. Sloboda — 
to je oznaka života na sveučilištu. Koje čudo 
dakle, da je sveučilište raskošan san svakoga 
srednjoškolca. Život na sveučilištu za nj je nešto 
novo, neokušano. Tu ne ima razrednice, lekcija- 
i tolikih drugih opravdanih i neopravdanih spona 
i ograda. Profesori su vrlo učtivi, predavaju do¬ 
duše redovno nešto suho, ali zato ne pitaju jesi 
li baš prisutan ili ne. A tek ona vreva po hod¬ 
nicima, vestibulu pa pred sveučilištem. Poklici, 
prepirke, galama. Sve kipi mladenaštvom, neis- 
trošenošću, živahnošću ... U biblioteci opet evo 
mogućnosti, da se poslužiš za svoj studij istim 
onim djelima, iz kojih sami profesori crpaju 
gradivo za svoja predavanja. I — sit venia verbo 
— „brucoš”, koji je možda došao iz provincije 
pun očekivanja, zanosa, nada i ideala, što će 
nego zaploviti punom strujom, koja teče i teče 
noseći te od predavanja do djačkih skupština, 
od skupština do lumpacija pa u gustu tamu, ili 
ako hoćete, poeziju tolikih šarenih djačkih 
avantura. 

Ne ćemo da nemilosrdnom 'rukom dirnemo 
u ove iluzije i osjećaje prvih dana sveučilišnog 
djakovanja, jer ako i skroz prožeti naivnošću 
ipak su svakom pojedincu nada sve dragi. A 
onda i onako i odviše brzo ohladne i rasplinu 
se. Medjutim mi, koji se dijelom primičemo 
kraju svojih studija, a dijelom i ostavljamo sve¬ 
učilište — neka nas se ne pita, s kojim osje¬ 
ćajima i „iluzijama” — gledamo na sveučilište i 
život na njemu, na studij i djakovanje, na za¬ 
daću i cilj mu posve drugačije, a u prvom redu 
mnogo hladnije i trezvenije. Zato i želimo, da 
sada na pragu nove sveučilišne školske godine na 
osnovu vlastitoga iskustva naročito najmladje 
svoje drugove upozorimo na više toga, ne bi li 
im tako prištedili mnogo razočaranje i mnogi po¬ 
srtaj. 

Hoćemo da naglasimo, da način, na koji 


veći dio djaštva sprovodi život na sveučilištu 
nije onakav, kakav bi trebao da bude. A 
to je i razumljivo. Odakle se rekrutira kontingenat 
našega sveučilišnog djaštva ? Iz naših srednjih 
škola. Time je sve rečeno. Spremaju li naše 
srednje škole za život, za slobodu? Ne. 
Naš srednjoškolac živi životom prošlosti. 
Savremen život za nj je terra incognita. Slo¬ 
boda? Riječ, koja se ili u opće ne nalazi u 
riječniku srednjoškolskog djaka ili joj je podan 
sasvim krivi smisao. Život na našim srednjim 
školama zapravo je negacija slobode, a naša 
je srednjoškolska disciplina karikatura odgojne 
discipline, koja je na srednjim školama nužna. 
Zabrana i kazna vječne su Erinije na svima 
našim srednjim zavodima, a srednjoškolac do 
danas nije upućen, zašto mu se toliko toga za¬ 
branjuje i zašto ga se radi toliko toga kazni. 
Kistareći tako kroz dugih osam a često i više go¬ 
dina izmedju zabrane i kazne kao Scylle i Ha- 
ribde koje čudo ako naš srednjoškolac dolazi 
na sveučilište bez prave predodžbe o slobodi i 
bez ispravnog shvaćanja njezinog značenja. Kriv¬ 
njom srednjoškolskog odgoja dolazi on na sve¬ 
učilište i slobodu iz srednje škole kao iz robije, 
a što je još gore: dolazi za sveučilište i slobodu 
posve nepripravan, posve neodgojen. 1 tako su 
godine života na sveučilištu za našeg djaka tek 
godine prolaznih saturnalia u životu roba, iza 
kojih slijedi još gore, doživotno robstvo bez 
odaha ponovnih saturnalijskih epizoda. Ovaj sar¬ 
kazam sudbine hrv- inteligenta, koji je primoran, 
da nudi na prodaju svoju intelektualnu snagu 
frapantno je sličan sudbini našeg radničkog pro- 
letarca, koji opet mora da prodaje svoju fizičnu 
snagu. Oba robuju, da li kapitalizmu ili birokra¬ 
tizmu, ne odlučuje; oba ljubomorno njeguju svoja 
saturnalia, iza kojih još pognutiji tegle. Ali dok 
si je proletarac izvojštio jedan dan u nedjelji 
kao svoj, hrv. inteligent ima samo svoje djako- 
vanje, ako i ovo ne odnadničari u kojoj kance¬ 
lariji ; dok radnički proletarac pokazuje dano¬ 
mice sve više svijesti i otp )ra, da se oslobodi 
svoga robijaškoga položaja, naš inteligentni pro¬ 
letarac ne pokazuje ni toga. Medjutim značilo 
bi počiniti propust, kad ne bismo spomenuli, da 
je ovaj sarkazam sudbine, koji podaje svoje 
obilježje čitavom životu hrv. inteligenta, opažen 
i od onih, koji su odgovorni za odgoj narodnog 
pomlatka. A rezultat? Konstatovana je potreba, 


da se sveučilišna sloboda stegne, pošto se po¬ 
kazalo, da hrv. akademičar nije^za nju dovoljno 
zreo. A da se to i pokuša provesti, dvojimo, da 
bi ih se našlo, koji bi se mašili poput Krista 
biča i maknuli nedostojne iz hramova narodne 
nastave doviknuvši im zasluženi: Quos ego! 

Mi, koji gledamo na život i slobodu na 
sveučilištu kao na logičnu i prirodnu konze- 
kvencu odgoja i priprave na srednjim školama 
za život i slobodu, naravno da smo dužni naj¬ 
odlučnije pobijati herostratizam pigmeja, koji, 
jer žive od robije, nisu kadri shvatiti, da se 
zloporaba slobode dade i drugačije ukloniti, a 
ne samo njezinim ugušenjem. Zato i ne pre- 
stajemo upozoravati na potrebu reforme naših 
srednjih škola i to in capite et in membiis. A 
za vrijeme, dok naša srednja škola ne vrši ove 
svoje dužnosti, hoćemo da izvan škole spremimo 
preporod hrv. djaštva, preporod, koji će narodu 
rekrutira'i takovu inteligenciju, koja će za njegov 
udes i budućnost važiti ne kao sapeti, nego kao 
oslobodjeni Prometej! Koju svrhu ima sveuči¬ 
lište ? Sveučilište ima da bude sjemenište spremne 
i slobodne narodne inteligencije. A je li naša 
inteligencija doista takova? Nije. Proučimo 
li razne grane našega državnog života, našu 
upravu, sudstvo, škole itd, uvjerit ćemo se, da 
su njegovi funkcionari osim rijetkih iznimaka, 
sve sama nesposobna čeljad, rodjena i odgojena, 
da robuje. Zašto? Zato, jer u koliko nisu Titi 
Dorčići, pripadaju medju one, koji su s opro- 
stivom djetinjskom bezazlenosću preturili ro¬ 
biju srednje škole, život na sveučilištu spro¬ 
veli kao saturnalia a onda sa neoprostivom 
ravnodušnošću pošli u definitivno sužanjstvo. 
Spremni i osposobljeni tek za nuždu, što će 
nego robovati onima, koji su spremniji i spo¬ 
sobniji ! Da se ovaj krvavi circulus vitiosus 
vječno ne ponavlja, hoćemo da naročito naj- 
mladjim svojim drugovima doviknemo, da go¬ 
dine života na sveučilištu ne smiju da budu 
salurnalia, nego vrijeme ozbiljnoga i zdušnog 
spremanja za život, jer samo u istinu spreman i 
sposoban hrv. inteligent može da uščava svoju 
individualnu slobodu i brani narodnu. Ovo je 
pravilo. Zato ne koncediramo, da nas se po¬ 
bija iznimkama. Moglo bi nam se doduše pri¬ 
govoriti, da je n. pr. i jedan Goethe sveučilišni 
svoj život sproveo skroz dionizijski. Da, ali 
Goethe bijaše intelekat, u kojem se udobno 

mogao smjestiti čitav svemir, a takovi ne pro¬ 
padaju. Možemo li mi pokazati na slične ? Dodat 
ćemo i Byrona. I on je svoju mladost sproveo 
u noćnim orgijama, gdje se je nazdravljalo i 
pilo iz mrtvačkih lubanja! Ali Byron bijaše na 
sve strane nezavisan čovjek, koji je bez rizika 
mogao svojoj slobodnoj domovini za uvijek 
okrenuti ledja, da umre poput heroja u borbi 
za tudju slobodu. A onda to bijahu pojedinci 
i to veliki pojedinci. A kad si sličan luksus hoće 
da dopusti veći dio mladosti jednoga malenog 
i zaostalog naroda, onda se to dojima kao pre¬ 
ludij mnogo spominjane tragikomedije biča i zobi. 
Ne, iznimke poput Goethea i Byrona nisu sretne 
isprike za naše sveučilišne prilike i njihove po¬ 
sljedice. Tipove naših sveučilišnih prilika naći ćemo 
u romanu Gjalskoga : „U noći*, pa u Novakovoj 
pripovijesti: „Tko je kriv?“ Gjalskijev junak 
polazi bez ispita uz devotnu izjavu onima, koje 
je dosele mrzio, u državnu službu! Novakov 
propali djak, da se ulaska svojim pretpostav¬ 
ljenima, denuncira vlastitu majku! To je naš 
millieu i naši „junaci*, junaci, koji su na svojim 
ledjima podržavali dvadesetgodišnji režim na¬ 
silja i bezakonja, a prijeti pogibao, da će ga 
i opet podržati. Kad to znamo, onda je za nas 
upravo kategorički imperativ, da sveuči¬ 
lišne godine upotrijebimo za sa¬ 
vjesno i ozbiljno spremanje, kako 
ćemo u životu svoja mjesta što do¬ 
stojnije zapremati na svoju i na¬ 
rodnu korist. Da to postignemo polrebno 
je, da redovno polazimo predavanja, da 
više boravimo u biblioteci nego u kavani, 
a svoje slobodno vrijeme, da posvetimo svojoj 
općoj naobrazbi, te narodnoj kulturnoj 
službi. 

Ovo^ nastojanje treba da od svoje strane 
potpomognu i sveučilišni profesori, koji su ta- 
kodjer mnogo krivi, da su naše sveučilišne pri¬ 
like nepovoljne. Odnošaj djaka prema profeso¬ 
rima i njihovim predavanjima na našem sveuči¬ 
lištu sve je piije, nego savremen. Profesori i 
njihova predavanja ukočena su, službena, bi¬ 
rokratska. Djak i profesor dva su svijeta, koji 
su doduše u medjusobnom odnošaju, ali uviiek 
iz izvjesne distance. Dok su djak i profesor na 
srednjim’školama neprijatelji, na sveučilištu posve 
su si strani. Profesor predaje, jer je za to plaćen 
ili i ne predaje, djak opet sluša, jer to profesor 


pod prijetnjom posljedica traži, ili i ne sluša. 
Nastojanja da profesor djaka privuče svojim 
načinom općenja, kakvoćom svojih predavanja u 
pravilu su pia desideria Sva srdačnost, možemo 
reći, sadržana je u konvencijonalnom nagovoru: 
„Gospodo*. Kako su daleko naši profesori od 
načina jednog Masaryka! Inicijativa, da se ovaj 
odnošaj promijeni, imala bi poteći od strane 
samih profesora, kao što je to učinjeno n. pr. 
u Pragu, ali pošto su ovi pokušaji od strane 
profesora jedva zamjetivi, primorano je djaštvo 
samo, da ovaj zahtjev postavi. Odnošaj djaka i 
profesora imao bi se s temelja promijeniii. Djak 
nije učenik, a profesor nije uzvišen nad djaka. 
Prirodno bi dakle bilo, da je njihov odnošaj 
srdačniii, prijateljskiji, bliži. Ne pozivom na pro¬ 
pise, prozivanjem, itd. nego ljubeznošću i savre- 
menošću svojih predavanja imao bi profesor 
djaka zainteresovati za studij. Profesor morao bi 
nastojati, da predmet, koji predaje, dovede u što 
uži kontakt sa savremenim životom, da ga 'djaku 
učini Što bližim, omiljenijim, čemu jednako do¬ 
prinosi i srdačno općenje i to ne samo na sveuči¬ 
lištu, nego i u društvenom životu izvan sveu¬ 
čilišta. Djak treba da je profesoru bliz i mio i 
obratno. Profesor i djak valja da su si svijesni 
važnosti svoga odnošaja po svoj narod, za čiju 
službu je djak dužan, da se sprema, a profesor 
da ju obnaša. 

Istoj zadaći i svrsi imao bi biti namijenjen 
i naš rad kao hrvatske napredne omla¬ 
dine. Dosadašnji rad hrvatske napredne omla¬ 
dine koli u Zagrebu toli i na ostalim visokim 
školama, gdje ima Hrvata, nije u nikakovom 
razmjeru s njezinim brojem. Dakako da se ovaj 
prigovor tiče u prvom redu Zagreba, gdje je 
matica hrvatske napredne omladine. Do sada se 
osim rijetkih iznimaka sav rad gubio u efe¬ 
mernom i besciljnom ispoljivanju suviška mlade¬ 
načke energije, koje nije bilo od koristi ni po 
individualni razvoj, niti je u drugu ruku bilo 
kakav uteg na tezulji narodnog napretka. Poje¬ 
dinci i pojedine omanje skupine, premda u širem 
smislu sastavni dijelovi iste veće napredne struje, 
ne bijahu medjusobno — izuzevši akcije od hoc — 
gotovo u nikakovom kontaktu. Svi dosadašnji veći 
istupi bijahu više slučajni, nego sustavno pripre¬ 
mljeni, a takovi bijahu dosljedno i uspjesi. Ino¬ 
kosni pojedinci ne osjećahu potrebe bližeg medju- 
sobnog saobraćaja, omanje opet skupine vezahu 

medjusobno misli i r ad, koji u pravilu nije 
prelazio periferije te skupine. Tek u momen¬ 
tima, kada je kakav snažan val zahvatio u život 
na sveučilištu, našli smo se zajedno, znak, da 
je već postojala baza, na kojoj bi se dalo i ra¬ 
diti i izgraditi. Tako bijaše u Zagrebu. Izmedju 
Zagreba i ostalih visokih škola, gdje ima Hrvata 
ne bijaše posve nikakovog kontakta ni pozna¬ 
vanja, da o kontaktu sa Slovencima, Srbima te 
Bugarima i ne govorimo. 

Skupina oko našega glasila namijenila si je za¬ 
daću, da postojeće komponente hrvatske napredne 
omladine, koje su se dosada sporadično i križale 
odnosno i razilazile, malo po malo poveže sa po- 
sljetkom jedinstevene rezultante u pravcu indivi- 
duanog i skupnog razvoja u jednu, a narodnog 
rada u drugu ruku. 

Zato držimo, da je nužno, jasno označiti 
sadržaj i način kako da se ova zadaća 
riješi. 

Ono i k onomu, što smo prošle godine što 
istaknuli, što opet proveli, upotpunjujemo i do¬ 
dajemo još ove misli. 

Za svoju stručnu naobrazbu potrebno je, 
da naši prijatelji osim polaska predavanja i rada 
u biblioteci osnivaju odnosno udioništvuju u već 
postojećim stručnim sveučilišnim klu¬ 
bovima. Takovih klubova ima više na filo¬ 
zofskom fakultetu u Zagrebu, a osjeća se po¬ 
treba, da se privedu u život i na pravničkom 
fakultetu. Isto vrijedi i za ostale visoke škole, 
gdje ima Hrvata. Upozoravamo na klub tehničara 
u Pragu. 

Da se oživotvori misao socijalizacije u 
našim redovima potrebna je postepena provedba 
organizacije djaštva u Zagrebu te na ostalim vi¬ 
sokim školama, gdje ima Hrvata, tako u Gratzu, 
Beču, Pragu, Budimpešti, Innsbrucku, Leobenu, 
Lavovu i t. d. A imala bi se ova organizacija 
proširiti i na sve naše srednje škole. 

Po sadržaju svoga rada i djelokrugu sa¬ 
stojala bi se ova opća organizacija od pojedinih 
manjih udruženja i odsjeka. 

To traži princip razdiobe rada. 

Srednjoškolska udruženja morala bi biti 
isključivo naobrazbenog karaktera. 

Briga oko osnivanja, podržavanja i djelo¬ 
vanja ovih udruženja imala bi se povjeriti po¬ 
sebnom odsjeku za srednjoškolska 
udruženja sa sjedištem u Zagrebu, u kojem 


bi djelovao najmanje po jedan naš prijatelj sa 
svake naše srednje škole. 

Posebni odsjek imao bi se baviti mate¬ 
rijalnim prilikama djaštva. Zadaća ovoga 
odsjeka bila bi: djelovanje u Hrv. akad. pot¬ 
pornom društvu; ispitivanje tko uživa i tko bi 
morao uživati mensu akademičku; proučavanje 
pitanja fuzije menze akademičke i hrv. akad. 
potpornog društva u novu instituciju na osnovu 
zajedničke glavnice; sabiranje podataka o po¬ 
stojećim stipendijima, tako koliko ih ima, ko¬ 
liki su i tko ih uživa, pa koliko i kolike bi ih 
trebalo i tko bi ih morao uživati; vodjenje evi¬ 
dencije uredskih mjesta pa instrukcija i t. d. I 
sjedište ovoga odsjeka bilo bi u Zagrebu, a na 
svakoj visokoj školi izvan domovine mogao bi 
imati dajbudi po jednoga izvjestitelja. 

Unutar ovoga odsjeka ili odsjeka za 
srednjoškolska udruženja mogao bi se obrazo¬ 
vati pododsjek za odabiranje zva- 
n j a, koji bi naročito abiturijentima bio na ruku 
savjetom i svima potrebnim podacima u odabi¬ 
ranju zvanja. Napose bila bi briga ovoga pod- 
ods'eka, da najmladjim drugovima preporuče 
praktična zvanja te predoče pogibao i poslje¬ 
dice hiperprodukcije na jednim, a nestašice na 
drugim područjima. 

Poseban odsjek imao bi se osnovati z a 
higijenu, a mogao bi funkcije ovoga od¬ 
sjeka obavljati i stručni klub hrv. sluša¬ 
te 1 j a medicine. Zadaća ovoga odsjeka 
odnosno kluba bilo bi proučavanje seksualnog 
pitanja, dakle pitanja spolnog odnošaja muškarca 
i žene, zatim suzbijanje spolnih bolesti, suzbi¬ 
janje alkoholizma, nikotinsko pitanje i t. d. Sje¬ 
dište ovoga odsjeka odnosno kluba imalo bi 
biti izvan Zagreba, u Beču, Gratzu ili Pragu, 
sa referentima na svima visokim školama, gdje 
ima hrv. slušatelja medicine. 

Propagandu za udioništvovanje u sokol¬ 
skim društvima mogla bi preuzeti organizacija 
Kao takova, dok je za suzbijanje dvoboja već 
osnovana posebna liga. 

Ovo bi bili posebni odsjeci za eminentno 
djačka pitanja. 

Gledom na pitanje našega narodnoga 
rada polažemo osobitu važnost na osnutak po¬ 
sebnoga školskoga odsjeka, koji bi imao 
proučavati pitanje narodne nastave i to cio njezin 
kompleks uključivši ovamo i pučke i srednje i vi- 

soke škole i to i opće i posebne. Napose bi u 
djelokrug: ovoga odsjeka spadalo proučavanje i 
propaganda za slobodnu školu. 

U naš par excellence narodni rad ide i 
glasna potreba osnutka posebnog odsieka z a 
narodnu obranu. Uzorne takove odsjeke 
već odavna imadu Česi i Slovenci. Njegova bi za¬ 
daća bila briga oko stanja i potreba naših 
narodno izloženih krajeva, tako Slavonije, Istre, 
Bosne, Medjumurja, Zadra, Rijeke, Hrvata u 
Ugarskoj i Moravskoj i drugdje. 

Konačno je jednako nuždan i osnutak po¬ 
sebnog odsjeka za pučku prosvjetu. 
Dužnost ovoga odsjeka bilo bi suzbijanje anal¬ 
fabetizma, držanje pučkih predavanja, osnivanje 
stalnih i kolajućih pučkih knjižnica, briga za 
pučku literaturu i t. d. Sva ova tri odsieka za 
rad u narodu imala bi svoja sjedišta u Zagrebu 
sa referentima na svima visokim školima, gdje 
ima Hrvata. 

Realna egzekutiva čitavoga ovoga rada 
imala bi biti djačka ferijalna društva, 
koja bi se imala po primjeru slovenske „Pro¬ 
svjete" u Ljubljani, ferijalnog društva „Tomi¬ 
slav" u Varaždinu pa ferijalnog hrv. akad kluba 
u Karlovcu — osnovati bar po svima našim 
gradovima, gdje ima dovoljan broj sveučilišta¬ 
raca, i to u svezi i sa starijim srednjoškolcima. 

Za samu organizacionu stranu sviju ovih 
odsjeka i društava kao i za medjusobnu vezu 
imao bi se brinuti posebni organiza¬ 
cioni odsjek, koji bi osim toga imao 
dužnost, da posvuda, gdje ima djaka, pro¬ 
vede napredne djačke organizacije, a even¬ 
tualno i osnuje daljnje odsjeke, u koliko bi nji¬ 
hova potreba postala evidentnom. Ovaj bi od¬ 
sjek imao shodno podijeliti rad sa odsjekom za 
srednjoškolska udruženja te bi u neku ruku 
imao karakter egzekutivnog odbora 
čitave organizacije, dakle matica 
organizacije. Sjedište bi mu bilo u Zagrebu. 
Članovi ovoga odsjeka bili bi naročito stariji 
drugovi te oni, koji su već ostavili sveučilište. 
Ovaj odsjek rukovodio bi redakciju našega gla¬ 
sila, reprezentirao organizaciju, podavao u ime 
hrv. napredne omladine inicijavu općedjačkim 
akcijama, n. pr, za pitanje priznanja ispita dal¬ 
matinskih i istarskih kolega položenih na zagre¬ 
bačkom sveučilištu, u Austriji i t. d., u kratko 


ovaj organizacioni odsjek imao bi kao matica 
organizacije voditi čitav pokret. 

Time bismo u glavnom iscrpili pitanje sa¬ 
držaja i djelokruga organizacije hrv. napredne 
omladine. Držimo, da bi ovakav rad i udruženja 
imala u buduće postepeno zamijeniti većinu po¬ 
stojećih udruženja na sveučilištu u Zagrebu te 
ostalim visokim školama izvan domovine, gdje 
ima Hrvata. 

Realizacija ovoga plana imala bi biti, kako 
je jur rečeno, postepena, ali solidna i sigurna. 
Naša je skupina već počela svoje djelovanje 
oko njegova oživotvoravanja, pa će u dosadaš¬ 
njem svome pravcu i nastaviti. Zato se i čvrsto 
nadamo, da će naša organizacija postepeno na¬ 
predovati, a s njome i svrsishodna dioba rada 
u označenom pravcu i duhu. 

Ovo je naša riječ djaštvu na početku nove 
srednjoškolske i sveučilišne naukovne godine. 

Pr. Vć. (Gratz): 

Bruofsko djaštoo i rad za narod. 

Osim brige za svoj odgoj i svoje prilike, 
hrvatski djak ima i dužnosti prama narodu. Ta 
njegova dužnost sastoji u promicanju narodnih 
interesa. No prama svome položaju, dobi i spremi, 
djak nije sposoban ni zvan, da aktivno su¬ 
djeluje u svakom smjeru narodnog života. On 
mora da drži pred očima, da nije nikakav p o- 
1 i t i č k i f a k to r, već kulturni, udrugom 
pak redu, da ne smije kao takav sudjelovati 
aktivno u stranačkom radu, već u na¬ 
rod n o m. Držeći to pred očima, odmah će nam 
biti jasno, u kakom se pravcu mora da kreće 
rad djaštva. 

Pitanje narodnog održanja i pitanje 
pučke prosvjete to su dva smjera, kojima 
trfba u prvom redu, da hrvatsko djaštvo uputi 
svoj rad. Pod narodnim održanjem razumije¬ 
vamo u prvom redu rad u narodno izlo¬ 
ženim krajevima kao što i rad za te 
krajeve. U nas se osim Istre ništa ne radi u 
napomenutom pravcu, te se ni ne misli na Medju- 
murje i Rijeku, a da ne spominjemo Slavoniju, 
čije su županije postale narodnosno pomiješan 
teritorij. Što se tiče pučke prosvjete, to se o 

tom pitanju toliko raspravljalo, da bi bilo su¬ 
višno isticati njenu korist. Rad pak za pučku 
prosvjetu i za narodnu obranu mora, da ide upo- 
redo s tom razlikom, da se rad oko pučke 
prosvjete treba da proširi i na narodno neizlo- 
žene krajeve. 

Ako ispitujemo dosadanii rad hrvatskog 
djaštva u napomenutom pravcu, to ćemo naći 
veoma slabe pojave, i to većinom sporadične. 
Izuzevši svijetlu pojavu „Hrv. ak. kluba za suz¬ 
bijanje analfabetizma” te koje predavanje ak. 
klubova u Karlovcu i Varaždinu ne nalazimo 
nigdje drugog rada hrv. djaštva oko pučke 
prosvjete. Pitanie pak narodne obrane kod nas 
počinje i prestaje sa sakupljanjem par kruna za 
„siroticu” Istru. Mi. koji smo u tom pogledu u 
tako slabom stanju, ne možemo ne samo, da se 
usporedimo sa našim kolegama Nijemcima i Ta¬ 
lijanima, već niti sa Česima i Slovencima, koji 
mogu pokazati na sjajne uspjehe svoga djačkog 
djelovanja u tom smjeru. 

Djelovanje pak u tom pravcu kolikogod se 
nazivalo „sitnim radom” treba da bude sistema¬ 
tično. 

Radi toga u prvom redu treba točno po¬ 
znavati prilike, te raditi postepeno i u zgodan 
čas, a da se uspjesi mogu postići. 

Pokušat ću, da navedem neke misli, kako 
bi naše djaštvo moralo u tom pravcu raditi i 
kojim sredstvima. 

Sto se tiče pučke prosvjete klub za suz¬ 
bijanje analfabetizma bi morao proširiti svoje 
djelovanje i na širenje pučke prosvjete drugim 
sredstvima, kao pučkim predavanjima i pučkim 
knjižnicama. 

Ne mari, da opstoji općenito „Hrvatsko 
društvo za pučku prosvjetu”. Širenje pučke pro¬ 
svjete kod nas ima toliko terena neobradjeno. 
da je i više društava, da bi sva imala dovoljno 
posla. K tomu mogu obe organizacije uporedo 
raditi. Drugo hrvatsko akademsko društvo za 
pučku prosvjetu ne bi samo imalo, da praktički 
djeluje, već bi moralo i da prouči načine, koji 
su najzgodniji za širenje pučke prosvjete prama 
našim prilikama. Tako bi moralo proučavati, 
koji je način pučkih knjižnica zgodan za poje¬ 
dine krajeve, da li stalmh ili kolajućih. Koje 
vrsti knjiga pojedini kraj najradje čita. Kakve 
da se teme pučkih predavanja uzimlju prama 
potrebama i kulturnom niveau-u pojedinih krajeva. 

Osim toga bi jedna od važnih zadaća napome¬ 
nutog društva bila, da bi sastavio popis knjiga 
zgodnih za pučke knjižnice. Kao što je to 
društvo moglo pribaviti podatke o analfabetizmu 
u pojedinim općinama, tako isto bi moglo putem 
ankete kod već osnovanih pučkih knjižnica i 
suradnjom drugih osoba, koje su se pučkom 
prosvjetom bavile, sastaviti potpun popis knjiga 
za pučke knjižnice. Provadjanje pak ovoga dje¬ 
lovanja moralo bi biti ne diletantski i spora¬ 
dično, već sistematski. Osnovane pučke knjiž¬ 
nice bi moralo češće pregledati i popunjati, te 
stečena iskustva neprestano pri daljnjem radu 
upotrebhavati. 

Društvo bi moralo nastojati, da osnivanje 
svake pučke knjižnice bude popraćeno zgodnim 
predavanjem. Moralo bi nastojati, da i pučke 
zabave sa predstavljanjem uvede, što je od oso¬ 
bite atrakcije, a ujedno i od velike odgojne ko¬ 
risti. U gradovima bi se morale urediti javne 
gradske knjižnice, a u nekim i takozvane 
„Leih-Bibliothek” za obrazovanije razrede. Ta i 
slična pitanja bi društvo moralo da riješi, te 
prema tome i djeluje. 

No glavna bi zadaća djačkog društva bila 
širenje pučke prosvjete u narodno izloženim 
krajevima, što bi moralo radi svoga sjedišta u 
Zagrebu, da provadja u pokrajini putem ferijalnih 
društava, koja se i tako u prvom redu bave ši¬ 
renjem pučke prosvjete. Tim bi se uredilo, da 
čitava djačka akcija bude jednolična, a drugo 
da bude sistematska. Ne bi trebalo da aka¬ 
demska ferijalna društva napuste svoju autono¬ 
miju, već bi trebalo da djeluju po jednakim 
principima i u sporazumu sa središnjim druš¬ 
tvom, koje bi moglo biti kao savez, a ne samo 
kao matica. Naravno, da bi bilo potreba osno¬ 
vati novih ferijalnih društava osim postojećih 
kao n. pr. u Osijeku, Požegi, Zemunu, Vinkov¬ 
cima Sušaku Volovskom, Spljetu, Dubrovniku 
i drugdje. 

Ovakovo bi uredjenje bilo i provedivo i 
racijonalno. Jer bi preko godine većina tih čla¬ 
nova bila u Zagrebu, a preko ferija u pokrajini. 
Za rad oko pučke prosvjete već obstoje počeci, 
treba samo izgraditi, a pri tomu upotrebiti ra- 
c i j o n a 1 n o sva sredstva, koja nam na ras¬ 
polaganje stoje i nastojati, da se čim jednovitije 
i sistematskije djeluje. 


Što se pak tiče djelovanja u smjeru na¬ 
rodne obrane, tu bi trebalo osnovati posebno 
akademsko društvo na univerzi. Kad mogu da 
obstoje 3 sportska kluba i nekoliko pjevačkih 
sjegurni smo, da bi takvo društvo moglo da 
obstoji, a imalo bi svoj raison d’ etre u radu 
za naše žalosne prilike. 

Našom se narodnom obranom naša javnost 
veoma malo bavila, te osim školskog društva 
„Sv. Ćirila i Metoda za Istru* mi nemamo ni¬ 
jedno društvo, koje bi izravno u tom smjeru ra¬ 
dilo. Ne moguće radi toga što se ne bi imali bo¬ 
jati gubitka našeg narodnog teritorija, već radi 
neshvaćanja pogibelji i radi nespremnosti naše 
inteligencije, da uzradi na tom po’ju. Ako ho¬ 
ćemo dakle da naše prilike u tom k r enu na 
bolje, treba da se mi kao buduća inteligencija 
za to spremimo. Ali ne samo spremimo već i 
djelujemo, budući da takav rad i kod drugih 
naroda u prvom redu omladina obavlja. Društvo 
dakle bi u prvom redu imalo da^proučava dje¬ 
lovanje sličnih društava, naših nafavmh neprija¬ 
telja, koja djeluju na našem teritoriju kao ma- 
djarskog „Julijana*, njemačkog „BundzurVVah- 
rung der Interessen der Deutschen in den Lan- 
der der Stephanskrone* te „Lega Nazionale*. 
Djelovanje, ustrojstvo i napredak tih društava bi 
moralo budno paziti i voditi pregled svih usta¬ 
nova i rada tih društava na našem teritoriju. 
Osim toga bi moralo proučavati djelovanje 
društava za narodnu obranu kod drugih naroda 
osobito Čeha, te njihovih ustanova „Uslredni 
Matica Školska*, „Severo-Česka Jednota*, 
„Čeho-Šumavska Jednota*. „Narodni Rada*, te 
dviju jednota u Moravskoj, ne isključujući i dje¬ 
lovanje „Adolf Verein*, „Siidmark* i „Deutscher 
Schulverein* kod Nijemaca- Rezultate svog pro¬ 
učavanja imalo bi na zgodan način objavljivati 
javnosti. 

Druga bi pak zadaća toga društva bila, da 
bi proučilo stanje narodnosno i ekonomsko u 
našim ugroženim predjelima, te pratilo iseljivanje 
i doseljivanje i rad doseljenika tudje narodnosti, 
te nastojalo, da našu javnost zainteresira za na¬ 
rodnu obranu. 

To bi bila tako reći pripravna zadaća 
tog društva, a djelotvorna bi morala sasto¬ 
jati u prvom redu u propagiranju interesa za 
„družbu sv. Ć. i M. za Istru*, kao što i u tra¬ 
ženju novih izvora dohodaka, dotično u širenju 


onih proizvoda, od kojih dio prihoda ide u ko¬ 
rist te družbe. Zatim u nastojanju, da bi se i za 
druge krajeve osnovala obranbena društva na 
široj podlozi, a treće u djelovanju u narodno 
izloženim krajevima. Kod Čeha i Nijemaca djaci 
su baš glavni pokretni i agitacijoni 
organi u ovim društvima, te su im pojedinima 
dodijeljeni stanoviti krajevi, za koje se brinu i 
koje drže u evidenciji. To se može vremenom 
i kod nas provesti. 

To bi bio u glavnome rad hrvatskog 
djaštva za narod, a to u Zagrebu. Na drugim 
pak visokim školama, gdje nema toliko djaka, 
tu bi se već postojećim akademskim društvima 
uz izobrazbeni klub, koji bi morao u svakom 
postojati, osnovati i „klub za narodnu obranu*, 
te podijeliti rad sa društvom u Zagrebu. 

Nego rad hrv. djaštva za narod ne bi tim 
bio iscrpljen, djelovanje u „Sokolu* i rad u 
svakom društvu preko ferija bila bi takodjer 
dužnost hrv. djaštva.^Sve š to djeluje potpomoći , 
a što spava probuditi, to je zadaća djaštva. 

U ovo par redaka nabacili smo neke misli 
o našem narodnom radu, te kad ih budemo oži¬ 
votvorili, tad ćemo jedva moći reći, da smo 
faktor, koji ispunjava svoje dužnosti prama 
narodu. 



J- P. (Zagreb): 

Za demokratizaciju inteligencije i 
odgoj naroda. 

„Oni vas plaćaju, a vi ste ipak protiv 
njih!* Ove je riječi upravio jedan viši činovnik 
zajedničkih ureda na neke mladje sebi podre- 
djene činovnike kada su ovi demonstrirali protiv 
madjarske državne ideje na našem teritoriju. 
Riječi su, u kojima se natječu birokratska ba¬ 
hatost, plaćenička podlost i nedemokratsko shva¬ 
ćanje — sve ostaci dugotrajnoga tiranskog re 
žima i posljedice prilika, koje je taj režim 
stvorio. Kada bi se one riječi ticale samo na¬ 
šega javnog života, morali bi se na njih osvr¬ 
nuti već zato, Što se kao djaci pripravljamo za 
taj život te ga stoga moramo upoznati kao što 
i sredstva, kojima se ono zlo, što je u njemu, 
uklanja. Ali one se tiču i naših posebnih djačkih 

prilika, pa je tim više opravdano, da ih se pod¬ 
vrgne kritici u našem listu. 

Dok bit modernih država sastoji u tome, 
što je njihov ustav sagradjen na demokratskom 
temelju, što su gotovo sve njihove uredbe de¬ 
mokratske a naravski prema tome je i shva¬ 
ćanje u njih takovo, sastoji se naša modernost 
u tom, što se nose moderna odijela, grade mo¬ 
derne zgrade i cvatu pseudo-moderni običaji... 
Vičemo, neka nam se dade slobodniji i demo¬ 
kratski ustav, a nemamo onoga, što je njegov 
nužni preduvjet, bez čega i najslobodniji ustav 
ostaje besplodan, a to je demokratsko shvaćanje. 
Da je narod suveren u jednoj državi, da je on 
izvor sve vlasti, kao fraza lebdi to mnogima na 
na ustima, kao duboko i osnovano uvjerenje 
nalazi se kod malo njih. A, tog uvjerenja, te 
svijesti moralo bi kod nas biti: ondje, gdje 
spava, valja je probuditi, ondje, gdje se nalazi 
kao forma, kao fraza, valja ju popuniti, dati joj 
sadržaj, ondje, gdje je nema, valja ju stvoriti. 
Istodobno s nastojanjem, da djake prožme de¬ 
mokratsko shvaćanje, mora ići nastojanje, da se 
to isto dogodi i u redovima naše inteligencije, 
pogotovo našega činjvništva. Dok ne bude tako, 
lažan je naslov inteligencije, u koju ih broje. 
Činovnik ne smije vidjeti u sebi gospodara i 
slugu istodobno : prvoga prema narodu a drugog 
prema svakom sebi nadredjenom. Zadnji dnev- 
ničar isto tako kao što i ministar preds’ednik 
jesu za to, da služe narodu. I plaća, koju či¬ 
novnik bere, ne potječe od nikakvog ministra, 
nego je nagrada naroda za službu njemu, bio 

sad taj ministar ili niži činovnik. Nikako ne 

smije i ne može da bude ta plaća lanac, kojim 
se sputa misao i uvjerenje, niti sredstvo, preko 
kojega hoće jedna vlada da prisili činovnike, 
neka podupru stolice, na kojima ona sjedi. Na¬ 
protiv : dužnost je svakog činovnika kao čo¬ 
vjeka, koji služi jedino interesima naroda, da 

zbaci sa vladinih stolica one, koji rade protiv 

onih interesa. Jedino uz ovakovo shvaćanje i 
vršenje službe moguće je, da se razviju zdrave 
narodne prilike i da se njegovim potrebama za¬ 
dovolji. Bude li djak ovako shvaćao svoje bu¬ 
duće, a činovnik svoje sadašnje zvanje, ne će 
se naći činovnika, koji bi se usudio ponoviti 
robsku formulu na početku članka. 

Karakteristično je, da na ovu birokratsku 
uvredu svoga chefa nije niko od njegovih pod- 


redjenih reagirao. Znači li to samo, da je kod 
činovnika demokratska svijest nerazvijena a 
osjećaj r onosa i samosvijesti slab ili je tome 
još koji uzrok ? Jest, još je toj činjenici jedan 
uzrok, jedna krivnja- A ta krivnja leži ne samo 
na već jednom pokopanom nasilnom režimu, 
već i na narodu samom, ili još bolje na onima, 
koji su propustili narod odgojiti. Tko su oni či¬ 
novnici? To su većinom seljački sinovi, koji su 
nakon svršenih srednjih škola, a neki i nakon 
viših, obično pravnih nauka, stupili u ured. Otac, 
vidi u gospodinu ideal, pa kad nije on postigao 
taj ideal, želi da ga sin postigne. I otac se muči, 
samo da sina protura kroz srednje škole, koje 
su njemu samo stepenice, što vode u gospodski 
stan. Otre seljak, koji ne zna cijeniti svoju slo¬ 
bodu, pati se, da možda učini od sina još većeg 
patnika, duševnog roba. Jer ni otac ni sin ne 
vide, da imade malo „gospodskih* slobodnih 
zvanja u nas, već da su gotovo sva „gospoda* 
činovnici. Ni otac ni sin ne vide, da uskoća či¬ 
novničkog cilindra označuje krug, u kojem se 
smiju kretati njegove misli i da istrošenost ru¬ 
kava i hlača činovničkih nije tolika, kolika je 
ona njegovih duševnih i tjelesnih sila. A sin je 
upravo primoran prilikama, da odabere činovničko 
zvanje. Jer mu srednja škola — dakako uslijed 
poznatog utjecaja — ne daje toliko naobrazbe, 
da bi oćutio volje za ikakvu specijalnu naobrazbu, 
a ako i ima te volje, nema sredstava, da je 
ostvari. Farmaceutika i šumarstvo dabome ne 
iscrpljuju sve znanosti i zanimanja. I onda stupa 
takav apsolvent srednjih škola tamo, kamo ve¬ 
ćina hrli, što mu je tik pred nosom, stupa ili u 
ured ili na pravni fakultet. Tako naše srednje 
škole fungiraju poput tvornica. Producira se 
mnogo, pa tu nastaje nužna primjena gospodar¬ 
stvenog zakona: čim veća ponuda, tim manja 
cijena. Dakako da je poznata vlada upotrijebila 
te prilike te sama diktirala cijenu i uvjete, pod 
kojima prima u ured- A ti su glasili: valja uz¬ 
držati vladu; u tu svrhu valja sve učiniti i 
misao skučiti i osjećaje zatajiti i poštenje po¬ 
gaziti. A gladan želudac i pogled u beznadnu 
budućnost nisu dopuštali, da se pazi na kakvoću 
uvjeta. Prihvatilo se sve. Posljedice osjećaju se 
i previše. 

A lijek ovome zlu ? Nije tako lako ostvariti 
ga, kako ga je lako reći. Potpuno demokratizo- 
vati sav život i misli u svim slojevima naroda; 

otvoriti ovome oči, neka vidi naš položaj i zla, 
kojim ovaj radja; razgraniti djelatnost djaka, 
pružiti ovome prilike, da svoje sile ne troši 
samo u uredu ili na dva, tri fakulteta, već da 
ih iskuša na drugom polju. Dakako da je vlada 
glavni faktor u ostvarenju ovih ciljeva. Ali op¬ 
stanak vlade stoji do volje naroda, kod nas na¬ 
pose činovnika. Svijesno i za život spremno 
djaštvo jest garancija narodu, da će i njegova 
inteligencija, a činovništvo kao dio njezin, biti 
takovi. Svim mogućim srestvima učiniti djaštvo 
takovim, a preko njega utjecati i na ostale slo¬ 
jeve naroda, jedan je od ciljeva našega pokreta. 

E3 

S. Parmačević (Zagreb): 

Kroz san u zbilju« 

(Skica). 

Zvali su ga Andrej — u čitavom je selu 
bio bez imenjaka. Danas je baš gledajući kroz 
prozor niske očinske kućarice mislio: Zašto se 
on zove Andrej, on jedini u čitavom se'u? 
Možda su već na krstu slutili, kako će njegov 
život biti nesretan, kako osebujan i različan od 
svih drugih života u selu. Valjda su osjećali, da 
on ne treba imenjaka. Na ovu se misao sam 
nasmije. Ujedno mu se u dubokim, tamnim ko- 
lobarima obrubljenim očima, nešto zacakli. To 
nije bila suza. 

Nije mogao dokučiti, zašto baš sada misli 
na svoj mladi, nesrećni, bolesni život. A s druge 
je strane osjećao, da o njemu i ne prestaje ni¬ 
kada misliti. Toliko puta je već odlučio kidisati 
sam na se. Time ne bi nanio nikome nikakove 
štete. A sebi — korist. Tek roditelji, da... Oni 
bi plakali gorko, gorko... Neko vrijeme... 

Evo jučer na večer — još danas osjeća 
bol u ustima — sva mu je koža ko spaljena i 
krvari. Uzeo je jaki otrov u namjeri, da umre... 
Legao je u krevet — no otrova nije još pro¬ 
gutao, kao da premišlja — bi li, ne bi li. Na¬ 
pokon ga ispljune. Usta su mu ipak ostala 
ranjena. 

On osjeća, da je slab, kukavan, da se sam 
usmrti. Najbolje bi bilo, da se dogodi kakova 
nesreća, kojoj bi uzrok bio izvan njega. Da... 
na primjer, da ga udari grom, da se utopi, da 


se prevali željeznica... Da eto — željeznica. 
On će sjutra, ne — još danas... odmah poći 
na put. Možda će se što dogoditi — možda će 
ipak umrijeti. Andrej poželi tako žarko i iskreno, 
da umre, kao nikada. Nije to bila sentimentalna 
želja mladoga djačeta, već želja umorna, a tek 
dvadesetgodišnjega života u proljeću, koji nije 
nikada osjetio topline proljetne i sunca njegova, 
već ga je uvijek zalijevao suzni dah vlažne je¬ 
seni. Andrej mirno ustane, podje iz prve sobe 
kroz kuhinju u drugu sobu. Mati mu je bila okre¬ 
nuta ledjima. On je i ne pogleda — samo je 
osjećao, da je ona u kuhinji. Nije ni stao, već 
idući kroz kuhinju zapita tiho i muklo: 

„Gdje je otac?“ 

Mati je čula mukli glas njegov — no nije 
se okrenula, već onako radeći dalje oko ognjišta 
odgovori suho: 

„Eno ga u dvorištu — daje svinjama napoj!“ 

Andrej nije čuo toga odgovora, jer je već 
zatvorio za sobom vrata druge sobe, a kroz prozor 
je opazio oca i viknuo: 

„Ja odlazim danas — odmah...“ 

„Zašto odmah? Nijesi prije ništa rekao. 
Nijesu mi ni konji kod kuće, da te povezu do 
kolodvova." 

„Uzmi ih od susjeda !“ 

Ocu očevidno to nije bilo pravo- Odbijao 
je guste dimove iz lule. 

Andrej pokupi svoje najnužnije stvari za 
put i . . . 

... U to se probudi. Probudili ga poklici: 
Vatra! Vatra! Gorjelo je u prvom ka'u, a on sta¬ 
nuje u drugom. On, koji je na javi i u snu želio, 
da umre od kakova vanjskog uzroka, naglo se 
trgne, omota se dobro jorganom i bjež’ dolje. 
U prvom ga katu dočeka lelek ljudi i žena i 
djece i silni vrući požar. On jurne, da će kroz 
oganj. Usred ognja pomisli na hip, da ostane 
ovdje --- pa ga za nekoliko časaka ne bi bilo 
već medju živima. No nije ni za taj hip stao, 
već dok je tu misao domislio do kraja, bio je 
već dolje na ulici. Osjećao je, da mu je lice 
blijedo, da dršće čitavim tijelom od straha. 

Malo se sabrao — obuzela ga studen. 
Bolno se nasmije, gotovo zajeca nad mišlju: 
Evo, sad sam mogao biti mrtav, da sam bio 
malko jači — a ovako još sam tu. S ogavnošću 
pljune — tražeći u misli, kuda da se skloni, da 
se ne smrzne na ovoj studeni. Opet se sjeti 

Sebe, koji tako iskreno želi smrt — a tako je 
se boji. I zgadi se opet sam sebi — pričinivši 
se tako smiješan u svom čudesnom odijelu ogrnut 
jorganom — osobito gledajući svoju protegnutu 
sjenu na svjetlu, što ga je činio požar. 
„Gospodine, vi ćete se prehladiti!“ 

„Da ... da .. . doista, a treba da si čuvam 
život 4 pogleda Andrej čudnim očima visokoga 
mladića, koji mu je progovorio. Nije ga pre¬ 
poznao. Tek mu se pričinilo, da je to jedan 
njegov sveučilišni drug. Ipak — nije se mogao 
dosjetiti, čemu mu govori ,vi“. 

„Evo — izvolite k meni — mogu vam 
dati svoju sobu za ovu noć.“ 


Andreja su mučile isprekidane teške sanje. 
Sav se uznojio jecajući i zovući u snu smrt. 
Sad se opet grčevito smijao rugajući se sve u 
snu sam sebi: „Da, da — treba da si čuvam život! 
Ma, ha, ha l -1 

es 

Pjesme Stjepana Parmačeuića. 

Žuta kuća. 

A. H-u. 

Crni krov se spušta, a nad zidovima, 
što su žuti kao bolesnička lica ; 
povrh granja uz nj : h rijetko poje ptica 
bojeć se tjeskobe, što se srca prima, 

kad prolaziš mimo ovog’ tmurnog stana 
razburkanih misli, razigranih snova; 
kad prolaziš tuda, ko sred čempresova 
pored groblja plodna žica isisana. 

Hladni stanak to je — u njem Tragedija 
savršena živi sve bez pozornice; 
tu se divlja miso u bolima svija. 

A noć čežnju nosi u tamnijem skutim 
u tu kuću jadnu ko bolesno lice : 
sa crnijem krovom i duvarom žutim . . . 

Tragika. 

Snažne misli vatrom gore 
i satiru sve idole, 
vijući se nad ponore 
tamne noći. duše gole. 

Obaraju nade naše 
— digosmo ih u visinu — 


i vatrom nas svojom plaše, 
u njoj lude čežnje ginu. 

Oboriše misli sreću, 
oboriše i nas same — 
ali one opet lijeću 
kroz naslage guste tame — 
i traže nam opet ono, 
razorile što su same. 

A vrativ se teško, bono, 
poleta se svoga srame . . . 

Sarkazam smrti. 

Dati ću ti svoje tijelo 
bijelo šećerno, 
zbacit ću si ovo velo, 
milje sladjano, 

čim zamiri suton strasni, 
momče od oka, 
čim pokaže sijevak jasni 
zvijezda visoka. 

Dati ću ti oči svoje, 
oči ispite, 

dati ću ti grudi svoje, 
grudi svenute. 

Moie momče, milje moje, 
hajde živi de, 
eto vidiš — ja sam dobra, 
ja ti dajem sve . . . 

Šutnja. 

Kad umorna šutnja pane 
na krovove tamno-sive, 
ja prekapam zakopane 
uspomene, što još — žive. 

Iz grobova trulež ćutim 
zakopanih uspomena 
i umornom mišlju slutim 
rasap žića neživljena. 

Gledam, gdje se tamna vije 
krajina, a bez ljepote — 
i gle: ništa žao mi nije, 
što baš ona sve mi ote. 

Ljubav. 

Dvije ruke me glade — ja ne dršćem niti 
sanjljivo čeznem cjelov i grudi; 
ah moje su želje : da prestanem biti — 
jedino duša što varana žudi. 

£)a, tiho ugasnut, tek brzo i hitno 
poći u tamu svilne na žale. 
nek ne jekne zvonce ni pljačljivo, sitno 
za mnom i neka oćice male 

ne proplaču tvoje — jer dobro će biti 
onamo, kamo duša mi žudi — 
ti gladiš me tiho — ja ne dršćem niti 
ne čeznem meku put ti i grudi . . . 

Nad jazom. 

(Satiričke aluzije). 

Na rubu jaza pogledah još jednom, 
da I* ima, što da požalim iV ništa; 
nasmijavši se tad si hladno rekoh: 

Već prema tome, s kojeg stanovišta 
stvar promatraš ... A na kraju krajeva 
baš ovaj svijet nije tako jadan, 
da u njem čovjek mora tek da — zijeva ; 
ta budi reformator — sreće gladan, 
rad neuspjeha tad se možeš svijat 
od bola. Pokoljenje možeš trulo 
i plakat, nad njim plačući se smijat 
i trpko gledat ljepote rasulo — 
pa eto zabave ti. A još ima 
ej mnogo, mnogo zanimivih stvari — 
gle jedan primjer: starac biskup klima, 
a dukatima hrane ga oltari, 
a Hristos vrh oltara eno nagi — 
o što se vrijeme mijenja, bože dragi; 
i »nema evolucije« još kažu ! 

A najljepše je, kad ti mudro lažu 
(o oni znadu mnogo lijepo reći): 
to činit treba — sami ne čineći. 

I eto u tom dosta zabave ti, 
pa čemu ideš onda hladno mrijeti ? 

A dosadi V ti sve to već na kraju, 
gle onamo ti crne oči sjaju 
sve zovući te a na milovanje, 
u slatke duge zaboravi sanje, 
o tamo zove strast i meko krilo, 
da bude, čega jošte nije bilo, 
da bude plesa, pijana užitka, 
da udariš tu pečat svoga bitka, 
o tamo, tamo, kad omrzne sve ti, 
pa tamo bučno nesvijesno mrijeti! 

Uz curu treba ponapit se vina, 
a grijeh bi bio, da se domovina 
uz vino ne spomene — ta Hrvati 
»antemurale Christianitatis« 
sve domovinskom daju milovanju 
i vijek su spremni — opiti se za nju. 

Da, vidiš dom ... a pravi patriota 
zar lišit smije svoga se života? 

Ne — živjet mora, ma u hospitalu, 
i domu pjevat »requiem« u koralu, 
tek živjet, da, on živjet, živjet mora, 
i ako dom od njega ništa nema, 
pa ma je on sred domovinskog kora 


tek jedno ništa, suvišno posvema. 

Jer glavno je sred narodnog života, 
da bude više jedan — „patriota*. 

I to je razlog, da ima sve više 

tih »patriota« — gljiva iza kiše. 

* 

Na rubu jaza ja sam, spreman poči 
u mrku tamu jedne vječne noći. 

Ne promislih tek, da je put daleki, 
da ondje ne će ni jastučac meki 
ni postelja me mekša dočekati, 
ni šapnut draga nit me ljubnut mati. 

Bez svega htjedoh, a da preko Lete 
što lakše stignem do neznane mete. 

A onda baš se sjetih, da je lane, 
to jest jesenas, tek u Feričane 
zaputila se strina — sat tek hoda — 
gostovat da će poći kod svog roda. 

1 opet htjede da ponese sobom 

baš cijelu kuću ... A to medju grobom 

i kratkim putem razlika je velja; 

interes ište promislit sve prije, 

no što me posve jaka svlada želja, 

da spustim tu se niz jaz med harpije. 

Pa onda — rekoh — nije sve tol grko 
na svijetu ovdje, ne treba tek mrko 
sve gledeć ne dat smiješku da se javi — 
sredstava dost je duge zaboravi. 

E pa kultura . . . Moram da se šutke 
nasmijem : drug mi brojo prostitutke, — 
i to mu bješe za kulturu mjera. 

Tim do tog dodje, da smo mi Hrvati 
kulturno snažni; nek ne klone vjera: 
ta jošte ćemo u povjesti sjati. 

A ja brojah samoubice 
i slične trice. 

A1 prestadoh se baviti i time, 

kad vidjeh : moj drug posve pravo ima - 

a sam se predah iskreno sasvime 

tek misli: najljepše je umrlima, 

pa — i ja ću se spustiti u tamu, 

i ostavit dom i svoju madamu. 

* 

Eto iz jaza dvije vatrene oči 
u očnicam šupljim, a miso mi žustra 
najednoć se sjeti, što čitah onomad : 
Tako reče Zaratustra! 

A zašto se tog u taj mah baš sjetih 
i što to zapravo učitelj reče — 
tog časa ne znadoh, tek mišlju poletih 
u jaza dubinu, Leta gdje teče, 
i sjetih se, da nemam mine ni ništa, 
da podmitim strogog Cerbera tamo — 
a ne znah bome ni njegva stanovišta, 
da V hoće što primit od stranca. Samo 
da znadjah, da vlada silna i dolje 
korupcija — tad krasne podjoh volje! 

* 

. . . Eto me isprati kateheta, 
kad sam onomad maturiro 

i bano na šima vrata svijeta 

bez mjenice, jer nitko mi nije žiriro . . . 

Isprati on me zelenim riječima, 
bakrenim obrazom, odvratnim smijehom, 
nešto mi reče o nekim knjigama, 
štono su skopčane s kajanjem, grijehom 
i nešto slično, a mladićka misao žustra 
onda ga zapita eto : 

»Gospodine kateheto, 
a znate li, što ono reče Zaratustra ?« 

■X- 

Nad jazom titra maglica 
gusta kao mlijeko, 
na polju guče grlica 
strastveno i meko. 

I — to mi srce raduje 
napunja ga miljem, 
i što sam čas pre proklinjo, 
sada blagosiljem. 

Eto živ ti vraćam se, 
ljubo moja, seko : — 
žao mi je maglice, 
guste kao mlijeko. 

Zdenko Vernić (Zagreb): 

PRHVH C13eh£L 

Dijalog. 

Ona, mlada udova. 

0. A m b r o zi j, jezuita. 

O n, filosof kritik. 

(Govori se jednoga lijepoga ljetnoga jutra u 
sjenici obrasloj cvijećem. 

Ona se onako na pola ležeći pružila u 
udobnome vrtnome stolcu i drži u krilu knjig i 
— posebno izdanje — s napisom: „Prava tijela”, 
s kojom si katkada zasjeni oči i kradom gleda 
na ulaz sjenice, kao da nekoga očekuje. 

Jezuita se sjeo na mali stolac njoj nasuprot, 
i živahno govori. Sav se ražario od uzbudjenja) 

Jezuita (sav u žaru): Vi znate, milostiva, 
govorim Vam kao prijatelj, kao čovjek, kojemu 
nije svejedno, da li ste Vi sretni ili nijeste- A 
take knjige, kao sto je ova, samo smućuju ČO’ 
vjeka, otimlju mu mir, a ne da mu ga daju, kako 
obećaju. Lažne su dakle! 

Ona (gleda ga zavodljivo) = A zar su možda 
i Vama otele mir? 

J.: Ne, to ne, ali ja mislim onako — op¬ 
ćenito . . • 


Ona: Pa zašto onda meni, baš meni, svje- 
tujete, da ih ne čitam? Ili zar se bojite, da će 
moj mir ova knjiga pomutiti? Onda se varate, 
patre Ambroziju! — Ja predobro poznam Slavka, 
a da bi mi njegova knjiga otela mira. Pače, ona 
me raduje i umiruje. Iz nje mi govori iskrena 
duša bez krinke i laži. 

J.: Iz drugih bih to usta uzeo kao uvrijedu, 
kao neku aluziju na mene, milostiva; ali ja znam, 
da je tako niska sumnja, kakva bi to bila ova 
u iskrenost i nesebičnost mojih posjeta, daleko 
od Vas; zato moram uzeti te riječi samo kao 
izraz nešto prevršene obrane autora. 

Ona: 0 ne, nikakove obrane, oče. Ta 
knjiga ne treba obrane, ona se već sama brani. 

J.: Gle, kako Vas je osvojila. 

0 n a; I jest, ja toga i ne tajim. A vi se 
eto čitav sat već mučite, da je pobijete, pa Vam 
to ipak slabo polazi za rukom! . . . 

J.: E, teško je to, milostiva, govoriti ovako 
neizravno i (s čuvstvom) s Vama, milostiva! 
Nego da imam pisca pred sobom, to bi onda 
drugačije išlo. 

Ona: Ta bi Vam se želja možda mogla 
i ispuniti. 

J.: Kako? Zar će on možda amo doći? 

Ona: Tako mi se nekako čini... Nego, 
znate što. Evo, Vi se, oče Ambrozije, ja ću Vam 
posve iskreno reći, naprežete, da me predobijete 
za svoju stvar, za interese svoje i svoga reda, a 
možda (koketno i zamamljivo) i za sebe, a vi¬ 
dite, on, Slavko, hoće opet da me predobije za 
svoje ideje i, ne tajim Vam, za sebe. On me 
hoće za ženu. I ja sam ga pozvala za danas 
ovamo. Vi ćete evo s njime zapodjeti debatu o 
toj knjizi o pitanjima, o kojima smo govorili, pa 
.koji pobijedi, njegova ću biti. Razu¬ 
mijete me, patre, njegova ću biti! 

J. (žarko): Tim me možete samo smutiti, 
milostiva! 

Ona (hladno): Ne, patre, budite samo 
mirni i sabrani. I njemu i Vama, pardon, i Vama 
i njemu dolazi ta debata nenadano. Dakle, držite 
se! --- Ali, evo i njega, čujem mu korake! 

(J. se hladno ispravi na stolcu. 

Ona zadrži svoj položaj, tek joj se oči 
jače sjaju, a grud nešto od nemira dršće. 

O n udje. Mlad, živahan čovjek, pridje 
k njezinoj ruci, koju s osobitim žarom poljubi 

(— jezuita zatisne zube u usnicu —) i s nekom 
se vedrom nebrigom pokloni jezuiti.) 

O n: Ja sam se, kako vidite, radosno oda¬ 
zvao Vašem pozivu, koji me je (s osobitim na¬ 
glaskom) vrlo usrećio. (Sjeda komotno u slam¬ 
nati naslonjač). 

Ona- Lijepo od Vas, doktore! I baš ste 
me zatekli u debati s patrom. Debatiramo, kako 
vidite, o Vašoj knjizi. To jest, pater Ambrozije 
se vrlo žesti na nju, a ja tek tu i tamo reknem 
po koju. 

J. (koncilijantno) = Oprostite, milostiva, ja 
se ne žestim. Ja hoću tek da ove (tvrdo) pre- 
ćerane tvrdnje na pravu mjeru svedem- 

O n (gleda veselo nju i patra, nju s oso¬ 
bitim pogledom) ; Vrlo zahvalan posao! Kao 
autor ću svakako uživati u tome. Izvolite samo 
nastaviti, ja ću se već braniti! 

Ona: O ne, tu debatu morate Vi dokraj¬ 
čiti sam s patrom. To će onda biti istom zani- 
mivo. A možda i još nešto više . • . 

O n (se trgne): E, kad je tako, onda — 
Počnimo patre, znam, da Vi imate negdje pun 
koš toga, što ovoj vrlo iskrenoj, knjizi prigo¬ 
varate. 

J.: Da, vrlo iskrenoj. Ali (s finim smiješ¬ 
kom) iskren i istinit dva su različita pojma, go¬ 
spodine filosofe! 

On (isto tako)- Svakako, patre, svakako. 

I Vaša to opaska svjedoči; je li, gospo doma¬ 
ćice? — Nu počnimo već jednom, patre. Napred, 
jezuito! 

J.: Gospodine! 

On: Molim, bez uvrijede. Ta vi ste je¬ 
zuita. Ili zar se možda varam. 

J.'- No, dakle- Ima toga toliko, što se oprav¬ 
dano, opravdano, gospodine, mora toj knjizi pri¬ 
govoriti, da bismo zaista umorili milostivu go- 
spodju, kad bismo o svemu tome raspravljali. 

Ona (veselo) •* O molim, oče Ambrozije 1 
Samo izvolite. 

(On se nakloni u znak pristajanja. Kod toga 
je opet značajno i dugo pogleda.) 

J.: Držimo se dakle glavnih stvari! 

O n (Opet se nakloni): Posvema se slažem 
s Vama. 

J. (uvrijedjeno): Meni ne imponiraju ova^e 
komedije, gospodine doktore, kad ozbiljno ras¬ 
pravljam. 

Ona: Ta nemojte biti uvrijedjeni, patre, 

za svaku tricu. To su Slavkove (nasmije se), 
doktorove geste. 

On: Ne pozna me jošte, gospo! Ništa 

zato! 

J.: Počnimo dakle! Prvo je i glavno, mi¬ 
slim, Vaše relativističko stajalište. Tu Vi ističete, 
što se morala (etike) tiče, da Vi kao kritik i 
skeptik ne priznajete normama morala obvezat- 
nosti i obvezatne moći, dokle god ta obvezat- 
nost nije točno i strogo dokazana. U najboljem 
biste slučaju za sadanji javni i opći moral pri¬ 
znali, da je historički nastali moral srednjega 
staleža, buržoazije, i to teoretski njihov moral, ali 
općenim ili općeno vrijednim odredbama Vi nje¬ 
govih normi priznati ne možete. 

On i Ona (u isti mah): Tako je, patre! 
On ju na to živo i zahvalno pogleda. 

J.: Da i r.e spomenem, koliko se protivi 
nauci crkve i nauci Božjoj — 

On (prekine ga vrlo ozbiljno): Manimo se 
toga, patre! 

J; Da toga i ne spominjem, rekoh, to mo¬ 
ram istaknuti, da je taj Vaš princip u sebi zao 
i pogriješan. 

(O n se ispravi.) 

J.: Jer, mladi gospodine, fakat je to, da svi 
ljudi osjećaju — i Vi, gospodine doktore! i Vi 
— da su odredbe etike, odredbe morala, nešto 
svetoga, nešto velikoga, nešto nepovredivoga, 
da su one osnov svega našega društvenoga i 
kulturnoga života. I toga fakta Vi naprosto po¬ 
reći ne možete. Vi možete tek tvrditi protivno, 
ali ovoga pobiti ne možete. 

O n (tobože odahne): O Alfa i Omega sve 
Vaše mudrosti, gospodo moraliste i etičari! Ali 
ja bih rekao, da je taj fakat samo za Vas fakat, 
koji ga hoćete imati i vidjeti i naći, gdje ga i 
nema. I ako dozvolite, ja ću Vam u kratko spo¬ 
menuti moje razloge. 

J.; O molim, ja to i želim. To i jest ono, 
što bih (ironički) ja tako rado saznao. 

On: Evo! Etičke norme nijesu nešto ve¬ 
liko, sveto, nepovredivo, nego su nešto, što se 
je tijekom vremena razvijalo, mijenjalo i uvijek 
i uvijek kršilo! To očito i nedvojbeno dokazuje 
i povijest i svagdanji život. Ja ću Vam priznati, 
da ima medju tim — u ostalom većinom mutnim 
i prilično neodredjenim — normama nekih, koje 
su se diljem najvećega dijela povijesti i kod 
najvećega dijela ljudi priznavale svetima i veli- 


kima, a to su one, koje su, kako Vi velite, osnov 
društvenoga života. Ali odatle slijedi samo to, 
da tih normi ne smije kršiti nitko, tko hoće da 
očuva red društava, kaki on u glavnome jest, i 
tko se tome redu društvenome hoće da poko¬ 
rava. Za onoga pak, koji je pripravan prkositi 
tome redu i zato dakako trpjeti osvetu društva, 
ta svetost tih normi ne postoji- Ona bi postojala 
samo onda, kad bi se moglo dokazati, da red 
društveni bez tih normi, koje bi sada valjalo 
pobliže odrediti, ne može nikako postojati; i 
onda, što je mislim glavno, trebalo bi dokazati, 
da je taj red društveni, kaki je u glavnom, 
doista nešto, što je po sebi dobro i što apso¬ 
lutno valja uzdržati. Jest, onda bi, moj patre, 
svaki čovjek bio obvezan u svojoj najdubljoj 
nutarnjosti, da bezuvjetno drži i priznaje bar ove 
osnovne norme. 

J.: Dalje, dalje, gospodine doktore! 

On: Drage volje, patre! Onda bi svaki 
čovjek bio obvezan. Ali, toga dokaza, ko¬ 
jega ja tražim, do dana današnjega još ni¬ 
jedan Čovjek nije pružio, a ja mislim, da 
ga i ne će moći pružiti, pa zato tvrdim odlučno, 
da nema niko prava nikakvoga tražiti od mene, 
da mu ja priznam obvezatnost ili čak apso¬ 
lutnu obvezatnost ma bilo kojih njrmi. Od mene 
može samo svako tražiti, ako ne ću da dodjem 
u konflikt s društvom, t. j. sa zakonima, da se 
držim onoga, što zakon propisuje, ali u svojoj 
nutarnjosti ja sam posve slobodan. Od mene se 
može tražiti samo legalitet, vršenje zakona, 
a ne m o r a 1 i t e t, t. j. da ja u svojoj nutar¬ 
njosti držim i priznajem moral. Tp bi bilo jedno. 

Ona: Bravo, doktore! No čujmo sada 
patra Ambrozija. 

J.: S Vašim dobrostivim dopuštenjem, mi¬ 
lostiva gospodjo! — Kad bih i dopustio — što 
ja ni sa svoga ni s kršćanskoga stajališta ne 
mogu dopustiti — da se na ovakav način smije 
argumentirati obvezatnost etičkih normi, morao 
bih ipak istaknuti, da mi se ovo dokazivanje 
Čini vrlo sumnjivim. Vi tvrdite, da bi trebalo do¬ 
kazivati vrijednost etičkoga reda društvenoga. 
A to je baš ono, što je najočitija neistina. Toga 
naprosto ne treba dokazivati. Dokaz za to leži 
već u srcima našima, u savjesti našoj. A, kad 
bi se i išlo dokazivati, mislim, da bi povijest i 
etnografija dosta materijala zato pružila, gospo- 
i ne doktore filosofije! 


Ona (živahno): Napred, doktore! Odgovor 1 

On; Evo ga, gospo! Tu je pobjeda moja! 
Jer, mi smo oba učili nešto psihologije, patre! 
I tu Vi dobro znate, kako je nesigurno i varavo 
ovako nutarnje osjećanje, ovakav zakonik sa¬ 
vjesti; i kako u njemu ne leži nikakovo jamstvo, 
da je ispravno ono, što nam on nalaže ili svje- 
tuje, jer su mu uzorci mnogobrojni, posve razno¬ 
vrsni, a i dobrim dijelom posve izvan područja 
etike. 

J-: E, stojte, zakon savjesti jest od Boga! 

O n: Dragi moj patre, nemojte tako. Jer 
pozovite se sada još i na Vaše sveto pismo i 
proroke i crkvene oce, pa je debata odmah go¬ 
tova. Na tom temelju, koji se baš na tim etičkim 
normama temelji, lako je dokazivati vrijednost i 
obvezatnost etičkih normi. Ali tako ne možemo. 
I to me baš vodi k onome drugome, što Vam 
imam da odgovorim. 

J.: A, Čujmo dakle! 

Ona (gleda cijelo vrijeme Njega živim 
pogledima): Da čujmo! pa da onda vidimo. 

O n: Kako je naime savjest u različitih 
ljudi različita, tako je i njihovo moralno shva¬ 
ćanje, njihov moral. I zato, na temelju toga fakta, 
ja i tvrdim, da moral, koji Vi zovete općenim, 
nije općeni mora), nego je moral, koga svojim 
priznaje srednji stalež, buržoazija, da je to moral, 
koji sadržaje u sebi vrlo oprečne i različite ele¬ 
mente i koji je neka mutna sredina izmedju 
oba Vaša morala, patre Ambroziju. 

J.: Što? Oba naša morala?! 

On: Da, patre! Jer i Vi naučate dvostruki 
moral, jedan obični za obične ljude, i jedan sa¬ 
vršeniji, „kojega neka primi, koji može“, koji 
bi po svojim konzekvencama doveo do toga, 
da bi uslijed uzdržavanja od spolnoga života 
nestalo ljudskoga roda, koji je, moj patre, baš 
po tome najljuće uperen protiv samoga osnova 
svega reda društvenoga, jer gdje nema ljudi, 
nema ni toga poretka. Prema tome baš Vaš „sa 
vršeniji" moral govori u prilog meni, kad tvrdim, 
da poredak društveni i opstanak ljudstva nije 
ništa tako velikoga ni svetoga ni apsolutno do¬ 
broga, pa prema tome da to nijesu ni koje 
etičke norme. 

J.: E, pa ne traži crkva ovakav strogi 
kršćanski život od svih svojih vjernika. 

On= Ali dakako da ne, nego (s velikom 
ironijom) samo od svojih odabranih. Ali to baš 

i jest ono. Moral kršćanski odviše je neljudski, 
a da bi se moglo tražiti od ljudi, da ga vrše. 
I baš tim, što je postavila taj dvostruki moral, 
sama je crkva priznala, da bar onaj jedan nije 
za ljude, da radi pače protiv interesa ljudskoga 
roda, od kojih je svakako prvi život sam, bitak. 
A ni onaj blaži moral nije u biti drugačiji. Samo 
što je manje konzekventan i logičan. 

J.= Pa zašto ste Vi onda protiv gradjan- 
skoga morala? Tu je onda za Vas asketski 
samo izlika 1 

O n : Oho 1 Naš pater već podvaljuje 1 Mo¬ 
lim, molim, ne žestite se patrel To je bila for¬ 
malna podvala, ovo posljednje, što ste rekli. A 
onda, ja sam protiv gradjanskoga morala zato, 
jer je on na vrlo mutan i farizejski baš način 
naprosto recipirao Vaš moral u velikoj mjeri. 
Kako je historički do toga došlo, mislim, da ne 
trebam Vama izvoditi. Da me pak ne biste možda 
pograbili za jednu riječ, moram još reći, da se 
moj izraz, da sam protiv gradjanskoga morala, 
mora tako uzeti, da se ja samo ogradjmem protiv 
toga, da se od mene traži priznavanje obvezatne 
moći etičkih normi i prema tome moralitet, ali 
da nipošto ne diram u to, da ga drugi vrše i 
drže, kojima to naime treba. 

J.: Pa zašto ste onda napisali tu knjigu? 
Ha, gospodine doktore? 

On: Ta nije moguće, da me Vi možete 
takova šta pitati 1 Ta zar nijeste knjige možda 
pročitali ? 

J-: O, jesam, i to pozorno. 

On: Onda ste morali opaziti, što ja ondje 
velim, da se od naš, dok smo u dobi skepse 
ne smije tražiti logički, da priznajemo etičkih 
normi, osobito, ako nam še čine traljavima 1 

J.: Dakle iznimno stanje 1 

On: Da, baš tako. Jer se mi i nalazimo u 
nekom iznimnom stanju. Danas su take prilike, 
da svaki mladić manje više dolazi u jedno doba, 
gdje počinje u sve sumnjati. To je posve pri¬ 
rodni proces. I što je mladi čovjek darovitiji, to 
je sumnja jača. I u takovo doba tražite Vi da 
Vam taj mladi čovjek prizna naprosto istinitim, 
vrijednim nešto, što se možda skroz opire svim 
zakonima zdravoga mišljenja. Ta to je užasan 
anakronistički apsurd. To se moglo još prije 
pol tisuće godina tražiti, ali ne više sada. Mi 
tražimo sada dokaze; dokaze, a ne riječi, ne 
dogme 1 Ja velim tu mi, jer i ja sam još uvijek 


u toj dobi, ma da sam u godinama baš već i 
poodmakao. I zato ja tražim, da se na nas ne 
čini nikakov ludi ni suvišni pritisak, zato srm 
i napisao ovu knjigu kao živi protest proti/ 
take lude tiranije; kao uputu svojim drugovima! 

J.: I baš ste izabrali sjajan tema! 

On: Najobilježniji, koji sam mogao naći, 
i najpotrebitiji. Jer dok Vi učite, da je tijelo 
nešto zla, da je ono izvor grijeha i neurednih 
gtiješnih sklonosti, dok se javni opći moral još 
sada zavija od časa do časa u koprenu farizejske 
stidljivosti, osobito što se tiče upute mladeži u 
spolni život, te se iz toga tako sttašno radi 
neznanja, jest većinom radi neznanja, tako strašno 
širi sifilis, dotle ja hoću da Vam doviknem: 
Stoj! snimite, gamadi lažna, koprenu s l.ka istine, 
ne skrivajte nam sjajnoga lika života, ne tru te 
naš život lažju i pretvaranjem I Nije naš život, 
nije naše tijelo, taj najočitiji biljeg mšega života, 
ništa zla. I ako Vi govorite o vrijednosti duha, 
hoću ja da govorim i o vrijednosti tijela, hoću 
ja da naučim svoje ljude vedrome užitku, da 
znadu uživati, pravo, mudro, i s mjerom uživati, 
da ne drže dobro zlim, da se ne kaju radi plod¬ 
noga užitka, ali da i ne uživaju onako, 
da bi se poslije morali kajati. Evo, 
zato sam pisao ovu knjigu. Ali i zato, da oborim 
jednu Vašu laž. Vi uvijek tvrdite, da je tijelo 
nešto zla, a da toga, gospodo, nigdje niste do¬ 
kazali. Dakako, da bi onaj, koji bi samo tijelu 
svome služio postao jednostrana karikatura čo¬ 
vjeka, ali baš tako kao i onaj, koji samo duhu 
služi. I zato sam pisao tu knjigu! 

J.: A konsekvence toga, moj mladi gospo¬ 
dine doktore! Kad bi svi išli uživati, kako bi 
onda bilo. 

O n (se naglo sabere): U toj knjizi imate 
na to odgovor, gdje sam jasno pokazao, da re 
može biti pravoga užitka, bez pravoga rada, 
koji unapredjuje i usavršuje i duh i tijelo, a ne 
možda jedno na štetu drugoga! 

J.: Ali ipak tim priznajete, da Vaša nauka 
o moralu nije za sve! 

On: To i jesam uvijek isticao. Ta vrijedi 
samo za ljude, koji su poput mene u stadiju 
skepse, i dok su u tome stadiju. A na to mi ni 
Vi nueste mogli protivno dokazati. 

J.: Dakako, kad se ništa ne priznaje, onda 
je vrlo lako debatirati i argumentirati. 

O n: Oprostite, patre. Ali baš to, da Vi 
ni Vi svi za tolike stvari, t. j. za sve gotovo, 
nemate dokaza, najbolja je potvrda, da mi imamo 
pravo da sumnjamo, da mi moramo sumnjati, 
ako hoćemo da budemo ljudi razumni, koji štu¬ 
jemo jedan auktoritet, a to je auktoritet razloga 
i dokaza ! • 

J-: Tako se dakako naši putevi sve više 
razilaze — 

On: Jest, patre, moj k istini, a Vašk tmini, 
k nazatku, k sljepoći. 

J.; (ustane naglo i veli kladno): No, o tome 
ćemo drugi puta. Za danas smo i onako odviše 
umorili milostivu gospodju. 

Ona (živahno): 0 ne, nimalo 1 

J.: A glede onoga, milostiva, bit ću tako 
slobodan, drugi puta doći. 

Ona: A, glede onoga dara Vašoj crkvi. 
Ne, patre Ambroziju, tim se zbilja ne trebate 
više amo truditi. Šteta truda- 

J. se hladno nakloni i ode. 

0 n gleda najprije za njim prijezirno i pod¬ 
rugljivo, a onda se naglo okrene k njoj: Tome 
sam mislim dobro kazao! 

Ona (na oko mirno): Da, i time stekao 
mene. To je bila nagrada boja. 

On: Ženo mojal 

Ona (šaljivo) : Da, ali ne po novome mo¬ 
ralu, nego znaš onako po staroj teoriji: Moraš 
biti samo moj. 

0 n (s veseljem i ironijom): Da, po staroj 
t e o r i j i 1 

(Privija je k sebi.) 

sa 

Janko Polić-Kamov (Rim): 

Hd peccafa damnafis. 

I. 

Kad istina stare dobi novim vijekom zatumara, 
onim trenom posta laža : kroz znanost se mota 

vjera; 

na tribunske pada riječi kiša beke sa oltara ; 
na laičke pljušti misli marazmički pljusak klera. 

Jadno čudo ! Jadno čudo ! Varalica, što ne vara 
i bludnica što prisiže, da je čista poput lijera 
i ledena usna strvi, gdje prosipa cjelov žara 
i nevjera što se kune, da je ona samo vjera. 

Tad vjerujte Behuancn, kada stegno majke žvače 
vjerujuć u svoje djelo milosrdja i pjeteta 
i logiku svog želuca: nosi majku, što ga zače. 

I vjerujte bistroumlju tvrdoglavog govečeta, 
nepogrešnoj svetoj riječi maksimusa pontifeksa, 
naduvanju svake žabe, škapulara i indeksa ! 

II. 

Vi bijednici, što vam oči pati vječna padavica, 
vi mantije, u kojim se koti jedna trulež skrita — 
a imate cente mesa i nemate mrve lica 
i — Dante je pleo vijenac klerika i sodomita. 

Vas ne pljucnuh 1 Ta sućut mi ktoz pisaljku dah 

golica, 

na lubanju čovjek kuca i moždane milost pita: 

. . . bolesnici, što im oči pati vječna padavica 
i muževi, što im briše mušku snagu ženska svita. 

Svi vi! Svi vi! Amo! Amo ! Vi bijedniji same bijede! 
Vi jadniji samog jada! — prazna jeka praznom 

zvonu, 

oledjeni vječnim ledom manastiri što ga lede, 

napitani tudjom mukom, vrijedni niti za klaonu — 
na svijet k svijetu ma stegnuli bočni remen, ma 

kroz škulje, 

ma ko i ja radje goli no obuti kao hulje!!! 

A. Pecikozić (Zagreb): 

na ftrisfovu grobu. 

Sumrak . . . 

Ulice pune, nabujale. 

Ljudstvo — glava do glave — u dugoj 
šarenoj povorci kreće se, gmiže u jednom pravcu 
i nestaje ga ispod surog, kamenog portala u 
vlažnoj polumračnoj udubini — crkvi. Unutraš¬ 
njost hrama bila je u tami, tek kandilo pred 
glavnim oltarom bacalo je slabu, drhtavu svjetlost 
oko sebe i davalo okolišu još tajinstveniji, tjes- 
kobniji lik. Mramorno stupovlje i sveci oko zi¬ 
dova sličili su u polutami velikom izdjelanom 
komadu leda, a veliki kristalni lusteri i višeručni 
kandelabri — ledenim svijećama, što nepomično 
vise sa stropa ledene, mračne špilje, po kojoj 
se prigušeno razlijegao mrmor ljudstva, kao pot¬ 
muli udari bezbroj kapljica, kad se skližu sa 
ledenih svijeća i lupkaju o kameni pod. I srce 
se počima bolno stezati, a dušu napuni čežnja, 





čežnja za svijetlom, slobodom, čežnja ža pla¬ 
vetnim nebom, za cvijetnim poljanama — za 
onim slobodnim hramom, gdje Svaki cvijetak, 
svaka travka ljubavlju odiše i himne sreće — 
himne ljubavi ko magle prozirne viju se pred 
prijesto višnjega — ali badava, nebo je prazno, 
njega nema tamo, njega su moćni, moćniji od 
njega zatvorili u mrak, u pustoš, u ovu ledenu 
tamnicu, na čiji su kameni portal urezali blistave 
riječi: „Domus Dei“ — 

U pokrajnoj ladji kamo me mnoštvo za- 
nese, ležao On — Krist. Na niskom podiju, po- 
kritom šarenim, zlatom izvezenim sagom, okružen 
čitavom šumom svijeća, ležao crno oličen krst, 
a na njemu bio razapet On — komad žutog, 
zamazanog voska, kome je nečija nevješta ruka 
dala oblik čovjeka, postavila mu trnovu krunu 
oko čela i nezgrapnim kistom nabacala nekoliko 
crven h mrlja po glavi, prsima, nogama i rukama, 
a trgovci iz hrama Jerusolimskog polegli ga na 
zlatni sag, okružili ga morem svijeća i: — Evo 
vam ljudi Spasitelja i Otkupitelja, gledajte, dobro 
gledajte njegov izmučeni lik, ali za otkup vaših 
griješnih duša ne zaboravite spustiti mali obol u 
tas, što smo vam ga do njega postavili!' — i 
oči vjernika pobožno su i glupo piljile u voštani 
lik -- od duge molitve suha usta ljubila su za- 
mazani vosak — otkidali se uzdasi — potmulo 
odjekivali udari u griješna prsa, a naslaga u tasu 
sve više i više rasla- 

A da komedija dobije što ozbi'jniji i do- 
stojanstveniji vid, postavili uza nj na stražu voj¬ 
nike, čiji se pogledi čas po čas drhtavo i zvjerski 
upijali u bujne, strojne oblike pogmtih vjer¬ 
nica — 

Sa ulice čuo se jednoličan, odmierfen glas 
molitve. Udjoše sestre milosrdnice. U dugom 
redu, sve dvije po dvije, pognutih glava, sa 
suhim mrtvim licima i nekim fosfornim, idiotskim 
svjetlom u upalim očima, bacale se na zemlju 
pred bešćutnim, voštanim kipom i onako nepo¬ 
mično ležeći, izgledale su kao mrtvaci, pogušeni 
cijelim vrećama, koje su im nabili na glavu, a 
bijela crkva sličila je kao nekoj sveljudskoj 
klaonici, gdje u ime onog raspetog voštanog 
kipa crni dželati vode na stratište tisućljetnim 
lancima ropstva i tmine sputanu dušu one po¬ 
korne životinje, što se ponosi imenom „Čovjek." 

Pri pogledu na tu groznu tragediju duha 
ljudskog misli počeše blijedih, iščezavati — 


osjećah, kako mi nešto ćrnvgusto kao bl.tnd 
baruština zapljuskuje dušu i dodje mi od jednom 
da trgnem krst sa zlaćanog podija i da ga he¬ 
rojskom snagom mhtnem o glavu onog crnog 
dželata sa zelenkastim, mačjim očima i uvelim 
tankim usnama, što se kao bešćutna kamena 
statua ukočio tamo u klecalu. 

— Čemu — trgoh se — jednog ćeš ubit 7 , 
a slijepo ljudstvo naći će si stotinu drugih, koji 
će mu još jače pritezati lance. Okove, same 
okove treba polako, oprezno pilati, tako oprezno, 
da čovjek, rob, to i ne osjeti, tek kad jednom 
oćuti, da je slobodan, da ga ništa više ne sa- 
pinje, onda će tek nestati i njegovih dželata 
bez traga. 

Glasni pijev lamentacija osvijesti me. Još 
jednom obuhvatih pcg’edom groznu sliku i 
žurnim, čvrstim korakom pobrzah van — na 
svijetlo - u život! 

1221 

Karlo Hausler (Zagreb): 

na KORam. 

Ja ostah sam. Oj, što je ljepše tuga oholili? Ja 

čekah, a nje nema 
Nit bješe Suze već — — — Ah, zašto sve su 

redom 

Ljubice mi svele?! — Ti — o Ti — o Bože, 

ledom 

Zaledi grud mi Ti, nek hladna je posvema! 

Kud veslam to? — Ladjareve su ladje 
Na vidiku već. — Zakrenuh čunom svojim 
U zaborav si hrleć ; u kolu djeva stojim, 

Zaplesali ples djavola . . . hej ! sad zbogom, draga! 

Eno sunce zadje. 

Večernja zvone zvona. Grla skladna 
Djevojačkom stidnom žudnjom otkrila se: 
Natpijevaju milotom slavuijev mio pijev . . . 

... i minu san. Na povratku mi noćnog sunca 

sijev 

Sad prati čun . . . Zašutje talas . . . Stanem. Slušani 

drage glase : 

— Oj Korano, Korano, tiha vodo hladna . . . 

Stud. med. Artur Sok (Innsbruck): 

PHmeenue i mozHK. 

Nekoć je općenito vrijedilo „teleološko” 
shvaćanje životnih procesa, po kojem se svi 
pojavi života zbivaju pomoću neke svrhunaravne 
životne sile. Tada se nije mnogo znalo o od¬ 
nosu t. zv. duševnog svijeta prema njegovoj 
materijalnoj podlozi, t. j. prema cijelom živča¬ 
nom sustavu a mozgu napose. Vladala je tada 
teorija, da je mozak tek posrednik medju izva- 
njim Svijetom i imaterijalnom dušom. Tek kad 
je ta teleološka teorija t. zv. .svrhunaravne ži¬ 
votne sile“ zabačena bila, te se učvrstilo uvje¬ 
renje, da je organski svijet podvrgnut istim pri¬ 
rodnim zakonima kao i t. zv. mrtva priroda, na¬ 
stao je i u pitanju odnosa duševnog svijeta prema 
tijelu preokret. 

Proučavanje je strukture mozga pokazalo 
potpunu ovisnost duševnih procesa o spome¬ 
nutom organu. Nepobitna je danas činjenica, da 
se pojedini duševni procesi zbivaju u stalno za 
to opredijeljenim dijelovima mozga. Tako pozna¬ 
jemo stanovita mjesta na mozgu, gdje se sabiru 
podražaji vidni, slušni, njušni itd. Takova se 
mjesta zovu .moždana centra”. Uspjelo je dakle 
lokalizirati pojedine duševne procese na stano¬ 
vita moždana centra i tako dokazati potpunu 
ovisnost spomenutih procesa o mozgu. 

Osim toga je u najnovije vrijeme uspjelo 
fiziolozima pronaći, što se zapravo kod svih 
tih pojedinih duševnih procesa u samome mozgu 
zbiva. Istraživajući naime potanje pojave u mozgu 
došli su fiziolozi do rezultata: u mozgu se kod 
svih duševnih radnja u glavnom zbivaju ista dva 
temeljna procesa kao u svakom drugom organu 
za vrijeme njegove funkcije. Ta dva procesa 
jesu: Stanovite se substance iz stanica onog 
organa, koji baš obavlja neku radnju, spajaju 
s kisikom, što se nalazi u krvi; te dakle sub¬ 
stance izgaraju a produkti ovog izgaranja izlaze 
kao izlučevine (ekskreti) iz tijela. Taj se proces 
zove .disimilacija”. Da nadomjeste izgaranjem 
potrošenu materiju grade stanice iz hranivih če¬ 
stica u krvi novu živu materiju. Taj se proces 
zove „asimilacija”. 

Ta važna činjenica, da kod svakog dušev¬ 
nog procesa nastaje asimilacija i disimilacija u 
stanicama mozga, pomogla je Verwornu, profe¬ 


soru fiziologije u Gottingenu, da fiziološki pro¬ 
tumači proces pamćenja. 

Boljeg razumjevanja radi treba da imamo 
na umu, da mozak u glavnom sastoji l) iz t. zv. 
ganglijskih stanica i 2 .) iz živčanih niti. Živčane 
niti prenašaju sve moguće vrste podražaja od 
ćutila do ganglijskih stanica, koje prema tomu 
davaju impulse za različite procese i kretnje 
tijela. Ganglijske stanice u mozgu pobudjuju sve 
svijesne pojave tijela. 

Dugo je već bila poznata činjenica, da se 
od svih stanica u tijelu jedino ganglijske stanice 
ne renoviraju; one ostaju kroz cio život jedne 
te iste, a sve ostale tijekom vremena propadaju 
i nadomješćuju ih druge. Ta se činjenica do- 
vadja u savez s pamćenjem pa se uzelo tuma 
čiti, da mu se podloga valjda nalazi u ganglij- 
skim stanicama. Ta je naime činjenica dovela 
fiziologe do mnijenja, da su spomenute stanice 
nositelji utisaka, što ih proizvode podražaji. A 
baš na tim se utiscima temelji pamćenje, kako 
to psihologija uči. Pa se zaključivalo, da baš 
s toga razloga i ostaju ganglijske stranice uvijek 
jedne te iste, jer bi inače pamćenje bilo ne¬ 
moguće. 

Istraživanja Veivmnova, o kojima je po¬ 
tanje izvijestio znanstveni svijet u „Zeitschrift 
fur allg. Physiologie, VI. BJ. 4. dokazala su, da 
je to mnijenje fiziologa bilo posvema ispravno. 
Ganglijske stanice tako reći čuvaju utiske, što 
su ih od podražaja preko živčanih niti primili, 
tako, da ih novo nadošli slični podražaji mogu 
opet dozvati u jasnu svijest. 

Nameće se sada pitanje, u čem sastoje ti 
utisci u ganglijskim stanicama? Pomnim istraži¬ 
vanjem uspjelo je Vervvornu i na to pitanje od¬ 
govoriti. 

Čestim funkcioniranjem nekog organa nje¬ 
gove stanice više asimiliraju, nego što disimi- 
liraju. Masa se stanice (a po tom i masa čitavog 
organa) poveća i time uporedo biva takodjer 
intenzivnost njegove funkcije veća. Treba se 
samo sjetiti jačanja mišica mnogim vježbanjem. 
Veivvorn je dokazao, da se i ganglijske stanice 
povećavaju u onim dijelovima mozga, koji često 
funkcijoniraju. Prema tomu što češće dolaze po¬ 
dražaji do ganglijskih stanica, tim više će se 
one povećati i uporedo s time biti će takodjer 
njihova reakcija na te podražaje (duševni pro¬ 
cesi) intenzivnija. Prema tome, jer se i pamćenje 

može vježbanjem usavršiti, došao je Verworn 
do rezultata, da baš u spomenutom povećavanju 
ganglijskih stanica leži fiziološka podloga za 
razvoj pamćenja. 

Vervvorn je dapače istražio, od kakovog 
je utjecaja povećavanje ganglijskih stanica na 
razvoj pamćenja. Proučavanje strukture mozga 
dovela je već otprije fiziologe do zaključka, da 
svaka ganglijska stanica ima svoju t. zv. speci¬ 
fičnu funkciju t. j. svakoj ovakovoj stanici opre¬ 
dijeljene su stanovite vrste podražaja, koje ona 
prima i na njih reagira. Poveća li se stanica 
radi veće asimilacije, ona ne će onda više samo 
intenzivnije reagirati na stanovite podražaje, nego će 
izvadjati svoju specifičnu funkciju i iza podra¬ 
žaja, koji se s njenim stalno opredijeljenim više 
ili manje dodiruju. Tako će n. pr. riječ „livada*, 
gdjegod je čuli izgovoriti, probuditi u nama pre¬ 
dodžbu o zelenoj boji. Tu je dakle podražaj 
nadošao iz uha i on će potaći na funkciju gang- 
lijsku stanicu opredijeljenu za podražaje, što ih 
dobivamo iz oka, kad gledamo stanovitu boju. 
Znamo, da pamćenje nastaje reprodukcijom pre¬ 
dodžbi, (a po tom i reprodukcijom podražaja, 
koji su stanovitu predodžbu pobudili u nama) 
pomoću drugih, koje stoje s onim prvim u ne- 
kakovom savezu (dodiru). Iz toga biva jasno, 
u koliko je ovisno pamćenje o povećavanju 
ganglijskih stanica. Čim je veća stanica, tim 
prije će ona reagirati već i na podražaje, koji 
se s njenim specifičnim podražajima dodiruju, 
tim laglja će prema teme biti i reprodukcija 
predodžbi. Iz toga slijedi, da „utisak", što ga 
svaki podražaj ostavlja i koji omogućuje pam¬ 
ćenje, sastoji u tome, da se ganglijske stanice 
povećavaju pa radi toga već na dodirne (slične) 
podražaje izvode specifičnu reakciju (pomisao 
itd.). Otuda biva takodjer jasno zašto treba za 
pamćenje vježbe (a to nije ništa drugo nego 
opetovanje podražaja), jer se inače veličina sta¬ 
nice smanji — one slabije reagiraju. Posljedica 
toga jest zaboravljanje. 

Ali u tom još ne sastoji sva važnost ve- 
tičine ganglijskih stanica po pamćenje. Pamćenje 
je još i u drugom nekom pogledu ovisno o ve¬ 
ličini tih stanica. Dokazano je naime, da podra¬ 
žaji ne dolaze kroz živčane niti odmah do onih 
ganglijskih stanica, koje su baš za te vrste po¬ 
dražaja opredijeljene. Prije nego li će neki po¬ 
dražaj prispjeti k stanici, koja je opredijeljena 


za taj podražaj, dolazi on k drugim ganglijskim 
stanicama, koje ga preko živčanih niti prenašaju 
jedna do druge Tako tek proputovavši kroz 
druge stanice dolazi podražaj prenašanjem ko¬ 
načno do svog cilja. Put, što ga proputuje po¬ 
dražaj od ćutila pa do specifične stanice može 
se usporediti s putem vlaka, koji takodjer pro¬ 
lazi kroz više postaja prije nego li će prispjeti 
k cilju- Svaka dakle ganglijska stanica ne pro- 
izvadja stanovite procese iza specifičnih podra¬ 
žaja, nego ona prenaša takodjer tudje podražaje 
k drugim stanicama. Veiworn je eksperimentima 
dokazao, da stanice tim tudjim podražajima 
stavljaju neki otpor, koji biva tim manji, čim 
masa stanica veća. Prema veličini ovog otpora 
podražaj će manjom ili većom intenzivnošću po- 
dražiti specifičnu stanicu. Na spomenutom pre- 
našanju podražaja od jedne ganglijske stanice 
do druge temelji se fiziološki proces „asocija¬ 
cije". Razumljivo je s toga razloga, da će aso¬ 
cijacija i reprodukcija predodžbi (a po tom i 
samo pamćenje) tim bolje biti, čim će manji biti 
otpor u ganglijskim stanicama. Čestim se funk¬ 
cioniranjem, kako već znamo, stanice poveća¬ 
vaju; time će i otpor u njima bivati manji ili kako 
fiziolozi vele „asocijativni će se putevi izgladiti." 

Resumiramo li sve, što je bilo o odnosu 
pamćenja prema stanicama mozga rečeno, tad 
dolazimo do slijedećeg resultata: Tako zvani 
„utisci", na kojima se temelji pamćenje, sastoje 
u povećavanju mase ganglijskih stanica. To naime 
povećavanje spomenutih stanica prouzrokuje: 
1). da stanice reagiraju (proizvode stanovite du¬ 
ševne procese) već na podražaje, koji se s nji¬ 
hovim specifičnim podražajima dodiruju i 2). da 
se olakša prenašanje podražaja (asociiranje). 

Razumljivo je, da je usavršavanju pam¬ 
ćenja dana od prirode stanovita granica time, što 
se ganglijske stanice kao i sve druge stanice 
mogu tek do neke maksimalne veličine povećati. 

Jur. Dr. i Phil. Dr. Bohumil Baxa: 

Rastapa držape od crkpe u 
FrancesboJ. 

Pravom je danas pozornost svih slobodo¬ 
umnih i naprednih ljudi upravljena spramjFranceske 
jer se u njoj praktički provodi jedan najznatniji 
zahtjev modernoga razvoja — rastava države od 

crkve. Taj ie zahtjev konačni cilj u tisućljetnom 
razvoju zajednice države i crkve, a u samoj stvari 
znači pravo, prirodno i temeljito riješenje du¬ 
govječnoga problema o odnosu države prema 

c-kvi. 

'lastojanje, da se taj problem riješi, staro 
j' ko iko i on sam. Pitanje je, na koji način 
treba urediti odnos države prema crkvi, da to 
ne naškodi ni jednoj od sudioničkih stranaka, 
ni državi ni crkvi? Najsposobnije glave kušale 
su riješiti tai problem, ali je rješavan dosada 
redovno samo na pola — faktičnom silom ili 
premoći samo jedne stranke. Pokušaja, da se 
riješi to pitanje, bilo je mnogo, a sve bez uspjeha, 
prijepor o uredjenju samoga medjusobnog odnosa 
ne može da se dovrši, a to sve s toga, što se 
na tom poliu sukobljuju dvije, u razvoju čovjeka 
naiznatnije ideje, vjerska i politička, i 
prema tome i dvije organizacije, crkva i 
država. Koja od navedenih dviju ideja u toku 
povijesti pretegne, utječe, ^ razumije se, više na 
uredienje odnosa države te prema crkvi: premoć 
vjerske ideje donosi porast crkvene moći nad 
državnu, a razmah političke ideje znači ne samo 
emancipaciju države od područja crkve, već i 
podpunu njenu pobjedu. 

Crkva, ili što je zapravo isto, oficijelno 
papinstvo, preturivši kršćanska progonstva, sretno 
preživjevši nebrojene unutrašnje i vanjske ne¬ 
mire, istupi u povjesti čovječanstva kao vlast 
eminentno medjunarodna; ujedinjuje naime u 
svom opsegu sve privrženike kršćanske nauke 
bez obzira na pripadnost njihovu nekom narodu. 
Spram crkve su svi narodi jednaki, nijedan nije 
preči od orugoga: crkva ne pozna narodnosno 
pitanje; i ovo je doista ispravni princip, pa mu 
neima prigovora. Ali crkva ne osta kod toga; 
nastojala je, da ga i dalje protegne, pa je po¬ 
kornost svojih članova spram vidljive svoje 
glave na zemlji — spram pape učinila sa¬ 

svim neovisnom o njihovu državnu pripadiost; 
drugim riječima: crkva postade internacijonalnom 
vlasti i u političkom pogledu tražeći od svojih 
članova beziznimnu pokornost, bez obzira na 
zakone države u kojoj živu, biva dapače, i pro- 
tiva n : ih. Pokornost spram pape je prema učenju 
crkve preča i viša kršćanska dužnost od po¬ 
kornosti \ladaru, dosljedno tome je papa go¬ 
spodar nad svima vladarima, jedina i isključiva 
glava svega kršćanstva. I doista je u vrijeme, 


kad je crkva taj princip podržavala (od konca 
XI. do početka XIV. vijeka) papa držao svojim 
pravom riješavati sporove izmedju vladara, zvati 
ih pred svoj sud, lišavati ih dapače i prijestolja, 
a njihove podanike riješavati dužne pokornosti 
spram nevjernog vladara. 1 ) Jasno je, da je po 
ovom uredjenju vlast svjetskih vladara, državna 
vlast bila iluzorna i to je natjeralo državu u 
energičnu borbu. Ta borba države protiv premoći 
papinske vlasti u svojim osnovima ne znači ništa 
drugo, već borba za samoodržanje i pravo samo¬ 
određenja unutar sfere same države, borbu za 
državni suverenitet. 

Izlagati ovu borbu države s crkvom ni : e 
ovdje mjesto ; tek treba spomenuti, da je država 
ostala pobjednicom, pa je usuprot prijašnjoj pre¬ 
moći crkve nad državom nastupila sveopća pre¬ 
moć države nad crkvom, država je osvojila 
pače i pravo odluke u čisto crkvenim pitanjima; 
ovamo brojimo osobito i pravo vrhovnoga nad¬ 
zora u crkvenim stvarima, pravo samostalne 
odluke, da li će crkvene odredbe (bez obzira na 
njihovu vrst) proglasiti na svom teritoriju (t. zv. 
placetum regium); crkva je spala sasvim u dr¬ 
žavno područje. Ta promjena nastaje tek po¬ 
četkom prošloga stoljeća utjecajem tzv. koor- 
d i n t n e teorije, po kojoj su država i crkva 
suverene, medj i se ravnopravne vlasti, što je 
dalo posljedak, da svaka, i država i crkva, ima 
svoju samostalnu sferu djelovanja, koja se ne 
inože jednostrano omedjiti, ni crkveni, a niti 
svjetskim gradjanskim zakonima, već je nužno 
obje sfere djelovanja opredijeliti uzajamnim ugo¬ 
vorom obih vlasti. Takav ugovor zove se kon¬ 
kordat, a XIX. vijek bilježi doista čitav niz 
takovih konkordata, ustanovljenih izmedju crkve 
i pojedinih evropskih vladara. 2 ) 

*) Taj je momcnat vrhunac tzv. teokratičnog prin¬ 
cipa ili sistema, po kome je papa kao božji namjesnik na 
zemlji glava svega kršćanstva, pa jer sve, što je nebesko i 
vječno, treba da ima prednost pred zemaljskim i povremenim, 
mora i svjetska vlast ustupati crkvenoj. Papa može porušiti 
svaki zakon, dakle i zbaciti svakoga vladara, a podanike riješiti 
dužne pokornosti. Bog je dao crkvi dva žezla: duhovno i svjet¬ 
sko; duhovnu je vlast crkva zadržala za se, a svjetsku predala 
vladarima; tako izvodi taj princip vlast svih vladara od vlasti 
crkvene, pa drži svjetovnu vlast podredjenom vlasti crkvenoj. 
(Poznata je bula U nam Sanctam pape Bonifaca VIII. (1294. do 

1303- g-)- 

2 ) U Austriji je konkordat izmedju crkve i države sklop¬ 
ljen 18. VIII. 1855., a državnim zakonom proglašen patentom 
od 5. XI. 1855.; prvi članak glasi: »Vjera katolička uzdržat će 
se u čitavom carstvu austrijskom s onim pravima i privilegijama, 
koja joj po božjoj volji i uredbama crkvenih zakona pripadaju«. 
Glavna jc točka toga konkordata bila na području bračnoga 

Ali ni ovaj odnošaj nije se održao; dižava 
je uzela samostalno uredjivati i ono, što je iz 
područja gradjanskoga života ustanovama kon¬ 
kordata bilo rezervirano crkvi; dosljedno tome 
je kasnije i. čitav konkordat otkazala- (U Austriji 
je to provedeno ručnim pismom vladarevim 30. 
VI. 1870.) Djelovanje moderne države prelazi 
i na područja, za koja se prije država nije oso¬ 
bito ni otimala; vjerski liberalizam izdiže prin¬ 
cip, da je vjera privatno osvjedočenje svakoga 
pojedinca i suglasno tome prevladavaju načela, 
da crkvu ne smijemo, kao dosada, držati ni su¬ 
verenom vlasti, ravnopravnom državi, već pukim 
vjerskim udruženjem; a država, koja treba da 
je akonfesijonalna, mora upravljati uredbe svake 
vjerske udruge isključivo prema svojim zako¬ 
nima, pa ne smije pripuštati nikakav utjecaj vjer¬ 
skoga društva, dakle ni crkve, u pitanjima, koja 
se odnose na bilo koje pitanje gradjanskoga ži- 
života. Ovi nazori vode očito do potpune ra¬ 
stave države od crkve, kako to upravo biva u 
Franceskoj. 

Razumije se, ovaj misaoni smjer mora za- 
podjeti žestoku borbu s crkvenom vlasti, jer bi 
se varao, tko bi mislio, da današnja crkva nije 
još uvijek u potpunoj vlasti nad duševnim ži¬ 
votom naroda. Još i danas ima, ma da je njezin 
utjecaj spram nekadašn'ega stanja znatno manji, 
veliku znan enovnost i opsežnu vlast; ima jaku 
organizaciju i svoje tisućljetne tradicije ; a upravo 
te crkvene tradicije jesu jedan od ono malo 
faktora, kojima crkva još i danas podržava pri¬ 
svojenu vlast. Borba protiva tih tradicija treba 
uz dobranu misaonu naprednost i sposobnost 
odrvati se njihovom utjecaju još i razvoj pro¬ 
tivnih tradicija, što je veoma znatno, jednako u 
državi, gdje smo na domaku ovome cilju, kao 
i tamo, gdje ga (sc. rastavu) treba tek indirektno 
pripravljati S ovoga gledišta nije dakle bez oso¬ 
bitog značenja fakat, da je na evropskom kopnu 
upravo Franceska prva, koja tu rastavu provodi; 
ona je i kulturno najnaprednija, a ima za rastavu 
i svoje tradicije, bez kojih ne bi rastavu gotovo 
ni provesti mogla. 3 ) 

zakona, ukinuće gradjanskug zakona za brakove katolika i uve* 
denje crkvenog prava ; po tome su bračna pitanja potpala crkve¬ 
nim sudovima. Ipak su već 1868. g. povrt ćena civilnim sudo¬ 
vima i konkordat g, 1870. ukinut. 

s ) Zato treba na pr. glasanje ruskih revolucijonaraca za 
rastavu drvave od crkve držati geslom, koje oni (pa bilo to 
samo u nekoj većini) prihvaćaju tek stoga / što ga ni sami pravo 
ne razumiju. 


I budući je za razumijevanje današnjega 
stanja u Francuskoj nužno poznavati te tradicije, 
izložit ćemo najprije u kratko razvoj odnosa 
franceske države spram crkve, a zatim sam ra- 
stavni zakon, njegovo značenje i doseg. 

I. 

Francezka je na evropskom kopnu prva 
država, koja je još u srednjem vijeku stekla 
neku premoć nad crkvom; to je posljedak tzv. 
g a 1 i k a n i z m a, tj. teorije, koja je franceskoj 
crkvi pribavila posebni privilegovani položaj, 
prava i sloboštine galikanske crkve — pa je u 
Franceskoj papinska vlast bila dvojako ome- 
djena: u samoj crkvi i svojim odnosom prema 
državnoj vlasti. 

U samoj crkvi stezala je papinsku vlast 
težnja, da se uprava crkve iz ruku papinskih 
preda biskupima 4 5 ), a zatim osobito i učenje kardi¬ 
nala d’ Ailly (de Alliaco) 6 ), koje je tražilo, da 
papa bude podredjen crkvenom zboru, koji ima 
pravo i suditi mu. A u odnošaju prema državnoj 
vlasti bilo je papi zabranjeno uplitati se u 
svjetska pitanja, država je omedjila pravomoćnost 
crkvenih presuda u čisto crkvenim stvarima; 
različnim je sredstvima ograničila obogaćivanje, 
navlastito sticanje nekretnina i zadobila direktni 
utjecaj i vrhovni nadzor nad crkvom. Izdan bi 
tzv. placetum regium (kako spomenusmo) 
i appel comme d’ a bus, prema kome se 
svatko, tko jf mislio, da je po crkvi oštećen, 
mogao prizvati na državnu vlast i svoj spor 
predati svjetovnom sudištu, ma da bi taj inače 
spadao pred crkveni forum. 

Tako je franceska država sasvim podre¬ 
dila crkvu svom utjecaju, još u srednjem vi¬ 
jeku. Ove teorije galikanizina dobiše formalnu 
potvrdu u tzv. pragmatičkoj sankciji Karla VII. 
g. 1438., sačinjenoj u francezkom parlamentu. 
Na ovoj zakonskoj osnovi temelji se sav daljnji 
napredak ; već u slijedećem stoljeću sastavi fran- 
ceski advokat Pierre Pithou (f 1596.) djelo 0 

4 ) Ovaj princip naglašuje tzv. episkopalni sistem, 
u opreci s papalnim sistemom, koji upravu crkve svo¬ 
jata isključivo za papu otimljujući je biskupima. 

5 ) I to je jedan protivnik i sudac Husov na koncilu u 

Konstanzu i »reformator« crkve. Zanimljivo je, da je baš on 
zastupao ideju podredjenosti papine spram, crkvenoga sabora kao 
i Hus. Nauk Husov proglasiše heretičkim na onom istom kon¬ 
cilu, koji je sam držao svojim pravom suditi papi i konačno 
ga svrgnuti; drugim riječima; teorije Husove proglasi heretič¬ 
nima onaj isti koncil, koji ih je u praksi prihvatio i sam do 
kraja nesmetan proveo. 




sloboštinama galikanske crkve — les libertćs 
de 1’ ćglise Gallicane — koje su općenito pri¬ 
znate, a za I udovika XIV. dobiše i zakonsku 
sankciju. Na zboru Iranceskog svećenstva g. 1681. 
formulovana su u deklaraciji od 19. ožujka 1682- 
poglavita prava franceske crkve u četiri članka, 
uglavnom ovako: kraljevi franceski ne potpa¬ 
daju ni u kojem svjetovnom pitanju vlasti cr¬ 
kvenoj ; prava, običaji i uredbe, priznate i dr¬ 
žavnom i crkvenom vlasti u Franceskoj, ostaju 
i nadalje na snazi; konačno, opseg papinske 
vlasti ograničuje se na čisto duhovna pitanja. 
Ta je deklaracija dobila kraljevsku sankciju tu 
ožujku 1862.), uvrštena bi u spise parlamenta i 
ujedno bi odredjeno, da se u smislu te dekla¬ 
racije predaje u seminarima i na teološkim fa- 
kultetama. Protest papin ostale bez svake vrije¬ 
dnosti, tako da je i Ludovik XV. g. 1766. iz¬ 
ričito potvrdio samu deklaraciju. y 

U tom je smjeru pokročila i’ franceska 
revolucija, ali radikalnim načinom; ustavotvorna 
skupština proglasi crkvena imanja vlasništvom 
čitavog Iranceskog naroda, pa jer je njihova 
prodaja bila znatno oteščana, izda na njihovo 
ime državne naputnice (asinjate,); samostani 
bijahu porušeni, a crkvene organizacije uredjene 
u skladu s državnim ustrojstvom; crkveni uredi 
bijahu proglašeni vjerskim magistratima, a pla¬ 
ćanje svećenstva preuze država; broj dieceza 
reduciran bi na broj departmana (83), biskupe i 
župnike imaju birati franceski gradjani, jednako 
kao i druge državne činovnike i poslanike, 
jednostavnom većinom glasova; kaptoli bijahu 
porušeni, kanonici zamijenjeni vikarima. Sve te 
mjere nijesu ipak ticale crkvenih dogma ni kulta 6 ; 
pa ipak je protiv njih i crkva i francesko sve¬ 
ćenstvo navjestilo žestoku borbu, ali bez ikakva 
uspjeha. 

A tri godine iza toga pristupi konvenat 
k novim reformama uvedenjem nove ere od po¬ 
četka franceske republike (22. rujna 1792.) 
uklonjen bi dosadanji kršćanski kalendar i za¬ 
mijenjen republikanskim; godina bi razdijeljena 
na 12 mjeseci po trideset dana, mjesec na tri 

6 ) U tom je pogledu bio Josip II. mnogo radikalniji od 
početaka same revolucije ; on provede sasvim drugačije svoje 
protucrkvene reforme; odooŠaj u crkvi uredi iznova; nizom 
dvorskih dekreta preudesi bogoslužje propisavši, kako treba pro¬ 
povijedati, kako voditi procesije i vršiti bogoslužje, kako po¬ 
kapati, kakove i koliko svijeća paliti kod mise, koju čast treba 
iskazivati relikvijama, kakovin} se Čislima služiti, kakove litanije 
moliti it4- 


dekade od deset dana; nedjelje i crkveni sveci 
bijahu ukinuti. Kult katolički bi zabačen, a zamjeni 
ga poštivanje Razuma; crkve bijahu zatvorene 
ili pretvorene u svetišta Razuma; u svim su 
mjestima uvedene svečanosti u ateističkom duhu; 
biskup pariški i njegovi vikari moradoše se pred 
konventom prisegom odreći kršćanstva. Crkva 
katolička izgubi u franceskoj državi svu vlast, 
postade preživjelim nazorom i mrtvom vlasti. 
Time izgubi galikanska crkva sva svoja prava, 
privilegija i znamenitost. 

Ovo stanje prestade tekar poslije g. 1799., 
kad postade Napoleon franceskim konzulom i 
svojim oštrim okom razabra, koliko mu može 
korist'ti crkva; zato odmah krene pomirnim 
putem: izagnani svećenici smjeli su se vratiti u 
Francesku, ako bi položili prisegu pokornosti, a 
katolički kult bude opet dopušten. O tome je 
raspravljao Napoleon s papom Pijom VII., a re¬ 
zultat toga bio je poznati konkordat, potpisan 
u Parizu 15. srpnja 1801., a prihvaćen u kuriji 
rimskoj 15. kolovoza 1801.; njime se je franceski 
narod formalno povratio u krilo katoličke crkve 
i utemeljeno bi 9 nadbiskupija, 41 biskupija, iz¬ 
nova podignuti kaptoli, stalež svečenički u Fran¬ 
ceskoj iznova restaurovan i predan izvanjskom 
autoritetu pape. Ipak su nekadanja prava i slo¬ 
boštine galikanske crkve bila aksiomatički uklju¬ 
čena kao zadnje granice toga konkordata i stoga 
je Napoleon već g. 1802. dao tzv. organičke 
članke, kojima je uredio crkvene prilike u 
Franceskoj, u očitoj opreci prema konkordatu; 
nekadanje omedjenje crkve, posljedica mnogo¬ 
godišnjega povjesnog razvoja u Franceskoj, 
koje je crkvu učinilo posvema državnim pod¬ 
ručjem, bilo je naročito obnovljeno, zatim je bilo 
naloženo, da svi učitelji u jseminarima imaju pot¬ 
pisati deklaraciju od g. 1682. (vidi gore) i po 
nioj predavati, svaki napadaj na sloboštine i obi¬ 
čaje galikanske crkve proglašen bi zloporabom 
duhovne vlasti, koja potpada pod državno vijeće 
(zakon 8. travnja 1802.). A dekretom od 25- ve¬ 
ljače 1810. proglasi Napoleon deklaraciju od g. 
1682. temeljnim državnim zakonom. 

Konkordat (g. 1801.) i organički članci (g. 
1802.) vrijedili su u Franceskoj sve do najnovi¬ 
jega rastavnog zakona; ali se tečajem vremena 
ipak mnogo toga u osnovima promijenilo. Ne¬ 
posredni je motiv tome bio — ne samo u Fran¬ 
ceskoj, već u svim uopće evropskim državama 

— najnoviji vatikanski koncil (1869. —70.), koji 
navijesti novu, bojovnu politiku papinske kurije- 
Povodom toga promijenjeno bi i u Franceskoj, 
jednostrano, samo sa strane državne, mnogo na 
odnosu same države prema crkvi, čime je po¬ 
ložaj crkve veoma nepovoljno promijenjen. 

Zakonom od g. 1880. bijahu sve škole, 
koje su bile u rukama jezuitskog reda, zatvo¬ 
rene; zajedno bi uredjeno pitanje redova: redovi 
državom nepriznati bijahu naprosto izagnani iz 
zemlje, a redovi priznati, zadržani, ali opterećeni 
novim državnim porezima. Zakonom od g. 1881. 
bude obligatno naučanje vjere u srednjim ško¬ 
lama ukinuto, a uvedeno samo fakultativno i 
to prema odluci roditelja; g. 1882. bilo je učenje 
vjere u javnim školama uopće ukinuto i po¬ 
svema prepušteno roditeljima, da li će svoju 
djecu privatno dati pjučiti u vjeri. G. 1884. pro¬ 
glašen bi katolički brak u svoj vezi raziješivim, 
a g. 1886. isključeno svećenstvo i svi članovi 
vjerskih korporacija iz javnih narodnih škola, a 
već pred tim ukinuta sva privilegija, dana sve¬ 
ćenstvu pogledom na izvršivanje vojničkih duž¬ 
nosti, pa su po tome i članovi vjerskih i du¬ 
hovnih udruga dužni stupiti u prezentnu vojsku, 
i to, budući u Franceskoj ne ima jednogodiš¬ 
njeg dobrovoljaštva, na dvije godine. Protesti 
franceskih svećenika, ma da su uvjeravali o pot¬ 
punom priznavanju republikanskog državnog si¬ 
stema, ostali su bezuspješni. 

Vidimo iz svega toga, da je položaj crkve 
u „katoličkoj" Franceskoj, čiji je kralj slovio 
kao „le roi tres catolique“, veoma nepovoljan, 
da ni u jednoj drugoj evropskoj državi ne ima 
slične situacije; tradicije crkve su tu doista već 
jako mnogo izgubile, a dosadanii razvoj unlštuje 
i posljednje njihove ostatke. Zato je dosada 
odista samo u Franceskoj bilo moguće, da se 
pristupi k princrijelnom riješenju problema o 
odnosu države prema crkvi, k potpunoj rastavi, 
što ćemo u drugom dijelu Članka izložiti. 

II. 

Rastava države od crkve, odnosno crkvi, 7 ) 
provedena je zakonom od 9. prosinca 1905., 
koji je prihvaćen dne 12. prosinca 1905.; na nj 
se oslanjaju kao provedbene naredbe dekreti od 


29. prosinca 1905., 2- siječnja 1906., 20. veljače 
1906. i 14. ožujka 1906. 

Svima tima zakonima i dekretima dokinula 
je država sa svoje strane konkordat od 15. 
lipnja 1801. i t. zv. organičke članke od god. 
1802. (vidi naprijed) i provela do kraja 
potpunu rastavu posala državnih 
i crkvenih, tako da u napredak ne ima 
država nikakve pravomoćnosti ni utjecaja na pi¬ 
tanja naravi crkvene, osim koliko to potpada 
pod zakon o javnom miru i poretku; država i 
crkva idu odsada svaka svojim putem ne bri- 
uući se jedna za drugu. Rastavni zakoni bili su 
veoma mnogo proglašivani i tumačeni kao ne¬ 
čuveni napadaj na čitavo uredjenje katoličke 
crkve, dapače i na samu vjeru; ali to je na¬ 
skroz pogrešno mišljenje, jer će svatko, tko 
temeljito pročita ove zakone i naredbe, razabrati 
da doista ne znače drugo, već samo dosljedno i 
jasno provadjanje davnoga zahtjeva slobode sa¬ 
vjesti i slobode osvjedočenja, kako ćemo to 
odmah pokazati. 

Zakon od 9. prosinca 1905. izriče već u 
prvim člancima četiri osnovne misli, četiri 
principa, na kojima se temelje i čiji smisao pro¬ 
vode ostali članci toga zakona i kasnijih pro¬ 
vedbenih naredaba. 

Te osnovne misli jesu: 

1. Sloboda savjesti i osvjedo¬ 
čenja; čl. 1. glasi: Republika jamči za slo¬ 
bodu savjesti; ostavlja slobodu izvršivanja bo¬ 
goslužja, uz ograničenje, koje traži interes jav¬ 
noga poretka (ovo ograničenje je takodjer, kako 
ćemo dalje još iznijeti, izneseno u samom za¬ 
konu); obvezuje se čuvati slobodu bogoslužja, 
te prema čl. 31. i 32. kazni globom od 16 do 
200 fr. ili kaznom od šest dana do dva mje¬ 
seca svakoga, koji bilo kakovim načinom sili 
koga na vršenje bogoslužja ili ga u tom smeta 
i isto tako svakoga, koji na mjestima, odre- 
djenim za bogoslužje, bilo kako priječi izvr¬ 
šenje njegovo; 

2. vjerska neutralnost države; 
čl. 2. glasi „Republika ne priznaje 8 * ) 

8 ) Izvorni tekst komisije je bio | »republika ne pomaže 
(protćger) nijedne vjere«, ali je prema predlogu ministarskoga 
vijeća ta riječ zamijenjena sa »ne priznaje« (recćnnaitre), te je 
u oba čitanja nakon dugih, dijelom veoma žestokih debata tako 

i primljen. Zanimivo je, da Čl. i. konkordata od god. I ^ ot * 
glasi : Vlada franceske republike priznaje, da je vjera katolička, 
apoštolska i rimska najvećim dijelom vjera franceskih držav¬ 
ljana.« Kolike li razlike ta vrijeme jednog stoljeća ! 


7 ) Naslov zakona glasi: Sćparation des ćglises et de 
T ćtat (rastava crkvi od države) ; a budući je dosada u Fran¬ 
ceskoj privilegovani položaj imala samo katolička crkva, znači 

taj zakon rastavu države od crkve katoličke. 




nikakve vjere." Odatle slijedi, da nestaje 
svaka razl ; ka izmedju priznatih i nepriznatih 
vjera i da je naprosto isključeno, da se državna 
vlast kakovim god načinom upliće u nutrašnju 
organizaciju crkvenu ili crkvenu disciplinu, osim 
u koliko to ne zasiže u interes javnoga poretka; 

3. ukinuće stavaka u proračunu 
(državnom, općinskom itd.) u korist neke 
v i e r o i s p o v i j e s t i; čl. 3. glasi : „Repu¬ 
blika ne plaća niti podupire ni¬ 
jednu vjeru." Prema tome otpadaju od 1. si¬ 
ječnja 1906 u proračunu stavke u korist neke 
vjere, država ne smije podupirati nijednu vjero¬ 
ispovijest, pa su i departmani i općine u svom 
dispozicijonom pravu omedjene u toliko, što ne 
smiiu od općinskih novaca nište izdati u korist 
neke crkve. Dopuštene su u tim proračunima 
tek stavke, odnosno prinosi odredjeni u korist 
siromaštva i za osjeguranje slobodnoga vršenja 
bogoslužja u javnim institucijama, kao što su 
gimnaziji, liceji, škole, bolnice, ubožnice, uto¬ 
čišta i zatvori ; 

4- ukinuće javnih viersk'h ili crkvenih ob¬ 
lasti (instituta) 9 ); budući zakon izriče, da ne 
priznaie nikakove vjere, ukinuće svih javnih 
vjerskih obi isti, kako ga izriče čl. 2., jest samo 
dosljedno rrovedena temekna misao. Pod tim se 
ne razumijeva potpuno njihovo uništenje, većim 
zakon oduzima njihov javnopravni biljeg, ostav¬ 
ljajući im biljeg privatno-pravne osobe, tj. na 
mjesto ovih crkvenih oblasti uredit će se nove 
udruge, koje će odsele imati privatni biljeg kao 
sva druga privatna udruženja. 

Ova Četiri principa provejavaju čitavi ra- 
stavni zakon i sad treba pristupiti k riješen ju 
drug'h pitanja: šta će biti od crkvi i crkvenih 
oblasti, što će doći na njihovo mjesto, što će 
poštari od crkvenih organa, kojima je dosada 
držai a zajamčivala platu, što će biti s vjerskim 
zgra tema, na p<\ crkvama, komu će pripasti 
crkvena imanja i na koncu, kako će se urediti 
unapredak obavljanje bogoslužja- 

Prema rastavnom zakonu prestaje u 
Franceskoj egzistenca crkve, kao 
suverene vlasti, ravnopravne sdr- 

9 ) Te javne oblasti u Franceskoj jesu : nadbiskupije i 

biskupije, kaptoli, seminari (veliki ili diccezanski, odredjeni za 

pripravu svećeničkom staležu, i mali, odredjeni za odeoj aspi- 
ranata za velike seminare), pomoćne ili diecezanske blagajne i 
domovi za utočište ostarjelih i bo’csnih svećenika, župni dvo¬ 
rovi i kapele. 


žavom i republika crkve ne priznaje 
niti pozna. 10 ) Time prestaje egzistenca javnih 
crkvenih oblašti, ali da bogoslužje ne pretrpi ni¬ 
kakove štete, ustanovljuje zakon, da sve javne 
oblasti mogu medjutim tako dugo vršiti svoje 
funkcije sve dotle, dok na njihovo mjesto ne 
stupe privatne vjerske udruge, koje će zatim 
preuzeti obavljanje vjerskih obreda, ali to se 
mora izvesti najdulje za godinu dana, računa¬ 
jući od dana proglašenja zakona, tj. do 12. pro¬ 
sinca 1906. Da ovakova vjerska udruga može 
značiti zamjenu za ukinutu crkvenu oblast, a to 
je znatno, kako ćemo dolje razložiti, gledom na 
to, može li preuzeti imanie ukinute oblasti, nužno 
ie, da bude uredjena za isti kraj, u kojem je 
bila ukinuta oblast, da ima s njom isti predmet 
i istu zadaću, nadalje da s gledišta dog¬ 
matike, moralke i discipline pri¬ 
znaje autoritet najvišeg organa 
svoje ispovijesti. Ako je dakle ka¬ 
tolička vjerska udruga, mora doka¬ 
zati, da je uredjena po svećenicima, 
koje je posvetio biskup i da pri¬ 
znaje autoritet papin; protestantska 
vjerska udruga ima dokazati, da su 
joj pastori izabrani po redovnim 
konzistorijima itd. Presuditi, da li je neka 
vjerska udruga uredjena doista na osnovima i u 
duhu odnosne vjere, imaju crkveni dostojanstve¬ 
nici, dakle napr. za katoličku vjersku udrugu 
biskup itd. 

Samo vjerske udruge uredjene prema tim 
propisima smatra država nasljednima za ukinute 
crkvene oblasti i samo tima će predati imanje 
njihovo, koje im za to vrijeme oduzima (o čemu 
niže). 11 ) 

A što se tiče crkvenih službenika, koji su 

10 ) Stoga ne može odsele rimska kurija imati svoga po¬ 
slanika na pariškom dvoru; jer ga franceska država ne bi na¬ 
prosto ni priznala niti primila. 

n ) Rastavni zakon dodaje još daljnje uvjete ; obzirom 
na broj članova takovih udruga odredjuje, da u općinama sa 
manje od iooo stanovnika mora biti u vjerskoj udrugi najmanje 
sedam članova, u općinama s iooo—2000 stanovnika bar 15, 
u općinama s više od 2500 najmanje 25 člana, koji svi treba 
da su punoljetni i stanovnici kraja, za koji je vjerska udruga 
uredjena. Svaki član može po volji istupiti, ali mora iskazati, 
da je sve dužne prinose za tekuću godinu namirio. Najmanje 
jednom na godinu mora takova udruga održati glavnu skupštinu, 
koja treba odobriti sav rad, a osobito financijalno djelovanje 
zakonitih zastupnika udruge. Isključeno je, da vjerska udruga 
dobije potporu od države, departmana ili općine, bilo to u ka¬ 
kovoj god formi učinjeno ; vlastitim imanjem može udruga ras¬ 
polagati po volji nesmetano nikako od zakona. Daljnje ustanove 
su manje više neznatne, pa ih stoga ne iznosimo u ovom članku. 

dosada vršili funkcije plaćani od države, ra- 
stavni zakon odredjuje ovo: službenici, kojima 
je u vrijeme proglašenja zakona više od šez¬ 
deset godina, a funkcije su vršili barem tri¬ 
deset godina, dobivaju od države doživotnu go¬ 
dišnju mirovinu u iznosu triju četvrtina dosadanje 
plate, oni od preko 45 godina života i barem 
dvadeset godina službe u iznosu polovice do¬ 
sadanje plate; ova mirovina ne smije ipak ni u 
kojem slučaju nadmašiti 1500 for. godišnjih. 
Službenici, koji ne imaju gornjih uvjeta, dobivaju 
od države još četiri godine potporu, prvu go¬ 
dinu čitavu svoju platu, drugu dvije trećine, treću 
polovinu, a četvru godinu trećinu njezina iznosa. 
Jednakim načinom mogu i departmani i općine 
urediti stanje crkvenih službenika, koje su do 
sada sami plaćali, bilo doživotnu mirovinu ili 
četirigodišnju potporu; sanio se općinama s manje 
od 1000 stanovnika rečena četirigodišnja pot¬ 
pora podvostručuie. Te su potpore i mirovine 
neustupive i nezapljenive. 

Najglavni'a ustanova rastavnoga zakona i 
koja je — nepravom, kako će poštovani čitalac 
umah razabrati — zadala najviše jada i najviše 
povoda, da se vjernici zakonu žestoko uspro¬ 
tive i opru, bila je ustanova, koja odredjuje, 
kome da pripadne imovina ukinutih crkvenih 
oblasti. Općenito treba se ta imovina prosudii- 
vati s dva gledišta i to obzirom na njezino od¬ 
re d j e n j e (svrhu) i obzirom na način njezina 
s t e č e n j a, t. j. na način, kako ga je crkva 
dobila. 

S prvoga se gledišta (svrha) crkvena dobra 
dijele u dva dijela: ili su za za vršenje bogo¬ 
služja, kao crkve, kapele, relikvije svetaca, 
misne odore, posvećeno orudje itd, ili su pri¬ 
pala crkvi, da njima služi svome cilju, da plaća 
službenike itd.; ovu drugu imovinu treba joj 
dakako oduzeti. Pogledom na način .'tečenja 
imamo imovinu, koju je crkva dobila od države, 
općina i privatnih osoba, ili ih je nabavila iz 
svojih sredstava. Ovo dvostruko lučenje u ra- 
stavnom je zakonu veoma potrebno, jer se u 
njemu dijeli sva imovina crkvenih oblasti po¬ 
prečno u dvije kategorije: 

1. imov'na crkvenih oblasti, dobivena od 
države ili ona, što doduše otuda ne potječe, ali 
koja služi za crkvene ili druge svrhe, što se 
ništa ne odnose na vršenje bogoslužja, i 


2. imovina, čije uživanje (a ne i vlasništvo) 
imaju crkvene oblasti, kao što su crkve, kapele, 
posvećeno orudje i zgrade za stanovanje crkve¬ 
nih službenika. 

Da se dakle točno ustanovi vrsta crkvene 
imovine, naredjuje rastavni zakon, da država 
odmah poslije proglašenja zakona 
pristupi (po svojim državnim činov¬ 
nicima) k popisu i konsignaciji či¬ 
tave crkvene imovine. Tai inventar ima 
ujedno sadržavati i približnu vrijednost svega 
crkvenog posjeda, a sastavlja se u dva pri¬ 
mjerka i u prisutnosti zastupnika crkvene ob¬ 
lasti uz saslušanje svih tangiranih stranaka 
ovako: ubilježiti treba pokretnu i nepokretnu 
imovinu same oblasti, zatim imovinu, što pripada 
državi, departmanima ili općinama, a samo ie 
na uživanje predana dotičnoj oblasti, i konačno 
arkive i njezine biblioteke. 

Ti inventari moraju jasno opredijehti, što 
pripada crkvenim oblastima, što državi, zatim 
koja imovina služi bogoslužnim ciljevima, a koja 
se na bogoštovje ništa ne odnosi. 

Pitanje je sada, po kojim načelima i kojim 
načinom treba odrediti pravo vlasništva te imo¬ 
vine, osobito na pr. vlasništvo države. 12 ) Ne 
smijemo najme zaboraviti ovo: 

Za vrijeme revolucije su dek r etom od 2. 
studenoga 1789. sva crkvena dobra proglašena 
vlasništvom države, a dekret od 23. listopada 
1790. ie odredio ni ; hovu prodaiu (s izvjesnim 
iznimkama); ali ipak nijesu sva crkvena dobra 
bila prodana, a konkordatom od 1801. je fran- 
ceska država dala crkvi opet neka dobra. Me¬ 
dinim budući da dekret od 2. studenoga 1789. 
nije ipak izgubio svoje pravovaljanosti, moramo 
ipak sva dobra, konkordatom dana crkvi, sma¬ 
trati vlasništvom države. Odatle nastaie znatna 
pravna presumpcija, da sve imanje ukinutih ob¬ 
lasti. koje su one stekle prije sklopljenog kon¬ 
kordata, treba smatrati \lastništvom države, a 
imanje stečeno poslije njegova sklopljenja, vlas¬ 
ništvom tih oblasti; a tko tvrdi protivno mora 
svoje tvrdnje dokazati pravnim putem, pred re¬ 
dovnim sudištem. 

Zadaća je dakle popisa inven¬ 
tara, da zabilježi sve, što se odnosi 

12 ) Pitanje, kome doista pripadam crkv' na dobra, ne mo 
žemo ovdje raspredah, tim više, Što se ni teoretski ne slaz i svi 
pravnici u tom pitanju. 

na vlasništvo crkvenih dobara i 
ustanove, koja dobra pripadaju dr¬ 
žavi, departmanima ili općinama, a 
koja crkvenim oblastima. 13 ) Kad se 
dakle sva ta prava dostatno odrede, moguće 
je pristupiti predaji dobara, koja su dosada imale 
crkvene oblasti. Tu odredjuje rastavni zakon, 
da dobra, koja su vlasništvo države, departmana 
ili općina budu vraćena, a dobra, koja su pravo 
vlasništvo crkvenih oblasti, imaju pripasti novo 
uredjenim vjerskim udrugama. 

Potanje rečeno : dobra, koja su u vlasništvu 
crkvenih'oblasti, koja nijesu stečena kakovim 
darovanjem, koja se nikako ne odnose na vršenje 
bogoslužja 14 ), treba u roku od jedne godine 
dana poslije proglašenja rastavnoga zakona odu¬ 
zeti v jerskim društvima. Osnuje li se dakle te¬ 
čajem te prve godine vjerska udruga, koja sa¬ 
svim odgovara propisima zakona, provodi se 
oduzeće direkte izmedju zakonitih zastupnika 
(ukinutih) crkvenih oblasti i novo uredjenih vjer¬ 
skih udruga, i to u formi jednostavnog zapis¬ 
nika i bez ikakovih biljegovnih pristojba i b e z 
intervencije državnih organa. Taj 
zapisnik imaju potpisati zakoniti zastupnici obih 
stranaka, a jedan prepis njegov treba u roku od 
mjesec dana poslije oduzeća izručiti prefektu 
dotičnoga upravnog okružja, koji će primitak na¬ 
pose potvrditi, a protokol uvrstiti u arkiv pre¬ 
fekture; izvadak iz protokola treba oglasiti u 
službenim novinama. Tim je predaja 
imanja provedena idržavnoj vlasti 
ne pristoji nikakovo pravo sankcije 
ili kolaudacije. 

Ne provede li se u roku od jedne godine 
ta predaja na temelju ugovora izmedju crkvene 
oblasti i vjerske udruge, odredjuje država za 
upravu samo toga dobra posebnoga sekvestra, 
a tečajem slijedeće godine (dakle ukupno u roku 
od dvije godine nakon proglašenja zakona) ima 
vjerska udruga, uredjena prema propisima za¬ 
kona, pravo zatražili u prefekta dotičnoga uprav- 

13 ) Čitalac valjada vidi i sam, da je sastav inventara 
sviju crkvenih dobara bio veoma nuždan, posvema na mjestu i 
pravedan. Zašto je zapravo kod sastava tih inventara bilo sa 
strane vjernika zapreka i otpora protiv državnih činovnika, koji 
su dobra popisivali, svakom je kritičkom i nepristranom prosu- 
djivaocu doista neshvatljivo. 

14 ) Na pr. ako su bila predana ili darovana dobra s od¬ 
redbom, da crkva podijeljuje milostinju ; ova sc dobra, kako 
će biti još izneseno, imadu predati .obrotvornim svjetskim insti¬ 
tutima u kraju, u kome je crkvena oblast ukinuta. 


nog okružja predaju dobra. Prefekt šalje molbu 
ministru prosvjete, koji posebnim dekretom šalje 
svoj otpis. Ima li kod predaje crkvenih oblasti, 
o vjerskim udrugama, bilo kakovih sporova (na 
pr. da se zato dobro pru dvije vjerske udruge), 
taj spor se rješava putem državnoga vijeća. 18 ) 

Ne javi li se ni u roku od dvije godine 
nikakova vjerska udruga, da preuzme imanje, 
predat će se posebnim dekretom sveopćim do¬ 
brotvornim institutima ili ubožnicama, utemelje- 
ljenim u okružju ukinute crkvene oblasti. N a- 
vlastito je isključeno, da vlasnikom 
toga imanja postane država. 

Vjerska udruga prima preuzimanjem imanja 
crkvenih oblasti i sve obveze, što se vežu na 
njih, odgovara dakle i za dugove. Ako je to 
crkveno imanje prezaduženo, ustanovljuje ra¬ 
stavni zakon u korist vjerskih udruga, da pro¬ 
duktivno imanje, koje je vlasništvo državno i 
trebalo bi ga vratiti državi, ostane još tako dugo 
u posjedu vjerske udruge, dok ona odnosne 
dugove ne isplati; tek tada prelazi to imanje u 
posjed državi. Ne treba dodati, da predajom 
imanja prelazi u neograničeno vlasništvo vjerskih 
udruga, koje s njim mogu slobodno raspolagati; 
predje li u ruke novoga vlasnika, prelaze i na nj 
sve obveze, đake i eventualni dugovi. 

Dobra, koja su vlasništvo države, depart¬ 
mana i općina, a što su ih dosada uživale 
crkvene oblasti, vratit će se odnosnom vlasniku; 
to vrijedi dakako za t. zv. produktivna dobra, 
t. j. ona, koja se nikako ne odnose na vršenje 
bogoslužja; iznimka je, kako je gore spomenuto, 
ako je dobro predano vjerskoj udrugi prezadu¬ 
ženo. Nasuprot tome će se dobro, koje je odre- 
djeno za vršenje bogoslužja, — jednako nepo¬ 
kretno (crkve, kapele itd.), kao i pokretno (po¬ 
svećeno orudje, relikvije svetaca, misna ruha 
i t. d.) predati novo uredjenim vjerskim udru¬ 
gama u besplatno i trajno uživanje 16 ); samo će 
vjerske udruge morati same iz svojih sredstava 

15 ) Razidjc li se ili raspusti uredjena vjerska udruga, po¬ 
nestane li joj dovoljan broj članova, njezina se imovina ima 
predati novoj vjerskoj udrugi ili — ako te ne ima — općim 
dobrotvornim zavodima. 

16 ) To pravo uživanja prestaje — a treba zato uvijek 
posebni dekret, protiv koga se može prizvati utokom na državno 
vijeće — raspustom vjerske udruge, prestane li vršiti bogo¬ 
služje na dulje od po godine dana (izuzev nepredvidive slučaje, 
na pr. rat), ne bude li imala sredstava za uzdržavanje zgrada i 
predmeta odredjenih za vršenje bogoslužja, prestane li ispunja¬ 
vati svoju zadaću i ne bude li ispunjavala zakonom postavljenih 
uvjeta i propisa. 

namicati za potrebne popravke i uzdržavanje. A 
što se tiče zgrada za stanovanje crkvenih sve¬ 
ćenika (a vlasništvo su države, departmana ili 
općina), i te se predaju jednako vjerskim udru¬ 
gama na uživanje, ali ne definitivno, nego samo 
privremeno: zgrade za stanovanje nadbiskupa i 
biskupa na dvije godine, ostale zgrade na vri¬ 
jeme od pet godina; poslije toga roka pripada 
državi, departmanu ili odnosno općini pravo slo¬ 
bodnoga raspolaganja. 

Zakon još odredjuje, da se dobro, predano 
samo u svrhe, koje se nikako ne vežu na vr¬ 
šenje bogoslužja, kao n. pr. zaklade za dijeljenje 
milostinje, za podupiranje bolnica ili škola, 
oduzme crkvenim oblastima i preda svjetovnim 
dobrotvornim zavodima, koji imaju istu zadaću 
s odnosnim zakladama. Ovu predaju treba 
svakako s i gnira t i okružni prefekt 
kraja, u kome je bila crkvena oblast, a us¬ 
krati li svoju privolu, odlučuje dr¬ 
žavno vijeće. 

Time je sasvim iznesen sadržaj zakona, u 
koliko se odredjuje preuzeće imovine ukinutih 
crkvenih oblasti, i sad treba još spomenuti, kako 
će se unapredak vršiti bogoslužje. 

Spomenuto je već bilo, da će na mjesto 
javnih crkvenih oblasti stupiti privatne vjerske 
udruge, Obavljanje bogoslužja svake vjerske 
udruge je odsele unutrašnja stvar njenoga djelo¬ 
kruga i država ne ima dužnosti niti je vlastna, 
da stanovitu vjersku udrugu brani i zastupa ili 
presudjuje protiv vjerske udruge koje druge kon¬ 
fesije. Sve su vjerske udruge od sada 
jednakopravne, i nijedna od njih 
ne ima više prava ili dužnosti od 
druge. Odatle slijedi i to, da država utječe, 
to jest vodi brigu o vršenju bogoslužja svake 
vjerske udruge samo u toliko, u koliko je dužna 
da se stara za održanje javnoga poretka. Na 
osnovi toga ustanovljuje zakon, da je skupljanje 
članova neke vjerske udruge, koje se odnosi 
na vršenje bogoslužja na za to odredjenim mje¬ 
stima, javno. Oproštene su doduše od vršenja 
propisa čl. 8. zakona od 30. lipnja 1881, po 
kome treba svaka skupština birati predsjednika 
itd., ali trebaju svakako skupljanje članova na 
vršenje bogoslužja unapred prijaviti; ova je du¬ 
žnost olakšana još time, što za izvjesno skuplja¬ 
nje na vršenje bogoslužja, koje je periodično tj. 
na odredjene dane (nedjelje, svece itd.) usta¬ 


novljeno, dostaje jedna prijava unapred za Čitavu 
godinu. Na mjestima, odredjenim za vršenje 
bogoslužja strogo je zabranjeno držati političke 
sastanke. Procesije, javno sakupljanje i javni 
provodi te sve javne manifestacije moraju biti 
dopuštene, zvonjenje osobito je uredjeno propi¬ 
sima municipija zabranjeno je stavljati vjerske 
znakove na spomenike i druga javna mjesta, 
izuzev zgrade za vršenje bogoslužja i groblja. 
Poučavanje vjeronauka odstranjeno je iz javnih 
škola već zakonom od 28 . ožujka 1882 . i do¬ 
pušta se samo na privatnim školama. Ustanove 
kazni, što se odnose na one, koji smetaju bo¬ 
goslužje, vršeno na odredjenim mu mjestima, 
i kazne protiv omh, koji se bilo kakovim nači¬ 
nom ogriješe protiv slobode savjesti i ispovije¬ 
danja, — već su spomenute na početku Članka. 
Crkveni činovnici gube u općinama svoga djelo¬ 
kruga osam godina nakon proglašenja rastavnoga 
zakona pravo biti biranima u općinsko vijeće. 
Ujedno je odredjeno, da se već samim zakonom 
svi ini članci, koji se tiču odnosa države k crkvi, 
u koliko su u protuslovlju s njime, ukidaju. 

To su u cjelosti temeljne ustanove rastav¬ 
noga zakona. Ne treba napose istaknuti, da je 
u tom članku iznesen više manie tek krupni 
nacrt, budući upuštanje u pojedinosti zakona ne 
dopušta omedjenost prostora, niti zadaća samoga 
članka. Radilo se samo o tome, da čitatelji za¬ 
dobiju pogled na netom nastali odnošaj države, 
prema crkvi u Francuskoj, pa da onda na te¬ 
melju toga izvedu svoj sud, a više je nego si¬ 
gurno, da će taj sud doista biti drugačiji, nego 
što su ga mogle podati novinske vijesti, često 
tendencijozno donesene. Jedno naime stoji, a t o je, 
da rastavni zakon ne znači nikakov 
napadaj ni na katoličku crkvu, niti 
protiv njenih vjerskih članaka, a 
najmanje na njenu imovinu. Taj 
jezakontek temeljita provedba 
zahtjeva, kojiječestoizrečen ali 
koji dosada, osim Francuske, nije 
nigdje proveden, zahtjeva, da u 
slobodnoj državi budeislobodna 
crkva, pa je stoga veoma interesantno, da 
ima i u redovima crkvenih činovnika jaka struja 
za rastavu države od crkve, jer da se samo ta¬ 
kovim načinom može crkva lišiti okova, koji ju 
tište, pa da se posveti svojoj zadaći i budne 
samo duhovni institut. 


- 233 - 


Nema sumnje, da samo podpuno odijelenje, 
potpuna rastava države od crkve znači konačni 
stadij u razvoju odnosa države prema ctkvi 
potrebna je potpuna neodvisnost obih i zajam¬ 
čeno pravo na samostalno upravljanje svoga dje¬ 
lokruga. Crkva se mora svakako odreći svojih 
dalekosežnih planova, vjerske udruge mogu imati 
tek biljeg privatnoga udruženja — to je prirodni 
rezultat razvoja. Državna vlast, kao isključiva 
sila u podiučju svoga djelovanja, ne će i ne 
može dopustiti kakovo omedjivanje, koje joj je 
do sada diktovala crkva, pa će ojačanje državne 
moći, kao misli političke, dati joj prirodno i veći 
upliv na vjersku misao. Rastavom će državna 
vlast samo porasti, ima doduše glasova, koji 
vele, da će država, lišena svoje premoći nad 
vjerskim udrugama, izgubiti sav ut,ecaj na njih, 
ali je vjerojatno, da su te misli neispravne — no 
o tom će nas poučiti budućnost. 

(S3 

Prof. Dr. Franjo Krejči: 

FRieDRieB lueczseHe, 

Kad netko hoće govotiti o Nietzscheu, 
nadje se s obzirom na stanoviti dio javnosti u 
takovoj situaciji, kaošto kada u vrijeme političke 
agitacije govori o kakovome akutnome pitanju 
ili kada mu je glasovati za kakav predlog. Go¬ 
vorio kako mu drago, uvijek se tumači to za 
ili protiv, ili učine od njega anti- ili filo-. 

Nietzsche je takodjer takovo pitanje za 
širu javnost; ako o njemu govoriš, drže te ili 
za njegova protivnika ili za Nietzscheanca. 
Očekuje se od tebe ili da se slažeš s njego¬ 
vim mislima, ili da ih zabacuješš- No takodjer je 
moguće objektivno razložiti njegove misli, na¬ 
stojati oko toga, da se kako valja shvate, opro- 
vrgnuti neopravdane prigovore, a to ću poku¬ 
šati, i ako to stanovitim ljudima znači s nje¬ 
govom se lilosofijom poistovjetiti, proglašivati 
se njegovim sljedbenikom. 

Nietzsche je stanovitim ljudima zlo, što se 
mora iskorijeniti, nesreća za ljudstvo, i tko ne 
pomaže protiv njega, potpomaže ga, Nietzschea- 
nac je — takodjer komadić te nesreće. Koja 
pomoć? Moramo zahtijevati priznanje slobode za 
historijsku kritiku. Nužno je unijeti objektivno 
svijetlo u zagonetku, koja se zove Nietzsche. 


A za to ie prije svega potrebno osloboditi 
se nekih predrasuda, koje su nastale uslijed 
javnih diskusija, a smetaju pravome shvaćanju nje¬ 
govoga značenja. Najgrublja predrasuda je ta, 
kad se njegova lilosofija zabacuje kao plod bo¬ 
lesnoga duha, neubrojivoga, budući da je po¬ 
ludio. To je zloban argumenat, jer se tijem hoće 
misli Nietzschea odmah unapred omalovažiti, bu¬ 
dući da se tijem svraća pozornost od njihova 
sadržaja k osobi, koja kod logičkoga ispitivanja 
ispravnosti misli ne znači ništa. 

To je vrlo lagodan argumenat, jer nado- 
miješta stvarne razloge te pomaže iz neprilike, 
kako je nekada pomagalo neprijatne protivnike 
proglašivati drugovima djavla, opsjednutima 
djavlom, čarobnjacima, i kako pomaže do danas 
proglašivati protivnike izdajicama i plaćenim 
slugama neprijatelja. Taj inkvizitorski obrt obav¬ 
ljaju danas liječnici; nema z amenitijega mislioca, 
kojemu ne bi nekada kakav psihiatar izdao svje¬ 
dodžbu za kliniku; mjesto Parnasa, Valhale uči¬ 
nili nekim duhovima osobiti paviljon u nebeskoj 
ludnici. Od filosofa poslaše tamo Schopenhauera, 
Stirnera, Nietzschea i Tolstoja. To je neispravan 
argumenat, jer nije isključeno, da i ludjak može 
reći istinu. Ta, katkada upravo toga, koji kaže 
istinu bezobzirno, u okolnostima, u kojima bi se 
drugi ustručavao ju iznijeti — upravo toga nazi¬ 
vamo ludjakom. Nietzschea je stigla neblaga 
sudbina, da je posljednjih deset godina njegov 
duh bio zastrt mrakom. Bolest se pripravljala 
dugo i ne bijaše bez upliva na njegovo duševno 
stvaranje. No tako dugo dok ga nije učinila ne¬ 
sposobnim. da logički sudi, dotle nemamo prava 
prosudjivati njegove sudove inače nego opet 
logički. Ako ga je bolest učinila krutim, bezob¬ 
zirnim, da si je utvarao, nepravednim, da je bio 
uvrijedliiv, tijem nije dokazano, da to, što je 
rekao kruto, bezobzirno, utvarajući si, uvrijed- 
ljivo, nije istina. Koliko je ljudi s tim sposob¬ 
nostima, koji nijesu poludili, a koliko se reklo 
neistina milo, skromno, sa svim mogućim obzi¬ 
rima, s licem nevinim i s pathosom najveće pra¬ 
vednosti! Na koncu Nietzsche nije odmah po¬ 
ludio, bijaše godine profesor na univerzi, godine 
nije nitko znao, kakova ga sudbina čeka, a da 
je mjesto ludila došla smrt, bili bi njegovi spisi, 
barem ti glavni, takodjer ovdje: i sigurno ne bi 
se nitko odvažio tim argumentom protiv njega. 
Comte bijaše takodjer u ludnici. Dakle, što se 

tiče sadržaja njegovih misli, ne odlučuje njegova 
neblaga sudbina, a što se tiče forme misli u po¬ 
sljednje doba, može biti prije isprika. 

Druga je neispravnost, koja ne može voditi 
k valjanome shvaćanju Nietzscheove filosofije, 
pokazivati na protuslovlja izmedju pojedinih 
spisa, te na temelju toga omalovažavati sve, što 
od njega polazi. Ništa nije laglje no to. Mnijenja 
Nietzscheova često si diametralno protuslove, 
njegovi nazori se mijenjaju od spisa k spisu; 
kad poredimo prve spise s posljednjima, zaista 
može se reći, da, što je Nietzscheu danas crno, 
sutra mu je bijelo. Kad bismo htjeli nazore raz¬ 
nih Nietzscheovih spisa svrstati pod obične filo- 
sofske pojmove, našli bismo kod njega realizam 
uz idealizam, materijalizam uz misticizam, fata- 
lizam uz indeterminizam. Ako si postavimo 
stanovita pitanja, naći ćemo kod Nietzschea od¬ 
govore na njih jesne i niječne. N. pr. jednom 
veli, da nam je pod svaku cijenu nastojati oko 
istine, drugi put pobija korist istine. Jedanput 
nas uzdiže prema gore i napred, drugi put nas 
usupne povikom: Es giebt kein voiwarts, kein 
aufwarts. No nije dosta protuslovlja naći, valja 
ih osvijetliti. Samo takovo protuslovlje imade 
za filosofa osudjujuće značenje, kojega si 
nije svijestan, ili koje je posljedica pogrješ- 
noga stanovišta u temeljima. Kod Nietzschea 
imade takodjer takovih protuslovlja; no kod 
njegovih načelnih opadača se ne radi o njima, 
već o tijem drugima, koje skupljaju ne ma¬ 
reći, kako su nastali i da li ih Nietzsche sam 
nije vidio, samo ako ih imadu mnogo, da ga 
mogu na temelju toga optužiti zbog nedostatka 
misli i beskarakternosti, i bog zna zbog čega 
jošte. Tih dviju predrasuda dakle moramo se 
osloboditi, da budemo sposobni Nietzschea objek¬ 
tivno prosuditi, a k tomu možemo pristupiti sa 
uvjerenjem, da na njemu nešto jest, što je vrijedno 
razmatranja, jer uzbuna, što ju je izazvao svojim 
mislima, tako je moćna, tako neobična, tako 
trajna, da mora ipak imati uzrok, koji se ne 
može tražiti samo u slučajnim okolnostima, po 
kojima postaju preko noći i nule popularnima. 

Ako hoćemo Nietzschea razumjeti, moramo 
poznati njegov razvoj. Samo tako ćemo uvidjeti, 
da li imade kakovu ideju, koju bi rekao ljudstvu. 

U tome, u čemu je njegov razvoj postigao vr¬ 
hunac, naći ćemo njegovu pravu filosofiju- 
Nietzsche nije izašao s gotovom filosofijom, već 

ju išao tražiti; s tijem, što je najprije našao, nije 
se smirio na dugo, upoznao je, da to nijo ono, 
što je tražio; povjerio se vodji, poslušao sa¬ 
vjete — prevario se; to mu je rekao unutarnji 
glas, nekakav filosofijski instinkat, kojega si ne 
bijaše dobro svijestan. Kako je uvidio, da se 
vara, nije bio u neprilici i s istom odlučnosti, 
s kojom se bacio na traženje istine, zabacio je 
sve, što mu bijaše dotad idejalom, i tražaše iz¬ 
nova. Ako je isprva išao na desno, dao se sada 
na lijevo, i uzeo si drugoga vodiča i s istom 
odlučnosti je nastojao proniknuti istinu pod svaku 
cijenu, išao je dalje, no što mu mogaše vodič 
dostajati, domislio je sve do posljednjih izvoda, 
i prevario se opet; nije našao, što tražaše. Za¬ 
lutao u guštari, otkuda ne bijaše moguće dalje 
napred. Konačno zasvijetlilo mu svijetlo u da¬ 
ljini u drugome smjeru, zamijetio je cilj puta, i 
pustio se za njim mahnitom gorljivosti ne bri¬ 
nući se, da li je varavo svjetlo ili zbiljsko, i 
zvao je za sobom one, koji su htjeli slušati; 
bacio se ravno preko svih zapreka, sravnio je 
sve oko sebe, ne mareći koga će oštetiti, dok 
nije iznemogavši klonuo. Nama je na volju poći 
smjerom, kojim je on pošao. Ne moramo se pre¬ 
nagliti, imamo vremena ispitivati, kamo vodi taj 
put, ako nema drugi bolji. Isprva je išao Nietzsche 
utrtim putom, kako mi ostali; religija bijaše nje¬ 
gova filosofija, htio je biti svećenik. No prije 
nego si odabrao odredjeno zvanje, nego se od¬ 
lučio, što će Studirati, svršio se u njemu proces 
skepse, probudjen sporom vjere i znanosti, tako 
te bijaše s religijom posvema gotov. Schopen- 
hauer, koji mu je došao slučajno u ruke, do¬ 
prinio je k tomu. Nietzscheu bijaše na početku 
puta posve jasno, da si čovjek mora odabrati 
jedno od dvoga: ili izabere vjeru te potpiše 
sve njezine članke, koje mu namriješe njegovi 
djedovi, i naći će u subjektivnoj zapovijedi vjere 
pokoj i duševni mir, ili izabere osamljeni i bolni 
put naučnjaka, koji ne će ni mira ni sreće, već 
istinu, pa bila kako mu drago kruta i grozna. 

I kako je to uvidio, ne bijaše za njegovu 
narav drugoga izbora, no to drugo. Potpuno se 
odrekao vjere i pošao za istinom. Najprije je 
mislio naći ju u šopenhauerovskoj filosofiji, samo 
što mu se protivili pesimistički izvodi. Temeljna 
crta njegove naravi bijaše aristokratsko nasto¬ 
janje: svoju volju izvesti, istaknuti se; uspjesi u 
svemu, što je poduzimao, jačali ju; studij kla- 


sičke filologije mu pokazao u životu aristokrat¬ 
skoga naroda helenskoga idejal, kojemu približiti 
sadanje ljudstvo činilo mu se vrijednom zadaćom 
svakoga nastojanja velikoga duha, umjetnički 
instinkat silio ga htieti život, a glazba, koju 
strastveno ljubljaše, izmirivala je disharmoniju 
života u njegovoj duši umirljivim akordom. Zato 
se pridružio VVagnerovskome optimismu, a u 
Wagneru umjetniku je vidio genija, vodiča ljud¬ 
stva na putu za idejalom pravoga čovještva, a 
sebe je učinio njegovim pretečom, kojemu je 
ravnati put i uklanjati zapreke, društvene pred¬ 
rasude, koje se pojavile degeneracijom uslijed 
toga, što je razum previše vladao nad instinktom, 
znanost nad umjetnošću. 

Umjetnošću, osobito glazbom, uzdiže se 
čovjek do ushićenja, u kojemu si postaje svi- 
jestan svoje prave bitnosti, suvislosti i svoje 
isiovjetnosti s cjelinom, umjetnošću shvaća život 
i svladava pesimizam; razumom raspršuje tu 
iluziju, kroz koje koprenu blista prava spoznaja 
i koja mu omogućuje radost života, razum 
oslobadja čovjeka religijozno umjetničke atmo¬ 
sfere, iz koje se jedino vode geniji. Sokrat čo¬ 
vjek razuma, tip je dekadenta, grobara tra- 
gičke kulture, osnivač aleksandrinske kulture, 
koja upravo sada učenošću i znanstvenošću 
truje naš društveni život. Svoj je idejal Nietzsche 
izrazio u spisu „Die Gebuit der Tragoedie ...“ 
a u spisima pod natpisom „Unzeitgemasse Be- 
trachtungen“ bori se za taj idejal, pobijajući po¬ 
vršno filistarstvo u mislima, kojega mu je repre- 
zentantom David Strauss, protivnik Schopenhaue- 
rova pesimizma; pobija krivi historizam, koji 
pozna samo prošlost, napunjuje duh neplodnim 
znanjem, čini iz mozga konverzacioni leksikon, 
slijep je za veličinu sadašnjosti, uzdiže staro, 
jer je staro, ali ne dopušta, da se sve to u na¬ 
šem biću harmonijski spline, ne podbada k dje¬ 
lovanju, oduzima mu povjerenje i potlačuje tvorne 
instinkte; pokazuje na Schopenhauera kao na 
učitelja ljudstva, no odbija njegove pesimističke 
izvode, a uzvisuje Wagnera s njegovom glaz¬ 
bom u najsuperlativnijim superlativima, naziva¬ 
jući ga objaviteljem prave umjetnosti, pjesničkim 
tumačem minulih nazora o svijetu, herojem mo¬ 
derne obrazovanosti, antialeksandrom, srećom 
ljudstva. 

No prije nego bijaše panegirik na Wagnera 
dopisan, osjećao je Nietzsche nezadovoljstvo sa 


svojim idejalom, sumnje javljahu se jedna za 
drugom, naviru mu u pero, kod najvećeg odu¬ 
ševljenja, koje je tijem dobivalo nekakovu pri- 
siljenost i jedva je spis bio napisan, bijaše Ni- 
tscheu posve jasno, da se prevario. Posve 
razumijemo, da ga VVagner nije mogao zado¬ 
voljiti, kako je stvorio Parcifala i preporod 
ljudstva vidio u religiji. Taj izvod Nietzsche ne 
mogaše priznati — religija mu davno ne bijaše 
ničim, kako bi mogao vidjeti napredak u po¬ 
vratu k njoj ? I kada je s toga stanovišta pro¬ 
matrao Wagnerovu umjetnost, kao da mu je pala 
s očiju mrena, vidio je, da u njemu nema toga, 
što je tražio; pobožnost, pokora, mlitavost, po- 
ženštena strast, mistika, što mlohavi, omamljuje, 
čar je, kojima zavodi ljude, te slabi njihove ple¬ 
menite instinkte. Već je tada Nietzsche osjećao, 
što je poslije izrekao s neizrecivom trpkosti i 
strogosti, da je Wagner dekadent, glazba nje¬ 
gova sama bolest. A kada je o tome stekao 
unutarnju sigurnost, već nije razmišljao 1 posve 
je uništio model svoga idejala, zanijekao je do- 
sadanju svoju filosofiju i odrekao se dosadanjih 
svojih vodja. O prvome spisu veli u predgovoru 
k drugome izdanju : Danas mi je nemogućom 
knjigom — velim, da je zlo napisana, bijesnom 
i spletenom maštom, osjećajno ovamo onamo 
odveć slatka, odveć ženska, nejednakoga tempa, 
bez težnje za logičkom čistoćom, s uvjerenjem, 
koje se uzdiže nad dokazivanje, s nepovjerenjem, 
da bi dokazivanje u opće bilo zgodno i t. d. I 
odmah pcslije četvrtog „nesavremenog razma¬ 
tranja", koje je štovanje Wagnerova genija, izdaje 
„Menschliches Allzumenschliches", da dokaže, 
da ono, što mu se do sada činilo nadljudskim, 
svetim, jest ipak samo odviše ljudsko. Ne ostaje 
nego tražiti dalje, na drugoj strani, na toj, na 
koju prije iz principa nije htio svratiti pogleda. 
Strasno se baci, dapače možemo reći, bijesno 
na misao, da ne možemo spoznati bitnost svi¬ 
jeta, da smo zakleti u svijet pojava i iz loga 
izvodi s neumoljivom strogosti. Zabacuje svaku 
metafiziku, te joj posvećuje ovaj aforizam: 
„Schnappsack der Metaphysiker“. Svima, koji 
s takove visine govore o svojoj znanstvenoj 
metafizici, ne bi se smjelo niti odgovarati. Do¬ 
statno je povući ih za torbu, koju sakrito, po¬ 
nešto plaho nošena ledjima; ako uspije otvoriti 
ju, tu se pojave posljedice njihove znanstve- 
nosti — na njihovu sramotu: maleni mili božić, 

besmrtnost, možda malo spiritizma, a na svaki 
način zamršeno klupko von Armen Siinder Elend 
i farizejske nadutosti. 

Dalje zabacuje Nietzsche religiju. Još nikada 
nijedna religija nije sadržavala istinu, niti nepo¬ 
sredno niti posredno niti kao dogma (kat.), niti 
kao simbol (prot.). Zabacuje sve, što se osniva 
na metafizici i religiji, prije svega moralku. Nema 
vječnoga zakona, koji bi bio temelj moralke, 
nema krepost i niti grijeha. Sve, što čovjek smatra 
za dobro i zlo, njegovo je djelo. Ćudorednost 
nije nego poslušnost običajima, ćudorednost nije 
nego skup toga, što su ljudi prije držali za 
korisno. Umjetnost gubi svoje filosofški odgojno 
značenje, samo je jeka religije, slavitelj zabluda. 
Prava je njezina svrha krasiti život t. j. kriti čo¬ 
vjeku rugobu i činiti život snošljivim. 

I tako u opće kamogod Nietzsche sada 
segne, sve gubi idejalnost; zakoni prirodni, evo¬ 
lucija, materijalizam principi su spoznaje, jesu 
mu sve, a u njihovu svijetlu je život čovjeka 
lutka slučaja, volja posljedica nagona, koji vode 
razvoj ljudski slijepom nuždom; nestaje topline 
života. 

No jao — ta spoznaja ne umiruje ; Nietzsche 
se uvjerava, da je sama spoznaja raskoš — ali 
za ludo, aforizam 327 tu naladu prikazuje. Ima 
natpis „Bajka" --- i kao da apostrofira samoga 
sebe: Don Juan spoznaje: taj ne bijaše 
još ni od jednoga filosofa raspoznan. On nema 
ljubavi k stvarima, koje spoznaje = ali ga to goni, 
podražava ga užitak lova za spoznajom i nje¬ 
zinih intriga sve gore do najviših zvijezda spo¬ 
znaje — dok mu ne će ostati ništa drugo da 
uhvati nego to, što čini spoznaju, absolutnu bol 
— kako pijanici, koji na koncu pije absint. 1 na 
koncu mu se tako prohtjelo pakla i to je posljednja 
spoznaja, koja ga privlači. Možda će ga i to 
razočarati, kako sve, što bijaše spoznao. I morao 
bi na sve vijeke vijekova ostati prikovan razo¬ 
čaranjem, postati kamenim gostom te tražiti ve¬ 
čeru spoznaje, kod koje ne će nikada sauče- 
stvovati, jer cijeli svijet ne može dati gladnome 
niti zalogaja više. Don Juan spoznaje — to je 
Nietzsche u toj perijodi nemira i sporova — to 
Nietzsche po drugi put razočaran u težnji za 
spoznajom. 

Negacija puka negacija — a čovjek treba 
nešto pozitivno! --- Od važnosti je, da ta faza 
Nietzscheove spekulacije pada u vrijeme naj¬ 


težih Časova njegova života. Teška bolest, koje 
narav ne mogaše onda niti sam niti liječnici 
odrediti, počevši tifusom, koji je uhvatio kao 
dobrovoljac zdravstvenoga odjela u franc. nje- 
mačkome ratu, prisilila ga odreći se profesure 
te tražiti oporavak u kupalištima južne Europe; 
napredovala tako, da se morao odreći svakoga 
djelovanja, nije mogao čitati, pisati, ne bijaše 
kadar razmišljati; kruta bolest otela mu vid, bi¬ 
jaše blizu da zdvoji. No za čudo; upravo ta 
bolest probudila je u njemu ljubav k životu, ili 
radje kakav prkos protiv boli, i kadgod bi muke 
popustile, osjećaše, da hoće živjeti i radovaše 
se tomu i pomalo se pripravljao u njemu novi 
nazor o životu. Sam veli: Čovjek, kojega se 
volja stvara takovim kušnjama, uči se posma- 
trati životne probleme s nepovjerenjem uvijek 
jasnije prozirući; ustručava se neumoljivo da 
iskićuje zbilju; odbacuje hipoteze utjehe; osjeća 
zlu čežnju za osvetom, za uzdarjem za život; 
hoće za muke, koje mu život daje da trpi, od¬ 
štetu i gleda mu licem u lice, trga njegove za¬ 
store i varave iluzije. 

Baš po svojoj bolesti bijaše Nietzsche pri¬ 
siljen svratiti svoj pogled u sebe, na sebi pro¬ 
učavati život, i tako je konačno kod sebe našao, 
što je badava tražio mimo sebe, što mu ne re¬ 
koše i Schopenhauer i Wagner i Darvin i zna¬ 
nost, našao je novu formulu da izrazi smisao 
života. Stao mu svitati novi idejal — Morgen- 
rothe — i s njime nova, vesela, utješna znanost 

— frohliche Wissenschaft, porodio se u njemu 
Zarathustra, njegovo najveće djelo, u ko¬ 
jemu je izrazio i podao ljudstvu sebe. 

Otkrih tako reći iznova život, veli u uspome¬ 
nama iz g. 1888., misleći na sebe, okusih od svih 
stvari i od tih neznatnih, koje nisu kadri drugi oku¬ 
siti, učinih iz svoje volje k životu svoju filosofiju. 
Jer — a to molim uvažite — bijahu to godine 
moje najmanje životne sile, u kojim sam prestao 
biti 'pesimista; instikat samoodržanja zabranio 
mi je filosofiju bijede i mlitavosti. 

Možemo mu vjerovati od riječi do riječi: 
Zarathustra u istinu sadržava filosofiju, koja smi¬ 
ruje sa životom davajući ljudstvu cilj i Zara¬ 
thustra je zbilja vrhunac Nietzscheovog razvitka 

— tu imamo pravoga Nietzschea. S toga vrhunca 
takodjer najbolje razumijemo cijeli njegov raz¬ 
voj; što je bilo prije jest priprava, što je slije¬ 
dilo jest konac, koji dakako svršava potpunom 

dekadencom duševnih sila. Prema Zarathustri 
moramo prosudjivati Nietzschea i odrediti nje¬ 
govo značenje. Što je htio i mogao reći, to je 
ovdje sadržano. On sam si je toga svijestan i 
najviše je držao do toga djela; često prekora¬ 
čuje njegova samosvijest granicu obične rezerve 

— pojavljuje se kao umišljanje. Jednom veli: 
Dao sam ljudstvu najdublju knjigu, što ju ima; 
drugdje ju nazivlje zukunftreichstes Buch. Su¬ 
dili mi o tim i Sličnim izjavama kakogod mu 
drago, s tijem, što Zarathustru postavljamo na 
najviše mjesto medju Nietzscheovim spisima, sla¬ 
žemo se i to potvrdjujemo. 

I što se tiče te strane, Zarathustra je naj- 
karakterističnije djelo Nietzschea, što u njemu 
dolazi do vrijednosti jednako pjesnik kao i fi- 
losof, umjetnik i mislilac, i to na način, kojemu 
sličan ne ćemo naći u savremenoj literaturi. To 
nije pjesan u običnome smislu riječi niti lirička 
niti epska niti dramatska niti nekakova mješa¬ 
vina od tih vrsti; to je alegorija kao po prilici 
Komenskoga .Labirint svijeta', sredstva pjesničke 
umjetnosti su tu u službi filosofijske spekulacije; 
nije tu nekakova misao konkretizovana u čin 
zbiljskoga ili izmišljenoga života, niti nalada 
čuvstva razlučena u svoje elemente, kojima bi 
se uvukla u duh čitaoca: misao ostaje na svojoj 
apstraktnoj visini a odjenuta je u simbolijsko 
ruho, protkano svom umjetnosti pjesničke muze 
a podava se u formi zapovijedi, propovjedničkoj, 
proročkoj. Pjesnički je za pravo samo slog, koji 

— kako veli Brandes — zvuči od prve do 
zadnje riječi puno, duboko, snažno, mjestimice 
donekle propovjednički svečano u svome bojov- 
nome prosudjivanju i odsudjivanju; uvijek je 
izraz radosti nad samim sobom, dapače neka- 
kovoga ushićenja za samoga sebe, ali bogat 
nježnošću i smjelošću, siguran a često sjajan. 

Za tim slogom počiva nalada kao zavjetrina u 
gorskome zraku, koji je tako lahak, tako eterski 
čist, da u njemu nema okužljivih tvari, da u 
njemu ne mogu živjeti bakterije, da tamo ne 
dosiže nikakova buka, zapah, prašina, kamen, 
put. (Dobra, duboka, jasna je to knjiga svojom 
radosti života, tamna svojim tajinstvenim govo¬ 
rom, knjiga za one, koji se duševno penju po 
gorama, i za tu nekolicinu, koji su se izdjelali 
u preziranju ljudi, a koje omalovažava masa, 
što se naprijed gura, ali koji su se izdjelali i u 
velikoj ljubavi prama ljudima, u ljubavi, koja 

samo zato tako duboko prezire, jer joj se po¬ 
javljuje u duhu slika višega, kršnijega čovje¬ 
čanstva, koje hoće odgojiti i obrazovati). 

Zašto je Nietzsche upotrijebio tu formu, 
prepirati se o to bilo bi u ludo; jasno je, da je 
odgovarala njegovoj naladi, te je djelo umjet¬ 
ničkoga nadahnuća, 'o kojemu si i sam ne bi 
mogao dati račun. Vidimo samo, da tijem 
Nietzsche postizava, što ne bi postignuo drugom 
formom. Donosi svoje misli dogmatski, bez dugih 
dokaza, koji umaraju, a mjesto tijeh daje svojim 
mislima sugestivnu moć, kojom djeluju umjetnici 
i propovjednici neposredno na svoj okoliš. 
Utiskuje nam svoje misli te nas sili, da se njima 
bavimo, što je polovica uspjeha. Nitko ne će 
odložiti knjige bez dubokoga dojma, pa i ne 
slagao se. 

Nuder, kakova je to filosofija te čudnovate 
knjige? Što uči Zarathustra? 

Dvije sjajne misli: misao nadčovjeka i 
vječnog povraćanja stvari. U pojmu 
nadčovjeka nalazi se Nietzscheov idejal, koji 
sadržava jezgru njegove filosofije i tako reći 
bićnost njegove individualnosti. Tijem je pojmom 
rekao to, čim je u opće mogao doprinijeti 
k osvještenju cilja ljudskoga razvoja. U tom je 
pojmu izravnanje s oDzirom na prvu i drugu 
Nietzscheovu perijodu; to je genij prve perijode, 
preporoditelj ljudstva, [modificiran evolucijoni- 
stičkim pozitivizmom druge perijode. Znači fi¬ 
zički, duševno i ćudoredno savršeniji tip ljudstva, 
a sadašnji čovjek treba da nastoji uzdignuti se 
svijesno do njega. Nadčovjek je direktni na¬ 
stavak razvoja, koji ide u organskome carstvu 
od rasline k infuzorijama, crvima, životinjama, 
majmunu, čovjeku. Sadanjim čovjekom nije raz¬ 
voj dovršen; tako kako je čovjek Ueberthier, 
tako će se iz čovjeka razviti Uebermensch. No, 
ako je razvoj od rasline do čovjeka išao ne- 
svijesno, ako su stvorovi razvijajući se slušali 
nekakav nepoznati zakon te bijahu sredstvo 
tudje volje i protiv vlastite volje: sada treba da 
ljudstvo s v i j e s n o nastoji dići se do novoga, 
savršenijega tipa. „Vrijeme je, da si čovjek od¬ 
redi cilj.' Ljudstvom vlada do danas nesmisao 
— nipošto smisao (Unsinn — Ohnesinn). „Nad¬ 
čovjek je smisao zemlje' t. j. ljudstvo će si biti 
svijesno, da je njegovim ciljem nadčovjek. 

A kako si ljudstvo toga može biti svijesno? 
Prisiljeno je na to nagonom, koji je temeljna po- 


kretna sila razvoja u opće, a to je Wille zur 
Macht. 

Volja biti moćniji, silniji posve je nesvijesna 
u smislu Darvinovskome, ona je, iz koje izlazi 
boj za život, prirodni izbir, koji se upravlja za¬ 
konom s silniji pobjedjuje. Ta volja, svijesna u 
smislu Nietzscheovskome, znači htjeti biti bolji. 

Vidimo, kako je u tome shvaćanju misao 
evolucije, koje se Nietzsche držao u drugoj pe- 
rijodi, spojena s misli Schopenhauerovskom, 
koja je bila temelj njegovoga nazora u prvoj 
perijodi, i da se tijem obje misli dopunjuju u 
novi plodni princip, koji izravnava nedostatke 
obaju svojih elemenata. Pozitivistički razvoj 
nema cilja; iz ničega nije jasno, kako si ima 
čovjek predstaviti budućnost. Schopenhauerova 
volja isključuje svrhovitost, koju vidimo u do- 
gadjajima svijeta sa stanovišta razvoja ; ta volja 
ne će život, ne će razvoj; zaustavljenje htijenja, 
uništenje života je posljedica svakoga osvje- 
štenja. No, s atributom zur Macht, biti moćan 
Schopenhauerova volja dade se spojiti s misli 
razvoja i odmah se pojavljuje svijet u posve 
drugoj perspektivi. Imam cilj, znam zašto živim, 


hoću živjeti, moram živjeti i znam, kako |mi je 
živjeti. U tomu je združenju metafizički temelj 
Nietzscheova pojma nadčovjeka, u tome je i 
empirijski temelj, jer volja, težnja k moći fakat 
je, koji se ne da nijekati; ta to je poznati ego¬ 
izam, to je nagon samoodržanja, a kao dokaz 
moguće je navesti sve, što theorija prirodnoga 
izbira donosi iz iskustva. Na tome je moguće 
osnovati pojam ćudorednosti. Ako ne gledamo 
na izvode, koje je Nietzsche iz toga izvodio i 
koji mjestimice toj misli uzimaju na vrijednosti 
— nužno je priznati, da je tijem dao svijetu 
misao, o'sežnu, dalekosežnu. Zamislimo se samo 
u nju, i uvjerit ćemo se, kako baca novo svijetlo 
na sve životne probleme, na filosofske temelje! 
Za tu misao je Nietzscheu osigurano mjesto u 
filosofskome razvoju a održat će ga, i kad se 
rasprši nimbus popularnosti, zbog kojega 
smo nepovjerljivi prama njegovoj filosofskoj 
vrijednosti. Izvodi nadavaju nam se sada sami 
od sebe a simboli Zarathustre nijesu za nas 
tajne. Razumijemo njegovu radost, što izvire iz 
toga nalaza i pathos, kojim ga hoće ljudstvu 
navješćivati. (Nastavit će se). 



Iz djcičkogci života 


Izbori u „Hrpafsko akademsko potporno 
drušfpo. 

Za malo će dana započeti medju djaštvom 
agitacije za „hrv. akad. potporno društvo'. Lijepo 
se pričinja i pohvalno, da djaštvo na početku 
godine prvu svoju brigu posvećuje materijalnim 
potrebama svojih siromašnih drugova. Ali po¬ 
gledamo li u Čem se ta briga očituje, proći će 
nas brzo oduševljenje. Već veći niz godina (ot- 
kada je raspušteno sveučilišno društvo „Zastava') 
vode borbu o vlast u potpornom društvu poli¬ 
tičke skupine. Cijelo to vrijeme upotrebljavaju 
se izbori upravnog odbora, da se omjeri snaga 
pojedinih političkih skupina. Čitava se agitacija 
vodi jedino o politička pitanja i oko političkih 
gesla okupljaju se pristaše. Ova borba i nije 
dakle agitacija za potporno društvo, već agita¬ 
cija za političke programe, a potporno društvo 
svojim izborima daje samo zgodnu priliku za 
politički odgoj (!) mladjih drugova. 

Mi ovu borbu za izbore i ovakav rad za 
potporno društvo ne odobravamo, pa ćemo po¬ 
raditi i ove godine, kao što se već nekoliko 


godina kuša, da politička borba prestane, jer je 
držimo promašenom i jer smo uvjereni, da na¬ 
pretku društva škodi i što hoćemo, da djaštvo na 
drugi način i više za društvo radi. 

Borba političkih struja za naše društvo 
mogla bi se još nekako razumjeti, kad bi upravni 
odbor tim, što je na čelu potp. društva dobivao 
kakovu političku punomoć ili kad bi mu se pri- 
znavalo pravo, da zastupa djaštvo prema vanjskoj 
javnosti. Ali ne samo da to u praksi ne dolazi, 
već se i u teoriji poriče. I tako je čitava ova 
borba samo „ igranje politike.' Moglo bi se 
ovdje kazati, da mi nijesmo sada uveli tu borbu, 
nego da smo je primili kao baštinu od naših 
predšastnika. To je istina, ali od onda, kad je 
ta borba počela, pa do danas promijenile su se 
prilike tako, da i oni prividni razlozi, koji su 
tada govorili za borbu, danas više ne postoje. 
Kad je 1895. ukinuto opće djačko društvo „Za¬ 
stava', ostalo je potporno društvo jedino djačko 
udruženje. Uvažimo li, da je „Zastava' ukinuta 
radi „politike' i da su se tada zabranjivala p o- 
1 i t i č k a udruženja, razumjet ćemo, kako je 
došlo do političkih borbi u potp. društvu, tim 

prije, što su onda političke opreke bile gotovo 
oštrije nego danas, a možemo reći i jedine. Do 
danas naše su se djačke prilike znatno promije¬ 
nile- Danas nijesu više političke opreke ni je¬ 
dine, a nijesu ni najoštrije. Mi već osjećamo, 
ako možda i ne posve jasno i ne svi jednako, 
da je prva naša zadaća kulturan i soci¬ 
jalan rad, a politika da je tek posljedica ovoga. 
Mi imademo danas već nekoliko klubova s raz¬ 
ličitim zadacima (stručnim, prosvjetnim, zabav¬ 
nim, higijenskim itd.), a medju njima i političkih 
organizacija. U te organizacije prenosimo naš 
politički rad i odgoj. Prema tomu ja bih se 
usudio reći, da mi ove borbe vodimo jedino 
radi „tradicije”. A mi smo se znali otresti mno¬ 
gih tradicionalnih pogrješaka, pa ćemo se i ove. 

Ozbiljnom i akademičara dostojnom mogao 
bi nazvati samo onda borbu, kad bi se borile 
različite grupe radi toga, što drukčije shvaćaju 
zadatke ili svrhu potpornoga društva ili se ne 
mogu složiti u načinu uprave. Mi smo napred¬ 
njaci već u više navrata istaknuli generalne za¬ 
htjeve, koje stavljamo na potporno društvo, a 
učinili smo to ne možda tek zato, da i o tom 
pitanju nešto kažemo, već stoga, što držimo, 
da je nužno da djaštvo svoje zahtjeve postavi, 
da se prema njima znadu ravnati oni, koji se 
primaju časti u odboru društva i što držimo, da 
bi se oko tih pitanja imala kretati i agitacija za 
potporno društvo. A bilo bi nam milo, da i dru¬ 
govi starčevićanci označe svoje stanovište, pa 
ako se slažemo (što je vrlo lako moguće), upitat 
ćemo se, čemu da se borimo. 

To je nekoliko misli o značenju političke 
borbe. A sad da se u glavnom osvrnemo na 
štetnosti, što iz te borbe izlaze po društvo. 
Rekao sam „u glavnom”, jer kad bih se htio u 
pojedinosti upuštati, morao bi premetati mnogo 
„prljavoga rublja”, čiji bi zadah mogao pokvariti 
dobru volju za složan rad. Najznatnija je šteta 
po društvo, što se ovo jedino vrijeme (za iz¬ 
bora), kad se interes djaštva veže o potporno 
društvo, upotrebljava za političke agitacije, stra¬ 
načka opadanja i za sve, a najmanje za potp. 
društvo. Čovjeku mora biti žao onoga vremena 
i one mnoge energije, što se uzaludno troši, pa 
kad gleda onaj žar i oduševljenje u nadmeta- 
vanju i nehotice mu se od ustiju otkida: „šteta 
što se ne bore za bolju stvar”. Kad bi se ono¬ 
liko vremena i onoliko skupština upotrijebilo, 
da se raspravlja o potrebama djaštva, kako bi 
mu se dalo doskočiti itd. drukčije bi djaštvo 
shvaćalo svoj odnošaj prema društvu, drukčije 
bi za nj i radilo, a i gdjekoji kolega ne bi svoj 
mladi život ubijao po zagrebačkim podrumima 
gladan kruha. Samo ie prirodna posljedica toga, 
da uprava, pa bila još kako valjana, ne će moći 
mnogo učiniti, jer za nijednu svoju reformu ne 
će naći dovoljno potpore u samom djaštvu, a 
ne će je naći jednostavno stoga, što se nije uz¬ 


gajalo raspravljanjem za rad u potpornom dru¬ 
štvu. A nema sumnje, da politička borba nalači 
odjeka i vani, pa nije nikako zgodna, da pobudi 
veću požrtvovnost za društvo, pogotovo kod 
istomišljenika pobijedjene skupine. A napokon 
i sam ojbor, kojemu nije dana nikakova direk¬ 
tiva, ćuti u prvom redu političku odgovornost, 
ier znade da i uz najbolji rad ne će steći odo¬ 
brenja od političkih protivnika 

Najglavniji nam je pak razlog, da smo pro¬ 
tivnici političke borbe, što bismo željeli, da 
djaštvo iz temelja promijeni svoj odnošaj prema 
društvu, a to nije moguće, dok traju strasti i 
bura političkih borbi. Mi bismo htjeli, da se 
vrijeme, što se doslije upotrebljavalo za političke 
agitacije, upotrijebi za agitacije u potporno dru¬ 
štvo, da se na sastancima raspravlja o praktič¬ 
nim zadacima, što bi ih društvo moglo izvršiti 
tijekom jedne godine, da se raspravi i raščisti 
materijalno stanje djaštva, da se ras¬ 
pravlja o reformi podijeljivanja potpora. Jednom 
riječi, da djaštvo dobro upozna stanje i potrebe 
onoga, komu treba potpore i sredstva, koja se 
mogu upotrijebiti. A to bismo htjeli i željeli zato, 
jer smo uvjereni, da bi mlada i zanosna srca 
na pogledu one bijede, koje toliko ima medju 
našim kolegama, za koju se tako malo znade, 
jačim žarom i većom ljubavi prionuli uz rad za 
potporno društvo. Složimo li se u takom radu 
izbacivši svaku političku borbu, postat će naše 
društvo toplo žarište, na kom će se moći grijati 
i bijeda siromašnih i ljubav i požrtvovnost ra- 
dinih. I onda bi s vremenom moglo potporno 
društvo preuzeti na svoju brigu 
sva pitanja, koja se tiču materijal¬ 
nih potreba djaštva. 

Držim, da je ovim pokazato, da politička 
borba smeta svakom većem napretku društva i 
da će se djaštvo istom onda moći baciti na 
plodan rad za društvo, kad ne budemo silom 
stvarali opreke, gdje ih nema ili bar ne bi smjelo 
da bude. Ovo je istina, koju već mnogi jasno 
osjećaju, koju i mi spoznajemo, pa nam je i 
dužnost, da nastojimo, da ona i u našem djelo¬ 
vanju u svoj svojoj čistoći dodje do izražaja. 
Ako se svi složimo i ovu istinu priznamo, lako 
ćemo naći način, kako ćemo je u život privesti. 
Kako da se u praksi provede prepuštamo dogo¬ 
voru djaštva. Najmanje što bi se moralo već 
ljetos provesti jest zaštita manjine (0 tom vidi 
i. broj „Hrv. Djaka”), dakako na osnovu spora¬ 
zuma a ne glasovanja, pošto takovu isključuju 
postojeća pravila. 

Stanovište, što ga ovdje zastupamo za na¬ 
prednu omladinu nije novo. S ovom devizom 
stupila je napredna omladina prvi puta u izbornu 
borbu, a i poslije makar je bila prisiljena voditi 
polit, borbu, neprestano su se javljali glasovi, da se 
ta borba ukloni. Već tri godine redom kušao se 
naći put, da se u prvi red stave društvena pi- 

tanja. I sada evo, ako dižemo glas, da naše 
djelovanje za potporno društvo prenesemo iz 
političkih opreka na rad za napredak društva, 
činimo to, jer se našem naprednom naziranju 
protivi, da se za čisto humanitarno dru¬ 
štvo vodi čista politička borba. Mi smo 
je vodili, istina, a ovisit će o drugovima starče- 
vićancima, da li ćemo je i dalje voditi, ali sve¬ 
jednako nijesmo se, a i ne ćemo se odreći na¬ 
stojanja, da ta borba u ovom obliku prestane. 

Na drugovima je starčevićancima, hoće li i oni 
s nama. Ako hoće, dobro nam došli, ne će li, 
a mi ćemo i bez njih. J. K. 

rxsi 

Sastanak istarskoga djaštpa. 

Dne 7. i 8. rujna o. g. održalo je hrvatsko 
i slovenačko djaštvo Istre u Pazinu svoj zajed¬ 
nički sastanak. Prisutno bijaše oko 80 istarskih 
djaka. Inicijativa za ovaj sastanak potekla je od 
strane prvih pazinskih abiturijenata, koji su i na 
samom sastanku najviše nastupili. 

Sastanak je održan u dvorani „Narodnog 
Doma' pod predsjedanjem slaviste D. Tentora. 
Potpredsjednicima bili su izabrani jur. Agne- 
letto (Slovenac) i abitur- Bručić, a bilježnicima 
medic. Karabaić te abiturijenti Prudan i 
Krajcar. 

Dnevni red sastanka tekao je ovako: 

U subotu dne 7. rujna prije podne: 

1) . Razvoj hrvatske svijesti u Istri. 
Referent abit. Peručić. 

2) . Kulturno-gospodarske prilike- - 
a) Škola. Referent abit. Ružić. b) Narodni 
život, običaji i kulturne prilike. Referent 
abit. Posedel. c) Poljodjelske prilike na¬ 
roda. Referent abit. Lazović. d) Trgova- 
čko-obrtne prilike naroda. Referent abit. 

P e r a j ž a. 

Poslije podne: 

3) . Narodna prosvjeta: a) Pučke 
knjižnice. Referent stud. jur. Ribarić. b) 
Pučka predav anja. Referent stud. jur. F. 
Sloko vić. 

U nedjelju dne 8. rujna prije i poslije podne: 

4) Istarsko djaštvo: a) Struje nau- 
kovnih i materijalnih sredstava istar¬ 
skog djaštva na sveučlištima u Za¬ 
grebu (referent stud. jur. F. Sloković), Beču 
(referent Stj. Car), Pragu (referat kol. Carino- 
vića) i Gratzu (referat kol. Kundića). b). Istar¬ 
sko (hrv.-slov.) djaštvo na srednjim i vi¬ 
sokim školama. Referenti kol. Sloković 
za Zagreb a kol. Karabaić za Beč. c). Za¬ 
daće i dužnosti djaštva u Istri. Referenti 
bogoslov Janko i kol. Agneletto. 

Već iz ovoga dnevnog reda proizlazi, da 
istarsko djaštvo polazi u svom radu sa jedino 

opravdane narodne baze. Istra spada u naše 
narodno ugrožene i izložene krajeve. Zato je u 
Istri u današnjim prilikama nuždan rad u isklju¬ 
čivo narodnom pravcu. U tom pravcu radili 
su dosele i vodili borbu svi istarski rodoljubi. 
Rezultati ovoga rada pokazali su se prigodom 
posljednjih izbora za carevinsko vijeće u takovoj 
snazi, da je svuda gdje ima Hrvata zamnio klik 
neočekivane radosti, dočim smo kod naših na¬ 
rodnih neprijatelja imali prilike konstatovati — 
zateČenje. Ako išta, ovi živi rezultati su dokazom, 
da se rad narodne obrane u Istri ima u istom 
pravcu i nastaviti. To je posve ispravno shva¬ 
tila djačka istarska mladost, koja hoće, da ovaj 
rad u istom pravcu, ali pomnožanim silama na¬ 
stavi. Medjutim ima ih, kojima ne dostaje n a- 
rodna baza, pa hoće da i u istarski javni život 
unesu „kršćansko-katolički“, u istinu kleri¬ 
kalni momenat. Jasno je, što to znači. Iz Beča 
se sustavno ide za tim, da se narodnosne 
borbe u monarkiji izmijene borbama kulturnim. 
A to će za Istru reći, da se dosadašnja us¬ 
pješna borba Hrvata i Slovenaca protiv Tali¬ 
jana ima zamijeniti borbom hrv.-slov.-talijanskih 
klerikalaca protiv hrv.-slov.-talijansih antikleri- 
kalaca. Ovakav preokret, koji bi za Hrvate i 
Slovence u Istri značio postepeni gubitak sviju 
stečenih pozicija, bio bi dakako u volji i Italiji 
i Vatikanu. 

Ovu tendenciju naših narodnih neprijatelja 
svijesno ili nesvjesno zastupao je na istarskom 
djačkom sastanku bogoslov Janko. On je pače 
postavio zahtjev, da se istarsko djaštvo izrično 
postavi na načela kršćanskih soci- 
jala i izjavi za program klerikalnog „Sloven¬ 
skog kluba' u carevinskom vijeću. A to će reći 
ne samo zapostaviti narodnu bazu nena¬ 
rodnoj, „kršćansko-katoličkoj“, klerikalnoj, nego 
i zamijeniti rad u pravcu narodne obrane, 
radom političkim. To jest: istarsko djaštvo 
imalo se je da stavi kao privjesak u službu 
jedne političke i to klerikalne frakcije! 

Samo velikoj toleranciji učesnika ima se 
zahvaliti, da se sa bogoslovom Jankom i još 
dva njegova druga nije po zasluzi postupalo. 
Naravno, da je djaštvo preko ovoga zahtjeva 
konačno naprosto prešlo na dnevni red te iza¬ 
bralo odbor za ustrojenje ferijalnog djač- 
kog društva, prihvatilo rezoluciju za osnutak 
slovenskog sveučilišta u Ljubljani te 
reciprocitet zagrebačkog sveučilišta sa 
onima u Austriji. 

I tako će istarsko djaštvo dosadašnji rad 
istarskih rodoljuba na istoj t. j. narodnoj bazi 
potpomoći i nastaviti, a nadamo se, da će znati 
svima raspoloživim silama spriječiti kleri¬ 
kalno unašanje stranačkog i vjerskog spora u 
narod. 

ESI 



Jugoslavenski abifurijenfski sastanak. 

Ovaj sastanak, koji se imao održati 20.—22. 
kolovoza ove godine u Dubrovniku, nije se u 
opće obdržavao. Prema našim informacijama 
zbilo se to u glavnom iz tehničkih te materijal¬ 
nih razloga. Ne ima sumnje, da je misao jugo¬ 
slavenskoga abiturijentskog sastanka pa još 
u Dubrovniku, misao zanosna i idealna. Sastanak 
mladosti četiriju bratskih naroda, mladosti, koja 
upravo stupa na prag slobodnoga života — a 
na klasičnom tlu hrvatske Atene, na žalu hrvat¬ 
skoga mora ... koji osjećaji polet i užitak! 
Na žalost je ova misao teže provediva. Usprkos 
sretnom izboru mjesta sastanku, udaljenost je za 
veliku većinu bila prevelika. A onda priredjivači 
jamačno nisu računali sa dezorganizacijom, koja 
prirodno nastupa medju maturantima položenjem 
mature. Medju onima, koji svršavaju srednje 
škole velik je broj apsolvenata, učiteljskih kan¬ 
didata te takovih, koji položenjem mature bilo 
s kojih razloga završuju djakovanje. Kod sviju 
ovih briga za egzisteaciju potiskuje misao po¬ 
državanja i daljnjeg kontakta sa drugovima iz 
školskih klupa. A valja priznati, da je od strane 
nas starijih za taj kontakt do sada malo ili ništa 
učinjeno. U buduće valjat će i onima, koji polo¬ 
ženjem mature završuju svoje djakovanje, po¬ 
svetiti više pažnje, voditi njihovu statistiku te 
podržavati s njima kontakt i onda, kada već 
zadju u život. Konačno priredjivači ovoga sa¬ 
stanka previše su se izolirali od nas starijih, 
premda je u njih još premalo iskustva i spret¬ 
nosti, da sami svladaju sve podvige, koje sa 
sobom donosi priredjenje ovako na veliko za¬ 
snovanog sastanka. 

Da li su abiturijentski sastanci u opće shodni 
te da li se s njima postizava onaj rezultat, koji 
se želi, to je danas otvoreno pitanje. Zato smo 
mi rado uvrštivali vijesti i članke iz redova pri- 
redjivača o tom sastanku. Ali uvažimo li dosa¬ 
dašnju, ako i malenu, povijest abiturijentskih sa¬ 
stanaka u nas pa nedostatno iskustvo, a do¬ 
dajmo i spremu abiturijenata, dolazimo do za¬ 
ključka, da misao abiturijentskih sastanaka nije 
najplodonosnija. Ovo bijaše naše uvjerenje i 
prije, al nismo htjeli od svoje strane dirati u sa¬ 
mostalnost priredjivača. Da nas se ne bi krivo 
razumjelo, naglašujemo, da nismo protiv abitu¬ 
rijentskih sastanaka, što više mi ih preporučamo, 
ali po našem mnijenju ovi sastanci ne bi se smjeli 
sazivati tako izolovano, ne bi smjeli biti lih abi¬ 
turijentski, nego opće djački, na kojima bi ne 
tek kao gosti, nego i kao aktivni učesnici mogli 
sudjelovati i srednjoškolci te djaci sa visokih 
škola. U kratko mi smo za djačke sastanke 
uključivši ovamo abiturijente i apsolvente sred¬ 
njih škola. Sastanak jugoslavenskih abiturijenata 
i absolvenata u Dubrovniku nije uspio. Ova ne¬ 
daća neka ne smeta priredjivače, nego neka im 


bude stečenim iskustvom u daljnjem radu. Mi se 
najme nadamo, da priredjivači nisu posvema 
odbacili misao jugoslavenskog, ako ne abi¬ 
turijentskog, a to opće-djačkog sastanka, koji 
bismo zajedničkim silama bili dužni u dogledno 
vrijeme sazvati, i to u svrhu našeg medjusobnog 
upoznanja, medjusobne izmjene misli te spora¬ 
zuma i postepene realizacije onih ideja, koje su 
zajedničke i Slovencima i Hrvatima i Srbima i 
Bugarima, kao i onih, koje imadu da nam po¬ 
stanu zajedničke. 

Hrvatski abiturijentski sastanak. 

Inicijativa za ovaj sastanak, koliko nam je 
poznato, potekla je iz redova zagrebačkih sred¬ 
njoškolskih starčevićanaca pod vodstvom isto¬ 
mišljenika na sveučilištu. Ovaj se sastanak imao 
obdržavati u Zagrebu. Prema jugoslavenskom 
abiturijentskom sastanku ovaj bi se sastanak 
ograničio na hrvatske abiturijente, dok bi 
svom obilježju bio ne samo djački, nego i p o- 
1 i t i č k i, a ako se sjetimo, da se starčevićanci 
i oni na srednjim i oni na visokim školama sma¬ 
traju sastavnim dijelom organizacije istoimene 
političke stranke, onda možemo dodati, da bi 
ovaj sastanak bio i — stranački. Kako mi 
u pravilu ne odobravamo trošenje energije djaštva 
u političkim akcijama ni na visokim školama, 
jer djaštvo u redovnim i današnjim prilikama 
nije na političkom području nikakav faktor, samo 
se sobom razumijeva, da naše simpatije nisu o d 
prvog početka mogle biti nastrani ovakovoga 
hrv. abiturijentskog sastanka. Medjutim ni do 
ovoga sastanka nije došlo. Lakoničkom doma¬ 
ćom vijesti u „Hrv. Pravu“ = „Odgadja se“, sa¬ 
općeno je eventualnim interesentima, da se sa¬ 
stanak ne će obdržavati. 

Do sada nije nam poznat uzrok, s kojega 
nije došlo do obdržavanja ovoga sastanka. Na¬ 
slućujemo samo, da ga je pokopao hrvatski ka¬ 
tolički svedjački sastanak, koji se obdržavao 
takodjer u Zagrebu. U opće ne varamo li se, 
klerikalizam kao da ozbiljno prijeti apsorpcijom 
starčevićanskim djačkim redovima. Starčevićanci 
i klerikalci niti su prijatelji niti neprijatelji. A 
kako su starčevićanci bez izrazite kulturne baze, 
primorani su nestalno krstariti izmedju naprednog 
i klerikalnog djaštva neodlučni na koju bi stranu, 
premda osjećaju, da je njihov bezimeni položaj 
u kulturnom smislu neodrživ. Do sada čini se 
da su skloniji klerikalcima t. j. hrv. katoličkom 
djaštvu, znak da su posve pod uplivom d a- 
n a š n j e g a pravca i d u h a u istoimenoj stranci. 
A ipak je Starčević, čijim se imenom ponose, 
bio kruti antiklerikalac, pače ih ima, koji ga pri¬ 
kazuju i kao ateistu. 

1. Hrv.-slov. katolički svcdjački sastanak. 

Dne 4., 5- i 6 . kolovoza bio je u Za¬ 
grebu I. hrv.-slov. katolički svedjački 
sastanak. Ovaj je sastanak sazvan po hrv. 
katoličkom akad. društvu .Domagoj', dok je 
inicijativa jamačno potekla od strane svećenstva 
oko .Hrvatstva'. Od sviju što sazvanih, što 
održanih naših sastanaka ovaj je najbolje uspio, 
znak, kako je nužno, da se djački, napose sred¬ 
njoškolski sastanci sazivaju sporazumno sa 
starijima. Po vijestima priredjivača bijaše na sa¬ 
stanku do 450 učesnika. Ovo je broj, s kojim 
valja računati. Istina, da je to bio svedjački 
katolički sastanak i to ne samo hrvatskoga, 
nego i slovenskoga katoličkog djaštva; istina je 
nadalje, da su bogoslovi, dakle u pravilu kleri- 
kalci od zanata pa Slovenci, kod kojih postoji 
klerikalni djački pokret već i3 godina, bili glavni 
konlingenat učesnika, dok je laičko djaštvo na¬ 
pose banovinsko bilo razmjerno najmalobrojnije 
zastupano. Ali ako uvažimo, da ovih 450 učes¬ 
nika znači 450 pionira za lošu i štetnu stvar, 
onda je potrebno, da ovaj sastanak upamtimo, 
te prema njemu takodjer udesimo svoje djelo¬ 
vanje. Glavniju riječ vodili su na sastanku Slo¬ 
venci. A to je i razumljivo. Njihov je pokret da¬ 
leko stariji, a kao takav raspolaže i sa više is¬ 
kustva te prakse. Od brojnih referata spomi¬ 
njemo onaj Slovenca g. M. D a ga r i n a: „Raz¬ 
voj k r š ć.-s o c i j a ln e ideje medju Slo¬ 
vencima' te onaj Hrvata g. S. M a r k u 1 i na 
.Katolicizam i moderni vijek'. Na 
sastanku je stvoreno i više za sam pokret važ¬ 
nih zaključaka, tako napose da se ima izdavati 
posebni katolički beletristički list. 

Iz referata g. M. B o ž i ć a o glasilu slo¬ 
venskoga katoličkog djaštva .Zora' razabiremo, 
da ovaj list, koji postoji već i3 godina, broji u 
svemu 950 pretplatnika, od toga 500 nedjaka, 
dakle u svemu 450 djačkih pretplatnika na vi¬ 
sokim i srednjim školama. I ako je broj sloven¬ 
skog djaštva znatno manji od našega, ipak nam 
se ovaj broj čini premalenim za jedan pokret, 
koji već tolike godine postoji. Iz ove činjenice 
dokučujemo, da naročito narodno-radikalno slo¬ 
vensko djaštvo uspješno paralizuje upliv kato¬ 
ličkoga slovenskog djaštva, a to nam jamči, da 
će i u Slovenaca u napredak rasti broj slobodo¬ 
umne narodne inteligencije. 

Najznačajnija je po čitav sastanak rezolu¬ 
cija, što je na svečanoj sjednici dne 6. kolovoza 
primljena na predlog g. S- Markulina. Evo 
je u cijelosti: 

1. I. hrv.-slov. svedjački kat. sastanak 
izražava svoju nepokolebivu odanost sv. Sto¬ 
lici osobito stoga, što moderni vijek hoće da 
uništi ugled sv. Stolice i položaj, što ga ona 
zauzima u kat. Crkvi i civilizovanom svijetu- 

2. Poradi teškoće borbe protiv duha mo¬ 
dernog vremena poziva sastanak sve uvjerene 


katolike, bili oni u kojoj mu drago političkoj 
stranci, da složnim silama ustanu protiv svih 
napadaja i neprijatelja katoličke vjere i Crkve 
u Hrvatskoj. 

3. Djaštvo, sakupljeno na sastanku, za¬ 
ključuje, da će se ustrajno boriti protiv ne¬ 
posredne posljedice bezvjerskog duha moder¬ 
nog doba, nečistoće života, koja se, ucijep- 
ljena djištvu u srednjim školama, širi na uni- 
verzi, te tako prelazi u narodnu inteligenciju. 
Ovom se rezolucijom i hrvatsko i slo¬ 
vensko katoličko djaštvo stavlja u devotnu (l. 
točka) i aktivnu (2. točka) službu pape i Rima. 
Mi smo već ponovno imali prilike na osnovu 
činjenica upozoriti, da interesi Rima i Hrvata ne 
samo da nisu istovjetni, nego da se i medju- 
sobno kose. Sjećamo samo na držanje Rima 
u pitanju glagoljice. Prema tome je jasno, da je 
služba papi i Rimu štetna po naše interese. 
A ova činjenica opredijeljuje i pravac našega 
djelovanja gledom na katoličko naše djaštvo. 

Treća točka rezolucije bazira na materi¬ 
jalnoj neistini. Nije istina, da je nečistoća života 
neposredna posljedica bezvjerskog duha mo¬ 
dernog doba, jer je taj duh moralan, daleko mo¬ 
ralniji od kršćanskog duha, napose u praksi. U 
slučaju potrebe spremni smo poslužiti klasičnim 
primjerima iz života katoličkog hijerarhičkog 
svijeta u nas i drugdje uključivši ovamo i brojne 
pape. 

Još bi nam bilo osobito milo, da nas go¬ 
spoda posluže konkretnim činjenicama i auten¬ 
tičnim podacima o onima, koji u sred¬ 
njim školama ucijepljuju nečistoću 
života, jer ćemo u protivnom slučaju biti pri¬ 
morani smatrati ovaj ispad insinuacijom sasvim 
iznimne kategorije. 

Ova rezolucija izrazit je prilog klerikalizmu 
u nas, t. j. struji, koja zastupa prevlast crkve 
nad državom, pa je jedino ispravno, da se s toga 
stanovišta prosudjuje i I. hrv. slov. svedjački 
sastanak u Zagrebu. 

Drugi veliki zbor slovenskoga narodno-radikal- 
noga djaštva. 

Od 5- do 8. rujna ove godine vijećao je 
u Celju drugi zbor slovenskoga narodno-radi- 
kalnoga djaštva. Slovensko narodno-radikalno 
djaštvo posebna je diačka struja u naše braće 
Slovenaca. Ono je organizovano u trima svojim 
društvima: „Taboru' u Gracu, .Sloveniji' 
u Beču te .Adriji' u Pragu. Za vrijeme praz¬ 
nika svi se opet skupljaju u zajedničkom feri¬ 
jalnom društvu .Prosvjeti' u Ljubljani. Po svo¬ 
jim idejama stoji slovensko narodno-radikalno 
djaštvo na stanovištu, da se djak kao takav ne 
smije angažovati za nijednu političku stranku 
kao organizovani njezin član, nego da mu je 

dužnost brinuti se za što svestraniju svoju na¬ 
obrazbu, na osnovu svojih studija steći svoje 
vlastito uvjerenje te prema tomu udesiti čitavo 
svoje djelovanje- Dakle slovensko narodno-radi- 
kalno djaštvo kao posebna struja ne smatra sebe 
nikakovim političkim faktorom, nego n a- 
rodnim, kulturnim i socijalnim. U 
ovom pravcu kreće se i Sav rad ove struje u 
teoriji i praksi: rad u vlastitoj sredini, u narodu 
te u glasilu joj: „Omladini 1 , koja već izlazi 
4 pune godine. Kao solidno organizovana sku¬ 
pina istupilo je slovensko narodno-radikalno 
djaštvo prvi put na svojem prvom zboru prije 
dvije godine u Trstu. Na zboru u Celju razvilo 
je ono svoje misli na šire, detaljiralo ih i to u 
svome dosadašnjem pravcu. 

Kako nam do sada nije stigao zamoljeni 
izvještaj iz njihove vlastite sredine, ograničit 
ćemo se u ovom broju samo na kratku naznaku 
pitanja, kojima se slovensko narodno-radikalno 
djaštvo bavilo na svom drugom zboru. Zbor je 
trajao četiri dana. Dne 5. rujna na večer održana 
je skupština akademskoga ferijalnog društva 
„Prosvjete 1 . Dne 6 . rujna u jutro bijaše 
prvo plenarno vijećanje. Nakon izbora 
predsjedništva i ustanovljenja poslovnoga reda 
držana su ova predavanja: l). Od zbora 
u Trstu do danas. 2). Naše stanovište 
prema pitanju dvoboja. Istoga dana po¬ 
slije podne vijećao je d j a č k i socijalni 
odsjek. Raspravljalo se: a). O alkohol¬ 
nom, nikotinskom i spolnom pitanju; 
b) o tjelesnom uzgoju, sokolstvu, 
socijalnom uzgoju; c) o djačkoj 
higijeni. Na večer vijećao je organiza¬ 
cioni odsjek. Dne 7. rujna bijaše drugo 
plenarno vijećanje. Raspravljalo se: l). 
0 narodnoj obrani; 2). o slobodnoj 
školi. Poslije podne istoga dana vijećao je. 
š k ol s k i o d s je k. Pretresala se ova pitanja : 
A. l) Slovenska visoka škola; 2). 
srednje škole; 3). žensko školstvo; 
4). strukovno školstvo. B. Rasprava 
o slobodnoj školi. Na večer istoga dana 
bijaše komers. Dne 8. rujna prije podne odr¬ 
žano je zaključno plenarno vijećanje. 
Poslije podne podjoše učesnici na izlet u su¬ 
sjedno mjesto Žalec. Već iz ovoga rasporeda 
može da svaki čitatelj razabere, da je ozbilj¬ 
nost jedna od značajki slovenskoga narodno- 
radikalnoga djaštva. 

Sto se nas Hrvata tiče moramo priznati, 
da su slovenski naši drugovi pred nama, a 
ipak su sva napomenuta pitanja i u nas bar tako 
aktuelna kao i u braće Slovenaca! 

Na zboru su prisustvovali zastupnik H r i- 
b a r iz Ljubljane, zastupnik dr. T u m a iz Go¬ 
rice, više profesora i učitelja te neki članovi na¬ 
rodne stranke. 

Tako radi slovensko narodno-radikalno djaštvo! 


Pokret narodno-naprednogn slopenskog 
djaštpa. 

Slovensko slobodno narodno-napredno dja¬ 
štvo pokrenulo je svoje glasilo: „Slobodu 1 . 
Ova je struja slovenskoga djaštva izrazito anti- 
klerikalna, a od narodno-radikalnog sloven¬ 
skog djaštva razlikuje se poglavito u tom, što 
se narodno-radikalno djaštvo smatra eminentno 
kulturnom strujom, dok narodno-napredno 
djaštvo ne zazire ni od politike. U svom 
programu naglašuje narodno-napredno djaštvo, 
da je svaki njihov član dužan proučiti pro¬ 
grame „sviju slovenskih stranaka 1 . 
Ono doduše priznaje, da njihova organizacija ne 
može jošte sudjelovati u gospodarskim i poli¬ 
tičkim pitanjima, „ali se poistovjetuje 
s idejama i. programima slovenskih 
narodno-naprednih stranaka 1 . 

Nismo vlasni, da se miješamo u unutarnje 
prilike naših slovenskih drugova, ali neka nam 
bude u svezi sa prilikama u nas upozoriti na 
jednu važnu činjenicu. Možda i nije najsretnije, 
da se slovensko djaštvo, koje je znatno malo- 
brojnije od hrvatskoga, dijeli u tri struje, ali 
nam je istaknuti, da su od tih dvije odrješito 
antiklerikalne. A to će reći, da će se 
protiv klerikalaca i narodno-radikalno i narod¬ 
no-napredno slovensko djaštvo uvijek zajedno 
naći. I hrvatsko djaštvo dijeli se u tri struje: u 
naprednu, starčevićansku i katoličku t. j. kleri¬ 
kalnu struju. Medjutim mi nismo u prilici, da 
konstatujemo. da su od triju hrvatskih djačkih 
struja dvije antiklerikalne, pače sudeći po pro¬ 
cesu, koji se upravo odigrava u redovima star¬ 
čevićanaca, rek bi da ćemo u dogledno vrijeme 
moći konstatovati, da su od triju postojećih hr¬ 
vatskih djačkih struja dvije klerikalne. 
Da, slovenski drugovi su u tom pogledu sva¬ 
kako pred nama! 

Slovensko slobodno narodno - napredno 
djaštvo organizovano je u tri društva; „Tri¬ 
glav* u Gracu, „Sava 1 u Beču i „Ilirija 1 
u Pragu. 

(SS 

,.mflRSonifl“ 

Ferijalni klub hru. naprednoga djaštua u Brodu na Saol. 

Još pretprošlih ferija opazilo se neko gibanje 
medju brodskim djaštvom. Izbile su dvije struje 
— napredna i starčevićanska. 

Radeći tiho uspjelo nam je da okupimo oko 
sebe veći dio djaštva i da već na početku prošlih 
ferija istupimo kao „Napredno djaštvo 1 te osnu¬ 
jemo svoj ferijalni klub! 

Kao klub počeli smo ujedinjenima silama 
raditi oko provedbe svoga programa. 

U brizi za svoj intelektualni razvitak 
osnovali smo knjižnicu, u kojoj je bilo do 
600 svezaka, a koju su članovi izdašno izrab¬ 
ljivali. 

Držali smo i predavanja. A da okupimo oko 
sebe sve djaštvo i da i svojem zdravlju dopri¬ 
nesenu) dužni obol, osnovali smo „v e s 1 a 1 a č k i 
o d i o.“ 

Polazili smo i na zajedničke šetnje, gdje 
smo u svježem zraku veselo praznikovali pje¬ 
vajući pjesme, a upriličivali smo i izlete, od 
kojih je bio svakako najzanimljiviji onaj u brus- 
ničke kamenolome (u Bosni). 

Jednako smo se gotovo svaki dan kupali 
i natjecali u plivanju. 


Kao napredno djaštvo nismo zapustili nr 
onaj sitni rad, kojega kao djaci medju svojim 
narodom vršiti možemo- 

S toga smo osnovali analfabetski 
tečaj, koji nam je i uspio, jer smo desetku 
ljudi otvorili put k prosvjeti. 

Nakon praznika vratismo se zadovoljni na 
nauke, uvjereni, da smo svoje praznike korisno 
sproveli, a tako hoćemo da sprovedemo i školsku 
godinu, hoćemo da stečemo što više nao¬ 
brazbe te da kao takovi budemo danas sutra u 
životu što potpuniji i što karakterniji ljudi. 

O d b o r- 


L I S T A K. 


t DR. 30S1P PLIVERIĆ. 

Umro je u jeku žestoke državopravne borbe 
izmedju Hrvatske i Ugarske. Njegovom je smrću 
naša javnost — upravo najživlje zaokupljena državo- 
pravnim pitanjima — upozorena na njegova djela, 
u kojima je naš državopravni odnos prema Ugar¬ 
skoj stavljen na nepobitnu pravno-znanstvenu bazu. 
Prije Pliverića nismo imali nikakove znanstvene 
državopravne literature. A ipak je sva naša poli 
tika od sklopljenja nagodbe sa Ugarskom god. 1868. 
državopravne naravi! I ova je činjenica jedan od 
priloga sterilnosti i plitkoći naše starije politike. 
Sva naša starija politika bijaše politika negacije. 
Svatko je mislio, da ima pravo nabaciti se na na¬ 
godbu izmedju Hrvatske i Ugarske kamenom, ali 
nitko da bi ju i proučio. Svatko je mislio, da ju 
može ignorirati, nepriznavati, premda su nam isto¬ 
dobno pucali narodni zglobovi s nagodbene prakse. 
Dr. Pliverić je svojim djelima bar u teoriji s te¬ 
melja obračunao s jalovom politikom negacije. U 
svojim djelima: „Das rechtliche Verhalt- 
niss Kroatiens zu Ungarn" (1885), S B e i- 
trage zum ungarisch-kroatischen 
Bundesrechte.* (Veliko djelo od preko 500 
stranica 1886.) te „Der Kroatische St aat“ 
(1887.) dr. je Pliverić golemim znanstvenim apa¬ 
ratom protumačio naš državopravni odnošaj prema 
Ugarskoj te drugoj poli monarkije i dokazao, d a 
je Hrvatska država, koja je svojom slo¬ 
bodnom voljom sklopila s Ugarskom savezni od¬ 
nošaj. Ne dopušta nam prostor, da se ovdje po¬ 
bliže pozabavimo riznicom Pliverićevih dokaza u 
prilog shvaćanju Hrvatske kao države i saveznog 
odnošaja prema Ugarskoj i to na osnovu posto¬ 
jeće nagodbe. Samo upozoravamo na njegovo 
nepobitno znanstveno tumačenje mnogo spomi¬ 


njane „državne zajednicekoja može ispravno t 
pravno shvaćana značiti samo savezni odnošaj od 
najmanje dviju država. Pa onda naš odnošaj 
prema drugoj poli monarkije, tako napose naša 
prava gledom na naslov kralja („kralj Hrvatske, 
Slavonije i Dalmacije*) i ime monarkije (»austro 
i ugarsko h rv at ska monarkija«) itd. i to sve na 
osnovu nagodbenih utanačenja! 

Takav je dr. Pliverić kao naučenjak. 

Kao aktivni političar i član »narodne« vulgo 
magjaronske stranke dr. Pliverić ne bijaše kadar 
da svoje stanovište u državopravnim pitanjima 
učini i stanovištem stranke, u koju je stupio. Sto 
dalje to je više dopuštao, da se šutnjom potiskuje 
posebnost Hrvatske bazirana na pozitivnim prav¬ 
nim činjenicama. Njegovi veliki saborski govori 
npr. oni o condominiju Rijeke nisu ravni njegovim 
djelima, jer je dr. Pliverić kao zastupnik stavio 
znanost u službu popuštanju u praksi, u službu 
stranci i narinutom glavaru zemlje. A ipak je sam 
dr. Pliverić baš. ovakovu praksu u svojim djelima 
neutrudivo pobijao! Pred konac svoje političke ka¬ 
rijere napisao je svoju »Spomenicu«, kojajezbita 
rekapitulacija državnopravnih sporova izmedju 
Hrvatske i Ugarske sa pravno-znanstvenoga i hr¬ 
vatskoga stanovišta. Ova je »Spomenica« Pliverićev 
labudji pijev. Izdao ju je ove godine, dakle nakon 
poraza svoga (podlegao je dru. Surminu) i svoje 
stranke i to kao pravno uporište za krepčiju 
obranu zemlje, kako sam kaže u uvodu iste. Pred 
smrt kao da je slutio, da nije daleko velika drža- 
vopravna borba izmedju Hrvatske i Ugarske, kojoj 
će pravac davati u mnogom i njegova djela, samo 
što će ju voditi drugi ljudi. 

Osim »Spomenice« dr. Pliverić je sva svoja 
djela napisao na njemačkom jeziku. To je uz- 
roKom, da su ona u nas manje čitana i prouča- 

vana, ali su zato u stranom znanstvenom svijetu 
pribavila našem stanovištu obzirom na naš državo- 
pravni odnos spram Ugarske poštovanje, a dru. 
Pliveriću potpuno priznanje kao državopravnom 
stručnjaku. 

Kao sveučilišni protesor, a kao takav je dje¬ 
lovao od osnutka našega sveučilišta god. 1874., 
predavao je medjunarodno, opće državno i hr¬ 
vatsko - ugarsko državno pravo. Veliko djelo : 
»Hrvatsko-ugarsko državno pravo« na- 
djeno je nakon njegove smrti gotovo. Kao pro¬ 
fesor djelovao je strogo naučnjački daleko od 
svoje političke uloge. Slušatelji . ga volili kao ri¬ 
jetko kojeg profesora, pa ga je na račun toga 
često minula mnoga gorka, koja je znala u dio 
pasti njegovim drugovima, članovima iste stranke 

U kratko dr. Pliverić bijaše velik učenjak 
ali slab značaj Mi? Kao javni ljudi danas sutra 
upirimo se o njegovu teoriju, ali ne smijemo ni¬ 
kada da slijedimo i njegovu praksu! 

UX2I 

Intelektualni razvitak po sfališkom 
zanimanju ljudi. 

Pod tim natpisom pisao je mladi Haeckelov 
učenik Henrik Wolff doktorsku disertaciju. Za 
objekt promatranja služio mu je u znatnoj mjeri 

— Tito Dorčić. (Vjenceslav Novak: Tito Dorčić, 
izdala »Matica Hrvatska«, 1906.). Jednoć se u 
mislima mladoga naučnjaka (gledajući Tita, gdje 
dugo roni u moru, da iznese ubotnicu, koja je 
zavukla udicu pod kamen) prikaže veličajna slika: 
gledao je Tita praocem budućega čovjeka dvo- 
živca. Prenuvši se iz svojih misli prošapta mladi 
Haeckelovac 

»Riickbildung . . . natiirlich, eine Riick- 
bildung . . .« 

Eto tako — Dorčića su gotovo svi, s kojima 
je dolazio u doticaj, držali zanimivim dokumentom 

— svaki za svoje svrhe. Prirodoslovac Wolff* za 
svoje, direktor Sabljak za svoje, donekle i Regina 
za svoje — svi za svoje. Ali samo dokumentom... 
A ipak — Tito je Dorčić uza svoju genijalnost u 
ribarenju, naslijedjenu od dalekih predaka, mogao 
da bude eminentno korisni član društvu, barem 
najbližoj svojoj okolini. No čim su ga otrgli od 
toga jedinoga njegova područja — ribarenja — on 
je bio kao odkinuta grana. Od alkohola su mu 
oslabili živci, onda je poludio ne mogavši podni¬ 
jeti, što je na predlog njegov — kao državnoga 
odvjetnika — obješen čovjek prav. U tom je ludilu 
i umro, počinivši samoubojstvo t. j. »poklonivši 


ostatak svoga rasklimana života moru, gdje je jedino 
za nj bilo života«. U tome je njegova tragika, u 
najboljoj vjeri uzrokovana nerazumijevanjem, neo¬ 
pravdanom težnjom na veliko naših hrvatskih malih 
ljudi, roditelja njegovih. Da se tragika života Titova 
ne ispuni u potpunom opsegu, ne uzmože zapri¬ 
ječiti ni škola, koja je eventualno posve jasno 
znala (direktor Sabljak!) da će za činovnika 
i š k o 1 a n i Tito biti posve suvišan i nesposoban 
u ljudskom društvu, da zauzima mjesto, za koje 
se škola. 

Na usta direktora Sabljaka kritizuje Novak 
ovom prilikom uredjenje škole, a podaje nam u 
jezgri pozitivni ideal, kako da se one udese. Iz 
svega jasno izlazi, da je Novak svojim mislima 
o školi uz Sabljaka. Po razlaganju direktorovu, 
škola — kakva je danas — ured je u potpunom 
smislu riječi, ured »u kojem se pazi poglavito na 
to, da stranke — a to su djaci — formalno udo¬ 
volje propisima ... A škola, kao što je gimnazij, 
morala bi biti daleko od toga birokratizma. Ona 
bi u jednu ruku imala biti i hram, gdje se naučaju 
i sve znanosti i oplemenjuje idejama velikih du¬ 
hova ljudska narav. S druge praktične strane, 
trebala bi da ima takova škola pred 
očima samo one ljude, koji će iza 
svršenih nauka zapremati u ljudskom 
društvu najvažnija i najodličnija 
mjesta, skopčana s velikom odgo¬ 
vornošću savjesti, jer se po njima 
dade učiniti za narod i za državu 
mnogo dobra, ali i mnogo zla... Samo 
s ta dva gledišta trebalo bi da gimnazij prima i 
ocjenjuje svoje učenike. Neka se pridrže samo oni, 
koji pokažu u sebi jamstvo, da mogu u sebe asi¬ 
milirati znanje i ideje, koje su duševno podizale, 
oplemenjivale i vodile do savršenosti čovječanstvo 
otimajući ga živinstvu. A one, koji pokažu, 
da nemaju u sebi prijemčive snage 
za te ideje, da odbaci, jer su oni teret 
školi, a ona teret njima. Ne bi to bila ne¬ 
pravda, kao što se čini u prvi mah, jer takovi 
mogu imati izvrsnih sposobnosti za praktičan, običan 
rad. Školsko im je znanje gimnazije skroz suvisno, 
nijesu ga u sebe upili, mučili su se s njim i 
gubili vrijeme, što su ga krasno mogli upo¬ 
trijebiti na odgajanje rodjenih sposobnosti. Tjerajte 
silom takove u više škole, oni skroz promaše svoj 
cilj: Ili se posve izgube svojom nespo- 
sobnošću u ljudskom društvu... ili 

živare besplodno bez ugleda . , . ili 
se laćaju nemoralnih sredstava, da 
dodju do moći i ugleda (ovo posljednje 
npr. Tito Dorćić. Op. moja) . . . Gimnazij, kako 
ga ja pomišljam, ne bi bio ni za one učenike, koji 
ga s?d polaze s nakanom, da postignu manje či- 
novničko mjesto. Na takovim se mjestima obavlja 
posao mehanično po stalnim propisima bez veće 
samoradinosti činovnika . . . zato je za takove ljude 
skroz suvišno, da čitaju u grčkom originalu Homera 
ili da se muče matematičkim dokazom o gravitaciji... 
Za takove bi trebalo da postoje druge škole, sa 
skroz drugačijom naukovnom osnovom, a gimna¬ 
ziji univerza— to bi bili hramovi čiste 
znanosti za odabrane, koji su dovoljno 
nadareni moralno i intelektualno za 
asimilaciju i provadjanje plemenitih 
ideja, jer samo takovi spadaju na 
pročelje ljudskoga društva.« 

U današnjoj školi — uredu ima profesor »u 
ruci ljestvicu, po kojoj ocjenjuje djaka, kao što 
vinar sa svojom spravom mjeri množinu alkohola 
u vinu. Pita se glavno: je li djak miran, 
uredan i da li nauči 1 e k c i j'u . . . i nje¬ 
gova se vrijednost ocjenjuje po tim vanjskim bi- 
ljezima, koji varaju u više od polovice 
slučajeva. Koliko puta nastrada intelektualno i 
i moralno darovito dijete samo poradi svoje dje¬ 
tinje lakoumnosti, gdjekada poradi svoje bezazle- 
nosti . . .« »A drugi može da bude tupoglav, 
pun zlobe, zaražen kojekakvim potajnim griješe- 
njem ... ali se vješto skriva i prolazi pred biro¬ 
kratskim uredom škole dobro.« Kad ovaki svrše 
škole »to su konope i, iz kojih se plete 
bič naroda... Tko je kriv? I ja (Sabljak) i 
protesori . . . svi smo krivi. A nama je kriv 
uredjaj škole, kakav je danas. I tu vladaju stalni 
propisi, kao što je npr. kod carinskoga ureda od- 
redjena carina na koju robu ili poštarskoga ureda 
pristojba prema vrsti pisma i pošiljke . . .« Od 
straha za školsku disciplinu često se »odreže od 
škole koje udo samo poradi nedužnih prišteva, 
a mnoga uda otrovane krvi, ako ne izbace na 
vidjelo čirove, ostanu netaknuta . . .« 

Na ove ovako izražene misli možemo gotovo 
posve pristati — barem što se tiče strane kri¬ 
tičke, i ako se s njima ne bismo mogli u svem 
složiti u onom dijelu, gdje nam se podaje princip, 
kakova bi trebala da bude škola, ako će da od¬ 
govara svojoj svrsi. 


Direktor je Sabljak u svojim bogatim bi¬ 
lješkama o bivšim djacima svojim zabilježio, da 
su seljačka djeca u gimnaziji prosječno dobri djaci. 
»Shvaćanje im je dobro, marljivi su i uredni, ću¬ 
doredni i bojažljivi, teško će se kada naći u ka¬ 
kovoj djačkoj zavjeri.« Kao činovnici isto su ta¬ 
kovi »ali u javnom radu odmah se po¬ 
kazuje med ja njihova talenta.« »Nad 
prosječnost se digne vrlo malen postotak, a još 
je manji postotak onih, koji se u 
svojoj struci istaknu genijalnošću. 
Rado naginju štreberstvu, velik je 
postotak onih, koji se stide svoga 
seljačkoga porijetla, a kad ga moraju 
istaknuti, onda to udese lukavo prikazujući svoje 
porijetlo kao tmurnu pozadinu, samo da se u 
jačem svjetlu istakne njihova pojava i odvrati po¬ 
gled od pozadine.« 

Ne može se poreći, da čovjek nižih klasa 
t. j. niže kulture shvaća svoju naobrazbu praktično, 
za kruh. On je tako odgajan od malih nogu. 
„Seljak i mali obrtnik ne dolazi u 
položaj onoga materijalnoga bi a- 
gostanja, gdje se radja želja i ćuti 
potreba viših duševnih potreba, 
užitka znanosti i umjetnosti 4 '. „Pa 
čemu i turati u više škole našega se¬ 
ljaka? Mi smo agrikulturan narod 
s ogromnim postotkom seljačkoga 
stališa, a koliko još neobradjene 
zemlje leži u taman, a o n o, što se ob- 
radjuje, obradjuje se kao u doba početka ljudske 
kulture. Dižimo seljaka školama ude- 
šenim racionalno prema napretku u 
njegovu stališu, a odbijajmo ga od 
gimnazija i sveučilišta osim u slu¬ 
čaju, da se pokaže genijalnim. Zemlju 
će nam poplaviti ljudi s ispitima, 
a bez plaće, dok rodna gruda čeka 
badava na vješte ruke, da joj po- 
dignu vrijednost i ljepot u“. 

Teorija Sabljakova nije nikakav aristokra- 
tizam. ,,Ne tvrdim ja, da se djeci nižih društvenih 
klasa ima uskratiti pristup k višim naukama. Ni¬ 
pošto. Jer ona mogu da budu sposobnija za nauke, 
nego djeca najviših staleša. K nauci su pristupna, 
ali k višoj kulturi rijetko". „U svakom na¬ 
rodu ima, što se intelekta tiče, ljudi različno nada¬ 
renih, od genijalnih, pa svenuance do idiotizma. To je 
redovna pojava kod svih kulturnih naroda. Pa pored 

te jednakosti ipak jedan narod nadvisuje kul¬ 
turom drugi. Ja dakle tvrdim, da prijelaz iz 
niže kulture u višu ide postepeno i da se samo 
iznimno provede u prvoj ravnoj generaciji. 
Zato sam s praktičnih razloga protivnik toga, 
da še od obitelji, gdje je jedino dijete — kao 
što je u Dorčića otme to dijete onomu, 
što se u njegovu krv uvriježilo nasljedstvom pre- 
našanim kroz stotine godina od jedne generacije 
na drugu. Prvi pokus rijetko uspije, — a ono 
domaće, gdje je mogao takav sin biti prvi, izgubi 
se . . . Takav jedinac mogao bi u više nauke je¬ 
dino onda, kad bi pokazao genijalnost, — a to 
se kod desetgodišnjega djeteta ne dade ustanoviti". 

Malo sam se dulje zadržao citirajući izvode 
direktora Sabljaka. No to je bilo svakako nužno 
s jedne strane, da pokažem, kako se te misli 
mogu složiti s temeljnim mislima napredne omla¬ 
dine o tom pitanju a s druge strane, kako je 
Novak bio visok um, otvoreno zahvaćajući i oštro 
kritizujući nedostatke uredaba, do kojih stoji na¬ 
predak i opstanak narodnoga života. Citirao sam 
napokon i za to, da se vidi, kako se Novak na 
kraju života sav podao proučavanju životnoga pro¬ 
blema hrvatskoga naroda i kako je bio sinovski 
zabrinut, da se on povoljno riješi. 

Ne mogu, a da ne istaknem na ovom mjestu, 
da je Sabljak katolički svećenik — pa nije slu¬ 
čajno, što mu Novak meće u usta napred nave¬ 
dene izvode, na koje Sabljak — radi svoga kato- 
lištva — jedino može primijeniti Lamarckovii 
descedentnu teoriju i Darvinovu selekciju. Da pri¬ 
mijeni tu teoriju i na druge pojave, to kao kato¬ 
lički svećenik nije mogao učiniti. Sjetimo se slič¬ 
nosti — Strossma/er je priznavao evoluciju, tek 
je za čovjeka — opet kao katolički svećenik — 
nije mogao dopustiti. 

Isto tako nije tek slučajno, što je pojava 
mladoga Henrika Wolffa, Haeckelova učenika 
^sjećala s prvoga pogleda na opicu.« 

U čitavoj je knjizi snažno naglašivan desce- 
dentalizam i to kao misao, na koju čovjek treba 
da pristane, koja je opravdana. Da je Novak tako 
mislio, vidi se iz toga, što je napisao čitavu knjigu, 
da rječitim primjerom dokaže snažan utjecai na¬ 
sljedstva. Ova misao nasljedstva — ovdje u našoj 
literaturi prvi put uporavljena na naš život, — daje 
uopče temeljnu boju ovoj Novakovoj knjizi. Dalje 
je Novak htio da utvrdi misao, koja se sramež¬ 
ljivo provlači i našim novinstvom, da mi trebamo 


ekonoma, gospodara na svakom polju, a da ne 
trebamo samo činovnika, klasičnih filologa i dr. 
Takav problem — u neke sličan — obradio je i 
Kovačić u romanu »U registraturi«. I on je onamo 
prikazao neplodnost života, otrgnuta s pravoga 
tla. Ali dok je Kovačić prikazao prijelaz seljaka u 
»gospodina« bez vidljivo istaknute tendence, to je 
u Novaka tendenca jasna, te viče : „Ostanimo na 
području, gdje možemo izrabiti svoje sposobnosti l" 

Tito je Dorčić po definiciji Sabljakovoj: že- 
nijalan ribar s propisanim ispitima pravničkoga fa¬ 
kulteta. Dakle je on po stališu činovnik, ali inte¬ 
ligencija mu se ne uzmože dići nad inteligencn 
našega maloga čovjeka-ribara. Toliko je jaka na¬ 
sljednost — iz jedne se kulturne sfere u drugu — 
iz niže u višu — ne prelazi u jednoj generaciji. 
Žalo treba stoljeća. 

Život činovnički (i uopće: školovanje) 
prema ribarskom raspoloženju Titovu od¬ 
nosi se kao sjena prema svjetlu. Baš zato, jer 
je svjetlo (ribarsko raspoloženje) trebalo da za¬ 
uzme sve njegove umne sposobnosti, ostalo je za 
sjenu (t. j. činovništvo i školovanje) tek jedna i to 
„najmrtvija točka" njegova uma — memorija, Njom 
nadomještajući shvaćanje provlačio se kroz škole. 
Pomagala mu je uza to s rodjena tla donesena 
lukavost, osebina našeg Primorca. Memorijom se, 
a poglavito lukavošću (jer mu je sad ona gotovo 
isključivo trebala) služio i kasnije u životu. Luka¬ 
vošću, vješto prikrivanom, on se i oženio. 

Ova je knjiga uopće dokumenat hrvatskoga 
života. Tragika Titova — tragika je mnogih hrv. 
ljudi. Pl. Puhovec tip je mnogih hrv. snažnih, ši¬ 
rokih pogleda, inteligenata, koji se ne ističu u ve¬ 
likoj javnosti, već u najbližem krugu. Njegova kći 
Regina, drugo je — žensko — izdanje pl. Pu- 
hovca. Ona ima u hrv. životu za sobom čitav niz 
nepoznatih družica, koje pozlaćuju svojom inteli¬ 
gencijom najbliži krug, ne vješajući je na veliko 
zvono. A Wolff je preštavnik takodjer jedne klase 
ljudi u Hrvatskoj — a to su tudjinci u našoj do¬ 
movini, što ovdje zauzimaju različna mjesta, no 
kojima nije stalo do potreba naroda, već im je 
glavno, da se ovdje bilo čime okoriste. Sabljaka 
smo već dosta karakterizovali — njegovim vlastitim 
riječima. Roditelji Titovi — Andrija i Lucija — 
običan su naš »bogobojazni« tip, kojima je ideal 
— mjesečna plata, unatoč ma koliko sjajnoga po¬ 
ložaja i bez te mjesečnine. Trgovac je Dabić čo¬ 
vjek, kakovih bismo u Hrvatskoj mnogo trebali. 

Onda bi naše blagostanje stajalo na velikom ste- 
penu, a ne bismo bili narod filologa mjesto narod 
ekonoma. Dnevničar Vaso Duić tip je hrv. čo¬ 
vjeka, alkoholista, ne neinteligentnoga, no kojega 
možeš radi toga, što nema moralnoga zaledja, za 
sve tipotrebiti. To je slab čovjek, kakovih je puna 
Hrvatska — ne samo medju dnevničarima — čo- 
vjćk na prodaju pod različitim oblicima,. 

Ima u knjizi još jedan tip, na koji ne sriii- 
jćmo zaboraviti, ako ćemo da oVaj nacrt bude do¬ 
nekle potpun. A to je ličko dijete Dević, u višim 
razredima instruktor Tita Dorčića, sedmoškolac. 
To je mladić čednih duševnih sposobnosti, što 
prodaje instruirajući mjesečno za dva forinta svoju 
energiju, mladić s plodnim tlom za štreberstvo, 
kojemu je vrhunac uporabive energije, kad rekne: 
»Tužit ću te ravnatelju!« Silno Se boji mofa. 
Novak i to tumači nasljedstvom. Treba naime uzeti 
u obzir, da je Dević rodjen u Lici, daleko od 
mora. Istaknuh Devića zato, jer je i on tip mnogih 
hrv. instruktora, tip sirotnih djaka, što će za na¬ 
rodni život značiti breme, a nipošto komponentu, 
koja će služiti za rezultantu narodnoga blago¬ 
stanja. Takovih je djaka u Hrvatskoj dosta. Razlog 
leži opet u današnjem uredjenju škola. 

Sve ovdje navedene osobe u Novakovoj 
radnji jesu tipovi. Kako moja radnja nije htjela da 
bude literarna kritika o „Titu Dorčiću", nije mi 
se bilo potrebno obaziiati na umjetničku stranu 
knjige. Moram tek reći, da knjigu valja čitati. Ona 
sadržaje dio hrvatskog — ekonomskog i psiho¬ 
loškog — problema, snažno istaknut, odredjena su u 
glavnom i sredstva, kako da se taj dio problema 
i riješi. A riješit će se, ako napredni ljudi u Hr¬ 
vatskoj duboko proosjećaju i prožive potrebu re¬ 
organizacije školstva i dosadanjega principa u po- 
laženju škole, pa ako prema tim mislima stanu i 
raditi. Jer koja korist imati i najljepše misli, a ra¬ 
diti utrtim stazama reakcionarnim ? 

Stjepan Parmačević. 

Josip Milićlć: Pjesme. (Izvorne i tri pre¬ 
vida iz Carduccia. Ilustracijama je knjigu ukrasio 
slikar T. Krizman.) Ne može se poreći, da u Mi¬ 
šića ima nježna čuvstva i vještine, da nam stihovima 
reproducira to čuvstvo. Ipak u ovoj vještini vidimo 
neke nedostatke. Iz čitave se knjige Miličićeve 
vidi težnja za formalnom dotjeranošću, a kad tamo 
— pokazao je, da raspolaže dosta malim brojem 
rima. Eto primjera: Gotovo konstantno rimuje 
Miličić tvoje sa moje ili s v o j e. Ili dogodi se 
pa npr. u »Majci« (koja je pjesma, nota bene, neke 


ruke sonet) ima u prvoj kitici i ovaku rimu : 
tvoje — tvoje. Ima još nekoliko ovakovih 
rima, što še opetuju. Ja ih dakako nećti navoditi. 
To će dpaz iti švaki čitač. Miličić će šlika radi na- 
grditi kadšto i jezik. Evo u »Serenati« (pHjeVođ iz 
Carduccia) ima 16če mj. teku slika radi St oče On 
će čela radi reći mj. prelila — pirei* jela, 
dinu radi i eći će proćvanu hij. pročvatć. Na 
jednom mjestu (»Jesen«) ima poradi slika šadole 
posve nepotrebni i u onom mahu za šVoje — pje¬ 
snikove — grudi nepnstajući epitet: gole. U 
pomenutom već prevodu »Serenata» ima i grdna 
jezična nagrda (germanizam!) „Ded, što dfžite 
govore takove" opet očito slika radi sa 
j o v e. Naprezanje ipak nije uspjelo, jer j o ve i 
takove ne čini slika. Ovo je dosta o formalnoj 
strani ovih pjesama. Uza sve ove nedostatke moram 
noglasiti, da u Miličića ima verzifikatorske vještine. 
Progovorih pak na prvom mjestu o toj vještini s 
toga, što mi se čini, da ona u Miličića nadvladava 
podosta sve drugo, što od pjesme ištemo. Istina 
pristajem tačno uz one, što tvrde, da su dobri 
pjesnici redovito i dobri stihotvorci. Ali opet tvrdim, 
da se verzifikacija prema poeziji odnosi kao npr. 
radnje vrlo poštovanoga gradjanina gosp. Pierotia 
(graditelja grobnih spomenika u Zagrebu) prema 
radnjama recimo Meštrovićevim, Ovim ne htjedoh 
nipošto da odrečem pjesnički' dar Josipu Miličiću. 
Nasuprot dižim, da je ovom knjigom utvrdio ta- 
lenat, uz koji bi mogao dobro pjevati, dakako kad 
bi uz sve veće obrazovanje našao sve više pred¬ 
meta — prilagodjenih svojoj individualnosti i snazi 
— o kojima će pjevati. U ovoj je knjizi tih pred¬ 
meta nekoliko: Ljubav, pa »ljubav«, onda izgubljena 
vjera, neke pjesme raspoloženja, i još koji. Kad se 
uzme na um, da ovi predmeti nijesu ni novi, ni 
osvjetljeni posebnim subjektivnim svjetlom ni dati 
u kakovom god novu ili bar privlačivu obliku, 
onda će biti jasna moja tvrdnja: da ovom zbirkom 
nijesmo dobili nikakova pisca snažnije individual¬ 
nosti. Tvrdim uza to, da je hrv. ak. društvo »Zvo¬ 
nimir« u Beču prema tome moglo trošak za na¬ 
kladu upotrebiti u mnogo korisnije svrhe, nego li 
na izdanje ove knjige. 

Čitava je knjiga u glavnom protkana blagom 
tugom, manje očajnošću. Ima pjesama, u kojima 
se vidi utjecaj Kranjčevićev. Dvije su pjesme — 
»Sv. Antun« i „Sv. Franjo Asiski" — očito nastale 
pod dojmom Vidrićeva „Gonzage*. Medjutim u 
prvoj od ovih pjesama nema po mome mnijenju 
ni zere duhovitosti, a u drugoj je svršetak nelijep 
i neumjestan, da ne reknem što gore. 

Inače se o ovim Miličićevim pjesmama ne 
može reći ništa znatnije, nego li to, da u ovoj 
zbirci ima nekoliko osjećaja lijepo izrečenih. Na¬ 
pokon neka mi bude dopušteno izreći i nadu, da 
će se Miličić razviti, i želju, da nas naskoro opet 
ne obdari — čitavom knjigom stihova, već neka 
ih štampa po našim listovima, gdje će urednici 
već znati da odaberu najbolje medju njima. Sp. 

Milan Marjanović: Iza Šenoe. Četvrt vijeka 
hrvatske književnosti. Kod pisanja literarnih istorija 
trebalo bi da se uzima znatan obzir na općinstvo 
nestručnjaćko, laičko. Toga je do danas u nas bilo 
veoma malo — pa su se literarne istorije pisale 
najvećim dijelom tako učeno i akademski, da je¬ 
dnostavno svojem suhoćom nijesu privlačile op¬ 
ćinstva. I to je jedan razlog, zašto nemamo znatne 
čitalačke publike za hrv. djela. 

U tome je pogledu ova Marjanovićeva stu¬ 
dija znatan korak naprijed, i ako si sam Marja¬ 
nović u predgovoru ne vindicira, da je ovo pot¬ 
puna literarna istorija vremena iza Šenoe do 
1904. 

Kad stojimo na stanovištu, da literarni istorik 
mora da uvaži sve komponente, koje daju kao 
rezultatantu izvijesnu ličnost ili izvijesno doba, 
onda nas i u tom pogledu zadovoljava ova radnja. 
Tu je naime pisac po mogućnosti uvažio svaku 
crtu, svaku struju, jednom riječi sve, što je moglo 
utjecati na naše književnike u njihovu stvaranju, 
odnosno za vrijeme snažnijih pokreta i u n ihovoj 
agitaciji za književnost. 

U ovoj je knjizi — na mjestima dosta na- 
grdjenim jezikom i stilom — prikazana mjesti¬ 
mice i nepotpuno, v pa zato mjestimice i površno, 
naša literatura od Senoe do god. 1904. Prikazani 
su svi pokreti, koji su se od toga doba rodili na 
polju literarnom u nas. O svemu tome može po- 
znavač tih prilika suditi i drukčije nego Marjanović, 
ali će opet svatko priznati, da je pisac znao velikom 
spremom, sigurnošću i rječitošću razvijati svoje 
misli o tom razdoblju naše književnosti. 1 ako nije u 
toj knjizi sve suho zlato, opet će knjiga dobro 
doći svakome, pogotovu srednjoškolcima od VI.— 
VIII. razreda. Ova će knjiga na kostur školske 
literature objesiti sočno meso, a to i jest zanimivo, 
mnogo zanimivije i korisnije, nego li brojenje 
kostiju na kosturu školske literature. Zato je upravo 
prema sebi dužnost svakoga srednjoškolca po- 
menutih razreda, da si ovu knjigu Milana Marja- 
novića kupi kao pomoćnu knjigu. Nijesam ovdje 
mislio ocjenjivati toga djela, već htjedoh sad na 
početku školske godine upozoriti naše kolege 
srednjoškolske na nju. Možda će mi se pružiti pri¬ 
lika, da i podrobnije progovorim o njoj u iscr¬ 
pivoj oduljoj ocjeni. Sp. 

Ali i — lijepa književnost. Bit će svaki 
čitač „Hrv. djaka* opazio, da je u njemu lijepa 
književnost kao potisnuta u kut. Mi smo doduše 
toga nazora, da lijepa književnost u velike pripo¬ 
maže svrhama, radi kojih se rodio naš istup. Ali 
opet — svijesni smo si, da je jedna od značajaka 
našega istupa — ili nazovimo ga pokretom — 
baš to — što nije literaran. Znajući dakle to — 
a ovdje to napose naglasivši — ne će nam biti 
nimalo čudno, što u našem listu zauzimlje naj¬ 
manje prostora baš lijepa književnost. Tako će 
biti i u napredak s beletristikom u našem listu. 


Pratit ćemo istina kritikom po mogućnosti sve 
pojave na polju naše lijepe knjige, ali od bele- 
trističkog štiva donositi ćemo samo ono, što naši 
prijatelji n a j b o lj e stvore. To će biti tako dugo, 
dok nam što snažniji odziv naših jednomišljenika 
ne dopusti, da dodajemo po uzoru nekih vanjskih 
djačkih listova poseban prilog za radnje i manje 
uspjele, no u kojima se ipak vidi dar. — Baš 
poradi toga, što naš pokret nije — literaran — 
nijesmo još ni zauzeli u listu stanovište prema 
borbi >starih« i „mladih«, *pravih u i „nepravih" 
književnika, koja je i sada znatno — i ako ne 
bučno — na dnevnom redu. 

Priznajemo — naše su simpatije, što se tiče 
književnih načela, dakle strane idejne, na strani 
književnika, okrštenih „ mladi “. No s druge strane 
prinuždeni smo naglasiti i to, da mi imamo već 
dosta literature i „stare* i »mlade“, i „prave“ i ne- 
prave«, tako te smo već gotovo i zaboravili na 
literaturu »dobru« i „lošu‘. Ovo nije glas za možda 
kakovo sentimentalno izmirenje „starih*, sa „mla¬ 
dima u — ne to nam nije ni na kraj pameti. Sto više 
odlučno smo za to, da se borba nastavi (često bi 
sredstva trebala da budu ugladjenija, no što jesu.) 
U toj će borbi po prirodnim zakonima ostati 
„mladi* pobjednici, dobivši opet u opoziciju druge 
„mlade«. Za izmirenje dakle nijesmo ! Ali smo 
zato, da se uvede literarni moral na jednoj i 
drugoj strani — da se djelo svakoga »mladog* 
i „starog* ne uzvisuje u njemu prijatnoj koteriji, a 
ponizuje u protivničkoj. • - Ovdje ćemo napokon 
naglasiti i to, da se čudimo Josipu K o- 
s o r u, koji s jedne strane onako optužuje naše 
društvo („optužba*) s truleži, nepravde itd., a 
s druge strane objelodanjuje svoje „Umiruće 
ideje« u novinama one stranke, koja je kriva 
svemu našemu truležu. Je li to možda značajno ? 
Ili ima li to možda biti moralnost u — nemoralnoj 
okolini ? Omražena prostitucija . . . Sp. 

Zaboravljena grana. Naša javnost znade, da 
osim u M v e djumurju te izuzevši Bu¬ 
njevce i Sokce, u Ugarskoj ima Hrvata, no 
osim toga i njihova imena „Wasser K ro¬ 
bo te n“, veoma malo o njima znade. A ipak te 
naše zaboravljene braće ima preko 100.000 po 
samom magjarskom popisu od 1900. Te naše na¬ 
seobine mogu se podijeliti u dvije grupe. Prva uz 
zapadnu medju Ugarske najme u županijama Vas, 
Sopron, Moson, Poszony broji 59.678 
duša, a proteže se i u Doljnjoj Austriji i Morav¬ 
skoj. Druga pak ide uz sjevernu medju Hrvatske, 
te broji u županijama Somogy, Tor ontal 
i Baranya do 31.019 duša. Prva grupa, koja je 
čakavska, potpuno je ostavljena samoj sebi, te 
nema nikakova dodira s domovinom. Jedino, što 
ju još uzdržava jest, da ima nešto svećenika i 
učitelja, te nekoliko utrakvističkih kon¬ 
fesionalnih škola, kojima će Aponyev 
zakon zakrenuti vratom. Škole su u narječju, kao’ 

ito i cijela njihova B književnost 1 , koja se po sebi 
jazvila, a koju njeguje prije spomenuta inteligen¬ 
cija. Ta je .književnost - , koja broji preko ioo 
knjiga, ponajviše školska te crkvena (molitvenici i 
slično). Rijetko je koja knjiga drugog sadržaja, 
izuzevši zbirku pjesama, sanovnik, knjigu o obrani 
Kiseka. Knjige im izdavaju knjižari u Sopronu 
(Schwarz Karl, Adalbert Coriany), u K i s e k u 
(Eugen Roth). u Željezno m-K i s-M a r t o n u 
(Eduard Dick), u Nizsiveru (I. Horvath), u 
Gjuru (Andor Zeichmeister), u Staromgradu 
Ung. Altenburg (Aleksandar Csech), a najviše 
diocezanska tiskara u Gjuru (Gyor). 
Jedina literatura, koja im služi za uzgoj, jesu tri 
koledara i to: i. Hervatski Kalendar 
Sv. Antuna Paduanskoga složen od M a r- 
tina Borenicha i Ivana Dommano- 
v i c h a. Izdaje ga Eugen Roth u K i s e k u od 
od god. 1903.; a stoji 50 fil. — 2 Koledar 
Svete Familije. Izdaje ga prof. Eduard 
Krajnjak, a tiska se u diocezanskoj tiskari u 
Gjuru od god. 1904 Stoji 60 fil. — 3. Ker- 
štjansko katoličanski kalendar. Sa¬ 
stavlja ga Stjepan Borenić, a izdaje Eduard 
Dick u Željeznom (Kismarton) od god. 1890. 

O tim naseobinama su pisali K u r e 1 a c, 
Kuhač i Milčetić, no veoma manjkavo i 
pogrješno. Dan danas se najviše oko njih brine 
prot. E. Krajnjak, koji se tuži, da ne nalazi 
nikakav odziv i interes iz Hrvatske, a ipak bi bila 
dužnost i društva sv. Jeronima i hrv. društva za 
pučku prosvjetu, da se pobrinu, e bi se te naše 
kolonije uzdržale, te se uščuvale od propasti 
uslijed madjarizatornog nastojanja ugarske vlade. 

To djelovanje i nikakav naš interes za njih je 
proizvelo kod njihove inteligencije, da je postala 
posve nepovjerljiva i bojažljiva, te teško ćuti svoju 
osamljenost i zapuštenost, za koju nemaju do¬ 
voljno prigovora. —k— 

w Neven“. Zabavno-poučni misečnik 
za Bunjevce i Sokce. Pod tim naslovom 
izlazi već 24. godinu glasilo naših Bunjevaca, 
veoma lijepo uredjivano po Dr. Franji Suda¬ 
re v i ć u. Pisan je ikavštinom, a donaša uzgojne 
i informativne članke o politici, nar gospodarstvu, 
a najviše o njihovim prilikama i ustanovama. Osim 
toga ima malih pjesmica te obilne i birane : 

V i s t i. Kako sam spomenuo najviše se bavi nji¬ 
hovim prilikama i ustanovama, poimence: Subo- 
tičkom Kazinom i »Prelima«, Zemljo- 
dilskom Štedionicom, Kolom mladih 
Bunjevaca. Naše prilike prati te donaša vijesti 
o kulturnim, gospodarskim i političkim dogodja- 
jima. Tako ove godine nalazimo vijesti o jadran¬ 
skoj banci, prvoj hrvatskoj štedio¬ 
nici, „Hrv. D o m u* u Zemunu, Dr. Zaharu. 
Pliverićevoj „Spomenic i“, te dva članka 
o našem sporu sa Magjarima, gdje veoma lijepo 
zagovara prava Hrvatske, osim toga pod rubrikom 
književnost prati nova izdanja. Mi ga toplo 

preporučamo svim kolegama, koji se interesiraju. 
Naručuje se u: Szabatka (Subotica) IV. 8. a 
stoji godišnje 2 krune. 

Malo brojeva 0 iseljivanju. Dosada nam 
predleže »Mjesečni statistički izvještaji« 
za prvih pet mjeseci ove godine, te iz njih vadimo 
ove značajne podatke. Kroz to pet mjeseci iselilo 
se je 14.164 osoba, a kroz isto vrijeme je bilo 
putnica za iseljivanje za 31.061 osobu. Od tih 
14.164 osoba, koje se iseliše, bilo je bez putnice 
1953 ili 13*79%od iseljenika. Povratilo se pak 
1918 osoba ili 13*54% od iseljenika a doselilo se 
2428, tako da se više iselilo nego doselilo ili po¬ 
vratilo 9818 osoba. No ovaj broj mora da 
bude kud i kamo veći, ako uočimo broj izdanih 
putnica, te broj iseljenika sa putnicom. Prvi iznaša 
31.067 a drugi 12.211 po tom samo 39*31°/ 0 od 
osoba, koje su putnicu uzele. Ako pak promatramo 
osobe po narodnosti, to će nam se slika još 
crnijom prikazati. Od 14.164 iseljenika bilo je 
12.220 Hrvata ili Srba (86*27°/,), 583 M a- 
djara (4*12°/ 0 ), 885 Nijemaca (6*25°/ 0 ) 3404 
ostalih (2*85°/ 0 )*). Dočim od onih, koji su se 
povratili iskazana je narodnost 1682 Hrvata ili 
Srba (87*7O°/ 0 ), 34 Madjara (i 77 °/ 0 ). H 7 
Nijemaca (7*66%) a 55 ostalih (2*87%) od 
ukupnih 1918. Doselilo se pak kroz isto vrijeme 
2428 osoba; od tih 463 Hrvata ili Srba 
(1907%), Madjara 1177 ( 48 * 48 °/o), 446 Nije¬ 
maca (i 8 ' 37 °/ 0 ) a 342 ostalih (i4*o8°/ 0 ). Ili ako 
uzimljemo zajedno doseljivanje i povratak iselje¬ 
nika imamo prama iseljivanju ovu tablicu: 


Narodnost 

Iseljivanje 

Doseljivanje i 
povratak ise¬ 
ljenika 

Umanji li 
poveća 

se ili 
za 

Hrvati 

12.220 

86*27 

2.145 

49-36 

— IO.075 

102-63 

Madjari 

583 

4*12 

1.2 11 

27-86 

628 

-}- 6-40 

Nijemci 

885 

6*25 

593 

13-64 

— 292 

2*97 

Ostali 

404 

2 85 

397 

9 H 

— 7 

097 

Nepoznato 

72 

0*51 

— 

— 

— 72 

o *73 

Ukupno 

14 164 

100% 

4.346 

100% 

— 9.818 

[ IOOO/« 

1 


Tim vidimo: I. Da sc je broj pučan¬ 
stva fluktuacijom tj. iseljivanjem i naselji- 
vanjem smanjio za 9818 duša ili za o* 4 i° /0 
od pučanstva po popisu g. [900. II. Da broj 
onih, koji su se povratili iznaša 1918 
dakle jedva 13 54°/o od broja onih, koji 
su se u isto doba iselili. III. Da je broj 
za koji su se Hrvati i Srbi umanjili 
veći od ukupnog umanjenja za 257 ili, 
2*62°/ 0 . IV. Da se Madjari ne samo nijesu 
umanjili u razmjeru pučanstva g. 1900. za 374°/ 0 , 
već su narasli fluktuacijom za 628 


*) Za 72 osobe ili 0*51% nije navedena narodnost 
u svesku od siječnja. 
















osoba ili obzirom na rezultat iluktuacije za 6*40°/*. 
Ove činjenice najbolje pokazuju pogibelj, koja nam 
prijeti. —»k— 

B I b 3 6 5 K e. 

Nešto iz statistike srednjih škola u Hrvat¬ 
skoj škol. god. 1905/06« Prof. je Ebrić iznio u 
ovogodišnjem „Nastavnom Viestniku“ neke po 
datke iz izvještaja srednjih škola za god. 1905/6. 
Spomenute školske godine bilo je u Hrvatskoj 18 
srednjih škola (gimnazija i realnih gimnazija) sa 
I75 razreda. 1 to devet gimnazija, 6 realnih-gimna- 
zija i 3 male realne gimnazije. Na tim je zavo¬ 
dima bilo 5834 djaka i to 5633 učenika i 201 
učenica. Od toga 3201 na gimnazijama, a 2633 
na realnim gimnazijama. Značajno je, da se 
broj djakana gimnazijama umanjio 
od škol. god. 1902. /3. za 207 (3*43%), dočim 
je u isto doba porastao kod realnih 
gimnazija za ili (4*40°/ 0 ), tako da danas iznaša 
postotak djaka na real. gimnazijama 45o/°, dočim 
je god. 1902./3 iznašao 42%. Kod nas u Hrvat¬ 
skoj ima 4 tipa srednjih škola, zato za proma¬ 
tranje djaka po smjeru nauka, treba razrediti po¬ 
jedine zavode na razrede. Nalazimo tada 105 raz¬ 
reda gimnazijalnog smjera, a 73 realnog i real.- 
gimnazijalnog. U tim je razredima bilo 3576 djaka 
gimnazijalnog smjera (61*29%), 795 djaka realnog 
smjera (13*63%), a 1463 realno-gimnazijalnog 
smjera (25*08°/ 0 ). Prama prošlim godinama realni 
je smjer porastao. Žalimo, da nema statistike po 
materinskom jeziku, koja bi nam sjegurno poka¬ 
zala zanimivih rezultata. No navesti ćemo neke 
podatke vjeroispovjedi djaka, po kojima ćemo ipak 
— donekle moći suditi o nekim pojavama. Kato¬ 
lika je bilo na srednjim škola 4144 (71*04%), 
pravoslavnih 1069 ( 18 * 33 %), evangelika 69 (i* 67 %), 
a Mojsijevaca 550 ( 9 * 43 %) 1 jedan Musliman. In¬ 
teresantno je da Mojsijevci više pohadjaju realne 
gimnazije, gdje ih je. bilo 332 (12*61%) nego gim¬ 
nazije (2 18 ili 6 * 81 %). Dapače na zagrebačkoj ih 
ima 127 (18*68%) od 680 djaka, a na osječkoj 
72 (24*32%) od 296. I pravoslavni polaze više 
realne gimnazije, nego gimnazije. Na prvim je 
njihov razmjer 19*18% a na drugim 17*63%. — 
Napomenuti ćemo, da je u IV. razredu bilo 823, 
a u VIII. 380 djaka, te da je u svim zavodima 
prošlo 4289 (73*53%), ostalo neocijenjeno 909 
(15*58%). a palo 635 (iO'89°/o). —k— 

Srednjoškolsko djaštvo za istarsku družbu. 

Dosada su samo sušački abiturijenti običavali, da 
po svršetku svojih nauka pristupe družbi sv. Ci- 
rila i Metoda za Istru kao utemeljitelji, sabirući 
u tu svrhu kroz cijelu gornju ^gimnaziju. No ove 
godine su se za njima poveli i abiturijenti sa nekih 
drugih zavoda, tako smo u novinama čitali, da s 1 
podali zagrebački gimn. abiturijenti 


po svršetku svojih srednjoškolskih nauka K 300, 
abiturijenti zadarske gimnažije K 700, 
abiturijenti realke u Spljetu K 531, a 
znamo da su takovih svota sakupili i gimnazi- 
jalni abiturijenti u Spljetu i Dubrov¬ 
niku. Ovakovo djelovanje srednjoškolaca je upravo' 
hvalevrijedno, te mi preporučamo i maturantima 
na drugim srednjim zavodima, da i oni počnu sa¬ 
kupljati za družbu ugledavši se u primjer svojih 
drugova. Do godine ne bi smjelo biti zavoda, čiji 
se abiturijenti ne bi sjetili Istre. Tim će najbolje 
proslaviti svoj nastup u život. 

Prvi abiturijenti. Prošle je škol. god. - bila 
na pazinskoj gimnaziji prva matura. Od 32 djaka 
4 su se ustegla, 7 prošla s odlikom, a 2l s do¬ 
brim uspjehom. Rezultat je bio da nije mogao 
biti bolji. Abiturijenti su proslavili maturu kon¬ 
certom i banchetom, od kojega je čist prihod bio 
za pazinsko potporno društvo. A za 8. rujna spre¬ 
mili su sastanak djaka iz cijele Istre. Po nastupu 
u život mladih kolega rek bi da će naša Istra u 
njima dobiti pravu narodnu inteligencu, kakvu ona 
baš treba. Neka samo tako ustraju. 

Školski izleti. Jedno od sredstava, kojima se 
naobrazba srednje škole već za samog trajanja njena 
znatno proširuje, jesu školski izleti. Radi toga ih 
i same školske oblasti priredjuju i goje. Ne mislim 
ovdje samo na izlete u strana mjesta, već i na 
izlete u okolicu, a najpače na izlete ili bolje 
skupne pohode raznih tvornica, muzeuma, zavoda, 
izložbi itd. Kod nas se dosada u tom po¬ 
gledu veoma malo, bolje k ništa nije uradilo, a 
ipak nema mjesta, gdje se nalazi koji srednji 
zavod, gdje ne bi bilo što vrijedna pogledati, a 
što će djacima samo onda od koristi biti, ako im 
se ujedno protumači te razjasni dotične uredjaje i 
objekte. Takve bi izlete morali sami djaci od pro¬ 
fesora tražiti, a mi smo sjegurni, da će im školske 
oblasti ići u svemu na ruku. To preporučamo i 
djacima i profesorima. 


Koledar naprednoga djaštva češkoga za god. 
1907—8, baš je izišao s nizom članaka i informacija. U njemu 
se nalaze potanke i nužne informacije o školstvu srednjem, 
stručnom i visokom, .0 životu djaštva češkoga i slavenskoga, o 
njegovoj snazi, radu i ciljevima, o izgledima iz područja prav¬ 
ničkoga itd. Izmedju članaka ističemo : Viktor Dyk; Dvije uspo¬ 
mene ; R. Brož; Program češke državopravne napredne demo¬ 
kracije; E. Capek*. O studiju ruskoga jezika; J. L. Živny: 
Knjižarstvo i napredak; K. Policar: Napredni pokret u Morav¬ 
skoj i Sleskoj; O zajedničkom radu djaštva i učiteljstva; Zna¬ 
čenje ženskoga pokreta za djaštvo. — Lani je za 141 dan izišlo 
2 izdanja. To je najveća, najraširenija i najjeftinija potrebna 
priručna knjiga svakoga naprednog djaka na srednjoj i visokoj 
školi. Cijena mu je 90 filira; jedanaesti komad badava. Za kol¬ 
portere posebne pogodnosti. Narudžbe prima administracija 
»Časopisu Pokrokovćho Studentstva v Praze.« 

HRVATSKI D3BK 

GLASILO HRV. NAPREDNOG DJAŠTVA 

„Hrvatski D|ak" izlazi svaki mjesec. Pretplata mu je na godinu 5 kruna, a pojedinom broju 40 filir^ Plativo u Zagrebu,' 
Rukopisi i pisma neka se šalju na uredništvo „Hrvatskog Djaka“, Preradovićeva ulica 36, I. kat a pretplate na adresu 
Pladislava Keffiga, Senoina ul. broj 21. 

Rukopisi se ne vraćaju, a neplaćeni se listovi ne primaju. 


br. io. u zasrcbu, mseseee scuDenosfl 1007. eoo. i. 


Milivoj Blažeković (Zagreb): 

Klub „Prosujefa". 

Tko promotri prijašnje naprednjačke po¬ 
krete i ovaj naš, opazit će neke razlike. Ne u 
idejama, ali u opsegu i metodi. Naprednjaštvo u 
svom početku imalo je karakter analitički i ne¬ 
gativan. Kritički su se promatrale pojave našeg 
javnog života, konstatirala se njihova dezolatnost, 
te se naglašivalo, kako bi čitav naš društveni 
život i naziranje naše inteligencije valjalo po¬ 
staviti na druge, nove temelje. Mladi ljudi — 
djaci — velikom su energijom i sposobnosti 
provodili tu kritiku i to na svim područjima na¬ 
šega narodnog života: političkom, kulturnom, 
ekonomskom. Propovijedala se i potreba pozi¬ 
tivnog sitnog rada, ali ga u praksi nisu mogli 
provesti radi svoje malobrojnosti i rastepenosti. 
Trebalo je na sve strane rušiti staro, trulo, ne- 
valjalo. A toga je bilo svagdje na pretek. Oso¬ 
bito u politici valjalo je pripraviti tlo za realni e 
naziranje, za nove ideje demokratizma i kul¬ 
turnog slobodoumlja. Danas se iz tih pokreta 
rodila politička stranka, koja će da one svoje 
misli u pozitivnom smjeru karakterizira i orga¬ 
nizacijom učvršćuje u narodu samom. 

Kako dakle vidimo, oni prijašnji napred- 
njački pokreti i ako su u njima sudjelovali većinom 
djaci nisu se — a nisu se ni mogli — ograničiti 
samo na djačke krugove, na djačka pitanja. Da¬ 
pače su ova potisnuta pred opće narodnim pro¬ 
blemima. Uz n e g a t i v n o s t tih pokreta dobi¬ 
vamo tako drugu njihovu karakteristiku: u n i- 
verzalnost. 

Tko nasuprot tome prati naš pokret, tko 
pročita naš program u l. br. „Hrv. djaka“ ipro- 
lista dosadanje brojeve, tom će na prvi pogled 


udariti u oči naš eminentno d j a č k i karakter i 
njegova pozitivnost. Djačko pitanje, shvaćeno 
kao dio općeg našeg narodnog, poglavito Kul¬ 
turnog problema, to je rodilo naš list i dalo mu 
raison d’ Stre. I dok su prvi naprednjački po¬ 
kreti bili opće-narodni, te su za to i odlučno 
djelovali na daljnji naš politički, kulturni i eko¬ 
nomski razvoj, dok je ono naprednjaštvo bilo 
— jer je moralo biti — negativno, naš je pokret 
par exellence djački i pozitivan. Poslije dosa- 
danjih naprednjačkih pokreta mi smo danas u 
povoljnom položaju, da kao djaci radimo u prvom 
redu za se i svoje djačke potrebe. Princip po¬ 
zitivnog, sitnog rada dobio je kod nas praktičnu, 
konkretnu formu. Uz našu dosadanju organiza¬ 
ciju i agitaciju dokazuje to i osnutak novog 
našeg djačkog udruženja „Prosvjete". 

Utemeljenjem tog kluba provodimo svoj 
program i ostvarujemo davnu želju naših pri¬ 
jatelja. 

Osnutak kluba »Prosvjete* izazvala je u 
prvom redu potreba opće naobrazbe. 
Već je u više navrata istaknuto u našem listu, 
kako škola nikako ne daje i ne može dati svega 
onoga, što današnji čovjek treba. Dok je srednja 
škola tek priprava za sveučilište, dotle opet 
univerza — lucus a non lucendo — naobražava 
samo u specijalnim znanstvenim disciplinama, u 
pojedinoj struci. Doduše stručna je naobrazba 
potrebita, ali sama o sebi ne dostaje, jer vodi 
k jednostranosti. Pa koliko hrvatski djak mora 
u jednu ruku nastojati, da bude danas sutra dobar 
sudac, profesor, liječnik, nameće mu se opet u 
drugu ruku dužnost, da za vrijeme svoga dja- 
kovanja što intenzivnije poradi na tom, kako će 
biti i potpun, svestrano naobražen individuum. A 
postići će to samo onda, ako se već sada kao 
















djak ne će posvetiti sav svojoj struci, već se 
baviti i drugim disciplinama, te zanimati za sva 
ona velika pitanja, kojima se već sada, a s ko¬ 
jima će se pogotovo poslije kao narodni inteli- 
gent susretati na svakom koraku. Uzmimo samo 
n. pr. socijalno pitanje. Ono je, vele, staro kano 
i čovječanstvo, ali je tek u naše doba postalo 
akutno. U znaku tog pitanja ušli smo u XX. 
vijek- Imade i jaka jedna polit, stranka, sa ogrom¬ 
nom svjetskom organizacijom, kojoj to pitanje 
daje raison d’ etre. Pa sada, zar da ostane naš 
djak ograničen samo na svoju specijalnu struku 
(često i na sama škripta), zar da ne misli dalje 
od naše dnevne višeput upravo ogavne političke 
borbe, zar da se izolira od svega onoga, što po¬ 
kreće savremenim duševnim životom cijeloga 
čovječanstva? I to da učini baš sada, u doba 
svoga najživahnijega duševnoga razvoja, dok 
se još mogu dojimati mlade neizdjelane duše 
velike misli, nove ideje? ... 

Na žalost većina našeg djaštva tako živi. 
Ili se bavi samo svojom strukom ili se ograni¬ 
čuje na dnevno strančarsko politiziranje, izjave 
i t. d., ili — a tih je najviše — ostaje prema 
svemu indiferentno, živi od dana u dan i gleda, 
kako bi što prije učinilo dobru karijeru. 

Samo tomu imamo pripisati za buduću na¬ 
rodnu inteligenciju abnormalan i upravo sra¬ 
motan pojav, da se naime još nije osnovalo 
ovakovo ili slično društvo, kakovo eto mi sada 
osnivamo. Zato i nije čudo, da iz sveučilišta iz¬ 
lazi toliko ljudi, koji, ako i jesu možda dobri 
profesori, upravnici, stručnjaci (koliko puta ni 
to!), to su radi pomanjkanja opće naobrazbe po¬ 
lutani, bez izradjenog, jedinstvenog pogleda na 
život i na sile, koje pokreću tim životom, bez 
razumijevanja onih pitanja naše dobi, koja sve 
intenzivnije traže svoje riješenje. 0 

Zato ima novi klub izrazito naobrazbenu 
tendenciju, samoizobrazba mu je a po tom i 
stvaranje svestrano naobraženih pojedinaca ko¬ 
načnim ciljem. A da se sve to što uspješnije 
zbude, provedena je podjela rada, koliko je to 
na početku moguće. „Prosvjeta" će naime imati 
četiri sekcije. 

Prva bi se sekcija — možda najvažnija 
— bavila djačkim pitanjem. Danas nakon 
toliko godina, u kojima je naše djaštvo trošilo 
svu svoju mladenačku energiju na dnevnu poli¬ 
tičku borbu, te radi toga često i postajalo tek 


štafažom pojedinih polit, stranaka, danas je na¬ 
pokon došlo vrijeme, da se hrvatski djak sjeti, 
kako je kano takav u prvom redu upućen na 
riješavanje svoga vlastitog djačkog 
pitanja. — To je ona faza našeg razvoja, 
koju su drugi kulturniji i inteligencijom brojniji 
narodi već davno prošli. Iz sličnih je prilika 
nastao nedavno u Slovenaca narodno-radikalni 
djački pokret, dok smo i mi izašli sa svojim 
listom iz takove krize našega diaštva- Ono se 
je — da se tako izrazimo— sjetilojiapokon samog 
sebe, svojih specijalnih djačkih potreba, pitanja 
i zadaća. I temeljni je karakter našega pokreta 
njegova djačka baza, djački program. Pak stoga 
i sada radimo dosljedno svemu našem dosada- 
njem radu, kad osnivamo u „Prosvjeti" poseban 
djački odio. Isti će se dijeliti u 2 dijela: jedan 
teoretički, principijelni i drugi praktični. Dok će 
se prva skupina baviti pitanjima kao što su: 
položaj i odnošaj djaka prema studiju, politici, 
narodu, reforma srednje škole, pitanje dvoboja, 
slobodna škola i t. d., druga će se skupina 
baviti praktičnom stranom, poimence soci¬ 
jalnim djačkim pitanjem. Pitanje je to 
materijalnih i društvenih prilika djaštva. Taj će 
odjel imati osobito važnu zadaću, da sastavlja 
statistiku o imućstvenim prilikama našega djaštva, 
o materijalnom stanju hrv. djaka u pojedinim 
sveučilišnim mjestima, o raširenosti spolnih bo¬ 
lesti medju djaštvom i t. d. Istom kad imamo 
točne podatke o životu našega djaštva moći 
ćemo i intenzivnije i sustavnije poraditi oko sa¬ 
nacije naših materijalnih i društvenih prilika. — 
Naročito bi taj odsjek imao da svojim radom 
pokaže našoj javnosti, kako maćuhinski postupa 
sa narodnim pomlatkom, nadalje da uvjeri naše 
društvo, kako ono, što daje djaštvu, nije kano 
neka milostinja, bačena u nepovrat, nego da je 
dužnost naroda, da odgaja i pomaže buduću 
svoju inteligenciju, jet će mu se to danas sutra 
s kamatima vratiti. Kad nam uspije osvjedočiti 
široku javnost, da je potpomagati djačka pot¬ 
porna društva od jednake važnosti po narodnu 
budućnost kao i n. pr. darovi za „Družbu sv- 
Ćirila i Metoda" onda možemo biti i uvjereni, 
da će biti i potporne djačke institucije financi- 
jalno bolje, možda i sasvim osigurane. Ali zato 
treba u prvom redu, da djelatnost i naziranje 
našeg djaštva krene drugim novim putem. 

Drugi odsjek bio bi znanstveno- 

t'e o r e t i č k i. Bavio bi se svim znanstvenim 
disciplinama, osobito onima, koje se ne goje ili 
se manjkavo goje na našoj univerzi. U tom bi 
se odsjeku uz prirodne nauke, specijalnu filozo¬ 
fiju i socijologiju nastojalo zainteresovati djaštvo 
i za politiku, ali kano znanost. O potrebi 
takoga rada mislimo, da je uvjeren svatko, tko 
samo pogleda, kako kod nas često vode poli¬ 
tiku ljudi bez svake političke naobrazbe Iz toga 
bi se odsjeka ujedno s vremenom izvila djačka 
sekcija „Slobodne misli”. 

Treći, literarni odio, kao što već 
ime kaže, bavio bi se literaturom svjetskom, a 
napose hrvatskom, studijama o književnim stru¬ 
jama i pojedinim literarnim pojavama i ličnostima. 

Osobito važan bio bi četvrti odsjek, 
koji bi bio posvećen pučkoj prosvjeti i 
to u prvom redu njezinoj teoriji. U nas se toli 
rado i mnogo govori o pučkoj prosvjeti, a sve 
to bez većeg razumijevanja, sa najobičnijim no¬ 
vinarskim frazama. U tom imamo tražiti i jedan 
veliki razlog dosadanjem neuspjehu našeg 
pučko-prosvjetnog rada. Zato će taj odsjek 
„Prosvjete” uzornim pučkim predavanjima 
(sa diskusijama), proučavanjem metode pučke 
prosvjete kod drugih naroda nastojati učiniti 
naše djaštvo sposobnim za uspješan pučko-pro- 
svjetni rad. Jednako će raditi za pučku pro¬ 
svjetu u Hrvatskoj time, što će agitirati u tom 
smislu medju starijom inteligencijom, sastaviti 
popis valjanih pučkih knjiga i poticati djaštvo 
na osnivanje ferijalnih djačkih klubova. 

Iz ovog letimičnog pregleda mislim, da se 
je svatko mogao uvjeriti, kako velike zadaće 
postavila si je „Prosvjeta”, kako opsežan je 
njezin program. Svoju svrhu polučit će „Pro¬ 
svjeta” priredjivanjem redovitih tjednih preda¬ 
vanja (svaki tjedan drugi odsjek), knjižnicom, 
izletima, kurzovima za učenje tudjih jezika itd. 
Intelektualnoj inicijativi vodstva kluba bit će ra¬ 
diti na tom, da članovi „Prosvjete” steknu što 
sigurniji, opsežniji i jasniji pogled u bogata pod¬ 
ručja znanosti i u čitavi kompleks raznih pitanja 
našega vremena. Uputom u stručnu literaturu, 
izletima i klubskom knjižnicom bit će svakom „ 
pružena prilika i k samostalnom naobražavanju, 
kritičnosti^ i vlastitoj aktivnosti. Jer ne ćemo 
samo naobraženog, već i samostalnog pojedinca 
koji će s a m znati i moći stvoriti svoj vla¬ 
stiti svjetovni nazor. To je program „Prosvjete”. 


Uvjereni smo, da se samo malim svakidanjim 
radom i polakim, ali neprestanim napredovanjem 
postizavaju veliki uspjesi i zbivaju veliki doga- 
djaji. Više®očekujemo od tog sitnog, pozitivnog 
rada, nego li od prosipanja velikih riječi, ko- 
j ma nedostaje dubljeg sadržaja, solidne baze. 
Ne ćemo fanatizovanih, intolerantnih pristaša, već 
uvjerenih inteligenata, koji će uvijek znati ob¬ 
razložiti, dokazati ispravnost svoga uvjerenja i 
provesti^ga u život. ^ . 

N-a o b r a z b e n a m t r e b a! Što bude 
ova veća, što ćemo imati više potpunih, naobra- 
ženih pojedinaca, to će eo ipso biti i čitav naš 
narodni život kulturniji, napredniji, snažniji. A 
tek onda, kad ne bude više naše djaštvo bez- 
idejna i indolentna masa, već skup svijesnih, 
svestrano obrazovanih pojedinaca, onda će ono 
biti i sposobno, da drugačije, dostojnije svoje za¬ 
daće i položaja i radi. Onda ne će razne mo¬ 
derne ustanove i ideje biti kao umjetno nacijep- 
ljene (Nepolitička borba u „H. A. P. D.“, „Društvo 
za pouku analfabeta”, Socijološki klub i t. d.) 
ne će ostati nerazumljene i prihvaćene od na¬ 
prednije manjine, već će biti potreba, a prema 
tome i uspješan rad inteligentne cjeline. 

Osnutkom novog našeg kluba prirodno se 
realizira naš program. Pa kao što je svrha našeg 
lista i čitavog našeg pokreta u opće, tako je i 
svrha „Prosvjete”: dignuti hrvatskog 
djaka intelektualno, moralno i ma¬ 
terijalno i učiniti gaslobodnim i 
naprednim individuom. 

isa 

Prilog materijalnoj strani djačkog 
pitanja. 

Materijalna strana djačkoga pitanja obu¬ 
hvaća pitanje osiguranja egzistencije djaku za 
vrijeme njegovih studija. Kako se naime visoke 
škole u pravilu osnivaju u kulturnim središtima 
pojedinih država i naroda, prirodna je činjenica, 
da je veliki postotak djaštva, koje se na visokim 
školama kupi iz najrazličitijih nerijetko vrlo uda¬ 
ljenih te siromašnih krajeva — materijalno neo¬ 
siguran. A da je to na uštrb uspješnom studiju, 
nije nužno tek dokazivati. Pokazala se dakle 
potreba, da se materijalna strana djačkoga pi¬ 
tanja uredi. A to zato, što je već davno kon- 

statovana i priznata Činjenica, da do uredjenja 
ove strane djačkog pitanja posredno stoji i sama 
kakvoća buduće narodne inteligencije. Stoga i 
vidimo, da u sviju kulturnih naroda: i država i 
društvo preuzimaju zadaću oko što boljeg ure¬ 
djenja materijalne strane djačkog pitanja. Pa i u 
nas država izvjesnim dijelom svojih godišnjih 
prihoda omogućuje izvjesnom broju djaka ško¬ 
lovanje na sveučilištu, dok je naše društvo samo 
vlastitim prinosima osnovalo do sada dva huma¬ 
nitarna društva: „Hrvatsko akademsko potporno 
društvo* i „Hrvatsku menzu akademičku*, ko¬ 
jima je svrha, da podupiru materijalno oskudne 
djake. 

Kako predstoje izbori u „Hrvatsko aka¬ 
demsko potporno društvo*, te je interes za isto 
u djaštvu a donekle i u široj javnosti življi nego 
obično, držimo uputnim, da u kratkim crtama 
prikažemo poslovanje toga društva te upozorimo 
na njegovu važnost u životu našeg djaka, ne 
bi li time novi odbor potaknuli na što intenziv¬ 
niji rad u društvu, a našu javnost na veću i re¬ 
alniju pažnju nego dosele. 

Medjutim prije toga upozoriti nam je na 
jednu okolnost. Statistika našeg djaštva doka¬ 
zuje, da se broj slušatelja na našem sveučilištu 
svake godine povećava, a time se povećava i 
broj oskudnoga djaštva. Nasuprot sredstva ni 
„Hrvatskog akademskog potpornog društva* u 
jednu, ni „Hrvatske menze akademičke* u drugu 
ruku ne većaju se ni iz daleka u jednakom 
razmjeru sa brojem oskudnih djaka. I tako je 
još uvijek velik, pače i sve veći broj djaka 
primoran, da svoje djakovanje sprovede u uredu 
ili u provinciji, što je uzrokom, da samo s naj¬ 
većom nategom i neredovito svršava svoje nauke. 
Pitanje je dakle, kako da se, što je moguće 
većemu broju oskudnoga djaštva osigura mate¬ 
rijalna egzistenca za vrijeme studija. Naše je ne- 
mjerodavno mnijenje, da bi se ovo pitanje — 
osim pomnožanja vladinih Stipendija, dakako u 
skladu s materijalnom snagom zemlje — dalo 
bar djelomično riješiti reformom „Hrvatskoga 
akademskog potpornog društva* i „Hrvatske 
menze akademičke* na osnovu fuzije obiju 
društava u jedno. Zato ćemo nakon prikaza po¬ 
slovanja prvog društva prikazati poslovanje po¬ 
tonjega, a onda u najkrupnijim crtama nabaciti 
misao fuzije. 


1. „Hrvatsko akademsko potporno društvo.** 

„Hrvatsko akademsko potporno društvo* 
je djačko udruženje pod nadzorom rektora. Pos¬ 
toji već 36. godinu. Osnovano je još u doba 
prije osnutka sveučilišta, kada smo imali samo 
juridičku akademiju u današnjoj gornjo-gimna- 
zijskoj zgradi. Društvo imade danas glavnicu 
od 92.000 kruna. Ova je glavnica neraspoloživa. 
Trošivo društva čine: */& godišnjih kamata za¬ 
kladne glavnice, dočim se */b priklapa glavnici, 
upisnina (1 K za svakoga, koji se prvi put ili 
na novo upiše), članarina pravih (3 K na se¬ 
mestar) i podupirajućih članova (najmanje 4 K 
na godinu), godišnja potpora hrv. sabora u iz¬ 
nosu od 1800 K (sada 1000) te čisti prihod zabava, 
što ih društvo u tu svrhu priredjuje. 

Posljednjih godina ima društvo u prvom 
semestru redovito 400—600 pravih članova, na¬ 
suprot u drugom samo 200—300. Razlog je tomu, 
što se na početku svake godine vodi borba za 
upravu društva, koja diže interes za društvo, 
premda je u drugu ruku za samu svrhu društva 
i rad u njemu prije štetna nego korisna. 

Društvo podupire materijalno oskudne svoje 
članove tako, da im daje mjesečnu potporu u 
u hrani, novcu, a iznimno i u odijelu. Nadalje 
plaća društvo za bolesne a siromašne svoie čla¬ 
nove ljekove u slučaju potrebe i bolnicu i to 
razliku izmedju II. i III. razreda, pošto trošak 
za III. razred plaća država. Ovo su osim nešto 
upravnih te nogrebnih troškova sve vrsti redo¬ 
vitih izdataka društva. 

Društvo podupire mjesečno 100—150 mo- 

litelja. 

U posljednjih jedanaest godina opstanka 
društva, to jest od vremena, kada su se oba 
postojeća potporna društva: jedno za filozofe a 


drugo za pravnike — združila 

u jedno, ovako 

se mijenjala 

društvena bilanca: 


God. 1 ) 

1896/1897 izdatak 

3797-8 K 


1897/1898 

3707-04 „ 


1898/1899 

6350-22 „ 


1899/1900 „ 

6862-44 „ 

r> 

1900/1901 

5072*46 „ 

T> 

1901/1902 

11767-74 „ 

# 

1902/1903 „ 

10483*82 „ 

*) Vidi; 

„Hrvatsku Misao" broj 9- god. 1902. 

, 1903/1904 primitak 2 ) 15947 — „ 

, 1904/1905 , 12532’64 „ 

, 1905/1906 „ 13685-72 „ 

„ 1906/1907 17698-38 „ 

U izdatak poslovnih godina 1896.—1901. 
nisu uračunati troškovi za bolnicu i ljekove, koji 
su iznosili: 


God. 1896/1897 . . 

71*7 

K 

„ 1897/1898 . . 

. 267’- 

♦ » 

„ 1898/1899 . . 

. 1066-68 

» 

„ 1899/1900 . . 

. 1190-14 

>> 

„ 1900/1901 . . 

. 1891*14 

» 

Nu ovi troškovi nisu 

bili svake 

odnosne 


godine i potpuno isplaćeni, tako te je n. pr. iz 
god. 1900/1901. na 1901/1902. prešao dug za 
bolnicu i ljekove u iznosu od 1000 do 1500 K. 

U bilancu od 1901 — 1907 god. uračunati su 
i troškovi za bolnicu i ljekove, ali samo u ko¬ 
liko su odnosnih godina i isplaćeni. 

Već iz iskaza o troškovima za bolnicu i 
ljekove od god. 1896—1901. razabire se, kako 
su ovi troškovi upravo rapidno rasli. Naročito 
bijahu ogromni poslovne godine 1901/1902. 
(uprava Petranović). Ova je uprava, kako je jur 
rečeno već preuzela dug za bolnicu i ljekove 
od kojih 1500 kruna. Medjutim su diljem godine 
troškovi za bolnicu i ljekove tako narasli, da je 
koncem godine usprkos tomu, što je za bolnicu 
i ljekove isplaćeno 2180 K, dug za bolnicu i 
ljekove sa nešto ostalih nenamirenih troškova 
iznosio oko 5000 K, koji uprava Petranović nije, 
radi velikih izdataka za hranu i potpore u novcu, 
mogla isplatiti, nego ga je morala prepustiti na¬ 
rednoj upravi (Kobačić) god. 1902/1903. Uprava 
Kobačić, da obali društveni dug štedila je kod 
potpora u hrani i novcu te za svoje upravne go¬ 
dine obustavila bolnicu. Tako je upravi Kobačić 
uspjelo obaliti društveni dug na 1333 K, koji je 
opet preuzela naredna uprava (Krizman) godine 
1903/1904. Za uprave Krizman uspostavljena je 
bolnica. Za bolnicu i ljekove isplaćeno je diljem 
godine 2497"69 K, dočim je dug narastao do 
2000 K. Ovaj dug preuzela je opet slijedeća 
uprava (Miškulin) god. 1904/1905. Za ove je po¬ 
slovne godine društveni dug najjače porastao. 
Samo što ovaj put ne bijahu tomu uzrokom to¬ 

2 ) Od god 1903/1904. pa dalje zabilježeni su primici, 
što u ostalom ne čini velike razlike, jer su primici jedva 
nešto veći od izdataka. Iznimka je jedino god. 1903/1904., 
gdje je u primitke uračunat i legat N. Petrovića iz Varaž¬ 
dina u iznosu od 2000 K, koji je dakako priklopljen glavnici. 


liko troškovi za bolnicu i ljekove, koliko tro¬ 
škovi za hranu. Ove poslovne godine bijaše 
najme više molitelja, nego ikoje prijašnje. Pro¬ 
sječni broj molbi bijaše 90 mjesečno, dok je n. 
pr. za poslovne god. 1902/1903 (uprava Kobačić) 
iznosio samo 57. Nasuprot je dio konstantnih 
primitaka bio manji. Tako je već na članarini 
unišlo oko 500 K manje, nego n. pr. prijašnje 
(uprava Krizman) poslovne godine. Vlada je opet 
te godine dopitala društvu 800 K manje nego 
obično. Osim toga je jedna zabava — kao i 
poslovne god. 1901/1902. — svršila s deficitom. 
A molitelja bijaše toliko, da su troškovi samo 
za hranu iznosili 11.369 64 K, dok je sav pri¬ 
mitak dosegao svotu od 12.532"64 K. I tako je 
poslovne godine 1904/1905 ostao dug za dru¬ 
štvenu menzu u iznosu od preko 4000 K, dok 
je dug za bolnicu i ljekove od 2000 K narastao 
na oko 3000 K, dakle ukupno oko 7000 K. Na¬ 
redna uprava (Kušmiš) god. 1905/1906. svojski 
se zauzela, da društvo riješi tolike težine duga. 
Ona se ipak nije utekla nepopularnim sredstvima, 
nego je nastojala, da svoje dohotke po moguć¬ 
nosti povisi. I tako je poslovne godine 1905/06. 
isplaćeno 6339" 13 K dugova za društvenu menzu 
i bolnicu te ljekove, a koncem godine ostalo je 
zajedno sa tekućim troškovima za bolnicu i lje¬ 
kove u svemu oko 2000 K duga, koji je prešao 
na prošlogodišnju upravu (VVodvarka). Prošlo¬ 
godišnja je uprava za bolnicu i ljekove isplatila 
219413 kruna. 

Najveći dio društvenih izdataka isplaćuje 
se za hranu. U posljednjih šest godina ovako 
su se mijenjali troškovi za hranu: 

God. 1901/1902 5380-22 K 

„ 1902/190 3 2864-- „ 

„ 1903/1904 6625-12 , 

„ 1904/1905 preko 11369" 12 „ od toga ispla¬ 

ćeno 7369"12 K 
„ 1905/1906 5527’— „ duga za hranu 

isplaćeno 4539 13 K l ) 

» 1906/1907 10333-40 K 

Iz ovih podataka lako je razabrati, da 
društvo u prvom redu nastoji, kako bi svoje 
siromašne članove riješilo brige za jelo. Nu iz 
samih brojki mogao bi tko zaključiti, da društvo 

*) Ne znamo u ovaj čas, da li je ova svota ispla¬ 
ćena samo za dug za hranu, ili je u njoj sadržan i još 
koji drugi manji nenamireni trošak. Ako je isplaćena samo 
za dug za hranu onda je trošak za društvenu menzu iz¬ 
nosio god. i904/i905- ne n369‘i2 K, već n908*25 K. 

postepeno sve većemu broju djaštva daje pot¬ 
poru u hrani. Na žalost tomu jedva da je tako, 
a to stoga, što je živež vanredno poskupio. Po¬ 
slovne godine 1900/1901. plaćalo je društvo pri¬ 
vatnom poduzetniku za objed i večeru mjesečno 
21 K- Ova je cijena kroz godine neprestano 
rasla, tako te ove godine plaća društvo za objed 
i večeru mjesečno 36 K. Kada to uvažimo, onda 
ćemo razumjeti, da društvo mora najveći dio 
svoga poslovnoga mara uložiti u to, da može 
dajbudi jednaki broj molitelja podupirati. 

Što se tiče potpora u gotovu novcu opaža 
se naročito posljednjih dviju godina (uprava 
Kušmiš i Wodvarka) nastojanje, da se one ogra¬ 
niče na minimum. Ovo nastojanje smatramo po¬ 
sve umjesnim. Bijaše naime slučajeva, da je 
n vac podijeljen kao potpora — recimo za sta¬ 
narinu — potrošen na sasvim treće stvari, tako 
da je dotičnik radi svoga lakoumlja ostao usred 
mjeseca bez stana a često i bez — hrane. 

Za posljednjih šest godina pokazuje se 
društveno poslovanje obzirom na podijeljivanje 
potpora u novcu — u ovoj slici: 

God. 1901/1902. . . . 2502 — Kr. 

, 1902/1903. 1 ). . . ? 

„ 1903/1904. oko 2300 — „ 

„ 1904/1905. . . . 260T96 , 

„ 1905/1906. . . . 357 — „ 

» 1906/1907. . . • 446'40 2 ) „ 

To je u glavnom slika poslovanja »Hrvat¬ 
skoga akademskoga potpornoga društva* za po- 
sljednih jedanaest godina. 

♦ 

Ovom godinom stupa društvo u 36. godinu 
svoga života. Radni program društva i za ovu 
godinu odgovarat će u glavnom dosadašnjem 
poslovanju. To ne znači, da u »Hrvatskom aka¬ 
demskom potpornom društvu* ne bi bile po¬ 
trebne reforme, nego da društvo, dok postoji u 
svom dosadašnjem obliku, posluje u glavnom u 
ustaljenom i iskušanom pravcu. Mi smo već 
prije spomenuli, da zastupamo misao fuzije »Hr¬ 
vatskoga akademskoga potpornoga društva* i 
»Hrvatske menze akademičke*. Kako ovu misao 
obrazlažemo na drugom mjestu, ograničit ćemo 
se ovdje Samo na neke opaske, za koje držimo, 

*• Bit će nešto preko 2000 K, jer, koliko pamtimo, 
iznosila je te god. bilanca za hranu i novčane potpore 
nešto preko 5000 K. 

-) Ovdje je uračunat i trošak za jedan pogreb. 


da bi bilo uputno, da ih novi društveni odbor 
uvaži kao programatične za ovu poslovnu godinu. 

Naše je mišljenje, da bi društvo imalo pre¬ 
kinuti sa priredjivanjem elitnih plesova. Elitni 
su plesovi uvedeni poslovne godine 1901/2. Ovo¬ 
godišnja se uprava ili bolje zabavni odbor, čiji 
su članovi dakako i članovi društva, dakle u 
svakom slučaju društvo, uteklo uredbi elitnih ple¬ 
sova, da namakne sredstava za društvene po¬ 
trebe, koje su one godine neobično porasle. Od 
onda se običaj elitnih plesova održao te je svake 
poslovne godine — osim, ako se ne varam, za 
Kobačićeve uprave god. 1902/3. — u zimskoj 
sezoni priredjen po jedan elitni ples. Valja pri¬ 
znati, da su svi dosadašnji elitni plesovi potpuno 
materijalno uspjeli. Do sada je gotovo uvijek 
unišlo 2000 K čistog prihoda više, nego od obič¬ 
nog plesa. Najjači je dakle razlog, koji govori 
u prilog priredjivanju elitnih plesova: pitanja 
društvene blagajne. A ovaj razlog, drži se, da 
je i odlučan, jer je »Hrvatsko akademsko ^pot- 
porno društvo* humanitarno društvo, a kod 
takovih da je društava glavno pitanje sredstava. 
Napose da to vrijedi za »Hrvatsko akademsko 
potporno društvo*, ako uvažimo sve veći broj 
oskudnih molitelja. 

Ne ima sumnje, da ovaj argumenat ima 
vrlo mnogo za sebe. Nije najme svejedno, je li 
godišnja društvena bilanca veća ili manja za 
2000 K. Osobito kada znamo, da to najjače 
osjećaju siromašni članovi društva. 

Medjutim imade i važnih razloga, koji go¬ 
vore protiv elitnih plesova. Mi ćemo navesti na¬ 
ročito dva takova razloga. 

1). Nijedan dosadašnji elitni ples »Hrvat¬ 
skoga akademskoga potpornoga društva* nije 
imao, jer nije mogao imati, d j a č k i karakter. 
Za elitni ples traže se, što se tiče odijela, ta¬ 
kovi formaliteti, da im najveća većina djaka iz 
materijalnih razloga ne može udovoljiti. A to će 
reći, da je najveća većina djaka isključena 
od prisustvovanja na plesu, koji je priredjen i 
pod njihovim imenom. Napose to vrijedi za one, 
koji su upućeni na društvo. A baš ova činjenica 
baca na akademske elitne plesove sasvim ose¬ 
bujno svjetlo. Izgleda kao da se nekolicina dobro 
situiranih kolega zabavlja i pleše, da se gladnim 
pribavi kruha- Ovo je jedan razlog, koji po na¬ 
šem mišljenju govori protiv akademskih elitnih 
plesova. 

2.) U prilikama, koje su u našem javnom ži¬ 
votu vladale do svibnja prošle godine, a namiču 
se eto i od srpnja ove god'ne — znači priredji- 
vanie elitnih akademskih plesova •• stavljati u pi¬ 
tanje značajnost sveučilišnih gradiana. Evo 
zašto. Živo se još sjećamo doima, što ga je na 
sve nas učinila činjenica, da je god. 1902 na 
prvi akademski elitni ples došao glavom sam 
Khuen, buduči da je bio pozvan po posebnom 
sveučilišnom odaslanstvu. „Khuenu je doista us¬ 
pjelo pacificirati Hrvatsku, jer je eto pacificirao 
svoga najnepomirljivijega, najdosljednijega, naj¬ 
značajnijega protivnika: narodnu mladost* — mno¬ 
gomu se otkinulo s usta. I ti mnogi imali su 
pravo. Najočevidnije je protuslovlje izmedju teo¬ 
rije i prakse, pače izmediu prakse i prakse, kada 
danas u mladenačkom žaru recimo demonstri¬ 
ramo protiv onih, koje za koji dan uz sve for¬ 
malnosti najuliudnije molimo, neka bi svojim po¬ 
sjetom počastili naš ples. Ovo je u svakom slu¬ 
čaju pogrješka, koja prelazi u beznačajnost, ako 
se svijesno i konstantno čini. Ovo je drugi raz¬ 
log, koji po našem mišljenju govori protiv elitnih 
akademskih plesova. 

Neka nam se dopusti još jedna primjedba. 
Elitni plesovi! Što zapravo znače elitni plesovi 
po svom pojmu? Riječ elita, elit franceskoga je 
porijetla a znači izabran, otmen. Po tom bi elitni 
plesovi imali biti plesovi izabranoga, najotmeni- 
jega društva. A tko je dao obilježje prvom aka¬ 
demskom elitnom plesu? Khuen! A što inače 
omogućuje pristup na jedan n. pr. akademski 
eTtni ples? Poziv, visoka pristupnina, frak odi¬ 
jelo, cilindar i lakovane cipele. Dakle osim po¬ 
ziva sve same takove potrepštine, koje nisu 
obilježja pojma elitni. Poziv opet gubi svoj 
elitni karakter čim se konstatuje, da je i jedan 
Khuen bio najsvečanije pozvan. Ne, dosadašnji 
elitni akademski plesovi —'osim prošlogodišnjega, 
koji je priredjen u sasvim drugim prilikama — 
ne bijahu u i c tinu elitni, nego „elitni* plesovi. 
Na ovim plesovima prignula je ponosna hrvat¬ 
ska mladost svoju glavu pred onima, kojima je 
inače primorana u ime narodnog ponosa i na¬ 
rodnih svetinja poreći i značaj i čast. I zato stro 
protiv elitnih akademskih plesova. 

Mediutim iz našega dosadašnjeg razlagan’a 
moglo bi se zaključiti, da mi na koncu konca 
ne bi ništa imali protiv toga, da godišnja dru¬ 
štvena bilanca bude makar za 2000 K manja, 


samo da ne bude elitnih plesova. Nipošto. Evo 
kako. Prema ustanovi § 4. toč. e) te § 7. dru¬ 
štvenih pravila može društvo imati i p o d u p i- 
r a j u ć i h članova, koji plaćaju najmanje 4 K 
godišnje. Kada je prije šest godina bio izabran 
predsjednikom društva g. Miho Petranović, upo¬ 
zorio je u svom programnom govoru naročito 
na ovu ustanovu društvenih pravila i obećao, da 
će nastojati, kako bi ova ustanova pribavljanjem 
što većega broja podupirajućih članova, zadobila 
i svoju praktičnu sankciju. I doista onogodišnia 
uprava razaslala je silu poziva na nairazličitiie ad¬ 
rese. Medjutim odaziv biiaše neočekivano slab. 
Odazvalo se 65 pozvanika. Zato se i onogodišnji 
tainik društva g. Henrik Krizman u .Hrvatskoj 
Misli* (br. 9. svibanj god. 1902.) javno potužio, 
da „inteligencija skoro nikako ne podupire* 
društva. Ali onogodišnji društveni tainik potužio 
se još na nešto drugo. U istoj bilješci, u kojoi 
se tuži. da inteligencija nikako ne podupire 
društva, spominje, da ni djaštvo „ne nastoii 
da privatnom agitacijom zainteresuje 
javnost za društvo.* Pa navodi: „Jedan fakat: 
ovogodišnji odbor zaključio ie rasposlati štam¬ 
pane pozive za podupirajuće članove (4 K go¬ 
dišnje), tainik je na društ. ploči umolio članove, 
da mu popišu adrese imućnijih liudi, svaki iz 
svoga kraja, da im može poslati poziv — a 
jedva petorica odazvala se tainikovoj 
molbi.* Dakle je uz ostalo nehaj društvenih čla¬ 
nova pokopao uspjeh dobre namjere. Ovogo¬ 
dišnji odbor mogao bi bolje uspieti, kada bi uz 
pomoć društvenih članova čitavu akciju dobro 
organizovao te kada se ne bi ograničio samo na 
štampane pozive, nego kada bi se poslužio i 
živom privatnom neposrednom agitacijom a uz 
to nastojao, da digne i javni interes za društvo. 

Upozorit ćemo samo na jednu činjenicu. U 
našem javnom životu djelme u nairazličitijem 
svojstvu barem 1000 ljudi, kojima ie uz ostalo i 
„Hrvatsko akademsko potporno društvo* po¬ 
moglo do mjesta, koja zapremaju. Čudnovato je. 
da se ti ljudi sami ne će da sjete društva, koje 
ih je svojedobno podupiralo. Pa kad toga ne 
čine sami, treba ih na to bilo neizravno bilo iz¬ 
ravno, dakako uz čuvanje nužne diskrecije, pod¬ 
sjetiti. Oni doduše ne duguju društvu, ali duguju 
narodu te njegovoj budućnosti. A 4 K nije pre¬ 
velik porez ni za slabije situirane. Već samim 
prishipom onih, koji su svojedobno uživali pot- 


poru društva, u svojstvu podupirajućih članova 
sa 4 K godišnje — a sigurno je, da bi se go¬ 
tovo beziznimno odazvali — potpuno bi se na¬ 
domjestio gubitak, koji bi nastao ukinućem elit¬ 
nih plesova. 

Osim toga bilo bi uputno, da odbor recimo 
u četvrtgodišnjim rokovima objelodanjuje tačne 
statističke podatke o tom, koliko je mo- 
litelja bilo, kolik je petit njihovih molbi te koliko 
im je društvo bilo kadro podijeliti. Ovi statistički 
podaci zajedno sa statističkim podacima o tom, 
koliko sveučilišnih gradjana u Zagrebu i pro¬ 
vinciji dnevničari te uz koje uvjete — nabava 
kojih imala bi biti takodjer briga upravnog od¬ 
bora društva — bili bi, o tom ne sumnjamo, 
uspješno sredstvo, da se u našoj javnosti digne 
interes za društvo i steče podupirajućih društve¬ 
nih članova u svim slojevima našega naroda. 

A naše je uvjerenje, da bi bar jedan dio 
društvenih članova podupro ovu akciju upravnog 
odbora, jer znademo, da je danas i u našem 
djaštvu i više smisla za društvo i više pozna¬ 
vanja njegovog poslovanja i svrhe, nego je to 
bilo n. pr. god. 1901/2. 

„II. Hrvatska mensa academica." 

„Hrvatska mensa academica“ drugo je hu¬ 
manitarno i to gradjansko društvo na na¬ 
šem sveučilištu. 

Rijedak je i u istinu spomena vrijedan 
slučaj postanka ovoga društva. Bijaše to 20- li¬ 
stopada g. 1896. Zagrebačk' maturanti iz godine 
1862. slavili su toga dana 34.-tu godišnjicu do¬ 
vršetka svojih gimnazijskih nauka. Skupnom 
objedu u Maksimiru prisustvovala su 23ojica 
drugova sa dvojicom bivših svojih profesora: 
Franjom Bradaškom i Matom Grškovićem, koji 
su takodjer svojim posjetom počastili ovu tihu 
slavu. Evo poznatijih imena sada već dijelom i 
mrtvih učesnika ovoga sastanka: Boroša Vje- 
koslav, Brani Petar, dr. Bresztyensky Šandor, 
Czernkovich Nikola, dr. Krapac Ivan, dr. Krš- 
njavi Izidor, dr. Marković Franjo, Mažuranić 
Vladimir, dr. Spevec Stjepan, dr. Tomić Petar itd. 

Za objeda u nizu zdravica izrekao je jednu 
i dr. Franjo Marković, profesor na našem 
sveučilištu. Ova je zdravica rodila društvo 
„Hrvatska mensa academica.* Vrlo žalimo, što 
nam prostor ne dopušta, da ovu uzor — realnu 
zdravicu u cijelosti donesemo. Otisnuta je u pri- 

pomenku k pravilima društva, koja su izašla g. 
1898. tiskom Antuna Scholza. Dr. Marković po¬ 
zvao je svoje drugove, da po primjeru naših 
otaca, koji su, kada bi im se rodilo čedo, ili 
kada bi slavili drugi kakav znamenit obiteljski 
god, običavali na svojem domu zasaditi plodo- 
vitu voćku ili miomirisnu lipu s namjerom, da 
bude potomstvu na uspomenu i dobro, da po 
tom dakle primjeru naših otaca i oni na uspo¬ 
menu svoga sastanka a na dobro narodnog po- 
mlatka'zasade drvce plodovito : „hrvatsku mensu 
akademičku.* Ne možemo, a da ne citujemo bar 
konac ove rijetke zdravice: „Iz doba naših 
nauka na sveučilištih sjećamo se, da smo ili vi- 
djali oskudievanje naših drugova ili i sami osku- 
dievali. A sada, u naše starije dane, motreći ži¬ 
vot naše sveučilištne mladeži, sa sažalju vidjamo, 
da dobrahan joj dio tegobno provodi svoje na¬ 
učne dane, a većina ih da je ostavljena samomu 
svomu drugovanju, ter — nantes in gurgite vasto 
— boravi te dane bez mile pažnje starijega nara¬ 
štaja. — Na ovaj naš liepi god učin’mo, od za¬ 
vjeta i na uspomenu, dobro djelo sveučilištnome 
naraštaju, sadanjemu i budućemu; olakotimo i 
ukrasimo mu dane sveučilištnoga naukovanja. 
Zasadimo danas, pri ovom našem godu kolegi¬ 
jalnoga prijateljstva, pri godu naše medjusobne 
dobrohotnosti, — zasadimo danas drvce plodo¬ 
vito mladeži našoj sveučilištnoj, udarimo te¬ 
melj hrvatskoj akademičkoj menzi, 
i, ako uzbude moguće, u drugom redu takodjer 
hrvatskome akademičkome domu, 
za sve slušatelje zagrebačkoga sveučilišta.* 

Predlog dra. Markovića svi prisutni radosno 
prihvatiše te se odmah na licu mjesta konstituirao 
odbor i pododbor, koji je potonji preuzeo svu 
brigu oko sastava društvenih pravila i oživo- 
tvorenja društva. Predsjednikom skupnoga od¬ 
bora izabran je dr. Stjepan Spevec, a predsjed¬ 
nikom pododbora Vladimir Mažuranić. U pod¬ 
odbor bijahu izabrani: dr. Šandor Bresztyensky, 
Nikola Czernkovich, dr. Ivan Krapac, dr. Izidor 
Kršnjavi, dr. Franjo Marković i dr. Makso 
Steiner. 

Još iste g. 1896. darovala je prva hr- 
vatska'štedionica prigodom svoje 50 go¬ 
dišnjice za osnutak ovoga društva zakladnu 
glavnicu od deset tisuća kruna. Sli¬ 
jedeće g. 1897. darovao je umirovljeni major 
garde u Beču Mijo p 1. Novaković-Gju- 


rabojski na ponuku dra. I. Bojničića dva¬ 
deset tisuća kruna. G. 1898. darovaše: 
Novogradiška štediona dvijesto 
kruna, umjetnica Milka Trnina dvijesto 
kruna, umjetnica Marcolini šeststo 
šezdeset šest kruna, sveučilišni profesor 
dr. Janko Čakanić oporučno znatnu svotu, 
gdja. Paulina p 1. Kemenović oporučno 
deset tisuća kruna, hrvatsko-sla- 
vonska zemaljska hipotekama banka 
tisuću kruna. 

S ovom glavnicom, te prinosima zaklada- 
telia (2000 K), utemeljitelja (400 K). te doživotnih 
članova (200 K), stupila je „Hrvatska mensa 
academica“ u život, započevši g. 1898. svoje 
djelovanje. 

To je u kratko povijest postanka „Hr¬ 
vatske menze akademičke“. 

Kako se već iz dosadašnjih navoda može 
zaključiti, naša je javnost postanku „Hrvatske 
menze akademičke“ poklonila svoju naročitu 
pažnju. I tako je društvo već prve godine svoga 
djelovanja (1898/9.) opskrbilo hranom do 60 sve¬ 
učilišnih gradjana i to do 20 potpuno, a do 40 
uz pola naplate. Društveni se imetak po dru¬ 
štvenim pravilima sastoji: a) od netrošive te¬ 
meljne glavnice, b) od trošiva. Temeljnu glav¬ 
nicu Čine: a) prinosi zakladatelja, ako sami inako 
ne odrede; b) prinosi utemeljitelja i doživotnih 
članova; c) jedna petina društvenih prihoda. 
Trošivo čine; i.) kamati temeljne glavnice; 2) 
godišnji prinosi podupirajućih članova (16 K); 

3.) godišnje potpore, koje podijeli u tu svrhu 
možda zemlja, glavni grad ili ma koja općina, 
korporacija, društvo i t. d.; 4.) prihod od do¬ 
brovoljnih prinosa, darova sakupljenih u tu svrhu 
tečajem godine, ako nisu namijenjeni, da budu 
pripojeni temeljnoj glavnici; 5.) godišnje pripo* 
moći, koje u tu svrhu možda podijele ina do¬ 
brotvorna ili pripomoćna društva, namijenjena 
probicima slušatelja na našem sveučilištu. 

Kada je društvo g. 1898. započelo svoje 
djelovanje raspolagalo je glavnicom u iznosu 
oko 50.000 K. Do g. 1902. narasla je temeljna 
glavnica društva već na 122.000 K, a sada iz¬ 
nosi 165.990 K. Temeljna se glavnica sastoji što 
u vrijednosnim papirima, što u gotovu, a nalazi 
se u pologu dijelom kod I. hrv. štedionice, 
dijelom kod hrvatsko-slavonske zemaljske hipo- 

tekarne banke, dijelom kod vjeresijske banke 
sa 4%—4 l /a°/o kamata. 

Društvo potpomaže slušatelje na sveučilištu 
u glavnom time, što im daje potporu u hrani i 
to ili bez svake naplate ili uz naplatu polovine 
pogodovne cijene. 

Pravo, da uživa akademičku menzu pripada 
svakom slušatelju našega sveučilišta bilo kojega 
fakulteta te farmaceutima. Ako sredstva društva 
ne dopuštaju, da bi se zadovoljilo svima po¬ 
trebnim moliteljima, ima prednost molitelj, koji 
je potrebniji, a napretkom i ponašanjem vrsniji. 
Na izvanredne slušatelje može se tek onda uzeti 
obzir, ako ne bi bilo molitelja, koji su redoviti 
slušatelji. 

Jednako pravo, da uživa akademičku menzu, 
ima i svaki svršeni sveučilišni slušatelj i to još 
godinu dana, ako se sprema za državne ispite 
ili magisterium farmacije, dvije godine, ako se 
sprema za doktorat; napokon još dvije godine 
nakon polučenog doktorata, ako se sprema, — sve 
jedno da li u Zagrebu ili na kojem drugom sve¬ 
učilištu, — za docenturu na našem sveučilištu. 

Poslovna godina društva traje 9 mjeseci od 
l./XI. do 31./VII. svake školske sveučilišne 
godine. 

Društvo potpomaže godišnje oko 60 sve¬ 
učilišnih slušatelja i to oko 30 potpuno besplatno, 
a oko 30 uz polovicu cijene- Da se broj dru¬ 
štvenih gostiju nije do ove godine usprkos znat¬ 
nom porastu društvene glavnice povećao, uzrokom 
je, kako je već na drugom mjestu spomenuto, 
sve veća skupoća živeža. Prvih godina svoga 
djelovanja plaćalo je društvo za pojedinca 21 K 
mjesečno, dok danas plaća oko 36 K, dakle kroz 
jednu poslovnu godinu (9 mj,) prema napred 
napomenutom broju gostiju (30 besplatno, 30 uz 
polovicu cijene) oko 14.580 K. Kamati temeljne 
glavnice iznose po prilici polovicu od ove 
svote. Medjutim ostali godišnji prihodi društva 
što redoviti, što izvanredni omogujuću, da društvo 
bez osobite natege spaja kraj s krajem. 

Na čelu je društvu odbor, kojemu je pred¬ 
sjednik rector sveučilišta. Da bude za slučaj 
prevelikoga broja molitelja — što je redovito — 
omogućeno, da se uvaže molbe samo u 
istinu najpotrebnijih, zajamčuju društvena 
pravila samom djaštvu izvjesni 
utjecaj u poslovanje društva. Prema 
ustanovama društvenih pravila jesu članovi up- 


ravnog odbora društva po svom zvanju, dok ga 
obnašaju: a) predsjednik i prvi tajnik „Hrv. 
akad. potpornog: društva ; b) predsjednik srpskog 
potpornog društva; c) jedan zastupnik, kojega 
izašilju slušatelji tečaja za farmaciju. Ovo je 
upravo uzorna ustanova, samo što se nije uvijek 
i izvršivala. Predsjednika i prvoga tajnika „Hrv. 
akad. potpornoga društva" redovno se do sada 
pozivalo samo na glavnu skupštinu društva, 
koji put je i to propušteno, pa ih je g. sveu¬ 
čilišni tajnik, ujedno i blagajnik društva, pred 
glavnu skupštinu, samo informacije radi pozvao 
k sebi, odnosno u poslovno vijeće, ali ne i na 
glavnu skupštinu. Jedan ili dva puta do sada 
propušteno je i to. Predsjednika srpskog pot¬ 
pornog društva pozivalo se, u koliko znamo, 
samo iznimno, a izaslanika, slušatelja farmacije, 
ako se ne varamo, nije se pozivalo u opće. Na 
djaštvu je, koje velikim dijelom ni ne zna za 
ove ustanove, da se njima redovito služi, pa se 
onda ne će dogoditi, da je ovaj ili onaj vrlo 
potreban molitelj odbijen, jer prosto nije bilo 
nikoga, koji bi odboru, odnosno poslovnom vi¬ 
jeću poslužio nužnim informacijama. 

Društvo za sada ne ima svoga vlastitoga 
lokala, ni svoga vlastitoga gospodarstva. Do 
ove godine sklapalo je društveno poslovno 
vijeće ugovcre sa privatnim poduzetnicima, 
koji su onda na osnovu utanačenog ugovora 
preuzimali svu brigu oko opskrbe društvenih 
gostiju. Ovo je najtamnija točka u povijesti 
društva. Već sama činjenica, da se poda¬ 
vanje opskrbe prepušta privatnom podu¬ 
zetniku, po svojoj je naravi u opreci sa 
plemenitim intencijama osnivača društva. Privatni 
poduzetnik u pravilu je skroz poslovan čovjek, 
trgovac; kao takav on ne dijeli humanitarnih 
intencija društva, njegovih osnivača i njegova 
odbora. Za nj je ugovor sklopljen sa društvom 
samo posao, a shvatljivo je, da će on sve uči¬ 
niti. da posao, koji je sklopio, bude za nj što 
povoljniji i unosniji. Istina je dodaše, da ugovor 
sklopljen sa priva'nim poduzetnikom, niega i 
veže. Medjutim poslovna nas praksa uči, da 
vješt poduzetnik znade uz obnašanje sviju for¬ 
malnosti ugovora, njegovu pravu sadržinu spretno 
obilaziti. To bijaše slučaj i kod menze aka- 
demičke. Na račun djačkih želudaca izvrsno 
su prolazili privatni poduzetnici. Hrana bijaše 
redovito nedostatna i loša. Gosti seljačkog pori- 

jetla bijahu konstantno gladni, a oni iz grada 
konstantno pokvarenog želuca. Svjedočila su 
to blijeda lica gostiju menze. Samo, ako sve 
ovo uvažimo, moći ćemo razumjeti, na prvi 
pogled čudan pojav, da su gosti menze, mjesto 
da budu zahvalni društvu, bili redovito nezado« 
voljni. 

Plemeniti osnivači društva kao i sastavljači 
društvenih pravila predvidjali su i takove mo¬ 
gućnosti, pa su ih nastojali nizom ustanova u 
društvenim pravilima predusresti. U poslovno 
vijeće (osam odborskih članova), kojemu je po¬ 
vjerena sva glavna briga oko društva, imaju se 
birati č'anovi, koji su vješti glavnim zadacima 
društva. Jedan od tih članova ima biti liječni¬ 
čki vještak. Nadalje je dužnost poslovnoga 
vijeća, da redovito nadzire izmjenice po svo¬ 
jim članovima — kad ushtiie i po zamoljenim 
članskim gospodjama — hranivost jest- 
vina ter u opće strogo obdržavanje uvjeta, pod 
kojim je dobavnik preuzeo podavanje jestvina; 
u tu svrhu ima se poslovno vijeće brinuti, da 
liječnički vještak uz jednoga člana poslovnoga 
vijeća i uz po jednoga (izmjenice) od četvorice 
djačkih odborskih članova, redovito nad¬ 
zire u pogledu zdravstvenom prostorije menze i 
priredbu jestvina. 

Medjutim: l.) Poslovno vijeće nije se 
uvijek rastojalo od članova, koji bi bili vješti 
glavnim zadacima društva. Naročito nije do sada 
još nikada bio članom poslovnoga vijeća koji 
d j a č k i član od društvenog odbora, premda su 
baš oni — napose predsjednik i tajnik hrv. akad. 
potp. društva, pa predsjednik srp. podp. društva 

— po svom zvanju vješti glavnim 
zadacima društva. 2.) Poslovno vijeće, 
koliko pamtimo, nije do sada nikada — osim, 
ako se ne varamo, jedan jedini puta — zamolilo 
Članske gospodje, da kao kompetentne kontroli¬ 
raju hranivost jestvina. 3.) Poslovno vijeće, nije 

— osim možda takodjer jedan jedini puta pa i 
to neslužbeno — uopće nagledalo prostorije 
menze i priredbu jestvina u z po jednoga od če¬ 
tvorice djačkih odborskih članova, a kamo li 
redovito. 4.) Poslovno vijeće nije do sada 
ni jedne poslovne godine redovito nadziralo 
privatnog poduzetnika, nego tek vrlo nere¬ 
dovit o i sasvim površno to je i razumljivo, 
jer su se posti redovito tužili na privatnog po¬ 
duzetnika, a privatni poduzetnik na goste i — 


skupoću. Poslovnom vijeću nije prosto bilo voljko 
slušati „pretjerane* tužbe i gostiju i poduzetnika. 
5v> Konačno nebi pomoglo ni najsavjesniie vršenje 
dužnosti, jer idealne ustanove društve¬ 
nih pravila bio bi spreman vršiti 
samo onaj poduzetnik, koji ne bi 
bio poduzetnik, nego mecena. 

Rado priznajemo, da je društvo samo od 
nužde povjerilo realnu egzekutivu svoje svrhe 
privatnom poduzetniku. Medjutim držimo, da je 
danas nakon tolikih iskustava i sama društvena 
uprava uvjerena, da povjeriti realnu egzekutivu 
društvene svrhe privatnom poduzetniku 
znači svrhu društva učiniti skoro iluzornom. 
Hrvatska menza akademička u rukama privatnog 
poduzetnika bijaše za bespomoćne njezine goste 
moralna (postupak) i faktična (podvorba) tortura. 
Društvo je doduše skoro svake godine mijenjalo 
poduzetnike, ali privatni su poduzetnici više 
manje svi jednaki. Ove je godine, kako dozna- 
jemo, društvo konačno prekinulo sa dosadašnjom 
praksom te menzu povjerilo nekolicini privatnih 
poduzetnika, tako da će moći bar birati. Ovu 
promjenu smatramo prvim korakom u poslu po¬ 
svemašnje emancipacije humanitarne svrhe društva 
iz ruku nehumanitarnih privatnih poduzetnika. 
Medjutim o tom u trećem dijelu članka. 

III. „Hrvatski sveučilišni dom.* 

(Fuzija „Hrvatskoga akademskoga potpornoga 
društva* i „Hrvatske menze akademičke.*) 

Svrha i „Hrvatskoga akademskoga potpor¬ 
noga društva* i „Hrvatske menze akademičke* 
je isključivo humanitarna. A jedno i drugo 
društvo bijaše i jeste u vršenju svoje svrhe upu¬ 
ćeno na privatne poduzetnike. Medjutim ni sami 
privatni poduzetnici ne će poreći, da njihovi in¬ 
teresi nisu istovjetni sa humanitarnim intenci¬ 
jama. Po tom realna egzekutiva svrha humani¬ 
tarnih društava povjerena privatnim poduzetnicima 
ne može biti humanitarna u pravom smislu ri¬ 
ječi. Posao i mecenatstvo se isključuje. 

Kako da se ovoj anomaliji doskoči? Je¬ 
dino tako, da oba društva prekinu svaki po¬ 
slovni odnošaj sa privatnim poduzetnicima i 
sama preuzmu realnu egzekutivu svojih svrha. 
Rekosmo napred, da bi samo mecena bio vo¬ 
ljan, da savjesno ispunjava sve plemenite druš¬ 
tvene ustanove. A mecene su oba naša društva 
sama. 


Naše je dakle mišljenje, da humanitarna 
društva u opće, a „Hrvatsko akademsko poN 
porno društvo* i „Hrvatska menza akademička* 
napose mogu svoje svrhe najuspješnije oživo- 
tvoravati, ako čitavo svoje poslovanje vode u 
vlastitoj režiji. Ova misao nije nipošto nova. Što 
više, ne ima sumnje, da su se i oba sveuči¬ 
lišna humanitarna društva ponovno njome bavila. 
Već smo spomenuli, da je i jedno i drugo 
društvo samo od nužde stupalo i stupa u po¬ 
slovne odnošaje sa privatnim poduzetnicima. 
Temeljna glavnica ni „Hrvatskoga akademskog 
potpornog društva* ni „Hrvatske menze akade¬ 
mičke* nije još uvijek tolika, da bi se „sigurno 
i korisno*, kako to traže ustanove društvenih 
pravila menze, mogla uložiti u vlastito gospo¬ 
darstvo. Ova je poslovna nesigurnost jamačno 
jedini uzrok, da su se do sada oba društva 
klonila odgovornosti za riziko vlastite režije. 

Medjutim već sami osnivači „Hrvatske 
menze akademičke* račinali su u dogledno vri¬ 
jeme na vlastito društveno gospodarstvo. To se 
razabire već iz zdravice dra. Markovića na 
koncu, gdje spominje eventualni osnutak hrvat¬ 
skoga sveučilišnog doma. A sasvim je jasno 
ova misao izražena u § 52. društvenih pravila 
menze. Ondje se doslovno veli ovo: „Kad se 
odbor uvjeri, da će po zadatke društva korisno 
biti, da se dio temeljne glavnice sigurno uloži 
u kuću, koja bi zgodno služila za „hrvatski 
sveučilišni dom*, moći će odbor glavnoj skup¬ 
štini iznijeti potanko obrazložen predlog o fi- 
nancijalnoj strani toga pitanja i o upravi ter 
kućnom redu toga doma. 

Zadatak će- toga doma biti, da redovitim 
slušateljima kr. sveučilišta Franje Josipa I. u 
Zagrebu poda stan i zgodu, da uz svoje stručne 
nauke u zajednici goje korisne tjelovježbe, je¬ 
zike, glazbu, deklamaciju i ugladjenu društvenost. 

Ova je ustanova društvenih pravila „Hr¬ 
vatske menze akademičke* vruća želja svakoga 
hrvatskog rodoljuba i ponosna nada svakoga 
sveučilišnog gradjanina. 

Da bi ovaj „hrvatski sveučilišni dom* vodio 
i vlastito gospodarstvo te u svoju režiju preuzeo 
i opskrbni zadatak društva, lako je dokučivo, 
ako se sjetimo na postojeće slične institucije u 
nas i drugdje. 

Na jedno tek moramo upozoriti. Ustanova 
§. 52. društvenih pravila „Hrvatske menze aka- 

demičke 8 pomišlja na „hrvatski sveučilišni dom 8 
kao na jednu buduću instituciju istoga druš¬ 
tva. „Hrvatska menza akademička 8 stupa ovom 
godinom u desetu godinu svoga opstanka, a 
raspolaže danas glavnicom u iznosu od 165.990 
kruna. Ova svota nije još dovoljna za osnutak 
„hrvatskoga sveučilišnoga doma 8 , a uz dosa¬ 
dašnji prerada povoljni porast, ni ne će tako 
skoro biti, osobito ako se uvaži, da cilirani 
§ 52. govori o „dijelu 8 temeljne glavnice društva, 
koji bi se imao uložiti u osnutak „hrvatskoga 
sveučilišnoga doma 8 . 

Kako je opća želja za inteligentni narodni 
pomladak zauzete naše javnosti, a živa potreba 
našega djaštva, da se plemenita zamisao „hrvat¬ 
skoga sveučilišnoga doma 8 što skorije realizuje, 
držimo, da je i naše djaštvo dužno, da u tu 
svrhu i od svoje strane nešto doprinese. Mi po¬ 
mišljamo na temeljnu glavnicu „Hrvatskoga aka¬ 
demskoga potpornoga društva 8 . Znademo, da će 
mnogoga i mnogoga možda neugodno zateći 
predlog, da djaštvo u prilog osnutku svoga 
doma žrtvuje ćak svoje autonomno potporno 
društvo, koje je svakomu od nas toliko drago 
i s kojim — naročito mi stariji — vežemo to¬ 
liko sladogorkih uspomena. Medjutim mi držimo, 
da bi ova spremnost hrv. djaštva znatno po¬ 
spješila samo oživotvorenje „hrvatskoga sveuči¬ 
lišnog doma 8 , jer jamačno ne bi ostalo bez odjeka 
kad bi djaštvo samo svojem domu postavilo 
osnovni kamen. 

Temeljna glavnica „Hrvatskoga akadem¬ 
skoga potpornoga društva 8 sa onom „Hrvatske 
menze akademičke 8 čini danas 257.990 kruna. 
Ovo je već lijepa svota, ali još uvijek prema¬ 
lena za poduzeće većega stila. Zato mi ni ne 
mislimo, da se najprije obavi fuzija obaju druš¬ 
tava, pa da se onda na osnovu zajedničke glav¬ 
nice dalje radi, nego da se najprije stvori samo 
zaključak o fuziji, a njegova provedba 
odgodi do faktičnog osnutka „hrvatskog sveuči¬ 
lišnog doma 8 . Na osnovu ovoga zaključka, koji 
bi stvorilo „Hrvatsko akademsko potporno 
društvo 8 na svojoj glavnoj skupštini u jednu, a 
„Hrvatska menza akademička 8 opet na svojoj 
glavnoj skupštini u drugu ruku, imala bi se 
organizovati jedinstvena akcija, donekle ana¬ 
logna onoj u prilog osnutku „Hrvatske menze 
akademičke 8 , samo u većem možda i narod¬ 
nom opsegu. Odbor, kojemu bi bila povjerena 


čitava ova akcija, imao bi sastojati od najupliv- 
nijih naših ljudi, a mogao bi se u sabiranju i 
namicanju temeljne glavnice poslužiti svima po¬ 
znatim i uobičajenim sredstvima. 

Kada bi prema obrazloženom proračunu 
sastavljenom po vještacima bila namaknuta tolika 
svota, koja bi sa temeljnim glavnicama i „Hrv. 
akad. potp. društva 8 i „Hrv. menze akademičke 8 
sačinjavala odgovarajuću svotu, moglo bi se 
pristupiti osnutku „hrvatskoga sveučilišnog 
doma 8 i to na osnovu ovih pretpostavaka: 

1) . I „Hrvatsko akademsko potporno dru¬ 
štvo 8 i „Hrvatska mensa academica 8 prestaju 
postojati kao zasebne institucije. 

2) Mjesto njih stupa u život novo društvo 
„Hrvatski sveučilišni dom 8 sa zajedničkom te¬ 
meljnom glavnicom obaju društava, kojoj se ima 
priklopiti i glavnica namaknuta po „odboru za 
osnutak hrvatskoga sveučilišnog doma. 8 

3) . Svrha je novom društvu, da siromašnim 
a vrijednim sveučilišnim gradjanima zagrebačkog 
sveučilišta podaje stani hranu u vlasti¬ 
toj zgradi i vlastitoj režiji. 

4) . Hrv. se djaštvo za autonomiju svoga 
društva tako odštećuje, što upravni odbor no¬ 
voga društva polovicom sačinjavaju djaci, birani 
po samom djaštvu na način ustanovljen u pravi¬ 
lima društva. 

Bilo bi preuranjeno i presmjelo, kad bi se 
mi sami i to već sada upustili u detaljno raz¬ 
glabanje ovoga pitanja. To je stvar stručnjaka. 
Nj hova je, da kažu svoju naročito o f i n a n či¬ 
ja 1 n o m pitanju. Što se tiče upravnog pi¬ 
tanja, mi smo svoje mnijenje već natuknuli. Još 
bi se radilo o pitamu kućnog reda. Ovo 
vitanje ne bi se u nikojem slučaju smjelo riješiti 
bez djaštva, jer ne bi bilo u redu, da se zaklju¬ 
čuje o njemu, a bez njega. Kućni bi red dakako 
imao uzeti osobiti obzir na akademsku slobodu 
slušatelja. 

Što se konačno tiče samog doma, mi si 
ga zamišljamo kao prostranu, moderno uredjenu 
zgradu sa vlastitim gospodarstvom, kojim ruko¬ 
vodi stručno naobraženo Činovničko osoblje. 
Imao bi taj dom i svoju čitaonicu, biblioteku, 
igraču dvoranu i dvoranu za svečanosti sastanke 
te zabave, svoj park — u opće imao 
bi biti providjen svom udobnošću, jer samo 
onda bio bi to pravi dom buduće narodne inte- 

ligencije, koji bi joj podavao sva sredstva u 
svrhu što doličnije pripreme za službu narodu. 

Ne sumnjamo ni časa, da bi inicijativu 
obaju postojećih humanitarnih sveučilišnih dru¬ 
štava za osnutak ovakovoga sveučilišnog doma 
svojski poduprla i zemlja i narod s ovu i s onu 
stranu Velebita! 

Ovo je naša čestitka novom odboru „Hr¬ 
vatskoga akademskoga potpornoga društva," koji 
će za koji dan preuzeti njegovu upravu, uz želju, 
da uznastoji poraditi i u njezinom duhu. 

Pjesme Stjepana Parmačeuića. 

Na grobnu ploču. 

Grob je tako mekan, cvijećem obasuti 
i iskićen mirom ozbiljnih cipresa, 
koje mrtvo šute gledjuć u nebesa, 
a korijenjem grle leš već istrunuti. 

Posljednji nam to su ponajmekši puti 
kroz dvoranu smrti, a preko tjelesa 
naših dragih, što im spomena ne sklesa 
nitko i što crv im obraz pije žuti. 

A tu preko groba slatka tama zija, 
zamamno nas zove u zagrljaj vječni. 

O ta nježnost draga jadnom srcu prija 

kao dragin pogled dug i neizrečni, 
ko osmejak nekih nepoznatih dana, 
što ih vruće žudi mladost izvarana . . . 

Humoreska. 

Mlada žena u crnini 
nježnim okom pogleda me —- 
oko joj se sjajno čini 
kao zvijezda usred tame. 

Ja zaželjeh mladu ženu, 
vedri život nadčovjeka, 
piije no mi ruže svenu 
usred bola — bez leleka. 

I pomislih: ljubav nosi 
opojnu, uskrisujuću, 
što očaju svedj prkosi 
njeteć žudnju i strast vruću. 

O hvala ti, dobra ženo, 
ti ljepoto u crnini — 
nebo moje dožudjeno, 
ostaj ovdje — tek ne mini! 


I ona me opet glednu 
ko žaleći mlada mene, 
reče jednu riječ mednu — 
ko ostatak uspomene. 

Ne razabrah — tek mi dodje, 
kao da je prošaptala: 

Imala sam ljubav odje, 
ali sam je zakopala. 

I — nije mi žao bilo, 
što to reče i što ode — 
ta srce mi ostarilo, 
misli opet drugud brode: 
jednim žićem, što se stere, 
sunčan zrak gdje nije plano, 
kud tek bruji »miserere! 

Sve je, sve je zakopano!« 

Sentimentalnost. 

Ti — što si došla kao stih, 
ko nove sreće naviještenje, 
rad tvojih riječi mekanih 
sad moja duša plačno stenje: 

O čemu nijesi došla pre, 
dok bješe, čega danas nema, 
dok nijesu nade umrle, 
dok bijah mlad, ah, mlad posvema? 

Ti vidjela bi tada maj, 
svu moje duše divsku snagu, 
iz mene bi ti smiješeć maj 
sve pričo onu priču dragu: 

Ja ljubim te — i to je sve, 
ja ljubim te, ti lijepa ženo! 

O čemu nijesi došla pre, 
dok čar života nije sveno ? 

A danas ti ne mogu, ne, 
ni jedne tople riječi reći, 
ni ljubit tvoje očice 
ni obraz časa ne časeći. 

Ja danas lutam plaho sve, 
a ni sam ne znam, kud bih kreno — 
O čemu nijesi došla pre, 
dok čar života nije sveno? 

P<S] 

Vilko Gabarić (Zagreb): 

Kod zdenca 3akonljepa. 

Gdje vjetri vrući ganjaju se, 
nesnosna sunca zraka šija 
i vrući piesak nogu žari — —* 
Sihari*) stoji, varoš tija. 


*) Sihari je gradić u Samariji, gdje je — po priči 
bio zdenac Jakovljev. 

I sjetno stoji, ko da place 
sve jače i jače — — —* 

* 

— — — A kod zdenca, što ga narod Jakovljevira 

zvao, 

gle ! i danas, ko i nekoć — u davna vremena — 
kad tu trudan s mučna puta Krist se odmarao 
i Samaritanka kad mu vodu pruži žena — 

Tu i danas čovjek sjeo, kad noć već se hvata, 
ko i On što je nekoć — — — 

I sličnog Mu je lika: 

gle! na njem časna halja i krst-oko vrata- 

Tek-ko nešto tustiji je od svog piedšasnika?! 

Tu je sjeo i nervozno k onoj strani gledo, 
gdje Sihari se odmarao, Samarije čedo — — — 

I kad teški mraci zemlji polegli na grudi, 
da je grle i draškaju i ljube se s njome 
slatkom strašću, kako mogu smrtni samo ljudi 
smrtne ljubit mome — — — 

I grad kad već samarijski prvi san je snivo 
protegnuvši na počinak uda ukočena, 

— a mjesec tek malo gviri kroz oblačje sivo — : 
U to doba gle! iz grada k zdencu kroči žena ! 
Tiho kroči, tiho bielu nonu svoju diže 
nesigurno, plaho stupa sve bliže i bliže — — — 

Divna kosa divne žene pokrila ramena 
i grud golu, ko koprena svilna grud što krije 
i ko vatra plamne oči njena zastrije sjena 
i što — jedva vidno — dršću trepavice dvije. 

A zamamne, oble forme i ko isklesane 
kroz odjeću mile, vabe — — I miso sve ganja 
k njoj da pridje, ko kraljici pod noge joj pane, 
koljena obujmi biela, besvjesno se klanja 
i umire tako — — — 

Već je blizu. I još samo 
smješljiv pogled dobacila onom kuća viencu, 
polegao što se sanen sniva dolje tamo 
na mjeseca zlatnoj traci i-pristupi k zdencu — 

— — — Drhtnu čovjek — — a kroz žile krv mu 

teći susta — — 

Lica gore, dah mu staje, mozgom misli ruju 
nju kad gleda: oči čudno cakle, smiješak s usta 
nasmješljivih, sitnih, što se — njemu nasmješkuju. 

Drhtnu čovjek-Glasove joj sluša razdragane 

gdje mu slatko, slatko tepa, k zaboravi zove, 
da užiju čarne noći, noći uzdisane 
i — brišu bolove — — — 

Zove. Vabi. Mekom onda rukom vrat mu ovi 
i steže i grli žešće, a pogledom zmije — — 

A on nit šta čuje — ko bliedi to mu snovi — 
tek toplu ćuti ruku, kako vrat mu grije 
i steže i davi jače — — 

Gle! on podaje se: 
sjajnu ljubi kosu, oči, usnu ljubi krasnu — — 

strasnije ju k sebi vinu-sav se tielom trese — 

i s vrata baca sveti krst — — i halju trga časnu — 

A Sihari u noć gleda sjetno, ko da plače 
sve jače i jače — — — 


Mato Hanžeković (Zagreb): 

Križić. 

Jutro ie. Baba Luče digla se, hoda po dvo¬ 
rištu, a čudo kokoši, pilića i gusaka razbrbljalo 
se za njom i slijede je. Znadu oni nju. Ona naj¬ 
prije šeće po dvorištu, prigleda u svinjac, podje 
u vrt i gledi, ie li preko noći porasao grah, na- 
bere usput rukovet cvijeća i vrati se u sobicu. 
Kada je pristavila mlijeko, vraća se sa zdjelicom 
u dvor i tada nastaje graja. Perad da poludi. 
Dere se, kokodače, guče i lepeće krilima. Luča 
hrani svoje pernate dvonošce. Čas jutarnje hra¬ 
nidbe peradi miliji je babi L uci od cijeloga dana- 
Tako ona već godine. Sama je, dugo sama. 
Sta r ac joj umro prije dvadeset godina. Od onda 
ona srmuje. Zna nju cijelo selo. Dobra je, nema 
oštar jezik i bogobojazna je. Dobra duša voli 
svoje piliće. Oni vole i nju. Ona i razgovara sa 
svojim krilaticama. Čim čučne zdjelicom u ruci, 
polete k njoj pilići i gusaci, zoblju joj iz ruke, 
a ona tobože psuje: U, nevaljanci, dolje gusače, 
nu oroze pazi se, ogrebst ćeš me, a perad kao 
da je razumije. Ponosni pijetli bujna usrpljena 
repa goropadno zoblju i motaju se oko nje, a 
ona ih gladi. Žuti pačići vrzu joj se ispod suknje, 
a njoj se u grudima diže srce od radosti. Li-li- 
li-li-li pjevucka ona i smije se. U nje je malo 
okruglo lice, navorano od dugoga života, a na* 
bori čine kao da se baba Luča uvijek smiješka. 
Koka Mara ljubimac je babe Luče. Velika ie to 
kokoš, stara, ozbiljna. Izlegla je Luci već stotinu 
i stotinu piladi. Ona skače Luci u krilo i iz 
njega zoblje. Ali pilad ko pilad znade biti i be- 
zobrazra. Lude neke kokoši kljucnu kadkada 
Luču u ruku, da Luča zaviče i pljusne kokoš 
po glavi, da nekoliko časova prevrće oči kao 
da je pijana. Ali to ne kvari sklada medju Lu¬ 
čom i njenom pernatom kolonijom. 

Tako Luča nahranila kokoši lijepoga ljet¬ 
noga jutra, a onda pridje plotu, uhvati se obim 
rukama za letve, da bolje vidi u susjedno dvo¬ 
rište, kad no se iz njega javi glas: Dobro jutro 
starice moja! 

— Bog ti pomogo, diedače, — odgovori 
Luča svome starom susjedu, djedu Iliji. Lijep 
je to starčić, posvema sijed, malo pognut, do¬ 
broćudna lica i duše, koja ni travki ne bi što 
na žao učinila. Oči su mu sive i milo se smješ¬ 
kaju kao u djeteta. Sam je on, sinovi mu po¬ 
mrli, a ostala se rodbina poudala i poženila u 
tudja sela. Ostao sam u maloj kučići, svojoj 
očevini, sam se hrani i sam si okopava vrt i 
hrani svinie. Ono nešto zemlje dao je u arendu, 
pa živi dobro i ne baš siromašno. Ni s kim se 
ne druži van sa starom Lučom. Ta susjedi su, 
stari su pa se i slažu. Traži on od nje savjeta, 
a ona i od njega. Nesreća je u Luče, da joj 
prasci kašlju- Pita Iliju, a on veli to i to. Po- 

sluša Luča, prasci prestali kašljati, a počeli se 
debljati. Kad su onomadne djedu Iliji naticale 
noge, uplašio se starac i pitao savjeta u svoje 
družice, a ona skuhala neku travu, namazala je 
na krpe i njima ovila starčeve noge i bome — 
ozdravile noge. Kad pane večer, sjede oni za¬ 
jedno pred kućom na klupčici i o svačeni raz¬ 
govaraju. Nema medju njima svadje. Uvijek 
vlada sloga i ljubav. U oči velikih svetaca peku 
si zajedno kolače, a Luča uvijek poklanja Iliji 
veliku „štrucu makovaču*, koju starac tako rado 
jede, a Ilija kupi babi maramu. Badnju večer 
prosjede uvijek zajedno, mole se Bogu, a kad 
se Ilija malo zagrije od vina, zapjeva svojim 
poderanim staračkim glasom, a starica skrsti 
ruke, miruje kao janje i uživa u veselju starca. 
Kada pak o korizmi započne veliko molenje, 
onda se Luča posvema približi Bogu i za po- 
zdravljenja gospodnjeg zapjeva tankim slabim 
glasom ,0 Marijo*, a starac sjedi uza nju, šuti 
i sretan je, što je starica tako dobra i pobožna. 

Nedjeljom možeš uvijek vidjeti starca i 
staricu, kako čisto odjeveni, svečanim mirom 
koračaju zajedno u crkvu i opet se vraćaju kući. 
Poslije podne, ako je sunčano, sjedi Luča u star¬ 
čevu vrtu i razgovara sa svojim dobrim starim 
drugom. 

I šale se oni. 

Znao djedak Ilija, kad zapao prvi snijeg, 
iz svoga dvorišta, sakriven za naslagom drva, 
baciti starici grudu snijega u ledja, a ona se na¬ 
smijala, dotrčala onako stara do plota i čekala 
grudom starca. On je pak šutio, čučeći za dr¬ 
vima, a starica koja je znala, gdje je, gradila se 
nevještom, čekala, čekala, a čim bi starac po¬ 
molio glavu, bacila bi mu milo za drago. Starci 
se uvijek iza toga zadovoljno nasmijaše i kre¬ 
nuše opet sretni u svoje tople mračne sobice. 
Stara kadkada i psuje djedaka Iliju. Ali samo 
ako je kriv. Zna on i skriviti. Hranila Luča svoju 
perad, a Ilija dobacio iz svoga dvora grudu 
snijega medju staricu i kokoši, a ove udarile u 
kreštanje i razbježaše se. 

— Ludi starče, planula starica, ostavila 
zdjelu usred dvorišta, podbočila ruke i udarila u 
psovanje. 

— Otudjit ćeš mi pilad, ludo stara, — vi¬ 
kala ona. Starac se uplašio i molio za opro- 
štenje. Ta — naravno — oni su živjeli i dalje 
u slozi i ljubavi. Luča i dalje krpala rubinu 
djedu Iliji, a on uredjivao kolčiće u njenom vrtu 
i pleo luk u vijence. Prijateljevali starci usrdno, 
povjeravali si tajne mladosti i slatko i dugo 
brbljali. Starost ih svezala i u svako doba dana 
bili su zajedno, ta — Ilija je trebao samo od¬ 
maknuti dvije klimave letve trošna i klimava 
plota i našao se u dvorištu babe Luče. U zadnje 
vrijeme dolazile i Ilijine kokoši u njezin dvor, 
a i njene u njegov. Sve je tu bilo sprijateljeno 
i dobro, — nad guravim kućerćiraa ovo dvoje 


staraca lebdio je blagoslov božjega mira. Da, ali 
djedak Ilija kao muško udario jednom i u krupnu 
šalu, a Luča poštena, bogobojazna starica ispla¬ 
zila mu jezik i nemilo ga izgrdila. 

Bilo već odmaklo vrijeme i Čas da se legne 
i rastane, a Ilija ovu večer nešto oštrije i upor¬ 
nije motrio Luču. Čekala Luča, hoće li se dići 
starac, a on sveiednako gledi u nju — ma kao 
da se je zaliubio. 

— Ajde starče, podii i lezi. I sutra je dan 

— primjeti starica i ustade. 

— A — kako bi bilo starice moja — na- 
smješi se obješenjački stari Ilija, — da ja osta¬ 
nem ovdje, pa da legnemo zajedno ko dva ja- 
ganjca? 

Luča nije odmah shvatila obješenački smisao 
njegovih riječi. 

— Pa čemu ti posteljina u kući ? — be¬ 
zazleno će starica pospana. 

— Da se pomladimo — izvali Ilija i suče 
si brk. 

Stara Luče porasla. 

— Iš — griješniče stari, seli doma, ajd, 
ajd umah. Kako te nije stid pred Bogom, griješ- 
niće. Zar se nisi dosta nagriješio, dok si mla¬ 
dovao. Uljezo djavo u tebe. Prekrsti se pa odlazi. 

Govorila Luča tako rezolutno, da joj je 
starac zaželio laku noć i pošao kući. Od onda 
ni da bi se približio u govoru kojoj krupnoj. 

I — ko bi reko, ovi starci posvadiše se. 
Posvadiše grozno. 

* * 

* 

Prislonila se starica na plot i smiješka se 
Iliji. -- 

— Sto je stara? — pita Ilija. 

— A — 'oće li biti danas čašćenja ? 

— Gle Lučo — čudom će Ilija. 

— Aj, aj, — smije se Luča, — puni, puni 
čuturu. 

— Eeee — ženska glava sve si zapamti, 

— razdragano će Ilija. 

— Čestitam ti, moj starče, rodjendan. Že¬ 
lim ti zdravlja i snage — lijepo će starica i 
preda Iliji rukovet cvijeća. 

Sat kasnije podjoše oboje hodajući mirno 
jedno uz drugo uredno obučeni u crkvu, da se 
pomole dragom Bogu. Bio je lijep dan, pun 
svijetla i miline. Pod nebom se ganjale lastavice 
milo cvrkućući, na cesti gegale utovljene bijele 
guske, a djeca siedjela u prašini i igrala se. 
Svagdje mir i sreća. Kada starci dali Bogu božje, 
vraćahu se lagano kući 1 Starica bila u crnoj ha¬ 
ljini i povezane glave u crni svileni rubac, što 
ga dobila na badnjak od Ilije. U ruci joj veliki 
debeli molitvenik pun svetih slika i krunica sa 
krupnim zrncima- Uza nju korača djedak Ilija u 
novim opancima. Ta rodiendan mu. Star je on. 
Uštapljuje se. Duša mu mirna kao jezerce za ti¬ 
hoga ružičastog predzorja. Nema u njoj ni truna 

zlobe ni grijeha. Što ga briga. Dao je Bogu 
božje, ne griješi, moli se, posti, ta u nebo će 
on, u nebo. Pa i Luča je takova. Drugarica je 
k je đaka Ilije, zajedno ljube propelo, kleče i 
daju se. 

Krasnim duševnim mirom koracahu starci 
kući. Ilija se zamislio, a starica šuti i misli, 
kako će danas svečanije objedovati, kako će 
ona bez znanja Ilijina donijeti po litre vina. Već 
se tiho veseli, kako će Ilija razrogačiti oči, pa 
udariti u hvalu: Dobra je moja stara! 

Već odmakoše dobar komad puta, a Ilija 
od starosti pognut gledi svedjer u zemlju. Djavo 
htjede i oko mu opazi na travici nešto blještavo. 
Djed se sagne i digne mali svijetli križić sa 
raspetim Kristom. 

— Gle, a kako je ovo lijepo — radosno 
će Ilija. 

Stadoše i divljahu se. 

— A kako se samo svijetli. Bože moj, 
kako i ne bi, ta Bogo, naš dobri Bogo je na 

križiću — govorila Luča i misli, kako bi taj 

križić pristajao na njenu krunicu. Njezin je križić 
već pocrnio — a Boga se već i ne raspoznaje. 

Podju dalje, a Luča premišljava. Ilija metnuo 
križić u džep i svaki čas ga vadi i gledi. Ta 

— veseli ga. Otro križić o rukav, a on se još 

bolje svijetli. 

— Vidiš starče — lagano će Luča, — ovaj 
bi križić pristajao na moju krunicu. 

Prtlja ona u govoru, ma — neprilično joj. 

— Šta ćeš da mi dadeš svoju krunicu — 
čudom upita starac. 

— Uuu — gundra u sebi Luča, on ni ne 
misli, da mi ga daruje. 

— Da ga meni dadeš, bila bi ti zahvalna 

— tiho govori Luča i gledi u zemlju. 

— E, starice, baš si mudra. A što ću ja 
bez njega — smiješi se djedak Ilija i požuri se. 
Ali smiješak mu je usiljen- Opazio on, da Luča 
škilji na njegov lijepi križić. 

— Što ćeš bez n ; ega? Pa ono, što si i 
dosad — odgovori starica. — Pokaži deri 

— Ajde, ajde starice — nervozno će Ilija, 

— pohitimo malo. Sunce je pripeklo. 

To je staricu raspalilo. On se boji, da ona 
ne uzme križić. Nije za života skinula nikome 
ni vlas sa glave, pa onda da ona ukrade križić! 

— Što si škrt, uh — iskrivi starica usta i 
oštro gledi diedaka. 

Ilija stao. Kada opazi njeno lice prepane 
se i brže zakorači. Ne će biti dobro, pomislio 
on. U Luču ušo nečastivi. Žuri se starac, žuri 
se, da sve škripe novi opanci, a starica ga sli¬ 
jedi. Šute oboje. Starici se u glavi vrte misli o 
onom lijepom križiću, a starac stisnuo u ruke 
križić i želi, da bude već kod kuće. Ta napala 
je Luča za križić, a on ga treba. Molit će se 
Bogu i ljubit će taj križić. Da je Bog namijenio 
Luci križić, našla bi ga ona, a ne on. Pa onda 


tako svete stvari ne darivaju se kao krpe i 
rupci- Grijehota je! 

— A što brzaš tako — javi se muklo 
starica. Umorila se — a neki je djavo sili, da 
ne pusti Iliji. 

— Ajde, ajde, vrijeme je — odgovara 
starac i još bolje žuri. 

Luču oblio znoj. Mili starački nabori pro- 
tegnuše se u oštre, grube crte. Bježi od mene, 
pomisli starica, upne svu snagu i dostigavši 
Iliju, pograbi ga za kaput i zakrešti mu u lice: 
Što bježiš? oto misliš, da će ti Luča ukrasti 
križić? Škrtonjo — ceri se starica, a Ilija, dobar 
i miran Ilija, kad opazi njeno lice, pričini mu se, 
da je ta ženska zbilja neizmjerno gadna. Onaj 
njezin nos — ma kao u djavola, usta uljeknuta, 
bez zubi, — fui . . . 

— Odlazi — šapne djeda’.c uplašeno i 
osjeća, da se u taj čas odigrava nešto važna za 
cio njegov život. 

— Meni veliš: odlazi, ludove smeteni. 
Meni? Luci? Škrt si za križić. Stidi se. Kosti 
ti već trunu, pa — 

Nije dorekla. Ilija se uspravio, problijedio 
i podigao glas- 

— Nosi se, nosi, — vještice stara. Umah 
odilazi — jer, jer, — tu podiže starac štap — 
bit će ti gorko. 

— Huuuuj, tuko bi se, gnjido, razbijo bi se. 

— Lučo — 

— Već si nogama u grobu — 

— Pusti me, — užestio se starac. Sijeda 
njegova kosa nakostrušila se. Blagi mir u očima 
nestao je. Luci se nakrivila marama na glavi, a 
ona zgrčila usne kao da će sad na zagrist u 
Ilijino lice. 

— E, lopove, trulonjo, da ti ne krpam 
gaće, hodo bi ko rajzender . . . 

Posljednje je djedaka Iliju najviše raže- 
stilo. Mašio se štapa, zamahnuo i ošmuo staricu 
preko ledja, a ona zajaukala. 

— Ubio me, ubio me, lopov stari — krešti 
ona iz svega grla. 

Iliji poskočile na čelo hladne kaplje znoja. 
Ostavio je staricu na sred puta i pojurio kući. 
U glavi mu gori. Čim je stupio u staru svoju 
udobnu sobicu, opazi na stolu kitu cvijeća, što 
mu jutros darovala Luča, razbjesni se, zgrabi 
lončić i sve skupa baci kroz prozor na ulicu. 
Stara Luča baš prolazila i opazila cvijeće. Bolno 
jadikujući uleti u svoju kućicu zalupivši vra¬ 
tima. Za čas se čuje, kako zatvara sitna okanca. 
U njoj je gorio gnjev divljim plamenom. Str¬ 
gavši od glave lijepu maramu baci je na krevet, 
pograbi iza peći štap, kojim se uštapljivala, kad 
joj natekle noge i izidje u dvorište. Koraca ona 
junački, pali pogledima, prišulja se kupu kokoši, 
zamane i opali jednog šarenog oroza po ledji, 
da je kao lud skočio u vis u zakreštio. Opali 
Luča i ćurana, a u dvorištu nastade očajna vika 

i galama. Lupa Luča po kokošima, koje došle 
iz Ilijine avlije. Bježe kokoši, polijetaju na ta- 
rabu, a starica samo mlati. 

Izašao djedak Ilija u dvorište, pa kad vidio, 
što baba radi, pograbio on kolčinu i počeo 
lemat kokoši, koje došle iz Lucina dvora. Po¬ 
digle kokoši viku, kao da navalilo sto jastre¬ 
bova. Luča vijala po dvorištu ovećeg gusaka. 
Dotjerala ga do plota, on težak ne mogo uzletit na 
plot pa kušao proći kroz rupu i u zao čas zape. 
Poče ga Luča tući. Djedaku Iliji zamrlo srce. 
AI’ za malo dodje k sebi, stisne zube i bacivši 
kolac, počeo grabit preko plota. Starica razja¬ 
rena udari ga po prstima. Ne mari on. Ilija po- 
bjesnio. Uh — ubio bi staricu. Sav se zapljucko, 
a brkovi mu vise ko’ čupava pera. Pružio ruke 
kroz tarabu i zgrabio Luču za suknju. Potego 
on i privuko staricu uz plot. Upro se nogom i 
— kune. Ilija kune. Starici zaceptila duša. Raz¬ 
mahala se, vidi da je uzalud i — kune. Baba 
Luča kune. Digne i ona nogu i upre se. Jaka 
je i ona. Odmakne se za dva pedlja od plota. 
Iliji se sve trese podbradak, a starica drhće. 
Natežu se dvije site. Iliji počeo u ušima zvonit, 
a staricu zabolilo u slabinama. Al’ najedanput! 
Prrrrr — podere se suknja, a starci se sko- 
trljaše svako u svoje dvorište- 

— Prokleo te Bog — viče starica obne- 
mogla, digne se za zemlje i zaplače. 

Digo se i djedak Ilija i teško diše. Obne- 
mogao je. Pošla Luča u kuću, pošo i on. Legla 
Luča u postelju, lego i on. Obolila Luča, 
obolio i on. 

Iza tri dana ležala Luča na odru. Ne dugo 
za tim usnuo Ilija vječni sanak, držeći u ruci 
grčevito sjajan — križić. 

SS 

Prof. Dr. Franjo RrejČi: 

friodrich meczsefte. 

(Nastavak). 

Kakav je taj nadčovjek i što nam je činiti, 
da doprinesemo k preporodu ljudstva u smjeru 
k nadčovjeku? Ponajprije si moramo biti svijesni, 
da je sadanji čovjek posljednji čovjek, te da 
cijeli skroz na skroz, kakav jest, ima biti pre¬ 
vladan, od njega se mora poći više; mi smo 
most k nadčovjeku. Sve, što posljednjega čo¬ 
vjeka podržava u dosadanjem stanju, mora se 
odstraniti, ma da se njegov rod poput pozemske 
buhe neda iskorijeniti. Taj se posljedni čovjek klanja 
jednome idejalu = Pronašli smo sreću, govori, 
žmigajući očima i svidja mu se u toj gadnoj 
dekadenci: Ne zna, što je ljubav, ne brine se 


zato što je stvaranje, nema cilja; sve čini malini, 
sićušnim te nastoji, što je najdulje moguće odr¬ 
žati se. Narkotika i alkoholika mu pomažu od 
muka i straha pred smrću, lagodna osrednost je 
općenitim geslom; socijalna demokracija, kršćan¬ 
stvo, modernost čini sve svima ravnima, aristo¬ 
kratski idejali prijašnjega doba pričinjaju se tim 
čovječuljcima ludost i obmana. U tome je sadr¬ 
žana ta sreća, što si je današnje ljudstvo pro¬ 
našlo, sreća posljednjega čovjeka, koji je skup 
svega, što je maleno, usko, polovično, osrednje, 
lagodno, žensko, udobno, samodopadno, ku¬ 
kavno, nestalno, puzavo, ropsko. 

Prvi je dakle korak od te slike pada „die 
grosse Verachtung' preziranje svega, što je 
ljudstvo učinilo do sada- Kako je majmun čo¬ 
vjeku uvijek smiješan i bit će, premda je to 
predjašnji stupanj razvitka čovjeka, tako će biti 
nadčovjeku sadanji — posljednji čovjek — ružna 
karikatura. Tko se digne do toga stupnja spo¬ 
znaje, već je viši čovjek i kadar shvatiti nauku 
o nadčovjeku. Da ste prezirali vi viši ljudi, to 
me napunja nadom. Veliki prezirači, su veliki 
poštivači. To preziranje sadanjega svijeta ne 
smije ipak voditi k pesimizmu niti zdvojnosti, 
već mora u nama probuditi težnju za nečim bo¬ 
ljim, ili govoreći poput Nietzschea, mora pro¬ 
buditi veliku ljubav za idejal nadčovjeka. K njemu 
treba da viši čovjek smjera žarom cijele svoje 
duše- Za taj cilj nije nijedna žrtva odveć velika, 
naše se Ja ima posve rasplinuti u toj čežnji. 
Što smo više, to je pod nama veća dubljina, 
što je ta ljubav veća, to veći je onaj prezir. 
Žrtvujmo toj svrsi sebe! No žrtvujmo i svoga 
bližnjega. Ne štedimo ga, budimo tvrdi. „Der 
Mensch ist etwas, vvas iibervvunden werden 
soli... 0 Toj velikoj pravoj ljubavi smeta naša 
obična ljubav k bližnjemu, koja zahtijeva sami¬ 
lost i sućut s tim bokčetom, posljednjim čovje¬ 
kom. Tko podlegne toj sućuti, nesposoban, je 
da živi idejal nadčovjeka. Neotklonivo je nuždan 
uvjet potlačiti nepravu sućut. Ta u toj našoj 
ljubavi k bližnjemu je toliko varke i pretvaranja. 
Mjesto te ljubavi preporuča ljubav prijateljsku; 
ne naviještam Vam nipošto bližnjega, već pri¬ 
jatelja. Prijatelj neka Vam bude zemlja sveča¬ 
nosti i naslućivanje nadčovjeka. Ta pak ljubav 
isključuje sićušnu sebičnost, kaošto i grubu po¬ 
žudu, koja traži slobodu za razuzdano udovo- 

*) Čovjek je nešto, što se ima prevladati.. . 

ljenje strasti. Strasti se ne smiju prepustiti same 
sebi, takodjer ne potlačivati, već se imadu 
upravljati u smjeru idejala. 

Naprotiv toga zahtijeva Nietzsche zdravo 
samoljublje, t. j. samoga sebe oplemeniti, dorasti 
do visine te se ničim ne dati svesti s pravoga 
puta niti ljubavlju k bližnjemu, niti sućuti. Ako 
smo pak na toj visini, neka nam bude užitak 
dijeliti bogatstvo našega srca s drugima, što na¬ 
ziva „schenkende Tugend* t. j. nesebično poma¬ 
gati svakome, da se uzmogne približiti našemu 
stanovištu. To nije nikakova žrtva, ne zahtijeva 
hvalu, razumije se samo sobom, jer to pomaže 
da se postigne cilj. 

Kako je nepravedan s obzirom na to pri¬ 
govor, da je Nietzsche ljudstvu uzeo sućut! Ta 
naša sućut! Samilosno pružamo lijek osakaće¬ 
nome vojniku, ali s oduševljenjem glasujemo 
kod zelenoga stola za nove topove; ogorčeni 
smo potlačivanjem slaboga (Buri, Poljaci), da 
obrativši se sami počinjamo nasilja; gojimo 
ptice, koje nam gamad sabiru, a strijeljamo druge, 
što zoblju žito; žalimo radnika, koji trpi, ali 
uvjete za pristojan život mu ne ćemo pribaviti. 
Dajte svima, što je njihovo pravo, i pridržite si 
svoju sućut. Nadčovjek se stidi sućuti t. j. stidi 
se zato što još nijesu odstranjeni uzroci bijeda. 
Najčišću, pravu sućut, koju može osjećati jedino 
materinsko srce, tu Nietzsche ljudstvu ne uzima, 
ta nadčovjek se mora naroditi. 

Glavna pak osebina nadčovjeka je tvorna 
sila. Stare se vrijednosti moraju zabaciti a mjesto 
njih postaviti nove ploče vrijednosti; dosadanji 
ništetni red, koji se ne da održati, iz kojega 
ističe pad posljednjega čovjeka, mora ustupiti 
pred novim redom. Taj smisao imadeNietzscheova: 
Bog je mrtav, neka živi nadčovjek. Predodžba 
o bogu je negacija napretka. Dokle je vladala 
duhovima ljudi, dotle se nadahu nekakovome 
posmrtnom životu, zanemarivahu zemlju, tvorna 
volja bijaše slomljena, orao nije smio lijetati po 
slobodnim prostorima. Njegovom smrti t. j. od- 
bačenjem predodžbe o bogu, moguć je novi ži¬ 
vot. Kad bi bilo bogova, kako bih mogao ne 
biti bogom ? Zato nema bogova. A na drugome 
mjestu veli: Možete stvoriti boga? t. j. jeli mo¬ 
guće da čovjek postane bog i da zavlada nad 
svim, što uvjetuje razvoj i njegov život? Manite 
se dakle sviju bogova- — Neka živi nadčovjek I 

U stvaranju novih vrijednota nadčovjek je 

suveren, neomedjen; jer ne može htjeti ništa 
drugo, nego što je bolje od sadanjega. To nije 
samovolja, to je sloboda, koja nije vezana tim 
zakonikom vrijednota, koje si učiniše posljednji 
ljudi. Dakako s njihovoga stanovišta je stvarač 
viši čovjek, usurpator, rušitelj mira i reda, revo¬ 
lucionarne, ponosni aristokrat, zato ga tako sude, 
kako on njih prezire. 

Taj nazor je najosjetljivija strana Nietz- 
seheove nauke o nadčovjeku; jer premda se u 
formi, u kakovoj smo ga upravo prikazali, po¬ 
kazuje kao ispravan izvod jedanput odabranoga 
stanovišta i nema ništa etički uvrijedljivo, ipak 
može u praksi dovesti do znatnoga nespora- 
zumka. Nietzsche misli na zbiljskoga velikana, 
koji je tvoreći nove vrijednote kadar prisiliti 
svoj okoliš, da im se podvrgne i prihvati za 
svoje; no nije mislio na to, da bi to velikaštvo 
moglo ući u glavu i malenome ili mnogo ma¬ 
lenih; a kako bi to ispalo, kad bi ti radili po 
uzoru nadčovjeka, nije nužno razglabati. Nietzsche 
se sam zapleo u čudna protuslovlja, kad je ho¬ 
teći na historijskome razvoju pokazati rast ideje 
nadčovjeka, postavio osudnu razliku moralke 
gospodara i robova; o čemu posliie. 

Nadčovjek će biti tip savršenijega čovjeka 
takodjer što se tiče strane fizičke; jer duh bez 
tijela nije ništa. „Tijelo sam i duša — tako go¬ 
vori dijete (t. j. naivan čovjek). Ali probudjeni 
i osviješteni veli; Tijelo sam skroz i skroz i 
ništa osim toga; a duša je samo riječ za nešto 
na tijelu . . . Sredstvo tijela je takodjer tvoj ma¬ 
leni razbor, moj brate, koji ti nazivaš „duhom*, 
malena igračka i sredstvo tvoga velikoga raz¬ 
bora. Ti veliš „ja“ te si ohol na tu riječ. Ali 
veće je — u što ti ne ćeš vjerovati — tvoje 
tijelo i njegov veliki razbor: on ne veli ja, ali 
tvori ja .. . Za tvojim mislima i čuvstvima, moj 
brate, stoji moćan vladar, nepoznati mudrac — 
taj se nazivlje: Selbst. 1 ) On stanuje u tvome 
tijelu, tvoje je tijelo. Više je u tvome tijelu raz¬ 
bora, no što u tvojoj najvećoj mudrosti. A ta 
tko zna, čemu je nužna tvome tijelu upravo 
tvoja najveća mudrost? Tvoja osobnost (biće) 
ismjehava tvoj ja i njegove ponosne skokove. 
Što znače za mene ti skokovi i leti misli ? — 
veli sebi. Stranputica k mojoj svrsi. Ja sam 
vodić toga ,,ja“ i ja mu šapćem njegove poj¬ 
move." 

') Ono nesvijesno, đas Unbewuste, instinkat, 



Dakle ne samo da duševnost ovisi o tje¬ 
lesnome temelju, ona nije ništa drugo no svijesni 
eksponenat stanja tjelesnoga organizma. Ne samo 
čuvstva, već i misli su naprosto izraz stanja 
tijela — rekao je jednom Nietzsche, da filosof 
filosofuje prama tome, kako probavlja; najgore 
misli ima kad je zatvoren. Duševna je savršenost 
ekvivalenat s tjelesnom savršenosti, a nadčovjek 
s fizičke strane smisao je zemlje. „Zaklinjem 
vas, braćo moja, ostajte vjerni zemlji i ne vje¬ 
rujte onima, koji vam govore o nadzemnim na¬ 
dama. Otrovnici su to, znali oni to ili ne!“ Neka 
dakle idu. Ogorčen se Nietzsche obraća protiv 
idejalista, koji stavljaju dušu nad tijelo — naj- 
radje -bi ju odlučili od sebe, da dodju do svog 
cilja uništenjem tijela. Zarathustra ljubi život, ne 
odbacuje njegovih sjetilnih naslada. Dvije krasne 
plesne pjesme su za to dokaz. U prvoj idući 
šumom opazi na livadi kod izvora djevojke gdje 
plešu. „Ne prestajte u plesu, reče im, kad su 
stale u učtivoj plahosti... nijesam neprijatelj 
djevojaka. Kako bih mogao biti neprijatelj vašim 
lahkim, božanskim plesovima ? Ili djevojačkim 
nogama i krasnim licima ? Ta da, jesam šuma i noć 
tamnoga drveća: ali tko se ne plaši moje tame, 
naći će i ruža medju mojim cipresama.“ 1 Zara¬ 
thustra im k tome zapjeva pjesmu, koja je ljubav 
k životu, što ga personifikuje kao ženu, koja u 
nama pobudjuje ljubomornost. Tako zvana mu¬ 
drost htjela ga odvratiti od života, no kad je 
žena-život otvorila svoje oko a Zarathustra se 
u nj zagledao, ah, pričinilo mu se, da pada u 
neispitljivo 1 

U drugoj plesnoj pjesmi opet je personi- 
fikovan život i to nježno kao žena orijentalske 
draži i naravi. Nije jedna od onih evropskih, 
blijedih, krotkih kandidatka kreposti, već crno- 
manjasta, strastvena, neukrotna orijentalska oda- 
liska lukava, zavodljiva. Naziva ju nezahval- 
nicom, divljakom te ju poredjuje sa zmijom i Ča- 
robnicom. Sve to si moramo prenijeti na epi¬ 
teta, koja znače život i njegov učinak na čo¬ 
vjeka, što mudruje. I taj život Zarathustra ljubi 
i hoće, da s njim ljubimo život — putenu ljubav, 
jer samo ovuda vodi put k nadčovjeku. U tome 
slučaju pada velika zadaća na brak, a Nietzsche 
shvaća odnošaj žene i muža s obzirom na svoj 
idejal nadčovjeka tako, da se putena ljubav po¬ 
javljuje oplemenjena pomisli, da do nje stoji 
budućnost ljudstva- Žena je kod stvaranja nad- 

čovjeka predstavnica instinktnoga faktora, a muž 
svijesnoga. Žena se podaje sili muža ne shva¬ 
ćajući, ali naslućujući svoju zadaću kao rodite- 
teljica nadčovjeka. Ženskim instinktom pogadja, 
koji je muž u tome smislu vrijedan, da mu sebe 
žrtvuje. A muž se ogriješuje o tu zadaću, kad 
u putenom užitku zaboravlja na tu zadaću 
oskvrnjujući veze dvaju tijela. 

Ovdje se Nietzschea takodjer ne razumije: 
Izjava: ako ideš k ženama, ne zaboravi biča, tu¬ 
mači se kao uvrijeda ženstva, neispričiva suro¬ 
vost. Ako pak hoćemo razumjeti u tome smislu, 
da, jer sadanje žene imadu vlasnosti, koje mogu 
muža, svijesnoga si cilja života svesti s pra¬ 
voga nazora na život, da krivima emanci- 
pačnim težnjama gube sposobnost biti roditelji- 
cama nadčovjeka, da je zato nužno žene prisi¬ 
liti, da shvate svoju zadaću u granicama ženske 
naravi — nalazimo ju potpuno u skladu s idejom 
ljudskoga napretka i ne vidimo nikakove uvrijede. 

To je slika idejala nadčovjeka: dakle čo¬ 
vjek fizički i duševno savršeniji kao svrha raz¬ 
voja, kojemu imamo svijesno težiti. 

Sama ta misao mogla bi dostati, da se na 
njoj sagradi nazor o svijetu, rašire sve filozof'ke 
zagonetke: no kod Nietzcshea u Zarathustri 
pristupa k njoj još druga misao, koja nazor o 
svijetu, što izlazi iz ideje nadčovjeka, ruši s em¬ 
pirijskoga temelja na — misticizam. 

To je misao vječnoga povraćanja, 
die Idee der ewigen Wiederkunft. Priprosta je, 
a iznikla iz pojma razvoja s pitanjem, kad je počeo 
i kako daleko će ići. Već su u davnoj prošlosti 
držali mislioci, da razvoj ne ide naprijed u 
ravnoj crti, tako te bi se uvijek nešto novo po¬ 
javljivalo, već da ide u krugu, tako da je sve, 
što se dogadja, ovdje već jednom bilo i bit će 
nebrojeno puta. 

Tijem nazorom potiskuje se značenje misli 
nadčovjeka, tako te gubi sposobnost biti Čo 
vjeku princip etike i smiriti ga sa životom. 
Čemu naprezati sve svoje nastojanje, da ljud¬ 
stvo stvori iz sebe savršeniji tip, čemu pobijati 
svu svakidanjost i osrednost, podlost degenero- 
vanog ljudstva, kad će se po nadčovjeku opet 
vratiti cijela bijeda, dapače kad ću ja sam imati 
da taj život, koji živim, proživim bezbrojno 
puta i u njemu ne će biti ništa novo, već svaka 
bol, svaka radost, svaka misao, svaki uzdah i 
sve to neizrecivo malo i veliko u mome životu, 


će se opet vratiti I sve istim slijedom i redom 

— i upravo taj pauk, to mjesečevo svijetlo 
medju drvećem i ja sam?! 

Kakovu cijenu imade moja težnja za nad¬ 
čovjekom kraj te neumoljive nužde, koja će ro¬ 
diti novi tip na svaki način i koja će ga opet 
u ništa survati te toga bijednoga posljednjega 
čovjeka restituovati ? Otkuda mi razlog, da svoje 
težnje naznačim kao savršenije, svoj idejal bo¬ 
ljim od onoga, koji zadovoljava i blaži po¬ 
sljednje ljude? Ta oni vrše švoju zadaću u 
razvoju upravo tako, kako ju ja mislim vršiti. 
Nužda razvoja u krugu i samosvijest nadčo¬ 
vjeka se ne snose, nauka o nadčovjeku nije 
spasonosna vijest. Nietzsche si bijaše toga svi- 
jestan i u Zarathustri je to naznačeno vrlo jasno 
i nazorno. Kad je Zarathustra bio ushićen za 
idejal nadčovjeka i pun gorljivosti za njegovo 
ostvarenje, naglo mu bljesne glavom nova misao 

— plaši se pred njom, razumije njezinu vrto¬ 
glavicu te odlazi opet u gore, da dalje razmišlja 
i ne će se vratiti, dok ne svlada sumnje i dok 
ne spoji obje misli u skladan nazor o svijetu. I 
kad misli, da mu je to pošlo za rukom, klikće 
od radosti, pjeva himne vječnosti i zove sve 
više ljude, da saučestvuju s njime kod najvi¬ 
šega blaga, koje izlazi iz prave spoznaje. U 
pjesmi noćnoga putnika možemo pratiti slijed 
misli, koji vodi izravnanju obiju ideja. Život je 
pun boli — bol odbacuje život, veli: Ugini, 
dalje s tobom, boli. Ali sve, što trpi, hoće ži¬ 
vjeti, da postane zrelo, veselo, puno čežnje. 
Moću nasljednika, tako veli sve, što trpi, hoću 
djece, ne ću sebe. Raskoš pak ne će nasljed¬ 
nika, raskoš hoće sama sebe, hoće vječnost, 
hoće povraćanje. Raskoš je dublja od boli, za 
to hoće vječnost t. j. čovjek već tijem, što 
osjeća raskoš, hoće taj život sa svim njegovim 
bolima, samo da se vrati čas raskoši. Ako ste 
kada rekli: Svidjaš mi se srećo, ovamo čaše, 
dakle ste sve htjeli natrag. U tome je riješenje. 
Moja nauka veli: tako živjeti, da si moraš že¬ 
ljeti opet živjeti! 

Ovako misao vječnoga povraćanja sama o 
sebi zadovoljava čovjeka, beznadni pesimizam, 
tiranski fatalizam je uklonjen. Čovjek je začetnik 
svoje sreće ne samo za taj svijet, već i za vječ¬ 
nost. Kad se s toga stanovišta u nju umislimo, 
uvidjamo, da imade mističku crtu, da odgovara 
tome čuvstvu, u kojemu je iskon religije i 


s toga takodjer oni dijelovi Zarathustre, koji tu 
misao raspredaju, djeluju silno omamljujući mi¬ 
risom mističkoga bistrovidja. Ta je ideja naj- 
ljudskija religija, kakova se u opće dade po¬ 
misliti : bez boga, bez besmrtne duše zajamčuje 
vječnost, nebo, pakao imade čovjek u sebi, go¬ 
spodar je svoje sudbe, samo o njemu ovisi, da 
se osjeća blaženim, svaka će se težnja nagra¬ 
diti. — Razumijemo, da je Zarathustra bio njom 
ushićen i vidimo po teme, kako bijaše Nietzsche 
u svojoj nutrini duboko religijozan ili ako ho¬ 
ćemo mistički. 

No protuslovlje izmedju misli nadčovjeka i 
ideje vječnoga povraćanja nije izravnano. Nietzsche 
je tijem, što je obje izreke postavio jednu kraj 
druge misao nadčovjeka potamnio, povrijedio ju. 
Osobita je žilavost, s kojom se držaše misli 
vječnoga povraćanja, premda uvjerljivi dokaz o 
njoj nije moguć. Ta mu se misao nadala već 
prije no što je napisao Zarathustru; upravo zbog 
nemogućnosti dokaza — tada se klanjao zna¬ 
nosti - zabacio ju je pa ipak je se uhvatio 
s punim ushitom upravo onda, kada je iz sebe 
stvarao. Ne može se sumnjati, da bijaše o njoj 
potpuno uvjeren, bilo bi u ludo ispričavati pro¬ 
tuslovlje, kojim je svoju filosofiju opteretio. 

(Nastavit će se). 

ESI 

medjunarodni kongres slobodnih mislilaca 
u Pragu.*) 

Dne 8. do 12. rujna ove godine vijećao je 
u Pragu 14. medjunarodni kongres slobodnih 
mislilaca, članova medjunarodnog udruženja „Slo¬ 
bodne Misli* 1 . Ovo udruženje postoji od 1888. 
god., kada je u Bruselju održan prvi svjetski 
kongres slobodnih mislilaca. Osnivači ovoga 
udruženja jesu medju inima: Charles Bradlaugh, 
Wilhelm Liebknecht, Cesar de Paepe, Herbert 
Spencer, Moleschott. Organizacija „Slobodne 
Misli“ nastala je kao reakcija protiv crkvene 
organizacije. A kako je ova potonja internacio¬ 
nalnog ili bolje anacionalnog karaktera, osnovana 
je i „Slobodna Misao“ na medjunarodnoj, ali ne 
i na anacionalnoj podlozi. Medjunarodna crkvena 
organizacija poznata je u modernom svijetu pod 
značajnim imenom: „crna internacionala**. Kao 

*) Vidi; Theodor Bartošek: Der internaci- 

onale Freidenker-Weltkongress i n Prag. (Ce* 
ehisehe Revue. II. Jahrgang. Heft i. Oktober 1907)^ XIV. ave- 
tovni kongres S. M. (»Svobodna Misel«. St. 8. in 9.). 
Diskussionsabend der Freidenker. (tPrager Tag- 
blatt« dne 12. rujna 1907.) 

opreka ovoj „Slobodna Misao“ je slobodoumna 
internacionala. Pripadom spominjemo, da postoji 
i treća i to socijalistička „crvena internacionala' 1 , 
koja takodjer na svakom koraku najodlučnije 
pobija „crnu internacionalu". Slobodoumna i 
crvena internacionala i ako medjusobno razlučene 
i različne ne isključuju se, pa je n. pr. pokojni 
VVilhelm Liebknecht, jedan od vodia njemačke 
socijalne demokracije, takodjer i jedan od osni¬ 
vača „Slobodne Misli". Na kongresima „Slob. 
Misli" brojno udioništvuju i organizovani članovi 
„crvene internacionale". Tako je n. pr. na ovo¬ 
godišnjem kongresu u Pragu socijalista F. V. 
Krejči, u književnom svijetu poznat kao jedan 
od ponajboljih čeških kritičara, referirao o ra¬ 
stavi crkve i države. 

Što se napose idejne strane „Slobodne 
Misli" tiče, ona je na kongresu u Rimu g. 1904. 
ovako definovana; 

.Slobodna misao je medjunarodna liga za 
obranu prava slobodnoga izražavanja svake 
misli na polju vjerskom, socijalnom i političkom." 

Na istom je kongresu na predlog F. Bui- 
ssona primljena ova „Sveopća defenicija Slo¬ 
bodne Misli: 

Slobodna misao nije doktrina (nauka), već 
metoda, tj. način, kojim da se upravlja mišljenje 
raspravljanje na svim poljima života društvenog 
ili pojedinčevog. 

Ta se metoda ne sastoji u tvrdjenju izvje¬ 
snih pojedinih misli, već samo nastojanju oko 
istraživanja istine, bilo to u kojem pogledu, je¬ 
dino prirodnim načinom ljudskoga duha i po¬ 
imanjem razuma i iskustvom. Slobodna se misao 
očituje teoretski u pogledu intelektualnom, a 
praktički u pogledu društvenom". 

A dr. Th. Bartošek, predsjednik ovogo¬ 
dišnjeg kongresa u Pragu, u svom članku: Der 
internacionale Freidenker-VVeltkongres in Prag", 
objelodanjenom u i. svesku (listopad ove go¬ 
dine) II. godišta: „Ćechische Revue", češke 
smotre na njemačkom jeziku, ovako ju ozna¬ 
čuje: „Slobodna je misao isključivo kulturan 
pokret, čiji je jedini cilj prirodan razvoj i na¬ 
predak kulture. Ona dakle nije politički pokret 
u užem smislu riječi; slobodna misao ne teži za 
političkom vlašću, te ne će nikada svoju idealnu 
moć upotrijebili za to, da materijalnom silom 
promijeni sadanji društveni red. A nije takodjer 
ispravno posmatrati slobodnu misao samo kao 
razarajući pokret, nasuprot ona ima posve po¬ 
zitivnu svrhu i to, što se tiče teoretičkoga mi¬ 
šljenja, odgojiti ljude za samostalno mišljenje 
bez svakog priječenja pomoću dogme, pred¬ 
rasuda ili praznovjerja, a u praktičnom obziru, 
naše teoretičko znanje dovesti u sklad sa prak¬ 
tičnim životom. Po tom su potpuna sloboda 
vjere i savjesti kao i slobodno izražavanje mni¬ 
jenja jedni od najvažnijih zahtjeva slobodne 
misli". 

Kao organizacija sastoji „Slobodna Misao" 
do sada od vrlo brojnih autonomnih manjih fede¬ 
racija, te sekcija naroda Evrope i Amerike, koje 
sve sačinjavaju medjunarodnu svjetsku ligu slo¬ 
bodnih mislilaca. U ovo 27 godina svoga opstanka 
održala je „Slobodna Misao" u svemu 14 svjetskih 
svojih kongresa u različitim gradovima Evrope 
i Amerike. Osim prvoga u Bruselju najvažniji 
su onaj u Rimu g. 1904-, u srcu ,,crne interna¬ 
cionale", gdje su slobodni mislioci navijestili 
otvoren rat praznovjerju i dogmi, zatim onaj u 
Parizu g. 1905., na kojem je u prvom redu pro¬ 
slavljena rastava crkve od države u Franceskoj, 
pa ovogodišnji u Pragu. U Austro-Ugarskoj mo- 
narkiji napose postoje medju inima: madjarsko 
udruženje ..Slobodne Misli" u Budimpešti, češka 
sekcija u Pragu, savez slobodnih mislilaca za 
Češku (njemački) u Gablonzu, savez slobodnih 
mislilaca Dolnje Austrije, njemačka sekcija u 
Pragu, slovenska u Ljubljani, pa nedavno osno¬ 
vana hrvatska u Zagrebu (pod vodstvom 
dra- Hinkovića i dra. Jelovšeka). 

Interesantno je znati, kako je došlo do 
toga, da ie ovogodišnji kongres „Slobodne 
Misli" održan u Pragu. Kongres se imao obdr- 
žavati u Budimpešti. Sve su se sekcije „Slo¬ 
bodne Misli", koje postoje u Austro-Ugarskoj 
monarkiji spremale, da na ovom kongresu što 
brojnije učestvuju. Tako se je napose češka 
sekcija spremala, da na ovom kon¬ 
gresu što brojnije učestvuje. Tako se je napose 
češka sekcija spremala, da najmanje 40 
delegata. Osim toga je češka sekcija, da pri¬ 
godu, što će kongres slobodnih mislilaca ove 
godine vijećati tako blizu Češke, izrabi za do¬ 
maću propagandu, poslala na mediunarodno ge¬ 
neralno tajništvo u Bruselju, te na sve narodne 
sekcije „Slobodne Misli" poziv, da se na po¬ 
vratku iz Budimpešte svi učesnici kongresa na¬ 
vrate u Prag, da ondje prirede medjunarodnu 
manifestaciju slobodnih mislilaca. Ovaj poziv 
bijaše povod, da je kongres ove godine održan 
u Pragu. Madjarska je najme sekcija radi nu¬ 
tarnjih ugarskih narodno-političkih odnošaja, koji 
u očima Evrope prikazuju Ugarsku kao skroz 
reakcionarnu zemlju, dva mjeseca prije početka 
kongresa otk zala priredjenje kongresa u Bu¬ 
dimpešti. Generalno tajništvo u Bruselju odlučilo 
se na to sporazumno sa obima praškim sekci¬ 
jama, da se kongres održi u Pragu. Članovi, 
naročito češke sekcije u Pragu nametnuli su si 
ovom odlukom upravo divski posao, jer nije 
istom štogod u dva mjeseca svladati sve, što je 
potrebno za priredjenje jednoga svjetskog 
kongresa. S ovom su poteškoćom napose raču¬ 
nali klerikalci, te su pokrenuli nebo i pakao, da 
kongres onemoguće ili bar učine, da ne uspije. 
Znali su, da bi neuspjeh možda i katastrofalno 
djelovao na napredak slobodne misli u Češkoj, 
a slično i u ostaloj monarkiji. Za to se nisu ža- 


cali nijednog sredstva, napose u svojoj štampi, 
koja je na sve moguće načine nastojala uništiti 
interes javnosti za sam kongres. A poslužili su 
se i moćnim svojim uplivom na oblasti, ne bi li 
ove pod izlikom, da su priredjivači kongresa 
anarhiste i veleizdajnici, još u zadnji čas zabra¬ 
nile obdržavanje kongresa. Ovo zvuči nešto 
osebujno, osobito ako uvažimo, da je u Austriji 
već od g. 1867. zakonom zagarantovana sloboda 
vjeroispovijesti i savjesti, te slobodno izražavanje 
mnijenja. Značajno je, da je obdržavanje kon¬ 
gresa oblasno dopušteno tek na večer dne 
7. rujna, dakle nekoliko sati prije otvorenja! 

Medjutim kongres je usprkos očajnoga napre¬ 
zanja klerikalaca potpuno uspio. Na kongresu 
je učestvovalo preko 2500 ljudi, a bilo bi ih i 
daleko više, da nisu priredjivači bili primorani 
čitave tisuće priiava otkloniti, pošto u Pragu ne 
ima dvorane za veći broj učesnika. Medjuna- 
rodni karakter kongresa zajamčuje činjenica, što 
su na kongresu bili zastupani romanski, ger¬ 
manski i slavenski narodi, kao i to što su na 
kongresu uzeli riječ izaslanici od 21 naroda. 

Od istaknutijih ličnosti modernoga života 
prisustvovahu kongresu sveučilišni profesor 
Hector Denis iz Bruselja, dr. Froewein 
iz Amsterdama, obojica još živi prvi osni¬ 
vači „Slobodne Misli“, nadalje urednik Vin- 
cente Sousa iz Buenos Aires-a, sveučilišni 
profesor Arcangelo Ghisleri iz Bergama, 
španjolski martvi za slobodnu misao F r a n- 
cisco Ferrer iz Mrdrida, sveučilišni profesor 
Odon de Buen iz Barcelone, predsjed¬ 
nik slobodnih relig'oznih općina Njemačke 
Gustav Tschirn, spisateljica I d a A 11- 
m a n n iz Berlina, švicarski delegati dr. K a r- 
m i n, privatni docenat iz Ženeve, dr. L a m p u- 
gnan i, odvjetnik iz Lugana, franceski zastup¬ 
nici H u b b a r d iz Pariza, profesor Beau- 
q u i e r iz Besamjona i načelnik D e 1 a r u e iz 
Meluna, poljski književnik Andrej Niemo- 
j e w s k i, slovenski pjesnik Anton Aškerc, 
urednik J. J. K r a 1 iz Chicaga u ime čeških 
slobodnih mislilaca u Americi, zastupnik L e o n 
Furnemont sa 20 službenih delegata iz Bel¬ 
gije i t. d. Brzojavno pozdraviše kongres iz- 
medju nebrojeno ostalih : Profesor Ernst Haec- 
k e 1 iz Jene, Cesare Lombrosoiz Turina, 
Maksim Gorki, znameniti češki pjesnik J. 
S- Machar, prof. Ernst Mach iz Beča, 
Leonid Andrejev, prof. T. G. Masaryk, 
koji sada boravi u sjevernoj Americi i t. d. 
Brzojavno pozdraviše kongres takodjer brojne 
autonomne češke oblasti pa inozemni gradovi 
kao Lyon, Ženeva, Verona i Lima u južnoj 
Americi. 

Dosadanji kongresi slobodnih mislilaca 
uključivši ovamo i oba najvažnija: rimski te 
pariški bijahu zapravo tek m a n i f e s t a c i- 
o n e naravi, nasuprot praški kongres bijaše 


kongres rada. U tom je njegovo značenje i 
uspjeh. Dosadanji kongresi bijahu skupštine 
ponajboljih slobodnih intelektualaca raznih na¬ 
roda i država, koje su prosvjedovale protiv du¬ 
ševnog robovanja čovječanstva nakazi crkvene 
organizacije, koja poput golemog polipa stišče 
žile kucavice napretku i kulturi i tišti prsa mo¬ 
dernoga doba kao okamina. S njima je savre- 
mena javnost računala kao s važnom intelek¬ 
tualnom silom, koja ima nesumnjivu budućnost. 
Praški kongres pozitivna je potvrda toga. Od 
kongresa u Pragu datira udruženje „Slobodne 
Misli” kao kulturno-socijalna medjunarodna or¬ 
ganizacija sa jedinstvenom članarinom i 
središnjim organizacionim b i r e a u-o m u Bru- 
seliu. A to će reći, da je danas udruženje „Slo¬ 
bodne Misli” ne samo puka intelektualna nego 
i organizovana socijalna sila, koja će svojom 
djelatnošću u pravcu duševnog oslobodjenja vr¬ 
šiti na savremeno društvo ne samo odlučan 
nego i konstantan upliv. 

Rasprave kongresa bijahu tako podijeljene, 
da je za svaku pojedinu tačku programa bila 
opredijeljena po jedna sjednica. Da se u što 
kraće vrijeme, što više i to pozitivno uradi, fun- 
gurirali su kao referenti sve sami stručnjaci, a 
njihovi izradjeni referati dijelili su se već te¬ 
čajem iste sjednice medju učesnike drugoga je¬ 
zika u oba ostala oficijelna jezika kongresa. Na 
kongr- su se naime raspravljalo u tri jezika kao 
službena: češkom, njemačkom i franceskom. 
Ovako je potreba pre^adjanja svakog pojedinog 
referata postala suvišnom, čime se prištedilo 
vrlo mnogo vremena. Za svaku od pojedinih 
tačaka programa izabrana je izmedju plenuma 
učesnika posebna komisi a. koje su u sjedni¬ 
cama van ili za vijećanja kongresa raspravile 
opredijeljeno im gradivo. Osim toga su se ko¬ 
misijama otpućivali svi predloži i materijal, koji 
se radi nedostatka vremena niie mogao raspra¬ 
viti u plenumu. Ovaj je spretni postupak omo¬ 
gućio, da je kongres u razmjerno vilo kratko 
vriieme svoj bogati program potpuno iscrpio. 

Kongres je, kako je jur rečero, započeo 
svoja vijećanja dne 8. rujna. Otvoren je ouver- 
turom Libuši, operi najvećega češkog glazbe¬ 
nika Smetane. U aktivno su predsjedništvo iza¬ 
brani : Dr. Th. Bartošek iz Praga, književnik 
E. V. Zenker iz Beča. dr. K. P. Draždak 
iz Praga kao predsjednici, a Ludvvig Riess 
i Fr. Makovec kao bilježnici; a u počasno: 
Lćon Furnćmont, odvjetnik H u b b a r d, 
Hector Denis, sveuč. prof dr. Franjo 
K r e j č i iz Praga, Arcangelo Ghisleri, 
dr. Gustav Tschirn, Andrej Niemo- 
jewski, Anton Aškerc, Odon de 
Buen, dr. Froevvein i Vincente Sousa. 
Kada je na to predsjedništvo uspomeni prošle 
godine preminulog začasnog predsjednika fran- 
ceske sekcije slobodnih mislilaca, glasovitog 

kemičara Marcelina Berthelota posvetilo 
kratku žaobenu besjedu, koju je kongres stojeći 
saslušao, pozdravio je kongres u ime priredji- 
vača dr. Franjo K r e j č i svečanim govorom, 
koji se dojmio kao mudra apologija slobodne 
misli. Nato je sveučilišni profesor H e k t o r 
D e n i s izvijestio o novoj enciklopediji te radu 
oko ovoga poduzeća. Iza njega je španjolski 
delegat Francisco Ferrer predložio kon¬ 
gresu na prihvat rezoluciju, kojom se od špa¬ 
njolske vlade traži, da pusti na slobodu utamni¬ 
čene a nevine slobodne mislioce Naquensa, 
Matta i Harra. Rezolucija je jednoglasno prihva¬ 
ćena. Sada je generalni tajnik Furnćmont 
podnio kongresu svoj službeni izvještaj. Ko¬ 
načno su kongres u najrazličitijim jezicima po¬ 
zdravili delegati pojedinih federacija te sekcija 
„Slobodne Misli“. Za Poljake progovorio je A. 
Niemojewski, za Slovence A. Aškerc, za Ru¬ 
sine dr. Trylovsky, za Hrvate dr. Vod- 
vvarka, za Litvine Boszkowski, za Madiare dr. 
Haranyi, za Nijemce Schoeller, za Franceze 
Beauquier i t. d. Marseillaise-om i internacio- 
nalom završena je prva sjednica. 

Sve naredne sjednice kongresa posvećene 
su čistom radu. Na sjednici dne 9- rujna vijećalo 
se o slobodnoj školi. Kao službeni refe¬ 
rent fungirao je dr. Th. Bartošek. 10. rujna 
posvećen je pitanju rastave crkve od 
države, Medju inima referirao je F. V. K r e j č i. 
Dne 11. rujna prije podne vijećalo se o odno- 
šaju patriotizma i slobodne misli, dok 
je poslije podne istoga dana posvećeno vijećanju 
o laicizaciji društva, tako reformi 
ženidbenog prava, slobodi savjesti; 
još se raspravljalo o spaljivanju mrtvaca 
i ženskom pokretu. Ne dopušta nam pro¬ 
stor, da se pobliže pozabavimo samim referatima 
te zanimljivom raspravom o pojedinom točkama 
programa, nego ćemo, u koliko će nam to biti 
moguće, pojedine referate, nakon što budu u 
cijelosti objelodanjeni, prenijeti, da naše čitatelje 
uputimo u ove rezultate o gornjim važnim pita¬ 
njima, koja se i u nas mnogo naglašuju, ali je naša 
javnost o samoi n'ihovoj biti još premalo infor¬ 
mirana. Samo se sobom razumijeva, da je tenor 
kongresa išao za tim, da naročito narode mo- 
narkije predobije za pokret slobodne misli. 

Na posljednoj sjednici, koja je održana dne 
12. rujna, glasovano je o podnesenim predlozima 
te predloženim rezolucijama. Zatim ie na predlog 
prof. G h i s 1 e r i - a stvoren zaključak, da se 
naredni svjetski kongres slobodnih mislilaca sa¬ 
zove u Bruselj, gdje se je liga slobodne misli ro¬ 
dila, i to god. 1910. u slavu 30-godišnjice ob- 
stanka udruženja slobodne misli. Još je velikim 
oduševljenjem prihvaćen predlog pročelnika češke 
sekcije J ul i j a Myslfka. da sei9l5- god-, 
kada se navršuje 500 godišnjica mučeničke 
smrti Jana Husa ponovno održi kongres u Pragu- 

Na kongresu prihvaćene su slijedeće re¬ 
zolucije. 

I. Za slo b odnu šk o 1 u. 

Komisija za slobodnu školu predložila je 
ovu rezoluciju: 

Kongres proglašuje, da se oslobodjenjem 
škole i učiteljstva od svih moći i tendenca, 
koje ga koće upotrebljavati u natražnjačke i 
nekulturne svrhe — podupire boj za slobodu 
čovjeka, društvenih razreda i naroda. 

Opći se uzgoj ima ravnati po harmoničnoj 
klasifikaciji razrednih i staliških koristi, mora 
služiti cijelom narodu, a ne separatnim intere¬ 
sima nekih dijelova, mora pripomoći preobrazbi 
svakoga naroda u slobodno društvo državljana 
s jednakim pravima i dužnostima. Država mora 
poticati i podupirati razvoj školstva, a ne pri¬ 
ječiti slobodan razvoj naroda. 

Školstvo mora biti odijeljeno od crkve 
t. i. mora se osloboditi svakog upliva raznih 
crkvi. Uzgoj u školama mora djelovati na slo¬ 
bodno znanstvene istraživanje, na slobodno mi¬ 
šljenje i vjersko osjećanje. O religijama se Smije 
u školama poučavati samo u tu svrhu, da se 
upozna njihov moral i da se goje mirni odno- 
šaji prema raznim religijama. Kod političkih se 
borbi ne smiie škola upotrebljavati u agitacione 
svrhe pojedinih stranaka i zato se mora oslo¬ 
boditi i braniti od takih političkih tendenca. 

Školski uzgoj neka prožima čisti, pravični 
humanitarni i socijalni duh. Škola se mora po¬ 
staviti isključivo pod autoritet znanja i znanosti 
te povjeriti koliko je moguće obrazovanom uči- 
teljstvu, koje je pravno, imućtveno i socijalno 
osigurano u svojem zvanju i u javnom životu. 

Školstvo neka se povjeri samo upravi i 
nadzoru državljana te učitelja, koji bi se putem 
izbora odlučivali brinuti za osnivanje i ure- 
djivanje škola te njihovo pedagoško vodstvo. 

Pravi uzgojni rad mora biti tako uredjen, 
da učitelji kao i učenici smiju slobodnije djelo¬ 
vati te si birati sredstva uzgoja, da postane 
škola mjesto radosti, samoradinosti, samosvijesti, 
škola samostalnosti, da bi ju ljubili učenici, na¬ 
rod i učitelistvo, da bi jamčilo za uzgoj snažnih, 
zdravih i slobodnih državljana. 

Pododbor komisije za slobodnu školu pred¬ 
ložio ie još ovu rezoluciju: 

Kongres priznaje opravdanima težnje spe¬ 
cijalno austrijskih naroda za oslobodjenjem na¬ 
rodne škole u Austriji pa traži: 

Osnivanje škola i nadziranje školske uprave 
neka se putem zakonodavstva tako uredi, da bi 
potpuno odgovaralo potrebama sviju narodnosti 
u Austriii. Školstvo se ne smije upotrebljavati 
kao predmet raznih političkih koncesija. Oprost 
naukovina i mogućnost, da se marljiviji takodjer 
više izobraze. 

Potpuna, savremenim potrebama odgovara- 


juća pučka škola mora biti temelj čitavoga sred¬ 
njega, stručnoga i daljnjega školstva. 

Reforma školskih konferenca s inicijativnom 
i autonomnom kompetencijom za školsko zako¬ 
nodavstvo te vanjsku i pedagošku upravu. Zahti¬ 
jevanje veće znanstvene kvalifikacije od nadzor¬ 
noga osoblja, oslobodjenje od nadzora birokra¬ 
cije i centralizma, oslobodjenje od crkvenih 
upliva u svim kategorijama školstva. 

Odstranjenje raznih policajnih i disciplinar¬ 
nih naredbi, odstranjenje tajne kvalifikacije, jer 
to priječi učiteljstvo kod djelovanja u školi i 
izvan škole te mu uskraćuje državljansku slo¬ 
bodu. 

Reforme učiteljstva u smislu studija na vi¬ 
sokim školama. Što se tiče srednjega školstva, 
zahtijevamo savremenu reformu. Prije svega, da 
se školstvo sviju austrijskih naroda upotpuni 
obzirom na broj i kategorije i da se čitavo 
školstvo oslobodi svakoga upliva raznih crkvi. 

Dalje zahtjevamo osnutak viših djevojačkih 
škola, koje bi odgovarale modernome svjetovnom 
nazoru. 

Svaka austrijka narodnost mora prema po¬ 
trebi dobiti visoku školu bez obzira na političke 
razmjere. 

Zahtijevamo nadalje pristup na visoke škole 
za najšire slojeve naroda, osobito pa potpunu 
ravnopravnost ženskih studija. 

Theološki fakultet kao sredovječna preži- 
vjelost ima se odstraniti. 

Prosvjedujemo proti klerikalnim uplivima na 
učiteljstvo i slušatelje te se najodlučnije izjavlju¬ 
jemo protiv osnutka klerikalne univerze. 

II. Za rastavu crkve od države. 

Komisija za rastavu crkve od države pred¬ 
ložila je ovu rezoluciju : 

Sveza crkve i države, koja obima omo¬ 
gućuje zajedničku korist pri zajedničkom zati¬ 
ranju, najveća je zapreka svakoga napredka. 
Crkva združena s državom, kaošto konfesio¬ 
nalne škole, osnovane od države, teže za tim, 
da se čovječanstvo uzdrži u podaništvu i zane¬ 
maruje u ćudorednom obziru, da se na takav 
način uzgoje crkvi ovčice, koje ništa nemisle, a 
državi slabe i nesamostalne kreature Zato se 
mora smatrati državna crkva i država združena 
s crkvom protivnicima svake kulture, jer država 
podupire crkvu u njenim protukultumim težnjama 
moralno i faktično time, da spriječi duševni i 
gospodarski razvoj svojih naroda. 

Francuski delegat D e 1 a r u e predložio je 
u ime francuske federacije „Slobodne Misli” u 
istom pitanju još ovu rezoluciju: 

Tri su pitanja predložena kongresu: 1. 
Rastava crkve od države. 2. Laiciziranje škole. 

3. Mrtva ruka. Ad 1. Franceska federacija 
„Slobodne Misli” izražava želju, da se laicizi- 
ziraju sve države i da se rastava postane javno 


pravo. Nadalje želi, da sve države goje slobodu 
mišljenja na svim poljima, da se osnuju u ko¬ 
liko je moguće velikom broju pučki zavodi, da 
bi mogli propagirati i slobodno raspravljati o 
svakovrstnim idejama. — Ad 2. Franceska fe¬ 
deracija želi, da se u što kraće vrijeme laici- 
ziraju sve javne službe - Ad. 4. Franceska 
fedaracija želi, da vlade sviju država zakonitim 
putem zabrane svjetovnim duhovnicima i redov¬ 
nicima gomilanje bogatstva. 

III. Domoljublje i slobodna misao. 

Dr. 0. Karmin predložio je o rodoljublju 
i narodnosnom pitanju ovu rezoluciju: 

Slobodna Misao je, kako je poznato, me- 
djunarodna. Ipak kako se zauzima za pojedinca 
tako takodjer bdije nad pravima pojedinih naroda. 
Oni imadu svoj vlastiti razvoj, omedjen samo 
jednakim pravom ostalih naroda. Svako šovini¬ 
stičko, dobitka željno, zatorno i izrabljujuće na¬ 
stojanje, izviralo ono iz vjerskih, gospodarskih 
ili drugih razloga — Slobodna Misao najodluč¬ 
nije zabacuje i pobija. Osobito prosvjeduje proti 
ratu, i pristaše Slobodne Misli moraju nastoiati, 
da ga na svaki način omedje. U javnosti, školi 
i obitelji moraju slobodni mislioci uvijek i uvijek 
upozoravati na zle posljedice odijeljenosti na¬ 
roda pa prije svega djelovati u pravcu, da se u 
najbliže vrijeme oživotvori narodnosna federa¬ 
cija na osnovu ravnopravnosti, koja bi si pre- 
duzela realizovati sve prave kulturne interese 
judskoga društva. 

IV. Za laicizaciju društva: 

Dr. B o u č e k predložio je za uvedenje 
civilnoga braka ovu rezoluciju: 

1. Brak, t. j. izjava, da muž i žena hoće 
živjeti skupni bračni život, je ugovor, koji ima 
jedino samo privatni značaj. Dužnost je 
države samo da ustanovi oblik, kako se ima 
ovaj ugovor izvršiti i kakove su njegove po¬ 
sljedice. 

2. Kao bračne zabrane moraju se progla¬ 
siti jedino takove bitne okolnosti, koje se pro¬ 
tive temeljnomu pojmu braka, ćudorednosti i 
prirodnom pravu. 

3. Javni moral bezuvjetno zahtijeva, da se 
brak iz važnih razloga mora razriješiti. 

4. Danas ne ima razloga, da u braku mora 
biti žena mužu podredjena. Potpuna jednako- 
pravnost u braku i izvan braka naravna je po¬ 
sljedica prava svakoga čovjeka. 

5. Od koristi je ljudskome društvu, oso¬ 
bito pak to zahtijeva i javni moral, da su neza¬ 
konita djeca jednakopravna sa zakonitom djecom 
kako od strane materine tako i od strane tačno 
ustanovljenoga oca. 

Dr. P o d v i n e s podnio je u ime jkomi- 
sije za laicizaciju društva kao dodatak rezolu- 

čiji dra. Boučka o civilnom braku ovu rezo¬ 
luciju : 

1. Vodjenje matica neka se crkvama 
oduzme i povieri državnim uredima. 

2. Prisega, čiji se sadržaj temelji na vjeri, 
neka se ukloni i nadomjesti jednostavnim obe¬ 
ćanjem. 

3. Kazneno zakonodavstvo neka se očisti 
od sviju crkvenih upliva i kaznene odluke neka 
njeguju slobodno izražavanje vjerskoga uvjerenja. 

4. Iz čitavoga javnog života neka se iz¬ 
luči svako zajedničko djelovanje s crkvom. 

V. Ženski pokret. 

Gdja. Thumova pl. VVallenkampf 
predložila je u prilog ravnopravnosti žena s muž- 
karcima ovu rezoluciju: 

1. Uvedenje obveznoga dalnjega trgovač¬ 
koga i obrtničkoga poučavanja za djevojke. 2. 
Pripuštenie žena u sve stručne škole i s njima 
spojene službe. 3. Uzgajanje djevojka za go- 
spodie i majke. 4. Ukinuće celibata učiteljica i 
drugih žena, koje se nahode u raznim služ¬ 
bama. 5. Ukinuće § 10. društvenoga zakona. 1 ) 
6. Opće i jednako izborno pravo za žene. 7. 
Fakultativno podijeljenje naslova „gospodja“ 
svima punoljetnim ženama. 

VI. Za spaljivanje mrtvaca. 

Franceski del. R e n u s predložio je u 
prilog uvedenju spaljivanja mrtvaca ovu rezo* 
luciju: 

Obzirom na to, da je spaljivanje mrtvaca 
opravdano sa stanovišta higijene i razuma, da 
spaljivanje nije u opreci s dogmom, da si može 
svaki odrediti način pogreba i nadalje obzirom na 
to, da ie spaljivanje u svakom obziru bolje nego 
pokapanje, želi kongres, da se u svim drža¬ 
vama zakonitim putem uvede spaljivanje mrtvaca. 
Svi se slobodni mislioci pozivaju, da vojuju za 
tu ideju. 

* 

U pretposljednjoj sjednici oduševljenom je 
aklamacijom prihvaćen prosvjed protiv syllaba 
pape Pia X., što je izašao u srpnju ove godine, 
u kojem papa zabacuje slobodno znanstveno is¬ 
traživanje biblije i njezinih izvora, postanka le¬ 
gende o Isusu te iskona kršćanstva. Prosvjed 
potpisaše: Lombroso, Haeckel, Gorki, 
Hector Denisidr. O prosvjedu se nije 
formalno glasalo, pošto toga nisu dozvolili pri¬ 
sutni vladini povjerenici s razloga, što se u 
prosvjedu evangjeoska povijest o Isusu ozna¬ 
čuje kao legenda. 

Evo toga prosvjeda u cijelosti: 

Što je Pio IX. sa syllabusom iz g. 1864. 
započeo — najme boj proti novom svjetovnom 
naziranju, proti modernom društvu i n egovoj ci- 

’) Ovaj se zahtjev tiče društvenoga zakona u 
Austriji. 


vilizaciji, proti slobodi znanosti i znanja, proti 
slobodi mišljenja i savjesti — to hoće „nepo- 
grješivim“ proglašeni rimski biskup nastaviti. 
Mediutim kako je prvi syllabus zabacio prije 
svega slobodu vjere i savjesti, proglasio rimsku 
vjeroispovijest za jedino pravu i mjerodavnu, 
naglasio prevlast rimsk; crkve nad državom, 
zahtijevao podredjenje škole pod crkvenu vlast 
i t. d. istupa papa u posljednjem syllabu protiv 
slobodnoga kritičnoga istraživanja o postanku 
biblijskih knjiga, osobito za legende o Isusu te 
nadalje o začetku i razvitku kršćanstva u opće. 

Oba syllaba dokazuju samo veliku slabost 
papinstva; pošto ne ima toliko sile, da bi ome 
diilo razvoj ljudskoga razuma pomoću vlasti, 
prosvjeduje praznim riječima- Tako u jednu ruku 
dokazuje, da ie potpuno nemoguć spoj sredo¬ 
vječnoga papinstva s modernom civilizacijom, a 
u drugu ruku takodjer, kako je već moderna 
civilizacija napredovala u uništavanju mrtve vjere. 

Pio IX. još je općenito prosvjedovao protiv 
napadaja modernog znanja i politike, a od onoga 
je vremena slobodni ljudski duh toliko napre¬ 
dovao, da je napao katolicizam u njegovom te¬ 
meljnom nauku. Danas znademo, da legenda o 
Isusu nije drugo nego parafraza starih indijskih 
i egipatskih bajki, da je katolički ritus samo 
preuredjenje starih poganskih obreda. Ne ima 
sile, koja bi zaustavila ovaj napredak znanja, 
pogotovo pak ne će prazni papin prosvjed. 
Potpisani prosvjedujemo u ime „Slobodne Misli" 
javno pred cijelim svijetom i najodlučnije proti 
takovim napadajima papinske crkve i rimskoga 
svećenstva na duševna polja, koja su im tudja, 
na znanstveno polje, kojega ne mogu ocijenit', 
niti kritički ovladati. Rim hoće duševni boj! 
Neka ga izazove! Mi ga primamo! Potpuno ie 
iasno, tko će iz toga boja izaći kao pobjednik. 
I najtamnija noć mora konačno uzmaknuti pred 
sjajem svijetle danice. 

♦ 

Potpunosti radi prikazat ćemo još jednu za- 
nimivu epizodu, koja doduše nije sastavni dio 
samoga kongresa, ali koja je ipak spomena 
Vrijedna već stoga, što se klerikalci njome služa, 
da potkrijepe svoje tvrdnje 6 neuspjehu kon¬ 
gresa. Praška njemačka secija slobodnih mislilaca 
priredila je dne 11. rujna u velikoj dvorani burze 
proizvoda diskusiono veče. Za ovo dis- 
kusiono veče — budući da bijaše pristup sva¬ 
kome slobodan — pokazao se upravo rijedak 
interes. Još prije obligatnog početka same večeri 
bijaše dvorana tako puna, da ni čovjek nije 
više mogao biti pušten unutra. Prirediivači bijahu 
primorani zatvoriti vrata zgrade, da ograniče pre¬ 
veliku navalu općinstva. Ni novinarima, ni za¬ 
stupnicima, pače ni onima, koji su se najavili 
kao aktivni učesnic', a koji su stigli tik pred 
sam početak, nije se više mogao dozvoliti pristup. 

Od klerikalaca najavio je svoje udioništvo- 
vanje u diskuziji pater A 1 b a n-S c h a c h 1 e i t- 
ner, koji je došao sa prol. Hi lgenre inerom 
i još tri svećenika. Nakon otvorenja i konstitui¬ 
ranja uzeo je prvi riječ Gustav Tschirn iz 
Vratislave označivši strogo stvarno opreku sta¬ 
novišta crkve te onog slobodnih mislilaca. Iza 
njega govorio je pater A1 b a n. Govorio je o 
egzistenciji boga, o potrebi vjere u školi, o 
crkvenom shvaćanju braka te o razumnosti 
dogmi. Govorio je dakle o stvarima, koje se u 
Austriji mogu javno ili samo vrlo oprezno ili 
nikako pobijati. Pater Alban vješto je postavio 
svoju zamku. Ponovno je naglasio zahtjev, a 
da slobodni mislioci navedu samo jednu 
dogmu, koja je u opreci sa razumom. 

Ovoj se zamci spretno ugnuše E. V. Žen¬ 
ke r iz Beča pa Ewald Vogtherr iz Wies- 
bodena, bivši njemački zastupnik na državnom 
saboru. Prvi je naročito naglasio, da ne može 
onako slobodno govoriti kao njegovi protivnici. 
Usprkos izazova patra Albana nije dirao u pi¬ 
tanja, kojima bi vladinom povjereniku dao pri¬ 
like, da intervenira. Stvarno i bez pathosa pobio 
je Albanove argumente za egzistenciju boga ne 
dirajući dakako iz shvatljivih razloga u samo 
pitanje egzistencije kao takovo. Jednako je pobio 
Albanovo stanovište u pitanju reforme braka. 
Vogtherr je takodjer u strogo stvarom govoru 
pobijao Albana označivši najnoviji syllabus kao 
autoritativnu zabranu, a ne tek kao opomenu, 
kako je to rekao Albana. Još je uz veliko odo¬ 
bravanje naglasio život na zemlji kao ono, što 
je za nas najvrijednije, pa aktivnu pomoć te 
kulturu kao pravu religiju. 

Naredni govornik Ledereriz Niirnberga, 
očito temperantniji od svojih predgovornika, 
smjelo je zagrabio i u dogmatska pitanja, ali ga 


je vladin povjerenik dr. Gellner odmah prekinuo 
i govornik je morao saći sa govornice. 

Sada je uzeo riječ prof. Hilgenreiner, 
koji je u poduljem promišljenom govoru branio 
stanovište crkve. Njegov je govor kulminirao u 
izreci, da bez religije ne ima ćudorednosti. Inače 
nije bio tako intransigentan kao pater Alban te 
ie n. pr. pokretu za slobodnu školu koju tu i 
koncedirao. 

Iza prof. Hilgenreinera bijaše na redu čitav 
niz govornika iz tabora slobodnih mislilaca, ali 
klerikalci se izredaše, pa je vladin povjerenik, 
čim je prvi naredni govornik Gustav Tschirn 
dirnuo u pitanje čistilišta i pakla — raspustio 
skupštinu. 

Dakle iz činjenice, što jamačno dobro in¬ 
struirani vladin povjerenik nije dopustio javnu 
kritiku katoličke crkve, nego je volio raspustiti 
skupštinu, koja je nota bene održana izvan op¬ 
sega samog kongresa, hoće klerikalci konstrui¬ 
rati neuspjeh kongresa! 

* 

XIV. svjetski kongres slobodnih mislilaca 
u Pragu važna je i pozitivna stečevina za razvoj 
slobodne misli u opće, a kod naroda ove mo- 
narkije napose. A kako su i u nas Hrvata na 
dnevnom redu pitanja, koja bijahu predmetom 
rasprava na praškom kongresu, prikazali smo 
ga nešto potanje, da naši čitatelji mogu o njemu 
zadobiti jasnu sliku. Prenosimo i sve na kon¬ 
gresu strorene rezolucije, koje su što progra- 
matične. što agitacione naravi, koje doduše ne 
imaju obvezatne moći, ali uza sve to nisu i ne 
će ostati bez dubokog dojma na sav savremeni 
kulturni život. A nadamo se, da ne će ostati 
bez dojma ni u nas, gdje je popularizacija pi¬ 
tanja, koja su predmet kulturne borbe izmedju 
države i crkve, i poučna i potrebna. 



Iz djcičkocjci života. 


Upisivanje u klub „Prosvjetu". 

U novo osnovani naobrazbeni klub „Pro¬ 
svjetu” može se upisati dnevno od 6—7 na 
večer u našoi redakciji: Preradovićeva ul. 36. 
I. kat ljevo. Članarina iznaša mjesečno 40 fil. 
Dužnost je svakog člana dolaziti na klubska 
predavanja i sastanke. Iz članarine nabavljat će 
se knjige za klubsku knjižnicu, koja već sada 
iznaša blizu 400 svezaka, držat će se časopisi, 
u koliko ih „Hrv. djak” ne dobiva u zamjenu. 
Kako je već u uvodniku spomenuto imat će 
„Prosvjeta” u prvom početku 4 odsjeka. Svaki 
mjesec držat će se 4 predavanja, tako, da će 
svaki tjedan prirediti drugi odsjek po jedno pre¬ 


davanje. Svakoj sekciji biti će na čelu pro¬ 
čelnik, koji će rukovoditi svoj odsjek, bri¬ 
nuti se za predavanja, priredjivati ih po stano¬ 
vitom nekom redu, odlučivati pri nabavi knjiga 
za knjižnicu i t. d. Svih 4 pročelnika zajedno 
s nekoliko drugih izabranih članova sačinjavat 
će odbor „Prosvjete”. 

Ovaj će odbor — uz druge poslove — 
u red ji vati i posebnu, novu rubriku u „Hrv. 
diaku”: „Što da čitamo”? Bit će tu popis 
svih glavnijih knjiga, potrebnih za opću naobrazbu, 
uz točan naslov i naznaku cijene- „Prosvjeta” 
će priredjivati i i z 1 e t e u tvornice, naše kul¬ 
turne institucije i dr. uz popratna predavanja. 

To je kratki nacrt rada, što za „ProŠvjeta" 
kani u prvo doba svoga života provadiati. Kako 
se vidi, program je dosta čedan, no kad se pri¬ 
kupi više članova (do sada ih se upisalo 201, 
te će se moći provesti detaljnija podjela rada, 
proširit će se i djelokrug „Prosvjete". Naročito 
će se što prije morati osnovati poseban odsjek 
za narodnu obranu, što ie kod nas tek u 
najprimitivnijim počecima, a koia je već dosta 
organizirana n. pr. u Češkoj i Slovenskoj- Za 
sada će se narodnom obranom baviti „Prosvjetin" 
pučko-prosvjetni odsjek. 

Isto tako će se posliie iz djačke i znan¬ 
stvene sekciie roditi posebni samostalni odsieci 
kao: socijološki, politički, srednjoškolski i t. d. 

Sve će to ovisiti o intelektualnoj i materi¬ 
jalnoj snazi kluba, o kvantitetu i kvalitetu čla¬ 
nova. .Prosvjeta" je za sada nastojame i rad tek 
nas nekolicine, na našim je prijateljima, da po¬ 
stane centrum organiziranog rada čitavog na¬ 
prednog diaštva. 

Skupštine napredne omladine. 

Kao svake, tako se i ove godine obdrža- 
vaiu izborne skupštine za hrv. akademsko pot¬ 
porno društvo. Dvije struie napredniačka i star¬ 
čevićanska bore se za upravu toga društva. Naše 
mišljenje o toj borbi mi smo iznijeli u posljednjem 
broju, a ovdje ćemo se ograničiti, da izvijestimo 
o ovogodišnjoj akciji napredne omladine. 

Prvu je skupštinu držala napredna omla¬ 
dina 16. listopada. Ova je bila posvećena oso¬ 
bito upoznavanju sa mladjira kolegama; bila je 
to tako zvana „brucoška večer". — Stariji ko¬ 
lege pozdravili su svoje nove drugove, a onda 
su oni, zahvaljujući se, pripovijedali svoje jade, 
što su ih morali kao naprednjaci pretrpjeti na 
pojedinim gimnazijama. Osobito su burno bili 

pozdravljeni „brucoši" iz Istre. 

* 

22. listopada bila je prva skupština, na 
kojoj se raspravljalo o potpornom društvu i 
novim izborima. Prije rasprave o samom društvu 
govorio ie kol. Wodwarka o „Napredniašvu na 
univerzi". Iza niega referirao je kol. Mihelić o 
.Materijalnim prilikama potpornoga društva". Kol. 
Kraišćan govorio je u smislu članka u posljednjem 
broju našeg lista o „Izborima u potporno društvo". 
O njegovu prijedlogu povela se dulia debata, a 
konačni rezultat bio je, da su poslana četvorica 
delegata, da ponude Starčevićanciraa kompromis 

na principu zaštite manjina. 

* 

Druga~skupština o potpornom društvu bila 
je 31. listopada. Kol. Wodwarka izvijestio je o 
neuspjehu kompromisa, buduć da Starčevićanci 
naš prijedlog o zaštiti manjine nijesu prihvatili, 
već su tražili paritet. Na to se nije moglo pri¬ 
stati nakon svega onoga, što su oni u svojim 


novinama o kompromisu pisali, a i stoga, jer je 
očito, da oni traže paritet jedino stoga, štosu 
u manjini. Kol- Veinić govorio je o „Realizmu 
i pravaštvu*. Kol. Tićak o potpornom društvu i 
predložio kandidate za budući odbor. Poslije 
niega razvio je kandidat za predsjednika kol. 
Janeković svoj programni govor, koji je s ve¬ 
likim odobravanjem prihvaćen. 

* 

25. listopada držala se u vestibulu sveuči¬ 
lišnom skupština o „katedri magjarske literature". 
Ova je skupština imala biti zajednička sa Star- 
čevićancima, ali su oni radi nekih diferencija u 
shvaćanju napredniaka skinuli zajednički poziv 
i pozvali samo Starčevićance. Napredniaka je 
medjutim i bez poziva došlo više nego niih. U 
ime Starčevićanaca govorio je kol. Andjelinović, 
na njegove je riječi reflektirao kol. Vernić, ali u 
polovici njegova govora pošli su Starčevićanci 
na poziv kol. Oršanića u II. sprat, gdje je imao 
predavati profesor magjarske literature, a napred¬ 
njaci su nastavili raspravu, te je govorio još kol. 
Wodwarka, pa je prihvaćena ova rezolucija: 

„Hrv. akad. napredna omladina protestira 
najodlučnije protiv stolice magjarske literature na 
hrvatskom sveučilištu, dok god ta stolica bude 
značila ekspozituru magjarske jedinstvene države 
i proglasuje ujedno najenergičnije ustrajni bojkot 
protiv sviju slušača te stolice, ali kao napredno- 
kulturna grupa ništa nema protiv učenja ma- 
gjarskog iezika i literature kao takove na hrv. 
univerzi, jer štuje princip slobode znanosti". 

Iz društva za pouku analfabeta. 

Društvo upravo stupa u treću godinu svoga 
opstanka. Kroz dvije godine radilo ie ono oko 
suzbijanja analfabetizma, koliko je uopće moglt 
u našim prilikama uz maleni broi Članova, koii 
su htjeli, da mu posvete svoje sile, Nehaj naj¬ 
veće većine akademske omladine prama tom 
jedino eminentno pučko-prosvjetnom društvu na 
našoi univerzi bio je upravo nepojmljiv — baš 
u vrijeme kad se općenito govori i piše o s : t- 
nom i realnom kulturnom radu. O toj činjenici 
bilo je govora već u više navrata u .Hrv. 
Diaku", stoga će biti ovaj put dovolino, ako na 
početku nove društvene godine tek podsjetimo 
na ono, što je ondje pisano. 

No osim indolencije, kojom smo na žalost 
zaraženi imade tu i drugih razloga, s kojih nije 
društvo za pouku analfabeta moglo okupiti oko 
sebe onoliki broj radinih članova, koliki se 
mora obzirom na svrhu društva očekivati. Medju 
te razloge spada u prvom redu tai, što se za¬ 
daća i svrha društvena posve krivo shvaćala. 
Prve godine kao da se držalo, da će društvo 
tim najbolje ispuniti svoju zadaću, ako budu po¬ 
jedini članovi držali po mogućnosti što više te¬ 
čajeva za analfabete po Hrvatskoj- Druge se 

godine počelo misliti o tom, kako bi se po 
svoj zemlji provele kotarske i mjesne organiza¬ 
cije, koje bi s društvom stajale u uskom kontaktu 
i tako sistematski promicale pučko-prosvjetne 
interese. Mislilo se na zajednički rad djaštva i 
sve ostale inteligencije. Plan doduše krasan, ali 
na žalost u našim prilikama i za nas za Sada 
— neizvediv. 

Čini se dakle, da se jedno i drugo shva¬ 
ćanje svrhe našega društva pokazalo nepravim, 
jer nijedno od njih nije bilo kadro probuditi u 
društvu dosta života, a prema tome niti do¬ 
voljno volje za rad. Tako nas uči iskustvo ovih 
dviju godina. — 

Ove će se godine udariti drugim putem. 
Velika će se važnost polagati na to, da se raz¬ 
vije unutarnji klupski život i intimnost medju 
članovima. Sredstva u tu svrhu bit će medju 
ostalim: čitaonica, knjižn'ca, izleti, sastanci $ do¬ 
govorima i predavanjima i dr. Sve će to u jednu 
ruku članove što više zbližiti, a u drugu ruku 
će im pružiti u obi'noj mjeri prilike za nao¬ 
brazbu u opće, a naročito u pučko-prosvjetnom 
smjeru. Svaki će član imati prilike, da kroz 
čitavu godinu sudjeluje u društvenom radu, pa 
ne će cijela akcija biti više prepuštena samo 
nekolicini odbornika. — Razumije se, da će i 
odsele biti glavna zadaća društva osnivanje te¬ 
čajeva, — bilo neposredno po članovima, bilo 
opet uz posredovanje društva po ostaloj inteli¬ 
genciji, — ali se ne će zanemarivati ni ostale 
grane pučke prosvjete. Svatko, tko hoće bilo u 
kojem smislu uraditi štogod za narodnu pro¬ 
svjetu moći će stupiti u društvo, gdje će uvijek 
naći moralnu i materijalnu potporu u svom radu. 
Svatko će imati u njem prilike, da svoje sile 
razvije u onom smjeru, kako to najbolje odgo¬ 
vara njegovoj volji i njegovim sposobnostima. 
Rad društveni ne će više biti ograničen samo 
na jedno, nego će svojom raznoličnošću moći 
da privuče svakoga akademičara. Tjesnogrudnog 
shvaćanja mora nestati, rad i život treba da se 
razvija posve slobodno bez ikakovih spona i 
ograničenja — volja raditi za narod bit će je¬ 
dino, što će članove u buduće vezati. 

Društvo će imati početkom ovoga mjeseca 
svoju glavnu skupštinu za ovu godinu. Ras¬ 
pravljat će se ovdje o svim pitanjima društvene 
budućnosti, a ujedno će se birati novi upravni 
odbor. Pristup imade svatko, tko želi pristupiti 
društvu ili se u opće za stvar zanima Društvo 
očekuje ove godine mnogo veći odziv, nego li 
dosele. Svakako će se tom zgodom pokazati, 
koliko je hrvatskim akademičarima stalo do pro¬ 
svjete njihova naroda. 


Stručni klubopi na sveučilištu. 

U zadnje dvije godine osnovano je na 
našem sveučilištu više klubova, kojima je glavna 


i prva svrha proširivati i popunjivati stručnu 
obrazovanost svojih članova. Kako još prije ne¬ 
koliko godina nije bilo nijednoga takovog kluba, 
moramo njihovo osnivanje s osobitom radošću 
pozdraviti, jer oni znače znatan korak napred u 
životu hrvatskoga djaka. Oni su nam znakom, 
da se naše djaštvo sve intenzivnije bavi svojim 
strukama, da znanost studira radi znanosti a 
a ne tek radi službe. Ta nas pojava osobito 
veseli, jer držimo, da će djaštvo tražeći uvijek 
u svojem stručnom znanju znanstveni osnov 
priučit se, da traži i u ovim drugim pitanjima 
kao političkim, religioznim, socijalnim, da se 
znanstveno obradjuju i znanstveno dokazuju 
t. j. postavit će sve svoje promatranje i sudjenja 
na znanstveni osnov, kao što se to i 
dolikuie inteligenicji, koja se znanošću bavi. 

Držimo medjutim, da se ovi klubovi ne 
smiju nikako ograničiti samo na raspravljanja 
pitanja znanosti, koju studiraiu, već bi uz to 
morali osobitu brigu posvetiti obradjivanju svojih 
struka s pedagoškog gledišta. (Da ne 
bude nesporazumka, spominjem, da govorim 
samo o klubovima na mudroslovnom fakultetu). 
A naglašujemo to stoga, što se pojedine strunke 
predavaju na sveučilištu jedino saznanstve- 
n o g a stajališta, a na srednjim školama moraju 
se poglavito da predaju sa pedagoškog 
stajališta. Ovamo spadaju poglavito pitanja, ko¬ 
joj uzgojnoj svrsi služi pojedina struka u sred¬ 
njim školama, i da li joj u istinu zadovoljava. 
Ako ne, gdje leži krivnja, da li u samom pred¬ 
metu ili možda u metodi. Jednako je dakle važno 
za buduće uzgojitelje pitanje o odnošaju njihove 
struke prema uzgajanju, kao i čisto znanstvena 
pitanja. Držimo, da mnogih tužba i prigo¬ 
vora protiv pojedinih predmeta ne bi bilo, 
kad bi se budući profesori za vremena odgo¬ 
vorili na ova pitanja, a i mnoga struka promi¬ 
jenila bi svoju metodu, a i gradivo, kad bi se 
već na sveučilištu odgojili ne samo budući 
znanstvenici, nego i profesori. 

Hoću samo da spomenem, da bi ovi klu¬ 
bovi morali spremati takodjer svoje članove, da 
mogu kad stupe u život svoju znanosti 
popularizovati, pa već i sada u tome ih 
vježbati. Te mnogo bi želja htjeli kazati, ali 
neka ! . . . 

Mi ćemo s naše strane vrlo rado pratiti 
rad ovih klubova, kao i iznositi želje i misli 
pojedinaca o radu njihovom, ali i opravdane 
prigovore radu, ili možda . . . . neradu. 

J. K. 


Klub klasičnih filologa. 

Pod konac prošle godine osnovali su slu¬ 
šači klasične filolologije svoj klub, kojemu je 
prva zadaća, da proširuje stručnu obrazova¬ 
nost svojih članova. Razumije se, da će klub u 

prvom redu morati da se bavi svojom strukom 
sa znanstvenoga stajališta, ali bi bilo dobro 
upozoriti na jedno pitanje, Koje se najviše tiče 
baš klasičnih filologa, na koje se s njihove strane 
(i jnedju profesorima) premalo misli. To je pi¬ 
tanje o samoj daljnjoj egzistenciji klasičnog 
obrazovanja. Do danas klasična obrazovanost 
bila je glavni temelj svoj ostaloj obrazovanosti. 
Sada se medjutim jasno opaža težnja modernih 
reformatora, koji hoće da obrazovanje postave 
na nove temelje. Moderni je zahtjev, da pri¬ 
rodne nauke postanu središte i osnov svega 
obrazovanja. Pristaše i branitelji klasičke obra¬ 
zovanosti sukobljuju se ovdje sa velikim protiv¬ 
nikom, pa ako oni imadu za sebe veliku 
prošlost, njihovi protivnici kao da računaju 
na sličnu budućnost. Tu se srazuju dva 
različna, gotovo oprečna nazora o potrebama 
ljudskim, a po tom i o zadaći i svrsi odgoja. 

I ako se ne može kazati, da će jedan ili drugi 
u skoro vrijeme odnijeti pobjedu, ipak sada 
bolje stoje protivnici, koji sadanju svoju borbu 
vode poglavito za posvemašnje odnosno djelo¬ 
mično ukinuće klasičkih jezika u srednjim ško¬ 
lama. Ovomu pitan u morao bi klub posvetiti 
osobitu pažnju. Do sada su o tom pitanju kod 
nas raspravljali Često ljudi, kojima je daleko i 
klasička obrazovanost, a često i pedagogika. 

Ne spominjem to zato, što bih htio predbaci¬ 
vati štogod onima, koji su se u tj pitanje mije¬ 
šali, a da nijesu bili najpozvaniji. Ja priznajem 
rado, da su oni radili prama najboljem uvjerenju 
hoteći da doprinesu nešto riješenju pitanja, za 
koje su osjećali, da se riješiti mora. a često su 
imali i pravo. Ali je opet istina, da bi s više 
pouzdanja u cijelo pitanje gledali, kad bi vod¬ 
stvo na obje strane preuzeli oni, koji su na to 
u prvom redu pozvani- — Neka zastupnici i 
braniči antike ne sjede zaljubljeno na njoj, kao 
na kakom starom povjerenom im blagu, već 
neka i oni zadju u moderno kreševo, neka u 
njem okušaju svoje oružje, pa vrijedi li — a 
kažu, da često stara .demeskinja« znade po¬ 
lomiti naše .moderne" sablje — oni su pobjed¬ 
nici, ne vrijedi li, bit će i za njeg mjesta, gdje 
i za ostale mile nam starine. — Ali treba da 
prestane već jednom potpuna negacija s jedne 
strane, a s druge odbijanje svakog pokušaja, da 
se dovede pitanje na čistac. O tom pitanju treba 
da razmišlja svatko, tko studira antiku, već za 
vrijeme svoga studija, prema tomu udesi i svoj 
kasniji postupak. 

Ali nije samo ovo principijelno pitanje (da 
li će i nadalje ostati klasička obrazovanost te- 
meliem uzgoja, ili će mjesto nje doći prirodne 
nauke) razlogom, da je pitanje o klasičnoj obra¬ 
zovanosti postalo akutno, ima tu i nešto drugo. 

— Ovake idejne reforme propagirali su refor¬ 
matori, ali ne bi nailazili na toliki odziv u ši¬ 
rokim krugovima društva. — Glavni je razlog, 

s kojega protivnici antike imadu toliko pristaša, 
što se drži, da se u gimnazijama i ne dobiva 
nikakova klasička obrazovanost, već da se tu 
uče dva jezika, dva .mrtva" jezika, kojih kašnje 
u životu nikad ne treba. Nijesu dakle mnogi 
protiv klasičke obrazovanosti radi nje same, već 
stoga, što je put do nje pretežak, što je uspjeh 
prema trudu i vremenu, koje se zato upotrijebi, 
preneznatan. I to je jedno polje, na kojem treba 
da porade, nastavnici latinskoga i grčkoga na 
gimnazijama (a to će biti sadanji slušači klas. 
filologije), da njihov predmet u istinu služi onoj 
zadaći, koja se u teoriji toliko naglašava, da 
upozna svestrano djake sa ovom velikom kul¬ 
turom, da upoznaju sve, što je u njoj veliko i 
snažno, a neka nadju način, kako će učenje 
riječi i gramatike prestati biti glavni zahtjev 
srednjoškolske obuke tih jezika, pa će se onda 
s mnogo više mira i hladnoće moći riješavati i 
principijelno pitanje o Samom daljnjem njenom 
opstanku. 

Ovo su dva opsežna pitanja, kojima bi 
klub imao posvetiti osobitu svoju pažnju. Ona 
uključuju već u sebi cijelu pedagošku stranu 
„Latinskoga i Grčkoga", pa bi imala biti sre¬ 
dištem svega rada klupskoga. Tako će klub 
najbolje vršiti svoju zadaću i popunjivat će se 
sa predavanjima, koja polaze sa znanstvenoga 
stajališta i pedagoškim seminarom, kojemu je 
glavna svrha metodika. 


„Estetske vježbe" prof. markovića. 

S veseljem možemo javiti jedan radostan 
pojav na našoj univerzi, jednu sjajnu zamisao! 
Profesor je Marković najavio ljetos jednosatni 
kolegij .estetske vježbe" subotom od 5-6. Prvi 
je sat ovoga kolegija razložio plan ovih vježba. 
Prof. Marković zamišlja ovaj kolegij kontinuirano 
kroz više semestara. Svrha mu je, da se .vi- 
ribus unitis" sviju članova kolegija riješi zadaća 
poetike južnih Slavena na najprirodnijem 
osnovu pučke poezije. Za tu je svrhu zadao 
prof. Marković pojedina temata. koja obasižu 
više pojedinih zadaća. Te će zadaće prof. Mar¬ 
ković nastaviti zadavati diljem semestra, dok ne 
bude njima obuhvaćen sav opseg narodne poe¬ 
zije. Riješiti se pak to pitanje ima na osnovi što 
točnije i svestranije analize naših pučkih poetskih 
umotvora i na temelju što mnogostranije poredbe 
pučke poezije hrvatsko-srpske, slovenske i bu¬ 
garske, a bude li moguće i uz pomoć poezije 
sjevernih Slavena, a mora se dašto uzeti u obzir 
i poetika klasične i zapadne Evrope. Ovu je 
ozbiljnu ali i privlačivu zadaću stavio prof. Mar¬ 
ković pred svoje slušače, pa je sada na njima, 
da je diljem tih godina uznastoje i dostojno riješiti- 
Da je to zadaća, koja jednako interesira i slu¬ 
šatelje specijalne filozofije, napose estetike i sla¬ 
viste, o tom valjda i ne treba trošiti riječi. 

Filosof. 




Illatematičko'prirodoslovni klub. 

Prošle je godine utemeljen na zagr. sveuči¬ 
lištu klub slušača mat. i prir. nauka sa zadaćom, 
da članovi uzajamnom pomoći dodju do što šire i 
dublje obrazovanosti na polju mat. i piir. nauka. 
Klub ima da radi u glavnom u tri smjera: stručno- 
znanstvenom, stručno-pedagoškom i pučko-pro- 
svjetnom. Lane je dospio da radi samo preda¬ 
vanjima za članove (Cilj prirodoslovca, 0 gra¬ 
nicama temperature potrebne za život organi¬ 


zama, 0 Kant-Laplace-ovoj teoriji, O nekim 
izumrlim orijašima životinjskog carstva, 0 pra¬ 
čovjeku i njegovu^miljeu, O animističkom i teo¬ 
loškom stanovištu u fizici itd.) i izletima (na pr. 
posjet u tvornicu papira) — no ove godin e misli 
proširiti svoj rad i u pučko prosvjetnom smjeru. 
Na gl. god. skupštini 31. X. 1907. izabran bi 
novi odbor, koji se je ovako konstituirao: pred¬ 
sjednik Jakšić, tajnik Sporčić, blagajnik Oper- 
man; odbornici: Biljčević, Cihlar, Poljak, Vogrin; 
nadzornici: Hribar i Nardini. 



L l S T A K. 


„Zvono Milan Marjanović počeo je izdavati 
polumjesečnu smotru pod gornjim imenom. To ima 
da bude kako se u natpisu veli, »opća smotra«. 
Bit će slobodoumna, nastojat će, da donosi »pregled 
novih pojava i misli iz najraznijih područja kul¬ 
turnog, političkog, gospodarskog i društvenog 
života hrvatskog, pa slavenskog i svjetskog«. Prvi 
nam broj još ne podaje tako izrazito lice, po ko¬ 
jem bisno mogli zaključiti, kako će »Zvono« za¬ 
dovoljiti gornjem programu. U prvom broju gotovo 
i nema nikakove bilješke ili članka iz vanjskog 
svijeta, izuzevši članak »Katolička modernaMe- 
djutim gosp. Milan Marjanović jamči svojom spre¬ 
mom i poduzetnošću, da će list što dalje to bolje 
ispunjati svoj program. Prvi broj, koji je pred nama, 
ima 32 stranice, ostali će imati najmanje 24 stra¬ 
nice. »Zvono« će izlaziti svake druge subote. Mi 
preporučamo ovaj list najtoplije svojim prijateljima. 
Cijena mu je minimalna: godišnje 5 K, do nove 
godine 1 K, a pojedini broj 20 fil. Dobiva se u 
svim trafikama i knjižarama. 

Janko Polić-Kamov izdao je prije nekog 
vremena najedared četiri knjige: dvije zbirke pje¬ 
sama »Ištipana hartija« (str. 110) i »Psovka« 
(str. 22.) i dvije prozne radnje u dramatskom obliku 
»T ragedija mozgova« (Tri scene str. 50) i 
»Na rod j eno j grudi« (Dramatizovana studija 
str. 30) Malo duhoviti ljudi kušahu se ovim stva¬ 
rima što privatno, a što u javnosti izrugati — no 
svakako bez uspjeha. Ja sam o ovim knjigama 
napisao u svoje vrijeme u „Pokretu* općeniti osvrt. 
Sada mi dakle preostaje tek, da donekle nado¬ 
punim i objasnim ono, što ondje rekoh. Medjutim 
priznajem sam, da je teško, a meni i neugudno, 
dva put pisati o istoj stvari. 


Polićeve i pjesme i ova dramska proza ima 
zajedničku crtu, biljeg individualnosti, po kojemu 
ćeš — poznavajući jednu knjigu — moći i ne po¬ 
gledavši na ime autorovo prepoznati odmah i 
drugu. Ta svim ovim četirma knjigama zajednička 
crta jest uz jezične oznake poglavito ona iskrenost, 
kojom nam se ove stvari podaju, a koja nas se 
mjestimice neugodno doimlje. Dalje leži ta za¬ 
jednička crta u tome, što nam se od svuda, pa i 
iz one dvije prozne drame — koje su pune lirike 
— pokazuje autorova narav kao veoma neskladna 
i — neka mi autor oprosti — surova. Napokon 
sve neobične poredbe i dikcija — opet nijesu 
ništa drugo no točke sastavljajući spomenutu za¬ 
jedničku crtu medju ovim Polićevim knjigama. 
Autoru kao da nije stalo do ljepote izabranih pred¬ 
meta ni do toga, da nam izabrane predmete ne¬ 
kako lijepo prikaže. Pisac hoće, da u njegovim 
stvarima — ovdje izdanim — ne ištemo ljepote, 
već nešto drugo. Artista ni^e, a mi i ne zago¬ 
varamo pusti artizam. U ovim knjigama treba 
da tražimo misli, koje su nam veoma često po¬ 
dane na najzanimiviji — ne najljepši ! — način. 
Tražeći mi misli bit ćemo često prisiljeni, da 
autora pohvalimo. Još više pažnje i hvale zaslužuje 
Polićeva velika sposobnost opažanja, koju prati 
opet kao sjena velika sklonost i težnja za poten- 
ciranjem svega onoga, što je opazio. Odatle i sli¬ 
jedi moj onaj prigovor u »Pokretu«, da Polićeve 
stvari — naročito one dvije u dramskom obliku 
-•- čine na čovjeka dojam, kao da nijesu osnovane 
na realnosti. Potencirana naime realnost nije re¬ 
alnost. Jezik Polićev nije baš najbolji. 

Nije nužno, jer nas ne bi ničemu dovelo, a 
ovdje nije ni mjesto, da govorim napose o sva- 

koj ovoj knjizi. No ipak, da ova objava bude pot¬ 
puna, nužno je, da spomenem i one Polićeve 
radove, što ih je pisao u »Pokret« iz Italije pod 

I. P. Kv. Te radnje nijesu čisto beletrističke, a i u 
njima se vidi velika sposobnost opažanja, li su 
radovi već mnogo obliji i izradjeniji nego li ovi 
u izdanim knjigama. Kao zanimivu pojavu, koja 
mnogo obećaje, preporučamo ove knjige našim 
prijateljima (Ištipanoj artiji cijena je K 1.80, Psovka 
stoji 6o fil., Tragedija mozgova i K i Na rodjenoj 
grudi 70 lil.) Za djake, ako naruče kod gosp. Vla¬ 
dimira Polića, Zagreb Rainerova ul. br. 6. II. kat., 
cijena je znatno snižena. Sp. 

R obradjivanju seksualnih pitanja u školi. 

Otkada je priznata potreba, da se doraslu 
mladež ima na prikladan način upozoriti na ćudo¬ 
redne pogibli, kojima je izvrgnuta, riješavaju se 
ova pitanj 1 sa različitih stanovišta različito. Ne 
obaziremo se na one, koji o obradjivaju seksual¬ 
nih pitanja ne će uopće ništa da znadu, jer se po 
njihovu nazoru diranjem takovih predmeta nanosi 
prije zlo. 'Bavit ćemo se samo nazorima onih, koji 
odgovarajuću pouku smatraju ne samo poželjnom, 
nego i neotklonivo nužnom. Tu dolaze najprije u 
obzir naturalistički pjesnici, koji u svojim proiz¬ 
vodima obradjuju u prvom redu seksualne pro¬ 
bleme te hoće riješavanjem istih odgojno djelo¬ 
vati. Društvo »Frauenstreben« u Berlinu zauzelo 
je protiv toga stanovište u rezoluciji stvorenoj 
dne 31. svibnja. Ono tu kaže: »Lektira i prikazi¬ 
vanje seksualnih razmatranja i dogadjaja vrijedjaju 
estetsko čuvstvo prekrupnim naturalističnim pri¬ 
zorima te nejamačnošću naročito za problem kon¬ 
struiranih karaktera. Oni vrijedjaju čuvstvo stida, 
najvažnije sredstvo protiv preranoga i prekomjer¬ 
noga zadovoljavanja instinktima te ga otupljuju.« 
Zatim nam je osvijetliti zahtjev onih, koji žele iz¬ 
ravno obradjivati seksualnih pitanja u školi i to 
po učitelju ili liječniku. Za učitelja se tvrdi, da 
on kao pedagog tačno znade, kako daleko ima 
da ide nasusret svojim učenicima u obradjivanju 
takovih pitanja. Kaže se, da ova pouka ne bi 
nikada smjela zaći niti u potanko spisivanje or¬ 
gana niti akta radjanja, nego se samo na to ogra¬ 
ničiti, da se mladež uputi u zdravstvene i druš¬ 
tvene pogibli, što ih sa sobom donosi prerano 
zadovoljavanje spolnom nagonu. A zato da nije 
potreban liječnik, tim manje što kod njega po¬ 
stoji pogibao, da će uslijed svoga zvanja govoriti 
o seksualnim pitanjima sa premalo suzdržavanja. 
Mi ne možemo usvojiti ovoga nazora. Korisno 
djelovanje kod takovih razmatranja može proizaći 
samo iz pouzdanja prema osobi, koja ih obra- 
djuje. Učitelj ne će imati ovoga pouzdanja kod 
mladeži u jednakoj mjeri kao liječnik, da, on se 
pače može lako izvrgnuti sumjičenjima, ako on 


razumije u jasnim bojama govoriti o posljedicama 
preranoga i izvanbračnoga spolnog općenja te o 
razornom djelovanju spolnih bolesti. Nikada se ne 
smije učitelja staviti u takovu mogućnost. Stoga 
se mi slažemo s onima, koji hoće, da se obradji- 
vanje seksualnih pitanja u školi povjeri samo i 
jedino liječniku. Samo on usljed svoje zvanične 
djelatnosti poznaje djelovanje i posljedice ono^a 
preranog i izvanbračnog spolnog zadovoljavanja 
te samo on može na osnovu činjenica opominjati 
mladež, koja će njegove riječi prigrliti, ako i ne 
sva, a to obzirom na pogibli možda bar dio. A 
već to bio bi blagoslov za naš narod. - Dodajemo 
ovdje načela, što ih je postavio leipciški profesor 
dr. K o r m a n za jedno diskusiono veče ovo¬ 
godišnjih kurzova »Njemačkoga društva za na¬ 
predak školstva.« 

Ona glase : 

1. Uz alkohol i sušicu jesu spolne bolesti one, 
koje ne samo truju i prerano unište pojedinog 
individua, nego koje su uzrok izradjanju brojnih 
obitelji i time pogibao za daljnji tjelesni i du¬ 
ševni razvoj čitavoga naroda. 

2. Za suzbijanje ovoga strašnog neprijatelja 
valja pokrenuti sve moguće faktore, koji samo 
dolaze u obzir. 

3. Pažnjom svijesnom cilja i željeznim zaptom 
u obitelji i školi mora se odvratiti prerano pro- 
budjenje i protunaravno zadovoljavanje spolnome 
nagonu. 

4. Nakon dovršenog puberteta ima se svakom 
doraslom individuu poda'i stvarna, od mističnih 
koprena prosta uputa u pogibli izvanbračnoga 
spolnog općenja. 

5. Najnaravnije je, da ovu uputu podadu ro¬ 
ditelji, ali na žalost ona se u najviše slučajeva 
propušta iz čuvstva stida, neznanja i lakoumnosti. 

6. Kako se učiteljstvo lako izvrgava krivom 
razumijevanju i naslućivanju, može ono samo 
s velikim oprezom pristupiti ovoj zadaći. 

7. Poimence može liječnik — odnosno 
školski liječnik, gdje ga ima, kod otpuštanja iz 
škole ili inače kod koje zgodne prilike podati 
uputu u pogibli preranoga i izvanbračnoga -spol¬ 
noga općenja. 

Iz smotre : *Das \Vissen fiir alle<. 


b 1 13 e § k e. 

Promjena u našoj administraciji Naš pro¬ 
šlogodišnji administrator kol. Martin Duić 
pošao je ove godine na nauke u Beč stoga je 
administracija povjerena kol. Vladislavu K e- 
ttigu, koji već od početka sudjeluje kod našeg 
pokreta te posjeduje nužnu praksu. Kol. M. Duić 
kroz čitavu je prošlu godinu upravo uzorno vodio 
sve administrativne poslove, a uz to je živo su¬ 
djelovao i u agitaciji za naše misli. U Beču da¬ 
kako nastavlja djelovanje u našem pravcu. 

Broj sveučilišnih slušača u Zagrebu šk. 
god. 1906./7- Školske godine 1906. jj. bilo je na 
sveučilišta Franje Josipa I. u Zagrebu svega skupa 
1395 slušača (od toga 39 slušačica zajedno s Bu¬ 
garkama). Izmedju njih je bilo 1280 redovitih, a 
115 izvanrednih slušača. Amo smo ubrojili i bo¬ 
goslovni fakultet, farmaceutski tečaj, te šumarsku 
akademiju. Razmjer prema fakultetima bio je ovaj: 
Pravnika bijaše ukupno 818 (i to redovitih 805 , a 
izvanrednih 13). Filozofa bijaše ukupno 370 (i to 
redovitih 359 uključivši amo i 34 slušačice, a 
izvanrednih 11 zajedno sa 5 slušačica). Šumara 
bijaše 2 l — svi redoviti; farmaceuta bijaše 69 — 
svi izvanredni. Napokon bogoslova bijaše ukupno 
III. Medju ovima 89 redovitih, a ostatak — 22 
— izvanrednih. 

Omladinski glasnik. Glavni organ srpske 
samostalne stranke »Srbobran« izdaje od 26. X. 
svake subote nedjeljni prilog. Tu je otvorena i 
posebna rubrika za djake i djačka pitanja »Omla¬ 
dinski glasnik«. Po želji redakcije imade ova 
rubrika davati potpunu sliku života i rada srpske 
omladine. Iza programnog člančića je dobar in¬ 
formativan članak; Srpska omladina u Zagrebu. 
Zatim je još članak; Omladina i sokolstvo. Osvr¬ 
tati ćemo se po mogućnosti češće na taj omla¬ 
dinski glasnik kolega Srba, iz kojega bi se imao 
roditi poseban srpski djački list. 

Statistika slovenskog djaštva 1906 /7. Broj 

slovenskih gimnazijalaca i realaca 
je iznašao prošle škol. god. oko 3400 
(1905./6. 3319', i to 2700 gimnazijalaca i 700 
realaca. Broj realaca raste, dočim broj gimnazija¬ 
laca ostaje isti. Po gimnazijama je bilo u: Lju¬ 
bljani na I drž. gimn 482, na 11 . drž. 544; Novo- 
mjesto 209; Kranj 316; Kočevlje 23; $t. Vid 
(bisk.) 101 ; Celj viša gimn. 86. niža gimn. 191 ; 
Maribor 318; Ptuj 39 ; Celovac 89 ; Bjelak 10; 
St. Pavel ii; Gorica 262; Tržić 136; Pazin 37; 
Pulj 3 ; Sušak oko 30. 

Realaca je bilo pojedince: Ljubljana 285; 
Idrija 191 ; Maribor ii; Celovac 5; Gorica 129; 
Tržić 71. Za taj velik broj ne ima nijedne slo¬ 
venske srednje škole. 

Broj slovenskih akademičara 
je iznašao svega 672 i to: U Beču ih je 
bilo 377, u Gracu 205, u Pragu 79, a na drugim 
univerzama Ii. Od toga je: jurista 352, medici¬ 
nara 49, filozofa 165, tehničara 63, veterinara 16, 
farmaceuta 1. Na gospod. akad. je 15, na eksp. 
akad. 3, na rudarskoj akad. 5, na slik. akad. i, 
na konservatoriju 1, a I študira pedagogiju. 

(Omladina). 

Statistika bečkog sveučilišta. Broj sluša¬ 
telja na bečkoj univerzi u ljetnom se¬ 
mestru 1907 je iznašao 9549, i to 6229 re¬ 
dovitih i 1320 izvanrednih. Ženskih je bilo 335 i 
to većinom ?ilozolkinja (98 redovitih i 188 izvan¬ 
rednih) ; 50 medicinarki, 27 izvanrednih slušate- 


ljica prava i 2 farmaceutkinje. Po fakultetima bilo 
je redovitih slušača i si ušate lji ua: jurista 3045, 
medicinara 1190, filozofa 1815, teologa 179. 

Čeških djačkih listova bilo je prošle go¬ 
dine 7. Od toga su 2 propala, dok ostalih 5 i 
sada re lovito dalje izlaze. Najrašireniji je »Časo¬ 
pis pokrohoveho studentstva« (Časo¬ 
pis naprednog djaštva.), koji izlazi već XI godina. 
List je organom državno-pravno naprednog djaštva. 
Donaša i političke članke, no najveći dio posve¬ 
ćuje djačkim stvarima. Osobito je obilan i vrstan 
listak, u kojem se iscrpivo izvješćuje o svemkoli- 
kom bujnom životu češkog djaštva, a i o radu 
djaštva drugih naroda. 

Medju inima prati »Čas. pokr. stud.« vrlo 
pomno i naš djački život, te o svakom važnijem 
dogadjaju informira češku javnost. Osobito je sim¬ 
patično pozdravio naš pokret. — Isti list izdaje i 
svoju knjižnicu (ponajprije prevode) i svake godine 
svoj kalendar. 

Socijalno-demokratski je »Studensky 
Sbornik«. Karakter mu je sasma stranačko- 
politički. 

»Volnost* (»Sloboda«) izlazila je do 
nedavno kano srednjoškolsko glasilo, dok je sada 
organ djačke i radničke mladosti narodno-socijalne. 
Kano srednjo-školski list »Volnost« je razvila lijepu 
djelatnost,te se je osobito bavila reformama srednje 
škole. Da upozna i širu javnost sa srednjo-školskim 
pitanjem sazvala je medju inim i jednu javnu 
skupštinu u tom predmetu i izdala: »Razmatranja 
o srednjoj školi«. Da se je »Volnost« dala 11 po¬ 
sljednje vrijeme — radi materijalnih neprilika — 
u službu jedne poliličke stranke, držimo, da se 
sa djačkog stanovišta mora požaliti. 

Za narodnu obranu brine se »Studentsky 
obzor menšinovy«. List je organom »Aka- 
demičkog odbora narodne jednote sjevero-česke«, 
a zadaća mu je, da budi interes djaštva za rad 
medju narodnosnim češkim manjinama. Osobito 
goji pučku prosvjetu, a izlazi već IV. godinu. 

Kako vidimo češka djačka žurnalistika bo¬ 
gata je i brojem i sadržajem, te svjedoči o na¬ 
pretku i sposobnosti češkoga djaštva. mb. 

Imetak crkve u Austriji. Prema službenim je 
podacima god. 1900. iznosio crkveni imetak u 
Austriji 813,612.300 K. Te su godine dohoci 
presizali troškove za 25 mil. K. Prema tome ima 
crkva u Austriji danas preko jedne miljarde 
k r u n a i m e t k a. To je svakako golem imetak. 
Kakva je u Austriji najveći kapitalista! Pa ipak 
doprinosi država godišnje 15 i pol milijuna pod 
imenom kongrua za svjetovno svećenstvo, a vjerska 
zaklada duguje državi već 300 milijuna kruna. 
(Iz referata E. V. Z e n k e r a iz Beča na praškom 
kongresu slobodnih mislilaca prigodom rasprave 
o rastavi crkve od države.) Ako se zamislimo u 
ove brojke, onda nam ne će biti teško dokučiti 
potrebu rastave crkve od države, kao i to, 
zašto se crkva tako očajno otima rastavi. 

HRVATSKI D3AK 


GLASiLO HRV. NAPREDNOG DJAŠTVA 

„Hruafski Djak" izlazi svaki mjesec. Pretplata mu je na godinu 5 kruna, a pojedinom broju 40 {ilira. Plativo u Zagrebu. 
Rukopisi i pisma neka s v e šalju na uredništvo „Hrvatskog Djaka“, Gundulićeva ul. 29, prizemno, a pretplate na adresu 
Pladislaua Keftiga, Senoina ul. broj 19. 

Rukopisi se ne vraćaju, a neplaćeni se listovi ne primaju. 


BR. 11 . i 12 . U ZH6RCBU, IIlSeseeH PROSinefl 1907. 0OD. I. 


Ivan N. Novak (Zagreb) : 

0 samonaobrazbl srednjoškolaca. 

Bacimo li jedan pronicaviji pogled širom 
naših srednjih škola, analiziramo li malo dublje 
onaj materijal, što nam ga one stvaraju, vidjet 
ćemo, da stvaraju ljude bez ikakvog šireg po¬ 
gleda na svijet i društvo, bez ikakog vlastitog 
suda o stvarima i dogadjajima, što se oko njih 
danomice zbivaju. Ljude, koji ni približno nemaju 
odredjen cilj rada i djelovanja kao buduća inte¬ 
ligencija, što više — ljude bez poleta i volje, 
da svoje sile upotrijebe za nešto višega i ple¬ 
menitijega nego što je njihov osobni interes. 
Kod te pojave morat ćemo se nehotice upitati: 
što je tome uzrokom? 

Predaleko bih zašao, kad bih išao te uz¬ 
roke potanko ispitivati — a i pisalo se već 
dosta o tome — tek ću napomenuti nekoje. 

Medju drugim uzrocima krivo je tome vrlo 
mnogo naše društvo, naši roditelji, koji ne shva¬ 
ćaju pravi zadatak škole. Škola biva sa strane 
našeg društva smatrana jednostavnom radionicom, 
gdje se izučuje zanat, da pojedinci dodju do 
svoje egzistencije, biva smatrana nekim nužnim 
zlom, koje valja prebroditi, ako se hoće djeci 
domoći kruha. 

Sasma naravno, da je takovo mišljenje 
prešlo i u krv mladeži, djaštva, koje takodjer 
u školi vidi tek neku torturu, kojoj se mora 
podvrći, ako hoće da danas sutra zauzme kaki 
položaj u društvu. Školi oduzeta je njezina 
prava svrha, ona ne opstoji zato, da stvara ljude, 


koji bi svojom inteligencijom bili predvodnici u 
radu za cjelokupnost a ne tek robovi tudji i 
vlastitih interesa. 

A i naši prele-o i većim dijelom sma¬ 
traju takodjer školu nužnim zlom, da održe 
svoju egzistenciju. Mjesto da svijesno priprav¬ 
ljaju mladež za buduće članove društva, oni se 
zadovoljavaju tek pukom formalnošću u izvrši- 
vanju svojih dužnosti. 

Jedan od glavnih uzroka leži u samoj na¬ 
učnoj osnovi,, na kojoj se temelji uzgoj na sred¬ 
njim školama. Nije mi zadaća, da ispitam tu 
naučnu osnovu — a bilo je već i u „Hrvat. 
Djaku“ govoren ' o tome — tek želim upozoriti 
na to, da bi moderni pedagozi i mimo naučne 
osnove mogli otvoriti svojim diacima što Sirije 
vidike, njihovo mišljenje postaviti na neke pozi- 
tivnije temelje, podati im volje, poleta i direk¬ 
tive, da i sami mimo škole porade oko svoje 
naobrazbe. 

Naši profesori tako ne rade! Zašto? Jer 
su i sami odgojeni u konverzativnom duhu, jer 
ih vrlo mnogo nema ni nužne spreme, da i 
mimo naučne osnove porade oko intelektualnog 
razvitka svojih djaka. Duh, koji provejava na¬ 
učnu osnovu, provejava i njih, oni su ga udi- 
sali u sebe, uživili se u njega, pa ni ne osje¬ 
ćaju, ni ne pomišljaju na to, da bi taj duh mogao 
biti vrlo nesavremen. 

Ima i medju njima takovih, na koje se ovi 
reci ne mogu protegnuti, koji svoju zadaću mo¬ 
dernije shvaćaju, no općenito ipak dominira onaj 
konzervativni duh. 








U posljednje vrijeme počelo se i iz pro¬ 
fesorskih krugova više pisati o potrebi reforme 
srednje škole, a prijašnja vlada htjela je u tom 
pogledu poduzeti i neke korake. U koliko nas 
to može veseliti, u toliko moramo ipak reći, da 
samom promjenom naučne osnove, ne bi tako 
brzo postignuta bila ona svrha, za kojom neki 
moderni 'pedagozi idu. 

Ljudi odgojeni na staroj naučnoj metodi, 
kojima je onaj konzervativni duh prešao u krv, 
ne će moći ni znati nove metode provadjati u 
praksi. Zato uporedo sa zahtijevom, da se re¬ 
formira naučna osnova, mora se dizati i glas za 
to, da se već sada pripravljaju ljudi, koji će 
s potpunim razumijevanjem ići u susret even¬ 
tualnoj reformi naučne osnove. Valja pripravljati 
ljude, koji će i mimo naučne osnove raditi u 
modernom, savremenom pravcu u koliko je to 
moguće. 

Po prirodnom prccesu na mjesta doslu- 
ženih profesora dolaze mladji, a ti ne bi smjeli 
biti samo godinama mladji, nego i duhom. Mladi 
starci još su gori od starih 1 

Imademo medju mladjim profesorima već 
dosta spremnih i sposobnih sila, prodahnutih 
novim duhom, pa bi ti, koliko god je to moguće, 
morali raditi na tome, da i mimo naučne osnove 
stvaraju ljude, koji će im danas sutra pripomoći, 
da novi duh dodje u praksi do izražaja u sred¬ 
njim školama. Ti bi imali svojim načinom dje¬ 
lovati na srednjoškolsko djaštvo, da počne oz¬ 
biljnije razmišljati samo o sebi, da svoje izvan- 
školsko vrijeme upotrijebi oko samonaobrazbe. 

No kako je takovih mladjih i spremnih 
sila još dosta malo, to je srednjoškolsko djaštvo 
u tom pogledu prepušteno samo sebi, pa kao 
takovo mora i samo o sebi voditi račun. Ono 
treba da dodje do spoznaje, da sam školski 
rad na temelju današnje naučne osnove nije ni¬ 
pošto dostatan, da iz njega danas sutra bude 
koristonosan Član naroda, čovjek, koji će otvo¬ 
renim očima i vlastitim sudom promatrati pojave 
u svijetu i životu. Srednjoškolac treba da sara 
mimo škole zidje fundament, na kojem će poči¬ 
vati zgrada njegove inteligencije — on treba da 
sam poradi oko svoje naobrazbe. 

Doba, kad je pojedinac još na srednjoj 
školi, najpodesnije je za to, da se počne spre¬ 


mati za intelektualno potpunog čovjeka- To 
je doba, kad valja naučiti raditi, jer oni, koji 
na srednjoj školi nijesu naučili raditi oko svoje 
naobrazbe, ti će na univerzi vrlo teško prionuti 
uz to. To doba mora biti doba pripravnog rada, 
kad valja svaku minutu upotrijebiti, da čovjek 
sruši u sebi ono primitivno, dogmatsko nazi- 
ranje o svijetu i životu i počne svoje misli po¬ 
stavljati na nove, savremene, znanstvene i po¬ 
zitivne temelje. 

Glavna je zadaća djaštva, da u prvom redu 
stvori samog sebe sposobnog za rad, da se 
upozna s kulturnim stečevinama svoga i drugih 
naroda, tek u drugom redu da svoje sile prema 
sposobnosti posvećuje narodu. Tek sposobni 
pojedinci mogu svoje sile posvetit i narodu, iz 
kojega su nikli, zato ima biti usavršivanje samog 
sebe, sticanje poznavanja duha svoga vremena, 
odgajanje samostalnosti u mišljenju i naziranju. 
Kao što je težnja pojedinog naroda, da stvori 
svoju zasebnu, samostalnu kulturu, tako ima biti 
i cilj pojedinca, da ustaljuje svoje misli, da može 
svojim vlastitim sudom promatrati sve pojave u 
svijetu i društvu — da ima svoju individualnu 
kulturu. 

Ima pojedinaca, kojima već neki prirodni 
nagon diktira, da tako rade. Takovi opet svoje 
sile moraju upotrijebiti na to, da i svoje sudru¬ 
gove potaknu na što intenzivniji rad oko svoje 
naobrazbe. 

Takovi morali bi uvažiti, da je pitanje kul¬ 
ture pitanje opstanka narodnog, a kultura poje¬ 
dinog naroda, da u neku ruku odvisi od što 
većeg broja sposobnih pojedinaca, ako u ovom 
momentu ne uzmemo u obzir geografski položaj, 
klimat, prilike gospodarske, političke itd. Zato 
bi valjalo — osobito kod nas, gdje imade vrlo 
malo prave inteligencije — veliku brigu posve¬ 
titi tome, da oni koji izlaze iz škole, ne budu 
tek besvijesni kotači u upravnom aparatu, već 
i ljudi, koji će i kao činovnici ili ini službenici 
u svom djelokrugu znati i htjeti svoje sile po¬ 
svetiti kulturnom dignuću naroda. Zato bi im 
upravo bila dužnost, da ne rade tek sami za 
sebe, da se naobražuju svestranim čitanjem, već 
da traže način, kako bi i svoje sudrugove po¬ 
taknuli na to. 

Po mom mišljenju najpodesniji su za to 

srednjoškolski naobrazbeni klubovi i to oni — 
tajni. Možda će se komu čudno činiti, što dajem 
prednost tajnim klubovima, pa ću zato nastojati, 
da opravdam svoje mišljenje- 

Kad na našim srednjim školama ne bi op¬ 
stojali oni drakonski disciplinarni propisi kao 
što opstoje — sasma naravno, da o tajnim klu¬ 
bovima ili društvima ne bi trebalo ni govoriti, 
jer bi se društva u svrhu naobrazbe ne samo 
dopuštala već i preporučala. No uz današnje 
disciplinarne propise djaci su upravo prisiljeni, 

— ako hoće da porade oko samonaobrazbe — 
da stvaraju tajne klubove. 

No i uz današnje disciplinarne propise, kad 
bismo u pojedinim po školskoj oblasti prizna¬ 
tim naobrazbenim društvima imali sposobne i 
slobodoumne profesore kao pročelnike, koji bi ta 
društva shvaćali sa stanovišta, da se u njima 
moraju razvijati slobodni i neodvisni pojedinci 
bez auktoriteta, bez pritiska — ja bih im dao 
prednost pred tajnima. No dok u tim društvima 
onaj profesor representira tek nekog nadzornika 
školskih oblasti, cenzora slobodnog mišljenja, koji 
nije ovdje zato, da daje inicijativu, da potiče po¬ 
jedince na rad, već tek za to, da pazi, ne bi li se 
koja slobodoumnija misao u društvo profurtimašila, 
onda su mi milija tajna, gdje se misli poje¬ 
dinca mogu bez auktoriteta, bez pritiska slo¬ 
bodno razvijati. Gdje svatko može bez straha 
izraziti svoje mnijenje o svemu, o čemu bude 
govora, gdje se mogu — pa makar nesavršeno 

— pretresati sva pitanja i problemi, koji zani¬ 
maju današnje čovječanstvo. 

Dajem prednost tajnima, jer ona već u tome 
što su tajna imadu u sebi neki čar, koji će sve 
one, koji posjeduju volje za rad, privući k sebi- 
Ova će biti ozbilja, jer će se u njima naći svi 
oni elementi, koji u sebi osjećaju potrebu, da 
svoj duševni vidokrug prošire. Balasta tu ne 
će biti. 

Što se tiče rada u tim klubovima, prije 
svega moram da naglasim, da bi se stranačka 
politika imala iz tih klubova ili društva isklju¬ 
čiti. Rano pristajanje i prisizanje na dogme koje 
političke stranke stvara tjesnogrudnost, fanatizam 
i intoleranciju — a to su sve negativni znaci 
kultu. e. Pojedinac moći će mnogo više koristiti 
danas sutra i na političkom polju svom narodu, 

ako zarana nauči kritički i objektivno proma¬ 
trati rad pojedinih političkih stranaka pa i one 
stranke, koja mu se po osjećajima i stečenom 
uvjerenju najviše mili. Takav ne će biti fanatik, 
koji bi prisizao na posljednju jotu programa 
svoje stranke, a n sve ono, što bi protivna 
stranka Učinila, bacav anatemu. 

Moralo bi se u tim klubovima ići osobito 
za tim, da se upozna duh svoga naroda iz plo¬ 
dova pučke književnosti kao i što bolje pozna¬ 
vanje sadanie naše a po mogućnosti i strane 
književnosti. Kritički promatrati historiju svega i 
drugih naroda; baviti se što više prirodnim zna¬ 
nostima, da svaki pojedinac uzmogne već iz 
srednje škole ponijeti temelje novih nazora o 
svijetu i životu ; zanimati se i za opće društvene 
pokrete i ispitivati motive tih pokreta. Učiti koji 
svjetski jezik ili bar koji slavenski. 

Napokon bi pojedinci i sami trebali poku¬ 
šati samostalno obraditi koju temu, pa držati 
predavanje. Mogli bi se čitati i beletristički ra¬ 
dovi pojedinaca, a drugi bi to morali svojim 
vlastitim kritičkim sudom ocijeniti. Poslije pre¬ 
davanja imala bi se uvijek povesti diskusija o 
predmetu predavanja — tako bi se bistrila mni¬ 
jenja i oštrili sudovi. Za vrijeme božičnih i us¬ 
krsnih praznika mogli bi pozvati i sveučili- 
štarce, da im predaju o kojoj stvari, koja ih 
općenito interesira. (Ne treba ni da spomi¬ 
njem, da bi odnošaj sveučilištaraca prema 
srednjoškolcima imao biti Sasma drukčiji, nego 
je današ!) 

Za ubranu članarinu imali bi se držati 
razni beletristički listovi naši i strani, a knjižnica 
imala bi se stvoriti tako, da svaki član privre¬ 
meno dade nekoliko knjiga na zajedničku upo¬ 
rabu. Vrsniji pojedinci imali bi se osobito bri¬ 
nuti zato, da svojim kolegama dadu direktivu u 
izboru lektire, jer to mnogo odlučuje za cijeli 
odgoj i razvoj pojedinca. 

O tom načinu rada u takovim klubovima 
moglo bi se pisati vrlo opširno, no ja sam ovdje 
podao tek malu i zbitu direktivu, kojom neka 
se naši prijatelji na srednjim školama posluže. 

Ovo razlaganje bilo bi nepotpuno, da ga 
ne završim s jednim značajnim citatom iz srednjo¬ 
školskog glasila „Nove Nade*, II. knjiga 1898 -, 
koji glasi: 


„Ako budemo sada, upotpunjujući 
školsko znanje, nastojali, da pro¬ 
niknemo život oko sebe, da u tom 
životu budemo jednom vrijedne i 
korisne jedinice, moći ćemo se 
svijesno i odvažno dati na rad, 
moći ćemo stvoriti razvijen kul¬ 
turan i socijalan život, koji vodi 
do snage i slobode, o kojoj semnogo 
govori, ali se malo za nju radi. Onda 
ćemo imati jaku inteligenciju, koja 
će shvaćati i podupirati kulturne 
podhvate, koja će znati raditi za 
pravi napredak društva i naroda. 
Ne ćemo biti niti jednostrani poli¬ 
tičari, ni umjetnici, ni naučnjaci: 
bit ćemo ljudi, jaki, svijesni ljudi." 



I. L. (Zagreb): 

Crnsf Bcieckel. 

Ima jedna struja u savremenoj filozofiji, 
koja datira od šezdesetih godina 19. vijeka, 
jedna struja, koja imade mnogo izvrština, ali i 
dosta slabina; struja, kojoj je uspjelo, da i u 
najširim krugovima pobudi interes za filozofiju 
baš u onaj čas, kad je taj interes gotovo izu¬ 
mirao. To je struja, koju, obično nazivljemo ma¬ 
terijalizmom. Struju materijalističku nalazimo jur 
u grčkoj filozofiji, a i kasnije u 17. v. (Hobbes, 
Gassendi) — ali istom u 19. v- razvio se ma¬ 
terijalizam potpuno. Dva su poglavita razloga, 
radi kojih se ta filozofska struja tako razbujala: 
jedan je veliki napredak anatomije i patologije 
moždana, a drugi je — fiziološki smjer u psi¬ 
hologiji. Izvrština materijalizma leži u tom, što 
on nastoji temeljne principe spoznaje izvadjati 
iz tečevina znanosti, a slabosti mu izlaze po¬ 
najviše iz toga, što zastupnici njegovi — pri¬ 
tisnuti nervoznom težnjom, da već jedanputa 
ipak dodjemo do nečeg pozitivnog — prebrzo 
stvarahu zaključke. Geslo je materijalizma: stva¬ 
rati zaključke na temelju iskustvenih podataka 


— do iskustvenih se pako podataka dolazi po¬ 
lagano, a naravni je posljedak tomu, da se i do 
zaključaka, koji se temelje na takovim podacima, 
mora polagano dolaziti. I čini se, da baš u tom 
nervoznom, prebrzom zaključivanju leži glavni 
uzrok djelomičnom neuspjehu materijalizma. 

Materijalizam nastoji sve činidbe, psihičke 
i fizičke, svesti na jednu substancu — materiju, 
a napose: duševne činidbe nisu produkt i po¬ 
sljedak djelovanja neke samostalne duševne 
supstance, nego su moždani pravi organ t. zv. 
duševnih funkcija. Tu je misao jasno istaknuo 
Karl Vogt (f 1895) u djelu „Vjera ugljara 
i znanost." Još odrješitije lomi koplje za mate¬ 
rijalizam Jacob Moleschott. Onu suprot¬ 
nost izmedju pojava i nespoznatljive „stvari 
o sebi", koju ističe Kant, nastoji Moleschott 
riješiti time, što tvrdi, da bitak, koji se ne može 
spoznati, ne opstoji. Stvari spoznajemo samo po 
po njihovim oznakama i po njihovu snošaju na¬ 
prama drugim stvarima. Pravi apostol-populari- 
zator je L u d w i g B ii c h n e r. Njegova knjiga: 
„Sila i tvar" iKraft und Stoff) doživjela je 19 iz¬ 
danja — jamačno više radi svog jasnog i od- 
riješitog stila, nego radi svoje dubljine. 

Kolikogod je materijalizam često površan, 
ipak je on do sada najizradjenija metafizička hi¬ 
poteza — a došao je upravo u zgodan čas. Me¬ 
tafizika Hegelova i Schellingova dovela je filo¬ 
zofiju na rub propasti. Ona se izrodila: izgubila 
je svaki znanstveni temelj, postala je pukom, 
više manje samovoljnom igrom pojmova- Za¬ 
sluga je materijalizma što je s jedne strane bar 
donekle postavio jilozofiju na znanstvene te¬ 
melje, a s druge strane zainteresovao je on za 
filozofska pitanja šire krugove. Da li će pak 
materijalizam riješiti postavljenu si zadaću, da 
li će odgonetnuti sve zagonetke svijeta — teško 
je kazati. Možda je za sve metafizičke hipoteze 
istinita Spencerova misao, da mi, rastavili psi¬ 
hičke i fizičke činidbe na ma kako sitne ele- 
mete, bitnosti substance nikad ne ćemo spoznati 

— a za sam materijalizam — čini se — da će 
se obistiniti Du Bois Reymondov usklik! Jer, 
doista, teško je vjerovati, da će se ikada moći 
iz tvarnih funkcija protumačiti nastanak 'svijesti, 
volje i misli. Zanimljiv je o materijalizmu sud 
Alberta Langea. Taj novokantovac i pozitivista 
daje u pojedinim pitanjima pravo materijalizmu, 

osobito u području psihologije, ali kao općeniti 
nazor o svijetu ne može materijalizam — po 
njegovu sudu — vrijediti. Znanstvena spoznaja, 
veli on, ne seže u transcedencu — zsto je po¬ 
treban idealizam. 

O materijalizmu pisalo se i piše se još 
uvijek mnogo. Tako je Fr. A- Lange napisao 
krasnu, mnogospominjanu knjigu „Gesch. des 
Materialismus; Mor. Berger: Der Material. im 
Kampfe mit Spiritual u. Idealismus.* Konačno 
spominjem i W. Wundta knjigu „Einleitung in 
die Philosophie“ str. 351 — 369. 

U istom smjeru, ali na mnogo znanstve- 
nijim podlogama temelji svoj filozofski sustav i 
Ernst Haeckel. Tečevine prirodnih znanosti jesu 
za nj jedina valjana gradja, iz koje valja graditi 
nazor o svijetu. 

Ernst Haeckel rodio se g. 1834-, učio je 
medicinu i prirodne nauke: botaniku i zoologiju, 
a od g. 1862. djeluje kao redoviti profesor zoo¬ 
logije na sveučilištu u Jeni. Haeckel je tijekom 
svoga života mnogo putovao u svrhu svojih 
naučnih istraživanja. Osobito je rado boravio u 
Italiji, ponajpače u Messini, gdje je počeo prvi svoj 
samostalni znanstveni rad — izučavanje radiolara. 
Kasnije bio je Haeckel i u tropskim krajevima, 
na Malajskim otocima, na Atlantskom oceanu; 
bio je i u našoj Dalmaciji, na otoku Lošinju, a 
a stanovao je kod nekog pobožnog opata u sa¬ 
mostanu. Veličina Haeckelova i pravi njegov 
rad datira od časa, kad je on upoznao Darvi- 
nove misli, one misli, koje su u 19. v. proizvele 
golemu i u svakom pogledu za napredak ljud¬ 
stva velevažnu revoluciju. Mojsijevu nauku o 
postanku svijeta, dokazivanu po Linneu u 18. v- 
— tu nauku, koja je okovima jedne dogme spu¬ 
tala cijeli misaoni svijet, tu je nauku srušio Dar- 
win. Svijet nije postao onako, kako hoće Moj- 
sije i neki noviji mislioci. Svijet je postao du¬ 
gim, polaganim razvojem, koji traje jur nebrojene 
vijekove. Život ovaj, koji gledamo oko sebe, 
nije postao u jednom danu: on je postao orga¬ 
ničkim razvojem višega iz nižega. Ni vrste 
prema tomu nisu konstantne. One postaju i izu¬ 
miru. To dokazuju mnoge iskopane kosti i či¬ 
tavi kosturi raznih životinjskih vrsta, kojima 
danas nema traga. Nisu dakle sve vrste živo¬ 
tinjske postale negdje u pradavnim najednoć: 
one su morale drugačije postati, Cuvier bi htio, 
da je bilo više teških katastrofa, čijom su žrtvom 


bile neke životinjske vrste. Ni to nije pomoglo : 
katastrofa nije nikad bilo, a neke su vrste ipak 
izumrle. Što dakle? Odgovor nam se nudja sam 
od sebe: vrste izumiru mirno bez ikakog višeg 
djelovanja — one isto tako i postaju: dugim i 
mirnim razvojem. Dapače: čovjek može sam 
stvati vrste. No još su tuj dvije veće sile, koje 
stvaraju i uništavaju vrste : to je borba za op¬ 
stanak i svojstvo prilagodjivanja. To su Darwi- 
nove misli o postajanju i propadanju vrsta, misi', 
za koje je on 25 godina sakupljao dokaze, misli, 
uz koje je i Haeckel odmah oduševljeno pristao 
te nastojao i sam, da im što više potvrda nadje. 
Darwinove se misli iz početka odlučno zaba- 
bivale, no Haeckel sam priznaje, da je njega 
Darwinova knjiga o postanku vrsta odmah osvo¬ 
jila. No što je još važnije. Haeckel je Darwi- 
novim nazorima dao ono filozofsko značenje, 
koje im danas dajemo pod riječju: Darwinizam. 
Darwin — to je jedan nazor o svijetu. Haeckel 
je k prirodnim znanostima priveo jedan novi 
faktor, jednu silu, koja bi zajedno sa naučnim 
istraživanjem prirode imala težiti za tim, da nam 
dade odgovor na ona pitanja, kojih ta sila sama 
za sebe nije mogla riješiti. Haeckel je s prirod¬ 
nim naukama spojio filozofijsko razmišljanje. 
Poznati učenjak Virchovv digao se protiv toga, 
naglašivao je, da se prirodne znanosti moraju 
kloniti svake filozofije, da tako sačuvaju svoju 
čistu eksaktnost — ali kao da je Haeckel uspio! 
Prirodne znanosti treba da budu jedna jaka fa¬ 
langa kod riješavanja filozofijskih, socijoloških i 
etičkih pitanja. 

God. 1866. Izdao je Haeckel znamenitu 
svoju knjigu: „Generelle Morphologie* — opće¬ 
nitu nauku o oblicima, u kojima se pojavljuje 
život u prirodi. Glavne misli, koje Haeckel iz¬ 
naša u toj knjizi, napominje on kasnije u djelu: 
„Die Weltrathsel“, pa ćemo se podrobnije njima 
pozabaviti govoreći o toj knjizi, a ovdje treba 
samo gdješto napomenuti. Haeckel u toj knjizi 
dokazuje, da ima živih bića na zemlju, koja ne 
sačinjavaju ni potpunu jednu stanicu •• ne imadu 
jezgre, nego im tijelo sačinjava neka pitijasta 
tvar. To Su monere. K carstvu životinja i bi- 
lina dodaje on treće carstvo, carstvo protista, iz 
kojeg se izviše ona prva dva carstva- No naj¬ 
važniji je u toj knjizi njegov biogenetski zakon. 
Već je Oken ustvrdio, da čitav tijek razvoja 
bića iz jajeta nije ništa drugo, do li obnova 

čitavoga onoga razvojnoga tijeka, kojim je prošao 
r 1 životinjski od prvoga svoga početka pak 
do danas. I Darvvin je to naglašivao, ali istom 
li eckel nam je taj ontogenetski razvoj točno 
protumačio i činjenicama potkrijepio — dakako 
malo drugačije, nego je to učinio Oken. Razvoj 
jajeta nije čista, potpuna ponova čitavog 
razvoja životinjstva. Na taj razvoju djeluje Dar- 
winov zakon prilagodjivanja. Razvoj u jajetu je 
brz — pak je zato slijed djedovskih oblika po¬ 
kraden. Dakle: razvoj pojedinog bića 
u jajetu, individualna razvojna po- 
vješt pojedinog bića je zgusnuti, 
pokradeni, djelomice promijenjeni 
izvadak iz onoga razvoja, kojimje 
prošao čitav rod toga pojedinog 
bića od početka svoga. Ontogenija 
(razvoj individuuma) je pokradeni i promijenjeni 
izvadak iz filogenije (razvoja roda). 

Godine 1868. izašla je njegova popularna 
knjiga „Natiirliche Schopfungsgeschichte“: što 
je generalna morfologija za stručnjake, to je ova 
knjiga za širu publiku. Od kasnijih njegovih 
djela navesti ćemo još „Systematische Phylo- 
genie", „Anthropogenie", „die Weltrathsel“ i 
„die Lebeswunder“. U prvoj knjizi govori se 
o protistima i bilinama, o beskralježnacima i 
kralježnacima. U anthropogeniji prikazuje nam 
Haeckel razvojnu povijest čovjekovu, a u po¬ 
sljednjim dvjema knjigama podaje nam on su¬ 
stavno svoj filozofski credo, pak je zato potrebno 
da se njima malo potanje pozabavimo. 

„Die Weltrathsel“ — zagonetke svijeta — 
to je evandjelje modernoga materijalističkog mo¬ 
nizma. U toj knjizi govori Haeckel o čovjeku, 
o duši, o svijetu i o bogu. Na sva pitanja, koja 
nam se nadaju, kad razmišljamo o tim pojmo« 
vima, o tim kardinalnim osima svake spoznaje, 
na sva ta pitanja daje nam Haeckel takove od¬ 
govore, za koje s ponosom veli u uvodu, da 
su oni zreli plod životnog razmišljanja. 

Haeckel nazivlje sebe djetetom 19. v., pa 
i jest tako. 19. je vijek — stoljeće prirodnih 
znanosti, a Haeckel je jedna preiaka sila u tom 
prirodoznanstvenom pokretu. Čitavim milijunima 
dotada nepoznatih životinja dao je on ime i rod 
— krstio je više bića, nego li najstariji pastor 
najplodnije njemačke pokrajine, kako veli Bolsche. 

U I. poglavlj „VVeltrathsla" govori Haeckel 
o znamenovanju zagonetki svijeta, pak o na¬ 


pretku prirodnih znanosti od početka 19. v. Te¬ 
orija stanica — tvrdnja, da se i mnogostanični 
organizmi razvijaju iz jedne stanice, zatim nauka 
o jedinstvenosti svih prirodnih sila, mnogo su 
doprinjele tom napretku. Osobitu, velevažnu 
ulogu igra nauka o općenitom razvoju (evoluciji). 
Haeckel veli: „Pojedini su umnici već prije 
dolazili na misao o razvoju stvari, ali da taj 
pojam vlada svemirom, i da sam svijet nije ništa 
drugo nego vječito „razvijanje substance“, ta 
silna misao je čedo našega 19. Stoljeća." Tom 
teoretičkom napretku znanosti ne odgovara i prak¬ 
tično primjenjivanje tih stečevina na svim po¬ 
dručjima ljudskoga kulturnog života. — Nasuprot: 
socijalni napredak 19. st. je slab. Pravni i upravni 
napredak nikakav. I škole su nesavremene. Mjesto 
praktičnih, za život potrebnih znanosti predaje se 
u našim školama ona mrtva učenost, naslijedjena 
od samostanskih škola srednjega vijeka. Vjera 
dominira tu nad znanošću. Velika je rana i velika 
zapreka ljudskog razvoja t. z. a n t h r o p i z a m. 
Pod tom riječi razumijeva Haeckel onaj kom¬ 
pleks krivih predodžbi, koji postavlja ljudski or¬ 
ganizam nasuprot cijele ostale prirode, koji čovjeka 
smatra konačnim, unaprjed označenim ciljem svega 
organskog stvaranja. Taj se nazor sastoji od ovih 
triju dogmi: 1). antropocentrička dogma. Po 
ovoj je čovjek središte i konačna svrha svega, 
što na zemlji živi. Ta dogma vlada u velikom 
dijelu kulturnog svijeta, a nalazimo je u judej¬ 
skoj, kršćanskoj i muhamedanskoj religiji. 2). 
anthropomorfička dogma: Bog je stvorio svijet. 
On ga uđravlja i uzdržaje. On je stvorio čo¬ 
vjeka na svoju sliku. To je homotheizam starih 
primitivnih naroda zaodjenut u nešto mističnije 
ruho. 3). je anthropolatrička dogma. Duševna se 
djelatnost čovjeka uporedjuje sa duševnošću 
božjom. Iz toga se izvadja neumrlost duše i dua* 
listička dogma o dvobitnosti ljudske naravi- — 
Taj antropistički nazor je neiscrpivo vrelo mno¬ 
gih bludnja i veliki protivnik monističke prirodne 
spoznaje. Ta se protivnost vidi najjače u protiv- 
rječju, u kojem stoje gornje dogme sa ovih 12 
— većim dijelom dokazanih — kozmologičkih 
tvrdnja, kako ih postavlja monizam: 

1) . Svemir (vaseljena ili kosmos) je vječan, 
beskonačan i neograničen. 

2) . Njegova supstanca sa oba svoja atri¬ 
buta (materija i energija) ispunjava beskonačan 
prostor i nalazi se u vječitom gibanju. 

3) . To gibanje očituje se tijekom besko¬ 
načnog vremena u jedinstvenom razvoju, uz pe¬ 
riodične izmjene postajanja i propadanja, na¬ 
pretka i nazatka. 

4) . Neizbrojiva svemirska tjelesa, rasuta u 
eteru, što ispunja prostor, ukupno su podvrgnuta 
zakonu o supstanci; dok u jednom dijelu sve¬ 
mira kružajuća svemirska tjelesa polagano krž- 
ljaju i bližaju se svojoj propasti, nastaje u dru¬ 
gom kojem dijelu vaseljene nova tvorba i daljnji 
razvitak. 

5) . Naše je sunce jedno od ovih nebro¬ 
jenih prolaznih svemirskih tjelesa, a naša zemlja 
jedan od brojnih prolaznih planeta, koji oko 
ovoga kružaju. 

6) . Naša je zemlja prestala dugi proces 
ohladjivanja prije nego je na njoj mogla nastati 
kapljevita i tekuća voda, a tim i prvi preduvjet 
organskom životu- 

7) . Biogenetski proces, koji je onda slijedio, 
polagani razvoj i preobličivanje bezbrojnih or¬ 
ganskih oblika, potrebovao je mnogo milijuna 
godina (daleko preko sto). 

8) . Medju različitim životinjskim rodovima, 
koji su se u kasnijem tijeku biogenetskoga pro¬ 
cesa na zemlji razvijali, opet je rod kralježnaka 
u natječajnom tijeku razvitka sve ostalo daleko 
nadmašio. 

9) . Kao najznatnija grana od roda kraljež- 
njaka, tek kasno (za periode triasa) razvio se 
iz nižih plazavaca i vodozemaca razred sisavaca. 

10) . Najsavršenija i najrazvijenija grana 
je ovoga razreda rod primata (Merrenthiere), koji 
je tek na početku dobe terciera (prije najmanje 
tri milijuna godina) preobličivanjem nastao iz 
najnižih prochoriata (Zottenthiere). 

11) . Najmladji i najsavršeniji je ogranak 
grane primata čovjek, koji je istom oko svršetka 
dobe terciera proistekao iz jedne vrste muna 
(t. zv. Menschen-Affen). 

12) . Po tom je t. zv. „svjetska povijest" 
t. j. kratko razdoblje od malo tisućljeća, unutar 
kojih se odigrala kulturna povijest čovjekova, 
tek kratka epizoda, koja iščezava u dugom 
tijeku organske zemaljske povijesti, isto tako 
kao što je i ova sama tek malen ulomak od po¬ 
vijesti planetnoga našega sustava; pa kao što 
je naša majka zemlja jedan prolazni sunčani 
prašak u beskonačnoj vaseljeni, tako je pojedini 

čovjek sićušno plazmatičko zrnce u prolaznoj 
organskoj prirodi. 

Ove većim dijelom dokazane kozmološke 
tvrdnje stubokom obaraju onaj antropistički 
nazor. 

Du Bois Reymond u svom govoru: „Die 
sieben Weltrathsel“ navadja ovih 7 zagonetaka 
svijeta: I. Bivstvo materije i sile. II. Iskon gi¬ 
banja. III. Prvi postanak života. IV. Svrhovito 
(na oko namjerno) uredjenje prirode. V. Postanak 
jednostavnih ćutilnih osjećaja i svijesti. VI. Umno 
mišljenje i iskon s time usko skopčanoga govora. 
VII. Pitanje o slobodi volje. 1., 2. i 5. pitanje 
smatra Du Bois Reymond u opće neriješivim; 
3., 4. i 6. smatra doduše teškim, ali ipak rije - 
šiviro. Glede 7. nije se odlučio ni ovamo ni 
onamo. Po Haeckelovu mišljenju dadu se ove 
transcedentne zagonetke odstraniti njegovim 
shvaćanjem substance, one tri teško zagonetke 
konačno su riješene modernom naukom o raz¬ 
voju. Pitanje o slobodi volje nije objekat kri¬ 
tičkoga znanstvenog tumačenja, pošto se ona 
kao puka dogma osniva lih na opsjeni, dočim 
u zbilji uopće ne postoji. 

Sredstvo, kojim se ove zagonetke dadu 
riješiti, jest iskustvo i na indukciji i deduk¬ 
ciji temeljeno zaključivanje: dakle empirija i 
spekulacija. Najviše prirodnih stečevina kao teo¬ 
rija toplote, stanice, razvoja — sve su to filo¬ 
zofske privrede, temeljene na empiriji. 

Svi filosofski smjerovi dadu se svesti na 
dva glavna smjera: dualizam i monizam. Dua¬ 
lizam rastavlja svemir na dvije različne supstance 
— na materijalni svijet i nematerijalno božan¬ 
stvo, te prema tomu dualizam nužno dovodi do 
teizma. Monizam vidi u svemiru samo jednu 
supstancu, koja je ujedno i bog i priroda — te 
prema tomu monizam dovodi do — pantheizma. 
Često se opet monizam zamijenjuje s jedne 
strane s materijalizmom, a s druge sa spiritua- 
lizmom. Da se tomu predusretne, ističe Haeckel 
ovo: l. Pravi monizam nije identičan niti s teo¬ 
retskim materijalizmom, koji niječe duh, niti sa 
spiritualizmom, koji niječe tvar. 2. Više je mo¬ 
nizam nalik Goetheovoj misli: „materija bez 
duha i duh bez materije nikako ne može po¬ 
stojati i djelovati." Haeckel se drži Spinozinog 
monizma i misli, da su materija — protežna sup- 
stanca — i duh (energija) — misleća supstanca — 
dva temeljna atributa sveopćeg božanskog bića 


svijeta, univerzalne supstance (Weltrathsel str. 
1-14). 

U drugom poglavlju „Unser Korpe r- 
bau‘ dokazuje Haeckel, da prirodne znanosti 

— osobito komparativna anatomija — obaraju 
potpuno antropistički nazor o svijetu. Kompara¬ 
tivna anatomija je pokazala, da je čovjek po 
stanovitim svojim oznakama i kralježnjak i tetra- 
pod i sisavac. U čovječjoj naravi nalazimo isto 
takovih oznaka, kakovih nalazimo i u primata i 
u majmuna i polumajmuna (VVeltra'hsel strana 
14—20). 

U III. poglavlju „Unser Leben“ poka¬ 
zuje, da nas i fiziologija — nauka o životnim 
funkcijama — upućuje na veliku srodnost iz- 
medju čovjeka i sisavaca. Komparativnoj je fi¬ 
ziologiji najjače temelje udario učitelj Haeckelov 
Johannes Miiller. U pogledu shvaćanja životnih 
funkcija dva su nazora : vitalistički i mehanistički. 
Prvi veli, da se samo dio životnih pojava dade 
svesti na fizikalne i kemičke procese, a drugi 
dio da je uzrokovan životnom silom — vis vi- 
talis. Kakogod je shvaćanje te životne sile, oso¬ 
bito njenog odnošaja napram duši, različito, ipak 
se pobornici njeni slažu u tom, da je ona od 
materije neovisna i bitno različita. Duševna dje¬ 
latnost, sensibilnost živaca, podražljivost mišica 

— sve su to tako divni pojavi, da ih nije mo¬ 
guće svadjati na kemičke prirodne procese. 
Pošto ta životna sila djeluje svršno i svijesno, 
dovodi ona u filozofiji do teleologije. Iz toga 
nazora razvio se potpuni fiziološki dualizam — 
principijelna razlika izmedju anorganske i organ¬ 
ske prirode, izmedju mehaničkih i vitalnih pro¬ 
cesa, izmedju materijalne i životne sile, izmedju 
duha i tijela. No ovome se nazoru već dugo opire 
nazor mehanistički. Već je Descartes, oslanjajući 
se na otkriće Harveyevo o cirkulaciji krvi, došao 
na misao, da je tijelo čovječje isto tako kao i ži- 
votinjsko jedna komplicirana makina. No istom 
komparativnoj fiziologiji u 4. dec. 18. v. uspjelo 
je potpuno oboriti vitalPHčki princip i dokazati, 
da su sve životne funkc >'e činidbe tjelesnog 
mehanizma (Weltr. 21—26.). 

I komparativna ontogenija (IV. poglavlje: 
„Unsere Keimesgeschichte“) pruža nam dosta 
dokaza, da je razvoj pojedinca čovjeka u mno- 
gočem sukladan sa razvojem pojedine životinje. 
Ontogeniji je zadaća, da nam prikaže potpuni 
razvoj pojedinca. Kako nastaje čovjek u mate-l 


rinjoj utrobi, kako životinja, kako bilina iz sje¬ 
mena — takovim pitanjima bavi Se ontogenija. 
Prije se postanak čovjeka tumačio kojekako. 
Tako scatulationa teorija, teorija uklopljenja, koja 
je dosta dugo vladala u 17. v. i uz koju je pri¬ 
stajao i Leibniz, veli, da je u jajetu zametak- 
slijedeće generacije, u ovom zametku opet jedan 
zametak i tako in infinitum. Fiziolog Haller je 
ćak preračunao, da je bog u utrobu Evinu stavio 
200.000 zametaka. I u ovakove se ekscese fan¬ 
tazije vjerovalo — a Leibniz je u tim maštanjima 
vidio neku potvrdu za svoje monade. Danas je 
fantaziju zamijenio nožić i sitnozor anatomov — 
i upravo taj nožić i sitnozor dokazali su, da je 
razvoj čovjeka u utrobi materinoj veoma sličan 
razvoju pojedinih životinja, a da taj razvoj po¬ 
činje i kod životinja i kod ljudi sa jednakim 
stupnjem. (Weltr. 26—32.). 

Najmladja grana biologije je filogenija, (V. 
glava: „Unsere Stammesgeschichte” nauka, kojoj 
valja odgovoriti na jedno teško pitanje: kako 
su postali pojedini speciesi organski, kako su., 
postale pojedine vrste životinja i bilina ? Onto¬ 
genija, posestrima filogenije, ima zadaću, da pro¬ 
tumači sve faze razvoja, kroz koje prolazi po¬ 
jedinac. Put joj je jednostavan: svakidanje opa¬ 
žanje raznih prijetvorbi u nekoj organskoj jedi¬ 
nici. Teži je posao filogenije: procesi općenitih 
preobličbi, koji uzrokuju postanak pojedinih ži¬ 
votinjskih i bilinskih vrsta, teško se opažaju, 
jer se dogadjaju polagano, tijekom mnogo tisuća 
godina. Neposredno opažanje je tu gotovo one¬ 
mogućeno. Moguća je samo kritička refleksija i 
upotreba raznih vijesti iz paleontologije, onto- 
genije i morfologije. Razvoj filogenije kao zna¬ 
nosti oteščava takodjer mističko vjerovanje o 
postanku svijeta. Kršćanska dogma veli po Moj- 
siji; vrste su stalne, svijet je stvorio bog. Toga 
se drži i Linnć. Cuvier, koji je takodjer vje¬ 
rovao u stalnost vrsta, a opet su mu bili po¬ 
znati mnogi petrificirani ostaci starih životinja, 
mislio je, da se je u povijesti zemlje dogodilo 
mnogo katastrofa, kod česa su neke vrsti živo¬ 
tinjske propale, a neke nove nastale. Goethe je 
mislio, da su se sve biline razvile iz jedne pra- 
biline, a svi bilinski organi iz jednog praorgana 
— po svoj prilici lista- Analogno i kod kraliež- 
njaka, medju koje ubraja Goethe i čovjeka. Prvi 

f je Lamarck zanijekao konstantnost vrsta: Vrste 
nastaju jedne iz drugih tijekom vremena. Vrste 

nasljedstvom uzdržavaju Svoj tip, a mijenjaju ga 
prilagodjivanjem, običajima i vježbom organa. 

To je teorija descedence. Darwin je postavio 
teoriju selekcije u svom djelu o postanku živo¬ 
tinjskih i bilinskih vrsta pomoću prirodnog iz- 
bira ili o održanju najsavršenijih rasa u borbi za 
opstanak. Zasobični red u postajanju vrsta je za 
monističku filozofiju irelevantan. Za nju je naj¬ 
važnija historijski utvrdjena činjenica, koja je 
čovjeka skinula -sa visokog trona i stavila ga u 
red ostalih pozemljara te zato postala pravi mon¬ 
strum horrendum, pravo strašilo za ljubitelje 
vječne tame. S tom činjenicom računa monistička 
filozofija. (Weltr. 32—39.). 

U glavi VI.—XI. govori Haeckel o duši: 
o njezinom biću, o razvojnim stupnjevima, o 
ontogeniji i filogeniji, o svijesti i konačno o bes¬ 
mrtnosti duše- To je najzanimiviji dio ove knjige, 
pak ćemo se na nj podrobnije osvrnuti. 

Sve ove pojave, koje podredjujemo pojmu 
duševnog života, veoma su interesantne, ali i 
zakučaste- Psihologiju, znanost, koja se bavi tim 
duševnim pojavama, možemo nazvati temeljem 
svih ostalih znanosti. Ona zahtijeva točno po. 
znavanje ljudskog organizma, osobito moždjana, 
kao najvažnijeg organa svakog duševnog života. 

I baš za to, što mnogi psiholozi ne poznadu 
prirodnih znanosti, nastali su toliki krivi pojmovi 
o psihologiji. To se osobito opazilo u posljednja 
tri decenija, kad je anatonomija ekzaktnim istra¬ 
živanjem svoj vidokrug silno raširila. Po Hae- 
ckelovu mišljenju „duša” je jedna prirodna po¬ 
java, a psihologija je grana jedne prirodne zna¬ 
nosti i to fiziologije. Za psihologiju bit će dakle 
valjana ista metoda kao i za prirodne znanosti, 
naime: opažanje i eksperiment, povijest razvoja 
i metafizička spekulacija na temelju induktivno- 
deduktivnog zaključivanja. Po dualističnoj psi¬ 
hologiji je besmrtna, netvarna duša u opreci sa 
tvarnim, smrtnim tijelom. No taj je nazor bez 
ikakovog temelja, upućen na puko vjerovanje. 
Nasuprot monistička psihologija vidi u „duši“ 
tek sumu životnih pojava, koje su vezane na 
stanovitu materijalni supstrat, koji se zove psi¬ 
ho p 1 a z m a, i to za to, jer se kemičkom ana¬ 
lizom dokazalo, da ova pripada skupini „plazma- 
tjelesa“ t. j da sastoji od ugljikove bjelančevine. 
Kod viš'h je životinja, koje imadu živčani sustav 
i ćutilne organe, iz psihoplazme diferenciranjem 
postala neuroplazma ili živčana supstanca. To je 

shvaćanje materijalistično, ali ujedno i empirično 
i naturalistično, ter nema sile bez materijalne 
podloge. Visina duševnog života u protista, bi- 
lina i nižih životinja uv'etovanja je razvojem 
plazme, fizičkim i kemičkim promjenama, koje 
nastadoše baštinjenjem ili prilagodbom. To vri¬ 
jedi i za više životinje, pak i za ljude. Više du¬ 
ševne funkcije razviše se iz nižih. Pojmovi psi¬ 
hologije kao duša, osjećaj, čuvstvo, volja itd. 
nisu do danas točno odredjeni, pak je baš ta 
neodredjenost često dovela neke mislioce do 
interesantnih metamorfoza. Tako je mladi kritički 
Kant došao do uvjerenja, da pojmovi „bog, slo¬ 
boda volje, besmrtnost” u svjetlu zdravog razuma 
ne mogu opstojati, a stari, dogmatičniKant smatra 
ih postulatima praktičnog razuma. Analogno po¬ 
staju Virchovv i Du Bois Reymond iz monista 
dualiste. Danas psihologija ide za tim, da točno 
ustanovi značenje i opseg svojih pojmova, ona 
ide za tim, da postane ekzaktnom znanošću. 
Prvi su u tom pogledu započeli Fechner i VVeber 
sa svojim temeljnim psihofizičnim zakonom, „da 
jačina oćuta raste aritmetičkom, a jačina podra¬ 
žaja geometričkom progresijom”. Velikih je ste¬ 
čevina psihologiji privrijedila t. zv. komparativna 
psihologija. Ona isporedjuje duševne pojave 
ljudske sa duševnim pojavama životinja (u tom 
pogledu valja osobito istaknuti rad W. VVundta). 

Ona nam je nedvojbeno dokazala, da je u 
duševnom pogledu veća razlika izmedju jednog 
surovog Malajca i jednog kulturno visokog Evro- 
pejca, nego li izmedju toga Malajca i običnog 
majmuna. Komparativna psihologija bavi se na¬ 
dalje psihologijom pojedinih naroda. Mnogo je 
koristilo psihologiji i izučavanje duševnog raz¬ 
voja. To je pak — misli Haeckel — jedini si¬ 
gurni put iz šume psiholoških predsuda, dogmi 
i zabluda do valjanog riješenja mnogih psiho¬ 
loških pitanja. Ontogenija duše tumači nam duševni 
razvoj pojedinca — a vrlo je potrebna peda¬ 
gogiji, jer za ovu je od veiike važnosti pravac, 
kojim se duševnost pojedinog djeteta razvija. — 
Filogenetička psihologija govori o duševnom 
razvoju pojedinih vrsta. Daivvin je već ustvrdio, 
da su i životinjski instinkti kao i svi ostali vi¬ 
talni pokreti podvrgnuti sveopćem zakonu du¬ 
ševnog razvoja. U tom razvoju igra veliku ulogu 
selekcija i borba za opstanak. Darvvinovom je 
stazom udario Georg Romanes, koji dokazuje, 
da su duševne sposobnosti čovjeka tek viši 


stupanj istih onih duševnih sposobnosti, koje 
nalazimo kod životinja. Čovjek nema nikakve 
duševne djelatnosti, koju bi samo on imao. 
Njegov duševni život različan je od onoga u 
sisavaca tek kvantitativno, nipošto kvalitativno. 
(Weltr. 39—46.). 

Veliki napredak psihologije u drugoj polo¬ 
vici 19. v. pomoću teorije o sveopćem razvoju 
ima svoj vrhunac u spoznaji, da je sav organski 
svijet psihološki jedinstven. Komparativna psiho¬ 
logija zajedno s ontogenijom i filogenijom duše 
osvjedočila nas je, da se je organski život u svim 
stupnjevima razvio iz jednostavnih, elementarnih 
prirodnih sila, iz fizioloških oćutnih i pokretnih 
funkcija. Zato je i psihologiji glavna zadaća, da 
razmatra ljestvicu, kojom se duh razvija počam 
od najnižeg pa do najvišeg svog razvojnog 
stupnja. Sve pojave duševnog života vezane su 
na materijalne procese u živoj supstanci tijela: 
u plazmi ili protoplazmi- Protoplazma je nosilac 
psihe, zato se zove psihoplazma. „Duša* je 
dakle fiziološka apstrakcija•• nije 
to neko posebno biće, nego skupni 
pojam za sve psihičke funkcije 
plazme. Dalje navadja Haeckel u Vll. glavi: 
„Stufenleiter der Seele* ljestvice pojedinih psi¬ 
hičkih funkcija. U razvoju oćuta razlikuje Haeckel 
5 stupnjeva: 

I. Kod najnižih bića prima oćute i reagira 
na njih čitava psihoplazma. 

II. Kod viših protista, bilina i nižih živo¬ 
tinja odrazuju se oćuti na vanjskoj površini tijela, 
gdje se nalaze oćutni organi u obliku plazma- 
tičnih vlakanaca. 

III. Iz tih jednostavnih podloga razvila se 
pojedina ćutila- 

IV. Sada dolazi centralizacija živaca, a 
s njom i centralizacija oćuta. Tako kod životinja. 

V. Oćuti se odrazuju u centracnom živ- 
čevlju i izvijaju najviše psihičke funkcije. Ana¬ 
logno dijeli on ljestvicu gibnih pokreta (gibanja) 
na pet stupnjeva, ljestvicu refleksa na sedam 
stupnjeva. Mnogo je interesantnija njegova raz¬ 
dioba predodžbi i pamćenja na stupnjeve. Evo 
ovdje prve: 

I. Celularna predodžba: To je općenita 
fiziološka funkcija psihoplazme. 

II. Histonalna predodžba (kod protista, u 
bilinskoj tkaničevini): ako podražaji ne uzrokuju 
samo prolazne refleksne kretnje nekog organa. 


nego ostavljaju trajan utisak, onda ih ne možemo 
drugčije tumačiti nego supozicijom histonalnih 
predodžbi. 

III. Nesvijesna predodžba ganglijskih sta¬ 
nica — najčešća kod životinja — pojavljuje se 
kao lokalizacija predodžbe u odredjenim „du¬ 
ševnim stanicama*. 

IV. Svijesne predodžbe moždanskih sta¬ 
nica. To je najviši stupanj: svijest se razvila kao 
posebna funkcija stanovitog centralnog organa 
živčanog sustava. 

Jednako kao i kod predodžbi vidi Haeckel 
iste stupnjeve i u razvoju pamćenja. 

I staru školaš ličnu nauku o instinktu za¬ 
bacuje Haeckel. Istlnkti nisu — kako hoće sko¬ 
lastici — stalni i nekim vrstama prirodjeni, nego 
se mijenjaju. Haeckel prihvaća Darwinovu nauku, 
koja veli: l). Instinkti speciesa su individualno 
različiti i prilagodjivanjem podvrgnuti promje¬ 
nama. 2). Te varijacije prelaze na daljnje gene¬ 
racije i ustaljuju se. 3). Selekcijom ustaljuju se 
samo bolje modifikacije. 4). .Napokon uvjetovana 
divergencija psihičkog karaktera stvara nove 
instinkte. I volju, koju je starija psihologija pri¬ 
pisivala samo čovjeku, imadu životinje. Volja je 
takodjer jedno svojstvo psihoplazme. Slobodne 
volje po Haeckelu ne ima, jer svaki voljni čin 
ovisi o organizaciji individua, o uvjetima vanj¬ 
skog svijeta, o nasljedstvu kao i o momentanim 
okolnostima pojedinca (VVeltr. 47—56). 

U narednoj glavi (Vili. „Keimesgeschichte 
der Seele*) govori Haeckel o individualnom raz¬ 
voju duše. 0 prvom začetku života duše i tijela 
nije se do 19. v. vijeka znalo ništa pozitivna. 
Vjerovalo se u kojekakve bajke- Poznata je 
priča o selenju duše, po kojoj duša iza smrti 
putuje kroz mnoga životinjska tjelesa, te se 
istom nakon teškog, mučnog putovanja povraća 
opet u ljudsko tijelo. Poznata je kršćanska priča 
o stvaranju duše i spomenuta jur skatulaciona 
teorija. U neke od ovih priča vjeruje se još i 
danas. No velika istraživanja o procesu oplo- 
djivanja zadnjih 30 godina dokazaše nam, da ti 
misteriozni dogodiaji spadaju u područje sta¬ 
nične fiziologije. Život nastaje spojem dviju sta¬ 
nica : ženske stanice ili jajeta i muškog oplod- 
nog tjelešca. Kod oplodnje obje se ove stanice 
spoje. Uzrok toj atrakciji je neko kemičko svoj¬ 
stvo, koje mi nazivljemo „erotički chemotropi- 
zam*, a može se nazvati i „stanična srodnost* 

ili „seksualna stanična l*ubav“. Iz spoznaje ovcg 
oplodbenog procesa izlaze za psihologiju opet 
ovi postulati: l. Svaki ljudski individuum je u 
svom početku jedna stanica. 2. Ta stanica na¬ 
staje svagda jednako: kopulaciicm ženskog ja¬ 
jašca (ovulum) i muškog sjemena (spermium). 
3. Obje spolne stanice posjeduju različnu sta¬ 
ničnu dušu t. j. obje se stanice razlikuju u na¬ 
činu gibanja i u primanju oćuta. 4. U ča^u 
oplodnje spajaju se uz plazmatska tjelesa i nji¬ 
hove duše t. j. njihova ekspanzivna sila. 5. Radi 
toga dobiva čovjek svojstva od obaju roditelja 
i po tom je razumljivo, što sva gotovo djeca 
imadu u svom karakteru neke oznake svojih 
roditelja. (Weltrathsel 56—61.). 

Glavni stupnjevi filetičke (vrstne) psihoge- 
nije jesu ovi: 

I. Stanična duša (Cytopsiche) je prvi glavni 
stupanj filetičke psihogeneze. Taj stupanj nala¬ 
zimo kod protozoa, jednostaničnih bića. Vetworn 
(Psychophisiologische Protisten-Studien") tvrdi, 
da su psihički procesi kod protista nesvijesni i 
da su identični sa molekularnim životnim pro¬ 
cesima u plazmi. 

II. Duša staničnog skupa (Coenopsyche). 
Individualni razvoj čovjeka kao i svih mnogo- 
staničnih životinja počinje ponovnom diobom 
jednostavne stanice. Psihološke činjenice, koje 
se kod tog dijeljenja opažaju, jesu kretnje i 
oćuti te stanične skupine. Kretnje su ili nutarnje, 
a zbivaju se uz proces dijeljenja ili vanjske 
kretnje, kojima se mijenja položaj. Oćuti su ili 
oćuti pojedinih starica ili oćuti čitave skupine. 
I kretnje i oćuti još su nesvijesni. 

III. Duša tkaničevine (Gevvebe-Seelle, Hi- 
stopsyche). Kod svih mnogostaničnih i tkaniče- 
vinastih (gewebebildende) bilina, isto tako kod 
nižih, bezmoždanih klasa metazoa (Gevvebethiere) 
imamo ponajprije dva različna oblika duševne 
djelatnosti: 1) psiha pojedinih stanica, koje sa¬ 
činjavaju tkaničevinu i 2) psiha same tkaniče¬ 
vine. Duša tkaničevine je viša duševna funkcija, 
jer nam se prikazuje kao funkcija jednog individua. 

IV. Živčana duša (Neuropsychef. Duševni 
život svih viših životinja (i čovjeka) ima svoj 
temelj u posebnom „duševnom aparatu*. U taj 
aparat spadaju ćutila, mišice i moždani, koje opet 
živci spajaju sa ćutilima i mišicama. (Weltr. 
62.-70.) 

Pitanje o svijesnosti duše vrlo je zakuča¬ 


sto, no sigurno je tek to, veli Haeckel, da je 
svijesnost jedan prirodni pojav, a kao takav 
podvrgnut substancijalnom zakonu. Neki mislioci, 
kao Wundt i Ziehen, drže, „da je svaka duševna 
djelatnost svijesna* — dakle područje duševnog 
života seže samo dotle, dokle i svijest. Haeckel 
prianja uz Romanesa, Schultzea i Paulsena, koji 
misle, da i nesvijesne predodžbe i oćuti i težnje 
spadaju u duševni život. Najznamenitiji nazori 
o svijesnosti jesu ovi: 1) Anthropistička 
teorija svijesti veli: svijest ima samo čovjek. 
Začetnik joj je Descartes. Po njemu je samo 
čovjek misleće biće, doćim su životinje puki 
automati. 2) Neurologička teorija o svije¬ 
sti". svijest ima samo čovjek i neke više živo¬ 
tinje, koje imadu živčani sustav i ćutili. To je 
nazor moderne zoologije, ekzaktne firiologije i 
i monističke psihologije. 3) Animalna teorija svi¬ 
jesti: svijest imadu sve životinje, ali opet samo 
životinje. Tim je postavljena velika razlika iz- 
medju životinja i bil’na, no pokazalo se, da ta 
razlika ne stoji: ima životinja (celenterati), koje 
pokazuju isto tako malo tragova svijesti kao i 
biline 4) Biološka teorija svijesti: svijest imadu 
svi organizmi: životinje i biline, dočim je anor¬ 
ganska tjelesa ne imaju. 5. Celularna teorija 
svijesti: svijest je životno svojstvo svake sta¬ 
nice. 6) Atomistička teorija svijesti: svijest je 
elementarno svojstvo svih atoma. — 0 postanku 
svijesti dva su temeljna nazora: transcedentni 
(dualistički) i fiziološki (monistićki). Haeckel za¬ 
stupa ovaj posljednji nazor: glavnu ulogu u nje¬ 
govu nazoru igra nauka o razvoju. Svijest je 
fiziološki problem, a ne transcendentni, kako 
hoće Du Bois Reymond i dualiste. Točnije re¬ 
čeno: to je problem neurologički. Haeckel naime 
misli, da pravu svijest imadu samo više živo¬ 
tinje, koje imadu centraliziran živčani sustav. 
Konačno ističe Haeckel i ovdje individualni i 
vrsni razvoj svijesti (Weltr. 70. —77.). 

Jedno od najvećih praznovjerja dualističke 
filozofije jest vjera u besmrtnost duše (XI. gl. 
„Unsterblichkeit der Seele“). To praznovjerje 
nužna je posljedica mišljenja, da je čovjek kruna 
i svrha svega života na zemlji. Monistički filo¬ 
zofi 19 . v. nisu vjerovali u besmrtnost duše. 
Tako Strauss, Feuerbach, Biickner, Rau, Spencer 
itd. Pristaše atanatizma (vjerovanja u besmrt¬ 
nost) nastoje, da dokažu svoje mišljenje — no 
sve njihovo dokazivanje izlazi na ono, što je Kant 

rekao: da besmrtnost duše nije spoznajni objekt 
čistog uma, nego postulat praktičnog uma. Teo¬ 
loški dokaz za besmrtnost duše veli, da je stvo¬ 
ritelj udahnuo čovjeku besmrtnu dušu. Kosmološki 
dokaz veli, da ćudoredne uredbe svijeta iziskuju 
vječni bit^k duše. Moralni dokaz veli, da vječna 
pravda Iraži besmrtnost duše. Eteološki dokaz 
veli, da je vjera u besmrtnost duše kao i vjera 
u boga urodjena čovjeku. Ontološki dokaz veli, 
da duša kao jednostavno, nematerijalno i nedje¬ 
ljivo biće ne može sa smrću propasti. Svi ovi 
dokazi neznanstveni su i neodrživi pred sudom 
zdrava razuma. Evo dokaza protiv atanatizma, 
Fiziološki dokaz uči nas, da ljudska duša nije 
samostalno, nematerijalno biće, nego kolektivni 
pojam za skup moždanskih funkcija. Te su 
funkcije kao i sve ostale uvjetovane fizikalnim 
i kemičnim procesima, pak prema tomu pod¬ 
vrgnute substancijalnom zakonu. Histologički 
dokaz temelji se na zamršenoj mikroskopičnoj 
gradji moždana i veli, da su gauglija-stanice 
cijelo duševnih funkcija. Eksperimentalni dokaz 
osvjedočava nas, da su pojedine djelatnosti ve¬ 
zane na stanovite dijelove moždanske. Ako su 
ti stanoviti dijelovi uništeni, uništene su i nji¬ 
hove funkc'je. Patološki dokaz veli, da čim se 
neki dijelovi moždana bolešću rastroje, budu 
odmah i njihove funkcije uništene. Ontogenetski 
dokaz dovodi nam pred oči individualni razvoj 
duše od djetinje pa do staračke dobe. Filoge- 
netski dokaz, temeljeći se na paleontologiji, kom¬ 
parativnoj anamiji i fiziologiji moždana, dokazuje 
nam, da je mozak ljudski isti kao i onaj u vi¬ 
ših životinja, samo na višem razvojnom stupnju. 
(We;tr. 77.-86.) 

Temeljni, najopćenitiji prirodni zakon, je¬ 
dini upravo kozmološki zakon jest po Haeckelu 
supstancijalni zakon. Pod tim zakonom 
razumijeva Haeckel sintezu dvaju drug'h zakona 
i to: kemički zakon Lavoisierov o održanju 
materije, koji veli, da se skup tvari, koji ispu¬ 
njava beskonačni prostor svemira, ne mijenja, 
i drugi, fizikalni zakon Roberta Mayera, koji 
veli, da je sila, koja djeluje u beskonačnom 
prostoru svemira, konstantna. Za monističku je 
flozofiu od velike važnosti čvrsto uvjerenje, da 
su oba ova zakona istovjetna- jedan je usko 
skopčan s drugim isto tako, kao što je usko 
skopčana tvar sa silom. Iz tih zakona slijedi 
onda aksiom o konstantnosti sve¬ 


mira. Prvi, koji je taj temeljni zakon uvidio i 
uveo ga u filizofiju, bio je Baruh Spinoza. U 
njegovom veličanstvenom panteističkom nazoru 
o svijetu jest pojam svijeta istovjetan sa pojmom 
božanstva. Shvaćanje supstancijalnog zakona 
stavlja monističku filozofiju u najveću opreku sa 
filozofijom dualističkom. Haeckel je tu opreku 
lijepo prikazao u ovoj skrižaljci (dodatak k XII. 
glavi velikog izdanja.) 

Monizam. 

I. Svijet (kosmos) sa¬ 
stoji od jednog jeditog 
nerazlučivog područja, 
on je jedinstvena sup¬ 
stancija. Njegova dva 

nerazlučiva atributa 
jesu: materija (protežna 
tvar i energija (djelu- 
juća sila). 

II. Po tom cijelo 
carstvo znanosti sači¬ 
njava jedno jedinstveno 
područje. Takozvane 
duševne znanosti su 
samo osobiti dijelovi 
opće nauke o prirodi. 
Svaka prava nauka te¬ 
melji se na empiriji, 
ne na transcendent- 
nosti. 

III. Spoznaja svih 
pojava ( tako u pri¬ 
rodnom kao i u du¬ 
ševnom životu) biva 
isključivo empiričkim 
putem (samo radom 
naših ćutila i moždana^). 
Svaka objava i transce- 
dentna ima redovito 
svoj početak u bilo 
svijesuom bilo nesvije- 
nom obmanjivanju. 

IV. Zakon o subs- 
tanci ima — bez iz¬ 
nimke općenitu vrijed¬ 
nost u području pri¬ 
rode kao i u području 
duševnom. Pa i kod 
najviših duševnih funk- 


Dualizam 

I. Svijet (kosmos) sa¬ 
stoji od dvaju rastav¬ 
ljenih područja, od po¬ 
dručja prirode (mate¬ 
rijalni, tjelesni svijet) 
i od područja duševnog 
(immaterijalni duševni 
svijet.) 

II. Po tom se carstvo 
znanosti raspada na 
dva sasvim rastavljena 
područja : na prirodnu 
znanost (empiričku na¬ 
uku o mehaničkim pro¬ 
cesima) i na duševnu 
znanost (transcedentnu 
nauku o psihičkim či¬ 
nidbama). 

III. Spoznaja prirod¬ 
nih pojava biva empi¬ 
ričkim putem : opaža¬ 
njem, pokušajima, aso¬ 
cijacijom predodžbi Na¬ 
suprot: spoznaja du¬ 
ševnih pojava mo¬ 
guća je samo nadna¬ 
ravnim putom : obja¬ 
vom. 

IV. Zakon o sub- 
stanci u obim svojim 
dijelovim (održanje ma¬ 
terije i konstantnost 
energije) vrijedi samo 
za područje prirode. 
Samo ovdje je tvar sa 

čija (predočivanju, mi¬ 
šljenju) je rad aktivnih 
živčanih stanica isto 
tako nužno spojen s 
materijalnim promje 
nama svoje substance 
(živčane plazme), kao 
i kod svakog- prirod¬ 
nog procesa sile i ma¬ 
terije. 

Supstancijalni zakon od prevelike je važ¬ 
nosti za monističku filozof'ju. Njim se pozitivnim 
načinom postavlja jedinstvo svemira i kauzalni 
vez svih pojava, koje se dadu spoznati, a ne¬ 
gativnim se načinom zabacuju tri centralne dogme 
starije metafizike, a te su dogme: bog, sloboda, 
besmrtnost. (Weltr. 86.-94.). 

Medju svim zagonetkama svijeta je najop¬ 
sežnija i najteža ona o postanku i razvoju svijeta. 
I za riješenje ovoga pitanja doprinjeo je 19. v. 
više nego svi prijašnji vjekovi. Svi su danas 
danas suglasni u tom, da sva pojedina pitanja 
o stvorenju sačinjavaju jedan općeniti „kozmički 
univerzalni problem". Neriješeno je pak pitanje: 
da li je svijet stvoren ili se je razvio? 
Vladajući nazor u prvanjim vijekovima bila je 
vjera u stvorenje svijeta. Poznata je kršćanska 
nauka o nadnaravnom stvorenju svijeta. No te 
bajke o postanku svijeta ne mogu se održati 
pred sudom hladnoga razbora a još manje pred 
sudom modernih znanosti. Već su neki jonski 
mudraci nastojali protumačiti opstanak svijeta 
prirodnim načinom, no to su bili samo pokušaji. 
Srednji vijek palio je takove pokušaje na lomači. 
Jedini mogući način, kojim bi se po Haeckelovu 
mišljenju mogao ovaj problem riješiti, bit će 
onaj, kojemu je nauka o razvoju (Ent- 
vvickelungslehre, evolucionizam) zvijezda vodilja. 
Na nauci o razvoju temelji se monistička nauka 
o postanku svijeta. Kako je dakle postao svijet? 
Po Kant-Laplace-ovoj teoriji postali su svijetovi 
zgušćivanjem neke magle, koja se je vrtjela. Po 
mnijenju većine pristaša ove teorije imao je svijet 
neki početak. Pita se: odakle ono gibanje ? 
Gdje mu je početak? I ovu zagonetku svijeta 
smatra Du Bois Reymend transcedentnom, ne- 
riješivom. Haeckel veli, da se i ova zagonetka 
dade riješiti, prihvatimo li misao, da je gibanje 
imanentno i prvotno svojstvo substance isto tako, 
kao i oćut. Velike tečevine astronomije i fizike 


u pogledu sastava i razvoja kozmosa sakupio 
je Haeckel u ove teze : I. Svemir je beskonačan, 
neograničen, nije nigdje prazan, nego je svuda 
ispunjen supstancom. II. I vrijeme svijeta je bes¬ 
konačno. Nema početka ni svršetka: ono je 
vječnost. III. Supstanca se uvijek kreće i mijenja, 
ali kod toga ostaje nepromijenjena neizmjeriva 
kvantiteta materije i energije. IV. Univerzalno 
gibanje supstance je gibanje u krugu, sa perio¬ 
dičnom izmjenom evolucije i disolucije. V. Te 
faze nastaju promjenom agregatnih stanja, kod 
čega se luči masa od etera. VI. To lučenje na¬ 
staje zaradi sve većeg zgušćivanja materije. VII- 
Dok na jednoj strani svemira zgušćivanjem na¬ 
staju nova tjelesa, na drugoj se strani dogadja 
protivni proces: razor svijetova, koji se sukob- 
ljuju. VIII. Silna kvantiteta topline, koja taj sav 
posao obavlja, stvara opet nove sile. Prema 
svemu tomu univerzum je perpetuum mobile. 
(Weltr. 94.-102). 

Supstancijalnim zakonom dokazana je diuga 
jedna temeljna činjenica, da se naime svaka pri¬ 
rodna sila može bilo posredno bilo neposredno 
pretvoriti u svaku drugu prirodnu silu. Meha¬ 
nička i kemička energija, zvuk i toplina, svjetlo 
i elektriciteta mogu se svesti jedna na drugu: 
one nam se pojavljuju kao razni pojavni oblici 
jedne te iste pra-sile; energije. Iz toga slijedi 
onda znameniti zakon o jedinstvenosti svih pri¬ 
rodnih sila, slijedi „monizam energije". U pod¬ 
ručju fizike i kemije taj je zakon jedinstvenosti 
općenito priznat. U području organskog svijeta 
došao je taj zakon do priznanja tek u novije 
vrijeme. Nauka o razvoju ukinula je onu pri¬ 
vidnu razliku izmedju organskog i anorganskog 
svijeta. (Weltr. 102-110.) 

U XV glavi Svoje knjige govori Haeckel o 
bogu i o svijetu. Pod pojmom božanstva razu¬ 
mijevalo je ljudstvo neki vrhovni djelujući pra- 
uzrok svega. No pritiskom sveopćeg razvoja 
znanosti doživio je i taj pojam veliku preobličbu. 
Predodžbe o bogu bi'e su u razno vrijeme kod 
raznih naroda veoma različite. U glavnom mo¬ 
žemo te predodžbe podijeliti na dvije grupe: na 
teističku i monoteističku grupu. Ova posljednja 
usko je skopčana s monističkim ili rationalnim, 
a prva sa dualističkim ili mističkim nazorom o 
svijetu. Glavno je načelo teizma ovo: bog i 
svijet su dva različita bića- Tako 
veli politeizam (mnogoboštvo: fetišizam, demo- 


silom nerazlučivo spo¬ 
jena. U području duha 
je djelatnost immateri- 
jalne duše slobodna i 
nije vezana na fizikalne 
i kemičke promjene 
svojih organa. 

mzam, helenski politeizam), arafiteizam (bog 
dobra i bog zla) i monoteizam, kojeg opet mo¬ 
žemo podijeliti na prirodni monoteizam (n. pr. 
obožavanje sunca kao jednog božanstva) i na 
antropistički monoteizam: ovamo spada vjera 
mojsijeva, k'šćanstvo i islam. Sve ove religije 
slažu se u tom, da je bog iznad svijeta (extra- 
mundanus) i iznad prirode (supranaturalis). Sa¬ 
svim protivno uči p a n t e i z a m. P o n j e m u 
je bog i priroda jedno te isto biće, 
Pojam boga isto je što i pojam prirode ili 
substance. Božansko je dakle biće u svi¬ 
jetu, ono je deus intramundanus. Jedino ovaj 
nazor o božanstvu dade se u sklad dovesti sa 
najvišim prirodnim zakonima, osobito sa za¬ 
konom supstancijalnim. Prema tomu je i pa n- 
teizam svjetovni nazor moderne 
prirodne n a u k e. Jedinstvo svijeta i božan¬ 
stvo, koje je propovijedao Baruch Spinoza, pro¬ 
povijeda i monistički nazor o svijetu (Weltr. 
111.-117.). 

Svaki pravi znanstveni rad ide za spo¬ 
znajom istine. Svako pravo i vrijedno znanje je 
realne naravi i sastoji od predodžbi, koje od¬ 
govaraju zbilji. Mi doduše ne možemo spoznati 
najdublju bit ovog svijeta t. zv. „stvar o sebi 11 
— ali kritičko opažanje i poredjivanje uvjerava 
nas, da su predodžbe utisci izvanjeg svijeta kod 
svih ljudi normalnih moždana i ćutila gotovo 
jednake. Te dakle predodžbe možemo smatrati 
istinitim. Svaka spoznaja temelji se na dvjema 
različitim, ali srodnim, svezanim dijelovima fizio¬ 
loškim funkcijama u čovjeku: prvo su oćuti, 
koji nastaju pomoću ćutila, a drugo su asocija¬ 
cije tih oćuta u subjektu ili predodžbe. Ove na¬ 
staju pomoću mislila (organi mišljenja, Denkor- 
gane, phroneten). Ćutilno zamjećivanje je po¬ 
četak svake spoznaje. Već je Locke rekao = 
„Nihil est in intellectu, quod non fuerit in sensu“, 
a Albrecht Rau ponavlja samo tu misao, kad 
veli: „Svaka znanost je u temelju svom ćutilna 
spoznaja*. No znanje stečeno pukim ćutilnim 
putem manjkavo je te ne može zadovoljavati 
kulturnog čovjeka. Tu mu pomaže fantazija, t. i. 
ona sila u čovjeka, s kojom on asocijaciju uti¬ 
saka i skupove predodžbi sklada u saveznu, 
skladnu cjelinu. Često je kod popunjavanja 
našeg zvanja potrebno vjerovanje, no to 
vjerovanje mora biti znanstveno t. j. mora se 
temeljiti na vjerojatnim razlozima. Protivno od 

ovoga prirodnog vjerovanja jest t. zv. natpri¬ 
rodno vjerovanje t. j. vjera u kojekakva čudesa. 
To je praznovjerje. Ono ne spada u znanost. 
Poznata su praznovjerja starih naroda. Pogle¬ 
damo li pak malo po uredbama savremene 
Evrope, vidjet ćemo, da i tuj ima glupljih insti¬ 
tucija nego je bilo štovanje krokodila u starom 
Egiptu. Kult raznih Moloha jači je danas, nego 
je ikada bio. Krivo je tomu s jedne strane vje¬ 
rovanje u neke nadzemaljske sile, a s druge 
strane nepouzdanje u vlastitu snagu. (Weltr. 
118.-123.). 

U XVII. glavi — „Wissenschaft und Christen- 
thum“ — govori o kršćanstvu i njegovom od- 
nošaju napram znanostima. Napredak znanosti u 
19- v. oborio je onaj mistički nazor o svijetu, 
koji je kroz stoljeća i stoljeća vladao. Znanost 
i „objava* danas su u žestokoj borbi i jasno 
se vidi, da znanost malo po malo ali sigurno 
pobjedjuje. L'jepo o tom govori David Friedrich 
Strauss u svojoj knjizi: „Der alte und der neue 
Glaube*. Lijepo ističe razliku izmedju uma i 
praznovjerja. Nadalje ističe Haeckel Straussov 
„das Leben Jesu*, Feuerbachovo djelo „Das 
Wesen des Christenlhums*. Haeckel dalje u tom 
poglavlju oštro osudjuje napadaje katolicizma 
na znanost i težnju njegovu za samovladom. 
Nadalje govori o razvoju kršćanstva: o prvim 
kršćanskim piscima, o sredovječnom papizmu, 
o reformaciji i o modernom kršćanstvu, kojeg 
on nazivlje „Scheinchristenthum*. Njegova je 
kritika oštra, ali pravedna. U pojedine detaille 
ne ćemo se upuštali, no preporučamo svakomu, 
da pročita barem ovo poglavlje, a po moguć¬ 
nosti i one dvije prije spomenute Straussove 
knjige. 

U XVIII. glavi — „Unsere monistische Reli- 
gion* — govori Haeckel o odnošaju monističke 
filozofije naprama religiji u opće, govori o temi, 
koju je opširno obradio u svojem spisu „Der 
Monismus als Band zvvischen Religion und 
Wissensch&ft“. Dobar dio savremenih učenjaka 
smatra svaku posebnu religiju nepotrebnom. 
Vjera u umnu snagu čovjeka to je jedino po¬ 
trebna religija. 

No ima učenjaka, koji drže religiju po¬ 
sebnim područjem, s kojim znanost ne ima 
posla. Haeckel pak misli, da je monistička filo¬ 
zofija sposobna, da u sklad svede zuanost sa 
vjerom. A da se to postigne, treba postaviti 


kult novoga trojstva, kult istine, dobrote i lje¬ 
pote. Zato pak potrebna je ne revo’ucija, nego 
reformacija našeg duševnog života. Treba težiti 
za idealom istine, istine znanstvene, a ne ob- 
javne. Treba težiti za idealom dobrote, za ona¬ 
kvim idealom, za kakovim je težio Isus. Moni¬ 
stička etika u mnogom je suglasna sa etičnim 
idealima kršćanstva, pak zato i osudjuje tako 
oštro moral savremenog kršćanstva, koji nije no 
puka nagrda divne one zasade Isusove: „Ljubi 
bližnjega svoga kao samoga sebe". Monizam 
teži za idealom ljepote, ali Z3 ljepotom na ovom 
svijetu (VVeltr. 133. —138.). 

Praktični život stavlja na čovjeka stanovite 
tražbine, koje on može ispuniti samo onda, ako 
su one u skladu sa njegovim razumnim (umnim) 
nazorom o svijetu. Prema tomu mora monistička 
etika biti u skladu sa jedinstvenim shvaćanjem 
svemira. To shvaćanje nas puti, da ne opstoje 
dva svijeta, fizički materijalni i moralni-immate- 
rijalni, kako hoće Kant i množina njegovih pri¬ 
staša. Svijet je jedinstven. Na tom se temelji 
monistička etika. Ne treba čovjeku zaradi mo¬ 
ralnih normi posizati u nadnebesje, nije ni po¬ 
trebno, da kod svakog čina pazi, što traži „ka¬ 
tegorični imperativ". Prava etika treba da se te¬ 
melji na realne m tlu socijalnih instinkta, koje 
nalazimo kod viših životinja. Prava etika mora 
težiti za tim, da uspostavi zdravu harmoniju iz- 
medju egoizma i altruizma. Veliki engleski filozof 
Herbert Spencer bio Je prvi, koji je osnovao 
takovu monističku etiku. U nekojim točkama 
podudara se monistička etika sa etikom kršćan¬ 
skom, tako u pogledu odnošaja pojedinca 
naprama njegovom bližnjemu. No ono preziranje 
samoga sebe, svoga tijela, odvraćanje od kul¬ 
turnog života i prirode, preziranje žene i obi¬ 
teljskog života u opće — sve to, razumije se, 
ne odobrava kršćanskoj etici zdrava monistička 
etika. (Weltr. 1 39.—146). 

f 

* 


Evo to je sadržaj znamenite Haeckelove 
knjige o zagonetkama svijeta. Sve zagonetke 
svadja on na jednu jedinu, na problem substance. 
Jasno se vidi razlika izmedju njegove filozofije 
i dualizma. Da tu razliku još preciznije istak¬ 
nemo, navesti ćemo još ovu Haeckelovu skri- 
žaljku, koja nam pokazuje svu razliku izmedju 
dualizma i monizma: 


I. Monizam (jeđ- 
nobitnjački nazor o 
svijetu), Materijalni tje¬ 
lesni i nematerijalni 
duševni svijet sačinja¬ 
vaju jedan jedini, ne¬ 
razlučivi i sveopći uni¬ 
verzum. 

II. Panteizam (i atei¬ 
zam). Deus intramun- 
danus : Svijet i bog 
sačinjavaju jednu jeditu 
supstancu. Materija i 
energija su njezini ne¬ 
rastavljivi atributi. 

III. Genetizam 
(evolucionizam) nauka 
o razvoju, kosmos (uni- 
versum) je vječan, bez 
svršetka, nije nikada 
stvoren i razvija se po 
vječnim prirodnim za¬ 
konima. 

IV. Naturali- 
z a m (i rationalizam ). 
Substancijalni zakon 
(održanje materije i 
ustrajnost energije ), 
obuhvaća sve pojave 
bez iznimke; sve se 
zbiva naravnim putem. 

V. Mehanizam 
(ili hylozoizam). Nema 
nikakove osobite ži¬ 
votne sile (Lebens- 
kraft) koja bi stajala 
samostalno i neovisno 
naprama fizikalnim i 
kemičkim silama. 

VI. Thanati- 
zam (vjeran u umrlost). 
Duša čovječja nije sa¬ 
mostalno, besmrtno 
biće, nego je prirod¬ 
nim putem postala iz 
životinjske duše: ona 
je kompleks moždan- 
skih funkcija. 


I. Dualizam 
(dvobitnjački nazor o 
svijetu) Materijalni tje¬ 
lesni i nematerijalni 
duševni svijet dva su 
sasvim razlučena i neo¬ 
visna područja. 

II. Teizam. Deus 
extramundanus : svijet 
i bog su dvije razli¬ 
čite supstance. Mate¬ 
rija i energija su samo 
dijelomice medjusobno 
svezane. 

III. Kreatizam, 
nauka o stvorenju svi¬ 
jeta, kosmos (univer¬ 
zum) niti je vječan, 
niti beskonačan, nego 
je jedanput (ili više 
puta) stvoren od boga. 

IV. Supranatu- 
r a 1 i z a m (i insti- 
cizam). Substancijalni 
zakon vlada prirodom 
samo djelomice. Po¬ 
jave duševnog života 
su neodvisne od njega 
i nadnaravne. 

V. Vitalizam 
(i teologija). Životna 
sela (vis vitalis) dje¬ 
luje u organskoj pri¬ 
rodi uzročno, neod¬ 
visno od kemijskih i 
fizikalnih sila. 

VI. A t h a n iz a m 
(vjera u neumrlost). 
Duša čovječja je samo¬ 
stalno, besmrtno biće, 
nadnaravnim načinom 
stvoreno, dijelomice ili 
sasvim neovisno od 
moždanskih funkcija. 

Čim je izašla ova Haeckelova knjiga, ras¬ 
pisalo se o njoj u Njemačkoj malo i veliko. Za 
kratko vrijeme, otkako je izašlo jeftino pučko 
izdanje, rasprodalo se u Njemačkoj preko 100.000 
egzemplara, a osim toga prevedeno je to djelo 
na 12 jezika. Broj brošira i referata o toj knjizi 
vrlo je velik. Osim napadaja klerikalne štampe, 
koja je podigla neizmjernu hajku protiv smjelih 
zaključaka velikog učenjaka, spomenut ćemo još 
samo nekoje. Tako je profesor filozofije na ber¬ 
linskom sveučilištu, pisac poznate knjige „Ein- 
leitung in die Philosophie“, Fridrich Paulsen, na¬ 
pisao protiv Haeckela pamflet „Ernest Haeckel 
als Philosoph“, pamflet takav, te bi čovjek po¬ 
mislio, da ga je napisao bar — Jovan Hranilović. 
Pristojnije je pisao profesor filozofije u Kielu 
Erich Adickes („Zuriick zu KanP) i Fritz Schultze 
(„Kant und Darwin“). Ne mislimo tvrditi, da su 
misli Haeckelove poslednja riječ svake filozofije, 
ali ni Adickes ni Schultze nijesu iznijeli ništa 
stvarna protiv Haeckela, do li nekih netočnosti 
u pitanju teološkom. Čitavu tu borbu opisao je 
Heinrich Schmidt u spisu r Kampf um die Welt- 
rathseP. Napose treba ovdje spomenuti prekrasnu 
studiju o Haeckelu iz pera poznatog spisatelja 
Wilhelma Bolschea. Ta je studija prava umjet¬ 
nina svoje vrsti — jednom riječi: uzorna stu¬ 
dija. Ta Bolsche je već više puta dokazao, da 
se i o teškim učenjačkitn stvarima dade zani- 
mivo raspravljati, a pisac uza sve to ostane i 

— umjetnik. Tom sam se studijom i ja podosta 
poslužio — osobito u prvim stranicama ove 
raspravice. 

* 

Poslije ove knjige izdao je Haeckel samo 
još jednu: „Die Lebenswunder“ kao dopunu 
knjizi o zagonetkama svijeta. Izdao ju je na na¬ 
ročitu želju mnogih svojih čitatelja, premda je 
bio odlučio, da sa dovršetkom 19. v. dovrši i 
on svoj rad- U toj knjizi govori ponajviše o 
biološkim problemima. Samo jednu poveću pro¬ 
mjenu u svom sustavu izveo je Haeckel u toj 
knjizi: promijenio je donekle pojam substance. 
Dodao joj je osim tvari i sile još jedan atribut. 
Nazvao ga je p s y c h o m a (oćućivanje) — a to 
je svojstvo substance, da prima oćute, najniže te¬ 
melje svim duševnim pojavama. Psychama je 
konstantna t. j. nijedan njezin dijelak ne može 
se izgubiti. Tako eto stvara Haeckel novo trojstvo 

— trojstvo substance: tvar, energija, psychoma, 


te prema tomu vrijede za substancu ovi temeljni 
zakoni-- l. Nema tvari bez sile i oćuta. 2. Nema 
sile bez tvari i oćuta. 3. Nema oćuta bez tvari 
i sile. 

* 

Evo, time je Haeckel, kako sam veli, za¬ 
vršio svoj rad- Nikome još nije uspjelo, da pra¬ 
vedno i prema zasluzi ocijeni njegov rad i nje¬ 
gove privrede. Sudije literarni najlaglje zapadaju 
u ekstreme. Oni ne imadu pisanog zakonika, a 
zakonik savjesti lako se dade obići. Mnogi su 
već Haeckelo\ om filozofskom sustavu pokušali 
paliti posmrtne svijeće, ali preko rada jednog 
gorostasa ne prolazi se samo tako. Istina, zgrada, 
koju je on podigao u slavu sile čovjekove bit 
će možda doskora srušena, a.i u tirn ruševinama 
bit će mnogo jake, valjane gradje, koju će svaki 
novi graditelj moći i morati upotrijebiti za svoju 
zgradu. A koliko vrijedi to, što je on u najteže 
gotovo vrijeme neumorno jačao vjeru u snagu 
ljudskoga uma, to može prosuditi samo bu¬ 
dućnost. 



Stjepan Parmačević (Zagreb): 

U jeseni. 

Sjedio je umorno podbočivši glavu rukama. 
Tek su mu se velike duboke oči micale. Pro¬ 
matrao je dvoranom svoje drugove, sve mlade 
momke, pune života i snage i zdravlja. Kraj 
sebe je osjećao snažni i mirisni život djevojke, 
Studentice, a svoje kolegice. Ipak ne obraćaše 
pažnje svoje na nju. Sva vreva u dvorani učini, 
te ne mišljaše na to, već na kontrast toga, re¬ 
zignirano se sjećajući, kako je nekada i njemu 
bilo toplo i slatko pri duši, kako je nekada 
mis’io, da je on sve, da je najjači. Danas trpko 
gleda i misli: Gle, ovi dodjoše amo puni svega 
onoga, što mene već na pragu života ostavi. 
Tko zna, kako će biti s njima? 

I misli ga ponesoše. Mišljaše rastrgano. 
Sad mu iskoči ovaj, sad onaj dogadjaj iz života 
u pamet. A ne bijaše to ništa ugodno. Najviše 
ga je boljelo, što sada spoznavaše, da je on 
sam najviše kriv svojoj nesreći, koju se bojaše 
i sam sebi, priznati. Štošta mu se iz njegova 
života prikaza tako čudno, te mišljaše, da to i 

nije doživljeno, već da je lo puki san. I trpko 
se nasmije, pa u misli prkosno ustanovi: Ne — 
ništa nije bilo san, sve je bila istina. Nakon 
toga zaključka osjeti, gdje mu tijelom prodje 
zebnja. Sjeti se: isto ga je takovo čuvstvo obu- 
zelo jednoć na selu. Išao je, išao ... i ne shva¬ 
ćajući ni sam kako — zabludio, zaboravivši, 
kamo ide i zašto ide. Susretne malu djevojčicu, 
pa je upita pogledavši uporno i tvrdo u malu: 
„Kuda je put u . . . tamo* i pokaza rukom ne¬ 
izvjesnim smjerom. Mala ga nato zapita: 

„A kamo idete?* 

„NikamoI Nikamo!* odgovori on teško i 
nesabrano- Mala ga pogleda pametnim, modrim, 
nevinim i naivnim očima, očito se čudeći, kako 
se to može: nikamo ne ići. On — študent, fi- 
losof — opazi taj pogled i osjeti nešto teško 
kao prijekor i grižnju. Osjeti, kako je sve to 
užasno i jadno i prokleto. Pričini mu se, kao 
da je prošlost i budućnost raka, kojoj je prednja 
i zadnja stijena tako usko stisnuta, da za sa¬ 
dašnjost ne osta ništa, te da on ne može da 
diše slobodno, ne može da čezne ni da se ve¬ 
seli. I u duši prokle sve, a pri tom ne mišljaše, 
što je to: sve ... 

Profesor je već davno ušao u dvoranu i on 
je mekanično ustao, a da toga ni sam nije 
opazio. Isto tako nije opazio ni to, da već četvrt 
sata piše profesorovo ♦umačenje. Pisaše posve 
mehanično — a pri tom nastavljaše misliti . . . 

Prokleo je život, što se živi tako od dana 
u dan. To mu se sve činjaše smiješno; on pro¬ 
klinje životi He, he, hel Odmah će život za¬ 
boljeti glava od toga proklinjanja — dakako I 
1 sjeti se, kako svi gledaju u njemu srećna čo¬ 
vjeka, kojemu treba zavidjeti. A on ipak ne 
može da svakome objesi na nos svoju nesreću 
i bol, premda osjeća, da bi mu odmah lakše 
bilo. On nema prijatelja — on je uvijek sam. 
Sam je i u najvećem društvu. Uvijek je ozbiljan 
— smijeha kao da i ne poznaje, kao da ga je 
već davno zaboravio. 

Ipak — ipak: i on se smije — smijehom 
jadnim i umornim, smije se ondje, gdje se drugi 
zgražaju jasno i vidno. On se smije — tek mu 
udima i živcima prolazi zima. Eto i posljednji 
put se smijao, kad je — protiv običaja — pri¬ 
povijedao jedan svoj san na javi; Išao je ulicom 
kao bez svijesti — a u misli mu se pojavi nje¬ 
gova slika — kao da je on netko drugi. 


Vidio se na visokom mostu neke bezimene 
mutne rijeke sa sitnom bočicom ciankalia u ruci. 
Htjede da ispije ciankalij i da se tako s ruba 
mosta bez svijesti sruši u mutnu i hladnu vodu. 
No prije nego ispi otrov, izgubi ravnotežu i su¬ 
novrati se dolje. Na po puta osjećaše neko ras¬ 
košno čuvstvo i tek požali — opet protiv obi¬ 
čaja — što ne može da komu bliskome, a bli¬ 
skoga ne imadjaše nikoga, ispripovijedi taj ras¬ 
košni osjećaj, što ga je obuzeo padajući. .. 

„Ah — to je glupost, bolest* dometne 
jedan iz društva, kojemu to pripovijedaše. No 
ipak je i ovoga, kao što i sve druge obuzela zima, 
pa se nekako uozbiljiše, što im veoma slabo 
pristajaše. U to tjeskobno raspoloženje unese 
sam pripovijedač, kojega se stvar najviše ticaše, 
prvi svijetla. On se smijaše tiho i suho. Eto to 
je bio njegov smijeh — smijaše se ondje, gdje 
bijaše nepristojno smijati se. I sada — pišući 
predavanje, a sjetivši se toga — preleti mu nešto 
preko lica i usana — posve nesvijesno. Pisaše 
dalje i — mišljaše dalje. U predavaoni bijaše 
dosta sparno i užasno dosadno. O misao uda¬ 
raše neprestance kreda, pa neprestano škripanje 
stolaca, šum pera i olovaka po papiru. Inače 
tako osjetljivi Stipe Vić danas toga ne primjeti. 
Sva mu se duševna snaga danas kao usredo¬ 
točila tek na njegov život, na nesuvisle, naj- 
apartnije momente života njegova. 

A i ljubav njegova prema ženi bijaše čudna- 
Njemu se činjaše nekada, da on ljubi lijepu svoju 
susjedu, mladu djevojčicu u kratkim suknjama 
raskuštranih vlasi. Kasnije mu se to pričinjaše s\ i 
manje vjerojatnim, dok je konačno ne zapita, 
da li je — pristojno, da on, filosof Stipe Vić, nju, 
malu gaćašku, ljubi. Ona je mislila, da to nije — 
pristojno. I on je presta ljubiti. Kasnije više ne 
ljubljaše tako. Sve mu je to danas bilo smiješno 
i ne mogaše vjerovati, da je on to, takovo što, 
mogao učiniti i ići pitati, je li — pristojno . . . 
Ne, ne! Mora da je vrlo glupo izgledao, kad ju 
je to zapitao — još gluplje, što je samo radi toga 
obukao i svečano odijelo — e nije šala. Kas¬ 
nije ljubljaše žene, zrele, potpune i razumne 
žene. Od njih je mnogo naučio, da, da — ali 
o tom ne voli misliti. 

Kad pomisli na žene, uvijek se sjeti sv. 
pisma. Ono na mjestima govori vrlo lijepo o že¬ 
nama, vrlo, vrlo lijepo. U sv. pismu nalažaše 
Stipe Vić vrlo često utjehe, ne vjerske, nego 

tople utjehe, koju dobivamo uvijek, kat Čitamo 
pisce vedra i široka pogleda. Tek u sv. pismu 
činjaše mu se, da nije sve vedro i optimistično, 
no da ima i dosta toga, gdje misao mora bez¬ 
nadno da stane. No onda dodje čuvstvo. 

U drugih pisaca nalazio je više optimizma 
no u sv. pismu. Evo n. pr. Emerson — protkan 
skroz optimizmom, nalazeći svuda ravnovjesje, 
onakovo, kakovo zadovoljava ljudsku misao. 
On voli i sv. pismo i Emersona, on voli mnogo, 
mnogo ... I misli ga zanesoše nekud u tople i 
mirisne krajeve, gdje ne osjećaše svoje tuge i 
tjeskobe, gdje se na usnama javljaše smijeh 
zdravih momaka i prpošnih djevojaka. O takav 
on smijeh i takav život željaše! Ali s bolom 
uvidjaše, da on ne može steći takova života, 
jer za takav život treba zadovoljstva, koje se 
radja iz zdravlja. Da — i podvornik udje u 
taninu dvoranu, smete Stipu Vića i on opazi, 
da je već davno prestao pisati, da je profesor 
već davno otiš o iz dvorane, a isto tako i dru¬ 
govi njegovi. 

Janko — sad mi je bilo lijepo i toplo..." 

„A pa vama je uvijek lijepo — što Vam 

fali?" 

1 Stipe Vić svojim lagan'm korakom podje 
iz dvorane . . . 

(§21 

I. N. N. (Zagreb): 

SCH6RZ0. 

„Hvaljen Isus ! Časni oče, 

Dodjoh ispovjedit se l* 

»Lijepo kćerko, klekni samo, 

Kazuj grijehe redom sve . . .« 




»Kćerko, kćerko, dijete božje, 
Teški grijeh tereti te. 

Uzdaj se u milost božju, 

Ja ti evo praštam sve! 

Ustaj, kćerko, dijete moje, 
Više nemoj griješiti, 

Jer inače grijehe tvoje 
Ne će bog odriješiti. 


Ljubila si, kako kažeš, 

Onoga mladića ti, 

Poljupca si njemu dala 
Svaki dan najmanje tri . . . 

Mora da su vrlo slatke 
Rumene te usnice . . . ? 

Dajde kćerko samo jednom, 

Da ih ’vako ljubnem, gle ! . . . 

— Ti se kratiš...? dijete moje, 

Kleknuti ću pred tebe . . . 

Samo jednom daj poljubit 
Rumene te usnice . . .« 

.Ali . . . ali, časni oče, 

MJ ć^rno sagriješiti . . 

»Šuti, šuti, kćerko moja, 

— Bog će već odriješiti . . . « 

es 

I. P. (Zagreb): 

Hukforilef. 

Na auktoritet se najviše pozivaju oni, koji 
su nekoć bili jaki, a sada su slabi, oni, koji 
nemaju za svoje tvrdnje dokaza, oni, kojima 
auktoritet služi kao ograda, preko koje ne do¬ 
pire ljudstvu svijetlo istine i znanosti, kao jaki 
nasip, koji će da brani postojeći nezdravi dru¬ 
štveni poredak pred zdravim reformatorskim 
idejama. Već sama ta činjenica, da je on sred¬ 
stvo za ovakove svihe, ne dopušta samostal¬ 
nome čovjeku, da mu se pokloni. Priznajemo li 
mi, napredna omladina, auktoritet, ili jie? U na¬ 
vedenom smislu mi ne možemo ga priznati, ier 
je nešto, čemu se imamo pokoriti bez obzira 
na naše uvjerenje i osvjedočenje. A jedino ova 
dva faktora mogu da vode naše djelovanje, 
makar ga i ne vodili putem, koji pokazuje auk¬ 
toritet. Znači li pak auktoritet, ugled, vrijednost 
nečesa, Što se temelji na valjanim, jakim razlo¬ 
zima, onda ga dakle priznajemo. Jer mi u tom 
slučaju priznajemo nekoj osobi odnosno njezinim 
nazorima neki auktoritet Samo zato, Što su ti 
nazori obrazloženi i potkrepljeni, takovi da mogu 
postati identični s našim uvjerenjem i osvjedo¬ 
čenjem. Da se pak ovo pitanje stvori, treba biti 
od naravi već sposoban prosudjivati vrijednost 
nečesa i onda steći si potrebnu naobrazbu. I 
tako dolazimo do onoga, što uvijek i uvijek 

naglašujemo i preporučujemo, a to je naobrazba. 
Dopuštam, da je u gornjim recima dosta teore- 
tizovanja, ali da je ono izlišno, ne mislim. Kada 
stupamo u praksu, u život, dobro je, da već 
imamo neke nazore, koje smo prije stekli teore- 
tizovanjem, osnovanim na promatranju života. 
Pa ipak iz toga ne slijedi, da se naše teorije i 
nazori ne bi mogli kasnije u životu pod utje¬ 
cajem ovoga promijeniti i razviti. Da si je na¬ 
predna omladina prije svoga djelovanja stvorila 
stalan nazor o auktortetu, da je i — dopustimo 
riječ — teoretizovala o njemu, kaošto i jest, i da 
se stvorenih zakona držala u svome djelovanju, 
ne bi bila počešće pogriješila, bila bi svijesno 
napredna, kakovi na žalost mnogi njezini čla¬ 
novi nisu. Dužnost je našeg lista kao glasila 
naprednog djaštva, da upozori na te pogrješke, 
pa ma to činio i na taj način, da katkada teore¬ 
tizira. 

Auktoritet je u našoj kulturnoj i političkoj 
povjesti bio do nedavna važan faktor. On je 
doduše već dosta rano imao i kod nas u pred¬ 
stavnicima individualizma svojih protivnika, ali 
ovi ne uspješe, jer je njihova borba bila tek 
borba pojedinaca, a i prilike bile su za njih ne¬ 
poćudne. Tek u naprednoj stranci dobi on izra¬ 
zitog protivnika, koji se domala i ojačao. Kaošto 
je naravno, uz nove i napredne ideje pristaše 
većinom djaci, omladina, tako te se pojmovi na¬ 
predne stranke i napredne omladine, djaštva, 
smatrali identičnima, premda to nije b ! lo sasma 
opravdano. No pustimo to, glavno je, da kon- 
statujemo, da se nazori napredne stranke i na¬ 
predne omladine, djaštva, u glavnome slagali. 
Medju ostalim imali su zajedničke nazore o 
auktoritetu i borbi protiv njega. Pa ipak su se u 
tom pitanju praksa i teorija naprednog djaštva 
vrlo kosile. Pokorilo se bez ikakvog promišljanja 
nekim pojedincima, a isto se tako začepilo uši 
pred više toga, što je imalo svoju nutarnju vri¬ 
jednost, auktoritet. Ne ću da trošim riječi doka¬ 
zujući to konkretnim primjerima; ovi bit će po¬ 
znati svakome, tko prati pomno život na našem 
sveučilištu. Ovakovim pojavima medju djaštvom 
može biti uzrok, da mu manjka ili dostatna na¬ 
obrazba ili trijeznost u prosudjivanju ili jakost, 
energija, kojom će se volji drugoga oduprijeti 
ili — a to bi bilo najgore — svaka sposobnost 
prosudjivanja. Dakako da nisu kod svakoga svi 
ovi faktori zajedno utjecali, stvar je to relativna, 


koja je kod svakog pojedinca drukčija; ali bilo 
što bilo, zlo je, jer je produkt onih faktora t. j. 
ponašanje, djelovanje djaštva bilo zlo. 1 ovom 
prilikom upozorujemo: odstranite uzroke, pa ne 
će biti ni posljedica. Naobrazujte se, proma¬ 
trajte život, promišljajte trijezno i na temelju 
svega toga stvorite si nazore, da ih poslije u 
životu energično provedete. Onda vam ne će 
imponirati auktoriteti, onda ćete sami sebi biti 
auktoritet, onda tek bit ćete napredni. 

Dok djak na- sveučilištu može da izrazi 
svoje nazore vanjskim činima, djak na srednjoj 
školi toga ne može, bar ne u onolikoj mjeri. 
Obojica se pripravljaju za život, priprava prvog 
je bučna, možda baš zato, jer je priprava na 
srednjoj školi bila tiha. Radi toga lakše se opa¬ 
žaju i pogrješke sveučilištarca, nego one srednjo¬ 
školca. Ako pak ovaj i pogriješi, dade se lako 
opravdati, jer njegova naobrazba na srednjoj 
školi tek počinje, njegovi se nazori tek razvi¬ 
jaju, prije nego si stvori koji stalan, prormjenit 
će često mnoge, dakle i pogriješiti. Ali cn ne 
smije kod ovih pogrješaka ostati, ne smije za¬ 
boraviti, da su ove pogrješke samo prelazne — 
doduše nužne — točke u njegovu razvoju, na 
koncu kojega morat će si ipak stvoriti jedan 
stalan ispravan nazor. (Primjećujem, da to ne 
vrijedi apsolutno za sve i sva pitanja, mnogi od 
nas i za mnoga pitanja stvorimo si stalan nazor 
tek kasno u životu). Ali auktoritet, na koji se 
tako često pozivlju odgojitelji srednjoškolske 
mladeži, nerijetko je kriv, da djaci pogriješe i 
da kod svojih pogrješaka ostanu. Zato oni mo¬ 
raju dobro promisliti, koji od odgojitelja zavrijede, 
da imadu auktoritet (ne u krivome smislu), a koji 
ne. Tim ne kanim poticati srednjoškolca na otpor 
protiv njegovih odgojitelja, protiv školskih oblasti. 
Naprotiv, on im se mora pokoriti, jer bi otpor 
mogao uništiti njegovu budućnost. Ali moraju 
paziti, da to ne djeluje na samostalnost njihova 
mišljenja. Ne mislim opet, da djak i profesor 
moraju imati oprečne misli. Ne, jer imade vrlo 
valjanih profesora, a i nevaljani profesor može 
imati mnogo ispravnih nazora. Glavno je, da 
djak kritički ispita dokaze, kojima profesor 
učvršćuje svoje tvrdnje i da ih onda na temelju 
toga prihvati ili odbaci. I nitko ne će moći pri¬ 
govoriti, da ovako stvoreni nazori nisu samo¬ 
stalni, da su stvoreni pod utjecajem auktoriteta. 
Bude li tako postupao djak na srednjoj školi, 

naučit će se i na sveučilištu dalje samostalno 
misliti i raditi. Razlikujući dobro auktoritet od 
auktoriteta, prezirući lažni, koji bi mu drugi 
htjeli nametnuti, a poštujući pravi, koji si je sa¬ 
mostalno stvorio, ne će zaista ponoviti pogrješku 
svojih starijih kolega. 

es 


Zvonimir Binički: 

niRvenH. 

U ljesu limenom na stolu ležim, 

Kraj mene gore clupliri viti, 

Pod glavom mi je jastučak meki — 
Valjda da mogu mirnije sniti ! ? 

Dupliri gore, dime se, puše. 

Ja ležim n’jemo — bešćutna klada, 

A nekad, nekad — — — moj fini nosić 

Kiho je gromko od toga smrada. 

U Tjesu ležim — kukavan, blijed, 

No kuca srce — mrtvo je, jadno, 

A oko, oko, ah, ono oko — 

Pred sebe zuri stakleno, hladno . . . 

Puste su grudi, puste i prazne, 

Nestalo ognja, nestalo žara . . . 

Krvave lisne, drhtave — ha! ha! 

Trule Sli, bl’jede — kb krpa stara ! 

U l jesu ležim. Na ćelo moje 
DoPjeće muha, draška me, dirka, 

A meni njeno ne smeta rilce, 

A mene glupa ne ljuti svirka. 

U Pjesu ležim. Dupliri plamte, 

A dim se diže sve više gore . . . 

Ne mislim ništa, miran sam, blažen. 
Nikakve brige sad me ne more. 

Tko li sam bio ? Kako se zovem ? 

Koliko živjeh pustijeh ljeta ? 

Nekad sam znao, sad ne znam više, 

Ta sad sam drugog gradjanin sv jeta ! 

Okolo mene mota se ljudstvo, 

Križa se, moli, šapuće tijo, 

1 plaču neki, kukaju zdvojno, 

A ja bih svemu slatko se smijo. 

Dolazi Pječnik, bar tako vele, 

Reže mi glavu, reže mi grudi, 

Razgleda mozak, promatra srce, 

A sve se nešto čudi i čudi. 


A ja ne ćutim nikakva bola, 

A ja ne ćutim oštrine noža, 

Nit me je briga, nit mi je stalo, 

Sto mi je s glave svučena koža. 

Širi se šapat: Čudna li mladca, 
lšo se ubit za tricu nakvu, 

A ne bje luda, naprotiv — učen, 

Mogb je imat budućnost takvu — — — 

Nose me — kuda, ah, tko bi znao! 

Za Pjesom hrpa dirljivo plače, 

A „miserere* širi se, bruji, 

A zvono zvoni sve jače, jače . . . 

U svježu raku spuštaju lijes, 

Nagrću zemlju — zamuklo zvono, 

Zamiiko šapat, tek slabi jecaj 
Još drhti, šumi tihano, bono . . . 

Duboki mir je, ni ćuha samo, 

Tek nešto sitna po meni vrvi, 

Tek nešto šušti ko lišće svelo — 

To Pjelo bPjedo rastaču crvi. 

ESI 

Ivan N. Novak (Zagreb): 

mtrozov. 

Jeste li već za lijepe, tihe i nijeme ljetne 
večeri tačno u devet sati čuli glas vojničke 
trublje? Jeste? Jeste li je dobro razumjeli? Ako 
nijeste, slušajte je! 

Ja sam je slušao već više puta. 

Danas sam upravo prolazio kraj vojarne, 
kad je zadrhtao onaj turobno-gnjevni traaa-raaa... 
Ja sam stao i slušao, a glas trublje drhtao je i 
odzvanjao noćnom tišinom . . . Čas jače, da se 
tresle sti ! ene vojarne, čas slabije, pa slabije, dok 
nije polako zamirao negdje daleko izvan grada, 
kao uzdah prognanika u dalekoj samoći . . . 

Mlad trubl'ač prestane za čas. Odahne 
teško i zagleda se nekid u nebesku modrinu. 

Ovaj puta sam potpuno razumio glas one 
žute mjedene trublje. Kad sam čuo onaj teški 
uzdah i pogledao onog kršnog momka, činilo 
mi se, da mu se misao u jednom času prenijela 
daleko, daleko preko zidova vojarne, daleko 
preko gora i brijegova, preko rijeka i dolina, 
daleko — daleko do onih zelenih livada, šuma 
i pašnjaka, do onih bujnih poljana, gdje se poput 
zlata o podnevnom suncu ljeska i poput mora 

talasa dozrela pšenica . . . Ono zlatno klasje 
nagiblje se prema njemu, ko da je željno zagr¬ 
ljaja njegovih jakih mišica . . . Ono sivo selo, 
do kojega vodi bijela cesta s jablanima tako mu 
turobno namiguje, a ona jedna kućica na kraj 
sela s naherenim i polupodrtim krovom, ko da 
ga zove, da dodje i poravna joj krov. To je 
kuća njegova djeda, oca, majke, braće i sestara 

— njegov očinski dom . . . Dom bajka i priča, 
plaća i smijeha, čeznuća i sanja, znoja i sreće 

— njegov dom . . . 

I mladi vojnik skine pogled s nebeske mo- 
drine, pritisne trublju na usne i opet noćnom ti¬ 
šinom zabruji traaa-raaa . . • 

No ovaj put tugaljivo, plačno i bono . . . 
Sa zvukom ove trublje rasprostiraše se slatka i 
bona čežnja; hvataše se susiednih stijena, kro¬ 
vova, drveća i zraka i zamirući se gubila u da¬ 
ljinu k onoj strani, gdje stoji ono sivo selo, do 
kojega vodi bijela cesta s jablanima , . . 

Prestane. Načini korak naprijed, zagleda se 
zamišljeno u zemlju, u dušom ko da mu prole- 
tješe dani njegova vojnikovanja . . . Čuje jecaj 
majke, vidi tugu oca, suzu brata — osjeća cjelov 
sestre ... pa se sjeća tetošenja, otkako cara i 
domovinu služi . . . Meni se činilo, da je za- 
škrinuo zubima . . • 

I trublja ponovno zaori . . . 

Ali sada ne tugaljivo ni bono ni žalosno.. 
Zaori grozno, potresljivo . . . Zaori gnjevom, 
srdžom i ogorčenjem, da su svjetiljke zadrhtale, 
da se vojarna potresla ... Ja sam je razumio. 

Jeste li je i vi razumjeli? . . . Ako nijeste 

— molim vas, slušajte je! . . . 

(SSI 

Vladimir Eisental (Zagreb): 

Popularizovanje prirodnih znanosti. 

Možda će se kome pričiniti čudnim što 
govorim o predmetu, o kojemu se već toliko 
govorilo i pisalo, te da iza svega onoga, što je 
rečeno i dovoljno poznato, još i ja polazim da 
dokazujem, cd koje je važnosti za našu inteli¬ 
genciju poznavanje t. zv. „prirodnih znanosti" i 
kojim putem dala bi se ta načela i medju širim 
masama učiniti popularnima, te time i samu masu 
prosvijetliti. Da mi se u istinu prigovor u tom 


smislu stavi, ja bi ga donekle i razumio. Po¬ 
znavanje prirodnih nauka i načela i potrebe, koje 
tome poznavanju nagone, danas su neko opće 
geslo, koje je svima inteligentnijim ljudima na 
ustima. Mnoga pitanja običnog, dnevnog života 
osvijetljuju se svjetlom prirodnih nauka. Mi danas 
znademo, da se o njima mnogo govori, naučni 
smo, da se u svakom i malo naprednijem članku 
pozivlje na prirodne zakone. Pa kada smo se 
jednom naučili, da živimo u milieu-u riječi, koje 
govore uvijek o prirodnim naukama i zakonima, 
o prirodoznanstvenim rezultatima, susrest ćemo 
lako sa začudjenjem glas, koji bi stao opravda¬ 
vati te iste toliko r uta već naglašene prirodne 
zakone i nauke. Pričinja se, da bi to bio bes- 
koristan posao, da bi to značilo nešto već opće 
poznata donositi svijetu kao neku novost. Ja ne 
mislim tako. Baš ta činjenica, što se toliko go¬ 
vori o prirodnim znanostima čini u biti svojoj po¬ 
pularnom ne samo prirodne znanosti nego tek frazu 
o njima. Koliko god se i mnogo govori o popularizo- 
vanju prirodnih znanosti, to se u praksi dosta malo 
radi, barem kod nas. Opazio sam više puta, da 
frazu o popularizovanju prirodnih znanosti izgo¬ 
varaju ljudi posvema mehanički, tek od mode, 
ne shvaćajući koji sadržaj ona imade i koje 
uopće može da ima. Osjeća se potreba, da bi 
trebalo i širim masama učiniti pristupnima rezul¬ 
tate modernih znanosti, ne bi li se time digla 
inteligencija u masi i zatrli preostaci srednjega, 
a i staroga vijeka i različite predrasude, kojima 
je svijet nadarila kršćanska vjera. Toj opće po¬ 
znatoj naprednoj težnji ne odgovara znanje, kojim 
putem dalo bi se to provesti i kakova sredstva 
bi trebalo u nekom konkretnom slučaju upo¬ 
trijebiti. Kao ideja rastave države od crkve, 
tako je ideja popularizovanja prirodnih znanosti 
više fraza nego li ozbiljni rad za mnoge ljude, 
više se osjeća niena potreba, nego li se ra¬ 
zumom obuhvaća nien sadržaj. Moću da u to 
pitanje unesem nekoliko svojih misli, ne bi li 
time možda osvijetlio pitanje popularizovanja 
nauke. A uspije li mi to, nije moj posao bio 
uzaludan. 

Rad oko popularizovanja znanosti postao 
je posljednjih godina intenzivniji. To dakako 
vrijedi za prosvijetljenu Evropu, dok se kod nas 
dosta malo na tom polju dosele radilo, ali se ie 
o tom govorilo, tek se uvijek ostajalo kod — 
generalne debate. No uza sav trud, koji je uloži n 

'i provedbu načela popularizovanja, ono ipak 
~ ije dosele donijelo važnijeg; uspjeha barem ne 
trkov kakovom su se mnogi optimiste nadali. 
Ponajviše popularizovana su imena različitih 
znanstvenih termina i izraza. Tek u tom stadiju 
popularizovanje dobivaju ta imena i termini drugu 
funkciju nego li je imadu u znanosti. Nastojanje, 
da se što više rašire rezultati znanošti medju 
masom, donijelo je i masi množinu različitih ter¬ 
mina i imena. Bjehu to riječi nove dosele ne¬ 
čuvene, riječi drugoga oblika nego li naše da¬ 
našnje, ponajviše latinske ili grčke, riječi koje 
se dosta teško dadu upamtiti. Te riječi imadu 
uz to odredjeni sadržaj; preciziran svoj pojam. 

Te riječi nastale su umjetno, one su stvorene! 

I sva ta niihova svojstva pribaviše u očima ne¬ 
inteligentnih ljudi njima osobit položaj. One po¬ 
staju obiektom* estetskog ćućenja tih ljudi, u 
niih ulazi nešto, čega nijesu imale kod svoga 
postanka i u prvobitnoj svojoj službi. Dosele 
puka, pomoćna mrtva sredstva postaju živima, 
autonomnima, razvijaju se u neke simbole, a 
simbol je uvijek estetska tvorevina. I* tako na¬ 
staje : da se govori o tima riječima, da ih se iz¬ 
govara više sa estetskim, nego sa spoznajnim 
razumijevanjem. Znanost se je zaodjela u mno¬ 
žinu blistavih riječi, koje svojim bljeskom zao¬ 
kupljaju psihičku energiju neinteligentnog čo¬ 
vjeka i oduzimaju velik dio te energije. Na 
sam sadržaj znanosti i razumijevanje onih riječi, 
dolazi tek preostatak energije, ako što preostane. 
Opća je posljedica toga procesa da znanost za 
veliku množinu ljudi postoji tek u riječima, 
mjesto u pojmovima i da preko tih riječi često 
znanje ne seže. Ali koliko se i dopire do sa¬ 
moga sadržaja znanosti, to se znanost pravo 
ne shvaća. Priječi to opet u prvom redu spo¬ 
menuti estetski moment i estetska baza, sa koje 
neinteligentniji čovjek gleda na znanost. Nu u 
estetsko shvaćanje samoga sadržaja znanosti 
zapadaju i inteligentniji, dapače i vrlo obrazo¬ 
vani ljudi. Znanje, poznavanje nečega, već 
samo po sebi lako se transformira u nešto 
estetskoga; kritičkim i logičkim pojmovima, što 
sačinjavaju neko poznavanje ili znanje, prido¬ 
daju se oćuti estetski. Čovjek neki nešto znade 
i posjeduje odredjenu neku kakvoću i kolikoću 
znanja i poznavanja. Već sama priroda u svojim 
nuzprocesima u borbi za opstanak nagoni više 
duševno organizovani organizam, da se počinje 

dičiti pred manje razvijenim i da staje svoje 
znanje cijeniti, te konačno u samom znanju na¬ 
lazi objekat svom estetskom oćućivanju. A ko¬ 
liko to istom vrijedi za modernu znanost, koja 
je sistematizovana, koja imade svoju izgradjenu 
formu, svoju jedinstvenu terminologiju. Znanost 
je od običnog poznavanja i znanja mnogo spo¬ 
sobnija da bude estetskim objektom. Metodolo¬ 
gija i formalistika znanosti nijesu manje umjet¬ 
nine od bilo koje slike, pjesme ili opere. Da¬ 
pače; za pravo estetsko uživanje znanstvenog 
sistema traži se razmjerno veća inteligencija, 
nego li za razumijevanje konvencionalnih umjet¬ 
nosti. No običan čovjek uživat će u pojedinko- 
stima znanstvenih rezultata i u njihovoj formi 
ili će se približavati sadržaju znanosti kao 
nečemu novomu, nepoznatomu, tajanstvenomu, 
te prema načinu svoga shvaćanja plivati u čaru 
novosti ili mistički zamišljajući se u tajanstve¬ 
nost znanstvenih rezultata. Tek već vrlo inteli¬ 
gentan čovjek može u čitavom znanstvenom si¬ 
stemu, u jedinstvu prirode uživati. Konačno 
svaki čovjek imade neki estetski pogled na 
znanost, po gotovo kada se staje njome baviti. 
Primjerice: djak, koji imade i malo interesa za 
nauku, shvaća ju estetski, isprva i njega zača- 
ravaju, ako je inteligentniji, forme; a ako je 
manje inteligentan riječi i termini. Čovjek, koji 
ne bi nikada imao ni estetskog razumijevanja za 
znanost, bio bi duševno dosta ograničen. Ali to 
estetsko razumijevanje i estetika nije svrhom 
same znanosti. Znanost ne može imati ni u jednom 
momentu zadaću da bude umjetninom. Una¬ 
šanje estetskih momenata u znanost slabi njenu 
iskonu svrhu. Radi toga i ne bi popularizovanje 
znanosti postiglo svoju svrhu, da znanost pre¬ 
tvori u estetski objekt, u umjetninu. Čovjek 
treba, da shvati znanost ne kao objekat, ne kao 
nešta ledena izvan nas, nego treba da se uživi 
u znanstvene zasade, da ih uzmogne kritički 
shvatiti i na njihovu osnovu udesiti svoje miš¬ 
ljenje. Dok se tome stepenu ne dovine, ne može 
kazati da razumije znanost, sve da i znade, da 
opstoje neke znanstvene činjenice i da je naučio 
i tisuće znanstvenih termina. Razumijevanje zna¬ 
nosti, a po tome i znanstveno mišljenje, ovisi o 
shvaćanju same'znanosti, a shvaćanje znanosti 
nešto je posvema drugoga, nego li’puko'znanje 
nekih znanstvenih činjenica i rezultata. A mi 
upravo vidimo, da Samoga shvaćanja znanosti 


nema u masi, pa ni medju inteligentnijim dijelo¬ 
vima našega društva. Ljudi si zapravo nijesu, 
po svom starom običaju, svijesni, što jest zna¬ 
nost i što hoće i što u opće m o ž e da podade. 
Pogrješka leži u tome, što se ne shvaća pravo 
pojam istinitosti, a opet se na njega u običnom 
životu svodi znanost Ljudi polaze sa gledišta, 
da postoji negdje neka apsolutna istinitost, 
premda ne mogu da jtom svom pojmu odrede 
potanji sadržaj. Da u opće postoji u mišljenju 
ljudi taj apsurdni pojam kriva je crkva, koja go 
sama u najgrubljoj formi sugeruje društvu. Da¬ 
kako da se s toga ishodišta i ne može ražu 
mjeti znanost i tako se počinja spomenuta po¬ 
grješka. Ljudi zahtijevaju od znanosti, da im 
poda apsolutnu istinu, te tako previde i njenu 
pravu zadaću. Jedni slijepo, dogmatski vjeruju 
u nju, bez kritike, a druge je u toj vjeri pomela 
kakova neznatna zabluda u znanosti pa joj na¬ 
prosto više ne vjeruju. Nadalje ljudi spajaju zna¬ 
nost s raznim predrasudama, primjerice teleo- 
loškim principom, pa tako opet prelaze granice, 
kojih znanost ne može da predje. Odatle na¬ 
staje sveopće nerazumijevanje znanosti. Na taj 
način nema ni znanstvenoga mišljenja. Stoga 
rad oko popularizovanja znanosti, ako hoće 
da itnade uspjeha ne smije se ograničiti na samo 
popularizovanje i raširenje znanstvenih termina, 
zasada i rezultata. Ne samo da estetsko shva¬ 
ćanje znanosti ne može biti svrhom tom radu 
oko popularizovanja, nego ni hladno znanje zna¬ 
nosti, ukočeni objekti znanja, ne mogu biti 
svrhom. Jer i u jednom i u drugom slučaju ljudi 
ili nalaze u znanosti umjetninu ili je njihovo 
pamćenje samo uzaludno opterećeno. Oni će 
uz to ostati ipak onakima, kakovima su i prije 
bili: i njihovo mišljenje, i njihova inteligencija 
ne će se ni malo usavršiti. Obzirom na to jasna 
nam je i svrha popularizovanja prirodnih zna¬ 
nosti, a i opseg djelovanja, da se ta svrha poluči. 
Radu oko popularizovanja prirodnih nauka ne 
može biti svrhom da se ograniči na raširenje 
znanstvenih zasada i rezultata. Svrha mu je, da 
digne sveopći niveau inteligencije i u pojedincu 
i u masi. S toga treba da rezultate prirodnih 
nauka aplicira na život i na savremene socijalne 
dogadjaje. Treba da se u svojim temeljima obore 
ostaci srednjega vijeka, treba na osnovu znan¬ 
stvenih rezultata dokazati njihovu apsurdnost. 
Poradi toga nužno je potrebno da svaki pojedi- 

nača bude svijestan, što kaže znanost, ne da 
nauči samo prirodoznanstvene činjenice, neg¬ 
da može i upotrijebiti ta fakta, da ih može kri¬ 
tički, a ne dogmatski shvatiti, te na njihovu 
osnovu kritički motriti i svijet i samoga sebe 
i steći savremeni napredni nazor o životu. A to 
se ne da postići krivim shvaćanjem bivstva 
znanosti. Čovjek, koji vjeruje u znanost dog¬ 
matski, zamijenit će svoj stari životni nazor, 
osnovan na vjerskim i drugim dogmama sa na¬ 
zorom, koji je opet osnovan na dogmi, pa stoga 
ne će moći, da nalazi premoć novoga nazora 
nad starim. Tek kad on kritički umije da ocijeni 
oba nazora, i na osnovu razuma pristane uz 
novi, postigao je nešto više, nego li je prije 
imao. Rad oko popularizovanja prirodnih zna¬ 
nosti mora dakle ue samo raširiti znanstvene 
činjenice, nego i razjašnjivati sadržaj znanosti 
i znanstvenih ispitavanja, kao što i rezultate mo¬ 
derne znanosti uvijek aplicirati na postojeće 
odnošaje. To je ukupni opseg djelovanju po¬ 
kreta za populariziranjem i on treba da ga nastoji 
realizovati. 

Mogli bi se upitati, da li je taj pokret po¬ 
stigao štogod. Da se zadnjih godina mnogo ra¬ 
dilo, to je poznato. Ipak se je sveopći niveau 
inteligencije za to vrijeme u Evropi neznatno 
podigao. Čini se po tome, kao da taj rad nije imao 
uspjeha, kad se je više raširilo estetsko shva¬ 
ćanje znanosti, mnoga imena i činjenice, ali sam 
psihički, unutarnji život čovjeka nije mogao da 
se promjeni osim rijetkih iznimaka i razmjerno 
malobrojne inteligencije. No sve te činjenice ne 
mogu da nam dokažu, da bi zaista postojao 
kaki neuspjeh, naprotiv je svaki inteligentniji 
čovjek predvidjao sadanje faktično stanje, ali 
ga ujedno označio samo kao prolazno. Nemojmo 
se varati, da se može nešto preko noći postići, 
po gotovo jednom tako velikom društvu kao što 
je stanovništvo Evrope izmijeniti njegove ži¬ 
votne principe i načela. Rad oko popularizo¬ 
vanja prirodnih znanosti razmjerno je kratak, 
obzirom na svoju svrhu minimalan, pa se kroz to 
vrijeme zaista svrha nije dala postići i ne će 
se moći još tako skoro postići. Treba da se 
uloži još veoma mnogo truda i energije da se 
postigne neki vidljivi efekt u tako prostranom i 
širokom milie-u. Mi smo do danas barem u 
glavnom iskorijenili srednji vijek iz objektivne 
spoznaje, iz znanosti, ali ga nijesmo možda ni iz 


vlastitoga života; te se još mnoga zastarjela i 
preživjela ideja sačuvala u nama samima, te go- 
spoduje našim mišljenjem i shvaćanjem svijeta. 
Eto primjerice ona kobna sredovječna misao o 
slobodi volje i odgovornosti čovjeka. Tu-je za¬ 
cijelo onda u psihičnom životu neinteligentnijeg 
čovjeka evropske mase još sredovječna tama, 
u kojoj uspijevaju predrasude i anahronizmi. A 
naš javni život, gdje je i crkva još neka „veli¬ 
čina “ ? Zaista: ne mislimo, da ćemo toj sto- 
glavoj masi svih staleža, tim organizmima sa 
zaostalim i nedovoljno razvijenim procesima ra¬ 
zuma rezultate moderne znanosti preko noći utu¬ 
viti u glave i iz njih sačiniti inteligentne ljude. 
A po gotovo ne mislimo, da bi se i u javnom 
životu mogao vidjeti znatniji napredak. Sve bi 
se spomenuto naprosto protivilo rezultatima, što 
smo ih postigli iz prirodnih znanosti obzirom 
na pojave naslijedja. Inteligencija je prirodno 
svojstvo organizma, koje ovisi takodjer od kon¬ 
strukcije pojedinca. A za ovu konstrukciju treba 
opet vremena da se razvije u tom smjeru, da 
bi mogla nadati sposobnu dispoziciju u ljudma, 
da shvate i razumiju modernu znanost. Ne go¬ 
voreći o pojedinim slučajevima treba poduže 
vrijeme, dok se jedan rod, ili jedna vrst uzdigne 
do višeg stupnja inteligencije. Put od neinteli- 
gencije do inteligencije je dug kao od srednjeg 
' ijeka do sadašnjosti, pa ga ne će na jednom 
preskočiti cijele mase ljudi. Uslijed intezivnog 
rada na polju popularizovanja prirodnih nauka 
druge se polovine XIX. vijeka povisio i procenat 
godišnjeg porasta inteligencije, ali to nije još ni 
iz daleka onaj broj, koji bi bio potreban, da 
bismo mogli kazati, da je moderna kultura već 
porušila srednji vijek, ne sa onog objektivnog 
svijeta apsolutne spoznaje — odakle je [ipak 
jednom već odagnan — nego iz skrovitih psi¬ 
hičkih procesa pojedinaca svih staleža, a i ple¬ 
mena. Kako dakle vidimo, za sada znanost još 
nije u svijetu popularizovana. Dok dodjemo, do 
nekoga uspjeha vijekovi će proteći. Ali zato ne 
smijemo skrstiti ruke i čekati, da to samo vri¬ 
jeme donese i da se ljudi sami od sebe pro¬ 
svijetle. Treba da intezivno radimo, što više 
možemo, da iznosimo u svijet i pravo shvaćanje 
znanosti i rezultate primijenjene na dosadanji 
život, jer jedino tim putem ćemo nešto postići. 
Mi doduše ne ćemo vidjeti odmah uspjehe na¬ 
šega rada, jer taj rad tek vrlo neznatno mijenja 


psihičke procese u ljudima, ali konačno će sav 
rad zajedno ipak donijeti uspjeh i svaki naj¬ 
manji trud, što ga sada uložimo, nije izgubljen, 
nije bio uzaludan. 

Kako vidjesmo još će proteći mnogo vre¬ 
mena, dok znanost i njezini rezultati postanu 
općima i kada će se na osnovu poznavanja 1 
iskustva, što smo ga primili iz znanosti, pro¬ 
vede napredno mišljenje i ukloni sredovječno 
naziranje. Da se to zbude treba intezivnijega 
rada, treba neprekidnog djelovanja i ne smije 
se propustiti nijedna zgoda, da se u njoj na¬ 
glasi moderno savremeno stanovište i to stvo¬ 
reno u svakom slučaju i prema svakome. Treba 
odgajati ljude, treba da ih naučno logički i kri¬ 
tički misliti, treba im podavati što prirodnije veće 
obilje gradje, da je promisle. I sposobniji pro- 
mislit će je i time povećavati organsku svoju 
sposobnost mišljenja, a nesposobniji će posvema 
prirodno postradati. Kada se jednom ljudi nauče 
misliti, kada ne će na znanost gledati samo 
estetski i ne će se hvatati praznih riječi i forma, 
nego će stati razumijevati i sadržaj znanosti, te 
na tom osnovu kritički promatrati svijet, nestajat 
će srednjega vijeka i iz najnižih slojeva, a po 
gotovo će nestajati raznih arhaičnih pričica, koje 
nam je crkva tako brižno njegovala i njima hranila 
ljude. Danas se medjutim još ne može govoriti 
o potpunom popularizovanju prirodnih znanosti. 
Vidljiviji uspjeh može taj sad imati jedino u tora 
smjeru da nastoji, da se što veći broj pojedinaca 
što većma kvalitativnije izgradi i prosvijetli. S toga 
gledišta gledamo populanzovanje prirodnih zna¬ 
nosti može se protezati u prvom redu samo na 
t. zv. inteligentnije dijelove društva. Spomenutoj 
činjenici mogao bi staviti prigovor koji preza- 
nešeni demokrata, da je to načelo odviše aristo- 
kratsko i za njegovo shvaćanje zastarjelo. Ali 
ja se mogu pozvati na prirodne zakone, osobito 
one o naslijedju, koji često, po gotovo obzirom 
na inteligenciju, većma opravdaju aristokratska 
načela od demokratskih. Dogma o jednakosti 
ljudi po tim istim zakonima nije no neistina, pa 
neka nam se ne zabavlja, da smo nenapredni, 
ako se baš sa svakim demagoškim vikačem ne 
slažemo, nego stojimo na znanstvenom temelju. 
Razložit ću za konkretni slučaj opravdanost 
svoje tvrdnje. 

Rad oko popularizovanja znanosti nije do 
danas doveo do svoje prave svrhe, da naime 

znanost učini općom stanovnicima Evrope- To 
smo prije opširnije obrazložili, a i kazali, da taj 
rad nije izgubljen nego da će on već dovesti 
do uspjeha, ali da dosada do toga uspjeha još 
doveo nije. Iz te činjenice, koja se ne da 
zanijekati, slijedi pitanje poradi česa se to zbiva. 
Po mome mišljenju zato, što se znanost 
često bez ikakove osnove popularizuje, pogla¬ 
vito bez obzira na inteligenciju onih, kojima je 
namijenjena. — Jednom se dovoljno ne razjaš- 
njuje sama bit znanosti, nego se izilazi sa od¬ 
više znanstvenih termina i činjenica, a drugda 
se opet zanemaruju same te činjenice. Izilazi se 
se pred neukog čovjeka sa jednim prirodoznan- 
stvenim djelom, komu on naprosto nije dorastao 
po svojoj naobrazbi i koje ne može da shvati 
kritički. Ako hoće da pristane uz ta nova na¬ 
čela, treba da im slijepo vjeruje kao „Nepogrje¬ 
šivome*, i staru dogmu zamijeni sa novom. 
Možda je doduše bolje, da imade savremeniju 
dogmu od nesavremenije, ali to ne smije biti 
nikako svrhom naprednom radu, da odgoji ljude 
za neke dogme, nego da ih odgoji tako, da će 
moći razumjeti i kritički shvaćati. Djela priro- 
doznanstvena, pa i ona popularnija, ne dadu se 
shvatiti bez nekoga predznanja, pa se primje¬ 
rice niti koje djelo Bolscheovo ne može shva¬ 
titi, ako nema barem nešto pregleda preko pri¬ 
rodnih znanosti, zoologije, botanike, mineralogije, 
donjekle fizike i hernije, pa onda biologije itd. 
A po gotovo to vrijedi recimo za Haeckela i 
njegove „Die W e 11 r a t h s e 1“, a još više 
„Die Lebens wunder‘, koja oba djela 
zahtijevaju potanje poznavanje elemenata i či¬ 
njenica prirodoslovnih, te su tek neka filozof¬ 
ska sinteza tih činjenica. Donesite koje od spo¬ 
menutih djela čovjeku, koji ne posjeduje spo¬ 
menutoga predznanja i on ih ne će razumjeti, a 
množina znanstvenih termina nužno će u njemu 
pobuditi estetski raomenat prema samom djelu. 
Haeckel i oba spomenuta djela veoma su raši¬ 
rena, ali to još ništa ne dokazuje proti mojoj 
tvrdnji, da ta djela pretežnoj većini čitaoca ostaju 
neshvaćena. Ja ne kanim obarati vrijednost ovih 
djela, ali moram istaknuti, da za čovjeka, koji 
se staje baviti prirodnim znanostima Haeckelova 
i slična djela ne mogu biti početnicama. Tko 
hoće da nešto postigne treba da sustavno radi 
i počinje raditi. Čemu govoriti o filozofskim iz- 
vodnima iz zakona biologije na naš društveni 


život, dok ne znamo ni najprimitivnije osnove 
zoologije ili fizike. Ovdje leži dosadanji neus¬ 
pjeh popularizovanja prirodnih znanosti i mora 
da leži Treba najprije početi najjednostavnijim, 
treba poznavati životinje, biline, rude i kamenje, 
treba nekog poznavanja fizike, hernije, pa geo¬ 
logije, astronomije, geografije, a i matematike, a 
onda istom, dok to jednom znademo, možemo 
iz tih činjenica sintetske zaključke povlačiti. A 
kako je danas društvo sastavljeno, te gotovo 
isključivo tek t. zv. inteligencija prolazi tim me¬ 
todičkim putem obrazovanja i tek ti inteligentniji 
ljudi posjeduju te elemente i pregled i znanje 
općih pomoćnih nauka, te tako mogu tek oni, 
da se uspjehom bave prirodnim znanostima i te 
znanosti pravo shvate. Time je poikiijepliena moja 
tvrdnja, da se danas može govoriti o uspješnom 
popularizovanju prirodnih znanosti tek kod 
inteligencije. 

Mislim, da je ova činjenica od osobite 
važnosti za naš rad i da je ne bi smjeli zabo¬ 
raviti. Dakako kad rade oko popularizovanja 
prirodnih znanosti ne smijemo ni da zaboravimo, 
kome zaista i treba čista znanost, a kome ne 
treba, nego tek za praktičku upotrebu njenih 
rezultata, da je ne namećemo onima, koji je ne 
trebaju. Pogledom na masu treba da znademo 
da za nju čista znanost još nije i da moramo 
da pred nju iznosimo u jednu ruku tek aplici¬ 
rane znanstvene rezultate na savremeni život bez 
dokazivanja samih prirodnih činjenica, a u drugu 
ruku treba da nastojimo da zgodnim načinom što 
više raširimo medju masu elementarne pojmove 
prirodnih znanosti, a ne filozofske izvode iz 
njih. Pogledom pako na pojedinca inteligenta 
treba da nastojimo, kako bi mu pomogli oko 
njegove samoizobrazbe. U glavnom tiče se nje¬ 
gova izobrazba njega samoga, ali se tiče i nas, 
jer tek do kvalitete inteligentnosti i u pojedincu 
i u masi, t. zv. inteligencije kao takove, stoji 
kakova će načela zavladati našim kulturnim 
životom. 

Stoga želimo li da popratimo tijek ob azovnih 
procesa jednoga inteligenta, treba da se osvr¬ 
nemo u prvom redu na djaštvo, osobito na 
srednjoškolsko. To je naše dobro poznato sta¬ 
novište, pa ga ne ću pobliže razlagati. Da se 
djak treba da obrazuje, to je svakome jasno, 
kao što da bi i škola trebala, da mu poda tu 
izobrazbu. Ali naukovni sistem naših srednjih 

škola toga ne podaje. Pa mi i vidimo, da bi se 
kod t. zv. naših in'eligenata dalo još veoma 
mnogo raditi oko popularizovanja prirodnih zna¬ 
nosti. Što je tome uzrokom? U prvom redu da¬ 
kako školski sistem. U našim gimnazijama do¬ 
minira još uvijek klasički duh, te se ne do- 
spi'eva, da se prirodnim znanostima posveti ona 
briga, koja im pripada u savremenom životu. 
U realnim gimnazijama tek je po imenu bolje, 
faktično se uzima samo hernija uz gradivo, koje 
se uzima na gimnazijama, pa i u preparandijama 
je donekle tako, gdje se gubi vrijeme shola- 
stičnom pedagogijom, orguljama i drugim ne- 
potrebštinama. Nadalje je učenje prirodnih zna¬ 
nosti nerazmjerno podijeljeno, osobito u višim 
razredima. Zoologija i mineralogija uzima se do¬ 
nekle, uz botaniku i nešto biologije, kod čovjeka 
ograničava se na anatomiju, dok je geologija i 
petrografija znatno prekratka. U osmom razredu 
srednjih škola trebalo bi kod zemljopisa svra¬ 
ćati pažnju više na prirodne znanosti, na geolo¬ 
giju i meteorologiju. Astronomija se u opće ne 
uzima, fizika dosta kratko, a hernija, jedna od 
najznatnijih struka, u gimnazijama se redovno 
ispušta, osobito stizava ta sudbina herniju uglji- 
kovih spojeva t. zv. organsku kemiju. O fizi¬ 
kalnoj herniji nije se čula u srednjim školama 
riječ, premda se u gimnaziji trpa hernija kao do¬ 
datak fizici. Praktički se ne radi ništa, nego se 
tek nekoliko bilina imade da sabere. Srednji je 
vijek u srednjim školama oficijelno, a i praktički 
u punom jeku, a tamo gdje svećenik imade 
glavnu riječ i ne može biti govora, da se pro¬ 
vedu znanstvena načela i na njihovu osnovu 
djaci obrazuju. Taj sistem priječi svaku slobod¬ 
niju misao, da udje u predavanje, pa se njemu 
za voliu cenzurira znanost. Njemu za volju ne 
smije čovjek kao znanstveni objekt sredmo- 
školskog studi'a imati spolne organe, njemu za 
volju su moždjani odijeljeni od metafizičkih psi¬ 
hičkih procesa. Njemu za volju ne smijemo da 
čujemo o fiziologiji životinistva, o onoj čovjeka 
još manje, da seksualno procese i ne sporni 
njemr; ne smijemo da čujemo štogod o higijeni, 
jer bi se mogao tkogod da sablazni. Po mome 
mišljenju ne bi bilo rdiavo, da se od onih ele¬ 
menata zoologije, botanike itd. i malo dalje podje 
i barem neka glavna načela uzmu i da se one 
pojedine nauke malo znanstvenije obrade sa 
Stanovišta descendentne teorije, kojoj se ko¬ 


načno mora priznati istinitost. Kad se već ne 
smije da se kritizuje vjera i .lijepe' 1 nauke iz 
apologetike i dogmatike, da se barem znanost 
kao takova, čista objektivna znanost, smije slo¬ 
bodno predavati bez ma i jedne aplikacije ili 
aluzije na vjeru ili „dragoga* boga, što konačno 
oboje i ne spada na znanost. I dok taj duh na 
našim srednjim školama vlada, dotle nema ni 
govora o popularizovanju znanosti od strane 
škole. Ne samo da nam reakcionarni sistem ne 
će dati, da slobodno govorimo o znanstvenim 
rezultatima apliciranim na pojave socijalnog ži- 
života, ne samo da nam ne će dati, da iznosimo 
i čistu znanost bez aplikacija, kao descendentnu 
teoriju, socijologiju, filogeniju rodova, theoriju 
naslijedja i drugo, nego se taj sistem ne će ni 
da tako daleko odvaži, da bi primjerice na ispitu 
zrelosti uveo prirodoslovne nauke i fiziku sa 
hernijom kao obligatne predmete, a ukinuo ili 
bar stegnuo polaganje ispita iz jezika i povjesti. 
Pa ipak bi i to, barem to, za sada vrlo nužno 
bilo, da se u nekom sustavu shvate prirodne 
nauke. Ne bi time krivica bila učinjena ni dja- 
cima, jer konačno sav rad za ispit zrelosti onda 
bi imao neku svrhu, dok je danas nepotrebno 
mučenje i kidanje. Podjedno bi trebali profesori 
prirodnih nauka da budu stroži, da djake prinu- 
kaju na rad, ali i spremni za svoj predmet. 

I tako naš današnji školski sistem ne može 
da izobrazi pojedinca toliko, da bi u njemu proveo 
načela današnje moderne znanosti. Djak, koji bi 
sve ono od prirodnih nauka, što se u školama 
uči, potanko znao, ali samo onoliko, znao bi 
daleko premalo, nego li mu treba danas kao na¬ 
prednom i inteligentnom čovjeku. On bi znao 
za mnoge detalje, ali ne bi znao za neka osnovna 
prirodoznanstvena načela, primjerice za teoriju 
evolucije i iz nje izviruću borbu za opstanak. 
S toga je potrebno, da si djak popuni 
svoje znanje izvanškolskim radom. To neki 
čine, a neki ne. I stoga imade toliko nezrelih 
iriteligenata medju našom „inteligen¬ 
cijom*, jer nijesu u izvanškolsko vrijeme 
ništa radili za svoju izobrazbu, nego čitali ili ne 
čitali romane ili novine i tako uzalud gubili vri¬ 
jeme: a došavši na sveučil šte sinulo je svjetlo 
slobode, pa opet nijesu radili ništa. A nakon 
dovršenih nauka, kada takav položi ispite, nema 
više volie, da se brine za svoju izobrazbu. Mo¬ 
ramo biti sretni, da svi naši Tuđi nijesu takovi, 

nego da su se ipak neki stali i ozbiljnije zani¬ 
mati za svoju izobrazbu, osobito u prirodo- 
znanstvenom pogledu- Ali i glede onih, koji 
već u srednjim školama rade na svojoj izo¬ 
brazbi, moramo spomenuti, da taj njihov rad 
nije uvijek sistematičan, pa tako često ne do¬ 
nese one posljedice, koje bi morao uloženi trud 
donijeti. Vrlo mnogo je tomu kriv sam društveni 
millieu u srednjim zavodima. Iz napetoga i ne- 
savremenoga odnošaja medju djakom i profe¬ 
sorom izilazi neka mržnja djaka ne samo prema 
profesorima i cijelom školskom sistemu, nego i 
prema samom nastavnom redu. Djak pod onim 
pritiskom nerado uči, mrzi ga da bi se s vo¬ 
ljom dao na rad, te ako nije štreber da uči radi 
pohvale, ni najzanimiviji predmet ne će ga 
potaknuti, da ga se prihvati. Tako postoji ta 
mržnja i prema prirodnim naukama te ih se re¬ 
dovito ne uči onako, kako bi trebalo. Ali ta 
predrasuda proti naukama uopće, a napose proti 
prirodoslovnim, nije opravdana, pa bi se svaki 
napredni djak trebao da nje oslobodi. Ne vrijedi 
ovdje izgovor, da se laž predaje i da škola ne 
može da nešto valjana poda. Škola ne podaje 
onoliko, koliko bi trebalo da podaje, dapače 
trebala bi da radi drugim sustavom, da postigne 
svoju svrhu. Ali zato ne smijemo reći, da apso¬ 
lutno ništa ne podaje, po gotovo kod prirodnih 
znanosti, matematike, geografije. Ovdje se ne 
laže, jer nije i potreba da se laže; a što vjero¬ 
učitelj priča, da čovjek ne potječe od majmuna, 
nego da ga je „gospod’n* bog stvorio, te priče 
ne trebaju da uznemire naprednoga djaka U 
prirodopisnom satu ne će po svoj prilici toga 
čuti, a ako je profesor malo napredniji i spo¬ 
sobniji on će na svoju ruku govoriti o higijeni, 
što je važnije, nego li da govori o kritici apo¬ 
logetskih i dogmatskih pričica davno bespred¬ 
metnih. 

Djak stoga počinja veliku pogrješku, ako 
ne uči intenzivno predmete u školi, osobito pri¬ 
rodoslovne. Vrijeme mu nije izgubljeno, nego će 
mu donijeti svakako plod, sve da ga on odmah 
i ne vidi. Ne koristi odmah čitati Bolschea, 
Haeckela ili dapače Darvvina, nego neka barem 
točno prouči zoologiju, botaniku, mineralogiju i 
geologiju, a tek onda neka čita dalje. Ako nam 
je doista stalo do napretka i popularizovanja 
prirodnih nauka ne možemo, a da opetovno ne 
naglasimo, da su baš srednjoškolske godine 

zgodne za rad u prirodoslovnim strukama, da 
se nauče ove apsolutno nužne nauke, ako i 
komu nešto suhoparne. Kasnije se to teško dade 
nadoknaditi, pa bilo i volje, jer nema vremena. 
Djak, koji u srednjoj školi na svojim školskim 
predmetima ne radi dovoljno ili ne radi nikako, 
ne će moći razumjeti koje. prirodoznanstveno 
djelo. Vidio sam često srednjoškolce da čitaju 
D a r w i n a, koji je svakako za srednjoškolca 
pretežak. Vidio sam isto tako, da se iz Ha e- 
ckelovih „Die W e 11 r a t s e 1“ razumijeva 
samo poglavje o bogu i vjeri, dok „Die L e- 
benswunder ? ne nalaze i ne mogu naći 
odziva. Bolsche pako privlači više svojim li¬ 
jepim prikazivanjem nego li stvarnošću, dakle 
proizvodi estetski učinak, Na osnovu tih činje¬ 
nica treba da i naši srednjoškolci stanu su¬ 
stavno raditi, jer samo sustavnim radom postat 
će inteligentni ljudi, koji će razumjeti znanost i 
znati kritički prosuditi njene rezultate i provesti 
ih u svom životu. Inače ćemo imati ljude, koji 
će autoritet crkve zamijeniti sa autoritetom 
znanosti, katekizam sa Bolscheom i Haeckelom, 
ali dogmatizam ostat će jednak. Na taj način 
ne će se popularizovati prirodne nauke i ti ljudi, 
pozvani kao inteligencija, da uzrade oko širenja 
prosvjete, ne će imati za to spreme i ne će 
obaviti ništa. A život će im u ludo proći . . . 

ESI 

1. L-ć (Zagreb): 

Današnji odgoj u srednjim školama 
i njegove posljedice. 

Da dobijemo valjane ljude, korisne čla¬ 
nove, društva nužno je, da posvetimo osobitu i 
najveću brigu i pažnju odgoju mladeži. Jer prema 
tomu, kako i na koji način mladež odgojimo, 
takovi će nam izaći ljudi. 

Kod posmatranja odgajanja nužno je, da 
se obazremo na dvoje : tko odgaja i kako 
odgaja. 

U nas se je sve do najnovijeg! vremena 
vanredno malo posvećivalo pažnje tomu, tko 
uzgaja, i kako se uzgaja koliko od šire javnosti 
toliko i od strane roditelja. U novije doba opa¬ 
žamo u tom znatan preokret, jer već nijesu ni 
kod nas tako rijetki glasovi, koji podvrgavaju 



kritici dosadanji način odgoja, pogotovo u sred* 
njim školama. Do nedavna pak dizali su se u 
tom pitanju samo djački glasovi, koji ne samo 
da nijesu nikakvim uspjehom urodili, nego su 
prouzrokovan samo relegacije. Srednja škola 
smatrala se je svijetom samim za sebe, zatvo¬ 
renim svima, koji ne čine njen sastavni dio. Re¬ 
zultat našeg nehaja vidi se na mladeži, koja je 
iz tih škola izišla ili izilazi, a i koja se još u 
njima nalazi. 

I ako se je danas nešto življe počelo ven¬ 
tilirati pitanje srednjoškolskog odgoja, to još ne 
možemo reći, da se je ujedno štogod već i 
promijenilo na bolje. Sile, koje su .do 
danas djelovale, djeluju i danas sa posve istim 
svojim odgojnim sistemom kao i dosele. Ne mo¬ 
žemo reći, da nemamo možda i dobrih mate¬ 
matičara, fizičara, kemičara, filologa itd., koji sa¬ 
vjesno i strogo izvršuju dužnosti svoje discipline, 
ali možemo ustvrditi, da imademo vanredno 
malo i vrsnih pedagoga. 

Treba nam samo promotriti odnošaj djaka 
prema profesoru i ovoga prema djaku. Djak 
gleda većim dijelom na svog profesora bilo kao 
na svog neprijatelja bilo kao na više indiferentno 
biće, koje je tu samo za to, da ispituje i prema 
prilikama kažnjava. Profesor pak sa svog vi¬ 
sokog i neprijatnog stanovišta gleda na djaka 
kao na nešto inferiorno, koji je tu samo za to, 
da on ispredaje njemu ono, za što se je morao 
toliko godina pripravljati i što mu služi sada 
kao puko zaradjivanje kruha. Strogim i odmje¬ 
renim svoj'm držanjem hoće da zatjera djaku 
strah u kosti i poštovanje prema svojoj osobi. 
Pedanterijom svojom u svemu uzrokuje odvra¬ 
ćanje djaka od nauke, čini mu je teškom i ne¬ 
snosnom. Ne djeluje kao odgojitelj, komu bi bila 
zadaća* da zgodnim načinom što više proširuje 
horizonat znanja svomu gojencu i prijateljskim 
načinom djaka za sebe predobije i tako uzbudi 
u njemu ljubav nrema nauci, a povjerenje prema 
sebi. Uopće čini se, da je kod naših profesora ve¬ 
liko zlo njihovo suviše birokratsko naziranje, 
koje baš takove odnošaje i prouzrokuje. Pri¬ 
znajemo, da danas već imade — i ako u vrlo 
malenom broju — naprednijih profesora riješenih 
takovog naziranja, no o uspješnom njihovom 
utjecaju još za sada ne može biti bogzna ka¬ 
kova govora, jer su okruženi starijom većinom. 
No nadajmo se, da će se postepeno prilike u 


tom promijeniti na bolje, a da se to zbude ima 
se brinuti za to javnost kao i sami roditelji. 

Nadalje je jedna velika rak-rana na tijelu 
našega školstva preveliki utjecaj klerikalizma. 
Utjecaj njegov na školu datira već od dugo go¬ 
dina i prije, no što se je kod nas konstituirala 
klerikalna stranka. Da je duhovništvo došlo do 
toliko silnog upliva na naše škole tako, da ih 
je gotovo osvojilo, uzrokom je naša javnost, 
kojoj je školstvo bila vrlo neznatna briga. Jav¬ 
nost je bila zabavljena više brigom o čistoći 
poštenja pojedinih političkih vodja,, stupci no¬ 
vina bili su ispunjivani redovito raznim oprav¬ 
danjima, razjašnjenima, političkim aferama i na¬ 
čelnim izjavama, dok je odgoju i školstvu bilo 
posvećeno samo toliko, što su se donijela razna 
imenovanja i premještanja i profesora i učitelja. 
Svećenstvo pako cijelo to vrijeme nije ostalo 
skrštenih ruku, nego je znajući, da je škola 
najuspješnije sredstvo, kojim će moći sebi uz¬ 
gojiti vjerne pristaše i ljude, koji će posvema 
odgovarati njihovim intencijama, ono je čitavu 
školu okupiralo unesavši u cijelu nastavu posve 
klerikalni duh. I naučni predmeti tako su ude- 
šeni i profesori tako preparirani, da nema nika- 
kova nesklada izmedju ovih i klerikalnoga duha. U 
pučkoj školi napunjuju katehete djeci uši pri¬ 
čama o paklu, vječnim mukama, strahu božjem, 
priučavaju ih svakoj i bezuvjetnoj pokornosti i 
poslušnosti prema višima, pogotovo prema njima 
gajeći tako u njima nesamostalnost i ropsku ćud. 
U gimnazijama i srednjim školama uopće, do- 
misliše se jednoj ins'ituciii, kojom uspješno kane 
mladež u svojem gospodstvu zadržati, a to je 
kongregacija. Koja je prava svrha tim kon¬ 
gregacijama jasno je u našem listu ocrtano u 
broju 5. Da su pako kongregacije sa pe¬ 
dagoškog gledišta silno nepodesne, uvjerit će 
se svaki, tko malko izbliže promotri posljedice, 
koje sa sobom donosi osnutak takve jedne 
marijanske kongregacije na jednom zavodu. 
Gdje se pojavi osnutak marijanske kongregacije, 
tamo smjesta nastanu razmirice i štreberstva 
medju učenicima; oni učenici, koji su u kongre¬ 
gaciju pristupili budu po katehetama protežirani, 
a drugi proganjani. Inače se gotovo svaka or¬ 
ganizacija i svaki klub na srednjim školama za¬ 
branjuje, no kongregacije se nigdje ne zabra¬ 
njuju. Istina, u Zagrebu je čini se, od lanjske 
godine u pogledu osnivanja klubova djačkih 

nešto bolje, no jedno je neosporiva istina, da 
kolikogod je svaki djački klub podvrgnut naj¬ 
strožem nadzoru, toliko je svaka kongregacija 
prepuštena posvema bez ikakova višeg školskog 
nadzora dotičnom svećeniku, koji joj je na čelu. 
On može pripovijedati i činiti, štogod ga volja. 
Ne pita se tu je li to odgovara odgojnoj svrsi 
ili ne odgovara. 

Kako se kongreganistima stavlja dužnost, 
da paze na djela i riječi svojih sudrugova, to 
moraju oni svaku pa bila to i najnedužnija po- 
griješka svoga sudruga, prijaviti. Tako ih odga¬ 
jaju za denuncijante, a kvare i uništuju svaku 
društvenost medju djacima. Ludim propovijedima 
o asketizmu odvraćaju ih od svijeta i života, 
otudjuju od društva, čine ih zasukanima i ogra¬ 
ničenima. U pitanju kongregacija našim bi škol¬ 
skim oblastima bilo od prijeke nužde, da se 
glede njihovog pogubnog djelovanja dobro in¬ 
formiraju i nastoje zapriječiti im raširivanje. 

Još je negdje klerikalno gospodstvo osobito 
moćno. A to je u zavodima. U našim je zavo¬ 
dima gotovo svagdje na čelu svećenik (koliko 
je nama poznato u Zagrebu je jedini izuzetak 
učiteljski konvikat), a i većina zavodskih nad¬ 
stojnika spada u taj stalež. U tim je zavodima 
sav odgoj pitomaca udešen posve po duhov- 
ničkim receptima,, oni upravljaju čitav privatni 
život gojenca i udešuju ga na svoj kalup. Lek¬ 
tira, zabave, polazak kazališta, sve je to pod¬ 
vrgnuto njihovoj jednostranoj cenzuri, pa zato u 
takvim zavodima ne ćemo naći ni revija ni knjiga 
kao što ne ćemo čuti ni riječi, kojima bi se mogao 
vidokrug pitomčev dignuti nad onaj njegova kle¬ 
rikalnog nadstojnika. Nadje li se pak koji od 
pitomaca, koji bi se drznuo kojom prigodom 
dati izražaja svojem mnijenju različnom od onog, 
u kojem ga uzgajaju, tad ga nastoje ili ukrotiti 
ili, — ako je to nemoguće — jednostavno ga 
otstranjuju. Sredstva pako kojima pitomce „ne- 
miinjake” ukroćuju jesu: karencija (uskraćivanje 
u jelu), ćuške, kućni zatvor i si. 

Nije onda čudo, da se baš iz takovih za¬ 
voda rekrutira najjadniji dio našeg djaštva. Kod 
njega djeluju uporedo dva loša odgojna faktora: 
loši nastavnici u školi i ograničen, manjkav i 
jednostran privatan odgoj. 

Zato je od prijeke nužde, da se konvikti, 
oifanotrofiji i ini slični zavodi oslobode od du- 
hovničkog vodstva i nazora. 


Promotrimo li samo naše djaštvo izbliže, 
jasno ćemo viditi, kakovim je zlim posljedicama 
ovakav odgoj urodio i još uvijek radja. Naći 
ćemo na žalost golemu većinu djaštva, koja nije 
ništa drugo no bezoblična, apatična i bezideina 
masa, bez ikakih poriva i nastojanja bilo na kul¬ 
turnom bilo na domoljubnom polju. Jednom se 
dijelu sve misli koncentriraju u tom, da svrše 
nauke, pa da primivši kakovu službu nastave i 
dalje svoj bezidejni i bez svake više svrhe 
život. Drugi pak dio podaje se pijančevanju i 
drugim ekscesima uništujući se tako duševno i 
tjelesno. Od činovničkih sinova stvara se obično 
u školi posebna „aristokratska” koterija, koja 
s prezirom i odvraćanjem posmatra svog siro¬ 
mašnog kolegu, nasmješljivo se drži prema 
svemu, što ie izvan dohvata njenog „visokog” 
shvaćanja, koje je pak u istinu vrlo nisko i po¬ 
vršno, a osim toga tako usko, da mu prestaju granice 
kod novog kaputa ili kravate. Sistemom profe¬ 
sorskih i katehetskih „ljubimaca” stvaraju se 
štreberi, denuncijanti i farizeji, ie se uništuje 
društvenost, stvara antagonizam u lošem smislu. 
Djak višeg razreda jednog odjela gleda na svog 
kolegu drugog odjela tudje, a kolegu nižega 
razreda ponosno i oholo- Ne veže ih nikakova 
zajednička misao, nikakva zajednička akcija, 
koja bi uzrokovala što tješnje medjusobno zbli- 
ženje. Pa elemenat, koji bi morao da bude pun 
snage, elemenat, u kom bi morao život najbolje 
da kipi i vrije, vidimo, da je taj elemenat tih, 
mrtav. Djaštvom našim zavladalo je posvemašnje 
mrtvilo, stagnacija. I to tako traje već nekoliko 
godina. 

Odgojne se prilike na našim srednjim školama 
istina dosele još ništa nijesu promijenile, ali su 
se ipak u našoj javnosti naziranja o tom znatno 
promijenila. Danas se i u nas to pitanje podosta 
ventilira pa nadajmo se, da ćemo i u tom ko- 
raknuti za korak naprijed i većma se pribl : žiti 
ostalom kulturnom svijetu. 

Ali i samo djaštvo ne smije da se poda 
rezignaciji, nego mora i ono sa svoje strane sve 
učiniti, da se što više i bolje usavrši i naobrazi. 
Prije nekoliko godina bilo je to kod nas po¬ 
dosta teško, jer je napredna i slobodnija misao 
k nama vilo teško i polako prodirala, no danas 
je sasvim drugačije. Danas imademo mi — i ako 
ne bog zna koliko — a ono ipak nekoliko va¬ 
ljanih knjiga, listova, klubova, društava pa neka 

se i djašrvo time što više služi, neka polazi 
predavanja, koja ovakovo slobodoumno društvo 
ili klub priredi, a neka se i samo udružuje u 
svoje djačke klubove, u kojima neka čita, dis¬ 
kutira, predaje. Neka se što više upućuje u rad 
i život. 

Ako bude tako radilo ne će onda dolaziti na 
najviše prosvjetne zavode ili i u sam život kao 
nesvijesna masa, koja bi u najboljem slučaju 
mogla poslužiti kao jednostavna prosta stafaža 
pojedinoj političkoj frakciji. 

Od krvave nam je nužde, da imademo što 
više inteligentnih sposobnih i slobodnih ljudi, 
koji će onda danas sutra moći intelektualni, 
moralni i materijalni niveau našeg bijednog i za¬ 
puštenog naroda podizati i tako znatno prido¬ 
nijeti pravom procvatu naše domovine. 

(SS 

Prof. Dr. Franjo Krejči: 

fr[£drich nieczsene. 

(Svršetak). 

To protuslovlje je tako jasno, pukotina u 
zgradi Nietzscheovog nazora o svijetu tako oštra, 
te uslijed toga ne možemo govovoriti o Nietz- 
scheovome sistemu, već samo o dvjema f loso- 
fijskim mislima, koje je osvijetlio svjetlom svoga 
umjetničko spekulativnoga genija, od kojih bi 
svaka dostajala za princip filosofijskoga sustava, 
no koje se kraj sebe ne podnose. 

Ništa od toga, što je Nietzsche napisao po 
Zarathustri, nije promijenilo na stvari, dapače 
još pogoršalo stvar, budući da je u toj perijodi 
bolest nepredovala toliko, te je njezin upliv na 
stvaranje Nietzscheovo jasan u zlome smislu. 
Nietzsche si preduzeo svoju nauku postaviti na 
znanstveni temelj, ali za provedenje te zadaće 
nije dostajao niti u tome smislu, u kojem si 
želio. Već ne mogaše držati misli tako na okupu, 
Kako to zahtijevaše istaknuti cilj — dokazati 
Zarathustrin nazor. Pretjerivao je jednostranim 
razmišljanjem pojedinih misli, izvodio je izvode 
do posljednjih krajnosti, ne mareći za njihovu 
cjelovitu suvislost. Od kritike je postala nepra¬ 
vedna invektiva, od sarkazma i dosjetke suro¬ 
vost ; ponosna samosvijest postala uvrijedljivom, 
nesnosnom. Tako ne govoraše Zarathustra. Ra¬ 
zumljivo je, da Nietzscheovi neprijatelji upravo 


iz tih spisa kuju oružje protiv njega i da im 
pretjeranost, hiperboličnost i jednostranost izjava 
služi kao razlog, da se Nietzschea posve odbaci. 
Naproti tomu mislim, da je jedino pravedno sta¬ 
novište držati se Zarathustre a od naredne pe- 
rijode samo toga, što je s njime u suglasju i 
praina tome odredjivati značenje Nietzschea kao 
filosofa. 

Nietzsche već nije dao novih temeljnih 
misli, ali da je rekao mnogo znamenito, da je 
dao izražaj mnogome, što se drugi ustručavaju 
reći, to se kod genijalnoga duha razumije samo 
sobom. U spisu Jenseits von Gut und Bose“ 
nastoji Nietzsche obraniti pravo nadčovjeka po¬ 
stavljati nove vrijednote i to kritikom pojma 
dobra i istine. Do sada se nije nitko usudio 
sumnjati o tim samim pojmovima, već su se 
sžmo pravdali, što da je dobro, što istina. Tom 
prilikom ponavlja Nietzsche svoje izvode iz druge 
perijode te ih dopunja izrekom, da je istina plod 
dosadanje moralke. Istina nema za nas veće 
cijene od naslućivanja; težnja za istinom je pred¬ 
rasuda — ein schlechter Geschmack; ljubav 
k istini puki san. Tko dakle može oprovrći Za- 
rathustru, kad nešto naviješta kao novu istinu? 

I znanost i filosofija ne podavaju istinu, 
jer je dati ne mogu a težnja njihova za istinom 
je obmana naivna ili naumična. Naivna — kada 
misle, da imade na svijetu stvari, o kojima se 
ne može sumnjati, naumična — kada traže istinu, 
da nadju dobro. 

U spisu „Zur Genealogie der Moral," htio 
je pokazati na historijskome razvoju, kako je 
rasla ideja nadčovjeka, htio je označiti, što je 
sakrivilo pad današnjega ljudstva, da bi bilo 
jasno, kuda vodi put k popravku. U prvome je 
dospio do diobe moralke gospodara i robova. 
Silni i moćni, usuipatori, aristokrati, muževi mača 
su oni, koji u svijesti svoje moći i sile priprav¬ 
ljaju terrain nadčovjeku. Ovi si stvaraju drugu 
ploču vrijednota nego slabi, podvrgnuti, poni¬ 
ženi robovi. Sto je onima dobro, to je ovima 
zlo i obratno, što oni preziru, to je ovima kre¬ 
post. Na čemu silni ^temelje ,a čega se slabi 
boje, to je samo slabima odvratno. 1 prema 
tomu izgledaju njihovi idejali i njihov bog. 
Bog silnih je utjelovljena i simbolizovana 
.volja k moći“, a čast, koju mu iskazuju, 
izraz je radosti života, izraz hvale, koju za 
pravo davaju saroijsebi, što su tako moćni 

i krafni. Slab’ma je mjesto ponosa i rado¬ 
sti života temeljna crta pesimističko nepovje¬ 
renje k samome sebi i životu i instinktivna 
mržnja na tlačitelje; u pojmu dobra nakupiše 
sve vlasnosti, koje gospodovanje prezire, no 
koje čine život potlačenih snošljivijim, sućut, 
mirnoća, samilost, pokora. Reprezentant je ove 
robske moralke potištenosti po Nietzscheu kr¬ 
šćanstvo, zato ga drži glavnim uzrokom dege¬ 
neracije ljudstva te vojuje protiv njega ogorče- 
nošću ne poznavajući granica. 

Degeneraciju pospješuje a simpton je nje¬ 
zin uz kršćanstvo demokratizam, ženske eman- 
cipačne težnje, znanost i umjetnost; ovdje je 
opet Wagner representant dekadence. Posljednji 
Nietzscheovi spisi „Der Fali Wagner“ i „Nictz- 
sche contra Wagner“ obradjuju isti predmet, 
koji i prvi spisi. S VVagnerom je započeo, 
s Wagnerom svršava. Ako je u tim spisima 
imala biti ideja nadčovjeka potvrdjena, to je 
spis „Der Wilie zur Macht“ imao biti potvrdom 
druge glavne misli i njezinoga spoja s nadčo¬ 
vjekom. Ostao je nedovršen, tek Antikrist, oštra 
invektiva protiv kršćanstva je dovršen 

Promotrimo li sada filosofiju Nietzscheovu 
sa stanovišta historijsko-filosofskoga i držimo li 
se uz to strogo toga, što smo označili kao nje¬ 
govu pravu, specifički nietzscheovsku, filosofiju, 
vidjet ćemo da je Nietzsche od Schopenhauera 
učinio znatan korak napred. Prevladao je oslab¬ 
ljujući pesimizam, ne puštajući tlo izvojšteno od 
Schopenhauera za metafizičku spekulaciju i ne 
upuštajući se u kompromise, koji vlastite prin¬ 
cipe umaljuju (Hartmann). Ljudstvo je povratio 
životu, pokazao njegovu cijenu, istaknuo mu 
cilj. Dašto, nije pošlo Nietzscheu za rukom po¬ 
kazati taj cilj u punoj jasnoći, sam ga je svojom 
osudnom misli o vječnom povraćanju zastro mi¬ 
stičkom maglom, ali ako to mističko ruho čo¬ 
vjek treba, koji je ne samo razumno biće, već 
i osjećajno: to se može reći, da je Nietzsche 
zadovoljio i religijoznu potrebu ljudskoga srca. 
Ne ću reći, da je njegova folosofija prava! Ti¬ 
suću je glava razmišljalo i ne domislilo zago¬ 
netku svijeta, tisuće će još razmišljati, budući 
nezadovoljni dosadanjim riješenjem. Ali to hoću 
reći, da se nemamo zašto bojati Nietzscheove 
filosofije. Nijedna filosofija, koja vodi k životu, 
ne može životu škoditi, a vika, što ju dižu oni, 
kojih se Nietzsche dotakao pravom ili nepravom, 


ne smije nam biti mjerilo vrijednosti njegovih 
misli. 

ldejal nadčovjeka uzet sam o sebi nikako 
se ne protivi najplemenitijim težnjama za ćudo¬ 
rednim napretkom ljudstva: držimo se toga, da 
čovjek ima biti ćudoredno i fizički savršeniji no 
što je sada — to hoće svi moralisti i utemelji¬ 
telji religija — to hoće takodjer immoralista 
Nietzsche, samo što je odabrao drugi put, a tu 
će pokazati tek budućnost, u koliko je Nietzsche 
izrazio proces razvoja, upravljani neispitljivim 
zakonima — drugoga kriterija nemamo. Nije 
opravdano njegov otpor protiv kršćanske reli- 
ligije donositi kao dokaz nemoralnosti njegove 
nauke. Cituju se ogorčeno njegove izjave i ogor¬ 
čeno se odbacuju: upozoravam na taj („Menschl. 
Alzn.“: „Čovjek potpuno nabožan mora nam 
biti predmetom poštovanja: ali jednako, tko je 
s iskrenoga uvjerenja nenabožan. Jesmo Ii kod 
ljudi te posljednje vrste, kao u blizini velegora, 
gdje najsnažnije struje imadu svoj izvor, to smo 
kod nabožnih, kao pod sočnim, širokosjenatim, 
mirnim drvećem." Poredimo s tijem aforizam iz 
„Frohliche VVisSenschaft", koji se tiče „smrti 
boga“. „Ludjak za bijeloga dana Sa svjetiljkom 
bježeći traži boga i govori: Gdje je bog? Ja ću 
vam to reći: ubismo ga, vi i ja. Mi svi smo 
njegovi ubojice. Ali kako smo to izveli? (i sada 
dolaze riječi, iz kojih diše poštovanje k reli¬ 
gioznome uvjerenju). Kako smo mogli ispiti 
more? Od koga nam spužva, da otaremo cijeli 
horizonat? Što smo to učinili, da smo zemlju 
od njezinoga sunca otputali? Kamo se sada 
kreće? Kamo se krećemo mi? Dalje od sviju 
sunca? Zar ne padamo neprestano? I lijevo, i 
desno, natrag, napred, na sve strane ? Zar ima 
(za nas) nekakovo „gore" i „dolje"? Zar ne 
lutamo kao nekakovim nekonačnim Ništa? Zar 
ne osjećamo dah praznine? Nije li hladniie? Ne 
dolazi li neprestano noć i veća noć? Zar ne 
moramo zapaliti svjetiljke o podne? Zar ne slu¬ 
šamo još buku grobara, koji zakapaju boga? 
Zar ne osjećamo ništa od truhline božanske ? 1 
bogovi istrunuše? Bog je mrtav! 1 mi smo ga 
usmrtili. Kako da se utješimo, mi ubojice nad 
sve ubojice?" i t. d. To su riječi filozofa, koji 
je uvjeren o velikoj važnosti religije, i koji zna 
poštivati idejal, koji sam ne može priznati. No 
dašto Nietzsche, kako i ostali filozofi, razlikuje 
theologiju od religije, a njegove najoštrije riječi 

vrijede za popove, ne za religiju. To takodjer 
mnogo razjašnjuje, — ali o tome ne ću duljiti. 

Još je značajniji od Nietzscheove filozofije 
njegov razvoj; ne posljedak njegovoga razmiš- 
ljavanja, ali način, kojim je k njemu dospio, ne 
š t o, već kako njegove filozofije. U njego¬ 
vome razvoju misli vidim neku vrstu bio¬ 
genetskoga razvoja. Njegov razvoj je tako reći 
slika razvoja modernoga ljudstva. Nietzsche kao 
da je u svojoj duši usredotočio sve sumnje, sve 
težnje savremenoga ljudstva s obzirom na spo¬ 
znaju i prošao sve pokuse, kojima moderan čo¬ 
vjek nastoji izbjegnuti im, i proosjećao sve ra¬ 
zočaranje, do kojega dolazimo sjedinjeno raznim 
putevima. Može se reći, da to, što Nietzschea 
nije zadovoljilo, to takodjer nije zadovoljilo sa- 
danje ljudstvo, i u tome smjeru, u kojemu je on 
našao zadovoljstvo za sebe, u tome da će ga 
ljudstvo tražit', i ako se ne zadovolji s njime. 
Nietzsche je proživio sve muke religijozne 
skepse, Nietzsche nije našao mir u idejalistič- 
kome nazoru, bijaše obmanut znanosti, filoso- 
fijom, umjetnosti, a ipak se iz toga ispleo in¬ 
stinktom, koji mu zapovijedaše držati se života 
i nadati se u bolju budućnost. 

Tako stupa i ljudstvo, vrluda u sumnjama 
s ove strane na onu, ali životni instinkat ga u 
njima vodi te mu ne da zdvojiti. Po Nietzscheu 
će si moderan čovjek biti svijestan svoje 


sumnje, svoje boli i njime t. j. tijem, što vidi 
u njegovome razvitku, bit će potaknut, da se ne 
odrekne težnja. U Nietzschea će naći sva pi¬ 
tanja, sve dobre i zle porive svoga srca, svaki 
aforizam doziva mu u pamet nešto, što je njemu 
samome preletilo mozgom. Riječju, Nietz¬ 
sche je tip modernoga čovjeka u 
cijeloj njegovoj razrovanosti, a 
možda zato i diže takovu uzbunu. 
Jedni se toga prepali, što nadjoše u njemu izraz 
svoje nutrinje, drugi se zato na njega ljute. 
Nietsche na svaki način doprinio ljudstvu k spo¬ 
znaji samoga sebe. To će budući historici dušev¬ 
noga razvitka bolje ocijeniti, nego njegovi 
savremenici. 

No Nietschee je takodjer najtipičniji repre- 
zentant germanskog duha, i ako sarn svojim 
zemljacima nije laskao i ako se razlikuje od 
današnjega njemačkoga pojma i ako sami Nijemci 
u njemu ne će da priznadu krv svoje krvi i kost 
svojih kosti, predbacujući mu tudjinstvo. Wille 
zur Macht jest formula nijemstva, kako se po¬ 
javljuje u dogadjajima svijeta, i kako izlazi iz 
izjava cara Vilima II.: „Mi smo ofenzivni narod", 
a to je temelj specifički nietzscheoVski, njegove 
filosofije. Svi ju mi Nenijemci dobro osje- 
ćemo; ali zato se ne damo zavesti, da bismo 
nijekali, da je Nietzsche znameniti filozof, medju 
njemačkim živima najznamenitiji. 




Iz djačkog života 


iz kluba i» Prosvjete<i. 

U utorak dne 26■ prošlog mjeseca započeo 
je novo osnovani obrazovni klub „Pro¬ 
svjeta" svoje djelovanje. Velika soba napred- 
njačke čitaonice bila je već u 8 sati dupkom 
puna. Pošto je došlo i nešto gradjana i nečla- 
nova „Prosvjete" to je najprije kol. I. Novak 
držao predavanje: O Medjumurju, čiji kratki 
sadržaj donašamo na drugom mjestu. Kad pre¬ 
davanje izadje štampom osvrnut ćemo se na nj 
pctanje. Za danas samo spominjemo, da je kol. 
Novak razložio svoju temu sa mnogo tempe¬ 
ramenta, sa dubokim poznavanjem same stvari 
i sa velikom ljubavi za ovaj za nas — radi ne¬ 
rada starije pravaške generacije — gotovo već 
sasmi i?gubl : en kraj. „Prosvjeta" nije svoje dje¬ 
lovanje mogla početi zgodnijim predavanjem, 

nego što je bilo ovo od kol. Novaka, tim više, 
što u nas dosada gotovo nitko nije pomislio na 
kaki ozbiljniji i realniji rad za naše narodno 
ugrožene krajeve. Iza predavanja razvila se 
kratka diskusija. 

Poslije toga govorio je kol. B 1 a ž e k o- 
v i ć, koji je u kratkim crtama razložio osnovne 
misli i svrhu „Prosvjete". Radi pomanjkanja 
prostora donijet ćemo taj govor u slijedećem 
broju. 

Kod izbora odbora izabran je per accla- 
mationem za predsjednika „Prosvjete" kol- 
J. Janušić, urednik „Hrv. djaka", za taj nika 
kol. D. Novak, a za blagajnika kol. V. 
E i s e n t a 1. Uz ovu trojicu sačinjavaju odbor 
„Prosvjete" i pročelnici 4 otsjeka i to: za 
d j a č k i odio kol. J. K r a i š ć a n, za znan- 





stveni kol. Z. Vernić, za pučko-pro- 
s vj e t ni kol- B 1 až e k o vi ć, a za literarni 
otsjek kol. I. N. Novak. 

Pošto je još kol. Blažeković najavio pro¬ 
gram rada za najbližu budućnost (.2 predavanja 
o socijalizmu, o znanosti i kulturi, o pučkoj 
prosvjeti, o H. Tainu itd., pa izleti u dioničku 
tiskaru, u analf. tečaj i električnu centralu) za¬ 
vršena je ova uspjela prva večer „Prosvjete”. 

ESI 

Poslije izbora. 

Mnogo većom gorljivošću i ushićenjem, 
nego li se radi za akademsko potporno društvo, 
pristupilo se k izboru njegova odbora. I ova 
velika razlika u onoj intezivnosti, koja prati dje¬ 
lovanje za samo društvo, i u onoj, koja prati 
djelovanje oko izbora, kaarakteriše naše sveuči¬ 
lišno djaštvo; ona je njegova krivnja. Kad je 
napredno djaštvo htjelo tu krivnju bar ublažiti i 
u tu svrhu ponudilo starčevićanskom djaštvu 
kompromis na temelju zaštite manjine, starčevi- 
ćevićansko djaštvo ga je odbilo. Nije vjerovalo 
iskrenosti njegove akcije i pripisivalo ju nje¬ 
govoj slabosti. Medjutim je rezultat izbora po¬ 
kazao, da su sumnje starčevićanskih djaka bile 
krive i neosnovane. Pa kao što nisu mogli 
shvatiti, da bi jedna — napredna — većina bila 
tako napredna i tolerantna, te bi njima — ma¬ 
njini — htjeta dati odgovarajuća prava i zaštititi 
ih, nisu i sami bili tolerantni i pravedni prema 
drugoj, srpskoj manjini djaštva. Nije nam stalo, 
da tražimo zgodan naziv za čin, ko im je starč. 
djaštvo izrazilo svoju netoleranciju i nepra¬ 
vednost, za razbijanje ploča srpskih akad. 
društava na sveučilištu. Mi velimo samo, da su 
nepravednost i netolerancije čvrsti dokaz, da 
negdje nema kulture, a ovu smatramo bitnim 
uvjetom za razvoj i napredak svake struje, pa 
i djačke. Zato je takodjer po našem mnijenju 
prazna iluzija, kad starč. djaci na temelju toga, 
što je ove godine broj njihovih pristaša veći 
nego li lani, računaju i sa svojom budućom po¬ 
bjedom. Starčevićanstvo je već odavna stalo 
padati sa vrhunca svoje moći, ono danas stari, 
a duh vremena i nove prilike potiskivat će ga 
sve jače, pa ako danas hoće da još katkad 
jače i glasnije pokaže, da još opstoji, to su 
samo trzaji bolestnika, koji doduše još odoljeva 
bolesti, ali konačno ipak podlijega. Takova bi 
bila i njegova eventualna pobjeda na sveučilištu 
koja bi bila s; rro momentana, jer trajan je samo 
napredak i raz> oj l ako svega, tako i hrvatskog 
djaštva, a ne nazadak i zastoj. Ali mi ne že¬ 
limo takovih eksperimenata, da starč. djaštvo 
doživi ma samo i jednu momentanu pobjedu, 
pa ako je onoo /e godine nešto brojem poraslo, 


ne leži tome uzrok u jakosti starč. ideje i nje¬ 
zinih pristdša, već u naprednom djaštvu samom. 
Jest, veliki je je dio ovoga kriv, Jest, veliki je 
dio ovoga kriv, da su njegovi protivnici mogli 
i jedan jedini čas gojiti iluziju o svojoj jakosti 
i pobjedi. Već je vrijeme, da se pokaže ta 
krivnja. 

U nas se mnogo toga prosudjuje površno. 
Kad je kod izbora palo više glasovnica za na- 
prednjačkog mndidata, nego li za starčevi¬ 
ćanskog, prev se to u jeziku novina i djačkih 
skupština ova!w: napredna je misao pobijedila. 
Ali ovaj prevod ne odgovara originalu. Tko bi 
tvrdio, da su svi oni djaci, koji se danas na¬ 
zivlju napredni, doista i s v i j e s n i nosioci 
naprednih ideja, pokazao bi, da ne pozna život 
tih naprednjaka na sveučilištu. Lijepa napredna 
misao postala je na ustima nekih malo ne kari¬ 
katura; riječi, koje izražavaju napredne misli, 
izradile se u fraze. Kod većine današnjega 
djaštva, koji se ponosi imenom naprednoga, 
napredna je vanjština, suštine nema, napredne 
su riječi, natražna su djela Viče se proti for¬ 
malnostima i naglašuje jednakost, a nose se 
djačke kapice. Napredno je, da se za kriterij, 
po kojem se prosudjuje vrijednost pojedinaca, 
postavljaju poštenje te intelektualna jakost, ali 
što zato, ako se naprednjak sabljom u ruci, u 
dvoboju, bori proti tome p incipu?! Poklici 
proti Nijemcima i nj : hovu utjecaju ne smetaju, 
da „Burschunschafr* upravo cvate. Dolje s crkvom 
s njezinim ceremonijama, dolje sa sredovječnim 
običa'im3 i uredbama — bučno se viče, ali se 
još bučnije i uz mnogo ceremonije obavlja po¬ 
sveta sveuč. zastave i daje joj se tako važno 
značenje, kakovo ne bi možda dao nikakav 
sredovječni ceh svome patronu. Naobrazbe nam 
treba, a koliki su radili za nju ? Proučavajte 
narod i njegove potrebe, upućujte ga, dajte mu 
naobrazbe — geslo je naprednjaka, ali pogle¬ 
dajte, koliko ih djeluje u „društvu za pouku 
analfabeta” i drugdje ? 1 I tako redom slijedi djelo, 
da zaniječe i pogazi riječi, geslo. Pobjedjuje li 
onda napredna misao ? Može li se njezina jakost 
prosudjivati po broju naprednjaka? Mi nismo 
proti ljubavi domovine, mi ju pače propagiramo, 
ali kao djelotvornu, zato jesmo i protiv pustog 
i besplodnog vikanja starč. djaštva o toj ljubavi. 
Pa jer smo protiv toga, da riječi i fraze budu 
samo lijep i jeftin plašt, kojim će se pokriti 
praznoća i nedjelatnost, zato smo i protiv da¬ 
našnjega shvaćanja naprednjaštva i njegove 
prakse. 

Danas se dobar dio naprednoga djaštva 
razlikuje od starčevićanskih samo po tom plaštu, 
odbacite ovaj i razlike će gotovo sasvim ne¬ 
stati. To ne vrijedi dakako za čitavo napredno 
djaštvo, ima tu dosta iznimaka. Ali ne može se 
dopustiti, da te iznimke čuvaju dobar glas na¬ 
prednjaka, jer samo ove imadu zaslugu — ili 

ako hoćete krivnju — da se misli, da je na¬ 
predna misao jaka. Istina je, većinu korisnih in¬ 
stitucija (analf. društvo, „Prosvjeta” i t. d.) osno¬ 
vali su naprednjaci, mnogo razboritih sekcija 
potakli su oni, ali pogledajte, tko djeluje naj¬ 
življe kod svega toga? Sve isti pojedinci, koji 
svojom agilnom djelatnošću pomažu, da se uz¬ 
drži velika laž o jakosti napredne ideje. Ne mi¬ 
slimo, da se jedna ideja može tako razviti, da 
bi u jednoj skupini svi jednako bili o njoj osvje¬ 
dočeni i za nju radili. Uvijek i svagdje će biti 
iznimaka, a ovih će biti sad više sad manje, 
već prema tome, kako je brojna dotična skupina, 
od kojih je elemenata sastavljena i kakav je 
njezin kulturni niveau. Ali kad je ta skupina 
djaka, ljudi, koji su zvani, da vode nand, da 
budu kvas njegov, onda se od njih ili bar od 
većine ima pravo zahtijevati, da budu potpuno 
svijesni svojih čina i riječi i da znadu oboje u 
sklad dovesti. Već smo više puta naglasili, da 
odgoj na našim srednjim školama nije takav, 
da bi iz njih izašli sve sami potpuni i svijesni 
.ljudi. Ali nije opet ni takav, da bi kod tolikih 
onemogućio opstanak svake svijesti. Kod nas 
ima ipak dosta sredstava, da se naobrazimo, 
da si naknadimo ono, što nam srednja škola 
nije dala. Ali mislilo se, da je bolje prepustiti 
se iluziji, da smo zbilja napredni. Malo ih je 
bilo, koji se usudiše, da otvoreno kritizuju da¬ 
našnje stanje, u kojem se nalazi naprednjaštvo 
na sveučilištu. A samo iskrena, temeljita, makar 
i oštra kritika može da to popravi, da izbjegne 
zlim posljedicama, koje bi to stanje donijelo, 
jer zlih posljedica ima već dosta. Mnogi svijes- 
n'iji elementi, koji su vidjeli, kako se napred¬ 
njaštvo na sveučilištu izrodjuje, a nisu bili dosta 
energični, da zapriječe nastavak tog procesa, 
povukli se, da ustupa mjesta vikačima. Pogo¬ 
tovo apsolventi srednjih škola, ne našavši u ta¬ 
kovom naprednjaštvu ništa privlačiva, prešli su 
u redove starčevićanaca, kamo ih je privlačilo 
ne osvjedočenje, već jedan drugi vrlo moćan 
faktor u nas — tradicija. Dakako, da je onda 
broj naprednjaka ostao isti, a onaj starčevićanaca 
se nešto i povećao ; ovako slabost jedne stranke 
daje jakosti drugoj, koju ova ne bi inače sama 
po sebi imala. 

Krivo bi bilo tumačiti ove retke kao bojni 
poziv naprednjaka protiv naprednjaka. Ako je 
cijepanje katkad bila posljedica kritike, nije to 
zato njezina svrha. Svrha je kritike da konsta- 
tovavši neko nezdravo stanje i njegove uzroke 
potakne na odstranjenje tih uzroka i po tome 
na ozdravljenje prilika. U našem slučaju cije¬ 
panje ne bi bilo ni korisno ni uputno. Cijepanja 
nastaju obično u većim strankama, koje se već 
dulje vremena razvijale, kad kod njih u spe¬ 
cijalnim slučajevima nastaju razlike ili glede 
taktike ili glede nekih sporednih pitanja, dok 
temeljna načela stranke ostaju i dalje vodičima 


akcije te stranke. Držimo, da nije nužno, tek do¬ 
kazivati, da se napredno djaštvo na našem sve¬ 
učilištu ne nalazi u sličnom stadiju. Mi dakle 
ne želimo ni istupa ni cijepanja; mi želimo 
s v i j e s n o naprednjaštvo. Bili smo tako na¬ 
predni, te smo odkiili rane vlastitog tijela, naši 
kolege bit će onda napredni, budu li ovu iskrenu 
kritiku skvatili, kako treba, budu li nastojali, da 
svome imenu kao naprednjaci dadu i potpun 
sadržaj. Tek pobjede takovih naprednjaka bit 
će pobjede i napredne misli. I. P. 


i n e i d e n c i. 

„Van Srbi.” 

Bdo je to na ovogodišnjoj skupštini hrv. 
akad. potpornog društva. Skupština se obdrža- 
vala po običaju u auli sveučilišnoj. Kako se 
radilo o izborima (i pobjedi naprednjačke ili 
starčevićanske listine) došlo je na tu skupštinu 
i nekoliko Srba znatiželjnih na rezultat. Oni su 
akademičari, kao i mi, pa nije do ove godine 
nikomu [alo na um tjerati ih iz ove eminentno 
akademske prostorije. Oni su u njoj domaćine, 
kao i mi Hrvati, i kao članovi potpornoga druš¬ 
tva. Prviput na ovogodišnjoj skupštini zatraže 
Starčevićanci, da Srbi izadju van. Ustaje pro¬ 
fesor Šilović i izjavljuje, da on kao izaslanik 
senata ne može dozvoliti, da se akademičari 
tjeraju iz aule. Iz javnosti skupštine dokazuje, 
da svaki akademičar imade pravo na njoj su¬ 
djelovati, starčevićsnci ne pobijaju toga prava, 
ali opet traže, da Srbi izadju, jer se inače skup¬ 
ština dalje ne će obdržavati i počinju pjevati. 
Budući da je spojeno s mnogim neugodnostima, 
da se skupština odgadja, a i rad toga, što bi 
kod slijedeće skupštine mogla ista raspra izbiti, 
moli profesor Šilović Srbe akademičare, da 
premda imadu pravo, da ostanu, da ipak izadju 
i tako sa svoje strane doprinesu, da se skup¬ 
ština svrši. — Kad su na to i naprednjaci iz 
istih razloga pristali, ostavljaju Srbi, kojih je 
bilo tek nekolicina, aulu. — Čudno je, da jedna 
grupa, koja sastoji u svojoj većini od ljudi, koji 
studiraju pravo, koji hoće da budu u životu 
njegovi svećenici i braniči, traži, da se njoj za 
volju pravo krši. Riječi profesora Šilovića, da 
Srbi kao i svi ostali akademičari imadu pravo 
da ostanu, nitko nije pobijao. Tražili su, da Srbi 
izadju, ne s toga, što je to pravo, već stoga, 
što oni to hoće. A naprednjaci i u ovom svom 
sukobu sa starčevićancima, ostali su u staroj 
svojoj ulozi, da brane pravo, protiv onoga, što 
hoće starčevićanci. 


- 318 — 




Polupane ploče srp. akad. društava. 

Tjeranje Srba iz aule postalo je sumnjivo 
Srbima, pa su se malo po malo stali skupljati u 
vestibulu oko svojih društvenih ploča bojeći se, 
da ne bi one platile njihov dug starčevićancima. 
Kad su izbori bili svršeni krenuše naprednjaci 
sa svojim predsjednikom u povorci Ilicom do 
Jelačićevog trga i natrag, pa u restauraciju Kola 
na komers. Kad su vraćajući se došli do sveu¬ 
čilišta čuju, da su srpske ploče razlupane. Kako 
se sam čin zbio, teško je točno razaznati. 
Moglo bi se kazati, da su se Srbi i starčevi- 
ćanci posvadili radi pjevanja srpske narodne 
himne. Kad su Srbi pred pretežnim brojem star¬ 
čevićanaca uzmakli, polupali su ovi vrativši se 
na univerzu srpske ploče. 

Mi ne ćemo ovdje ulaziti u samu raspru 
izmedju starčevićanaca i Srba (nešto ćemo o 
tom reći na drugom mjestu), već ćemo se sa 
par riječi osvrnuti na sam čin, koji ostaje jedan 
i isti, makar ga tko učinio. 

Ponajprije da spomenemo, da se to nije 
zbilo prvi puta. Već nekoliko puta razbijene 
su te ploče, ali to se uvijek dogodilo kao odjek 
vanjskih prilika. Mržnja iz vanjskog svijeta, koja 
se očitovala demonstracijama, došla je i na uni¬ 
verzu. Ovo je prvi puta, da su djaci sami bez 
utjecaja vanjskih prilika polupali te ploče. Me- 
djutim svoj uzor ima ovo lupanje ploča na 
bečkoj univerzi, gdje su Nijemci bacili iz bečkog 
sveučilišta sve slavenske ploče, jer da je to 
njemačko sveučilište, gdje su Slaveni samo 
gosti (a u mislima im je valjda ostalo „nepo¬ 
zvani gosti", kojima je mjesto . . .). Kao što 
osudjujemo postupak njemačkih djaka, i boli 
nas, da se tako postupa sa Slavenima na sve¬ 
učilištu glavnoga grada države, u kojoj oni nose 
gotovo polovinu državnih tereta, tako isto osu¬ 
djujemo i postupak starčevićanaca, jer se i on 
osniva na nekakom nepriznavanju ili zapravo na 
pravu jačega. Ali mi taj čin osudjujemo i sa 
djačkog, akademskog stajališta, tražeći za sve 
akademičare jednaka prava i slobodu. Sveuči¬ 
lište je dom znanosti, koja je općeria, koja spaja 
sve narode u jednu cijelinu, dajući im jednu 
kulturu, jednako poznavanje svijeta i njegovih 
pojava. Kao što tražimo, da znanost bude sva¬ 
kome sveta, da ne unosi u nju drugih razloga 
i motiva, nego znanstvene, da s njom ne služi 
u druge svrhe, već one, koja joj je cilj t. j. 
spoznaja istine, tražimo, da i dom znanosti, 
a to je u prvom redu sveučilište, ne bude po- 
zorištem igra strasti, već da oni, koje na nj 
dolaze, budu svjesni svoje zadaće i da pred 
pragom njenim stepu sa sebe sav prah malič- 
nosti, mržnje i strasti, da ulaze u nj jedino kao 
poklonici znanosti, koji traže istinu. Samo ova- 
kovo sveučilište, kojega slušači pjkazuju, da 
znadu sami štovati uvjerenje drugih, imat će 

pravo, da od vanjskoga svijeta napose od dr¬ 
žave traži, da poštuje njegovo tlo i dr pred 
njegovim vratima pr, -taje vlast državnih organa. 
Ovakovo sveučilište sa ovakovim slušačima 
moći će traž ti, a i postići, da policajna vlast 
nema prava uredovanja u njegovim prostorijama. 
Mi smo poklonici, a danas sutra i svećenici 
znanosti, pa moramo najprije mi pokazati či- 
nima svojim, da štujemo hram znanosti, a onda 
ćemo imati pravo i od drugih tražiti, da ga po¬ 
štuju. 

2) D • ■ ? V Bjornson. 

Još prije izbora u potporno društvo pokre¬ 
nuli su starčevićanci misao, da se i naše djaštvo 
zahvali B,6:nsonu za njegovo zauzimanje za po¬ 
tlačene Slavene, ali radi izborne boibe odgodilo 
se na poslije. Nedavno je opet izašla u „Hrvat¬ 
skom Pravu" notica, da su se dogovori g'sde 
pozdrava Bjornsonu prekinuli. Dakako krivi su 
naprednjaci. Mi konstatiramo prije svega, da od 
naprednjaka nije bio nitko ovlašten, da ih za¬ 
stupa na kakim dogovorima. Ako su se dogo¬ 
vori ipak vodili, radilo je to nekoliko uglednijih 
naprednjaka u svoje ime. Mi ovim ne ćemo da 
možda dessavouiramo te naše kolege već ka¬ 
žemo to stoga, što se o tom nije povela ri eč ni 
na jednoj skupš ini naprednjačkoj. Ali držimo, 
da svi naprednjaci odobravaju njihovo držanje, 
kako ga je u „Pokretu" razložio kolega Wod- 
warka. Ironija je, da ne upotrijebimo koju jaču 
riječ, nakon razlupanih ploča srpskih akademskih 
društva, pozdravljati pobornika narodne 
snošljivosti i osvetnika potlačenih na¬ 
roda. Nekoliko dana iza kako su pokazali pot¬ 
punu svoju protivštinu, Bjornsonovim načelima 
djelom, hoće da ga r i j e č i m a slave. Ne 
sliči li to postupku grofa Apponya, koji „uz¬ 
dignute glave" odgovara na navalu B ornsonovu. 
Ali nije dosta samo uzdići glavu i vikati, već je 
treba i prignuti i paziti, da ne pogazimo koga 
dižući glavu odviše u vis. 

I kao što Apponyev odgovor kvitiramo kao 
sgodnu doskočicu, ali osudjujemo njegovu fari- 
zejštinu, jednako ne možemo drukčije shvatiti ni 
postupka Starčevićanaca, gdje nam još šumi u 
ušima lupanje srpskih ploča. 

Nema sumnje, da izmedju napr. omladine 
i Starčevićanaca postoje razlike u shvaćanju, kako 
treba riješavati odnošaje medju pojedinim naro¬ 
dima, koji živu u istom državnom skloru. Mi 
dižimo, da Madjarima ne daje nikakvo pravo, 
da ugnjetavaju nemagiarske državljane svoie to, 
što je u historiji tu bila magjarska država ili što 
su Magiari bili dosliie nosioci državne vlasti. 
Jednako i ovdje kod nas u praksi tražimo, da 
ljubav bude vodičem u riješavanju svih sporova 
izmedju Hrvata i Srba. Mi se možemo u mnogim 
stvarima ne shgati, ali ne ćemo za to silom 


jedan drugoga učiti pameti. Mi smo obračunali 
s mišljenjem, da se vrijednost i veličina hrvat¬ 
skoga patriotizma mjeri po veličini mržnje protiv 
Srba. To jest nijesmo narodni šoviniste, koji 
misle, da rade za svoj narod, ako za nj traže 
što veću vlast nad drugima, već smo pristaše 
modernog nacionalizma, koji patriotizam mjeri 
po radu za kulturno, ekonomsko itd. ojačanje 
naroda. Cijenimo dakle u prvom tedu pozitivni 
rad. U tom našem nastojanju približavamo se 
mišljenju starine Bjornsona. 

On se digao protiv nasilnog postupanja 
Madjara protiv narodnosti, ne iz mržnje na ma- 
djarstvo, već iz ljubavi, što je hoće da sije 
izmedju sinova različitih naroda, koji moraju da 
živu u zajednici. Stoga ga imadu pravo po¬ 
zdravljati samo oni, koji s njim jednako osje¬ 
ćaju, koji su njegovi suborioci i u svakidanjem 
životu i koji djelima pokazuju, da shvaćiju nje¬ 
gove misli. Moglo bi se kazati, da smo u tome 
preveliki puritanci. Ali mi taj prigovor rad > pri¬ 
mamo na sebe, jer to je jedna od bitnih oznaka 
našega pokreta, a i uopće naprednjačkih po¬ 
kreta, da zahtijevamo, da se praksa slaže s teo¬ 
rijom, da ono što osjećamo i nfslimo i ispo¬ 
vijedamo i da se prema svima i svakome je¬ 
dnako po istim načelima vladamo. Što tražimo 
za sebe, hoćemo da i drugome dademo, što 
danas priznajemo kao istinu, hoćemo, da po tom 
i sutra radimo. Pazimo na to već u mladosti i 
kod mladeži, jer hoćemo da se uzgajaju stalni 
i čvrsti značejevi, koji se ne će ustručavati u 
nijednoj prigodi u životu svoje mišljenje kazati, 
braniti ga, ali po njem i raditi. Društvo naše 
dosta i predosta boluje od polutanstva i fari- 
zejštine, vrijeme je, da se netko prihvati metle 
i da čisti te „Augiasove staje". 

S toga stajališta držimo, da se ima gle¬ 
dati i u ovoj prigod'. Starčevićeva stranka prava, 
kojoj Starčevićanska omladina pripada raspirila 
je medju Hrvatima i Srbima mržnju, koje mi ne 
razumijemo, i koje nikako ne odobravamo i 
znajući, da se u mržnji zamagle oči, pa se ne 
vidi, što se sve učini, radimo koliko možemo 
protiv nje šireći ljubav i medjusobnu snošljivost. 
Tu mržnju političke stranke dijele i Starčevi- 
ćanci na sveučilištu, što su i preočito pokazali 
razlupavši ploče srpskih akademskih društava. 
Ili ako se ne slažu s tom mržnjom, ako su tek 
u žestini sukoba to učinili, eto im sjajne pri¬ 
gode — a na to ih neka potakne nastojanje 
Bjorsonovo — neka prokrenu akciju, da se 
ploče natrag postave, neka poprave svoju po¬ 
grješku u naglosti učinjenu, a mi ćemo opet 
biti prijatelji. Sazovimo tada jednu svedjačku 
skupštinu, protumačimo svima kolegama, tko je 
Bjornson, i što znači njegova akcija, pa iz te 
skupštine, koja će pokazati, da je ljubav nad¬ 
vladala mržnju pozdravimo ga i objasnimo naš 
odnošaj prema Madjarima. J. K. 


Djački literarni sastanci u Bjelovaru. 

Prošle su šk. godine maturanti na bjelo¬ 
varskoj gimnaziji upriličivali literarne sastanke, 
na kojima su se držala razna predavanja. Svrha 
tih sastanaka je b'la, da pojedinci dobe što veću 
pobudu za rad i da medjusobno porade oko 
samonaobrazbe. Sastanci su se držali redovito 
svakog tjedna. Članarina je iznašala tjedno 30 
filira i upisnina 50 filira. Predavanja na tim sa¬ 
stancima držali su slijedeći kolege : B a j z a r 
(Svećenici i knjiga u opće ; ideja jugoslavenskog 
sjedinjenja; klerikalizam u Hrvatskoj), Alt- 
m a n n (trgovina i obrt uopće), G1 ii c k s t h a 1 
(o engleskoj književnosti), Novak (o umjet¬ 
nosti i znanosti; općeniti pogled na svjetsku 
literaturu; općeniti pogled na hrvatsku literaturu; 
o socijalizmu; humanizam i renesansa; poredba 
bugarskog, poljskog i hrvatskog djaka), Erva- 
ć a n i n (nauka i život u XX. v. po E. Ferriu). 

Poslije predavanja razvila se obično vrlo 
živahna debata, u kojoj su obično svi članovi 
sudjelovali. 

Za ubranu članarinu naručivale se knjige, 
držao se „Savremenik", „Omladina" — a svaki 
član bio je pretplaćen na „Hrv. djak". Prije i 
poslije sastanaka čitali bi se razni časopisi i 
knjige, koje su dali pojedinci, i upriličilo se ne¬ 
koliko zajedničkih izleta i zabava. 

Radilo se i o tome, da se sastanci pro- 
tegnu i na ostale djake ne samo maturante, ili 
barem i na sedmoškolce, no radi raznih okol¬ 
nosti, ta se misao za onda morala napustiti. Sa¬ 
stanci imali su tajni karakter, no ipak je za njih 
saznalo ravnateljstvo, koje ih je makar tacite 
moralo odobriti, pošto nije bilo nikakova raz¬ 
loga, da bi se članovi tih sastanaka progonili. 
Profesori su sami morali uvidjeti, koliko takovi 
sastanci koriste intelektualnom razvitaku djaka. 
Djaci su mnogo više čitali nego prije, zanimali 
se i za izvanškolske stvari, koje kao inteligentni 
ljudi moraju poznavati. Uza sve to nijesu napu¬ 
štali svoje zvanično učenje. Mora se priznati, 
da su se profesori dosta lijepo prema tim sa¬ 
stancima ponijeli, premda su iz početka sasma 
krivo tumačili njihovu svrhu. 

Zaključni sastanak održao se 12. lipnja, 
gdje je predsjednik resumirao sav rad i spo* 
menuo, koliko je ovakovo sastajanje svima ko¬ 
ristilo, a osobito istaknuo onu toplu intimnost, 
koja je zavladala medju kolegama, otkad su 
sastanci započeli svoje djelovanje. Preostala 
svota u blagajni od 14 kruna poklanja se „Hrv. 
djaku", a „Savremenik" budućim maturantima. 

Djački ferijalni klub u Varaždinu. 

Prije dvije godine osnovao se u Varaž¬ 
dinu diački ferijalni klub „Fidelitas". Mimo osta¬ 
loga odredio si lijepu zadaću, da će širiti pučku 

prosvjetu. U tom pogledu započeo je već u 
svojoj prvoj godini lijepo djelovanje. Održao ie 
dva tečaja za poduku analfabeta, koji su vrlo 
lijepo uspjeli. Priredio je dvije vrlo uspjele za¬ 
bave. Od jedne otposlao je družbi Ćirila i Me¬ 
toda 100 kruna, a od druge našem potpornom 
društvu 50 kruna. A i drukčije je klub već u 
prvoj godini svoga opstanka pokazao, da su 
mu članovi ozbiljno shvatili odredjene si ciljeve 
i zadaće. Klub je namislio mnogo toga još po¬ 
duzeti, što ne samo, da bi bilo u čast kluba, 
već bi bilo i od općenite koristi. Tako se na- 
mislilo, no — morala se i na Varaždincima od¬ 
raziti sva ona tričarija naše javnosti — osobna 
borba. 

Ove godine, početkom ferija, već se vi¬ 
djelo neko neraspoloženje za rad medju poje¬ 
dinim članovima, neka stagnacija u klubu. Sjeme 
razdora — osobna borba — već je počelo kli¬ 
jati, pojedinci grupirati se u dvije grupe. No 
varali biste se, ako biste mislili, da u dvije 
idejno različne grupe! Ne, nipošto! U dvije 
grupe osobnih simpatja i antipatija! Već prije 
toga prekrstila se „Fidelitas" u „Tomislav". 

Pojavile se osobne borbe, koje su svoj 
formalni izražaj dobile u izboru predsjednika. 
Pojedinci zaboravili na probitke kluba, ideal im 
postao — proturati svog čovjeka u predsjed¬ 
ništvo! Pokušalo se kompromisom! Al, da! — 
I tako se dogodi, da se od kluba „Tomislav" 
odcijepi nekih 10 članova i oni osnovaše novi 
klub „Perun". 

To je bio prvi početak svega onoga, što 
se nakon toga zbivalo. Članovi obiju klubova po¬ 
stali si nekako strani, klonili se jedni drugih, 
počeli se izazivati na ulici, a što je najljepše — 
počeli jedni druge „fordrovati" i malo da nijesu 
dvoboji bili na svakodnevnom redu. Medjutim 
došlo je samo do jednog oštrijeg sukoba, gdje 
se „čast" morala prati krvlju. Evo rezultata 
osobne borbe! 

Mislilo se na prvi mah, da će nakon ot- 
cijepljenja „Perunaša" oba kluba početi što življe 
raditi, da jedni drugima konkuriraju u dobru. 
Pa i jesu i jedni i drugi u početku naglašivali 
rad. „Perunaši" najaviše otvorenje analfabet- 
skog tečaja, „Tomislavci" počeše s pučkim pre¬ 
davanjima. Ne mogu da mimoidjein jednu ka¬ 
rakteristiku toga medjusobnog trvenja. „Tomi¬ 
slavci" drže uspjelo pučko predavanje, a „Pe¬ 
runaši" proglašuju ga fiaskom! 

Da se ojačaju, počeše oba kluba da za- 
Članjuju abiturijente. Prije ih ignorisali, jer da ne 
mogu biti pravi članovi, već samo gostcvi, a 
sad ih htjedoše imati i u odboru! 

Medjutim se abiturijenti za vremena do- 
sjetiše, čemu vodi ta rascjepkanost. Oni tek 
izadjoše iz školskih klupa, a već na prvom ko¬ 
raku slobodnijeg života susreću jedni druge 
s nepovjerenjem. Susretali se tako stariji, pa 


to prešlo i na njih. Uvidjevši neki abiturijenti 
svu pogubnost takog cjepkanja, sazvaše jednog 
dana na sastanak sve svoje drugove, gdje se 
sporazumješe, da će svi, koji su već u bud koji 
klub stupili — istupiti, a koji još nijesu, da ne 
pristupe ni k jednim ni drugima, dok se ne 
slože. No uza sve to, ako će jedni ili drugi 
htjeti što raditi na kulturnom polju, oni će ih 
potpomagati. Ako se „Perun" i „Tomislav" do 
božića ne slože, abiturijenti će bez obzira na 
jedne i druge o božiću osnovati novi klub. 

Mjesto jednog jedinstvenog kluba — tri! 
Mjesto, da svi akademičari zajedno, složnim si¬ 
lama porade oko ciljeva, koji moraju svima 
jednako ležati na srcu — oni se radi kake god 
trice cjepkaju. Mjesto da jedni druge potpomažu 
u radu, oni će radije jedni drugima smetati. Hi 
zar nije smiješno, kad se jedni vesele nad ne¬ 
radom drugih? 

Još bih imao reći samo nekoliko riječi op¬ 
ćenito o varaždinskom djaštvu. Dok se je do 
sada varaždinsko djaštvo moglo dostojno uz 
bok staviti djaštvu ma bilo iz koje gimnazije, 
dok su upravo iz Varaždina do sada više puta 
vrcale iskre slobodoumnog duha i davala dru¬ 
gima pobuda za rad — sad — čini se — da je 
u tom pogledu varaždinsko djaštvo medju zad¬ 
njima. Uvriježio se medju njega neki „viteški" 
duh, zaredale su „viteške" afere ko da u XX. 
vijeku — pa još k tomu u Hrvatskoj — nema 
za djaka pametnijeg posla. 

Mislim, da će pojedini ozbiljniji članovi 
obiju klubova sami uvidjeti, kuda to vodi, pa 
će svim silama poraditi, kako bi se o bo¬ 
žičnim praznicima svi varaždinski akademičari 
opet spojili u jedan jaki i snažni klub, čiji će 
Članovi viribus unitis poraditi na onom polju, 
na kojem kao djaci mogu svoj obol doprinijeti 
na oltar narodnog boljka. 1. N. N. 

(SI 

Hrv. ak. ferijalni klub „Preporod" u Sarajevu. 

U nas do sada tako slabo razvijena feri¬ 
jalna organizacija, ovih praznika poskočila je 
napred. Osim življeg djelovanja ferijalnih ak. 
društava u Karlovcu, Varaždinu i Zadru, osno¬ 
vali se djački klubovi u Brodu na Savi i Sara¬ 
jevu, a sastanak istarskog djaštva zaključio je 
isto tako, da za Istru ustroji ferijalno društvo. 

U Sarajevu se osnovao klub „Preporod", 
da djeluje u narodnom i prosvjetnom pravcu. 
Postavio si je zadaću, da radi na polju pučke 
prosvjete osnivanjem tečajeva za pouku 
analfabeta, osnivanjem pučkih knjižnica i slično. 
No osim toga opredijelio si je i s o c i j a 1 n i i 
gospodarstveni djelokrug, što je do 
sada prvi pojav kod djačkih društava. Tako će 
raditi na suzbijanju alkoholizma te će po- 



dupirati osobito osnivanje hrvatskih seljačkih 
zadruga. 

Klub se je dne 10. VIII. o. g. konstituirao 
ovako: Predsjednik: Andrija Petrović, 
stud. jur. Potpredsjednik: J. Andrić, stud. 
agrar. Tajnik: N- Sabljić, abiturijent. Bla¬ 
gajnik: N. Rašić, cand. jur. Odbornici: 

B. Kuzmanović, stud. ing.; 1. Novaković-Maslač, 
abitur'jent; 1. Topali, stud. iur. Revizori: M 
Spahić. cand. jur.; N. Bubalo, stud. jur. 

Takva svrha je osobito važna u Bosni, 
gdje naš narod stenje u gospodarskom ropstvu, 
zato osobito pozdravljamo taj mladi klub te že¬ 
limo e bi zajedno sa društvom „Privredom" ra¬ 
dilo na našem narodnom ojačanju u spomenutom 
pravcu, što će mnogo više koristiti, nego razne 
deklamacije o državopravnoj pripadnosti Bosne. 

sa 

II. zbor narodno-radikđnoga djašfpa 
u Celju. 

5.-8. rujna vršio se je u Narodnom domu 
u Celju 11. zbor narodno-radikalnoga djaštva, 
koji nam je pokazao, da je to medju Slovencima 
jedina naprednjačka struja, koja ima jasan, od- 
redjen put. To je dobro organizovana struja, 
koja napreduje sa duhom vremena i ispunjava 
svoj program. 

Narodno-radikalna struja, koja je dosada 
još samo djačka, a koja kao takova vrlo utječe 
na različite strane slovenskoga javnog života, 
pojavila se, kako je poznato pred 6 godina kao 
reakcija proti staroj l beralnoj stranci i buršev- 
skim običajima slovenačkog djaštva. Pred 2 go¬ 
dine stupila je prvi put javno pred slovenski 
narod na svojem I. zboru u Trstu i već je 
tada naše obratila sveopću pozornost. Rad feri¬ 
jalnog društva „Pro sveta" je njezino ime 
pronio medju sve slojeve slovenskog naroda. 

Na zboru u Trstu narodno-radikalno djaštvo 
iznijelo je svoje svjetovne nazore, svoj zahtjev 
za narodnu autonomiju te za sveopće i jednako 
pravo glasovanja. Raspravljalo se je takodjer o 
samonaobrazbi djaka, o djačkim materijalnim pri¬ 
likama i o pučkoj prosvjeti. 

Na zboru u Celju raspravljalo se je o 
školskom pitanju i o koracima, koje bi trebalo 
poduzeti nroli odnarodjivanju slovenske djece 
sa strane Talijana i Nijemaca te o gospodarskim 
pitanjima. 

Prva točka programa bila je 
skupština „Prosvete". 

Predsjednik „Prosvete" pravnik Rekar 
orisao je u kratkim crtama rad „Prosvete" u 
prošloj godini te je pozdravio prisutne. Nato je 
zastupnik Ivan Hribar pozdravio kao pred¬ 

sjednik izvršujućeg odbora narodno-napredne 
stranke u Kranjskoj narodno-radikalno djaštvo, 
kao onu struju, koja je reformovala slovensko 
djaštvo protiveći se dvoboju i pijančevanju, te 
počela s pozitivmm sitnim narodnim radom. 
Danas je ta struja pobjednica, tako da danas 
njezin program i njezin rad on priznaje. Njegova 
bi bila vruća želja, da se sve naprednjačko 
diaštvo pridruži narodnim radikalima. Iza zastup¬ 
nika Hribara pozdravio je skupštinare dr. Ku¬ 
ko vec u ime štajerske „Narodne stranke", 
čiji se kulturni program podudara sa programom 
„Prosvete". 

Iz izvještaja tajnika proizlazi, da 
se je društveni djelokrug raširio na sve zemlje, 
gdje ima Slovenaca i da je društvo osobitu 
brigu posvetilo ugroženim krajevima. Društvo 
ima 4 podružnice. Prava jezgra društvenog rada 
bilo je osnivanje pučkih knjižnica, 
koj h je osnovalo društvo 34. U posljednje vri¬ 
jeme povelo je društvo akciju za provedbu 
gesla: „Svoj k svome". 

Izvještaj knjižničara kaže, da 
centrala ima 24 javne pučke knjižnice sa 
1850 knjiga. U prošloj godini osnovala je cen¬ 
trala 8 novih knjižnica, a osnovat će se u naj¬ 
kraće vrijeme još 3. 

Izvještaj blagajnika kaže, da dru¬ 
štvo raspolaže sa 2246 K 15 fil. te, da je u 
prošloj godini imalo 1880 K 75 fil. dohotka a 
1867 K izdataka. Novčani promet se je u pro¬ 
šloj godini početverostručio. 

Od podružnica je najveću djelatnost raz¬ 
vila p o d r a v s k a na skrajnoj slovensko-nje- 
mačkoj medji osnovavši u prošloj godini 7 
pučkih knjižnica. Celjska podružnica je osno¬ 
vala 2 pučke knjižnice. 

Kod debate o pučkim knjižnicama govorio 
je medju drugima veterinar Ribnikar o osni¬ 
vanju knjižnica u vojarnama. 

Zatim se je prešlo na izbor predsjednika. 
Izabran bijaše pravnik M u n d a. 

Kod eventualija rrazio je fil. Breznik 
želju, da „Prosveta" osnuje savez pučkih 
knjižnica a dr. Kuko vec, da „Prosveta" 
osnuje savez društava za pučku pro¬ 
svjetu itd. 

Drugi dan bila je 

prva plenarna skupština zbora. 

U petak prije podne u 9 sati počele su 
glavne skupštine. U predsjedništvo su bili iza¬ 
brani prav. Kramer (,Tabor“-Gradec) za pred¬ 
sjednika, prav. Lipold („Adrija“-Prag) i fil. 
Kadunec („Slovenija“-Beč) za potpredsjed¬ 
nike, za bilježnike prav. Klepec i abiturijent 
Fux. Iza pročitanja stiglih brzojava govorio je 
prav. Kramer o razvoju narodnoradi- 
kalnoga djaštva od tršćanskog 
zbora do danas: 


Nastupili smo kao reformatori slovenskoga 
djaštva i tu zadaću smo uspješno izvršili. Ugled 
slovenskog djaštva se je znatno podigao. Na¬ 
padahu nas radi izvanstranaštva, jer su nas 
krivo shvatili. Djak radi toga neka ne pripada 
nijednoj političkoj stranci, da se slobodno raz¬ 
vija i napreduje, a da ga kod toga ne priječi stra¬ 
načka disciplina. Glavno nam je svjetovni nazor. 
Borbu za svjetovni nazor stavljamo nad političko 
strančarenje. Naš svjetovni nazor je naprednjački, 
sasma oprečan klerikalnomu. Naprednjaštvo ne 
sastoji u riječima ili frazama nego u radu. Spo¬ 
minje rad „Prosvete” i reformu družbe sv- Ći- 
rila i Metoda 

Iza prav. Kramera govorio je teh. Pavlin o 
dvoboju: 

Kao napredno djaštvo odsudjujemo dvoboj 
kao protunaravno, protukulturno i zastarjelo 
sredstvo za obranu naše osobne časti. Nazor, 
da je samo onaj častan, koji oružjem brani svoju 
napadnutu čast nema prave podloge. Stime, što 
se oni tuku, nije onaj, koji je uvrijedio, dokazao 
istinitost uvrijeda a niti onaj, koji je uvrijedjen 
nije time svoju čast oprao- Takodjer o odvaž¬ 
nosti se kod dvoboja govori- Ja pako mislim, 
da pravu odvažnost pokazujem time, ako izvr- 
šujem svoje dužnosti prama sebi i okolini. Men- 
zure takodjer osudjujemo, jer ih smatramo dvo¬ 
bojem. Dvoboj je veliko socijalno zlo, koje je 
pogubilo već puno mladih života te je srmo 
zlo shvaćeni društveni bonton. 

Čast smatramo za socijalni pojam, za mje¬ 
rilo naše osobne vrijednosti u očima društva. 
Zato trebamo i moramo, da ju čuvamo. Da ju 
obranimo trebamo dakle časni sud, koji će ra- 
suditi, je li uvrijeda opravdana ili ne. Osnovat 
ćemo zato slovensku antiduelističku 
organizaciju, koja neka osim boibe protiv 
dvoboja skrbi takodjer za čuvanje osobne časti. 

Kod debate su govorili dr. Žerjav, koji je 
rekao, neka antiduelistička liga brani takodjer 
čast n e a k a d e m i č a r a i prema tomu neka 
bude sveopća. Dr. Tuma predlaže, neka se 
onoga, koji se duelira i s k 1 j u č i iz djačkog 
društva. 

U petak po podne bila je sjednica 
djačkog socijalnog odsjeka. 

Prvi je govorio med. Črnič o alkoholu, 
nikotinu te o spolnom pitanju 
med ju slov- djaštvo m. Alkoholizam je 
najaktualnije socijalno pitanje, jer riešimo li to 
pitanje, imamo ključ za riješavanje drugih soci¬ 
jalnih pitanja. Socijalni alkoholizam je najgori. 
U Kranjskoj se dade za alkohol 5 puta više nego 
za sve poreze sa drugim poreznim prinosima. 
Alkohol zam ie još uvijek medju slovenskim 
djaštvom previše raširen. Govornik vidi jedino 
riješenje alkoholnog pitanja kao socijalnog zla u 


abstinenciji. Djaštvo neka osniva abstinentska 
društva. 

Isto takvo stanovište zauzima referent proti 
nikotinu. 

Treći otimač našega zdravlja je spolni 
eksces. Pojedinac i potomstvo ćuti posljedice. 
Protiv spolnih ekscesa preporuča govornik ab- 
stinenciju od alkohola i tjelesne vježbe. Zahtijeva, 
da se u školama mladež od školskih liječnika 
pouči u tom pitanju. U debati opravdava fil. 
Zalar boj proti alkoholu sa e t i č k o g stanovišta. 

Dr. Tuma protivi se ekstremnim nazorima 
referenta, što se tiče alkohola i nikotina. Ne 
quid nimis! neka je i ovdje pravo geslo. Što se 
tiče spolnog općenja žali, da socijalne prilike 
brane čovjeku i tada, kad je već razvit, spolno 
općiti. Načelo neka nam bude, da općimo spolno 
samo sa ženom, koju možemo zvati cijeli život 
svojom. Rad nas čuva od spolnih ekscesa. 

Zatim je referirao teh. Hočevar o tjeles¬ 
nom uzgoju, sokolstvui socijalnom 
uzgoju: 

Današnji odgoj skrbi samo za dušu, a ništa 
za tijelo. 

Za duševan rad nam treba velikih sila. Ove 
dobivamo kretanjem u slobodnoj prirodi i siste- 
matičkim vježbanjem mišica. Gimnastika neka 
se uvede u školu kao obligatan predmet. Sve 
prednosti, koje nam pružaju različiti športi zdru¬ 
žuje u sebi s o k o 1 s t v o. Govornik govori 
opširno o važnosti sokolstva te sokolskog rada 
za akademičare. Svaki akademičar neka 
bude ujedno Sokolašem. 

U živahnoj se je debati posebice naglasila 
potreba organizacije djačkih ferijalnih 
putovanja. 

Med. Vidic je zatim referirao o cilje¬ 
vima moderne školske higijene: 

Ova si je stavila za zadaću skrbiti za har- 
monički uzgoj duše i tijela. Na temelju statističkih 
podataka dokazuje govornik današnji nepovoljni 
zdravstveni položaj djaštva, te zahtjeva namje- 
štenje školskih liječnika. Ovi neka poučavaju 
mladež o higijeni i t. d. 

Školske zgrade neka budu tako gradjene, 
da odgovaraju higijenskim propisima. Kod de¬ 
bate govore različiti govornici o tužnom stanju 
djačkih stanovaikuhinja, te nezdravih 
prilika slovenskih škola. 

U s u b o t u do podne bila je druga ple¬ 
narna skupština. 

Ovdje je raspravljao pravnik Lipold o pi¬ 
tanju narodne samoobrane: Dvoje je 
potrebito, da se očuva narodna individualnost: 
prosvj-.tna i gospodarska neodvisnost. Što se 
tiče prve, borimo se sada za narodne škole i 
tražimo podizanje srednjih i visokih narodnih 
škola. Ovamo spada takodjer djelovanje družbe 
sv. Ćirila i Metoda. Podr žnice se moraju bri¬ 
nuti za naobrazbu svojih članova. Narodu, što 

stanuje na mediama, treba posvetiti veću pažnju. 
Potrebna je prije svega narodna organizacija 
mladića od 14. do 18. godine, te statistika na¬ 
rodnih osobito gospodarskih prilika. Borba za 
narodno-gospoda r sku neodvisnost kod nas je 
još u povojima. Mnogo smo postigli raznim go¬ 
spodarskim organizacijama, samo nam još treba 
podići trgovinu i industriju. Za to neka se slo¬ 
venska mladež posvećuje praktičkim zvanjima! 
Svršava sa željom, da bi izdavala družba sv. 
Ćirila i Metoda „Manjšinski vestnik* 
(Vijesnik manjina). Kod debate opisuje međju 
inim prav. Štibler prilike na štajerskoj njemačko- 
sl rvenskoj medji. Raduje se nad razvojem slo- 
venstva u marburškom kotaru. Puk je na medji 
antiklerikalan. Na medjama treba povesti živu 
naprednu agitaciju, da nam bolji elementi ne odu 
u njemački tabori 

Putujući učitelj Pušenjak govori o važ¬ 
nosti zadrugarstva u narodno-go- 
spodarskom i socijalnom pogledu). 
Oscbito je naglasio potrebu slovenske banke za 
parcelaciju i kolonizac ju, te upozorio na uspjehe 
takove hrvatske i srpske banke u Za¬ 
grebu, pa poljodjeljske banke za 
parcelaciju u Poznanju. 

Dr. K u k o v e c kaže, da će se morati po¬ 
četi pozitivnim radom kod naše obrane. Vječno 
uzmicanje i sama defenziva nas uništavaju. 

Dr. 1 e r j a v naglasuje, da si moramo 
osvojiti gradove i trgovišta u dol. Štajerskoj, 
inače smo narod bez budućnosti! Po tom iz¬ 
javljuje, da će družba sv. Ćirila i Metoda j o š 
ove zime početi izdavati „Obrambni 
vestnik*. 

Dr. T u m a kaže, da bi morali Slovenci 
sve svoje narodne sile organizovati protiv nje¬ 
mačkog kapitala i u prvom redu, da gospo¬ 
darski osvoje Trst. 

U subotu po podne govorio je fil. Zalar o 
„Slobodnoj školi*. 

Zadaća je svakog naprednog čovjeka, da 
se pouči o savremenim kulturnim pitanjima; 
jedno je ovakvo pitanje: „Slobodna škola*. Po¬ 
znata je važnost školskoga odgoja, za to se 
danas bije ljuta borba radi škole. Danas imadu 
na školu glavni upliv država i crkva, koje za¬ 
htijevaju, da se u njoj odgoje nosioci stanovitih 
ideja i robovi stanovitih autoriteta. Ovdje se 
osobito ističu dva glavna momenta; 1. slobodni 
razvoj učenikovih sposobnosti; 2. odstranjenje 
svih zapreka ovome razvoju. Podloga mu mora 
biti kod poučavanja materinski jezik. Kako tužno 
je u ovom obziru u Austriji! Druga je velika 
zapreka slobodnomu razvoju učenikovih sposob¬ 
nosti, premalo naobraženo učiteljstvo. Na pre¬ 
parandijama ne čuje se ništa o socijologiji, psiho¬ 
logiji, antropologiji, etici i t. d. 

Učiteljstvo treba za to, da je više naobra¬ 


ženo i sasma materijalno i moralno neovisno- 
Neka se uvede školska autonomija, javna kva¬ 
lifikacija, a prije svega neka se škola oslobodi 
crkvenog upliva. Kod debate opisuje učitelj 
Kveder tegobe naprednog učiteljstva pod uplivom 
crkve i svećeništva, te neugodnosti, što ih mora 
da podnaša učiteljstvo radi tajne kvalifikacije. 

Iza govora i debate o „slobodnoj školi* 
razpravljao je školski odsjek. Najprije se 
je opetovao stari zahtjev za slovensko sveuči¬ 
lište, onda je predavao fil. Breznik o sada¬ 
šnjem školskom uzgoju. Naglasio je, 
da se u srednjim školama odviše gleda na 
z n a n je a premalo na uzgoj. Materijal je pre¬ 
opširan, zato se uči samo površno. Glavni 
zahtjev da nam škola uzgaja ljude u nar od nom 
duhu, ona do sada ne ispunjava, jer je naučni 
jezik njemački. Sredn' škoh takodier ne 
uzgaja značajnih i rađinih ljudi. Znača- 
jeve najviše kvari denuncijanstvo ' slijepa voj¬ 
nička poslušnost. Premalo se pazi na to, da se 
učenici uzgajaju za samostalan rad. Konačno 
izrazuje želju, da medju djaštvom i profesorima 
vlada prijateljski odnošaj. Slijedi živahna debata. 

Zatim je referirao prav. Fettich o eko¬ 
nomskom izboru staleža: Na koncu 
prošlog ljetnog semestra bijaše: 352 sloven. 
pravnika, 165 filozofa. 49 medicinara, 63 tehni¬ 
čara, 17 agronoma, 10 veterinara, 3 eksport, aka¬ 
demičara, 3 t r gov. akadem., 5 montanista, 1 far¬ 
maceuta, 1 akad. slikar, 4 konzervatorista, 1 
polaznik pedagogija; ukupno dakle 672 s 1 o 
venska visokoškolca. Zaslugom „Omla¬ 
dine* padao je broj filozofa a narastao broj prav¬ 
nika. Unapred se preporuča študii prava, medi¬ 
cine, gradjevnog inžinirstva, geodezije, osobito 
pak veterinarstva i montanistike te trgovačkih 
akademija. — 

Iza toga bio se je u restauraciji Narod, 
doma k o m e r s, kojega je posjetilo puno od¬ 
ličnog celiskog općinstva. Komers je vodio starje¬ 
šina dr. Žerjav. Izreklo se je mnogo lijepih na- 
zdravica. 

U nedjelju prije podne bila je z a - 
ključna plenarna skupština, na kojoj 
su primljene rezolucije zbora : o dvoboju, 
o slobodnoj školi, o narodnoj 
obrani, rezolucije socijalnog odsjeka, 
školskog odsjeka i rezolucije o stru¬ 
kovnom Studiju- 

U zaključnom govoru kazao je predsjednik, 
da će biti zadaća budućeg zbora narodno-radi- 
kalnog djaštva prije svega temeljito pretresanje 
„Jugoslavenskog pitanja* i svršio je 
usklikom: Do v : dova na 3. zboru narodno- 
radikalnog djaštva u Ljubljani. 

Milan Orožen. 

(^ 2 ) 

nar odno-obra mbe ni u i j e s n i b. 


nova rubrika. 

Osnutkom kluba „Prosvjeta* preuzeli smo u 
svoj djelokrug i brigu za narodno izložene krajeve. 
Radi toga otvaramo u našem listu i rubriku pod 
gornjim naslovom, u kojoj ćemo donašali članke 
o organiziciji narodne obrane, o radu društava 
za tu namjeru, te bilješke o pri'.ikama u takim 
krajevima. Pratit ćemo rad jedinog dosadašnjeg 
društva kod nas za nar. obranu, „Družbe Sv. 
Ćirila i Metoda za Istru*, a isto tako ćemo do- 
našati vijesti o radu tak’h društava kod drugih 
naroda osobito onih, koja i na našem teritoriju 
rade naime „Lega Nazionale*, „DeutscherSchul- 
verein“, „Julian*, „Bund zur Warnung der Intere- 
ssen der Deutschen in den Landern der Stephans- 
krone* i „Gustav-Adolfsverein'i Osobito ćemo upo¬ 
zoravati na potrebu rada ne samo na školskom polju 
već i na gospodarskom i kulturnom. Osim za I s t r u 
konstatiramo, da se je u zadnje doba osnovalo 
i društvo „Zamaterinsku riječ* na Rijeci, 
a i za Zadar je omogućen rad promjerom 
pravila „Društva za potpomaganje siroma?n : h 
djaka hrvatskih škola u Zadru*. U zadnje doba 
pokazuje se i neko zanimanje za Medjumurje 
premda se više ne čuje ništa o „Družbi Zrinjsko- 
Frankopanskoj*, koja se imala za taj kraj ustro¬ 
jiti. Isto tako ne ćemo zaboraviti ni hrv. kolonije 
u zapadnoj i južnoj Ugarskoj, ni našu braću 
Bunjevce. S ovim hoćemo u prvom redu, 
da se sami pripravimo za narodno obrambeni rad 
i da u tom radu po primjeru djaka kod drugih na¬ 
roda učestvujemo, u drugom pak redu da upo¬ 
zorimo naše društvo na pomanjkanja i propuste, 
koje je do sada u tome počinjalo. 

E>Q 

Istina o medjurnurju. 

Predavanje I. N. Novaka a klubu »Prosvjeta*. 

Cijelo predavanje podijelio je predavač u 
tri dijela. Bacio je jedan pogled na prošlost, jedan 
na sadašnjost i jedan na budućnost. 

U prvom dijelu razlaže, kako za Medju¬ 
murje još do danas sa strane banovinskih Hrvata 
nije učinjeno ništa. Prilike u Mediumurju danas 
su još mnogo gore, nego što su bile prije pet, 
deset ili petnajst godina. 

Glavni uzrok neuspjehu rada za Medjumuije 
— u koliko ga je bilo — sa strane Hrvata je p o- 
grješna taktika, koja ne dovodi k cilju. 
To je t a k t i k a pravaška t. j. državo- 
pravna, teritorijalna. Sav dosadanji rad za 
Medjumurje sastojao se u naglašivanju, da Me¬ 
djumurje pripada Hrvatskoj, da ga valja opet pri¬ 
pojiti itd. 


Predavač spominje pojedine pokušaje sa strane 
Hrvata, da se nešto učini za Medjumurje i zau¬ 
stavlja se podulje kod „Naših Pravica*, koje su 
si od svoga postanka uzele za zadaću, da izna¬ 
šaju na vidjelo medjumurske prilike. I „Našim 
Pravicama* nije se za Medjumurje učinilo ništa, 
jer ni ljudi oko njih nijesu shvatili što bi se 
imalo za Medjumurje učiniti. I oni su poprimili 
staru državopravnu taktiku s jednostavnog raz¬ 
loga, jer su im posve nepoznate medjumurske 
prilike. 

U drugom dijelu prikazuje gospodarske pri¬ 
like Medjumurja. Prirodni uvjeti za blagostanje 
vrlo su povoljni. Orografska i geoložka svojstva 
pa geografski položaj — sve to veoma prija 
gospodarskom razvoju. Zemlja je u rukama 
maloposjednika, izuzev velike posjede grofa 
Festeticsa, koji zapremaju gotovo četvrtinu Me¬ 
djumurja. 

Usprkos vrlo povoljnih uvjeta za materijalnu 
produkciju, gospodarstvo je u razmjerju s tim 
uvjetima u dosta primitivnom stepenu. Obrt je 
još nerazvijen, neznatan. Industrijalnih poduzeća 
nema. Trgovina — u koliko je ima — nalazi se u 
rukama Židova. Narod je u razmjerju s mnogim 
krajevima u Hrvatskoj dosta bogat. 

Na ovom komadiću zemlje od jedva nekih 
745 kvadratnih kilometara stislo se do 86 hiljada 
medjumurskih Hrvata uz ono nekoliko činovnika, 
Židova i Magjara na grofovskim imanjima. Na 
onom komadiću zemlje odigrava se jedna velika 
tragedija - tragedija nacionalnog umiranja. U na¬ 
rodu zdravu, i bistru i radinu zamire posljednja 
iskra njegove nacionalne samosvijesti.. . 

Medjumurci najvećim su dijelom nacio¬ 
nalno indiferentni ili se vole priznavati 
Magjarima, jer osjećaju m a g j a r s k i. Naj¬ 
ljepše se to vidi na pjesmi, toj vjernoj tumačite- 
ljici narodnog duha. Novije pjesme, koje mladež 
pjeva, sasma su raagjarskog duha. Narodni duh 
zrcali se tek u onim starinskim pjesmama, koje 
se već vrlo rijetko čuju. Za razliku, kako se 
ove razlikuju od novijih u ritmu, melodiji a i 
po duhu samog teksta citira predavač dvije 
pjesme — jednu od onih starinskih i jednu od 
novijih. 

Medjumurcem prevladali su danas magiarski 
osjećaji, jer on danas nema nikakove duševne 
veze s ostalim Hrvatima, jer nema nikakove 
svoje literature, a te nema, jer n e m a svoje 
narodne inteligencije. I upravo u tome 
leži sva težina medjumurskog problema- Samo¬ 
stalnog narodnog inteligenta nema ni jednog, 
učitelji — rodjeni Medjumurci — najveći su ne¬ 
prijatelji hrvatskog narodnog duha, a župnici i 
kapelani, koji su izašli iz zagrebačkog sjeme- 

ništa — ako nisu indiferentni prema narodnoj 
stvari — postaju najveći širitelji magjarštine. 
Predavač prikazuje četiri načina, kako liudi od¬ 
gojeni u zagrebačkom sjemeništu mogu bez ika- 
kovog stida pogaziti svoje narodne osjećaje i za 
volju masnih župa dati se u službu nacionalnih 
protivnika svoga naroda- Napominje i uzrok 
tome, koji leži u jednostranom i manjkavom od¬ 
goju u klerikatu. Kako popovi u Medjumurju 
imadu veliki upliv na onamošnji rad, mogli $u 
u svom djolokrugu barem nešto učiniti za nacio¬ 
nalno osvještenie Medjumuraca, no kako je njima 
prvo „spasenje" liudi, to su upravo poplavili 
sela i kuće raznim „Glasnicima" i „Istinom", 
samo da još više zaglupe onaj ostavljeni narod. 

Te listove propagiraju u Medjumurju i najšovi- 
nističkije magjarski raspoloženi popovi. Uvjereni 
su, da ih njima ne će nacionalno osvijestiti. 

Prikazuje ustrojstvo medjumurskih škola, u 
kojima vlada posvema magjarski duh i jezik. 
Predavač to ilustrira sa značajnim primjerima. 
Dokazuje, kako škole u Medjumurju imadu je¬ 
dinu svrhu, da odnarode medjumursku djecu, 
da im ucijepe magjarske osjećaje. 

Prelazi na političko stanje i navadja, da 
Medjumurac danas nema nikakovih nacionalnih 
i političkih tražbina. Pa makar i osjeća poteš¬ 
koće magjarštine — on šuti, on se ne buni, 
uvjeren „da tako mora biti". Nema u njemu 
žuči za svoje ugnjetavače, nema u njemu ništa 
krvi Gupčeve. Politički je bezbojan, ko malo 
koji narod. 

Prikazuje, kako su Magjari demoralizovali 
ovaj nrrod, što se najljepše vidi kod izbora za 
saborskog zastupnika. Medjumurac već danas 
ne pita, što zastupa pojedini kandidat, već, koii 
će više dati, jer su ga do sada Magjari uvijek 
prije izbora mitili novcem. Ilustrira izbore u 
Medjumurju, koje je gledao vlastitim očima. 
Slika je upravo grozna! 

Osim izbora nema više ništa, gdje bi Me¬ 
djumurac pokazivao kakovo zanimanje za po¬ 
litiku. Skupština, pučkih sastanaka ili dogo¬ 
vora — toga u Medjumurju nema. 

Vanjski karakter Medjumurja danas je skroz 
magjarski. Sela dobila su magjarska imena, a 
narod se već polako na njih i priučio. 

U trećem dijelu navadja predavač, što bi 
se imalo za Medjumurje učiniti. Sa onom pra¬ 
vaškom, državopravnom taktikom imalo bi se 
prestati, jer ne dovodi k cilju, a smeta u toliko, 
što je njome Magjarima podano oružje u ruke, 
kojim mogu progoniti one, koji bi za onaj narod 
htjeli nešto učiniti. 

Medjumurca valja najprije 
nacionalno osvje štiti — kul¬ 
turno podići — to ima biti deviza rada 
za Me^jumirie. Valjalo bi u prvom redu ići za 
t.m, da s e M e d j u m u r j u stvori nji¬ 
hova samostalna narodna i n t e- 

1 i g e n c i j a. Medjumursku djecu treba povući 
u hrvatske škole, a poslije svršenih srednjo¬ 
školskih nauka poslati ih u Peštu, da mogu do¬ 
biti mjesta kao odvjetnici, lječnici i druga samo¬ 
stalna inteligencija u Medjumurju. 

Stoga bi se morao u Hrvatskoj stvo¬ 
ri t i f o n d, iz kojega bi se školala medju- 
murska djeca i dijelili Stipendiji za sveučilište u 
Pešti. To bi bio jedini način, da Hrvati nešto 
učine za Medjumurje. 

Kad bi se tim načinom barem nešto po¬ 
stiglo, onda bi se imao pokrenuti list za Medju- 
murce i to u samom Medjumurju ili gdjegod u 
Ugarskoj — samo ne u Hrvatskoj, da Magjari 
ne mogu reći, da sva propaganda dolazi iz vana. 
Na čelu pokreta imali bi stajati inteligentni me- 
djumurski sinovi, a uzor u radu Slovaci, Ru¬ 
munji i Srbi. 

Predavanje je završio s apelom na Hrvate, 
da nastoje što bolje upoznati prilike u Medju¬ 
murju, jer će samo poznavanjem onih prilika 
moći učiniti nešto za taj za nas gotovo izgub¬ 
ljeni kraj. 

CX2I 

Siidmark. 

Koliko je nama poznato postoji u Austriji 
10 društava, koja imaju zadaću narodno ojačanje, 
dotično proširenje nijemstva. Od tih su za nas 
od osobitog interesa „Siidmark" i „Deut- 
scher Schulverein", budući da oba za¬ 
sijecaju i u naše narodno područje, bilo da pot¬ 
pomažu Nijemce u Hrvatskoj, bilo da šire ni- 
jemstvo na jadranskim obalama, poimence u 
Opatiji, Lovrani, obim Lušinima te Pulju, a to 
naseljivanjem, školama i svakovrsnim drugim 
potporama. 

Društvo „Sudmark" osnovano je g. 1890. 
u Gracu sa namjenom da radi na narodnom oja- 
čanju i napretku niiemstva na južnoj jezičnoj 
granici u Austriji. Glavno^ joj je djelovanje protiv 
Slovenaca u Koruškoj i Štajerskoj, te Talijana u 
Tirolu, no zasiže i u naše područje, kako smo 
prije spomenuli. Dok „Schulverein" gradi i uz¬ 
država škole za ponijemčivanje inojezične djece, 
dotle se „Siidmark" brine, da te škole donesu i 
ploda, te radi na kulturnom i gospodarskom oja- 
čanju i napretku nijemstva na jezičnoj granici i 
u t. zv. jezičnim otocima. Upravu vodi glavni 
odbor, koji se sastoji od predsjednika, 2 pot¬ 
predsjednika, 2 tajnika, 2 blagajnika, te 30 od¬ 
bornika, od kojih polovica mora da stanuju u 
Gracu. U svakom pak mjestu opstoje podruž¬ 
nice, kojih može biti i više u jednom mjestu, a 
dijele se na muške, ženske i mješovite. Podruž¬ 
nice, koje se nalaze na stanovitom teritoriju sa¬ 
činjavaju jednu župu (Gau). Ove se istom sad 
uredjuju. „Siidmark" ima svojih podružnica u 
svim alpinskirn zemljama. Dne l. augusta bilo 



ih je 392 (126 više nego lanjske godine), te su 
brojile 38.175 redovitih članova) (preko 
10.000 više nego lani). Podružnice se dijele po 
zemljama. Koruška 48, broj članova okruglo 
5200. Kranjska 25, broj članova okruglo 1900. 
Primorje 6, broj članova okrug’o 2000. Dolinja 
Austrija 116, broj članova okruglo 9600. (Od 
toga u Beču 24 podružnice sa 3900 članova). 
Gornja Austrija 37, broj članova okruglo 2500. 
Salzburg 16, broj članova okruglo 1500. Šta¬ 
jerska 122, broj članova okruglo 13 200. Tirol 
16, broj članova okruglo 2500- Voralberg 8, b'oj 
članova okruglo 800. Članova utemeljitelja bro¬ 
jilo je društvo dne 1. augusta 1897. 571, koji 
su uplatili 50 K na jedan put. 

Djelovanje društva se može pođi'eliti u 
kulturno i gospodarsko. U kulturnom pogledu 
društvo radi, osnivajući pučke knjižnice, kojh 
ima do sada 78, od tih 55 na jezičnoj granici, a 
28 u nutrini. Te su knj'žnice brojile i. auguTa 
89.000 svezaka, a služilo se njima 10 000 osoba, 
koje su uzajmile 204 000 svezaka. Osim *oga 
društvo posjeduje 30 kovčega sa 2000 svezaka, 
koje rabe kao putujuće knjižnice. Te su knjiž¬ 
nice prošle godine obašle 24 mjesta. Za pučke 
knjižnice je društvo lani potrošilo 
6724’82. Društvo je izdalo i popis kn iga zgodnih 
za pučke knjižnice, koji uzima osobiti obzir na 
d : zanje njemačkog narodnog duha. Osim toga 
društvo drži predavanja. Sam iedan putujući 
učitelj držao je prošle godine 202 predavanja. 
Posjeduje skioptikon, koji i unaimljuje. Uzdržava 
voćarsku školu pokraj Villaha. Isto tako i djačku 
kuhinju u Maiburgu. Potpomaže gradnju škola 
u mjestima na granici. Daje učiteliima u izlože¬ 
nim krajevima potpore. Priredjuje božična drvca, 
te nagradjuje djecu odijelom, obućom i školskim 
potrebštinama. Za školske svrhe izdalo 
je društvo god. 1906. K 19 311*75. 

No njezino glavno djelovanje je na gospo¬ 
darskom polju. Tako društvo potpomaže trgovce, 
obrtnike i seljake bilo potporama bil > zajmo¬ 
vima, isto tako i činovnicima u važnim mje¬ 
stima za nijemstvo daje zajmove i potpore, na¬ 
dalje potpomaže društva, općine, narodna podu¬ 
zeća i zadruge. Na potpore i zajmove 
je društvo god. 1906. izda 1 o K 104 171*23. 

A lani je društvo preuzelo novu vrst djelovanja, 
kojemu je odlučilo posvetiti najveću pažnju. 
Počelo je najme provadjati kolonizaciju kupo¬ 
vanjem zemljišta iz ruku Slovenaca na važnim 
točkama borbe te naseljivanjem Nijemaca na ta 
zemljišta. U to je društvo do sada izdalo 
K 130-289’71. 

Kako se iz dosadašnjega vidi „Siidmark" 
razvija djelovanje svijestno i uspješno u odre- 
gjenom si pravcu, a tomu joj najviše pripomaže 
izvrsna organizacija, koju provadja u zadnjim 
godinama upravo rapidno. Da organizacija toliko 
uspijeva najveću zaslugu imaju putujući učitelji, 

koji su dobro plaćeni i k tomu nagradjeni, a za 
koje postoji i poseban Teutschmanov fond. Pu¬ 
tujući su učitelji specijalitet njemačkih obran- 
benih društava, te kolikogod stoje dosta novaca, 
njihovo se djelovanje deseterostruko naplaćuje. 
Oni osnivaju nove podružnice, pregledavaju ob- 
stojeće, drže prenavanja, skupljaju članove ute¬ 
meljitelje, proučavaju prilike te su u opće naj¬ 
jači motor društvenog djelovanja. Takih učitelja 
„Siidmark" podržava 3, a osim toga se za točno 
i brzo vodjenje poslova brine 6 namještenih či¬ 
novnika od kojih je jedan ravnatelj. Za te či¬ 
novnike „Siidmark“ je ustanovila i mirovinsku 
zakladu. Pitem svoje organizacije društvo do- 
bija za svoje potrebe sredstava na sve moguće 
načine. Osim prinosa članova bilo redovitih, bilo 
utemeljitelja podružnice su joj najveći izvor do¬ 
hodaka, budući da iste sakupljaju i darove i 
priredjuju zabave, tako da su prihodi po¬ 
družnica iznosili g. 1906 - K 105.081'20. 
Osim toga društvo prima potpora od općina, ze; 
maljskih odbora, kotarskih odbora, štedionica i 
banaka. I od predaje raznih predmeta ima velikih 
prihoda. Od samih je maraka imalo god. 1906. 
K 10 821 prihoda, kojih prodaje u komadima od 
2, 5, 10 i 20 fil. u raznim bojama. Od sabiranja 
u šparovcima, kojih je na tisuće postavilo u 
svim mjestima po društvima, gostionama, kava¬ 
nama, dobilo je društvo lani K 8,617*82. Društvo 
je lani imalo prometa K 304.685*42, čistog pri¬ 
hoda K 144 923'43, izdatka K 80 082'75 (raču¬ 
najući samo svote posve propale) od toga je 
stajala sama uprava K 31.220*54. Društvena imo¬ 
vina računajući i Teutschmanovu i mirovinsku 
zakladu iznosila je dne 31./XII. 1906. K 560.491 
36 fil. Da raširi razumijevanje za društvene 
svrhe i da potpomogne unaprijediti svoj rad, 
društvo izdaje i svoj list pod imenom »Mit- 
teilungen des Vereines Siidmark“, 
koji izlazi svaki mjesec, te sadržava vijesti i 
objave uprave, tako o primljenim prinosima, da¬ 
rovima i o drugim prihodima, o osnovanju novih 
podružnica, o predmetima, od prodaje kojih 
društvo ima koristi. Zatim dopise o radu po¬ 
družnica i župa, izvještaje putujućih učitelja. 
Osobitu pažnju posvećuje radu drugih njemačkih 
društava za ^narodnu obranu, te pozorno prati 
svaki kret Ceha, Slovenaca i Talijana, za koje 
ima posebne rubrike (Tschechisches, Windisches, 
Welsches). List ujedno posreduje za mjesta na 
važnim točkama za Nijemce, tako se upozora¬ 
vaju odvjetnici, liječnici, farmaceute i mnogi 
drugi na važna mjesta, za koja ne samo da 
društvo posreduje nego daje i pomoći. Taj or¬ 
gan je veza medju članovima i upravom, te 
medju javnošću i društvom. Osim toga društvo 
izdaje i godišnji izvještaj o društvenom 
djelovanju, koji je veoma brižno sastavljen i iz 
kojega se jasno razabire ne samo ukupni rad 
već i napredak ili nazadak pojedinih podhvata. 


Tu nalazimo i pregled o novčanom razvoju 
društva i to po raznim rubrikama od postanka 
do godine o kojoj se izvješćuje. Isto nalazimo 
sve podružnice poredane po visini prinosa, koje 
su na glavnu upravu poslale i to po zemljama, 
tako da se tim razvija natjecanje medju podruž¬ 
nicama. Prihodi su i tu razdijeljeni u razne grupe, 
tako čl3rarina, darovi, sabiranja u šparovcima, 
zabave i prinosi utemeljitelja. Da su zapisani svi 
utemeljitelji, uprava te podružnice sa upravom, 
godinom utemeljenja i brojem Članova ne treba 
ni napomenuti. U godišnjem izvještaju su naj- 
zanimiviji izvještaji putujućih učitelja, te izdaci 
raz\ rstani prama vrsti djelovanja i po zemljama. 

Osvrnuo sam se nešto opširnije na orga¬ 
nizaciju i način rada kod „Siidmarka“, da tim 
pokažem kako Nijemci i rodoljubni rad obav¬ 
ijaju prama stanovitom planu i posvećuju mu 
svu dužnu pažnju i ozbiljnost, a ne kao što je 
kod nas, da ovakav rad ili u opće ne postoji ili 
ako postoji, to je djelomičan i bez čvrste orga¬ 
nizacije. —k— 

Ilove škole Ćirilo-metodske družbe za Istru. 

Vrijedna družba za školstvo u našoj Istri 
otvorila je početkom ove školske godine slije¬ 
deće škole: u Cresu gradu četverorazrednu, 
u koju se je već upisalo 242 djece; Banjo- 
lama kraj Pule, gdje je ovog lieta „Lega Na- 
zionale“ otvorila svoj vrtić; u Velom Selu 
dvorazrednu, gdje je .Lega Nazionale" otvorila 
svoj dječji vrtić; u Ičićima gdje ima dosta 
Nijemaca; u Gabonjinu na otoku Krku te u 
Sanvičenti, tom poznatom talijanskom 
gnijezdu. 

Još misli kroz ovu godinu podignuti jednu 
školu u B r k a č u (općina Motovun) i jednu 
u Labinskoj općini. Kako se vidi škole su na 
samim izloženim mjestima, te je bila baš prijeka 
potreba, da ih se otvori, no takva je potreba i 
u mnogim i mnogim mjestima, samo što družba 
ne može da udovolji radi odmjerenih sredstava. 
Dapače kako talijanske novine javljaju .Lega 
Nazionale“, koja je poduprta sa 10 000 kruna 
on istarskog zemaljskog odbora i sa velikim 
svotama od društva .Dante Alighieri" iz Italije, 
kako se je na zadnjoj skupštini tog društva 
javilo, otvara ovih dana 8 škola u mjestima čisto 
hrvatskim kao Ćunski na otoku Lošinju, Berkač 
(opć. Motovun), kućani (obć. Oprtalj i drugdje) da 
nam djecu odnarodi. Radi toga ie dužnost svih 
nas, da svaki po mtgućnos'i čim više podu- 
premo tu našu jedino narodno-obranbenu usta¬ 
novu, a družba mora da nadje novih vrela pri¬ 
hoda, kojim bi mcgla da izdrži nejednaki boj. 


Društvo za pripomaganje siromašnih učeniha hrv. 

škola u Zadru. 

Netom je bila ustanovljena hrvatska gi¬ 
mnazija u Zadru, ustanovilo se je i društvo za 
podupiranje siromašnih djaka, koje je bilo po¬ 
državano isključivo po Dalmaciji, dapače može 
se reći od samih Hrvata u Zadru. To je društvo 
do sada mnogo pripomoglo razvoju hrv. gimna¬ 
zije, te je, da otvori sebi novih vrela prihoda, 
osnovalo zajedno sa nekim Hrvatima u Zadru 
zaslužnu .Hrvatsku knjižarnicu" tu pravu našu 
kulturnu instituciju u otudjenom Zadru. 

No u Dalmaciji, a osobito oko Zadra radi 
„Lega Nazionale* te je ustanovila u Arbanasima, 
Voštarnici i Brodarici svoje škole i dječje vrtiće. 
Ta su mjesta tik do Zadra, tako da ih se može 
smatrati predgradjima njegovim. Da se suzbije ta 
akcija, nijesu dovoljne pučke škole, podržavane 
od pokrajine osobito, dok je općina Zadra u ta¬ 
lijanskim rukama, te ona pravi velikih poteškoća 
i priječi otvaranje i napredak njihov, već je mo¬ 
rala nastupiti i privatna akcija. Ta je ovih dana 
nastupila promjenom pravila rečenog društva, 
Društvo će najme sada samo otvarati dječje vrtiće 
u Zadarskoj okolici- Tim je udovoljeno jednoj 
narodnoj potrebi, te smo sjegurni da će društvo 
sada naći mnogo više potpore. Prva mjesta, koja 
dolaze na red, jesu Voštarnica i Stane. Tako je 
društvo od potpornoga postalo i narodno obram¬ 
beno, što je odavna trebalo da u Zadru bude. 

ESI 

narodni biljeg. 

Već od dvije godine obstoji u prometu 
narodni biljeg za istarsku družbu Sv. Cirila i 
Metoda, koji izdaju zidari, no taj biljeg ni iz da¬ 
leka ne donosi toliki prihod kao što ga donosi 
sličan biljeg kod drugih naroda. Spomenut ćemo 
samo da je donio „Siidmarki" prošle godine K 
10.821, a Slovencima K 4 433, da i ne spomi¬ 
njemo da je „Lega Nazionale" prodala milijun 
komada u jednoj sedmici. Ako ispitamo uzrok 
toj pojavi, naći ćemo ju osim u našoj indolenciji 
i u slaboj trgovačkoj manipulaciji. Osim toga 
biljeg je jedva uporabiv budući da se slabo lijepi. 
Guma, koja bi morala dobro lijepiti te potpomoći 
i zatvaranju pisama jedva i drži. Raširenje pak 
takvog biljega je minimalno. Društva ga skoro 
i ne rabe, pojedinci rijetko, a ipak bi od prodaje 
biljega morao biti jedan od najvećih prihoda za 
našu družbu. Svakako preporučamo svima našim 
diačkim društvima, da ga rabe i time doprinesu 
raširenju is'oga. 

Dpije knjige Daporina Crslenjaka. 

(„Zreo učitelj" i „Prirodni uzgajatelji".) 

Nije dugo što je izašla druga ovogodišnja 
knjiga g. Trstenjaka »Zreo učitelj« kao nadopu- 
njak prvoj „Prirodni uzgajatelji«, koja je izašla par 
mjeseca prije. Naša se javnost nije baš osobito 
osvrnula ni na jednu, ni na drugu tih knjiga, osim 
klerikalaca, koji su potonju metnuli na indeks, 
»da ne kvari mladež«, a to baš i najbolje prepo- 
ruča tu knjigu, premda i pisac i knjige zaslužuju 
više pažnje i študija, jer su prve te vrsti i jer su 
osebujne u našim klerikalnim prilikama — a ose¬ 
bujne su pogotovo za školstvo, kojem su i na¬ 
mijenjene. 

Ja nisam učitelj, ali ja sam ih pročitao s 
jednakom nasladom, kao da jesam, jer iz svakog 
retka iskače ljubav, talenat i moderan Čovjek. U 
tim knjigama nema ni strasti, ni strančarstva, ali 
nema ni straha, a to i jest jedna od najljepših 
osebina tih knjiga. Trstenjak nam je dao u njima 
svoju vjeroispovjest, svoje evandjelje, svoj život i 
svoju dušu. Što je rekao, rekao je jasno i iskreno 
i nije prezao, niti je bio u rukavicama. 

Kod nas se tu i tamo natucalo i pisalo o 
Haeckelu — Darsvinu, Nietzsche-u, Schopenhaueru 
i drugima, ali sve to površno, skiciralo se, nije¬ 
dan ipak nije imao smjelosti da kaže: ja sam mo- 
nista, moja je vjera znanost i istina — nijedan 
nije rekao, da je vjeru srca zamijenio vjerom ra¬ 
zuma i nijedan nije priznavši to, koraknuo i dalje 
i sazidao na tom principu i ideji jedno znanstveno 
djelo. Trstenjak je obračunao s dualizmom i sa 
svim onim zabludama, koje taj dualizam prate, 
on se otresao raznih Leibnitza, Fichte-a i dru¬ 
gih te vrsti, koji veliku ulogu igraju u našim 
srednjim i visokoj školi i radi toga je više rekao, 
nego svi naši profesori, koji po receptu pišu i 
predavaju. 

Trstenjak nije išao u tim knjigama za tim, 
da dokaže i da nas uvjeri o ispravnosti monizma 
i modernog naziranja, on je taj monizam uzeo kao 
gotov fakt, pa je na njemu samo zidao. On nije 
mogao, da se tim ni bavi, jer imadu knjige sta- 
leški karakter — medjutim je ipak sve rekao — 
ali u kratko. Članci njegovi o organskoj i inte¬ 
lektualnoj evoluciji čovjeka, njegove komparacije 


djeteta i divljaka, djeteta i prvog svijesnog života 
ljudi — djeteta i mitologije, njegovo natucanje o 
postanku religija, društva i države, sve to poka¬ 
zuje, da je to moderan duh — i dobar učenik 
škole Danvinove i novijih mislilaca — ali osobito 
Danvina. 

Gosp. se autor nije srdio, ni mrčio čela, kad 
je pisao, on je pisao i ljubio, kao i Mantegazza 
i baš radi toga su ta djela lijepa^ iskrena i svjetla. 
Istina »Zreo učitelj« treba da ima naslov »Kakav 
treba da bude zreo učitelj«, da nas odmah uputi 
o čemu djelo radi — istina je — da su sve to 
samo želje gosp. autora — jer se sve ono ne 
može da skupi u jednom čovjeku — ali o tomu 
se tu i ne radi — tu se jednostavno radi o znan¬ 
stvenom i iskustvenom i modernom putokazu — 
o putu, po kojem ima učitelj stupati, ako hoće, 
da se barem primakne uzoru učitelja. I sve je tu 
izneseno i psihologija djeteta i psihologija učitelja 
i kakva je ta psiha u zrelog učitelja, tu su izne¬ 
sena pitanja socijalna i staleška, sva su po mo¬ 
gućnosti riješena — a iz svih bukti kao sveti oganj 
velika ljubav, koja može da zavede, ali koja ovdje 
zavela nije, jer nije bila sama ni neuvidjavna. 

Lijepi su članci autorovi o načinu učenja i 
ne prenatrpavanja, gdje je odabrao u svemu priču 
i sliku po uzoru Isusa, koji je s njima čudesa Či 
nio, jer ja držim da je to jedina metoda, koja 
daje svemu života i koja ne umara, a koja bi se 
morala mnogo po gimnazijama rabiti uz manju 
prenatrpanost, napose klasičku, pa bi bilo više 
ljudi — a manje polu i talmi-inteligenata. 

Najljepši su reci u toj knjizi o uzgoju, koji 
treba da je širok i postepen, ali ne klerikalan. 
On dopušta i bajku i mitologiju, ali ne kao te¬ 
melj života i naziranja, on je traži kao stepen, 
koji prija psihi djeteta, koja mora evolucijom duše 
iščeznuti, da je zamijeni stvarnost, realizam. Samo 
bajka i mita treba da bude naravskišto manje, — 
ispod minimalne nužde — jer ih obično uvijek 
više od dvije trećine ostane u tom mitu, te biva 
jakom polugom vjerskog bigotizma i klerikalizma, 
a tek jedna trećina hoće dalje — ali i medju tim 
ima još kojekakvih. Ja bih djetetu dao priču — 
rijedje mitos — ali biranu, takovu, koja bi natu¬ 
cala o onom, što će zagristi kao stariji, jer ih kod 

nas ima i previše, koji se hrane pričom i mitom 
i koječim običnim za cijelog svoga života. 

Jezik je liep, mek i topao, pa reci samo 
izmiču ispod očiju. Knjiga je namijenjena školstvu 
— pa nas u njoj mora da najviše interesira to, 
kakvog si zrelog učitelja zamišlja gosp. Trstenjak. 
Evo njegovih misli, a moje stilizacije 

»Zreo učitelj mora biti moderan, napredan 
i slobodouman, on treba da po mogućnost: sve 
svoje i u malom dade djeci u obliku piiče. On 
ne smije da bude klerikalan i partaičan, nego 
širok, uvijek nov i pristupačan svemu. On bi morao 
da bude monista, jer samo onda može da bude 
potpuno slobodouman, svjetski čovjek i zreo učitelj«. 

Ovako misli gosp. Trstenjak. Tako sam ga 
ja barem shvatio. Jasno je, da takav ne bi činio 
od djece čopor besvjesne i Inde mase, koja je 
uvijek obiekat isisavanja, nego da bi i to bila 
četa mladih, slobodoumnih i svojih ljudi. Da bi 
takovu djecu mogao odgajati, škola bi morala 
biti slobodna, a ne pod klerikalnim tutorstvom. 
Tim se svim, što je rečeno ipak ne kaže, da 
učitelj mora propagirati i učiti djecu monizam ili 
što slična. To ne, jer se monizam samo na njega 
proteže, da bolje vidi i da može zdravije suditi, 
a da ga već unapred ne potegnu kojekakove pre¬ 
sude i gotovi zaključci. 

Mislim, da naše nčiteljstvo obojeg spola 
nije moglo ljepših, zdravijih i boljih knjiga dobiti, 
nego su baš ove gosp. Trstenjaka, a mislim, da 
Trstenjak ne će ostati osamljen, jer će biti mnogo 
ponukanih i potstreknutih, koji će i opet korak- 
nuti korak dalje, a nadam se, da će se naći 
čovjek, koji će i samo piirodno naziranje na bazi 
moderne škole opširnije prikazati, da tako dobi¬ 
jemo lijep okvir, a što je glavno koristne knjige, 
a pomoću njihovom slobodouman pomladak. 

Mate Malinar. 


Tamora. 

To je »scena po motivu Lermontovljeve 
pjesme«. Napisao ju je Fran G a 1 o v i ć. Izišla 
nakladom »Hrvatske Smotre*. — Sjećam se : jedna 
starčevićanska smotra naruga se nekome, ;er da 
je iz »Pobratima« skcčio u »Sa\ remenik«, kao da 
je to kakova sramota. Medjutim ljudina, što točnije 
prate književne pojave, ne će biti nepoznato, da 
je Fran Galović tskodjer iz »Pobratima« skočio u 

»Hrvatsku Smotru«. Dakako, da mi se to ne čini 
nikakovom sramotom. Fran Galović odulje se već 
javlja sitnijim lirskim pjesmama, u kojima doduše 
nema nikakove veće misaone snage, ali se Čitaju 
veoma lako i ugadno, vidi se, da ih pjeva osjećajni 
pjesnik. 

Iz kruga Prizma ne uzmože se autor udaljiti ni 
u „TamarF, koja se pokazivala mjeseca oktobra 
o. g. u našem teatru — s dovoljnim uspjehom. 
Priča je naime izradjena veoma efektno, pak je 
uz umjetničku igru glumice (gdjice Vavre) stvar 
izišla takova, te je zadovoljila gledaoce i kritiku, 
izuzevši onu »najmoralniju«. Uza sav uspjeh ima 
»Tamara*, tu manu, što je taj uspjeh posve spo- 
ljašnji, stvar je naime donesena bez dubljih psiho¬ 
loških zapleta. A baš ovi bi »Tamaru« mogli uči¬ 
niti snažnom dramom, a ovako je izišla tek u lijep 
dijalog zaodjenuta lirska pjesma. Držim dakle, da 
je narav mladoga pjesnika u prvom redu lirska. 
Kako bi uspjela u drami, te se na temelju »Ta- 
mare« (i »Grijeha« od istog autora) još ne može 
reći. A ja ne znam i ne ću proricati . . . 

ES 

B Ik 3 e Š K e. 

Poziv na pretplatu. Molimo sve naše dosa¬ 
dašnje p retplatnike, da i u slijedećem godištu 
održe svojom pretplatom ovo jedino svoje glasilo. 
U koliko stari pretplatnici zaostaše pretplatom, 
molimo i njih, da nam zaostali dug pošalju sva¬ 
kako do Božića. Novi se pretplatnici sveudilj 
primaju. 

Kazalište i djacr. Kazalište kao kulturni 
faktor moralo bi, da bude pristupačno djacima. 
Uz loše materijalne prilike, u kojima velik dio 
njih živi, teško bi to bilo, kad ne bi kazališna 
uprava djacima pomogla. Zato nalazimo malne 
kod svih većih kazališta, da djaci, a sveučilišni 
napose, dobivaju ulaznice uz znatno snižene ci¬ 
jene. Ali uprava hrvatskog kazališta u Zagrebu 
hoće da bude u tome medju svojim družicama 
iznimka. Ona doduše kaže, da članovi akad. pot¬ 
pornog društva mogu dobiti ulaznice za sjedala 
posljednjih dviju redova parketa uz polovicu ci¬ 
jene. Ali kako je ona taj „privilegij* ograničila ! 
Već to, što on vrijedi samo za dva posljednja 
reda, jest ograničenje. Ali on ne vrijedi ni za 
premiere, ni za nedjelje ni blagdane, a ulaznice 
mogu se kupiti samo na dan dotične predstave. 1 
tako odbivši ta ograničenja od spomenutog „pri¬ 
vilegija*, ostaje vrlo, vrlo malo. Naša kazališna 
uprava, preporučujući koji komad svog repertoara, 




zna se pozivati na ostala kazališta, pa ća i na pa¬ 
rišku „Comedie francaise". Ali toga ne će da čini, 
kad se radi o polakšicama djacima. Pa ipak ne 
treba da zato bježi u daleki Pariz; može ostati u 
ovoj monarkiji, pa neka samo pogleda, kako je u 
kazalištu najbližeg većeg grada n. pr. u Gracu. 
Tamo djaci dobivaju za K i.— ulaznice za sje¬ 
dala parketa od 9. reda dalje; i te mogu dobi 
vati one dane, kad i drugi, bez obzira, da li je 
premiera ili repriza. Da je to velika olakšica, bit 
će jasno, odmah kako se uvaži, da je u onoj 
jednoj kruni uključena i pristojba za garderobu 
(dakle ulaznica stoji zapravo 80 fil), da to vrijedi 
kako za operu, tako i za dramu i da su ondje 
cijene za ostale posjetitelje znatno veće. Tako 
postupaju i druge uprave. A mora se i to znati, 
da je većina tih kazališta u rukama privatnih po¬ 
duzeća, kojima je ipak prvo materijalna korist. 

U našim su se novinama često čitale tužbe 
djaka na kazališnu upravu radi te stvari (da i ne 
spominjemo to, kolik se broj ulaznica prodaje za 
djački stajaći parterre, u kojem se djaci katkad 
moraju stiskati kao sardele). A sumnjamo, da bi i 
ovo, što pišemo, moglo direktno na kazališnu 
upravu djelovati. Ali bi se akademska potporna 
društva ili sveukupno društvo moralo obratiti na 
upravu sa zahtjevom, da se ona ograničenja za 
članove hrv. i srp. akad. potpornih društava ukinu. 

A uprava morat će ipak popustiti, jer je njezina 
dužnost učiniti sve, kako bi kazalište što bolje 
vršilo svoju kulturnu zadaću. Materijalnim pak 
interesima kazališta ova bi polakšica svakako 
prije koristila, nego škodila, jer onda ne bi parket 
onako zijevao od praznine, kako to sad često 
biva. -c i — 

K pitanju reforme srednjih škola. Na sjed¬ 
nici „njemačkog srednjoškolskog profesorskog 
društva za Moravsku« raspravljalo se i o re¬ 
formi srednje škole. Zaključci su bili slijedeći: 1. 
Povećati naukovne satove njemačkog jezika (od¬ 
nosno materinskog) s posebnim obzirom na vje¬ 
štinu u govoru. 2. Reduciranje latinskih sati u 1 . 
i II. razredu od 8 na 6; gramatiku treba suziti 
11a najnužnije, osobito u višim razredima. 3. Grčki 
treba početi tek u V. ritzredu. 4. Suziti povjest 
staroga vijeka na 2 godišta; novija se povjest 
imade točnije uzimati; imade se uvesti sistema¬ 
tično učenje zemljopisa u višim razredima gimna¬ 
zije. 5. Zoologija neka se uči u 5. razr., a mine¬ 
ralogija i botanika u VI. razr., u svezi s temeljnim 
pojmovima anorganske i organske hernije kao 
priprava za: 6. opšrnije učenje hernije u VII. razr. 
Imade se uzeti veći obzir na najnovije teorije i 
izume u raznim strukama fizike. 8. U VIII. se raz¬ 
redu imade uzeti kratak prijegled povijesti filozo¬ 
fije. 9- U naučnu osnovu gimnazija imade se uvesti, 
učenje kojeg živog jezika, lo. Obligatno risanje i 
gimnastika imade se uvesti na sve gimnazije. 

Hrvatska akademska društva na stranim 
visokim školama. Lanjske je školske godine bilo 

kod vanjskih visokih škola 12 akademskih druš¬ 
tava. U Beču su bila: 1. Hrv. ak. društvo 
»Z v o n i m i r«, Kochg^sse Nr. 8. — 2. Hrv. 

ak. društvo »J a d r a n«. — 3. Hrvatsko akad. 

katol. društvo »Hrvatska«. — 4. Hrvatski 

akademski mačevalački klub »S v a č i ć«. — 

5. Društvo hrv. slušatelja vete¬ 
rinarstva. — 6. Hrv. potporno 

društvo. — U Gracu: 7. Hrv. ak. lit. za¬ 
bavno društvo „Hrvatska*, Brunngasse Nr. 4 

— U Pragu: 8 Hrv. društvo »H rvat«. — 
Ulnnsbrucku: 9. llrv. ak. društvo „V e- 
1 e b i t“. — 10. Hrv. ak. društvo „Z r i n j s k i*. 

— U Budimpešti: 11. Hrv. ak. klub B P c- 

r u n“. — U Leobenu: 12, Jugoslavensko 

ak. montanističko društvo „Slog a*. U Brnu 
tehničari, a u Lavo\u veterinarci nijesu imali svojih 
društava. 

Pučka sveučilišta. Na inicijativu bečkog sve¬ 
učilišta držat će i ove godine neki protesori, do¬ 
centi i asistenti sveučilišni pučka predavanja iz 
svojih struka. Ta predavanja dobivaju svoje zna¬ 
čenje, što to ne će biti tek po jedno predavanje 
o kojem pitanju, već će svaki predavač držati iz 
svoga predmeta ciklus predavanja, pa 
će posve znanstveno, ali popularno obraditi koju 
znanstvenu partiju. Jedan ciklus imati će 6 preda¬ 
vanja, svaki tjedan jedno. Tako je za 6 tjedana 
jedan ciklus gotov, a onda će početi drugi. No i 
ovi ciklusi samo su dalnji nastavci predavanja o 
istom predmetu. N. pr iz prava predavati će pro¬ 
fesor Braszloft : Pravna postanja svakidanjeg života 
1. ciklus bit će : Uvod u pravnu znanost, a onda 
će u dalnjim ciklusima slijediti obradjivanje poje¬ 
dinih pitanja. Drugi profesor predaje : Nauku o 
valovima. 1. ciklus : O zvuku — Predavanja su 
(samo za gospodje i djevojke); uzeta iz svih pod¬ 
ručja znanosti, a najviše iz prirodnih nauka, 
higijene i prava. Spominjem neka: Higijena 
ženskog života; Bivstvo, značenje i očuvanje od 
spolnih bolesti (za odraslije mužkarce; Hernija 1 . dio 
općeni zakoni kemi e (sa pokusima); Općena ana¬ 
tomija, Zakoni o radničkim ugovorima i t. d. 

Svako predavanje trajati će pravilno jedan 
sat, a daljnu polovinu sata iza predavanja slijedi raz- 
pravljanje usmenih ili pismenih upita, što će Ih na 
predavača staviti slušaoci. 

Predavanja nijesu besplatna, već je upisnina 
za jedan ciklus (6 predavanja) jednu krunu.. — Po¬ 
činju pak uvjek u 7 te ih mogu i radnici po¬ 
laziti. — Kako se iz svega toga vidi, ta predavanja 
su prava pučka sveučilišta, pa ih zovu: »Pučki sve- 
sveučilištni tečajevi«.— 

Na češkoj univerzi u Pragu je zapisano u 
zimskom semestru 1907-8 1358 slušača. Od toga 
je 742 pravnika, 474 lilozofa, 224 medicinara i 98 
teologa. (Čas. pokrok. studentstva). 

Hrv. akad. potp. društvo. Statististika za 
mjesec studeni. Izdano je na potporešto u hrani, što 


u novcu preko 2.500 kr. Molbenicaje stiglo na odbor 
I35 za hranu, a 5 za novac. Odbijeno je 40 molb. 
Dano je 2010 objeda i večeri ; u novcu je po¬ 
dijeljeno trojici 30 kr.; za trojicu je plaćena raz¬ 
lika izmedju drugog i trećeg razreda ; za besplatne 
lijekove je potvrdjeno 45 recepta. 

Na pojedinca otpada 15 dana hrar.e. Na dan 
je poprečno uzdržavano 66 članova. 

0 jednom dopisu iz Splita u »Luči«. 
Furtimašima puca žuč, što im sa svom »Hrv. 
vojskom« i akcijom medju djacima u Splitu posli 
slabo idu, pa sada podmeću, lažu, napadaju, 
kako to oni sami mogu Sad nazivaju balavcima 
one iste male srednjoškolce, ko e su oni lanjske 
godine onako lovili, koje su vukli na svoja »kul¬ 
turna« predavanja u katoličku čitaonicu, da spasu 
njihove mlade duše od bezbožnih naprednjaka (!), 
medju koje su turali na stotine klerikalnih knji¬ 
žica i brošura, kojima i danas darivaju svu silu 
svojih »Luči« itd. itd. Budući da je sveučilištarac 
g. A. Bego opazio, kako ta klerikalna akcija 
radja pogubnim st ančarenjem, mržnjom i into- 
lerancom medju mladjim djacima, pozvao ih je i 
preporučio im, da se okane strančarenja i poli¬ 
tike, jer da to nije za njih, nego neka se radje 
dadu na učenje i čitanje osobito na znanstvenom 
i gospodarstvenom polju, u čemu je naša inteli¬ 
gencija silno zaostala. U tom duhu držao im je 
on i nekoliko predavanja. 

U ostalom ne znamo, što se to tiče naše 
sjednice prošloga mjeseca. Nas je do 200 na¬ 
prednjaka srednjoškolca i to gotovo sve iz viših 
razreda. Mogli bi izići i s potpisima, kad ne bi 
tim pali na lijepak kakovoj možda skromnoj (') 
(špijunskoj) željici kolega furtimaša, jer dok je 
njima slobodno i svoje fotografi e u svoj’m gla¬ 
silima iznašati, nama i najmanja sumnja, da smo 
bili u kakovom naprednom društvu, znade urodi i 
zatvorima i opaskama. 

Mi svi, koji smo onoj sjednici i predava¬ 
njima g. Bega prisustvovali, znamo dobro, da on 
n : je nikada spomenuo kakav deficit od 2000 Ki 
osim možda, što je na cnoj sjednici, citira ; uć. 
neke redke iz članka »Naš Pokret« u 5. br. »H, 
Dj.« — spomenuo i onaj deficit (u mjesecu travnju) 
od 32 K 88 fil. Ni i ima tkogod, koji bi mogao 
ustvrditi, da je on ikada i riječi kazao o novcima 
»Sv. Cirilo-Metodske« podružnice, kao ni u opće 
o ikakvoj rehabilitaciji »H. Dj.« itd. Sto se pak 
tiče novca ovogodišnjih abiturijenata, ne znamo, 
što to ulazi u naše stvari. Oni su taj novac raz- 
di f elili i poslali u razne rodoljubne svrhe, kako 
su sami najbolje znali i htjeli. Nego, ciganin o 
svom konju, a furtimaš dakako — o novcu! 

Mi bi u ostalom želili znati časno (!) ime 


tog turtimaškog uhode na našim sjednicama. Da 
to nije možda onaj naš dvolični Janus, koji je 
kao naprednjak dolazio na naša predavanja, dok 
je istodobno bio članom furtimaške »Hrv. vojske« 
ili možda onaj (pučki »Berislav«), koji je na našoj 
sjednici pače i predloge stavljao i koji je »H. 
Dj« — nakon što ga je pročitao — neplaćena 
povratio, jer da on nije naprednjak. Ovakovih 
naime tipova ima u obilju u toj furtimaškoj 
»vojsci«. I ti vam ljudi znadu još govoriti o zlom 
društvu! Kad bi g. Bego i bio govorio o zlom 
društvu, morao bi bio medju prvima spomenuti 
te klerikalne ptiće okolo »Luči«. Ta oni bi i 
Hrista raspeli, kad bi ponovno na zemlju sišao, 
a ne bi bio klerikalac. 

Dodatak uredništva. Donosimo ovaj od¬ 
govor na naročitu želju naših prijatelja iz Splita. 
Naši će se čitatelji sjećati, da smo svojedobno 
izazvani po gospodi oko „Luči*, javno naglasili, 
da ćemo drage volje udovoljiti njihovoj želji i do¬ 
pustiti im uvid u sve naše račune. Gospoda se ne 
odazvaše, premda su javno sumnjala o čistoći 
naših računa i premda su sami na nas stavili petit 
uvida. Nije nam do toga, da ovakovo ponašanje 
podvrgnemo kritici, jer je ne zaslužuje, ali smo 
se nadali, da će gospoda i sama uvidjeti, da su 
nakon toga izgubila i iluzorno pravo ponavljati 
svoje tvrdnje. Medjutim gospoda ponoviše, da se 
naše glasilo ne može iz vlastitih prihoda uzdrža¬ 
vati, a u 2. ovogodišnjem svom broju izbaciše 
pače i tvrdnju o našem deficitu od 2000 kr. uz 
još neke insinuacije, koje ne ćemo da okrstimo 
doličnim imenom. 

Držimo, da će nakon toga naši prijatelji biti 
na čistu, da bi značilo ponizivati se, kada bismo 
se i u napredak bavili svim potvorama gospode 
oko n Luči\ 

Čitaonica revija. Već smo je imali — lane 
— pa je lijepo i zaspala. Ne znamo čijom kriv¬ 
njom, da li djaštva ili možda sveučilišne knjiž¬ 
nice. Svejedno! Poman kanje ovakove čitaonice 
snažno se osjeća. Bez nje je nemoguće — osim 
veoma rijetkim pojedincima — i što temeljitije 
pratiti kulturni napredak u slavenskom, kao što 
i u ostalom evropskom i neevropskom svijetu. 
Uredjenje ovakove čitaonice stajalo bi vrlo malo 
truda i novaca, kad se uzme na um broj časo¬ 
pisa, što ih sveuč. knjižnica drži ili dobiva. Kad 
bi sveučilišno poglavarstvo u tom pogledu shva¬ 
ćalo svoju zadaću, ne bi smjelo čekati, da za. 
uredjenje ove potrebe traži inicijativu djaštva. 
Ono bi samo moralo da svojom inicijativom podje 
djaštvu u susret. Bilježeći ovo, nadamo se, da 
će ono to i učiniti. 

